
Documenta    ad    americanum     sancti    Petri     apostolatum    spectantia 
inferius  sistentur  in  appendice  p.  250. 


OTEOLTJCTIO 


sive 


Disputatio   praeamlbiila 

ad  mentem  veterum  sacri  juris  interpretum  in 
quinque  partes  divisa. 

Yetus  est  glossae  doctrina1),  „in  principio  inter- 
pretationis  cujusque  libri  quinque  praecipue  esse  prae- 
notanda?  videlicet:  quae  sit  intentio,  quae  materia,  quae 
utilitas,  quis  modus  agendi  et  quis  libri  titulus". 

Sapiens  hoc  prudentis  hodegetae  consilium  secuti, 
circa  volumen  ^actorum  et  decretorum  concilii  plenarii 
Baltimorensis  tertiiu  idem  nobis  praestandum  censemus, 
de  indicatis  praeambulae  disputationis  capitibus  pauca 
ex  ordine  praefati. 

Quae  sit  iuteutio? 

Intentio  praesentis  operis  triplex  fuisse  dignosci- 
tur;  id  enim  editio  libri  spectavit,  ut  concilii  decreta 
solemniter  promulg*arentur  promulgataque ,  juxta  ulti- 
mum  concilii  titulum  (p.  184),  statim  observarentur ; 
deinde  ut  manuali  aliquo  volumine  omnia  authentice 
exhiberentur  collecta,  quaecunque  ad  concilium  spec- 
tantia  legitime  gesta  literisque  mandata  sunt;  tertio 
tandem  ut  potiora  decretorum  argumenta  selectis  qui- 
busdam  Sedis  Apostolicae  documentis  in  appendice 
propositis  apertius  explicarentur. 


x)  Ad  prooem.  Decretal.   Gregorii  PP.   IX.    et  Bonifacii  PP.  VIII. 
Nilles,    Conc.  Baltimor.  1 


2  Introductio. 

Quae  materia? 

Materia  hujus  codicis  ipsa  sunt  gesta  synodica, 
acta  nimirum  et  decreta  concilii;  cum  insigni;  ut  dictum 
est;  authenticorum  monumentorum  accessione :  ex  qui- 
bus  omnibus  apte  fabreque  dispositis  totius  operis 
structura  concinne  exurgit. 

Quae  utilitas? 

Utilitas  collectionis  legum ;  seu  causa  finalis  pro- 
xima,  inquit  gl.  cit.  7  „est;  ut  his  lectis  et  intellectis 
sciamus  discernere  inter  aequum  et  iniquum;  et  uni- 
cuique  reddere  quod  suum  est".  Quod  eo  magis  in 
praesens  opus  accidit;  quod  cuncta  fideliter  contineat; 
quae;  teste  decreto  recognitionis  concilii  (p.  XV.), 
„indefesso  Patrum  labore  tum  ad  ecclesiasticam  disci- 
plinam  firmandam,  tum  ad  abusus  evellendos;  tum  ad 
catholicae  juventutis  sive  laicae  sive  clericalis  institu- 
tionem  fovendam;  tum  ad  episcoporum  electionem  ac 
rerum  temporalium  administrationem  magis  magisque 
ordinandam;  tum  denique  ad  fidem  conservandam  et 
dilatandam  valde  utilia  sunt  constituta"1).  Quibus  „om- 
nibus  legitimis  arcanis  uno  hoc  volumine  reseratis",  et 
ad  genuinam  ipsius  concilii  mentem  sancte  servatis, 
omnino  eveniet,  ut  catholici  foederatarum  septentrio- 
nalis  Americae  ditionum  „omni  loco  aevoque  felices 
inveniantur"2):  dum  nimirum  causa  finalis  remota  (ita 
eadem  gl.  supremam  utilitatem  collectionis  legum  ap- 
pellat)  in  plenum  actum  erumpit;  omnibusque  aeternam 
beatitudinem  (quae  ibidem  vera  causa  finalis  remota 
omnis  decretorum  compilationis  esse  dicitur)  perfecte 
prosperat. 


*)  Iisdem  ferme  verborum  formulis  finem  concilio  praestituerat  Leo 
PP.  XIH.  in  solemnibus  apostolicae  delegationis  literis  ad  archiepisco- 
pum  Baltimorensem  datis  (p.  XIX.). 

2)  Ejusmodi  ex  jure  civili  (Prooem.  7r.,  praef.  II.,  2.,  §.  6)  ad  com- 
mendandam  utilitatem  collectionis  canonum  transfert  gl.  loco  jam  adducto. 


Introduciio,  3 

Quis  inodus  agendi? 

Modus  agendi  a  glossa  repetitur  ex  propriis  ratio- 
nibus;  quibus  collectionem  legum  in  libros  ac  titulos 
dividunt.  Modum  agendi  eorum,  qui  nostrum  hoc  vo- 
lumen  ^actorum  et  decretorumu  ediderunt,  et  nos  ex 
operis  in  varias  partes  distributione  colligemus :  usi 
eo  in  labore  imagine  aliqua  ex  architectonica  arte  pe- 
tita,  quae  attentum  lectorem  in  totius  structurae  con- 
cinnitate  contemplanda  non  mediocriter  juvabit.  Codex 
Baltimorensis  quippe  in  eleganti  sua  forma  splendidam 
refert  speciem  magnifici  juris  sacri  palatii,  in  tres;  quae 
in  antiquis  nobiliorum  aedibus  distingui  solebant,  partes 
cum  symmetria  et  decore  divisi,  in  propylaea,  in  do- 
mum  habitationi  destinatam  et  in  parerga. 

Propylaea  (tcqo,  Tivh})  ex  ipsa  vocis  notatione  qui- 
dem  partes  ante  januam  sunt;  verum  late  sumpta  de- 
notant  omnem  locum  sive  extra  domum  sive  intra  aedes 
situm;  per  quem  aditus  accessusque  ad  eas  aedium 
partes  est7  quae  sunt  habitationi  privatisque  usibus 
destinatae. 

Sic  accepta  igitur  propylaea  bipartito  distinguun- 
tur;  in  vestibulum  et  in  atrium. 

Vestibulum  locus  est  ante  domus  portam,  inter 
ipsam  domum  et  viam  interjectus,  dextra  sinistraque 
porticibus  ornatus,  quibus  domus  juncta  est  viae  pub- 
licae.  Proprie  loquendo  pars  aedium  dici  nequit;  quum 
vacantis  areae  instar  ante  januam  sit  relictum.  Atrium 
contra  ad  interiores  aedium  partes  spectat,  estque 
magna  aliqua  area;  communibus  usibus  destinata ,  in 
quam  exterior  ac  princeps  domus  porta  infert.  Eo  in 
loco  varia  leguntur  negotia  agitata,  conciones  habitae, 
scholae  celebratae,  auctiones  factitatae,  aliaque  com- 
munia  exercitia  data. 

Ab  atrio  distinctae  sunt  aedium  partes,  quae  pro- 
prie  habitantur,  continentes  scilicet  conclavia  ac  cubi- 
cula    commorationi    hominum    apta    variisque    privatis 

1* 


4  Introductio. 

inhabitantium  usibus  inservientia,  a  Graecis  identidem 
generali  nomine  olxoi  appellatae.  In  iis  proprie  sedem 
habere  dicuntur;   qui  aedes  inhabitant. 

Paferga  tandem  sunt  variae  aedificationum  acces- 
siones;  principi  domui  utilitatis  et  ornatus  causa  ad- 
jectae,  ex  quibus  splendor  ac  pretium  aedium  augetur. 

Aedificii  nomine  ex  1.  3.  c.  Theod.  de  conlat.  do- 
nat.  veniunt  integrae  aedes  cum  parergis,  h.  e. ;  cum 
omnibus;  quae  iisdem  connexa,  juncta;  fixa  vincta- 
que  sunt. 

Ejusmodi  ergo  antiquitus  erant  partes  ac  membra 
nobiliorum  aedium  ad  regulas  architectonicas  con- 
structarum. 

Atqui  praesens  hic  codex  ^actofum  et  decretorum 
Baltimor  ensium"  ad  eandem  omnino  formam  est  desig- 
natus  et  dispositus,  eademque  architecturae  arte  adhi- 
bita  conspicitur  exstructus  ac  perfecti  absolutique  aedi- 
ficii  instar  ad  culmen  perductus.  Ex  ordine  quippe 
continet  propylaea  eaque  bifariam  divisa;  in  vesti- 
bulum  et  atrium;  habet  et  oHovg  suos  ;  h.  e.;  proprias 
aedium  partes  ad  id  speciatim  instructas;  ut  canones 
Baltimorae  conditi  ibidem  veluti  in  propria  sua  sede 
collocati  reperiantur ;  habet  denique  multiplicia  parerga; 
delectationis  doctrinaeque  causa  aedibus  in  forma  ap- 
pendicis  adjuncta. 

Propylaea  explent  priorem  libri  partem  paginarum 
centum  novem;  romanis  numerorum  notis  signatarum 
(I — CIX);  ex  quibus  sexdecim  ad  vestibulum  referun- 
tur;  reliquae  vero  ad  atrittm  pertinent.  Procul  a  via, 
inter  vestibulum  et  atrium;  constituta  est  major  aedium 
janua;  (p.  XVII — XVIII);  proprio  titulo  insignita;  per 
quam  domus  atrium  ingressi;  non  sine  admiratione 
contuemur  spatipsum  illud  theatrum ;  appensis  Sancto- 
rum  iconibus;  praelatorum  imaginibus  aliisque  tabulis 
pictis  ac  signis  apparatissime  exornatum;  in  quo  ple- 
narium  concilium  est  habitum.  Pro  sing*ulis  concilii 
deputationibus  seu  congregationibus  particularibus  pro- 


Introductio.  5 

prias  suas  exedras  videmus  ibidem  constructas  cum 
multis  circumpositis  sellis,  in  quibus  episcopi,  theologi, 
notarii  reliquique  omnes,  qui  rebus  synodicis  tractandis 
occupabantur,  sedentes  colloqui  ac  disputare  poterant. 
Quibus  omnibus  in  magna  atrii  aula  circumspectis,  ac 
lectis,  quae  in  hac  voluminis  parte  exhibentur,  actis, 
ipsis  solemnibus  synodi  consiliis  nobis  videmur  inter- 
esse,  patrum  sermonibus,  consultationibus,  decretis  per 
omnia  participes. 

Sequitur  ipsum  decretorum  corpus,  paginis  centum 
octoginta  duabus  comprehensum,  quae  sub  proprio 
titulo  numeris  arabicis  notatae  sunt  (i  — 182).  Est  et 
alterius  hujus  partis  dispositio  sua  praestans  arte, 
indeque  non  immerito  technica  oXymv  sive  domus  appel- 
latione  vocata;  in  Graecorum  libris  sacris  quippe  oiYog, 
domus y  est  opus  literarium  sive  hymni  genus  in  Dei 
vel  sancti  alicujus  laudem  ita  constructum ,  ut  quasi 
compagem,  aedificium  fabricamque  virtutum  ejus  et 
gloriae  videatur  componere:  ea  ferme  ratione,  qua 
Itali  quoque  poematum  suorum  strophas  stanze ,  h.  e., 
habitacula  sive  domus  nominant1).  Atqui  in  altera  hac 
voluminis  sectione  omnis  tripartita  juris  canonici  ma- 
teria,  quae  nimirum  est  de  personis ,  de  rebus,  de  judi- 
ciiSy  ita  titulis  suis  disposita  exhibetur,  ut  perfecti  ab- 
solutique  oXy.ov  sive  aedificii  nomen  mereatur:  quemad- 
modum  suo  loco  apertius  ostendemus;  quando  propy- 
laeis  egressi  decretorum  sedem  visemus. 

Volumen  ad  extremum  claudunt  pretiosa  rcciQ£Qya 
praecedentibus  partibus  apte  illustrandis  in  appendice 
adjecta  a  p.  193  ad  p.  300.  Ea  in  proprios  titulos 
subdividere  opus  non  erat,  quum  necessario  ordinem 
illorum  capitum,  quibus  explicandis  inserviunt,  sequi 
deberent. 


x)  Vide  nostrum  Kalendarium  utriusque  ecclesiae,  t.  I.,  pp.  LII — LIII 
et  t.  2.,  pp.    164—165. 


6  Introductio. 

Quis  libri  titulus? 

Quintum  denique,  quod  monente  gl.  „initio  cujus- 
que  operis  attendere  debet"   interpres7  est  libri  titulus. 

Varias  rationes  nominis  tituli  corpus  juris  cano- 
nici  glossatum  tribus  locis  prosequitur,  nimirum  c.  Con- 
suetudo  i.  C.  XVI.  q.  67  verb.  titulos  imfirimant ; 
c.  Dudum  ecclesia  54.  X.  de  electione  et  electi  potestate 
(L,  6),  verb.  intitulatam  ecclesiam ;  c.  Ut  singulae  4.  X. 
de  officio  archipresbyteri  (I.,  24),  verb.  iitulos  minores. 
Ex  iis  pauca  haec  fere  enotasse  suffecerit. 

Titulus,  inquiunt  glossae  citatae7  est  signum,  h.  e.7 
inscriptio  seu  index  7  elogium7  quo  res  dignoscitur,  et 
cujus  sit  ac  quid  contineat7  demonstratur.  Hinc  rei 
titulum  imfirimere  can.  Consuetudo  cit.  est  rei  alicui 
ceu  propriae  signum  apponere  sive  tabulam  scriptam 
ac  signaculum  affigere,  eaque  nota  adhibita  rem  sibi 
jure  ut  propriam  vindicare,  quemadmodum  vim  tituli 
rei  affixi  expresse  declarat  s.  Augustinus,  enarrat.  2. 
in  fisalm.  21,  §.  311).  Sic  igitur  titulos  praediorum  et 
aedificiorum  tabulas  praeftxas  dicebant,  in  quibus  do- 
minorum  nomina  inscripta  erant;  ut  ex  iis,  cujus  praedia 
vel  aedificia  essent7  cognosceretur. 

A  prima  hac  signilicatione  translatum  est  voca- 
bulum  ad  ipsam  rem  designandam7  quae  titulo  est  in- 
signita;  et  ita  sectio  alicujus  libri  vel  etiam  lex  ipsa 
ex  inscriptione  nomen  tituli  traxit.  Hoc  sensu  dicitur 
aliquid  praeceptum  „secundum  titulos  antiquorum  pa- 
trum  sancto  spiritu  suggerente  conscriptos"  (c.  Si  quis 
diaconus  29.  Dist.  50);  eademque  vocis  acceptione 
decretalium  collectiones  perhibentur  in  libros  titulis 
suis  distinctos  divisae7  atque  ipsius  nostri  hujus  volu- 
minis  pars  altera  variis  titulis,  h.  e.7  sectionibus  con- 
stare  perspicitur. 


l)  Apud  Migne,   Patr.  lat.  t.  36,  p.    181. 

Similiter  ecclesiae  ab  inscriptione  dicuntur  tituii, 
quod  nimirum  aedis  sacrae  vestibulo  vel  sancti,  cui 
dicata  erat,  vel  fundatoris  nomen  inscriberetur,  vel 
vivifica  crux  praefigeretur,  vel  clerici  rectoris  signa- 
cula  apponerentur.  Et  ita  exstant  titulus  s.  Petri, 
titulus  Eudoxiae ,  titulus  s.  crucis ,  tituli  cardinalitii, 
tituli  baptismales,  tituli  minores1). 

Quum  glossa  nos  in  auspicanda  interpretatione 
„attendere"  jubet,  ^quis  sit  libri  titulusu ,  id  omnino 
spectat,  ut  ipsam  voluminis  inscriptionem  veluti  solem- 
nes  quasdam  tabulas,  auctoritate  publica  operi  prae- 
fixas  attente  inspiciamus,  iisque  probe  intellectis  in 
antecessum  jam  cognoscamus,  cujus  liber  sit,  quid  con- 
tineat  quidve  relata  in  eo  acta  et  decreta  valeant2). 

Reperiuntur  autem  quatuor  tituli  in  libro  nostro 
adhibiti:  primus  idemque  generalis  totius  voluminis, 
qui  anteriori  vestibuli  fronti  est  inscriptus  vacta  et 
decreta  conciliiu  etc;  tres  reliqui  speciales,  minoribus 
libri  sectionibus  praefixi:  vacta  conciliiu  (p.  XVII. )7 
^decreta  conciliiu   (p.   i);   „appendixu  (p.    191). 

A  primo  exordiamur,  simplici  nudaque  ejus  inter- 
pretatione  breviter  proposita,  principem  vestibuli  ja- 
nuam  reclusuri. 


1)  Quoniam  clerici  olim  in  ipsa  ordinatione  certae  cuidam  ecclesiae 
adscribebantur,  in  qua  ministrarent,  et  e  cujus  redditibus  alerentur, 
vocabulum  tituli  ab  ecclesia  ulterius  translatum  est  ad  honestam  cle- 
rici  sustentationem  denotandam,  eoque  sensu  nunc  accipitur,  quando  de 
titulo  ordinationis  est  sermo.  Sed  de  hac  et  aliis  tituli  significationibus 
in  commentariis  ad  alteram  operis  partem  erit  agendum. 

2)  Sunt,  qui  vocabulum  diminutivum  esse  velint  a  rtro?,  honoratus, 
a  Ti'w,  honoro ,  in  honore  et  pretio  habeo ,  magni  aestimo:  quod  honor 
et  pretium  suum  rebus  a  titulo  accedat.  —  Alii  contra  ipsam  juridicam 
vim  inscriptionis  authentice  factae  potius  quam  nativam  vocabuli  vim 
declarantes,  titulum  a  tuendo  deducunt:  quod  dominum  rei,  cui  super- 
scribitur,  indicet  eique  rem   ^intitulatafn"-  tueatur  ac  conservet. 


PROPYLAEA. 


PARS  I. 
VESTIBULUM. 


ACTA  ET  DECRETA 

CONCILII 
PLENARII  BALTIMORENSIS 

TEETII 

A.  D.  MDOTLXXXIV. 

LUTERPRETATIO  TITULI  GENERALIS. 

Generalis  libri  titulus  est  ejusmodi:  rActa  et  de- 
creia  concilii  plenarii  Baltimorensis  tertii  a.  D.  1884. 
Praeside  Illmo.  ac  Rmo.  Jacobo  Gibbons ;  archiepiscopo 
Balt.  et  delegato  apostolico" .  —  Baltimorae:  typis  Joannis 
Murphy  et  sociorum.     1886. 

Brevem  ejus  commentationem  simplici,  ut  prae- 
diximus;  sermone  per  quinque  distincta  capita  ex  or- 
dine  tentabimus. 


I. 
Acta  et  Decreta. 

Actum  generatim  sumptum  commune  verbum  est; 
quodlibet  factum  designans,  quo  demum  cunque  modo 
evenerit  aut  gestum  fuerit.  Sic  habes  acta  Romano- 
rum  Pontificum  y  acta  Sanctortcm ,  acta  societatis  litera- 
riae ,  acta  synodalia,  acta  judiciaria ;  acta  historica ;  acta 
caeremonialia  etc. 

Actorum  genera  duo  in  jure  distinguimus;  publica 
et  privata. 

Acta  publica  stricte  accepta  vocantur  gesta  a  prin- 
cipe  vel  ab  inferiore  magistratu  cum  legitima  pote- 
state  rite  constituto;  atque  in  tabulas  publicas  relata. 
Inde  et  ipsi  libri  seu  codices;  in  quibus  ejusmodi  gesta 
publica  authentice  perscribuntur;  actorum  nomine  ve- 
niunt.  Ejusmodi  sunt  acta  Romanorum  Pontificu?n,  acta 
legatorum  ac  visitatorum ,  acta  imperatorum  ac  prae- 
sidum  etc. 

11 


12  Propylaea.  —   Pars  I.     Vestibulum. 

Sed  et  sermonis  consuetudine  factum  est,  ut  quae- 
cunque  apud  judicem,  ceu  magistratum,  ad  causam  ali- 
quam  propositam  spectantia  gesta,  ejusque  auctoritate 
(vi  c.  Quoniam  n.  X.  de  probationibus)  literis  man- 
data  essent,  acta  publica  dicerentur.  Frequentissima 
eorum  mentio  fit  in  corpore  juris  canonici,  praesertim 
libro  2.,  qui  est  de  judiciis  ecclesiasticis.  Publica  haec 
acta  judicum  continentur  protocollis  aliisque  authen- 
ticis  forensibus  tabulis  per  notarios  judiciales  rite 
confectis. 

Ab  actis  publicis  diiferunt  privata ,  quae  neque 
apud  legitimum  reipublicae  magistratum  sunt  gesta7 
neque  per  publicam  notarii  manum  reperiuntur  literis 
consignata.  Ex  iis  in  jure  adducuntur-  acta  arbitrorum, 
h.  e. ,  illorum  judicum ,  qui  non  publica  auctoritate  de 
rebus  controversis  cognoscendi  ac  sententiam  ferendi 
sunt  instructi,  sed  privata  litigantium  voluntate  con- 
stituuntur  ad  controversiam  aliquam  dirimendam:  quae 
acta  valent  quidem  inter  ipsos  litigantes,  quum  iidem 
mutuo  consensu  controversiam  suam  arbitri  judicio 
subjecerint  spoponderintque,  arbitri  a  se  electi  sen- 
tentiae  se  parituros1);  non  aeque  valent  contra  tertium, 
uti  acta  judicialia,  quia  gesta  non  sunt  per  magistra- 
tum  in  republica  cum  imperio  versante,  quemadmodum 
in  perficiendis  actis  publicis  fieri  vidimus. 

Quae  in  conciliis  sunt  ad  normam  canonum  gesta 
atque  sancita,  ac  literis  authentice  mandata,  publicis 
actis  omnino  accenseri  debent;  concilium  quippe  legi- 
timus  est  ecclesiae  magistratus,  cum  vero  proprieque 
dicto  imperio  in  ea  constitutus  ad  triplicem,  quae 
ecclesiae  competit,  potestatem  juxta  sacros  canones 
exserendam,  legiferam  scilicet,  judiciariam  ac  coacti- 
vam.  Quaecunque  igitur  in  synodali  episcoporum  con- 
sessu  circa  causas  propositas  gesta,  deliberata,  trac- 
tata,    constituta,    ejusdemque    auctoritate    rite    sunt    in 


x)  C.  Praesentata   I.   X.   de  testibus  et  attestationibus.    (II,   20). 

propriis  tabulis  perscripta,  merito  actorum  publicorum 
appellatione  censentur. 

Quum  ex  interpretatione  actorum  concilii  praeter 
varias  decretorum  rationes  ipsa  etiam  jura  addiscamus, 
ad  quae  omnis  synodorum  disciplina  est  exigenda; 
patet  studium  hujus  partis  codicis  nostri  magni  omnino 
esse  momenti,  praesertim  pro  foederatis  Americae  di- 
tionibus  aliisque  regionibus,  in  quibus  concilia  saepius 
haberi  conting"it.  Nec  sane  usquam  terrarum  locus 
reperitur;  ubi  magis  oporteat  nosse;  quid  proprie  con- 
ciliorum  sit;  quinam  iis  interesse  debeant,  quo  jure 
habeantur;  confirmentur;  explicentur.  Ne  igitur  medio- 
crem  operam  curamque  in  hac  voluminis  parte  rite 
intelligenda  consumat;  qui  canonicas  synodorum  nor- 
mas  consequi  cupit. 

Decretum  jurisperitis  est;  quod  praevia  delibera- 
tione  ac  causa  cognita  statuitur  perpetuo  valiturum. 
Unde  decretalis  epistola  ea  vocatur;  per  quam  quid- 
piam  generaliter  valiturum;  re  mature  discussa;  de- 
cernitur1). 

Decreta  conciliorum  igitur  sunt  constitutiones  sy- 
nodales;  per  quas  post  diligentem  rerum  tractationem 
leges  perpetuo  valiturae  juxta  canones  eduntur. 

Decreta  conciliorum  gravioris  auctoritatis  esse  cen- 
sentur;  quam  constitutiones  singularium  magistratuum  ; 
quia  ex  utriusque  juris  doctrina  propter  concursum 
multarum  sententiarum  praesumuntur  pleniori  maturi- 
tate  praeparata  majorique  pondere  confecta2). 


*)  Ejusmodi ,  praeter  alias  ,  sunt  bullae  beatificationis  et  canoniza- 
tionis  Sanctorum ,  per  quas  Summus  Pontifex  post  examen  rigorosum 
de  virtutibus  et  miraculis  servorum  Dei  aliquid  perpetuo  valiturum  circa 
ipsorum   cultum  constituit. 

2)  Quemadmodum  in  jure  civili  id  in  commendatione  concordis 
multorum  sententiae  ponitur,  „quod  per  ampliores  homines  perfectissima 
veritas  reveletur"  (1.  Quaestionem  32.  Cod.  de  fideicommissis,  VI.,  42), 
ita  in  jure  sacro  communis  rei  tractatio  ac  definitio  saepe  inservit  illu- 
strandae  auctoritati  eorum ,  quae  collegialiter  acta  sunt.  „Faciiius ,  in- 
quit  c.   De  quibus  c.  2.   Dist.  20.,   invenitur,  quod  a  pluribus   quaeritur", 

Acta  concilii  latius  patent  decretis ;  acta  enim 
quaecunque  ad  concilium  pertinentia  gesta  comprehen- 
dunt;  decretorum  appellatione  autem  ea  tantum  veniunt, 
quae  necessariis  tractatibus  rite  praemissis  circa  ma- 
terias  propositas  solemniter  pronuntiata  reperiuntur. 

Quaecunque  praeter  decreta  in  authentico  nacto- 
rum  et  decretorumu  codice  sive  in  corpore  libri  sive 
in  praefixis  prooemiis  sive  in  adjectis  appendicibus 
sub  fide  publica  exhibentur;  ea  magni  omnino  sunt 
aestimanda  ad  genuinam  decretorum  mentem  indagan- 
dam  ac  determinandam;  ex  iis  enim  varias  decretorum 
rationes;  historicas;  canonicas,  hermeneuticas  eruimus: 
quibus  probe  intellectis  tandem  verum  decretorum  sen- 
sum  tuto  assequi  possumus.  In  explicandis  conciliorum 
statutis  quoque  valet  canonica  interpretationis  regula, 
intelligentiam  dictorum  esse  ex  causis  assumendam  di- 
cendi1).  Omnium  loco  hic  in  exemplum  adducatur  de- 
cretum  de  ingressu  in  religionem  sacerdotibus,  qui 
juramentum  missionis  praestitissent;  synodali  sanctione 
vetito;  relatum  n.  61  (pp.  31—32):  ad  quod  decretum 
rite  intelligendum  securus  ac  facilis  aditus  datur  ex 
iis ,  quae  habentur  in  codice  »actorum  et  decretorumu 
(pp.  207 — 209);  ibi  enim  videmus,  ejusmodi  missionarios 
ea  in  parte  fere  communi  jure  alumnorum  pontificio- 
rum  regi,  quod  quale  sit;  paucis  declaravimus  in  „Dispu- 
tatione  de  libertate  clericorum  religionem  ingrediendiu , 
edit.  3>;  pp.    iii  — 117. 


et  „integrum  censetur  judicium,  quod  plurimorum  sententiis  confirma- 
tur".  C.  Extra  conscientiam  5.  Dist.  64.  jcto.  Prudentiam  21.  X.  de 
officio   et  potestate  judicis  delegati   (I.  29). 

a)   C.  Intelligentia  6.  X.   de  verb,  signif.   (V.,  40). 

II. 

Concilii  plenarii,  Synodus  plenariae  (p.  CIL). 

Concilium,  Synodus.  —  Utroque  nomine  in  jure 
sacro  vocantur  coetus  episcoporum,  qui  de  rebus  eccle- 
siasticis  deliberaturi  ac  decreturi  canonice  conveniunt. 
Receptum  loquendi  usum  secutus,  et  noster  hic  ^acto- 
rum  ac  decretorumu  liber  ejusmodi  consessus  modo  con- 
ciliorum,  modo  synodorum  vocabulo  designat.  Cfr. 
pp.   CIL,  38,  39  et  alibi  passim. 

Appellationis  rationes  in  ipso  corpore  juris  cano- 
nici  reperies  traditas  verbis  s.  Isidori  Hispalensis, 
EtymoL  1.  6,  c.  16 ;  n.  I21),  relatis  c.  Canones  1.  Dist. 
15,  ubi  s.  doctor:  ^Synodus 7  inquit,  ex  graeco  inter- 
pretatur  comitatus  vel  coetus.  .  .  .  Coetus  vero  conven- 
tus  est  vel  congregatio,  a  coeundo,  id  est;  conveniendo 
in  unum;   unde  et  conventus  est  nuncupatus." 

Concilii  nomen  ductum  est  a  conciendo ,  seu  con- 
vocando,  congregando2),  generatimque  sumitur  pro  con- 
ventu  hominum  deliberandi  causacongregatorum.  „Con- 
cilii  nomen;  ita  pergit  s.  Isidorus  canone  citato,  trac- 
tum  est  ex  more  romano;  tempore  enim;  quo  causae 
agebantur,  conveniebant  omnes  in  unum  communique 
intentione  tractabant.  Unde  et  concilium  a  communi  in- 
tentione,  quasi  communicilium ;  nam  cilia  oculorum  sunt3) 


1)  Apud  Migne,  Patrol.  lat.  t.  82,  p.  244. 

2)  A  concalando ,  ait  Festus,  saeciili  3.  grammaticus ;  ac  si  voca- 
bnlum  concilii  graeci  pariter  et  latini  idiomatis  particeps  esset,  compo- 
situm  ex  con  et  xaltiv,  vocare. 

3)  Miram  hanc  et,  si  rationes  grammaticae  spectentur,  certe  men- 
dosam  concilii  formationem  ex  con  et  cilia  haud  prorsus  absurde  ab 
Isidoro  confectam  dixeris.  Si  enim  vocabula  cilium  et  supercilium  trans- 
late  sumantur  pro  oculo,  consideratione,  consilio,  intentione,  non  inepte 
a  conjunctis  ciliis  seu  a  communi  intentione  conciKum  appellatur  con- 
ventus,  ubi  plurium  mentes  simul  considerant  pluresque  sententiae  velut 
in  unam  mature  concilientur.  „Unde,  sic  infert  ibidem  s.  doctor,  qui 
sibimet  dissentiunt,  non  agunt  concilium:   quia  non  consentiunt  in  unum". 

quasi  communicilium.  Unde  et  considium  consilium, 
D  in  L  literam  transeunte"1). 

Concilia  igitur  conventus  personarum  ecclesiasti- 
carurm  maxime  catholicorum  antistitum;  sunt  ecclesia- 
sticis  de  causis  deliberandi  decernendique  causa  a  legi- 
timo  superiore  indicti. 

Oecumenica  convocanda  sunt  consensu  et  aucto- 
ritate  Summi  Pontificis;  topica  seu  particularia  alia  a 
patriarchis ,  alia  a  primatibus,  alia  a  metropolitis;  alia 
ab  episcopis  indicuntur.  In  collectione  Lacensi  pro- 
stant  exempla  synodorum  patriarchalium  in  conciliis 
Graeco-Melchitarum  nationis  Melchitarum  a.  1841  (t.  2., 
pp.  591  sqq.)  et  Maronitarum  Montis  Libani  ejusdem 
nationis  a.  1736  (t.  2.,  pp.  75  sqq.);  synodi  primatialis 
speciem  habes  in  concilio  Posoniensi  a.  1822,  ad  quod 
primas  Hungariae2)  omnes  catholicos  metropolitas  et 
episcopos  cunctarum  regni  nationum  (Hungarorum; 
Rumenorum,  Ruthenorum  et  Serbarum)  vocaverat  (ib. 
t.  5.,  pp.  933  sqq.).  Metropolita  tertio  quoque  anno 
concilium  provinciale  habet;  episcopus  dioecesanum 
annis  singulis. 

Et  ista  quidem  concilia  memorati  hierarchae  indi- 
cunt  potestate  propria  et  ordinaria,  h.  e.;  jurisdictione 
ipsis  ratione  officii  ac  dignitatis  competente.  —  Pote- 
state  delegata  contra;  h.  e.;  non  munere  proprio  neque 
potestate  ipsi  hierarchico;  quem  tenent;  gradui  inhae- 
rente;    sed    ex    speciali    commissione  Summi   Pontificis 


*)  Animadvertunt  rerum  grammaticarum  periti ,  nomen  s.  Isidori 
aetate  scriptum  fuisse  conscilium  ;  unde  neglecto  s  factum  dicunt  conci- 
lium,  et  neglecto  c  consilium:  quam  vocem  fere  pro  considio  accipi  posse 
Isidorus  censet,  quod  judices  consulendi  judicandique  causa  simul  se- 
dentes  considere  dicantur. 

2)  Uni  archiepiscopo  Strigoniensi  aliquid  juris  primatialis  est  reli- 
quum  (cfr.  S  a j  6,  die  Primatialwilrde  des  Fursterzbischofs  von  Gran,  in 
Archiv  fiir  kath.  Kirchenrecht,  (t.  55,  pp.  353  sqq.)  Caeteri  primates : 
Germaniae  (arch.  Salisburgen.) ,  Aquitaniae  (arch.  Burdigalen.) ,  Gallia- 
rum  (arch.  Lugdunen.),  Normanniae  (arch.  Rothomagen.)  aliique  merum 
honoris  titulum  sine  iilla  loci  vel  juris  praerogativa  retinent. 


Interpretatio  tituli  generalis.  17 

synodos  plenartas  cogunt;  qui  ex  primoribus  Ecclesiae 
praesulibus  pro  singulis  casibus  nominatim  ad  hoc 
deputantur;  ut  omnes  certi  regni  vel  determinatae 
cujusdam  reipublicae  metropolitas  et  episcopos  ad 
concilium  vocent. 

Plcnariuvi  Concilium;  quod  et  plenitm1)  appellant.  — 
Plenarium  generatim  dicitur;  quod  ad  certam  quamdam 
mensuram  seu  regulam  admensum  reperitur  rectum, 
justum;  numerisque  suis  absolutum.  Pro  varia  men- 
sura  varioque  ordine,  in  quo  mensura  valet;  varie  ex- 
tenditur,  quod  plenariitm  vocant;  quidquid  enim  in  suo 
genere  expletum  et  cumulatum  es.t,  plenarii  voce  de- 
signatur.  Sic  concilia  oecttmenica  in  jure  nostro  appel- 
lantur  plenaria  c.  Illa  n.  Dist.  i2;  textu  ex  s.  Augu- 
stini  episi.  ad  inquisit.  Januarii  assumpto2):  quod  iis 
nihil  in  suo  ordine  desit;  similiter  provincialia  concilia 
in  monumentis  ecclesiasticis  plenaria^)  ac  plena^)  vo- 
cata  legimus :  quod  et  ipsa  omnes  numeros  ad  perfec- 
tionem  synodorum  provincialium  requisitos  habeant. 
Sed  legitima  sermonis  consuetudine  jam  est  usu  re- 
ceptum,  ut  speciatim  ea  concilia  veluti  proprio  nomine 
dicantur  plenaria ,  quae  delegatus  Summi  Pontificis, 
peculiari  auctoritate  sibi  tributa;  omnibus  catholicis 
antistitibus  alicujus  monarchiae  vel  reipublicae  convo- 
catis,  servandis  per  omnia  rite  servatis;  habet. 

Saepe  etiam  appellantur  concilia  nationalia}  prae- 
sertim  apud  Gallos,  Anglos;  Italos  aliosque  populos; 
a  quibus  nationis  vocabulo  universi  alicujus  regni  vel 
reipublicae  populi  designantur ;  iis  enim  natio  proprie 
est  omnis    coetus   hominum   unius  reipublicae    vel    mo- 


J)  Cfr.  Lit.  Pii  PP.  IX.  ad  archiepisc.  Baltimoren.  d.  d.  16.  Febr. 
1866.   (Coll.   Lac.  t.  3,  p.  326). 

2)  xVpud  Migne,  Patr.  lat.  t.  33,  p.   200. 

3)  In  his  notissima  sunt  concilia  plenaria  totius  Africae. 

4)  Cfr.  Vigil.  Tapsen.,  Contra  Palladium ,  1.  I.,  ubi  synodus 
Aquilejensis  anni  381  conciliui&  plenum  dicitur  (Migne ,  P.  L.,  t.  62, 
P.   «6). 

Nilles,    Couc.  Baltimor.  2 

narchiae;  in  plures  etiam  provincias  extensae;  jure  et 
communione  officiorum  legitime  sociatus  et  ab  uno 
supremo  magistratu  seu  principe  gubernatus.  Et  sic 
accepta  natio  differt  a  populo  {peuple,  people)  ut  genus 
a  specie ;  quum  una  eademque  natio  plures  populos 
origine,  lingua ,  moribus  discretos  complectatur.  Hoc 
sensu  Napoleo  I.  imperator  frequentem  illum  106  anti- 
stitum  ex  omnibus  populis,  qui  anno  1811  ad  imperium 
gallicanum  pertinebant,  sua  auctoritate  Parisiis  coactum, 
honorifico  concilii  nationalis  titulo  insigniri  jussit1).  — 
Verum  Germani;  Rumeni;  Slavi;  aliique  populi  quam 
plurimi  in  usu  vocis  potius  etymon  (a  nascendo)  respi- 
ciunt  ac  nationem  appellant  populum  sive  gentem  ejus- 
dem  originis  ac  linguae,  suos  mores  suaque  studia  et 
ingenia  habentem  sive  cum  aliis  populis;  ortu;  inclina- 
tione;  ut  dictum  est,  distinctis  in  eadem  regione  vivat; 
sive  solus  ibidem  degat  omnemque  partem  reipublicae 
omnesque  ordines  variarum  civitatum  ibidem  constitu- 
tarum  contineat.  Voce  nationis  angustiori  hoc  sensu 
sumpta;  monarchia  Austriae  plures  nationes  complecti- 
tur,  Germanos;  Bohemos ;  Ruthenos;  Croatas;  Hun- 
garos;  Armenos;  Serbos;  Rumenos  aliosque,  qui  omnes 
ejusdem  austriacae  monarchiae  seu  gentis  nationes  sunt; 
et  e  quibus  plures  habent  propriae  suae  nationis  epis- 
copos2):  qui  si  omnes  in  unum  concilium  convenirent, 
nostro  loquendi  usu  non  censerentur  nationalem  syno- 
dum  habere,  licet  juxta  gallici  sermonis  consuetudinem 
in  concilio  nationali  dicerentur  collecti.  Nationales 
synodi  nobis  potius  sunt  particulares  illi  consessus 
sive  congressus;  quos  a  variis  nationibus  (v.  g.  a  Ru- 
menis;  a  Serbis  aliisque)  in  monarchia  identidem  cele- 
brari  videmus.     Quum  natio  Germanorum  contra  totam 


1)  Ejus  conventus  acta  exhibentur  in  coll.  Lac.,  t.  4.,  pp.   1223  sqq. 

2)  Sic  v.  g,  in  una  eademque  urbe  Leopoli  (germ.  Lemberg,  slav, 
Lwow)  resident  tres  metropolitae  catholici,  trium  quae  in  ea  provincia 
(Galicia)  permixtae  vivunt  nationum,  Polonorum  (ritus  latini),  Rutheno- 
rum  (ritus  graeci),   Armenorum   (ritus  armeni). 

Germaniam  sola  possideat,  episcopi  Germaniae,  qui 
erant  Kerbipoli  congregati  an.  1849,  concilium,  cujus 
habendi  veniam  a  Summo  Pontifice  petierant,  merito 
nationale  vocarunt,  quum  unius  nationis  Germanorum 
antistites  in  illud  convenire  deberent1).   — 

Eadem  illa  angustiori  significandi  potestate  voca- 
buli  diceremus,  in  inclyta  republica  foederatorum  sep- 
tentrionalis  Americae  statuum  contineri  plures  nationes, 
Anglos,  Hibernos„  Gallos,  Gerraanos,  Bohemos,  Polo- 
nos;  Russos,  Italos  aliosque  plurimos  exteros,  qui  aut 
aliunde  advenerunt  ipsi,  aut  ab  advenis  nati  nunc  jam 
in  unius  reipublicae  territorio  civilium  jurium  et  offi- 
ciorum  communione  sunt  sociati.  Quum  quod  ex  ejus- 
dem  reipublicae  antistitibus,  in  unum  coactis,  efficitur 
concilium,  juxta  varium  sermonis  usurn,  ab  aliis  affir- 
maretur  esse  nationale,  ab  aliis  vero  negaretur,  prae- 
ferenda  omnino  videtur  appellatio  plenarii  concilii,  ne 
incertae  potestatis  vocabulum  certam  idearum  confu- 
sionem  pariat. 

„Plenarium  concilium  absque  Apostolicae  Sedis 
auctoritate  nec  indici  nec  haberi  posse",  Pius  PP.  IX. 
data  occasione  iterum  ac  tertio  solemniter  edixit;  qua 
de  re  in  collect.  Lacen.  trinae  ejus  literae  extant  ad 
episcopos  in  variis  regionibus  de  causis  ecclesiasticis 
in  mutatis  reipublicae  adjunctis  deliberandi  ergo  con- 
gregatos  datae  an.  1849,  Parisios  ad  gallicanos  d. 
17.  Maji  (t.  4.,  p.  4),  Herbipolim  ad  Germanos  eodem 
d.  17.  Maji  (t.  5.,  p.  995),  Viennam  ad  austriacos  d. 
6.  Julii  (t.  5.,  p.  1336).  Provide  quippe  recteque  fuit 
ab  episcopis  germanis  animadversum,  ex  canonum 
praescripto  ante  omnia  cum  S.  Sede  esse  agendum, 
ut  ejus  celebrationem  probet  praesidemque  constituat 
(t.  5.,  pp.  982  et  991). 

In  corpore  juris  sacri  canones  de  conciliis  sine 
Sedis  Apostolicae  venia  non  indicendis  habentur  Dist.  17. 


*)  Coll.  Lac.  t.   5.,  pp.  982  sqq. 

per  totum1);  c.  Dudum  9.  C.  III.  q.  6;  c.  Significasti 
4.  X.  de  electione  (1. 7  6) ;  eodemque  refertur  dictum 
Gratiani  ad  c.  3.  Dist.  3:  „Provincialium  conciliorum 
alia  celebrantur  auctoritate  Pontificis  romani  (ubi  sci- 
licet  nullus  est  hierarcha,  qui  illius  regionis  antistiti- 
bus  cum  potestate  praesit),  alia  vero  auctoritate  pa- 
triarcharum  vel  primatum  vel  metropolitanorum  ejus- 
dem  provinciae". 

Ex  dictis  corollarii  ritu  infertur,  neque  comitia 
cleri  gallicani  auctoritate  regia  olim  haberi  solita2), 
neque  frequentem  illum  totius  imperii  episcoporum 
conventum,  quem  Napoleo  I.  Parisiis  celebrari  jussit3)7 
neque  hodiernos  episcopales  congressus,  in  quos  omnes 
alicujus  regni  vel  reipublicae  antistites  omissa  omni 
synodali  forma  conveniunt  de  rebus  ecclesiasticis  con- 
sultatum4) ;  infertur,  inquam,  neque  hos,  neque  alios 
ejus  generis  consessus  ecclesiasticos  plenariis  conciliis 
accenseri  posse,  quod  scilicet  nullo  hierarcha,  cui  juris- 
dictionis  potestas  in  omnes  metropolitas  et  episcopos 
illarum  regionum  competat,  fuerint  canonice  indicti. 


x)  Verum  quidem  est ,  in  hanc  Distinctionem  17.  plures  canones 
spurios  ex  ea,  quae  ab  Isidoro  saeculo  nono  ad  dimidium  vergente  facta 
est,  collectione  transiisse;  attamen  per  eos  nihil  novi  fuit  in  ecclesiam 
inductum ;  quum  et  isti  canones  a  caeterorum  genuinorum  canonum 
doctrina  minime  discrepent  et  antiquam   disciplinam  omnino   referant. 

2)  Ex  iis  notiora  sunt  comitia  Parisiensia  annorum  i68i  et  1682, 
quorum   acta  dat  Coll.   Lacen.  t.    I,  pp.   793    sqq. 

3)  Pio  PP.  VII.  Napoleo  graviter  succensuisse  legitur,  quod  Papa 
splendidum  hunc  episcoporum  conventum  non  appellasset  concilium 
nationale,  sed  simplicem  conventum  generalem  {assemblee  generale)  epis- 
coporum.      Coll.   Lac.  t.   6,  p.    1024. 

4)  Summus  Pontifex  identidem  episcopis  „ex  omnibus  regni  pro- 
vinciis  in  talem  consessum  collectis"  metitas  laudes  tribuit,  quod  ibidem 
„concordibus  animis  et  collatis  studiis  atque  consiliis  omnis  eorum  opera 
in  ecclesiae  juribus  asserendis  et  vindicandis,  atque  in  majori  catholicae 
rei  utilitate  et  prosperitate  ad  sacrorum  canonum  tramites  promovenda 
impendatur".     Coll.   Lacen.  t.   5,  p.    1336. 

III. 

Baltimorensis  tertii  a.  D.  1884. 

Ba/timora1) ,  urbs  princeps  status  Marylandiae, 
anno  1729  condita  atque  a  perillustrissimis  viris  Balti- 
more,  qui  in  territorium  illud  a  Carolo  I.  Angliae  rege 
sibi  in  feudum  concessum2)  primas  colonias  deduxe- 
rant  anno  1634,  honoris  causa  appellata,  in  ditionibus 
foederatis  Americae  septentrionalis  omnium  prima 
civitas  episcopalis  a.  1789,  archiepiscopalis  a.  i8o8? 
insigni  honoris  primatu  super  omnes  illarum  provin- 
ciarum  sedes  decorata  est  a.  1858,  nacta  scilicet  ex 
speciali  favore  Romani  Pontificis  singulare  privile- 
giurn,  „ut  in  conciliis ,  coetibus  et  comitiis  quibuscun- 
que  archiepiscopo  Baltimorensi  pro  tempore  existenti 
praecedentia  princepsque  in  sedendo  locus,  supra  quos- 
vis  istarum  provinciarum  archiepiscopos,  si  qui  adsint, 
nulla  habita  ratione  promotionis  seu  ordinationis  tri- 
buatur"3).  Quam  honoris  praeeminentiam  antistites 
unitorum  statuum  iteratis  vicibus  a  Sede  Apostolica 
enixe  postularant,  „ut  ecclesia  metropolitana  Baltimo- 
rensis  a  caeteris  distingueretur  utque  memoriae  trade- 
retur,  illam  omnium  ferme  per  foederatas  Americae 
septentrionalis  provincias  matrem  extitisse4).  A  Sede 
Apostolica  autem  hanc  gratiam  pro  ecclesia  Baltimo- 
rensi  episcopatus  americanus  petiit,  quod  optime  nosset, 


*)  Quae  nunc  feminina  positione  vocatur  Baltimora,  olim  neutraliter 
dicebatur  Baltimorum. 

2)  Concessum  quidem  erat  Georgio  Calvert  Baltimore ;  verum ,  eo 
ante  captam  possessionem  vita  functo  an.  1632,  ipsius  filius  Cecilius 
C.  B.   acceptis  regiis  investiturae  literis   (Charte)  solemniter  fuit  institutus. 

R)  Cfr.  Rescriptum  romanum  anni  185 8  in  Coll.  Lac.  t.  3,  pp.  179 
et  573-  —  Per  hanc  loci  praecedentiam  tamen  neque  honorificum  altioris 
gradus  titulum  (primatis  vel  patriarchae)  neque  novam  jurisdictionis  prae- 
rogativam  archipraesul  obtinuit. 

4)  Coll.  Lac.  1.   c. 

stabilem  loci  praerogativam  unius  antistitis  super  alios, 
sibi  ex  jure  divino  atque  ad  normam  sacrorum  cano- 
num  omnino  pares,  aliunde  provenire  non  posse,  quam 
ex  primatu  Petri,  h.  e.,  ex  suprema  potestate  illius, 
qui  ex  divina  ordinatione  aequali  ratione  super  omnes 
archiepiscopos  et  episcopos  est  princeps  constitutus1). 
Baltimorae  celeberrimum  nomen  est  factum  a  plu- 
ribus  illis  particularibus  synodis,  quae  ibidem  unius 
saeculi  spatio  sunt  habitae :  dioecesana  una,  provincia- 
libus  novem ;  plenariis  tribus  (1852,  1866,  1884),  quo- 
rum  acta  et  decreta  explent  priorem  partem  tomi  3. 
Collectionis  Lacensis. 


IV. 

Praeside  lllmo.  ac  Rmo.  Jacobo  Gibbons,  archiepiscopo 
Baltimorensi.  — 

Exhibet  saeculum  primum  annalium  ecclesiae  Bal- 
timorensis  pastores  novem,  eosque  omnes  archiepisco- 
pos  ac  metropolitas :  Carroll,  S.  J.,  ep.  1790,  arch.  1808 
(f  1815);  Neale  (f  1817);  Marechal  (f  1828);  Whitfield 
(f  1834);  Eccleston  (f  1851);  Kenrick  (f  1863);  Spal- 
ding  (f  1872);  Rossevelt  Bayley  (f  1877);  et,  qui  ean- 
dem  ecclesiam  exinde  gloriose  gubernat,  Emum.  Prin- 
cipem  Jacobum  Cardinalem  Gibbons,  a  SS.  D.  N. 
Leone  PP.  XIII.  „ob  ardens  ejus  religionis  catholicae 
amplificandae  et  salutis  animarum  procurandae  stu- 
dium,  singulare  in  Apostolicam  Sedem  obsequium, 
rerumque  gerendarum  prudentiam  maxime  commen- 
datum"2),  atque  in  sacrum  purpuratorum  Patrum  col- 
legium  adscitum  die  7.  Junii  a.  1886:  quem  D.  O.  M. 
ecclesiae  americanae  diu  salvum  conservet  atque  in- 
columem! 


*)   Cfr.   Kalendarium  manuale  utriusque  ecclesiae,  t.  I,  pp.  457   sqq. 

2)  Verba  sunt  Pontificis   in  ipsa  Eminentissimi  viri  renuntiatione  in 

consistorio  secreto  prolata.     Ea    licet  praecipua  quadam  ratione  in  Illu- 

V. 

Praeside  archiepiscopo  B.,  delegato  apostoiico. 

Jus  in  consilio  plenario  praesidendi  archiepiscopo 
Baltimorensi  non  competit  ex  g*enerali  illa  loci  prae- 
rogativa,  quam  eum  in  omnibus  congressibus  episco- 
palibus  habere  diximus,  sed  vero  ex  speciali  delega- 
tione  Sedis  Apostolicae,  vi  cujus  nomine  Romani  Pon- 
tificis  concilium  convocavit  convocatumque  juxta  cano- 
nes  rexit  ac  moderatus  est.  Erat  autem  delegatae 
hujus  potestatis  vel  in  ipso  libri  titulo  mentio  infe- 
renda,  ut  menti  sacrorum  canonum  plene  satisfieret. 
Delegatio  scilicet  est  quid  facti;  facta  autem  non  prae- 
sumuntur,  sed  probari  iis  debent,  quorum  interest1) ; 
hinc  canones  praescribunt,  ut  delegatus  Sedis  Apo- 
stolicae  non  tantum  illos  omnes,  quos  potestas  dele- 
gata  afficit,  exhibitis  delegationis  literis  ostensaque 
commissione,  mandati  sibi  facti  authentice  certos  red- 
dat2)^  verum  etiam,  ut  delegationis  apostolicae  debite, 
ut  diximus;  probatae  in  omnibus  et  singulis  actis  ex- 
pressam  mentionem  faciat3).  —  Jam  vero  titulus  co- 
dicis  ^actorum  et  decretorumu ,  a  delegato  Sedis  Apo- 
stolicae  hic  propositi,  ipsa  est  inscriptio  seu  rubrica 
generalis    authentici  instrumenti ,    quo  acta    et  decreta 


strissimum  illnm  praesulem  congruant  ac  quadrent,  aptam  tamen  occa- 
sionem  praeberent  de  eminenti  cardinalatus  dignitate  generatim  loquendi. 
Verum  commodius  argumentum  prosequemur  inferius,  quando  de  officio- 
sissimis  literis  sermo  erit ,  quibus  concilium  cardinalem  Neo-Eboracen- 
sem  est  veneratum  (p.  LXII). 

*)  Etiam  in  jure  sacro  valet  regula  in  jure  romano  proposita : 
„factum  asseveians  onus  subit  probationis".  L.  Asseveratio  io.  Cod. 
de  non  numerata  pecunia  (IV.,  30). 

2)  C.  Ouum  contingat  24.  X.  de  rescriptis  (I.  3) ,  et  C.  Quum  in 
jure  31.  X.  de  officio  et  potestate  judicis  delegati  (I.,  29),  juncta 
utrobique  glossa. 

3)  Vide  literas  delegationis  ad  episcopos  Austriae  datas  d.  28.  Nov. 
1856,  relatas  apud  Moy,  Archiv  fiir  kathol.  Kirchenrccht ,  t.  2., 
PP-  357—358. 

solemniter  promulgantur.  Pertinet  ergo  ad  ipsa  acta 
delegationis  estque  proinde  in  eo  expressa  mentio 
delegationis  apostolicae  facienda.  —  Accedit,  quod 
sicut  generatim  ex  titulo  honorem  et  pretium  suum  res 
habere  cernuntur1),  ita  nominatim  ex  titulo  seu  inscrip- 
tione  authenticae  collectionis  naciorum  et  decretorum" 
dignoscendum  sit,  quid  leg'es  in  ea  contentae  valeant7 
quanam  auctoritate ,  quave  ratione  fuerint  conditae 
ac  promulgatae. 


J)   Relege,    quae   de   „titulo"   in  introductione    praedicta  sunt    supra 
PP.   6  —  7. 


DE  PRAECURSORIO  MATERIAKUM  DTOICE. 

Per  vestibuli  januam,  brevi  commentario  aliqua- 
tenus  patefactam,  vacantem  aream  ingressos  servus 
ostiarius,  eruditionis  et  officii  plenus,  hilari  vultu  ex- 
cipit,  exceptosque  omnia  diligenter  edocet;  quae  circa 
visendas  aedes  scire  cupiunt:  clarum  et  accuratum 
rerum  indicem  intelligimus ,  qui  volumini  praefixus 
(pp.  VII — XIII)  ex  ordine  cuncta  prodit,  quae  tribus 
libri  partibus  continentur.  Et  re  sane  vera,  partes 
servi  ostiarii,  ad  fores  accubantis  atque  ad  officia  ad- 
ventantibus  praestanda  promptissimi;  ab  ejusmodi  in- 
dice,  majori  praesertim  operi  praemisso,  per  omnia 
sustineri,  experti  omnes  testantur  quicunque,  in  magnis 
juris  collectionibus  ad  usus  suos  transferendis,  accu- 
rati  indicis  beneficio,  labori  et  tempori  parcere  un- 
quam  potuerunt.  De  boni  elenchi  usu  scribens  Varro 
„ad  indices  revertare,  inquit,  si  qua  in  re  quaeres, 
quemadmodum  quidque  te  in  colendo  oporteat  facereu 
(de  re  rustica ,  I. ,  i).  —  Et  quamvis  id  etiam  de  illo 
indice  materiarum  valere  possit,  qui  ad  alphabeti  lite- 
ras  digestus  plerumque  ad  finem  operis  adjicitur,  index 
praecursorius  tamen  praeterea  eam  propriam  utilitatem 
habet,  ut  ejus  ope ,  rebus  omnibus  uno  in  conspectu 
provisis,  potentius  excitemur  ad  eas  postea  singillatim 
diligentius  et  penitus  investigandas;  secundum  quod 
Seneca  in  simili  argnmento  scripsit:  „sume  in  manum 
indicem  philosophorum ;  haec  ipsa  res  expergisci  coget, 
si  videris,  quam  multi  tibi  laboraverint"  [epist.  39). 
Erat  ergo,    cur  praevio  hoc  elencho    praeclarae  totius 

operis  materiae  summatim  ac  per  capita  nobis  in 
antecessum  indicarentur,  quo  nimirum  alacriores  atque 
expeditiores  evaderemus  ad  earundem  studia  debite 
prosequenda. 

Igitur  in  ipso  introitu  in  vestibulum  universa  con- 
cilii  acta  et  decreta  cum  appendicibus  per  indicem1), 
ut  vocant,  edocti,  binas  illas  solemnes  literas  considere- 
mus;  quae  eundem  indicem  rerum  sequuntur.  Duarum 
porticuum  instar  interiorem  vestibuli  frontem  cum 
aedibus  jungunt.  Diligenti  contemplatione  sunt  di- 
gnissimae  pretiumque  faciemus  operae,  si  per  eas  len- 
tius  spatiantes  praestantique  earum  ornatui  debite  in- 
tendentes  ad  aedes  ipsas  accedamus. 


l)  Rem  per  indicem  exponere  jurisconsultis  est  causam  breviori 
sermone  summatim  et  nayvfAtotig,  ut  vocant,  declarare.  Sic  Asconius 
in  5>.  Verrin.  „antequam,  inquit,  causa  ageretur,  quasi  per  indicem  rem 
exponebant". 


DE  DECRETO  PROMUL&ATIOHIS  CONCILII. 

Quamvis  literae  promulgationis  concilii  unum  tan- 
tum  princeps  objectum  habent,  in  earum  interpreta- 
tione  tamen  partes  duas  easque  in  speciales  suos  arti- 
culos  divisas  discernere  debemus,  inscriptionem  episto- 
larem  et  decreti  contextum. 

Est  autem  promulgationis  decretum  in  epistolae 
modum  conceptum,  quia  (quae  est  propria  ratio  epi- 
stolae)  erat  ad  absentes  mittendum.  Neque  insolita 
in  jure  sacro  haec  via  est  leges  authentice  in  vulgus 
emittendi;  etenim  ipsae  tres  priores  decretalium  col- 
lectiones,  quae  in  corpore  juris  canonici  continentur, 
epistolis  ad  absentes  missis,  h.  e.,  ad  universos  doctores 
et  scholares  in  longinqua  Urbe  Bononia  commorantes 
datis ,  solemniter  promulgatae  leguntur  a  Gregorio 
PP.  IX.  (1234),  a  Bonifacio  PP.  VIII.  (1296)  et  a 
Joanne  PP.  XXII.  (13 17). 

Praeeuntibus  magnis  scholae  magistris,  qui  easdem 
illas  pontificias  promulgationis  constitutiones  glossis 
exornarunt,  tria  in  epistolari  Baltimorensis  decreti  in- 
scriptione  distinguimus,  dignitatem  et  titulum  auctoris, 
personas  ad  quas  documentum  mittitur,  et  faustam 
salutis  precationem. 

Quod  auctor  decreti  promulgationis  ordinariae  suae 
archiepiscopali  dignitati  extraordinarium  delegationis 
apostolicae  titulum  adjunxerit,  id  inde  venisse  putan- 
dum  est,  quod  sacros  ecclesiae  canones  optime  per- 
spectos  haberet,  quibus  delegatus  apostolicus  in  om- 
nibus  et  singulis  actis  expressam  mentionem  potestatis 

sibi     delegatae    facere    jubetur,     quemadmodum    idem 
argumentum  praeoccupando  scripsimus  supra  p.   23. 

Dirigitur  autem  promulg"ationis  decretum  ad  omnes 
foederatarum  ditionum  praelatos,  quia  de  ratione  pro- 
mulgationis  est,  ut  sit  locutio  superioris  ad  totam  com- 
munitatem-,  cui  lex  tanquam  communis  agendi  norma 
cum  auctoritate  proponitur.  Erat  ergo  romana  illa 
concilii  recognitio,  a  qua  decretorum  synodicorum  vis 
dependebat,  cunctis  praesulibus  illius  regionis  publico 
promulgationis  actu  patefacienda ,  ut  ita  communes 
stabilirentur  canones,  quibus  universae  omnes  illarum 
provinciarum  ecclesiae  uniformiter  regerentur.  Sed 
missum  est  decretum  ad  cunctos  ecclesiae  praelatos, 
non  ut  singuli  sunt,  sed  ut  universi,  h.  e. ,  quatenus 
olim  in  plenaria  synodo  legitime  in  unum  corpus  legis- 
latorium  conjuncti  et  congregati  verum  proprieque 
dictum  magistratum  ecclesiasticum  constituebant ;  et 
hoc  sub  respectu  consideratum  praesens  decretum  a 
solemnibus  literis  indictionis  concilii  differt,  quas  iidem 
praelati  quidem  ab  eodem  delegato  apostolico  accepe- 
runt,  ut  singuli  erant,  et  nondum  in  publicum  magistra- 
tum  seu  in  synodum  conjuncti.  Hoc  tunc  demum  ob- 
tinuit,  quum  patribus  jam  congregatis  concilium  a  de- 
legato  apostolico  authentice  aperiretur.  Exinde  unum 
legitimum  corpus  morale  formabant,  h.  e.,  unam  com- 
munitatem  synodicam  seu  societatem  ipsa  lege  recep- 
tam,  unum  collegium  supremi  principis  constitutione 
institutum  ac  confirmatum ,  unam  amplissimam  curiam 
vero  imperio  praeditam,  unum  scilicet  majorem  magi- 
stratum  ex  multis  curialibus  compositum,  in  quo;  sicut 
in  omnibus  aliis  magistratibus  collegialibus,  per  fictio- 
nem  juris  existit  persona  moralis  seu  idealis;  quam 
ftersonam  juridicam  vocant ,  quae  et  distincta  est  ab 
ipsis  personis  physicis  sociorum  et  habetur  ut  subjec- 
tum  legitimum  omnium  jurium  et  officiorum  totius  col- 
legii  seu  magistratus,  tum  quoad  membra  propria  tum 
quoad  populum  sibi  subjectum.     Sic  igitur  in  plenario 

concilio  Baltimorensi,  auctoritate  pontificia  rite  coacto 
apertoque,  vere  inerat  persona  juridica  seu  legitimum 
juris  subjectum,  cunctas  provincias  ecclesiasticas  foe- 
deratarum  ditionum  veluti  unam  magnam  universitatem 
sibi  subjectam  repraesentans,  ac  publicam  potestatem 
habens  in  omnes  illius  territorii  fideles,  quin  et  in 
ipsius  synodi  membra.  Ad  patres  ita  vinculis  syno- 
dicis  adhuc  formaliter  conjunctos,  licet  ad  ecclesias 
suas  jam  re\rersos  et  localiter  dissitos,  missum  a  dele- 
gato  apostolico  est  promulgationis  decretum. 

De  salutatione  in  titulis  decretalium  occurrente 
glossatores  multis  quaerunt,  quae  sit  ejus  natura,  quis 
habitus  ad  ipsum  epistolae  contextum,  quid  valeat, 
quomodo  prosit?  Id  unum  nos  hic  notatum  volumus, 
salutationem  vel  ideo  fuisse  adjungendam,  quod  promul- 
g*ationis  decretum  in  modum  epistolae  esset  concep- 
tum;  epistolae  quippe  illius  salutatione  in  cujus  gratiam 
dantur,  inscribi  solent.  Salutatione  adscripta  igitur 
delegatus  apostolicus  id  agit,  ut  suam  caritatem,  bene- 
volentiam  observantiamque  erga  patres  in  synodo  col- 
lectos  testificatus,  ipsis  atque  ecclesiis  ab  iisdem  in 
synodo  repraesentatis  a  Deo ,  ceu  fonte  salutis  omnis- 
que  boni,  felicia  omnia  ac  fausta  precetur.  Et  ista  qui- 
dem  de  inscriptione. 

Literarum  contextum  ocularis  inspectio  docet  esse 
in  quatuor  paragraphos  divisum.  Prima  atque  altera 
pertinent  adhistoriam  „decretorum  synodicorum  Romam 
missorum  et  auctoritate  Sedis  illius,  in  qua  Petrus  apo- 
stolorum  princeps  adhuc  vivit  et  praesidet,  legitime  re- 
cognitorum".  Tertia  pars  ipsam  solemnem  decretorum 
prqmulgationem  continet.  Quarta  tandem  media  prae- 
scribit  ad  notitiam  factae  promulgationis  celerius  et 
securius  longe  lateque  diffundendam. 

Ouoniam  de  rationibus  juridicis  romanae  recogni- 
tionis  commentarius  in  ipsum  recognitionis  decretum 
mox    aget,    interpretationem    praesentis    contextus    ad 

paucas  quasdam  animadversiones  in  duas  postremas 
paragraphos  restringemus. 

Promulgatio  legis  est  sufficiens  ejusdem  publicatio 
seu  propositio  communitati,  ut  tali;  cum  auctoritate 
facta. 

De  ejus  indole  et  necessitate  valet  dictum  Gra- 
tiani  in  c.  In  istis.  Dist.  4:  „leges  instituuntur ;  quum 
promulgantur".  Est  nimirum  ejusmodi  promulgatio  ad 
vim  et  rationem  legis  omnino  necessaria;  ut  adeo  non- 
dum  censeatur  existere  lex;  quamdiu  legitime  promul- 
gata  non  est,  etsi  conclusa  sit  in  comitiis  vel  a  prin- 
cipe  administris  praesentibus  et  consulentibus  decreta; 
nam  lex  est;  quemadmodum  jam  ex  Zallinger1)  animad- 
vertimus,  locutio  principis  ad  communitatem;  et  pro 
forma  habet  publicum  hunc  actum  ad  communitatem 
directum:  uti  citatio  et  sententia  judicialis  non  intelli- 
gitur  nisi  per  sensibilem  actum  judicis  quo  rei;  in  judi- 
cium  vocati,  aut  litigantes  mentem  judicis  cognoscere 
possunt.  Quemadmodum  igitur  citatio  et  sententia; 
quantumvis  rite  concepta  et  in  tabella  seu  libello 
scripta  ac  per  judicem  legendo  et  relegendo  diligenter 
recognita  et  emendata,  ante  actum  illum  judicis  ad 
reum  et  agentes  directum  a  forma  sententiae  et  cita- 
tionis  judicialis  deficit:  ita  et  voluntas  legislatoris;  utut 
deliberata;  definita;  certa  et  literis  consignata;  sine 
promulgatione  rationem  et  essentiam  legis  non  habet. 
Unde  promulgatio  recte  omnino  forma  legis  vocatur. 
Hinc  decreta  Baltimorensia  ante  editas  has  promulga- 
tionis  literas  pro  legibus  observari  non  poterant. 

Lex  sufficienter  censetur  promulgata,  si  voluntas 
legislatoris  communitati  ita  est  manifestata,  ut  omnes 
in  ejus  notitiam  venire  possint;  non  autem  est  neces- 
sarium,  ut  singulis  nominatim  intimetur,  nisi  id  in  pe- 
culiari  aliquo  casu  ob  singularia  rerum  adjuncta  fuerit 
a    legislatore  expresse    requisitum;    et  ratio    est;    quia 


x)  Institut.  juris  eccles.,  1.    1.,  tit.  2.,  §.    164. 

promulgatio  ex  natura  sua  est  actus  directus  ad  totam 
communitatem  et  non  ad  singulos  subditos.  Quamob- 
rem  Innocentius  PP.  III.  merito  generatim  declaravit, 
.,non  esse  necessarium;  quum  constitutio  solemniter  edi- 
tur  aut  publice  promulgatur;  ipsius  notitiam  singulorum 
auribus  per  speciale  mandatum  vel  literas  inculcare"1). 

Quadruplex  distinguitur  promulgationis  species, 
universalis;  localis;  personalis  et  mixta  ex  locali  et 
personali. 

Promulgatio  universalis ,  quae  et  ordinaria  audit, 
in  publicatione  legis  habetur;  quae  una  in  urbe  tantum; 
juxta  statutum  promulgandi  modum2);  cum  universali 
effectu  peracta  est;  ut  omnes  totius  communitatis  socii 
ubilibet  degentes  obligentur. 

Promulgatio  localis  facienda  est  in  singulis  locis; 
sive  dioecesibus  sive  paroeciis;  prout  circa  peculiares 
quasdam  leges  ex  singularibus  causis  praescriptum 
reperitur. 

Personalem  promulgationem  atque  intimationem 
plerumque  requirunt  specialia  pontificia  rescripta  gra- 
tiae  et  justitiae :  quae  tamen  stricte  loquendo  proprie 
dictae  leges  non  sunt;  quum  communem  agendi  nor- 
mam  non  constituant. 

Promulgationem  mixtam,  h.  e.  localem  et  persona- 
lem  iieri  vult  legislator;  si  leg'em  non  publice  juxta 
consuetum  promulgandi  modum;  sed  domi  certis  qui- 
busdam  personarum  generibus  in  domicilia  sua  convo- 
catis  authentice  proponi  jubet. 

Promulgatio  universalis  seu  ordinaria  sola  sufficit, 
si  legislator  alias  non  praescripsit  tanquam  conditiones; 
a  quibus  obligandi  vis  penderet.  Sed  ea  de  re  jam 
satis  est  dictum. 


*)  C.  Ad  haec   i.  X.  de  postulatione  praelatorum  (I.,   5). 

2)  Variis  modis  promulgatio  fieri  potest,  voce  praeconis,  documento 
publice  affixo,  constitutione  principali,  codice  authentice  ad  scholas  vel 
ad  judices  misso,  relatione  in  solemni  ac  determinata  ephemeride,  coacta 
synodo  ac  lege  ibidem  in  lucem  emissa. 

Solemnia  exempla  necessitatis  promulgationis  lo- 
calis  extant  in  duabus  legibus  conciliorum  oecumeni- 
corum;  Lateranensis  quarti  et  Tridentini,  quarum  altera 
refertur  in  corpore  juris  canonici;  altera  vero  in  De- 
cretis  Tridenti  conditis.  —  Prior  est  constitutio  syno- 
dica  anni  12 15  de  poena  iis  medicis  infligenda,  qui  ad 
infirmum  vocati  eum  ,,ante  omnia  non  induxerint"  ad 
confessionem  peragendam :  quam  poenam  non  incurri 
vult  concilium;  nisi  „postquam  ipsa  haec  lex  fuerit  per 
praelatos  locorum  publicata"1).  —  Altera  es.t  lex  Triden- 
tina  de  impedimento  clandestinitatis;  quam  legislator 
„robur  suum  habere  noluit,  nisi  post  triginta  dies  com- 
putandos  a  die  primae  publicationis  in  eadem  parochia 
factae"2). 

De  mandatis,  rescriptis;  privilegiis  aliisque  consti- 
tutionibus  specialibus  personali;  ut  diximus;  promulga- 
tione  intimandis  conferri  possunt  tum  quae  Bonifacius 
PP.  VIII.  habet  c.  Quia  cunctis  1.  de  concessione 
praebendae  et  ecclesiae  non  vacantis  (III.,  7),  tum  quae 
de  officio  delegati  apostoliciipsi  paulo  inferius  afferemus. 

Exemplum  tandem  necessitatis  promulgationis  mix- 
tae,  localis  et  personalis,  statuit  Clemens  PP.  XIV.  in 
mandato  executionis  literarum  suppressionis  Societatis 
Jesu  an.  1773.  Gravissimis  de  causis  quippe  noluit 
Pontifex  breve  suum  robur  habere;  nisi  postquam 
religiosis  ipsis  in  sua  domicilia  convocatis  per  execu- 
tores  ad  id  deputatos  fuisset  authentice  publicatum  et 
intimatum3).     Hinc    constitutio  ista    neque  Romae    fuit 


*)   C.    Quum    infirmitas.     13.    X.     de    poenitentiis     et    remissionibus 

(V.,  38). 

2)  C.  Tametsi  I.  Concil.  Trident.  sess.  24.  de  refoimatione  matri- 
monii. 

3)  Quod  Papa  actualem  Societatis  Jesu  abolitionem  ab  ea  condi- 
tionem  pendentem  fecerit,  id  inde  venit,  quod  curia  pontincia  in  magno 
eoque  vero  timore  esset,  ne,  ordine  per  unam  solemnem  promulgationem 
consueto  more  in  Urbe  Roma  factam  cum  effectu  extincto,  potestas 
saecularis  statim  in  res  Societatis  deletae  tamquam  in  bona  derelicta 
invaderet.      Statuta    hac    necessitate    promulgationis  localis    et  personalis 

juxta  stylum  et  consuetudinem  curiae  promulgata,  ne- 
que  alibi  potuit  executioni  mandari  nisi  per  localem 
et  personalem  publicationem  auctoritate  Papae  factam, 
quemadmodum  in  Urbe  ipsa,  in  singulis  domibus,  fuerat 
religiosis  a  peculiaribus  executoribus  apostolicis  per- 
sonaliter  intimata.  —  Societatis  homines  interim  in  eo- 
dem  statu  manebant,  quo  antea  erant,  votis  caeteris- 
que  vitae  regularis  officiis  adstricti,  quoad  eis  breve 
suppressionis  modo  a  Pontifice  praescripto  intimatum 
est,  sicque  evenit,  ut  ordo  Societatis  Jesu  in  aliquibus 
regionibus  adhuc  diu  post  editum  abolitionis  breve 
legitime  extiterit,  in  Gallia  immo  et  in  Russia  nun- 
quam  canonice  suppressus  sit.  Qua  de  re  plura  videri 
poterunt  in  opere  nostro  vde  rationibus  festorum  utrius- 
que  SS.  Cordis",  edit.   5.,  t.    i.;  pp.   180 — 182,  230,  483. 

Et  ista  quidem  suffecerint  ad  illustrandam  neces- 
sitatem  accurate  eam  promulgationis  formam  servandi, 
quam  legislator  ipse  praescripsit.  Quodsi  nullus  par- 
ticularis  modus  fuerit  expresse  determinatus,  tunc  pro- 
mulgatio  universalis  et  ordinaria,  ut  praediximus,  om- 
nino  sufficiens  haberi  debet. 

Atqui  archiepiscopo  Baltimorensi  nulla  erat  spe- 
cialis  promulgationis  forma  praescripta;  id  unum  enim 
circa  synodi  promulgationem  apostolicae  delegationis 
literae  continebant,  ne  acta  et  decreta  publicarentur, 
antequam  Romae  fuissent  debite  revisa  ac  recognita. 
Recognitione  rite  peracta  concilium  una  illa  universali 
et  ordinaria  promulgatione  cum  auctoritate  publicari 
potuit,  qua  illud  revera  per  solemne  promulgationis 
decretum  in  forma  epistolari  ad  universos  concilii  pa- 
tres,  localiter  quidem  per  varias  reipublicae  ditiones 
jam  dispersos,  formaliter  vero  adhuc  in  synodo  sacra- 
tissimis  collegii  vinculis  conjunctos,  ex  urbe  Baltimora 


id   provide  spectavit  Pontifex,  ut    legitimo   proprietatis  subjecto    perdu- 

rante  bona  Societatis  de  manu  ordinis  in  manus  episcopi  tanquam  dele- 

gati    apostolici    transirent,     et  sic    demum    communitas  religiosa  cense- 
retur  abolita. 

Nilles,    Conc.  Baltimor.  3 

missum,  omnibus  provinciis  ecclesiasticis  foederatorum 
statuum  obligatorio  modo  propositum  a  delegato  apo- 
stolico  conspicimus.  Qua  solemni  promulgatione  per- 
acta  plenarium  concilium  tandem  cum  effectu  solutum 
est;  delegatique  potestas  quoad  actus  synodicos  ponen- 
dos  cessavit,  quemadmodum  in  interpretatione  mandati 
delegationis  dicemus  infra  p.   62. 

Promulgationis  decretum  ultimo  loco  tandem  prae- 
scribit  idonea  media  ad  notitiam  factae  promulgationis 
certius  ubique  locorum  divulgandam.  Est  autem  ipsa 
promulgatio  omnino  ab  ejusmodi  mediis  ac  cautionibus 
distinguenda,  quibus  legislatores  id  spectant,  ut  leges 
jam  solemniter  promulgatae  singulis  subditis  propo- 
nantur,  explicentur,  in  memoriam  revocentur  et  com- 
mendentur.  In  exemplum  afferri  possunt  duae  leges 
memoratorum  conciliorum  oecumenicorum.  Prior  est 
„famosa";  ut  eam  rubrica  vocat,  „et  multum  allegabi- 
lis"  constitutio  concilii  Lateranensis  anni  12 15  de  an- 
nua  confessione  et  paschali  communione,  relata  c.  Om- 
nis  utriusque  12.  X.  de  poenitentiis  et  remissionibus 
(V. ,  38):  „quod  salutare  statutum,  verba  sunt  ipsius 
concilii,  frequenter  in  ecclesiiis  publicetur,  ne  quis- 
quam  ignorantiae  caecitate  velamen  excusationis  as- 
sumat."  —  Altera  est  lex  tridentina  de  impedimento 
clandestinitatis  jam  superius  adducta,  circa  quam  syno- 
dus,  „ne  quemquam  lateat,  ordinariis  omnibus  prae- 
cipit,  ut  quamprimum  potuerint,  curent  hoc  decretum 
populo  publicari  ac  explicari  in  singulis  suarum  dioe- 
cesium  parochialibus  ecclesiis,  idque  in  primo  anno 
quam  saepissime,  deinde  vero  quoties  expedire  vide- 
rint".  (C.  Tametsi  cit.).  Ad  eandem  hanc  mediorum 
oeconomiam  pertinet  cautio  a  delegato  apostolico  ad- 
hibita,  ut  nimirum  plenarii  concilii  decreta  per  solem- 
nes  has  literas  rite  jam  promulgata  „in  synodis  pro- 
vincialibus  et  dioecesanis  post  hanc  promulgationem 
quamprimum  habendis  denuo  promulgentur";  non  qui- 
dem  ut  tunc  demum  obligari  incipiant,  sed  „ut  eorundem 

executioni  melius  consulatur".  Quod  autem  delegatus 
apostolicus  declaraverit,  decreta  sic  proposita  ex  ipsius 
synodi  sententia  statim  a  prima  promulgatione  obli- 
gare,  id  omnino  ad  mentem  sacrorum  canonum  est 
statutum.  Verum  quidem  est;  ex  antiqui  juris  romani 
praeceptis  leges  imperiales  regulariter  non  obligasse 
nisi  duobus  mensibus  post  earundem  promulgationem1); 
sed  legislatorem  ecclesiasticum  ea  promulgationis  so- 
lemnitate  jus  sacrum  non  coarctavit;  unde  constitu- 
tiones  a  legitimis  ecclesiae  magistratibus  rite  editae 
statim  obligant,  nisi  in  ipsis  tempus  exprimatur,  a  quo 
oblig*are  incipiant,  quemadmodum  in  capite  Tridentino 
„Tametsi"   circa  legem  clandestinitatis  fieri  vidimus. 


T)  Cfr.  Nov.  66,  cujus  rubrica  haec  est:  „Ut  factae  novae  consti- 
tutiones  post  publicationem  earum  post  alios  duos  menses  valeant"  (7ttQ\ 
tov  Tt<g  ytvo/uevag  veag  dmxd^ug  f^ertx  ttjv  IjntpdviGtv  txvTwv  jutTcc  dvt 
fifjvag  tiXlovg  xotxTtiv). 


3* 


DE  DECRETO  RECO&HITIOIIS  COICHII 

Recognoscere  decretum  ex  ipsa  verbi  formatione 
generatim  significat,  id  quod  re  mature  discussa  legi- 
time  jam  est  statutum1),  denuo  cognoscere  iteratoque 
examini  subjicere. 

Recognitio  conciiii  speciatim  est  authentica  illa, 
quae  ex  canonum  praescripto  per  romanos  judices 
repetenda  est  „actorum  et  decretorum"  ejusdem  accu- 
rata  inspectio,  pensiculata  investigatio,  exacta  dijudica- 
tio.  Unde  decretum  recognitionis  concilii  plenarii  solemne 
instrumentum  vocatur  \  quo  sacra  congregatio  de  Pro- 
paganda  fide,  de  mandato  Summi  Pontificis,  authentice 
testatur,  „decreta  concilii  Baltimorensis  ad  tramites 
juris  fuisse,  diligenti  inquisitione  adhibita  atque  om- 
nibus  accurato  studio  debitaque  judicii  maturitate  pen- 
satis,  in  generalibus  ejusdem  s.  congregationis  comi- 
tiis2)  expensa  ac,  nonnullis  emendationibus  et  modifi- 
cationibus  adjectis,  ut  ab  omnibus,  ad  quos  spectat, 
inviolabiliter  observentur;  recognita ;  eandemque  recog- 
nitionis  sententiam;  pontificia  approbatione  munitam3); 
expedito  hoc  decreto  proponi  et  promulgari". 

In  definienda  vi  ac  ratione  hujus  decreti  recogni- 
tionis  uti  debemus  generalibus  interpretationis  regulis 
in  jure  sacro  propositis,  nominatim  iis  principiis,  quibus 
doctores  innixi  de  valore  confirmationis  actuum  judicant. 


x)   Recolantur,  quae  de  nahvra  decreti  animadversa  sunt  supra  p.  13. 

2)  Habita  eo  in  negotio  sunt  comitia  diebus    17.,   24.,   27.,  31.  Aug. 
et  die   5.   Sept.    1885. 

3)  Die   10.   Sept. 
36 

Ejus  materiae  sedes  propria  est  titulus  30.  libri  2. 
decretalium  nde  confirmatione  utili  vel  inutiliu. 

Ante  omnia  ergo  quaeritur,  sitne  „approbata"  haec 
recognitio  concilii  canonica  illa  „actorum  et  decreto- 
rurrv'  confirmatio,  de  qua  tum  in  citato  juris  titulo  tum 
alibi  saepe  agitur,  necne? 

Cui  quaestioni  ut  rite  satisfiat,  pauca  haec  principia 
de  natura  et  divisione  confirmationis  sunt  ex  jure  prae- 
mittenda: 

Confirmatio  communiter  definitur  „juris  prius  ha- 
biti  seu  quaesiti  per  legitimum  superiorem  facta  cor- 
roboratio^. 

Dicitur  autem  juris  firius  habiti  seu  quaesiti ;  nam 
„confirmatio  inquit  Schmalzgruber  ad  h.  t.;  n.  2.,  semper 
supponit  aliquid  prius  esse,  quod  confirmetur",  sive  id 
legitime  ac  valide  sit  gestum,  sive  invalide  ac  nulliter; 
in  priori  casu  agitur  de  corroborando  jure  jam  habito, 
in  altero  autem  de  jure  non  quidem  habito,  de  facto 
tamen  quaesito. 

Duplex  distinguitur  confirmationis  species,  altera 
in  forma  communi ' ,  quae  et  simfilex  atque  ordinaria 
vocatur;  altera  in  forma  speciali ,  quae  dicitur  etiam 
ex  certa  scientia. 

Confirmatio  simplex  atque  orolinaria  actum  ab  in- 
ferioribus  gestum  in  eo  statu  confirmat,  in  quo  ftrius 
fueraty  nullum  jus  novum  neque  valorem  illi  tribuendo ; 
supponit,  non  facit  actum  validum  eumque  approbat, 
in  quantum  jam  valet1).  Licet  vero  actui  per  se  inva- 
lido  nullum  robur  tribuat,  non  tamen  inutilis  est  ejus- 
modi  confirmatio  in  forma  communi  data;  semper  enim 
manifesto  indicio  est,    non  procedi    clam  atque  impro- 


*)  Exempla  confirraationis  in  forma  communi  extant  c.  Qnoniam 
abbas  14.  X.  de  officio  et  potestate  judicis  delegati  (I.  29)  ;  c.  Exami- 
nata  7.  X.  de  confirm.  ntili  vel  imit.  (II.  30);  c.  Qnia  diversitatem  5. 
X.  de  concessione  praebendae  (III.  8) ;  c.  Illa  devotionis  2.  X.  ,  ne 
sede  vacante  aliquid  innovetur  (III.  9). 

vide  et  sine  scientia  principis;  ac  majori  fiducia  exer- 
ceri  potest  jus,  cujus  confirmatio  bona  fide  fuit  ex- 
presse  postulata,  et  cujus  usus,  stante  confirmationis 
petitione,  a  principe  non  fuit  improbatus. 

Confirmatio  in  forma  speciali  contra  novum  jus 
tribuit  actui ,  eumque ,  si  antea  ex  vitio  aliquo  fuisset 
invalidus,  firmum  reddit  et  validum,  quasi  per  novam 
concessionem  et,  quatenus  opus  est;  per  dispensationem1). 

Quaenam  vero  indicia  sat  firma  censeantur,  ut 
inde  colligi  possit,  confirmationem  in  forma  speciali 
esse  datam,  apud  auctores  in  praesentem  hunc  titulum 
30  scribentes  fuse  declaratum  invenies. 

Quibus  breviter  praenotatis,  ad  propositam  quae- 
stionem  de  valore  recognitionis  concilii  ita  responderi 
posse  videtur:  „Licet  recognitio  a  Summo  Pontifice 
approbata  auctoritatem  confirmationis  in  forma  speciali 
non  attingat,  eidem  tamen  proxime  accedit". 

Veritas  prioris  partis  hac  una  consideratione  sua- 
detur:  De  ratione  confirmationis  in  forma  speciali  est? 
ut  actui,  qui  propter  canonicum,  quo  laborat,  vitium 
invalidus  est;  vim  tribuat  ac  valorem.  Atqui  recog- 
nitio  concilii  per  Papam  approbata  id  non  efficit,  ut 
quae  antea  in  decretis  erant  invalida,  reddantur  valida 
et  firma.  Ergo  recognitio  haec  vim  non  habet  confir- 
mationis  in  forma  speciali. 

Propositio  minor  probatur  ex  f acto ;  constat  enim 
ordinarium  illum  magistratum,  qui  decretis  conciliorum 
authentice  recognoscendis  est  in  curia  romana  consti- 
tutus,  data  occasione  re  ac  facto  declarasse,  decretum 
concilii  ab  ipso  antea  legitime  recognitum  et  in  volu- 
mine  „actorum  et  decretorum"  sine  emendatione  re- 
lictum;  viribus  non  subsistere,  quod  nimirum  adversetur 


J)  Exempla  confirmationis  in  forma  speciali  habes  c.  Sicut  grave 
I.  X.  de  transactionibus  (I.  36);  c.  Venerabilis  8.  X.  de  conf.  ut.  vel 
inut.  (I.  30);  c.  Si  apostolicae  22.  de  praebendis  et  dignitatibus  in  6 
(III.  4). 


De  decreto   recognitionis  concilii.  39 

juri  communi.  —  Exemplum  extat  in  concilio  provin- 
ciae  Remensis  ab  Emo.  cardinali  et  archiepiscopo 
Gousset  in  civitate  Suessionensi  habito  a.  1849,  tit.  14., 
c.  2.,  et  est  de  pluralitate  vicariorum  capitularium  sede 
vacante  constituendorum.  Refertur  in  coll.  Lacen. 
t.  4. ,  p.  135  his  conceptum  verbis :  „Quoniam  apud 
Galliarum  ecclesias,  propter  nimiam  dioecesium  exten- 
sionem,  episcopus  duos,  archiepiscopus  tres  vicarios 
g'enerales  a  gubernio  stipendium  recipientes  habet,  ex 
diuturna  consuetudine  capitulum  potest  aut  eosdem 
eligere  sub  vicariorum  capitularium  nomine,  aut  alios 
ipsis  adjungere  vel  etiam  substituere.  .  .  .  Exercitium 
jurisdictionis  episcopalis  ad  capitulum  devolutae  trans- 
fertur  ad  vicarios  capitulares.  .  .  .  Isti  semel  rite  con- 
stituti  non  possunt  revocari  .  .  .  potestatem  admini- 
strandae  dioecesis  habent.   ..." 

Erant  autem  concilii  „acta  et  decreta"  universim 
hac  formula  authentice  recognita  ac  probata:  „Etsi 
Patres  Eminentissimi  sacrae  congregationis  concilii 
(quorum  examini,  judicio  et  correctioni  erant  subjecta) 
pauca  quaedam  animadvertenda  et  corrigenda  judica- 
verint,  antequam  concilii  acta  in  vulgus  edantur }  ceu 
folium  hic  insertum  ostendit;  attamen  saluberrima  ipsius 
concilii  decreta  ac  monita  probanda  duxerunt,  vehe- 
menter  gratulantes  etc."   (L.  c.  p.   102). 

Sed  neque  solemnis  haec  concilii  recognitio  neque 
splendida  decretorum  approbatio  impedire  potuit,  ne 
eadem  illa  cardinalium  congregatio  prima  data  occa- 
sione  decretum  de  retinenda  consuetudine  plures  vica- 
rios  capitulares  eligendi,  a  se  non  ita  pridem  recogni- 
tum  et  probatum,  invalidum  declararet,  quod  nimirum 
contra  jus  commune  esset.  Quum  enim  congregatio 
concilii  ex  relatione  status  ecclesiae  metropolitanae 
Remensis,  ab  eodem  Emo.  archiepiscopo  limina  apo- 
stolorum  ex  canonum  praescripto  visitante  facta  an. 
1857 ,  comperisset,  capitulum  ecclesiae  Remensis  jure 
per    hoc    decretum    firmato    uti  f    post    accuratam    rei 

tractationem  suarum  partium  esse  duxit;  archiepiscopo 
ex  officio  rescribere;  id  non  licere.  Literae  congrega- 
tionis  ad  Emum.  card.  Gousset  datae  sunt  die  14.  Julii 
1858,  atque  in  rem  nostram  haec  continent:  „Quod 
innuis;  istic  sede  vacante  tres  vicarios  capitulares  eligi 
solere;  animadvertunt  eminentissimi  Patres,  capituia 
cathedralium  infra  octo  dies  post  obitum  episcopi 
unum  dumtaxat,  ex  cap.  16,  sess.  24.  de  reformatione, 
vicarium  capitularem.  non  autem  duos  vel  plures  depu- 
tare  debere ;  quemadmodum  de  vicariis  generalibus 
agere  licitum  est.  Haec  porro  pluries  declaravit  sacra 
congregatio  episcoporum  et  regularium  necnon  et  haec 
ipsa.  .  .  .  Monebis  itaque  capitulum;  ut  quando  vacatio 
ceciderit;  —  quod  longe  sit  — ,  huic  disciplinae  ad- 
haereat"1). 

Constat  igitur  ex  facto ,  per  romanam  concilii 
recognitionem  actui  per  se  invalido  valorem  non  tri- 
bui;  indeque  infertur,  authenticam  hanc  decretorum 
recognitionem;  utut  a  Summo  Pontifice  approbatam,  a 
vi  ac  ratione  confirmationis  in  forma  speciali  deficere. 
Eidem  tamen,  —  et  haec  est  altera  pars  theseos  — , 
proxime  accedit;  sunt  enim  conciliorum  „acta  et  de- 
creta"  de  mandato  Summi  Pontificis  cum  auctoritate 
recognita,  et  cum  amplissima  rerum  notitia  „diligenti- 
que  inquisitione  adhibita  atque  omnibus  accurato  studio 
pensatis  ab  apostolicis  judicibus  revisa ;  atque  ut  ab 
Qmnibus,  ad  quos  spectat;  inviolabiliter  observentur, 
probante  eodem  Pontifice;  propositau.  Atqui  haec 
edici  non  solent  nisi  de  confirmatione  in  forma  spe- 
ciali,  quemadmodum  ex  iis  patet,  quae  doctores  de 
peculiaribus  illis  signis  tradunt,  quibus  ejusmodi  confir- 
matio  a  simplici  et  ordinaria  confirmatione  distinguitur. 

Quid  ergo  concilii  recognitio  operabitur,  si  ex  una 
parte  illos  actus;  qui  antea  jam  validi  erant;  tantum 
agnoscat;    primogenio    suo    valore    esse    praeditos,    ex 


x)  Cfr.  Bonix,  Revue  des  sciences  ecclesiastiques,    1860,  II.,  p.   293, 

altera  parte  vero  eos,  qui  per  se  invalidi  erant,  in  sua 
nullitate  relinquat?  Numquidnam  idcirco  proprio  suo 
effectu   carebit? 

Ouemadmodum  in  describenda  natura  recognitionis 
decretorum  fier  excessum  peccaret,  qui  eidem  effica- 
ciam  tribueret  actui  antecedenter  invalido  legitimum 
valorem  tribuendi,  ita  ficr  defectum  erraret,  qui  eam 
prorsus  nihil  operari  statueret. 

Decreta  ex  origine  sua  jam  valida  quod  attinet, 
,,dum  quae  juxta  ecclesiasticum  morem  juste  et  ratio- 
nabiliter  sunt  definita,  apostolica  quoque  sententia 
roborantur"1),  „fiunt  clariora  et  quasi  nova  quadam  luce 
irradiantur,  quum  decreto  Papae  confirmantur"2);  sic- 
que  illustrata  rite  promulgantur  promulgataque  nati- 
vam  suam  obligandi  vim  exerunt. 

Quod  autem  spectat  decreta  antecedenter  invalida, 
recognitio  ante  omnia  id  efficit,  ut,  quemadmodum 
superius  dictum  est,  qui  eam  impetrarunt,  sine  formi- 
dine  reprehensionis  ac  majori  fiducia  jus  aperte  et 
coram  principe  quaesitum  exerceant.  Deinde  si  post 
recognitionem  rite  peractam  de  actu  vel  de  jure  sic 
probato  lis  oriatur,  de  ea  nemo  cognoscere  potest  nisi 
ipse  Papa  vel  ejus  delegatus ;  unde  multo  difficilius 
impugnabitur,  quam  si  tanta  confirmationis  auctoritate 
non  fulciretur.  —  Immo  quum  graves  illae  verborum 
formulae  in  decreto  recognitionis  adhibitae  fere  de 
numero  clausularum  sint;  quae  juxta  stylum  curiae 
romanae  partibus  os  claudere  censentur,  de  valore  de- 
creti  in  concilio  contenti  disputari  seu  disceptari  non 
potest,  nisi  in  antecessum  specialis  facultas  ea  de  re 
a  Summo  Pontifice  fuerit  impetrata3),  quod  apud  ejus 


a)  C.  Ea  quae  4.  X.  de  sententia  et  re  judicata  (II.,  27). 

2)  Similia  habet  s.   Ivo  Carnotensis  ad  Paschalem   PP.  II.,  ep.  110. 
(Migne,  Patr.  lat.,  t.    162.,  p.   129). 

3)  Sunt  immo,  qui  putent,    etiam-per  simplicem  Papae  confirmatio- 
nem    sine  memoratis    clausulis  magistratus  inferioris  manus    ligari  parti- 


42  Propylaea.  —  Pars  I.    Vestibulum. 

tribunal  fieri  solet,  cujus  „Signaturae  gratiae"  nomen 
est.  Eam  facultatem  proprio  nomine  aperitionem  oris 
appellant.  —  Sunt  autem  decreta  sic  recognita,  utut 
ex  origine  sua  irrita,  inviolabiliter  observanda,  usque 
dum  Summus  Pontifex  vel  ejus  delegatus  eos,  quos 
concilii  leges  afficiunt,  obligatione  sua  legitime  sol- 
verit. 

Neque  tamen  a  reverentia  plenario  concilio  supre- 
misque  romanis  revisoribus  debita  dicendus  est  defi. 
cere,  qui  —  dum  interim  decreta  rite  observat  —  ser- 
vandis  per  omnia  servatis  Summo  Pontifici  pro  benigna 
alicujus  decreti  emendatione  humiliter  supplicat.  Quam- 
vis  enim  princeps  ratio  hic  non  valet,  ob  quam  in 
utroque  jure  appellatio  a  sententia  inferioris  judicis 
ad  superiorem  magistratum  conceditur,  nimirum  ut  gra- 
vamen  ex  iniquitate  vel  ignorantia  prioris  judicis  op- 
presso  illatum  tollatur1),  patet  tamen  esse  causas,  ex 
quibus  ejusmodi  recursus  ad  Papam  sine  ulla  irreve- 
rentiae  nota  fieri  possit.  Et  primo  quidem,  auctores 
et  revisores  decretorum  quod  spectat,  quum  jus  ple- 
rumque  ex  facto  oriatur,  ea  vero  „quae  facti  sunt  et 
in  facto  consistunt,    probabiliter  ignorari  a  legislatore 


busque  os  claudi,  quod  nimirum  duo  priora  capita  hujus  tituli  omni 
confirmationi  pontificiae  eum  effectum  tribuant  („non  est  licitum  judici 
de  quaestione  post  confirmationem  exorta  decernere  .  .  .  absque  Sedis 
Apostolicae  mandato":  c.  Si  quis  I.;  „contra  confirmationes  romani 
Pontificis ,  nisi  novum  Apostolicae  Sedis  procedat  mandatum ,  non  est 
aliquatenus  judicandum".  c.  De  confirmationibus  2.).  —  Alii  vero  ne- 
cessitatem  petendi  aperitionem  oris  pro  futura  disceptatione  ad  confir- 
mationem  in  forma  speciali  restringunt.  Quin  et  de  hac  necessitate  exi- 
munt  disputationem  contra  plures  actus  nominatim  in  jure  exceptos,  de 
quibus  videatur  Zallinger  ad  h.  tit.  §.  464.  Qua  in  doctorum  dissen- 
sione  nos,  exemplum  quod  Pontifex  alibi  (c.  Querenti  26.  X.  de  officio 
et  potestate  judicis  delegati ,  II. ,  29)  in  simili  dubio  solvendo  dedit, 
humiliter  secuti ,  media  via  incedimus ,  necessitate  impetrandi  oris  ape- 
ritionem  pro  inchoanda  disceptatione  restricta  ad  confirmationes  spe- 
ciales  atque  ad  eas,  quae  specialibus  proxime  accedunt. 

x)  C.   Suggestum    15.  X.   de  appellat.    (II.,   28)    jcta.  lege  Siquidem 
I.  7T.  de  appellat. 

possint"  J);  profecto  irreverenter  non  agit;  qui  decretum 
aliquod  novis  rationibus  illustrando  ejus  emendationem 
rite  iieri  desiderat.  Deinde  quod  eos  attinet,  qui 
decretis  afficiuntur,  pariter  manifestum  est;  ipsos;  legi- 
tima  facultate  obtenta;  in  nova  alicujus  decreti  revi- 
sione  id  reverenter  et  officiose  reparare  posse;  quod 
prius  vel  ex  ignorantia  vel  ex  negligentia  vel  alia  ex 
causa  praestare  omiserunt.  Et  ista  quidem  de  reco- 
gnitione  et  revisione  decretorum  concilii. 

Distingui  a  revisione  decretorum  debet  revisio  et 
recognitio  actorum;  quae  decretis  praemittuntur.  Haec 
potius  in  ipsam  authenticam  actorum  formam  atque  in 
eam,  quae  actis  inest;  vim  probandi  cadit;  quam  in 
materiam  in  actis  relatam:  ea  ferme  ratione,  qua  ap- 
probatio  pontificia  editionis  primae  partis  corporis  juris 
canonici  seu  „Decreti  Gratiani"  a  revisoribus  roma- 
nis  sub  Gregorio  PP.  XIII.  factae  ad  ipsam  emenda- 
tam  editionem  refertur;  addita  etiam  prohibitione;  ne 
quidquam  in  ea  immutetur  vel  nova  addendo  vel  an- 
tiqua  detrahendo.  —  Per  romanam  actorum  revisio- 
nem  igitur  certi  sumus ;  ea  legitime  esse  conscripta 
atque  inde  publicam  fidem  facere;  res  in  concilio  re- 
vera  ita  esse  gestas ;  quemadmodum  in  actis  referun- 
tur;  quin  tamen  ibidem  authentice  relata  suprema 
auctoritate  confirmentur.  Sic;  ut  ex  ipso  hoc  concilio 
Baltimorensi  exemplum  afferamus;  ex  eo  quod  in  causa 
admissionis  Rmi.  Eduardi  Sorin;  qui  jam  per  triginta 
annos  superioris  generalis  congregationis  s.  Crucis  mu- 


J)  C.  Licet  I.  de  constitutionibus  in  6  (I.,  2).  —  Animadverti  tamen. 
debet,  ipsi  „Summo  Pontifici  proprium  suura  factum  narranti  fidem 
plenariam  esse  adhibendam ,  si  super  ista  narratione  gratia  vel  intentio 
Papae  fundatur",  quemadmodum  habet  c.  Literis  nostris  un.  de  proba- 
tionibus  Clem.  (II.,  6).  Dicitur  autem  Papae  sic  de  suo  facto  testanti 
„plenaria  fides  adhibenda",  quia  quae  Summus  Pontifex  tanquam  funda- 
mentum  suae  gratiae  in  rescripto  narrat,  sunt  ita  certa,  ut  non  admit- 
tant  probationem  contrariam,  quae  narrationem  perimat  aut  falsam  osten- 
dat.    Cf.  gl.   ad  c.  Literis  nostris  cit. 

nere  maxima  cum  laude  fungitur1),  unus  Episcopus  refe- 
ratur  affirmasse,  Rmum  Sorin,  utpote  superiorem  gene- 
ralem  congregationis  suae,  Patri  generali  ordinis  aequi- 
pollere  ideoque  in  conciliis  quoque  oecumenicis  vocem 
habere  definitivam,  „ut  patet  —  verba  sunt  ejusdem  epi- 
scopi  —  ex  concilio  Vaticano,  ubi  hoc  privilegio  gavisus 
est  Rmus.  Sorin";  ex  hoc,  inquam,  inferri  non  potest,  per 
actorum  revisionem  et  recognitionem  fuisse  approbata 
quae  Rmus.  ille  praesul  asseruisse  leg"itur.  Quum  enim 
per  errorem  factum  esset,  ut  Rmus.  episcopus  contra 
jus  canonicum  affirmaret,  superiorem  generalem  con- 
gregationis  (cum  votis  simplicibus  tantum)  aequipollere 
Patri  generali  ordinis  (cum  votis  solemnibus);  ideoque 
in  concilfis  quoque  oecumenicis  vocem  habere  defini- 
tivam2),  ejus  sententia  approbari  non  potuisset  nisi  per 
confirmationem  specialem,  quae  juri  communi  derog*asset. 
Atqui  ejusmodi  confirmatio  in  forma  speciali  non  inest 
in  romana  concilii  recognitione  et  revisione,  quemad- 
modum  pluribus  ostensum  est  supra  pp.  38 — 39.  Et  a 
fortiori  non  inest  in  revisione  actorum,  quam  in  solam 
formam,  non  vero  in  contenta,  cadere  monuimus. 

Nec  magis  erui  ex  recognitione  actorum  7  potest 
probatio  assertionis,  „in  concilio  Vaticano  eodem  illo 
privilegio  gavisum  esse  Rmum.  Sorin";    pertinet  enim 


*)  Congregationem  hanc  de  Ecclesia  bene  merentem  anno  1793 
fundavit  primusque  rexit  R.  P.  Dujarie,  cui  anno  1837  in  superioris 
officio  successit  R.  P.  Moreau.  Eidem,  constitutionibus  congregationis 
tandem  a  Sancta  Sede  approbatis  anno  1857,  in  suprema  praefectura 
suffectus  est  R.  P.  Sorin.  Sed  de  historia  congregationis  ejusque  trium, 
quos  diximus,  superiorum  generalium  videri  poterunt,  quae  ipsis  his 
diebus  late  prosecutum  est  folium  periodicnm  in  principe  domo  congre- 
gationis  (University  of  Notre  Dame,  Ind.)  editum  sub  titulo  „Tke 
Notre  Dame  sckolasticu,  die  scilicet  I.  Augusti  currentis  anni  1887, 
n.  1.,  pp.  9 — 11.  —  In  Kalendario  romano ,  cni  titxilus  „Za  gerarchia 
cattolica" ,  inter  adductas  24  congregationes  ecclesiasticas ,  quae  votis 
solemnibus  carent  atque  inde  ab  essentia  ordinis  regularis  deficiunt, 
congregatio   s.  Crucis  posita  legitur   18.  loco  (p.  457,   edit.    1887). 

2)  Eo  jure  utuntur  quidem  moderatores  generales  ordinum  regula- 
rium ,  minime  vero  superiores  generales  congregationum  religiosarum : 
qua   de  re  uberius  disputabitur  in  quinta  atrii  statione,  loco  2. 

et  assertio  ista  ad  contenta  in  actis,  super  quae  pro- 
batio  et  revisio  non  cadit.  Romana  actorum  recog- 
nitio  ergo,  quantumvis  nos  certiores  facit,  sermonem 
istum  Baltimorae  revera  esse  habitum,  assertum  factum 
tamen  non  confirmat,  scilicet  Rmum.  superiorem  ge- 
neralem  congregationis  s.  Crucis  in  concilio  Vaticano 
ea  praerogativa  fuisse  ornatum.  Hinc  lector  ut  irre- 
verens  auctoritatis  revisoribus  debitae  argui  nequiret, 
quod  non  obstante  actorum  recognitione  praetensum 
illud  factum  addubitaret ;  seposito  etiam  quod  nomen 
ejusdem  Rmi.  Sorin  in  universo  catalogo  Patrum  con- 
cilii  Vaticani,  qui  Romae  est  legitime  typis  exscriptus, 
non  occurrat]). 

Ac  de  priori  propylaeorum  parte  dixisse  abunde  sit ! 
Sic    igitur   amoena    utilique   ambulatione    in    vesti- 
bulo  confecta  tandem  ad  fores  aedium  pervenimus. 


*)  In  hoc  catalogo,  ex  officina  „dell'  osservatore  romano"  in  lucem 
emisso  an.  1870,  referuntur  49  moderatores  generales  ordinum  regula- 
rium ,  qui  concilio  Vaticano  interfuerunt  (p.  60);  nemo  tamen  ex  supe- 
rioribus  generalibus  congregationum  religiosarum  ad  concilium  vocatus 
legitur.  Consonat  catalogus  latino  idiomate  in  actis  et  decretis  ejusdem 
concilii  editus  Friburgi,  apud  Herder,  quemadmodum  inferius  in  visenda 
quinta  atrii  statione,  ad  quam  lectorem  jam  delegavimus,  clare  intelligetur. 

PRQSPECTUS  II  ATEITJM 
in   septem  stationes   distinetuni. 

Foribus  domus  patefactis;  universa  majestas  atrii 
sive  aulae  synodi  oculis  visentium  se  aperit.  Septifa- 
riam  divisa  conspiciuntur  acta;  ex  quibus  velut  ex 
sumptuoso  lapide  exstructae  sunt  porticus;  quae  me- 
diam  aream  sub  dio  relictam  cingunt  ac  circum  tegunt. 
Singulae  partes  (more  romano  „stationes"  diceres)  suis 
sunt  magnificis  operibus  excuitae ;  prae  caeteris  tamen 
auctior  et  ornatior  est  adversa  frons ;  in  qua  imago 
SS.  D.  N.  Leonis  PP.  XIII. ;  celebratissimae  opus  pic- 
turae;  forma  auro  argentoque  splendenti  comprehensa; 
beneficos  radios  quaqua  versus  emittit. 


In  prima  actorum  parte  seu  statione  tria  solemnia 
documenta  proponuntur  (pp.  XIX  —  XXIII.) ,  quibus 
universa  concilii  structura  integre  perfecteque  exaedi- 
ficata  nobis  exhibetur  visenda.  In  literis  apostolicae 
delegationis  ad  archiepiscopum  Baltimorensem  datis 
posita  sunt  firmissima  aedificii  fundamenta;  quibus  reli- 
qua  omnia  nituntur.  Per  literas  indictionis,  quae  altero 
loco  leguntur,  ipsa  synodus  est  legitime  super  funda- 
menta  illa  constituta  atque  aedificata.  Literae  patrum 
ad  Summum  Pontificem  denique  plenarium  concilium 
in  absoluta  sua  perfectione  splendens  veroque  zelo 
apostolico  inflammatum  ostendunt;  per  omnia  enim 
praeclarum  illum  sensum  filialis  devotionis  erga  Sedem 

Nilles,    Conc.  Baltimor.  4  49 

Apostolicam  et  pastoralis  sollicitudinis  pro  ovibus  sibi 
commissis,  quo  sancti  antiquarum  synodorum  patres 
excelluerunt;  spirant  palamque  testantur. 

Succedunt  stationes  quinque,  scilicet  2,  3;  4,  5  et  6; 
in  quibus  auctor  voluminis  nostri  ipsa  acta  synodica 
ad  concinnitatem  architectonicam  locata  rite  distribuit; 
symmetriam  ac  decorem  omni  studio  consectatus. 

II. 

In  secunda  statione  refertur  de  cc?igregationibus 
praeliminaribus  (pp.  XXIV  —  XLI);  in  quibus;  quae 
concilio  jamjam  aperiendo  videbantur  necessaria;  pro- 
xime  erant  apparanda.  Quamvis  enim;  quae  in  omnibus 
negotiis  adhiberi  in  antecessum  debet,  praeparatio  a 
delegato  apostolico  jam  fuisset  diligenter  praemissa, 
prudenter  tamen  ipse  voluit;  ut  patres  quoque ;  prius- 
quam  synodum  aggrederentur;  collatis  consiliis  apta- 
rent  omnia  ac  proxime  instituerent;  quae  res  adeo 
gravis  postularet.  —  Auctor  libri;  a  majoribus  ad  mi- 
nora  et  particularia  descendens;  acta  congregationum 
praeliminarium  ita  disponit;  ut  primo  loco  exhibeat; 
quae  a  metropolitis  solis;  deinde  quae  ab  archiepis- 
copis  et  episcopis  in  unum  congregatis,  tertio  tandem 
quae  ab  omnibus  synodalibus  simul  collectis  gesta  sunt. 
In  altera  hujus  partis  sectione  constitutae  leguntur 
12  deputationes  synodicae;  variis  materiis  tractandis 
destinatae;  singulisque  assignantur  exedrae  suae  cum 
thronis  pro  episcopis  deputationum  praesidibus,  ac  cum 
multis  circumpositis  sedilibus  et  mensis  ad  scribendum 
factis  pro  officialibus;  theologis,  canonistis  caeterisque 
omnibus  partem  aliquam    in  rerum  tractatione  sortitis. 

III. 

Tertia  actorum  pars;  quae  est  de  sessionibus  sole?n- 
nibus  (pp.  XLII — LVIIL),  structura  est  majoris  cultus 
majestatisque;  infinita  pretiosa  suppellectili  ornata;  quae 

tamen  non  vano  ostentui  sed  verae  aedificationi  ac 
doctrinae  servit.  In  ea  praecipuas  actiones  synodales 
veluti  periti  artificis  manu  depictas  vides.  —  Tertiam 
hanc  partem  digna  claudit  contemplatio  magnificae 
imaginis  Summi  Pontificis  Leonis  XIII. ,  „quam  ipse 
Sanctissimus  Pater  archiepiscopis  statuum  foederatorum 
anno  praecedenti  Romae  congregatis  benigne  dona- 
verat  et  in  cujus  conspectu  habitae  sunt  patrum  con- 
gregationes"  (p.  LVIIL).  Ea;  ut  in  primo  nostro  in 
atrium  ingressu  non  sine  admiratione  praediximus, 
totum  concilium  auctoritatis  pontificiae  splendore  irra- 
diat.  Tertiam  hanc  stationem  vere  regiam  dixeris  a 
summa  hierarchiae  americanae  amplitudine,  quae  in  ea 
se  explicat. 

IV. 

In  quarta  statione  exhibentur  Missae  synodales  solem- 
nes  absque  sessione  (pp.  LIX — LXL).  Eam  non  immerito 
feriatam  vocamus,  quod  dies  complectatur,  quos  syno- 
dus;  tantisper  feriata,  a  communi  labore  exceptos  solis- 
que  religionis  rebus  datos  voluit.  Fulget  feriata  haec 
statio  magnis  nominibus,  signis  ac  meritis  41  episco- 
porum,  qui  inde  ab  ultimo  concilio  plenario  Baltimo- 
rensi  ad  aeterna  gaudia  pastorum  vocati  sunt.  Finem 
facit  nitida  laudatio  cantus  gregoriani  et  musicae  sacrae 
ad  adjuncta  temporis  quam  maxime  accommodata. 


Quinta  actorum  pars  dat  pretiosissima  cxccrpta  cx 
congregationibus  privatis  synodi  in  octo  paragraphos 
distributa  (pp.  LXII  —  LXVIL),  quae  lectorem  sacro- 
rum  canonum  cupidum  praecipua  delectatione  alliciunt, 
allectumque  rerum  novitate  ac  magnitudine  tenent. 
Debita  attentione  ea  visenti  inspectum  praebent  inte- 
riorum  sacratiorumque  concilii  officinarum,  e  quibus 
decreta  tandem  perpolita  et  limata  prodierunt.     Omnes 

profecto  in  admirationem  haud  exiguam  convertit, 
quod  concilium  amplissima  sua  actione  tot  tamque  di- 
versa  rerum  capita  est  complexum,  sanctos  in  coelis 
et  viatores  in  terris;  utrumque  orbem;  orientem  et  oc- 
cidentem;  Europam  et  Americam,  praepositos  et  sub- 
ditos:  quae  certe  praestari  non  potuissent;  nisi  patres 
in  summa  agendi  alacritate  dilig*entissimi  temporis  dis- 
pensatores  extitissent. 

VI. 

Sextam  actorum  stationem  illa  una  sola  epistola 
pastoralis  explet  (pp.  LXVIII  —  CI.);  quam  concilium 
ad  universos  statuum  foederatorum  catholicos  dedit. 
Opus  est  palmare;  in  quo  perficiendo  patres;  quid  et 
eo  in  genere  possent,  ostenderunt. 

VII. 

Ut  unde  exorsa  est  ibidem  terminetur  actorum 
dispositio;  architectus  noster  in  extrema  parte  tandem 
plura  documenta  Sedis  Apostolicae  sistit,  quibus  Sum- 
mus  Pontifex  ad  postulata  patrum  respondet  (pp. 
CII  —  CIX) ;  sicque  altissimum  actorum  fastigium,  pon- 
tificiis  signis  affixis  et  acroteriis  impositis,  eadem  illa 
suprema  auctoritate  fulget;  cui  totam  actorum  structu- 
ram  in  prima  parte  niti  vidimus. 

Actis  ita  septifariam  distinctis;  breves  quasdam 
animadversiones  in  selecta  capita;  interpretationis  in- 
star;  adscribemus. 


STATIO  PRIMA. 

i. 
De  literis  apostolicae  delegationis  (pp.  XIX  — XX). 

In  pontificiis  hisce  literis  novum  certumque  docu- 
mentum  ardentis  illius  caritatis  prostat,  qua  Leo 
PP.  XIII.  universum;  qua  late  patet,  mundum  con- 
stanter  complectitur.  Dum  enim  aliunde  stupendas 
ejus  curas  longinquo  orienti  atque  ipsi  Europae  nostrae 
impensas  merito  admiramur,  praesens  delegationis 
breve  Sanctissimi  Patris  pastoralem  sollicitudinem,  vir- 
tutem,  sapientiam  etiam  occidentem  versus,  in  remo- 
tissimi  novi  orbis  utilitatem,  se  effundere  clamat  atque 
testatur. 

Tria  in  hoc  documento  sunt  interpreti  distin- 
guenda;  delegatio  archiepiscopo  Baltimorensi  facta; 
finis  plenario  concilio  praestitutus  et  clausula  brevi 
apostolico  adjecta. 

Descriptio  finis  concilii  a  delegato  in  literis  indic- 
tionis  repetitur,  ac  veluti  ichnographia  totius  aedificii 
patribus  in  antecessum  proponitur;  unde  eam  et  nos 
in  ipso  illo  indictionis  monumento  commode  affere- 
mus:  interpretatione  hujus  capitis  interim  ad  duo  reli- 
qua  argumenta  contracta. 

1.   De  mandato  delegationis  apostolicae. 

Initium  acta  merito  ducunt  a  pontificia  constitu- 
tione,  qua  totum  negotium  plenarii  concilii  habendi 
archiepiscopo  Baltimorensi    cum  necessaria  auctoritate 

delegatur.  Per  apostolicas  has  literas  quippe  jactum 
est  solidum  fundamentum,  „iri  quo  omnis  synodi  aedi- 
iicatio  constructa  crescit  in  opus  Dei  perfectum  in 
Domino";  iis  enim  effectum  est,  ut  concilium  legi- 
time  indiceretur,  authentice  dirigeretur,  canonice  ab- 
solveretur  ac  tandem  solemniter  promulgaretur. 

Sed  de  natura  hujus  facultatis  archiepiscopo  Bal- 
timorensi  a  Summo  Pontifice  factae  non  sine  utilitatis 
fructu  quaeritur,  utrum  fuerit  potestas  vicaria,  an  man- 
dafa,  an  vero  simpliciter  delegata,  et  ita  quidem  uni 
archiepiscopo  tributa,  ut  in  alium  transire  non  po- 
tuisset  ?  Similiter ,  quid  ea  delegatio  proprie  valuerit 
et  quando  tandem  expirarit? 

Propriam  et  ordinariam  jurisdictionem  eam  esse 
monuimus  (p.  16),  quae  magistratui  ex  ipso  munere 
suo  ita  competit,  ut  eam  hoc  solo  habeat,  quod  tali 
officio,  ut  proprio,  fungatur;  delegatam  contra  eam 
diximus,  quam  magistratus  non  vi  proprii  officii,  sed 
alieno  beneficio  concessam  possidet,  h.  e. ,  ex  speciali 
eommissione  vel  ipsius  juris,  talem  potestatem  certo 
cuidam  officio  stabili  lege  conjungentis1),  vel  alterius 
hominis  seu  magistratus,  jurisdictionem  propriam  et 
ordinariam  exercentis.  —  Potestas  ordinaria  officio 
fier  se  adhaeret,  eamque  magistratus,  tali  officio  ad- 
motus,  necessario  habet,  quia  ejus  munus  hanc  pote- 
statem  suapte  natura  atque  ex  primigenia  sua  institu- 
tione  involvit.  —  Potestas  delegata  vero  magistratui 
non  ex  proprio  officio,  sed  aliunde  advenit;  neque 
ideo  delegata  esse  desinit,  quod  saepe  ex  commissione 
legis  stabiliter  sit  tali  officio  attributa;  quia  eo  in  casu 
etiam  ejusmodi  officio  non  per  se7  sed  extrinsecus 
tantum  adhaeret. 

Delegatus  potestatem  sibi  delatam  in  proprio  suae 
delegationis    foro    sive  auditorio  exercet;    estque    ejus- 


a)  Huc  pertinent  canones,   qui  episcopis  tanquam  Apostolicae  Sedis 
delegatis  jnrisdictionem  tribnnint  in  personas  exemptas,  maxime  regulares. 

modi  consistorium  deleg-atum  omnino  distinctum  a  tri- 
bunali  vel  curia  delegantis.  Hinc  locus  est  appella- 
tioni  a  deleg'ato  ad  delegantem;  nisi  peculiaria  adjuncta 
adesse  probentur,  quae  appellationem  impediant1). 

Ad  jurisdictionem  ordinariam;  non  vero  ad  dele- 
gatam;  ea  revocari  debet;  quam  vicariam  appellant; 
quamque  magistratus;  per  superiorem  ordinarium  legi- 
time  constitutus  nomine;  loco  et  vice  ipsius  consti- 
tuentis  in  ordinario  ejusdem  tribunali  seu  auditorio 
unwersaliter  exercet;  is  autem  jurisdictionem  univer- 
saliter  sic  censetur  exercere,  cui  vel  omnes  universim 
causae,  vel  saltem  certum  causarum  genus  sub  uno 
nomine  collectivo  in  ipso  ordinario  consistorio  supe- 
rioris  committuntur;  sive  deinde  officium  sit  absolute 
collatum;  sive  restrictum  quoad  tempus  vel  quoad  locum. 

Ejusmodi  magistratibus  ordinaria  jurisdictione  in- 
structis  accensetur  vicarius  generalis ;  qui  episcopi  est 
administer  in  exercenda  jurisdictione  ordinaria  in  ipsius 
episcopi  consistorio;  quique  officium  sibi  commissum 
jure  vicario  in  tribunali  episcopali  loco  et  nomine  epis- 
copi  exequitur2).  —  Magistratus  ordinarii  similiter  sunt 
judicia  matrimonialia ;  quae  de  causis  matrimonialibus 
in  curia  episcopali  vice  et  loco  ipsius  Ordinarii  cog- 
noscunt  ac  judicant.  Hinc  appellatio  a  sententiis  vi- 
carii  generalis  et  tribunalis  matrimonialis  non  ad  epi- 
scopum  est  dirigenda;  sed  ad  superiorem  judicem;  me- 
tropolitam  vel  Romanum  Pontificem;  quia  de  essentia 
appellationis  patet  esse;  ut  sit  provocatio  ab  inferiore 
judice  ad  superiorem;  supponitque  necessario  duo 
distincta  tribunalia;  alterum  judicis  a  quo ;  alterum  ju- 
dicis  ad  quem.  —  Ordinaria  potestate  etiam  insigniun- 
tur    sacrae    congregationes   romanae    seu    celebres    illi 


*)  Cfr.  c.  Super  quaestionum  articulis  27.  X.  de  officio  et  potestate 
judicis  delegati  (I.,   29). 

2)  Quo  sensu  vicarii  generalis  potestas  ab  aliquibus  canonistis  dele- 
gata  vocetur,  paucis  declaratum  vide  apud  Devoti,  Institut.  can.,  1.  1., 
tit.  3.,  sect.  9. 

coetus  cardinalium,  quibus  a  Summo  Pontifice  certa 
negotia  in  ipsa  curia  papali  noscenda  ac  definienda 
commissa  sunt.  Ouum  a  supremo  Papae  consistorio 
appellari  non  possit  ad  superiorem  judicem;  ille;  qui 
sibi  per  sententiam  ejusmodi  tribunalis  putaret  grava- 
men  illatum?  pro  extraordinario  juris  remedio  obti- 
nendo  supplicare  deberet,  primum  tamen  impetrata  ab 
ipso  Pontifice  oris,  ut  vocant;  aperitione. 

Ad  ordinariam  jurisdictionem  tandem  ea  refertur, 
quam  habent  legati  ac  nuntii  apostolici;  qui  in  dis- 
sitis  regionibus,  ubi  legationis  munere  funguntur,  Ro- 
mani  Pontificis  vices  sustinent  pontificiamque  potesta- 
tem  ;  quae  in  toto  orbe  terrarum  immediata  est  atque 
ordinaria;  propriae  legationis  literis  definitam,  explicant. 
Negotia  ad  se  delata  nomine  ac  vice  Pontificis  in  ipso 
ejus  auditorio  expediunt;  neque  a  legato  ad  Papam 
proprie  appellare  licet;  quum  utriusque  tribunal  unum 
idemque  esse  censeatur.  Quare  et  de  legatorum  sen- 
tentiis  reformandis  simili  ferme  ratione  est  arbitran- 
dum;  qua  de  remediis  extraordinariis  contra  decreta 
ss.  congregationum  romanarum  quaerendis  judicari 
debere  diximus. 

Ex  praedictis  manifestum  est;  potestatem  archi- 
episcopo  Baltimorensi  in  ordine  ad  plenariam  syno- 
'dum  habendam  concessam  non  fuisse  vicariam ;  seu 
ordinariam;  eo  quo  explicavimus  modo  concessam1); 
praeter  enim  quam  quod  archipraesul  expresse  dicatur 
„vi  literarum  apostolicarum    dclegatus" ,    jurisdictio  ipsi 


x)  Sunt  ex  recentioribus,  qui  vicariam  hanc  jurisdictionem  quasi- 
ordinariam  appellent,  ad  significandum,  eam  non  esse  in  ordinario  sed  in 
alieno  subjecto  et  cum  diminutione,  quod  vicario  nimirum  non  omnis  juris- 
dictio  ordinaria  competat,  quum  plura  omnino  ipsi  ordinario  serventur,  v.  g. 
quae  speciale  mandatum  postulant.  Et  illustrari  potest  alio  similiter 
formato  vocabulo  jurisdictionis  quasiepiscopalis ,  qua  potestas  abbatibus 
exemptis  competens  designatur  c.  Abbates  3  de  privilegiis  in  6.;  eo  enim 
exprimitur,  hanc  jurisdictionem  esse  in  alieno  subjecto,  h.  e.,  in  eo,  qui 
non  est  episcopus,  et  quidem  ea  cum  diminutione  ,  quod  non  extendat 
se  ad  omnes  actus  episcopales,  etiam  merae  jurisdictionis. 

tributa  non  erat  in  auditorio,  quod  unum  idemque  esset 
cum  consistorio  papali;  explicanda;  neque  prohibebatur 
quisquam  a  quocunque  archiepiscopi  decreto,  sive  judi- 
ciali  sive  extrajudiciali,  quo  se  vel  jam  gravatum  exi- 
stimasset  vel  probabiliter  gravandum  timuisset;  libere 
omnino  atque  expedite  ad  Summum  Pontificem  sive 
appellare  sive  provocare1). 

Sed  neque  potestas  mandata  vocari  potest  juris- 
dictio  archiepiscopo  Baltimorensi  per  praesentes  literas 
apostolicas  concessa.  Verum  quidem  est;  in  fontibus 
juris  verbum  mandarc  generatim  esse  quid  alicui  com- 
mittere,  aliquid  fleri  jubere,  in  alium  transferre  sive 
delegare  ;  atque  adeo  mandatam  jurisdictionem  eandem 
esse  cum  delegata;  sed  proprie  et  stricte  loquendo 
alteram  ab  altera  ita  distinguunt  jurisperiti;  ut  man- 
datam  dicant;  quae  se  ad  universitatem  causarum  ex- 
tendat;  vel  ad  omnes  universim  vel  saltem  ad  omnes 
in  certo  genere  comprehensas ,  v.  g.  causas  matrimo- 
niales;  causas  criminales;  delegatam  contra;  quae  spe- 
ciatim  detur  ad  unam  causam  tantum  vel  ad  plures 
causas  particulares  nominatim  designatas2).  —  Dele- 
gatus  universalis  seu  ad  universitatem  causarum  in  eo 
refert  faciem  magistratus  ordinarii;  quod  ordinarie  et 
sine  praevia  facultate  adiri ,  et  alium  ad  causas  sibi 
commissas  subdelegare  possit.  Delegato  speciali  vero; 
cui  particulares  causae  tantum  sunt  concessae;  alium 
subdelegare  non  licet;  nisi  quoad  articulum  aliquem 
non  jurisdictionalem;  in  quo  scilicet  pertractando  sub- 
delegatus  nullam  jurisdictionem   exerceret;  sed  nudum 


a)  „Sacri  canones  etiam  extra  judicium  passim  a  gravamine  appel- 
lare  permittunt;  nec  solent  hujusmodi  dici  appellationes,  sed  provoca- 
tiones  ad  causam".  Ita  c.  Quum  sit  Romana  5.  X.  de  appellationibus, 
recusationibus  et  relationibus  (II., 28).  „Sacri"  canones  hic  memorati  ex- 
tant  c.  Ad  romanam  6  ;  c.  Si  quis  putaverit  7  ;  c.  Placuit  9.  C.  II.  q.  6; 
et  c.  Accedens  2.  X.     Ut  lite  non  contestata  non  procedatur  etc.  (II.,  6). 

2)  Doctores  juris  romani  immo  magis  anxie  inter  varias  juris- 
dictionis  species  distinguunt ,  uti  videre  est  apud  Kampfe,  Die  juris- 
dictio  ordinaria,  quasiordinaria,  niandata   et  delegata,    Wien.    1876. 

ministerium  sibi  commissum  exequeretur.  —  Delegati 
speciales  proprie  ac  simpliciter  vocantur  delegati,  quo- 
rum  officiiwi  et  fiotestatem  titulus  29.  libri  1  decretalium 
explicat.  Iis  autem  in  casu  nostro  archiepiscopum 
Baltimorensem  accenseri  debere  apertum  est.  Quam- 
vis  enim  amplissimum  esset  negotium  ipsi  commissum; 
atque  in  concilio  praeparando,  convocando;  dirigendo 
atque  ad  propositum  finem  perducendo  plurimae  quae- 
stiones  providerentur  incidere;  quae  debite  essent  aucto- 
ritate  deleg*ata  sing*illatim  definiendae  ad  causam  con 
cilii  rite  promovendam;  eae  tamen  omnes  veluti  tot- 
idem  particulares  articuli  ad  unam  principem  causam 
pertinentes  considerabantur;  sicque  archiepiscopus;  utut 
universali  potestate  causas  omnes  inter  negotii  cursum 
occurrentes  decidendi  instructus,  non  desiit  esse  pro- 
prie  dictus  delegatus  sfiecialis  ad  causam  particularem 
agendam  et  finiendam. 

Denique  non  erat  delegatio  realis ,  quam  archie- 
piscopus  Baltimorensis  a  Summo  Pontifice  commissam 
habebat,  sed  omnino  fiersonalis,  uni  archiepiscopi  per- 
sonae  ita  tributa;  ut  in  alium  transire  nequiret. 

Realis  audit  deleg_atio ,  quae  facta  est  ratione ,  ut 
ajunt;  dignitatis ,  quam  delegatus  obtinet.  Haec  ideo 
competit  delegato ,  quia  dignitatem;  cui  affixum  est 
delegationis  officium;  possidet.  Ex  mente  sacrorum 
canonum  haberi  censetur,  quoties  potestas  defertur 
dignitario  alicujus  loci,  non  expresso  nomine  proprio 
personae  dignitarii;  seu  quando  „sub  expressis  nomi- 
nibus  locorum  et  non  personarum  commissio  emana- 
vit"1).  Ejusmodi  delegationem  realem  v.  g.  continent 
literae  dimissoriales,  quibus  episcopus  americanus  suos 
theologos  sacrae  theologiae  Oeniponte  studiosos  „ad 
episcopum  Brixinensem ,  hujus  loci  ordinarium";  mittit 
pro  ordinibus  suscipiendis.  —  Delegatio  realis  non  ex- 


l)  Ita    c.   Ouoniam    14.   X.    de  officio    et  potestate    judicis    delegati 
(I.,  29). 

pirat  morte  delegati,  quia  „dignitas;  cui  affixa  est  de- 
legatio;  non  moritur/'  quemadmodum  animadvertit 
glossa  ad  c.   Quoniam  cit.  in  nota. 

Personalis  delegatio  non  est  conjuncta  dignitati, 
quam  delegatus  est  adeptus;  sed  delegato  facta  est 
immediate  ratione  personae  suae ;  et  talem  adesse  do- 
cent  jurisperiti;  si  delegationis  literae  ipsum  deleg*ati 
nomen  proprium  exprimant.  Sic;  ut  ejus  exemplum 
ponatur;  personali  delegatione  frueretur  episcopus; 
qui  nominatim  a  proprio  candidati  episcopo  faculta- 
tem  accepisset;  huic  ordines  conferendi;  quod  promo- 
vendus  sit  arctis  propinquitatis  vinculis  cum  ipso  dele- 
gato  conjunctus.  Haec  quia  personae  cohaeret  cum 
persona  extinguitur. 

Quae  omnia  si  ad  delegationem  archiepiscopo 
Baltimorensi  factam  transferantur;  plane  perspicuum 
reddunt;  ejus  potestatem  prorsus  personalem  fuisse ; 
ipsa  literarum  apostolicarum  inscriptio  quippe  proprium 
archipraesulis  nomen  expressum  continet;  et  Pontifex 
in  corpore  literarum  aperte  declarat;  se  ad  facultatem 
huic  praesuli  nominatim  dandam  multis  illis  praeclaris 
virtutum  ornamentis  motum  esse;  quae  in  ejus  per- 
sona  eminere  atque  elucere  conspicerentur.  Si  ergo 
sedem  metropolitanam  ante  concilium  canonice  vacare 
contigisset  (v.  g\  morte;  renuntiatione;  translatione  prae- 
lati),  sique  eidem  ecclesiae  de  novo  pastore  fuisset 
provisum;  potestas  praesenti  archiepiscopo  nominatim 
concessa  ad  successorem  non  transiisset. 

Neque  etiam  subdelegatione  archiepiscopi  trans- 
ferri  in  alium  potestas  haec  potuisset.  Quamvis  enim 
propter  supremam  majestatis  eminentiam  „delegato 
principis  id  generatim  a  jure  concedatur;  ut  causam 
sibi  commissam  alteri  subdelegare  valeatul);  tunc  tamen 
vices  suas  alteri  committere  nequit;   „si  causae  ita  gra- 


*)  Cfr.    c.  Si    pro    debilitate    3.  X.    de    off.    et    pot.    jud.  del. ,    et 
c.  Quum  causam  62.  X.  de  appellationibus  etc. 

ves  sint;  quod  sine  praesentia  delegati  non  possint 
commode  terminari"1);  ;,in  his  casibus  enim  princeps 
industriam  et  iidem  personae,  cui  talia  commissa  sunt; 
videtur  elegisse"2)  Tunc  autem;  notante  gl.  ad  c.  Is 
cui  cit. ,  adeo  graves  sunt  ut  ,,industria  personae  cen- 
seatur  electa;  quando  concernunt  publicam  utilitatem 
et  quando  ultra  factum  (h.  e.;  simplicem  mandati  exe- 
cutionem)  aliquid  amplius  requirunt";  seu;  ut  ait  gl. 
ad  c.  Quoniam  cit.  „quando  causae  majores  sunt ;  in 
his  enim  majus  periculum  vertitur  juxta  c.  Quiescamus 
2.  dist.  42." 

Atqui  causa  plenarii  concilii  habendi  inter  maxima 
negotia  erat;  quae  publicam  ecclesiae  utilitatem  tan- 
gerent.  Ab  illo  uno  ig"itur  pertractari  atque  ad  finem 
perduci  poterat;  cui  nominatim  „ob  perspectam  ejus 
eximiam  pietatem;  doctrinae  et  prudentiae  laudem; 
singularemque  erga  Sanctam  Sedem  Apostolicam  fidem 
et  observantiam"   erat  delegata. 

Delegatam  hanc  potestatem  non  incongrue  imme- 
diatam  diceres  tum  quoad  originem  tum  quoad  exerci- 
tium;  quod  scilicet  ipsi  archiepiscopi  personae  non 
mediante  dignitate;  sed  omnino  immediate  esset  collata, 
quodque  delegatus  eam  immediate  per  semetipsum; 
non  vero  per  subdelegatum,   exerceret. 

Ad  valorem  literarum  delegationis  atque  inde  po- 
testatis  delegatae  transeuntes;  generatim  animadverti- 
mus;  eum  ex  communibus  interpretationis  regulis  esse 
determinandum;  quia  constitutio;  per  quam  delegatio 
datur;  est  lex  positiva;  quae  ad  generalia  legum  prin- 
cipia  exigi  debet.  Quemadmodum  ergo  omnis  legis 
valor  ex  duplici  capite  pendet;  ex  potestate  et  volun- 
tate  legislatoris;  ita  et  valor  literarum  delegationis  ex 
duabus  causis  determinatur ;  ex  potestate  et  voluntate 


1)  Ita  c.  Si  pro   debilitate  cit. 

2)  C.   Quoniam  apostolica    43.   (ult.)  X.    de  off.  et  pot.    jud.  del.  et 
c.  Is  cui   12.  ejusdem  tituli  in  6. 

illius;  „cujus  vices  delegatus  gerit"1)  seu  „cujus  aucto- 
ritatem  repraesentatu2).  Ouae  potestatem  delegantis 
attinent;  in  praesenti  casu  silentio  praeterimus;  quum 
Romani  Pontificis  suprema  atque  universalis  potestas 
jurisdictionis  in  totam;  qua  late  patet,  ecclesiam  de  fide 
sit  credenda.  —  Voluntas  delegantis  vero  ex  ipsa  man- 
datij  ut  vocant;  fonna  eruitur;  h.  e.  ex  contextu  clau- 
sulisque  literarum ,  quibus  delegationis  officium  com- 
missum  est.  His  delegati  competentia  accurate  defi- 
nitur ;  quidquid  ultra  limites  in  mandato  positos  atten- 
taret;  a  judice  non  competente  censeretur  actum  „viri- 
busque  non  subsisteret"3).  Hinc  ex  praescripto  cano- 
num  „fines  mandati  adeo  diligenter  servari  oportet"4), 
.,ut  si  quid  (substantiale)  contra  rescripti  formam  ac 
juris  ordinem5)attentaretur;  irritum  id  esset  etinane"6). — 
De  voluntate  delegantis  deque  potestate  delegati  id 
generatim  statuunt  canones;  ut  „forma  mandati  apo- 
stolici  exacta  diligentia  observata7),  delegatus  ex  eo; 
quod  causa  sibi  committitur;  super  omnibus;  quae  ad 
causam  ipsam  spectare  noscuntur;  plenariam  recipiat 
potestatem"8).  Omissio  articuli  substantialis  in  man- 
dato  contenti  actum;  ut  vidimus;  „irritum  redderet  et 
inanem".  Ejusmodi  est  in  iis;  de  quibus  hic  agimus; 
delegationis  literis  strictum  Pontificis  praeceptum;   ;?ut 


x)  C.  Sane   II.  X.   de  off.  et  pot.  jud.   del. 

2)  C.  Valde  necessarium    I.   dist.   94. 

3)  Reg.  juris  26.  in   6. 

4)  C.   Cui  de  non  sacerdotali  praebenda  27.   de  praebendis  in  6. 

5)  Ad  memoratum  juris  ordinem  etiam  spectant,  quae  utriusque 
juris  regulas  secutus  scribit  Bonifacius  FP.  VIII.:  „Asserenti  cum  man- 
datis  principis  se  venisse,  credendum  non  est,  nisi  hoc  scriptis  proba- 
verit.  Kec  similiter  creditur  se  asserenti  legatum.  Numquam  enim 
Apostolicae  Sedis  moris  fuit  absque  signatis  apicibus  undecunque  lega- 
tionem  suscipere  (c.  Nobilissimus  3.  Dist.  97).  Sed  nec  dicenti  se  dele- 
gatum  Sedis  ejusdem  creditur  vel  intenditur,  nisi  de  mandato  aposto- 
lico  fide  doceat  oculata".     Extrav.  Injunctae   I.   de  electione  (I.,   3). 

6)  C.   Ouum   dilecta  22.  X.  de  rescriptis   (I.,  3). 

7)  C.  Quum  dilecta  cit. 

s)  C.  Praeterea  5.  X.  de  off.  et  pot.  jud.   del. 

concilii  acta  omnia  et  decreta  ad  Sanctam  Sedem  Apo- 
stolicam  pro  eorundem  revisione  et  recognitione  quam 
primum  mittantur".  —  Salvis  igitur,  quae  ad  mandati 
formam  atque  ad  juris  ordinem  spectant,  archiepi- 
scopus  Baltimorensis  ad  plenarium  concilium  habendum 
delegatus  vi  literarum  apostolicarum  omnia  constituere 
potuit;  quae  ad  concilium  praeparandum,  convocandum, 
dirigendum ,  absolvendum  et  promulgandum  erant  ne- 
cessaria,  etiamsi  haec  nominatim  expressa  non  essent 
in  mandato  :  quam  in  rem  cfr.  gl.  ad  c.  Praeterea  cit. 
Ultima  quaestio  tandem,  quae  est  de  extinctione  fiote- 
statis  archiepiscopo  Baltimorensi  circa  plenariam  syno- 
dum  delegatae;  solvi  debet  ex  duobus  canonibus  in 
jure  sacro  propositis,  c.  In  literis  9.  et  c.  Quaerenti 
26.  X.  de  off.  et  pot.  jud.  deleg.  Ex  priori  huc  faciunt 
verba:  „Ex  quo  judex  delegatus  per  se  vel  per  alium 
sententiam  executioni  mandavit  vel  mandari  praecepit, 
ejus  auctoritas  et  jurisdictio  cessat^  qnia  semel  est  officio 
suo  functus".  In  c.  Quaerenti  26.  autem  „statuitur;  ut 
delegatus,  licet  per  sententiam  delinitivam  executioni 
mandatam  vel  mandari  jussam  suo  sit  functus  officio, 
ulterius  tamen  usque  ad  integrum  annum  jurisdictionem 
sibi  commissam  ad  exequendam  sententiam  valeat  exer- 
cere",  ^resistentes"1)  scilicet  et  „contumaces"2)  cen- 
suris,  ubi  opus  fuerit,  compescendo.  Verum  elapso 
hoc  anno  omnis  ejus  potestas  delegata  penitus  expi- 
ravit;  haec  enim;  notante  gl.  ad  c.  Quaerenti  cit.,  non 
est  perpetua7  uti  jurisdictio  magistratus  ordinarii,  sed 
intra  certas  metas  temporis  a  jure  determinatas  fini- 
tur."  —  Quae  si  ad  magnum  negotium  archiepiscopo- 
Baltimorensi  deleg"atum  transferantur,  dicendum  om- 
nino  videtur,  per  solemnem  concilii  promulgationem 
factam  die  6.  Januarii  1886,  functum  quidem  officio- 
suo    esse     antistitem,    ideoque    auctoritatem     et    juris- 


J)  C.   Significasti   7.   ejnsdem   tituli. 
2)   C.   Quaerenti  cit. 

dictionem  ipsi  delegatam  cessasse  quoad  ponendos 
actus  synodicos,  ulterius  tamen  usque  ad  integrum 
annum  perdurasse  in  ordine  ad  decretorum  executio- 
nem  promovendam,  urgendam,  tutandam. 

2.    De  clausula  mandato  delegationis  adjecta. 

De  clausulis  generatim  sumptis. 

Clausula  proprie  est  extrema  pars  alicujus  rei  a 
claicdo,  qua  finire  significat1).  Et  ita  accepto  vocabulo 
clausula  dicitur  quaedam  sive  legis  sive  contractus 
appendix;  qua  aliquid  circa  ejus  modum,  firmitatem; 
extensionem  statuitur. 

Omissis,  quae  ad  contractus  pertinent,  de  iis;  quae 
ad  leges,  et  quidem  canonicas  spectant,  pauca  haec 
notasse  pro  instituto  nostro  satis  fuerit: 

i.  Nulla  clausula  inutilis  censeri  potest;  quia  in  lege 
„nulla  dictio  debet  vacare;  alioquin  frustra  membranas 
occuparet  c.  Si  Romanorum  i.  Dist.  19" ;  ut  ait  glossa 
in  c.  Solitae  6.  X.  de  majoritate  et  obedientia  (I.,  $$). 
Unde  illud  jurisperitorum  axioma  apud  Barbosa:  .,Lex 
non  debet  habere  unam  syllabam  superfluam  aut  va- 
cuam"   (axioma   136,  n.    15). 

2.  Clausulae  insolitae,  h.  e.;  quae  contra  stylum 
et  consuetudinem  curiae;  ut  vocant,  sunt  appositae; 
reddunt  actum  suspectum  de  fraude  et  dolo  conjectu- 
ramque  simulationis  faciunt,  uti  communiter  docent 
doctores  apud  eundem  Barbosa;  clausula  73,  nn.  1  —  2. 

3.  Clausulae  in  principio  vel  in  fine  positae  totam 
legem  complecti  censentur  (Barbosa;  clausulac  68  et 
70);  clausulae  autem;  quae  in  medio  sunt  positae;  gene- 
ratim  loquendo  praecedentibus  et  sequentibus  deser- 
vire  possunt  (Barbosa;  clausula  69,  n.  1);  utrum  vero 
ad  haec  potius ;    quam  ad  illa  sint  referendae,    decer- 


x)  A  jurisconsultis  clausula  etiam  saepe  sumitur  pro  parte  qualibet 
sive  capite  legis  seu  scripturae ,  licet  extrema  non  sit ,  quemadmodum 
obvia  juris  vocabularia  ostendunt. 

nendum  id  est  ex  ipsa  inspectione  legis  juxta  regulas 
generales  de  determinando  vero  legum  valore;  prout 
eruitur  ex  argumento  c.  Secundo  requiris  41.  X.  de 
appellationibus  etc.   (II".,   28). 

4.  Ex  clausulis,  quae  passim  in  Romanorum  Pon- 
tificum  decretis  occurrunt,  prae  aliis  sequentes  merno- 
ratu  dignae  sunt ,  quod  eaedem  et  a  praecipua;  quae 
in  iis  inest;  efficacia  contraria  abrogandi  ;,praegnantesc 
vocentur  et  cum  clausula,  quae  mandato  delegationis 
archiepiscopo  Baltimorensi  factae  reperitur  apposita; 
magnam  similitudinem  habeant: 

a)  „de  plenitudine  potestatis";  per  quam  indicatur, 
Summum  Pontificem  in  jure  ordinario  a  praedecesso- 
ribus  suis  vel  a  conciliis  oecumenicis  stabilito  non  in- 
sistere.  In  rescriptis  nominatim  plurimum  valet  ad  de- 
fectus;  qui  plane  substantiales  non  sint.  sanandos;  prae- 
sertim  si 

b)  alteri  clausulae  ;;ex  certa  scientia",  ut  solet, 
conjuncta  est. 

c)  „Non  obstantibuscontrariisquibuscunquea.  Tollit; 
quae  dispositioni  legis  obstare  possent,  maxime  si 
juncta  sit 

d)  clausulae  „Motu  proprio"  legem  esse  editam, 
h.   e.   sponte  et  nemine  petente. 

e)  „Decretum  irritans",  cujus  formula  haec  esse 
solet:  „decernentes  irritum  et  inane;  si  secus  a  quo- 
piam  quavis  auctoritate  scienter  vel  ignoranter  conti- 
gerit  attentari". 

/)  „Sublataa;  scilicet  cuilibet  facultate  aliter  judi- 
candi  atque  interpretandi. 

Sed  de  vi  harum  aliarumque  clausularurn  in  con- 
stitutionibus  pontificiis  occurrentium  videantur  aucto- 
res;  qui  magno  numero  citantur  a  Barbosa  in  proprio 
suo  tractatu   ^de  clansulis  usufrequentioribiisu. 

De  clausula  praesentis  mandati  delegationis. 

Literae  delegationis  ad  archiepiscopum  Baltimo- 
rensem  datae  solemni  hac  clausula  munitae  conspiciun- 
tur:  ,,Haec  decernimus  et  jubemus,  non  obstantibus, 
licet  speciali  atque  individua  mentione  ac  derogatione 
dignis,  in  contrarium  facientibus  quibuscunque". 

Obvius  hujus  periodi  sensus  est:  Haec,  quae  de 
sacrae  congreg-ationis  propagandae  fidei  consilio,  audi- 
tisque  foederatarum  ditionum  episcopis  circa  concilium 
plenarium  auctoritate  nostra  Baltimorae  habendum  et 
Romae  recognoscendum  scripsimus,  causa  plene  cog- 
nita  praeviaque  deliberatione  statuimus  (decernimus) 
ac  pro  summa  nostra  potestate  legis  ritu  imperamus 
ac  praecipimus  (jubemus),  simul  derogando  omnibus 
et  singulis,  quae  contraria  esse  atque  impedire  possent, 
quominus  nostrum  delegationis  mandatum  ad  amussim 
executioni  mandetur.  —  Sic  igitur  omnibus  obstantibus 
per  appositam  clausulam  penitus  sublatis  legitimae  lite- 
rarum  apostolicarum  executioni  efficaciter  provisum  fuit. 

Ut  autem  ista,  quae  in  clausula  inest,  vis  contraria 
removendi  clarius  perspiciatur,  diligenter  attendi  debet, 
eam  ex  duabus  partibus  constare,  scilicet  ex  generali 
clausula  „obstantiarum",  ut  vocant,  „derogatoria"  („non 
obstantibus  in  contrarium  facientibus  quibuscunque"), 
et  ex  speciali  dispositione  Summi  Pontificis,  qua  ea 
quoque  e  medio  tolluntur,  quae  vel  ex  privilegio  vel 
ex  alia  causa  nonnisi  per  expressam  et  individuam 
derogationem  aboleri  possunt  („licet  speciali  atque 
individua  mentione  ac  derogatione  dignis").  Per  spe- 
cialem  hanc  dispositionem  legislatoris  clausula  ex 
praegnanti  facta  dicitur  „praegnantissimau  maximae- 
que  virtutis  existit. 

Ejusmodi  obstantia;  quae  generali  clausula  dero- 
gatoria  „non  obstantibus  quibuscunque  in  contrarium 
facientibus"  non  tolluntur,  praeter  alia;  sunt : 

Nilles,    Conc.  Baltimor.  5 

a)  Ea;  quae  habent  clausulam  derogatariam  futu- 
rorum  decretorum  in  contrarium  forte  emittendorum, 
nisi  haec  decreta  specialem  de  illis  mentionem  faciant; 
qualia  sunt  nonnulla  privilegia  aliquibus  regularibus 
concessa. 

b)  Privilegia  in  corpore  juris  canonici  contenta; 
quia  censentur  jure  communi  ita  comprobata,  ut  ad 
eorum  abrogationem  specialis  et  individua  mentio  re- 
quiratur. 

c)  Ea;  quae  speciali  lege  sunt  statuta;  de  iis  enim 
valet  regula,  quod;  quae  speciali  nota  digna  sunt,  non 
veniunt  in  generali  dispositione. 

Ista  et  iis  similia  sunt  obstantia,  quae  in  literis 
delegationis  ad  archiepiscopum  Baltimorensem  datis 
vocantur  „speciali  atque  individua  mentione  ac  dero- 
gatione  digna";  quae  proinde  non  per  generalem  clau- 
sulam  derogotariam  tolluntur.  Specifica  et  individua 
mentio  autem  fieri  potest  vel  contrariis  nominatim  ad- 
ductis  vel  aequipollenti  loquendi  ratione  adhibita;  ex 
qua  legislatoris  voluntas  pateat.  Clausula  tali  men- 
tione  ab  eo;  qui  derogare  potest;  rite  munita  operatur 
effectum  omnimodae  derogationis  omnium  legum,  sta- 
tutorum  et  privilegiorum,  quae  novo  decreto  utcunque 
obstare  possunt.  Verum  ea  de  re  consulatur  Barbosa, 
qui  septem  continenter  capitibus  cuncta ,  quae  ad  de- 
terminandam  propriam  vim  praegnantissimae  hujus  clau- 
sulae  spectant;  accurate  lateque  explicat  [cl.  82 — 88). 


II. 
De  literis  indictionis  concilii  (pp.  XX —  XXI.). 

Super  fundamentum  mandato  apostolico  positum 
delegatus  aedificium  ad  omnes  regulas  sacrorum  cano- 
num  scite  exaedificavit  literis  ad  cunctos  synodales 
datis  die   19.  Martii   1884. 


II.   De  literis  indictionis  concilii.  (57 

Quemadmodum  in  promulgationis  instrumento  duas 
partes  interpreti  esse  distinguendas  supra  jam  animad- 
vertimus  (p.  zf),  ita  et  commentarius  in  praesens  do- 
cumentum  bipartitus  esse  debet,  in  titulum  literis  prae- 
fixum  et  in  textum  inscriptioni  subjectum. 

De  inscriptione  literarum  indictionis. 

Ex  consuetis  tribus  partibus,  quibus  titulum  ibidem 
diximus  constare,  prima  atque  ultima  in  ipso  illo  com- 
mentario  in  literas  promulgationis  sufficienter  sunt  ex- 
positae;  unde  hoc  loco  id  unum  est  reliquum,  ut  de 
altera  parte  aicamus ,  nimirum  de  personis ,  ad  quas 
literae  convocationis  concilii  missae  sunt.  Est  autem 
haec  pars  ita  omnino  concepta:  ,,Illustrissimis  ac  re- 
verendissimis  archiepiscopis,  episcopis  et  vicariis  apo- 
stolicis  in  foederatis  septentrionalis  Americae  statibus, 
necnon  reverendissimis  abbatibus  atque  admodum  re- 
verendis  religiosorum  ordinum  aut  congregationum 
praepositis,  caeterisque  omnibus ,  qui  de  jure  vel  con- 
suetudine  conciliis  provincialibus  vel  plenariis  adesse 
debent". 

Quae  in  extrema  hac  parte  adhibetur  loquendi 
forma:  „qui  de  jure  vel  consuetudine  conciliis  provin- 
cialibus  adesse  debent",  solemni  usu  synodico  est  con- 
secrata.  Concilium  Tridentinum  quippe  „ad  provin- 
cialem  synodum,  inquit,  episcopi  omnes  et  qui  de  jure 
vel  consuetudine  interesse  debent,  convenire  omnino 
teneantur"  (sess.  24..,  c.  2.  de  reformat.).  Quae  eadem 
repetuntur  sessione   25. ,  c.  2. 

Quinam  vero  ii  sint,  qui  concilio  provinciali  de  jure 
vel  consuetudine  interesse  debeant,  ex  variis  formis 
synodorurm  quas  metropolitae  identidem  pro  suis  con- 
ciliis  celebrandis  Romae  approbandas  curarunt1),  con- 


a)  Pro  duobns  conciliis  provincialibus  in  vicinia  nostra  habitis  repe- 
riraus  ejusmodi  formas  eodem  anno  1859  approbatas,  pro  Viennensi 
scilicet  et  Coloniensi,  a  cardinalibus  Rauscher  et  Geissel  celebratis  (cfr. 
coll.  Lac,  t.   5.,  pp.   228   et  236). 

5* 

jicere  possumus.  Iis  diligenter  ad  invicem  collatis., 
videmus  de  jure  vel  consuetudine  fere  ubique  esse  re- 
ceptum,  ut  ad  concilium  provinciale  vocentur: 

a)  episcopi  ordinarii  omnes,  etiam  electi  et  confir- 
mati  tantum;  dummodo  tamen  bullas  confirmationis 
acceperint; 

b)  episcopi  titulares;  tum  auxiliares  et  coadjutores 
ordinariorum;  tum  etiam  qui  sedibus  suis  renuntiarunt; 

c)  Vicarii  capitulares  tempore  vacationis; 

d)  Vicarii  apostolici; 

e)  Praelati  inferiores;  atque  inprimis  earum  eccle- 
siarum  sive  collegiatarum  sive  regularium;  quibus  com- 
petit  jurisdictio  quasi  -  episcopalis  cum  proprio  terri- 
torio ;  et  tempore  vacationis;  harum  ecclesiarum  vicarii 
seu  administratores; 

f)  Abbates  et  praepositi  benedicti;  abbatia  vel 
praepositura  provisi ; 

g)  Abbates  et  praepositi  titulares  benedicti; 

h)  Praepositi  ordinum  regularium  et;  quae  ab  iis 
distinctae  sunt;   congregationum  religiosarum ; 

i)  Rectores  seminariorum  et  facultatum  theolo- 
gicarum ; 

k)  Procuratores  synodalium  legitime  impeditorum; 

/)  Capitula  ecclesiarum  cathedralium;  etiam  vivente 
episcopo ;  ut  antistitem  suum  in  iis  rebus  juvare  pos- 
sint;  in  quibus  eum  canones  capituli  consilium  audire 
jubent. 

lis  tandem  accedunt 

m)  theologi  et  canonistae  doctrina  et  rerum  ge- 
rendarum  dexteritate  clari;  quorum  consiliis  patres 
synodi  in  decretis  praeparandis  utuntur. 

Quoniam  ecclesia  in  statibus  foederatis  adhuc  ca- 
pitulis  et  praelatis  inferioribus;  qui  separatam  quasi 
dioecesim  habeant;  caret;  delegatus  apostolicus  lacu- 
nam  provide  explevit  vocatis  ad  concilium  praelatis 
titularibus  domus  pontificiae;  insignibus  viris  ecclesia- 
sticis  scilicet;  qui  gratia  ac  beneficio  Summi  Pontificis 

vel  antistites  domestici  vel  ab  intimis  cubiculis  ministri 
sunt  creati. 

Sic  igitur  universalem  probatamque  consuetudi- 
nem  atque  ipsum  commune  jus  Ecclesiae,  „quantum 
iieri  potuit",  sancte  secutus,  delegatus  praeter  hierar- 
chas  episcopali  dignitate  fulgentes  ad  plenarium  con- 
cilium  convocavit : 

d)  administratores  3  ; 

b)  abbates   7 ; 

c)  praelatos  domesticos  9 ; 

d)  camerarios  secretos  3  ; 

e)  Superiores  ordinum  regularium   19; 

f)  Superiores  congregationum  religiosarum   15;  et 

g)  Rectores  seminariorum  majorum  12.    Iis  accessit 
h)  grandis    theologorum    ac    canonistarum    globus, 

qui  vel  ideo  majori  numero  adhiberi  poterant,  quod 
praesules  auxilio  capitulorum  cathedralium,  in  synodis 
per  deputatcs  praestando,  carerent. 

Ex  dato  synodalium  elencho  etiam  patet,  conjunc- 
tionem  „autu,  quae  in  inscriptione  inter  vocabula  „ordi- 
num"  et  „congregationuma  est  posita;  non  sumi  dis- 
junctive;  ut  alias  plerumque  fit,  sed  vero  conjunctive; 
tantundemque  valere  ac  particulam  copulativam  „et": 
utrorumque  religiosorum  superioribus  ad  concilium  vo- 
catis7  eorum  scilicet,  qui  ad  ordines  regulares  perti- 
nent,  et  illorum  etiam;  qui  in  congregationibus  eccle- 
siasticis  vivunt. 

Sed  ex  eo;  quod  conjunctio  „aut"  non  separative 
accipitur;  cave  illam  a  delegato  apostolico  sensu  ex- 
positivo  scriptam  existimes  pro  „id  esf'1).  Est  enim; 
spectato  jure,  quo  in  ordine  ad  concilia  reguntur;  essen- 
tialis    differentia    inter    religiones    proprie    dictas    (cum 


a)  De  conjunctione  „autLi,  quae  vera  est  crux  interpretum ,  plena 
manu  ex  utroque  jure  sevit  Barbosa,  de  dictionibus ,  particulis ,  adver- 
biis  et  firaepositionibus  in  utroque  jure  usufrequentioribus ,  dict.  46: 
quem  utique  evolvas. 

votis  solemnibus)  et  inter  simplices  congregationes 
(cum  votis  simplicibus  tantum),  quum  superiores  gene- 
rales  congregationum  nunquam  adepti  sint  privilegium 
ferendi  voti  decisivi,  quo  generales  ordinum  regula- 
rium  praepositi  gaudent.  Admitti  ergo  non  potest^ 
eos  in  solemni  illo  actu,  quo  ad  concilium  convoca- 
bantur,  per  promiscuam  enumerationem  fuisse  confusos 
ac  paris  conditionis  habitos,  perinde  ac  si  aequa  jura 
synodica  obtinerent.   —  Haec   de  inscriptione  edicti. 

De  ipsis  literis  indictionis. 

Literas  apostolicas  una  cum  epistola  convocationis 
concilii  ad  patres  fuisse  missas;  ipse  delegatus  in  auspi- 
cando  concilio  narrat  (p.  XXIV) ;  neque  id  sine  gravi 
causa  factum  existimabunt,  qui  ex  iis;  quae  supra  sunt 
de  officio  delegati  apostolici  ex  jure  prolata  (pp.  23  et  61), 
norunt ,  onus  ipsi  incumbere  exhibitis  delegationis 
literis  probandi,  potestatem  sibi  revera  esse  legitime 
concessam. 

Praemisso  exordio  historico;  factaque  mentione 
extraordinariae  jurisdictionis  circa  plenariam  synodum 
habendam  sibi  a  Sancta  Sede  tributae,  delegatus  apo- 
stolicus  ipsis  illis  verbis;  quibus  Summus  Pontifex  prae- 
senti  synodo  finem  praestituerat,  „ad  evellendos  fun- 
ditusque  tollendos;  si  qui  forte  irrepserint;  abusus;  ad 
ecclesiasticam  disciplinam  confirmandam ;  ad  dioece- 
sium  statum  ita  ordinandum,  ut  propius  ad  commune 
jus  Ecclesiae,  quantum  fieri  potest;  accedat;  et  ad  ca- 
tholicam  religionem  latius  propagandam  provehendam- 
que"7  tertium  plenarium  concilium  indicit  ac  convocat 
inchoandum  Baltimorae  die  9.  Novembris  currentis 
anni  1884,  atque  ut  conveniant  tempore  et  loco  sta- 
tutis  omnes;  qui  de  jure  aut  consuetudine  concilio  in- 
dicto  interesse  debent,  hortatur  in  Domino,  et  prout 
opus  est,  praecipit  ac  mandat.  Quodsi  quis  justa  de 
causa;  quae  a  delegato  et  synodo  examinanda  et  pro- 

banda  erit;  se  ipsum  impeditum  perspexerit,  procura- 
torem  ejus  vices  acturum  et  speciali  mandato  in- 
structum  deputare  tenetur. 

Quae  in  describendo  concilii  fine  primo  loco  de 
abusibus  tollendis  et  de  ecclesiastica  disciplina  confir- 
manda  dicuntur,  ea  mire  cum  iis  consentiunt,  quae 
oecumenica  concilia  generatim  de  causis  in  provincia- 
libus  synodis  agendis  decernunt.  „In  provincialibus 
conciliis,  inquit  concilium  Lateranense  anni  1215,  me- 
tropolitani  cum  suis  suffraganeis  de  corrigendis  exces- 
sibus  et  moribus  reformandis;  praesertim  in  clero,  dili- 
g'entem  habeant  cum  Dei  timore  tractatum,  canonicas 
regulas  .  .  .  relegentes;  ut  eas  faciant  observari"1).  Et 
concilium  Tridentinum  concilia  provincialia  celebrari 
jubet  „pro  moderandis  moribus;  corrigendis  excessibus; 
controversiis  componendis  aliisque  ex  sacris  canonibus 
permissis"2).  Quae  ideo  ex  fontibus  enotamus;  ne  quis 
tiro  in  jure  propter  allata  verba  Pontificis  falsam  extraor- 
dinariorum  abusuum  suspicionem  in  florentem  eccle- 
siam  americanam  conferat. 

Reliqua  duo  mandati  capita;  de  jure  communi  in- 
troducendo  ac  de  religione  catholica  propaganda;  „prae- 
sentem  christianitatis  illius  conditionem"  propius  respi- 
ciunt,  quae;  teste  recognitionis  decreto;  patribus  synodi 
ante  oculos  obversari  debuit.  Quanta  cura  autem  quan- 
toque  labore  ac  successu  concilium  mandato  sibi  facto 
omni  ex  parte  satisfacere  studuerit;  ipsa  decretorum 
interpretatio  nos  in  secunda  parte  docebit.  Interim 
ex  superius  jam  allatis  recoluisse  suffecerit;  decreta 
tertii  plenarii  concilii  Baltimorensis  ad  multiplicem  ejus 
iinem  obtinendum  authentico  judicio  romano  „valde 
utilia"   fuisse  declarata. 


2)  C.  Sicut  olim  25.  X.  de  accusationibus  (V.,   1). 
2)  Sess.  24.,  c.   2.  de  reformat. 

De  absentium  procuratoribus. 

Vices  impeditorum  synodalium  acturi  a  variis  varie 
appellantur,  ut  ecce :  deputati,  vicarii,  delegati,  nuntii; 
syndici;  actores;  cognitores;  tutores,  defensores;  postu- 
latores;  advocati;  etc.  Verum  proprie  ac  stricte  ad  men- 
tem  canonum  loquendo    „procuratoresil  vocari  debent1). 

Est  autem  ex  utriusque  juris  definitione  procurator, 
„qui  aliena  negotia  mandato  domini  administrat";  sive 
in  judicio  sive  extra  judicium:  unde  prima  eaque  ex 
ipsa  causa  finali  petita  procuratorum  divisio  est  in 
;,judiciales"  et  ;;extrajudicialesa;  prout  vel  ad  lites  vel 
ad  negotia  sunt  dati.  Procurator  creatur  mandato 
domini,  non  autem  immediata  voluntate  magistratus; 
vel  superioris  sive  alterius  hominis2);  constituitur  non 
invitus,  sed  sciens  ac  volens;  ast  quod  initio  est  vo- 
luntatis;  postea  fit  necessitatis;  si  mandatum  semel  rite 
susceptum  fuerit;  nec  tamen  perfectum  aut  legitime 
revocatum  probetur. 

Praeter  distinctionem  ex  fine  deductam  sunt  et 
alii  procuratorum  divisiones  ex  reliquis  causarum  gene- 
ribus  petitae. 

Secundum  causam  efficientem  alii  sunt  procura- 
tores  ab  ipso  negotii  domino  constituti;  alii  autem  a 
procuratore  sibi  substituti.  „Procurator  ad  negotia  si- 
quidem  (et  de  eo  praecipue  in  praesenti  quaestione 
sermo  est)  libere  quandocunque  voluerit  alium  depu- 
tare    potest"3),    nisi   tamen  negotium    ejusmodi  sit;    ut 


1)  In  corpore  juris  canonici  proprius  extat  titulus  „de  procurato- 
ribus"  (I.,  38),  cujus  appendix  est  titulus  proxime  sequens  „de  syndico" 
(I..  39),  seu  de  procuratore  universitatis  sive  collegii. 

2)  Quamvis  aliquando  a  lege  injungatur,  nt  dominus  negotii  procu- 
ratorem  constituat,  mandatum  procuratorium  tamen  mutuo  consensu,  con- 
stituentis  et  constituti ,  contrahitur ;  sicque  eo  in  casu  etiam  verum  est, 
procuratorem  formaliter  mandato  domini,  non  vero  immediata  voluntate 
magistratus  constittii. 

3)  C.  Non  indiscrete    1.  de  procuratoribus  in  6.  (L,    19). 

ipsa  procuratoris  industria  ac  fides  censeatur  electa, 
quemadmodum  in  procuratore  ad  contrahendum  matri- 
monium  factum  esse  declaravit  Bonifacius  PP.  VIII. 
,,propter  magnum  quod  ex  facto  tam  arduo  posset 
periculum  imminere"1). 

Spectata  causa  materiali  dividuntur  in  procura- 
tores  generales,  ,,ad  omnia  tractanda  negotia"2)  dati 
et  in  procuratores  speciales  ad  certum  dumtaxat  nego- 
tium  expediendum  proprio  mandato  constituti,  exempli 
causa,  ad  contrahendum  matrimonium,  ad  ferendum 
suffragium  in  electione,  ad  levandum  infantem  in  bap- 
tismo;   ad  capiendam  beneficii  possessionem. 

„Quae  speciale  mandatum  exigunt",  non  censentur 
commissa  procuratori  generali  utcunque  constituto,  nisi 
ei  nominatim,  h.  e. ,  expresso  nomine  proprio  vel  suf- 
ficienti  circumlocutione,  quae  vim  habeat  nominis  pro- 
prii,  fuerint  mandata;  „quum  sub  generalitate"  (clau- 
sulae  ad  omnia,  quae  speciale  mandatum  exigunt)  prae- 
sertim   „graviora  vel  majora  non  veniant"3). 

Ex  causa  formali  tandem  habemus  distinctionem 
procuratoris  veri  et  falsi.  Procurator  verus  dicitur, 
qui  legitimo  mandato  procuratorio  munitus  est,  falsus 
autem,  qui  vel  nullum  mandatum  habet;  vel  habet  in- 
sufficiens  (v.  g.  si  habeat  mandatum  generale,  ubi  exi- 
gitur  speciale),  aut  jam  revocatum. 

Ne  propter  falsi  procuratoris  admissionem  magno 
labore  nihil  agatur,  judex  sollicite  inquirere  debet,  an 
..mandatum  legaliter  sit  factum"4);  expresso  scilicet 
nomine  constituentis,  procuratoris  constituti,  negotii 
commissi,  adscriptisque  die  et  anno  dati  mandati. 

Constitui  procurator  potest  regulariter  omnis;  qui 
habilis    et   idoneus    est    ad    propositum    negotium   per- 


*)   C.  Procurator  9.  fin.  ibid. 

2)  C.  Dilectus   11.  X.  de  procuratoritms. 

s)  C.  Non  potest  2.   de  procnratoribus.  Clem.  (I.,   10). 

4)  C.  Alia  quidem   1.  X.  de  procuratoribus. 

agendum;  et  expresse  non  prohibetur.  —  Sed  de  his 
aliisque  doctrinae  capitibus  in  praesenti  materia  atten- 
dendis  omnino  videantur,  quae  docte  in  titulum  „de 
procuratoribus"  scripserunt  Schmalzgrueber,  Reiffen- 
stuel  aliique  probati  auctores,  quaeque  ipsi  in  ador- 
nanda  hac  interpretatione  destinato  consilio  omittimus. 
Id  enim  nobis  non  est  propositum,  ut  integros  juris 
sacri  tractatus  conscribamus,  sed  ut  selectis  quibusdam 
idoneis  animadversionibus  viam  quasi  sternamus;  qua 
auditores  academici;  et  alii;  qui  exilia  haec  nostra  fue- 
rint  lectione  dignati,  facilius  ad  rectam  synodi  cogni- 
tionem  intelligentiamque  pervenire  possint.  Quod  semel 
expresse  adnotasse  pretium  fuerit  operae;  ne  plura; 
quam  quae  ipsi  praestare  voluerimus;  a  nobis  ex- 
spectentur. 

Igitur  pauca  tantum  de  procuratoribus  in  synodo 
admittendis  voluimus  e  sacris  canonibus  praemittere, 
sed  quae  sufficerent  ad  genuinum  sensum  eorum  asse- 
quendum;  quae  delegatus  apostolicus  in  literis  convo- 
cationis  ea  de  re  praescribit:  „antistites;  qui  ex  justa 
causa  per  se  concilio  praesentes  esse  nequeunt;  pro- 
curatores  legitimo  procurationis  documento  munitos 
mittant;  nostri  tamen  patrumque  concilii  erit;  de  im- 
pedimenti  legitimitate  et  de  procurationis  validitate 
judicare". 

Negotii  gravitas  profecto  efficit;  ut  speciale  man- 
datum  exigatur;  causae  arduitas;  ut  mandatum  in  sub- 
stitutum  transfe-rri  nequeat1);  mandati  recognitio;  ut 
obligatio  procuratoris  partes  sustinendi  perduret  usque 
ad  concilii  absolutionem ;  nisi  tamen  ipsemet  princi- 
palis;  cessante  impedimento ;  interim  ad  synodum 
veniat  ac  praesens  per  se  officio  sibi  ex  convocatione 


*)  Valet  etiam    hoc  loco   ratio,    quam  in    gravitms  negotiis    obstare 

vidimus    (supra  p.   60),    quominus  potestas    delegata  in  alterum    transire 

queat ,    quod  scilicet  in  iis ,    quae    publicam  utilitatem  concernunt ,    in- 
dustria  et  fides  personae  censeatur  electa. 

synodi  imposito  fungi  velit;  si  dominus  enim  procura- 
tore  simpliciter,  non  pro  solo  casu  suae  absentiae;  prius 
constituto  negotium  per  semetipsum  tractandum  susci- 
piat;   „procuratorem  revocare  censetur"1). 

Qui  de  jure  vel  consuetudine  conciliis  provincia- 
libus  vel  plenariis  interesse  tenentur,  si  vocati  non 
compareant;  cessante  legitimo  impedimento,  „poenas 
sacris  canonibus  sancitas  incurrant"2).  Poena  vero  iis 
infligenda,  qui  vel  illegitime  abfuerint;  vel  sine  debita 
licentia  ante  synodi  finem  discesserint;  est  „privatio 
communionis  aliorum  episcoporum  usque  ad  futurum 
concilium"3);  poterunt  immo ,  si  id  concilio  e  re  esse 
visum  fuerit;  excommunicatione  et  aliis  poenis  cano- 
nicis;  servatis  servandis;  ut  contumaces  coercerL 

De  precibus  publicis  indictis. 

Extrema  literarum  pars,  qua  solitae  preces  publi- 
cae  indicuntur;  fere  exacta  est  ad  normam  ,;Caeremo- 
nialis  episcoporuma;  quod  eam  in  rem  haec  habet  1.  i.; 
c.  3 1 ,  n.  4 :  ;;Tribus  proximis  diebus  dominicis  ante 
diem  inchoationis  ejusmodi  concilii  conveniens  erit;  si 
tam  in  ipsa  ecclesia  metropolitana  per  concionatorem; 
quam  in  singulis  parochialibus  per  parochos  iterum 
atque  iterum  denuntietur ,  populique  fideles  ad  devo- 
tionem;  orationes;  jejunia;  sacramentum  poenitentiae; 
sanctissimae  eucharistiae  sumptionem  aliaque  pia  opera 
adhortentur;  ut  actio  hujusmodi;  Deo  opitulante;  dignum 
sortiatur  exordium;  felicemque  et  fructuosum  progres- 
sum  et  exitum  habeat". 


a)  C.  Si  quem  8.   de  procuratorib-us  in   6. 

2)  Conc.  Trident.  sess.   24.,  c,   2.   de  reformat 

8)  C.   Si  quis  episcopomm    14.   Dist.    18. 

III. 

De  literis  synodicis  ad  Summum  Pontificem  datis. 

Quod  in  binis  praecedentibus  literis  vidimus  super 
apostolicam  petram  fundatum  atque  a  delegato  rite 
exaedificatum  concilium;  id  in  tertia  hac  epistola  omni 
ex  parte  absolutum  perfectumque  admiramur1).  Ex  ea 
quippe;  quales  synodi  patres  proprie  fuerint;  clare 
dignoscitur,  opere;  ut  ajunt;  artificem  loquente.  Docu- 
mentum  est  gravissimarum  rerum  plenum;  quod  inte- 
grum  in  schola  praelegi  domique  relegi  meretur.  — 
Necessariae  brevitati  pro  instituto  nostro  servituri,  ea 
taciti  praeterimus;  quae;  quod  ad  sensum;  literae  Bal- 
timorenses  fere  communia  habent  cum  epistolis  a  con- 
ciliis  provincialibus  ad  Summum  Pontificem  dari  solitis. 
Duos  articulos  tantum;  qui  plenariae  huic  synodo  sunt 
proprii;  nominatim  enotamus;  alterum  de  praeclara 
professione  supremae  Summi  Pontificis  auctoritatis;  cui 
totum  opus  inniti  ac  deberi  alte  proclamant  patres; 
alterum  de  admirabili  religionis  incremento  in  longin- 
quis  istis  regionibus,  quod  digna  oratione  describunt. 
Concilium  plenarium,  quod  Sedis  Apostolicae  potestate 
legitime  inchoatum  ac  feliciter  absolutum  grati  agnos- 
cunt;  Sanctissimo  Domino  jam  offerunt  suprema  sua 
benedictione  perficiendum;  ut  ita;  rivulis  in  suum  fon- 
tem  refluentibus;  decreta  synodica  eadem  illa  auctori- 
tate  firma  consistant;  qua  patres  rite  in  unum  convo- 
cati  et  canonice  in  concilio  gubernati  ea  statuerunt.  — 
De  propagatione  religionis  catholicae  autem  ifca  lo- 
quuntur:  „Ipse  Deus ;  quasi  providentissimus  pater  et 
bonorum  omnium  auctor;  non  solum  misericorditer  et 
benigne  nobiscum  egit;  sed  etiam  magnifice;  ut  libenter 


*)   Recole,    quae  de  nexu    horum    documentorum  praedicta  sunt 
prooemio  p.  49. 

et  grato  animo  fatemur.  Ab  ultimo  enim  concilio 
Baltimorensi ,  anno  1866  habito,  quadraginta  sex  dioe- 
ceses  et  vicariatus  usque  ad  tres  et  septuaginta  cre- 
verunt,  bis  mille  quingenti  sacerdotes  ad  septem  fere 
millia  adaucti  sunt;  et  religiosae  familiae,  scholae  pa- 
rochiales,  collegia  et  omnes  christianae  misericordiae 
domus  mirifice  floruerunt".  Sed  hujus  propagationis 
religionis  admirabilitas  in  immensum  crescet,  ac  sermo 
patrum  tertii  concilii  plenarii  clarius  intelligetur,  si 
paucis  recolantur,  quae  duo  priora  concilia  plenaria 
de  eodem  argumento  ad  Pium  PP.  IX.  s.  m.  ex  urbe 
Baltimora  retulerunt.  En  tibi  verba  primi  concilii  ple- 
narii  anni  1852:  „Gratum  procul  dubio  paterno  cordi 
tuo  erit,  audire  quanta  in  hac  parte  vineae  ad  nominis 
sui  gloriam  promovendam  agat  Deus.  ...  In  hac  ipsa 
metropolitana  urbe,  in  qua,  infra  memoriam  adhuc  luce 
fruentium,  sacerdos  de  longe  veniens  pusillum  gregem 
raro  per  annum  solabatur,  ecclesias  nunc  plures  ac 
frequentissimas,  instituta  pia  non  pauca  florescere  cer- 
nimus.  Nec  in  ista  civitate  tantummodo,  sed  ubique 
laboribus  nostris  uberrimos  fructus  concedere  dignatus 
est  Deus.  Infantula  ecclesia  intra  unius  vitae  spatium 
tale  incrementum  accepit,  ut  ex  ea  nedum  in  dioece- 
ses,  sed  et  in  provincias  divisa,  sex  archiepiscopi  ac 
viginti  sex  episcopi  ad  concilium  celebrandum  con- 
venerimus"1). 

Primum  tertiumque  concilium  interjacet  secundum 
anni  1866,  utrinque  lumen  accipiens  vicissimque  radios 
utroque  diffundens.  Ejus  epistola  ad  Summum  Ponti- 
ficem  data  praesens  caput  sic  exequitur:  ,,Neque  tibi, 
Beatissime  Pater,  tot  aerumnarum  ac  dolorum  mole 
ac  multitudine  fere  obruto,  ingratum  erit,  a  nobis  ac- 
cipere ,  sanctissimam  nostram  religionem  in  his  regio- 
nibus  magna  et  mira  in  dies  capere  incrementa.  Gra- 
num    quippe    sinapis,    initio   tenue    atque    humillimum, 


*)  Coll.  Lacen.  t.  3..  p.    150. 

coelesti  rore  irrigatum,  in  procerissimam  crevit  arbo- 
rem;  cujus  jam  rami  terram  ornant  obumbrantque  fere 
universam.  Septuaginta  et  quinque  ante  annis  unus 
tantum  erat  apud  nostros  episcopus,  sacerdotes  numero 
paucissimi;  nunc  vero  per  septem  ecclesiasticas  pro- 
vincias  diffusi,  cum  duobus  millibus  quingentis  circiter 
sacerdotibus  stipati  y  episcopi  quadraginta  et  septem 
numerantur.  Ubique  locorum  exstructa  sunt  templa ; 
ubique  collegia,  orphanotrophia,  piae  refugii  domus, 
scholae  pro  pueris  puellisque  educandis  constitutae. 
Omnes  apud  nos  christifideles  te  unum  patrem  ac  ma- 
gistrum  venerantur  ac  diligunt;  pro  te  quotidie  preces 
amanter  effundunt,  ut  Deus  te  servet  incolumerm  suis- 
que  donis  cumulatissime   ornet  augeatque"1). 


x)  Ibid.  pp.  37^—377- 


STATIO   SECUNM. 

Ut  in  antiquis  Urbis  stationibus  de  jure  consu- 
lentes  conveniebant  futuris  negotiis  rite  provisuri,  ita 
et  in  altera  hac  atrii  statione  patres  omnia  in  ante- 
cessum  disposituri  conspiciuntur,  quae  arduum  concilii 
negotium  proxime  requirit.  Trifariam  et  ipsa  est  disper- 
tita;  in  congregationes  metropolitarum;  metropolitarum 
et  episcoporum  simul  congregatorum ,  omnium  syno- 
dalium.  Quum  in  iis  pauca  sint;  quae  interpretationis 
indigeant,  commentarium  nostrum  ad  quatuor  selecta 
capita  contrahemus;  ad  eam;  quae  semel  atque  iterum 
adeo  significanter  effertur;  distinctionem  inter  metro- 
politas  et  episcopos1);  ad  admissionem  eorum  praela- 
torum;  qui  ordinarii  locorum  vel  aliquando  extiterant 
vel  jam  electi  mox  futuri  erant;  ad  formationem  duo- 
decim  deputationum  synodicarum,  inter  quas  omnis 
materia  pro  praevia  discussione  erat  distribuenda ;  ad 
constitutionem  variorum  officialium  seu  ministrorum; 
operam  suam  concilio  praestantium. 

I. 
De  distinctione  inter  metropolitas  et  episcopos. 

De  origine  potestatis  metropoliticae  ex  solo  pri- 
matu  Petri  repetenda;  deque  ejusdem  potestatis  natura; 
qua  vere  dicitur  et  est  ordinaria;  haec  sunt  ex  ordine 
animadvertenda : 


x)  Quod  hujus  distiuctionis  in  actis  solito  frequentius  atque  apertius 
nientio  fiat,  id  etiam  inde  venit,  quod  archiepiscopi  antea  fuissent  Romam 
evocati ,  de  rebus  futurae  synodi  cum  Summo  Pontifice  ejusque  admi- 
nistris  consilia  collaturi. 

i.  Jure  divino  constitutus  est  unus  episcopatus, 
et  —  super  unum  hunc  episcopatum  —  unus  primatus 
Petri. 

2.  Jure  divino  omnes  episcopi  pares  sunt  pote- 
state  ordinis. 

3.  Jure  divino  non  prohibente,  imo  et  ob  Ecclesiae 
utilitatem  suadente  et  ob  ejusdem  ordinem  unitatem- 
que  omnino  exigente,  singulorum  episcoporum  juris- 
dictioni  certi  quidem  positi  sunt  fines;  immediate  qui- 
dem  jure  humano,  mediate  vero  jure  divino.  —  Hinc 
factum  est, 

4.  ut  jure  ecclesiastico  humano  varii  jurisdictionis 
gradus  (episcoporum,  metropolitarum^  patriarcharum) 
constituerentur  in  ipso  ordine  episcoporum.  Sed  unde 
haec  potestatis  distinctio  proprie  repetenda?  Ubi  ejus 
radix   quaerenda? 

5.  Quum  nemo  ex  episcopis  vi  sui  episcopatus, 
h.  e. ,  jure  divino,  in  coepiscopos  ullam  habeat  pote- 
staterm  stabilis  praerogativa  potestatis  alicujus  episcopi 
(metropolitae  vel  patriarchae)  ejusque  successoris  in 
caeteros  (suae  provinciae  vel  sui  patriarchatus)  epi- 
scopos  eorumque  successores  (vi  episcopatus  metro- 
politae  et  patriarchae  omnino  pares)  repeti  aliunde 
nequit,  quam  ex  suprema  potestate  illius,  qui  ab  ipso 
Christo  Deo  constitutus  est  princeps  totius  Ecclesiae, 
primatu  in  omnes  omnino  episcopos  pari  ratione  ornatus. 

6.  Haec  praestantia  in  certos  quosdam  episcopos 
(metropolitas,  patriarchas)  quamvis  e  primatu  Petri  erat 
derivata,  juris  ordinarii  naturam  tamen  induit :  manente 
nihilominus  semper  integra  potestatis  plenitudine  penes 
ipsum  Ecclesiae  principem. 

Hinc  intelligitur,  quomodo  metropolitae  et  patriar- 
chae  in  jure  dicantur  „vicem  apostolicam  tenere"1), 
scilicet  in  episcopatibus  suae  provinciae  vel  sui  patri- 
archatus ;   etenim  per  hanc  jurisdictionis  praerogativam 


J)  C.   Cleros    I.  §.  3  ,   Dist.   21. 

e  supremo  Petri  primatu  in  eos  manantem  ipse  Eccle- 
siae  primatus,  in  Romano  Pontifice  divina  ordinatione 
residens,  singulis  episcopatibus;  etiam  in  remotissimis 
regionibus  positis;  quasi  propius  accessit  ac  veluti  prae- 
sentior  evasit. 

Eandem  veritatem  Pius  PP.  VI.  in  celeberrima 
„responsione  super  nuntiaturis  apostolicis"  per  exclu- 
sionem;  ut  vocant;  docet  archiepiscopos  Germaniae 
anno  1790,  hac  usus  argumentatione  cap.  9.:  „Unde 
graduum  distinctio,  vi  cujus  ab  Ecclesiae  primordiis 
factum  est;  ut  unus  episcopus  pluribus  aliis  quocunque 
tandem  nomine  praesideret?  Non  a  jure  divino,  quippe 
ordo  episcopatus  unus  est  et  par  in  omnibus.  —  Non 
ab  universali  concilio,  quippe  longe  jam  antea  inva- 
luerat  ea  distinctio;  quam  de  cogendo  universali  con- 
cilio  cogitaverunt.  —  Non  a  provincialibus  synodis, 
quippe  provinciarum  distinctionem  antecedere  debuit 
ipsa  graduum  distinctio;  qua  unus  in  definita  quadam 
regione  caeteris  ejusdem  provinciae  episcopis  prae- 
esset.  —  Non  ex  pacto  convento  inter  episcopos ;  nam 
nec  minuere  poterant  aut  alteri  subjicere  auctoritatem 
sibi  divinitus  tributam,  nec  praeter  institutum  divinum 
alterius  cujusvis  auctoritatem  amplificare;  nec  succes- 
soribus  suis  eam  legem  praescribere.  —  Sola  ergo  su- 
prema  Petri  ejusque  successorum  auctoritas;  quae  apo- 
stolorum  et  episcoporum  auctoritati  antecellit,  quem- 
admodum  aetate  nobis  proximiore  vestras  ecclesias 
(metropolitanas  Germaniae)  ad  gradum  metropoliticum 
extulit ,  ita  antiquioribus  saeculis  patriarchatus  et  pri- 
matias  instituit"1). 

Sic  igitur  et  in  America  potestas  metropolitica, 
qua  archiepiscopi  antecellunt  episcopis;  neque  ex  con- 
suetudine;  neque  ex  voluntate  episcoporum,  neque  ex 
consiliis;    neque    ex  urbium   splendore;    neque  ex  ulla 


l)  Haec    pluribus  sumus    executi   in  Kalendario    utriusque    ecclesiae, 
t.    I.,  pp.  456—460. 

Nilles,    Conc.  Baltimor.  6 

alia  causa  repeti  potest,  quam  ex  una  illa  suprema 
Sedis  apostolicae  potestate  super  omnes  episcopos;  ex 
qua  particula  aliqua  in  certos  quosdam  antistites  est 
derivata;  vi  cujus  metropolita  caeteris  suae  provinciae 
episcopis  jam  legitime  praeest. 

II. 

De  admissione  eorum,  qui  vel  episcopatui  renuntiarunt  vel 

electi  confirmationis  bullas  nondum  acceperunt. 

Utrique  leguntur  ad  concilium  evocati,  utrique  ad 
votum  decisivum  ferendum  admissi :  illi  quidem  ex 
ipsius  concilii  sententia,  hi  vero  ex  responsione  romana 
delegato  apostolico  data  (p.  XXV).  Utrorumque  cau- 
sam  breviter  concludemus. 

De  juridica  conditione  praesufum;  qui  episcopatu 
se  abdicarunt,  agitur  in  corpore  juris  canonici  t.  13. ; 
lib.  1.  „de  ordinatis  ab  episcopo ;  qui  renuntiavit  epi- 
scopatui".  —  Ex  doctrina  ibidem  tradita  scimus;  in  du- 
plici  differentia  versari  episcopos;  qui  pontificatum  de- 
posuerunt;  prout  vel  „loco  tantum"  renuntiarunt ;  vel 
„loco  simul  et  dignitati". 

;;Loco  tantum"  renuntiare  dicitur;  qui  ex  rationabili 
causa  episcopatum  in  manus  Summi  Pontificis  renun- 
tiando  dioecesim  et  officium  episcopale  dimittit;  epi- 
scopi  titulo  tamen  cum  dignitate  episcopali  retento.  — 
;;Loco  simul  et  dignitati"  renuntiat;  qui  cum  officio 
episcopali  etiam  dignitatem  et  denominationem  episco- 
palem  deponit;  omni  omnino  ordinis  episcopalis  exe- 
cutione  in  manus  Papae  absolute  dimissa;  quemadmo- 
dum  ab  iis  fit;  qui  ex  zelo  devotionis  dispensationem 
impetrant,  ut  statum  religiosum  amplecti  possint.  Rara 
sunt  ejusmodi  perfectae  renuntiationis  exempla;  nec 
ea  sine  pia  quadam  admiratione  populus  fidelis  con- 
tueri  consuevit.  Ex  omnibus  notissima  est  renun- 
tiatio  cardinalis  et  principis  Caroli  Odescalchi;  Gre- 
gorii  PP.  XVI.  in  Urbe  vicarii;    qui  purpurae  honore 

cum  pontilicatu  Sabino  posito;  Italiam  novitate  ac  mi- 
raculo  facti  attonitam  in  admirationis  stuporem  con- 
jecit,  Societatem  Jesu  ingressus  die  6.  Decembris  anni 
18381).  —  Exempla  recentiora  et  talia;  quae  plenariam 
synodum  propius  attineant,  habemus  in  duobus  epi- 
scopis  americanis  O' Connor  et  Miege,  qui  in  eodem 
hoc  concilio  cum  aliis  antistitibus  recens  defunctis  lau- 
dantur  p.  LX. 

Michael  0'Connor;  episcopus  Pittsburgensis  (Penn- 
sylv.),  collegii  Urbani  de  Propaganda  fide  quondam 
alumnus;  magni  vir  nominis,  dignitate  episcopali  de 
licentia  Pii  PP.  IX.  deposita  a.  i86o;  ad  Societatem 
Jesu  admissus  in  Europam  navigavit;  ut  in  terra  aliena 
ignotus ;  novitiatus  tempore  in  umbra  delitesceret  se- 
curus.  Vitae  religiosae  fundamento  rite  posito;  ex  Ger- 
mania;  praeclaris  inibi  virtutum  documentis  relictis;  in 
Americam  reversus  reliquam  exigens  aetatem  ordinariis 
Societatis  exercitam  ministeriis;  provinciam  suam  sanctis 
moribus;  egregia  sui  demissione  atque  insigni  in  Deum 
pietate  illustravit.  Vitam  apostolicis  ornatam  meritis 
in  Collegio  Woodstock  piissimo  conclusit  exitu  die 
18.  Octob.  an.  1872 ;  relicta  de  se  singulari  sanctitatis 
opinione;  inter  alios  episcopos  inde  ab  ultimo  concilio 
plenario  defunctos  relatus;  ut  diximus;  p.  LX. 

Alterum  exemplum  est  in  renuntiatione  Joannis 
Baptistae  Miege;  episcopi  Messeniensis  et  vicarii  apo- 
stolici  ad  orientem  montium  saxosorum;  qui  quum  primo 
concilio  plenario  Baltimorensi  ipse  praesens,  secundo 
autem  per  procuratorem  interfuisset2);  post  immensos 
labores  apostolicos  egregie  exantlatos;  episcopatu  ab- 
solute  abiit  an.  1874 ;  et  Societatem  Jesu;  ex  qua  de 
mandato  Summi  Pontificis  fuerat  ad  dignitatem  episco- 
palem  assumptus  an.  185 1;  iterum  ingressus  est;  eximio 


x)   Patris   Odescalchi    vitae    compendium    exhibet    Moroni,    Dizio- 
nario,  t.  48,  pp.   270  —  276. 

2)  Cfr.  Coll.  Lacen.  t,  3,  pp.    149  et  546. 

6* 

pietatis  virtutisque  incitamento  omnibus  factus.  Literas 
indictionis  tertii  concilii  plenarii  venerabilis  senex  ac- 
cepit;  dum  munus  confessarii  et  patris  spiritualis  susti- 
neret  in  Collegio  Woodstock,  e  quo  paulo  post  in 
coelum  (quod  praeclara  ipsius  facta  sperare  jubent)  ad 
aeternam  laborum  mercedem  evocatus  est  (21.  Jul.  1884). 
Ejus  vitam  et  laudes  breviter  complexus  est  editor 
folii  periodici  „  Woodstock  Letters",  mense  Novembri 
ejusdem  anni    1884,  pp.  394 — 399, 

Quibus  ita  praemissis  patet,  de  evocatione  unius 
Patris  J.  B.  Miege  quaestionem  moveri  potuisse;  quum 
praeter  eum  nullus  alius  esset  superstes;  qui  episco- 
patui  cum  nomine  et  dignitate  simul  renuntiasset.  Jam 
vero  haec  erant  de  juridica  ejusdem  Patris  conditione 
ad  mentem  canonum  tenenda: 

1.  A  die  peractae  renuntiationis  non  amplius  ap- 
pellabatur  episcopus;  quamvis  indelebilem  ordinis  epi- 
scopalis  characterem  semper  retineret.  —  Exinde 

2.  nullum  ex  illis  actibus  episcopalibus  legitime 
ponere  poterat;  qui  a  solis  episcopis  exercentur,  cujus- 
modi  ex  citato  capite  est  collatio  ordinum  majorum; 
attamen 

3.  eos  actus  episcopales,  debita  cum  licentia^  exer- 
cere  poterat;  qui  etiam  simplicibus  sacerdotibus;  epi- 
scopali  ordine  carentibus,  ex  privilegio  permittuntur, 
quibus  eodem  capite  collatio  primae  tonsurae  et  ordi- 
num  minorum  accensetur;  quod  ea  nimirum  et  abba- 
tibus  charactere  episcopali  destitutis  concessa  sit.  Et 
quoniam  ex  utriusque  juris  doctrina  „ubi  eadem  ratio 
extat;  ibi  eadem  est  juris  dispositio"  et  idcirco  „de  simi- 
libus  idem  habendum  est  judicium"1),  renuntiatio  per- 
acta  non  obstabat;  quominus  ad  concilium  cum  suffragio 
decisivo  admitteretur.  Ratio  autem  est,  quia  renun- 
tiatio  res  est  strictae  interpretationis;  ideoque  episcopus 
in  casu  nostro  non  censetur  iis  actibus  quoque  renun- 


*)  C.  Inter  corporalia   2.   X.   de  translatione  episcopi  (I.,   7). 

tiasse,    qui  etiam  a  sacerdotibus  charactere  episcopali 
carentibus  ponuntur1). 

4.  Convocatis  ad  concilium  universis  foederatarum 
ditionum  episcopis  (iis  non  exceptis,  qui  episcopatui 
renuntiarant),  non  censebatur  etiam  vocatus  P.Miege; 
praeterenimquamquod  non  amplius  appellabatur  epi- 
scopus,  prohibebat  etiam  regula  juris  83  in  6.,  quo- 
minus  communi  illa  evocatione  crederetur  affectus. 
Juxta  eam  quippe  generali  concessione  non  compre- 
henduntur,  quae  speciali  nota  digna  sunt2);  cujusmodi 
judicantur  esse  insolita  atque  ordinaria.  Quare  ex 
industria  censentur  omissa,   „nisi  specialiter  notentur"3). 

5.  Quodsi  tamen  speciali  invitatione  fuisset  a  dele- 
gato  apostolico  vocatus,  concilium  adire  et  cum  aliis 
praesulibus,  suis  olim  in  episcopatu  collegis,  ad  votum 
decisivum  admitti  potuisset,  quum  ejusmodi  actus  etiam 
ab  abbatibus  et  praelatis,  qui  episcopi  non  sunt,  exer- 
ceri  soleat.  Verum  solutionem  singularis  sui  casus 
P.  Miege  beata  morte  praevenit,  magno  sui  desiderio 
cunctis  synodalibus  relicto.  —  Et  de  admittendis  epi- 
scopis,  qui  episcopatui  renuntiarunt  hactenus. 

Circa  electos  autem,  qui  pontificias  confirmationis 
bullas  nondum  acceperunt,  quaestionis  ansam  dedit 
praesentia  duorum  antistitum,  qui  dum  bullas  exspecta- 
rent;  ex  responsione  romana  cum  suffragio  decisivo 
ad  concilium  sunt  admissi.  Et  merito  quidem  ad  Sum- 
mum  Pontificem  fuisse  factam  relationem4)  atque  ab 
eo;  quid  faciendum  esset,  petitum,  ex  eo  infertur,  quod 


x)  Cfr.   Pirhing  ad  h.   t.,  n.   3. 

2)  Ei  regulae  in  jnre  sacro  frequentem  usum  esse ,  conjici  ex  iis 
potest,  quae  superius  animadvertimus  circa  interpretationem  clausularum 
(p.  66)  et  mandati  procuratoris  (p.   72). 

3)  L.  Item  apud  15.  §.  26.  n.  de  injuriis  et  famosis  libellis 
{XLVII.,   10). 

4)  De  relatione  agitur  in  corpore  juris  can.  1.  2.,  tit.  28.  Definitur 
autem  h.  1.  relatio  judicis  inferioris  in  causa  de  jure  dubitantis  ad  prin- 
cipem  missa  consultatio,  ut  sciat  quid  sequatur,  Quae  de  ea  scitu  utilia 
sunt,  concinne  proponit   Pirhing,  h.  t.,   n.   278 — 279. 

apostolicae  confirmationis  literae  haucl  secus  ac  re- 
scripta  justitiae  non  a  die  datae  (scripturae),  sed  a  die 
praesentatae  valere  incipiant.  Quamvis  enim  gene- 
ratim  verum  sit;  documenta  collationis  beneficiorum 
esse  rescripta  gratiae  ?  quae  proinde  regulariter  vim 
suam  statim  exerant  a  die;  quo  sunt  expedita;  iis 
tamen  accenseri  nequeunt  apostolicae  bullae,  quibus 
princeps  magistratus  ecclesiasticus  cum  ordinaria  juris- 
dictione  in  utroque  foro  confertur.  Aequiparandae 
potius  sunt  rescriptis  justitiae,  in  quibus,  quod  ad  ini- 
tium  valoris;  tempus  praesentatae  attendi  debet1);  quia 
vicarius  capitularis  vel  alius  administrator  legitime  con- 
stitutus  munere  suo  abire  nequit,  nisi  exhibitis  sibi 
literis  apostolicis  certus  fuerit  de  novo  episcopo  a 
Summo  Pontifice  confirmato. 


III. 
De  formatione  duodecim  deputationum  synodicarum. 

Probatam  synodorum  consuetudinem  secutus,  dele- 
gatus  apostolicus  in  sessione  praeliminari  metropolita- 
rum  et  episcoporum  communi  omnium  consensu  duo- 
decim  deputationes  theologorum  constituit;  quarum 
quaelibet  certum  numerum  episcoporum  et  aliorum 
synodalium  complectens,  sub  uno  ex  duodecim  archi- 
episcopis  praeside;  varia  schematis  capita  a  delegato 
assignata  praevio  examini  subjiceret;  atque  ad  ulterio- 
rem  disquisitionem  in  generali  synodalium  congrega- 
tione  instituendam  praepararet.  Ut  autem  omnia  par- 
ticularium  istarum  deputationum  gesta  eo  commodius 
ac  tutius  possent  ad  usus  congregationum  generalium 
atque    inde    ad    assecutionem    finis    synodi    transferri; 


x)  Quaestionem  de  tempore  in  rescriptis  pontificiis  attendendo  fuse 
pertractant  doctores  in  commentariis  ad  t.  3.,  lib.  I.,  qui  est  „de 
rescriptis". 

delegatus  apostolicus  pro  singulis  deputationibus  no- 
tarium  constituit,  qui  observationes  circa  propositas 
materias  faciendas  authentice  literis  consignaret,  dele- 
gato  postea  tradendas  omniumque  examini  ac  voto  in 
congregationibus  generalibus  proponendas. 

De  theologis  quidem  hic  non  attinet  dicere  ; 
quae  vero  ad  notariorum  institutionem  spectant,  di- 
stinctius  sunt  attingenda,  tum  quod  generatim  publica 
gestorum  fides  a  notarii  opera  pendeat,  tum  quod  spe- 
ciatim  in  ipsis  concilii  decretis  antistitibus  reipublicae 
cum  auctoritate  praecipiatur ,  ut  notarios  instituant. 
Cunctis  igitur,  quae  nobis  de  notario  sunt  dicenda,  ad 
hunc  locum  congestis,  id  commodi  etiam  consequemur, 
ut  unum  ex  praecipuis  synodi  decretis  7iQolvtTtTixL?)g  jam 
necessaria  interpretatione  expositum  censeri  queat. 

Et  quoniam  auctore  Epicteto  initium  doctrinae  est 
interpretatio  nominis,  incipiemus  a  declarandis  voca- 
buli  rationibus,  definitionem  realem  cum  praecipuis 
juris  regulis,  quibus  universalis  haec  institutio  regitur, 
ex  ordine  subdituri. 


De  notariis. 

Notarius,  a  notis  dictus,  in  genere  designat  peritum 
artis  notas  literarias  sive  legendi  sive  scribendi.  Sunt 
autem  notae  certa  quaedam  signa,  integras  voces  ex- 
primentia,  quibus  utuntur,  qui  scribendi  compendia  cele- 
ritatis  causa  sectantur,  ut  quum  vel  decurtatis  verbis 
scribitur  (cos  =  consul) ,  vel  literae  singulariae  adhi- 
bentur  (C-R.  =  Caesareo-Regius),  vel  signa  conficta 
ad  literas  et  voces  significandas  ponuntur  (ff  pro  n  =  pan- 
dectae)  vel  alia  breviuscula  signa  ex  praevio  consensu 
determinata  adsciscuntur ,  quibus  ad  occultanda  con- 
silia,  maxime  in  bello,  propter  hostium  insidias,  milites 
utuntur.    —    Qui    ejusmodi    artificiosas   scribendi    notas 

explicare  ac  compendiariam  scripturam  legere  potest, 
in  jure  sacro  notarius  appellatur1). 

Notarii  autem  proprie  dicuntur,  qui  brevioribus 
istis  ac  compendiariis  notis  usi  verba  dictantis  aut 
loquentis  citissime  excipiunt.  Eorum  passim  memine- 
runt  s.  Augustinus2)  aliique  veteres  scriptores  magno 
numero  adducti  a  Du  Cange,   Glossar.  lat.  h.  v. 

Quoniam  vero  quae  magistratibus  et  judicibus 
apparentes  excipiebant,  fidem  publicam  faciebant,  no- 
tarii  vocabulum  speciatim  adhiberi  coepit  ad  personam 
publicam  denotandam,  quae  chartas  probantes  conscri- 
beret3).  Et  ita  accepti  notarii  plurifariam  appellantur, 
ut  ecce: 

Tabelliones^) ,  quod  antiquitus  acta  conscribere  in 
tabulis  seu  tabellis  solerent; 

Scribae  publici ,  quod  et  publicae  personae  essent5) 
et  quae  fiebant,  publica  auctoritate  literis  consignarent ; 

Actuarii,  quod  acta  magistratus;  praesertim  judicis 
pro  tribunali  sedentis,  authentice  perscribant; 

Chartularii^) ,  quod  ex  officio  proprio  publicas 
chartas  seu  scripturas  conficiant  ac  tractent,  unde  et 
commentarienses  dicti  leguntur7); 

Registratores ,  quod  scripturas  in  forma  probante 
in  registra  seu  regesta  referant8) ; 

Exceptores,  ut  pluries  in  martyrologio  romano9)  et 
passim  a  sanctis  Patribus  nominantur,  quod  dicta 
aliorum  publice  excipiant ; 


')  C.  Monachus  9.  Dist.  77. ,  ad  quem  canonem  glossa  expresse 
animadvertit :   „notarius,  a  notis,  idest  literis  legendis". 

2)  V.  g.  De  doctrina  christiana ,  1.  2.,  c.  26.,  apud  Migne,  Patrol. 
Lat.,  t.  34.,  p.   55. 

8)  Ea  significatione  occurrit  c.  Dudum  20.  X.  de  conversione  con- 
jugatorum   (III.,  32). 

4)  Cfr.  C.  Quum  P.  tabellio   15.  X.  de  fide  instrumentorum  (II.,  22). 

5)  C.   Si  instrumenta   16.   tit.   cit. 

6)  C.  Quae  de  causa  9.  C.  II.   q.   5. 

7)  Cfr.  Kalendarium  utriusque  ecclesiae,  t.    I.,  p.  356. 

8)  Cfr.   rubrica  capitis  Cognoscentes  2.  X.  de  constitutionibus  (I„  2). 

9)  V.   g.  ad  dies  25.  Augusti  et  3.  Decembris. 

Cancellarii  et  secretarii ,  quod  quasi  ad  cancellos 
tribunalis  assistentes,  judicibus  in  secretario1)  causam 
examinantibus  scribendo  operam  navent; 

Scriniarii ,  quod  quum  publici  scrinii  sive  archivi 
curam  haberent,  nihilominus  instrumenta  publica;  prae- 
cipue  ex  archivo  eruta,  reliquorum  notariorum  more 
conficerent2) ; 

Protocollistae ,  quod  ea ;  quae  vel  judicialiter  vel 
extrajudicialiter  fiunt;  in  protocolla^  h.  e.  in  authenti- 
cum  actorum  librum  ;  qui  in  prima  pagina  notam  sive 
scripturam  publicam  habet  agglutinatam  vel  impres- 
sam,  diligenter  referre  debeant :  exinde;  ubi  opus  fue- 
rit;  in  grossum  seu  mundum;  ut  vocant;  redigenda. 

Rogiti  (forma  novitia  pro  rogati) ,  quod  notarii 
publicum  instrumentum  (rogitum)  rogati  conficiant4;, 
testibus  pariter  rogatis  actum  subscribentibus. 

Graecis  notarii  a  signis;  quibus  verba  dicentis 
subsequebantur ;  OY]{.i£i6yQayoi ,  a  celeritate  scribendi 
autem  Tayvyqacpot  et  d£vyoa(poi  appellantur.  Formae 
orevoyoacpog  (quasi  ozsvcug,  anguste;  verba  oratoris  exci- 
piens)  in  occidente  confictae  Graecia  civitatem  non 
dedit. 

Et  haec  circa  quaestionem  de  nomine.  —  Caeterum 
de  verbis  non  est  laborandum;  ubi  de  mente  principis 
et  de  natura  injuncti  muneris  constat.  Qui  legitimam 
facultatem    habet   protocolla    et   instrumenta    in   forma 


1)  C.   Gesta  2.  Dist.   74. 

2)  Cfr.  Du  Cange,  glossar.  lat,  h.    v. 

3)  Protocollum  nomen  traxit  a  tcoujtov  ,  primum  et  xoXla ,  gluten : 
quasi  prima  glutinatio ,  h.  e.  prima  pagina  codicis  vel  libri ,  cui  agglu- 
tinatum  vel  typario  publico  impressum  est  signum,  quod  Germani  vocant 
Stempel-,  Galli  timbre ,  Angli  stamp ,  Itali  bollo.  —  Ut  prima  libri  pa- 
gina  TZQWToxoXlov,  ita  postrema  tO yaz oxollov  sive  layaToxokliov  appel- 
latur.     Cfr.  Kalendarium  utriusque  ecclesiae,  t.    I  ,  p.   462. 

4)  Nomenclatura  occurrit  in  egregia  „praxi  synodali"  (p.  73),  typis 
Benzigerianis  Keo-Eboraci  edita  an.  1883,  atque  a  synodo  Baltimorensi 
merito  commendata  p.  XXXVI. 

probante  conscribendi,  vere  proprieque  notarius  est; 
quodemumcunque  nomine  vocetur. 

Notarius  definitur  „persona  publica  a  principe 
deputata  et  sacramento  obstricta,  ut  acta  in  formam 
publicam  perscribat;  quae  plenam  ubique  iidem  faciant". 

Notarii  est  acta  in  forma  probante  conscribere; 
ut  de  gestis  et  eventibus  semper  authentice  ac  certo 
constet;  non  autem  ad  notariatus  officium  spectat  de 
iis  cognoscere  ac  judicare;  quae  praevium  rei  examen 
ad  fidem  faciendam  requirunt;  hoc  enim  judicis  esse 
dignoscitur,  v.  g  ;  sitne  Sempronis  naturali  sua  morte 
defunctus,  an  vero  violenter  occisus?  an  res  Titio 
commodata  sine  ejus  culpa  (fulmine;  grandine,  inunda- 
tione)  perierit  ?  Unde  notarius  nec  rogatu  illius;  cujus 
interest;  instrumentum  de  ejusmodi  eventu  facere  po- 
test  sine  praevia  judicis  auctoritate.  —  Ex  corpore 
juris  canonici  huc  faciunt  c.  Quum  P.  tabellio  15 ;  et 
c.  Si  instrumenta  16.  X.  de  fide  instrumentorum.  In 
priori  statuit  Gregorius  PP.  IX. ;  instrumentum  „in 
publicam  formam  redigi"  ex  alieno  protocollo1)  non 
posse  sine  praevia  causae  cognitione;  notariis  negata 
solisque  judicibus  reservata.  —  In  altero  docet  idem 
Pontifex;  causae  cognitionem  ..ab  ordinario  judice  vel 
delegato  ab  eo  specialiter  diligenter  faciendam"  ad 
hoc  requiri;  ut  exemplum  ex  originali  instrumento  de- 
scriptum   „eandem  auctoritatem  cum  originali  habeat". 

Scriptura  notarii  legitime  confecta  a  causa  effi- 
ciente  scriptura  publica  vocatur;  quod  „per  manum 
publicam"*),  h.  e.;  publica  auctoritate  interveniente  sit 
juxta  praescriptas  juris  regulas  exarata3);  a  causa  finali 
vero  insignite  charta  probans  dicitur;    quod  in  quocun- 


1)  Protocolhim  ibidem   antiquo  more  nota  vocattir. 

2)  C.  Scripta  2.  X.  de  fide  instrumentorum.  Eodem  sensu  nomi- 
natur  documentum  publicum   c.  Si  testes  omnes  3.   C.   IV.   q.   2.  et  3. 

3)  Exinde  etiam  scripturae  solemnis  nomen  habet,  de  cujus  appel- 
lationis  rationibus  videri  possunt,  quae  animadvertimus  in  Disput.  academ,, 
II.,  pp.   20  sqq. 

que  judicio  locum  irrefragabilis  et  publici  testimonii 
habeat  et  causam  in  eo  relatam  evidenter  pleneque 
probet1).  Ea  de  causa  et  instrumenti  authentici  nomine 
venit2),  quod  nimirum  ubique  auctoritatem  indubitatam 
et  legitimam  habeat. 

Dicitur  notarius  a  principe  deputatus  ;  quia  potestas 
notarios  creandi  per  se  soli  principi  competit;  etenim, 
verba  sunt  Prosperi  Fagnani,  „ut  credatur  pelli 
animalis  mortui,  (membranae  pergamenae)  est  contra 
jus;  cui  solus  princeps  supremus  potest  derogare"3). 
Et  re  sane  vera,  „valde  exorbitans  est  a  communi  jure 
gentium,  ut  unius  hominis  scripturae ,  quae  est  testis 
mortuus  et  inanimatus  sine  vivae  vocis  contestatione 
et  alio  adminiculo  plena  fides  habeatur,  quum  hujus- 
modi  fides  nec  scripturae  aut  sigillo  alicujus  in  alterius 
praejudicium  haberi  soleat".  Ast  solus  princeps  supre- 
mus  potest  quidpiam  a  jure  communi  omnium  gentium 
exorbitans  veluti  dispensando  constituere  seu  intro- 
ducere4). 

Quamvis  solus  princeps  superiorem  non  recogno- 
scens  jure  proprio  habet  potestatem  notarios  consti- 
tuendi,  eandem  tamen  et  inferiores  magistratus  rite 
acquirere  possunt  sive  ex  consuetudine  legitime  intro- 
ducta  sive  ex  privilegio  a  principe  concesso.  Et  sic; 
ut  alios  omittamus ,  legitime  creantur  notarii  ab  epi- 
scopis,  a  praelatis  regularibus5),  ab  inquisitoribus  hae- 
reticae  pravitatis,  de  quibus  singillatim  videantur,  qui 
hanc  materiam  post  Fagnanum  ex  professo  tractarunt. 

In  foro  ecclesiastico  et  in  causis  ecclesiasticis  ac 
spiritualibus  etiam  laici  notarii  esse  possunt,  quum 
notariatus    nudum  sit  ministerium,    ad    quod    praestan- 


*)  Cfr.  Acta  SS.  ad  diem  29,  Maji,  lom.   7.  ejusdem  mensis,  p,  12 1. 

2)  C.   Quum  pridem  4.  X.   de  pactis   (I.,  35). 

3)  In  c.   Sicut  te  8.  X.  ne  clerici  vel  monachi  saecularibus  negotiis 
se  immisceant,  q.   5.,  n.    13. 

4)  Ita  Pirhing  h.  t.  n.   8. 

s)  Cfr.  Ferraris,  Bibliotheca,  v.  notarius,  n.   21. 

dum  nulla  jurisdictio  ecclesiastica  requiritur.  Ex  pro- 
bata  consuetudine  imo  notarii  a  potestate  saeculari 
creati  regulariter  etiam  in  foro  ecclesiastico  exercere 
notariatus  officium  possunt,  solis  canonizationum  causis 
exceptis1).  Concilium  Tridentinum  quippe  facultatem 
episcopis  tribuit2);  „etiam  tanquam  delegatis  Sedis 
Apostolicae,  quoscunque  notarios;  etiamsi  apostolica; 
imperiali  aut  regia  auctoritate  creati  fuerint;  exami- 
nandi;  illisque  non  idoneis  repertis  aut  quandocunque 
in  officio  delinquentibus  officii  ejus  in  negotiis;  litibus 
et  causis  ecclesiasticis  et  spiritualibus  exercendi  usum 
perpetuo  aut  ad  tempus  prohibendi".  Supponit  ergo 
concilium;  notarios  imperiali  aut  regia  auctoritate  crea- 
tos;  atque  inde  laicos;  in  causis  ecclesiasticis  et  spiri- 
tualibus  fungi  notariatus  officio  posse;  quamdiu  non 
fuerint  a  magistratu  ecclesiastico  prohibiti.  Sunt  tamen; 
qui  putent ;  rem  nimis  miram  videri  ac  talem ;  quae 
ecclesiam  dedeceat;  in  negotiis  ecclesiasticis  operam 
eorum  adhibere;  qui  hodie  a  regimine  civill  atheo  crean- 
tur  notarii;  praesertim  si  catholici  non  sint3). 

Licet  notarius  regulariter  valide  non  conficiat 
instrumentum  nisi  intra  territorium  illius  magistratus; 
quo  publicum  notariatus  officium  est  consecutus;  in- 
strumentum  tamen  semel  juxta  legitimas  territorii  con- 
suetudines  rite  perscriptum  ubique  valet;  licet  alibi 
aliae  solemnitates  requirantur  ad  eundem  actum  valide 
ponendum.  Quemadmodum  enim  actus  omnes  ac  con- 
tractus  secundum  particulares  leges  et  loci  consuetu- 
dines  valide  celebrati  ubique  terrarum  valent  ac  legi- 
timi  reputantur:  ita  et  instrumentum  notarii  fidem  et 
auctoritatem  publicam;  quam  ex  legitima  sua  origine 
jam  accepit;  mutatione  loci  non  amittit,  sed  ubique 
pro  publico   et  authentico  habetur. 


1)  Cfr.   Pignatelli  consultat.  canon.,  t.  3.,   cons.    n.   (edit.  Venet. 
an.    1687,  p.  39). 

2)  Sess.   22.,   c.    10.   de   reformat. 

3)  Cfr.  Bouix,  de  judiciis  ecclesiasticis,  t.    I.,  pp.   505  —  506. 

Scripturae  authenticae  notarii  duplicis  sunt  gene- 
ris,  protocolla  originalia  (aQyjTV7ta)  et  instrumenta  pu- 
blica  ad  protocolla  rite  exacta  (exemplaria,  transumpta, 
grossa). 

Protocollum  recentiori  significatione  est  scriptura 
originalis  instrumenti  rogati  {rogitus),  in  qua  substan- 
tialia  actus  a  petentibus  gesti  manu  ipsius  notarii 
publici,  per  se  negotium  audientis,  ex  rog*atione  par- 
tiurn,  succincte1)  quidem,  sed  tamen  clare  describuntur, 
ut  ex  ipsa?  quae  gesta  sunt,  plene  et  distincte  intel- 
ligantur. 

Instrumenta  publica  vero  sunt  documenta  seu  exem- 
plaria  sive  transumpta,  ab  ipso  notario  ex  proprio  suo 
protocollo  fideliter  in  grossum  vel  mundum^)  exscripta, 
h.  e. ,  legitimis  juris  solemnitatibus  accurate  servatis, 
in  ftublicam  formam  redacta3). 

Utraeque  scripturae  authentice  sunt  plenamque 
fidem  ubique  faciunt.  quemadmodum  ex  utroque  jure 
pluribus  ostendunt,  qui  in  citatum  titulum  22.  1.  2.  ex 
professo  scribunt. 

Vim  protocolli  authentici  attingunt  libri  parocliia- 
les ,  in  quibus  certae  quaedam  functiones  parochiales 
notantur,  quae  particulari  authentico  testimonio  indi- 
gent  et  pro  tuendo  ordine  sociali  Ecclesiae  ad  perpe- 
tuam  memoriam  literis  consignatae  esse  debent.  Ex 
iis  duo  praescripti  sunt  a  concilio  Tridentino  sess.  24. 
de  reformatione  matrimonii,  nimirum  liber  matrimonio- 
rum    (c.   1)    et    liber  baptizatorum    (c.   2).     Praeter  duos 


J)  Prima  haec  perscriptio  actorum  in  protocollo  extrajndiciali  Gallis 
dicittir  minute ,  quod  minutis  notis  seu  literis  succinctiori  brevitate  con- 
ficiatur:  quemadmodum  solemne  ac  publicum  instrumentum  ex  proto- 
collo  erutum  vocatur  grosse ,  ab  amplioribus  literis  ac  formulis  ex  lege 
praescriptis. 

2)  C.  Qunm  adsacrosanctae,  de  sententiaexcommunicationis  (XIII.  un.) 
Joan.  XXIT.  jcta.  gl. ,  ubi  instrumentum  publicum  dicitur  Utera  grossa 
ex  nota  (protocollo)  procedens,  seu  litera  grossata,  h.  e.,  scriptura  major, 
luculentior,  solemnior. 

3)  C.   Quum  P.  tabellio.   cit. 

istos  et  alii  tres  conficiendi  ac  servandi  sunt  ex  con- 
stitutione  Pauli  PP.  V. ;  qua  Rituale  romanum  edi 
jussit;  scilicet  libri  status  animarum ,  confirmatorum, 
mortuorum.  —  Licet  ejusmodi  scripta  origine  sua  nec 
publica  sint  nec  solemnia;  habentur  tamen  pro  authen- 
ticis;  ut  adeo;  v.  g. ;  mortuis  testibus  et  parocho ,  solo 
matrimoniorum  libro ,  absque  aliis  probationibus ;  ma- 
trimonium  plene  probetur;  quia  in  tali  scriptura  exa- 
randa  fides;  industria  atque  illibata  custodia  parochi 
censetur  ab  ecclesia  electa;  unde  libro  parochiali  ceu 
authenticae  et  irrefragabili  attestationi  standum  esse; 
pluries  a  tribunalibus  romanis  declaratum  fuit1). 

Et  haec  quidem  interpreti  Baltimorensi  erant  e 
jure  sacro  animadvertenda.  Caetera,  quae  tractatum 
de  notariis  constituunt;  poterunt;  ubi  opus  fuerit;  erui 
ex  obviis  doctorum  commentariis  ad  titulum  „de  fide 
instrumentorum"  in  quo  propriam  suam  sedem  materia 
habet. 

Dum  ergo  delegatus  apostolicus;  potestate  sibi 
tributa  solemniter  usus;  duodecim  graves;  eruditos; 
expertos  ac  diligentes  viros  synodales  deputationum 
notarios  creavit;  id  omnino  egit;  ut  quae  in  variis  de- 
putationum  sessionibus  in  examine  schematis  profer- 
rentur;  memoriae  causa  succincte  ac  clare  in  protocolla 
referrentur;  tum  ut  in  congregationibus  generalibus 
authentice  proposita  statim  ipsius  consilii  usibus  inser- 
virent;  tum  etiam  ut  postea  cum  caeteris  actis  syno- 
dicis  Baltimorae  in  archivo  metropolitano  fideliter  as- 
servata  semper  praesto  essent;  ad  quae;  si  quid  diffi- 
cultatis  vel  Romae  in  concilii  revisione  vel  domi  in 
decretorum  interpretatione  emerserit;  haberi  recursus 
posset2). 


J)  Cfr.  Baruffaldi,  Commentaria  ad  Rituale  roman.  tit.  2..,  n.  93  ; 
tit.   42.,  nn    80—81;  tit.  92.,   n.  28. 

2)  Cfr.  c.  Quoniam  contra  II.  X.  de  probationibus  (II.,  19),  ubi 
protocolli  originalis  is  usus  esse  dicitur,  „ut  si  super  processu  fuerit 
suborta  contentio,   per  illud  possit  veritas  declarari". 

IV. 

De  constitutione  variorum  officialium  seu  ministrorum 
concilii. 

Officiales  synodales  notante  Benedicto  PP.  XIV. > 
Synod.  dioeces.  1.  4.,  c.  1.,  in  triplici  differentia  versan- 
tur;  alii  enim  operam  suam  praestant  patribus  concilio 
nondum  aperto,  alii  vero  in  ipso  concilio  jam  coacto, 
alii  demum  post  concilium  rite  absolutum  ac  dimissum. 

Ante  concilium  nominantur  praefecti  hospitiorum, 
qui  omni  diligentia  curare  debent,  ut  synodales  con- 
gruis  excipiantur  hospitiis. 

Qui  concilio  legitime  congregato  operam  suam 
sunt  praestituri;  eliguntur  in  prima  sessione  praelimi- 
nari;  nimirum  promotores  synodi ,  quibus  id  officii  de- 
mandatur,  ut  quae  in  concilio  facienda  sunt;  legitime; 
celeriter  et  fructuose  peragantur  peractaque  literis 
authentice  mandentur;  notarii ,  cancellarii ,  secretarii, 
qui  licet  omnes  sint  notarii;  ex  consuetudine  synodica 
tamen  et  propter  magnitudinem  laboris;  onere  disper- 
tito,  singuli  singulis  negotiis  conficiendis  praeficiuntur; 
quod  „nimia  negotiorum  occupatione  frequenter  neu- 
trum  de  agibilibus  bene  agi  permittatur"  *) ;  judices 
excusationum  eorum,  qui  ad  concilium  non  accesse- 
runt;  item  judiccs  querelarum  inter  congregatos  forte 
excitandarum ;  ostiarii,  caeremoniarii,  cantores,  propriis 
suis  officiis  functuri. 

Synodo  demum  canonice  finito  operam  suam  prae- 
stant  testes  synodales ,  qui  custodes  quodammodo  sunt 
decretorum  a  concilio  editorum  ac  proin   „per  singulas 


l)  Gl.  in  c.  Quum  ad  sacrosanctae ,  un.  de  sententia  excommuni- 
cationis.  Joan.  XXII.  Consonat  c.  Singula  Dist.  89 :  „Xeque  enim 
quantumlibet  exercitatae  uni  personae  uno  tempore  duarum  rerum  officia 
committenda  suntu. 

dioeceses  constituti",  quae  circa  decretorum  observa- 
tionem  animadvertenda  prudenter  judicaverint,  „ad 
concilium  subsequens  perferent1);  judices  synodales ,  a 
synodo  electi,  quibus  causae  ecclesiasticae  a  Summo 
Pontifice  delegandae  tuto  committantur2);  examinatores 
synodales  candidatorum  pro  ecclesiis  parochialibus  quae 
ad  liberam  spectant  collationem  episcopi3),  et  quibus 
e  novissimo  jure  Baltimorensi  rectoratus  inamovibiles 
accensentur. 

Verum  non  est,  cur  de  concilii  ministris  hic  fusius 
scribatur,  quum  omnia;  quae  ad  eorundem  officia 
spectant,  copiose  accurateque  reperiantur  exposita  in 
laudata  jam  Praxi  synodali ,  quam  cl.  Dno.  Sebast. 
G.  Messmer,  sacrae  theologiae  in  seminario  novar- 
censi4)  professori,  almae  literarum  universitatis  oenipon- 
tanae  quondam  alumno  nobisque  et  amicitia  et  officiis 
non  levibus  conjunctissimo,  acceptam  referimus:  viro, 
ut  ait  Rmus.  metropolita  neo-  eboracensis  7  „in  scien- 
tiis  sacris  apprime  versato"  (praefat.),  cui  quoque  inter 
multa  egregia  non  in  ultimis  laudum  hoc  fuerit,  quod 
secretarii  munere  in  synodo  functus  haud  exiguas 
partes  in  tanto  negotio  ad  exoptatum  exitum  perdu- 
cendo  habuerit. 


*)  C.  Sicut  olim  25.  X.  de  accusationibus. 

2)  Concil.  Trident,  sess.   24.,  c.    18.   de  reformat. 

3)  Ibid.  c.   18. 

4)  vSeton  Hall-College,  South-Orange.,  New  Jersey. 


STATIO  TERTIA,  RE&IA. 

Tertiam  stationem  a  splendore  ac  majestate  pro- 
cessionum,  missarum  aliarumque  publicarum  functionum 
concilii  proprie  regiam  dici  debere,  atrium  ingredientes 
suo  loco  praediximus  p.  51.  Et  re  sane  vera,  universa 
hierarchia  statuum  foederatorum  Americae  septentrio- 
nalis  ibidem  in  tota  sua  dignitate  claritateque  per 
omnes  suas  partes  rite  explicata  conspicitur,  cultu 
nostro  admirationeque  digna.  Cunctae  ecclesiae  quippe, 
saeculares  et  regulares,  per  suos  antistites,  procura- 
tores  et  doctores  canonice  repraesentatae,  velut  acies 
bene  ordinata,  hic  spectatorem  tanta  magnificentia  prae- 
tergrediuntur,  ut  ipso  aspectu  cuivis  consideranti  stu- 
porem  cum  veneratione  injiciant. 

Verba  actorum  dilucida  sunt  ac  clara.  Hinc  est; 
quod  sola  lectione,  non  interpretatione,  indigeant,  quae 
hac  statione  visenda  exhibentur.  Ne  ea  tamen  om- 
nino  dvsQufjvawa  reliquisse  videamur,  interpretationis 
loco  conspectum  ipsius  hierarchiae  catholicae  amplis- 
simarum  illarum  ditionum  ex  illo;  quo  synodus  habita 
est;  anno  1884  dabimus,  adjectis  praecipuis  regulis 
canonicis,  quibus  ordo  inter  varia  ecclesiarum  et  cle- 
ricorum  genera   rite  stabilitur  ac  regitur. 

I. 

Provinciae  ecclesiasticae  cum  sedibus  metropolitanis  et 

episcopalibus  anno  1884. 

1.   Prov.  Baltimorensis. 

Metrop.  Baltimorensis  (Maryland).  —  Suffrag.  S.  Au- 
gustini  (Florida);  Carolopolitana;  Charleston  (S.  Caro- 
lina) ;  Richmondiensis  (Virginia) ;  Savanensis  (Georgia) ; 
Wheelingensis  (Virginia);  Wilmingtoniensis  (Delaware). 

Nilles,    Conc.  Baltimor.  7  97 

2.  Proy.  Bostoniensis. 

Metrop.    Bostoniensis    (Massachussets).    —    Suffrag. 
Burlingtonensis  (Vermont);  Hartfortiensis  (Connecticut)^ 
Manchesteriensis  (N.  Hampshire);  Portlandensis  (Maine); 
Providentiensis  (Rhode  Island) ;    Campifontis,  Spring- 
field  (Massachussets). 

3.  ProY.  Chicagiensis. 

Metrop.  Chicagiensis.  —  Suffrag.  Altonensis  (Illi- 
nois);  Peoriensis  (Illinois). 

4.   ProY.  Cincinuatensis. 

Metrop.  Cincinnatensis  (Ohio).  —  Suffrag.  Cleve- 
landensis  (Ohio);  Columbensis  (Ohio);  Covingtonensis 
(Kentucky);  Detroitensis  (Michigan) ;  Wayne  -  Castren- 
sis;  Fort-Wayne  (Indiana);  Fluminis  rapidi,  Grand- 
Rapids  (Michigan);  Ludovicopolitana,  Louisville  olim 
Bardstown  (Kentucky);  Nashvillensis  (Tennesse);  Vin- 
cennopolitana,  Vincennes  (Indiana). 

5.    ProY.  S.  Fidei. 

Metrop.  S.  Fidei,  Santafe  (N.  Mexico). 

6.   Pi-oy.  Philadelphiensis. 

Metrop.  Philadelphiensis  (Pensylvania).  —  Suffrag. 
Alleganensis  (Pensylvania) ;  Eriensis  (Pensylvania) ;  Har- 
risburgensis  (Pensylvania) ;  Pittsburgensis  (Pensylvania) ; 
Scrantonensis  (Pensylvania). 

7.  Prov.  S.  Francisci. 

Metrop.  S.  Francisci  (California).  —  Suffrag.  Vallis- 
pratensis,  Grass-Valley  sive  Sacramensis,  Sagra- 
mento  (California) ;  Monterevensis  et  Angelorum,  Mon- 
terey  and  Los  Angeles  (California). 

8.  Pioy.  S.  LndoYici. 

Metrop.  S.  Ludovici,  St.  Louis  (Missouri).  —  Suffrag. 
Davenportensis  (Iowa) ;  Dubuquensis  (IowaJ ;  S.  Josephi 

(Missouri);  Kansanopolitana,  Kansas  City  (Missouri); 
Leavenvvorthiensis  (Kansas);    Omahensis  (Nebraska). 

9.  Prov.  Mibvaukieusis. 

Metrop.  Milwaukiensis  (Wisconsin).  —  Snffrag.  Cros- 
sensis,  La  Crosse  (Wisconsin) ;  Sinus  Viridis,  Green 
Bay  (Wisconsin);  S.  Pauli  de  Minnesota  (Minnesota); 
Marianopolitan a  et  Marquettensis,  Sault-Sainte-Marie 
and  Marquette  (Michigan). 

10.   Prov.  INovae  Aureliae. 

Metrop.  Novae  Aureliae,  N.  Orleans  (Louisiana). — 
Suffrag.  S.  Antonii  (Texas) ;  Galvestoniensis  (Texas) ; 
Petriculana,  Little  Rock  (Arkansas);  Mobiliensis  (Ala- 
bama);  Natchetensis  (Mississipi) ;  Natchitochensis  (Loui- 
siana). 

11.  Prov.  Neo-Eboraceusis. 

Metrop.  Neo  -  Eboracensis,  N.  York  (N.  York).  — 
Suffrag.  Albanensis  (N.  York);  Brooklyniensis  (N.  York): 
Buffalensis  (N.  York) ;  Novarcensis,  Ne  wark  (N.  Jersey); 
Ogdensburgensis  (N.  York) ;  Roffensis,  Rochester 
(N.  York) ;  Trentonensis  (N.  Jersey). 

12.  Prov.  Oreg-ouopolitana. 

Metrop.  Oregonopolitana,  Oregon  City  (Oregon). — 
Suffrag.  Helenensis  (territor.  Montana);  Nesqualliensis 
(Washington) ;  Vancouveriensis  (N.  Britannia). 

x\ccedunt 
Vicariatus  apostolici :    1.  Brownsvillensis,  2.  Caro- 
linae  septentrionalis;  3.  Dakotae,  4.  Minnesotae  septen- 
trionalis,   5.  Nebraska ,  6.  Territorii  Colorado,    7.  Ter- 
ritorii  Idahensis,  8.  Territorii  Arizona. 

Tandem    memoranda     est     praefectura    apostolica 

territorii  Indorum. 

7* 

Et  iste  quidem  erat  status  ecclesiae  americanae 
anno  1884.  —  Ex  eo  tempore  autem  sex  novi  episco- 
patus  et  unus  vicar.  apostolicus  ibidem  a  S.  Sede  erecti 
sunt,  sc.  in  urbibus  Syracuse  (in  st.  N.  York),  Denver 
(in  st.  Collorado),  Wichita  (in  st.  Kansas),  Concordia 
(ibid.);  Lincoln  (in  st.  Nebraska),  Cheyenne  (in  terri- 
,torio  Wyoming),  vic.  ap.  in  Salt  Lake  city  (in  terr.  Utah). 


n. 

De  ordine  canonico  inter  varia  clericorum  et  ecclesiarum 

genera  ex  jure  servando  in  processionibus,  congregationibus, 

aliisque  functionibus,  in  quibus  celebrandis  personae  eccle- 

siasticae  diversi  gradus  concurrunt. 

Qui  sacros  canones  secundum  decretalium  libros 
explicant ;  materiam  praesentem  pertractare  solent  in 
commentariis  ad  tit.  33.  lib.  1.  qui  est  „de  majoritate 
et  obedientia".  Ex  iis  propter  doctrinae  concinni- 
tatem  prae  aliis  consuli  merentur  Engel,  Pirhingr 
Schmalzgrueber  et  Wiestner.  Multa  quoque  ad 
casus  solvendos  utilia  collegit  Ferraris  in  Bibliotheca 
can.  v.  Praecedentia.  Tu  nunc  pauca  hic  accipe,  plura 
deinde,  ubi  opus  fuerit,  ex  indicatis  fontibus  hausturus. 

Rationes  canonici  ordinis  in  ecclesia  servandi  in 
terris  ex  paradigmate  angelicae  hierarchiae  in  coelis 
petitas  jus  nostrum  ita  proponit :  „Ad  hoc  dispensa- 
tionis  divinae  provisio  gradus  diversos  et  ordines  con- 
stituit  esse  distinctos,  ut  dum  reverentiam  minores 
potioribus  exhiberent;  et  potiores  minoribus  dilectio- 
nem  impenderent;  vera  concordia  fieret;  et  ex  diver- 
sitate  contextio  et  recte  officiorum  gereretur  admini- 
stratio  singulorum.  Neque  enim  universitas  alia  poterat 
ratione  subsistere,  nisi  hujusmodi  magnus  eam  diffe- 
rentiae  ordo  servaret.  Quia  vero  quaeque  creatura 
in  una  eademque  qualitate  gubernari  vel  vivere  non 
potest,    coelestium    militiarum    exemplar    nos    instruit: 

quia  dum  sunt  angeli  et  sunt  archangeli,  liquet,  quia 
non  sunt  aequales,  sed  in  potestate  et  ordine  differt 
alter  ab  altero"1). 

De  regulis  autem,  quibus  aemulus  iste  angelicae 
hierarchiae  ordo  in  terris  regitur,  haec  praecipue  sunt 
animadvertenda. 

i.  Clerum  omnem  summa  aliqua  divisione  parti- 
mur  in  saecularem  et  regularem. 

2.  Clerus  saecularis,  si  conjungatur  cum  suo  ca- 
pite,  episcopo,  utpote  supremo  dioeceseos  principe  et 
hierarcha,  pfaecedit  clerum  regularem,  licet  vel  singu- 
lares  communitates  regulares  quibusdam  communita- 
tibus  clericorum  saecularium;  et  singulares  personae 
regulares  multis  clericis  saecularibus  seorsim  sumptis 
multiplici  ex  capite  praeferri  possint  ac  debeant. 

3.  Inter  ipsos  clericos  saeculares  episcopo  viciniores 
sunt,  qui  „fratres  ipsius"  vocantur  „unumque  corpus 
cum  eo  constituunt,  cujus  episcopus  caput  et  fratres 
membra  esse  comprobantur" 2),  h.  e.,  canonici  ecclesiae 
cathedralis,  collegialiter  incedentes. 

4.  Canonicos  ecclesiae  cathedralis  sequuntur  cano- 
nici  ecclesiarum  collegiatarum.  Eos  excipiunt  rectores 
curati,  decani,  plebani,  ecclesiarum  parochialium  pres- 
byteri  cum  reliquo  clero  saeculari. 

5 .  Protonotarii  apostolici  non  participantes,  praelati 
domestici ,  camerarii  secreti,  si  qui  adsint,  praeferuntur 
clericis  inferioribus,  praelaturam  realem  vel  dignitatem 
non  habentibus. 

6.  Ordo  ipsarum  harum  dignitatum  atque  inferio- 
rum  praelaturarum  tum  in  capitulis  tum  in  clero  dioe- 
ceseos  plerumque  ex  recepta  consuetudine,  quae  his 
in  rebus  ante  omnia  est  attendenda,  determinatus 
reperitur. 


J)  C.  Ad  hoc  7.  fin.  Dist.  89. 

2)  C.  Novit  4.  X.  de  his,  quae  fiunt  a  praelato  sine  consensu  capi- 
tuli  (III.,   10). 


102  Propylaea;  —  Pars  II.    Atrium.  —  Statio  III. 

7.  Clerum  saecularem  sequitur  clerus  regularis, 
In  eo;  si  solummodo  ordinem  hierarchicum  in  ecclesia 
observari  solitum  spectemus,  primum  dignitatis  locum 
tenent  canonici '.,  secundum  clerici ' ,  tertium  monachir 
quartum  tandem  mendicantes1) ,  inter  quos  primi  sunt 
Praedicatores  seu  Dominicani. 

De  canonico  hoc  religionum  ordine  plures  extant 
sententiae  pontificiae  in  variis  litibus  de  praecedentia 
latae.  Celeberrima  est  controversia  inter  canonicos 
regulares  s.  Augustini  congregationis  Lateranensis  et 
monachos  Cassinenses  ultra  centum  annos  agitata  et 
tandem  a  Pio  PP.  IV.  in  favorem  canonicorum  decisa, 
quod,  notante  Cardinali  de  Luca,  canonici  pertineant 
ad  ordinem  clericalem,  ordo  clericalis  autem  simpliciter 
praecedat  monasticum2). 

Celebris  etiam  est  controversia  inter  ordines  cle- 
ricorum  regularium  et  mendicantes  orta  an.  1670^ 
dum  agebatur  de  beatis  Francisco  Borgia,  Cajetano, 
Philippo  Benitio,  Ludovico  Bertrando  et  Rosa  in 
album  Sanctorum  referendis;  dubitabatur  nempe,  quo 
ordine  nomina  eorum  essent  proferenda.  Fuit  autem 
decisum,  „servandum  esse  ordinem  hierarchiae  eccle- 
siasticae,  et  si  plures  sint  ex  ordinibus  ejusdem  ge- 
neris,  praeferendum  diem  mortis,  ideoque  ponendum 
primo  loco  Cajetanum,  secundo  Franciscum  Bv  tertio 
Philippum  Bv  quarto  Ludovicum  B.,  et  quinto  Rosam";. 
quod  ordinibus  clericalibus  Theatinorum  et  Societatis 
Jesu  praecedentia  ante  ordines  mendicantes  Dominica- 
norum  et  Servitarum  adjudicari  debeat3). 

x)  In  corpore  juris  canonici  quatuor  religiones  nominatim  decla- 
rantur  mendicantes ,  nimirum  ordines  Praedicatorum ,  Minorum ,  Eremi- 
tarum  s.  Augustini  et  Carmelitarum  (C.  Religionum  un.  de  religiosis 
domibus  in  6.).  Iis  postea  ex  gratia  Sedis  Apostolicae  plures  aliae  sunt 
accensitae ,  ex  quibus  ordo  servorum  B.  M.  V.  una  cum  quatuor  prae- 
cedentibus  in  concilio  Baltimorensi  erat  repraesentatus. 

2)  De  praeeminent.,  disc,  24.  —  Dignus  est  qui  de  hac  lite  consu- 
latur  Ascan.  Tamburini,  de  jure  abbatum,  t.   I.,  disp.  25.,  q.   I. 

3)  Cfr.  Benedict.  PP.  XIV.,  de  servor.  Dei  beatific.,  1.    I.,  c.  36. 

8.  Quodsi  plures  familiae  ejusdem  ordinis  in  ea- 
dem  urbe  vel  republica  existant,  praeeminentiam  ha- 
bent,  quorum  fundatio  sive  introductio  antiquior  est. 

9.  Seposita  hac  cleri  distinctione  in  saecularem  et 
regularem,  canonicus  personarum  ecclesiasticarum  ordo 
potissimum  petitur  ex  excellentia  dignitatis,  ut  adeo 
Summum  Pontificem  ex  ordine  sequantur  cardinales, 
patriarchae;  primates,  archiepiscopi,  episcopi,  abbates 
jurisdictionem  ordinariam  cum  usu  pontificalium  ha- 
bentes1),  generales  ordinum  regularium  aliique  prae- 
lati,  et  demum  caeteri  clerici. 

10.  Inter  eos,  qui  dignitate  sunt  pares?  attenditur 
praerogativa  ordinis2).  Hinc  in  sacro  collegio  primum 
locum  tenent  cardinales  episcopi,  secundum  cardinales 
presbyteri ,  tertium  cardinales  diaconi.  Idem  de  jure 
dicendum  est  de  canonicis  ecclesiarum  cathedralium 
et  collegiatarum. 

11.  Si  qui  dignitate  et  ordine  pares  sunt,  de  jtvre 
attendi  debet  dignitas  ordinantis  aut  promoventis.  Hinc 
qui  sacerdos  ordinatus  est  a  Papa  praefertur  sacerdo- 
tibus  ordinatis  ab  episcopo,  ut  in  ordinato  exhibeatur 
honor  ordinanti3),  quod  privilegium  non  tamen  exten- 
ditur  ad  ordinatos  ab  archiepiscopo ;  et  qui  canonicatu 
provisus  est  auctoritate  Summi  Pontificis  in  assecu- 
tione  praebendae  antefertur  proviso  ab  inferiore4). 
Eadem  de  causa  episcopi  et  praelati  exempti  ac  Sedi 
Apostolicae  immediate  subjecti  in  concilio  provinciali 
praecedunt  episcopos  et  praelatos  non  exemptos. 

12.  Si  caetera  omnia  sint  paria,  majoritatem  seu 
praeeminentiam  dabit  antiquitas  sive  prioritas  temporis, 
practicis  antianitas  dicta,  ita  ut  is;  qui  prius  consecra- 


*)  In    imperio  Austriaco    inter    praelatos    regulares    primus    eminet 
Magnus  Magister  ordinis  equestris  crucigerorum  cum  rubea  stella. 

2)  Cfr.  c.  Episcopus  7.  fin.  Dist.  17.,  c.  A  subdiacono   5.   Dist.  93, 
et  c.   Statuimus   15.  X.  de  majoritate  et  obedientia. 

3)  C.   Per  tuas  7.  h.  t. 

4)  C.  Hi  qui   12.   de  praebend.  in  6. 

tus,  ordinatus,  institutus  est,  alios  post  ipsum  conse- 
cratos,  ordinatos,  institutos  praecedat1),  quod  caeteris 
paribus  ex  regula  juris  54.  in  6.,  „potior  sit  jure,  qui 
prior  est  tempore",  uti  habetur  c.  Quum  certum  1. 
h.  t.  jcta.  gl.  et  docet  magister  usus,  quemadmodum 
recte  animadvertit  Schmalzgrueber,  ad  h.  t.;  n.  4. 

13.  Denique  praecedentiam  tribuit  privilegtum. 
Sic  inter  cardinales  episcopos  primus  eminet  Ostiensis, 
inter  patriarchas  Constantinopolitanus2),  quamvis  Ale- 
xandrino  et  Antiocheno  posterior  tempore,  et  inter 
hierarchas  ditionum  foederatarum  Americae  septentrio- 
nalis  archiepiscopus  Baltimorensis. 

14.  Quamvis  procuratores  episcoporum  absentium 
votum  decisivum  habentes  aliquando  sedes  suorum 
principalium  in  concilio  provinciali  tenuisse  legantur3); 
non  tamen  incongruum  esse  videtur,  ut  omnes  antistites 
praesentes,  etiam  titulares,  sequantur4).  Sed  de  hac 
controversia  videatur  Benedictus  PP.  XIV.,  de  sy- 
nodo  dioecesana,  1.  3.,  c.    12.,  n.  5. 

Quodsi  jam  ordo  synodalium  in  concilio  Baltimo- 
rensi  servatus  ad  canonica  haec  principia  exigatur 
eisdem  in  plerisque  omnibus  suis  partibus  conspicietur 
conformis,  una  illa  quarta  sectione  excepta,  quae  ordi- 
num  religiosorum  superiores  exhibet  (p.  XLVI).  Ibi 
enim  religio  clericalis  Societatis  Jesu  ordinibus  men- 
dicantibus  Praedicatorum ,  Minorum,  Eremitarum  s. 
Augustini,  Carmelitarum  et  Servitarum  postponitur, 
secus  ac  in  aliis  conciliis  provincialibus  juxta  sacros 
canones  factum  esse  legimus.  Sic,  ut  unum  tantum 
exemplum  hujus  ordinis  rite  custoditi  ponamus,  in  con- 


J)  Idem  fere  ubique ,    in  curiis ,    castris ,   academiis  ,    collegiis ,  reli- 
giosis  ordinibus  servari  videmus. 

2)  C.  Antiqua    23.  X.    de    privilegiis    et    excessibus    privilegiatorum 
(V.,  33). 

3)  Cfr.  Concil.   Parisien.  anni   1849  (coll.  Lac.  t.  4.,  p.  42). 

4)  Ibid.   t.   5.,   p.   228. 

cilio  provinciali  Viennensi  anni  1858  tres  religiones 
clericales  Societatis  Jesu,  clericorum  regularium  s.  Pauli 
et  clericorum  regularium  scholarum  piarum  praeces- 
serunt  Praedicatoribus,  Minoribus,  Servitis  et  Carme- 
litis,  quemadmodum  ex  actis  edocemur1). 

Caeterum  inversus  hic  ordo  canonicis  religionum 
clericalium  praerogativis  officere  non  potest,  quia  ipsa 
synodus,  praecedentis  exemplum  secuta2),  jam  in 
antecessum  erat  protestata,  „se  nolle,  ut  actione  sua 
nllum  praejudicium  in  futuro  fiat"   (p.  XXV). 


x)  Coll.  Lac.  t.   5.,   p.    103. 

<2)  Ejusmodi  est  decretum  secundi  concilii  plenarii 
de  praejudicio  non  afferendo. 
Normae  a  sacrosancto  concilio  Tridentino  sancitae  (sess.  2.)  morem  ge- 
rentes,  decernimus,  „quod  si  forte  contigerit  aliquos  debito  in  loco  non 
sedere  et  sententiam  proferre,  congregationibus  aut  sessionibus  interesse 
et  alios  quoscunque  actus  facere,  concilio  durante,  nulli  propterea  prae- 
judicium  generari,  nullique  novum  jus  acquiri";  adeo  ut  post  conclusum 
concilium  omnia  circa  praecedentiae  quaestionem  in  eodem  loco  ac 
antea  permaneant.     (Coll.   Lac.  t.  3.,  p.  336). 


STATIO  QUARTA,  FEBIATA. 

Quarta  statio  nomen  feriatae  meretur;  quod  binas 
repentinas  ferias  exhibeat,  dies  scilicet,  quos  patres  a 
labore  synodico  vacuos  solisque  rebus  religionis  datos 
voluerunt.  Repentinae  dicuntur;  quia  non  erant  feriae 
solemnes;  h.  e.;  statae  ac  certae,  sed  extra  ordinem, 
e  re  nata  indictae1).  Eos  igitur  a  negotiis  concilia- 
ribus  exceptos  dies  devotionum  et  orationum*)  esse  de- 
crevit  synodus,  quibus;  quod  ipsa  feriarum  ratio  exi- 
git3);  solemnia  sacra  extra  ordinem  fierent.  Et  iste 
est  sensus  hujus  stationis  tituli  „Missae  synodales  so- 
lemnes  absque  sessione"  (p.  LIX). 

I. 
De  feriis  memoriae  episcoporum  defunctorum  dicatis. 

Statio  bifariam  panditur.  Hinc  enim  splendidum 
honoris  monumentum  visitur,  quod  memoriae  episco- 
porum  41 ;  qui  inde  a  secundo  concilio  plenario  anni 
1866  a  principe  pastorum  ad  aeternam  laborum  remu- 
nerationem  sunt  assumpti;  publico  ac  magnifico  appa- 
ratu  est  dicatum.     Inde  vero  manifestum   documentum 


x)  Ferias  repentinas  in  jure  vocamus ,  quae  ex  causa  improvisa, 
h.  e. ,  propter  occurrentia  renim  adjuncta  extra  ordinem  indicuntur,  ob 
res  puta  prospere  gestas,  in  honorem  principis,  ob  luem  publicam  gras- 
santem,  seditionem  etc.  Iis  opponuntur  solemnes,  seu  legitimae,  quae  a 
legibus  vel  ss.  canonibus  ita  definitae  sunt,  ut  singulis  annis  certos  con- 
stitutosque  dies  habeant,  unde  et  statae  et  anniversariae  appellantur. 

2)  Ita  feriae  vocantur  in  leg.  ult.  cod.   Theod,  Navicul. 

3)  Qui  juridicorum  terminorum  origines  et  rationes  exponunt,  ferias 
communiter  a  feriendis  hostiis  derivant ,  quod  hostias  illis  diebus  ferire 
et  victimas  immolare  antiquitas  consueverit. 

eximii  illius  amoris  patriae  civiumque  salutis  sub  aspec- 
tum  cadit,  quo  episcopi  foederatorum  statuum  uni- 
versae  reipublicae  solemni  die  gratiarum  actionis  bene- 
cupiunt  ac  prospiciunt. 

Antistites  in  Domino  defunctos  meritis  laudibus 
celebravit  Rmus.  archiepiscopus  Corrigan,  quae  quia 
cum  pari  oratoris  gloria  in  foliis  publicis  sunt  perva- 
gatae,  non  sunt  hic  denuo  proferendae. 

II. 

De  solemniis  conceptivis  die  gratiarum  actionis  (27.  Nov.. 

feria  V.  ante  Dom.  I.  Advent.)  celebratis. 

„Quum  cives  americani,  verba  sunt  concilii  (p.  LX.j, 
hac  ipsa  die,  invitante  supremo  reipublicae  praeside, 
per  omnes  statuum  foederatorum  provincias  ab  operi- 
bus  servilibus  plerumque  abstineant,  ad  gratias  Deo 
agendas  pro  beneficiis  intra  annum  reipublicae  collatis, 
visum  est  patribus  concilii,  suspenso  labore,  huic  pio 
mori  parere.  Itaque  nulla  hodie  habita  est  sessio  sy- 
nodalis.  At  hora  decima  in  pleno  synodalium  con- 
sessu  missa  solemnis  a  Rmo.  archiepiscopo  Lamy  can- 
tata.  .  .  ,  Post  evangelium  Rmus.  episcopus  Spalding 
occasione  diei  arrepta  concionem  habuit  de  obliga- 
tione,  qua  cives  horum  statuum  foederatorum  ac  prae- 
sertim  cives  catholici  tenentur  gratias  agere  Deo  O.  M. 
pro  beneficiis,  quae  divina  providentia  anno  elapso 
tam   in  rempublicam    quam  in   singulos  cives  diffudit". 

Ecclesia  romana  ejusmodi  diem  coitceptivum1)  gratiis 
Deo  agendis  unice  destinatum  non  habet;  quia  alioquin 
jam  in  quatuor  anni  temporibus  „veluti  in  quatuor 
mundi  cardinibus"    fideles  omnes  memoriam  beneficio- 


*)  Festa  conceptiva  dicuntur,  quae  stata  non  sunt,  sed  a  magistratu 
quotannis  in  certos  quosdam  dies  concipiuntur ,  h.  e. ,  conceptis  verbis 
et  determinata  aliqua  ratione  indicuntur,  quod  adductis  exemplis  fusius 
expositum  vide  in  Kalendario  utriusque  Ecclesiae,  t.   2.,  p.  XXV. 

rum  a  Deo  acceptorum  grata  mente  prosequi  jubet1). 
Quodsi  vero  talem  populi  moribus  alicubi  receptum 
invenerit,  eundem  pie  agi  permittit,  sive  missa  votiva 
de  ss.  Trinitate  cum  hymno  Ambrosiano  in  gratiarum 
actionem  cantata,  sive  aliis  congruis  pietatis  exercitiis 
publice  peractis :  ea  ferme  ratione ;  qua  conceptiva 
solemnia  messoria,  linita  messe;  quotannis  celebrari  in 
Germania  consueverunt.  Quin  et  populares  ejus  ge- 
neris  dies;  origine  licet  spurios  aut  celebratione  super- 
stitiosos,  Ecclesia  tamen ,  legitima  ratihabitione  facta 
omnique  superstitionis  impietate  ab  iisdem  abstersa, 
religiose  servari  sinit.  Et  quoniam  praesens  argumen- 
tum  latius  patet;  atque  sacris  illis  feriis  accuratius  illu- 
strandis  inservit;  quas  supremus  reipublicae  ameri- 
canae  praeses  in  diem  27.  Novembris  conceperat,  quas- 
que  Baltimorensis  synodus  patriae  civiumque  studiosa, 
pie  servavit;  non  abs  re  fuerit;  quaestionem  ex  prin- 
cipiis  juris  nostri  paulo  diligentius  explicare. 

Ante  omnia  igitur  tenendum  est;  dies  festos  pre- 
cesque  publicas  indicendi  potestatem  esse  spiritualem 
et  ad  religionem  pertinentem,  quum  principaliter  re- 
spiciat  honorem  et  cultum  Dei;  beatorum  coelitum  ve- 
nerationem,  salutem  et  finem  supernaturalem  anima- 
rum.  Et  id  quidem  ipse  feriarum  sacrarum  scopus 
vel  obiter  tantum  inspectus  palam  loquitur.  „Causa 
et  finis  praecipuus  inducendi  festivitates,  inquit  Wiest- 
ner;  in  eo  est;  ut  fideles  ab  omni  opere  servili  absti- 
nentes  orationi  liberius  vacent  et  suae  creationis  et 
redemptionis  caeteraque  beneficia  divina,  beatorum 
coelitum  vitam;  virtutes  ac  merita;  praesidium  ac  pa- 
trocinium  devote  recolant;  eaque  recolendo  ad  laudes 
et  gratiarum  actiones  exhibendas  Deo;  spemque  et 
fiduciam  omnem  in  eo  reponendam;  ad  Sanctorum  in- 
vocationem  imitationemque;  ad  terrenarum  ac  fluxarum 
rerum  contemptum  et  coelestium  aeternorumque  bono- 


*)  Cfr.  Kalendar.   cit.,  t.   2.,  p.    121. 

rum  desiderium  studiumque  excitentur"1).  Ergo  fori 
ecclesiastici  sunt;  quaecunque  ad  concipiendas  ferias 
sacras  atque  ad  ordinanda  festa  pertinent2).  Atque 
hinc  est  quod;  quae  eo  in  genere  a  potestate  saecu- 
lari  erant  statuta;  identidem  reperiantur  per  auctori- 
tatem  ecclesiasticam  reprobata,  rescissa  et  abrogata, 
quemadmodum  expresse  tradit  Benedictus  PP.  XIV. 
Constitut.  Quemadmodum  edita  die  23.  Martii  17433). 
Et  ratio  canonica  est;  quia  ut  spurium  rejicitur;  quid- 
quid  ab  illegitima  auctoritate  profectum  non  invenitur 
postea  ab  eo  approbatum,  cui  potestas  legifera  com- 
petit.  „Nos  aitendentes,  inquit  Innocentius  PP.  III., 
quod  laicis  etiam  religiosis,  super  ecclesiis  et  personis 
ecclesiasticis  nulla  sit  attributa  potestas;  quos  obse- 
quendi  manet  necessitas,  non  auctoritas  imperandi,  ;;a 
quibus  si  quid  motu  proprio  statutum  fuerit;  quod 
ecclesiarum  etiam  respicit  commodum  et  favorem"; 
nullius  firmitatis  existit;  nisi  postea  fuerit  ab  Ecclesia 
approbatum"4).  Quod  ex  eodem  fonte  repetitum  legitur 
c.  Quum  laicis  12.  X.  de  rebus  ecclesiae  alienandis 
vel  non  (III. ;  13),  addita  animadversione,  ejusmodi 
decretum  potestatis  laicae  dici  non  posse  constitutio- 
nem,  sed  destitutionem  vel  destructionem ,  ordinis  sci- 
licet  a  Deo  statuti.  Ergo  constitutio  potestatis  saecu- 
laris  diem  festum  indicens  origine  sua  spuria  est  ac 
per  se  nullius  firmitatis  existit. 

Verum  quod  origine  sua  spurium  est,  id  ratihabi- 
tione  seu  approbatione  (legitimatione)  illius  magistratus 
efficitur  legitimum;  a  quo  primum  rite  statui  poterat; 
sicque;  notante  glossa  ad  c.  Ecclesia  s.  Mariae  cit.; 
quod  alias  est  infirmum;  approbatio  Ecclesiae  facit 
firmum. 


J)  Institut.   can.  lib.   2  ,  t.   9   {de  feriis),  n.    II. 

2)  Recoli  ea  de  re  possunt ,  quae  uberius  scripsimus  in  tractatu 
pe  studio  rei  kalendariae  n.  II  (Disputationes  academicae ,  III. ;  pp. 
151  — 152). 

3)  Bullar.  t.    1.,  pp.    119  — 120,  edit.  Venet.   an.   1768. 

*)  C.  Ecclesia  s.  Mariae   10.  X.  de  constitutionibus   (I.,  2). 

Quae  omnia  si  ad  diem  gratiarum  actionis,  a  prae- 
side  reipublicae  foederatorum  statuum  in  27.  Nov.  con- 
ceptum;  transferantur,  de  eo  sic  erit  ex  principiis  juris 
sacri  arbitrandum : 

1.  Eidem  finem  religiosum  ac  spiritualem  fuisse 
praefixum;  quum  gratiis  Deo  agendis  esset  destinatus ; 

2.  eundemque  proinde  feriis  sacris  accensendum 
esse;  h.  e.;  diebus  festis  religionis  causa  institutis; 

3.  esse  idcirco  ex  objecto  suo  materiam,  circa 
quam  potestas  saecularis  legem  proprie  dictam  ferre 
non  possit;  et  si  quam  constitutionem  praeses  motu 
proprio  atque  obligatorio  modo  edidisset;  ea  profecto 
ut  spuria  fuisset  reprobanda  et  per  auctoritatem  eccle- 
siasticam  rescindenda. 

4.  Verum  sapientissimus  reipublicae  praeses  tan- 
tum  sibi  non  arrogavit,  ut  christianos  religioso  legis 
vinculo  obligare  vellet;  id  enim  solum  invitatorio  suo 
edicto  egit;  ut  cives  potius  amore  patriae  studioque 
prosperitatis  reipublicae,  quam  legis  constitutione  ad 
debitas  gratias  Deo  persolvendas  provocaret;  utque 
per  indictas  illas  ferias  omnibus  civibus  publicam  effi- 
cacemque  tutelam  pari  ratione  praestaret,  quo  singuli 
ritu  suo;  quantum  vellent;  diem  istum  commode  digne- 
que  rebus  dare  religionis  possent.  Quamvis  autem 
supremus  totius  reipublicae  principatus  magna  omniurm 
praesertim  catholicorum;  reverentia  sit  conjunctus;  haec 
praesidis  actio  tamen;  quoad  pietatis  exercitia;  limites 
invitationis  non  excessit. 

5.  Sic  itaque  factum  est;  ut  catholici  antistites 
oblata  commoditate  usi,  quod  bonos  et  reipublicae 
deditos  cives  decet;  praestarent;  non  quidem  urgente 
aliqua  impositae  legis  necessitate,  sed  propria  sua 
patriae  rebus  consulendi  voluntate. 

6.  Quodsi  quis  tamen  omnino  praetenderet;  „pium 
illum  morem"  conceptas  a  praeside  ferias  religiose 
servandi;  „cui  se  paruisse"  declarant  episcopi;  consti- 
tutione  potestatis  laicae  primitus  fuisse  inductum  atque 

inde  origine  sua  spurium  esse,  nihil  hac  sua  exceptione 
afferret,  quod  legitimae  diei  celebrationi  a  concilio 
peractae  obstaret;  quod  enim  illegitima  sua  origine 
spurium  est,  id  postea  legitimum  efficitur  ratihabitione 
seu  approbatione  illius  magistratus,  a  quo  poterat 
initio  rite  legitimeque  constitui. 

Illud  tandem  ad  absolvendam  explicationem  invi- 
tationis  a  praeside  circummissae  adjicimus,  ex  optimis 
omnique  laude  dignissimis  istis  edictis ,  quibus  prae- 
sides  reipublicae  ditionum  foederatarum  Americae 
septentrionalis  cives  omnes  identidem  provocant  ad 
gratulationes,  supplicationes,  obsecrationes  Deo  O.  M. 
pro  salute  ac  prosperitate  reipublicae  offerendas1)  evi- 
denter  confirmari,  quam  vere  Pius  PP.  IX.  naturalismi 
principium  legislationis  atheae  impium  absurdumque 
vocaverit,  „tanquam  si  optima  societatis  publicae  ratio 
civilisque  progressus  omnino  requireret,  ut  humana 
societas  constituatur  et  gubernetur  nullo  habito  ad 
religionem  respectu,  ac  si  ea  non  existeret"2).  Si  enim 
praesides  magnae  illius  reipublicae,  quae  legis  funda- 
mentalis  instar  habet  absolutam  societatis  civilis  a  qua- 
cunque  religione  separationem,  quaeque  regimine  pror- 
sus  atheo  in  procuranda  felicitate  temporali,  ceu  pro- 
prio  fine  societatis  civilis,  utitur :  si  tales  viri,  inquam, 
saluti  reipublicae  suorumque  civium  prospecturi,  in 
publicis  patriae  causis  vi  atque  instinctu  naturae  ad 
pias  supplicationes  obsecrationesque  habendas  invitant, 
in  talibus  actis  profecto,  si  quod  unquam  alias,  evi- 
dens  extat  atque  ineluctabile  „testimonium  animae  na- 
turaliter  ckristianaeu3),  ab  impio  absurdoque  utriusque 
ordinis  discidio   abhorrentis. 


l)  Praeter  annuas  ferias  sacras  gratiis  Deo  agendis  indictas,  raemo- 
rasse  suffecerit  supplicationes  publicas  a  praeside  Taylor  commendatas 
anno  1849,  quum  lues  asiatica  (Cholera)  in  rempublicam  incidisset; 
item  quas  habuerunt  tempore  belli  civilis  post  necem  praesidi  Lincoln 
illatam  anno  1865,  et  his  recentiores  anni  1881,  quum  praesidis  Garfields 
caedes  facta  esset.     2)  Encycl.  Quanta  cura,  edita  die  8.  Decemb.    1864. 

3)  Tertullian.  Afiologetic.  c.   17.,  apud  Migne,  P.  1.  t.    I.,  p.  377. 

App^ndix. 

Conceptiya  haec  solemnia  americana  exemplo  antiquioris  illius 

feriae    sacrae    illustrantur ,    quam    respublica    helveta    civibus 

quotannis   tanquam    uniyersalem    diem    supplicationis    (eidge- 

nossiseh.  Bettag-)  indicit. 

Atque  haec;  quae  de  feriis  a  supremo  ditionum 
foederatarum  praeside  ad  gratias  Deo  agendas  in- 
dictis  breviter  exposita  sunt;  exemplo  ex  proxima 
vicinia  sumpto  plenius  illustrasse  juverit;  die  nimi- 
rum  gratiarum  actionis  et  supplicationis;  quem  in  Hel- 
vetia  a  protestantibus  initio  statutum  atque  ab  ipsis 
solis  per  unum  et  dimidiatum  saeculum  servatum;  de- 
inde  etiam  ad  catholicos  per  potestatem  civilem  exten- 
sum;  episcopi  tandem  sua  auctoritate  ratum  habue- 
runt1).  Ex  variis  edictis  ea  de  re  ab  utraque  potestate 
propositis  binas  recentissimas  literas  adscribimus;  ex 
quibus  satis  intelligitur;  quomodo  ejus  festivitatis  ratio- 
nes;  ad  rerum  temporumque  adjuncta  scite  accommo- 
datae;  in  multiplicem  vitae  usum  pie  transferantur. 

Literae  gubernii  san-gallensis  d.  d.  7.  Septembris  1887. 

Landammann  und  Regierungsrath  des  Kantons  St.  Gallen 
an  sammtliche  Bewohner  desselben. 

Getreue;  liebe  Mitbiirger  ! 
Mit    ganz    besonderem    Danke    gegen    die    giitige 
Vorsehung    tritt    die    Landesregierung   beim   bevorste- 
henden    eidgenossischen    Bettag    vor  Euch;    um    Euch 

l)  Sacram  hanc  supplicationis  feriam  primitus  a  protestantibus  in- 
stitutam  in  comitiis  Aroviae  (Arau)  habitis  anno  1639  ad  universam 
Helvetiam  extendit  congressus  in  urbe  Baden  celebratus  anno  1796.. 
Postquam  deinde  temporibus  quae  vocant  mediationis  (1803  —  1813)  et 
restaurationis  (18 13  — 1830)  diei  solemnitas  varias  vices  subiit,  postremo 
tandem ,  decreto  congressus  die  I.  Augusti'an,  1832  edito ,  dominicae 
tertiae  Septembris  affixa  est.  Cfrc  Oslschweiz ,  14.  Sept.  1887,  ubi  de 
accuratiori  hujus  diei  historia  multa  habes  recte  animadversa  sub  titulo 
„Zur  Geschichte  des  eidsrenossischen  Bettaees". 

zu  einer  ernsten  Feier  dieses  durch  seine  Stiftung  und  seine 
innere  Bedeutung  fiir  uns  geheiligten  Tages  zu  ermahnen. 

Die  Kriegsgefahr,  die  am  Anfang  des  Jahres  den 
Frieden  und  den  Wohlstand  der  Volker  schwer  be- 
drohte;  ist  fiir  einmal  glucklich  voriibergezogen ;  die 
Furcht  des  Landwirthes  vor  einer  abermaligen  Miss- 
ernte,  mit  der  ein  regnerischer  Mai  sein  Herz  erfullte, 
ist  durch  eine  fast  durchwegs  reichliche  Ernte  in  eine 
frohe  Stimmung  und  in  eine  gliickliche  Zufriedenheit  um- 
gewandelt  worden  ;  die  Industrie  hat  sich  durch  eine  ver- 
baltnissmassig  schwere  Zeit  hindurch  gerungen,  und 
wo  Naturereignisse  herbe  und  schmerzliche  Wunden 
geschlagen,  da  hat  alteidgenossischer  Brudersinn  lin- 
dernden  Balsam  auf  dieselben  gelegt. 

Aber  nicht  in  den  materiellen  Segnungen  liegt 
der  wesentliche  Grund  unseres  Dankes  gegen  den 
gottlichen  Lenker  unserer  Geschicke ;  nicht  in  der 
Hiilfe,  die  wir  dem  Mitbruder  in  schwerer  Heim- 
suchung  bieten;  der  innerste  und  wahre  Werth  unse- 
rer  eidgenossischen  Bruderliebe;  diese  Hiilfeleistung 
gebietet  ja  schon  Christen-  und  Menschenpflicht.  Ein 
republikanisches  Gemeinwesen  ist  nur  dann  ein  wirk- 
lich  freies;  sittlich  starkes  und  in  allen  Sturmen  der 
Weltgeschichte  fest  und  unerschiitterlich  stehendes, 
wenn  der  Gedanke  der  ewigen  Liebe  Gottes  das  Fun- 
dament  seiner  Gesetzgebung  bildet,  die  Seele  seiner 
offentlichen  Institutionen  und  die  schopferische  Kraft 
seines  socialen  Lebens  ist;  wenn  wir  Alle;  Reiche  und 
Arme,  Hohe  und  Niedere;  auf  den  Glauben  leben  und 
sterben;  dass  der  ewige  Gott  aller  Menschen  Vater 
und  sie  alle  untereinander  Briider  seien.  Wenn  wir 
uns  bestreben;  unser  Gemeinwesen  auf  solches  Funda- 
ment  zu  stellen,  dann  werden  wir  allezeit  gerecht  sein 
gegen  einander;  lieblose  Vorurtheile  werden  fallen, 
Liebe  und  Glaube  werden  Einzug  halten  im  Herzen 
des  Einzelnen;  in  Familie;  Gemeinde  und  Staat;  und 
Hoffnung    und    freudige    Zuversicht    werden    den    oft 

Nilles,    Conc.  Baltimor.  8 

schweren  und  bittern  Kampf  um's  Dasein  leichter  und 
ertraglicher  machen,  und  die  Hoffnung  *des  standhaft 
und  ehrlich  Kampfenden  wird  nimmer  zu  Schanden 
werden.  Die  politische  Freiheit  und  die  sittliche  Kraft 
eines  republikanischen  Volkes  bemessen  sich  aber  nach 
der  personlichen  Selbstbeherrschung  und  dem  sittli- 
chen  Werth  seiner  einzelnen  Biirger.  Darum  lasset 
uns  Einkehr  halten  in  uns  selbst  und  uns  priifen;  ob 
w  ir  richtige  und  wiirdige  Bausteine  seien  fiir  ein  wirk- 
lich  freies  und  sittliches  Gemeinwesen,  und  lasset  uns 
alles  das  ablegen;  was  den  Baumeister  veranlassen 
konnte;  uns  als  unbrauchbar  zu  verwerfen. 

Frei  und  glucklich  ist  unser  Land  von  den  Vatern 
auf  uns  gekommen.  Wollen  wir  es  frei  und  gliicklich 
auf  unsere  Nachkommen  iibertragen ,  so  lasset  uns 
diese  in  der  Zucht  und  in  der  Vermahnung  zum  Herrn 
erziehen.  Erziehen  wir  sie  zur  Selbsterkenntniss;  denn 
diese  gebiert  Bescheidenheit  und  Demuth;  bricht  tro- 
tziges  und  unzufriedenes  Wesen  und  fiihrt  zur  Busse. 
Lehren  wir  sie  die  hehre  Tugend  der  Dankbarkeit, 
die  freundlich  und  lieblich  macht  vor  Gott  und  den 
Menschen ;  lehren  wir  sie  beten;  nicht  allein,  wenn  Noth 
sie  driickt,  oder  wenn  Missgeschick  ihren  Wohlstand; 
ihr  irdisches  Gluck  bedroht;  zeigen  wir  ihnen  vielmehr 
wieder  den  in  unserer  Zeit  so  vielfach  verwachsenen 
Weg  in's  stille  Kammerlein;  zum  kindlichen  und  herz- 
innigen  Verkehr  mit  dem  Gott  der  ewigen  Liebe  und 
Gnade ,  auf  dass  dem  Vaterland  nach  uns  und  durch 
uns  ein  allweg  freies;  frommes  und  starkes  Volk 
erwachse. 

Das  walte  Gott! 

Mit  diesen  landesvaterlichen  Worten  treten  wir 
vor  Euch;  liebe  Mitbiirger!  mit  der  Ermahnung,  den 
eidgenossischen  Bettag  im  Sinne  seiner  Stifter  wtirdig 
zu  begehen. 

Wir  richten  gleichzeitig  das  eindringliche  Gesuch 
an  Euch;    an   demselben    unserer  armen  Mitbiirger   zu 

gedenken ,  weiche  durch  allerlei  Elementargewalt, 
durch  Sturm  und  Hagelschlag  in  Noth  versetzt  worden 
sind  und  auf  die  helfende  Bruderhand  vertrauen. 

Wir    empfehlen    Euch,    getreue    liebe    Mitburger! 
sammt  uns  in  den  Machtschutz  des  Allerhochsten. 
St.  Gallen,  den   7.  September   1887. 

Der  Landammann :  C.  Pfandler. 
Im  Namen  des  Regierungsrathes, 
Der    Staatsschreiber:    Hoffmann. 

Literae  episcopatus  Helvetiae  d.  d.  24.  Augusti  1887. 

Die   vereinigten  Bischdfe   der  Schweiz  allen  Priestern 

und  Gldubigen  ihrer  Didzesen   Gruss  und  Segen 

im  Herrn  ! 

Vielgeliebte  Brtider ! 

Wir  haben  letztes  Jahr  die  wiirdige  Begehung 
des  eidgenossischen  Buss-,  Dank-  und  Bitttages  in  be- 
sondern  Erlassen  zu  befordern  gesucht.  Es  leitete 
uns  dabei  die  Absicht,  nicht  blos  diesem  einzelnen 
vaterlandischen  Festtage  eine  hohere  religiose  Weihe 
zu  geben,  sondern  in  Euern  Herzen  den  Glauben  zu 
wecken  und  zu  befestigen,  dass  die  Wohlfahrt  der 
Staaten  und  Volker  in  der  Hand  des  allmachtigen 
Gottes  liegt,  und  dass  Gottesfurcht  und  frommes  Gebet 
zur  Sicherung  dieser  Wohlfahrt  unentbehrlich  sind. 
Wir  haben  mit  Befriedigung  wahrgenommen,  dass 
unsere  Anregung  fast  iiberall  gut  aufgenommen  wurde 
und  die  wiirdige  Begehung  dieses  Tages  nicht  wenig 
gefordert  hat. 

Im  Laufe  dieses  Jahres  hat  eine  andere  kirchliche 
und  patriotische  Feier  dem  namlichen  Zwecke  zur  For- 
derung  gedient.  Die  vierte  Sakularfeier  vom  Todes- 
tage  des  seligen  Nikolaus  von  Flue  hat  Euch  das  ver- 
klarte  Bild  dieses  grossen  Dieners  Gottes  und  achten 
Patrioten  wieder  in  frische  Erinnerung  gebracht.     Die 

8* 

festlichen  Tage  am  Grabe  des  Seligen,  die  zahlreichen 
Pilgerziige  zu  demselben  im  Laufe  des  Jahres  haben 
ersehen  lassen,  wie  das  katholische  Schweizervolk  den 
edelsten  seiner  Sohne  zu  schatzen  und  zu  lieben  weiss. 
Wir  leben  der  Hoffnung,  dass  er  Euch  auch  in  der 
Zukunft  als  Vorbild  im  religiosen,  hauslichen  und  bur- 
gerlichen  Leben  vor  Augen  schwebe,  und  dass  Ihr 
ihm  als  unserem  besonderen  Fiirsprecher  beim  Throne 
Gottes  Euer  eigenes  Heil,  das  Euerer  Familien  und 
die  Anliegen  des  gesammten  Vaterlandes  in  vertrau- 
ensvollem  und  eifrigem  Gebete  anempfehlen  werdet. 

Der  diesjahrige  eidgenossische  Bettag  veranlasst 
uns,  Euch  in  dieser  Hinsicht  eine  neue  Aufmunterung 
zukommen  zu  lassen.  Zunachst  weisen  wir  hin  auf 
die  schweren  Heimsuchungen,  welche  durch  Naturer- 
eignisse  verschiedener  Art  iiber  manche  Gegenden 
unseres  Vaterlandes  gekommen  sind.  Vieles  ist  zur 
Linderung  derselben  bereits  geschehen;  wir  hoffen 
und  wunschen  aber,  es  moge  Niemand  bei  diesem 
christlichen  und  vaterlandischen  Liebeswerke  mit  sei- 
nem  Scherflein  zuriickbleiben. 

Im  Weiteren  kann  Euch  nicht  unbekannt  sein, 
welcher  ernsten  Zukunft  wir  entgegen  gehen.  Mit 
jedem  Jahre  ruckt  auch  dem  Schweizervolke  jene  ver- 
hangnissvolle  Frage  naher,  welche  man  die  soziale 
nennt,  und  immer  lauter  ertonen  die  Klagen  iiber 
mannigfache  materielle  Missverhaltnisse  und  Uebel- 
stande.  Wir  begriissen  es  darum  mit  grosser  Freude, 
dass  die  katholischen  Vereine  der  gedriickten  Lage 
des  Arbeiterstandes  ihre  Aufmerksamkeit  zuwenden 
und  dieselbe  zu  verbessern  suchen.  Wir  wiinschen 
und  hoffen,  dass  alle  Katholiken  der  Schweiz  an  dieser 
eben  so  schwierigen  als  verdienstlichen  Aufgabe  in 
Frieden  und  Eintracht,  mit  vereinten  Kraften  und 
gutem  Erfolge  arbeiten?  und  spenden  ihnen  hiefur 
unseren  Segen. 

Sodann  kann  Europa  die  Kriegsgeriichte  und 
Kriegsbefiirchtungen  gar  nicht  mehr  los  werden;  und 
Niemand  weiss;  wie  viel  Unheil  das  Kriegsungewitter, 
wenn  es  einmal  losbricht,  auch  unserem  Lande  und 
Volke  bringen  wird.  Sodann  muss  es  Euch  als  Ka- 
tholiken  mit  Schmerz  und  Besorgniss  erfullen,  wenn 
Ihr  mitansehet;  welche  Gefahren  und  Versuchungen 
den  katholischen  Glauben  und  die  guten  Sitten  unseres 
Volkes,  vorab  bei  dem  heranwachsenden  Geschlechte 
bedrohen. 

Dieser  ernsten  Zukunft  gegeniiber  musst  Ihr  auf 
der  einen  Seite  als  Christen  und  Biirger;  als  Haus- 
vater  und  Beamte  ;  in  jeder  Lebensstellung  gewissen- 
haft  Euere  Pflichten  erfiillen;  auf  der  andern  Seite 
aber  bedenket;  dass  der  Allerhochste  der  unbeschrankte 
Herr  iiber  alle  Geschopfe  ist;  dass  er  geben  und  neh- 
men;  segnen  und  verderben  kann;  beherziget;  was  er 
denen  verheissen  hat;  welche  sich  in  vertrauensvollem 
Gebete  an  ihn  wenden;  und  feiert  in  diesem  Glauben 
den  kommenden  eidg'enossischen  Bettag.  . . .  Bei  der  got- 
tesdienstlichen  Feier  desselben  habet  Ihr  Jesus  Chri- 
stus;  Euern  Konig  und  Herrn;  wirklich  und  wesentlich 
in  Euerer  Mitte.  Beuget  Euch  vor  ihm  im  Glauben 
an  seine  Gottheit  und  Majestat;  mit  den  Gefuhlen  des 
Dankes  fiir  seine  Wohlthaten;  im  reumiithigen  Be- 
kenntnisse  Euerer  Siindhaftigkeit;  im  Bewusstsein  Eue- 
rer  Hilfsbediirftigkeit  und  seiner  Macht;  huldiget  ihm 
als  Euerm  Konig,  flehet  zu  ihm  als  Euerem  Vater; 
stellet  Euch  mit  Euerem  Glauben  und  Seelenheil;  Eue- 
ren  Familien  und  Angehorigen  und  dem  ganzen  Vater- 
lande  unter  seinen  allmachtigen  Schutz;  und  er  wird 
seine  Hand  schiitzend  iiber  Euch  ausbreiten,  und  lhr 
konnet  in  den  schwersten  Heimsuchungen  und  Priifun- 
gen  dieses  Lebens  mit  den  Heiligen  der  Vorzeit  aus- 
rufen:    Wenn  Gott    fiir    uns    ist;    wer    ist    wider    uns? 

Gegeben  an  unserer  Versammlung  in  Schwyz; 
den  24.  August   1887. 


118  Propylaea.  —  Pars  II.    Atrium.  —  Statio  IV. 

Quae  hic  de  feriis  a  magistratu  civili  conceptis 
rite  servandis  atque  a  saeculi  rebus  ad  coelestia  bona 
transferendis  animadvertimus ,  conferri  etiam  in  illos 
dies  festos  populares  debent,  qui  celebratione  sua 
superstitiosi  esse  deprehenduntur;  prius  tamen  omni 
superstitionis  impietate  ab  eisdem  diligenter  abstersa : 
quemadmodum  multis  auctoritatibus  ex  ss.  Augustino; 
Gregorio  M.  aliisque  veteribus  patribus  adductis  osten- 
dimus  in  Kalendario  utr.  eccl.,  t.   2.,  pp.    188  sqq. 


III. 
Paragraphus  finalis  de  musica  sacra. 

Quae  in  postrema  feriatae  stationis  parte  de  mu- 
sica  inter\sacras  concilii  functiones  decantata  narrantur, 
illustrari  ex  iis  possunt,  quae  in  corpore  juris  canonicx 
de  musica  bene  morata  praecipiuntur  c.  Docta1).  Ibi 
enim  musica  ita  pristinae  suae  integritati  illibatae  re- 
stitui  jubetur;  ut  per  „ascensiones  pudicas  descensio- 
nesque  temperatas  plani  cantus;  diebus  festis  praeci- 
pue;  maturitate  delectet;  consonantia  auditum  mulceat; 
devotionem  provocet,  et  psallentium  Deo  animos  tor- 
pere  non  sinat:  exclusis  novellae  scholae  discipulis; 
qui  novis  notis  intendentes;  fingere  suas;  quam  anti- 
quas  cantare  malunt;  ac  melodias  hoquetis2)  interse- 
cant;  discantibus  lubricant;  triplis  et  motetis3)  vulga- 
ribus  nonnunquam  inculcant:  adeo;  ut  interdum  anti- 
phonarii  et  gradualis  fundamenta  despiciant;  et  igno- 
rent  super  quo  aedificent;  qui  currunt  et  non  quies- 
cunt;    aures  inebriant  et  medentur;    gestibus    simulant 


x)  Constitutio  Docta  est  quidem  Joannis  PP.  XXII.,  ex  anno  1322; 
verum  non  inter  ejus  Extravagantes ,  sed  inter  Communes  refertur  1.  3., 
tit.    1.  de  vita  et  honestate  clericorum. 

2)  Hoquetus ,  gallica  vox  hoquet ,  singultus ;  indeque  transfertur  ad 
significandum  ictum  sub  mento  inflictum ,  quod  sonum  singultus  efficiat. 

3)  De  discantibus,  triplis ,  motetis  aliisque  cantus  speciebus  videatur 
Du   Cange,    Glossar,  vied.  et  infim.  latinitatis,  edit.  nov.    1883  — 1887. 


in.    Paragraphus  finalis  de  musica  sacra.  119 

quod  depromunt,  quibus  devotio  quaerenda  contemnitur, 
vitanda  lascivia  propalatur.  Non  enim  inquit  frustra 
ipse  Boethius1):  lascivus  animus  vel  lascivioribus  delec- 
tatur  modis;  vel  eosdem  saepe  audiens  emollitur  et 
frangitur.  Hoc  ideo  dudum  nos  et  fratres  nostri  cor- 
rectione  indigere  percepimus ;  hoc  relegare,  immo  pror- 
sus  abjicere,  et  ab  eadem  ecclesia  Dei  profligare  effi- 
cacius  properamus.  Quocirca  de  ipsorum  fratrum  con- 
silio  districte  praecipimus,  ut  nullus  deinceps  talia  vel 
his  similia  in  dictis  officiis;  praesertim  horis  canonicis, 
vel  quum  missarum  solemnia  celebrantur  attentare 
praesumat".  —  Sed  ista  TtQohjTtxr/Lwg  per  occasionem  prae- 
sentis  paragraphi  obiter  tetigisse  suffecerit ;  proprius 
enim  ea  de  re  agendi  locus  erit  parte  2,  tit.  3,  cap.  4, 
quod  inscribitur  „de  musica  sacra".  Interim  de  hac, 
quam  non  immerito  ardentem  dixeris,  musicae  sacrae 
quaestione  consuli  poterit  Xav.  Zenker,  qui  rationes 
ex  capite  Docta  diligenter  erutas,  ad  hodiernum  eccle- 
siasticae  musicae  statum  proprio  opusculo2)  pie  ac 
scite  accommodavit3). 


J)  De  coniirmatione  cultus  hujus  „philosophi  raartyris  sancti"  videa- 
tnr  decret.  s.  rit.  congreg.  d.   15.  Dec.  1883  (Acta  S.  S.  t,  16.,  pp.  302 — 303). 

2)  „Die  Mnsik  in  der  Kirche  mitss  heilig  sein".  —  Predigt,  gehal- 
ten  bei  der  kirchlichen  Feier  der  Generalversammlung  des  Caecilienver- 
eines  der  Diocese  Brixen  in  Hall  am  12.  September  1882  von  P.  F  r. 
Xav.  Zenker,  Priester  der  Gesellschaft  Jesu.  —  2,  Anfl.  —  Innsbruck. 
Vereinsbuchdruckerei   1883. 

3)  Ab  ultima  quartae  stationis  parte  discedere  non  possumus,  quin 
juvenes  Americanos,  „musicae  bene  moratae"  amatores,  attentos  redda- 
mus,  clarissimum  praesidem  americanae  societatis  a  s.  Caecilia  dictae, 
Dnum.  Joannem  Singe  nb  erge  r,  oenipontanae  hujus  universitatis 
quondam  (1870  — 187 1)  alumnum,  cantus  ecclesiastici  et  musicae  sacrae 
Milwaukiae  professorem,  eximio  studio  id  agere,  ut  discipulos  ac  lectores 
suos  ad  intimos  recessus  ecclesiasticae  illius  artis  ad  mentem  decretalis 
Docta  deducat. 


STATIO  QUITM. 

Ouinta  statio  conspicitur  inscripta:  E  congregatio- 
nibtts  privatis  excerpta.  Est  autem  ejusmodi  tituli  ratio, 
quia  quae  latioribus  protocollorum  synodicorum  libris 
continentur,  hic;  ,,summo  digito  ac  quasi  per  indicem 
tantum  attinguntur"1).  A  divisione  et  dispositione 
actorum  stationem  hanc  non  immerito  graeca  voce 
octoteuchon  vocaveris,  h.  e.,  codicem  octo  tomos  com- 
plexum;  a  figura  loci  vero  seu  a  variis,  quas  materiae 
ibidem  relatae  tenent,  sedibus  octotopos  seu  octo  locos; 
mutuata  ab  astronomis  voce;  qua  octo  sedes  ac  sta- 
tiones  stellarum  designant. 

Singulis  hujus  stationis  partibus  veluti  in  trans- 
cursu  inspectis,  in  interpretando  arctam  brevitatem 
sequemur,  tum  quod  nonnulla  ejus  capita  in  praece- 
dentibus  jam  sint  praeoccupata,  tum  quod  ipsa  con- 
cilii  decreta  suo  tempore  sint  occasionem  datura,  de 
aliis  capitibuSj  ubi  visum  fuerit,  uberius  scribendi. 

I. 

Nuntia  telegraphica  ad  Summum  Pontificem  et  ad 

cardinalem  neo-eboracensem. 

Primo  hoc  loco  tria  omnino  considerari  possunt; 
et  initio  quidem  attendi  generatim  debet  usus  artis 
telegraphicae  in  rebus  ecclesiasticis  tractandis;  deinde 

x)  Desumpta  haec  siint  ex  Institut.  de  publicis  judiciis,  §.  12  ult. 
(IV.,  18);  Cod.  de  vetere  jure  enucleando,  §.  12.  Nostram  (I.,  17), 
aliisque  fontibus  authenticis  juris,  in  quibus  ex  recepta  sermonis  con- 
suetudine  per  indicem  exponere  usurpatur  pro  breviter  ac  per  summa 
capita  rem   attiugere,  quemadmoduni   animadvertimus  p.   26. 

nominatim  animadvertendum  est;  quomodo  eundem 
telegraphematum  usum  et  synodus  ad  epistolare  com- 
mercium  cum  Summo  Pontifice  ac  cardinali  neo-ebo- 
racensi  transtulerit,  et  uterque  hierarcha  vicissim  ad 
respondendum  adhibuerint. 

De  cognitione  alicujus  facti;  quam  quis  ope  tele- 
graphematis  e  longinquo  est  consecutus,  quaeri  potest; 
utrum  eadem  ratione  censeri  possit  certa  atque  ad 
agendum  sufficiens;  ac  si  per  epistolam  privatam  clau- 
sam  et  authentico  publici;  quod  vocant,  postalis  officii 
diario  inscriptam  fuisset  allata? 

Pertinet  haec  materia  ad  tit.  de  rescriptis  ;  et  qui- 
dem  ad  notissimam  illam  juris  quaestionem,  cujusnam 
generis  scientia  ad  hoc  requiratur,  ut  quis  facultatibus 
sibi  per  rescripta  Superioris  concessis  uti  possit :  an 
ea  tantum;  quae  ipso  rescripto  praesentato  demum 
acquiritur,  an  vero  illa  etiam;  quae  de  gratia  concessa 
per  epistolam  vel  nuntium  privatim  habetur? 

Dubium  ex  regulis  canonicis  sic  esse  solvendum 
monuimus  p.  8b;  ut  in  rescriptis,  quae  non  sint  justitiae; 
sed  gratiae,  sufficiat  cognitio  privatim  accepta;  ut  adeo 
facultatibus  iisdem  contentis  omnino  uti  quis  possit 
a  die,  ut  ajunt;  datae,  neque  valor  maneat  suspensus 
usque  ad  diem  praesentatae,  scilicet  scripturae. 

Atqui  eadem  haec;  quae  de  valore  notitiae  priva 
tim  habitae  ex  jure  certa  sunt;  transferri  ad  cognitio- 
nem  debent;  quae  per  telegraphema  est  acquisita.  Et 
sane;  via  hac  telegraphica  et  factam  a  delegato  apo- 
stolico  ad  sacram  congregationem  esse  relationem  in 
causa  juris  dubia  de  nonnullis  ad  votum  decisivum  ad- 
mittendis;  et  a  sacra  congregatione  ex  Urbe  datam 
propositae  quaestionis  solutionem;  acta  testantur  p. 
XXV1).  Atque  eadem  via  hic  patres  Summo  Pontifici 
et  cardinali  neo-eboracensi  studiosissimam  suam  volun- 


J)   Hanc  delegati  relationem    cttm   rationibus    expositam   vide  supra 

p.  8b 

tatem  debita  cum  observantia  probant;  eademque  Papa 
et  cardinalis  propensissima  in  se  studia  grati  agnoscunt; 
concilio  felicia  omnia  ac  fausta  precati.  —  Sic  igitur 
tuto  jam  uti  possumus  facultatibus;  quas  nobis  a  Su- 
periore  concessas  per  nuntium  telegraphicum  rescivi- 
mus,  sive  quod  spectent  dispensationes  in  legibus;  in 
impedimentis,  in  irregularitatibus ;  sive  quod  referantur 
ad  facultatem  recipiendi  ordines  sacros  aut  consecra- 
tionem  episcopalem1) ;  sive  tandem  quod  pertineant 
ad  indulgentias  aliosque  favores  per  rescripta  gratiae 
concedi  solitos. 

Commercium  telegraphicum  hoc  loco  relatum  evi- 
denti  argumento  est;  quam  vere  delegatus  in  literis 
indictionis  concilii  dixerit;  „Summum  Pontihcem  inter 
multiplices  maximique  momenti  curas  regiminis  totius 
ecclesiae  vigilante  ac  benignissima  sollicitudine  partem 
hanc  gregis  fidelium  prosequr  (p.  XXI);  quantumvis 
enim  patres  properarent;  novis  amoris  et  obsequii  signi- 
ficationibus  se  totos  Pontifici  devovere;  eos  tamen  ipse; 
,,paterno  omnes  cordis  affectu  specialiter  complexusa 
(p.  XXII),  praevenit>  benedictione  apostolica  vel  pri- 
mis  concilii  initiis  telegraphice  prosperata.  —  Sed  de 
relationibus  concilii  ad  Sedem  Apostolicam  satis  multa 
in  praecedentibus  sunt  dicta. 

Restat  ut;  quod  hoc  loco  nos  praestituros  initio 
promisimus  p.  23,  per  occasionem  commercii  telegra-. 
phici  inter  concilium  et  cardinalem  neo-eboracensem 
pauca  quaedam  de  eminenti  illa  cardinalatus  dignitate 
ex  jure  afferamus;  ob  quam  praecipue  factum  est;  ut 
patres  cardinalem  summo  officio  summaque  observantia 
vererentur  ac  colerent. 


*)  Nondum  memoria  excessit,  quod  nobis  Illmus.  episcopus  s.  Hip- 
politi,  Rmus  D.  Jos.  Fessler,  oecumenici  concilii  Vaticani  secretarius, 
de  sua  consecratione  narravit  an.  1862;  se  nimirum,  quum  electus  fuisset 
episcopus  Nyssenus  i.  p.  i.,  in  angustiis  temporis  constitutum,  via  tele- 
graphica  facultatem  a  Pio  P.P.  IX.  obtinuisse  eligendi  sibi  episcopum 
consecratorem,  eandemque  facultatem  in  usum  fuisse  deductam  anlequam 
literae  apostolicae  ca  de   re  scriptae  ex  Urbe  advenissenl. 

Proximum  a  Summo  Pontifice  dig*nitatis  locum 
obtinent  Sanctae  Romanae  Ecclesiae  cardinales1) ,  sic 
appellati  a  cardine ;  „nam  sicut  super  cardinem  vol- 
vitur  ostium  domus ;  ita  super  hos  Sedes  Apostolica, 
totius  Ecclesiae  ostium,  quiescit  et  sustentatur"2). 

Quae  ut  rite  accipiantur,  haec  sunt  de  cardinalium 
nomine  et  officio  notanda. 

Antiquitus  ecclesiae  omnes  habebant  suos  cardi- 
nales,  h.  e. ,  rectores  ac  ministros  fixos  et  immobiles, 
tanquam  cardines ,  circa  quos  ecclesiae ,  veluti  valvae 
circa  cardines,  volverentur.  Omnes  scilicet,  qui  certae 
cuidam  ecclesiae  erant  addicti  sive  incardinati ,  ut  ei 
semper  vel  praeessent  vel  servirent,  cardinales  diceban- 
tur,  iis  oppositi;  qui  definito  tantum  tempore  ecclesiam 
regebant  vel  ei  tanquam  auxiliares  adscribebantur3). 

Sed  prae  caeteris  canonici,  praesertim  ecclesiae 
cathedralis;  medio  aevo  cardinales  appellabantur,  quod 
addicti  essent  praecipuo  cardini ,  h.  e^  episcopo  et 
ecclesiae  cathedrali,  quae  proprie  cardo  dioecesis  vo- 
cabatur.  Quin  et  nostra  hac  aetate  adhuc  principales 
presbyteri  ecclesiae  patriarchalis  Lisbonensis  honori- 
fico  cardinalium  titulo  insigniuntur4). 

Caeterae  ecclesiae  hoc  nomen  jam  deseruerunt  ob 
reverentiam  cardinalium  romanorum,  qui  quum  divino 
cardini,  h.  e.;  ecclesiae  romanae,  quae  centrum  est  et 
caput  omnium  ecclesiarum,  addicti  sint,  v.ax  t£o%rjv  car- 
dinales  vocantur,  ipsique  Sedi  Apostolicae  incardinati, 
Summi  Pontificis    senatum  constituunt    eique,    ut  colla- 


1)  Recole^  quae  de  ordine  hierarcharum  dicta  sunt  p.    103. 

2)  Ita  Eugenius  PP.  IV.  in  propria  constitutione  de  S.  R.  E. 
cardinalium  dignitate,  caeteris  dignitatibus  ecclesiasticis  praestantiori,  ad 
archiep.  Cantuarien.  data  a.  1439.  Incipit  a  verbis  Non  mediocri  ac 
refertur  in  Bullar.  m.  rom„  t.    I.,  pp.  332 — 334,  edit.  Luxemburg.,   1742. 

3)  Ita  c.  Presbyteri  3.  Dist.  24. ,  pontifex  seu  episcopus  cardinalis 
opponitur  pontifici  visitatori ,  qui  scilicet  tanquam  visitator  ad  tempus 
ecclesiam    curare  debebat. 

4)  Cfr.  opus  nostrum  de  rationibus  festorum  lctriusque  SS.  Cordis 
t,   1.,  pp.  251 — 252,  edit.   5.  an.    1875. 

terales  et  coadjutores1)  in  universae  Ecclesiae  regimine 
et  administratione  opem  ferunt.  Atque  ex  gravissimo 
hoc  munere  consilio  Papam  juvandi  in  regimine  Eccle- 
siae  universae  de  vera  origine  amplissimae  dignitatis 
romani  cardinalatus  judicari  debet2).  Non  ergo  mirum 
videri  potest,  quod  Sanctae  Romanae  Ecclesiae  cardina- 
les  in  fontibus  juris  sacri  passim  vocantur  „praecipuae 
Ecclesiae  columnae3),  templiDei  bases,  clarissima  Eccle- 
siae  lumina,  speciales  filii,  qui  pro  animabus  populorum, 
pro  fide,  pro  justitia,  pro  unitate  pervigilant"1),  quia 
„amplissima  eorum  dignitas  immediate  e  primatu  Romani 
Pontificis  velut  ramus  ab  arbore  et  rivulus  a  fonte  prod- 
iit"5).  Hinc  dignitate  sunt  antelati  episcopis  et  archi- 
episcopis,  licet  ordine  episcopali  careant6),  „quoniam 
in  ejusmodi  praelationibus  officium  et  dignitas  sive  juris- 
dictio  praeponderat  ordini"7);  et  in  ejus  eminentiae 
signum  titulo  Eminentissimi  ab  Urbano  PP.  VIII.  sunt 
insigniti  anno  1630,  quum  prius  Illustrissimi  dicerentur, 
Ex  definitione  Sixti  PP.  V.  nunc  septuaginta  car- 
dinales  sunt;  exemplo  septuaginta  seniorum;  quos  se- 
cum  assumpsit  Moyses;  atque  ex  iis  quinquaginta 
oportet  esse  presbyteros  7  diaconos  quatuordecim,  epi- 
scopos  sex  ex  vicinioribus  episcopatibus  quos  subur- 
bicarios  vocant. 


1)  Cfr.  s.  Bernard.  de  consideratione ,  1,  4.  c.  4 ,  apud  Migne, 
Patr.  lat.  t.  182.,  p.  778,  Cui  consonat  Bonifachis  PP.  VIII.  c.  Fun- 
damenta  17.  de  electione  in  6.  scribens:  „Romano  Pontifici  cardinales 
in  executione  officii  sacerdotalis  coadjutores  adsistunt". 

2)  Princeps  hoc  cardinalium  munus  non  exchidit  officium,  ut  certis 
ecclesiis  seu  titulis  sibi  a  Papa  tributis  praesint,  in  quibus  sacerdotalem 
et   quasi-episcopalem  potestatem  exerceant. 

3)  vSynod.  Lateran.  an.  15 16,  relat.  in  Septimo  decretalium  Petri 
Matthaei,  1.    itJ  tit.  4.,  c.  2. 

4)  Ita  cardinales  vocat  s.  Pius  PP.  V.,  in  constit.  ed.  d.  19.  De- 
cemb.    1568,  relat.  ibid.,  c.   3. 

B)  Cfr.  Eugenius  PP.  IV.,  1.   c,  §.  9. 

6)  Praelatio  ista  inde  a  Bonifacii  PP.  VIII.  tempore  scripta  lege 
videtur  statuta. 

7)  Cfr.  Eugenius  PP.  IV.,  1.   c.  §.    13. 

Sic  ergo  super  cardinales ,  qui  ecclesiae  romanae 
atque  ipsi  Summo  Pontifici,  ceu  cardini  et  capiti  eccle- 
siae  universae,  proxime  adhaerentes,  ex  officii  proprii 
ratione  opem  in  Ecclesiae  administratione  praebent  Pa- 
pae;  Eugenius  PP.  IV.  „Sedem  Apostolicam  quiescere  et 
sustentari"  scribit  1.  c.  Quemadmodum  enim  fores 
domus  cardini,  tanquam  firmo  fulcimento,  incumbunt 
et  vertuntur,  ita  Romanus  Pontifex  cardinalium  con- 
siliis  atque  opera  velut  praecipuae  templi  Dei  basi" 
innixus,  Ecclesiam  universam  regit1). 

Atque  haec  est  eminens  illa  romani  cardinalatus 
dignitas,  ob  quam  praecipue  patres  in  auspicando  con- 
cilio  archipraesulem  neo  -  eboracensem  cultu  et  obser- 
vantia  sunt  prosecuti.  Licet  enim  praeclarae  viri  vir- 
tutes,  a  Summo  Pontifice  Pio  PP.  IX.  in  ejus  promo- 
tione  publice  celebratas  die  15.  Martii  18752),  virum 
summe  venerandum  reddidissent,  synodus  tamen  in  eo 
honorando  id  in  primis  spectasse  censenda  est;  quod 
„cardinales  pro  honoris  et  dignitatis  eminentia  partes 
ac  membra  sint  ipsius  corporis  Summi  Pontificis,  quae 
prae  caeteris  membris  Ecclesiae  honorari  debeant"3); 
quodque  proinde  in  neo  -  eboracensi  principe,  qui  om- 
nium  Americanorum  primus  ad  eminentissimum  illud 
dignitatis  fastigium  erat  evectus,  iftsam  apostolici  throni 
majestatem^)  debito  honore  colerent  ac  venerarentur. 


x)  Qui  plura  de  cardinalibus  scire  cupit,  inter  caeteros  adeat 
Devoti,  Institut.  canon.,  1.  I.,  tit.  3.,  sect.  2.,  ubi  totum  hoc  argu- 
mentum  breviter  quidem,  sed  erudite  et  sclide  pertractatur. 

2)  Cfr.  Acta  Sanctae  Sedis,  t.  8.,  pp.  304 — 305. 

3)  Ita  Eugenius  PP.  IV.,  1.  c.  §.  6. 

4)  Verba  sunt  ejusdem  Pontificis  1.  c. 

II. 

De  quorundam  admissione  et  voto. 

Antiquum  conciliorum  usum  secutus,  delegatus 
apostolicus  excusationum  et  querelarum  judices1)  consti- 
tuerat,  qui  procuratorum  documenta  diligenter  exami- 
nare;  excusationes  et  querelas  forte  proferendas  attente 
excipere,  causarum  sibi  commissarum  definitionem  op- 
portune  praeparare ;  ac  demum  de  omnibus  una  cum 
praevio  suo  judicio  ad  delegatum  referre  deberent.  ut 
ita  omnia  a  delegato  et  concilio  (p.  XXI.)  per  sen- 
tentiam  definitivam,  omni  appellatione  remota2);  sed 
absque  ullius  praejudicio;  dirimerentur.  Quidnam  autem 
synodus;  referentibus  hisce  judicibus,  circa  admissionem 
ac  votum  eorum ;  de  quibus  mota  erat  quaestio ;  judi- 
caverit  ac  definierit;  praesenti  loco  refertur. 

Ex  iis  doctrinae  causa  duo  tantum  enotamus,  quae 
de  superioribus  regularibus  ad  votum  admittendis  sunt  sive 
juxta  sive  contra  jusEcclesiae  commune  a  concilio  decisa. 

Ac  primo  quidem  juxta  jus  commune  admissi  ad 
votum  decisivum  sunt  duo  abbates  generales  ordinis 
s.  Benedicti;  Rmus.  Bonifacius  Wimmer ,  abbas  gene- 
ralis  congregationis  Benedictinae  Cassinensis-  Ameri- 
canae;  et  Rmus.  Fintanus  Mundwiler,  abbas  generalis 
congregationis  Helveto- Americanae;  e  quibus  prior 
etiam  in  oecumenico  concilio  Vaticano  idem  jus 
exercuit3). 

Quod  ibidem  circa  alios  abbates  refertur;  nimirum 
duos  metropolitas  cum  viginti  duobus  aliis  patribus 
optasse;  ut  omnes  votum  haberent  decisivum,  id  sane 
absque  ullo   erroris  periculo  concedi    a  synodo  potuis- 


x)  Cfr.  supra  p.  95. 

2)  Impedit    haec    clausula,    ne  ulla   appellatio    stispendat  vim    sen- 
tentiae  a  synodo  latae. 

s)  Cfr.  Catalogo  alfabetico  de'  Padri  presenti  al  Concilio  etc.  p.  45, 

set;  quum  ejusmodi  abbates  ab  episcopo  benedicti  et 
legitime  mitrati,  ceu  veri  praelati,  eandem  ferme  juris- 
dictionem  quasi-  episcopalem  in  religiosos  sibi  subjectos 
exerceant,  quam  praepositi  generales  ordinum  regula- 
rium  habent  in  subditos  suos. 

Contra  jus  Ecclesiae  commune  admissus  ad  votum 
decisivum  est  superior  generalis  congregationis  s.  Cru- 
cis;  quemadmodum  praedictum  jam  est  supra  p.  44.  — 
Nominis  similitudine  in  errorem  raptus,  eum  unus  e 
Rmis.  patribus;  quoad  suffragium  in  synodis  ferendum, 
„patri  generali  ordinis  regularis  aequipollere"  ideoque 
in  conciliis  quoque  oecumenicis  vocem  habere  defini- 
tivam  putavit;  certum  quippe  exploratumque  est;  supe- 
riores  generales  congregationum  religiosarum  (vota 
simplicia  dumtaxat  emittentium) ,  quoad  hoc  jus;  com- 
parari  non  posse  cum  superioribus  ordinum  regularium, 
qui  votorum  solemnitatem  habent.  —  Falsum  etiam 
deprehenditur  esse;  quod  idem  orator  in  erroris  sui 
confirmationem  subjunxit;  „eundem  Rmum.  Sorin  in 
concilio  Vaticano  hoc  privilegio  esse  gavisum".  Prae- 
terenimquamquod  venerandum  hujus  superioris  gene- 
ralis  nomen  in  authenticis  catalogis  patrum  synodi 
Vaticanae  non  occurrat1)^  habemus  contrarium  testi- 
monium  viri  sapientia  usuque  praestantis;  atque  in 
excutiendis  Actis  Vaticanis  probe  versati;  professoris 
ac  canonici  Philippi  de  Angelis;  qui  eam  in  rem 
ita  omnino  scribit:  „Hoc  tamen;  quod  diximus  de  mini- 
stris  generalibus  ordinum  religiosorum;  non  est  exten- 
dendum  ad  praepositos  congTegationum  regularium; 
quia  istae  ab  ordinibus  religiosis  discriminantur ;  pro- 
inde  eos  relatum  privilegium  non  respicit;   et  hinc  nec 


*)  De  italico  patrum  catalogo  est  institutus  sermo  p.  45.  —  Latinum 
dant  Acta  et  Decreta  Sacrosancti  et  oecumenici  concilii  Vaticani ,  Fri- 
burgi  Brisgoviae,  typ.  Herder,  1871.  Ultimis  quatuor  paginis  exhibentur 
nomina  superiorum  regularium,  qnibits  privilegium  fuit  sedendi  in  oecum. 
Synodo. 

ad  concilium  Vaticanum  admissi  sunt"1). — Patet  ergo 
falso  laborare  supposito,  quae  deinde  disputata  in 
utramque  partem  leguntur  circa  dubium,  „an  patribus 
plenarii  concilii  Baltimorensis  liceat  plenissimum  hoc 
suffragii  jus  cuilibet  extendere,  eo  quod  Pontifex  ita 
egerit  in  concilio  Vaticano"   (p.  LXIII). 

Nec  quidquam  roboris  huic  decisioni  ?  quatenus 
contra  jus  erat ,  ex  romana  concilii  recognitione  acce- 
pisse,  fuse  jam  monstratum  est  pp.  38  sqq. 

Atque  dum  ista  pro  necessaria  textus  intelligentia 
animadvertimus,  simul  nos  alienissimos  a  sinistro  judicio 
de  actorum  valore  profitemur;  poterat  enim  quod  juri 
communi  erat  contrarium  et  historico  fundamento  de- 
stitutum,  ex  speciali  atque  extraordinaria  aliqua  facul- 
tate  delegato  apostolico  tributa  validum  fieri.  —  Cae- 
terum,  etiamsi  admissio  illa  contra  jus  commune  facta 
in  pristino  suo  statu  remansisset,  non  tamen  infringi 
ea  de  causa  auctoritas  decretorum  concilii  potuisset, 
quia  de  valore  actus  synodice  sive  capitulariter  cele- 
brati  nihil  inde  detrahitur,  quod,  qui  voce  activa  erat 
destitutus,  suffragium  tulit:  dummodo,  eo  non  compu- 
tato,  numerus  votorum  ex  lege  praescriptus  residuus 
manserit. 


III. 
De  novis  materiis. 

Quemadmodum  Pius  PP.  IX.  in  ordine  concilii 
Vaticani  hortatus  omnes  est,  ut  si  quis  inter  concilii 
patres  aliquid  proponendum  haberet,  quod  ad  publicam 
utilitatem  conferre  posse  existimaret,  id  libere  exequi 
et  privatae  congregationi  ad  novas  materias  depu- 
tandae  exhibere  vellet,  per  eam  diligenter  examinan- 
dum    et  cum  suo   judicio  circa  admissionem  vel  exclu- 


x)  Praelectiones  juris  canonici ,    1.    I. ,  t.  31.,    appendix  de  conciliis 
p.  263 — 264,  edit.   Rom,  et  Paris.    1877. 

•sionem  ad  ipsum  Pontificem  referendum1):  ita  et  dele- 
-g-atus  apostolicus  propriam  deputationem  trium  archie- 
piscoporum  instituit  (p.  XXV),  cui  similes  materiae 
publicum  rei  christianae  bonum  in  ditionibus  foede- 
ratis  respicientes,  nec  in  schemate  romano  contentae, 
privatim  exhiberentur ,  ut  et  ipsa,  rebus  mature  per- 
pensis,  suum  de  novis  propositionibus  consilium  dele- 
gati  ac  synodi  judicio  submitteret.  Tertio  hoc  loco 
igitur  materiae  enumerantur,  quae  post  requisitum 
examen  a  deputatione  sunt  ad  synodalem  deliberatio- 
nem  delatae.  Pertinent  omnes  ad  forum  sacrorum 
rituum  congregationis,  eoque  redeunt,  ut  concilium 
pro  obtinendis  nonnullis  favoribus,  in  utilitatem  publi- 
cam  redundantibus,  Sedi  Apostolicae  supplicare  aut 
precibus  jam  oblatis  accedere  velit. 

Prima  petitio  est  clericorum  saecularium  missionis 
«t  puellarum  caritatis,  ut  sanctus  istorum  institutorum 
fundator  Vincentius  a  Paulo  declaretur  patronus  om- 
nium  piorum  operum  orphanis,  aegris  et  egentibus 
sublevandis.  Synodi  patres  petitionem  suam  fecerunt, 
et  non  ita  multo  post  cum  perplurimis  hierarchis  aliis- 
que  personis  authenticis  ex  omnibus  fere  mundi  regio- 
nibus  easdem  preces  offerentibus  a  Leone  PP.  XIII. 
benigne  excepti  auditique  sunt  Decreto  orbis  a  s.  r. 
congregatione  edito  die    16.  April.    18852). 

Preces  a  personis  authenticis  dicimus  oblatas ;  quia 
Sedes  Apostolica  in  similibus  concessionibus  cultus  et 
nonoris  publici  communiter  non  procedit  motu  proprio, 
h.  e.,  sponte  ac  nemine  petente;  „non  enim  prius  mo- 
~veri  solet,  quam  reges,  principes  et  aliae  personae  ho- 
nestae  et  authenticae3)  instanter  supplicaverint  Summo 


*)   Cfr.  Acta  et  decreta  cit.,  p.   68. 

2)  Refertur  in  Act.  S.   Sed.,  t.    18.,   pp.   47 — 48. 

3)  Nomine  personarum  authenticarum  venhmt  ex  laicis  ,  provincia- 
rum  et  civitatum  proreges ,  praesides  et  gubernatores  necnon  consilia 
civitatum,  ex  clericis  vero  cardinales,  patriarchae,  archiepiscopi,  episcopi, 
•capitula  ecclesiarum ,  academiae  ecclesiasticae ,   dignitates,  ordines  regu- 

Nilles,    Conc.  Baltimor.  9 

Pontifici1).  Causae  hujusmodi  concessionis  enim  desU- 
muntur  a  pio  populorum  affectu  una  cum  instantiis 
regum  et  principum  et  petitionibus  episcoporum"2).  — 
Recte  igitur,  qui  hanc  et  sequentes  gratias  a  Sancta- 
Sede  obtinere  desiderabant,  patres  concilii  ambierunt, 
ut  communes  suas  preces  ad  preces  petentium  adjun- 
gere  vellent :  quod  et  unanimi  consensu  factum  est. 

Altera  est  postulatio  Patrum  Societatis  Jesu  pro 
introducenda  causa  beatificationis  servorum  Dei  Isaaci 
Jogues  et  Renati  Gouftil  ejusdem  Societatis,  et  Catha- 
rinae  Tegakwitae :  quorum  illi  fuso  pro  Christo  san- 
guine,  haec  vita  moribusque  regionem  statuum  foede- 
ratorum  illustrarunt. 

P.  Isaacus  Jogues,  natione  Gallus;  patria  Aurelia- 
nensis,  post  evulsos  ungues,  praecisos  et  praemorsos- 
digitorum  articulos,  innumera  tolerata  pro  Christo  at> 
Iroquiis  seu  Irokensibus  supplicia,  ferrata  clava  caesus 
et  capite  plexus  obiit  die  18.  Octob.  1646.  Eum  ad 
gloriosam  victoriae  palmam  praecurrerat  Renatus  Gou- 
ftil,  Gallus  et  ipse,  domo  Andegavensis,  frater  laicusr 
simili  martyrii  genere  trucidatus.  Utriusque  vitam  et 
agonem  refert  Math.  Tanner,  Societas  Jesu  militansr 
pp.  510—531. 

Catharina  Tegakwita,  vulgo  .sancta  Irokensis  dictar 
a  P.  Jacobo  de  Lamberville  die  festo  Paschatis  baptizata. 
an.  1676;  in  missione  s.  Francisci  Xaverii  in  Laprairie  de 
la  Magdalene  non  sine  magna  sanctitatis  opinione  piis- 
sime  obiit  anno  1679.  —  De  omnibus  tribus  legi  me- 
rentur,  quae  nostra  hac  aetate  cl.  J.  Gilmary  Shea 
in  variis  operibus  historicis  de  ecclesia  catholica  in 
America  septentrionali  editis  fuse  scribit,  et  ex  quibus 


lares,    congregationes  religiosae.     Cfr.  opus  nostmm  de  rationibus  festo- 

rum  utriusque  SS.   Cordis,  t.    I.,  p.  8. 

x)  Ita  Benedict.   PP.  XIV.  de  serv.  Dei  beatific.  1.2.,  c.  36.,  n.  7^ 
2)  Ibid.  1,  4.,  c.  6.,  n.  2.  —  Conferri  huc  possunt,  quae  de  conces- 

sione  cultus  publici  SS.    Cordis  Jesu  disputavimus    in  op.    de  rationibus 

cit„  t.   i„  pp.  7  sqq. 

praecipua  rerum  capita  etiam  nostratum  consuetudini 
tradita  g^audemus1). 

Petentibus  patres  concilii  unanimi ,  ut  diximus, 
consensu,  satisfecerunt,  secuti  exemplum  synodi  pro- 
vincialis  Quebecensis  anni  i868;  quae  Ursulinis  Cana- 
densibus  pro  beatificatione  suae  fundatricis  Mariae  ab 
Incarnatione  promovenda  supplicantibus2)deesse  noluit3). 

Tertia  et  ultima  petitione  deputatio  pro  novis  ma- 
teriis  id  egit,  ut  synodus  Summo  Pontifici  pro  impe- 
trandis  officiis  et  missis  trium  sanctorum  supplicaret, 
.,qui  novum  orbem  praedicatione  et  miraculis  illustra- 
runt".  Ex  iis  primo  loco  nominatur  s.  Philippus  a 
Jesu,  unus  ex  26  martyribus  Japonensibus,  qui  simul 
coronati  die  5.  Februarii  an.  1597,  a  Pio  PP.  IX.  die 
sacro  Pentecostes  an.  1862  in  sanctorum  album  ad- 
scripti  sunt.  —  Succedit  s.  Franciscus  Solanus,  qui  vitam 
apostolicis  ornatam  meritis  felicissimo  conclusit  exitu 
in  America  meridionali  an.  1616.  —  Tandem  laudatur 
s.  Turribius  Limanus,  archiepiscopus  non  magis  sancti- 


*)  Huc ,  inter  alia ,  faciunt :  Die  kathol,  Kirche  in  den  vereinigten 
Staaten  von  Nordamerika.  .  .  .  Deutsch  von  den  Benedictinern  zu  St. 
Meinrad  im  Indiana- Staat .  Regensburg.  Manz.  1864.  —  Geschichte  der 
kathol.  Missionen  unter  den  Indianer  -  Stammen  der  vereinigten  Staaten. 
1529 — 1860.  .  .  .  Uebersetzt  von  J.Roth.  Wurzburg.  Etlinger.  —  Ornata 
historia  haec  est  multis  visendis  imaginibus,  ad  antiqua  exempla  fideliter 
expressis,  ex  quibus  in  ipsa  libri  fronte  conspicittir  elegans  effigies  Catha- 
rinae  Tegakwitae ,  in  corpore  autem ,  ad  c.  9,  imago  Isaaci  Jogues ,  in 
sanctis  cogitationibus  defixi. 

2)  Cfr.  coll.  Lac.,  t.  3.,  pp.  724—725.  De  rationibus  hujus  causae 
plura  scripsimus  in  cit.  op.  dejestis  utriusque  SS.  Cordis,  t.  I.,  pp.  462  sqq. 

y)  Praeclaro  certamine  devotionis  erga  illustres  apostolos,  qui  „fuso 
pro  Christo  sanguine  Americam  septentrionalem  nobilitarunt1',  patres 
ultimi  concilii  provincialis  Quebecensis  vicissim ,  quo  die  synodo  finem 
imposuerunt,  h.  e.,  6.  Junii  1886,  communes  literas  gallice  exaratas  ad 
SS.  D.  Leonem  PP.  XIII.  dederunt,  quibus  exemplum  Baltimorensium 
secuti  postularunt,  ut  in  judicio  de  martyrio  trium  servorum  Dei  Balti- 
morae  commendatorum  „associarentur"  etiam  quatuor  martyres  Cana- 
dienses  e  Societate  Jesu,  sc.  Antonius  Daniel  (f  1648),  Joannes  de  Bre- 
beuf  (f  1649),  Gabriel  Lallemant  (f  1649)  et  Carolus  Garnier  (f  1649): 
de  quorum  apostolica  vita,  crudeli  passione  ac  glorioso  triumpho  late 
agunt  auctores  jam  indicati. 

9* 

monia;  quam  doctrina  et  apostolico  zelo  praestans,  qui 
in  coelos  abiit  an.  i6o6;  cum  Francisco  Solano  canoni 
sanctorum  insertus  an.  1726.  —  Quoniam  Sanctissimus 
Pater  opinione  citius  preces  synodi  ratas  habuit  de- 
creto  sacrorum  rituum  congregationis  edito  die  17.  Sep- 
temb.  1885 ,  quod  in  fronte  stationis  septimae  sistitur; 
pleniorem  istorum  sanctorum  notitiam  ad  eum  locum 
differendam  censemus. 


IV. 

De  pio  Summi  Pontificis  opere  in  oriente. 

Pertinet  hoc  opus  ad  stupendas  illas  sollicitudines 
ac  curas  illustrandas,  quas  SS.  D.  N.  Leo  PP.  XIII. 
in  publicam  orientis  utilitatem  sine  intermissione  con- 
fert;  quasque  leviter  jam  superius  tactas  p.  53.  alio 
loco1),  solemnibus  actis  pontificiis  allatis;  diligentius 
contemplati  sumus.  Ex  iis  partem  allocutionis  in  con- 
sistorio  habitae  die  13.  Decemb.  a.  1880  juverit  huc 
transcripsisse ;  quod  ea  prae  caeteris  veras  rationes 
operis  memorati  authentice  declaret.  Sic  autem  ani- 
mum  suum  ad  ecclesiarum  orientalium  salutem  pro- 
pensissimum  Sanctissimus  Pater  ibidem  sacro  cardina- 
nalium  Collegio  probat:  „Curas  singulares  sub  ipsa 
pontificatus  nostri  initia  in  populos  orientis  conferre 
properavimus.  .  .  .  Nos  quidem  certe  pervetusta  orientis 
gloria ,  et  in  omne  genus  hominum  fama  meritorum 
ipsa  recordatione  delectat.  Ibi  enim  salutis  humani 
generis  incunabula  et  christianae  sapientiae  primordia; 
illinc  omnium  beneficiorum;  quae  una  cum  sacro  evan- 
gelio  accepimus;  velut  abundatissimus  amnis  in  occi- 
dentem  influxit.  Neque  interitura  laus  est  virorum  ex 
oriente  magnorum;  quibus  contigit;  ut  afflatu  auspiciis- 


*)  Cfr.   opus   Symbolae  ad  illustrandam  historiam  ecclesiae  orientalis 
in  terris  coronae  s.  Stephani,  t.   I„  pp.  V — VI. 

que  veritatis  catholicae  ad  omnem  excellentiam  nite- 
rentur,  et  sanctitate,  doctrina,  rebus  gestis  gloriam 
nominis  sui  ad  posteros  propagarent.  Atque  haec 
nobiscum  in  animo  considerantes ,  nihil  tam  cupimus 
atque  optamus ,  quam  dare  operam,  ut  oriente  toto 
majorum  virtus  et  magnitudo  reviviscant;  eoque  magis, 
quo  illic;  humanorum  eventum  is  volvitur  cursus;  ut 
indicia  identidem  appareant;  quae  spem  portendunt, 
orientis  populos,  ab  Ecclesiae  romanae  sinu  tam  diu- 
turno  tempore  dissociatos,  cum  eadem  aliquando  in 
gratiam,  aspirante  Deo;  redituros". 

Dum  ergo  Pontifex  diu  in  cogitatione  sollicitior 
esset;  qua  maxime  ratione  afferre  opem  posset  neces- 
sitatibus  illius  orbis  partis,  quae  „tantarum  virtutum 
gloria  nobilis  et  christiani  nominis  originibus  conse- 
crata  est;  arbitratum  se  esse";  scribit  delegato  aposto- 
lico;  „maxime  ad  orientis  populos  in  Ecclesiae  catho- 
licae  gremium  revocandos  conferre  posse  constitutio- 
nem  scholarum  catholicarum  tum  Constantinopoli  tum 
Athenis1);  indeque  venisse;  quod  ipsum  anno  superiore 
praesentem  Romae  pro  re  tanti  momenti  rogasset; 
atque  etiamnum;  quantum  per  adjuncta  liceret;  vehe- 
menter  rogare;  ex  ejus  memoria  ne  excidat  hoc  pro- 
positum;  animo  reputans;  si  res  felicem  exitum  sit 
habitura;  id  maximum  in  modum  ad  Dei  gloriam  et 
Ecclesiae  catholicae  decus  atque  incrementum  esse 
cessurum;  neque  exiguam  futuram  laudem  delegati 
et  Americae  gentis  liberalitati".  —  Votis  Summi  Pon- 
tificis  libenti  gaudentique  animo  satisfacturils ;  de- 
legatus  cum  patribus  statuit;  ad  tam  sanctum  opus 
rite  promovendum  collectam  inter  octodecim  menses 
esse  instituendam. 


*)  De  catholicis  his  scholis  in  oriente  constituendis  multa  praeclara 
et  animadversione  digna  passim  leguntur  in  ephemeride  graeca  *AvaroXr< 
(lv  £vq(o)  et  in  folio  menaeo  gallico  Revue  de  Veglise  grecque  -  unie 
(a  Mesnil-St.  -Loup,  par  Palis  ===  Aube  =). 

V. 

De  collegiis  americanis  Romae  et  Lovanii. 

VI. 

De  americana  studiorum  universitate  catholica. 

Accedit    decretum 
De  studio  theologico  Oeniponte  in  Tiroli. 

Quae  tribus  his  locis  acta  et  decreta  de  sublimio- 
ribus  studiis  referuntur,  ea  in  unum  contrahimus,  tum 
quod  ipse  actorum  textus  sat  clarus  sit,  tum  etiam 
quod  superiorum  facultatum  literariarum,  universitatis 
praecipue,  gravis  causa  in  catholicis  foliis  periodicis 
ditionum  foederatarum  assiduo  labore  ac  studio  ex 
omnibus  partibus  diligenter  a  peritis  examinetur. 

De  collegiis  Homae  et  Lovanii  constitutis. 

Caput  actorum  de  duobus  istis  seminariis  theolo- 
gicis,  quod  per  se  jam  perspicuum  est,  ut  diximus, 
illustriori  etiam  splendore  lucescet,  si  ad  solemnes 
literas  exigatur,  quibus  Sanctissimus  Pater  collegio  in 
Urbe  fundato  dignitatem  ac  privilegia  pontificii  col- 
legii  contulit. 

Constitutio  apostolica  erectionis  canonicae  romani 
collegii  americani  in  collegium  pontificium,  edit.  d. 
25.  Oct.  an.  1884 ;  non  immerito  primum  locum  inter 
parerga  operis  tenet  pp.  193  — 196.  Eam,  quia  omni 
ex  parte  meretur,  ut  a  juvene  theologo  americano, 
studiis  doctrinisque  dedito,  cum  otio?  considerate  ac 
diligenter  legatur  integra,  summatim  non  damus,  ne 
quis  brevi  ejus  notitia  contentus  accuratiori  cognitione 
textus  originalis  commode  supersedere  se  posse  credat. 

De  americana  universitate  catholica. 

Sanctissimus  Dominus  Noster  Leo  PP.  XIII. ,  su- 
prema    e  specula  in  salutem  omnium    late  gentium  in- 

tentus,  ac  nominatim  pro  eo,  quo  impense  flagrat  reli- 
gionis  catholicae  in  longinqua  America  amplificandae 
studio,  decreta  Baltimorensia  de  catholica  literarum 
universitate  fundanda  faustissimis  adprecationibus  ex- 
cepit,  maxima  verissimaque  spe  erectus ,  fore  ut  ejus- 
modi  institutum  Ecclesiae  in  ditionibus  foederatis  non 
minori  ornamento,  quam  animabus  lucrandis  adjumento 
sit  futura.  Sed  primis  his  laetitiae  significationibus 
non  contentus,  addit  acriores  subinde  stimulos,  et  pro- 
vida  erga  americanos  suos  filios  caritate  decretorum 
•executionem  efficaciter  urget;  dum  enim  ipse  ex  Sede 
sua  romana  obtinendae  populorum  illorum  salutis  quas- 
cunque  init  rationes  ac  vias,  vult  etiam,  ut  sacrorum 
-antistites  in  dioecesibus  suis  huc  intendant  curas,  acu- 
ant  industriam  facultatemque  conferant,  confidens  ita 
et  in  America  nunquam  defuturos  viros  literis  claros, 
qui  se  ex  hac  parte  quoque  pro  domo  Dei  opponant 
liaereticorum  et  infidelium  conatibus,  haud  alio  armo- 
rum  genere  callidius  contra  veritatem  utentium. 

Ex  actis  pontificiis  ad  universitatem  pertinentibus 
literas  indicasse  satis  habemus,  quas  Sanctissimus  Pater 
ad  opus  promovendum  die  10.  Aprilis  currentis  anni 
1887  dedit  ad  Emum.  card.  Gibbons,  quaeque  anglice 
«xtant  in  ephemeride  Baltimorensi  The  Sun,  die  8.  Sept. 
ri.  a.  —  Iis  in  Americam  allatis,  selecti  illi  viri?  qui  in 
concilio  plenario  negotiis  universitatis  gerendis  erant 
designati  (executive  board) ,  apud  Emum.  cardinalem 
convenerunt  eoque  praeside  duo  rite  statuerunt,  alterum 
scilicet,  universitatem  erigi  debere  in  urbe  Washing- 
ton ,  alterum  vero,  eidem  primum  rectorem  esse  dan- 
<ium  Rmum.  D.  Joan.  J.  Keane,  episcopum  Richmon- 
diensem :  quod  iste  sedulus ,  prudens  magnique  in  Ec- 
clesiam  meriti  praelatus  unanimi  omnium  suffragio 
«censeretur  ad  constituendam  regendamque  universi- 
tatem  natus  factusque.  Sed  haec  omnia  copiosius  nar- 
rata  invenies  in  laudata  jam  ephemeride  The  Sun 
1.  c.  juncta  simul  fusiori  illa  relatione,  quam  idem  Rmus. 

antistes  Richmondiensis  cum  Illmo.  episcopo  s.  Paulir 
D.  Joanne  Ireland,  de  iis  vulgavit,  quae  anno  supe- 
riori  acta  ab  ipsis  sunt  Romae  circa  arduum  fundan- 
dae  universitatis  negotium1).  —  Plenus  vi  ac  vigore 
antistes  rector  delatam  sibi  provinciam  strenue  admi- 
nistraturus,  paulo  post  eam  negotii  ad  optatum  exitum 
perducendi  rationem  inire  coepit,  ut  in  literariis  me- 
naeis  neo- eboracensibus  The  Catholic  World  annuntia- 
ret,  se  jam  instante  mense  Novembri  seriem  articulo- 
rum  de  mandato  sibi  facto  in  eodem  folio  publici  juris 
facturum:  quos  articulos  cupide  exspectamus. 

Sed  quum,  quae  ad  scholas  americanas  pertinent^. 
ex  obviis  foliis  nota  sint,  lectorem  nova  eorum  narra- 
tione  non  obtundemus. 


De  studio  theologico  Oeniponte  in  Tiroli. 

Majora  operae  pretia  apud  amicos  americanosr 
harum  rerum  cupidos,  merebimur,  si  authentica  illa. 
probataque  commendatione  scholarum  theologicarum^ 
quae  in  ipsis  concilii  decretis  occurrit,  veluti  per  antici- 
pationem  allata,  etiam  de  tertio  instituto  europaeo,  in 
actis  non  memorato,  pauca  quaedam  in  longinquis  illis- 
provinciis   adhuc  minus  nota  dicamus;    ut  ejus  quoque 


J)  Cfr.  The  Catholic  Review,  8.  Oct.  1887,  pp.  226—227.  —  Atten- 
tum  lectorem  in  Tiroli  non  fugiet  sententiarum  discrimen  inter  istam 
relationem  et  orationem ,  quam  ante  ipsos  30  annos  (16.  Nov.  1857)» 
Oeniponte  in  c.  et  r.  universitate  coram  Serenissimo  archiduce  Carola 
Ludovico  et  selectissima  auditorum  corona  habuit  Illmus.  Ernestus  Liber 
Baro  Moy  de  Sons,  juris  utriusque  professor  et  universitatis  rector., 
quum  Patres  S.  J.  de  mandato  Augustissimi  imperatoris  in  facultatem 
theologicam  solemniter  introduceret.  Quod  enim  cl.  rector  oenipontanus- 
ad  mentem  episcopi  Brixinensis  Vinccntii  Gasser  rationibus  stabilivitr. 
utilitati  prosperitatique  facultatis  theologicae  valde  conducere ,  ut  ordini 
religioso  tradatur,  id  admitti  in  America  posse,  non  judicant  Rmi.  re- 
lationis  auctores.  —  Sententiam  ea  de  re  ab  episcopo  Vincentio  latam 
exhibet  Zobl,  Vincenz  Gasser ,  Filrstbischof  von  Brixen ,  p.  214.  — 
Oratio  academica  Ernesti  L.  B.  Moy  de  Sons  reperitur  in  Katholisch» 
Blatter  aus   Tirol,  25.  Nov.    1857. 

cognitionem  consequi  per  hanc  occasionem  valeant. 
Dicimus  decretorum  numerum  185  (p.  93),  his  omnino 
conceptum  verbis : 

Ourent  autem  episcopi,  ut  ad  collegium  americanum 
Romae  vel  Lovanii  existens  vel  etiam  Oenipontem,  alum- 
nos  suos  mittant ,  qui  prae  caeteris  spem  majoris  pro- 
fectus  prae  se  ferant.  Quae  commendatio  non  minus 
etiam  pro  futuro  tempore  valet,  quando  seminarium  prin- 
cipale  jam  fuerit  institutum,  qimm  hoc  pro  iis ,  qui 
studia  sua  theologica  jam  absolverint,  sit  destinatum1). 

De  Oeniponte  igitur  deque  theologica  oenipontana 
schola  iis,  quorum  talia  scire  in  America  interest, 
breves  quasdam  notitias,  ex  variis  documentis  oeni- 
pontanis  selectas,  praesenti  loco  proponemus. 

Notitia    topographica. 

Tirolis  sive  Tyrolis  est  montana  provincia  per- 
ampla,  Augustissimo  imperatori  Austriae  subjecta,  alpi- 
bus  Germaniam  inter  ac  Italiam  mediis  circumsepta 
omnemque  in  partem  concisa ;  frequens  populis,  urbi- 
bus,  oppidis;  crebris  amoenisque  distincta  vallibus, 
lacubus ,  fluviis ;  per  plures  vias  ferreas ,  sub  horrida 
rupium  peraltarum  calvitie  constructas  saepeque  mon- 
tibus  artificiose  perfossis  subterraneas  vias  currentes, 
undequaque  accessu  facillima2);  regio  saluberrima  ideo- 


1)  Instituendo  huic  seminario  principali  patres  concilii  eum  finem 
praefixerunt ,  „ut  juvenes  consueto  studiorum  absoluto  cursu ,  disciplinis 
theologicis ,  vel  juri  canonico ,  aut  philosophicis  una  cum  naturalibus 
scientiis  aliisque,  quae  viros  ecclesiasticos  nostrates  decent,  tres  quatuorve 
annos  impendere  possent". 

2)  Ipsa  urbs  Oenipons  unum  est  ex  praecipuis  centris  viarum  fer- 
rearum ,  ubi  praeter  alias  duae  magnae  lineae ,  quae  mediam  Europam 
fere  perscindunt,  decussatim  secantur,  scilicet  linea  „Paris-Basel-Inns- 
bruck  -  Wien  -  Constantinopel"  et  linea  ,,Berlin  -  Miinchen  -  Innsbruck- 
Florenz  -  Rom".  In  duas  istas  principes  lineas  autem  omnes  aliae  viae 
ferreae  influunt,  quae  ex  variis  urbibus  maritimis ,  ubi  naves  americanae 
appelluntur,  in  continentem  europaeum  ducunt;  hinc  est  quod  Oenipons 
et  ex  America  commodum  et  apertum  habeat  aditum. 

que  advenis  ac  peregrinis  ex  variis  mundi  partibus 
confluentibus  inundata.  —  Regnum  vocari  posse,  non 
immerito  asserunt  scriptores1).  —  Populus  Tirolensis 
est  domi  bellique  laude  ingenii  ac  fortitudinis  clarus; 
sed  major  ejus  gloria  inde  habetur;  quod  nunquam  a 
sancta  religione  catholica  deflexerit;  quodque  jam  pri- 
dem;  avitae  pietatis  ardore  succensus,  primus  omnium, 
per  legitimos  suos  provinciales  ordines  seu  status  rite 
repraesentatus ,  solemniter  se  Sacratissimo  Cordi  Jesu 
devoverit  in  publicis  provinciae  comitiis  celebratis  an. 
17962).  Tirolis  praeterea  a  sacrosancta  synodo  oecu- 
menica  in  ejus  urbe  Tridento  celebrata  historicam  ce- 
lebritatem  est  consecuta.  —  In  spiritualibus  subest 
tribus  sacrorum  antistitibus ,  archiepiscopo  Salisbur- 
gensi,  episcopis  Brixinensi  et  Tridentino :  qui  quum 
ante  magnam  saecularizationem  factam  anno  1803  prin- 
cipes  sacri  romani  imperii  extitissent,  hodieque  juxta 
leges  austriacas,  titulo ,  insignibus  ac  privilegiis  prin- 
cipum  imperii  potiuntur. 

Provinciae  seu  comitatus,  ut  vocant;  urbs  primaria 
est  Oenipons  sive  Oenipontum  (Innsbruck),  ducto  no- 
mine  a  ponte  (Briicke),  quo  illic  fluvius  Oenus  (Inn) 
jungitur.  Amplis  conspicitur  aucta  suburbiis  ac  pala- 
tiis,  inter  quae  ipsa  sedes  caesarea  eminet.  Celebratur 
multis  templis;  religiosorum  domiciliis;  officinis  libra- 
riis;  musaeis;  aliisque  monumentis  ac  publicis  institutis 
visu  dig*nissimis.  In  iis  principem  sane  locum  tenet 
caesarea  et  regia  literarum  universitas  completa  erecta 
a.  1677 ,  cum  quatuor  suis  ordinibus  seu  facultatibus, 
theologiae,  juris,  medicinae  et  philosophiae. 

Facultas  theologica  disciplinas  sacras  tradit.  lingua 
latina,  exceptis  tantum  paucis  illis  lectionibus,  quae  in 


*)  Cfr.  Agricola,  Hist,  provinc,  S.  J,  German.  si/per.,  t.  I. 
dec.  3.,  n.  Z7. 

2)  Monumenta  authentica  ad  nationalem  hanc  solemnitatem  pertinentia 
exhibuimus  in  opere  „de  festis  utriusque  SS.  Cordis",  t.  I.,  pp.  238 — 242. 

programmate  leguntur  germanice  annuntiatae  pp.  1 4 1  sqq. 
In  reliquis  facultatibus  variae  materiae  ita  sunt  dispo- 
sitae,  ut  singulae  fere  a  pluribus  magistris  simul  do- 
ceantur,  ab  aliis  quidem  germanice  ab  aliis  autem  ita- 
lice;  utriusque  idiomatis  quippe  usus  est  in  Tiroli:  qui 
Germaniae  propiores  sunt  incolae,  germanica,  qui  Ita- 
liae,  italica  utuntur  lingua.  Atque  hinc  etiam  est,  cur 
tanta  facilitate  utramque  linguam  addiscere  possint, 
qui  ex  longinqua  America  Oenipontem  veniunt  sacris 
disciplinis  operam  daturi. 

Quatuor  facultates  numerantuniversim  magistros  75. 
Auditores  variant  inter  800  et  900. 

Scholae  theologicae  conspectus  generalis. 

Caesareae  et  regiae  universitatis  oenipontanae 
facultas  theologica  non  minima  est  inter  publicas  theo- 
logiae  scholas  Europae:  exhibente  nunc  personali  do- 
centium  catalogo  tredecim  sacrae  theologiae  doctores, 
qui  diligenter  omnes  audiuntur  (hoc  anno  schol.  1887 — 
1888)  a  282  clericis  studiosis,  qui  ex  57  diversis  Euro- 
pae  et  Americae  dioecesibus  atque  ex  20  variis  familiis 
religiosis  Oenipontem  confluxerunt  sacris  disciplinis 
rite  imbuendi.  —  Ex  iis  plerique  ad  vitam  et  hone- 
statem  clericorum  ex  genuina  ss.  canonum  mente  in- 
formantur  in  convictu  seu  seminario  theologorum  sancti 
Nicolai:  cui  quanto  acriori  studio  adversarii  Ecclesiae 
concitare  odium  atque  invidiam  conantur1),  tanto  majo- 
rem  benevolentiam  S.  D.  N.  Leo  PP.  XIII. ,  vestigiis 
ingressus  Pii  PP.  IX. ,  immortalis  memoriae ,  assidue 
praestare    pergit:    ut    adeo    huic  domui    non    immerito 


l)  In  binis  coraitiis  duorum  imperiorum ,  Germaniae  et  Austriae, 
Berolini  scilicet  ac  Viennae,  hostes  cum  impetu  et  tumultuantes  in  con- 
victum  oenipontanum  irruerunt  anno  1874,  innoxiam  domum  s.  Kicolai 
publica  vi  expugnaturi  atque  e  medio  sublaturi,  quod  ibidem  alumni 
multis  docerentur  Ecclesiam  fortiter  defendere:  qua  de  re  hodieque 
lectione  digna  sunt ,  quae  ex  ephemeridibus  collecta  prostant  in  folio 
^Correspondenz  des  Priestervereines" ,    12.   Jun.    1874,  pp.   292 — 295. 

illud  s.  Bernardi  accommodari  posse  videatur:  Nec 
facile  dixerim,  qnid  illius  seminarii  disciplinam  atque 
eruditionem  adstruat  sanctiorem,  horum  favor,  aut  pavor 
illorum. 

Facultas  theologica    c.  et  r.  universitatis. 

Disciplinarum  genera,  quibus  perdiscendis  audi- 
tores  facultatis  theologicae  operam  navant,  haec  sunt: 
a)  Propaedeutica  philosophico-theologica ;  b)  theologia 
dogmatica ;  c)  theologia  practica,  complectens  eam;  quae 
dicitur  moralis  et  pastoralis;  d)  studium  biblicum,  quo 
nomine  collectivo  veniunt:  introductio  generalis  et  spe- 
cialis  in  sacras  literas,  archaeologia  biblica,  hermeneu- 
tica  et  exegesis;  e)  jus  ecclesiasticum,  publicum  et  pri- 
vatum;  f)  historia  ecclesiastica  ;  g)  archaeologia  chri- 
stiana ;  h)  eloquentia  sacra  cum  catechetica  et  paeda- 
gogica;  i)  linguae  orientales,  hebraica,  arabica,  syriaca 
et  chaldaica. 

Disciplinae  sacrae  ita  sunt  in  facultate  theologica 
universitatis  inter  13,  quos  diximus,  magistros  distri- 
tributae ,  ut  intra  quatuor  annos  universae  pertracten- 
tur.  Quae  sunt  majoris  amplitudinis  et  gravitatis  a 
pluribus  etiam  traduntur;  sic,  ut  quatuor  tantum  disci- 
plinas  memoremus,  studio  biblico  assignati  sunt  quatuor 
docentes,  theologiae  dogmaticae  tres ;  theologiae  prac- 
ticae  duo;  juri  ecclesiastico  pariter  duo1). 

Specialiorem  materiarum  dispositionem  prudens 
lector  ex  indice  lectionum  unius  semestris  facile  cogno- 
scet.  En  igitur,  quae  in  authentico  ac  typis  impresso 
universitatis  prospectu  pro  currente  semestri  hiberno 
anni  scholastici  1887 — 1888  indicuntur  lectiones  publicae 
in  facultate  theologica  pp.  XI — XII: 


')  In  facultate  juridica  etiam  jus  canonicum  a  duobns  aliis  profes- 
soribus  iisque  laicis  germanice  et  italice  traditur;  in  imperio  Austriae 
quippe  omnes  hujus  facultatis  auditores  jus  canonicum  quoque  frequen- 
tare  debent,  quum  ex  legib^is  imperii  nonnisi  „doctores  ntriusque  juris", 
civilis  et  canonici,  possint  creari. 

C/ESAREA  ET  REGIA  LITERARUM  UNIVERSITAS  (ENIPONTE. 

FACULTAS    THEOLOCtICA. 

Praeleetiones  publicae1) 
semestris   hiberni    1887  —  1888. 

Prof.  Dr.  Tuzer  (1857): 

Hermeneutica    biblica,     semel     per    hebdomadam; 

fer.  III.   ab  hora   10 — 11   in  audit.  Nr.  II. 
Lingua  hebraica,    bis   per  hebdomadam,    fer.  II.    et 

VI.  ab  hora  2 — 3   in  audit.  Nr.  II. 
Seminarium   exegeticum,    semel    per    hebdomadam, 

Sabb.  ab  hora  4  —  5  in  audit.  Nr.  II. 

Prof.  Dr.  Hurter  (1858): 

Theologia     dogmatica     (theologia     fundamentalis), 

quinquies    per    hebdomadam,    fer.    II.    III.    IV.    VI. 

Sabb.  ab  hora  9 — 10  in  audit.  Nr.  I. 
Seminarium    dogmaticum,     bis    per    hebdomadam, 

fer.  II.    ab    hora   11  — 12,    fer.  IV.    ab  hora  3 — 4   in 

audit.  Nr.  I. 

Prof.  Dr.  Jung  (1858): 

Theologia  moralis  et  pastoralis  (pars  gen.  et  de- 

cal.);    quinquies    per    hebdomadam;    fer.  II.  IV.  V. 

VI.  Sabb.  ab  hora   10 — 11   in  audit.  Nr.  I. 
Collationes    pastorales,     semel     per    hebdomadam, 

fer.  V.  ab  hora  6—7  vesp.   in  audit.  Nr.  I.    . 
Exercitationes  pastorales,  semel  per  hebdomadam; 

fer.  VI.  ab  hora  2 — 3   in  audit.  Nr.    1. 


x)  Series  praelectionum  exacta  est  ad  ordinem  temporum,  secundnm 
quem  professores  in  nniversitate  docent.  Professores  ordinarii  tamen 
praecedunt.  In  parenthesi  nominibus  adjecta  notatnr  accessus  ad  publi- 
cam   cathedram. 

Prof.  Dr.  Mlles  (1859): 

Jus  canonicum    (de   jure    ecclesiastico    publico),    ter 

per  hebdomadam,    fer.  III.  V.  Sabb.    ab  hora  8  —  9 

in  audit.  Nr.  I. 
Interpretatio    actorum    et    decretorum    concilii 

plenarii  Baltimorensis  tertii  an.    1884  Pars  I.; 

semel    per  hebdomadam,    fer.  III.    ab    hora   11  — 12 

in  audit.  Nr.  III. 

Prof.  Dr.  Stentrup  (1867): 

Theologia  dogmatica  (Christologia),  quinquies  per 
hebdomadam;  fer.  II.  III.  IV.  VI.  Sabb.  ab  hora 
9 — 10  in  audit.  Nr.  II. 

Seminarium  dogmaticum,  semel  per  hebdomadam, 
fer.  IV.  ab  hora   11  — 12   in  audit.  Nr.  II. 

Prof.  Dr.  Grisar  (18  71): 

Kirchengeschichte  (die  VI  ersten  Jahrhunderte)r 
3  Stunden  wochentlich  ;  Montags,  Mittwochs;  Frei- 
tags  von  4  —  5  Uhr;  im  Horsaal  Nr.  I. 

Prof.  Dr.  Bickell  (1874): 

Erklarung    der    Genesis,    3    Stunden    wochentlich,. 

Montags ,  Mittwochs ;   Samstags  von   2 — 3   Uhr ;    im 

Horsaal  Nr.  I. 
Hebraische  Uebersetzungsiibungen   (aus  der  Ge- 

nesis);  2  Stunden  wochentlich;  Mittwochs;  Samstags 

von  5 — 6  Uhr;  Horsaal  Nr.  III. 
Syrische  und  chaldaische  Grammatik;   2  Stunden 

wochentlich;  Montags;  Freitags  von  3 — 4  Uhr;  H6r- 

saal  Nr.  III. 
Arabische  Uebersetzungsiibungen;  2  Stunden  wo- 

chentlich;  Mittwochs;  Samstags  von  3 — 4  Uhr;  H6r- 

saal  Nr.  III. 

Prof.  Dr.  Limbourg  (1875): 

Theorie  der  geistlichen  Beredtsamkeit;    3   Stun- 
den    wochentlich;    Montags;    Mittwochs;    Freitags 
von   8 — 9   Uhr;  Horsaal  Nr.  III. 

Homiletisches  Seminar;  zweimal  wochentlich,  Mon- 

tags;  Freitags  im  theologischen  Convicte. 
Propaedeutica  philosophico  -  theologica;  ter  per 

hebdomadam;    fer.  III.  V.   Sabb.    ab  hora  9 — 10  in 

audit.  Nr.  III. 
Seminarium  propaedeuticum;  semel  per  hebdoma- 

dam;  fer.  IV.   ab  hora   11 — 12  in  audit.  Nr.   III. 

Prof.  Dr.  loldin  (1885): 

Propaedeutica  philosophico  -  theologica,  quater 
per  hebdomadam;  fer.  II.  IV.  VI.  ab  hora  9 — 10, 
fer.  II.   ab  hora  3 — 4  in   audit.  Nr.  III. 

Seminarium  propaedeuticum ;  semel  per  hebdo- 
raadam,  fer.  VI.   ab  hora  3 — 4  in   audit.  Nr.  III. 

Liturgik;  1  Stunde  wochentlich;  Dienstags  von  10 — 11 
Uhr;  Horsaal  Nr.  III. 

Privatdocent  Dr.  Biederlack  (1882): 

Theologia    moralis    et    pastoralis    (pars    gen.;    de 

virtut.  theol.;  de  praec.  decal.   et  eccles.);  quinquies 

per    hebdomadam ,    fer.    II.    IV.    V.    VI.    Sabb.    ab 

hora   10 — 11   in  audit.  Nr.  II. 
Seminarium  casuisticum;    semel   per   hebdomadam; 

fer.  IV.  ab  hora  6  —  7  in  audit.  Nr.  II. 
Jus  canonicum   (de  episcopis  eorumque  adjutoribus), 

bis  per  hebdom.;  fer.  II.  ab  hora  6  —  7   et  Sabb.  ab 

hora  4 — 5  in  audit.  Nr.  II. 

Privatdocent  Dr.  Flunk  (1886): 
Exegesis  (vita  divini  Salvatoris  juxta  quatuor  Evang.)7 

ter  per  hebdomadam;  fer.  II.  IV.  VI.  ab  hora  4 — 5 

in  audit.  Nr.  II. 
Introductio  specialis  in  libros  Novi  Testamenti, 

ter  per  hebdomadam,  fer.  II.  IV.  VI.  ab  hora  8 — 9 

in  audit.  Nr.  I. 

Privatdocent  Dr.  Straub  (1886): 
Theologia  dogmatica  (de  gratia  actuali),  quinquies 
per    hebdomadam ;    fer.  II.  IV.  VI.  Sabb.    ab    hora 
3 — 4;  fer.  V.  ab  hora  9 — 10  in  audit.  Nr.  I. 

Seminarium  dogmaticum,    semel  per  hebdomadam, 
fer.  II.  ab  hora   11 — 12   in  audit.  Nr.  I. 

Privatdocent  Dr.  NisillS  (1887): 
Exegesis   (pericopae  evangelicae  anni  ecclesiasticae), 
ter    per    hebdomadam,    fer.  V.  VI.   Sabb.    ab    hora 
11  — 12  in  audit.  Nr.  II. 


De  promotione  ad  doctoratum  s.  theologiae. 

Qui  bonos  in  literis  progressus  fecerint,  absoluto 
quadriennio  theologico  ad  examina  rigorosa  pro  obti- 
nenda  laurea  doctoratus  s.  theologiae  admitti  poterunt. 
Sunt  autem  ejusmodi  examina  numero  quatuor,  singula 
horarum  duarum :  1.  ex  linguis  orientalibus  et  disci- 
plinis  biblicis;  2.  ex  theologia  dogmatica;  3.  ex  jure 
canonico  et  historia  ecclesiastica;  4.  ex  theologia  prac- 
tica  et  eloquentia  sacra. 

Praescripta  haec  tentamina  rigorosa  non  possunt 
continenter,  h.  e  ,  nullo  interjecto  spatio,  peragi;  debent 
enim  certa  temporum  intervalla  inter  unum  atque  alte- 
rum  examen  intercedere;  ex  scripta  lege  quidem  saltem 
trium  mensium  spatium  requiritur,  verum  ex  ipsius  can- 
didati  arbitrio,  cui  permissum  est  interstitia  extendere, 
fere  semper  intervalla  semestria,  et  saepe  etiam  lon- 
giora,  servantur,  tum  propter  amplam  materiae  molem, 
tum  propter  eam ,  quam  res  ipsa  flagitat,  examinum 
severitatem. 

Et  ista  quidem  ita  stricte  sunt  servanda,  ut  facul- 
tati  theologicae  nulla  ratione  liceat  quidpiam  immu- 
tare  aut  indulgere;  in  examinibus  rigorosis  quippe  et 
in  promotionibus  ad  doctoratus  gradum  regitur  et  ipsa 
jure  pontiiicio  simul  ac  caesareo,  scilicet  solemni  con- 
cordato  inter  Summum  Pontificem  et  augustissimum 
imperatorem  inito  anno  1856.  Inde  venit,  quod  docto- 
res  s.  theologiae  Oeniponte  creati  etiam  ad  normam 
juris    civilis    omnibus    juribus    ac   privilegiis    gaudeant, 

quibus    doctores    aliarum     facultatum    austriacarum    in 
imperio  potiuntur. 

Poterit  iste  utriusque  auctoritatis  concursus  in  theo- 
logicis  g*radibus  conferendis  ipso  diplomate  illustrari, 
quo  et  Americani,  in  facultate  theologica  rite  promoti, 
ab  universitate  solemniter  ornantur1).  Est  autem  ejus- 
modi: 

Nos  Rector#et  universitas  caesareo-regia 
Leopoldino-Franciscea  lectoribus  salutem. 

Laudabile  imprimis  majorum  nostrorum  institutum 
est,  ut;  qui  honestis  studiis  atque  artibus  liberalibus 
diu  se  dediderunt,  antequam  ad  vitae  communis  usum 
et  praxim  se  conferant,  ante  omnia  subeant  rigoro.i 
examina,  ut  debitum  eruditionis  suae  testimonium  legi- 
timo  acquirant  modo.  Itaque  quum  ornatissimus  doctis- 
simusque  Dominus  N.  N.  diligentem  assiduamque  scien- 
tiis  theologicis  quatuor  annorum  curriculo  operam  na- 
vasset,  et  jam  ad  exhibenda  doctrinae  suae  specimina 
paratus  a  Nobis  petiisset,  ut  ipsum  titulo  academico 
doctrinae  suae  convenienti  ornaremus,  ei  nos  assentiri 
non  dubitavimus ,  eumque  per  universam  theologiam 
accurate  examinavimus.  Quum  exinde  praeclaram  eru- 
ditionem  suam  ac  theologiae  peritiam  abunde  Nobis 
probasset,    atque  emissa    fidei    professione    gravissimo 


l)  Cum  caritate  et  gratulatione  memoria  tenemus ,  ex  americanis 
sacerdotibus  ad  insignem  doctoratus  honorem  in  alma  hac  universitate 
fuisse  promotos :  RR.  DD.  Zardetti  Ottonem,  canonicum  s.  Mauritii 
et  vicarium  generalem  episcopi  Tiberiadis ,  vicarii  apostolici  Dakotae ; 
Paulum  Holscher,  cancellarium  curiae  episcopalis  Buffalensis;  Aemi- 
lium  Seele,  sacrae  theologiae  in  seminario  Ludovicopolitano  profes- 
sorem ,  qui  et  theologi  munere  in  concilio  Baltimorensi  est  functus ; 
Simonem  Lebl,  sacrae  theologiae  in  seminario  metropolitano  Milwau- 
kiensi  professorem;  Ludovicum  Miller,  Ord.  Min.  Conventual.  s.  Fran- 
cisci,  in  urbe  Ludovicopolitana  parochialis  ecclesiae  rectorem ;  Her- 
mannum  Hiiser,  parochum  in  Huntington ,  dioecesis  Wayne  castren- 
sis,  et  Godofridum  WuTffing,  parochum  in  Roxbury,  archidioecesis 
Milwaukiensis.  Ouibus  currente  hoc  anno  scholastico  accedet  R.  D. 
Josephus  Synnett,  dioecesis  novarcensis  sacerdos,  qui  jam  omnibus 
ere  conditionibus  a  lege  postulatis  rite  satisfecit, 

Nilles,    Conc.  Baltimor.  10 

sese  obstrinxisset  juramento  ad  Ecclesiae  catholicae 
dogmata  ubique  ac  semper  tuenda  et  conservanda, 
libenter  contulimus  petenti  honorem,  qui  virtuti  et 
honestis  studiis  debetur.  Quapropter  auctoritate  Pon- 
tificia  utentes  ac  potestate  Nobis  ab  Augustissimo  Im- 
peratore  Francisco  Josepho  Im0  concessa  eundem  Domi- 
num  N.  N.  die  ....  doctorem  in  theologia  pronuntia- 
vimus  ac  declaravimus.  Fecimus  et  facimus  ei  pote- 
statem,  omni  jure  omnibusque  gradus  et  ordinis  sui 
insignibus,  privilegiis,  auctoritate  utendi  ad  rem  tum 
christianam  tum  publicam  pro  viribus  promovendam. 

In  quorum  omnium  fidem  diploma  hoc  publicum 
majore  universitatis  sigillo  signatum,  nec  non  propria 
Nostra,  et  actuarii  academici  jurati  subscriptione  fir- 
matum  ei  dari  curavimus. 

Oeniponte  etc. 

Convictus    sive    seminarium    theologorum, 

cui  antiquum  nomen   domus  sancti  Nicolai 

retentum. 

Societas  Jesu  suprema  ecclesiastica  et  saeculari 
potestate  ad  docendas  in  caesarea  et  regia  literarum 
universitate  oenipontana  disciplinas  theologicas  rite 
vocata  anno  1857,  eum  sibi  in  exequendo  hoc  man- 
dato  finem  praefixit,  ut  non  solum  discentium  mentes 
omni  divinarum  rerum  doctrina  imbueret,  sed  etiam 
ut  eorum  animos  ad  veram  pietatem  informaret,  quo 
deinde,  qui  curae  suae  fuissent  hic  commissi,  aliquando 
ad  sua  reversi  aliis  quoque  divinae  sapientiae  pro- 
bati  magistri  et  omnis  exercendae  virtutis  auctores 
existerent. 

Quem  finem  ut  Societas  Jesu,  sacras  disciplinas  in 
publica  universitate  Oeniponte  docendo,  certo  conse- 
queretur,  simulque  Rmorum.  antistitum  et  religiosarum 
familiarum  praesidum  votis  satisfaceret,  anno  sequenti 
in  antiqua  domo  s.  Nicolai  convictum  sive  seminarium 

theologicum  sibi  constituendum  duxit,  in  qua  alumni, 
theologiae  in  universitate  auditores,  dignam  sacerdote 
vivendi  rationem  et  sacros  labores  rite  faciendi  modum 
acciperent.  Et  quoniam  erectum  est  seminarium  in 
antiquo  convictu  ad  s.  Nicolai7  cui  olim,  ante  suppres- 
sionem  Societatis  an.  1773,  idem  erat  finis  praestitutus, 
novus  hic  convictus  restitutus  an.  1858  hodieque  domus 
s.  Nicolai  vocatur. 

Fundamentum  omnis  literarum  ac  pietatis  disci- 
plinae  praesides  posuerunt  in  constitutionibus  sapien- 
tum  fere  omnium  virorum  comprobatis,  quas  s.  Ignatius 
<ie  Loyola  collegio  germanico  et  hungarico  de  Urbe 
scripsit;  pluribus  tamen  aut  additis  aut  demptis,  quae 
temporum  ac  locorum  ratio  postulare  videbatur.  Ex 
purissimo  hoc  fonte  ecclesiasticum  spiritum  haurientes 
novi  convictores  s.  Nicolai,  laudatissimis  vestigiis  in- 
gressi  eorum,  qui  per  duo  continenter  saecula  almam 
■domum  a  sancto  suo  patrono  appellatam  longe  lateque 
illustrarunt ,  vitam  consuetudinemque  majorum  variis 
illis  studiis  atque  officiis  jam  exprimere  contendunt, 
quae  brevi  explicata  reperiuntur  in  proprio  libello 
domestico  inscripto  Consuetudines  convictus  s.  Nicolai 
Oeniponte.    Typ.  Fel.  Rauch.   1869. 

Convictus  s.  Nicolai  ita  constitutus  brevi  laetissime 
fiorere  coepit  atque  ob  frequentiam,  pietatem,  erudi- 
tionem  omnium  oculos  in  se  convertit.  Et  frequentiam 
quod  spectat;  res  est  ex  actis  publicis  testatissima, 
inter  convictus  parietes  se  toto  tempore  florem  theo- 
logicae  facultatis  discentis  apud  c.  et  r.  universitatem 
oenipontanam  continuisse:  plurimos  in  eo  vel  a  sacer- 
dotii  honore,  vel  a  religiosa  professione,  vel  a  stirpis 
nobilitate7  vel  ab  obitis  in  republica  muneribus  aesti- 
mandos.  Sed  de  numero  ac  conditione  alumnorum 
deque  domus  spatiis  ter  laxatis  ipsi  catalogi  annui  cum 
collectivis  convictus  epistolis  typis  impressis  sunt  con- 
sulendi. 

10* 

De    favoribus    pontificiis    in    convictum 
collatis. 

Ut  domus  s.  Nicolai  restituta  adeo  laeta  caperet  in- 
crementa  ejusque  delecta  juventus  tam  amplum  nomem 
brevi  consequeretur,  unus  praeter  caeteros  adjuvit  ipse 
Summus  Pontifex  Pius  PP.  IX. ,  incolas  convictus  omni 
genere  liberalitatis  munifice  et  large  cumulando:  quo- 
rum  beneficiorum  ut  publica  perennisque  apud  posteros- 
et  memoria  extaret  et  gratia,  alumni  omnia  rescripta 
pontificia  in  fasciculum  collecta  typis  exscribenda  cu- 
rarunt,  quem  sub  titulo  codicis  epistolici  convictus  s. 
Nicolai  ad  calcem  historiae  domus  s.  Nicolai  Oeniponte' 
exhibuimus  an.  1870.  Ex  iis  pauca  haec  enotasse  non. 
abs  re  fuerit: 

„Mirum  non  est,  quod  saepe  ad  vos  oculos  curasque 
nostras  convertamus,  vosqite  iterum  iterumque  adhortemur 
ad  pietatem,  ad  docilitatem,  ad  obsequium  in  praeceptores 
vestros ,  ad  alacritatem  in  obeundo  studiorum  curriculo : 
potissimum  cum  e  tot  alienigenis  convictum  istum  coa- 
luisse  discamus,  ut  dum  vos  monemus ,  complures  simul 
gentes  alloqui  videamur ,  variisque  nationibus  ea  moliri 
subsidia,  quae  cujusque  patria  a  singulis  exspectat"1). 

„Divitem  in  misericordia  Deum  humiliter  enixeque 
exoramus ,  ut  fausta  omnia  ac  felicia  vobis  concedere,  ef 
uberrima  divinae  suae  gratiae  dona  super  vos  ejfundere 
semper  velit ,  quo  magis  in  dies  digne  ambulantes  in 
vocatione ,  qua  vocati  estis ,  et  euntes  de  virhtfe  in  vir- 
tutem  vehiti  industrii  ac  navi  operarii  valeatis  qua  voce, 
qua  opere ,  qua  exemplo  dominicum  agrum  sedulo  exco- 
lere,  et  contra  humani  generis  hostem  viriliter  pugnare"2). 

„Non  immerito  confidimus  fore,  ut  Dei  spiritus  vir- 
titte  acti  et  roborati  valeatis  occurrentia   disjicere   obsta- 


x)  Ex    literis  SS.   D.  N.  Pii  PP.  IX.    ad    cOnvict.    oenipont.    d.  d. 
4.  Maji   1867. 

-)  Ex  literis  d.  d.  27.   Maji   1869. 

,cula  et  perutilem  adhibere  operam  tutelae  et  incrementis 
Ecclesiae  salutique  patriae  vestrae :  quod  sane  nominatim 
ioto  corde  adprecamur  etiam  paucis  illis  dissitae  Ame- 
ricae  filiis,  qui  pari  proposito  inter  vos  versantur"1). 

Praedecessoris  sui  exemplum  secutus  S.  D.  N. 
Leo  PP.  XIII.  non  minus  praeclara  benevolentiae  signa 
impertitus  convictui  est,  tum  humanissimis  literis  ad 
alumnos  datis  d.  30.  Aprilis  an.  1879,  tum  novis  gratiis 
variis  occasionibus  concessis.  Quam  eandem  eximiam 
liberalitatem  in  convictores  s.  Nicolai  usque  pergens 
'Conferre,  eos  Sanctitas  Sua  singulis  fere  annis  aliis 
iisque  insolitis  muneribus  explet,  quum  tempore  pa- 
schali  delectos  quosdam  alumnos  Romam  mittunt,  filia- 
lis  obsequii  testimonium  nomine  omnium  verbis  decla- 
raturos  factisque  praestituros.  Mirum  igitur  videri  non 
debet,  quod  convictus  theologorum  ad  s.  Nicolai,  Summo 
Pontifici  tot  argumentis  comprobatum,  et  optimis  juve- 
nibus  abundet,  et  ab  aliis  etiam  longe  plurimis  majo- 
rem  in  modum  expetatur,  quin  tamen  propter  angu- 
stias  loci  impetrare  optatum  possint. 

De  favoribus  antistitum  americanorum. 

Insignibus  favoribus  Rmi.  episcopatus  americani 
quoque  se  semper  ornatum  fuisse,  convictus  oenipon- 
tanus  merito  laetatur.  Id  vel  ex  eo  patet;  quod  Rmi. 
.sacrorum  antistites  ac  plures  regularium  ordinum  prae- 
fecti  vel  inde  a  prima  convictus  restitutione  anno  1858 


a)  Ex  literis  d.  d.  4.  Decemb.  1873.  —  Pauci  illi  dissitae  Ame- 
ricae  filii  eo  anno  erant  numero  17,  in  quibus,  praeter  memoratos  doc- 
tores  oenipontanos  Holscher,  Miller,  Seele  et  Wiilffing,  eminuit  Rmus. 
Jacobus  Zilliox,  ex  abbatia  s.  Vincentii  O.  s.  B.,  qui  die  22.  Julii 
1885  solemni  benedictione  constitutus  est  abbas  mitratus  novi  monasterii 
novarcensis.  Ex  iis  etiam  R.  D.  Norbertum  Kersten  speciali  men- 
tione  dignum  loquitur  insigne  Vicarii  generalis  officium ,  quo  diu  jam 
in  dioecesi  Sinus  viridis  non  sine  laude  fungitur.  Caeteri  omnes  in 
variis  statuum  unitorum  dioecesibus  in  cura  animarum  constituti  „tutelae 
•et  incrementis  Ecclesiae  salutique  patriae  perutilem  adhibent  operam". 

facta  juvenes  suos  fidei  curaeque  praesidum  domus 
s.  Nicolai  instituendos  commiserint  atque  ex  alumnis 
convictoribus  operas  sibi  instanter  expetierint.  Sic^ 
ut  unum  tantum  exemplum  ponatur,  statim  ab  ineunte 
anno  schol.  1858 — 59  cum  primis  domus  alumnis  con- 
victum  ingressus  est  Florianus  Payer,  optimae  spel 
juvenis,  qui  apostolicis  laboribus  confectam  vitam  in 
urbe  Rofifensi  clausit  11.  Febr.  an.  1877;  quo  eodero 
die  ibidem  et  alius  convictor  in  flore  aetatis  beatam^ 
ut  speramus,  mortem  obiit,  nimirum  Augustinus  Krausr 
qui  non  ita  pridem  parochiae  administrandae  erat  prae- 
fectus.  Utrumque  defunctum  domus  s.  Nicolai  alum- 
num  praesentibus  cadaveribus,  in  ecclesia  s.  Josephi 
simul  expositis,  post  datam  absolutionem  digne  lauda- 
vit  ipse  Rmus.  D.  Mc  Quaid,  episcopus  Roffensis, 
quem  aliunde  etiam,  quod  grati  testamur,  oenipontanus 
theologorum  convictus  benevolum  patronum  studiosum- 
que  rerum  suarum  fautorem  semper  est  expertus.  —  Sed 
qui  primis  annis  pauci,  ut  verbis  Pii  PP.  IX.  utamur, 
in  magna  convictorum  multitudine  versabantur  dissitae 
Americae  filii ,  faventibus  illustrissimis  statuum  foede- 
ratorum  antistitibus,  paulatim  ita  creverunt  numero,  ut 
currente  hoc  anno   1887  ad  triginta  tres  ascenderint. 

Similia  peculiaris  planeque  paternae  benevolentiae 
documenta  a  multis  aliis  Rmis.  episcopis  americanis. 
accepta  sibi  convictus  cum  laetitia  gratulatur.  Verum 
ea  hic  volentes  scientesque  omittimus ;  nam  paritatero 
fugimus  atque  ex  ea  taedium.  Omnium  loco  unum 
dumtaxat  adscribimus  factum  Rmi.  D.  Ryan;  episcopi 
Buffalensis,  quem  longa  erga  nos  beneficentiae  con- 
suetudo  paratiorem  fecerat  et  exercitatiorem  ad  bene 
de  convictu  oenipontano  promerendum.  Illustrissimus 
hic  praesul  quippe  clericos  suos  adeo  absolute  domui 
s.  Nicolai  concredidit  tantumque  in  studio  ac  prudentia 
praesidum  fidit;  ut  P.  Regentem  an.  1874  constitueret 
suum  vicarium  generalem,  cui  res  omnes  theologorum 
suorum  cum  legitima  potestate  essent  commissae. 

Recensitis  hucusque  suis  de  convictu  meritis  tan- 
dem  quam  maximum  cumulum  Rmus.  episcopatus  ame- 
ricanus  addidit,  condito,  quod  supra  relatum  est,  de- 
creto;  pro  quo  beneficio  ipsa  facultas  theologica  cae- 
sareae  et  regiae  universitatis  singularibus  verbis  gratias 
agere  properavit  his  ad  Emum.  cardinalem  Baltimo- 
rensem  datis  literis: 

Innsbruck,  Tyrol, 
June   18,   1866. 
Your  Eminence1), 
While    perusing    the    Acts    of   the    last    American 
Plenary  Council,    lately  received,  we  were  agreeably 
surprised  to  find  our  theological  school,  together  with 
Rome  and  Louvain,   recommended   by  the  Fathers  of 
the  Council  for  their  theological  students. 


*)  Eminentia  Vestra ! 

Actis  ultimi  concilii  plenarii  americani,  quae  nuper  accepimus,  per- 
lectis ,  gaudio  necopinato  sumus  perfusi ,  quum  inveniremus ,  nostram 
hanc  facultatem  theologicam  quoque  una  cum  Romano  et  Lovaniensi 
collegiis  a  concilii  patribus  fuisse  theologiae  studiosis  commendatam. 

Placeat  Eminentiae  Vestrae  universoque  americano  episcopatui  hu- 
miles  atque  intimas  nostras  gratias  pro  fiducia  adeo  benigne  in  nobis 
collocata  admittere  ac  ratas  habere.  Ejusmodi  benevolens  comprobatio 
modesti  laboris  nostri ,  ab  augustissimo  illo  consessu  profecta,  id  effi- 
ciet,  ut  potentius  excitemur  ad  opus  nostrum  prosequendum,  eos  scilicet, 
qui  curae  nostrae  fuerint  concrediti,  ad  literas  et  ad  spiritum  vere  eccle- 
siasticum  informandi. 

Et  quoniam  magni  omnino  aestimamus  nostras  relationes  cum  occi- 
dentali  continente,  eximia  illa  optimaeque  spei  vinea  Ecclesiae,  id  nobis 
proposuimus ,  ut  peculiarem  attentionem  ad  cognitionem  rationemque 
literarum  theologicarum  ac  juris  canonici  foederatorum  statuum  diri- 
geremus. 

Nolentes  nimis  abuti  Eminentiae  Vestrae  pretioso  tempore,  et  nihilo- 
minus  desiderio  moti,  concilii  patribus  gratias  nostras  pio  insigni  eorum 
benevolentiae  caritate  referendi,  humiliter  oramus,  ut  praesentes  literae, 
in  catholica  aliqua  ephemeride  promulgatae,  Adm.  Rev.  fratribus  vestris 
notae  fiant. 

Osculantes  sacram  purpuram,  praecipuae  nostrae  observantiae  sensus 
testamur, 

Eminentiae  Vestrae 

obedientes  servi 
professores  facultatis  theologicae   Oeniponte. 

May  it  please  Your  Eminence  and  the  whole  Ame- 
rican  Episcopacy  to  accept  our  humble  and  heartfelt 
thanks  for  the  confidence  so  kindly  placed  in  us.  So 
favorable  an  acknowledgement  of  our  modest  work 
from  that  august  assembly  will  act  as  a  mighty  im- 
pulse  in  our  endeavors  to  instruct  and  educate  in  the 
true  ecclesiastical  spirit  those  entrusted  to  our  care. 

In  consideration  of  the  high  esteem  in  which  we 
hold  our  relations  to  the  western  continent,  that  great 
and  promising  harvest-field  of  the  Church,  we  intend 
to  pay  special  attention  to  the  theological  literature 
and  canon  law  of  the  United  States. 

Unwilling  to  trespass  too  much  on  Your  Emi- 
nence's  valuable  time,  but  still  desiring  to  return  our 
thanks  to  the  Fathers  of  the  Council  for  their  kindly 
consideration,  we  humbly  request  that  this  letter  be 
made  known  to  your  Rt.  Rev.  Brethren  by  publica- 
tion  in  a  catholic  newspaper. 

Kissing  the  sacred  purple,  we  remain  with  ex- 
pressions  of  the  deepest  veneration, 

Your  Eminence's  obedient  servants 
The  Professors  of  the  Theological  Faculty 
of  Innsbruck. 

Dum  Emus.  princeps  literis  ad  decanum  facultatis 
datis  die  22.  Oct.  ejusdem  anni  clementer  respondit, 
se  epistolam  oenipontanam  statim,  ad  voluntatem  facul- 
tatis  theologicae,  in  ephemeridibus  germanicis  et  an- 
glicis  publicandas  curasse,  per  eandem  occasionem  etiam 
ex  sua  parte  praecipuae  suae  observantiae  sensus  oeni- 
pontanae  huic  „scholae  pietatis  ac  literarum"  benevole 
profiteri,  atque  omnibus  ejusdem  facultatis  doctoribus 
fausta  omnia  a  Domino  ita  precari  dignatus  est: 

„1  beg  leave  to  assure  you  of  the  high  regard  in 
which  I  hold  your  school  of  piety  and  learning,  and 
to  tender  to  yourself  and  your  devoted  associates  of 
Innsbruck's  Theological  Faculty  my  best  wishes". 

„  „     Raftery  Eduard.,  dioec  Providentiensis  presbyt. 

„  „    Siegelack  Franc,   dioec.  Brooklyniensis  presbyt. 

„  „     Siepen  Franc,  .dioec.  Vincennopolitan.  presbyt. 

„  „     Straten  Joseph.,   dioec.  Roffensis  presbyter. 

„  „     Synnett  Joseph.,    dioec.  Novarcensis   presbyter. 

„  „     Trautlein  Franc,   dioec   Buffalensis  presbyter. 

D.  Burelbach  Franc,  archidioec.  Chicagiensis  diaconus. 

„  Nash  Joanv  dioeces.  Buffalensis  diaconus. 

B. 
Theologi  in  minoribus  ordinibus  constituti. 

D.  Busch  Joseph.,  dioec  s.  Pauli  de  Minnesota  acolyth. 

„  Kohmescher  Aloys.,  archidioec  Cincinnaten.  acolyth. 

„  Niemann  Henric,  dioeces.  s.  Josephi  acolythus. 

,.  Schuhmann  Georg.,  dioec  Ludovicopolitan.  acolyth. 

„  Steinbrecher  Franc    dioeces.   Sinus  viridis  acolyth. 

C. 

Theologi  ordinum  candidati. 

D.  Corbett  Joan.,  dioeces.  Brooklyniensis. 
Eschmann  Carol.,  dioeces.  Altonensis. 
Essmann  Leo,  dioeces.  Bostoniensis. 
Illig  Joseph.,  dioeces.  Eriensis. 
Knappe  Leo,  dioeces.  Bostoniensis. 
Lainck  Anton.;  dioeces.  Oregonopolitanae. 
Marshall  Carol.,  archidioec.  Neo-Eboracensis. 
Scherer  Franc.;  dioeces.  Buffalensis. 
Schneider  Frideric,  dioeces.  Brooklyniensis. 
Shorter  Joseph.,  dioeces.  Leavenworthiensis. 
Staub  Jacobv  dioeces.  Roffensis. 
Weiss  Georg.,  dioeces.  Ludovicopolitanae. 
Wentker  Joseph.,  dioeces.  s.  Ludovici. 


In  convictum  s.  Nicolai  recipi  cupientes  ea  de  re 
ad  R.  P.  Rectorem  oenipontani  collegii  Societatis  Jesu 
(Universitatsstr.  8.   —  Innsbruck  —  Austria)    scribent. 


Et  ista  quidem,  quae  ad  intelligendam  synodicam 
commendationem  oenipontanae  hujus  scholae  theolo- 
gicae  attulimus,  si  forte  europaeo  lectori  fusius  vide- 
antur  proposita,  quam  necesse  fuit,  ne  tu  tamen  nimio 
sermone  explicata  putes  pro  juvene  americano,  rerum 
antiqui  orbis  adhuc  ignaro;  qui;  laudabili  cognitionis 
amore  incensus,  dum  peregrinationem  transmarinam 
meditatur;  rationes  studiorum  in  europaeis  universitati- 
bus  antea  discere  cupit,  quam  longae  ac  periculosae 
navigationi  se  committat. 

VII. 

De  anglica  scripturae  sacrae  versione. 

Ad  praesentem  locum  facit  quarta  regula  indicis 
librorum  prohibitorum  cum  declaratione  jussu  Bene- 
benedicti  PP.  XIV.  adjecta  an.  1757  atque  iterum  a 
Gregorio  PP.  XVI.  confirmata  die  8.  Maji  an.    1844. 

„Quum  experimento  manifestum  sit,  verba  sunt 
indicatae  regulae  4. ,  si  sacra  biblia  vulgari  lingua 
passim  sine  discrimine  permittantur ,  plus  inde  ob  ho- 
minum  temeritatem  detrimenti,  quam  utilitatis  oriri,  hac 
in  parte  judicio  episcopi  aut  inquisitoris  stetur,  ut  cum 
consilio  parochi  vel  confessarii  bibliorum  a  catholicis 
auctoribus  versorum  lectionem  in  vulgari  lingua  eis 
concedere  possint,  quos  intellexerint  ex  hujusmodi  lec- 
tione  non  damnum,  sed  fidei  atque  pietatis  augmentum 
capere  posse :  quam  facultatem  in  scriptis  habeant".  — 
Sed  hodie  ea  in  re  jure  utimur,  quod  a  Benedicto 
PP.  XIV.  clarius  sancitum  est  declaratione  per  decre- 
tum  s.  congregationis  indicis  propositum  d.  13.  Jun. 
1757,  quod  ita  habet:  „Quodsi  hujusmodi  bibliorum 
versiones  vulgari  lingua  fuerint  ab  Apostolica  Sede 
approbatae,  aut  editae  cum  annotationibus  desumptis 
sanctis  Ecclesiae  patribus  vel  ex  doctis  catholicisque 
viris,  conceduntur".  Quam  eandem  declarationem  in- 
novavit  suamque  fecit  Gregorius  PP.  XVI.  die  et 
anno  jam  indicatis. 

Hac  lege  manifestum  est  neque  textum  originalem 
tangi,  neque  versionem  graecam  neque  latinam,  quae 
dicitur  Vulgata,  sed  solas  versiones  sermone  patrio 
factas,  ex  quibus,  ut  adducta  regula  indicis  ait,  ob 
hominum  temeritatem  aliquid  detrimenti  oriri  posset, 
si  passim  absque  necessariis  cautelis  fieri  permitterentur. 

Quum  autem  episcoporum  sit,  sacrorum  bibliorum 
sensum  secundum  genuinam  Ecclesiae  mentem  populo 

aperire  eumque  scripto  et  sermone  rite  continere,  pa- 
tres  Baltimorenses  recte  ac  jure  de  sacris  bibliis  in 
authentica  versione  anglica  proponendis  in  synodo 
egerunt :  exemplum  ea  in  parte  secuti  episcopatus 
Hungariae,  qui  et  ipse  in  concilio  plenario  Posonii 
congregatus  an.  1822  sui  officii  esse  duxit,  quaestionem 
de  vulgari  s.  scripturae  versione  hungarice  edenda 
communi  tractatu  agitare  ac  decidere1). 


VIII. 

De  bonis  ecclesiasticis  reguiarium  curae  commissis. 

De  hac  materia  extant  literae  plenae  gravitatis, 
veritatis,  auctoritatis,  dignitatis,  quibus  SS.  D.  N.  Leo 
PP.  XIII.  plura  controversiarum  capita  inter  episcopos 
et  regulares  Angliae  ac  Scotiae  definivit  die  8.  Maji 
1881:  celeberrimam  constitutionem  „Romanos  Pontifices" 
dicimus,  quam  sapientissimus  Pontifex  etiam  ad  status 
foederatos  Americae  septentrionalis  extendit  decreto 
s.  congr.  de  propaganda  fide,  edito  d.  25.  Sept.  an. 
1885,  prout  in  ultima  statione  dicetur. 

Quod  iis  literis  de  bonis  ecclesiasticis  regularium 
curae  commissis  constituitur,  „ut  episcopi  jus  habeant  a 
missionariis  regularibus  aeque  ac  a  parochis  cleri  sae- 
cularis  rationem  exigendi",  id  etiam  ut  „de  forma  ac 
nomine  ea  bona  possidendi"  valeret,  patres  in  synodo 
decreverant,  quatenus  scilicet  non  jam  religiosae  fa- 
miliae  nomine,  sed  communi  illo  titulo  possiderentur, 
quo  „caetera  bona  ejusdem  generis  per  dioecesim  et 
sub  directione  episcopi  possidentur". 

Verum  s.  congr.  de  p.  f.  consultius  esse  duxit, 
hoc  decretum  non  esse  retinendum,  quod  haec  quaestio 
plenius  non  fuisset  examinata ;  voluit  tamen  Summus 
Pontifex,  ut  in  futuro  concilio  plenario  quaestio  iterum 
ad  trutinam  revocaretur:    Sedis  Apostolicae  quippe  in 


J)  Cfr.  Coll.  Lac.  t.   5.,  p.   936. 

ejusmodi    causis    decidendis    plena  sapientiae;    pruden- 
tiae;  aequitatis  ratio  est. 

Caeterum,  quum  synodicum  istud  decretum,  adeo 
universalibus  terminis  conceptum,  juri  communi  adver- 
saretur,  fieri  omnino  non  potuit,  ut  per  generalem  illam 
revisionis  sententiam  in  forma  communi  approbaretur; 
qua  concilium  in  Urbe  recognitum  fuisse  demonstra- 
vimus  pp.  39  —  40.  Ex  jure  communi  enim;  ut  in 
multis  aliis  doctrinae  capitibus1),  ita  et  in  ejusmodi 
bonis  ecclesiasticis  regularium  curae  commissis  distin- 
g'uendum  est  subjectum  proprietatis  a  subjecto  utili- 
tatis.  Subjectum  proprietatis  plerumque  ipsa  est  reli- 
giosa  familia,  cui  communiter  donata  sunt  bona  ad 
varia  opera  misericordiae  spiritualis  -  et  temporalis  ex- 
ercenda  vel  ad  curam  animarum  administrandam ;  sub- 
jectum  utilitatis  autem  sunt  fideles;  quibus  ista  omnia 
ex  bonis  praestantur.  —  Subjectum  proprietatis  „ple- 
rumque"  ipsam  esse  religiosam  familiam  diximus;  quia 
in  casu  aliquo  particulari  fieri  utique  potest;  ut  bene- 
factores  jus  proprietatis  in  bona  curae  regularium  com- 
missa  sibi  vel  aliis  expresse  reservent.  —  Quum  autem 
in  decreto  nullum  factum  esset  discrimen  inter  duo  ista 
bonorum  genera;  patribus  fuit;  accommodate  ad  pru- 
dentiae  et  aequitatis  rationes,  ex  Urbe  responsum;  „de- 
cretum  non  esse  retinendum  ob  defectum  plenioris  exa- 
minis  quaestionis ;  velle  tamen  Summum  Pontificem;  ut 
in  futuro  plenario  concilio  iterum  ad  trutinam  revocetur". 


l)  Ita  v.  g.  circa  potestatem  jurisdictionis  Ecclesiae  a  Christo  con- 
cessam  ex  principiis  juris  publici  tenendum  est  contra  Richerianos  alios- 
que  adversarios,  apostolos  enrumque  in  episcopatu  successores  esse  ejus 
potestatis  subjectum  inhaesionis  ac  proprietatis,  fidelium  multitudinem 
vero  subjectum  emolumenti  atque  utilitatis.  Similiter  in  jure  privato,  in 
causa  canonicae  incorporationis  beneficii  parochialis  vel  scholastici  quoad 
temporalia  tantum,  monasterium  vel  dignitas,  cui  beneficium  legitime  est 
incorporatum ,  fit  verum  subjectum  proprietatis  bonorum  beneficii  incor- 
porati,  dum  fideles,  in  quorum  emolumentum  beneficium  primitus  erat 
fundatum,  etiam  post  peractam  incorporationem ,  remanent  subjectum 
utilitatis,  ipsisque,  ut  antea,   solita  officia  praestari  debent. 


STATIO  SEXTA. 

De  literis  pastoralibus  a  synodo  ad  catholieos 
statuum  foederatorum  datis. 

I. 
De   epistolis  pastoralibus   generatim. 

Omissis  rationibus  historicis  ac  dogmaticis  episto- 
larum  pastoralium,  breviter  animadverti  haec  possunt. 

Duo  sunt  epistolarum  pastoralium  genera;  alias 
enim  antistites  in  auspicando  munere  suo;  ac  plerum- 
que  ipso  consecrationis  die;  ad  dioecesim  suam  dant. 
alias  vero  temporis  cursu  vel  statis  fixisque  terminis 
(v.  g.  ineunte  Quadragesima)  vel  extraordinariis  oblatis 
occasionibus  scribunt,  ut  populum  sibi  commissum  cum 
auctoritate  doceant  et  religionem  catholicam  debite 
defendant. 

De  epistolis  pastoralibus  ex  Urbe  Roma  datis. 

Postquam  Summo  Pontifici  sunt  reservatae  eccle- 
siae  cathedrales ;  episcoporum  consecrationes  vel  ab 
ipso  vel  de  ejus  mandato  fiunt.  Qui  Romae  consecra- 
tionem  accipiunt,  ex  ipsa  Urbe  literas  pastorales  ad 
dioeceses  suas  scribere  solent;  eas  tamen  non  simpli- 
citer  signant:  Datum  vel  dabam  Romae  tali  die ,  sed 
Datum  extra  ftortam  N.  tali  die ;  adscribitur  autem  illa 
Urbis  porta;  per  quam  via  ducit  ad  dioecesim  episcopi; 
qui  literas  scribit.  —  En  tibi  illustre  exemplum  primae 
epistolae  pastoralis  Pii  PP.  IX.:  Joannes  Maria  ex 

comitibus  Mastai  Ferretti ,  patricius  Senogallensis ,  et 
Anconitanus ,  Dei  et  Apostolicae  Sedis  gratia  archiepi- 
scopus  Spo/etinus,  SS.  D.  N.  Leonis  Papae  XII.  praesul 
domesticus  et  pontificio  solio  adstans ,  venerabi/ibus  fra- 
tribus  ac  di/ectissimis  in  Christo  filiis ,  collegio  canoni- 
corum,  animarum  curatoribus  utrique  clero ,  optimatibus 
ac  populo  universo  dioecesis  suae ,  pacem  et  salutem  a 
Domino  sempiternam.  .  .  .  Dabam  Romae  extra  portam 
F/aminiam1),  III.  Nonas  Junias,  sacro  Pentecostes  die, 
ipso  consecrationis  nostrae  an.  1827. 

Solus  cardinalis  episcopus  Portuensis  et  s.  Rufinae 
non  adscribit  extra  portam,  quod  antiquitus  suburbi- 
caria  haec  dioecesis  aliquam  partem  ipsius  Urbis  Romae 
complecteretur2).  Caeteri  cardinales  autem  reguntur 
jure  communi.  Sic  romanas  suas  epistolas  pastorales 
signarunt  cardinalis  Capelletti;  episcopus  Reatinus: 
Datum  extra  portam  Salariam  die  sacro  B.  M.  Virgini 
in  coelum  evectae,  ipso  consecrationis  nostrae  an.  1833; 
et  cardinalis  Cadolini ,  archiepiscopus  Ferrariensis : 
Dato  in  Roma  fuori  della  porta  Flaminia,  questo  dl 
12  febrajo  1843. 

II. 
De  epistola  pastorali  synodi  Baltimorensis. 

Quae  de  praestantiori  auctoritate  actorum  synodi- 
corum  ex  utroque  jure  didicimus  supra  p.  6;  ea  trans- 
ferri  nominatim  debent  ad  literas  pastorales;  quas  anti- 
stites  in  concilio  congregati,  communi  studio  plenaque 
maturitate  praeparatas,  conspirante  consensu  ad  cle- 
rum  ac  populum  scribunt. 

Quamvis  epistola  pastoralis  concilii  Baltimorensis 
opus  artis  plane  eximium  est,  simul  tamen  omnium 
intelligentiae    conspicitur    mire    accommodata;     patres 


2)  Porta  del  popolo. 

2)   Cfr.  Moroni,  Dizionario ,  t.   51.,  p.   281.,  et  t.   54.,  p.   212. 

concilii  enim  adeo  perspicue  atque  explicate  loquuntur7 
ut  singula  doctrinae  capita,  adhortationes  singulae 
clarum  habeant  intellectum. 

Ab  omni  interpretatione  ea  propter  supersedentes^ 
unum  tantum  ad  penultimam  epistolae  paragraphum 
(Catholic  Societies)  addimus,  quod  alio  loco  jam  fusius 
sumus  prosecuti;  illustre  exemplum  devotionis  erga 
SS.  Cor  Jesu  dicimus,  quod  Americani  ad  imitandum 
prodiderunt  Europaeis:  bona  spe  ducti,  fore  ut;  fla- 
granti  illo,  quo  novus  orbis  reperitur  incensus,  Sacra- 
tissimi  Cordis  Jesu  studio  auditoribus  nostns  proposito,. 
mutua  veluti  adhortatione  simus  utrorumque  pietatem 
firmaturi.  Ita  vero  brevem  hunc  de  SS.  Cordis  Jesu 
religione  commentarium  usibus  Americanorum  accom- 
modabimus,  ut  in  prima  ejus  parte  de  admirabili  cultus 
propagatione  in  terris  americanis  historice  dicamus. 
In  altera  deinde  correctionem  illam,  quam  Sedes  Apo- 
stolica  concilio  cuidam  americano  anni  1873  circa  for- 
mulam  de  SS.  Corde  Jesu  loquendi  adhiberi  jussit,  ad 
genuina  scientiae  principia  exigemus;  eritque  pars  ista 
proprie  didactica.  In  tertia  parte  tandem  ostendemus, 
vulgatas  precationum  formulas,  quibus  episcopi  ameri- 
cani  in  dioecesibus  suis  SSmo.  Cordi  Jesu  consecran- 
dis  usi  sunt,  omnis  erroris  expertes  omnique  labe  va- 
cuas  esse.  Eam  idcirco  non  immerito  apologeticam 
dixeris. 


De  cultu  SS.  Cordis  Jesu  in  America  propagato. 

De  admirabili  nostrae  hujus  devotionis  propaga- 
tione  multis  egimus  in  opere  de  festis  utriusque  SS* 
Cordis.  Ex  iis  pauca  tantum  huc  transferemus,  quae 
de  terris  americanis  scripto  sunt  consignata  t.  i.;  pp. 
194  sqq. 

Religionem  SS.  Cordis  Jesu  saeculo  superiori  jam 
in  variis  Americae  partibus  floruisse,  patet  tum  ex  iis 

quae  dicta  sunt  supra  pp.  92 — 93 ;  m,  1381) ?  tum  ex 
iis;  quae  referuntur  infra  sive  de  universis  Portugalliae 
regnis  et  dominiis  SS.  Cordi  Jesu  dicatis2)  sive  de  ven. 
Maria  ab  Incarnatione  mirifice  de  eodem  cultu  inter 
Canadenses  promerita3),  tum  maxime  ex  catalogo  con- 
fraternitatum  apud  s.  rit.  congregationem  oblato  anno 
1764,  in  quo  innumerae  fere  sodalitates  sub  titulo  SS. 
Cordis  in  novo  orbe  recensentur  erectae. 

Quam  ita  a  majoribus  stabilitam  invenerunt  devo- 
tionem ,  eam  recentioris  aetatis  episcopi  sincerissimo 
in  idem  Sacratissimum  Cor  studio  atque  amore  novis 
semper  incrementis  auxerunt,  sive  dioecesibus  SSmo. 
Cordi  Jesu  consecratis,  sive  epistolis  pastoralibus  quam 
plurimis  conscriptis  ac  vario  idiomate  omnibus  prope- 
modum  regionibus  fructuose  disseminatis,  sive  editis 
constitutionibus  synodalibus  de  cultu  SS.  Cordis  pro- 
movendo.  In  eorum  commemoratione  paulo  diutius 
versari  non  gravabimur;  quo  torpens  nostra  inertia 
clara  sibi  atque  efficacia  ex  iis  sumat  incitatioris  studii 
exempla. 

1.    Constitutiones    synodales. 

£x  decretis  concilii  provincialis  Neogranatensis 
anni  1864,    tit.  VI.  c.  4. 

„Dum  haec  pro  confraternitatum  bono  praecipere 
statuimus  dumque  omnes  et  singulas  vehementiori 
affectu  prosequimur,  illas  a  missionibus  auxilium  fe- 
rendo  et  ab  orationis  apostolatu  nuncupatas  vehemen- 
tissime  commendamus;  atque  parochos  admonemus;  ut 
suis  in  paroeciis  has  studeant  instituere ;    quin  minoris 


x)   Ad   5.  edition.    dicti  operis  de  festis  utriusque  SS.   Cordts  lector 
hic   remittitur. 

2)  In  parergo  rmjus  partis  I.   dicti  operis. 

3)  Part.  III.,   c.   2.  §.3.  De  venerabili  Maria  ab  Incarnatione  recole 
superius  quae   dicta  sunt  p.    131. 

Nilles,    Conc.  Baltimor.  11 

existiment,  quae  a  Sacro  Corde  Jesu  nomen  habens 
tanto  animarum  salutis  bono  in  principe  provinciae 
civitate  florescit"1). 

Ex  decretis  Quitensibus   anni   1873. 

Quae  insignis  illius  provinciae  praesules  ad  pro- 
pagandam  SS.  Cordis  Jesu  religionem  praestiterunt, 
ex  solemni  decreto  supremi  magistratus  civilis,  sere- 
nissimi  praesidis  Garcia  Moreno  universique  senatus 
reipublicae  Aequatoris  referre  placet,  quum  ipsum  hoc 
nostra  aetate  in  suo  genere  plane  singulare  decretum 
et  memoria  dignissimum  sit  et  omnibus  sanctissimo 
huic  cultui  addictis  peraccommodum  accidat2). 

I. 

Decretum   tertii  concilii  provincialis   Quitensis ,    editum 
d.  31.  Augusti  anni  1873. 

Considerando  el  tercer  Concilio  provincial  Qui- 
tense;  que  el  mayor  bien  que  puede  gozar  un  pueblo 
es  el  de  conservar  pura  la  fe  catdlica,  apostolica,  ro- 
mana;  que  este  precioso  don  no  se  consigue  por  mere- 
cimientos  propios  sino  por  la  gracia  y  misericordia  del 
Senor;  deseando  por  lo  mismo  con  grande  anhelo 
alcanzar  de  Dios  esta  gracia  especial  para  la  Republica 
y  estando  intimamente  persuadido  que  la  impetrara,  si 
postrado  con  humildad  ofrece  la  Nacion  al  santisimo 
y  amorosisimo  Corazon  de  Jesus. 

D  ec  reta: 

i°.  El  tercer  Concilio  provincial  Quitense  ofrece  y 
consagra    solemnemente    la  Republica    del  Ecuador  al 


1)  Collect.  Lacen.  t.  6,  p.   541. 

2)  Non  omnia  colligemus  monumenta  eximiae  Quitensium  devotionis 
erga  SS.  Cor.  Jesu,  quod  operis  esset  scriptionisque  longioris,  quodque 
egregie  praestitit  cl.  D.  Manuel  Maria  Polit  in  suis  Menaeis  rLa 
republica  del  Sagrado  Corazon  de  Jesus"  Quitensibus  cleri  typis  editis, 
praesertim  tribus  prioribus  tomis.  Ex  iis  pauca  tantum  indicabimus, 
quibus  cognitis  facile  erit  de  caeteris  judicare. 

sacratisimo  Corazon  de  Jesus:  y  con  la  fe,  humildad 
e  instancia  que  le  son  posibles,  le  ruega  sea,  desde 
hoy  para  siempre,  el  Protector  de  ella,  su  guia  y  am- 
parador,  a  fin  de  que  nunca  jamas  se  aparte  de  la  fe 
catolica,  apostolica,  romana  y  de  que  sus  moradores 
conformen  sus  costumbres  con  esta  fe,  que  unicamente 
puede  hacerlos  dichosos  en  el  tiempo  y  en  la  eternidad: 

2°.  El  Concilio  implorara  de  la  Santa  Sede  la 
gracia  de  que  el  santisimo  Corazon  de  Jesus  sea  de- 
clarado  Patron  principal  de  la  Republica  del  Ecuador : 

3°.  En  todas  las  catedrales  de  la  provincia  ecle- 
siastica  ecuatoriana,  se  celebrara  con  la  solemnidad 
posible  la  fiesta  del  sagrado  Corazon  de  Jesus : 

4°.  Los  ordinarios  procuraran,  en  cuanto  puedan, 
que  en  las  iglesias  catedrales  y  parroquiales  se  esta- 
blezcan  cofradias  del  santisimo  Corazon  de  Jesus,  a 
fin  de  que  el  mayor  numero  posible  de  ecuatorianos 
le  amen  y  honren : 

5°.  Se  dedica  al  santisimo  Corazon  de  Jesus  el 
mes  de  Junio  de  todos  los  anos.  En  el  los  fieles  pro- 
curaran  honrarle  de  totos  modos,  y  se  consagraran  a 
su  servicio  de  una  manera  especial;  y 

6°.  Las  solemnidades  correspondientes  a  la  consa- 
gracion  se  haran  en  todas  las  catedrales  y  parroquias 
en  la  cuaresma  proxima  venidera1). 

II. 

Decretum  supremi  regiminis  reipublicae  Aequatorialis 

editum  die  8.   Octob?'is  18732). 

„E1  Senado  y  Camara  de  Diputados  del  Ecuador, 
reunidos  en  Congreso,  considerando : 


x)  Decretum  quod  hic  ex  authenticis  literis  publice  propositis  hispa- 
nice    damus ,    in  originali    refertur    latine    in    cit.   vLa  reptcblica",    t.  2., 

P-   643. 

2)  In  linguam  gallicam  versum  extat  in  Le  Messager  du  Coeur  de 
jfesus,  Fevr.  1874,  pp  139 — 140;  italice  habetur  in  Unita  cattoltca  d.  21. 
Januar.   1874  et  in   Civilta   cattolica  d.    16.   Maji   1874. 

11* 

i°.  Que  el  tercer  Concilio  provincial  Quitense  ha 
consagrado,  por  un  decreto  especial,  la  Republica  del 
Ecuador  [al  sacratisimo  Corazon  de  Jesus,  poniendola 
bajo  su  proteccion  y  amparo;  y 

2°.  Que  corresponde  a  la  Legislatura  coadyuvar 
en  nombre  de  la  Nacion  a  un  acto  que,  siendo  tan 
conforme  a  sus  sentimientos  de  eminente  catolicismo, 
es  tambien  el  medio  mas  eficaz  de  conservar  la  fe  y 
alcanzar  el  progreso  y  bienestar  temporal  del  Estado. 

Decretan: 

Art.  i°.  Se  consagra  la  Republica  del  Ecuador  al 
santisimo  Corazon  de  Jesus  declarandole  su  patron  y 
protector. 

Art.  2°.  Se  declara  fiesta  civica,  asistencia  de  pri- 
mera  clase,  la  del  santisimo  Corazon  de  Jesus;  que  se 
celebrara  en  todas  las  catedrales  de  la  Repiiblica  por 
los  prelados  diocesanos,  con  la  mayor  solemnidad 
posible. 

Art.  3°.  En  todas  las  catedrales  se  erigira  un  altar 
dedicado  al  Corazon  de  Jesus.  Excitese  al  efecto  el 
celo  y  piedad  des  los  diocesanos. 

Art.  4°.  En  el  frontis  de  cada  uno  de  los  altares 
espresados  en  el  articulo  anterior,  se  colocara  una 
lapida  costeada  por  las  rentas  nacionales,  en  la  cual 
se  escribira  el  presente  Decreto. 

Communiquese  alPoder  Ejecutivo  para  su  ejecucion 
y  cumplimiento.  —  Dado  en  Quito,  capital  de  la  Repu- 
blica;  a  ocho  de  Octubre  de  mil  ochocientos  setenta  y  tres. 

El  Presidente  del  Senado :  R.  de  Ascasubi.  — 
El  Presidente  de  la  Camara  de  Diputados :  Vicente 
Lucio  Salazar.  —  El  Secretario  del  Senado :  Carlos 
Casares.  —  El  Secretario  de  la  Camara  de  Diputa- 
dos:  Pedro  Jose  Cevallos.  —  Palacio  de  Gobierno 
en  Quito,  a   18  de  Octubre  de   1873. 

Ejecutese  —  G.  Garcia  Moreno;  —  El  Ministro 
de  lo  Interior:  Francisco  Javier  Leon". 

Ex  decretis  concilii  provincialis  Oregonensis  s.  Pauli 
anni  1488. 

„Omnibus  hujus  provinciae  presbyteris  vehementer 
commendatam  volumus  dulcissimam  illam  ac  maxime 
salutarem  devotionem  erga  SS.  Cor  Jesu;  quod  novis- 
sime  pientissimus  Deus;  hominum  miseriis  commotus, 
velut  coelestem  fontem  patefecit;  ex  quo  saluberrimas 
aquas  non  modo  nobis;  sed  etiam  animabus ,  quarum 
curam  gerimus,  derivare  poterimus.  Quocirca  unus- 
quisque  studeat  hanc  devotionem  non  modo  in  se  fo- 
vere;  sed  et  aliis  opportune  et  importune;  omni  arrepta 
occasione;  insinuare  et  excolere  innitatur,  sibique  unus- 
quisque  persuasum  habeat;  eo  uberius  fructus  in  sacro 
ministerio  se  esse  percepturum;  quo  ferventiorem  in 
hac  devotione  sese  praestiterit" x). 

Ex   decretis   concilii  plenarii  Baltimorensis  II. 
anni  1866. 

„Quum  ultimus  Ecclesiae  finis  sit  salus  animarum; 
fovere    debent   sacerdotes   illas   praecipue    confraterni. 
tates;  quae  pietati  conservandae  vel  augendae  directe 
conducunt,    et   hanc    ob    causam    plurimis   indulgentiis 
ab  Ecclesia  ditatae  sunt.     Hujusmodi  vero  sunt: 
I.  Confraternitas  Sanctissimi  Sacramenti  .  .  . 
II.  Confraternitas  Sacratissimi  Cordis  Domini  Nostri 
Jesu  Christi,  quum  Ecclesia  pronuntiaverit;  hanc 
devotionem  modo  speciali  horum  temporum  ne- 
cessitatibus  convenire2). 

2.    Consecrationes  dioecesium  sacratissimo 
Cordi  Jesu  factae. 

Sed  prae  caeteris  antiquo  orbi  ad  imitandum  pro- 
poni  meretur  exemplum;  quod  Rmi.  episcopi  statuum 
foederatorum  Americae  borealis  annis  proxime  elapsis 


x)  Collectio  Lacen.  t.  3.,  p.    125.        2)  Ibid.  p.   5: 

prodiderunt ,  novo  atque  inaudito  pietatis  certamine 
dioeceses  suas  SSmo.  Cordi  Jesu  consecrando  et  fideles 
ad  assiduum  ejus  cultum  graviter  exhortando;  editis 
instructionibus  pastoralibus  pietate,  eruditione  ac  per- 
spicuitate  eximiis  et  ad  formandos  SS.  Cordis  Jesu 
cultores  appositissimis1).  Quae  quum  longiores  sint, 
quam  ut  eas  in  forma  extensa  sistere  possemus,  earum 
seriem  saltem  hic  referre  volumus;  facti  memoriae  sic 
apud  gratos  posteros  aliquo  modo  servandae  propa- 
gandaeque  causa.  Per  eas  igitur  has  dioeceses  sta- 
tuum  foederatorum  solemniter  SSmo.  Cordi  Jesu  con- 
secratas  fuisse,  resciscere  potuimus : 

ADioec.  Baltimorensis,  d.    19.   Oct.    1873; 
Dioec.   Carolopolitana,  d.    12.  Junii   1874. 
Provincia  Cincinnatensis;  d.  1.  Jan.  1874;  nimirum: 
ADioeces.  Cincinnatensis ; 
Dioec.  Ludovicopolitana  (Louisville); 
„        Detroitensis; 

„        Vincennopolitana  (Vincennes); 
„        Clevelandensis; 
„        Covingtonensis ; 

„       Wayne  Castrensis  (Fort-Wayne); 
„        Columbensis ; 

„        Marianopolitana  et  Marquettensis    (Sault 
Ste.  Marie  and  Marquette). 
Dioec.  Crossensis  (La  Crosse),  d.  5.  Apr.    1874; 
Provincia  s.  Francisci  in  California,  d.  18.  Januar. 

1873  ;  nimirum: 
ADioec.  s.  Francisci  in  California; 


*)  Eas  pro  singulari  sua  humanitate  ac  benevolentia  e  longinqua 
America  nobis  mittere  dignati  sunt  duo  viri  eximii :  Rmus.  Dnus.  Ryan, 
eppus.  Buffalensis,  et  R.  P.  Jos.  E.  Keller,  Praepos.  Provinc.  Maryland, 
Soc.  Jesu  (f  1886),  qui  ambo;  ut  in  promovendo  cultu  SSmi.  Cordis 
Jesu  jam  pridem  solertiam  suam  demonstrarunt,  ita  nunc  nihil  in  se 
curae  passi  sunt  desiderari,  ut  nos  in  adornanda  hac  nova  editione  juva- 
rent:  quod  hic  cum  honorifica  et  grata  utriusque  mentione  praeterire 
nec  voluimus  nec  potuimus. 

Dioec.  Montereyensis  et  Angelorum  (Monterey 

and  los  Angeles); 
Dioec.  Vallispratensis  (Grass  Valley); 
Vic.  Apost.  Leavenworthensis  (Kansas),   d.  8.  De- 

cemb.    1873; 
Dioec.  Milwaukiensis,  d.   7.  Jun.    1873  ; 
Dioec.  Natchetensis  (Natchez),  d.   22.  Mart.   1874; 
Dioec.  Nesqualiensis  (Nesquali),  d.  18.  Jan.  1874; 
ADioec.    Novae  Aureliae    (New-Orleans),    d.    14. 

Junii   1873; 
Dioec.  Mobiliensis,  d.   2.  Junii    1874. 
Provincia  Neo-Eboracensis  d.  8.  Dec.  1873,  scilicet: 
ADioec.  Neo-Eboracensis  (New-York); 
Dioec.  Buffalensis1); 
„        Brooklyniensis; 
.„       Portlandensis; 
„       Hartfordiensis ; 
„        Burlingtonensis ; 
„        Albanensis ; 
„       Bostoniensis ; 
„       Roffensis  (Rochester); 
,,        Campifontis  (Springfield) ; 
„       Providentiensis; 
„        Ogdensburgensis; 
„       Novarcensis  (Newark); 
ADioec.    Oregonopolitana    (Oregon    City),    d.    8. 

Decemb.    1873; 
Dioec.  s.  Pauli  de  Minnesota,  d.   7.  Septemb.   1873; 
Dioec.   Philadelphiensis;  d.    15.  Oct.    1873; 
Dioec.  Pittsburgensis,  d.   8.  Decemb.    1873; 
Dioec.    Richmondiensis    et  Vic.    Apost.    Carolinae 
Septentrionalis?  d.   28.  Decemb.    1873; 


J)  Rmus.  D.  Stephan.  Vincent.  Ryan ,  eppus.  Buffalensis,  praeter 
literas  omnibus  insignis  illius  provinciae  episcopis  communes  d.  d. 
15.  Nov.  1873,  propriam  eamque  inter  modernorum  praesulum  epistolas 
plane  eximiam  instructionem  pastoralem  de  dioecesi  SSmo.  Cordi  Jesu 
consecranda  edidit  die  28.  ejusdem  mensis,  qua  novis  quibusdam  quasi 
calcaribus  admotis  suorum  animos  adhuc  magis    ad  pietatem  accenderet. 

Dioec.  Savannensis  (Savannah)  1872  (Cf.  The 
Messenger  of  the  S.  H.  Octob.   1873,  p.  447); 

Dioec.  Sinus  viridis  (GreenBay),  d.  i5.Febr.  1874; 

Dioec.  Wheelingensis,  d.   1.  Nov.    1873; 

Dioec.  Wilmingtoniensis,  d.  26.  Oct.   1873; 

Dioec.  Scrantonensis,  d.  24.  Maji  1874.    Iis  accedit 

Provincia  Quebecensis,  ex  ipsius  concilii  provin- 
cialis  decreto  in  hunc  modum  concepto  anno  1873: 
„Mandamus  omnibus  et  singulis  animarum  curam  ha- 
bentibus,  ut  die  ab  ordinario  praefigenda,  coram  San- 
ctissimo  Sacramento  ad  genua  provoluti,  Sacratissimo 
Cordi  Jesu  ipsi  se  et  omnes  suos  in  perpetuum  con- 
secratos  pronuntient". 

3.    Festum  SS.  Cordis  Jesu    ut   festum  pri- 
marium  pro  America  petitum. 

Dioecesibus  suis  ita  SSmo.  Cordi  Jesu  consecratis 
quum  operi  coepto  ad  absolutionem  perfectionemque 
nihil  praeter  altiorem  festi  ritum  solemnitatemque  de- 
esse  intelligerent,  plures  Rmi.  antistites  ultimam  quasi 
manum  rei  imponendo  ad  extremum  Summo  Pontifici 
supplicarunt ,  ut  festum  SSmi.  Cordis  Jesu  tanquam 
festum  primarium  cum  octava  firivilegiata  Americae  con- 
cedere  dignaretur,  et  in  republica  Aequatoriali  qui- 
dem  metropolita  ipse,  nomine  synodi  provincialis  et 
fidelium  totius  reipublicae ;  in  statibus  foederatis  autem 
tres  primores  hierarchae,  nomine  proprio  ac  suarum 
provinciarum  tantum.  Preces  Quitensium  quia  nomine 
concilii  oblatae  erant  jam  exauditae  sunt  per  hoc 

Decretum, 

quo  eligitur  Sacratissimum  Cor  Jesu  patronus  praecipuus  reipubiicae 
Aequatorialis. 

Quiten.  et  dioecesium  suffrag"anearum. 
Rmus  Dnus.  Josephus  Ignatius  Checa  archiepisco- 
pus  Quiten.  juxta  decretum  alterum  concilii  provincialis 

Quitensis  III.  nomine  tum  suo  tum  suffraganeorum 
suorum  ac  fidelium  totius  reipublicae  Aequatorialis  a 
Sancta  Sede  humillime  postulavit,  ut  Sacratissimum  Cor 
Jesu  in  patronum  praecipuum  eligeretur  praefatae  rei- 
publicae.  Praedictae  vero  preces  a  sacra  congrega- 
tione  concilii  transmissae  fuerunt  pro  opportuna  reso- 
lutione  ad  hanc  sacrorum  rituum  congregationem,  quae 
rescribere  rata  est :  „Nihil  obstare  quominus  votum  Rmi. 
arcliiepiscopi  Quitensis  exaudiatur ,  si  Sanctissimo  pla- 
cuerif1. 

Facta  de  praedictis  per  infrascriptum  secretarium 
Sanctissimo  Domino  Nostro  Pio  Papae  IX.  fideli  rela- 
tione,  Sanctitas  sua  elegit  in  patronum  praecipuum 
reipublicae  Aequatorialis  Sacratissimum  Cor  Jesu,  ejus- 
que  festum  in  universa  ditione  illa  ab  utroque  clero 
saeculari  et  regulari  sub  ritu  duplicis  primae  classis 
cum  octava  amodo  recoli  mandavit:  servatis  tamen 
rubricis;  contrariis  non  obstantibus  quibuscumque. 

Die   17.  Decembris   1875. 

C.  Epus.   Ostien.  et   Velitern.   Card.   Patrizi 
L.  f  S.  S.  R.   C.  Praef. 

Plac.  Ralli  S.  R.   C.  Scrius. 

Ex  ditionibus  foederatis  Americae  septentrionalis 
communem  epistolam  ea  de  re  ad  Summum  Pontificem 
exeunte  anno  1874  dederunt  metropolitae ,  quorum  in 
divinam  Sanctissimi  Cordis  religionem  singulare  stu- 
dium  in  America  nulla  unquam  obscurabit  oblivio; 
nimirum  tres  Illmi.  et  Rmi.  archiepiscopi,  Baltimorensis 
DD.  Jacobus  Roosevelt  Bayley,  Neo-Eboracensis  DD. 
Joannes  McKloskey,  Neo-Aurelianensis  DD.  Josephus 
Napoleo  Perche.  Sunt  autem  literae  in  haec  verba 
conscriptae1) : 


*)  Ipse  archiepiscopus  Baltimorensis  Roosevelt-Bayley  pro  ea,  qua 
praestabat ,  singulari  exquisitaque  benevolentia ,  flagrantique  studio ,  quo 
ardebat ,  religionis  SS.  Cordis  Jesu  propagandae  nobis  hunc  libellum 
supplicem  ex  America  mittendum  curavit ,  ut  eum  novae  operis  nostri 
edidoni  insereremus. 

Beatissime  Pater, 

Nos  infra  scripti,  miseratione  divina  et  Aposto- 
licae  Sedis  auctoritate,  archiepiscopi  in  statibus  foede- 
ratis  Americae  septentrionalis,  humiliter  ad  pedes  Bea- 
titudinis  Vestrae  provoluti,  notum  facimus,  nos  ad  pla- 
candam  divinam  majestatem  in  tot  ac  tantis  Ecclesiae 
et  Apostolicae  Sedis  angustiis,  ad  derivandos  in  nos 
et  in  fideles  populos  nostrae  curae  commissos,  ex  in- 
exhausto  fonte,  quem  Ecclesiae  suae  Christus  in  cruce 
aperire  dignatus  est,  fortitudinis,  fervoris  atque  in  iide 
et  bonis  operibus  constantiae  uberrimos  thesauros, 
dioeceses  nostras  cum  omni  qua  potuimus  solemnitate, 
cum  ingenti  fidelium  gaudio  ac  praeclaris  pietatis  sig- 
nificationibus,  Sacratissimo  Cordi  Jesu  devovisse  et 
consecrasse ;  necnon  jussisse  tum  clerum  tum  populum 
in  nostrum  uniuscujusque  ditione  degentem  ,  ut  in  illo 
divino  Corde,  quod  Dominus  in  tribulatione  dilatavit 
nobis,  perfugium  sibi,  solatium  in  omni  tristitia,  muni- 
men  contra  omne  periculum,  fidissimum  denique  ex 
diluvio  inundantis  malitiae  asylum  quaerat. 

Hunc  igitur  Sacratissimi  Cordis  Jesu  cultum,  quem 
non  immerito  putamus,  in  hisce  diebus  pessimis,  Eccle- 
siae  divinitus  revelatum,  tamquam  antidotum  venenosis 
erroribus,  seu  scutum  impenetrabile,  quo  filii  ejus  acer- 
bissimum  hoc  certamen  sine  vulnere  dimicare  valeant7 
omni  studio  propagare,  et  in  cordibus  fidelium  altius 
semper  imprimere,  nostri  pastoralis  officii  partem  haud 
exiguam  existimantes,  Beatitudinem  Vestram  hac  nostra 
communi  epistola  rogamus  et  flagitamus;  ut  ad  prae- 
dictum  finem  felicius  et  abundantius  assequendum,  con- 
cedere  precibus  nostris  dignetur: 

„Ut  in  tota  hac  nostra  ditione;  ab  universo  clero 
tum  saeculari  tum  regulari,  festum  Sacratissimi  Cordis 
Jesu,  quotannis,  in  die  jam  constituta,  sed  tamquam 
primarium  primae  classis  cum  octava  celebretur,  ac 
velut  totius  regionis  patronale". 

Et  quum  non  videatur  postulandum,  ut  pro  Domi- 
nica  infra  octavam  officium  proprium  assignetur,  ut 
saltem  ipsa  octava  dies  debito  honore  non  careat, 
lectiones  proprias,  ex  sanctorum  patrum  operibus  se- 
lectas,  huic  nostrae  petitioni  subnectimus,  rogantes 
Sanctitatem  Vestram,  ut  velit  illas  suprema  sua  aucto- 
ritate  sancire,  et  veniam  dare,  ut  in  octava  Sacratis- 
simi  Cordis  Jesu;  ab  omnibus,  qui  in  his  regionibus  ad 
divinum  otficium  recitandum  obligantur,  istae  lectiones 
tamquam  propriae,  sive  in  choro,  sive  in  privata  reci- 
tatione  legantur. 

Et  pro  hac  tanta  gratia,  ex  qua  maximam  in  gre- 
gem  nobis  commissum  coelestium  donorum  abundan- 
tiam  confidimus  manaturam;  reddat  idem  Cor  Sacra- 
tissimum  Redemptoris  nostri  pacem  et  prosperitatem 
Sanctitati  Vestrae;  reddat  Ecclesiae  regum  populorum- 
que  honorem  ac  reverentiam;  hostes  Sedis  Apostolicae 
humiliet  et  dissipet;  et  post  diram  tempestatem  ventis 
et  mari  imperet,  ut  fiat  tranquillitas  magna. 

Et  hoc  orabunt  incessanter  Sanctitatis  Vestrae 

devotissimi  et  amantissimi  filii 
ac  obsequentissimi  servi. 

Quas  preces  firma  spes  est  in  futuro  concilio  ple- 
nario  communi  consensu  iteratum  iri?  sicque  habituras 
aliquando,  ut  optamus,  exitum. 

Et  ista  quidem  ex  priori  tomo  indicati  operis 
nostri  circa  propagationem  cultus  SS.  Cordis  Jesu  in 
America  enotasse  sufficiat. 

Ex  altero  tomo  praeter  splendidas  illas  americanas 
formulas  consecrationis  et  acclamationes  synodales, 
quas  ibidem  exhibuimus  pp.  326 — 33 1,  huc  spectant; 
quae  de  uno  ex  primis  Apostolis  Americae  septentrio- 
nalis,  quorum  causam  beatificationis  jam  introductam 
esse  supra  diximus  p.  131,  referuntur  p.  339;  nimi- 
rum  de  ven.  servo  Dei  Gabriele  Lallemant,  quae  sunt 

ejusmodi :  „Si  quid  arduum  in  studio  virtutis  tibi  oc- 
currit;  si  vincendus  animi  cordisque  tui  indomitus  ali- 
quis  affectus,  tunc  te  anima  amore  amabilissimi  Cordis 
Jesu.  Ita  ad  magnam  perfectionem  eluctatus  est  ve- 
nerabilis  Pater  Gabriel  Lallemant,  Gallus;  S.  J.;  qui 
quum  adhuc  philosophiam  doceret,  in  sacro  recessu 
amore  Cordis  Jesu  ita  exarsit;  ut  eodem  ad  omnia 
ardua  deinceps  superanda  se  identidem  hisce  verbis 
animaret :  Age ,  aitima  mea  !  Pereamus  sancte ,  et  dul- 
cissimo  Cordi  Jesu  voluptatem ,  quam  possumus ,  paria- 
mus.  A  verbis  his  facta  non  aberant;  nam  fidei  pro- 
pagandae  zelo  accensus,  ut  fuse  narrat  Tannerus1), 
in  novam  Franciam  abiit;  ubi  a  barbaris  toto  corpore 
tostus,  et  carne  frustatim  avulsa  devoratus,  insignem 
martyrii  palmam  reportavit  d.  17.  Martii  1649 ,  cum 
maxima,  ut  indubium  est;  Sanctissimi  Cordis  Jesu 
voluptate". 

Sed  de  prima  commentarii  parte,  quae  est  de  pro- 
pagatione  cultus  jam  satis  multa. 

De  correctione  romana  concilii  americani  circa  modum 
loquendi  de  cultu  SS.  Cordis  Jesu. 

Intelligimus  concilium  provinciale  Quebecense  anni 
1873,  quod  juxta  relata  in  opere  nostro2)  ita  locutum 
fuerat,  ac  si  objectum  cultus  publici  crederet  Cor  Jesu; 
quatenus  est  fons  et  origo  injiniti  ejus  amoris.  In  qua 
loquendi  formula  judices  romani  voces  fons  et  origo  in 
symbolum  mutari  jusserunt:  duplici;  ut  patet;  ducti  ra- 
tione;  primo  quidem;  ne  ipsi  concilium  Quebecense 
recognoscendo  et  in  forma  consueta  approbando  quid- 
quam  de  quaestione  aliqua  philosophica  statuisse  aut 
confirmasse  viderentur;  deinde  vero  ne;  ipsis  tacenti- 
bus;  a  sententia  in  Ecclesia  recepta  recederetur,  quod 


x)   Societas  Jesu  militans,  pp.   537 — 539. 

2)  De  festis  utriusqus  SS.   Cordis,  t.    I.,  pp.    155,  et  t.  2.,  p.  326. 

scilicet  objectum  cultus  publici  habeatur  Cor  Jesu;  qua- 
tenus  est  symbolum  infiniti  ejus  amoris.  Utramque  ra- 
tionem  late  consideravimus  in  opere  citato.  Qui  illud 
ad  manus  non  habet;  ad  vim  correctionis  romanae  rite 
assequendam  juvari  utcunque  poterit  selectis;  quas  bre- 
viter  subdimus;  animadversionibus  de  natura  symboli, 
de  symbolica  rei  significatione,  de  corde  symbolico; 
h.  e.;  de  corde;  ut  est  symbolum  amoris;  de  caritate 
Christi,  cujus  symbolum  in  Corde  posuerunt  correctores 
decreti  Quebecensis. 

De  natura  symboli. 

Ductum  est  nomen  symboli  a  graeco  ov[.i{3<xkXa)f  con- 
fero,  compono ,  comparo ,  conferendo  et  comparando  con- 
jicio ,  conjectura  assequor ;  quapropter  ex  ipsa  vocis 
etymologia  denotat  rem  unde  aliquid  conjicimus?  h.  e.; 
signum  sive  indicium  alterius  rei  signatae. 

Distinctione  facta  inter  signum  naturale  et  signum 
arbitrarium,  inter  symbolum  verbale  et  symbolum  reale; 
symboli  vocabulum  hic  presse  sumitur  pro  signo  natu- 
rali ,  quod  nos  in  alterius  rei  cognitionem  ducit  eam 
figurate  adumbrando  propter  analogiam;  quam  cum 
ipsa  habet.  Sic  ignis  est  symbolum  amoris;  lilium  sym- 
bolum  castitatis,  ob  analogiam;  quam  cum  ipsis  habent. 

Symbolum  reale;  quum  analogiam  cum  re  habeat; 
quam  figurate  adumbrat;  ejus  naturam  declarat.  Sic 
ignis;  symbolice  repraesentans  arnorem ,  consideratus 
ut  symbolum;  naturam  amoris  declarat;  cum  quo  habet 
similitudinem. 

In  omni  symbolo  reali  tria  sunt  distinguenda;  res 
signans ,  res  signata  et  ratio  significatus :  quae  tria 
veluti  essentiae  principia  philosophi  de  relationibus 
generatim  disputantes  vocabulis  technicis  appellant 
relationis  subjectum,  fundamentum  ac  terminum,  ut  v.  g. 
Suarez;  Metaphys.  disput.  46,  sect.   61). 


2)  Tom.  26,  pp.  781   sqq.,  edit.  Paris.    Vives   1866. 

Concordant  sacri  canones,  in  quibus  signum  defi- 
nitur  res  praeter  speciem ,  quam  ingerit  sensibus ,  aliud 
aliquid  faciens  ex  se  in  cognitionem  venire,  sive  id  fiat 
de  sui  natura  (signum  naturale)  sive  ex  aliqua  institu- 
tione  (signum  arbitrarium),  sicut  circulus ,  qui  foribus 
popinae  suspensus  conspicitur,  vinum  venale  ostendit1). 

Res  signans ,  subjectum  reale ,  in  se  sensibilis  ac 
materialis  sit  oportet,  ut  symbolum  usui  hominum  in- 
serviat,  quamvis  opus  non  sit;  ut  sensu  aliquo  externo 
actu  percipiatur. 

Res  signata,  terminus ,  veluti  finis  haberi  potest, 
ad  quem  obtinendum  res  signans  tanquam  medium  ad- 
hibetur;  idcirco  enim  signo  seu  re  signante;  h.  e.;  sym- 
bolo  utimur;  ut  intelligentia  nostra  juvetur  ad  intuen- 
dam  rem  signatam.  Ast;  quamvis  ita  res  signata;  spe- 
ctato  fine  symboli;  elementum  princeps  seu  objectum 
praecipuum  sit;  res  signans  autem  elementum  auxi- 
liare;  putandum  tamen  non  est,  rem  signantem  neces- 
sario  inferioris  dignitatis  esse  debere  prae  re  signata. 
Patet  ex  symbolo  corporis  Christi;  quod  v.  g.  sub  specie 
panis  in  eucharistia  symbolum  est  sic  olim  a  sanguine 
separati. 

Ratio  significatus,  fundamentum,  dicitur  forma  sym- 
boli ,  repetendaque  est  ex  rei  signantis  analogia  cum 
re  signata.  Efficit  autem;  ut  symbolum  quoddam  com- 
positum  sit  ex  re  signante;  tanquam  subjecto  aut  quasi 
subjecto,  et  ex  formalitate  symboii,  h.  e.;  ex  symbolica; 
quae  in  subjecto  inest;  significatione  rei  signatae  tan- 
quam  forma  symboli.  De  quibus  omnibus  plura  diximus 
in  opere  jam  adducto. 

De    symbolica    rei    signif  ic  ation  e. 

Quemadmodum  interpretes  generatim  in  utroque 
jure  diligenter  distinguunt  symbolicam  vocis  significa- 
tionem  ab  ejusdem  sive  proprio  sive  metaphorico  sensu; 


C.   Signum.  33.   Dist.  2.  jcta.  gl. 

ita  nominatim  iri  solvenda  quaestione  de  objecto  cultus 
Sacratissimi  Cordis  Jesu  attendendum  est  discrimen  in 
quo  tria  haec  versentur :  Cor  proprie  atque  in  se  specta- 
tum,   Cor  symbolicum,  et  Cor  metaphoricum. 

Jurisconsultis  symbolica  haec  significandi  potestas 
in  eo  est;  ut  vocabulum  rem  quidem  proprie  denotet, 
sed  non  absolute,  h.  e.;  non  simpliciter  atque  in  se 
spectatam,  quemadmodum  in  propria  et  absoluta  signi- 
hcatione  fit;  sed  quatenus  adjunctam  habet  significa- 
tionem  alterius  rei;  seu  quatenus  res;  quae  proprie 
significatur,  alterius  hujus  rei  symbolum  reale  habetur1). 
Unde  patet;  esse  symbolum  et  esse  verum  non  pugnare ; 
quia  res  symbolico  sensu  accepta  seu  symbolum  non 
est  symbolica,  ut  ita  dicam;  in  essendo,  sed  in  reprae- 
sentando:  quatenus  scilicet  repraesentat  symbolice  id; 
cujus  est  symbolum. 

De    corde    symbolico    seu  de  vero    corde 
spectato  ut  est  symbolum  amoris. 

Quibus  praemissis  perspicuum  est;  in  determinanda 
vi  ac  potestate  sententiae  romanae  ,,Cor  Jesu  spectari 
ut  symbolum  ejus  caritatis"  quaeri  omnino  debere;  sitne 
Cor,  quod  Ecclesia  tanquam  objectum  publici  cultus 
determinavit7  Cor  physicum  proprie  et  absolute  sum- 
ptum ,  sc.  ut  caro  est  et  praecipua  corporis  Christi 
pars ,  propter  hypostaticam  ejus  cum  Verbo  unionem 
infinita  veneratione  dignum  ?  An  Cor  symbolicum, 
h.  e.,  Cor  physicum  proprie  quidem  sumptum;  sed  non 
absolute;    verum  cum  inhaerenti  illi    symbolica  amoris 


*)  Ex  jure  nota,  praeter  alia,  sunt  symbola  realia  clavis  alicui  traditae 
in  signum  dominii  vel  proprietatis,  annuli  in  digitum  antistitis  immissi  cum 
adnexa  dignitatis  ecclesiasticae  significatione ,  sigilli  personae  publicae 
concessi  ad  determinata  jura  significanda.  Denotant  enim  hic  vocabula 
clavis ,  annulus ,  sigillum  res  materiales  istis  nominibus  expressas,  non 
quidem  absolute  et  simpliciter  in  se  spectatas ,  sed  vero  cum  ea ,  quam 
adjunctam  habent ,  symbolica  significatione  variorum  jurium ,  quorum 
symbola  realia  habentur. 

significatione  ?  An  vero  Cor  non  proprie,  sed  meta- 
phorice  acceptum,  h.  e.,  Cor  tropicum,  figuratum,  trans- 
latum?  quo  in  sensu  Cordis  vocabulum  tum  in  sacris 
literis,  tum  alibi  occurrere,  atque  a  piis  Sacratissimi 
Cordis  cultoribus  in  privato  cultu  recte  salubriterque 
sumi  in  op.  cit.  diximus  t.   i„  p.  329. 

Ex  publicis  actis  cum  probatis  auctoribus  confeci- 
mus  in  opere  nostro,  adaequatum  objectum  festi  esse 
Cor  symbolicum  Salvatoris ,  seu  Cor  physicum  proprie 
sumptum  cum  formalitate  symboli,  sensu  jam  decla- 
rato ,  h.  e. ,  unum  objectum  compositum  ex  tribus  illis 
essentiae  principiis  seu  causis,  quae  symbolum  consti- 
tuunt;  ita  ut,  in  hoc  symbolo  res  signans  ipsum  sit 
verum  ac  carneum  Cor  inseparabiliter  unitum  personae 
Verbi ;  res  signata  vero  eaque,  spectato  fine  hujus  festi, 
onge  magis  praecipua,  infinitus  amor  Christi  maxime 
erga  homines;  formalitas  symboli  seu  ratio  significatus 
tandem  intima  illa  cohaerentia  seu  potius  analogia 
Cordis  Christi  cum  immensa  ejus  caritate,  omissa,  ut 
diximus  in  opere  adducto  t.  1.,  p.  154 — 155,  quaestione 
philosophica  de  ejusdem  amoris  origine  ac  sede.  Utram- 
que  re^n :  signaiitem  et  signatam,  utrumque  symboli  ex- 
tremum :  subjectum  et  terminum  cum  naturali  utriusque 
nexu,  Cor  Christi  proprie  dictum  et  illam,  quae  sym- 
bolice  in  eo  repraesentatur,  caritatem,  h.  e.  Verum 
Cor  Saivatoris  symbolice  demonstrans  infinitum  ejus  amo- 
rem,  eadem  acta  haud  obscure  objectum  cultus  SS.  Cor- 
dis  Jesu  appellant. 

Sedes  Apostolica  igitur,  dum  Cor  Jesu  colendum 
proponit,  quatenus  symbolum  est  infiniti  ejus  amoris, 
id  agit;  ut  nobis  exhibeat  unum  adaequatum  cultus 
Sacratissimi  Cordis  objectum,  quod  tamen  complectitur 
duo  partialia  objecta  intestino  inter  se  nexu  per  ana- 
logiam  unius  cum  altero  colligata,  symboli  subjectum 
ac  terminum,  scilicet  ipsum  verum  ac  physicum  Cor 
Salvatoris  ceu  rem  signantem,  et  infinitam  Christi  cari- 
tatem,  ut  rem  signatam.     Ex  his,  attento  fine  symboli, 

praecipua  est  pars  signata,  seu  caritas  Christi;  qua- 
propter  Ferd.  Tetam.  objectum  etiam  scite  detinit,  ut 
sit  amor  Christi  in  ipso  Corde  materiali  denwnstratus : 
rem  principem  scilicet  primo  loco  efferendo.  Quae 
definitio  iis  maxime  probatur,  qui  verum  spiritum  ac 
scopum  ultimum  hujus  religionis  potissimum  declarare 
volunt ;  ii  enim  non  sine  ratione  putant,  initium  dicendi 
sibi  esse  ab  illo  fine  sumendum,  ad  quem  tota  devotio 
ex  Ecclesiae  institutione  spectat:  lectores  statim  ab 
exordio  disputationis  attentos  reddendo,  substantiam 
devotionis  SS.  Cordis  Jesu  eo  spectare ,  ut  in  symbolica 
Cordis  imagine  immensam  caritatem  effusumque  amorem 
divini  Redemptoris  nostri  meditemur  atque  veneremur" 
(Pius  PP.  VI.  in  lit.  ad  eppum.  Prato-Pistorien.  d.  d. 
30.  Junii    1781). 

De  caritateChristi,  cujus  symbolum  inCorde 
posuerunt  censores  decreti  Quebecensis. 

De  tribus  elementis  symboli  SS.  Cordis  Jesu  fuse 
disputatum  est  tomo  1.  operis  nostri  de  festis  utriusque 
SS.  Cordis ,  a  p.  336  ad  p.  384.  Iis  pauca  quaedam 
adjecisse  juverit,  quae  in  alio  opusculo  Cor  Jesu  divini 
Redemptoris  nostri  symbolum  ad  mentem  Marquesii 
et  Tetami  in  pauca  contracta  scripsimus  pp.  25 — 27, 
et  sunt  hujusmodi: 

Quaeritur,  quaenam  sit  caritas  Christi,  cujus  sym- 
bolum  ejus  Cor  esse  judices  romani  declararunt?  Caritas 
Christi  erga  Deum,  an  erga  homines?  Caritas  Christi 
creata,  an  increata? 

Resp.  ad  1.  Cor  Jesu  secundum  se  indifferenter 
tam  est  symbolum  ejus  caritatis  erga  Deurm  quam  ejus 
caritatis  erga  homines ;  quia  eandem  habet  analogiam 
cum  utraque.  Verum  in  suo  cultu  ac  festo  non  sumi- 
tur  nec  consideratur  ex  professo  ut  symbolum  caritatis 
erga  Deum,  sed  erga  homines.  Ex  institutione  enim 
ac  fine    hujus  festi  patet,    ejus   objectum  ultimum    non. 

Nilles,    Conc.  Baltimor.  12 

esse  Christum  ut  amator  est  Dei;  sed  ut  amator  est 
hominum ;  ac  proinde  formale  ejus  objectum  non  esse 
caritatem  Christi  erga  Deum;  sed  vero  erga  homines. 
Atqui  in  hoc  cultu  publico  ac  festo  Cor  Jesu  conside- 
ratur  ut  symbolum  ejus  caritatis ;  quae  est  objectum 
formale  talis  cultus  ac  festi. 

Resp.  ad  2.  Cor  Christi  in  sensu  stricto  symbolum 
est  caritatis  creatae ;  ejus  praesertim ,  quam  Dominus 
in  passione  et  eucharistia  ostendit;  in  sensu  lato  vero 
symbolum  est  caritatis  tum  creatae  tum  increatae. 

Ratio  prioris  partis  est;  quia  Cor  Christi,  notante 
Marquesio,  amoris  est  symbolum;  cum  quo  habet  cogna- 
tionem  et  analogiam;  hanc  autem  habet  omnino  pro- 
prie  cum  humano  Christi  amore,  non  ita  vero  cum  ejusu 
amore  increato  et  in  se  divino.  —  Accedit  quod;  sicut 
Christus  pro  nobis  est  passus  ut  homo;  et  passionis 
suae  memoriam  in  eucharistia  renovat  ut  homo :  ita  in 
passione  et  eucharistia  eam  caritatem  maxime  demon- 
stravit;  qua  nos  prosequitur  ut  homo. 

Atqui  haec  caritas  Christi  patientis  et  pro  geiteris 
humani  redemptione  morientis,  atque  in  suae  mortis  com- 
memorationem  instituentis  sacramentum  corporis  et  san- 
guinis  sui,  ea  potissimum  est;  quae  sub  symbolo  Cordis 
Jesu  recolitur,  uti  Ecclesia  declarat  in  clausula  Lectio- 
nibus  2.  Noct.  adjecta.  Atque  haec  duo,  passio  et 
eucharistiae  sacramentum,  praecipua  illa  in  nos  cari- 
tatis  ejus  beneficia  sunt ,  quae  hoc  festo  in  sanctissimo 
Jesu  Corde  gloriantes  recolimus :  quapropter  etiam  totum 
fere  officium  inter  haec  duo  amoris  mysteria  dividitur; 
praesertim  in  Lectionum  responsoriis. 

Ratio  alterius  partis  est;  quia  quum  cor  hominis 
arctissimam  habeat  cognationem  cum  amore  creato, 
habet  consequenter  aliquam  affinitatem  cum  amore  in- 
creato;  cujus  imitamentum;  —  verba  sunt  ejusdem  Mar- 
quesii;  1.  c.;  n.  17  —  et  participatio  est  amor  creatus. 
Id  quod  majorem  vim  habet  in  Christo  ob  perfectissi- 
mam    consensionem    voluntatis    humanae    cum    divina; 

quum  enim  caritas  Christi  creata  quam  simillime  imi- 
tetur  ejus  caritatem  increatam ,  symbolum  quod  illam 
repraesentat  hanc  etiam  necessario  adumbrat.  Prae- 
cipua  tamen  utriusque  partis  confirmatio  sumitur  ab 
auctoritate  s.  congregationis;  quae  in  hujusce  festi 
officio  symbolicam  significationem  restringit  ad  carita- 
tem  Christi  creatam,  imo  ad  eam,  quae  in  passione  et 
eucharistia  elucet ;  in  decreto  autem  ipsius  festi  ejus-  ■ 
dem  symboli  repraesentationem  extendit  ad  amorem 
increatum,  quo  filius  Dei  factus  est  homo,  et  amorem 
c-reatum;  quo  filius  hominis  factus  est  obediens  usque 
ad  mortem  et  mansuetudinis  ac  humilitatis  exemplar 
se  praebuit.  Ait  quippe :  Hujus  officii  ac  missae  cele- 
bratione  symbolice  renovari  memoriam  illius  divini  amoris, 
quo  unigenitus  Dei  filius  humanam  suscepit  naturam 
(en  amorem  increatum;  qui  incarnationem  praecessit  et 
filium  Dei  movit,  ut  humanam  naturam  assumeret);  et 
factus  obediens  usque  ad  mortem  praebere  se  dixit  exem- 
plum  hominibus ,  quod  esset  mitis  et  humilis  Corde  (en 
amorem  creatum;  quem  Christus;  ut  homo,  obediendo. 
patiendo;  ac  propterea  mansuetudinis  et  humilitatis  se 
exemplar  praebendo;  quum  in  vita;  tum  vero  maxime 
in  morte   demonstravit). 

Caritas  ergo;  cujus  symbolum  esse  Cor  Jesu  dixe- 
runt  romani  correctores  decreti  Quebecensis ,  contrahi 
potest  ad  solam  caritatem  creatam ;  imo  ad  eam  dum- 
taxat;  quae  apparet  in  mysterio  crucis  et  altaris.  Sed 
potest  etiam  extendi  ad  amorem  increatum;  qui  in  in- 
carnatione  elucet;  una  cum  amore  creato ;  qui  eminet 
in  mansuetudine;  humilitate  et  obedientia  Christi  usque 
ad  mortem :  utrumque  recte ;  ut  probat  exemplum  s. 
congregationis,  quae  illa  restrictione  in  officio;  et  hac 
ampliatione  in  decreto  usa  est.  Unde  jure  statuitur; 
caritatem  Christi;  symbolice  in  ejus  Corde  adumbratam; 
in  sensu  stricto  esse  solam  caritatem  creatam;  in  sensu 
lato  autem  esse  caritatem  creatam  et  increatam.  — 
Sed  finis  partis  didacticae  sit. 

12* 

De  illegitima  criminatione  contra  americanas  conse- 
crationis  formulas  adducta. 

In  tertia  eaque  apologetica  parte  breviter  dicen- 
dum  restat  de  difficultatibus  inde  adversus  americanas 
consecrationis  formulas  petitis,  quod  ad  SS.  Cor  Jesu 
dirigerentur1);  erant  enim  ex  recentioribus;  qui  prae- 
eunte  Blasio2)  preces  ad  Cor  Christi  factas  erroris, 
absurditatis ;  quin  et  nestorianismi  insimularent.  Fal- 
sam  criminationem  uberiori  defensione  repulimustomo  iv 
pp.  389 — 396.  Ex  ea;  angustiis  spatii  inclusi,  haec  tan- 
tum  enotamus. 

Licet  alia  sit  ratio  suscipiendi  cultum,  alia  autem 
ratio  exaudiendae  orationis  ( —  cultum  siquidem  susci- 
pere  possunt  et  ipsa  sensu  carentia  objecta  propter 
eam,  quae  in  ipsis  inest;  execllentiam;  at  exaudire 
preces  non  possunt  nisi  rationales  substantiae;  ut  prae- 
clare  ostendit  Suar.  tract.  advers.  Reg.  Angl.  1.  2.7 
c.   2.;  n.    16.  — ); 

Licet  item ;  sicut  in  omnibus  aliis  pietatis  exerci- 
tiis;  sive  quae  ad  B.  M.  V.,  sive  quae  ad  Sanctos  alios 
ipsumque  Christum  pertinent;  ita  etiam  in  devotione 
Sacratissimi  Cordis  Jesu  ex  indiscreta  quorundam  pie- 
tate  peccari  aliquando  possit; 

Nullo  tamen  pacto  concedendum  est;  preces  gene- 
ratim  ad  ipsum  Cor  Jesu  dirigi  non  posse ; 

Nulla  item  ratione  dandum;  ea  quae  speciatim  in 
orationibus;  litaniis  et  consecrationum  formulis  ad  Cor 
Jesu  directis  communiter  leguntur  usitata;  reprehen- 
denda  esse  et  expungenda:  cujusmodi  sunt  ex  una 
parte  praecipua  redemptionis  nostrae  mysteria  (incar- 
nationis;  passionis;  institutionis  eucharistiae;  resurre- 
ctionis  etc.);  ex  altera  vero  parte  divinae  denomina- 
tiones  et  actiones;  quae;  utpote  specialia  amoris  argu- 
menta;  peculiarem  relationem  ad  Cor  habent. 


*)  Cfr,  operis  nostri  citati  t.  2.,  pp.  326 — 330. 
2)   Dissertatio   commonitoria   c.   32. 

Et  preces  quidem  jure  merito  ad  Sacrum  Cor  Jesu 
dirigi,  seclusa  etiam  approbatione  Ecclesiae  et  Sancto- 
rum  praxi,  brevi  hac  consideratione  rei  signantis  in 
symbolo  nostro,  seu  ipsius  veri  Cordis  patet: 

a)  Quum  in  physico  Christi  Corde ,  hypostatice; 
intime  et  inseparabiliter  unito  personae  Verbi  divini 
atque  inde  Verbum  simul  complexo,  vere  sit  et  con- 
cipiatur  ipse  Christus  Dei  filius;  atque  adeo  persona; 
quae  et  nos  exaudire  et  operari  per  se  valeat,  devota 
mens  Sacrum  hoc  Cor  invocando,  necesse  est  ipsa  vi 
cogitantis  animae,  ipsum  Christum  filium  Dei  habeat 
in  mente,  atque  ad  ipsam  personam  Verbi;  ceu  sup- 
positum  Cordis,  preces  fundat. 

Confirmatur  ex  aliis  vetustissimis  et  celebratissimis 
precibus;  nedum  ad  humanitatem,  verum  etiam  ad  ipsas 
singillatim  humanitatis  partes : 

Anima   Christi  sanctifica  me. 

Corpns  Christi  salva  me  etc. 

b)  Quoniam  Cor  Jesu,  ut  vere  est  IvvTtooiatqVy  tan- 
quam  pars  naturae  humanae  in  una  eademque  divina 
Verbi  hypostasi  subsistit;  atque  ita  cum  natura  divina 
unam  Christi  personam  compositam  constituit;  mens 
orantis  habet  unum  Christum,  ad  quem  preces  dirigun- 
tur;  et  sic  Cordi  Jesu,  notante  Muzzarellio,  applicari 
possunt  probatae  regulae  theologicae  de  communica- 
tione  idiomaturm  h.  e.,  de  eodem  Corde  affirmari  pos- 
sunt  proprietates  tum  divinae,  tum  humanae;  ut  ecce : 
Cor  Jesu,  pro  me  lancea  perforatitm ,  salva  me ,  intelli- 
gendo  priorem  partem  de  Corde  carneo,  alteram  vero 
de  natura  divina  {Regole  da  osservarsi,  pp.    14  sqq.). 

Mysteria  redemptionis  humanae  Sanctissimo  Cordi 
Christi  merito  tribui,  ex  iis  manifesto  compertum  est, 
quae  de  objecto  cultus  publici  in  praecedenti  parte 
diximus.  Quaecumque  enim  adversarii  congerunt,  ut 
ostendant  mysteria  haec  neque  Cordi  physico  proprie 
et  absolute  sumpto;  neque  Cordi  tropice  accepto  tribui 

posse,  ea  omnia  bono  animo  transmittimus.  Retenta 
scilicet,  distinctione  inter  Cor  absolute  sumptum,  Cor 
tropicum  et  Cor  symbolicum,  omnino  tenendum  estr 
Cor  illud,  quod  Ecclesia  tanquam  objectum  cultus  pu- 
blici  determinavit,  neque  Cor  esse  physicum  simpliciter 
spectatum  in  se,  neque  Cor  tropice  acceptum,  seu  Cor 
metaphoricum ,  sed  vero  Cor  symbolicum,  h.  e. ,  Cor 
physicum  quidem,  in  humana  Christi  natura  cum  na- 
tura  divina  unam  Christi  personam  compositam  con- 
stituens,  sed  tamen  cum  inhaerenti  illi  symbolica  erga 
homines  amoris  significatione,  seu  Cor  symbolice  de- 
monstrans  immensam  illam  divini  Redemptoris  cari- 
tatem,  ex  qua  nobis  omnia  redemptionis  mysteria  ve- 
nerunt.  Est  autem  vere  dignum  et  justum;  aequum  et 
salutare;  ut  devota  mens  redemptionis  haec  mysteria 
veluti  totidem  certissima  ac  stupenda  Christi  erga  ho- 
mines  amoris  signa  meditando ,  ad  ipsum  illum,  unde 
ea  fluxerunt,  fontem  ascendat,  immensum  amorem  dico, 
in  ipso  physico  Corde  symbolice  adumbratum.  Huic 
igitur  amori,  symbolice  in  Corde  repraesentato ,  seu, 
quod  idem  est,  Cordi  symbolice  amorem  demonstranti 
ceu  fonti  proprio,  evidentia  illa  caritatis  argumenta 
recte  adscribuntur ,  quae  in  singulis  redemptionis  my- 
steriis  accepimus. 

Denominationes  vero  actionesque  divinas  quod 
spectat,  fieri  merito  posse,  ut  eae  Cordi  Jesu  tribuan- 
tur,  quamvis  proprie  ad  ipsam  divinam  personam  Verbi 
spectent,  praeterquam  quod  ex  regula  Muzzarellii 
modo  jam  adducta  constat,  etiam  consideratione  signi- 
jicationis  symbolicae,  quam  Cor  intime  adjunctam  habet, 
ostenditur.  Quum  enim,  Cor  Christi  meditando  et  in- 
vocando,  Sacrum  hoc  Cor  non  tantum  adoremus  et 
colamus  ut  Verbo  substantialiter  unitum,  verum  etiam 
ut  symbolum  amoris  Christi  Jesu ,  fieri  omnino  debet, 
ut  in  decursu  orationis  et  meditationis  symbolica  haec 
Cordis  significatio  nos  ducat,  ut  in  Corde,  quod  medi- 
tamur  tanquam  symbolum  amoris  Christi,  ipsum  Chri- 

stum  intelligamus  nostri  amantissimum,  quem  propterea 
sub  eadem  Cordis  voce  alloquimur,  et  cujus  praeclaras 
ac  divinas  denominationes  et  actiones  amoris  testes, 
eodem,  in  quo  symbolice  significantur,  Corde  semper 
retento  praedicamus.  Quae  allocutiones,  licet  ad  Cor 
ceu  rem  signantem  in  symbolo  fiant;  ad  ipsum  tamen 
Verbum  directe  pertinent,  quod  ut  suppositum  Cordis 
principale  est  agens  omnium  illorum  actuum,  qui  Cordi 
tribuuntur.  Sic  auctor  lectionum  2.  Nocturni,  facta 
Cordis  invocatione,  statim  transvolat  in  ipsam  Verbi 
personam,  Cordi  ex  affectu  voce  tenus  applicans,  quae 
vere  ipsi  personae  Verbi  applicanda  sunt:  Quia  semel 
venimus  ad  Cor ,  non  sinamus  nos  facile  avelli  ab  eo, 
de  quo  scriptum  est :  recedentes  a  te  in  terra  scribentur. 
Quid  autem  accedentes  ?  Tu  ipse  doce  nos.  .  .  .  Atque 
alia  plura  idipsum  suadent  piissimorum  hominum  ex- 
empla,  quae  libro  1.  ex  actis  adduximus,  ut  ecce  san- 
ctarum  Gertrudis  et  Mechtildis ,  Blosii ,  Lanspergii ',  ss. 
Bernardi ,  Bonaventurae,  Franc.  Salesii,  et  aliorum.  — 
Sed  haec  hactenus.  Alias  defensionis  rationes  attuli- 
mus  loco  indicato, 

Quas  videas  per  te,  si  tibi  corde  sedet1). 


2)  Ita  gl.  ad  c.  Hac  constitutione   15.  de  off.  et  pot.  jud.  del.  in  6. 


STATIO   SEPTIMA. 

Responsa  S.  Sedis  ad  postiilata  patrum. 

i. 
Decretum  S.  R.  C. 

De  festis  s.  Philippi  a  Jesu,  s.  Turibii  et  s.  Francisci 

Solani. 

Sanctis  Turibio,  archiepiscopo,  et  Francisco,  pres- 
bytero,  anteponitur  s.  Philippus  a  Jesu,  quod  is,  quum 
in  ipsa  America  ortum  habuisset,  „tanquam  conterra- 
neus  et  concivis  peculiari  quadam  ratione  esset  hono- 
randus;  neque  enim  fieri  potest;  quin  Sanctorum  pro- 
pinquitas  etiam  aliquid  habeat  praerogativae",  quem- 
admodum  Pius  PP.  II.  pluribus  exequitur  in  bulla 
canonizationis  s.  Catharinae  Senensis  edita  d.  30.  Maji 
a.  14611).  —  Quod  duos  alios  Sanctos  spectat,  in  allato 
hoc  sacrae  congregationis  decreto  emendatur  ordo  in 
postulato  patrum  servatus  (p.  LXIV.) ;  qui  enim  ibidem 
archiepiscopo  antepositus  legitur  presbyter,  hic  juxta 
ordinem  hierarchiae  ecclesiasticae  eidem  conspicitur 
postpositus.  —  Quam  autem  pleniorem  notitiam  trium 
Sanctorum  hoc  loco  nos  daturos  promisimus  supra 
p.  132,  eam  subministrandam  censemus  ipsis  lectionibus 
propriorum  officiorum  in  forma  integra  exhibitis,  quae 
tales  sunt: 


l)  Extat  apud  Bollandianos  in   Act.   SS.   ad  d.  30.  April.,    ejusdem 
mensis  t.  3.,  pp.   981   sqq. 

1.    Leotiones  propriae  s.  Philippi  a  Jesu. 

Lectio  4.  —  Philippus  de  las  Casas;  sive  a  Jesu; 
Mexici  Hispanis  parentibus  natus;  ea  adolescens  vivebat 
libertate  ac  licentia;  ut  ipsismet  parentibus  ideo  prope 
esset  exosus:  quod  ita  illius  pupugit  animum;  divina 
simul  gratia  illustratum,  ut  Franciscanum  institutum 
arripere  statuerit.  Sumpta  tamen  habitu,  nec  satis 
gnarus  quam  arduum  cum  callido  hoste  iniisset  certa- 
men,  cessit  illius  illecebris;  abiitque  e  religione.  Ea 
inconstantia  tantum  dolorem  parentibus  attulit,  ut;  ne 
ipsorum  perpetuo  vulneraret  obtutum;  in  Chinam  eum 
negotiationis  ergo  ablegarint.  Aliquanto  post  tempore; 
cogitantem  quam  periculosam  in  libertate ,  patria  pro- 
cul ;  vitam  ag'eret ;  quaeque  in  religione  (Deo  quoque 
ad  ea  ruminanda  impellente)  vidisset  ac  reliquisset 
bona;  novus  ardor  accendit  et  haec  postliminio  repe- 
tendi;  et  toto  animo  divini  spiritus  instinctibus  obse- 
quendi.  Manilam  ergo ;  nescio  cujus  negotii  causa; 
profectus;  eo  absoluto;  ambit  denuo  religiosum  habi- 
tum;  et  impetrat  in  coenobio  sanctae  Mariae  de  angelis 
patrum  Minorum  excalceatorum:  ubi  egregia  approba- 
tione;  peracto  tyrocinio;  solemnia  demum  vota  pro- 
fessus  est1). 

Lectio  5.  —  Hujus  mutationis  perlato  Mexicum 
nuntio;  vehementer  exhilarati  parentes ;  supremum  or- 
dinis  in  India  praesidem;  quem  commissarium  genera- 
lem  appellant  (is  tunc  Mexici  erat)  obsecrant;  filium 
sibi  in  seraphico  illo  habitu  videre  ut  per  eum  liceat. 
Lubens  piis  parentibus  ea  in  re  gratificatus  commis- 
sarius;  scripsit  in  Philippinas;  ut  confestim  Mexicum 
Philippus  mitteretur.  Ea  causa  navem  sancti  Philippi 
tutelae  creditam  atque  insignitam  nomine  conscendit: 
quae  vi  tempestatis  convulsa;  et  in  Urandum  Tuzzani 
regni  portum  ejecta;   ipse  brevi  portum  aeternae  bea- 


*)  In  breviario  proprio   O.  s.  Fr.  sanctus   Philippus  dicitur  „clericus 
et  acolythus"   factus. 

titudinis  laurea  martyrii  redimitus  tenuit.  Omen  Phi- 
lippo  martyrii  fuit;  quod  dum  procellis  jactaretur;  in 
qua  is  erat;  sancti  Philippi  navis;  ea  parte  coeli;  quae 
Japonem  respiciebat,  vidit  crucem  candidam;  figura 
expressam  simili  earum;  in  quas  dein  sublati  martyres 
fuere ;  post  in  sanguineum  colorem  mutasse  itidem  ad 
horae  quadrantem  ;  demum  nigra  nube  obvolutam. 
Omini  respondit  eventus.  Nam  saeviente  in  Japonia 
adversus  christianae  fidei  praecones  persecutione,  bea- 
tus  Philippus  in  vincula  conjectus ,  et  cum  aliis  sociis 
fuit  morte  damnatus1). 

Lectio  6.  —  Perductus  itaque  cum  ceteris  in 
triumphalem  campuim  paratam  sibi  crucem  positis  humi 
genibus  amplexatus;  in  haec  prorupit  verba:  O  fortu- 
natam  navem !  O  felicem  sancti  Philippi  galeonem! 
O  jacturam  mihi  minime  damnosam ,  sed  omni  lucro 
quaestuosiorem!  Ei  cruci;  dum  transversarium  lignum 
inseritur,  cui  qui  pendet  utcumque  insideat,  fallente 
mensura;  quam  solo  fortasse  intuitu  faber  collegerat; 
demissius  aliquanto  positum  est;  quam  ut  inniti  beatus 
martyr  posset.  Quamobrem  erecta  cruce;  cui  sancti 
viri  alligata  ferreis  vinculis  brachia;  collum  ac  tibiae 
erant,  ita  subsedit  pondere  suo  corpus;  ut  ea  numella, 
quae  guttur  stringebat,  pene  suifocaretur:  magno  igitur 
fervore  animi,  Jesu !  Jesu !  inclamat.  Quo  animadverso 
judex;  priusquam  strangularetur;  configi  lanceis  jubet: 
atque  ita  primus  omnium  triplici  lanceae  ictu  palmam 
martyrii  obtinuit;  qui  postremus  in  Japoniam  venerat. 
De  eodem;  et  de  viginti  quinque  martyrii  sociis  Urbanus 
octavus  Pontifex  Maximus  officium  recitari  et  Missam 
respective  celebrari  concessit.  Ipsius  autem  beati  Phi- 
lippi  gloria  magna  devotione  Mexici  colitur;  dicato  in 
illius  honorem  templo;  et  Capuccinarum  virginum  insigni 
coenobio2). 


')   An.    1597.  —        2)   Optandum  sane,  ut  quae  in  breviario  romano 
sextae    lectioni    ofricii    sanctorum  Japonensium    adjecta    legitur    clausula 

2.   Lectiones  propriae  s.  Turibii  de  Mogrovejo. 

Lectio  4.  —  Turibius  Alphonsus ;  ex  nobili  Mo- 
groveja  gente  Majorgae  in  regno  Legionis  natus1), 
liberalibus  disciplinis  et  juri  canonico  Vallisoletti  pri- 
mum;  deinde  Salmanticae  in  majori  collegio  Ovetensi 
sancti  Salvatoris  ita  operam  dedit;  ut  tamen  potiorem 
temporis  partem  orationi  aliisque  piis  et  christianis 
exercitiis  impenderet.  Id  comprobatum  est7  cum  emis- 
sam  in  ejus  cubiculum  impudicam  mulierem  praecipuus 
virginitatis  sectator  constanti  animo  extemplo  expulit. 
Inde  jejuniis;  vigiliis  et  proprii  corporis  castigatione 
continuo  vitam  exercuit,  et  nudis  quoque  pedibus  Com- 
postellam  ad  sancti  Jacobi  sepulchrum  peregrinatus  est. 

Lectio  5.  —  A  Gregorio  decimo  tertio  Limanae 
ecclesiae  ex  quaestore  fidei  invitus  praeficitur2).  Quo 
in  munere  apostolicam  sollicitudinem  in  nova  christia- 
nitate  vel  solidanda  vel  amplianda  adhibens  perfecti 
praesulis  partes  explevit.  Quare  singulis  dominicis  die- 
bus  vel  in  ecclesia,  vel  in  hospitali  domo,  in  parvis 
etiam  oppidulis  et  subdiu  concionabatur  plebemque 
catechismo  instruebat.  Synodus  etiam  dioecesanas  et 
provincialia  concilia  juxta  Tridentini  statuta  habuit3),. 
et  in  eis  complura  decreta  postea  a  Sede  apostolica 
confirmata,  condita  sunt;  quibus  modo  ecclesia  Ameri- 
cana  regitur.  Hinc  morum  emendatio;  cleri  disciplina; 
juvenum  seminaria,  virginum  ac  male  nuptarum  coe- 
nobia;  aegrotorum  xenodochia,  aliaeque  aedes  et  templa, 
ejus  etiam  sumptu  constructa;  emanarunt. 

Lectio  6.  —  Dioecesim  suam;  amplissimam  qui- 
dem;  incredibili  labore  totam  saepe  visitavit;  omnesque 
pene  ecclesiae  suae  proventus  in  pauperum  usus;  quos 
creditores  suos  vocabat;  erogavit;  octingentis,  ut  ferunt, 


„de    his  martyribus  Sanctonim  albo    recensitis  anno   l866";    etiam    huic 
lectioni  legitima  auctoritate  addatur. 

J)  An.   1538.  —       2)  An.   1581.   —      3)  Annis   1582,    1591,  et  1601. 

hominum  millibus  sacro  chrismate  unctis.  Innumeras 
contradictiones;  sive  ab  iis;  qui  foris  sunt;  propter 
fidem;  sive  ab  iis;  qui  intra;  propter  ecclesiae  liber- 
tatem  summa  patientia  sustinens1),  acriter  defendit; 
martyrii  cupidissimus.  Tandem  sacerdotio  et  mira- 
culis  clarus;  quae  etiam  post  mortem  ipsius  sancti- 
tatem  comprobarunt,  dum  propriae  dioecesis  visitationi 
incumberet;  anno  millesimo  sexcentesimo  sexto;  aetatis 
suae  sexagesimo  octavo;  sumptu  in  ecclesia  sacro  via- 
tico ;  ad  mortis  nuntium  exclamans :  Laetatus  sum  in 
his;  quae  dicta  sunt  mihi:  in  domum  Domini  ibimus; 
die  vigesima  tertia  Martii  obdormivit  in  Domino :  quem 
Innocentius  undecimus  in  beatorum  numerum  retulit2); 
assignata  ejus  festivitati  die  vigesima  septima  Aprilis. 
Deinde  novis  quamplurimis  fulgentem  signis  Benedictus 
decimus  tertius  Pontifex  Maximus  quarto  Idus  Decem- 
bris  anno  salutis  millesimo  septingentesimo  vigesimo 
sexto  sanctorum  fastis  adscripsit. 

3.   Lectioiies  propriae  s.-  Francisci  Solaiii. 

Lectio  4.  —  Franciscus  Solanus;  Montiliae;  Hispa- 
niae  Baeticae  oppido;  nobili  genere  natus3),  ac  Domini 
timorem  jam  inde  a  puero  edoctus;  apostolico  muneri; 
quod  erat  postea  suscepturus;  in  ea  aetate  praelusit. 
Nam  condiscipulos  et  natu  majores  ardenti  oratione 
ad  poenitentiam  hortari;  dissidentes  componere;  res 
humanas  contemnere;  divinas  serio  meditari  solitus  erat. 
Adolescens  in  ordinem  Fratrum  Minorum  observantium 
nomen  dedit ;  in  eoque  asperioris  disciplinae,  humili- 
tatis;  ac  pietatis  exemplis  oculos  omnium  ad  se  tra- 
here  coepit.  Lectulus  illi  juncorum  strues;  pro  indusio 
cilicium;    quod    grandi   fune    ita  stringebat;    ut    latera 

*)  De  litibus  inler  s.  Turibium  et  proregem  Peruae  exortis  cfr. 
Juvenc. ,  Histor.  Societ.  Jesn,  part.  5.,  1.  23.  8.,  ubi  etiam  varii  illi 
tractatus  inter  s.  Turibium  et  Societatem  Jesu  habiti  referuntur,  quos 
a  vitae  beati  antistitis  scriptoribus  vel  omissos  de  industria,  vel  incuria 
praeteritos  auctor  suspicatur. 

2)  An.   1679.   —      3)  An.    1549. 

acerrime  discruciaret.  Noctu  se  flagris,  et  catenis  cae- 
debat;  dies  anni  complures  pane  tantum  et  aqua  victi- 
tavit;  seque  aliquando  in  spinarum  acervo  nudum  pro- 
jecit,  beatum  Franciscum  imitatus,  ut  sensus  omnis 
patientia  doloris  frangeretur.  In  sacris  autem  concio- 
nibus  ipsius  caritas  maxime  enituit,  qua  plurimos  Christo 
lucrifecit. 

Lectio  5.  —  Pestilentia  per  Baeticam  saeviente; 
ad  corpora  simul  animasque  curandas  se  totum  con- 
vertit,  et  ipse  lue  mortali  tandem  implicatus,  ac  Dei 
manu  e  periculo  ereptus;  in  pristino  ministerio  con- 
stantius  perstitit,  dum  morbus  omnino  extingueretur. 
Puerum  quoque  foedis  ulceribus  laborantem ,  ea  lam- 
bendo  sanitati  restituit.  Exinde  magnum  esse  coepit 
in  Baetica  Solani  nomen.  Sed  ille  hominum  laudes 
aversatus,  Deique  gloriam,  non  suam;  unice  quaerens; 
Superiores  oravit,  ut  se  in  Africam  mittsrent;  ad  catho- 
licam  fidem  praedicandam,  pro  qua  etiam;  si  se  daret 
occasio ,  vitam  profundere  peroptabat.  Missione  afri- 
cana  non  impetrata,  americanam  obtinuit;  magnisque 
periculis;  non  sine  miraculo;  mari  terraque  perfunctus; 
ad  sibi  [paratam  Domino  vineam  laetus  accessit1);  a 
qua  colenda  nulla  eum  itinerum  longitudo;  aut  vigilia- 
rum  molestia  retardavit. 

Lectio  6.  —  Peruanas  regiones  assidue  peragrans; 
ingentem  numerum  infidelium  ad  Christum  convertit? 
christianos  a  vitae  impuritate  ad  honestam  passim  tra- 
duxit.  Saepe  in  concione;  cum  copiose  de  Deo;  ejus- 
que  Virgine  Matre  locutus  esset;  in  extasim  rapieba- 
tur7  aliquando  de  Domini  cruciatibus  verba  facturus, 
voce  lacrymis  interclusa;  audientium  fletus;  ac  gemitus 
eliciebat.  Summis  tandem  laboribus  pro  Dei  gloria 
amplificanda  confectus ;  mortemque  praesentiens  immi- 
nentem;  sacramentis  perceptis  ad  iter  coeleste  se  com- 


x)  An. 

paravit;  ac  totus  in  Domino  cogitatione  defixus,  pias- 
que  preces  ad  eum  fundens,  et  in  crucis  figuram  com- 
positis  manibus,  exspiravit  aetatis  anno  secundo  et 
sexagesimo ,  Christi  millesimo ,  sexcentesimo  decimo 
sexto  j  ipso  die  sancti  Doctoris  Bonaventurae ,  quem 
eximia  pietate  in  omni  vita  fuerat  prosecutus.  Demortui 
color;  antea  subniger,  est  in  album  mutatus  vultusque 
species  venusta  confestim  apparuit,  et  suavis  odor  e 
corpore  coepit  erumpere. 


II. 
Decretum  s.  congregat.  de  propaganda  fide 

De   alienatione   bonorum    ecclesiasticomm. 

De  hoc  argumenti  genere  extat  in  corpore  juris 
canonici  titulus  proprius  ;,de  rebus  ecclesiae  alienandis 
vel  non",  qui  in  decretalibus  Gregorii  PP.  IX.  est  13. 
lib.  3.1).  —  Vetustissima  est  canonum  regula,  eaque  pro- 
bata  conciliis  Summisque  Pontificibus;  quod  res  eccle- 
siae  alienari  non  possint:  quemadmodum  praeter  docto- 
res  in  cit.  titulum  scribentes,  multis  exemplis  allatis 
ostendit  Devoti,  Institut.  can.,  1.   2.;  tit.    19. 

Ratio  hujus  interdicti  in  eo  est  sita;  quod  perpe- 
tuus  sit  triplex  ille  finis;  ad  quem  bona  ecclesiae  sunt 
destinata;  nimirum  ut  ex  iis  clerici  vivant;  pauperes 
alantur  et  religionis  cultus  sustineatur.  Ne  ergo  sub 
administrationis  titulo  res  ecclesiae  distraherentur;  ea- 
rum  alienatio  vel  omnino  prohibita;  vel  certis  quibus- 
dam  solemnitatibus  coercita  fuit. 

Quoniam  lex  „de  rebus  ecclesiae  non  alienandisu 
in  favorem  causae  piae  noscitur  constituta;  maxime 
favorabilis  est;  indeque  omnia  ejus  verba  latissimam 
merentur  interpretationem. 


x)  In  reliquis  decretalium  collectionibus  in  corpore  juris  can.  con- 
tentis  in  forma  interdicti  conceptus  legitur:  „de  rebus  ecclesiae  non 
alienandis".  (III.,  9.  in  6;  III.,  4.  Clem.;  III.,   4.  Extrav.  com.). 

Hinc  i°  per  ,,resu  non  solum  intellig-untur  bona 
immobilia  et  mobilia  pretiosa,  sed  etiam  jura,  actiones, 
census,  decimae  et  caetera  omnia,  ex  quibus  fructus 
capiuntur:  haec  enim  immobilibus  aequiparantur. 

2°  „Ecclesiarumu  nomine  veniunt  quaecunque  loca 
pia  et  religiosa,  cujusmodi  inter  alia  sunt  monasteria, 
hospitalia,  seminaria  et  similia,  quae  alendis,  educandis, 
sustentandis  quibusvis  hominibus  ope  egentibus  ad- 
dicta  sunt. 

3°  „Alienationisu  nomen  denique  comprehendit 
omnes  actus,  per  quos  ecclesia  circa  res  suas  tempo- 
rales  gravamen  patitur,  cujusmodi  esse  censentur  do- 
natio,  venditio ,  permutatio,  emphyteusis,  hypotheca 
specialis,  juris  jam  acquisiti  cessio,  unio  ecclesiarum 
et  similes,  per  quos  rei  ecclesiae  utcunque  inferri 
detrimentum  potest. 

Quia  vero  quandoque  res  ecclesiasticas  expedit 
alienare,  ipsa  tituli  nostri  rubrica  innuit,  fieri  aliena- 
tionem  aliquando  posse,  nempe  justa  de  causa,  et  — 
quoad  immobilia  et  mobilia  pretiosa1)  —  adhibitis  so- 
lemnitatibus. 

Triplicem  justam  alienationis  causam  agnoscunt 
canones:  necessitatem  ipsius  ecclesiae,  evidentem  ejus 
utilitatem,  pietatem,  puta,  si  famis  tempore  alendi  sint 
pauperes  aut  captivi  redimendi. 

Solemnitates,  praeter  justam  causam,  ad  alienatio- 
nem  rerum  immobilium  et  mobilium  pretiosarum  requi- 
sitae,  ad  tria  haec  capita  reducuntur:  ad  tractatum  et 
consensum  cleri2),  his  temporibus  per  capitulum  reprae- 
sentati;  ad  consensum  et  auctoritatem  Superioris,  epi- 
scopi  vel  alterius  praelati  ejusmodi  potestate  praediti; 
ad  beneplacitum  Sedis  Apostolicae,  a  qua  causae  iterum 


x)  Res  ecclesiae  mobiles  non  pretiosae  immo  et  mobiles  exigui 
valoris  et  inutiles  vel  noxiae  ex  justa  causa  licite  alienantur  absque  ullis 
solemnitatibus. 

2)  C.   Sine  exceptione   52.  C.  XII.   q.   2. 

expenduntur  iisque  recte  cognitis  alienatio  permittitur1). 
Et  haec  quidem  ex  universalis  legis  praescripto. 

Ex  jure  particulari  etiam  necessarius  esse  potest 
consensus  ejus,  qui  sibi  tale  privilegium  in  limine  fun- 
dationis  ecclesiae  reservavit,  vel  principis  ob  specialia 
concordata  inter  ipsum  et  Summum  Pontificem  ea  de 
re  inita. 

Concessio  res  ecclesiasticas  alienandi  generatim 
facta  legibus  odiosis  est  accensenda  atque  inde  ad 
restrictivas  interpretationis  regulas  exigenda.  Hinc 
inchoanda  est  alienatio  a  rebus  minus  necessariis,  nec 
ad  perpetuam  alienationem  veniri  debet,  si  per  loca- 
tionem  7  oppignorationem  et  alios  similes  contractus 
finis  obtineri  possit.  —  Quibus  ita  praemissis,  facili  ne- 
gotio  intelligitur  decretum  romanum  hoc  loco  relatum, 
quod  episcopis  statuum  foederatorum  „ad  decennium 
concedit  indultum,  quo  ad  solemnitates  a  jure  canonico 
statutas  circa  alienationem  bonorum  ecclesiasticorum 
servandas  non  adstringuntur :  ea  tamen  lege,  ut  prae- 
dicta  facultate  utantur  perspecta  prius  ex  consultorum 
consilio  necessitate  vel  evidenti  utilitate  ecclesiae,  ut- 
que  in  fine  cujuslibet  triennii  antistites  ad  s.  congre- 
gationem  de  propaganda  fide  referant,  quibus  in  casi- 
bus;  et  pro  quibus  summis,  ea  usi  sint;  exposito  etiam 
statu  oeconomico  illarum  missionum  pro  quibus  aes 
alienum  contractum  fuit". 

Simile  paene  est  indultum,  quod  episcopis  austriacis 
Sedes  Apostolica,  absque  tamen  clausulis  onerosis  de- 
creto  praesenti  adjectis,  concedere  ad  decennium  solet. 


x)  De  beneplacito  apostolico  ad  res  ecclesiae  alienandas  requisito 
prae  caeteris  juris  capitibus  agit  celebris  Extravagans  com.  Avibitiosae, 
un.  de  rebus  ecclesiae  non  alienandis  (III.,  4) ,  a  Paulo  PP.  II.  edita 
an.  1468,  de  qua  multi  multa  scripserunt,  quemadmodum  ex  obviis  Docto- 
rum  commentariis  ad  h.  t.  patet.  —  Ex  iis  animadvertisse  satis  fuerit,  epi- 
scopos  in  verba  hujus  decretalis  jurare,  eamdemque  nostra  quoque  aetate 
et  Pio  PP.  IX.  in  constitutione  „Apostolicae  Sedis"  ed.  12.  oct.  1869 
et  a  SS.  D.  N.  Leone  PP.  XIII.  ex  decreto  inquisitionis  d.  d.  22.  De- 
cemb.    1880  tanquam  legem  universalem  fuisse  agnitam  ac  declaratam. 

Sed  quoniam  interpretationis  nostrae  brevitas  im- 
pedimento  est;  quominus  alia  ex  recentioribus  fontibus 
ad  decretum  s.  congregationis  illustrandum  afferamus, 
lectorem  hujus  argumenti  cupidum  ad  Celsissimum  prin- 
cipem  et  episcopum  Brixinensem,  Rmum.  D.  Aichner 
delegamus,  qui  prae  caeteris  leges  nunc  vigentes  enu- 
cleate,  graviter  accurateque  exponit  in  Compendio  juris 
ecclesiastici,  §.   226.,  pp.   755 — 761,  edit.   5. 

III. 
Decretum  s.  congregat.  de  propaganda  flde 

De   termmo   concursus 
ad  triginta  dies  prorogato. 

Concursus  pertinet  ad  solemnia  illa  examina,  quae 
sacri  canones  variis  actibus  legitime  celebrandis  rite 
praemitti  jubent.  Ex  iis  notissima  sunt  scrutinia  bapti- 
zandorum,  per  quae  olim  publice  investigabatur,  qui- 
nam  .ex  catechumenis  idonei  jam  essent  ad  baptismum 
accipiendum1);  scrutinia  ordinandorum ,  in  quibus  in 
vitam,  mores;  scientiam  eorum  inquiritur,  qui  ordines 
suscepturi  sunt2) ;  examen  confessariorum ,  quo  sacer- 
dotes  ad  excipiendas  confessiones  apti  et  „idonei  judi- 
cantur  et  approbationem  obtinent"3);  examen  sponso- 
rum ,  quo  parochi,  ex  canonum  praescripto4),  ad  nor- 
mam  Ritualis  romani5)  praeter  alia  diligenter  „investi- 
gare  debent,  utrum  aliquod  impedimentum  obstet6).  — 
Inter  omnia  vero  praecipuum  est  examen  concursusr 
per  quod,  ex  nova  lege  Tridentina7);  singulorum  can- 
didatorum    beneficii    parochialis    liberae  collationis    ca- 


*)  De  septem  scrutiniis  catechumenorum  videri  possunt ,  quae  scri- 
psimus  in  Kalendario  utriusque  ecclesiae,  t.   2.,  pp.    144 — 145,  387. 

2)  Huc  spectat  tit.  12.  libri  I.  Decretalium  „de  scrutinio  in  ordine 
faciendo".        3)  Ita  conc.  Trident.  sess.   23.,  c.    15.   de  reformat. 

4)  C.  Quum  inhibitio  3.  fin.    de  clandestina  desponsatione    (IV.,  3). 

5)  De  sacramento  matrimonii,  tit.  7.,  c.   1  ,  nn.    1 — 3. 

6)  vLibro  examinis  sponsorum",  qui  protocolla  de  canonica  nuptu- 
rientium  „investigatione"  rite  peracta  continet,  eadem  illa  fides  publica 
competit,  quam  in  aliis  libris  parochialibus  inesse  diximus  supra  pp,  93 — 94. 

7)  Sess.  24.  c.    18.   de  reformat. 

Nilles,    Conc.  Baltimor.  *■& 

nonice  scrutanda  sunt  merita,  ut  legitime  constet,  quis- 
nam  literarum  peritia,  morum  probitate  aliisque  dotibus 
ad  vacantem  ecclesiam  gubernandam  opportunis  cae- 
teris  competentibus  praestet. 

Ductum  videtur  nomen  a  concurro ,  qua  significat 
pugnam  inire,  congredi ;  cuncti  enim,  qui  post  edictum 
ab  episcopo  factum,  nomina  sua  dando,  se  candidatos 
beneficii  declarant,  inter  se  ad  modum  justae  pugnae 
concurrunt  de  vacante  ecclesia  tanquam  de  proposito 
bravio  legitime  certaturi ;  qui  enim  peracto  examine, 
magis  aptus  fuerit  ab  episcopo  judicatus,  beneficium 
certo  obtinere  debet,  adeo  ut  nulla  atque  irrita  habea- 
tur  collatio,  si  ipsi  minus  idoneus  sit  antelatus. 

Tridentinam  concursus  legem  plures  Summi  Pon- 
tifices  identidem  declararunt  atque  ampliarunt,  prae- 
sertim  s.  Pius  V.,  Clemens  XIV  Benedictus  XIV.,  variis 
editis  constitutionibus,  quarum  potiora  doctrinae  capita 
ipsum  hoc  concilium  provide  explicat1),  ut  novi  et  inusitati 
experimenti,  quod  tantopere  a  more  consuetudineque 
Americanorum  abhorret,  cursum  atque  exitum  faceret 
expeditiorem.  Nec  aliud  spectat  decretum  romanum 
praesenti  loco  exhibitum :  quod  quum  et  ipsum  sanctio- 
nem  Tridentinam  supponat,  verba  concilii,  quae  ad 
objectum  decreti  pertinent,  omnino  adscribenda  sunt, 
antequam,  quid  privilegium  valeat,  exponatur.  Sic  igi- 
tur  patres    loquuntur   in  priori  parte  capitis   18.  citati: 

„Expedit  maxime  animarum  saluti,  a  dignis  atque 
idoneis  parochis  gubernari.  Id  ut  diligentius  ac  rectius 
perficiatur,  statuit  sancta  synodus,  ut;  quum  parochialis 
ecclesiae  vacatio  (etiamsi  cura  ecclesiae  vel  episcopo 
incumbere  dicatur,  et  per  unum  vel  plures  administre- 
tur2);    etiam   in  ecclesiis  patrimonialibus3)    seu  recepti- 


x)  Decreta.  Tit.  2.,  c.  6.  „de  concursu,  pp.  25 — 30.  Appendix, 
pp.    203—204. 

2)  In  una  eademque  ecclesia  exerceri  a  pluribus  cura  animarum 
potest  vel  in  solidum  ,  vel  etiam  ita ,  ut  inter  eos  cura  sit  divisa ,  exer- 
cente  uno  curam  in  aliquibus,   altero  autem  in  aliis. 

3)  Sunt  quidem  ex  recentioribus  qui,  praeeunte  Nicolao  deMilis 


III.     De  termino  concursus.  195 

vis1)  nuncupatis,  in  quibus  consuevit  episcopus  uni  vel 
pluribus  curam  animarum  dare;  quos  omnes  ad  infra 
scriptum  examen  teneri  mandat)  per  obitum  vel  resi- 
gnationem,  etiamsi  in  curia  seu  aliter  quomodocunque 
contigerit;  etiamsi  ipsa  parochialis  ecclesia  reservata 
vel  affecta2)  fuerit  generaliter  vel  specialiter,  etiam 
vigore  indulti  seu  privilegii  in  favorem  sanctae  roma- 
nae  ecclesiae  cardinalium  seu  abbatum  vel  capitulorum : 
debeat  episcopus  statim,  habita  notitia  vacationis  eccle- 
siae;  si  opus  fuerit;  idoneum  in  ea  vicarium  cum  congrua 
ejus  arbitrio  fructuum  portionis  assignatione  constituere; 
qui  onera  ipsius  ecclesiae  sustineat;  donec  ei  de  rectore 
provideatur.  —  Porro  episcopus,  et  qui  jus  patronatus 
habet,  intra  decem  dies  vel  aliud  tempus  ab  episcopo 
praescribendum  idoneos  aliquot  clericos  ad  regendam 
ecclesiam  coram  deputandis  examinatoribus  nominet. 
Liberum  sit  tamen  etiam  aliis;  qui  aliquos  ad  id  aptos 
noverint;  eorum  nomina  deferre;  ut  possit  postea  de 
cujuslibet  aetate;  moribus  et  sufficientia  fieri  diligens 
inquisitio.  Et  si  episcopo  aut  synodo  provinciali  pro 
regionis  more  videbitur  magis  expedire;  per  edictum 
etiam  publicum  vocentur;  qui  volent  examinari.  Trans- 
acto    constituto   tempore  omnes ,    qui  descripti   fuerint; 


(reperfor.) ,  beneficiura  patrimoniale  pro  patronali  sumant ;  verum  ex 
authenticis  fontibus  eruitur,  beneficium  patrimoniale  illud  dici ,  quod 
clericis  patrimonialibus  conferri  debet,  h.  e. ,  filiis  legitime  ex  aliqua 
familia,  vel  communitate  vel  colonia  descendentibus.  Sic,  ut  monumen- 
tum  americanum  afferamus ,  concilium  mexicanum  anni  1585  patrimo- 
niales  vocat  „descendentes  ab  incolis,  qui  ex  Hispania  in  dictam  provin- 
ciam  transmearunt"   (inter  conc.  hispan.  tom.  4.,  pp.  387 — 388). 

1)  Distinctione  facta  inter  ecclesias  numeratas  et  receptivas,  „nume- 
ratae"  in  jure  dicuntur,  quae  certum  numerum  canonicorum  seu  aliorura 
beneficiatorum  habent;  receptivae  contra  eae  vocantur,  in  quibus  benefi- 
ciati  secundum  incrementum  vel  deminutionem  fructuum  crescunt  aut 
decrescunt. 

2)  Reservationi  simillima  est  affectio ;  utraque  dispositione  enim 
potestas  conferendi  beneficii  ordinario  collatori  aufertur  et  superiori 
vindicatur;  in  eo  tamen  differunt,  quod  reservati  beneficii  collatio  supe- 
riori  sit  lege  stabili  asserta,  ita  ut  ab  ordinario  collatore  nunquam  am- 
plius  conferri  possit;  dum  affectum  beneficium  contra  pro  ea  vice  tantum, 

13* 

examinentur  ab  episcopo,  sive  eo  impedito  ab  ejus 
vicario  atque  ab  aliis  examinatoribus;  non  paucioribus 
quam  tribus,  quorum  votis;  si  pares  aut  singulares  fue- 
rint;  accedere  possit  episcopus  vel  vicarius,  quibus 
magis  videbitur.  Examinatores  autem  singulis  annis 
in  dioecesana  synodo  ab  episcopo  vel  ejus  vicario  ad 
minus  sex  proponantur;  qui  synodo  satisfaciant  et  ab  ea 
probentur.  Advenienteque  vacatione  cujuslibet  eccle- 
siae  tres  ex  illis  eligat  episcopus;  qui  cum  eo  examen 
perficiant.   .  .  ." 

De  termiiio  concursiis. 

Praesens  sacrae  congregationis  decretum  de  solo 
tempore  seu  termino  examinis  agit;  caetera;  quae  ad 
concursum  spectant;  in  ipso  concilio  exposita  leguntur. 

Terminus ,  graece  TeQfxa,  in  jure  significat  signum 
aliquod  visibile  finis  possessionis;  h.  e.;  lapis  aut  stipes; 
qui  ponitur  ad  denotandos  iines  agrorum;  regionum; 
ditionum.  Accipitur  etiam  pro  fine  cujuscunque  rei; 
praecipue  vero  temporis  intervalli  a  lege  vel  a  magi- 
stratu  definiti  ad  actum  aliquem  commode  expedien- 
dum;  communiterque  vocatur  dies  certus.  Eo  sensu 
accepta  voce  dicuntur  termini  praefixi  ad  agendum; 
ad  exceptiones  proponendas;  ad  cursum  appellationis 
prosequendum,  estque  ultimus  hic  terminus  appella- 
tionis  proponendae  reo  fatalis,  et  dies,  quos  complecti- 
tur;  fatales  censentur;  quoniam  eorum  lapsu,  quasi  fato 
quodam;  jus  appellationis  perimitur.  Quodsi  temporis 
spatium  ad  actum  rite  parandum  concessurm  justo  bre- 
vius  appareat;  ex  rationabili  causa  „terminus  a  jure 
statutus  legitima  auctoritate  firorogatur1}. 

In  Tridentina  lege  concursus  exequenda  quinque 
termini  a  jure  statuti  distinguuntur :    i.  ad  vicarium  in 


per  appositionern  manus  Summi  Pontificis,  ipso   facto ,   dispositioni  Sedis 
Apostolicae  reservetur:  quod  quibusmodis  fieri  possit,  praeter  alios,  explicat 
Schmalzgrueber,  in  tit,  de  praebendis  et  dignitatibus  n.  21 1   (III.,  5)- 
J)  Exemplum  prostat  c.  Solet  2.  de  sentent  excom.  in  6  (V.,   11). 

ecclesia  constituendum ;  2.  ad  edictum  concursus  pro- 
ponendum;  3.  ad  candidatorum  nomina  colligenda; 
4.  ad  concursum  cum  nominatis  candidatis  perficien- 
dum;  5.  ad  beneficium  digniori  conferendum.  Quatuor 
priores  termini  proprii  sunt  legi  concursus ;  quintus 
autem  communis  est  omnibus  collationis  formis;  cujus- 
cunque  beneficii  collatio  quippe  intra  sex  menses,  a 
die  cognitae  vacationis,  est  expedienda1),  ne  hoc  elapso 
tempore  jus  conferendi  ad  superiorem  devolvatur2). 

De  termino  ad  eonstituendum  Yicarium  statuto. 

„Statuit  sancta  synodus,  ut,  quum  parochialis  ec- 
clesiae  vacatio  .  .  .  contigerit,  .  .  .  debeat  episcopus 
statim,  habita  notitia  vacationis  ecclesiae,  si  opus  fue- 
rit,  idoneum  in  ea  vicarium  constituere". 

Quamvis  adverbium  statim  regulariter  dilationem 
non  admittit,  tenendum  tamen  cum  Barbosa3)  est7 
intelligi  vocabulum  debere  „cum  temperamento  secun- 
dum  materiam  subjectam",  ut  adeo  celeritatem  actus 
expediendi  denotet,  non  autem  omne  temporis  inter- 
vallum  excludat.  Atque  hinc  est,  cur  interpretes  juris 
sacri  censeant,  differri  constitutionem  vicarii  posse 
usque   ad  tres  dies   a  die  habitae  notitiae  vacationis4). 

Quodsi  in  ecclesia  vacante  alii  sacramentorum 
ministri  jam  adessent,  qui  interea  curam  quoque  illam, 
quae  ad  defunctum  spectabat,  exercere  possent,  vel  si 
parochi  vicini  idem  commode  ac  libenter  praestarent, 
tunc  „opus  non  esset",  alium  sacerdotem  vicarium 
constituere5). 


1)  C.  Quia  diversitatem  5.  X.    de  concessione  praebendae  et  eccle- 
siae  non  vacantis  (III.,   8). 

2)  C.  Nulla  2.  eod.  tit. 

8)  De    dictionibns  .  .  .  in    utroque  jure  usu  frequentioribus ,     dictio 
384.   n-   4. 

4)  Cfr.  Barbosa,     Collectanea    doctorum    in    conc.    Trid.    ad    hunc 
locum,  n.   37. 

5)  Alia  ad  rem  habes  apud  Barbosa,  1.   c.  n.  39. 

De  termino  ad  edictum  concursus  proponendum  servando. 

Quum  etiam  collatio  ecclesiarum  parochialium  libe- 
rae  collationis  ex  jure  communi  facienda  sit  idoneo 
tempore,  h.  e. ,  intra  sex  menses,  episcopus  edictum 
concursus  pendente  hoc  semestri  tempore  ita  proponere 
debet,  ut  provisio  sit  ante  lapsum  termini  expedita.  Iis 
servatis  episcopo  liberum  est;  edictum  quocunque  malue- 
rit  die  proponere  ad  evocandos  candidatos  ad  examen 
concursus  tempore  legitimo  subeundum. 

De  termiuo  evocaudis  beueficii  candidatis  praefigendo. 

Quod  concilium  Tridentinum  statuit;  „ut  episcopus 
intra  decem  dies  vel  alhid  tempus  ab  eo  praescribendum 
candidatos  examinatoribus"  praesentet,  id  ex  declara- 
tione  s.  Pii  V.  ita  est  intelligendum,  ut  episcopus  ter- 
minum  inscriptionis  candidatorum  non  ultra  alios  decem 
dies  prorogari  possit.  Est  autem  in  utroque  casu  ter- 
minus  omnino  peremptorius  ac  concurrentibus  fatalis; 
et  idcirco  qui  nullo  detentus  legitimo  impedimento  in 
tempore  decem  vel  viginti  dierum  inscribendis  no- 
minibus  publice  ab  episcopo  praefixo  non  comparuit, 
is  lapso  termino  non  potest  amplius  audiri  et  ad  exa- 
men  admitti,  re  licet  integra  et  examine  nondum  fieri 
coepto  vel  etiam  ad  aliud  tempus  dilato.  Ut  autem 
de  legitimis  his  terminis  certo  constare  queat,  de  es- 
sentia  concursus  esse  censetur,  ut  literae  publicae, 
quibus  episcopus  examen  indicit,  contineant  certum 
diem  edicti  propositi  et  concursus  subeundi. 

De  termino  ad  ipsum  concursum  peragendum  constituto. 

Legitimus  ille  terminus  decem  vel  viginti  dierum 
statutus  est  ad  colligenda  concurrentium  nomina;  non 
vero  ad  ipsum  concursum  peragendum.  Hinc,  elapso 
etiam  termino  illo  liberum  est  episcopo,  concursum 
pro  obtinenda  parochia  liberae  collationis  diiferre  usque 

ad  ultimum  diem  semestris:  dilatione  tamen  vel  ab 
initio  in  ipsis  publicis  literis  annuntiata  vel  postea  cum 
candidatis  jam  inscriptis  per  personalem  citationem 
communicata1). 

De  termiiio  coiicursus  Americanis  prorogato. 

Ex  inspecto  romano  decreto  patet,  privilegium 
ecclesiis  americanis  concessum  ad  illum  legis  Triden- 
tinae  terminum  pertinere,  qui  statutus  a  concilio  et  a 
s.  Pio  PP.  V.  est,  ut  sacerdotes  facta  inscriptione  sese 
vacantis  ecclesiae  candidatos  declarent;  est  enim  ipse 
ille  terminus,  qui  jure  communi  decem  vel  viginti  dies 
complectitur,  pro  Americanis  ex  peculiari  privilegio 
Summi  Pontificis  ad  mensem  prorogatus.  Quodsi  mense 
elapso ,  propter  improvisum  impedimentum  7  episcopi 
nondum  commode  possent  concursum  habere,  eum  etiam 
ad  aliud  tempus  differrent,  non  tamen  ultra  semestre 
in  sacris  canonibus  pro  expedienda  beneficii  collatione 
definitum.  Candidatis  autem,  quorum  nomina  legitime 
sunt  in  album  concurrentium  relata,  eo  in  casu  indi- 
candus  esset  dies,  non  quidem  per  novum  edictum, 
sed  per  citationem  personalem,  quia  ubi  certus  est 
oppositor,  citandus  est  personaliter  et  non  per  edictum, 
quemadmodum  expresse  tradunt,  qui  regulas  et  praxim 
fori  ecclesiastici  declarant. 

Ex  causis  concessi  privilegii  ea  sane  princeps  est, 
quae  in  decreto  petitur  ex  „amplitudine  dioecesium  et 
ex  locorum  distantia":  ut  nimirum,  termino  ad  triginta 
dies  prorogato,  plures  convenire  ad  concursum  pos- 
sent;  quod  certe  maxime  rationi  congruum  esse  digno- 
scitur.  Erat  enim  aliquo  modo  damnum  illud  resar- 
ciendum,  quod  episcopi  americani  per  extraordinariam 
limitationem  candidatorum  canonicae  suae  libertati  ipsi 
intulerant    lato,    quod    in    codice    sub    n.    43    refertur, 


a)  Videantur,    qui    eam    in  rem    citantur    auctores  apud  Ferraris, 
Bibliotheca,  v.   concursus,   art    3.,   nn.   61 — 63. 

odioso1)  decreto  (p.  26),  „admittendos  tantum  esse  sa- 
cerdotes,  qui  per  decennium  saltem  sacrum  ministerium 
exercuissent".  Dum  aliarum  gentium  antistites  ex  illi- 
mitata  illa  ad  beneficium  concurrendi  libertate,  qua 
sacerdotes  omnes,  etiam  aliarum  dioecesium,  ad  nor- 
mam  sacrorum  canonum  gaudent2),  id  commodi  con- 
sequuntur,  ut  haud  exiguam  copiam  approbatorum  can- 
didatorum  habeant,  ex  quibus  facile  magis  aptum  eli- 
gere  possint,  episcopi  americani  contra,  post  concursum 
legitime  perfectum,  magna  identidem  afficientur  diffi- 
cultate,  quum  facile  evenire  possit,  ut  etiam  ea  de  causa 
vix  unus  alterve  simpliciter  dignus  adsit,  quod  plures 
alii  sacerdotes,  qui,  spectatis  rebus  omnibus  ad  vacan- 
tem  ecclesiam   gubernandam  opportunis,   magis  idonei 


')  In  re  beneficiaria  favorabile  esse  censetur,  quidquid  ad  episcopi 
et  ecclesiae  libertatem  tutandam,  firmandam,  ampliandam  confert.  Ejus- 
modi  inter  alia  est  jus  variandi,  quod  patrono  laico  ex  c.  Quum  propter 
24.  X.  de  jure  patronatus  (III.,  38)  competit ,  uno  jam  praesentato, 
postea  alium  vel  alios  una  cum  priore  cumulative  praesentandi,  ita  ut  epi- 
scopo  liberum  sit,  eum  ex  omnibus  illis  successive  praesentatis  instituere, 
quem  facto  concursu  magis  idoneum  judicaverit ;  item,  ut  et  ex  disciplina 
concursus  Tridentini  exemplum  ponatur,  favorabilis  censetur  ea,  quae  sacer- 
dotibus  est  a  jure  asserta  facultas  ad  beneficium  curatum  concurrendi, 
quia  libertas  episcopi  digniorem  eligendi  eo  magis  ampliatur,  quo  major 
est  concurrentinm  numerus :  unde  decreta  romana  et  illum  candidatum 
adhuc  admitti  jubent ,  qui  ratione  legitimi  impedimenti  non  comparuit 
in  tempore  praefixo  ad  nomen  suum  inscribendum,  elapso  termino  autem 
venit,  re  adhuc  integra  (cfr.  Ferraris,  Biblioth.  v.  concursus,  art.  3., 
n.  17).  —  Odiosum  e  contrario  in  praesenti  materia  judicatur,  quidquid 
comparatum  sic  est ,  ut  de  jure  episcopi  beneficia  suae  dioecesis  libere 
conferendi  quidpiam  detrahere  possit:  cujusmodi  est  lex  aliqua  particu- 
laris,  qua  numerus  concurrenti  um  ad  ecclesiam  parochialem  necessario 
imminuitur;  quia  juridica  conditio  ejus,  cui  ex  lege  communi  plena  po- 
ftestas  competit  unum  ex  pluribus  libere  eligendi,  eo  deterior  censetur 
iacta,  quo  per  aliquod  statutum  locale  minor  est  reddita  eorum  copia, 
ex  quibus  unum  eligere  queat.  Mem  oratum  decretum  concilii  Baltimo- 
rensis  igitur  legibus  odiosis    accenseri  debet. 

2)  Quod  in  Austria  requiritur  praevium  triennale  servitium  in  cura 
animarum ,  id  legi  civili  originem  suam  debet.  Conditionem  ecclesia 
toleravit,  quod  aliorum  concurrentium  jam  nimis  magna  multitudo  adesset, 
quam  ut  per  nonnullorum  exclusionem  episcopi  potestatem  suam  ultra 
limites  sacrorum  canonum  (c.  Consuluit  nos  24.  X.  de  offic.  et  pot. 
jud.  deleg.)  coarctasse  dici  possent. 

et  magis  apti  fuissent  judicati,  memorato  decreto  Bal- 
timorensi  prohiberentur  ingenium  et  virtutem  suam  in 
concursu  periclitari.  Ex  ea  difficultate  igitur  ut  se, 
quantum  possent,  episcopi  evolverent,  merito  Sedi  Apo- 
stolicae  supplicarunt,  ut  —  laxato  concursus  termino  — 
pluribus  candidatis  accessum  ad  examen  faceret  com- 
modiorem,  sibique,  examine  finito ,  dignioris  ex  tota 
approbatorum  multitudine  electionem  redderet  expe- 
ditiorem. 


Corollarium 

de    juridica     conditione    missionum,     quae 
inam  o  vibilitatis    praerogativa    fruuntur. 

Quum  lex  Tridentina  concursus  solas  ecclesias 
parochiales  afficiat1),  ex  eo  jam,  quod  rectoratus  in- 
amovibiles  non  nisi  concursu  adhibito  obtineri  possunt, 
inferri  omnino  licet,  missiones  inamovibilitate  praeditas 
beneficiis  parochialibus  accensendas  esse.  —  Et  eas  qui- 
dem  a  ratione  „beneficiorum"  non  deficere,  ex  eo  patet, 
quod  in  iisdem  nihil  eorum  desit,  quae  sacri  canones 
ad  constituendum  verum  proprieque  dictum  beneficium 
ecclesiasticum  requirunt2) ;  esse  autem  „parochialia", 
lex  concursus,  ceu  tutum  principium  cognitionis,  osten- 


*)  Quodsi  alicubi  lege  particulari  statutum  reperitur,  ut  alia  quoque 
beneficia  per  concursum  conferantur  (uti  v.  g.  in  Italia  insulisque  adja- 
centibus  officia  theologi  et  poenitentiarii),  tunc  ejusmodi  beneficia  tamen 
plerisque   conditionibus  in  lege  Tridentina  positis  soluta  sunt. 

2)  Ea  de  re  ineunte  anno  currente,  die  scilicet  24.  Januarii,  doctam 
disputationem  academicam  in  publico  consessu  facultatis  theologicae 
hujus  universitatis  habuit  D.  Henric.  Niemann,  dioecesis  s.  Josephi 
clericus ,  cujus  argumentum  in  publico  ac  typis  impresso  documento 
sic  erat  annuntiatum  :  vDe  decretis  concilii  plenarii  Baltimorensis  anm 
1884  circa  rem  beneficiariam" .  Summa  vero  eorum ,  quae,  novas  illas 
Baltimorenses  sanctiones  ad  genuinas  scientiae  normas  exigendo ,  fuse 
disseruerat,  auctor ,  haec  erat,  quod  ejusmodi  missiones ,  consideratis 
omnibus  rerum  principiis  (essentiae ,  existentiae ,  cognitionis) ,  benefi- 
ciorum  loco  ac  numero  vere  sint  habendae. 


202  Propylaea.   —   Pars  II.    Atrium.  —  Statio  VII. 

dit ;  quoniam  nulla  alia,  ut  diximus,  sunt,  quae  ex- 
perimento  ad  normas  Tridentinas  facto  impetrari 
debeant.  —  Verum  in  statibus  foederatis  nondum  for- 
maliter  erectae  sunt  parochiae  ;  quare  beneficia  curata 
rectoratuum  inamovibilium  pristinam  suam  naturam 
hucusque  non  omni  ex  parte  exuerunt.  Hinc  fit,  ut 
missiones  inamovibilitate  gaudentes  ecclesiae  mixtae 
dici  debeant ,  quae  nimirum  ejusmodi  sint?  ut  natu- 
ram  utriusque  conditionis  sequantur,  parochiae  pro- 
prie  dictae  et  ecclesiae  missionis,  indeque  ex  juris 
principiis  illud  sibi  vindicent,  quod  in  altero  fuerit 
optimum:  ex  natura  beneficii  parochialis  canonicam 
inamovibilitatem ,  ex  conditione  ecclesiae  missionis 
autem  exemptionem  ab  obligatione  diebus  dominicis 
et  festis  missam  pro  populo  applicandi,  quamvis,  ut  id 
praestetur,  valde  deceat.  Poterit  ista;  quae  in  ecclesia 
mixta  obtinet,  conjunctio  jurium  utriusque  conditionis 
notissimo  illo  exemplo  illustrari,  quod  sacri  canones 
in  mixto  jurepatronatus  praebent;  hoc  enim  naturam 
utriusque  jurispatronatus }  ecclesiastici  et  laicalis,  ita 
sequitur,  ut  ex  laicali  habeat  jus  variandi  et  ex  eccle- 
siastico  spatium  sex  mensium  ad  faciendam  praesen- 
tationem.  Eadem  ratione  ergo  est  in  ea,  quam  mixtam 
vocamus,  ecclesia  jus  inamovibilitatis  rectoris  legitime 
instituti  et  privilegium  exemptionis  a  missa  pro  populo 
offerenda:  quorum  alterum  parochiae  canonice  erectae, 
alterum  ecclesiae  missionis  proprium  est. 

IV. 

Decretum  s.  congreg.  de  propaganda  fide 

De  ordinatis  titulo  missionis. 

Duo  in  hoc  decreto  distingui  debent:  ordinatio 
titulo  missionis  facta  et  juramentum  candidatis  prae- 
standum.  —  Quod  utrumque  quum  egregie  sit  decla- 
ratum  in  propria  „instructione  s.  congregationis  de 
propag.  fide"   edita  die   27.  April.    187 1   atque  exhibita 

in  appendice  pp.  204  —  209,  ex  ea  selecta  quaedam 
fragmenta;  interpretationis  causa;  huc  transferemus, 
additis  tamen  paucis  nonnullis  brevibus  et  obiter  sub 
manu  natis  animadversionibus,  quibus  juvenis  lector 
juvari  utcunque  poterit. 

De  ordinatione  ad  titulum  missionis 

Ex  iis,  quae  sub  initium  operis  de  ratione  nominis 
tituli animadvertimus  pp.  6  —  7,  duo  sunt  paucis  recolenda : 

1.  Titulus  ab  antiquissimis  temporibus  ipsa  erat 
ecclesia,  cui  clericus  in  ordinatione  perpetuo  adscribe- 
batur ,  et  de  cujus  reditibus  accipiebat  necessaria  ad 
vitam  honeste  transigendam; 

2.  Ab  ecclesia,  quae  clericis  suis  alimenta  prae- 
stabat  ,  translatum  est  vocabulum  tituli  ad  ipsas  illas 
praestationes  atque  ad  jus;  quod  ordinati  per  hanc 
adscriptionem  acquirebant,  exigendi  quod  ad  decentem 
cultum  et  ad  victum  suppeteret. 

Sic  igitur  titulus  principio  erat  jus  alimenta  ex 
communi  ecclesiae  aerario  accipiendi,  ex  lege  com- 
muni  affixum  ipsi  ordinationi,  per  quam  clericus  per- 
petuo  illi  ecclesiae  adscribebatur ,  cui  serviret.  „Ex 
lege  communi"  dicimus  hoc  jus  ipsi  ordinationi  affi- 
xum;  quia  licet  aliquando  eveniret;  ut  episcopi  non- 
nullos  eximios  viros  ideo  certae  cuidam  ecclesiae  in 
ordinatione  non  adscriberent,  quod  eos  propter  exi- 
miam;  quae  xcellebant;  pietatem  atque  doctrinam  eccle- 
siae  universae  utiles  fore  prospicerent1),  jure  communi 
tamen  statutum  erat;  neminem  absolute  ordinari,  {iqdiva 
aTfokskvfisvcog  xeiooTovsla&ai2):  absolute  seu  sine  tituloy 
h.  e. ;  sine  designata  ecclesia,  cujus  ministerio  esset 
perpetuo  mancipatus  et  de  cujus  bonis  vicissim  haberet 
alimenta.  —  Et  iste  erat  primus  ac  naturalis  ordinationis 
titulus  ecclesiae,  ex  cujus  aerario  ordinatus  vivebat. 


*)  Ea  ratione  ordinati  leguntur  ss.  Hieronymus  et  Paulinus. 

2)  Conc.  Chalcedon.  can.   6.    Apud  Migne,   Patr.  gr.  t.  137.,   p.  404. 

Primo  illi  titulo  ecclesiae  successit  titulus  benejicii, 
quod  ordinato  necessaria  ad  vitam  honeste  transigen- 
dam  suppeditat.  Facta  nimirum  separatione  ordina- 
tionis  ab  adscriptione  in  album  clericorum  certae 
ecclesiae  sublatoque  communi  aerario,  unde  clerici 
haberent;  quibus  decenter  viverent,  institutae  sunt  pe- 
culiares  praebendae,  quae  beneficia  vocantur;  atque 
ita  jus  percipiendi  reditus  temporales;  olim  ordinationi 
affixum;  transiit  ad  concessionem  beneficii;  quo  clericus 
fruitur;  donec  vitam  agat.  Qui  ex  jure;  quod  bene- 
ficio  haeret;  ad  vitam  necessaria  percipit,  titulo  beneficii 
ordinari  dicitur. 

Eodem  quoad  substantiam  redibat  antiquus  eccle- 
siae  ac  novus  beneficii  titulus;  alimentis  utroque  in 
casu  suppeditatis  ex  bonis  ecclesiasticis;  vereque  in 
laudata  s.  congregationis  instructione  ad  mentem  sacro- 
rum  canonum  asseritur  n.  3.  „titulum  beneficialem  or- 
dinarium  ac  praecipuum  titulum  sacrae  ordinationis 
dici  debere". 

Sed  quomodo  honestae  clericorum  sustentationi 
erit  providendum,  si  ordinati  alimenta  neque  ex  com- 
muni  ecclesiae  aerario,  neque  ex  bonis  beneficialibus 
sibi  assignatis  percipere  possunt? 

Ne  clericus  his  in  angustiis  constitutus  cum  dede- 
core  ordinis  sui  aut  stipem  quaerere  aut  sordidum  ali- 
quod  munus  exercere  cogatur,  permittit  jus  commune, 
ut  ordinando  titulus  patrimonii  aut  titulus  pensionis 
constituatur1):  qui  quamvis  respectu  ordinarii  tituli 
beneficii  sunt  extraordinarii  dicendi;  pro  se  tamen 
habent  favorem  juris  communis,  ideoque  omnibus  aliis 
titulis  sunt  praeferendi;  qui  per  modum  dispensationis 
seu    exceptionis    a  lege  communi    concessi    rebus   vere 


l)  Concil.  Trident.  sess.  21.,  c.  2.  de  reformat.  Ad  titulum  pen- 
sionis  revocantur  varii  alii  tituli ,  quos  nostrates  passim  memorant,  ut 
ecce:  fundi  religionis ,  seminarii,  dioecesis,  mensae,  collegii  aliique  his 
similes ,  qui  juxta  taxam  in  dioecesi  constitutam  ab  episcopis  rite  ad- 
mittuntur. 

odiosis  accensentur1).  Hinc  deficiente  titulo  beneficii, 
adest  illa  „necessitas  ecclesiarum",  quae  episcopis  con- 
cedit,  ut  clericos  suos  ad  titulum  patrimonii  vel  pen- 
sionis,  quantum  fieri  potest,  promoveant;  antequam 
alios  ordinationis  titulos  a  jure  communi  non  permissos, 
sed  per  exceptionem  tantum  concessos  admittant. 

Quodsi  nihil  eorum  praesto  sit;  ex  quibus  titulus 
ad  normas  juris  communis  constitui  possit;  tunc  demum 
ingredienda  est  via  odiosa  exceptionis  seu  dispensa- 
tionis  petendae;  non  quidem  ab  episcopo  ;  quemadmo- 
dum  per  errorem  docetur  in  „praelectionibus  juris  ca- 
nonici  habitis  in  seminario  s.  Sulpitii"2);  sed  a  Summo 
Pontifice,  cui  soli  competit  facultas  in  lege  communi 
dispensandi. 

A  Sede  Apostolica  id  olim  quatuor  modis  indul- 
geri  consuevisse,  historia  disciplinae  ecclesiasticae  nos 
edocet;  vel  enim  simplici  dispensatione  a  lege  con- 
cessa  absolute  ac  sine  ulla  conditione  adjecta  promo- 
vebantur  ad  ordines ;  vel  ad  titulum  sufficientis  litera- 
turae  admittebantur;  vel  antea  votum  solemne  pauper- 
tatis  extra  religionem  professi  titulo  paupertatis  ordi- 
nabantur;  vel  titulo  missionis  ex  speciali  dispositione 
Sanctae  Sedis  assumebantur3). 

Tres  priores  modi  fere  in  desuetudinem  abierunt; 
quartus  autem  ex  ea,  quae  nunc  viget;  disciplina  adhi- 
betur;  frequenterque  a  Summo  Pontifice  conceditur. 


*)  Ex  eo  quod  ex«una  parte  favorabile  censetur,  quod  juxta  legem 
communem  esse  probatur,  ex  altera  vero  odiosum  judicatur  quidquid 
legi  communi  derogare  dignoscitur,  in  sacris  canonibus  generatim  sta- 
tutum  est,  „correctiones  jurium ,  si  sustineri  valeant,  evitari  debere" 
(c.  Quum  expediat  29.  de  electione  in  6.),  ac  nominatim  circa  „dispen- 
sationem",  docetur,  „eam  utpote  exorbitantem  a  jure ,  oportere  velut 
odiosam   restringi"   (c.  Is   qui   1.  de  filiis  presbyterorum  in   6.). 

2)  Tom.  2.,  p.  32.,  n.   293.    Paris.   Lecoffre,    1859. 

3)  In  actis  concilii  Vaticani  etiam  occurrit  „schema  constitutionis 
de  titulis  ordinationum" ,  per  quam  liceret  episcopo ,  candidatum  titulo 
juris  communis  destitutum  „titulo  servitii  dioecesis  seu  ecclesiae"  ordi- 
nare ,  in  qua  ex  aliquo  ecclesiastico  officio  honestam  sustentationem 
acciperet. 

Exempla  ordinationis  cum  simplici  atque  absoluta 
dispensatione  a  titulo  factae  habemus  tum  in  nonnullis 
collegiis  pontificiis  extra  Urbem  Romam  constitutis1), 
tum  etiam  in  pluribus  dissitis  provinciis  ecclesiasticis; 
ubi  sacrorum  antistitibus  „ut  promovere  valerent  ad 
sacros  ordines  candidatos,  quos  ipsi  necessarios  judi- 
cassent,  licet  titulum  non  haberent,  identidem  legitur 
pro  gratia  indultum"2). 

Multo  rariora  sunt  exempla  eorum ,  qui  olim  ad 
titulum  ;;sufficientis  literaturae"  seu  doctoratus  ordinati 
reperiuntur.  Eum  sub  certis  quibusdam  conditionibus 
hodieque  adhiberi  posse;  cum  aliis  putat  Fermosini, 
ad  tit.  de  temporibus  ordinationum,  quaest.  7.,  nn. 
16—18  (I.    11). 

Nec  frequentius  occurrit  „titulus  paupertatis"  solemni 
voto  extra  religionem  promissae.  Quandoque  legitur 
cum  titulo  sufficientis  literaturae  conjunctus  :  ita  tamen 
ut  uterque  simul  sumptus  unum  tantum  efficere  cen- 
seatur,  quem  a  potiore  ejus  parte  titulum  paupertatis 
appellabant3).  Ultimi,  quos  tali  titulo  provisos  scia- 
mus;  sunt  s.  Ignatius  de  Loyola  ejusque  socii;  qui 
Venetiis  die  10.  Junii  anni  1537  ad  quatuor  minores 
ordines,  die  15.  ad  subdiaconatum,  biduo  post  ad  dia- 
conatum ,  et  die  24.  ad  presbyteratum  a  Vincentio 
Nigusano,  episcopo  Arbensi,  promoti  sunt  titulo  suffi- 
cientis  scientiae  ac  voluntariae  paupertatis,  „sic  dispen- 
sante,  ut  habetur  in  actis;  Rmo.  Dno.  Dno.  Hieronymo 
Verallo  sacri  palatii  causarum  auditore  et  in  toto  Vene- 
tiarum  dominio  cum  potestate  cardinalis  a  latere  legato 


*)  Ejusmodi  praeter  alia  erant  collegia  illyrico  -  hungaricum  Bono- 
niae  ,  et  illyricum  Laureti ,  de  quibus  egimus  in  opere  Symbolae ,  t.  2., 
pp.    1038— 1039. 

2)  Tale  rescriptum  gratiae  episcopus  sanctae  crucis  de  la  Sierra 
in  Indiis  occidentalibus  obtinuit  die  8.  Julii  1719,  quemadmodum  re- 
fertur  in  „Thesaur.  resolut".,  I.,  217. 

3)  Simili  ratione  adhuc  „titulus  beneficialisu  habetur,  si  beneficio 
insufficienti  tantum  patrimonii  adjungatur,  quantum  requiritur,  ut  ex 
utroque  simul  legitimus  beneficii  titulus  constituatur. 

apostolico :  in  cnjus  manibus  dictus  Ignatius  de  Loyola 
(et  similiter  ejus  socii)  paupertatem  vovit  perpetuam, 
solemnitatibus  in  similibus  observari  soiitis,  debite  obser- 
vatistn).  Estque  omnino  animadvertendum,  ordinatio- 
nem  istam  candidatis  „extra  religionem"  constitutis 
ad  titulum  paupertatis  fuisse  datam ;  licet  enim  s.  Igna- 
tius  eo  tempore  jam  de  condendo  ordine  Societatis  Jesu 
cogitasset,  nihil  tamen  adhuc  molitus  fuerat,  quum 
triennio  tantum  post  ad  id  ei  potestas  facta  sit  a  Paulo 
PP.  III.:  ita  ut  tum  ipse  tum  socii  ejus,  prorsus  sin- 
gulares  essent  nulloque  vinculo,  nisi  spiritalis  amicitiae 
et  eorundem  studiorum  inter  se  colligati2). 

Ex  quo  autem  Ecclesia  votum  solemne  paupertatis 
a  solis  regularibus  proprie  dictis  nuncupari  permittit, 
titulus  iste  pro  iis,  qui  extra  religionem  vivunt,  jam 
vigere  desiit. 

Residuus  est  titulus  missionis,  qui  saepe  quidem 
loco  simplicis  atque  absolutae  dispensationis  a  titulo 
conceditur3),  in  praesenti  decreto  tamen  sumitur  pro 
vero  jure  „ex  apostolico  ministerio  in  missione,  cui 
ordinatus  fuerit  addictus,  ad  victum  necessaria  conse- 
quendi".  (Instruct.  n.  6).  Qui  titulus  ita  defmitus  jure 
merito  confertur,  quia  semper  clericis  jus  est,  propter 
officium    spirituale    de  altari    vivere.     Habet    rationem 


J)  Cfr.  Act.  Sanct.   Julii  tom.  7.,  p.  468,,  edit.   Paris.    1868. 

2)  Videatur,  qui  hoc  argumentum  egregie  explicuit,  Victor  de  Biick 
De  sole?7initate  votorum,  c.   5.  Bruxellis,   Vromont,    1862. 

3)  In  Germania ,  et  alibi  etiam ,  saepe  ad  titulum  missionis  ,  ex  in- 
indulto  pontificio ,  ordinantur  qui ,  quamvis  habeant ,  quod  suppetat  ad 
decentem  eorum  tuitionem ,  non  tamen  sine  incommodo  legibus  satis- 
facere  possunt,  quae  pro  constituendo  patrimonio  canonico  sunt  prae- 
scriptae.  —  Quod  idem  ferme  valet  de  alumnis  collegii  germanici  et 
hungarici  de  Urbe,  qui  et  ipsi  ad  titulum  missionis  majoribus  ordinibus 
initiantur ;  tantum  enim  abest ,  ut  se  apostolico  ministerio  in  regionibus 
missionum  devoveant ,  victum  inde  consecuturi ,  ut  immo  jam  ante  in- 
gressum  in  collegium  in  ipsa  patria  locum  habere  debeant,  quo  se  finitis 
studiis  recipiant,  ut  ecclesiasticis  fungantur  muneribus,  ex  quibus  deinde, 
si  propria  bona  non  possideant,  ad  vitae  necessaria  percepturi  sunt. 
donec  beneficium  ecclesiasticum  obtineant. 

legitimi  tituli;  licet  rebus  odiosis;  utpote  per  dispen- 
sationem  a  jure  communi  concessus  accenseatur  atque 
ut  talis  in  constitutione1)  ac  permutatione  cum  aliquo 
ex  titulis  juris  communis  habeatur2).  Quo  vero  odium 
illud;  quod  exceptionem  et  dispensationem  semper  et 
ubique  sequitur,  temporis  progressu  in  missionibus 
deminuatur  ac  paulatim  tollatur;  sacra  congregatio  de 
propag.  fide  laudatae  instructioni  hanc  favorabilem 
monitionem  inseruit  n.  14.  „Ordinarii  in  missionibus 
utantur  opera  illorum  etiam  sacerdotum;  qui  aliis  titulis 
ad  sacros  ordines  admissi  fuerunt,  servatis  de  jure  ser- 
vandis ;  neque  enim  ipsi  possunt  eos  adstringere  ad 
titulum  missionis  subrogandum.  Quin  immo  hortatur 
s.  congregatio  ordinarios ,  ut  quantum  fieri  ftotest ,  alii 
quoque  legitimi  tituli  ftro  sacra  ordinatione  introdu- 
canturu.  —  Quam  adhortationem  ideo  „favorabilemu 
dicimus,  quia  favor;  qui  juri  communi  competit;  id 
omnino  efficit;  ut  omnis  actus;  qui  ad  pristinum  jus 
sanctionem  odiosam  seu  legem  correctoriam  reducit, 
non  odiosus  sed  favorabilis  sit;  indeque  latiorem  ad- 
mittat  interpretationem.  Ex  eodem  illo  juris  com- 
munis  favore  sequitur,  titulum  patrimonii  vel  pensio- 
nis;  debere;  stante  „necessitate  ecclesiae"  ex  defectu 
beneficiorum  exorta;  „quantum  fieri  possit";  in  dioece- 
sibus  ditionum  foederatarum  Americae  septentrionalis 
„introduci";  episcopis  immo  licitum  esse;  ad  eundem 
titulum  rite  constituendum;  ubi  patrimonium  vel  pensio 
non  sufficiat;  defectum  supplere  missarum  stipendiis; 
vel  aliis  fidelium  oblationibus;  si  communiter  ac  morali 
certitudine  sufficienti  numero  praevideantur  occurrere; 


x)  „Meminerint  superiores,  titnlo  missionis  parce  xUendum  esse". 
(Instr.  n.   7). 

2)  Potest,  servandis  rite  servatis,  titulo  missionis  subrogari  patri- 
monium,  vel  pensio ,  vel  beneficium ;  estque  ipse  hic  subrogationis  actus 
etiam  ideo  favorabilis ,  quia  aerarium  missionis  onere  liberat  sacerdoti 
alimenta  praestandi. 

debite  assig"natisr);  ejusmodi  titulus  enim,  qui  in  favo- 
rem  juris  communis  ex  duobus  elementis  fuerit  com- 
positus,  a  principaliori  ac  canonica  sua  parte,  h.  e., 
a  patrimonio  vel  pensione  appellabitur,  quum  et  hoc 
casu  principium  hermeneuticum  vigeat,  ad  exceptio- 
nem  seu  ad  correctionem  legis  vitandam,  recedendum 
etiam  esse,  dum  citra  absurdum  id  fieri  possit,  a  pro- 
prietate  verborum  communique  eorum  significatione2). 
Ouae  omnia  ut  rite  et  ad  mentem  Sanctae  Sedis3) 
in  usum  deducantur,  episcopi  in  suis  synodis  praefi- 
niant  oportet ,  quaenam  redituum  quantitas  censeatur 
sufficiens  ad  alimoniam  clericis  subministrandam4). 

De  juramento  ab  ordinatis  ad  titulum  missionis  emisso. 

Favor  ille;  quem  memoratae  pontificiae  adhorta- 
tioni  titulos  legis  communis  introducendi  ideo  inesse 
diximus,  quod  „statui  dioecesium  ad  jus  Ecclesiae  com- 
mune  propius  adducendo"  inserviat,  immensum  crescit, 
si  ratio  habeatur  onerosi  ac  juri  communi  adversi  jura- 
menti;  quod  justis  de  causis,  ut  alibi  saepe,  ita  nomi- 


*)  Ouae  s.  Alphons.  de  Lig. ,  Theol.  mor.  lib.  6.  n.  815  cura 
aliis  docet  de  missarum  stipendiis  ad  titulum  licite  assignandis ,  „si 
communiter  occurrant  sufficienter  ad  sustentationem",  ea  doctores  etiam 
ad  illas  rldelium  oblationes  transferunt  quae ,  licet  eventuales  sint ,  mo- 
ralem  tamen  quamdnm  certitudinem  habent,  freti  ea  in  re  bullae  s.  Pii 
IJP.  V.  A&  exequendum  editae  d.  I.  Nov.  1567,  qua  episcopi  in  deter- 
minanda  portione  congrua  vicarii  ecclesiae  incorporatae  computare  ju- 
bentur  „omnia,  etiam  incerta  emolumenta  et  alias  obventiones,  quae 
communiter  percipi  solent" . 

-)  Consuli  de  hoc  argumento  meretur,  qui  generatim  de  genuinis 
rationibus  tituli  ordinationis  fuse  accurateque  disputat  Phillips,  A7/-- 
chenrecht,  t.    I.,  §§.   57  —  58. 

3)  Praesens  disciplinae  caput  etiam  ad  illam  partem  finis  concilii 
plenarii  spectat,  quam  Summus  Pontifex  in  eo  collocarat,  „ut  dioece- 
sium  status  propius  ad  commune  jus  Ecclesiae ,  quantum  fieri  posset, 
accederet",  quemadmodum  habet  breve  delegationis  supra  memoratum  p.  70. 

4)  In  multis  Europae  dioecesibus  nunc  determinata  legitur  summa 
quingentarum  libellarum  gallicarum  (frs.  500) :  quae  utrum  alibi  qr^oque 
sufficiat,  prudenti  episcoporum  judicio  definiendum  relinquitur.  Cfr. 
Benedict.   PP.   XIV.  de  syn.  dioec.,  1.   12.,   c.   9. 

Nilles,    Conc.  Baltimor.  14 

natim  in  America  est  titulo  missionis  annexum1);  id 
enim  et  ordinatorum  et  episcoporum  libertatem;  utris- 
que  ex  communi  jure  sancte  assertam;  graviter  immi- 
nuere  cernitur. 

Et  episcopos  quod  attinet,  ejus  rei  testis  ipsum 
est  praesens  decretum  romanum,  quo  iidem  obtinue- 
runt;  ut  sacerdotes  permolesto  vinculo,  quo  per  jura- 
mentum  adstricti  in  certa  aliqua  dioecesi  manere  de- 
bent;  quadantenus  saltem  liberatos  jam  facilius  ad  alias 
ejusdem  provinciae  dioeceses   transferre  possint. 

Sacerdotes  ipsos  autem  ;  suscepto  hujus  juramenti 
onere;  in  legitima  illa;  quam  sibi  alias  ex  sacrorum 
canonum  permissu  vindicare  possent;  libertate  non  una 
ex  parte  coarctari;  lectio  formulae  juramenti  perspi- 
cuum  facit2).  —  Quod  argumentum  nobis  tamen  non  est 
hoc  loco  retractandum ,  quum  varias  ejus  quaestiones 
sive  de  clericorum  ingressu  in  religionem;  sive  de 
episcoporum  juribus  circa  conditiones  tum  studiosis  in 
seminario  tum  candidatis  ante  ordinationem  praescri- 
bendas;  sive  de  restitutione  sumptuum  educationis  in 
discessu  e  dioecesi  facienda;  sive  de  promissione  per 
certum  temporis  spatium  in  dioecesi  serviendi;  quum 
has,  inquam;  aliasque  similes  quaestiones  in  proprio 
commentario  ,,de  libertate  clericorum  religionem  ingre- 
diendi"3),  ex  professo;  late  ac;  quantum  pro  ingenii  et 


*)  Americani  ad  titulum  missionis  ordinati,  praestito  suo  juramento, 
obligationem  susceperunt  a  jure  communi  multo  alieniorem  indeque 
multo  odiosiorem  quam  (ut  alios  omittamus)  alumni  pontificii  collegii 
germanici  et  hungarici  de  Urbe,  qui  similiter  ad  titulum  missionis  ordi- 
nantur;  dum  enim  hi  simpliciter  jurant  ac  spondent,  se,  „ubi  e  collegio 
dimissi  fuissent ,  statim  in  patriam  ad  juvandas  animas  reversuros  esse", 
Americani  vovent  ac  jurant,  se  ita  in  determinata  illa  missione  (dioe- 
cesi ,  vicariatu  apost. ,  praefectura  apost.) ,  cui  semel  fuissent  destinati, 
perpetuo  mansuros,  ut  ad  aliam  missionem  (dioecesim,  vicariatum  apost., 
praefecturam  apost.)  eorundem  statuum  unitorum  transire  non  possint, 
nisi  praevio  consensu  Sedis  Apostolicae  obtento  novoque  pro  secunda 
missione  juramento   emisso. 

2)  Exhibetur  in  appendice  ad  concil.  p.   209. 

s)  Cfr.  supra  p.    14. 

eruditionis  nostrae  tenuitate  potuimus;  accurate  jam 
explicuimus.  Ex  eo  suffecerit  aliquem  casum  recens 
in  Urbe  Roma  solutum  huc  transsripsisse,  quo  cano- 
nica  libertas  clericorum  titulo  juris  communis  ordina- 
torum  una  cum  restricta  conditione  eorum ;  qui  prae- 
stito  juramento  ad  titulum  missionis  promoti  sunt;  simul 
illustratur.  Referuntur  ejus  causae  acta  pp.  120 — 122, 
ex  quibus  tu  historicam  «QxtTeXsiav ,  h.  e.;  initium  et 
■hnem    accipe. 

.,Quum  Reverendissimus  episcopus  Passaviensis; 
in  Bavaria,  necessitatibus  dioecesis  suae  omni  meliori 
modo  provisurus;  ad  id  consilii  devenisset  anno  188 1; 
ut  neminem  ex  suis  clericis;  publice  educatis;  ad  sacer- 
dotium  promoveret;  qui  se  non  antea  in  scriptis  ad 
haec  duo  obligasset:  i°  ad  serviendum  dioecesi  in  statu 
sacerdotis  saecularis  saltem  per  sex  annos;  et  20  ad 
sumptus  educationis  seminario  restituendos  casu  quo 
—  post  illos  sex  annos  elapsos  —  dioecesim  ex  qua- 
demumcunque  causa;  ingressu  in  religionem  non  ex- 
cepto;  relinquere  vellet:  quatuor  diaconi;  ad  titulum 
juris  communis  de  more  ordinati;  per  odiosas  has  con- 
ditiones  sibi  propositas  de  canonica  sacerdotum  liber- 
tate  nimium  quantum  detrahi  rati,  subscribere  non 
minus  reverenter  quam  firmiter  recusarunt.  —  Exinde 
ab  ordinatione  repulsi  ad  Sanctam  Sedem  recurrerunt; 
quae  post  longum  maturumque  examen  insoliti  casus; 
per  organum  congregationis  negotiorum  extraordina- 
riorum  rem  ita  componi  jussit ;  ut  quatuor  candidati 
ipsi  quidem  ordinationis  beneficium  ad  mentem  Summi 
Pontificis  ab  episcopo  suo  peterent;  episcopus  vero 
oratores  diaconos  absolute ,  h.  e.;  sine  onerosis  illis 
conditionibus;  juri  communi  adversis;  ad  sacerdotium 
promoveret.  Erat  autem  mens  Summi  Pontificis ,  utri- 
que  parti;  episcopo  et  diaconis;  per  nuntiaturam  mo- 
nachensem  significata  die  18.  Martii  1882 ;  ut  quatuor 
diaconi  episcopo  suo  obedientiam  canonicam  solemniter 
promittendo  sancteque  servando  non  amitterent  ?7liber- 

14* 

tatem  statum  majoris  perfectionis  amplectendi,  si  quando 
Deo  placeret,  ipsos  ad  tale  vitae  genus  vocare". 

Acceptis  binis  literis,  nuntiaturae  et  diaconorum, 
episcopus,  summa  cum  observantia  Sedi  Apostolicae 
addictus  ut  est,  recessu  a  priori  suo  praecepto  de  one- 
rosis  literis  subscribendis  facto,  justis  probatisque  suo- 
rum  clericorum  votis  benigne  satisfacere  properavit? 
in  collatione  presbyteratus,  quam  statim  (12.  April. 
1882)  sine  illis  conditionibus  celebrari  voluit,  communi 
obedientiae  et  reverentiae  promissione  contentus. 

Sic  igitur  factum  videmus,  ut  quatuor  isti  diaconi  ad 
titulum  juris  communis,  ut  diximus,  prius  ordinati,  et  ad 
normas  sacrorum  canonum  tandem  ad  sacerdotium 
evecti,  servitio  dioecesis  suae  cum  zelo  et  perseve- 
rantia  juxta  communem  Ecclesiae  legem  se  devovendo, 
canonicam  illam  libertatem  plene  conservarent ,  quam 
juramentum  ordinatis  ad  titulum  missionis  multipliciter 
restrinxit. 


V. 

Decretum  s.  corgregationis  de  propag.  fide 

De  extensione  constitutionis    „Romanos  Fontifices". 

Ipsum  hoc  est  insigne  illud  extensionis  decretum, 
quod  superius  jam  adduximus  p.  156.  —  Tria  in  eo 
breviter  considerabimus :  1.  vim  ac  rationem  iuridicam 
extensionis  legis  particularis  sive  privileg"ii  ad  alias 
ecclesias;  2.  causam  propriam  praesentis  hujus  exten- 
sionis  ad  status  foederatos  factae ;  3.  ipsam  materiam 
constitutionis  ab  Anglia  et  Scotia  ad  ecclesias  ameri- 
canas  extensae. 

De  vi  ac  ratione  extensionis  legis. 

Rationes  juridicas  ,.extensionis"  doctores  ple- 
rumque  explicant  in  tractatu  de  clausulis,  et  quidem 
eo  in  capite,    quod  est  de  clausula   „ad  instar  alterius 

ecclesiae".  Ex  iis  nonnulla  haec  animadvertimus,  quae 
instituto  nostro  sufficiant. 

Extensio  legis  particularis  sive  privilegii  ad  alias 
ecclesias  tantundem  valere  censetur  ac  communicatio 
eorum,  quae  in  eadem  lege  continentur,  „ad  instar 
alterius  ecclesiae"   concessa. 

Generatim  sumpta  importat,  ut  sortiatur  eundem 
et  parem  effectum  cum  aliis,  ad  quae  adaequatur:  ut 
adeo  per  relationem  omnia,  quae  in  priori  dispositione 
statuta  sunt,  censeantur  repetita  et  alteri  ecclesiae 
applicata;  et  tantum  sit  in  referente  quantum  in  relato. 

Est  autem  extensio  haec  seu  communicatio  facta, 
non  dependenter  a  priori  ecclesia  sive  a  modo,  quo 
lex  in  ea  executioni  mandatur,  sed  directe,  per  se  et 
aequaliter;  ita  ut,  peracta  extensione,  jus  in  altera 
ecclesia  jam  per  se  stet,  eamque  non  alio  modo  regat, 
ac  si  primo  ac  per  se  pro  ea  fuisset  conditum. 

Hinc  etiam  est,  cur  ejusmodi  extensionis  effectus 
is  esse  dicatur,  ut,  valore  legis  in  priori  ecclesia  lapsu 
temporis  aucto  vel  deminuto  vel  extincto,  non  ideo 
quidpiam  circa  vim  legis  in  altera  ecclesia  immutatum 
esse  censeatur:  non  enim  sub  ea  conditione  concessa 
est  extensio,  ut  ejus  valor  penderet  a  modo,  quo  prior 
ecclesia  eam  in  futurum  esset  observatura,  (quemad- 
modum  aliquibus  ordinibus  relig*iosis  aliorum  ordinum 
privilegia  cernuntur  communicata),  sed  facta  est  abso- 
lute  ac  per  se;  et  ideo  quoad  obligationem  legis  nulla 
manet  dependentia  unius  ab  altera  ecclesia1). 

De  causa  extensionis  praesentis  bullae 

Causam  extensionis  bullae  ad  ditiones  foederatas 
Americae  borealis  decretum  inde  repetit,  „quod  ea, 
quae  providentissime  in  hac  constitutione  praescribun- 


x)  Alia  ad  hanc  rem  pertinentia  videantur  apud  Barbosa,  de  clau- 
sulis ,  c.  5.,  jctis.  doctoribus,  qui  regulas  comraunicationis  privilegiorum 
proponunt  in  commentariis   ad  lib.    5.,  tit.   33. 

tur,  magnopere  conditioni  ejusdem  ecclesiae  con- 
gruant".  —  Utriusque  ecclesiae  conditio  scilicet  simili 
ferme  ratione  mixti  juris  est,  communis  et  peculiaris, 
sacrorum  canonum  et  particularium  decretorum.  Et 
de  America  quoque  valet,  quod  Leo  PP.  XIII.  de 
Anglia  et  Scotia  in  laudata  bulla  scripsit:  „Nam  quam- 
vis  hierarchiae  instauratio  faciat,  ut  res  catholica  apud 
Anglos  (et  idem  valet  de  America)  ad  communem  Ec- 
clesiae  disciplinam  fiotcntialiter  revocata  intelligatur ; 
adhuc  tamen  res  ibi  geruntur  eodem  fere  modo  atque 
in  missionibus  geri  solent" x).  Merito  igitnr  s.  congre- 
gatio  de  prop.  fid.  „Sanctissimo  Domino  libentissime 
supplicandum  esse  duxit,  ut  votis  concilii  Baltimo- 
rensis2)  satisfacere  et  extensionem  concedere  digna- 
retur",  ut  ita,  quae  „ad  sapientiae,  prudentiae,  aequi- 
tatis  normas3)  erant  pro  ecclesiis  in  Anglia  et  Scotia 
decisa,  etiam  in  foederatis  statibus  Americae  valerent. 
Fuisse  autem  pro  Anglia  et  Scotia  rem  omnem  dili- 
genter  quaesitam  accurateque  expensam,  notum  est 
tum  ex  historia  ipsius  constitutionis,  tum  ex  luculento 
testimonio  Pontificis,  cujus  in  religionis  et  disciplinae 
ecclesiasticae  integritatem  singulare  studium  etiam  ex 
hujus  causae  tractatione  ac  definitione  perlucet.  En 
quae  bulla  de  totius  disputationis  ordine  in  parte  histo- 
rica  refert:  „Quo  gravius  autem  et  cautius  a  Nobis 
judicatio4)  fieret,  non  modo  iis.  quae  ultro  citroque  ad- 


*)   In   appendice  concilii,  p.   215. 

2)  Similia  „vota  antea  jam  emiserant"  patres  concilii  Neo  -  Ebora- 
censis  IV.  anni  1883,  quatenus  rper  sapientis  et  aequissimae  hujus  con- 
stitutionis  extensionem  fieret ,  ut  omnes  communi  consilio  concordique 
actione  ,   quae   sunt  Christi  agere  pergerent",    ut  in   decretis  legitur  c.   8. 

3)  Relege,   quae   de   agendi  ratione   Sanctae  Sedis  diximus  p.    157. 

4)  Indicatio  legitur  in  appendice  concilii  p.  214.  —  Dolemus,  quod 
in  bullam  hoc  loco  exhibitam  nonnulli  errores  typographici  irrepserint; 
non  tamen  idcirco  affinuare  audemus,  correctionem  levi  manu  fuisse  ab 
editore  peractam ,  quum  probe  sciamus  experti  (ut  heic  p.  109,  not.  2; 
p.  145,  not.  I  ;  p.  200,  DOt.  I  ;  p.  201,  not.  2),  quam  petulanter  daemon 
librarius,  ultima  hora  etiam,  in  imprimendo  folio ,  utut  diligenter  emen- 
dato,   adhuc  sub  praelo  turbas  ciere  amet. 

ducebantur,  juribus  et  ciuctoritatibus  diligenter  animum 
adjecimus,  sed  etiam  sententiam  perrogavimus  congre- 
gationis  specialiter  deputatae  aliquot  sanctae  romanae 
Ecclesiae  cardinalium  e  duobus  sacris  consiliis,  quorum1) 
alterum  episcoporum  et  regailarium  negotiis  expedien- 
dis  praeest;  alterum  christiano  nomini  propagando. 
Hi  cunctis  accurate  exploratis,  quae  in  deliberationem 
cadebant,  et  rationum  momentis;  quae  afferebantur 
utrinque,  religiose  perpensis2),  fideliter  nobis  exposue- 
runt,  quid  aequius  melius  de  singulis  quaestionibus  de- 
cernendum  sibi  videretur  in  Domino.  Audito  itaque 
memoratorum  cardinalium  consilio  causaque  probe  co- 
gnita  judicium  nostrum  de  controversiis  ac  dubitatio- 
nibus,  quae  propositae  sunt;  per  hanc  constitutionem 
pronuntiamus". 

Be  materia  constifutionis  extensae. 

Materia  seu  argumentum  bullae  „Romanos  Ponti- 
iices"  peculiari  ecclesiarum  conditioni  congruit,  quae 
mixto  jure  reguntur,  communibus  Ecclesiae  canonibus 
scilicet  et  particularibus  legibus;  quae  in  missionibus 
obtinent. 

Ad  tria  autem  capita  revocantur,  quae  Pontifex 
decidit ;  primum  continet  quaecunque  pertinent  ad  ex- 
emptionem  religiosarum  familiarum  ab  episcopali  juris- 
dictione;  alterum  exhibet  ea;  quae  sacrum  ministerium 
respiciunt,  quod  a  regularibus  missionariis  exercetur; 
tertium  tandem  complectitur  ea;  quae  spectant  bona 
temporalia  regularium,  usumque;  in  quem  illa  oportet 
converti.  —  De  singulis  pauca  tantum. 

Circa  regularium  exemptionem  duo  sunt  praecipue 
jure    communi    definita:    primum,    ut    regulares    omnes 


*)  In   cit.   appendice   concilii  falso   scribitur  qtiarum. 

2)  Inter  viros  peritos  a  cardinalibus  peculiaris  hujus  congregationis 
in  cognitione  cai\sae  adhibitos  eminuit  P.  Antonius  Ballerini ,  qui  in 
secretioribus  gravissimi  negotii  rationibus  pervestigandis  atque  illustran- 
dis  ingenii  consiliique  sui  lumen  ostendit. 


216  Pfopylaea.  —  Pars  II.    Atrium.  —  Statio   VII. 

sint  exempti  ab  episcopi  potestate,  et  uni  Sedi  Apo- 
stolicae  subjecti;  —  intellecto  tamen  privilegio  secun- 
dum  mentem  concilii  Tridentini  et  recentiores  consti- 
tutiones  pontificias  — ;  alterum  ut  parva  monasteria 
contra;  in  quibus  sodales  religiosi  sex  minimum  non 
habitant;  de  jurisdictione  episcopi  non  censeantur 
subtracta1). 

Jure  particulari  autem;  quod  in  missionibus  ser- 
vatur;  statutum  est;  ut  etiam  parvae  domus  religiosae, 
quantumvis  incolarum  paucitate  infrequentes,  exem- 
ptionis  privilegio  gaudeant;  quum  regulares  viri;  in 
missionibus  degentes,  existimentur  ,.tanquam  viventes 
inter  claustra  indeque  propriis  suis  superioribus  sub- 
jecti  remaneant"2). 

Ex  utroque  hoc  fonte  hausit  Pontifex,  quae  de 
exemptionis  privilegio  definivit;  asserta  nimirum  ex 
jure  communi  ipsa  canonica  regularium  exemptione; 
ex  jure  missionum  vero  coniirmata  illorum  hospitiorum 
exemptione;  quae  ita  parva  sunt;  ut  ne  sex  quidem 
sodales  capiant.  — -  Nec  minus  reperiuntur  mixti  juris 
esse;  quae  de  animarum  cura  dicuntur.  Exemplo  sit; 
quod  episcopi  ex  communi  lege  teneantur  missam  pro 
populo  applicare,  ex  particulari  jure  autem  pro  missio- 
nibus  statuto  non  obligentur  ad  solemnia  juris  ser- 
vanda  in  ordinariarum  missionum  dismembratione. 


*)  Constitutionibus  in  appendice  concilii  laudatis  p.  215.  —  Innocen- 
iius  PP.  X.  e  medio  sustulit  parva  virorum  monasteria,  in  quibus  sex 
saltem  regulares  non  habitabant;  et  si  quae  adhuc  extarent,  episcopo, 
tanquam  Sedis  Apostolicae  delegato,  subjecta  esse  voluit.  Innocentius 
PP.  XII.  immo  episcopo  subjecit  monasteria,  in  quibus  duodecim  so- 
dales  religiosi  non  sunt.  Cfr.  Giraldi,  Exposit.  juris  pontif.,  part.  2., 
sect.   155. 

2)  Constitutio  „Romanos  Pontifices"  praeter  alias  auctoritates  ad- 
ducit  decretum  Clementis  PP.  VIII,  quo  expresse  deiinitum  legitur,  ejus- 
modi  religiosos  viros  „reputandos  esse  tamquam  religiosos  viventes  intra 
claustra",  (piamobrem  „in  concernentibus  curam  animarum  ordinario 
loci  subesse ;  in  reliquis  vero  non  ordinario  loci,  sed  suis  superioribus 
subjectos  manere". 


V.     De  extensione  constitutionis  „Koraanos  Pontifices",  217 

Tandem  ut  asserta  mixtura  juris  et  ex  ultima  con- 
stitutionis  parte  manifesta  sit,  animadvertimus,  ex  juris 
communis  praescripto  confirmatam  in  eadem  esse  pote- 
statem  regularium  ea  bona  libere  atque  independenter 
ab  episcopo  administrandi,  quae  ad  ipsos  „qua  regu- 
lares"  spectant;  ex  jure  particulari  missionum  vero 
iisdem  regularibus  impositam  fuisse  obligationem  ra- 
tionis  episcopo  reddendae  de  gesta  administratione 
eorum  bonorum;  quae  regularibus  donata  sunt  ;.intuitu 
missionis" :  insuper  habitis  regulis  canonicis,  quibus 
gTavissimum  disciplinae  caput  ;,de  ecclesiarum  incor 
poratione"  alibi  ad  juris  communis  normam  regitur1). 
Ouod  quidem  apprime  consonat  cum  particulari  jure 
a  conciliis  americanis  passim  firmato ;  in  quibus  ne 
incorporationis  vocabulum  quidem  in  sensu  canonum 
occurrit;  quae  enim;  ut  ejus  rei  exemplum  afferamus; 
in  concilio  Baltimorensi  n.  267  (p.  153)  memoratur 
„parochiarum  incorporatio",  ea  nihil  commune  habet 
cum  incorporatione  canonica;  sed  est  legalis  concessio 
personalitatis  juridicae.  qua  ecclesiae;  ut  piae  causae, 
ens  illud  morale  per  fictionem  juris  auctoritate  civili 
perpetuo  tribuitur;  quod  exinde  jam  reputatur  legiti- 
mum  subjectum  esse  jurium  et  obligationum  illius  cau- 
sae  atque  adeo  capax  declaratur  dominii  et  succes- 
sionis"2):  ciuemadmodum  ex  juris  sacri  praescripto  in 
ipsa  beneficii  erectione  persona  juridica  per  magistra- 
tum    ecclesiasticum    constituitur3).     Mirum    igfitur    acci- 


x)  De  canonica  conditione  ejtismodi  missionum  regularium,  quibus 
animarum  cura  est  conjuncta,  graviter  et  copiose  disputat  Markovic, 
Lc  farrochie  francescane  in  Daimazia.  Zara,  1885.  Cfr.  quae  in  hoc  opus 
animadvertimus   in    ^Zeitschrift  furkath.  Theologie" ,   1885,  pp.  711 — 712. 

2)  Eodem  sensu  „incorporationis"  terminus  adliibetnr  in  praeclaris 
statutis  synodi  dioecesanae  Koffensis,  ipso  lioc  anno  1887  celebratae, 
cap.    „de  incorporandis  ecclesiis",   uti  legitur  p.  3. 

3)  Distinguenda  est  baec  piae  causae  persona  juridica  ab  ea,  quam 
in  collegio  sive  in  societate  legitime  constituta  inesse  diximus  supra 
pp.  28  —  29.  De  utrinsque  rationibus  propriis  agef  commentarius  in  ipsa 
decreta  concilii, 

dere  non  potest;  quod  particulare  illud  statutum;  quod 
circa  rationem  gestae  administrationis  episcopo  red- 
dendam  editum  in  bulla  „Romanos  Pontifices"  est  pro 
Anglia  et  Scotia;  etiam  ad  americanas  ecclesias  ex- 
tensum  sit;  atque  inde  in  statibus  foederatis  quoque 
in  ea  bonorum  administratione,  quae  sub  dominio  juris 
communis  ad  regulas  canonicae  incorporationis  est  exi- 
genda;  ecclesiasticis  legibus  servandis  tantisper  super- 
sedeatur.  —  Sed  haec  administrationem  tantum  respi- 
ciunt.  Ipsam  bonorum  proprietatem  vero  quod  spe- 
ctat;  Sedes  Apostolica  nondum  quidpiam  statui  a  ple- 
nario  concilio  sivit;  quod  non  jam  fuisset  in  pontificia 
constitutione  pro  Anglia  et  Scotia  decretum;  quemad- 
modum  ex  reprobato  legis  schemate  supra  didicimus 
pp.    156—157. 


VI. 

Responsum 

De  festis,  declaratione  benedictina   et  quasi-domicilio. 

Responsa  in  jure  vocantur  sententiae  sive  opiniones 
doctorum  virorum;  quibus  permissum  est  jus  publice 
interpretari  et  consulentibus  de  dubiis  juris  quaestio- 
nibus  propositis  responsiones  cum  auctoritate  dare; 
quae  vulgo  „responsa  prudentum";  h.  e.;  jurisconsul- 
torum  (Jctorum.)  audiunt.  Iis  similia  in  hodierna  juris- 
prudentia  sunt  consilia  juridica  (germ.  Rechtsgaitach- 
ten,  gall.  consultation  de  droit;  angl.  legal  advice; 
ital.  parere  giuridico);  quae  a  publicis  jurisconsulto- 
rum  collegiis  et  facultatibus  academicis  vel  etiam  a 
singularibus  doctis  jurisperitis  identidem  peti  edique 
solent. 

Verum  non  juridico  hoc  sensu  neque  significantiori 
aliqua  potestate.  nomen  ;,responsi"  in  praesenti  titulo 
usurpatur :    quemadmodum    tamen  et   ex   analogia  cum 

praecedentibus  titulis1)  et  ex  propria  indole  codicis 
nostri,  ceu  authenticae  actorum  collectionis,  fas  fuisset 
suspicari;  sumitur  enim  in  communi  notaque  significa- 
tione  pro  sententia  aut  epistola,  qua  quis;  ad  qualem- 
cunque  sibi  propositam  quaestionem  vicissim  loquendo 
sive  scribendo2),  interroganti  verbo  aut  scripto  satis- 
facit.  —  Responsi  nomine  igitur  hoc  loco  venit  epi- 
stola,  qua  Emus.  cardinalis  Simeoni,  Emo.  archiprae- 
suli  Baltimorensi  rescribendo,  episcopatum  statuum 
foederatorum  de  variis  decretis  a  supremo  tribunali 
sancti  Officii,  h.  e.7  a  congregatione  sacrae  romanae 
et  universalis  Inquisitionis  circa  dubia  a  synodo  ple- 
naria  proposita  certiorem  reddit. 

Incongruum  idcirco  non  fuisset,  si  consueto  voca- 
bulo  technico  retento  ita  factus  esset  titulus : 

Decreta    s.    Officii 
de  festis,   declaratione  benedictina  et  quasi-domicilio. 

Ea  ratione  quippe  vel  ex  ipsa  inscriptione  lector 
statim  intellexisset,  cujus  originis  atque  auctoritatis 
sint  documenta  ultimo  loco  exhibita;  primaque  hac 
tanti  tribunalis  mentione,  in  ipso  titulo  ultimae  acto- 
rum  partis  facta,  novo  veluti  stimulo  ad  extremum 
incitatus,  alacrior  attentiorque  lectionem  absolvisset. 
Hic  enim  etiam  apud  clericos  sacri  juris  cupidos  suo 
modo  valet  sententia  s.  Ambrosii;  in  breviario  semel 
atque  iterum  adducta:  ?,Primus  discendi  ardor  nobi- 
litas  est  magistri". 

Inter  sacras  cardinalium  congregationes,  cum  po- 
testate  ordinaria  in  aula  papali  constitutas3),  primum 
locum     tenet     ,,sanctum     Officium"     sive     „congreg'atio 

:)  „Decretum".  quod  in  sex  priorilnis  hujus  stationis  titulis  occur- 
rit,  esse  terminum   technicum,  monuimus   supra  p.    13. 

3)  Veteribus  „spondeou  erat  dico,  loquor;  unde  „respondeo"  proprie 
est  vicissim  dico,  ad  voluntatem  rogantis  loquor. 

"')  De  iis   recole,   quae   snperius   animadvertimus  pp.    55  —  56. 

sacrae  romanae  et  universalis  inquisitionis",  cujus  prae- 
fecturam  ipse  Papa  sibi  reservavit.  „Sanctum  officium 
inquirendi",  auctoritatemque  procedendi  et  judicandi 
in  omnibus  causis  ad  ndem  ac  mores  spectantibus  in 
universo  orbe  christiano,  in  omnes  fideles,  clericos  et 
episcopos,  exercet.  Nota  ex  recentiori  aetate  sunt 
supremi  hujus  tribunalis  decreta  circa  usuram,  magne- 
tismum,  cremationem !),  iterationem  sacramentorum 
baptismi  et  ordinationis2);  item  circa  sepulturam  nde- 
lium  in  coemeteriis  haereticorum,  circa  libros  ex  indice 
librorum  prohibitorum  delendos3),  et  alia  in  variis  me- 
naeis  literariis  passim  vulgata. 

Poscente  igitur  causarum  gravitate;  sacra  congre- 
gatio  de  propaganda  fide  neg*otia  sibi  a  concilio  ple- 
nario  proposita  ad  sanctum  Officium  remisit,  ut  ab  eo 
rite  expensa  cum  auctoritate  definirentur. 

Decretum  s.  Officii 

de  festis. 

Prima  quaestio  erat  de  (reducendis)  festis  diebus  seu 
feriis  sacris,  universae  foederatarum  ditionum  ecclesiae 
de  praecepto  jam  agendis :  quam  quidem  merito  fuisse 
ad  sacram  hanc  congregationem  remissam  inde  patet, 
quod  haec  materia  propius  ad  christianam  religionem 
spectet,  quum  honorem  et  cultum  Dei;  sanctorum  ve- 
nerationem;  finem  supernaturalem  et  aeternam  anima- 
rum  salutem  respiciat:  quemadmodum  heic  breviter 
innuimus  p.  108  et  alio  loco  latius  etiam  ex  professo 
sumus  prosecuti4). 

Sed  et  alia  ratio  supremae  congregationis  inter- 
ventum  requirebat;  Sedes  Apostolica  quippe  olim  judi- 

x)  Ita  vocant  abusum  comburendi  hominum   cadavera. 

2)  Vetustiorem  sancti  Officii  sententiam  ea  in  causa  latam  dedimus 
in   Symbolis  t.    I.,  p.    109. 

3)  Ultimum  opus,  quod  indice  liberatum  sciamus ,  est  liber  Patris 
Croiset,  de  devotione  SS.  Cordis  Jesu,  de  quo  videatur  ^Zeitschrift 
fiif  kath.    Theologie" ,    1887,  pp.   755 — 756. 

4)  In  Disputationibus  academicis,  III,,  pp.    15  I — 152. 

caverat,  „aequum  haud  videri;  ut  ex  eo;  quod  in  non- 
nullis  locis  minori  numero  festa  vigeant;  idcirco  minui 
etiam  debeant,  ubi  juxta  universalis  Ecclesiae  discipli- 
nam  alia  adhuc  servantur;  studiumque  episcoporum 
non  eo  esse  dirigendum;  ut  dioeceses  istae  omnes  uni- 
formes  evadant  in  iis,  quae  difformia  sunt  ab  univer- 
salis  Ecclesiae  disciplina;  id  siquidem  incongruum  esset 
et  ndtionalis  ecclesiae  speciem  facilius  ingereret"1). 
Accedit,  quod  et  „ipsis  patribus  concilii  plenarii  anni 
1866  visum  fuerat;  festos  dies  tunc  in  unaquaque  pro- 
vincia  servari  solitos  esse  retinendos"2). 

Ut  ergo  de  valore  ejusmodi  decretorum;  quae  in 
gravissima  universalis  Ecclesiae  disciplinae  causa;  con- 
sulto  Papa  fuerant  edita;  nonnihil  detraheretur,  supre- 
mum  illud  tribunal  adiri  debuit,  cui  a  Summo  Ponti- 
fice  talia  negotia  noscenda  et  definienda  commissa  sunt. 

Ex  rationibus  a  synodo  adductis  ea  maxime  valuit 
apud  s.  Officium,  quod  ;,quum  fideles  in  parandis  vitae 
necessariis  magna  ex  parte  ab  acatholicis  pendeant; 
qui  labores  diebus  festis;  nisi  in  dominicas  incidant; 
intermitti  non  patiuntur;  maxima  eorum  (fidelium)  pars 
nonnisi  cum  gravissimis  incommodis  iisdem  diebus  ab 
operibus  abstinere  et  ss.  missae  sacrificio  interesse 
possit"3).  —  Eadem  haec  est  urgens  ratio;  qua  Summi 
Pontifices  permoti  catholicis;  qui  schismaticis  permixti 
in  regionibus  vivunt,  ubi  correctio  gregoriana  kalen- 
darii  nondum  est  a  gubernio  civili  recepta4);  saepe 
concesserunt;  ut  antiquo  computo  retento  kalendarium 
julianum  in  festis  agendis  servare  pergerent. 

*)   Cfr.   Coll.   Lac.   t.   3.,  p.    151.   —      y)   Ibid.   p.   502. 

3)  Gratulandum  est  Rmis.  episcopis  americanis,  quod  ipsis  opus 
non  esset  adducere  causas  immiuutionis  festorum  ,  quas  in  antiquo  orbe 
identidem  ad  obtinendam  festorum  reductionem  allatas  legimus,  nimirum 
quod  christianus  populus,  propter  nimium  festorum  numerum  plerumque 
divino  officio  et  publicis  precationibus  insuper  habitis,  omne  fere  tempus 
inerti  otio,  aut  isto  pejoribus  conventiculis,  compotationibus  ac  tripudiis 
in  catholicae  religionis  et  ipsius  divini  numinis  contemptum  et  animarum 
perniciem  absumat. 

4)  Uti  v.  g.  in  Russia  et  in  Rumenia. 

Rogantibus  episcopis  igitur  congregatio  sancti 
Officii  sex  dies  festos  tantum  constituit,  quos  de  prae- 
cepto  omnes  in  foederatis  ditionibus  Americae  borealis 
catholici  observare  deberent,  scilicet  i.  Immaculatae 
conceptionis  B.  M.  V.;  2.  Nativitatis  D.  N.  J.  Ch. ; 
3.  Circumcisionis  D.  N.  J.  Ch  ;  4.  Ascensionis  D.  N. 
J.  Ch. ;  5.  Assumptionis  B.  M.  V.;  6.  Omnium  Sancto- 
rum :  quod  „per  rerum  temporumque  rationes  istorum 
sex  dierum  festorum  observatio  felicius  speretur". 

Sed  praesens  disciplinae  caput  hoc  loco  non  est 
fusius  tractandum,  quum  in  manibus  auditorum  nostro- 
rum  sint,  quae  de  genuinis  festorum  rationibus  ex 
professo  scripsimus  in  Kalendario  utriusque  Ecclesiae, 
saepius  jam  citato. 

Decretum  s.  Officii 

de  extensione  declarationis  benedictinae. 

Quoniam  facultas  theologica  oenipontanae  univer- 
sitatis  ipso  hoc  ^anno  quaestionem  ,7de  declaratione 
benedictina  ejusque  extensione"  publicae  studiosorum 
concertationi .  cum  praemio  subjecit1),  praesens  decre- 
tum  solito  levius  nobis  est  attingendum;  ne  nos  argu- 
mentum  aliorum  certamini  propositum  praeoccupasse 
videamur.  Sit  ergo  commentarius  noster  ad  paucas 
animadversiones  contractus. 

De    juridica    natura     declarationis    bene- 
dictinae. 

De  vera  declarationis  indole  plurimi  utriusque  juris 
periti  late  agunt,  quos  adducit  et  sequitur  Barbosa, 
Axioma  66.  et  Dictio  80.  —  Eorum  autem,  quae  multis 
disputant;  brevis  summa  haec  est : 


x)  Opns  de  proposita  quaestione  scriptum,  cui  priores  fuerint  a 
judicibus  tribiitae ,  victoriae  praemio  300  florenorum  austriacorum  orna- 
bitur. 

i.  ,,Declaratiou  a  legislatore  facta  generatim  ab 
omnibus  illis  legislatoris  actibus  differt,  per  quos  ali- 
quid  circa  legem  statuitur;  quod  antea  nondum  exti- 
tisset;    h.  e. ,    per    quos   aliquid    novi    inducitur.     Hinc 

2.  speciatim  distinguitur  a  dispensatione;  deroga- 
tione;  abrogatione;  quin  et  aliena  est  ab  actibus  con- 
firmandi  et  ampliandi1)  legem  jam  existentem ;  multo- 
que  magis  abhorret  a  notione  sanctionis  novae  legis. 
Est  enim  certa  juris  regula;  „quod  declarans  non  dica- 
tur  jus  novum  edere  seu  statuere,  sed  antiquum  decla- 
rare"2);  h.   e.;  manifestum  apertumque  facere3).     Unde 

3.  „Declaratio"  juridico  sensu  accepta  est  actus 
legislatoris,  per  quem  authentice  aperitur  et;  quatenus 
opus  est,  manifestatur  verus  sensus  ac  genuinus  legis 
valor  in  particulari  aliquo  casu  proposito4). 

4.  Quae  omnia  nominatim  de  declaratione  bene- 
dictina  valere;  expresse  testatur  Pius  PP.  VII.  ita  ad 
Napoleonem  I.  scribens  die  27.  Junii  1805:  „Le  decret 
de  notre  predecesseur  Benoit  XIV.  n'  etablissant  pas 
un  nouveau  droit;  mais  etant  seulement  une  declara- 
tion;  comme  porte  son  titre;  c'est-a-dire  un  develop- 
pement  de  ce  que  sont  ces  mariages  en  realite  (Apud 
Feije,  de  impedimentis  et  dispensationibus  matrimonii; 
n.  311). 

Ea  ergo  juridica  vis  est  ac  ratio  declarationis  bene- 
dictinae;  ut  a  Summo  Pontifice  authentice  edoceamur, 
in  Hollandia  eo  tempore  locum  fuisse  epikejae  in  lege 
irritante  clandestinitatis  quoad  matrimonia  de  quorum 
valore    tunc  agebatur;    propter  peculiaria  rerum    loco- 


J)   Qui  confirmat  vel  ampliat,   non  declarare ,     sed  potius  novi  quid 
addere  censetur. 

2)  C.   Statuto  perpetuo  2.  de  decimis  in  6.  (III.,   13)  jcta.  gl. 

3)  Ea    significandi    potestate     „declarare"    passim    in    jure    occurrit, 
quemadmodum   allatis  testimoniis  post  alios  ostendit  Vicat,    Vocabular. 

juris  utriusque,  h.   v. 

4)  Relegi  possunt,    quae  eam  in  rem    de   declaratione  leonina  circa 
solemne  votum  paupertatis  scripsimus  in  Disputat,   academ.,  I.,  p.   29. 

rumque  adjuncta ,  in  quibus  nimirum  legis ,  alias  certo 
vigentis,  executio  non  parum  ab  aequitate  recessisset. 
Sed  ne  acta  agamus,  lector  recolat  quae  circa  com- 
munem  doctrinam  de  probato  usu  epikejae  ad  legiti- 
mam  interpretationem  declarationis  benedictinae  trans- 
ferendam  diximus  in  Dispufat.  academ.,  I.,  pp.   29—31. 

De  extensione  declarationis  benedictinae. 

Praemonendum  ante  omnia  est,  sermonem  esse  de 
declaratione  extendenda  ad  loca,  in  quibus  caput  Tri- 
dentinum  ;7Tametsi^  tanquam  lex  synodica  rite  est 
promulgatum.  Ubi  enim  simile  decretum  in  forma 
legis  dioecesanae  est  ab  episcopo  propositum  ,  ibi  im- 
pedimentum  dirimens  non  existit,  neque  proinde  ulla 
declarationis  extensione  opus  est1). 

Deinde  animadvertendum  est,  Romano  Pontifici 
tantum  jus  competere  declarationem  benedictinam  ad 
alia  loca  extendi ;  licet  enim  in  extensione  declara.; 
tionis  non  agatur  de  dispensatione  concedenda  sive 
de  laxando  dirimente  matrimonium  impedimento,  judi- 
cium  tamen  est  cum  auctoritate  ferendum,  in  iis  locis, 
ad  quae  declaratio  extenditur,  eadem  omnino  rerum 
adjuncta  vig*ere,  ob  quae  olim  Sedes  Apostolica  decla- 
ravit,  mentem  legislatoris  non  esse;  ut  talia  matrimonia 
in  Hollandia  contrahentes  lege  clandestinitatis  adstricti 
censeantur.  Quod  idem  cirea  declarationem  leoninam 
de  solemni  voto  paupertatis  factum  videmus ;  pari  po- 


*)  Memoratu  dignum  est  exemplum  ecclesiae  rumeno-catholicae  ritus 
graeci  apud  Petrum  Majoru,  relatum  ex  rescripto  romano ,  ad  epi- 
scopum  Babb  dato  die  3.  Martii  1802 ,  quod  haec  habet :  „Sedes  Apo- 
stolica,  postquam  ex  relatione  Athanasii  Rednik,  episcopi  Fogarasiensis.' 
intellexisset ,  per  ipsius  praedecessorem  Petrum  Paulum  Aron  legem  in 
conformitate  juris  concilii  Tridentini  anno  1763  ,  29.  Junii,  latam  esse 
circa  invaliditatem  matrimonii  clandestini,  ita  factum  episcopi  Petri  Pauli 
Aron  improbavit,  ut  jusserit  matrimonia  post  divortium ,  ex  clandesti- 
nitate  factum ,  inita  dirimi ,  et  partes  non  obstante  divortio  ad  priorem 
cohabitationem  compelli".     (Istori'a  baser.   Romaniloru,  p.   313). 

testate  scilicet,  qua  initio  pro  Belgio  fuerat  edita,  postea 
reperitur  ad  alias  provincias  extensa1). 

Tertio  recolenda  sunt,  quae  de  effectu  extensionis 
alicujus  statuti  generatim  tradidimus  pp.  212  —  213, 
omnia  scilicet,  quae  in  priori  dispositione  legislatoris 
pro  uno  loco  contenta  sunt,  per  extensionem  eodem 
prorsus  modo  censeri  repetita  et  alteri  loco  applicata. 
Atque  hinc  est,  quod  quum  Benedictus  PP.  XIV.  de- 
clarationem  suam  olim  pro  Hollandia  edendo  non 
dispensaverit  in  lege  clandestinitatis ,  neque  nunc  in 
ejusdem  declarationis  ad  alia  loca  extensione  ratio 
dispensationis  inesse  possit. 

Quarto  tandem  silentio  non  est  praetereundum, 
plerosque  episcopos  europaeos,  in  qucrum  dioecesibus 
talia  matrimonia  contrahi  solent,  ideo  jam  nolle  Summo 
Pontifici  pro  extendenda  declaratione  benedictina  sup- 
plicare,  quod  ista  matrimonia  passim  a  tribunalibus 
civilibus  quoad  ipsum  vinculum  solvantur  et  conjuges, 
post  obtentam  divortii  sententiam,  saepe  ad  alias 
nuptias  transeant.  Ne  ergo  eo  in  casu  pars,  quae  vel 
antea  jam  erat  catholica  vel,  post  divortium  ab  hae- 
resi  ad  fidem  est  conversa,  indissolubili  vinculo  matri- 
monii  cum  antiquo  conjuge,  qui  novum  matrimonium 
civile  iniit,  teneatur  obstricta,  episcopi  nunc  in  mutatis 
rerum  adjunctis  extensioni  declarationis  minus  favere 
conspiciuntur.  Atque  haec  etiam  una  ex  causis  fuisse 
videtur,  quibus  mota  congregatio  s.  Officii,  probante 
Pontifice,  praesenti  statuto  decreverit,  preces  concilii 
plenarii,  pro  obtinenda  universali  extensione  declara- 
tionis  benedictinae  oblatas,  quoad  illas  regiones  tantum 
admittendas  esse,  de  quibus  dubium  movetur,  sitne 
declaratio  jam  extensa  necne;  quoad  ea  loca  vero,  in 
quibus  caput  „Tametsi''  adhuc  certo  viget,  esse  re- 
pudiandas. 


l)  Cfr.  Disputat.  acad.,  I.,  p.  31. 
Nilles,    Conc.  Baltimor.  15 

Decretum  s.  Officii 

de    quasi  -  domicilio. 

Circa  ultimum  hoc  septimae  stationis  decretum, 
quo  universa  actorum  series  absolvitur,  duplex  pro- 
nuntiatio  sacrae  Inquisitionis  est  distinguenda :  amplia- 
tio  judicii  decreta  die  25.  Novemb.  1885  atque  in  ipsis 
concilii  plenarii  actis  ad  extremum  paginae  CIX.  re- 
lata;  et  sententia  definitiva;  demum  post  promulgatum 
concilium  lata  die  6.  Maji  i886;  quae;  jam  prostat  tum 
in  „actis  et  decretis  concilii  provincialis  Neo-Eboracen- 
sis  IV.",  p.  9i7  tum  in  nova  editione  conciliorum  pro- 
vincialium  Cincinnatensium  anni   1886,  pp.  304 — 305. 

De    judicii    ampliatione. 

„Ampliatio;  verbum  forense ,  significat  dilationem 
sententiae  ferendae,  quod  judicibus  de  causa  „nondum 
liqueat". 

Pronuntiata  igitur  ampliatione  judicii,  magistratus 
veluti  per  juridicam  interlocutionem  statuit,  sententiam 
definitivam  ad  aliud  tempus  differendam  esse;  quod 
ipse  audita  causa,  nec  penitus  adhuc  cognita,  velit 
alia  actione  amplius1),  h.  e.;  iterum  instituenda  de  ne- 
gotio  plenius  doceri. 

Ampliationis  mentio  in  civilis  et  canonici  juris 
libris  passim  occurrit.  —  Antiqui  romani  ampliationem 
signiiicabant  datis  in  tabella  literis  N.  L.,  h.  e.,  non 
liquet;  sacrae  cardinalium  congregationes  communiter 
utuntur  formula  „dilata".  Sanctum  Officium  praesenti 
ampliationis  sententia,  omissis  consuetis  juris  vocabulis. 
rem  ipsam  explicat;  mentem  suam  ita  declarans:  ^relate 
ad  aliam  petitionem,  qua  poscebatur;  ut  simplex  factum 
commorationis  unius^  mensis  in  aliquo  loco  sufficeret 
ad  ibi  acquirendum  domicilium  et  valide  matrimonium 

J)  A    causa    „amplius"    cognoscenda    ipst;m  nomen   ,,ampliatio"    est 
ortum. 

contrahendum,  Emi.  patres,  rem  perpendere  cupientes, 
responsionem  differendam  esse  censuerunt". 

Ex  ampliato  judicio  autem  inferri  debet,  praesen- 
tem  causam  Emis.  patribus  inquisitoribus  visam  esse 
caeteris,  quae  simul  fuerant  a  synodo  propositae  atque 
a  congregatione  statim  in  prima  actione  definitae,  multo 
graviorem  ac  talem,  quae  dilig*entius  esset  expendenda. 
antequam  edi  decretum  definitivum  posset.  Et  erat 
sane  cur  quaestio  de  acquirendo  quasi  -  domicilio  tanti 
momenti  esse  judicaretur;  per  eam  enim  ipsum  sacra- 
menti  valorem  attingi  manifestum  est,  quum  agatur  de 
forma  contractui  matrimoniali  praescripta,  actus  vero 
sine  sua  forma  omni  jure  nullus  sit  atque  irritus.  Forma 
nimirum  matrimonio  valide  contrahendo  praescripta  ex 
jure  Tridentino  sita  est  in  eo ,  ut  consensui  de  prae- 
senti  inter  personas  habiles  praestito  simul  adsit  „pro- 
prius"  parochus1)  cum  duobus  tribusve  testibus2):  ut 
proinde  in  locis  et  casibus,  ubi  lex  universalis  Tridenti 
condita  oblig*at,  propter  solum  defectum  formae  nihil 
agatur,  si  non  omnes  simul  atque  una  praesto  sint. 
Ergo  de  gravissimo  argumento  valoris  sacramenti  sermo 
erat,  quum  de  ratione  quaerebatur,  qua  quis  per  quasi- 
domicilii  adeptionem  jus  parochiae  acquirere  „propri- 
umqueu   parochum  sortiri  posset. 

Materiam  decreti  quod  spectat,  non  est  quod  calamum 
in  ea  exponenda  hic  defatige.mus,  quum  ejus  argumen- 
tum  omnibus  bonis  auctoribus  sit  familiare,  qui  decre- 
talium  titulos  „de  foro  competenti"  (IL7  2) ,  „de  paro- 
chiis  et  alienis  parochianis"  (III.,   29),    „de  clandestina 


1)  Semper  intelligitur :  „aut  alins  vel  ejusdem  parochi  vel  episcopi 
mandato  sacerdos". 

2)  Ouod  dictum  superius  est  in  interpretatione  nominis  ^rogitus1' 
p.  89,  notarium  scilicet  et ,  qui  scripturae  publicae  conliciendae  praesto 
esse  debent ,  testes  in  casibus  a  jure  determinatis  (v.  g,  in  testamento 
condendo)  rogandos,  h.  e. ,  speciatim  invitandos  et  vocandos  esse,  id  in 
matrimonio  non  requiritur;  valet  enim  matrimonium,  etiam  si  hi  omnes 
casu  reperti  aut  aliam  ob  causam  vocati  praesentes  sint ,  dummodo  id 
quod  agitur  ita  intelligant,  ut  rei  gestae  testes  agere  possint. 

15* 

desponsatione"  (IV.,  3)  commentariis  illustrarunt.  — 
Sed  et  propriam,  eamque  practico  ipsorum  America- 
norum  usui  accommodatam  instructionem  s.  Officii  ha- 
bemus  in  appendice  concilii  pp.  255 — 257. 

Verissimis  ergo,  quae  ibidem  fuse  traduntur,  juris 
principiis  suppositis,  haec  tantum  pro  faciliori  intelli- 
gentia  decreti  animadvertimus: 

Distinctione  facta  inter  domicilium  commune  seu 
generale  et  domicilium  speciale  seu  privatum;  attento 
item  discrimine  inter  domicilium  naturale,  h.  e.,  ori- 
ginis  et  domicilium  accidentale  sive  habitationis;  facta 
denique  separatione  veri  domicilii  habitationis  a  quasi- 
domicilio,  dici  generatim  potest,  ad  constituendum 
verum  domicilium  habitationis  duo  conjuncte  requiri 
ac  sufficere,  animum  scilicet  ac  factum:  „animum",  quo 
quis  secum  proponat  eo  in  loco  habitationem  stabilem 
ac  perpetuam  ita  constituere,  ut  inde  rursus  non  sit 
discessurus,  „si  deinde  nihil  avocet" ;  „factum"  autem, 
quo  quis  reapse  habitationem  in  tali  loco  constituat. 

Inde  vero  colligi  facile  poterit,  quidnam  appella- 
tione  „quasi  -  domicilii"  veniat.  Quamvis  enim  adver- 
bium  „quasi"  nonnunquam  usurpatur  per  modum  cau- 
sae  et  sic  acceptum  veritatem  significat1);  communiter 
tamen  per  modum  similitudinis  ponitur  generatimque 
dicitur  esse  vox  improprietatis,  fictionis,  abusionis  et 
diminutionis  significativa ,  quemadmodum  post  alios 
fuse  docet  Barbosa,  dictio  311.,  et  nos  ipsi  jam  tra- 
didimus  p.  56,  allatis  exemplis  vocabulorum  „quasi- 
episcopalis"  et  „quasi-ordinarius". 

Translato  igitur  vocabulo  ad  locum  habitationis 
denotandum,  „quasi  -  domicilium"  quoque  domicilium 
significat,  quia  et  ipsum  contrahitur  animo  et  facto, 
verum  cum  duplici  diminutione,  quoad  causam  effi- 
cientem  et  quoad  effectum ;  et  causam  efficientem  quod 
attinet,  ad  quasi-domicilium  acquirendum  sufficit  animus 


')   Ut  Joan.    1.,    „Vidimus  gloriam  ejus    quasi  Unigeniti  a  Patre' 

per  majorem  anni  partem  ibi  consistendi ;  relate  ad 
effectum  autem  quasi- domicilium  inquilinum,  ut  alia 
omittamus;  non  reddit  subditum  in  ordtne  ad  onera  et 
munera  publica. 

Utrique  autem  commune  est;  ut;  „si  legitime  con- 
stet  de  animo  et  facto;  ex  eo  primum  die;  quo  haec 
simul  concurrunt,  quasi-domicilium;  non  secus  ac  verum 
domicilium,  sit  acquisitum"Jj. 

Sic  igitur  studiosi,  famuli;  milites  stativa  habentes 
aliique  omnes,  qui  negotii  expediendi  causa,  quod  pro 
sua  natura  longiorem  moram  postulat;  in  aliquo  loco 
habitant;  ibidem  quasi-domicilium  nanciscuntur. 

Quoad  competentiam  fori  ac  jus  parochiae  quasi- 
domicilium  eandem  vim  habet  ac  verum  domicilium: 
ut  adeo  quasi-  domicilium  in  aliqua  parochia  sortiti; 
ibidem  omnia  sacramenta,  praeter  ordinem;  recipere; 
ac  nominatim  matrimonium  ad  normas  juris  communis 
a  concilio  Tridentino  statuti2)  „in  facie  ecclesiae"  valide 
contrahere  possint. 

Sed  de  his  plura  dicere  nolumus;  quum  adiri  fa- 
cile  possint  auctores;  qui  in  commentariis  suis  ad  lau- 
datos  decretalium  titulos  totum  hoc  argumenti  genus 
solide  pertractarunt. 

Decretum    s.  Officii. 

Romae;  21.  Junii   1886. 
Eme.  ac  Rme.  Dne.  Dne.a) 
Supplices  preces  patres  concilii  tertii  plenarii  Bal- 
timorensis  Summo  Pontifici  exhibuerunt;  ut  decernere 


1)  Ita  laudata  instructio  s.  Offtcii,  1.  c.  p.  256.  —  Consuli  etiam 
merentur,  quae  de  eodem  argumento  accurate,  uti  solet,  disputat  Balle- 
rini  in  notis  ad  theolog.  moral.  P.   Gnry,  t.   2.,  n.  839. 

2)  Licet  matrimonia  clandestina  ante  concilium  Tridentinum  ali- 
quibus  in  regionitms  (v.  g.  in  Hungaria)  speciali  jure  consuetudinis  fue- 
rint  irrita ,  lege  communi  tamen  valebant ,  quantumvis  licet  prohibita 
poenisque  subjecta. 

s)  Datae  sunt  literae  ad  Emum.   card.  Gibbons,   archiep.  Baltimoren. 

dignaretur;  „eos;  qui  e  sua  dioecesi  in  aliam  trans- 
eunt;  modo  in  hoc  spatio  unius  mensis  commorati  sint, 
eo  ipso;  nulla  facta  inquisitione  de  animo  manendi  raa- 
jorem  anni  partem;  censendos  esse  acquisivisse  quasi- 
domicilium  ad  matrimonium  contrahendum". 

Eminentissimi  inquisitores  generales,  die  6.  Maji 
1 886,  re  mature  perpensa;  sequens  ediderunt  decretum : 

.Xoncilio  Baltimorensi  postulante/  supplicandum 
SSmo.,  ut  decernere  dignetur;  in  statibus  Americae 
confoederatis,  se  transferentes  e  loco;  ubi  viget  caput 
Tametsi,  in  alium  locum,  dummodo  ibi  continuo  com- 
morati  fuerint;  per  spatium  saltem  unius  integri  mensis, 
et  status  sui  libertatem;  uti  juris  est,  comprobaverint, 
censendos  esse  ibidem  habere  quasi-domicilium  in  or- 
dine  ad  matrimonium,  quin  inquisitio  facienda  sit  de 
animo  ibi  permanendi  per  majorem  anni  partem". 
„In  audientia  vero  diei  12.  Maji  i886;  referente  R.  P.  D. 
Josepho  D'Annibale;  s.  Officii  adsessore;  SSmus.  Dnus. 
Leo  PP.  XIII.  praedictum  EE.  PP.  decretum  suprema 
sua  auctoritate  ratum  habere  et  confirmare  dignatus 
est:  contrariis  quibuscunque  non  obstantibusu. 

Jam  vero  Eminentiam  Tuam  rogo;  ut  hujusmodi 
decretum  omnibus  archiepiscopis  et  episcopis  statuum 
foederatorum  communicari  cures. 

Interim  manus  Eminentiae  Tuae  humillime  de- 
osculor, 

Eminentiae  Tuae 

humillimus  addictissimus  servus  verus 
Joannes  card.  Simeoni,  praefectus 
D.  archiep.  Tyren.  secret. 

Petenti  concilio  non  fuit;  ut  vides;  omni  ex  parte 
satisfactum ;  gratiam  enim;  quae  absolute  pro  omnibus 
universis  „e  sua  dioecesi  ad  aliam  transeuntibus"  fuerat 
petita;  Sedes  Apostolica  restricte  tantum  pro  iis  con- 
cessit;  qui  ;;e  loco;  ubi  viget  caput  Tametsi,  se  in  alium 

locum  transtulissentu  et1)  status  sui  libertatem,  uti  juris 
est,  comprobassent2).  —  Atque  hinc  etiam  est,  cur 
sacra  Inquisitio  pro  vocabulo  „dioecesisa;  quod  syno- 
dus  adhibuerat,  accuratiori  circumlocutione  usa,  posue- 
rit  ,,locum,  ubi  viget  caput  Tamctsi".  Quando  scilicet 
de  valore  matrimoniorum  clandestinorum  quaeritur, 
non  tam  attenditur  ad  dioecesim  generatim  sumptam, 
quam  ad  singula  ejus  loca,  quae  ex  natura  sua  apta 
sint,  ut  ibidem  rite  et  cum  effectu  fidelibus  iiat 
praescripta  legis  Tridentinae  promulgatio:  cujusmodi 
praeter  ecclesias  parochiales  proprie  dictas  censentur 
esse  ecclesiae  omnes,  quas  vocant  „districtuales",  ju- 
ribus  parochiarum  per  omnia  gaudentes3);  lex  clande- 


*)  Ouod  doctores  de  natura  dictionis  „et"  generatim  tradunt  esse, 
ut  praecedentia  cum  sequentibus  aequaliter  jungat  et  nectat ,  id  ita  in 
hunc  locum  accidere  patet,  ut  in  sensu  composito  sumpta  censeatur,  et 
utriusque  copulati  concursum  necessario  requirat.  Quare  effectum  limi- 
tantem  hic  habet  numerumque  privilegiatorum  notabiliter  restringit :  ea 
ferme  ratione ,  qua  „limitative  stare  dicitur,  dum  est  posita  inter  genus 
praeced°ns  et  speciem  subsequentem",  quemadmodum  aliis  praeeuntibus 
docet  Barbosa,  Dictio   iio. ,  n.  36. 

2)  Cur  s.  Officium  consuetae  inquisitioni  de  animo  per  majorem 
anni  partem  ibi  permanendi  legitimam  probationem  libertatis  status  in 
America  substitui  voluerit,  ex  iis  conjicere  possumus,  q\iae  circa  eandem 
materiam  in  praeclaris  decretis  concilii  Neo-Eboracensis  IV.  praescripta 
leguntur  c.  II.,  art.  19:  „In  hac  regione  praesertim ,  ubi  tot  advenae 
sedes  figunt,  atque  ipsi  incolae  facillime  de  loco  in  locum  migrant,  haud 
raro  evenit,  ut  quidam  improbi  ingenii  conjuges,  prima  relicta  comparte, 
aliam  et  plerumque  plures ,  illa  vivente ,  diversis  in  locis  ducant.  Ea- 
propter  maximi  est  momenti,  ut  nupturientes,  antequam  ad  matrimonium 
contrahendum  admittantur,  si  aliunde  advenerint,  certa  proferant  docu- 
menta  suae  libertatis  a  ligamine  aliisque  impedimentis.  Ad  hoc  tempe- 
stive  moneantur,  ut  procurent  sibi  literas  testimoniales  pastoris  loci,  ubi 
ultimo  saltem  tempore  domicilium  vel  quasi-domicilium  habebant,  aut 
aliter  certe  testimoniis  fide  dignis  probent  suam  libertatem"   (pp.  53 — 54). 

3)  Ad  hoc,  ut  certo  cuidam  loco  sacro  jura  vere  parochialia  cen- 
seantur  tributa ,  non  requiri ,  tit  ejus  ecclesiae  rector  ad  missam  pro 
populo  applicandam  sit  obligatus,  patet  tum  ex  iis,  quae  de  natura 
rectoratuum  inamovibilium  scripsimus  pp.  20 1 — 202,  tum  ex  solidis  ra- 
tionibus ,  quibus  eandem  sententiam  more  suo  egregie  firmat  cl.  A. 
Lehmkuhl,  Theol.  moral.,  n.  789;  edit.  4.,  pp.  564 — 565.  —  Caete- 
rum  quaestio  haec,  „quaenam  ex  ecclesiis  curatis  in  regionibus  missio- 
Bura  ita  sint  comparatae,  ut  lex  clandestinitatis  in  iisdem  proposita  jam 

stinitatis  enim  non  pertinet  ad  lc-ca,  quae  sensu  indi- 
cato  vere  dixeris  parochialia  sive  districtualia,  ubi  non 
fuit  speciatim  promulgata;  quemadmodum  ex  iis  erui- 
tur;  quae  superius  sunt  animadversa  pp.  33 — 34.  Quae- 
nam  autem  ea  loca  in  statibus  foederatis  sint,  in  quibus 
caput  Tametsi,  sive  in  prima  sua  extensione  acceptunv 
sive  ad  limites  declarationis  benedictinae  exactum;  in 
praesenti  obtineat;  ipsi  patres  concilii  plenarii  ex  or- 
dine  indicant  in  actis  pp.  CVII  —  CVIII.  —  Et  haec 
quidem  de  transeuntibus  e  locis;  ubi  Tridentina  lex 
Tametsi  anni   1563  recepta  est. 

Qui  ex  caeteris  locis;  in  quibus  Tridentinum  clan- 
destinitatis  jus  non  viget,  in  alium  ejusdem  reipublicae 
locum  migraverint;  per  commorationem  unius  mensis 
quasi  -  domicilium  hoc  decreto  concessum,  non  sortiun- 
tur;  neque  proinde  parochum  proprium  ibidem  habent, 
qui  eos  valide  (si  eo  in  loco  lex  clandestinitatis  viget) 
vel  licite  (si  eadem  lex  non  valet)  matrimonio  conjun- 
gere  possit,  quamvis  status  sui  libertatem  coram  eo 
rite  probaverint.  Atque  hac  in  parte  debita  cum  re- 
verentia  recedimus  a  doctissimo,  quem  modo  laudavi- 
rnus,  A.  Lehmkuhl;  absolute  atque  universim  tra- 
dente;  ;;pro  statibus  foederatis  Americae  septentrionalis 
propter  praesens  sancti  Officii  decretum  simplicem 
commorationem  unius  rnensis  sufficientem  titulum  esse 
ad  matrimonium  valide  contrahendum"  (not.  ad  n.  775. 
PP-  554—  555?  edit.  cit.). 


ad  mentem  concilii  Tridentini  sufncienter  promulgata  censeri  possit", 
de  genere  eam  causarum  esse  dignoscitur ,  quae  ,  utriusque  juris  sen- 
tentia,  „magis  ac  melius  ex  ostensione  facti  intellectu  percipi ,  quam 
allato  aliquo  statuto  elocxitione  certa  exprimi  possunt" :  prout  habet 
glossa  ad  c.  Apostolicae  9.  X.  de  donationibus  (III.,  24),  et  iterum  ad 
c.  Quam  sit  ecclesiis  6  de  electione  in   6.  (I.,  6). 


Tr  ansitio 
ad  secundam  partem  codicis 

sive 

ad  deereta  Concilii. 

Atriensi,  quam  cum  juris  sacri  auditoribus  per 
omnes  septem  stationes  instituimus;  deambulatione  rite 
jam  absoluta;  synodicisque  negotiis;  quae  in  variis 
exedris  a  patribus  sunt  agitata;  attente  auditis, 
ac  pretiosis  materiis;  quae  velut  rara  suppellectilis 
per  omnia  peristyli  cubicula  in  circuitu  sunt  oculis 
visentium  expositae,  studiose  consideratis  atque  ex 
vero  suo  pretio  aestimatis;  jam  ad  fores  ipsarum 
aedium  pervenimus,  in  quibus  decreta  concilii  propriis 
suis  armariis;  arcis;  capsis  distincte  apteque  asservata; 
in  tribus  veluti  domus  tabulatis1),  ordinatam  et  fixam 
sedem  habent. 

Antequam  autem  instituamus  palatii  limen  intrare; 
sedulo  anquirendae  sunt  claves;  quibus  ostia  domus 
aliaque  cubiculorum  zothecarumque  portae  ac  multi- 
plicia  decretorum  repositoria  facile  aperiantur:  quae 
si  quis  vel  ad  manum  non  habeat  vel  recte  adhibere 
nesciat;  omnes  aditus  sibi  interclusos  vel  certe  diffi- 
ciles  atque  arduos  videbit;  neque  ex  aedibus  extrin- 
secus  tantum  inspectis  magnum  utilitatis  fructum  per- 
cipiet.  —  Claves  istas  januis  armariisque  aperiendis 
aptatas  dicirnus  sufficientem  cognitionem  authenticorum 
fontium  seu  locorum  juridicorum;  nominatim  vero  ipsius 
corporis  juris  canonici;  ubi  jus  commune  reperitur;  et 
in  quo    fundamentum  omnium    legum  synodicarum    est 


l)  Recolantur,   quae   de   decretorum   divisione  praemonuimus  p. 


233 


234  Transitio  ad  II.  pavtem  concilii. 

positum.  —  Est  autem  Americanis  praeambula  haec 
notitia  „principii  cognitionis"  juris  communis  vel  ideo 
diligenter  quaerenda,  quod  ipsa  synodus  plenaria  in 
decretis  circa  concursum  sacerdotes  nominatim  ad 
corpus  juris  canonici  deleg*et;  quum  hunc  codicem 
unum  ex  quatuor  libris1)  esse  voluerit,  ^quorum  usus 
in  responsis  scripto  absolvendis  permittatur"  (n.  48).  — 
Accedit  eo?  quod  Summi  Pontifices  venerabili  clero 
americano  necessitatem  juris  communis  pedeten.tim  in- 
troducendi  adeo  inculcent,  ut  immo  expresse  animad- 
vertant,  ea;  „quae  interim  ob  difficilia  rerum  adjuncta 
gravibusque  de  causis,  annuente  Apostolica  Sede, 
contra  disciplinam  seu  commune  jus  Ecclesiae  aguntur, 
tantum  fieri  per  modum  tolerantiae  ac  provisoria  ra- 
tione:  ideoque  adnitendum  omni  ope;  ut  universalis 
disciplinae  observantia  paulatim  restitui  valeat2)".  Ad 
hoc  autem  praevia  notitia  genuinorum  fontium  seu 
locorum  juridicorum  acquiri,  atque  inde  ipsum  sacro- 
rum  canonum  volumen  ex  armario  educi  et  per  sin- 
gulas  partes  suas  explicari  ob  oculos  debet3). 


*)  Reliqui  tres  libri  sunt  „scriptura  sacra ,  concilium  Tridentinum, 
concordantiae  sacrorum  bibliorum".  —  Minus  liberalem  se  exhibuit  sy- 
nodus  plenaria  Australasiae  apud  Sydney  habita  anno  1885;  ]>er  ejus 
decreta  enim  duorum  operum  usus  tantum  conceditur,  scripturae  sacrae 
et  concilii  Tridentini  (n.  53).  Cfr.  acta  et  decreta  edita  Sydney,  typ. 
Cunninghame,    1887,  p.   23. 

2)  Cfr.  Coll.  Lac„  t.  3.,  p.   151. 

a)  Ouod  si  quis  forte  dispositioni  corporis  juris  sacri  diligentius 
proponendae  difficultatem  inde  afferret ,  quod  nimis  multum  de  valore 
decretalium  in  eo  contentarum  jam  sit  detractum,  quam  ut  pretium  cen- 
seri  possit  operae,  tempus  in  accuratiori  ejus  cognitione  acquirenda  con- 
.sumere,  opponenti  scrupulum  tolleret  ipsum  volumen  juris  nostri,  de  legibus 
antiquatis  haec  omnino  tradens  c.  Fuerunt  autem  2.  Dist.  7:  „antiqua- 
rum  legum  (abolitarum)  etsi  jam  nullus  est  usus ,  notitia  tamen  neces- 
saria  videtur"  ;  neque  sunt,  notante  glossa,  ea  de  causa  membranas  in- 
utiliter  occupare  dicendae ,  quod  antiquatae  reperiantur;  „earum  notitia 
enim  est  necessaria,  tum  ut  sciatur  causa,  quare  sint  sublatae  (Cod.  de 
caducis  tollendis ,  leg.  un.?  VI.  51);  tum  quia  et  ipse  Papa  argumenta- 
tur  ex  abrogato  jure  (c.  Novit  X.  de  judiciis  II.,  1);  tum  etiam  est 
necessaria,  non  ut  probentur,  sed  nt  reprobentur  male  dicta  „  .  .u.  Cfr. 
gl.  ad   c.   Fuerunt  autem,   et  gl.  ad   c.   Si   Romanorum    1.   Dist.    19. 

De  ordine  et  allegatione  corporis  juris  canonici. 

Corpus  juris  canonici  sex  collectionibus  canonum 
constat,  e  quibus  prima  edita  est  medio  saeculo  duo- 
decimo.  —  Recentissimum  caput  ultimae  collectionis 
est  anni  1483,  scilicet  constitutio  Sixti  PP.  IV.  de 
immaculata  conceptione1);  unde  non  sine  veri  specie 
dici  potest,  corpus  juris  canonici  spatio  333  annorum 
circiter  (1150 — -1483)  fuisse  confectum. 

Sex  collectiones  corporis  juris  canonici  sunt : 

1.  Decretum  Gratiani  an.    1150  circ. ; 

2.  Decretales  Gregorii  PP.  IX.  an.    1234; 

3.  Decretales  Bonifacii  PP.  VIII.  an.    1298; 

4.  Decretales  Clementis  PP.  V.  an.   13 13; 

5.  Extravagantes  Joannis  PP.  XXII.  an.    1340. 

6.  Extravagantes  communes. 

Omissa  quaestione  propria  de  authentia,  haec  sunt 
de  singulis  collectionibus  animadvertenda: 

I.    De  decreto  G-ratiani. 
A.   I)e  ordine  deereti. 

Decretum  distribuitur  in  tres  partes. 

Prima  agit ,  post  data  principia  juris ,  de  personis 
ecclesiasticis.  Constat  10 1  distinctiouibus  in  certos  ca- 
nones  divisis  iisque  suis  numeris  distinctis. 

Altera  est  de  judiciis  ecclesiasticis.  Constat  causis 
36  subdivisis  in  quaestiones ,  quae  distinctae  pariter 
sunt  in  canones  suos.  Ouaestioni  3.  quaestionis  33 
insertus  est  tractatus  fori  interni  seu  de  poenitentia, 
iterum  in  distinctiones  et  canones  subdivisus. 

Tertia  tractat  de  rehus  sacris  ac  vulgo  dicitur  de 
consecratione.  Constat  5  distinctionibus  item  in  canones 
suos  subdivisis. 


• 2)  C.  Grave    nirais    2.  de  reliquiis    et    veneratione  sanctorura.      Ex- 
trav.  (III.,    12). 

B.  De  ratione  citandi  canones  ex  deereto. 

Initium  fit  vel  a  numero,  vel  a  vocabulo  initiali. 
vel  ab  utroque  simul. 

Si  canon  est  primae  partis ,  subjungitur  dist. ;  si 
secundae,  adjicitur  C.  (causa)  et  q.  (quaestio),  si  ter- 
tiae;  additur  de  coris.  —  Si  citatio  fiat  ex  causae  $$. 
q.  3.,  praemittitur  canon  cum  distinctione  et  adscribitur 
de  poenitentia. 

Exemplum  ex  prima  parte: 
C.   2.  dist.  32.,  vel 
C.  Multorum  dist.  32.,  vel 
C.  2.  Multorum  dist.  $2.,  vel 
C.  Multorum  2.  dist.  32. 
Exemplum  ex  altera  parte: 
C.  Non  liceat   14.   C.  3.  q.   6. 
C.   14.  Non  liceat.  C.  3.  q.  6.  etc. 
Exemplum  ex  Causae  33.  quaestione  3: 
C.  Lacrymae  2.  dist.   1.  de  poenitentia. 

C.    De  dictis  Gratiani  et  de  Palea. 

Dicta  Gratiani  vocantur  verba  ipsius  Gratiani, 
quibus  solet  vel  distinctiones  ac  quaestiones  ordiri, 
vel  canones  connectere,  vel  discordantes  partes  con- 
ciliare. 

Amplius  centum  canones  sive  capita  in  decreto 
Gratiani  occurrunt,  quae  Palea  inscribuntur;  quaeque 
saepe  de  gravissimis  rebus  ac  negotiis  agunt:  ut  puta 
c.  2.  dist.  32  (de  subdiaconorum  continentia)  et  c.  3. 
C.  1.  q.  2.  (de  simonia  in  sacris  ordinationibus  vitanda). 

Ex  variis  doctorum  conjecturis  de  origine  ejus- 
modi  inscriptionis  nobis  ea  videtur  similior  veri,  quae 
statuit,  initio  positum  fuisse  „post  alia",  h.  e.,  post 
alia  capita  ab  ipso  Gratiano  jam  collecta  ponendos 
esse  canones  istos,    qui  ab  aliis  doctoribus   fuerunt  in 

margine    adnotati.     Ex  „P.  alia"  ortum  ?,Palia",    unde 
librarii  codicem  describentes  „Palea"  fecerunt. 

Quemadmodum  caeteri  canones  omnes  in  decreto 
contenti  ad  fontes  suos  revocandi  sunt,  ut  cujusque 
capitis  expendi  vis  possit:  ita  et  „Palearum"  aucto- 
ritas  ex  fontibus,  unde  haustae  sunt,  est  dimetienda. 

II.   De  collectionibus  decretalium1). 
A.    l)e  ordiue  decretalium. 

Quinque  collectionum  decretalium  una  eademque 
digestio  est;  in  singulis  enim  juris  materia  in  quinque 
libros  invenitur  distributa  juxta  notissimum  versiculum : 
Jndex,  judicium,   clerus,  sponsalia,  crimen. 

Ex  iis  liber  i .  agit  de  personis,  praecipue  de  praelatis 
et  judicibus  ecclesiasticis;  2.  de  judiciis  deque  ordine  in 
iis  servando;  3.  de  rebus  ad  ecclesiam  pertinentibus, 
tum  spiritualibus  tum  temporalibus;  4.  de  matrimonio 
deque  causis  matrimonialibus;  5.  de  criminibus  deque 
processu  criminali. 

Singulorum  librorum  divisio  est  in  titulos;  tituli 
vero  habent  capita  sive  canones  cum  suis  numeris. 

B.   De  ratione  eitandi  decretales: 

1.    ex  libris  quinque  compilationis  Gregorii 
PP.  IX. 

Canones  seu  capita  citantur;  ut  in  praecedentibus 
dictum  est,  vel  adducto  numero,  quem  in  suo  titulo 
habent,  vel  posito  verbo  initiali,  vel  utroque  simul ; 
adscribiturque  titulus,  sub  quo  reperitur.  Apud  anti- 
quiores  liber  ipse  efferri  non  solet.  Recentioribus 
tamen  jam  est  in  more  positum,  librum  cum  tituli  nu- 
mero    intra  parenthesim  adnotare:    quem  usum    et  nos 


J)  Recoli    de  ratione  decretalhim    possunt ,    qtiae  superius    animad- 
vertimus  p.   13. 

in  eorum  juvenum  gratiam  sequimur ,  quibus  manca 
adhuc  est  corporis  juris  sacri  cognitio.  Sic  igitur 
invenies : 

C.  6.  de  censibus1); 

C.  Quum  xApostolus.  de  censibus ; 

C.  Ouum  Apostoius  6.  de  censibus. 

C.  6.  Quum  Apostolus.  de  censibus. 

Quoniam  vero  antiquitus  solum  Gratiani  decretum 
corpus  juris  constituebat ,  decretales  Gregorii  PP.  IX 
coeperunt  citari  addita  voce  extra,  vel  ejus  loco  litera 
X,  quae  etiam  scribitur  X  vel  x :  quem  citandi  modum 
in  Germania  nunc  passim  receptum  et  nos  sequimur. 
Ouare  caput  jam  allatum  communiter  ita  adducimus: 
C.  Quum  Apostolus  6.  X.  de  censibus. 

Quia  compilatio  decretalium  Gregorii  PP.  IX.  anti- 
quior  est  caeteris  quatuor  collectionibus,  quae  eam 
in  corpore  juris  sequuntur;  citatur  etiam  adscripta  nota 
in  antiquis. 

In  praesenti  opusculo  servamus  citandi  formulam : 
C.  Quum  Apostolus  6.  X.  de  censibus  (III. ;  39), 
quae    sic  erit  legenda:    Caput  „Quum  Apostolus"    sex- 
tum;  extra;  de  censibus;  (libri  tertii  titulus  39.) 

2.    ex  caeteris  quatuor  decretalium  collectio- 

nibus. 

Citantur  canones  eodem  modo;  quo  praecedentes 
Gregorii  PP.  IX.,  adhibitis  tamen  certis  notis;  quibus 
singularum  compilationum  distinctio  manifesta  fiat. 

In  adducendis  decretalibus  Bonitacii  PP.  VIIL. 
utuntur  signis  in  sexto  vel  in  6.2);  in  decretalibus  Cle- 
mentis  PP.  V.  apponunt  vel  etiam  praescribunt   Clem., 


x)  Integer  titnltis  est :  „de  censibns  ,  exactionibus  et  procura- 
tionibus". 

2)  Librum  sextum  claudunt  celebres  88  regulae  juris,  quae  citantur 
Reg.  jur.  in   6. 

in  reliquis  duabus  collectionibus  adhibent  decurtatas 
voces  Extrav.  sive  Commtt/t.,  si  quod  citatur  caput  ex 
volumine  extravagantium  communium  fuerit1),  et  Ex~ 
trav.  Joatt.  XXII. ,  si  in  ejusdem  Papae  decretalibus 
reperiatur2). 

Exempla  citationum  ex  istis  quatuor  decretalium 
collectionibus : 

C.   Quoniam  aliqui  i.   de  renuntiatione  in  6.   (Iv  7). 

C.  Factum   73.  reg.  jur.  in  6.   (V.,    13). 

C.  Si  Dominum.  un.3)  de  reliquiis  et  venerat.  SS. 
Clem.  (III.,    16). 

C.  Ad  conditorem  3.  de  verborum  signif.  Extrav. 
Joan.  XXII.  (XIV). 

C.  Super  gentes.  un.  de  consuetudine.  Extrav. 
com.   (I.;   1). 


De  selectis  quibusdam  Yoeabulis  teehnieis  in  usu 
eorporis  juris  oceurrentibus. 

Habent  singulae  scientiae  singulaeque  artes  voca- 
bula  quaedam  technica,  a  loquendi  scribendique  forma, 
a  communi  usu  aliena,  artificibus  tantum  et  peritis 
cognita,  quibus  ea  quae  sunt  artis  ac  disciplinae  inter 
se  exprimunt.  Haec,  quamdiu  quis  ignoraverit;  haud 
sane  magnos  faciet  in  arte  ulla  progressus4). 

Praecipua  ejusmodi  vocabula,  quibus  jurisperiti  in 
adhibendo    corpore    juris    utuntur .    haec    ferme    sunt: 

■^)  Extravagantcs  commimes  defectn  materiae  carent  libro  4. 

2)  Extravagantes  Joannis  PP.  XXI F.  ne  divisionem  librorum  quidem 
habent,  comnumem  ordinem  tamen  seqmintur.  Numerantur  20  sub  titulis 
14  uno  libro  comprehensae. 

3)  Hoc  est  ^unicum"  illius  tituli. 

4)  Cfr.  quae  de  usu  terminorum  technicorum  in  jure  habet  Doujat 
in  praenotionibits  canonicis,  lib.   5.,  c.    19. 

titulus,  rubrica,  rubrum,  nigrum,  summarium,  paragra- 
phus,  partes  decisae  (p.  &.),  et  infra,  glossa,  juncta 
glossa  (jcta.  gl.),  sigla,  notae. 

De  ratione  nominis  tituli  semel  atque  iterum  supra 
jam  est  disputatum  pp.  6  et  203.  Hoc  loco  translate 
sumitur  pro  sectione  seu  parte  alicujus  operis;  voca- 
buloque  sic  accepto,  plerique  libri  corporis  juris  ca- 
nonici  certo  quodam  titulorum  numero  constare  cogno- 
scuntur. 

Rubrica  proprie  est  terra  rubri  coloris,  qua  et 
pictores  utuntur.  Metonymice  significat  inscriptionem 
legum ,  quod  olim  rubrica  notarentur  tituli  ac  capita 
librorum  distinctionis  et  ornatus  gratia.  Neutraliter 
etiam  rubrum  appellatur. 

Nigrum  contra  ipse  textus  dicitur,  qui  rubro  sub- 
jectus  legitur. 

Rubrica  argumentum  textus  seu  nigri  paucis  ex- 
hibet;  eapropter  et  index  vocatur. 

Hinc  ortae  sunt  dicendi  formae:  „rubrum  explicat 
nigrum",  h.  e.,  „valet  argumentum  a  rubro  ad  nigrum"1), 
„nigrum  restringit  rubrum"2),   et  aliae  similes. 

In  decretalibus  rubrica  titulorum  vim  legis  obtinet, 
si  sensum  perfectum  exhibeat3),  secus  ab  auctoritate 
legali  deficit4).  —  Rubrica  capitulorum  contra,  quum 
privata  auctoritate  addita  a  doctoribus  sit  pro  majori 
legentium  commoditate,  nunquam  legem  constituit.  Haec 
proprie  summarium  vocatur. 

Paragraphus  sumitur  i°  pro  periodo  alicujus  lon- 
gioris  capituli  seu  legis,  et  2"  pro  vulgari  nota  §,  quo 
hujusmodi  capitulorum  sectiones  distinguuntur. 


a)  Hae  dictiones  usui  sunt  in  explicando  titulo   28  libri  5.   „de  cle- 
rico  non  ordinato  ministrante". 

2)  Ex  hoc  axiomate  rationes  deducuntur  ad  exponendum  titulum  29 
libri  2.   „de  clericis  peregrinantibus". 

3)  ^7-  S-    nUt    ecclesiastica  beneficia    sine   diminutione    conferantur" 
(III.,   12),   „Ne  clerici  vel  monachi  negotiis  saecularibus  se  immisceant" 

(III.,   50). 

4)  V.  g.   „de  postulando",    „de  institutionibus",    „de  precariis",   „de 
novi  operis  nuntiatione". 

Pattes  decisae  (p.  d.)  vocantur  partes  decretalium 
omissae  ac  resectae  vitandae  prolixitatis  causa.  Eorum 
loco  ponuntur  duo  haec  vocabula  et  infra  (et  j.);  ut 
indicetur,  aliquid  ibi  deesse  eorum ;  quae  in  originali 
habentur1). 

Glossa  (gl.),  graece  yhoooa,  lingua,  proprie  denotat 
vocabulum  vulgo  incognitum  vel  quia  peregrinum  et 
barbarum,  vel  quia  obsoletum  et  uni  genti  tantum 
proprium. 

A  vocabulo  incognito  translata  vox  est  ad  ipsam 
vocabuli  obscuri  expositionem,  atque  inde  ad  quam- 
libet  verborum  et  rerum  interpretationem. 

Jurisperitis  speciatim  glossa  est  vetus  interpre- 
tatio,  quae  sacris  canonibus  in  corpore  juris  collectis 
adscripta  et  communiter  recepta  est.  Ea  licet  vim 
juris  non  obtineat,  minime  tamen  est  negligenda,  prae- 
sertim  ubi  claris  textibus  destituimur. 

Dictionis  jnncta  glossa  (jcta.  gl.)  sensus  est;  non 
ex  solis  verbis  textus  canonis  constare  id  quod  asse- 
ritur  vel  de  quo  agitur,  sed  eruendum  esse  ex  utroque 
fonte  simul,  ex  textu  atque  ex  glossa.  Alias  diceretur 
collata  glossa. 

Sigla  et  notae  pertinent  ad  abbreviationes.  Ab- 
breviatio  per  sig/a2)  fit  adhibitis  initialibus  literis  vo- 
cum>  quarum  singulae  vocem  integram  significant3), 
ut  ecce: 

S.  P.  Q.  R  =  Senatus  populusque  romanus. 

S.  J.  ==  Societatis  Jesu. 

O.  S.  B.  =  Ordinis  s.   Benedicti. 

A.  R.  =  Appellatione  remota. 


*)  Sic  ope  notarum  et  j .  adduci  posset  quarta  petitio  orationis  do- 
minicae :  „Pater  noster"  (etj.),  „Panem  nostrum  quotidianum"  etc. 
Verba  interjecta  inter  verba  „nosteru  et  „panem",  quae  hic  omissa  sunt, 
constituunt  ,,partem  decisam". 

2)  In  corpore  juris  civilis  dicuntur  Ciyykiu,  singglae,  slgglae. 

2)  Eas  Gellius,  Noct.  attic.  17.,  9,  non  immerito  ,,literas  singu- 
larias"  vocavit. 

Nilles,    Conc.  Bahimor.  16 

De  abbreviatione  per  notas  loco  literarum  adsci- 
tas,  superius  jam  disseruimus  pp.   87 — 88. 

Sed  plura  dicere  de  hac  materia  nolumus,  quoniam 
quae  ad  cognitionem  corporis  juris  canonici  acquiren- 
dam  pertinent;  instanti  usu  atque  „magistra  rerum 
efficaci  experientia"1)  potius  quam  jejunis  artis  regulis 
in  schola  perceptis  addisci  debent;  in  hoc  causarum 
genere  enim  praecipua  quadam  ratione  obtinet  moni- 
tum  veteris  glossae,  „quod  doctor  vel  artifex.  non  sint 
effectualiter  magistri  sine  practica;  quum,  notante 
philosopho;  natura  seu  doctrina  praeceptis  acquisita 
potentem,  ars  facilem;  usus  denique  promptum  red- 
dant  artificem"2). 

Quapropter  id  unum  est  reliquum;  ut  in  faciliores 
tironum  usus  seriem  titulorum  primae  collectionis 
decretalium  adscribamus ;  inclusis  intra  parentheses 
illis  partibus;  quae  vulgo  omitti  in  citandis  canonibus 
solents). 


*)  C.   Quam  sit.    6.  de  electione  in  6.   (I.,   6).  ■ 

2)  Ad  c.  Quam  sit  cit. 

3)  In  priori ,  quam  hic  absolvimus ,  commentariorum  parte  titulos 
plerumque  in  forma  extensa  adduximus,  quod  ex  auditoribus  essent,  qui 
se  adhuc  elementarios  in  literis  juridicis  profiterentur ;  quae  causa  quum 
per  assiduum  semestre  studium  jam  sit  sublata ,  posthac  commimem 
citandi  modum  sequemur. 


ORDO  TITULQRUM 
in  libris  quiiique  decretalium  ttregorii  PP.  IX. 

Liber  I. 

Tit.      i.    De  summa  trinitate  (et  fide  catholica). 
„       2.    De  constitutionibus. 
„       3.    De  rescriptis. 
„       4.    De  consuetudine. 
„       5.    De  postulatione  (praelatorum). 
„       6.    De  electione  (et  electi  potestate). 
„        7.    De  translatione  (episcopi). 
„       8.    De  auctoritate  et  usu  pallii. 
„       9.    De  renuntiatione. 

v     10.    De  supplenda  negligentia  (praelatorum). 
„      11.    De  temporibus  ordinationum   (et  qualitate  or- 

dinandorum). 
v      12.    De  scrutinio  (in  ordine  faciendo). 
,,      13.    De    ordinatis    ab    episcopo ,     qui    renuntiavit 

(episcopatui). 
„      14.    De    aetate    et   qualitate    et    ordine    praeficien- 

dorum. 
„      15.    De  sacra  unctione. 
„      16.    De  sacramentis  non  iterandis. 
v      17.    De  filiis   presbyterorum    (ordinandis  vel  non). 
„      18.    De    servis    (non    ordinandis    et    eorum   manu- 

missione). 
„      19.    De  obligatis  ad  ratiocinia  (ordinandis  vel  non). 
„     20.     De  corpore  vitiatis  (ordinandis  vel  non). 
„     21.    De  bigamis  (non   ordinandis). 

16* 

Tit. 


22. 

De  clericis  peregrinis. 

23- 

De  officio  archidiaconi. 

24. 

De  officio  archipresbyteri. 

25. 

De  officio  primicerii. 

26. 

De  officio  sacristae. 

27. 

De  officio  custodis. 

28. 

De  officio  vicarii. 

29. 

De  officio  et  potestate  judicis  delegati, 

30. 

De  officio  legati. 

31. 

De  officio  judicis  ordinarii. 

32. 

De  officio  judicis. 

33. 

De  majoritate  (et  obedientia). 

34- 

De  treuga  et  pace. 

35- 

De  pactis. 

36. 

De  transactionibus. 

37. 

De  postulando. 

38. 

De  procuratoribus. 

39- 

De  syndico. 

40. 

De  his,  quae  vi  (metusve  causa  fiunt). 

41. 

De  in  integrum  restitutione. 

4-2. 

De  alienatione  judicii  mutandi  causa. 

43- 

De  arbitris. 

Liber  II. 

Tit.      1.    De  judiciis. 
„       2.    De  foro  competente. 
„       3.     De  oblatione  libelli. 
„       4.    De  mutuis  petitionibus. 
„       5.    De  litis  contestatione. 
„       6.    Ut    lite    non    contestata    (non    procedatur    ad 

testium    receptionem   vel    ad  sententiam    defi- 

nitivam). 
„        7.    De  juramento  calumniae. 
„       8.    De  dilationibus. 
„       9.    De  feriis. 
„      10.    De  ordine  cognitionum. 


n 

13- 

n 

14- 

n 

15- 

v 

16. 

n 

17. 

r> 

18. 

n 

19. 

Tit.    11.    De  plus  petitionibus. 
„      12.    De  causa  possessionis  (et  proprietatis). 

De  restitutione  spoliatorum. 

De  dolo  et  contumacia. 

De    eo,    qui   mittitur   (in   possessionem    causa 

rei  servandae). 

Ut  lite  pendente  (nihil  innoveturj. 

De  sequestratione  (possessionum  et  fructuum). 

De  confessis. 
19.    De  probationibus. 
„     20.    De  testibus  (et  attestationibus). 
„     21.    De  testibus  cogendis  (vel  non). 
„     22.    De  fide  instrumentorum. 
„     23.    De  praesumptionibus. 
„     24.    De  jurejurando. 
„     25.    De  exceptionibus. 
„     26.    De  praescriptionibus. 
„     27.    De  sententia  (et  re  judicata). 
„     28.    De    appellationibus y    (recusationibus    et   rela- 

tionibus). 
„     29.    De  clericis  peregrinantibus. 
„     30.    De  confirmatione  (utili  vel  inutili). 

Liber  III. 

Tit.      1.    De  vita  et  honestate  (clericorum). 
„       2.    De  cohabitatione  clericorum  (et  mulierum), 
„       3.    De  clericis  conjugatis. 
„       4.    De    clericis  non  residentibus    (in  ecclesia    vel 

praebenda). 
„       5.    De  praebendis  (et  dignitatibus). 
„       6.    De  clerico  aegrotante  (vel  debilitato). 
n       7.    De  institutionibus. 
„       8.    De  concessione  praebendae   (et  ecclesiae  non 

vacantis). 
„       9.    Ne  sede  vacante  (aliquid  innovetur). 
„      10.    De  his,    quae  fiunt  a  praelato   (sine  consensu 

capituli). 

Tit.    ii.    De  his,  quae  fiunt  a  majori  parte  (capituli). 
„      12.    Ut    ecclesiastica     beneficia    sine    diminutione 

conferantur. 
n     13.    De  rebus  ecclesiae  alienandis  (vel  non). 
„      14.    De  precariis. 
„      15.    De  commodato. 
„      16.    De  deposito. 
„     17.    De  emptione  (et  venditione). 
.,      18.    De  locato  (et  conducto). 
„      19.    De  rerum  permutatione. 
.,     20.    De  feudis. 

„     21.    De  pignoribus  (et  aliis  cautionibus). 
„     22.    De  fidejussoribus. 
„     23.    De  solutionibus. 
„     24.    De  donationibus. 
„     25.    De  peculio  clericorum. 
„     26.    De  testamentis  (et  ultimis  voluntatibus). 
„     27.    De  successionibus  (ab  intestato). 
„     28.    De  sepulturis. 

„     29.    De  parochis  (et  alienis  parochianis). 
„     30.    De  decimis,  (primitiis  et  oblationibus). 
.,     31.    De  regularibus  (et  transeuntibus  ad  religionem). 
v     32.    De  conversione  conjugatorum. 
„     33.    De  conversione  infidelium. 
„     34.    De  voto  (et  voti  redemptione). 
„     35.    De  statu  monachorum    (et  canonicorum  regu- 

larium). 
„     36.    De   religiosis  domibus   (ut  episcopo    sint  sub- 

jectae). 
„     37.    De   capellis  monachorum    (et   aliorum   religio- 

sorum). 
„     38.    De  jure  patronatus. 

„     39.    De  censibus;  (exactionibus  et  procurationibus). 
„     40.    De  consecratione  (ecclesiae  vel  altaris). 
j,     41.    De  celebratione  missarum,  (sacramento  eucha- 

ristiae  et  divinis  officiis). 
„     42.    De  baptismo  (et  ejus  effectu). 

Tit.  43.    De  presbytero  non  baptizato. 
„     44.    De  custodia  eucharistiae,  (chrismatis  et  aliorum 

sacramentorum). 
„     45.    De  reliquiis  (et  veneratione  sanctorum). 
„     46.    De  observatione  jejuniorum. 
„     47.    De  puriricatione  post  partum. 
„     48.    De  ecclesiis  aediricandis  (vel  reparandis). 
„     49.    De  immunitate  ecclesiarum,  (coemeterii  et  re- 

rum  ad  eas  pertinentium). 
„     50.    Ne  clerici  vel  monachi    (saecularibus  negotiis 

se  immisceant). 

Liber  IV. 

Tit.      1.     De  sponsalibus  (et  matrimonio). 
„       2.    De  desponsatione  impuberum. 
„       3.    De  clandestina  desponsatione. 
„       4.    De  sponsa  duorum. 
v       5.    De    conditionibus  appositis    (in  desponsatione 

vel  in  aliis  contractibus). 
„       6.    Qui    clerici    vel    voventes    (matrimonium    con- 

trahere  possunt). 
„       7.    De  eo,  qui  duxit  (quam  polluit  per  adulterium). 
„       8.    De  conjugio  leprosorum. 
„       9.    De  conjugio  servorum. 
„     10.    De  natis  ex  libero  ventre. 
„     11.    De  cognatione  spirituali. 
,,     12.    De  cognatione  legali. 
,,     13.    De  eo,    qui    cognovit    (consanguineam   uxoris 

suae  vel  sponsae). 
;;     14.    De  consanguinitate  (et  affinitate). 
„     15.    De   frigidis    (et  maleficiatis    et  impotentia   co- 

eundi). 
„     16.    De  matrimonio    contracto    (contra  interdictum 

ecclesiae). 
„      17.     Qui  filii  sint  legitimi. 

Tit.    18.    Qui  matrimonium  accusare  possunt  (Vel  contra 
illud  testificari). 
„     iq.    De  divortiis. 
„     20.    De    donationibus    inter    virum    et  uxorem    (et 

de  dote  post  divortium  restituenda). 
„     21.    De  secundis  nuptiis. 

Liber  V. 

Tit.     1.    De  accusationibus,    (inquisitionibus  et   denue- 

tiationibus). 
„       2.    De  calumniatoribus. 
;;       3.    De   simonia;    (et   ne  aliquid    pro    spiritualibus 

exigatur  vel  promittatur). 
,,       4.    Ne  praelati  vices  suas  (vel  ecclesias  sub  annuo 

censu  concedant). 
„       5.    De    magistris     (et    ne    aliquid     exigatur    pro 

licentia  docendi). 
;;       6.     De  Judaeis,  (Saracenis  et  eorum  servis). 
;;       7.    De  haereticis. 

„       8.    De  schismaticis  (et  ordinatis  ab  eis). 
;;       9.    De  apostatis  (et  reiterantibus  baptisma). 
;;     10.    De  his,  qui  filios  occiderunt. 
„      11.    De  infantibus  (et  languidis  expositis), 
„     12.    De  homicidio  (voluntario  vel  casuali). 
„      13.    De  torneamentis. 
„     14.    De  clericis  pugnantibus  (in  duello). 
„      15.    De  sagittariis. 
„     16.    De  adulterio  (et  stupro). 
„     17.    De    raptoribus;    (incendiariis    et    violatoribus 

ecclesiarum). 
„     18.    De  furtis. 
„     19.    De  usuris. 
„     20.    De  crimine  falsi. 
„     21.    De  sortilegiis. 
„     22.    De  collusione  (detegeada). 


23- 


De  delictis  puerorum. 

Tit.   24.  De  clerico  venatore. 

„  25.  De  clerico  percussore. 

„  26.  De  maledicis. 

„  27.  De  clerico  excommunicato.  (deposito  vel  inter- 

dicto  ministrante). 

„  28.  De  clerico  non  ordinato  (ministrante). 

„  29.  De  clerico  per  saltum  promoto. 

„  30.  De  eo,  qui  furtive  (ordinem  suscepit). 

„  31.  De  excessibus  praelatorum  (et  subditorum). 

„  32.  De  novi  operis  nuntiatione. 

„  33.  De  privilegiis  (et  excessibus  privilegiatorum). 

„  34.  De  purgatione  canonica. 

„  35.  De  purgatione  vulgari. 

„  36.  De  injuriis  (et  damno  dato). 

„  37.  De  poenis. 

„  38.  De  poenitentiis  (et  remissionibus). 

w  39.  De  sententia  excommunicationis. 

„  40.  De  verborum  significatione. 

„  41.  De  regulis  juris. 


APPENDIX  AD  PAG.  III.-IY. 


SELECTA    Q-UJIDAM    DOCUMENTA 
de  apostolatu 

a 

s.  Petro  Claver 

in  America, 

inter    nigros   praesertim,    exereito. 

I. 
EX   UTIS  BEATIFICATIOXIS. 

Praemonitum  de  opportunitate  Petro  Claver  coelitum  honores 
nostro  hoc  aevo  attribuendi,  ex  decreto  sacrorum  rituum  congregationis 
de  ,,tuto",  h,  e. ,  ad  dubium ,  an  tuto  procedi  ad  ejus  beatificationem 
possit,  edito  die  26.  Maji   1850. 

„Deus  Optimus  Maximus,  qui  rerum  vices  sapien- 
tissime  temperat  ac  moderatur,  venerabili  servo  suo 
Petro  Claver,  sacerdoti  professo  Societatis  Jesu  ac 
missionario  apostolico ,  duobus  pene  saeculis  abhinc 
vita  functo,  licet  jam  tum  virtutibus  miraculisque  claro; 
aliis  atque  aliis  arcano  consilio  interpositis  moris,  bea- 
torum  honores  congruentius  ad  hanc  usque  aetatem 
reservavit.  Quum  enim  illud  sit  hominum  ingenium, 
ut  vetustioribus  exemplis  fere  neglectis  facilius  ani- 
mum  novis  advertant,  hoc  sane  tempore,  quo  tot  de- 
generes  Ecclesiae  filii,  ut  formidandam  sibi  ejus  uni- 
tatem  discindant,  Christi  ministros  falsa  suae  potestatis 
opinione  elatos  Sedis  Apostolicae  subducere  conentur 
imperio,    plurimum  intererat,    ven.  Petrum    ad  imitan- 

250 


De  apostolatu  s.   Petri  Claver.  251 

dum  proponi,  qui  amplissimae  Societati  addictus  et 
apostolico  munere  auctus ,  Pontificem  Maximum  prae- 
cipuo  semper  honore  prosecutus  ejusque  summam 
potestatem  maximopere  veritus,  non  modo  degeneres 
iilios  iterum  ad  eum  adduxit,  sed  novos  ex  infidelitate 
abreptos  ex  divino  instituto  traditam  potestatem  debito 
ordine  ac  humillime  exercens  Ecclesiae  aggregavit, 
atque  ita  consodalibus  ejectis,  dispersis,  conviciisque 
afliictis  novas  adderet  vires,  quo  alacrius  muneri  suo 
fungantur.  —  Ouum  itaque  ven.  Petri  virtutes  prae- 
claras,  olim  sanctis  viris  visas  multorumque  praeconiis 
celebratas,  heroicas  esse  habendas  .  .  .  anno  1747  .  .  . 
Benedictus  PP.  XIV.  edixisset.  .  .  ."  (Cfr.  Correspon- 
dance  de  Rome,    1856,  N.  33.,  p.    13). 

Ex  decreto  ejusdem  s.  congregationis    de  approbatione  miraculonim 
ad  effectum  beatirkationis,  edito  die   27.  Aug.   1848. 

„Inter  electos  sancti  Loyolensis  patriarchae  alum- 
nos  ab  adolescentia  sua  connumeratus  ven.  Petrus  Claver 
e  Catalauniae  regno,  quo  vocanti  Deo  in  Societate 
iidelem  se  ministrum  exhiberet  interposita  fide,  vir- 
tutes  omnes  adeo  et  indesinenter  excolere  coepit  inter 
assiduas  corporis  afflictationes,  ut  illarum  apicem  brevi 
ac  feliciter  sit  assecutus.  In  frequenti  cordis  recogi- 
tatione  ante  Deum  dum  secum  mente  non  semel  reco- 
Jeret,  multos  adhuc  apud  Indos,  Mauros  praesertim, 
infidelitati  obnoxios,  ardore  caritatis  fervescens  illud 
sibi  audire  visus  est :  messis  quidem  multa ,  operarii 
autem  pauci :  ite  et  vos  in  vineam  meam;  hoc  sibi  pro- 
positum  sequendum  esse  duxit,  et  apostolico  muneri 
jam  maturus  hanc  provinciam  eligere  decrevit.  Prae- 
sulibus  annuentibus  e  regni  Hispaniarum  oris  movens 
et  Carthagenam  appulsus  in  dissitis  Americae  meridio- 
nalis  plagis  demandata  orthodoxae  fidei  praedicandae 
et  dilatandae  munia  ita  jugiter  incredibili  et  inenar- 
rabili  caritate,  constantia  ad  obitum  usque  implevit, 
ut  quamplurima  ethnicorum  millia  ad  Christi  ovile  per 

salutare  regenerationis  lavacrum  adduxerit:  omnibus 
interea  ad  terendam  christianae  perfectionis  et  salutis 
aeternae  semitam  sublimissimarum  virtutum  exercitio 
ducem  se  exhibens,  sicut  ex  inquisitionis  apostolicae 
tabulis  aperte  colligitur.  Postquam  itaque  sa.  me. 
Benedictus  PP.  XIV.  decreto  lato  octavo  Kalendas 
Octobris  an.  1747  virtutes  a  ven.  Petro  Claver  exer- 
citas  ad  heroicitatis  gradum  pervenisse  declaraverit.  .  .u 
(Cfr.  Correspondance  de  Rome.  1848 — 1849,^.44). 


Ex  literis  apostolicis  beatificationis  editis  die   16.  Jnlii   185 1. 

r  .  .  .  Inter  egregios  apostolico  spiritu  afliatos  viros, 
qui  per  ignotas  antea  Americae  regiones,  postquam 
ad  illas  patefactus  est  aditus,  impigre  laborarunt,  ut 
gentes  feritate  barbaras  lenirent  ac  flecterent,  ac 
Christo  lucrifacerent,  ibique  illustria  reliquerunt  chrl- 
stianae  caritatis  altissime  impressa  vestigia,  merito  re- 
fulget  venerabilis  Dei  famulus  Petrus  Claver,  sacer- 
dos  professus  Societatis  Jesu  .  .  .  Carthagine  ad  littus 
oceani  extabat  emporium,  eoque  a  mercatoribus,  quibus 
hominum  vitam  cum  auro  commutare  per  summum 
nefas  solemne  erat ,  singulis  annis  ad  decem  ac  duo- 
decim  millia  mancipia  quasi  pecudes  ex  Africa  prae- 
sertim  advehebantur  ferociter,  et  quanti  plurimi  ven- 
debantur.  Calamitosissimi  hujusce  hominum  generis 
miseratione  tactus  venerabilis  Petrus  illi  se  omnesque 
vitae  suae  rationes  interjecta  etiam  sacramenti  fide 
devovit;  ac  mirum  quot  asperitates  et  incommoda  per 
quadraginta  et  eo  amplius  continentes  annos  in  iis 
erudiendis  sacroque  regenerationis  lavacro  lustrandis 
animose  ac  fortiter  pertulit!  Mirum  quantam  Mauro- 
rum  multitudinem  caritatis  virtute  sustentatus  ipse  unus 
Christo  et  Ecclesiae  progeneravit;  sic  ut  ad  centena 
aliquot  millia  eorum  numerus  feratur  pertigisse!  Neque 
vero  animis  ad  veram  religionem  informandis  intentus, 
corporum  curam    praetermittebat ;    nullum    quippe  pie- 

tatis  ofiicium  erat,  quod  aerumnosissimis  illis  hominibus, 
miseria  et  squalore  enectis,  prolixe  non  impenderet. 
In  portum  onerariae  naves  quum  appellerent,  praesto 
aderat,  hominesque  de  libertate  in  servitutem  per  sum- 
mam  vim  ac  crudelitatem  dejectos  amplexus,  necessa- 
riis  recreare  praesidiis,  quoad  poterat,  satagebat.  Nudis 
vestimenta,  esurientibus  escam,  aegris  medicamina  sup- 
peditabat;  et  vero  etiam  peste  laborantes,  nihil  de  sua 
vita  sollicitus,  invisebat  iisque  peculiarem  adhibebat 
curationem.  Quo  vero  magis  in  tanto  paedore  ac 
stomachi  molestia  torqueretur,  eo  acrius  atque  inten- 
tius  hujusmodi  pietatis  officiis  sui  victor  instabat. 
Porro  quasi  levioris  momenti  essent  labores,  quibus 
in  curandis  Mauris  assidue  frangebatur,  caeteris  etiam, 
qui  Carthagine  versarentur,  civibus  advenisque  opitu- 
lari  non  desistebat.  .  .;'  (Correspondance  de  Rome, 
1851,  p.  362). 

Ex  Breviario  romano  (append.  d.  9,  Seplemb.). 

Sanctum  Petrum,  addit  breviarium,  „dignum  inde 
fuisse ,  qui  plurimis  a  Deo  charismatum  donis  ditare- 
tur.  Quamplures  (Mauros)  a  medicis  desperatos  subito 
sanitati  restituit,  multis  oculorum  lumine  captis  visum 
reddidit,  tres  a  mortuis  excitavit.  Pallium  quo  ute- 
batur,  quodque  saepe,  alio  stragulo  deiiciente ,  aegris 
lang"uentibus  quibuscunque  imponere  vel  substernere 
solebat,  aegrotorum  et  pessime  ulceratorum  sordibus 
licet  inquinatum,  nonnisi  suavissimum  odorem  efflabat, 
ejusdemque  contactu  plures  repente  ex  morbis  gravis- 
simis  convaluerunt.  Tot  laboribus  in  mancipiorum 
cura  exantlatis  minime  fractus,  caeteris  etiam,  qui  Car- 
thagine  versarentur,  civibus  advenisque  juvandis,  hae- 
reticis  cum  Ecclesia  reconciliandis,  mahumeticae  super- 
stitioni  addictis  ad  Christi  ovile  trahendis,  multam 
atque  utilem  operam  posuitu. 

Oratio    de    sancto. 

,,Deus,  qui  miserabilia  mancipia  ad  agnitionem  tui 
nominis  vocaturus1),  beatum  Petrum  confessorem  tuum 
mira  in  eis  juvandis  sui  abnegatione  et  eximia  caritate 
roborasti:  ejus  nobis  intercessione  concede,  ut  non  quae 
nostra  sunt,  sed  quae  Jesu  Christi  quaerentes;  proximos 
opere  et   veritate  diligere  valeamus.     Per  eundem". 

Ex  Martyrologio   romano   ad   d.   9.   Septemb. 

„Carthagine  nova  in  America  meridionali  beati 
Petri  Claver;  confessoris  Societatis  Jesu;  mira  sui  ab- 
negatione  et  eximia  caritate  illustris :  qui  quum  in  con- 
vertendos  ad  fidem  barbaros  Mauros  servitute  manci- 
patos  quadraginta  et  amplius  annos  impendisset,  eo- 
rumque  trecenta  fere  millia  Christo  regenerasset ,  me- 
ritis  ac  virtutibus  clarus  migravit  ad  Dominum  pridie 
hujus  diei;  ejus  tamen  festum  jussu  Pii  IX.  P.  M.  hac 
die  celebratur". 


II. 
EX   ACTIS   (AXOMZATIOMS. 

Ex    decreto    congregationis  sacrorum   rituum    de  approbatione  mira- 
culorum  ad  effectum   canonizationis,  edito  die   I.  Novemb.    1887. 

„Dei  sapientia  ineffabilis;  quae  cuncta  in  mundo 
fortiter  suaviterque  disponit,  nunquam  excitare  destitit 
strenuos  evangelii  praecones;  qui  veritatis  lucem  inter 
infideles;  in  tenebris  et  in  umbra  mortis  sedentes,  dif- 
funderent;  ac  pro  divini  nominis  gloria  et  proximorum 
salute  vitam  suam  impenderent.  His  accensendus  beatus 
Petrus  Claver;  hispanus;  Verduni  natus;  quod  oppidum 
est  Catalauniae;  inclytae  Societatis  Jesu  alumnus.  Qui 
sacerdotio  auctus;  et  mox  Carthaginem  ad  ora  atlantici 


*)  Ex  decreto  s.  r.  c.  d.  19.  Julii  1850  praescripta  erat  haec  ora- 
tionis  formula :  „Deus,  qui,  ut  miserabilia  mancipia  ad  agnitionem 
tui  nominis  venirent .  beatum  Petrum  mira  sui  abnegatione  et  eximia 
caritate  roborasti.   .  .  ." 

maris  missus ,  ut  barbaras  gentes  evangelizaret ,  vix 
dici  potest,  qua  caritate  in  excolendis  praesertim  ru- 
dibus  hominibus  ex  Africa  tanquam  vilibus  mancipiis 
adductis ,  per  quadraginta  annos  eoque  amplius  labo- 
raverit,  pluribus  eorum  millibus  salutaris  baptismatis 
lavacro  Christo  regeneratis.  Viri  hujus  apostolici 
Alphonsus  Rodriguez,  quocum  ipse  aliquando  conver- 
satus  erat,  divino  illustrante  Spiritu,  sublimium  virtu- 
tum  opera  ingentesque  labores,  futuramque  in  coelis 
gloriam  praenoverat.  Ad  quam  reapse  Petrus  die 
natali  Deiparae  et  patronae  suae  peramantissimae  mi- 
gravit  anno  1654,  aetatis  suae  quarto  supra  septua- 
gesimum. 

Rite  comprobatis  virtutibus  et  miraculis  fulgentem 
quum  sa.  me.  Summus  Pontifex  Pius  IX.  beatorum 
coelitum  honoribus  decorasset,  placuit  Deo  servum 
suum  novis  illustrare  prodigiis ,  ut  ad  canonizationis 
honorem  in  Ecclesia  elevaretur"  etc. 

Ex  decreto  de  ,,tuto",    h.  e. ,    ad  dubium  ,    an  tuto  procedi  ad  ejus 
canonizationem  possit,  edito  die  27.  Novemb.    1887. 

„Caritas  Christi ,  quae  Paulum  vas  electionis  ur- 
gebat  ad  evangelii  lucem  inter  gentes  in  tenebris 
errorum  et  pravitatum  sedentes  diffundendam,  eadem 
de  Petro  Claver  strenuum  fecit  apostolum  in  miseris 
nigritarum  mancipiis,  veluti  pecudum  gregibus  ex 
Africa  ad  Carthagenae  portum  trajectis,  in  spiritualem 
libertatem  gloriae  filiorum  Dei  liberandis.  Caritas  in 
aliarum  virtutum  cumulo  praecipua  in  eo  fuit,  quae 
longo  operum  ac  laborum  pro  salute  animarum  et 
languentium  corporum  levamine  feliciter  emenso  cursu 
ad  coelum  evexit.  atque  etiam  in  terris  gloriosum 
reddidit  et  venerandum.  Hinc  quum  etiam  post  pre- 
tiosum  obitum  splendidis  inclaruerit  signis  et  prodi- 
giis,  quibus  Omnipotenti  Deo  placuit  de  illius  sancti- 
tate    et  gloria  testimonium   praebere ,    a  s.  m.  Pio  IX. 

anno  quinquagesimo  primo  hujus  saeculi,  die  vigesima 
prima  Septembris,  Beatorum  coelitum  honoribus  rite 
decoratus  fuit. 

Aucta  exinde  ndelium  veneratione  ac  fiducia, 
novisque  ad  Beati  invocationem  accedentibus  mira- 
culis,  duo  ex  iis  post  severum  sacrae  congregationis 
examen  adprobata  fuere,  Pontincio  decreto  nuper; 
Kalendis  vertentis  mensis  et  anni,  dato.  Quod  itaque 
jam  reliquum  erat,  ut  de  accensendo  beato  viro  in 
Sanctorum  canonem  ageretur;  in  generalibus  ejusdem 
sacrorum  rituum  congregationis  comitiis  XVII.  Kalen- 
das  proximi  decembris  in  Vaticano  Palatio  coram 
Sanctissimo  Domino  Nostro  LEONE  PAPA  XIII.  ha- 
bitis,  Rmus.  cardinalis  Miecislaus  Ledochowski  dubium 
proposuit:  An,  stante  approbatione  duorum  miraciilorum 
post  iudultam  a  Sede  Apostolica  beato  Petro  Claver 
venerationem,  tuto  procedi  possit  ad  solemuem  ejus  cano- 
uizationem  ?  Et  singuli  Rmi.  cardinales  et  patres  con- 
sultores  favorabile  suffragium  dederunt.  Sanctitas  vero 
Sua  supremum  judicium  sibi  reservavit,  interim  a  divino 
Spiritu  uberius  lumen  in  re  tam  gravi  postulaturus. 

Hac  porro  prima  Dominica  sacri  adventus  post 
divini  sacrificii  celebrationem,  ad  ejusdem  Palatii  Vati- 
ticani  aulam  vocatis  Rmis.  cardinalibus  Angelo  Bianchi, 
sacrorum  rituum  congregationi  praefecto7  et  Miecislao 
Ledochowski  hujus  causae  relatore,  una  cum  R.  P. 
Augustino  Caprara  s.  fidei  promotore,  et  me  infra- 
scripto  secretario,  ac  his  adstantibus  decrevit:  Tuto  pro- 
cedi  possc  ad  solemnem  beati  Petri  Claver  canonizationem. 

Hoc  decretum  publicari,  in  acta  sacrae  rituum  con- 
gregationis  referri,   ac  literas  apostolicas  sub  plumbo  de 
canonizatione  quandocumque  celebranda  expediri  manda- 
vit,  V.  Kalendas  decembris  anni  MDCCCLXXXVII. 
A.  Cardinalis  Bianchi  j.  r.  c.  praefectus. 
L.  f  S. 

Laurentius  Salvati  ^.  r.  c.  sccretarius. 

Aequatoris    respublica    Smo.  Cordi 

Jesu  devota   162.   163.    169. 
Affecta  ecclesia    195. 
Aichner,  compend.  juris  eccles.  193. 
Albanensis  dioecesis  99.   167. 
Alienatio  bonorum  eccles.    190. 
Alleganensis  dioecesis  98. 
S.   Alphonsus   Rodriguez   256. 
Altonensis  dioecesis  98. 
Americani   ju?   Ecclesiae  commune 

paulatim  introducere  jubentur  234. 
Ampliatio  judicii  226. 
Angelica  hierarchia  paradigma  hier- 

archiae  ecclesiasticae    100. 
Ifilles,    Conc.  Baltimor. 


De  Angelis ,  prof.  rom.  de  prae- 
latis  regularibus  in  concilio  va- 
ticano    127. 

Anglica  versio  scripturaesacrae  155. 

Anima  naturaliter  christiana   III. 

„Anima  Christi"  precatio   181. 

Animus  ad  constituendum  domi- 
cilium  requisitus  228. 

d'  Annibale  assessor  s.  Officii  230. 

Annulus  symbolum   reale    175. 

Antiphonarium    118. 

Antiquatae  leges    non    negligendae 

234. 

Antiquitas  sive  antianitas  ratio  prae- 
cedentiae   103. 

S.  Antonii  dioecesis   99. 

Aperitio   oris  41.  42.   56. 

Apostolatus  orationis   161. 

Appellatio  distinguitur  a  provoca- 
tione  57.  Cur  concedatur  42. 
Duos  judices  distinctos  supponit 
55.  Hinc  a  delegato  ad  dele- 
gantem  admittitur  55  ;  sed  a  vi- 
cario  generali  ad  episcopum  et 
a  congregationibus  romanis  atque 
a  legatis  ad  Summum  Pontificem 
rejicitur  56. 

„Appellatione  remota"  clau- 
sula   126. 

Approbatio  concilii  sitne  confir- 
matio  in  forma  speciali  an  vero 
in  forma  communi  tantum  38. 

Aquitaniae  primas   16. 

Arbitrorum  acta  et  potestas   12. 

Architectonica  arte  reperiuntur  acta 
et  decreta  concilii  plen.  Baltimor. 
disposita  4.   59. 

Arizona  vicariat.  apostol.  99. 

Aron,   episcopus  fogarasiensis ,  ru- 

menus,  cathol.  rit.  gr.   224. 
Ascasubi,    praeses    «enatus    aequa- 

torialis    164. 
Assistentia    parochi    et    testium    in 

matrimonio   contrahendo   227. 
Atheae  legislationis  principium  III. 
Athenae  sedes  scholae  pont.   133. 
Atrium   3.  47.    In  septem  stationes 

divisum    49. 
S.    Augustini    dioecesis    97.     Ere- 

mitae  mendicantes    102. 
Aula  concilii  v.  atrium. 
Aureliae  novae  provincia  eccles.  99. 
„Aut"   conjunctio    69. 
Authenticae  personae  129.  Authen- 

ticum  instrumentum  9  I . 


Baetica  Hispania   187. 

Ballerini  Ant.  S.   J.,    prof.  roman. 

215. 
Baltimora,  olim  Baltimorum,  sedes 

metropolitana  praeeminentiae  ho- 

nore    ornata    21.    97.    104.    166. 

Celebratis     synodis    insignis    22. 

Concil.    plenar.    secundum     165. 

Concil.     plenar.      futurum       17 1. 

Novem   archiepiscopi   22. 
Baptizatorum  liber  93. 
Beatificationis    literae  sunt    consti- 

tutiones    „decretales"    13.     Acta 

beatific.   s.   Petri  Claver  250. 

Causa     beatificationis     multorum 

Americanorum  Romae  introducta 

130.    131. 
Benedict.   PP.  XIII.   de  canonizat. 

s.  Turibii   188. 
Benedict.  PP.   XIV.    de    concursu 

194»     Ejus   „declaratio"    de  ma- 

trimoniis   Hollandiae    ad  Ameri- 

cam   „extensa"   222.  225. 
Beneficii    ratio     inest    in    rectoratu 

inamovibili  201.  Beneficium  titu- 

lus  ordinarius  ordinationis   204. 
S.  Bernardus    183. 
Bettag,   dies  supplicationis  in  Hel- 

vetia  42. 
Bianchi,   card.   256. 
Bickell  Gust.,  prof.  Oeniponte    142. 
Biederlack  Jos.  S.  J.,  prof    Oeni- 

ponte  143. 
Blosius  183. 
Boethius    119. 


Bollo   89. 

Bona  eccles.  regiilarium  curae  com- 

missa  156.    Eorum  alienatio    190. 
S.   Bonaventura   183.    190. 
Bonifacii    PP.    VIII.    liber    sextus 

27.   238. 
Bostoniensis    provincia  eccles.    98. 

167. 
De  Brebeuf  Joan.  S.   J.  missionar. 

occis.    131. 
Bronsvillensis  vicariat.  apostol.   99. 
Brooklyniensis  dioecesis  99.    167. 
De  Buck  Vict.  S.   J.   207. 
Buffalensis  dioecesis    99.    145.    167. 
Burdigalensis  archiepiscopus  primas 

Aquitaniae    16. 
Burelbach  Fr.  theol.  Oeniponte  153. 
Burlingtonensis  dioecesis  98.    167. 
Busch  Jos.  theolog.  Oeniponte   153. 


Caeremoniarii  concilii  95. 

S.  Cajetanus    102. 

Camerarii  secreti  in   concil.  plenar. 

69.    101. 
Campifontis  dioecesis  98.    167. 
Cancellarius  89. 
Canonici  ecclesiae  cathedralis   10 1. 

Can.  regulares    102. 
Canonistae  in  conciliis  provinc.  68. 
Canonizationis    bulla    epistola   „de- 

cretalis"    13.     Acta  canonizatio- 

nis  s.   Petri  Claver  254. 
Cantores  concilii  95. 
Cantus  gregorianus  5 1. 
Capitula    ecclesiarum     in     conciliis 

provinc.   68. 
Cardinalium     dignitas     et     officium 

123.      Eorum    congregationes    in 

aula  Pontificis   56.   219. 
Caritas   Christi  in  Corde  Jesu  sym- 

bolice  significata    177. 
Carmelitae  mendicantes    102. 
Carolina     septentrionalis      vicariat. 

apostol.  99.   167. 
Carolopolitana  dioecesis  97.    166. 
Carolus    Ludovjcus    archidux    Au- 

striae,   frater  imperatoris   136. 
Carroll  S.  J. ,    primus    ar- 

chiep.   Baltimor.   22. 
Carthagena     sive      Carthago     nova 

252.   254. 
Casares  secretar.  senat.  aequatorial. 

164. 

S.  Catharina  Senensis    184. 
Catalauniae   regnum    251.   254. 
Cevallos    secretar.   com.   deput.  ae- 

quator.    164 
Charta  probans   88.   90. 
Chartularius  88. 
Checa  archiep.  Ouitensis   168. 
Cheyenne  dioecesis    100. 
Chicagiensis  provincia  eccles.  98. 
Cincinnatensis  provincia  eccles.  98. 

166. 
Clandestinitatis  imped.   34.   231. 
Clausidae  dehnitio  atque  utilitas  63. 

Clausula  praegnans  64,  praegnan- 

tissima  65.,    obstantiarum    dero- 

gatoria  65.  Cl.  „ad  instar"  213. 

„Decretum  irritans'"   64. 
Claver  v.   Petrus. 
Claves  symbolum  reale  175.  Claves 

repositoriis  decretorum  synodico- 

rum  aperiendis  idoneae  233. 
Clemens  PP.  V.  auctor  decretalium 

clementinarum  238. 
Clemens  PP.  XI.   de   concursu  194. 
Clemens  PP.  XIV.  de  suppressione 

Soc.   Jesu  32. 
Cleri    divisio    in  saecularem    et  re- 

gularem    10 1. 
Clerici  regulares   102. 
Clericorum  libertas    religionem  in- 

grediendi    14.   210.   211. 
Clevelandiensis  dioecesis  98.    166. 
Codex  epistolicus  domus  s.  Nicolai 

Oeniponte    148. 
Collationis     liberae    parochiae    per 

concursum   conferendae    194. 
Collectionis  legum    causa  finalis  2. 

Collectiones  decretalium  235. 
Collegiatae  ecclesiae  clerus  10 1. 
Collegia  americana   Romae  et  Lo- 

vanii     134.      Collegium    german. 

et  hungar.    147.   209. 
Collorado  vicariat.  apost.   99. 
Columbiensis  dioecesis  98.   166. 
Comitia  cleri  gallicani   20. 
Communicatio     privilegiorum     „ad 

instar"   213. 
Communicilium    15. 
Communio  paschalis  34. 
Compostella   187. 
Conceptionis  im.   dies  festus    107. 
Concilii  etymon,  definitio,  distinctio 

15.    16.     Est    legitimus  ecclesiae 

magistratus    12.   Personalitate  ju- 

ridica    gaudet    28.     Actorum    et 


decretomm  synodicorum  aucto- 
ritas  13.  44.  Eorum  studium 
Americanis  praesertim  commen- 
dandum  13.  —  Concilium  oecu- 
menicum  16.  Lateranense  quart, 
34.     Tridentin.    34.      Vaticanum 

44.  Iis  non  intersunt  superiores 
generales  congregationum  reli- 
giosarum  45.  127.  .28.  Concil. 
plenar.  an  differat  a  nationali 
18.  —  Concil.  plenar.  Baltim. 
secund.  165;  futurum  171.  Conc. 
plenar.  Sydneyense  234.  —  Conc. 
provinc.  Limana  187;  Neo-Ebo- 
racense  214.  231  ;  Neo  -  Grana- 
tense  161 ;  Oregonense  165;  Que- 
becense  168.  172;  Quitense  162; 
Remense  39. 

Concordiensis  dioecesis   100. 

Concursus  ad  ecclesias  parochiales 
lib.  coll.  193.  194.  Lex  ameri- 
cana  odiosa  199;  non  item  au- 
striaca  200.  Usus  corporis  juris 
can.  in  concursu  permissus    233. 

Confessariorum  examen   193. 

Confessio   annua  34. 

Confirmatio  concilii  quid  operetur 
37-   38. 

Confirmatorum  liber  parochialis  94. 

Congregationes  cardinalium  magi- 
stratibus  ordinariis  accensendae 
56.   219.   220. 

Congregationes  synodicae   50.   51. 

Congregationes  religiosae  ab  ordi- 
nibus  regularibus  distinctae  70. 
Earum  superiores  generales  non 
intersunt  conciliis  oecumen.  45. 
127.  —  Congregatio  s.  crucis  44. 
Ejus  superior  generalis  falso  di- 
citur    interfuisse    concilio    Vatic. 

45.  127.    128. 
Consecrationis  formulae  americanae 

ab    omni    erroris    labe    immunes 

180. 
Considium  pro  concilio  positum    16. 
Constantinopolis      patriarch.       104. 

Sedes  scholae  pontificiae    133. 
Constitutiones    synodicae    de    cultu 

SS.  Cordis  Jesu   161. 
Convictus  ad  s.  Nicolai   Oeniponte 

146.      Ejus  consuetudines    147. 
Corbett    Joan.     theolog.    american. 

154. 
Cordi  Jesu    Tirolis    eximie    devota 

138. 

Cordis  Jesu  culttis  in  America  pro- 

pagatus   160.      Animarum    pasto- 

ribus  fovendus    165.    170. 
Corporis  juris  canonici  notitia  Ame- 

ricanis  necessaria  234.   225. 
Correctio  legis  odiosa  205.  —  Cor- 

rectio      editionis      Decreti      Gra- 

tiani  43. 
Corrigan  archiep.  Neo-Eboracensis 

107. 
Covingtonensis  dioecesis    98.   166. 
Croiset  S.  J.  indice  liberatus    220. 
Crossensis  dioecesis  99.   166. 
Crucigerorum  cum  rubea  stella  ordo 

equestris   103. 
S.  crucis  congregatio  v.  congregatio. 
S.  crucis  della  Sierra  dioecesis  206. 
Curatus  clerus    quo    ordine    sedeat 

IOI. 


Dakota  vicariat.   apost.  99.   145. 

Dalmatiae  ecclesiae  parochiales  in- 
corporatae   217. 

Daniel  Ant.  S.  J.  missionar.  occi- 
sus   131. 

Davenportensis  dioecesis  98. 

Decisae  partes  decretalium  240. 

Declaratio  legis  222.  —  Decl.  be- 
nedictina  de  matrimoniis  in  Hol- 
landia  223.  Ejus  extensio  224.  — 
Decl.  leonina  de  solemni  voto 
paupertatis  223. 

Decretum  et  decretalis  epistola  13. 
Ordo  decretalium  236.  Decre- 
torum  synodicorum  auctoritas  13. 
Decretum  recognitionis  concilii 
36.  —  ,,Decretum  irritans" 
clausula  64.  —  Decretum  Gra- 
tiani  43.   235. 

Delegatio  apostolica  fundamentum 
concilii  plen.  49.  In  omni  actu 
conciliari  nominatim  efferenda 
24.  27.  Partibus  probanda  23. 
61.  70.  Katura  potestatis  dele- 
gatae  16.  54.  56.  Delegatus  Pa- 
pae  subdelegare  potest,  nisi  tamen 
industria  personae  fuerit  electa 
59.  60.  Delegatio  archieppo.  Bal- 
Limorensi  facta  non  erat  realis  58, 
sed  personalis  59.  Delegationis 
literae  53.  54.  Extinctio  pote- 
statis  delegatae  62. 


Denominationes  divinae  SSmo.  Cordi 

Jesu  tribuendae    182. 
Denveriensis  dioecesis   100. 
Deputationes  synodicae  86. 
Destitutio    seu    destructio    est  con- 

stitutio     ab     illegitima    potestate 

edita   109. 
Detroitensis  dioecesis  98.    r66. 
Devoti  institut.  canon.    190. 
Dicta  Gratiani  236. 
Dies  certus  seu  terminus   196.    Dies 

fatales   196.     Dies  datae  et  prae- 

sentatae   121. 
Digniori  sunt  beneficia  eccles.  con- 

ferenda   194. 
Dignitas    eccles.    causa    praeceden- 

tiae    103. 
Diploma  doctoratus    145. 
Discantus  in  musica    118. 
Disciplina    eccles.    in  conciliis    fir- 

manda  70. 
Disciplinae    sacrae    Oeniponte    tra- 

ditae    140 
Dispensatio  res  odiosa  205. 
„Docta"  Extrav.    de  musica    bene 

morata   118. 
Doctoratus  theolog.  Oeniponte   144. 
Domicilium  verum  228. 
Dominicani  v.   Praedicatores. 
Domus    habitationis  altera    aedium 

pars  3. 
Dubuquensis  dioecesis  98. 
Dujarie    primus  superior  congrega- 

tionis  s.   crucis  44. 


E. 

Ecclesia  mixta  202;  numerata  195; 

patrimonialis  194;  receptiva  195. 
Eccleston,  archiep.  Baltimor.  22. 
Edictum   concursus   198. 
Electi  episcopi  in  concil.  82.  85.  86. 
Eminentissimi  titulus  cardinal.    124. 
Episcopi    jure  divino    aequales    80. 

81.     Sedi  Apostolicae  immediate 

subjecti     alios     praecedunt     103. 

In    multis    sunt  Sedis  Ap.    dele- 

gati  54.     Titulares  in  synodis  68. 

Episcoporum      congressus     extra 

synodos    20. 

Episcoporum     defunctorum    me- 

moria   106. 
Epistolae  partes  tres  27.     Epistola 

synodi  ad  Summum  Pontif.  49.  76 ; 

ad  clerum    et  populum    52.    158. 

Epistola    episcoporum    Helvetiae 

de  die  supplicationis    115.     Epist. 

facultatis    theolog.   Oeniponte    d. 

18.  Jun.    1886    data    ad    Emum. 

card.  Gibbons    151. 
Epistolari  forma  promulgatio  legum 

facta  27. 
Eremitae  s.  Augustini  mendicantes 

102. 
Eriensis  dioecesis  98. 
Ecjycu oxoll iov  89. 
Eschmann  Carol.  theolog.  american. 

^  154- 

Essmann  Leo  theol.  american.    154. 
,,Et"  quid  valeat  231. 
..Et  infra"    signum  partis  decisae 

240. 
Examina  rigorosa   Oeniponte   144. 
Examinatores  synodales  96. 
Exceptor  seu  notarius   88. 
Excerpta  ex  protocollis  synod.   120. 
Excusationum  judices  95. 
Exedrae     disputationibus     assigna- 

tae   50. 
Exemptio  regularium  216. 
Experientia  efficax  rerum    magistra 

24L 
Extensio  legis  particularis  212. 
Extrajudicialis    appellatio     57;    ex- 

traj.  procurator  72. 
Extravagantes  Joannis   PP.  XXII. 

et  communes  235.  238. 


Factum  ignorari  a  legislatore  po- 
test  43.  Verum  Papae  factum 
proprium  asserenti  credendum 
43.  —  Eactum  habitationis  ad 
obtinendum   domicilium   228. 

Facultas  theol.  Oeniponte  138.  i4o. 
Facultatum  theolog.  praesides  in 
conciliis  provinc  68. 

Falsus  procurator  73. 

Favor  pro  eppi.  libertate  in  bene- 
ficiis  conferendis  200.  Favor 
stat  pro  jure  communi  205.  Fa- 
vorabilis  lex  amplissime  inter- 
pretanda  190.  Favores  in  con- 
victum  ad  s.  Nicolai  collati  a 
Papa  148 ;  ab  episcopatu  ameri- 
cano   149. 

Feriarum  sacrarum  finis    108 ;    va- 


riae  species  107.  Feriata  statio 
in   atrio   51.    106. 

Fessler,  episc.  secretarius  concilii 
Vaticani    122. 

Festos  dies  instituendi  potestas  108. 
Universales  in  statibus  foederatis 
221.  Eos  ad  minorem  numerum 
reducendi  causae  22  r.  —  Festum 
SS.  Cordis  Jesu  ut  primarium 
pro  America  petitum  168.  — 
Festa  popularia  quomodo  ser- 
vanda   118. 

S.   Fidei  provincia  eccles.   98. 

Finis  concilii  plenarii  70  ;  musicae 
sacrae  118;  scriptionis  nostrae  74. 

Fluminis  rapidi  dioecesis  98. 

Flunk  Mat.  S.  J.  professor  Oeni- 
ponte    143. 

Fogarasiensis  ecclesia  rumen.  ca- 
thol.   rit.   gr.   224. 

Forum  competens    domicilii  229. 

S.  Francisci  provincia  eccles.  98. 
166. 

S.  Francisc.   Rorgia   102. 

Francisc.  Jos.  I.  imperator  Austriae 
146. 

S.  Francisc.   Salesius   183. 

S.   Francisc.  Solanus   131.   188. 


S.   Galli  v.  Sangallensis. 

Galliarum  primas  16.  Gallicani 
cleri  comitia  20.  —  In  Galliis 
Societas  Jesu  nunquam  canonice 
extincta   33. 

Galvestoniensis  dioecesis  99. 

Garcia  Moreno    162.    164. 

Garfield    III. 

Garnier  Car.  S.  J.  missionarius  oc- 
cisus    131. 

Gasser  episcopus  Brixinensis    136. 

Geissel  card.  archiep.  Colonien.  67. 

Generales  superiores  ordinum  regu- 
larium,  non  autem  congregatio- 
num  religiosarum,  intersunt  con- 
ciliis  oecumenicis  44.   127. 

Germaniae  primas    16. 

Germanicum  et  hungaricum  colle- 
gium    147.   210. 

S.   Gertrudis   183. 

Gibbons ,  card.  archiep.  Baltimor. 
22.  Delegatus  apostol.  23.  Eju^ 
acta   in  causa  universitatis  cath. 

135.    Epistola  die  22.  Oct.  1886 

data    ad    facult.    theolog.    Oeni- 

pont.    152. 
Gilmary  Shea,  historicus   130. 
Glossa,  jcta.   gl.  340.  341. 
Goupil  Ren.  S.   J.    missionar.    oc- 

cisus    130. 
Goussetcard.  archiep.Remen.  39.40. 
Graduale,  liber  liturg.    118. 
Gratiani  decretum  43.  235. 
Gratiarum    actionis    dies     (Thanks 

giving    day)    a    synodo    plenaria 

servatus   107.    110. 
Gregorianus  cantus  51. 
Gregorii    PP.    IX.    decretales    27. 

238. 
Gregorius  PP.  XIII.  43.    187. 
Grisar  Hartm.  S.  J.  professor  Oeni- 

ponte    142. 
Grossa  litera  93. 


Harrisburgensis  dioecesis  98. 
Hartfordiensis  dioecesis  98.    167. 
Helenensis  dioecesis    99. 
Helvetiae  dies  supplicationis   112. 
Hierarchiae  americanae  conspectus 

97-  99: 
1  lierarchia  angelica  paradigma  hier. 

ecclesiasticae  100. 
S.  Hieronymus  203. 
Historiae  ecclesiae  cath.    in  Ame- 

rica  yy.  78.   131. 
Historia    domus    s.    Nicolai    Oeni- 

ponte   148. 
Jlolscher    Paul.     cancellar.    Buffa- 

lensis    145. 
Hoffmann  secretarius  gubernii  san- 

gallensis   115. 
Hoquetus  in  musica   118. 
Hospitiorum  praefectus  95. 
Hiiser  Herm.    paroch.  in  Hunting- 

ton   145. 
Hugenroth  Bern.  theolog.  american. 

Oeniponte   153. 
Hungariae    primas    16.   —    Hunga- 

rica  versio  s.  scripturae   156. 
Hurter  Hugo  S.  J.  professor  Oeni- 

ponte   141. 


Japonia   186. 

Idahensis  vicariat.  apost.  99. 


S.  Ignatius  de  Loyola  auctor  con- 

stitutionum      collegii      germ.      et 

hung.    147.     Ejus  titulus  ordina- 

tionis  206. 
Illig  Jos.  theolog.  american.  Oeni- 

ponte    154. 
Incorporatio  parochiarum   217. 
Index  librorum    prohibitorum    155. 

220. 
Index  materiarum  ejusque  usus  25. 

„Per  indicem"  referre  26.  120. 
Indictio   concilii  49.   70. 
Indorum  territorii  vicar.  apost.  99. 
Industria  personae  quando   censea- 

tur  electa  60.   73.  74. 
Innocentius    PP.    X.    et    XII.    de 

exemptione  regularium    215. 
Innocentius    PP.  XI.    s.    Turibium 

tlov  'Ey.xlrjOuov,  t/J?  ti  'JtvaTofoxrjg  que    Ecclesiae ,     orientalis     et 

xcu  TTjg  Avnxr\g,  occidentalis. 

MtQog    (<.    ntQiiyov   xdg    dxivrjrovg  Parsl.  complectens  festa  immo- 
ioQTtig.  bilia    (pag.  496  et  LXIV). 

MhQog  /3'.  Tctoieyov  idg  xwr\rdg  Pars  II.  complectens  festa  mo- 


sooiag. 

(Leo  PP.  XIII.  in  bulla  canon.) 


In  vitam  et  facta  ejus  tamquam  in  speculum  virtutis  inspiciant 
viri  apostolici  (Leo  PP.  XIII.  in  epist.  ad  eppos.  Brasil.). 


DE  ORIGINE 

americanae  sacri  juris  academiae 
OENIFONTE. 


„Non  immerito  confidimus  fore,  ut  Dei  spiritus  virtute  acti  et  ro- 
borati  valeatis  perutilem  adhibere  operam  tutelae  et  incrementis  ecclesiae 
salutique  patriae  vestrae :  quod  sane  nominatim  toto  corde  ad- 
precamur  etiam  paucis  illis  dissitae  Americae  filiis,  qni 
pari  proposito  inter  vos  versantur".  (Ex  epist.  Pii  P  P.  IX. 
ad   convict.   Oenipont.  d.  d.  4.   decemb.    1873). 

II. 

,,Curent  autem  episcopi,  ut  ad  collegium  americanum  Roma<  vel 
Lovanii  existens  vel  etiam  Oenipontem,  alumnos  suos  mittant,  qui  prae 
caeteris  spem  majoris  profectus  prae  se  ferant.  Chiae  commendatio  non 
minus  etiam  pro  futuro  tempore  valet".  (Ex  concil.  plenar.  baltimor. 
III.,  n.    185). 

III. 

„So  favorable  an  acknowledgment  of  our  modest  work  from  that 
august  assembly  will  act  as  a  mighty  impulse  in  our  endeavors  to  in- 
struct  and  educate  in  the  true  ecclesiastical  spirit  those  entrusted  to 
our  care.  —  In  consideration  of  the  high  esteem  in  which  we  hold  our 
relations  to  the  western  continent,  that  great  and  promising  harvest-field 
of  the  Church,  we  intend  to  pay  special  attention  to  the  theological 
literature  and  canon  law  of  the  United  States".  (Ex  epist.  facultat. 
theolog.  oenipont.  ad  illmum.   concili  praesidem  d.  d.   18.  jun.    1886). 

IV. 

.,1  beg  leave  to  assure  you  of  the  high  regard  in  which  I  hold 
your  school  of  piety  and  learning,  and  to  tender  to  yourself  and  your 
devoted  associates  of  Innsbruck's  Theological  Faculty  my  best  wishes". 
(Ex  liter.  emi.  card.  Gibbons  ad  facult.  theolog.  oenipont.  d.  d.  22.  octob. 
1886). 


PARS  II. 


DECRETA    CONCILM. 


Nilles,    Conc.  Baltimor.    II. 


4  Explicatio  titnli  partis  secundae   „Decreta  concilii". 

tudinem  refertur.  Sic;  quum  possessio  dici  legitur  a 
positis  sedibus,  tugurium  a  tegendo  (quasi  tegularium) 
pignus  a  pugno,  testamentum  a  testatione  mentis;  fur- 
tum  a  furvo  vel  a  ferendo;  Roma  a  rodenda  manu; 
Bononia  a  bonis  omnibus,  mutuum  quasi  de  meo  tuum: 
eas  verborum  interpretationes  non  ab  etymo;  sed  allu- 
sionis  ope ,  datas  intelligimus.  Exemplum  ejusmodi 
interpretationis  ex  allusione  desumptae  in  priori  parte 
vidimus  p.  15,  ubi  s.  Isidorus;  vim  propriam  ac  natu- 
ram  concilii  expositurus;  vocabulum  ex  duobus  ele- 
mentis  con  et  cilia  confieri  docet.  Plures  alias  rerum 
et  vocum  interpretationes  ab  allusione  idem  s.  doctor 
proponit  c.  Forus   10.  X.  de  verb.  sign.  (V,  40). 

Quamvis  juris  interpretes  in  disputationibus  suis 
argumentatione  ab  allusione  adeo  frequenter  utuntur, 
ut  etymologiam  et  allusionem  confuudere  et  fere  pro 
eodem  ponere  videantur;  in  nostra  hac  quaestione 
tamen,  qua  in  veram  nominis  decreti  originationem  in- 
quirimus,  ab  adbibenda  allusione  abstinemus;  omissa 
etiam  interpretatione  quam  ex  allusione  fieri  posse 
subindicat  gl.  ad  c.  Romani  principes  un.  de  jureju- 
rando.     Clem.  (II,  9). 

Spectata  etymologia  igitur  ductum  est  vocabulum 
decreti  a  verbo  decerno ;  quod  ex  duobus  elementis 
constat,  ex  de  et  cerno. 

Praepositio  de  ln  compositione  frequenter  vim 
habet  augendi;  ut  ecce:  deamo  (valde  amo);  deparcus 
(nimium  parcus) ,  deperdo  (omnino  perdo)  \  depereo 
(penitus  pereo);  debachor  (immaniter  bachor);  deservio 
(valde  servio).  Cum  grammaticis  consonant  utriusque 
juris  interpretes,  eandemque  virtutem  praepositionis  de, 
significationem  verbi  „augmentandi";  multis  exemplis 
illustrant  tum  ad  k.  depositi  vel  contra;  lege  Deposi- 
tum  1.  (lib.  16,  tit.  3;  1.  1)  tum  ad  c.  Episcopus  1. 
dist.  35.   ad  v.  deserviens. 

Cerno  autem  ejusdem  potesbatis  est  ac  eribro  ;  in- 
spicio;  dignosco ;  ut  adeo  decernere  sit  rem  penitus 
eernendo  accurateque  deliberando  judicium  ferre. 

Nominis  etymologiam  ergo  secuti  decretum  gene- 
ratim  possumus  definire  id ;  quod  re  cognita  ac  deli- 
berata  statuitur:  vocabuli  simul  et  rei  vera  interpre- 
tatione   exhibita. 

Atque  inde  ipsa  nominis  etymologia  duce  decreta 
concitii  intelligimus  esse  constitutiones  synodales;  quae 
necessariis  tractatibus  rite  praemissis  circa  materias 
propositas  solemniter  sunt  editae.  Sed  tu  relegas, 
quae  de  eodem  argumento  jam  dicta  sunt  in  priori 
parte   pp.    13 — 14. 

De  homonymia  decreti. 

Vocabuli  homonymia ,  quam  altero  loco  conside- 
randam  esse  monuimus ,  in  multiplici  ejus  significatu 
consistit;  vox  ofiwvvf.tog  enim  est  nomen  (orvfia) ,  quod 
pluribus  rebus  simul  (ofiov)  convenit.  Aliis  vox  tcoIv- 
ot^iog  vocatur;  a  TtoXvg  et  oijfia ,  quod  multa  significet. 
Obvium  exemplum  habes  in  vocabulo  tauri;  quod  ani- 
malis  nomen  est  et  montis  et  sideris  et  fluminis;  quan- 
doque  et  hominis. 

Homonymiam  nominis  decreti  aperte  testantur 
pluribusque  exponunt  juris  nostri  interpretes.  „Decre- 
tum;  inquit  gl.  ad  c.  Romani  principes  cit.;  secundum 
Speculatorem1)  dicitur  multis  modis.  Quandoque  dici- 
tur  sententia  definitiva  vel  interlocutoria.  Quandoque 
dicitur  id  quod  Papa  constituit  seu  statuit  de  consilio 
cardinalium  nulla  facta  consultatione  et  tunc  in  scriptis 
redigitur2).  Quandoque  dicitur  consensus  eligentium 
in  scriptis    redactus.     Quandoque    est  illud   quod  capi- 


*)  Guil.  Uurand.  episc.  mimaten.  f   1296. 

2)  Quod  si  ,,ad  consultationem  alicujus"  factum  fuerit,  Papa  non 
jam  decretum  sed  ,,decretalem  epistolam"  dedisse  censetur  juxta  g\.  ad 
dict.  Gratiani  dist.  3. 

tulum  vel  ordo  sive  universitas  vel  major  pars  ordi- 
navit.  Quandoque  est  judicis  auctoritas  in  alienatio- 
nibus  rerum,  praecipue  minorum,  interposita.  Quando- 
que  dicitur  auctoritas  principis  in  rescriptis  beneficia- 
libus  interposita.  Et  secundum  Azo1)  illud  decretum 
est  confirmatorium  gratiae.  Est  etiam  quoddam  de- 
cretum  decurionum ,  quod  in  invitos  super  muneribus 
rerum  tribui  potest,  exceptis  qui  liberalium  studiorum 
laboribus  inserviunt,  et  qui  medendi  cura  funguntur, 
ut  medici.  Quandoque  decretum  est  jussus  judicis,  quo 
mandat  bona  alicujus  propter  ejus  contumaciam  possi- 
deri ;  et  est  duplex ,  quoddam  est  primum,  quoddam 
secundum".  Ita  ferme  Durand.  in  Speculo  juris,  1,  2, 
partic.  2,  de  primo  et  secundo  decreto;  et  in  nota 
marginali  animadvertitur,  distinguenda,  praeter  alia, 
esse  decreta  Dei  (III.  Reg.  8),  decreta  apostolorum 
(Act.  16),  decreta  patrum  (c.  Quanto.  3.  de  translat. 
episcopi),  decreta  episcoporum  (c.  Si  quis  2.  de  major. 
et  obedient.),  decreta  caesarum  (Act.  16),  decreta  regum 
(Daniel  3). 

Et  haec  quidem  ad  stabiliendam  decreti  homony- 
miam  adduxisse  suffecerit. 

In  praesenti  hoc  titulo  propria  decreti  significatio 
est,  qua  dicit  id,  quod  praevia  deliberatione  causaque 
cognita  statuitur  perpetuo  valiturum:  prout  in  generali 
codicis  titulo  exponendo  scripsimus  p.  13.  partis  prioris. 

De  synonymia  decreti. 

Quaestio  de  synonymia  versatur  in  exponendis  vo- 
cabulis,  quae  ejusdem,  ut  decretum,  sunt  significationis. 

Multa  autem  inveniuntur  nomina,  quae  veteres  ac 
moderni  doctores  decreto  imposuerunt.  Ex  iis  prae- 
cipua  haec  sunt:  jus  synodicum ,  placitum,  sanctio, 
praeceptum  commune,  canon ,  constitutio,  statutum, 
ecclesiastica  regula  et  forma. 


l)   Azo  sive  Azzo  Portius  Bononiae  floruit  sub   Innocentio    PP.   HI. 

Jus  factum  est  ex  radice  sanscrita  yu  sive  ju  et 
ex  syllaba  finali  us  ;  atque  hinc  est;  cur  veteres  gemi- 
nata  litera  scriberent  Juus  et  in  plurali  dicerent  juusa 
seu  jusa.  —  Radix  yu ,  yug  significat  id ,  quod  ligat, 
devincit;  conjungit;  h.  e.;  ligamen;  vinculum  morale 
sive  obligationem1).  Ex  hoc  synonymo  igitur  ea  legis 
proprietas  in  decreto  inesse  declaratur;  qua  ut  norma 
agendi  subditis  obligatorio  modo  a  legislatore  pro- 
ponitur. 

Quamvis  in  jure  plerumque  dicuntur  filacere,  quae 
jurisprudentum  auctoritate  recepta  atque  introducta 
sunt;  ut  adeo  placuit  tantundem  ferme  valeat  ac  visum 
est  juris  auctoribus,  responsum  est;  obtinuit  et  pro  re 
certa  habitum  est;  nihilo  secius  placuisse  etiam  prin- 
cipibus  et  legislatoribus  dicitur,  quod  ab  illis  consti- 
tutum,  rescriptum,  decretum  est.  Quin  et  episcopi  in 
conciliis  congregati  hodieque  legiferam  suam  potesta- 
tem  adhibita  formula  placet  solemniter  exercent.  Qua- 
propter  et  de  ipsis  valet;  quod  in  jure  romano  statu- 
tum  legitur:  „Quod  principi  placuit,  legis  habet  vigo- 
rem"2);  et  decreta  synodica  proprio  jure  sibi  nomen 
placitorum  vindicant. 

Sanctio  proprie  est  illud  caput  legis;  quod  poenam 
continet,  quae  ob  laesam  illius  sanctitatem  irrogatur. 
Translate  etiam  dicitur  poena.  —  Ex  mente  canonum 
sanctio  vocatur  lex;  quae  confirmata  est  adjecta  poena 
iis  scilicet  irroganda ,  qui  adversus  eam  peccaverint3). 

Praeceptum  sumitur  pro  legitimo  jussu  magistratus ; 
dicitur  commune,  ut  indicetur;  decretum  synodicum  non 
eo  charactere  legis  destitui;  quod  non  uni  soli,  sed 
omnibus  societatis  membris  proponi  debeat. 

Canon,  gr.  ytavcov,  proprie  significat  regulam;  h.  e.; 
instrumentum    illud ,    quo  architecti    aliique    mechanici 


x)  Cfr.   Pott,    Wurzelworterluch,  I,  2,  pp.    1228   seqq. 

2)  Instit.  t.  2,  de  jure  naturali,  gentium  et  civili,  §.   6. 

3)  Cfr.  gl.  ad  dict.  Gratian.    dist.   3. 

utuntur  sive  ad  demetiendum  aliquod  opus  sive  ad 
expendendam  structurae  rectitudinem  (Lineal,  Richt- 
scheid;  regle). 

A  prima  hac  signiiicatione  transfertur  ad  omnes 
artes;  ad  omnia  negotia;  ita  ut  jam  quaevis  norma 
recti;  quaevis  mensura  justi;  in  quocunque  ordine;  vo- 
cetur  xavcov.  Inde  vero  ulterius  translatum  ad  rem 
ipsam  denotandam;  quae  ad  regulam  est  admensa 
atque  exacta;  vocabulum  canonis  indicat  illud;  quod  ad 
hanc  regulam  admensum  invenitur  rectum  ac  justum1). 

In  nostra  hac  quaestione  sumitur  pro  regula  seu 
norma  recte  credendi  et  christiane  vivendi;  subditis 
authentice  proposita.  Et  hoc  sensu  acceptum  nomen 
partim  ex  etymo  suo  partim  ex  vocis  allusione  sic  de- 
claratur  in  jure  sacro :  „Canon  graece;  latine  regula 
nuncupatur.  Regula  dicta  est  eo  quod  recte  ducit; 
nec  aliquando  aliorsum  trahit.  Alii  vero  dixerunt  re- 
gulam  dictam  vel  quod  regat;  vel  quod  normam  recte 
et  bene  vivendi  praebeat;  vel  quod  distortum  pravum- 
que  corrigat".     CC.    i    et  2   dist.  3. 

Constitutio,  notante  glossa2);  dicitur  a  con;  simul; 
et  statuendo;  quasi  „simul  statutio",  sive  quod  supre- 
mus  legislator;  non  solus;  sed  simul  cum  legitimis  suis 
consiliariis  jura  condere  soleat;  sive  quod  constitutio 
debeat  esse  lex  communis;  seu  „pro  communi  civium 
utilitate  conscripta",  quemadmodum  habetur  c.  Erit 
autem  2.  dist.  4.  Ex  utraque  causa  concilii  decreta 
constitutionum  vocabulo  efferuntur. 

Statuere  generatim  significat  deliberata  voluntate 
judicare;  dicere;  constituere,  decernere.  Speciatim 
autem  statutum  vocare  solent  interpretes  jus  particu- 
lare  seu  municipale;  per  quod  jus  commune  interpre- 
tationem    ex  bono    et  aequo    accipit.     Quum    enim  jus 


x)  Videri  poterunt  quae  in  eodom  hoc  argumento  versati  late  scri- 
psimus  in  opere  de  rationibus  festorum  mobilium,   pp.   78  seqq. 
2)   Ad  tit.  de  constitutionibus  in   6. 

commune  propter  diversa  locorum,  temporum  ac  per- 
sonarum  adjuncta  non  possit  semper  aequaliter  obser- 
vari  ubique,  idcirco  receptum  est;  fieri  statuta,  gene- 
rali  legi,  quae  pro  inaequalibus  locorum  adjunctis  vi- 
dentur  necessaria,  additis  aut  detractis.  Et  ita  non 
immerito  statuta  vocantur  decreta  concilii,  utpote  quae 
„postulante  temporum  ratione",  ut  patres  synodi  no- 
strae  ajunt,  solemniter  edita  sunt. 

Ecclesiasiicam  formam  in  synodis  juxta  canones 
stabilitam  (rov  zxyikh&ictGttKdv  tvtcov  tov  xsYMvovtOfitvov) 
veterum  more  nuncupari  vivendi  normam  in  conciliis 
propositam,  satis  norunt  eruditi. 

Et  haec  de  vocabulis  synonymis.  —  Iis  auctorita- 
tem  et  declarationcm  non  accensemus,  quod  auctoritas 
pressius  accepta  sit  constitutio  seu  lex  ab  ipso  summo 
principe  edita1);  per  declarationem  legislatoris  autem 
„jus  novum  non  edaturu2);  sed  authentice  tantum  verus 
sensus  antiquae  legis  aperiatur,  ac  genuinus  ejus  valor 
in  casu  proposito  manifestetur.  Verum  ea  de  re  multa 
a  nobis  allata  videsis  in  priori  hujus  commentarii  parte 
pp.  222 — 224  junctis  quoque  animadversionibus  in  Dis- 
putat.  acaalem.  factis  p.    193. 


*)  Ejusmodi  est  auctoritas  s,  Siricii  ad  Himerium  episc.  tarraco- 
nensem;  item   auctoritas  s.  Zosimi  ad  episc.  Galliae. 

2)  Ita  gl.  ad  v.  declaramus  in  c.  Ouia  saepe  15.  de  praebendis  in  6; 
in  c.  Statuto  2.  de  decimis  in  6;  in  c.  Antiquae  un.  de  voto  Extrav. 
Joann.  XXII. 


DIYISIO  LECRETOEUM. 

Exteriori  rerum  digestione  spectata;  praesens  col- 
lectio  decretorum  synodicorum  sequitur  morem  libro- 
rum  decretalium  in  corpore  juris  sacri  contentorum, 
quem  in  priori  hujus  commentarii  parte  descriptum 
relegas  pp.  236 — 238.  —  Dividitur  scilicet  in  titulos, 
et  sub  unoquoque  titulo  sunt  capita,  et  sub  nonnullis 
capitibus,  quia  longiora  sunt;  plures  paragraphi;  voca- 
bulo  hoc  eadem  significatione  accepto ;  qua  illud  in 
decretalium  libris  occurrere  ibidem  monuimus  p.  240.  — - 
Ipse  decretorum  textus  ubique  est  in  minutiora  membra 
sive  incisa  carptus,  quae  etiam  numeris  suis  provide 
distinguuntur;  ut  res  singulae  facilius  inveniri  laudari- 
que  possint. 

Tituli  sunt  numero  undecim.  Praemissum  est  pro- 
oemium,  cui  et  ipsi  facta  est  tituli  (praevii)  appellatio ; 
similiter  sanctioni  finali  circa  promulgationem  et  exe- 
cutionem  decretorum  tituli  (ultimi)  nomen  imposuerunt. 
Verum  neuter  in   „numero"  titulorum  habetur. 

Quodsi  vero  materia  attendatur;  cuncta  haec  con- 
cilii  decreta  ad  tria  illa  capita  reduci  possunt;  ad  quae 
omne  jus  canonicum  referri  debere  diximus  in  intro- 
ductione  p.  5;  nimirum  ad  personas;  ad  res;  ad  ju- 
dicia.  —  Quoniam  autem  collectio  non  est  ad  scienti- 
ficam  formam  libri  manualis  pro  usibus  scholasticis 
exacta;  consuetum  illud  tripartitum  divisionis  schema 
non  usquequaque  sequitur;  sed  potius  jucunda  quadam 
10 

dispositionis  varietate  temperataque  rerum  permixtione 
quae  ad  personas  spectant  iis  distinguit,  quae  sive  ad 
res  sive  ad  judicia  pertinent.  Atque  ita  synodica 
nostra  decreta,  non  sine  ratione  recti  ac  venusti  in 
suis  armariis  arcisque  reposita,  in  magnifico  juris  pa- 
latio,  (quemadmodum  splendidum  concilli  codicem  nun- 
cupari  posse  diximus  in  introductione  p.  3),  sedem 
habent  fixam,  commodam;  visuris   facilem  accessu. 

Est     autem    variegatus     hic     ordo     titulorum     qui 
sequitur : 

Tit.    praevius.      Decretum     de    fideliter    servandis 

omnibus    concilii     plenarii    baltimorensis    se- 

cundi  decretis. 
Tit.  I.     De  fide  catholica. 
Tit.  II.     De  personis  ecclesiasticis. 
Tit.  III.     De  cultu  divino. 
Tit.  IV.     De  sacramentis. 

Tit.  V.     De  clericorum  educatione  et  instructione. 
Tit.   VI.     De  catholica  juventutis  institutione. 
Tit.  VII.     De  doctrina  christiana. 
Tit.  VIII.     De  zelo  animarum. 
Tit.  IX.     De  bonis  ecclesiae  temporalibus. 
Tit.   X.     De  judiciis  ecclesiasticis. 
Tit.   XI.     De  sepultura  ecclesiastica. 
Tit.  ultimus.      De    concilii    decretorum    promulga- 

tione  et  efficaciori  executione 


12 


Titulus  praevius. 

Decretum   de  fideliter  servandis  omnibus  concilii 
plenarii  baltimorensis  secundi  decretis. 

Prooemium  neque  alte  petunt  patres  neque  lon- 
gum  ducunt;  sed  statim  a  primo  ingressu  synodum 
hanc  tertiam  ex  praecedenti  nectentes;  solemniter  sta- 
tuunt;  „omnia  concilii  plenarii  baltimorensis  secundi 
decreta,  quae  per  praesentem  hanc  synodum  non  fuis- 
sent  sive  abrogata  sive  immutata,  adhuc  in  suo  vigore 
permanere"1):  quod  nimirum;  experientia  teste,  ;;magna 
sapientia  et  prudentia  essent  in  isto  concilio  condita; 
qualia  temporum  ratio  postulassenta;  quodque  ;;ad  effi- 
caciorem  eorundem  decretorum  executionem  promo- 
vendarn,  annuente  Sancta  Sede;  proposita  essent  quasi 
normam;  quam  in  scholis  theologiae  et  juris  canonici 
doctores  sequerentur  et  explicarent;  quamque  eorum 
discipuli  accurate  et  diligenter  addiscerent". 

Praevius  hic  titulus  aliquam  similitudinem  cum  iis 
habet;  quae  legislatores  nostri  collectionibus  decreta- 
lium  corporis  juris  canonici;  pro  vario  temporis  re- 
spectu;  praefati  doctoresque  interpretati  leguntur.  — 
Et  tempus  praeteritum  quod  attinet;  auctores  novarum 
collectionum  constanter  eam  rationem  sunt  secuti;  ut 
decessores  suos  judicarent  viros  fuisse  ;;gloriosos  tum 
doctrina  legum  tum  experientia  rerum;  studioque  rei- 
publicae    indefesso    et  laudabili    proposito    pollentes2) ; 


J)  Exstant  „Acta  et  decreta  concilii  plenarii  baltimorensis  secundi" 
in  collectione  lacensi,  tom.   3,  pp.  303  —  574. 

2)  Ex  antiquo  jure  romano  (Cod.  Justinian.  de  codice  confirmando, 
8.  1)  haec  norma  transiit  ad  auctores  juris  ecclesiastici,  qnemadmodum 
videre  est  in  gl,  ad  prooem.  decretalium  Gregorii  PP.  IX.,  v,  per 
dilectum. 

in  quorum  placitis  pruinde,  quantum  nova  rerum  ad- 
juncta  paterentur,  permanere  deberent".  —  Ratione 
temporis  praesentis  autem  juris  sacri  auctores  re  et 
facto  probarunt,  sibi  eandem,  quae  in  decessoribus  suis 
inerat,  potestatem  leg'iferam  competere;  seque  pristinis 
constitutionibus  non  ligari,  quum  ;;par  in  parem  non 
habeat  imperium",  et  magistratus  sequens  ;;eadem  per- 
sona  censeatur  cum  eo;  cui  succedit"1)  Nihilominus 
potestate  sua  leg"es  corrigendi;  mutandi;  abrogandi  ea- 
tenus  tantum  usi  sunt;  quatenus  praesens  exigeret  ne- 
cessitas,  „ut  novis  negotiis  nova  jura  invenirentur, 
novisque  morbis  nova  antidota  praepararentur"2).  Qua 
in  re  patribus  baltimorensibus  profecto  insignis  quae- 
dam  cum  antiquis  illis  legislatoribus  similitudo  esse 
deprehenditur.  —  Nec  minus  ad  similitudinem  veterum 
accedit  concilium  baltimorense,  si  tempus  futurum 
spectetur.  Auctores  decretalium  enim;  testibus  prooe- 
miis  „subditorum  commodis  jugi  sollicitudinis  studio 
intenti  provideque  cupientes  deformatorum  reforma- 
tioni  prospicere",  constitutiones  suas  edendo  id  ege- 
runt,  „ut  sanctiones  quaestionibus  et  negotiis  imminen- 
tibus  consonas  publicarent  atque  utilia  statuerent  ac 
salutaria,  fructus  uberes;  Deo  propitio;    in  domo  Do- 


J)  Cfr.  gl.  ad  prooem.   Gregorii  PP.  IX.  cit.  v.   resecatis. 

2)  Ibid.  v.  nova  litigia.  —  Utramque  hanc  novarum  constitutionum 
causam  conjunxit  Joannes  PP.  XXII.,  prooemium  ad  decretales  Cle- 
mentinas  ita  exorsus :  ,,Quoniam  nulla  juris  sanctio ,  quantumcunque 
perpenso  digesta  consilio ,  ad  humanae  naturae  varietatem  et  machina- 
tiones  ejus  inopinabiles  sufficit,  nec  ad  decisionem  lucidam  suae  nodo- 
sae  ambiguitatis  attingit:  eo  praesertim  quod  vix  aliquid  adeo  certum 
clarumque  statuitur,  quin  ex  causis  emergentibus  (quibus  iura  jam  po- 
sita  mederi  non  possunt)  in  dubium  rovocetur;  quia  etiam  ab  adole- 
scentia  viri  proclivis  ad  malum  sensualitas  humana  declinat,  per  quod 
morum  subversio  in  clero  et  populo  frequenter  obrepit ,  necessaria  est 
superioris  auctoritas ,  ut  tam  per  determinationis  opportunae  suffragium 
tollat  ambigua,  lites  auferat,  altercationes  dirimat,  obscura  succidat, 
quam  per  cultoris  providi  sarculum  extirpet  vitia,  virtutes  inserat,  cor- 
rigat  excessus,  moresque  reformet.  Haec  sane  fel.  rec.  Clemens  PP.  V. 
praedecessor  noster  prudenter  attendens  etc." 

mini  allatura".  Quod  idem  studium  leges  temporibus 
maxime  convenientes  condendi,  ex  codice  decretorum 
baltimorensium  elucet. 

Ad  extremum  et  in  eo  similitudo  apparet;  quod 
decreta  baltimorensia  eodem  modo  in  scholis  sint  ma- 
gistris  et  discipulis  proposita,  quo  decretales  corporis 
juris  sacri  studiis  generalibus  seu  universitatibus  erant 
,;transmissae";  ut  nimirum  ;;doctores  et  scholares  iis 
de  caetero  prompto  animo  et  studio  alacri  uterentur"1). 


Titulus  I. 

De  fi.de  catholica. 

Circa  primum  decretorum  titulum  quatuor  has 
quaestiones  posuisse  suffecerit;  ac  primo  quidem  de 
ipsa  rubrica,  unde  inscriptio  ;;de  iide  catholica"  de- 
sumpta  sit;  et  quid  proprie  significet;  deinde  vero  de 
ejus  dignitatis  principatu .  cur  primo  loco  inter  de- 
creta  locetur;  tertio  de  magisterio  ecclesiae;  utrum  res 
fidei  ad  potestatem  jurisdictionis  pertineant;  quarto 
tandem  de  variis  inci  iis  tituli7  quidnam  prae  caeteris 
animadvertendum  sit  in  illa  ejus  membra;  quae  ex 
consuetudine  scholastica  disciplinae  juris  canonici  re- 
servantur. 

De  origine  et  sensu  rubricae  „de  fide  catholica".  — 
Summi  Pontifices  Gregorius  IX. ,  Bonifacius  VIII.  et 
Clemens  V.  initium  collectionum  decretalium  ducunt 
a  titulo    ;;de  summa  trinitate    et  fide  catholica",    ea  in 


*)  Praeceptum  de  decretalibus  in  scholis  praelegendis  non  solum 
in  prooemiis  authenticarum  collectionum  datur  scholasticis  (h.  e.  docto- 
ribus ,  qui  in  scholis  jura  canonica  interpretantur  (c.  Per  tuas  n.  X. 
de  sentent.  excom.) ,  sed  etiam  in  ipsis  constitutionibus  occurrit.  Sic, 
ut  unam  ex  longioribus  adducamus,  Bonifacius  PP.  VIII.  in  c.  Exiit  3. 
de  verb.  signif.  in  6.  ,,in  virtute  obedientiae  districte  praecipit,  quod 
haec  constitutio  sicut  caeterae  constitutiones  vel  decretales  epistolae 
legatur  in   scholis". 

re  Justinianum  imperatorem  secuti,  qui  titulum  primum 
libri  primi  Codicis  inscripsit  „de  summa1)  trinitate  et 
fide  catholica,  et  ut  nemo  de  ea  publice  contendere 
audeat".  Inde  rubricam  nostram  venire  manifestum 
est.  Auctores  decretalium  pristinam  Codicis  inscriptio- 
nem  fine  suo  mutilarunt,  recentiores  initio ,  sicque 
factum  est,  ut  utrimque  detruncata  tandem  curta  lege- 
retur  ;;de  fide  catholica"2). 

De  genuino  sensu  rubricae  „de  fide  catholica" 
fuse  agunt  glossatores  ad  h.  t.  Ex  longis  eorum 
disputationibus  tu  paucis  haec  accipe.  Fidei  nomen 
varie  accipitur;  aliquando  enim  denotat  fiduciam,  ali- 
quando  promissionem  aut  fidelitatem  seu  constantiam 
in  servandis  promissis,  aliquando  et  alias  res.  —  Hic 
speciatim  sumitur  pro  mysteriis  sive  rebus  credendis, 
et  pro  habitu  vel  actu  intellectus,  quo  illis  nobis  rite 
propositis  assentimur.  Eo  sensu  accepta  fides  gene- 
ratim  alia  est  humana,  alia  vero  divina,  prout  homini 
vel  Deo  nobis  loquenti,  propter  ejus  auctoritatem,  as- 
sentimur.  —  Fides  divina  dividitur  in  privatam  et  ca- 
tholicam.  Si  Deus  alicui  soli  rem  occultam  revelaret, 
assensus  ejusmodi  privatae  revelationi  propter  sum- 
mam  Dei  per  eam  loquentis  veritatem  firmissime  prae- 
stitus  esset  quidem  fides  divina,  non  autem  catholica, 
h.  e.;  universalis  et  a  tota  ecclesia  recepta.  —  Quibus 
praemissis  facile  intelligitur,  rubricam  esse  accipien- 
dam  de  articulis  fidei  divinitus  revelatis  et  ab  ecclesia 
catholica  ad  credendum    propositis,    quo  eodem  sensu 


1)  Trinitatera  dictam  a  Justiniano  fuisse  ,.summam"  conjieit  gl.  ad 
h.  1.  quod  ,,de  ea  tunc  maximae  essent  in  ecclesia  controversiae ,  vel 
quod  humanam  cognitionem  excedat,  vel  quod  hic  de  sumraa  Dei  uni- 
tate  in  tribus  personis  agatur".  Sed  ex  mente  gl.  ad  idem  hoc  epi- 
theton  in  collectione  Gregorii  PP.  IX.  trinitas  verius  dicitur  ,,summa", 
quia  omni  trinitate  et  re  alia  prior,  major,  excellentior  est.  Quis 
ut  Deus! 

2)  Patres  concilii  plenarii  baltimorensis  II.  respondentem  rubricam 
scripserant :  ,,de  fide  orthodoxa,  deque  erroribns  serpentibus".  Co]].  lac. 
1.   c.  p.   389. 

dicitur  in  symbolo  athanasiano:  ;;haec  est  fides  catho- 
lica";  et  a  s.  Hieronymo  scribitur  in  expositione  sym- 
boli:  ,;haec  est  fides ,  quam  in  ecclesia  catholica  didi- 
cimus,  quamque  semper  tenuimus  et  tenemus".  C.  Haec 
est  fides  14.  C.  24.  q.  1.  In  Codice  Justiniani  adjecti- 
vum  ;;catholica"  illustratur  tali  glossa  marginali:  ,;ca- 
tholica  fides;  quae  semper,  quae  ubique;  quae  apud 
omnes,  quae  tempore;  loco;  multitudine,  antiquitate; 
universitate  et  consensu  novitati;  parti  et  paucorum 
errantium,  dissensioni  praefertur.  V.  Vincent.  Lyrinen. 
adversus  profanas  novationes".  In  textu  suo  impe- 
rator  subdit:  ;;hanc  legem  (fidei  catholicae)  sequentes; 
christianorum  catholicorum  nomen  jubemus  amplecti: 
reliquos  vero  dementes  vesanosque  judicantes  haere- 
tici  dogmatis  infamiam  sustinere". 

De  primatu  dignitdtis  titulo  praesenti  assignato.  — 
Cur  titulum  ;,de  fide  catholica"  legislatores  primo  loco 
posuerint ;  veteres  interpretes  non  uno  in  loco  aperte 
declarant.  ;;Bonifacius  VIII. ;  conditor  hujus  compila- 
tionis;  —  verba  sunt  gl.  ad  tit.  de  constitut.  in  6.  — ; 
tractaturus  de  jure;  consideravit;  quod  ubi  non  est 
fundamentum;  desuper  aedificari  non  potest.  Idcirco 
pro  sui  operis  fundamento  praemisit  rubricam  de 
summa  trinitate  et  fide  catholica.  Quo  fundamento 
praemisso7  incedit  ad  jura  condenda".  —  In  eandem 
sententiam  scribens  gl.  in  tit.  de  summa  trinitate  in 
Clem.  ;;dicit;  quod  Clemens  (hoc  titulo  operi  suo  prae- 
fixo)  vult  innuere;  id  est  dare  signum  intelligendi; 
quod  (si  secus  faceret)  ipse  aedificaret  sine  funda- 
mento;  et  aedificatum  nullum  esset;  quia  ubi  funda- 
mentum  non  est;  ibi  superaedificari  non  potest".  Et 
gl.  ad  Gregorium  PP.  IX.  rationem  ordinis  titulorum 
ad  altiora  principia  theologica  exigens;  simpliciter  ait: 
;;Quoniam  omne;  quod  non  est  ex  fide;  peccatum  est; 
et  ordo  nostrae  reparationis  a  fide  sumpsit  exordium: 
ideo  de  fide  catholica  primo   est  ag*enduma. 

Ideo  ergo  decreta  fidei  summi  principes  in  capite 
suarum  collectionum  posuerunt;  quod  quae  per  magi- 
sterium  ecclesiae  tanquam  divinitus  revelata  rite  pro- 
posita  sunt  ad  credendum;  ceu  necessarium  fundamen- 
tum  omnis  legislationis  haberent. 

Sed  de  ipsa  hac  credendorum  propositione  seu 
fidei  definitione  ulterius  quaeritur,  utrum  actus  sit 
verae  proprieque  dictae  jurisdictionis;  an  vero  alius 
potestatis,  ecclesiae  divinitus  traditae? 

Dc  rchts  fidci  per  jttrisdictionis  potestatem  ab  ec- 
clesia  dcfinitis.  —  Ex  communi  veteris  scholae  sen- 
tentia  omnis  potestas  ecclesiae  bipartito  distinguitur; 
in  eam  quae  est  jurisdictionis  et  in  alteram ,  quae  est 
ordinis1).  —  Antiquam  hanc  divisionem  plures  recen- 
tiores  juris  doctores  mancam  atque  imperfectam  de- 
clararunt;  ideoque  ad  eam,  ut  ipsis  videbatur,  debite 
complendam,  tertiam  potestatem ,  magisterii  scilicet; 
eamque  ab  utraque  priore  diversam;  invenerunt2).  Alii 
contra  putavere;  retineri  quidem  bipartitam  scholasti- 
corum  divisionem  posse;  sed  authenticum  ecclesiae 
magisterium  potestati  ordinis  esse  attribuendum3). 
Verum  ex  quo  sacrosancta  oecumenica  synodus  vati- 
cana  solemniter  docuit;  ;;ipso  primatu  jurisdictionis 
romani  Pontificis  supremam  quoque  magisterii  pote- 
statem  comprehendi"4);  utriusque  illius  recentioris  sen- 
tentiae  patroni  catholici  plerique  omnes  a  suis  placitis 
recessisse  noscuntur. 


*)  ,,Spiritualis  potestas",  inquit  s.  Thomas,  2.  2.  q.  39,  art.  3.  ,,una 
quidem  sacramentalis,  alia  jurisdictionalis".  Eandem  potestatis  divisio- 
nem  etiam  proponit  part.   3,   q.   6,   art.   2. 

2)  Tn  his  eminet  cl.  Phillips,  qui  eclesiasticae  potestatis  divisionem 
in  scholis  receptam  pluribus  in  locis  mancam  ac  vitiosam  haberi  vult, 
praesertim  in  majori  suo  opere  (Kirchenrechv)  §.  32  (t.  I,  pp,  272 — 275) 
et  §•  77  (*.  ^,  pp.   135—140)- 

6)  Eam  sententiam  praeter  alios  tradiderat  cl,  Vering  anno  1857  in 
ipsis  ilHs  actis  literariis  ,,Archiv  fiir  kath.  Kirchenrecht"  (t.  r,  pp.  547 
— 548),  quae,  defuncto  eorundem  fundatore  barone  de  Moy,  magna  sui 
nominis  laude   dirigere   atque  edere  ])ergit. 

4)  Constit.   Pastor  aeternus,   c.   4. 
Nilles,    Conc.  Baltimor.     II.  2 

Quoniam  atitem  praesentis  doctrinae  frequens  est 
usus  in  institutionibus  ecclesiasticis,  eam  hoc  loco  ex 
ipsa  divina  oeconomia  novi  testamenti  breviter  decla- 
rasse;  a  proposito  nostro  alienum  non  fuerit.  Sic  igitur 
originem  ac  vim  propriam  statutae  bipartitae  divisionis 
potestatis  ecclesiasticae  accipias: 

Proximus  finis  ecclesiae  est  sanctificatio  animarum; 
ex  Christi  Dei  voluntate  obtinenda  per  gratiam  sancti- 
ficantem. 

Gratia  sanctificans  autem  acquiritur  per  duo  media 
conjuncte  adhibenda;  nimirum  per  sacramenta;  acce- 
dente  cooperatione  hominis  sive  per  idoneas  disposi- 
tiones  ad  gratiam  acquirendam ,  sive  per  bona  opera 
ad  eam  conservandam   et  augendam. 

Ad  duplex  hoc  medium  rite  applicandum;  duplex 
a  Christo  instituta  est  potestas  in  ecclesia,  altera  or- 
dinis,  quae  ordinatur  ad  conhxienda  sacramenta  sive 
immediate  ac  perfecte;  sive  mediate  tantum  atque  im- 
perfecte1);  altera  jurisdictions;  quae  ordinatur  ad  coo- 
perationem  fidelium,  ut  par  est;  dirigendam  et;  quan- 
tum  fieri  potest,  efficaciter  urgendam:  ut  adeo  potestas 
jurisdictionis  dici  queat  legitima  faculras  gubernandi, 
pascendi;  regendi  gregem  Christi  tum  quoad  intel- 
lectum  per  doctrinam  rectae  fidei;  quae  praecepti  ritu 
credenda  proponitur;  tum  quoad  voluntatem  per  verum 
proprieque  dictum  imperium;  quo  in  tota  mediorum  oeco- 
nomia  fideles  diriguntur;  ita  ut  ipsa  quoque  sacramen- 
torum  dispensatio  a  potestate  jurisdictionis  dependeat2). 

Directoriae  huic  jurisdictionis  potestati  quum  divi- 
nitus  commissa  sit  cura  totum  hominem  in  sua  coope- 


x)  Potestas  ordinis  sic  accepta  complectitur  etiam  facultatem  sacra- 
mentalia  efficiendi  et  alias  liturgicas  functianes  exercendi ,  qtiae  alicui 
ordinum  gradui  vel  a  Christo  vel  ab  ecclesia  reperitnr  alligata,  quem- 
admodum   scite   docet  Celsissimus  Ai  chner,    Campend,  juris  ccclcs.  §.24. 

2)  Cf.  Tarquini,  Institut.  jt/r/s  cccl.  publ.  1.  2,  c,  I,  n.  3;  ac  vide 
etiam  quae  nos  ipsi  eam  in  rem  scripsimus  in  ?,Zeitschrift  fiir  kath. 
Theologie",   1877..  pp,  285 — 290 

ratione  dirigendi,  ad  ejus  officium  ante  omnia  spectat 
intellectum  infallibiliter  regere  ac  fidelibus  ea;  quae 
tanquam  divinitus  revelata  sunt  credenda,  non  utcun- 
que,  sed  oblig'atorio  modo  proponere.  Unde  et  ipsum 
authenticum  ecclesiae  magisterium  censeri  debet  ele- 
mentum  praecipuum  atque  essentiale  potestatis  juris- 
dictionis,  „ipsoque  jurisdictionis  primatu  suprema  quo- 
que  magisterii  potestas  comprehenditur". 

Sed  ista  de  praesenti  quaestione  pro  instituti  no- 
stri  ratione  animadvertisse  suffecerit.  Qui  plura  scire 
cupit,  jam  adire  poterit  cl.  Schnell,  Die  Gliederung 
der  Kirehengewalten1) ,  a  quo  cuncta  haec,  quae  ad 
bipartitam  ecclesiae  potestatem  pertinent,  copiose  ac 
dilig*enter  explicantur,  solide  etiam  expeditis  speciosis 
illis  rationibus,  quibus  cl.  Scheeben,  Handbuch  der 
kath.  Dogmatik ,  I,  p.  67  miram  suam  sententiam  „de 
magisterio  ecclesiae  inter  utramque  magnam  potestatem 
ordinis  et  jurisdictionis  distribuendo"  non  ita  pridem 
aliis  minus  expertis  suadere  valuit2). 

Quum  omnia  acta  potestatis  jurisdictionis  ad  jus 
canonicum  pertineant,  Summi  Pontifices,  authenticas 
legum  collectiones  edituri,  definitiones  fidei  merito  in 
corpus  juris  assumpserunt;  ipsasque  constitutionibus  ut 
dignitate  ita  et  loco  priores  esse  voluerunt3).  Et  ita 
canones  recte  credendi  non  minus  ad  objectum  disci- 
plinae  juris  canonici  pertinent  quam  regulae  pie  juste- 
que  vivendi.  Propter  amplitudinem  materiae  tamen 
scholastica  consuetudine  inductum  est,  ut  quae  pres- 
sius  ad  definitiones  fidei  atque  ad  moralitatem  actuum 
humanorum  spectant,  institutionibus  theologicis  conce- 
dantur,    juri    canonico    autem    caetera    acta    potestatis 


J)   Tiibinger  Quartalschrift   1888,  pp.  387 — 441. 

2)  Cfr.   cl.  Sagmiiller  in   Literar.    Rundschau,    1889,   p.    13. 

R)  Ex  his  aequus  ac  prudens  lector  facile  intelliget,  per  errorem 
factum  esse  ,  ut  cl.  Meurer  scriberet,  ex  eo  quod  titulus  ,,de  Summa 
Trinitate  et  fide  catholica1'  locum  in  corpore  juris  invenerit,  manifestum 
iieri  ,  illo  tempore  non  valuisse  doctores  inter  jus  et  religionem  distin- 
guere  (Literar.    Rundschau,    18*86,  p.    105). 

2* 

jurisdictionis  reservata  maneant.  Ad  eundem  ferme 
modum  et  nos  ex  canonibus  primo  hoc  titulo  relatis 
alia  ipsi  paucis  interpretabimur,  alia  vero  theologorum 
disceptationi  relinquimus. 

De  variis  canonibus  firimo  huic  titulo  insertis.  — 
Apud  Summos  Pontifices;  corporis  juris  canonici  aucto- 
res;  id  erat  usu  receptum,  ut  articulos  fidei  juxta  de- 
finitiones  generalium;  quae  proxime  praecesserant;  con- 
ciliorum  proponerent.  Sic  Gregorius  PP.  IX.  canones 
dogmaticos  ex  novissimo  concilio  lateranensi  anni  1215 
assumpsit;  Bonifacius  PP.  VIII.  sanctiones  fidei  ulti- 
mae  synodi  lugdunensis  anni  1274  exhibuit;  Clemens 
PP.  V.,  quae  in  concilio  viennensi;  sub  ipso  celebrato 
anno  131 i;  contra  serpentes  haereses  erant  definita; 
in  capite  suarum  decretalium  posuit. 

Antiquum  hunc  morem  secuti  patres  baltimorenses 
praeter  generalem  fidei  professionem  ea  speciatim  hoc 
titulo  dant;  quae  in  concilio  vaticano  anni  1870  circa 
fidem  sancita  et  declarata  sunt  duabus  constitutionibus 
dogmaticis,  altera  „Dei  Filius",  edita  in  tertia  sessione 
d.  24.  Aprilis;  altera  „Pastor  aeternus",  edita  in  quarta 
sessione  d.  18.  Julii  ;  additis  quoque  recentioribus 
„literis  encyclicis  Leonis  PP.  XIII.  fel.  regn.  de  socia- 
listarum  erroribus ;  de  principatu  politico  et  de  matri- 
monio  christiano". 

Constitutio  ,,Dei  filius",  cui  ipsum  concilium  vatica- 
num  praefixit  rubricam  ;;de  fide  catholica";  eos  fidei 
articulos  continet;  quorum  explicationem  ex  schola- 
stica  consuetudine  institutionibus  theologicis  concedi 
monuimus.  —  Altera  vero;  quam  idem  concilium  „pri- 
mam  de  ecclesia  Christi"  inscripsit;  de  praecipuo  con- 
stitutionis  ecclesiae  capite  agit;  nimirum  de  supremo 
primatu  jurisdictionis  romani  Pontificis:  quod  argu- 
mentum  a  nostra  disciplina  alienum  nemo  dixerit.  Ad 
ea  igitur;  quae  synodus  baltimorensis  ex  altera  hac 
constitutione  vaticana  in  primum  suum  titulum  intulit, 
breves  has  annotationes  adscribimus. 

Primatui  romani  Pontificis  quatuor  proprietates 
essentiales  tribui  debent: 

i.  Ut  non  sit  tantum  primatus  honoris;  inspectio- 
nis;  merae  directionis  ac  consociationis;  sed  verae  pro- 
prieque  dictae  jurisdictionis;  quae  nimirum  tres  ejus 
potestates;  legiferam;  judiciariam  et  coactivam  com- 
prehendat. 

2.  Ut  non  sit  potestas  extraordinaria,  tum  denique 
exercenda,  quum  extraordinaria  aliqua  religionis  ne- 
cessitas  id  postulet,  sed  omnino  ordinaria,  quae  Pon- 
tifici  ex  ipso  suo  munere  semper  competat1). 

3.  Ut  non  sit  potestas  mediata  sive  quoad  origi- 
nem  sive  quoad  exercitium;  sed  plane  immediata  quoad 
utrumque  caput. 

4.  Ut  non  sit  potestas  circumscripta;  sed  univer- 
salis  tum  ratione  materiae;  dummodo  ad  ecclesiam 
pertineat  neque  jus  divinum  obstet;  tum  ratione  sub- 
ditorum;  sive  illi  de  populo  sint  sive  pastores. 

Per  vaticanam  istam  primatus  definitionem  nihil 
novi  esse  in  ecclesiam  inductum;  perspici  ex  eo  potest; 
quod  doctores  catholici  multo  ante  jam  certis  argu- 
mentis  ostenderint;  potestatem  primatialem  Romani 
Pontificis  quatuor  recensitis  proprietatibus  esse  in- 
signem2). 

Ex  ignorantia  notionis  terminorum  factum  est,  ut 
adversarii  hujus  veritatis  objicerent;  episcopos;  eccle- 
siae  principes;  per  definitionem  vaticanam  e  superiore 
suo  loco  in  ordinem  simplicium  vicariorum  Papae  esse 
detrusos.  Etenim  vicarius  ille  dicitur;  qui  non  suam, 
sed  ejus  personam  gerit;  cujus  nomine  potestatem  ex- 
ercet;  magistratus  ordinarii  autem  ii  sunt;  qui  pote- 
statem  suo  nomine;  h.  e. ;   officio  proprio  inhaerentem 


*)  Videsis  quae  de  vi  ac  natura  potestalis  ordinariae  serael  atque 
iterum   diximus  in  prima  hujus  commentarii  parte,  pp.    16  et  54. 

2)  Ea  de  re  consuli  possunt  qui  prae  caeteris  sunt  obvii  Phillips, 
Kirchenrecht ,  §.201  (t.  5,  pp.  6  seqq.)  et  Tarquini,  Institut.  juris 
eccl.  publici,  1,  2,  c,   2,  nn.    12  seqq. 

exercent,  licet  dependenter  eandem  exerceant  ab  alio 
superiori  magistratu.  Quamvis  episcopi  potestatem 
jurisdictionis  habeant  per  Summum  Pontificem,  habent 
tamen  ex  divina  ordinatione,  atque  ita  sunt  veri  prin- 
cipes  in  ecclesia  dioecesesque  suas  non  tanquam  alie- 
nas  neque  alieno  nomine,  sed  ut  proprias  regunt. 
Veri  sunt  magistratus  ordinarii  triplici  potestate,  legi- 
fera?  judiciaria  et  coactiva,  instructi;  licet  juxta  divi- 
nam  ecclesiae  constitutionem  in  exercendis  suis  juribus 
a  Summo   Pontifice  dependeant. 

Aliam  difficultatem  ex  summa  illa  episcoporum 
dignitate  petitam ;  quod  sint  veri  apostolorum  succes- 
sores,  commodius  expediemus  titulo  sequenti,  ubi  vim 
ac  rationem  hujus  successionis  paucis  declarabimus. 
Quae  concilium  plenarium  ultimo  loco  ipsis  verbis 
oecumenicae  synodi  de  infallibili  magisterio  romani 
Pontificis  ex  cathedra  loquentis  docet,  ea  clara  esse 
patet  ex  data  jam  notione  potestatis  jurisdictionis ; 
quum  enim  potestas  docendi  ex  praecipuis  principiis 
essentiae  seu  ex  elementis  constitutivis  potestatis  juris- 
dictionis  sit;  haec  autem  ex  divina  ordinatione  Romano 
Pontifici  in  supremo  gradu  in  ecclesia  competat,  ejus 
definitiones  circa  fidem  et  mores  universae  ecclesiae 
praecepti  ritu  ex  cathedra  propositae  necessario  infal- 
libiles  sunt. 

Titulus   II. 

De  personis  ecclesiasticis. 

Caeteris  omnibus  longior  est  titulus  „de  personis 
ecclesiasticis",  extensus  in  capita  novem,  quae,  spectata 
materia,  non  incongrue  in  tres  partes  distinguuntur. 
Priora  septem  capita  de  personis  ecclesiasticis  saecu- 
laribus  tractant ;  capite  nono  eoque  ultimo  agitur  de 
personis  regularibus.  Medium  inter  utrasque  interjacet 
„schema  clericale",  capite  octavo  propositum  sub  ca- 
nonica  rubrica  „de  vita  et  honestate  clericorum",   quod 


Scrics  capitum  hujus  tituli. 

ad  fumbas  classes  referri  cernitur.  Ratione  argumenti 
prima  pars  bipartita  appellari  potest ;  ita  enim  dispo- 
sita  sunt  decreta,  ut  praecedant  personae,  quae  ali- 
quam  partem  in  administranda  dioecesi  habent,  epi- 
scopi  nimirum  et  eorum  in  regimine  adjutores.  Altero 
loco  autem  ea  exhibentur,  quae  clerum  dioecesanum 
g*eneratim  attinent. 

Sunt  autem  cuncta  decreta  per  novem   tituli  capita 
sub  his  rubricis   collata : 
De  episcopis. 

De  consultoribus  dioecesanis. 
De  examinatoribus  cleri  dioecesani. 
De  decanis  seu  vicariis  foraneis 
De  rectoribus  inamovibilibus. 
De  concursu. 
De  clero  dioecesano. 

De  ordinandorum  dioecesi. 
De  sacerdotum  incardinatione. 
De  sacerdotibus  infirmis. 
De  sacerdotibus  lapsis. 
De  vita  et  honestate  clericorum. 
De  regularibus. 
Universa  materia,  in  unum  hunc  titulum  congesta; 
in  corpore  juris  canonici  sedem  suam  habet  variis  dis- 
jectisque  titulis  duorum  librorum,  primi  ac  tertii:   quem- 
admodum  ipsum  titulorum  ordinem  percurrenti  in  oculos 
incurrit. 

Caput  I. 

De   episcopis1). 

Missis  quaestionibus  dogmaticis  de  divinis  episco- 
porum  praerogativis ,  in  scholis  theologorum  decidi 
solitis ,    pauca    tantum    ex  fontibus    disciplinae  nostrae 

*)  De  sublimi  hoc  argumento  multa  et  praeclara  invenies  in  epistola 
pastorali,  quam  rmus.  D.  Otto  Zardetti,  primus  episcopus  sancti  Clo- 
doaldi  (St.  Cloud),  in  st.  Minnesota,  ipso  die,  quo  sacras  infulas  solemni 
ritu  suscepit,  ad  suos  dedit,  hoc  praefixo  titulo :  „Des  Bischofs  Stellung, 
Amt  und   Verantwortung* ,     Einsiedeln,   20,  oct,    1889. 

propriis  afferemus;  quibus  juvenes,  juris  sacri  cupidi, 
non  nihil  juventur  ad  illos  tituli  praesentes  locos  faci- 
lius  intelligendos;  qui  interpretatione  aliqua  visi  fue- 
rint  egere. 

Et  ut  a  ,;splendidissima  illa  dig-nitate  ?  quam  cum 
episcopis  Christus  communicavit"1) ;  commentationis 
nostrae  initium  ducamus;  inter  omnes;  qui  catholico 
nomine  gloriantur;  constat,  propriam  episcopalis  ex- 
cellentiae  causam  ex  successione  apostolica  esse  pe- 
tendam ;  ideo  enim  episcopi  veri  ac  proprie  dicti  prin- 
cipes  ecclesiae  sunt;  quia  apostolis  in  regenda  ecclesia 
successerunt2).  Ne  vero  apostolica  haec  successio  in 
pravum  adversariorum  sensum  contra  supremum  pri- 
matum  Romani  Pontificis  perverse  detorqueatur;  ita  est 

De  episcopis  apostolorum  successoribus  ex  principiis 
juris  ecclesiastici  arbitrandum: 

Delecti  a  Christo  apostoli  duplicem  sustinuere  per- 
sonam;  apostolorum  et  episcoporum ;  proindeque  fa- 
cultates  ac  praerogativae  ipsis  tributae  in  duplici  dif- 
ferentia  ita  versantur,  ut  aliae  sint  propriae  aposto- 
latus;  cum  apostolorum  personis  exstinguendae3),  aliae 
vero  propter  ordinem  atque  indelebilem  characterem  epi- 
scopalem  cum  successoribus  episcopis  communicandae. 

Episcopi  non  sunt  apostolorum  in  apostolatu  suc- 
cessores ;  sed  in  episcopatu  tantum.  Licet  autem  am- 
plissima  illa  in  totum  orbem  potestate  caeterisque  apo- 
stolatus  praerogativis  careant;  sunt  tamen  veri  nominis 
principes;  vero  proprieque  dicto  imperio  divina  ordi- 
natione  per  Romanum  Pontificem  accepto  pollentes,  qui 
territoria  sibi  assignata  ut  provincias  proprias  regunt. 


*)  Ita  patres  baltimorenses  divinum  episcoporum  in  ecclesia  princi- 
patum  jure  merito   appellant  h.  t.,  n,   12. 

2)  Huc  praeter  alias  faciunt  sententiae  canonicae :  „apostolis  dece- 
dentibus,  in  locum  eorum  successerunt  episcopi".  C.  In  novo  2.  dist.  21  ; 
ct  „Quonim  vices  in  ecclesia  habeant  episcopi  ?  .  .  .  PrO  apostolis  con- 
stituti  sunt  episcopi".     C.  Quorum  6.   dist.  68. 

3)  Ejusmodi  inter  alias  sunt  inspiratio  in  scribendo ,  amplissima  in 
universum  orbem  tcrrarum  potestas. 

1  laec  successio  in  principatu  ecclesiasticu  nun  ita 
est  accipienda,  ac  si  singulis  apustolis  singtuli  succes- 
sissent  episcopi,  verum  ita  est  intelligenda,  ut  collegio 
apostolorum  generatim  successisse  in  regimine  eccle- 
siae  dicatur  collegium  episcoporum ;  nemine  ex  apo- 
stolis;  praeter  unum  Petrum  in  romana  sede;  proprium 
determinatumque  successorem  habente1). 

Tandem  apostolorum  episcoporumque  collegium 
sejunctum  a  capite  suo  Petro  cogitari  nunquam  potest2). 

Et  ista  quidem  sufficiant  ad  vim  et  rationem  suc- 
cessionis  apostolicae  explicandam  atque  ad  evertenda 
commenta  et  sophismata,  quae  in  variis  liberculis  in 
Germania  et  alibi  adversus  primatum  Romani  Ponti- 
ticis  ex  permanenti  episcoporum  successione  in  divi- 
num  apostolorum  principatum  identidem  facta  leguntur. 

De  officiis  episcopi. 

Quod  canones  clericis  generatim  praescribunt,  ut 
,;interpretentur  primo  vocabulum  suum,  et  nominis  de- 
iinitione  prolata;  nitantur  esse  quod  dicuntura3j :  id 
speciatim  etiam  ad  episcopos  translatum  volunt,  prae- 
cipuis  eorum  muneribus  iterum  ac  tertio  ex  ipsa  appel- 
latione  deductis.  Et  quoniam  utriusque  juris  auctoribus 
solemne  est?  ex  nominum  interpretatione  argumenta 
eruere,  et  vocabulorum  notatione  praestabilita  de  ipsis 
rebus  judicare;  alienum  a  nostra  disciplina  non  fuerit, 
paucis  quibusdam  sententiis  e  corpore  juris  sacri  in 
rem  praesentem  allatis  usum  canonicum  argumenti  ex 
etymologia  nominis  hausti  ante  oculos  posuisse. 

S.  Isidorus  hispalensis,  variorum  ecclesiasticorum 
graduum    nomina    exponens,    scribit    c.   Cleros    i.  dist. 

x)  Haec  et  alia  plura  ,,de  episcopis  apostolomm  si;ccessoribns'-  a 
nobis  annotata  reperies  in  Kalendario  titriusque  eccles,,  t.  I,  pp.  460  —  462. 

2)  Distinctione  facta  inter  dignitatem  apostolatus,  omnibus  apostolis 
communem  ,  et  primatus  excellentiam ,  soli  Petro  competentem  ,  dicitur 
Petrus  caeteris  apostolis  ,,par  honore  et  potestate"  ratione  apostolatus, 
sed  ,,aliis  major  in  administratione"  ratione  primatus:  qua  de  re  vide 
gl.   in  c.  In  novo  cit.  v.   Pari,  3)  C.  Clericus   5.   C.    12.   q.    1. 

2i,  §.7.  „Episcopatus  vocabulum  inde  ductum;  quod 
ille  qui  efficitur  episcopus,  superintendat;  scilicet  curam 
g"erens  subditorum;  oxoiteiv  enim  graece;  latine  inten- 
dere  dicitur.  Episcopi  autem  graece;  latine  specu- 
latores  interpretantur ;  nam  speculator  est  praepositus 
in  ecclesia  dictus,  eo  quod  speculatur;  et  perspiciat 
populorum  infra  se  positorum  mores  etvitam"1).  —  Et 
s.  Hieronymus,  recitatis  verbis  s.  Petri  „regite  gre- 
gem  Christi,  et  inspicite  non  ex  necessitate  sed  vo- 
luntarie",  interpretationis  ergo  subdit  c.  Legimus 
24.  dist.  93:  „quod  quidem  graece  significantius  dicitur 
IjtiOKOTtovvTsg,  id  est,  superintendentes;  unde  et  nomen 
episcopi  tractum"2).  —  S.  Augustinus  tandem  ad  verba 
s.  Pauli:  „qui  episcopatum  desiderat;  bonum  opus  de- 
siderat"  in  eandem  sententiam  animadvertit  c.  Qui 
episcopatum  11.  C.  8.  q.  1.  „exponere  voluit;  quid  sit 
episcopatus :  quia  nomen  est  operis,  non  honoris. 
Graecum  est  enim  atque  inde  ductum  vocabulum,  quod 
ille;  qui  praeficitur,  eis  quibus  praeficitur7  superinten- 
dit;  curam  eorum  scilicet  gerens;  'eni  quippe  super; 
oxo7tog  vero  intentio  est.  Ergo  episcopos;  si  velimus; 
latine  superitendentes  possumus  dicere;  ut  inte'Jigat; 
non  se  esse  episcopum;  qui  praeesse  dilexerit;  non 
prodesse"3).  Talem  vides  ex  ipsa  vocabuli  interpre- 
tatione  factam  declarationem  muneris  episcopi. 

„Nominis  definitione  prolata"  scilicet  manifestum 
est;  episcopi  esse,  „populo  sibi  commisso  superinten- 
dere ;  vitam  et  mores  subditorum  speculari ,  curam 
eorum  gerere;  iisque  non  ex  necessitate;  sed  volun- 
tarie  prodesse".  —  Ut  autem  episcopi  revera  „nitan- 
tur  esse;  quod  dicuntur'';  patres  baltimorenses  princeps 
illud  munus  episcopale  praesenti  titulo  pluribus  con- 
tinentur  numeris  graviter;  accurate  ac  solide  prose- 
quuntur;  praecipuis  episcoporum  officiis  singillatim  ex- 


x)  Ex  Etymol.  1.   7,  c.    12. 

2)  Ex  epist.   85    ad  Evagrium   episcop.  t.   2. 

3)  Ex  operc  de  civitate   Dei,   1.    19,  c.    19. 

plicatis,  pastorum  praesertirn  ac  principum;  additis 
etiam  regulis,  quibus  diligenter  servatis  in  posterum 
idoneae  episcoporum  electioni  in  dissitis  illis  ecclesiis 
sapienter  provideatur. 

De  officio  pastoris. 

Ad  tria  capita  jus  ea  reducit,  quae  pastoris  ofti- 
cium  spectant;  primo  enim  requirit;  ut  pastor  oves 
suas  sufficienter  cognoscat;  deinde  ut  cognitas  prae- 
eundo  ad  salutaria  pascua  educat;  tertio  tandem  ut 
ad  pascua  eductas  a  lupis  et  aliis  inimicis  tueatur. 

De  officio  pastoris  oves  cognoscendi. 

Sufficientem  gregis  sui  cognitionem  pastor  habere 
censetur;  si  adeo  exactam  gregis  sui  notitiam  sit  asse- 
cutus;  ut  ;;proprias  oves  nominatim  vocare"1)  possit; 
h.  e.;  si  determinate  sciat;  quid  singulis  expediat;  quave 
ratione  unicuique  secundum  propriam  indigentiam  sit 
providendum.  Tunc  enimvero  cum  summo  pastore 
Christo  dicere  potest:  ;;ego  cognosco  oves  meas;  et 
cognoscunt  me  meae"2).  Hinc  sacri  ecclesiae  canones 
ad  episcopos  transferunt  verba  Salomonis:  ;;diligenter 
agnosce  vultum  pecoris  tui;  tuosque  greges  considera"3); 
eaque  adeo  stricte  accepta  volunt;  et  ubi  non  amplius 
rite  servari  valeant;  antiquam  dioecesim  in  plures 
dividi  jubeant4). 

Determinatae  huic  singulorum  notitiae  pastorali 
procurandae    duo  alia  munera    episcopi  veluti   totidem 


x)  Joan.    10,  3.  2J   Ibid.    10,    14.  3)   Prov.   27,   23. 

4)  Huc  refertur^  quod  Joannes  PP.  XXII.  scribit  in  Extrav.  com. 
Sedes  Apostolica  un.  de  offic.  delegati  :  „Ad  divini  cultns  augmentum 
et  ad  salutem  populi ,  quem  in  nonnullis  civitatibus  et  dioecesibus  sic 
multiplicarat  Altissimus,  quod  in  earum  singulis  singulorum  vultus  ne- 
quibat,  ut  deceret,  unicus  pastor  inspicere  aut  alias  partes  boni  pastoris 
implere,  .  .  .  dioeceses  in  plures  duximus  dividendas".  —  Eadem  ferme 
verba  occurrunt  in  alia  Extrav.  com.  Salvator  noster  5.  de  praebendis, 
et  in  Extrav.  Joannis  PP,  XXII,   Sedes   apostolica    1.   de   concess.  praeb. 

media  conducunt;  canonica  dioecesis  visitatio  et  per- 
sonalis  in  ea  residentia:  quod  utrumque  officium  legibus 
tridentinis  et  recentioribus  decretis  Sedis  Apostolicae 
accurate  est  definitum1),  atque  ab  obviis  quibusvis 
auctoribus  late  evolutum. 

Ex  mente  synodi  baltimorensis  in  lustranda  dioe- 
cesi  g"eneratim  omnia  fieri  debent  secundum  ea;  quae 
sacris  legibus  sunt  constituta.  In  tribus  articulis  tamen 
tantisper  a  jure  communi  recedi  permittitur,  i.  ut  visi- 
tatio;  quam  episcopus  ex  lege  tridentina  altero  quoque 
anno  obire  debet  aut  per  se  ipsum  aut;  legitime  impe- 
ditus;  per  alium  virum  idoneum,  saltem  intra  triennium 
absolvatur:  quod ;  quamvis  non  expresse  dicatur,  ideo 
non  immerito  concessum  credimus;  quod  dioeceses  illae 
nimis  late  pateant;  quam  ut  totum  visitationis  nego- 
tium  duorum  annorum  spatio  rite  confici  possit;  2.  ut 
episcopus,  etiam  per  seipsum  dioecesim  visitaturus, 
speciales  convisitatores  pro  examinanda  bonorum  tem- 
poralium  administratione  ;;secum  ducat":  qua  lege  ca- 
nones  eum  non  obstringunt;  si  ipse  visitationis  munere 
fungatur;  3.  ut  quae  ex  juris  sacri  praescripto  „relatio 
status  dioecesis"  Sedi  apostolicae  est  facienda  in  visi- 
tatione  ss.  liminum,  ab  episcopis  americanis  singulis 
quinquenniis  Romam  transmittatur :  quod  ideo  factum 
patet,  ut  Papae;  cui  a  Christo  commissa  est  cura  et 
administratio  ecclesiae  universae;  varia  ac  commuta- 
bilis  conditio  novarum  illarum  dioecesium  semper  com- 
perta  sit. 

Ouod  in  iine  decreti  n.  13  statuitur  „de  expensis 
visitationis  provideri  in  synodo  dioecesana",  id  non 
omnino  alienum  a  jure  communi  censendum  est.  Quam- 
vis  enim  omnes  illae  expensae;  quae  uno  „procurationis" 
nomine  veniunt  in  jure2);  generatim  loquendo  ex  redi- 


*)  De  visitatione  episcopatus  agit  concil.  trident.   sess.   24,  c.  3;  de 
residentiae  obligatione  sess.   23,   c.    I,  utrobiqne,   de   reformatione. 

2)  Cfr.  Lib.  3,  tit    39.  „de  censibus,  exactionibns  ct  procurationibus". 

tibus  ecclesiasticis  ab  iis  praestari  debeant,  qui  visi- 
tantur;  possunt  tamen  variis  modis  solvi ;  alibi  enim 
ipsum  hospitium  cum  alimentis  caeterisque  necessariis 
praebetur;  alibi  certa  vis  pecuniae  illorum  loco  datur; 
alibi  gubernium  civile  visitationis  expensis  providet; 
alibi  alia  ratione  congrua  visitantis  sustentatio  cura- 
tur.  —  Quum  autem  in  fecentibus  Americae  dioece- 
sibus  nec  consuetudine  nec  particulari  lege  quidquam 
reperiatur  statutum  circa  modum  necessarios  visita- 
tionis  sumptus  praestandi,  concilium  plenarium  ejus  rei 
definitionem  merito  synodis  dioecesanis  commissam 
voluit. 

Sed  et  alia  eaque  gravior  causa  erat;  cur  synodis 
dioecesanis  facultas  fieret,  procurationis  negotium  novis 
statutis  finiendi;  nimirum  paucitas  ecclesiarum  et  per- 
sonarum  visitatarum ;  quae  ex  jure  communi  ad  prae- 
standam  procurationem  obligantur.  Ex  generali  ec- 
clesiae  lege  quippe  ab  onere  procurationis  visitanti  sol- 
vendae  eximuntur  i  laici  omnes,  licet  et  ipsi  canonice 
visitentur;  2.  clerici  beneficio  carentes;  immo  3.  et 
beneficiati ;  qui  ultra  proventus  ad  propriam  sustenta- 
tionem  necessarios  nihil  ex  ecclesiasticis  reditibus  per- 
cipiunt;  4.  oratoria  privata ;  hospitalia  et  alia  loca  pia 
pro  pauperibus  et  infirmis  deputata;  6.  tandem  eccle- 
siae  pauperes;  quae  vix  habent;  quod  ad  cultum  divi- 
num  est  peragendum  requiritur1).  —  Quibus  omnibus 
demptis  in  America  ferme  non  remanent  nisi  solae 
missiones  inamovibiles  earumque  rectores;  quos  veris 
beneficiatis  accenseri  posse  supra  docuimus  in  priori 
commentarii  parte  p.  201.  —  Ut  ergo  praeter  jus  com- 
mune  necessarii  fontes  legitime  aperirentur;  unde  epi- 
scopo  dioecesim  lustranti  congrua  sustentatio  sumi 
posset;  concilium  plenarium  sapienter  statuit;  ut  „de 
expensis  visitationis  in  synodo  dioecesana  provideretur". 


5)  De  regularibus  exemptis   sermo   esse  non   potest,    quia   visitationi 
episcopi  non   subjacent. 

De  officio  pastoris  oves  ad  pascua  educendi. 

Ad  pastoris  officium  altero  loco  pertinet;  ut  oves 
proprias  sufficienter  cog*nitas  praeeundo  ad  pascua 
salutaria  emittat,  h.  e.;  ipsarum  necessitatibus  sibi  per- 
spectis  pro  viribus  succurraj:,  docente  pastorum  prin 
cipe  Christo  Jesu:  ;;et  educit  eas"1)  de  stabulo  famis 
ad  panem  vitae  et  intellectus;  de  tenebris  ignorantiae 
ad  lumen  scientiae ,  de  luto  spurcitiae  ad  lavacrum 
animae;  de  mundanis  desideriis  ad  divinorum  contem- 
plationem.  —  ;;Et  vadit  ante  easa2)  velut  signum  ad 
quod  omnium  oculi  diriguntur.  —  Haec  generatim  de 
pascuis  gregi  praebendis.  Speciatim  vero  praescri- 
bunt  canones;  ut  pastor  ;;populum  suum  verbi  divini 
praedicatione;  sacramentorum  administratione  bonorum- 
que  omnium  operum  exemplo  pascere  studeat"3).  De 
singulis  pauca. 

Ac  primo  quidem  de  necessitate  praedicationis 
accipe  classicum  juris  nostri  textum:  ;;Inter  caetera, 
quae  ad  salutem  spectant  populi  christiani;  pabulum 
verbi  Dei  permaxime  sibi  noscitur  esse  necessarium4): 
quia  sicut  corpus  materiali;  sic  anima  spirituali  cibo 
nutritur;  eo  quod  non  in  solo  pane  vivit  horao,  sed 
in  omni  verbo;  quod  procedit  de  ore  Dei.  Unde  quum 
saepe  contingat,  quod  episcopi  .  .  .  per  seipsos  non 
sufficiunt  ministrare  verbum  Dei  populo;  maxime  per 
amplas  dioeceses  et  effusas;  generali  constitutione  san 
cimus;  ut  episcopi  viros  idoneos  ad  sanctae  praedica- 
tionis  officium  salubriter  exequendum  assumant  .  .  . 
qui  plebes  sibi  commissas  vice  ipsorum    (quum  per  se 


!)  Joan.    10,  3. 

2)  Ibid.    io,   4. 

3)  Concil.  trident.  sess.   23,   c.    I.   de  reformat. 

4)  Hnic  consonat  c.  Inter  cnnctos,  de  prfvilegiis  I.  Extrav.  com. 
„Post  baptismnm  inter  caetera  magis  ad  salntem  neccssaria  est  propo- 
sitio  verbi  Dei,  quo  andientes  ilhid,  qnod  est  victoria  nostra,  instrmintnr 
in  iidc,   docentnr  fugienda   fugere  eL  sectanda  sectari". 

iidem  nequiverint)  .  .  .  verbo  aedificent  et  exemplo"1). 
Ejus  necessitatis  causam  altius  etiam  repetens  scribit 
s.  Nicolaus  PP.  I.  „Dispensatio  est  nobis  coelestis 
seminis  injuncta.  Vae7  si  non  sparserimus !  Vae ,  si 
tacuerimus !  Quod  quum  electionis  vas  formidet  et 
clameta):  quanto  magis  cuilibet  exiguo  metuendum?a:!) 

Apostolus  autem,  cujus  auctoritate  sanctus  Papa 
onus  praedicandi  hoc  canone  „a  majori"  confirmat4), 
praedicationis  munus  adeo  sui  proprium  agnovit,  ut 
non  dubitarit  asserere,  se  non  ad  baptizandum,  sed  ad 
evangelizandum  fuisse  missum5). 

Alii  multi  sunt  canones  de  eodem  hoc  doctoris 
officio,  episcopis  divinitus  injuncto ,  quos  singillatim 
persequi  longum  est  ac  non  necessarium.  Id  unum 
ex  iis  enotamus,  munus  sacras  in  templo  conciones 
habendi,  a  concilio  tridentino  ita  proprium  episcopo- 
rum  esse  declaratum,  ut  illud  caeteri  clerici  sine  eorum 
venia  aut  consensu  exercere  prohibeantur6). 

Et  ita  hodieque;  ut  olim7);  praedicationis  officium 
suo  modo  „privilegiatum"  censetur8).  Sed  haec  de 
pastorali  officio  divinum  verbum  populo  nuntiandi 
satis  multa. 


J)  C.  Inter  caetera  15.  X.   de  offic.  jtid.  ordinarii.   (Tnnocent.  PP.  TIT. 
in   conc.  gener.   an.    1215). 

'-)   „Vae  mihi  est,  si  non  evangelizavero  !"     I.  Cor.   9,    TQ. 

^)   C.   Dispensatio   5.  fin.   dist.  43. 

4)   Ita  gl.   ad  hunc  canonem,  v.   quanto   magis. 


5)  I.   Cor.    1,    17. 


6)  Ea  de  re  concilium  sess.  24,  c.  4,  de  reform.  constituit :  ,,nullus 
autem  saecularis  sive  regularis,  etiam  in  ecclesiis  suorum  ordinum,  con- 
tradicente  episcopo  praedicare  praesumat".  Et  sesr,.  5,  c.  2,  de  reform. 
regularibus  speciatim  prohibuit  ,,praedicare  in  ecclesiis  non  suorum  or- 
dinum  sine  episcopi  approbatione ,  vel  in  ecclesiis  suorum  ordinum  sine 
episcopi  benedictione". 

7)  C.   Ouod   Dei  timorem   5.  X.   de  statu   monachor. 

8)  ,,Tn  hoc  est  privilegiatum ,  ait  gl.  ad.  c.  cit. ,  quia  nemo  debet 
praedicare,  nisi  ei  sit  commissum  ab  episcopo  loci  vel  ab  Apostolica 
Sede  (uti  habetut)  c.  Excommunicamus  T3.  §  Ouia  vero  X.  de  liae- 
reticis. 

Alterum  et  opiparum  pabulum,  quod  pastor  ani- 
marum  ovibus  sibi  commissis  parare  et  subministrare 
debet;  sunt  sacramenta  ipsis  necessaria,  ut  vitam  chri- 
stianam  rite  auspicentur,  fideliter  prosequantur  ac  feli- 
citer  finiant.  Neque  sejungi  ab  iis  possunt  sacramen- 
talia  caeteraeque  functiones,  ad  exercitium  potestatis 
ordinis  spectantes,  quibus  fidelium  pietas  excitari  solet 
ac  foveri.  Et  quamvis  pleraque  elementa  ad  hanc 
pascuorum  speciem  pertinentia  per  sacerdotes  in  par- 
tem  sollicitudinis  episcopalis  assumptos  populo  sub- 
ministrentur ;  plura  alia  tamen  episcoporum  sunt  pro- 
pria;  quae  sacerdotibus  vel  nullatenus  permittuntur1) 
vel  via  extraordinaria  tantum  per  Sedem  Apostolicam 
conceduntur2).  Sed  sive  episcopus  haec  per  se  prae- 
stet,  sive  „alios  idoneos  sacerdotes  habeat  coopera- 
tores  in  iis.,  quae  ad  salutem  spectant  animarum"3): 
ipse  ubique  „praeordinator  in  cunctis"   habetur  et  est4). 

Tertio  tandem  „bonorum  omnium  operum  exem- 
plo"  gregem  esse  pascendum,  omnis  aetatis  canones 
clamant.  Ne  autem  lector  ex  superflua  textuum  serie 
molestiam  trahat,  pauca  tantum  principia  ex  corpore 
juris  sacri  adscribimus. 

„Episcopi;  presbyteri  ut  diaconi  debent  magnopere 
praevidere,  ut  cunctum  populum,  cui  praesident,  con- 
versatione,  sermone  et  scientia  praeeant"5).  —  Pasto- 
ris  vita  in  exemplum  debet  esse  discipulis  .  .  .  ut  ex 
sedula  visione  ejus  conversationis  exemplum  profectus 
sumant6).  —  rEpiscopus  ad  curam  aliorum  positus  in 
seipso    debet    ostendere,    qualiter    alios    in    domo    Dei 


*)  Hxic   spectut  administratio  sacramenti  ordinis. 

2)  Ejusmodi  praeter  alia  sunt  collatio  sacramenti  confirmationis  ; 
confectio  chrismatis  et  olei  infirmortim ;  sacrarum  virginum ,  altarium, 
ecclesiae  consecratio  ejusque  post  pollutionem   expiatio. 

3J  C.    Inter  caetera  cit. 

4)  C.    Perlectis    i.   dist.   25. 

5)  C.   Oualis  enim   erit  2r.    C.   8,   q.    I.   (s.   Hieronymus). 
^)   C.   Quum   pastoris    58.     C.    2.   q.    7.   (s.    Gregorius    M ,). 

oporteat  conversariu *),  —  „Etsi  deceat  quoslibet  sub- 
ditorum  curam  exhibere  sollicite,  et  per  omnia  velut 
lucis  filios  ambulare;  hoc  tamen  praecipue  ab  ipsis 
exigitur ,  qui  constituti  per  altitudinem  dignitatis,  ut 
in  specula;  circa  commissas  sibi  plebes  pastorum  simul 
et  custodum  partes  implere  tenentur,  et  coram  ipsis 
laudabilium  operum  exemplo  lucere"2). 

Sed  praestat  „summulam"  exhibere;  in  quam  vetus 
interpres  horum  aliorumque  similium  locorum  senten- 
tias  redegit:  „Omnes  quidem;  ait;  qui  veniunt  in  hunc 
mundum;  illuminari  debent  a  claritate  Verbi;  a  sole  ju- 
stitiae.  Ast  sacerdotes;  pastores  plebis  christianae; 
inter  homines  sibi  concreditos  debent  esse  instar  cry- 
stalli  pellucidi  et  radiantis;  in  quod  radii  solis  inci- 
dentes  in  caeteros  homines  refunduntur.  Quod  eo 
fortius  obtinet  in  episcopis;  qui  lux  sunt  mundi  et  lu- 
cerna  super  candelabrum  posita,  ut  luceat  omnibus; 
qui  in   domo  sunt"3). 

Et  iste  quidem  est  triplex  animorum  pastus;  ad 
quem  et  synodus  baltimorensis  oves  Christi  per  epis- 
copos  educi  jubet.  Prae  caeteris  autem  majorem  in 
modum  tertium  pabuli  genus  commendat;  quod  sub- 
ditis  „bonorum  omnium  operum  exemplo"  praeberi  ex 
jure  didicimus.  Eum  in  finem  episcopos,  post  datam 
generalem  admonitionem  de  evellendis  duabus  praeci- 
puis  vitiorum  pastoritiorum  radicibus;  luxu  nimirum 
et  avaritia,  ad  apostolicam  vivendi  regulam  expresse 
remittit:  cujus  quum  omnia  tredecim  capita  in  ipso 
corpore  juris  canonici  singillatim  sint  proposita  ac  plu- 
rimis  textibus  illustrata4);  non  est  cur  aliam  explica- 
tionem  addamus. 


x)  C.  Ouum  in  cunctis  7.  X.   de  electione  (concil.  generale  a.  T215). 

2)  C.  Etsi  deceat  3.   de  maj.  et  obed.   Extrav.   com. 

3)  Matth.   5,    14—15. 

4)  Apostolicam    hanc   regulam    per    partes   descriptam    omnigenisque 
canonibus  declaratam  habes  in  corpore  juris   a  dist.   25   ad   dist.  48. 

Nilles,    Conc.  Baltimor.     II.  3 

De  officio  pastoris  oves  a  ferarum  incursibus  praeservandi. 

Tertium  pastoris  munus  in  eo  est,  ut  oves  pro- 
prias  ad  salutarem  pastum  eductas  ab  omnibus  nocivis 
atque  inimicis  tueatur;  docente  omnium  pastore  Christo 
Domino:  „et  quum  proprias  oves  emiserit,  ante  eas 
vadit"1),  ut  fortis  minister  ac  robustus  armiger,  suum 
praecedens  gregem;  ut  tutam  ab  inimicorum  insidiis 
reddat  viam  et;  si  quid  periculi  a  lupo  rapaci  perspe- 
xerit  imminere;  se  statim   pro    salute    gregis    opponat. 

Quam  vigilantiam  ac  sollicitudinem  canones  in 
praecipuis  virtutibus  boni  postoris  ubique  ponunt. 
„Inter  cunctas  sollicitudines  nostras;  inquit  Benedictus 
PP.  XI.,  quibus  nos  pastorale  premit  officium,  illa 
debet  esse  praecipua;  ut  gregi  dominico;  nobis  superna 
dispositione  commisso;  animarum  cura  non  desit;  ne 
illum  lupus  rapax;  antiquus  serpens;  humani  generis 
inimicuS;  invadat"2).  Et  Sixtus  PP.  IV.  in  recentiori 
decretali  declarat:  „Quemadmodum  operosi  vigilisque 
pastoris  solertia  oves  suae  custodiae  deputatas  curat 
a  ferarum  praeservare  incursibus  et  ad  statum  pros- 
perum;  foetu  multiplicato?  perducere :  ita  quoque  nos; 
quibus  dispositione  superna  universi  gregis  dominici 
sollicitudo  commissa  est  ....  studiis  nitimur  indefes- 
sis"etc.3).  —  Quomodo  autem  „latratu  canum  et  ba- 
culo  pastorum  lupi  sint  a  grege  arcendi";  pluribus  ex- 
sequitur  s.  Gregorius  M.  c.  Sit  rector  i.  dist.  43,  quem 
ipse  adeas. 


*)  Joan.    10,  4. 

2)  C.  Inter  cunctas  1.  de  privilegiis.  Extrav.  com.  Varias  nocendi 
artes  inimici ,  a  quibus  pastor  gregem  suum  tueri  debet,  significantiori 
hac  forma  describit  Bonifacius  PP.  VIII.  C.  Sancta  Komana.  un.  de 
religiosis  domibus:  ,,ne  sub  ovina  pelle  gregem  dominit  um  truculentia 
lupi  rapacis  invadat,  sub  pietatis  imagine  virus  haereticae  pravitatis  ob- 
repat,  et  sub  praetextu  conversationis  angeHcae  incautis  mentibus  spi- 
ritus  malignus  illudat". 

,!)   C.   Quemadmodum   4.   de  poenitent.   et  remiss.   E&tr-av.   com. 

Summos  Pontifices;  „dominici  gregis  saluti  semper 
intentosal);  in  exemplum  sibi  sumpserunt  patres  balti- 
morenses;  decretum  suum  a  gravissima  hac  obligatione 
vigilantiae  pastoralis  episcopis  inculcanda  solemniter 
exorsi. 

De  officio  principis. 

Supra  jam  animadversum  est  pp.  21  —  22,  competere 
episcopis  verum  proprieque  dictum  imperium ;  tres 
ejus  potestates  comprehendens,  legiferam,  judiciariam, 
coactivam.  —  Hoc  loco  concilium  plenarium  de  exer- 
citio  ipsius  imperii  episcopalis  seu  de  regimine  agit, 
propositis  variis  normis,  quas  in  usu  potestatis  sibi 
concessae  sequi  debeant  episcopi.  Versantur  autem 
in  duplici  differentia;  quae  synodus  episcopos  in  mu- 
nere  suo  administrando  ob  oculos  habere  vult.  Ac 
primo  quidem  regulae  dantur;  ad  quas  exigendum  est 
potestatis  jurisdictionis  exercitium  respectu  habito  ad 
subditos ;  deinde  vero  praescribitur;  quidnam  servari 
oporteat  respectu  superioris,  h.  e.;  romani  Pontificis; 
a  quo  episcopi  ex  ecclesiae  constitutione;  in  regimine 
dependent. 

De  canonica  gregis  regundi  ratione. 

Sacris  canonibus  innixi;  patres  baltimorenses  epi- 
scoporum  imperium  generatim  moderatum  volunt  esse 
ac  mite ;  eos  proinde  graviter  adhortantur  de  prae- 
cipua  obligatione  principis  ecclesiastici;  fideles  sibi 
subjectos;  nominatim  clericos;  decenti  humanitate;  cari- 
tate;  benevolentia  tractandi  atque  in  administranda 
justitia  lenitatem  cum  severitate  prudenter  miscendi; 
quantum  id  bonum  commune  et  uniuscujusque  per- 
sonae  profectus  fieri  sineret.  —  Perspicuus  est  textus 
concilii  nec  aliud  opus  fuerit,  quam  ut  potiora  ejus 
incisa  verbis  canonicis  breviter  circumscribantur. 


')  C.   Etsi   dominici   5.   de  privilegiis.    Extrav.  com.  et  alibi  passim. 

3* 

Magistratibus  ecclesiasticis  canones  prae  caeteris 
has  regulas  tradunt,  ut  subditos  prudenti  rectoque  im- 
perio  regant. 

„Tales  erga  subjectos  nostros  debemus  existere; 
quales  nobis,  si  subjecti  fuissemus;  nostros  vellemus 
esse  praepositos"1). 

„Episcopi  honorent  clericos  quasi  clericos,  ut  et 
ipsis  a  clericis  quasi  episcopis  honor  deferatur.  Sci- 
tum  est  illud  oratoris  Domitii :  cur  ego;  inquit;  te  ha- 
beam  ut  principem;  quum  tu  me  non  habeas  ut  sena 
torem?  .  .  .  Recordemur  semper;  quod  apostolus  Petrus 
praecipit  sacerdotibus :  Pascite  eum;  qui  in  vobis  est 
gregem  Demini;  providentes  non  coacti;  neque  ut  do- 
minatores  in  clero;  sed  forma  facti  gregis  ex  animo"2). 

Ouomodo  autem  speciatim  lenitas  cum  severitate 
sit  opportune  socianda  multis  canonibus  docetur  dist.  45  ; 
ut  ecce  c.  9:  „disciplina  vel  misericordia  multum  de 
stituitur;  si  una  sine  altera  teneatur.  Sed  circa  sub- 
ditos  suos  inesse  rectoribus  debet  et  juste  consolans 
misericordia  et  pie  saeviens  disciplina  ....  Miscenda 
ergo  est  lenitas  cum  severitate;  faciendumque  quod- 
dam  ex  utraque  temperamentum;  ut  neque  multa  asper- 
tate  exulcerentur  subditi;  neque  nimia  benignitate  sol- 
vantur  .  .  .  Sit  amor;  sed  non  emolliens ;  sit  rigor;  sed  non 
exasperans ;  sit  zelus;  sed  non  immoderate  saeviens ; 
sit  pietas;  sed  non  plusquam  expedit;  parcens"3).  — 
Et  c.  14:  „Cunctis  rectoribus  utraque  (mansuetudo  be- 
nignitatis  et  districti  jura  regiminis)  summopere  sunt 
tenenda;  ut  nec  in  disciplinae  vigore  benignitatem 
mansuetudinis;  nec  rursum  in  mansuetudine  districtio- 
nem  deserant  disciplinae :  quatenus  nec  a  compassione 
pietatis  obdurescant;  quum  contumaces  corrigunt;  nec 
disciplinae  vigorem  molliant;  quum    infirmorum  animos 


*)  C.   Quorundam  6.  dist.  74.  (s.   Gregor.  M.). 
2)  C.   Esto  subjectus,   7.  dist.  95.  (s.   Hieronym.). 
r>)  C.    Disciplina  9.   dist.   45.   (s.   Gregor.   M.). 


Cap.  I.     De  episcopis.  37 

consolantur.  Regat  ergo  disciplinae  vigor  mansue- 
tudinem,  et  mansuetudo  ornct  vigorem;  et  sic  alterum 
commendctur  ex  altero,  ut  nec  vigor  sit  rigidus,  nec 
mansuetudo  dissoluta"  ]). 

I  )e  sacerdotibus  corrigendis  autem  nominatim  prae- 
scriptum  est;  ut  in  illo  temperamento  ex  benignitate 
et  asperitate  faciendo  „benevolentia  plus;  quam  seve- 
ritas  agat".  cc.  4  et  6 :  „Licet  nonunquam  accidant  in 
sacerdotibus;  quae  sunt  reprehendenda;  plus  tamen 
erga  corrigendos  agat  bcnevolentia;  quam  severitas; 
plus  cohortatio;  quam  comminatio ;  plus  caritas;  quam 
potestas"2). 

In  coercendis  criminibus  tandem  princeps  ex 
mente  canonum  ejusmodi  poenas  infligere  debet;  quae 
finem  poenae  certo  pariant;  ne  „dum  ansam  solvere 
vult;  nodum  ligasse  videatur"3) :  quod  tunc  fieri  dicitur; 
quando  magistratus  adeo  non  consequitur  id,  quod 
lata  sententia  obtinere  cupit;  ut  immo  „pro  ea;  quam 
intendebat;  quiete  turbatio  nascatur;  pro  concordia  sub- 
oriantur  dissidia  et  pullulare  inquietudines  pro  tran- 
quillitate  noscantur"4). 

Est  autem,  notante  concilio;  duplex  finis  poenae 
ecclesiasticae  praestitutus;  ut  delinquens  emendetur  et 
ut  alii  quoque  a  simili  crimine  perpetrando  deterre- 
antur.  Et  re  sane  vera;  eo  in  primis  intendere  judicem 
criminalem  in  ecclesia  debere,  ut  reus  idoneis  poenis 
emendetur;  manifestum  est  ex  ipsa  natura  potestatis 
jurisdictionis;  quae  etiam  per  exercitium  potestatis 
coactivae  privatam  uniuscujusque  membri  institutionem 
ac  salutem  spectat.    —   Alterum  finem  vero;   qui  est  in 


*)  C.  Sunt  namque   14.  dist.  45.  (s.   Gregor.  M.). 

2)  C.  Licet    plerumq-ue    4.    (Gregor.   PP.  IV.)    et  C.  Licet    nonnun- 
quam   6.  (xLeo   M.)  dist.   451. 

3)  C.   Ouum    olim.  24.  X.    de  verb.   signif.    et  C.  Inter    cunctas    de 
privileg.   I.  Extrav.   com. 

4)  C.  Inter  cunctas  cit. 

illa  vi  poenae,  ut  caeteri  homines  „ejus  metu"1)  ab 
eodem  scelere  admittendo  efficaciter  absterreantur.  in 
jure  sacro  identidem  expressum  invenimus.  „Ne  faci- 
litas  veniae,  inquiunt  patres  concilii  lateranensis  quarti, 
incentivum  tribuat  delinquendi,  statuimus  .  .  .  ut  puni- 
antur  .  .  .  ut  quos  divinus  timor  a  malo  non  revocat, 
temporales  saltem  poenae  cohibeant  a  peccato"2); 
quod  iidem  expressius  etiam  alio  loco  sic  exprimunt:  „ut 
quos  Dei  timor  a  malo  non  revocat,  ecclesiasticae 
saltem  coerceat  severitas  disciplinae3), 

Est  autem  „ecclesiasticae  haec  severitas  discipli- 
nae"  ex  aliis  textibus  in  tantum  urgenda,  in  quantum 
id  assecutio  finis  exigit;  ita  quippe  „ultrix  procedat 
dura  sententia,  quae  delinquentes  sic  puniat  graviter, 
quod  alios  a  similium  praesumptione  compescat,H).  — - 
Quod  ubi  princeps;  per  idoneas  poenas  delinquen- 
tibus  inflictas  obtinuerit,  subditi  omnes  sibi  merito 
dictum  putabunt,  quod  semel  atque  iterum  animad- 
vertit  glossa5): 

„Felix,  quem  faciunt  aliena  pericula  cautum!" 

De  visitatione  sacrorum  liminum. 

Quamvis  episcopi,  locorum  ordinarii,  dioeceses 
suas  nomine  proprio,  ut  veri  principes,  gubernant, 
sunt  tamen  in  munere  suo  explendo  Papae  obnoxii, 
rationemque  administrationis  gestae  eidem  reddere  et 
relationem  de  statu  ecclesiae  suae  facere  debent.  At- 
que  haec  est  una  ex  praecipuis  causis,  cur  longa  con- 


a)  C.  Hac   constitutione   15.  de  ofric.  et  pot.  jud.  delegat.  in  6. 
2)  C.   Ut    clericomm    13.  X.    de  vita    et  honest.   cleric.    (Concil.  ge- 
neral.   later.   an.    12 15). 

8)  C.   Quum  in  cunctis  7.   X.  de  electione. 

4)  C.   Si  canonici.   2.   de  offic.  jud.  ordinar.  in   6. 

5)  Ad  c.  Viduas  2.  C.  27,  q.  I ,  in  fine;  et  ad  c.  Citius  44.  de 
poenit.  dist.  2.  v.  lapsum:  ubi  etiam  in  confirmationem  hujus  sententiae 
afferuntur  verba  Senecae :  ,,ruina  praecedentium  solet  esse  doctrina  se- 
quentium". 

suetudine  recepta1),  et  scripta  etiam  lege  confirmata 
sit  „visitatio  sacrorum  liminum  apostolorum  Petri  et 
Pauli",  de  qua  synodus  nostra  agit  n.  13,  potiores 
ejus  rationes  paucis  ex  ordine  persecuta.  Poterat 
autem  synodus  eo  magis  hoc  loco  brevitati  servire, 
quod  in  „Appendice"  longiorem  instructionem  roma- 
nam  esset  exhihitura  (pp.  197 — 202),  quae  cuncta  ad 
gravissimum  hoc  negotium  spectantia  fusius  explicaret: 
addita  etiam  formula  juramenti,  quo  se  episcopi  visi- 
tatationis  lege  obstrictos  solemniter  profitentur. 

Formula  „visitare  limina  sanctorum",  apud  scrip- 
tores  medii  aevi  frequentissima  de  iis,  qui  peregri- 
nationes  ad  sanctorum  memorias  instituunt,  inde  ortum 
habet,  quod  ad  limen  confessionis  seu  martyrii  subsi- 
stebant,  qui  pietatis  ergo  sanctorum  sepulchra  visita- 
bant;  nam  ipsa  sacraria  solis  presbyteris  patebant2). 
Atque  hoc  sensu  „visitatio  liminum  beatorum  aposto- 
lorum  Petri  et  Pauli"  in  corpore  juris  canonici  legitur 
„orationis  causa"  a  fidelibus  facta3).  —  In  praesenti 
argumento  autem  „visitatio  liminum"  non  ad  unum 
pietatis  exercitium  restringitur,  sed  tres  distinctos  actus 
comprehendit:  venerationem  sacrorum  cinerum  aposto- 
lorum  Petri  et  Pauli,  obedientiam  erga  romanum  Pon- 
tificem,  qui  apostolorum  locum  tenet,  et  relationem  de 
statu  propriae  ecclesiae.  Ex  his  actibus  ultimi  duo  in 
canonico  visitationis  negotio  adeo  principantur ,  ut  et 
limina  apostolorum  ibidem  esse  censeantur,  ubi  Papa, 
qui  sacris  liminibus  praeest,  cum  curia  sua  degit,  et 
appellatione  „visitationis  liminum"  ipsius  Papae  visi- 
tatio  et  obedientia  eidem  praestita  intelligatur4).    Quod 


•)  Cfr.  c.   Juxta  sanctorum  patrum  4.  dist.   93. 

2)  Ab  hoc  confessionis  limine  traductum  fuisse  vocabulum  ad  ipsam 
ecclesiam  designandam,  allatis  exempJis  ostendit  Du  Cange,  Glossar, 
vied.   et  infim,  latinit.,  v.  limen,  t.   5,  p.    112,  edit.   an.    1885. 

3)  C.  Ad  limina.   7.   C.   30.   q.    I. 

4)  Juramentum  episcoporum  in  pontificali  romano  praescriptum 
hodieque  solius  visitationis  Papae  et  relationis    de  statu  ecclesiae  eidem 

idem  non  immerito  fieri,  ex  altioribus  causis  docet 
Fermosini,  de  probationibus,  ad  c.  Ego  N.  episcopus 
4.  X.  de  jurejurando. 

Visitationem  sacrorum  liminum  variis  temporibus 
expediunt  episcopi,  pro  diversa  locorum  distantia.  Qui 
in  America  commorantur,  eam  intra  decennium  absol- 
vere  debent:  initio  decenniorum  computato  a  20.  de- 
cembris  an.  1585 ,  quo  die  edita  fuit  constitutio  Sixti 
PP.  V.  „Romanus  Pontifex".  —  Sed  de  visitatione 
liminum  videnda  est  ipsa  instructio  romana,  in  qua 
accurate  lateque  declarata  invenies,  quae  americanis 
episcopis  ad  mentem  juris  communis  in  hoc  munere 
obeundo  servanda  sunt. 

De  visitatione  sacrorum  liminum  ex  generali  ec- 
clesiae  leg*e  rite  expedienda  consuli  possunt  juris  sacri 
interpretes  in  c.  Ego  N.  episcopus  cit.,  quod  antiquam 
formulam  juramenti  episcoporum  et  in  ea  expressam 
visitationis  obligationem  continet.  Ex  recentioribus 
in  primis  legi  merentur  Phillips  et  Lucidi,  quorum 
commentarii  se  mutuo  complent.  Phillips  quidem,  in- 
numeris  prope  collectis  et  diligenter  examinatis  monu- 
mentis,  rationes  scientificas  hujus  disciplinae  capitis 
egregie  declaravit  in  magno  suo  opere  Kirchenrecht, 
sub  rubrica  „die  Romfahrt  der  Bischofe",  t.  2,  §.  82, 
pp.  199  —  218.  Lucidi  vero  normas  practicas,  ad  quas 
jam  ipsa  visitatio  est  exigenda,  copiose  tractavit  pro- 
prio  libro  de  visitatione  sacrorum  liminum}\  edito  Romae 
anno    1866. 


faciendae  expressam  mentionem  continet.  Episcopi  americani  hoc  sacra- 
mento  visitationis  oneri  se  obligant:  ,,  Apostolorum  limina  singulis  de- 
cenniis  personaliter  per  me  ipsum  visitabo,  et  beatissimo  Patri  nostro  N. 
ac  successoribus  (canonice  intrantibus)  rationem  reddam  de  toto  meo 
pastorali  officio  ac  de  rebus  omnibus  ad  meae  ecclesiae  statum ,  ad 
cleri  et  populi  disciplinam,  animarum  denique  ,  quae  meae  fidei  traditae 
sunt  salutem  quovis  modo  pertinentibus ,  et  vicissim  mandata  apo- 
stolica  humiliter  recipiam  et  quam  diligentissime  exequar"  (Append. 
Pp,   202 — 203), 

Quoniam  Lucidi  singula  „instructionisu  capita 
ex  ordine  persequitur,  ex  ea  lector,  sacrae  jurispru- 
dentiae  cupidus,  et  indicem  operis  et  argumentum  re- 
lationis  status  ecclesiae  facile  discet.  Est  autem  teno- 
ris,  qui  sequitur: 

Instructio 

sacrae  congregationis  concilii  pro  episcopis,  archiepi- 
scopis,  priniatibns  et  patriarchis,  super  modo  conficiendi 
relationes  statnnm  snamm  ecclesiamm,  quas  occasione 
visitationis  sacrorum  liminum  eidem  sac.  congreg.  exhi- 
bere  tenentur. 

Summus  Pontifex  Sixtus  Papa  V.;  qui  tempora 
statuit,  quibus  singuli  episcopi,  archiepiscopi;  primates 
et  patriarchae  per  seipsos  vel  per  eorum  certum  nun- 
tium,  visitare  tenentur  limina  beatissimorum  aposto- 
lorum  Petri  et  Pauli;  antiquissimae  observantiae  in- 
haerendo;  nedum  voluit,  ut  ultra  sacrorum  liminum 
visitationem  romano  pro  tempore  Pontifici  de  toto 
eorum  pastorali  officio  et  de  rebus  omnibus  ad  ipsa- 
rum;  quibus  praesunt;  ecclesiarum  statum;  ad  cleri  et 
populi  disciplinam;  animarum  denique;  quae  illorum 
fidei  creditae  sunt;  salutem  quovis  modo  pertinentibus 
rationem  redderent,  uti  fusius  habetur  in  praedicti 
Pontificis  constitutione,  quae  incipit  Romanus  Pontifex, 
sed  in  alia  etiam  constitutione;  quae  incipit  Immensa 
aeterni  Dei ,  sacrae  congregationi  praepositae  inter- 
pretationi  sacrosancti  concilii  tridentini  curam  deman- 
davit;  praedictam  rationem;  quae  dicitur  relatio  status 
ecclesiae,  perpendendi  et  examinandi  ac  postulatis  in 
eadem  proponendis  respondendi. 

Sixtinae  hae  constitutiones  suo  non  caruerunt 
etfectu  tum  quoad  sacrorum  liminum  visitationem.  tum 
quod  relationem  statuum  ecclesiarum;  sed  quum  nulla 
unquam  edita  fuerit  instructio  pro  dictis  relationibus 
exarandis,  factum  hinc  est;  ut  aliquae  ex  eis  aliquando 
fuerint  exhibitae  abundantes  in  superfluis  et  aliquae 
aliquando  deficientes  in  necessariis;   quumque  ad  haec 

avertenda  in  synodo  romana  hoc  anno  1725  a  sanc 
tissimo  Domino  Nostro  Benedicto  Papa  XIIL  habita 
in  basilica  lateranensi  praescriptum  sit,  ut  instructio 
hactenus  omissa  a  sacra  concilii  congregatione  ede- 
retur :  haec  idcirco  instructio  publici  iuris  fit,  ut  in 
relationibus  statuum  suarum  ecclesiarum  ad  eandem  sa- 
cram  congTegationem  in  posterum  transmittendis,  curent 
episcopi,  archiepiscopi,  primates  et  patriarchae,  ipsi  se 
conformare  et  suas  relationes  ad  quaedam  distinctci 
capita  reducere,  quorum  primum  ad  statum  ecclesiae 
materialem,  secundum  ad  personam  ipsius  referentis, 
tertium  ad  clerum  saecularem,  quartum  ad  clerum  re- 
gularem,  quintum  ad  moniales,  sextum  ad  seminarium, 
septimum  ad  ecclesias,  confraternitates  et  loca  pia, 
octavum  ad  populum  et  ultimum  denique  referatur  ad 
postulata,  quae  ab  ipso  referente  sacrae  congregationi 
proponuntur. 

§.  1.     De  firimo  rrfationis  capite ,  pertinente   ad  statnm  ecclesiae 
materialem. 

In  hoc  primo  relationis  capite  sequentia  erunt  ex- 
ponenda : 

I.  Institutio. 
II.   Confinia. 

III.  Privilegia  et  praerogativae  episcopatus;  archie- 
piscopatus  aut  patriarchatus. 

IV.  Numerus  civitatum,  oppidorum  aut  locorum,  qui 
episcopatui ,  archiepiscopatui  aut  patriarchatui 
subjecti  sunt. 

V.  Status  cathedralis,  metropolitanae  aut  patriarch- 
alis  ecclesiae7  una  cum  numero  canonicorum  et 
aliorum  servitio  chori  addictorum;  et  an  erectae 
fuerint  praebendae  penitentiaria  et  theologalis. 
VI.  Status  ecclesiarum  collegiatarum  una  cum  nu- 
mero  pariter  canonicorum  et  caeterorum ,  qui 
choris  earum  intersunt,  et  an  in  collegiatis  erecta 
sit  praebenda  theologalis. 

VII.  Status  et  numerus  ecclesiarurn  parochialium;  nec 
non  aliarum  ecclesiarum  et  oratoriorum  in  epi- 
scopatu ,  archiepiscopatu  aut  patriarchatu  ex- 
sistentium ;  referendo  signanter,  an  cathedralis; 
metropolitana  aut  patriarchalis,  et  collegiatae; 
oratoria;  nec  nonparochiales;  caeteraeque  ecclesiae 
sint  sacris  suppellectilibus  instructae;  et  quaenam 
ex  eis  habeant  reditus  pro  fabrica  assigmatos. 
VIII.  Numerus  monasteriorum  tam  virorum  quam  mu- 
lierum ;  exprimendo,  an  aliqua  ex  monasteriis 
virorum  sint  subiecta  suae  iurisdictioni;  et  an  et 
quae  mulierum  monasteria  sibi  subiecta  sint;  vel 
praelatis  regularibus. 
IX.  An  adsit  in  dioecesi  seminarium  clericorum;  quot 
in  eodem  alantur;  an  fuerit  statuta  taxa  et  in 
universum  quinam  et  quot  sint  reditus  praedicti 
seminarii. 
X.  Numerus  hospitalium;  collegiorum;  confraterni- 
tatum  et  aliorum  locorum  piorum;  quae  sunt  in 
episcopatu;  archiepiscopatu  aut  patriarchatu,  et 
quinam  sint  eorum  reditus. 
XI.  An  adsint  montes  pietatis  et  quot  sint;  una  cum 
aliis  consimilibus;  ad  statum  materialem  eccle- 
siae  spectantibus ;  cum  advertentia  tamen ;  ut 
plena  status  materialis  relatio  in  prima  relatione 
tantum;  quae  fit  ab  episcopo;  archiepiscopo  aut 
patriarcha  exhibeatur;  in  subsequentibus  etenim 
relationibus  satis  erit;  quod  ipsi  se  referant  ad 
primatm  nisi  aliquid  novi;  pertinens  ad  dictum 
statum  materialem;  contigisset.  quod  referens  no- 
tificandum  sacrae  congregationi  existimaret. 

$.   2.     De  secnndo  relationis  capite,   pertinente  ad  ipsum  episcopum, 
archiepiscopu7)i ,  primatem  et  patriarcham. 

In  hoc  capite  exponi  debebit : 

I    An  residentiae    praeceptum   a    sacris    canonibus, 
concilio  tridentino  et  constitutione  Urbana  prae- 

scriptum  adimpleverit ;   et  an   aliquo  et  quo  tem- 
pore  abfuerit  et  an   ultra   menses    conciliares    et 
an  cum  vel  sine  wSedis  apostolicae  licentia. 
II.  An  et  quoties    dioecesis    sibi    commissae    visita- 
tionem  expleverit. 

III.  An  per  se;  vel  per  alium  episcopum  sacras  or- 
dinationes  expleverit,  et  sacramentum  confirma- 
tionis  administraverit. 

IV.  An  et  quoties  synodum  dioecesanam  coegerit, 
et  si  episcopus  nulli  archiepiscopo  subjectus  sit; 
an  ad  synodum  provincialem  eius  archiepiscopi, 
quem  ad  tramites  tridentini  eligere  tenetur,  ut 
eius  synodo  provinciali  intersit,  accesserit;  et  si 
sit  archiepiscopus;  an  synodum  provincialem  ha- 
buerit,  et  quinam  suffraganei  eidem  interfuerint. 

V.  An  verbum  Dei  per  se   ipsum   praedicaverit;    et 
an  legitimo  concurrente  impedimento  viros    ido- 
neos  assumpserit  ad  huiusmodi  praedicationis  of- 
ficium  salubriter  exsequendum. 
VI.   An  habeat  depositarium  poenarum  et  mulctarum 
pecuniariarum;  et  an   eaedem  fuerint  piis  usibus 
applicatae. 
VII.  Quaenam  taxa    et    an   Innocentiana   in    sua   can- 
cellaria  observetur. 
VIII.  An  aliquod  habeat;  quod  sibi  obstet   circa  exer- 
citium    episcopalis  officii;    jurisdictionis  ecclesia- 
sticae;  nec  non  tuendae  libertatis  et  immunitatis 
ecclesiarum. 
IX.   An    aliquod    pium    opus  peregerit   pro    ecclesia; 
pro  populo  aut  pro  clero. 

§,   '].     De  tertio  capite  ad  clernm  saecnlarem  pertinente. 

In  hoc  capite  exponendum  erit: 
I.  An  canonici  caeterique  choro  addicti  cathedralis; 
metropolitanae    aut    patriarchalis    ecclesiae    nec 
non  collegiatarum  choro  jugiter  intersint. 
II.  An    ultra    matutinum,    laudes    caeterasque    alias 

horas    canonicas    quolibet    die  celebrent    missam 
conventualem. 

III.  An  quolibet  die  eam  applicent  pro  benefacto- 
ribus. 

IV.  An  suas  habeant  constitutiones  et  eas  punctua- 
liter  observent. 

V.  An  qui  obtinent  praebendam  poenitentiariam 
aut  theologalem  adimpleant  quae  adimplenda 
sunt  et  quomodo. 

VI.  An  parochi  in  suis  parochiis  resideant. 

VII.  An  librum  matrimonii    et  baptizatorum  aliosque 
libros,   quos  ad  normam  ritualis  romani  retinere 
debent,  retineant. 
VIII.    An   aliqui  ipsorum  indigeant  aliorum  sacerdotum 
opera,  ut  sacramenta  populo  administrent. 

IX.  An  iidem  per  se  vel  per  alios  idoneos,  si  legi- 
time  impediti  fuerint;  diebus  saltem  dominicis  et 
festis  solemnibus  plebes  sibi  commissas  pro  sua 
et  earum  capacitate  pascant  salutaribus  verbis, 
docendo  quae  scire  omnibus  necessarium  est  ad 
salutem ,  juxta  monitum  tridentini  et  praecitati 
concilii  romani. 
X.  An  saltem  dominicis  et  aliis  festis  diebus  in  suis 
parochiis  fidei  rudimenta  et  obedientiam  erga 
Deum  et  parentes  pueros  caeterosque  hoc  adju- 
torio  indigentes  doceant ;  et  an  et  qui  eis  ope- 
ram  praestent  in  hoc  opere  adimplendo  et  an 
fructuose  hoc  opus  adeo  necessarium  in  singulis 
parochiis  proficiat. 

XI.  An  singuli  parochi,  caeterique  curam  animarum 
exercentes  singulis  dominicis  festisque  de  prae- 
cepto  missam  applicent  pro  populo  eorum  curae 
commisso. 

XII.  An  et  quae  praemittantur ;  antequam  quis  ad 
primam  tonsuram  et  minores  ordines  admittatur, 
et  an  sacris  ordinibus  initiandi  ante  cujuscumque 
ordinis     sacri    receptionem     piis    meditationibus. 

vulgo  spiritualibus  exercitiis;  vacent  per  aliquot 
dies  in  aliqua  domo  religiosa. 

XIII.  An  omnes  praedicti  vestes  jugiter  deferant  cle- 
ricales  et  an  quoad  fori  privilegium  serventur 
disposita  a  sacrosancta  synodo  tridentina  sess. 
XXIII.  cap.  6.  de  reformat. ,  et  a  constitutione 
sanctissimi  Domini  Nostri  Benedicti  Papae  XIII. 
in  eodem  concilio  romano  emanata. 

XIV.  An  habeantur  conferentiae  theologiae  moralis 
seu  casuum  conscientiae  et  etiam  sacrorum  ri- 
tuum;  et  quot  vicibus  habeantur  et  qui  illis  inter- 
sint  et  quinam  profectus  ex  illis  habeatur. 

XV.  Quinam  sint  mores  cleri  saecularis;  et  an  ali- 
quod  in  eo  adsit  scandalum;  quod  remedio  indi- 
geat  potentiore. 

§.  4-     De  quarto  capite  ad  cleruni  regularem  pertinente. 

In  hoc  capite  exponendum  erit: 

I.  An  regulares  curam  animarum  exercentes,  qui 
episcopali  jurisdictioni,  visitationi  et  correctioni 
subsunt  in  iis;  quae  ad  curam  pertinent  et  ad- 
ministrationem  sacramentorurm  munus  sibi  com- 
missum  fideliter  adimpleant  juxta  ea;  quae  in 
praecedenti  capite  dicta  sunt  de  parochis  sae- 
cularibus. 
II.  An  aliquis  regularis  extra  monasterium  degat ; 
an  aliqui  adsint  in  dioecesi  a  suis  superioribus 
servatis  servandis  ejecti;  vel  aliquis  fuerit  regu- 
laris  intra  claustra  monasterii  degens ,  sed  qui 
extra  ea  ita  notorie  deliquerit;  ut  populo  scan- 
dalo  fuerit,  et  quomodo  in  hisce  casibus  in  sic 
delinquentes  animadvertit. 
III.  An  sua  jurisdictione  delegata  usus  sit  in  ex- 
plenda  visitatione  conventuum  et  granciarum 
monasteriorum;  in  quibus  religiosi  non  aluntur 
in   numero  a  sacris  constitutionibus  praenxo;    et 

quinam  sint  religiosorum  mores  in  dictis  conven- 
tibus  et  granciis  degentium. 
IV.  Denique,  an  aliquod  habeat  cum  regularibus 
offendiculum  in  exercitio  jurisdictionis  delegatae 
in  illis  casibus;  in  quibus  eadem  ipsi  tributa  est 
a  sacro  concilio  tridentino,  vel  a  Summorum 
Pontificum  constitutionibus  et  signanter  a  bulla 
Clementis  Papae  X.  quae  incipit  Superna. 

<5,  5.     De  quinto  relationis  capite  ad  moniales  pertinente, 

In  hoc  capite  exponendum   erit: 
I.  An    moniales     episcopo    subjectae     suas    servent 

constitutiones. 
II.  An  clausura    in  earum  monasteriis   inviolate  cu- 
stodiatur. 

III.  An  aliqui  abusus  in  iisdem  monasteriis  irrepse- 
rint;  qui  consilio  aut  auxilio  sacrae  congrega- 
tionis  indigeant. 

IV.  An  praeter  ordinarium  confessorem  alius  extra- 
ordinarius  ab  ipso  bis  aut  ter  in  anno  fuerit 
oblatus. 

V.  An  dictorum  monasteriorum  reditus  fideliter  ad- 
ministrentur ;  et  monialium  dotes  fuerint  perso- 
lutae  et  quomodo  erogatae. 
VI.  An  in  monasteriis  monialium,  quae  sunt  prae- 
latis  regularibus  subjecta;  curaverit,  ut  clausura 
dictarum  sanctimonialium  fuerit  exacte  obser- 
vata;  et  an  contra  inobedientes  et  contradictores 
per  censuras  ecclesiasticas  et  alia  juris  remedia 
processerit. 
VII.  An  harum  monialium  confessarii  regulares  sive 
ordinarii  sive  extraordinarii  fuerint  ab  ipso  ap- 
probati;  antequam  earum  confessiones  exce- 
perint. 
VIII.  An  adhibitis  superioribus  regularibus  singulis 
annis  exegerit  rationem  administrationis  ab  his, 
qui  administrarunt  bona  pertinentia  ad  haec  mo- 

nialium  monasteria  regularibus  subjecta,  et  an 
fideliter  eorum  reditus  administrentur ,  et  alia 
fuerint  adimpleta,  quae  praescribuntur  in  bulla 
Gregorii  XV.,  quae  incipit  Inscrutabili. 

§,   6.     De  sexto   relationis  capite ,  pertinente  ad  seminarium. 

In  hoc  capite  exponendum  erit: 
I.   Quot  sint  in  seminario  alumni. 
II.   An  in  ecclesiastica  disciplina    recte  instituantur. 

III.  Quibusnam  studiis  vacent    et  quo  profectu. 

IV.  An  cathedrali  et  aliis  loci  ecclesiis  diebus  festis 
inserviant. 

Vo  An  cum  consilio  duorum  canonicorum  seniorum 
a  se  electorum  necessaria  pro  recto  regimine 
statuerit. 
VI.  An  illud  aliquando  visitet  et  operam  det,  ut 
constitutiones  adimpleantur. 
VII.  An  statuta  sit  taxa  ad  tramites  concilii  triden- 
tini  eademque  exigatur,  et  an  aliqui  sint  morosi 
in  ejus  solutione. 

§.   7.      De  septimo  capite  ad  ecclesias,   confratemitates  et  loca  pia 
pertinente. 

In  hoc  capite  exponendum  erit: 
I.  An  in  sacristiis  omnium  et  sing'ularum  ecclesia- 
rum  exposita  sit  tabella  onerum  missarum  et 
anniversariorum  ad  tramites  decretorum  san. 
mem.  Urbani  VIII.  et  an  eis  punctualiter  satis- 
factum  sit. 
II.  An  in  confraternitatibus ,  scholis,  aliisque  locis 
piis  punctualiter  exsecutioni  mandentur  pia  opera 
a  testatoribus  injuncta. 

III.  An  quolibet  anno  sibi  fecerit  reddi  rationes  ab 
horum  locorum  administratoribus. 

IV.  An  montem  pietatis  sive  caritatis  visitaverit ; 
et  an  idem  habeat  reditus,  qui  superabundent 
sustentatione     ministrorum     aliisque     necessariis 

expensis ;  et  in  quas  causas  reditus  illi  erogen- 
tur;  et  si  quid  exigatur  ab  illis,  qui  pecuniam 
aut  frumentum;  si  agatur  de  monte  frumentario, 
ab  eo  recipiunt. 
V.  An  infirmorum  hospitalia  visitaverit;  redituum 
rationes  ab  administratoribus  exegerit;  et  an  in- 
firmis  necessaria  quoad  salutem  animae  et  cor- 
poris  in  eis  subministrentur. 

§.   8.     De  octavo  relationis  capite  ad  populum  pertinente. 

In  hoc  capite  exponendum  erit: 

I.   Quinam  sint  populi  mores;  et  an  in  pietate  pro- 

ficiat. 
II.   An  aliquis  irrepserit  abusus  aut  prava  quaedam 
in  eodem  inoluerit  consuetudo;  quae  consilio  in- 
digeant  et  Sedis  apostolicae  adjutorio. 

$.   C),     De  ultimo  capite  ad  postulata  pertinente. 

Ultimo  loco  episcopi;  archiepiscopi;  primates  et 
patriarchae;  qui  suarum  ecclesiarum  relationes  ad  sa- 
cram  transmittunt  congregationem,  si  quae  habent 
postulata  proponenda  pro  suarum  regimine  ecclesia- 
rum;  proponere  poterunt  cum  clara  facti  et  omnium 
circumstantiarum  expressione;  et  quatenus  postulata 
spectent  ad  negotia  forensia;  exponant;  an  ea  sint  in 
aliis  tribunalibus  introducta;  an  adsint  super  iisdem 
aliorum  tribunalium  sententiae;  ut;  omnibus  mature 
pensatis;  possit  sacra  congregatio  congruum  suppedi- 
tare  praedictis  postulatis  responsum. 

Et  haec  sunt;  quae  opportuna  visa  fuerunt;  ut  in 
hac  instructione  inserantur.  Quod  si  aliqua  fuerint; 
quae  episcopi;  archiepiscopi;  primates  et  patriarchae 
pro  suarum  indigentia  ecclesiarum  atque  dioecesium 
addenda  existimaverint,  sciant  sibi  liberum  esse  ad- 
dere  quae  ipsis  addenda  videbuntur  et  ad  notitiam 
sacrae    congregationis    deferre ;    quae     ex    caritatis    et 

Nilles,   Conc.  Baltimor.     IT.  4 

justitiae  norma  per  se  expediet  quae  poterit,  et  majora 
ad  Summum  Pontificem  deferet;  qui  fratribus  suis  epi- 
scopis,  quantum  cum  Domino  licet,  gratificari  semper 
exoptabit. 

C    Card.    Origus  Praefectus. 
Loco  f  Sigilli. 

P.  Archiepisc.    Theodosiae  secrct. 
(Bull.   Bened.  XIV.  Tom    II.   Appencl.). 

De  electione  episcoporum. 

Decretum  „de  episcopis"  synodus  plenaria  finit 
propositis  regulis  in  electione  episcoporum  in  posterum 
servandis. 

Ea  in  decreti  parte  tria  disting*ui  possunt:  exor- 
dium  de  gravitate  arg*umenti  tractandi,  jus  constituendi 
episcopos  ex  divina  ordinatione  ipsi  primatui  Papae 
inhaerens,  designatio  idonearum  personarum;  quas 
Sedes  apostolica  promovere  ad  regimen  ecclesiarum 
tuto  possit. 

Exordium  paucis  complectitur ,  quae  canones  et 
numero  plurimi  et  auctoritate  gravissimi  de  momento 
ejusdem  quaestionis  expendenda  proponunt.  Omnium 
loco  unum  illud  decretum  citasse  contenti  sunt  patres 
baltimorenses,  quod  plenum  sapientiae  et  prudentiae 
editum  est  Tridenti,  sess.  67  c.  i.  de  reform.;  in  quo 
ipso  potiores  juris  textus  alleg^antur1),  qui  de  eligendis 
episcopis  agunt.  Ex  his  unum  saltem  in  suo  fonte 
breviter  considerasse  non  abs  re  fuerit ;  illum,  inquam; 
cujus  praeclaram  sententiam  ex  tridentina  sede,  tacito 
primo  ac  proprio  ejus  auctore;  in  decretum  suum  trans- 
tulere;  tanquam  si  unius  concilii  tridentini  auctoritate 
fulciretur ;  et  est  ejusmodi :  ,.salutem  subditorum  in 
praesidentium  integritate  consistere  credebat  tridentina 
synodus".     Est    autem    sententia    s.    Leonis    M.    relata 


*)   Ex  distinctionilms   59   et  6[, 

c.  Miramur  5,  dist.  61  ,  quod  caput  integrum  est  de 
magnitudine  ac  pondere  negotii  electionis  episcoporum. 
„Indignis,  ait  Pontifex,  pastorale  fastigium  et  guberna- 
tionem  ecclesiae  credere,  non  est  consulere  populis,  sed 
nocere;  nec  praestare  regimen,  sed  augere  discrimen. 
Integritas  enim  praesidentium  salus  est  subditorum.  .  .  . 
Quod  si  in  quibuslibet  ecclesiae  gradibus  providenter 
scienterque  curandum  est,  ut  in  Domini  domo  nihil 
sit  inordinatum  nihilque  praeposterum :  quanto  magis 
elaborandum  est;  ut  in  electione  ejus;  qui  supra  omnes 
gradus  constituitur,  non  erretur?  Nam  totius  familiae 
Domini  status  et  ordo  nutabit,  si,  quod  requiritur  in 
corpore,  non  inveniatur  in  capite"1).  —  Sed  haec  in 
praesentia  satis.     Ad  eundem  locum  mox  sermo  redibit. 

De  potestate  romani  Pontificis  episcopos  constituendi. 

Romano  Pontifici  vi  primatus  sui  jus  competere, 
episcopos  per  universum  terrarum  orbem  constituendi, 
res  est  ex  principiis  juris  ecclesiastici  publici  certa  et 
evidens.  Est  enim  jus  eligendi  magistratus  per  se  jus 
regium,  h.  e.,  ejus,  qui  supremam  in  societate  habet  pote- 
statem,  nisi  in  ipsa  societatis  constitutione  aliquid  ex- 
presse  ea  de  re  statutum  fuerit.  Et  ratio  patet,  quia 
nemo  populum  obligare  potest,  ut  cuipiam  pareat,  nisi 
is,  cui  populus  subest.  Hinc  sequitur,  episcoporum 
electionem,  nisi  demonstretur,  Christum  aliter  statuisse, 
per  se   ad  romanum  Pontificem  pertinere. 

Atqui  neque  ex  sacris  literis,  neque  ex  ecclesiae 
traditione  probari  potest,  aliter  fuisse  a  Christo  sta- 
tutum2). 

Accedit  eo,  quod  definitum  a  concilio  tridentino 
fuit  sess.  2$,  can.  8,   „episcopos,  qui  auctoritate  romani 


1)  Eadem  sententia  paulo  post  repetitur  c.  Valentinianus  3.  dist.  63: 
,,Non  decet  pontificem  verbo  solo ,  sed  etiam  conversatione  gubernare 
subjectos,  et  totius  semetipsum  imitatorem   virtutis  ostendere". 

2)  Hoc  argumenti  genus  egregie  explicat  Tarquini,  Fnstitut.  jure 
eccl.  publ.  1.   2,   c.   2. 

4* 

Pontificis  assumuntur;  esse  legitimos  et  veros  episco- 
pos",  h.  e  ;  romano  Pontifici  legitimam  esse  potesta- 
tem  creandorum  episcoporum. 

Animadvertendum  autem  est;  licet  jus  eligendi 
episcopos  ad  romanum  Pontificem  per  se  pertineat; 
nihilominus  ejus  vel  lege  vel  approbatione  ac  con- 
sensu  ad  alios  deferri  posse;  quod  enim  cujuspiam 
lege  aut  consensu  fit;  ejusdem  innititur  auctoritate. 

Quinam  vero  ii  in  ecclesia  fuerint,  qui  variis  aeta- 
tibus  partem  aliquam  in  creandis  episcopis  habuerint, 
ex  ecclesiastica  praxi  circa  episcoporum  electionem 
videre  est  apud  Tarquini;  1.  c. ;  ubi  specialem  etiam 
attentionem  merentur,  quae;  post  partem  historicam, 
contra  ineptum  Antonii  Rosmini  aliorumque  recentio- 
rum  politicorum  errorem,  „quod  electio  proprii  epi- 
scopi  per  plebem  fieri  debeat";  solide  et  luculenter 
disputat  n.   20. 

Methodus  electionis  pro  America  praescripta. 

Jure  decretalium  episcopum  ipsi  viduatae  ecclesiae 
canonici  eligunt.  Verum  post  editas  regulas  cancel- 
lariae  generatim  Summo  Pontifici  reservata  est  episco- 
porum  electio  et  collatio  omnium  ecclesiarum  cathe- 
dralium. 

Ut  autem  in  praecipuo  hoc  supremi  regiminis  ne- 
gotio  rite  sancteque  expediendo  prosperitati  ecclesiae 
omni  meliori  modo  consulere  queant  Pontifices;  in 
primis  officii  sui  curis  sollicitudinem  ponunt;  ut  copia 
idoneorum  et  episcopatu  dignorum  virorum  in  promptu 
sit;  qui  ecclesiis  tempestive  praeficiantur :  designatis 
scilicet  certis  personarum  generibus;  quae  in  candida- 
torum  dotes  juxta  leges  a  Papa  constitutas  diligenter 
inquirant  et  de  omnibus  accurate  ad  Sedem  aposto- 
licam  referant. 

In  statibus  foederatis  Americae  septentrionalis 
nngotium    hoc  solis    metropolitis    et  episcopis    commis- 

sum  erat  usque  ad  an.  i  cSS^.  Exinde  vero;  ampliatis 
episcopatuum  regionibus;  factaque  plurium  provincia- 
rum  divisione  ac  multis  dioecesibus  recens  erectis; 
Sedes  apostolica  id  i\  mutatis  rerum  adjunctis  postu- 
lari  judicavit,  ut  ad  clerum  quoque  pars  aliqua  in 
designandis  ac  commendandis  candidatis  deferretur: 
quatenus  ex  dissitis  illis  terris  accuratiores  etiam  no- 
titiae  de  qualitatibus  promovendorum  ad  Papam  mit- 
terentur,  et  in  absolvendo  actu  ;  qui  cunctas  dioecesis 
nationes  tangit;  omnis  gratiae  et  favoris  suspicio  arce- 
retur  et  ratio  haberetur  una  meritorum1).  Et  hoc  est 
jus  novum  in  extrema  parte  decreti  propositum. 

Quemadmodum  vero;  ubi  populus  olim  jus  habebat 
testimonium  de  moribus  eligendorum  dandi;  id  non 
ab  universa  populi  multitudine  dictum  fuit;  sed  ab 
honoratis  et  primatibus  civitatis  tantum:  ita  etiam  hic 
sapienter  statutum  est;  ut  clerus  dioecesanus  honori- 
ficum  munus  sibi  concessum  per  „consultores  et  recto- 
res  inamovibiles  dioeceseos"  capitulariter  ac  servata 
forma  canonica  religiose  expleret2).  Quae  si  diligenter 
in  usum  deducta  fuerint,  ecclesia  americana  sibi  merito 
gratulari  poterit  episcopatum  ad  genuinam  mentem  tot 
tantorumque  ecclesiae  canonum   constitutum;   e  quibus; 


1)  Quam  serio  Pontifex  hoc  privilegium  acceptum  velit,  ex  eo  patet, 
quod  episcopos  jubeat  „rationes  si^as  exponere,  si  in  recommendandis 
candidatis  judicaverint,  nomina  a  clero  proposita  esse  rejicienda". 

2)  Simili  ferme  ratione  in  Hibernia  et  Scotia  clerus  dioecesanus 
per  parochos  et  canonicos  tres  viros  episcopatu  dignos  eligit,  qui  per 
metropolitam  et  episcopos  provinciae  Summo  Pontifici  ,,recommenden- 
tur",  ut  ex  iis  unum  ad  vacantem  ecclesiam  promoveat.  ,,Recommen- 
dentur",  inquam;  quia  Sedes  apostolica  plus  semel  declaravit,  „nomina 
candidatorum  per  simplicem  commendationem  proponi,  ut  notitiam  tan- 
tum  et  lumen  afferre  valeat  in  electione  perficienda ,  quae,  uti  juris  est, 
ad  apostolicam  Sedem  omnino  pertinet".  Ea  de  re  exstant  binae 
literae  s.  congregationis  de  propaganda  fide ,  e  quibus  priores  ad  epi- 
scopos  Hiberniae  editae  sunt  anno  1829  (cfr.  Brenan,  Ecclesiast. 
history,  p.  405),  alterae  ad  episcopos  Scotiae  an.  1883,  relatae  in  ,,Acta 
et  decreta  concilii  Scotiae  plenarii  primi  post  redintegratam  hierarchiam", 
P-   173. 

coronidis  instar;  unum  ex  c.  Miramur  cit.  §.  4,  ad- 
scribere  placet :  ;,Merito  sanctorum  patrum  venerabiles 
sanctiones;  quum  de  sacerdotum  electione  loquerentur; 
eos  demum  idoneos  sacris  administrationibus  censuere; 
quorum  omnis  aetas ,  a  puerilibus  exordiis  usque  ad 
perfectiores  annos,  per  disciplinae  ecclesiasticae  sti- 
pendia  cucurrisset;  ut  unicuique  testimonium  prior  vita 
praeberet,  nec  posset  de  ejus  provectione  dubitari;  cui 
pro  laboribus  multis;  pro  moribus  castis;  pro  actibus 
strenuis  celsioris  loci  praemium   deberetur". 


Caput  II. 

De  cousultoribus  dioecesauis. 

Quatuor,  quae  sequuntur;  capitibus  de  iis  agitur; 
quos  episcopis  ad  administrandas  dioeceses  suas  adju- 
tores  dari  voluerunt  canones;  nimirum  de  canonicis 
et;  qui  eorum  vices  gerant;  de  consultoribus  dioece- 
sanis;  de  examinatoribus  cleri;  de  decanis  et  de  paro- 
chis  seu  de  rectoribus  inamovibilibus.  —  Ex  iis  episcopo 
in  universo  regimine  dant  operam  canonici  sive  con- 
sultores  dioecesani  et  examinatores ;  in  minoribus  di- 
stinctisque  administrationis  partibus  opem  ferunt  de- 
cani  et  parochi;  singuli  pro  ratione  muneris  sibi  ab 
episcopo  commissi. 

Primo  loco  ponuntur  canonici  et;  qui  eorum  partes 
suscipiant;  consultores  dioecesani;  tota  materia  in  sex 
numeros  ex  ordine  divisa. 

Quoniam  nova  haec  consultorum  dioecesanorum 
institutio  vim  rationemque  suam  a  capitulis  canonico- 
rum  ecclesiarum  cathedralium  trahit;  ex  iis  profecto 
cuncta  sunt  aestimanda  atque  explicanda,  quae  ad 
consultores  spectant.  Unde  synodus  alterum  hoc  caput 
recte  et  sapienter  incipit  a  brevi  notitia  de  canonicis 
deque  essentiali  eorum  officio;  episcopis  dioeceses  suas 
regentibus  in  omnes  partes  bono  consilio  assistendi. 

Dc  canonicis   ccclcsiac   cathedralis   ex  longis  juris 
consultorum  quaestionibus  duas  tantum  seligimus;  quae; 
servata    proportione;    etiam    ad  usus   consultorum    no- 
strorum    transferri    possunt ;    alterum    de    ipso    eorum 
nomine.  alterum   de  praecipuo  officio  ipsis  commisso. 

Vocabulum  „canonicus";  a  graeco  nomine  tiavcov 
ductum ,  multis  veris  et  utilibus  sensibus  recipiendis 
est  idoneum;  prout  ipsum  ejus  etymon  varie  sumitur1). — 
Ac  primo  quidem  omnes  clerici;  certae  cuidam  eccle- 
siae  propter  officium  spirituale  in  ea  gerendum  ad- 
scripti;  et  in  ejus  „canonem"  seu  „matriculam"  relati 
vocantur  „canonici"2);  graece  passim  oi  &v  T(T)  xavovi, 
h.  e.;  in  authentico  catalogo  clericorum  illius  ecclesiae 
descripti.  —  Similiter  generali  vocis  acceptione  clerici 
universim  omnes  a  forma  vitae  canonici  vocantur;  quod 
„canonice  vivere"  moresque  canonibus  conformes  ex- 
hibere  teneantur3).  —  Strictiori  sensu  appellatio  ad 
certum  clericorum  genus  restringitur ;  ad  eos  nempe, 
qui  in  collegia  canonicorum  recepti;  ad  regulas  cano- 
nicas  accuratius  custodiendas  obligantur.  Ex  iis  alii 
instar  monachorum  vitam  communem  traducunt  votis 
obstricti  et  nomen  sortiuntur  „canonici  regulares";  alii 
vero  seorsim  vivunt;  ac  perpetuis  certisque  ecclesia- 
sticis  praebendis4)  donati  servant  canonicum  institutum; 
quatenus  patitur  vita  singularis;  et  vocantur  „canonici 
saeculares".   —  Utrique  et  sensu;   quem  vocant;  activo 


x)   Recole  quae  de  ratione  vocabuli  diximus  pp.   7 — 8. 

2)  Cfr.  C.  Sanctorurn   2,   dist.   70,    jcto.   c.   Contumaces  2I;  dist.   50. 

3)  Cfr,  C.  Quoniam  Velina  14.  C.  12,  q.  I  ;  et  c.  In  omnibus  34, 
dist.   5    de  cons. 

4)  Ipsa  canonica  fructuum  portio  seu  praebenda  juxta  canonem  ad- 
mensa  .,canon"  dicitur.  Eo  sensu  voce  usus  Alcuinus,  abbas,  in 
notissima  homilia  de  zizania  canonicos  sui  temporis  exagitans  „rara  avis 
in  terris  hodie,  inquit,  canonicus  a  canone  vitae.  Unde  ergo  ?  Aucli 
unde.  Est  namque  canon  vitae  et  est  canon  pecuniae.  Unde  solet  dici: 
solve  mihi  canonem  meum,  i.  e.,  pensionem  meam,  Eja  ergo ,  o  cano- 
nice  ,  inveniamus  canonem  tuum  ,  a  quo  derivaris,  i.  e.,  a  canone  pecu- 
niae;  non  a  canone  vitae  ;  a  canone  regionis,    non  a  canone  religionis'". 

„canonici"  vocantur;  quod  caeteris  clericis  exemplo 
suo  „canonem"  seu  normam  vitae  canonicae  exhibere 
morumque  integritate  praelucere  debeant1).  —  Quod 
si  leges  ecclesiae  clericos  omnes  „vocabulum  suum 
primo  interpretari"  jubeant;  atque  ita  etiam  canonicis 
universim  praecipiant,  ut  ;;nominis  definitione  prolata, 
nitantur  esse;  quod  dicuntura:  quanto  magis  id  specia- 
tim  de  canonicis  ecclesiae  cathedralis  valebit;  qui 
„unum  corpus  cum  episcopo  constituunt,  cujus  episco- 
pus  caput  et  fratres  membra  esse  comprobantur^2) ; 
qui  ;;de  corpore  ecclesiae  ipsius  sunt;  cum  quibus  epi- 
scopus  unum  existit"3);  quique  proinde  universum  cle- 
rum  ubique  praecedunt4).  Sane !  Uti  canonicus  eccle- 
siae  cathedralis  in  sublimi  super  alios  clericos  dioe- 
ceseos  eminet  gradu:  ita  morum  vitaeque  probitas  ac 
reliquae  virtutes  ejus  omnes;  communi  gradu  minime 
contentae,  super  aliorum  omnes  emineant  easque  plu- 
rimum  transcendant  necesse  est.  Sicut  in  cultu  ex- 
terno  majorem  splendorem  et  ornatum  induit:  ita  non 
minor  debet  esse  cura  innovandi  et  augendi  cultum 
interioris  hominis;  capiendi  consilia  excelsiora  ad  ec- 
clesiae  splendorem  tendentia,  ut  caeteris  clericis  dioe- 
ceseos  exemplo  suo  vere  sit  ;;lucerna  super  candela- 
brum  posita"5)  et;  ;;quod  nomine  dicitur;  luculentus 
;;canona;  ad  quem  omnes  vitam  exigant6).  —  Et  haec 
quidem  sunt;  quae  in  prima  quaestione  de  titulo  ;;cano- 
nici"  ex  ipsa  notatione  nominis  eruta;  consultores  dioe- 


*)  Ambas  vocis  acceptiones,  passivam  et  activam,  ad  practicos  usus 
canonicorum  scite  collatas  videsis  in  recentioribus  synodis  strigonien- 
sibus ,  in  provinciali  an.  1858,  tit.  5,  n.  4;  et  in  dioecesana,  an.  1860, 
statut.   21. 

2)  Ita  c.  Novit  4.  X.   de  his  quae  fiunt  a  prael. 

3)  C.  Quanto   5.  eod.  p.  d. 

4)  Relegantur  quae  de  canonico  clericorum  ordine  fusc  declarata 
sunt  in  parte  priori  hujus  commentarii  p.    101. 

5)  Ita  synod.   dioec.  strigonien.   1.   c. 

6)  De  hac  canonicorum  ecclesiae  cathedralis  obligatione  praeter 
alios  legi  poterit  Maffei,  Exercit.  spirit.,  part.  2,  consid.  20.  de  obli- 
gationibus  viri  ecclesiastici  ut  canonici". 

cesani  in  usus  suos  convertent;  qui  enim  vices  cano- 
nicorum  sustinent,  ab  instituto  suo  alienum  non  puta- 
bunt;  eorum  partes  tueri.  Ouemadmodum  scilicet  ca- 
nonicos  decet,  bono  exemplo  caeteris  praeire :  ita  et 
illi,  qui  canonicorum  munere,  tanquam  vicarii,  ad  tem- 
pus  funguntur,  ex  praescripto  concilii  nostri  omnium 
virtutum  ornatu  fulgere  aliosque  ad  imitandum  invi- 
tare  debent. 

Altera  quaestio;  circa  canonicos  seligenda,  est  de 
praecipuo  atque  essentiali  officio  capituli  ecclesiae 
cathedralis,  episcopum  in  regimine  dioecesis;  sede  plena; 
juvandi  et;  sede  vacua;  supplendi. 

Varia  quidem  sunt  canonicorum  jura  et  munera ; 
nimirum  ut  altari  inserviant;  ut  in  choro  divinum  offi- 
cium  canant1),  ut  in  ecclesiis  suis  immorentur,  ut  prae- 
benda  donentur.  Verum  haec  canonicum  ecclesiae 
cathedralis  non  constituunt;  neque  essentiam  capituli 
ipsius  ecclesiae  attingunt.  Canonicus  tantum  creatur 
per  legitimam  admissionem  seu  receptionem  in  illud 
collegium  clericorum;  quod  ad  eum  finem  est  in  ec- 
clesia  cathedrali  institutum;  ut  episcopo  dioecesim  gu- 
bernanti  auxilio  sit;  eoque  mortuo  ordinariam  juris- 
dictionem  exerceat.  Atque  hinc  intelligitur  quomodo 
fieri  possit;  ut  capitula  ecclesiarum  cathedralium  repe- 
riantur;  quae  et  praebendis  careant;  et  onus  chori  non 
habeant  et  a  residentiae  lege  dispensata  sint;  quin 
tamen  propter  hos  defectus  a  natura  et  conditione 
capituli  cathedralis  excidisse  dici  queant2).  —  Et  ita 
capitulum  ecclesiae  cathedralis  ex  ipso  fine  suo  vere 
est  ;;consilium   episcopiu  et  ;;senatus  ecclesiae"3);  ejus 


')  Erant,  qui  ab  officio  canendi  nomen  canonici  per  allusionem 
explicare  vellent.    Cfr.  Sarnelli  P.;   Lettere  ecclesiastiche,  t.  5,  lettera  10. 

2)  Ejusmodi  sunt  capitula  ecclesiarum  cathedralium  recens  erecta  in 
Neerlandia  et  in  Magno  ducatu  Luxemburgensi ,  de  quibus  videatur 
Archiv  fiir  kathol.  Kirchenrecht,    1876,   II,  pp.   344 — 348. 

3)  Ita  conc.  trident.  sess.  24,  c.  12,  de  reformat.  jcto.  c.  Ecclesia  7, 
C.    16,   q.    I. 

que  canonici  proprie  sunt  ;;consiliarii  nati  episcopi"; 
qui  eidem  operam  suam  ad  dioecesis  gubernationem 
commodare  debent;  et  quorum  consilium  ipse  vicissim 
juxta  canones  audire  tenetur:  quamvis  et  alios  peritos 
viros;  prudenti  suo  arbitrio;  adhibere  in  consilium  pos- 
sit.  —  Quum  autem  episcopi  americani  propter  capi- 
tulorum  defectum  ;;praesenti  tempore"  ejusmodi  coad- 
jutoribus  ac  consiliariis  natis  careant ,  patres  baltimo- 
renses  eorum  loco  voluerunt  esse  consultores  dioece- 
sanos;  qui  canonicorum  vices  susciperent;  susceptasque 
diligenter  implerent. 

De  ipsis  consultoribus  dioecesanis. 

„Consultor"  latinis  proprie  est;  qui  consultat,  h.  e.; 
consilium  petit;  praesertim  ab  iis;  qui  jura  publice  in- 
terpretantur  sive  de  jure  respondent;  et  quos  juriscon- 
sultos  et  jurisprudentes  appellant.  Inde  vero  transla- 
tum  invenitur  vocabulum  ad  eum  designandum,  qui 
consulit  seu  consilium  dat.  Et  hoc  sensu  apud  scri- 
ptores  mediae  latinitatis  frequenter  de  iis  adhibetur; 
qui  magistratus  et  officiales  publicos  in  rebus  admini- 
strandis  consilio  sublevant.  Inde  factum  est,  ut  com- 
muniter  jam  consultores  dicantur;  qui  vel  in  sacris 
Urbis  congregationibus  cardinales  vel  in  variis  ordi- 
nibus  religiosis  praelatos  in  muniis  obeundis  consilio 
et  opera  adjuvant.  Recte  igitur  receptum  loquendi 
usum  secuta;  synodus  plenaria  ;;consultores  dioece- 
sanos"  appellat;  quos  episcopis  adjutores  dari  voluit; 
ut  eorum  consilia  in  administranda  dioecesi  adhiberent. 

Typum  electionis  consultorum  dioecesanorum  ha- 
bemus  in  norma  canonica;  quae  ex  concilii  tridentini 
praescripto  servanda  est  in  creandis  illis  deputatis 
seminarii;  quorum  consilium  episcopus  adhibere  debet 
in  iis;  quae  temporalium  rerum  administrationem  et 
rectam  seminarii  procurationem  respiciunt;  quemad- 
modum  enim  ipse  episcopus   duo's  consiliarios  pro  sua 

prudentia    libere    constituit;    alios    duos    autem    clerus 

eligit1):  ita  et  in  assumendis  consultoribus  dioecesanis 
alios  episcopus  motu  proprio  capit;  alios  vero  ex  iis 
deligit,  quorum  propositio  clero  dioeceseos  est  permissa. 
Quod  concilium  monet ;  nomina  virorum  muneri 
consultorum  idoneorum  exhiberi  episcopo  debere;  ;;quin 
taxative  aliqui  designentur":  id  a  variis  varie  accipi 
videmus.  —  Synodus  dioecesana  cincinnatensis  anni 
1886  vocem  ;;taxative"  ductam  rata  a  verbo  ;;taxoa; 
qua  significat  notare;  reprehendere;  dictis  pungere; 
baltimorensem  textum  ita  circumscribit:  7;singuli  pres- 
byteri;  qui  munera  pastoralia  in  dioecesi  obeunt;  novem 
in  scriptis  nomina;  tria  pro  unoquoque  consultore  pro- 
ponent;  quin  tamen  quid  injuriose  contra  aliquem  ex 
presbyteris  non  desigmatis  dicant2).  —  Alii  adverbium 
;,taxative"  ex  notissima  formula  ,;dictionis  taxativae" 
interpretari  volentes;  prohibitioni  synodicae  sensum 
limitantem  ac  restringentem  tribuunt;  quemadmodum; 
ajunt;  dictiones  ;;taxativaeu  limitativae  sunt;  restrictivae 
et  exclusivae,  ita  ut  expressa  tantum  includant;  reli- 
qua  vero  omnia  excludant3) ,  ita  clerus  synodico  hoc 
interdicto ;  aliquos  ,;taxative"  designandi,  prohibetur; 
ne  candidatos  ita  proponat ,  ut  caeteros  omnes;  quan- 
tumvis  ab  aliis  forte  legitime  commendatos  velit  ex- 
clusos.  Sed  neutri  recte.  In  materia  propositionis 
seu  praesentationis  ad  officia  et  beneficia  quippe  plures 
;?taxative"  designare  tantundem  valet  ac  plures,  taxa- 
tis  seu  ponderatis  singulorum  meritis ,  proponere ;  ad- 
dito  etiam  judicio ,  quisnam  eorum  caeteris  praestet 
atque  inde  magis  aptus  sit  ad  munus  obtinendum. 
Patres  baltimorenses  scilicet  episcopo  integrum  esse 
voluerunt,    singulorum;    qui  tanquam  idonei  fuissent  a 


2)  Sess.  23,  c.    18.   de  reform. 

2)  Statut.  part.  2,  c.  4,  §.   2,  pp.   52—53. 

3)  Ejusmodi  dictiones  „taxativae",  praeter  alias ,  sunt :  dumtaxat, 
solum ,  tantummodo :  de  quibus  videatur  Barbosa,  Dictioncs  ,  .,  in 
utroque  jure  usiifrequentiores. 


60  Tit.  II.     De  personis  ecclesiaslicis. 

clero  propositi,  merita  scrutari  et  eum  ex  praesentatis 
deligere,  quem  ipse  digniorem  et  magis  idoneum  in- 
venisset. 

Usus  hujus  distinctionis  inter  simplicem  et  taxati- 
vam  candidatorum  designationem  in  exercitio  juris 
patronatus  quotidie  occurrit.  Ita;  exempli  causa;  in 
imperio  austriaco ;  ubi  candidati,  beneficium  vacuum 
quodcunque  obtinere  cupientes;  literas  ad  episcopum 
dirigunt,  ab  ordinatu  episcopali  patrono  laico  peti- 
tores;  qui  digni  sint  reperti;  simpliciter  designantur; 
ex  quibus  unum  praesentare  queat;  patrono  ecclesia- 
stico  autem  taxative  proponuntur,  indicatis  scilicet 
tribus;  qui  habiti  sint  dignissimi;  ex  quibus  solis  unum 
deligere  et  pro  obtinendo  beneficio  praesentare  possit. 
Quodsi  beneficium  sit  patronatus  caesarei;  non  solum 
tres  dignissimi  adducuntur;  sed  additur  insuper  epi- 
scopi  sententia;  quisnam  caeteris  sit  anteferendus1). 

Quoniam  consultores  episcopo  dati  sunt  loco  cano- 
nicorum;  attributiones  eorum  illastrari  ex  iis  debent; 
in  quibus  canonici  administrationem  dioecesis  attingunt. 

Sunt  autem  canonici  duplici  ratione  administra- 
tionis  participes;  aliquando  enim  ita  in  partem  tractan- 
dorum  negotiorum  vocantur,  ut  episcopus  audire  qui- 
dem  eorum  consilium  debeat;  quin  tamen  illud  sequi 
cogatur;  aliquando  vero  ita  sunt  gubernationis  con- 
sortes,  ut  episcopus  ab  eorum  sententia  recedere 
nequeat. 

Quamvis  episcopus  solus  habeat  potestatem  legi- 
feram ,  ipsique  soli  divinitus  impositum  sit  onus  regi- 
minis;  eum  tamen  volunt  jura  consiliis  doctorum;  peri- 
torum  ac  piorum  virorum  (quales  canonici  esse  cen- 
sentur)  in  regimine  dioecesis  adjutum;  ut  auditis  per- 
pensisque  eorum  rationibus  aptius  disponatur  ad  causas 
deinde    propria  sua  auctoritate  maturius    et  utilius  de- 


l)  Cfr.  Aichner,   Compend,  juris  eccl,,  pp.   309 — 310. 

cidendas1).  Inde  fit,  ut;  dum  canones  actum  aliquem 
geri  volunt  cum  consilio  capituli,  is;  sine  hoc  consilio 
exquisito  et  congruo  tempore  exspectato  celebratus, 
omnino  sit  irritus  et  nullus. 

Tanquam  principium  generale  statutum  in  jure  est, 
in  omnibus  arduis  ecclesiae  negotiis  capituli  consilium 
esse  expetendum  et  congruo  tempore  exspectandum2). 
Ex  casibus  vulgo  adductis  unum  illum  memorasse  suf- 
fecerit,  in  quo  ipsi  patres  baltimorenses  primo  loco 
jubent  episcopum  consultorum  dioecesanorum  consilio 
uti,  nempe  in  synodo  dioecesana  indicenda  et  publi- 
canda :  quum  sit  gravissimum,  episcopus  non  sine  ad- 
hibitis  capituli  consiliis  decidere  potest;  iis  auditis 
tamen  propria  auctoritate,  pro  sua  pietate  et  pruden- 
tia,  libere  decidit;  quia  solus  potestate  legifera  gaudet. 

Circa  consensum  capituli  ad  actus  valide  gerendos 
necessarium,  regula  valet,  cogi  episcopum  ad  senten- 
tiam  capituli  sequendam  in  omnibus  negotiis;  in  quibus 
ecclesiae  notabilis  aliqua  obligatio  imponatur  vel  grave 
praejudicium  creetur,  itemque  in  rebus;  quae  praelatum 
simul  et  capitulum  spectent,  ac  tandem  in  causis  illis; 
quarum  definitio  capituli  multum  intersit. 

Sic  igitur,  —  ut  in  consideratione  eorum  actuum 
consistamus,  quos  synodus  plenaria  ad  communem  con- 
sultorum  deliberationem  voluit  delatos  — ,  consensus 
capituli  ante  omnia  requiritur  pro  alienatione  bonorum 
ecclesiae,    quemadmodum    in    priori    parte   jam  dictum 


*)  Quomodo  ex  utriusque  juris  doctrina  „praesumantur  pleniori  ma- 
turitate  praeparata  majorique  pondere  confecta",  quae  ex  praevia  ac 
communi  rei  tractatione  procedunt ,  illustrata  videas  in  priori  hujus 
commentarii  parte,  pp.    13  —  14. 

2)  Qui  jus  sacrum  secundum  ordinem  titulorum  decretalium  expo- 
nunt ,  hanc  materiam  late  declarant  lib.  3.  tit.  10  „de  his,  quae  fiunt  a 
praelato  sine  consensu  capituli",  ex  quo  jam  allati  sunt  c.  Novit  3  et 
c.  Quanto  4.  —  Ex  recentioribus  systematicis ,  quos  vocant ,  prae  aliis 
lectione  dignus  est  Phillips,  Lehrbuch  des  Kirchenrechtes ,  t.  I.,  pp. 
408  seqq.  (edit.  an.  1859),  quod ,  notante  Rmo.  Aichner,  singula 
doctrinae  capita  ,,locis  e  corpore  juris  sollicite  relatis"   egregie  illustret. 

est  p.  19 1. —  Et  quia  dismembratio;  unio;  incorporatio 
aliaeque  similes  ecclesiarum  deminutiones  species  quae- 
dam  alienationis  sunt;  idcirco  episcopus  neque  novam 
parochiam  intra  fines  alterius  parochiae  erigere;  neque 
beneficia  conjungere;  neque  ecclesiam  curatam  mona- 
sterio  aliive  collegio  aut  dignitati  incorporare  potest; 
quin  capitulum  consensum  praestiterit,  ac  caeteri  omnes, 
quorum  interest;  vocati  auditique  fuerint.  —  Sedis 
apostolicae  veniam  praeterea  esse  necessariam  ad  alie- 
nationem  rerum  immobilium  et  mobilium  pretiosarum 
rite  faciendam,  adductis  rationibus  in  priori  commen- 
tarii  parte  late  ostendimus  1.  c.  —  Similiter  ad  eam; 
quam  annuente  capitulo  fieri  diximus;  beneficii  curati 
incorporationem  canonice  peragendam;  auctoritas  Papae 
ex  lege  tridentina  impetrare  debet1). 

Praecedentibus  causis  haud  dissimilis  est  impositio 
novae  taxae;  sive  constituatur  in  forma  novi  census 
annui;  sive  exigatur  per  modum  tributi  extraordinarii 
a  canonibus  non  permissi.  Ea  de  re  extat  in  decreta- 
libus  supra  jam  citatus  p.  28'  libri  3  titulus  39  „de  cen- 
sibus;  exactionibus  et  procurationibus";  ex  quo  in  rem 
praesentem  haec  enotamus2). 

Census  annuus  hoc  loco  dicitur  certa  vis  pecuniae 
quotannis  ex  reditibus  ecclesiasticis  solvenda. 

Est  autem  census  vel  antiquus;  qui  in  ipso  limine 
fundationis  velut  onus  reale  est  impositus  ecclesiae; 
vel  novus;  qui  postea  imponitur  ab  homine  :  uterque 
vel  perpetuus  vel  temporalis. 

Omissa  tractatione  de  variis  censibus  a  Summo 
Pontifice  imponi  solitis3);   episcopus  in  ecclesia  recens 


*)  Sess.  24,  c.  3.   de  reformat. 

2)  Textus  canonicos ,  quibus  dogmata  ex  praesenti  titulo  strictim 
hic  proposita  nituntur,  singillatim  recenset  Phillips  op.  cit.  pp.  354  seqq, 
et  pp.  410   seqq. 

s)  De  his  fuse  agit  idem  Phillips,  in  majori  opere  „Kirchcn- 
rccht",  t.  5,  pp.  540  seqq.  et  in  libro  „Lehrbuch  dcs  Kirchenrech/es", 
t.    J,   pp.   2J8   seqq. 

fundata  et  dotata,  quum  eam  consecrat,  censum  anti- 
quum  constituere  potest,  consensu  accedente  fundatoris. 
vel  etiain  reservare  patrono.  Similiter  quum  annuente 
capitulo  ecclesiam  piis  locis  concedit7  aut  a  sua  juris- 
dictione  subtrahit;  novo  possessori  censum  in  recogni- 
tionem  privilegii  exemptionis  injungere  potest;  idem- 
que  recte  praestat,  quum  a  nova  parochia,,  hitra  fines 
antiquae  recens  erecta,  priori  velut  matri  censum  in 
signum  subjectionis  solvi  jubet1). 

Ecclesia  semel  aedificata  et  consecrata,  generatim 
nemo  Papa  inferior  potest  aut  censum  novum  imponere 
aut  veterem  augere2). 

Exactionum  nomine  hoc  titulo  intelliguntur  contri- 
butiones  et  collectae  pecuniariae,  quas  episcopus  sibi 
a  clericis  et  ecclesiis  suae  dioecesis  pendi  jubet.  Divi- 
duntur  in  tributa  ordinaria,  singulis  annis  solvenda;  et 
in  extraordinaria,  quae  ex  causa  imperantur. 

Inter  tributa  ordinaria  est  cathedraticum  seu  syno- 
daticum,  quod  episcopo  in  signum  subjectionis  et  in 
honorem  cathedrae  suae  solvitur.  Alio  nomine  syno- 
daticum  appellatur  c.  Quum  olim  20  h.  tv  quia  in  synodo, 
quotannis  celebranda,  ab  omnibus  ad  illam  vocatis 
praestari  consuevit. 

Ad  tributa  ordinaria  similiter  spectat  seminaristi- 
cum  seu  alumnaticum,  h.  ev  annua  largitio  ad  fundum 
seminarii  dioecesani  praestanda  ad  normam  consilii 
tridentini,  sess.   2$,  c.    i8;  de  reform. 

Tributis  extraordinariis  accensetur  subsidium  cari- 
tativum,  cujus  appellatione  hic  venit  exactio  quaedam 
extraordinaria  propter  manifestam  et  rationabilem  cau- 
sam  cum  caritate  a  subditis  postulata.  —  Ne  autem 
subditi    ejusmodi    exactionibus    plus    aequo    graventur; 


1)  Huc   pertinent  census  subjectionis  et  recognitionis,    qui   a  curatis 
austriacis  antiquis  parochis  solvi  debent.     Cfr.  Aichner,  p.   260. 

2)  De  causis,    ob   quas  census  novus  alteri  in  forma  pensionis  juste 
reservari  possit,  cfr.   S  c  h  m  al  zgr  u  eb  er  h.  t.   n.    T3. 


64  Tit.  II.     De  personis  ecclesiasticis. 

constitutum  est;  ut  subsidium  ab  episcopo  indicatur  de 
capituli  consensu,  et;  ut  doctores  ex  taxa  Innocentiana 
eruunt;  semel  tantum;  videlicet  in  primo  ingressu  in 
ecclesiam;  et  id  solum  exigatur;  quod  antea  per  qua- 
draginta  annos  dari  consuevit1).  Quare;  si  qua  postea 
gravis  et  justa  exoriatur  causa,  quae  subsidium  postu- 
let;  Sedis  apostolicae  venia  opus  est2). 

Non  desunt;  qui  ad  extraordinarias  exactiones 
etiam  jus  sigilli  referant;  h.  e.;  taxas  cancellariae  epi- 
scopali  solvendas  pro  authenticis  documentis  ab  offi- 
cialibus  in  bonum  privatorum  confectis.  —  Quod  per 
concilium  tridentinum  ferme  sublatum  videbatur  jus 
sigilli3);  postea  ab  Innocentio  PP.  XI.  novis  immuta- 
tionis  factis  iterum  est  concessum;  edita;  quae  ab 
auctore  suo  appellatur;  taxa  Innocentiana  an.  1670, 
quam  passim  a  canonistis  descriptam  reperies4),  Sed 
cuncta;  quae  ad  cognoscendum  hodiernum  jus  sigilli 
pertinent,  accurate  explicantur  a  Lucidi;  De  visit. 
ss.  limin.,  t.    i;  nn.   217 — 244. 

Omnes  istas  censuum  et  exactionum  species  syno- 
dus  plenaria  communi  nomine  taxas  appellat. 

Gravioribus  administrationis  negotiis  jure  novo 
accensetur  concursus  ex  lege  tridentina  coram  ex- 
aminatoribus  legitime  deputatis  rite  subeundus  pro  ob- 
tinenda  parochia  liberae  collationis  aut  juris  patronatus 
ecclesiastici5).  Quemadmodum  autem  concilium  statuit, 
ut  examinatores  in  synodo  dioecesana  ab  episcopo  pro- 
ponerentur  propositique  ab  ipsa  synodo  probarenturfi); 
ita  Sedes  apostolica  exigere  consuevit;  ut  qui  ex  spe- 
ciali    indulto    Summi    Pontificis    extra    synodum;    loco 


*)  Vide  Phillips,  Lehrbuch  des  Kirchenrechtes,  t.    1.,  p.  357. 

2)  Cfr.   Devoti,   Institut,   canonic.,  1.   2,   tit.    15,   §.   4. 

3)  Sess.  21,  c.    1.  de  reformat. 

4)  Ut  ecce  a  Ferraris,  Bibliothec,  v.  taxa. 

5)  De  concnrsu  late  egimus  in  priori  parte  commentarii  pp.  193  — 20  t 

6)  Sess.   24,  c.    18.   de  reformat. 

synodalium,  ab  episcopo  designantur  examinatores,  de 
consensu  capituli  constituantur1). 

Et  ista  quidem  sunt  negotia;  capitulo  sive  con- 
sulente  sive  consentiente;  per  episcopum  gerenda;  quae 
in   synodo  baltimorensi  attinguntur. 

Sed  et  aliae  publicae  administrationis  res  sunt;  iri 
quibus  finiendis  praeter  capitulum  clerus  etiam  inter- 
venire  ex  legis  praescripto  debet.  Ex  iis  exemplo  sit 
administratio  seminarii;  quam  patres  baltimorenses 
quarto  loco  inter  causas  recensent,  quae  in  communem 
consultorum  deliberationem  veniant.  Quamvis  enim 
episcopus  ipse  onus  seminarii  bene  administrandi  susti- 
neat;  cogitur  tamen  variis  consultorum  ordinibus  ad- 
hibitis  rem  gravissimam  gerere  ac  tueri :  ex  quibus 
plures  a  clero  delecti  ad  legitimum  deputatorum  con- 
sessum  legati  mittuntur;  qui  et  ipsi;  semel  rite  consti- 
tuti;  a  commisso  munere  sine  justa  causa  removeri 
nequeunt2). 

Quibus  summatim  breviterque  praestitutis;  adeo 
facilis  et  expedita  est  genuina  intelligentia  decreti 
baltimorensis  de  officio  consultorum  dioecesanorum;  ut 
sola  lectione;  non  interpretatione;  egeat.  En  tibi  locum 
ad  verbum  descriptum: 

„  Ad  consultorum  attributiones  quod  pertinet;  patres 
de  iis  convenerunt:  i°  consilium  consultorum  exquiret 
episcopus  pro  synodo  dioecesana  indicenda  et  publi- 
canda;  2°  si  contingat;  ut  missio  seu  parochia  aliqua 
sit  dismembranda;  exquirendum  erit  consilium  consul- 
torum;  necnon  et  rectoris  dismembrandae  missionis ; 
3°  consultorum  item  requiretur  consilium;  quando  id 
agetur;  ut  missio  seu  parochia  tradatur  alicui  familiae 
religiosae :  quo  in  casu  necessaria  erit  etiam  venia 
S.  Sedis;  40  consultorum  consilium  exquiretur;  in  con- 
stituendis  deputatis  pro  seminariis  dioecesanis;   50  item 


x)  Cfr.  Benedict.   PP.  XIV.,  De  synod.  dioec.  I.   4,   c.   7, 
2)  Concil.  trident.  sess.   23,  c,   18   de  reformat. 
Nilles,  Conc.  Baltimor.     II.  5 

consultorum  consilium  necessarium  erit  in  elig"endo 
novo  consultore  et  in  eligendis  examinatoribus;  qui 
sint  loco  synodalium ;  6°  quando  agitur  de  bonis  et 
fundis  dioecesis  vel  missionis  permutandis  aliisque 
agendis;  quae  speciem  alienationis  prae  se  ferunt,  ubi 
summa  pecuniae  non  excedat  valorem  quinque  millium 
scutatorum,  episcopi  liberi  erunt;  ubi  vero  negotium 
eam  summam  superat;  tunc  requiritur  consilium  con- 
sultorum;  eoque  praehabito,  necessaria  est  S.  Sedis 
permissio.  Verum  quum  peculiares  circumstantiae;  in 
quibus  ecclesia  in  statibus  foederatis  impraesentiarum 
versatur;  non  permittant  habere  in  singulis  casibus 
recursum  ad  S.  Sedem;  Sanctissimus  D.  N.  Leo  XIII. 
ad  preces  patrum  benigne  indulget,  ut  interim  per 
s.  congregationem  de  propaganda  fide  speciales  et 
extraordinariae  facultates  hac  super  re  tribuantur1). 
Item  praehabito  consilio  consultorum;  necessarius  erit 
recursus  ad  S.  Sedem  in  singulis  casibus ,  in  quibus 
agatur  de  imponenda  nova  taxa  pro  episcopo;  quae 
excedat  limites  a  canonibus  constitutos".  — 

In  duobus  extremis  numeris  praesentis  decreti 
aliqua  exhibentur  capita;  in  quibus  consultores  dioe- 
cesani  a  canonicis  ecclesiae  cathedralis  differunt;  alia 
item  in  quibus  utrique  conveniunt. 

Ac  primo  quidem  inter  se  differunt;  quod  canoni- 
corum  munia  ipsi  beneficio  inhaereant  atque  inde  cum 
beneficio  perpetua  sint;  consultores  autem  non  ultra 
triennium  jure  sibi  concesso  utantur.  —  Sed  inter  eos 
hoc  maxime  interest,  quod;  dum  sede  vacante  consul- 
torum  facultates  non  crescant;  in  capitulo  contra  omnis 
jurisdictio  ordinaria  episcopi  reviviscat  et  totius  dioe- 
cesis  administratio  ad  canonicos  devolvatur;  non  quidem 
ex  alieno  mandato  aut  delegatione ;  sed  ex  ratione 
juris  non  decrescendi;    quia    ecclesia   cathedralis  effor- 


*)  Decretum    ea  de  re  editum    d.  25.  Septemb.  ain.   1885    illiastravi- 
mus  parte  priori,  pp,    190 — 193. 

matur  conjunctim  ab  episcopo  et  capitulo;  quemadmo- 
dum  docent  interpretes  ad  c.  Ouum  clerici  ig.  X.  de 
verb.  signif. 

Deinde  vero  in  eo  conveniunt,  quod  consilium 
collegialiter  seu  capitulariter  dare  cogantur;  h.  e.;  in 
leg"itimum  consessum  ad  consultandum  rite  convocati 
et  necessariis  deliberationibus  ac  tractatibus;  ut  par 
est;  de  more  praemissis.  Ita  scilicet  jura  melius  con- 
sultum  putarunt  libertati  consulentium,  quam  si  epi- 
scopus  singulos  consultores  seorsim  sententiam  rogaret, 

Atque  eadem  de  causa  consultores  sic  in  unum 
cong*regatos  patres  baltimorenses  sinunt  „consilium 
praestare  secretis  suffragiis;  quoties  eis  ita  visumfuisset" : 
eodem  prorsus  modo;  quo  synodus  dioecesana  judicium 
de  examinatoribus  ab  episcopo  propositis  per  vota  tum 
secreta  tum  publica  proferre  potest;  prout  magis  expe- 
dire  judicaverit1). 

Id  tandem  est  utrorumque  commune;  quod  ordinem 
rei  gestae  scriptis  consignare  atque  in  forma  probante 
in  authenticas  tabulas  (protocollum  seu  verbale)  referre 
debent;  ut;  ubi  opus  fuerit;  tum  episcopus  tum  consul- 
tores  ipsi  fidem  facere  queant;  leg'i  debite  fuisse  satis- 
factum. 

Episcopus  tandem;  quum  causam;  quae  nonnisi 
auditis  canonicis  vel  consultoribus  erat  finienda;  aucto- 
ritate  sua  deciderit;  in  documento  authentico  de  negotio 
rite  peracto  expressam  mentionem  consilii  debite  ad- 
hibiti  faciet:  ea  in  re  ipsos  Summos  Pontifices  secutus; 
qui;  licet  nulla  consultationis  lege  tenerentur;  saepe 
tamen  professi  sunt;  constitutiones  se  cum  „fratrum 
suorum;  cardinalium  consilio"  edidisse;  v.  g.  c.  Quoniam 
aliqui  i.  de  renunt.  in  6;  c.  Ad  Apostolicae  2.  de  sent. 
et  re  jud.  in  6 ;  c.  Romani  un.  de  jurejur.  clem.;  et  alibi 
passim. 


*)  Cfr.   Benedict.   P  P.  XIV.,   De  synodo  dioeces.  1.   4,  c.  7. 

Caput  III. 

De  examinatoribus  cleri  dioecesaui. 

Inter  eos;  qui  episcopum  in  dioecesis  adminislra- 
tione  juvare  solent;  altero  loco  recensentur  ;;examina- 
tores  cleri  dioecesania;  quorum  nomine  intelliguntur 
delecti  illi  viri;  quibus  negotium  est  demandatum,  can- 
didatos  in  variis  canonicis  examinibus  debite  ex- 
plorandi. 

Quinque  ejusmodi  examina,  quae  interveniente 
magistratu  ecclesiastico  subiri  debeant;  in  jure  occur- 
rere;  in  priori  hujus  commentarii  parte  docuimus 
pp.    193  —  194. 

Ex  iis  tria  hic  memorantur;  quae  ad  solos  clericos 
pertinent:  scrutinium  ordinandorum,  examen  confessa- 
riorum;  concursus  promovendorum1).  —  Primum  atque 
ultimum  ex  praescripto  legis  fieri  jubentur ;  alterum 
vero;  quod  est  de  exploranda  idoneitate  eorum;  qui 
confessarii  sunt  constituendi;  episcopus  omittere  potest; 
si  candidatum  aliunde  aptum  judicet  ac  idoneum  ad 
hoc  munus  gerendum. 

Qui  vel  examinatorum  suffragiis  vel  ipsius  episcopi 
judicio  aptus  est  inventus;  is  approbationem  episcopi 
a  concilio  tridentino  requisitam  obtinuisse  dicitur.  — 
Pro  confessionibus  saecularium  audiendis  omnes  om- 
nino  approbatione  episcopi  opus  habent;  et  saecula- 
ribus  praeterea  jurisdictionem  tribuere  idem  episcopus 
debet:  qua  non  egent  regulares  exempti;  qui  juris- 
dictionem  a  Summo  Pontifice  habent;  secum  scilicet 
per  proprios  suos    praelatos  regulares    communicatam. 


*)  Caetera  clericorum  examina  quae  vel  speciali  aliquo  statuto  prae- 
scribuntur,  vel  particulari  dioecesis  consuetudine  innituntur,  vel  ex  scho- 
lasticis  rationibus  exiguntur,  non  veniunt  nomine  „canonicorumu  exami- 
lium,  neque  in  eorundem   numerum  a  plenaria  hac  synodo  referuntur. 

Concursus  ad  ecclesiam  parochialem  liberae  colla- 
tionis  vel  jurispatronatus  ecclesiastici  consequendam; 
expediri  debet  a  tribus  saltem  examinatoribus,  a  sy- 
nodo  dioecesana  approbatis ;  secus  autem  est  de  scru- 
tinio  ordinandorum  et  de  examine  confessariorum :  in 
his  quippe  poterit  episcopus  examinatoribus  uti;  quos 
maluerit;  lex  tridentina  enim  quae  facultatem  episcopo 
a  jure  communi  concessam  restringit;  odiosa  est,  inde- 
que  extendi  ultra  casum  expressum  nequit1).  Et  multo 
magis  integrum  est  episcopo,  in  aliis  cleri  examinibus; 
quae  jure  communi  non  continentur,  quos  voluerit  exa- 
minatores  adhibere,  formamque  examinis  determi- 
nare.  —  Hinc  credimus;  patres  baltimorenses  extraor- 
dinarium  casum  penuriae  aliorum  sacerdotum,  qui  ge- 
neratim  examinatorum  munere  fungi  possint,  tantum 
respexisse,  quura  in  praesenti  decreto  scriberent,  „epi- 
scopos  eorundem  examinatorum  synodalium  vel  pro- 
synodalium  opera  utilius  et  securius  uti  etiam  sive  pro 
approbandis  confessariis  sive  pro  ordinandorum  scru- 
tinio,  sive  pro  examine  juniorum  sacerdotum,  sive 
pro  examinandis  alumnis,  qui  in  seminarium  majus  ad- 
mitti  velint"2). 

Numerum  examinatorum  synodalium  quod  spectat, 
;,sex  ad  minus"  ab  episcopo  aut  ejus  vicario  proponi 
voluit  concilium  tridentinum3) ;  non  tamen  \retuit;  ne 
plures  proponantur;  quin  immo  ex  tali  loquendi  ratione 
satis  innuit,  et  plures  proponi  posse;  et  ut  plures  pro- 
ponantur,  se  exoptare;  ex  recentiori  decisione  tamen 
non  sunt  ultra  viginti  proponendi  „fortasse  ob  peri- 
culum;  verba  sunt  Benedicti  PP.  XIV. ;  ne  nimium 
aucto  eorundem  numero  minus  diligens  sit  persona- 
rum;  quae  proponuntur;  delectus"4).  —   Quod  idem  ex 


x)  Cfr.  Gavant.  Prax.  dioeces.  synod.,  c.  31,   n.  2. 

2)  Synodus  dioecesana  cincinnatensis  anni   1886,  ulterius  progressa, 
examinatores  synodales  etiam  censores  librorum  esse  vult,  p.   50. 

3)  Textum  synodicum  dedimus  parte   1,  p.    196. 

4)  De  synod.  dioec,,  1.  4.   c,   7. 

paritate  rationis  opinamur  dici  de  iis  debere;  quos 
episcopi  americani  sive  in  synodo  dioecesana  synoda- 
les;  sive  extra  synodum;  cum  venia  Sedis  Apostolicae 
et  de  consilio  consultorum;  prosynodales  examinatores 
constituunt.  Hinc  omnino  ad  mentem  legis  triden- 
tinae  judicamus  factum;  ut  rmus.  archiepiscopus  cin- 
cinnatensis  in  synodo  dioecesana  anni  1886  jam  memo- 
rata  examinatores  numero  decem  proponendos  ac  pro- 
bandos  curaret  (p.  50J;  et  rmus.  episcopus  novarcen- 
sis  immo  duodecim  examinatores  cum  approbatione 
synodi  suae;  eodem  anno  1886  habitae,  constituerit 
(pp.   9  et   17). 

Tandem  circa  literalem  hujus  decreti  interpreta- 
tionem  duo  sunt  animadvertenda,  alterum  de  titulo 
seu  de  rubrica  decreto  praefixa ,  alterum  de  ambigua 
aliqua  dictione  in  ipso  corpore  decreti  occurrente. 

Et  titulum  seu  inscriptionem  capitis  quod  attinet; 
manifestum  est;  rubricam  „de  examinatoribus  cleri 
dioecesani"  non  adaequate  textui  subjecto  seu  nigro 
respondere ;  dum  enim  inscriptio  seu  rubrum  solius 
cleri  dioecesani  mentionem  facit;  textus  de  aliis  quo- 
que  agit;  qui  de  clero  dioecesano  non  sunt.  Unde  in 
praesens  decretum  idem  cadit;  quod  in  priori  parte 
commentarii  de  nonnullis  titulis  corporis  juris  canonici 
praedicari  diximus;  „quod  nigrum  latius  pateat  rubro"1), 

Ipso  textu  decreti  autem  alios  etiam  contineri;  qui 
non  sint  de  clero  dioecesano,  ex  iis  patet;  quae  ex 
juris  praescripto  statuuntur  de  examine  confessariorum 
et  de  scrutinio  ordinandorum.  —  Et  examen  confessa- 
riorum  quod  spectat;  certum  est;  regulares  exemptos 
quoque  se  audiendis  confessionibus  saecularium  sine 
approbatione  episcopi  non  posse  ingerere;  eosque  pro- 


*)  In  exemplum  ibidem  adduximus  p.  240  titulum  „de  clericis  pere- 
grinantibus",  qui,  licet  secundum  verbum  lubri  ad  solos  clericos  (romi- 
petas)  pertineat,  spectato  textu  capitis  ibidem  relati  nihilominus  etiam 
laicos  ad  Sedem  Apostolicam  peregrinantes,  et  ita  ipso  facto  appellantes 
attingit, 

inde  memorata  ibidem  examinis  lege  teneri;  quamvis 
de  clero  dioecesano  non  sint.  —  Scrutinium  ordinan- 
dorum  autem  episcopis  est  cum  omnibus  instituendum, 
qui  ordinationis  beneficium  petunt;  sive  sui  sint  ordi- 
nandi  sive  alieni,  sive  saeculares  sive  regulares;  nisi 
tamen,  qui  a  superioribus  regularibus  ut  „ab  ipso  or- 
dine  jam  comprobati  et  ad  suscipiendos  ordines  idonei 
praesentantur",  gaudeant  speciali  privilegio  apostolico, 
post  concilium  tridentinum  concesso ,  quo  omni  ordi- 
nationis  examine  subeundo  liberentur.  Ejusmodi  pri- 
vilegium  Societati  Jesu;  cum  aliis  religionibus  incommu- 
nicabile;  dedit  Gregorius  PP.  XIII.  constitutione  ;;Pium 
et  utile  Societatis  Jesu  institutum";  edita  die  22.  sept. 
an.  15821);  ac  postea  cum  aliis  privilegiis  confirmavit 
ac  de  novo  concessit  Paulus  PP.  V.  constitutione 
„Quantum  religio  Societatis  Jesu"  edita  die  4.  sept. 
an.  16062);  et  non  ita  pridem  S.  D.  N.  Leo  PP.  XIII. 
(quem  D.  O.  M.  diu  nobis  salvum  conservet  atque  in- 
columem!)  cum  omnibus  et  singulis  ejusdem  Societatis 
„privilegiis;  immunitatibus;  indultis";  clausulis;  quas 
vocant;  praegnantibus  adhibitis;  denuo  ;,apostolicae 
auctoritatis  robore  munivit;  iterumque  concessit";  con- 
stitutione  „Delemus"  in  forma  brevis  edita  die  13.  julii 
an.  18833).  -■-  Qui  ergo  tali  exemptionis  privilegio 
destituuntur  ordinandi,  scrutinio  subjecti  sunt;  licet  ad 
clerum  dioecesanum  non  pertineant. 

Manifesta  haec  inter  rubrum  et  nigrum  discre- 
pantia  in  causa  videtur  fuisse ;  cur  synodus  dioecesa- 
nae;  post  publicatum  concilium  nostrum  in  ditionibus 
foederatis  habitae,  quae  statuta  sua  ad  formam  decre- 
torum  baltimorensium  merito  voluerunt,  quantum  fieri 
posset,  accurate  exacta;  loco  praesentis  rubricae  gene- 
raliorem    titulum    adhiberent;    qui  in    omnes   illos,    de 


')  Exhibetur  in   „Instituto  Societatis  Jesu",  edito   Pragae  an.    1757, 
t.    1,  pp.  74—75- 

2)  Prostat  in  citata  editione  pragensi  t.   I,  pp.   110 — 115. 

3)  Refertur  in  fol.  period.   „Acta  Sanctae  Sedis",  t.  19,  pp.  49  —  50. 

quibus  textus  decreti  agit;  conveniret.  Sic;  ut  non- 
nulla  ex  iis;  quae  ad  manum  sunt;  exempla  ponamus, 
synodus  bufFalensis  anni  1886  simpliciter  scripsit  ;;De 
examinibus"  (p.  69),  synodus  cincinnatensis  jam  ad- 
ducta  ,;De  examinatoribus"  (p.  49);  synodus  leaven- 
worthensis  anni  1887  ;;De  sacerdotibus  examinandis" 
(p.  8);  synodus  novarcensis  anni  1886  ;;Examinatores 
synodales"  (pp.  9  et  17);  synodus  kansanopolitana  anni 
1887  „Examinatores  cleri"  (p.  24);  synodus  roffensis 
1887  nomenclaturam  „examinatorum  cleri  dioecesani" 
retinuit  quidem  propter  reverentiam  concilii  plenarii; 
verum  ut  rei  verba  responderent;  duo  iila  tentamina 
clericis  alienis  et  dioecesanis  communia,  examen  con- 
fessariorum  et  scrutinium  ordinandorum;  illis  examina- 
toribus  expedienda  non  commisit  (p.  53).  —  Haec  de 
titulo  capitis. 

Ambiguitatem  verborum  quod  spectat;  eam  atten- 
tus  lector  facile  animadvertit  in  ipso  decreti  corpore 
occurrere  n.  24,  ubi  missiones;  in  quibus  rectori  privi- 
legium  tributum  est  inamovibilitatis;  mediante  concursu 
jubentur  conferri;  „quamdiu  paroeciae  canonice  non 
fuerint  erectae".  Quum  enim  dictio  „quamdiua  ex 
natura  sua  conditionem  importet,  ac  temporis  sit  limi- 
tativa  ac  restrictiva ,  ita  ut  dispositionem  ad  tempus 
restringat;  cui  adjecta  reperitur;  nec  eam  ultra  spatium 
praefixum  extendi  patiatur1),  idcirco  erui  ex  verbis 
concilii  posset;  legem  concursus  tantum  valere  usque 
dum  paroeciae  canonice  erectae  fuerint:  quod  omnino 
esset  contra  „mentem  sacrosanctae  synodi  tridentinae", 
quam  tamen  patres  baltimorenses  religiose  sequuntur. — 
Responderi  forte  potest;  mendum  typographicum  irre- 
psisse  ac  pro  „quamdiuu  legendum  esse  „quamvis"; 
eamque  vocem  eo  sensu  accipi  debere;  quo  „ponit  et 
explicat  casum  magis    dubitalem"2).     Vel  declarari  sic 


1)  Cfr.  Barbosa,  Diction.,  vv.  quamdiu,  donec ,  quoad,  usquequo, 

2)  I  d.  Dict,  v,   quamvis, 

debet;  ut  diversa  a  sua  literali  ac  naturali  signiticandi 
potestate  censeatur  usurpata,  quemadmodurn  de  parti- 
cula  synonyma  „donec"  aliquando  in  jure  fieri  docemur 
c.  Joseph  5.  X.  de  verb.  signif. ;  ita  ut  interpretatio  hujus 
periodi  ad  normam  praecedentis  capitis  Quod  dicitur  4 
eod.  sic  reddi  possit:  ;;Quod  dicitur  de  missionibus  istis 
mediante  concursu  tribuendis;  antequam  canonice  eri- 
g-antur  parochiae;  non  sequitur,  ut  postea;  quum  erectae 
fuerint  parochiae;  sine  concursu  obtineantur". 

Caeterura  missiones  inamovibilitatis  praerogativa 
legitime  ornatas  beneficiis  curatis  vere  accenseri  posse; 
ex  principiis  juris  sacri  probatum  recolas  ex  priori 
commentarii  parte  pp.  203  —  204.  Quoad  caetera;  quae 
ad  examinatores  synodales  pertinent;  consulendae  sunt 
pontiiiciae  constitutiones  ibidem  indicatae  p.  194,  jcto. 
quem  identidem  adduximus  Benedicto  PP.  XIV.  De 
synodo  dioccesana  1.  4;  c.   7. 


Caput  IV. 

De  decauis  seu  viciiriis  foraueis. 

Actum  hucusque  de  iis  adjutoribus  est;  qui  episcopo 
in  universo  ecclesiae  regimine  operam  suam  praestant. 
Ex  ordine  decretorum  concilii  sequitur;  ut  illi  ad- 
ministratores  jam  considerentur;  qui  in  certis  ac  de^ 
finitis  partibus  dioeceseos  administrandis  opem  ferunt 
episcopo;  decani  videlicet  ac  parochi.  Praesenti  capite 
ea  paucis  comprehenduntur;  quae  ad  decanos  pertinent. 

Ecclesiasticum  decanorum  institutum  ferme  totum 
jure  particulari  regitur;  propriis  plerumque  statutis  in- 
ducto;  saepe  etiam  ex  specialibus  locorum  consuetu- 
dinibus  exorto :  semper  tamen  et  ubique  canonica  illa 
regula  innixo;  quod  omnis  decanorum  potestas  ab  epi- 
scopo;  tamquam  a  fonte;  procedens  intelligatur  instituta. 
Quum  autem  in  novis  dioecesibus  americanis  fere 
nullibi    sint    constituti    decani;    nullo    etiam    particulari 

jure  eorum  potestas  aut  oflicium  determinari  potest. 
Hinc  standum  interim  est  summis  principiis  juris  eccle- 
siastici  publici;  quod  episcopos  Spiritus  sanctus  posuit 
ecclesiae  rectores;  quodque  iidem  magistratibus  a  se 
constituendis  facultates  dabunt,  quas  et  quamdiu  volu- 
erint;  quodque  tandem  nulla  erit  injuria  presbyteris  ad 
decanatum  promotis,  si  ab  iis  episcopi  repetant  facul- 
tates  concessas;  quas  vel  ipsi  per  se  iterum  exerceant; 
vel  aliis  exercendas  committant.  —  Suffecerit  ergo  in 
eorum  gratiam,  quibus  praesens  disciplinae  caput 
novum  est;  paucas  quasdam  generaliores  animadver- 
siones  adscripsisse;  quibus  rationes  institutionis  deca- 
norum;  hoc  capite  pertractatae;  quadantenus  cognoscant. 

Nomen  „decani";  a  graeca  voce  ditia  factum;  pro- 
prie  eum  designat;  qui  coetui  ex  decem  personis  con- 
stanti  praeest.  Ita  v.  g.  olim  decani  appellatione  venit 
in  re  militari,  qui  manipulo  decem  militum  erat  prae- 
positus ;  in  monasteriis;  qui  decem  religiosos  ex  abbatis 
mandato  regebat;  in  centuriis;  qui  decaniae  ex  decem 
familiis  compositae  princeps  ac  caput  erat  datus ;  et 
sic  in  ordine  magistrorum;  advocatorum;  artificum; 
ac  generatim  in  omnibus  ordinibus  qui  denis  personis 
caput  eratconstitutus;  decanus  etdexmcgcoTog  appellabatur. 
Qui  initio  a  denario  numero  dicti  erant  decani;  eodem 
nomine  retento  etiam  vocabantur;  postquam  numerus 
est  auctus  vel  minutus;  ut  adeo  jam  in  universim  de- 
canus  dicatur  praeses  cujusvis  multitudinis;  coetus;  so- 
dalitii;  ordinis;  capituli;  scholae;  quamvis  socii  plures 
minoresve  sint  quam  decem. 

Praesenti  capite  decani  vocantur  minores  quidam 
magistratus  ecclesiastici;  qui  per  decanias  seu  decanatus 
potestatem  sibi  ex  jure  particulari  aut  ex  speciali  man- 
dato  episcopi  competentem  exercent.  —  Alio  nomine 
dicuntur  ^archipresbyteri"1),  quod  quasi  principes  sacer- 


x)  C.  Ad  haec   7.  X,   de  offic,   archidiaconi, 

dotum  reliquis  presbyteris  in  iis;  qucie  sacerdotalis 
ofticii  sunt,  cum  imperio  praesint. 

Duplex  distinguitur  decanus,  urbanus  seu  civita- 
tensis1),  et  ruralis  seu  forensis2).  Ab  utroque  diversus 
est  forisdecanus. 

Archipresbyter  seu  decanus  urbanus  clericis  in 
urbe  episcopali  vel  in  alia  existentibus  praeest,  et 
„decanus  ecclesiae  cathedralis"  vel  „collegiatae"  no- 
minatur. 

Decanus  ruralis,  extra  civitatem  episcopalem,  ruri 
tum  plebis  tum  parochorum  tum  aliorum  clericorum, 
qui  per  minores  titulos  habitant,  inspectionem  et  curam 
gerit;  et  ea  quidem,  quae  minora  sunt,  sine  figura  ju- 
dicii  cognoscit  ac  decidit ;  majora  vero,  et  quae  sine 
processu  judiciali  nequeunt  expediri,  ad  episcopum 
sive  ejus  vicarium  refert.  Saepe  vocatur  „decanus 
christianitatis",  quod  in  suo  districtu  praesit  christianis. 
—  Caetera,  quae  ad  electionem,  potestatem,  officium 
decanorum  in  antiquis  Europae  dioecesibus  pertinent, 
doctores  explicant  in  commentariis  ad  lib.  i;  tit.  23. 
de  officio  archidiaconi;  et  tit.  24.  de  officio  archipres- 
byteri3).  Recentiores  scriptores  in  eodem  argumento 
versatos  nominatim  indicat  P  h  i  1 1  i  p  s ,  Lehrbuch  des 
Kirchenrechtes,  §§.    166—167. 

„Forisdecanus"  is  dicebatur,  qui  quum  in  civitate 
episcopali  immoraretur,  jurisdictionem  in  ecclesias  fo- 
raneas  a  principali  dependentes  habebat4).  Similes 
forisdecanis  sunt,  qui  in  Hungaria?  Croatia  et  caeteris 
terris  coronae  s.  Stephani  ex  capitulo  ecclesiae  cathe- 
dralis  constituuntur  archidiaconi  in  singulis  partibus 
seu    ,,terminationibus"5);    in    quas     tota     dioecesis    est 


x)   Cfr.   c.   Officium    archipresbyteri  3.  X.   de  offic.   archipresbyt. 

2)  De    archipresbytero  rurali   agit  c.  Ut  singulae  plebes  4.  1.   c. 

3)  Ex  iis  videatur  Schmalzgrueber,  ad  tit.  24,  nn.  6 — 7. 

4)  Cfr.   Du  Cange,    Gloss.  lat.,   t.   3,   p.    558,  edit.    1884. 

5)  Ita  districtus  ,    terminis  suis    et  limitibus    circumscripti ,    in  quos 
dioecesis  dividitur,   appellantur  c,   Plures   54.   C.    16.  q.    1, 

distributa;  quamvis  enim  archidiaconatibus  suis  canonice 
„intitulentur"  ac  potestatem  accipiant;  dioeceseos  partes 
sibi  commissas  visitandi  ac  regendi;  in  ecclesia  cathe- 
drali  tamen  remanent,  alio  ex  primoribus  archidiaco- 
natus  parochis  in  suum  locum  substituto  ?  qui  ea  de 
causa  „vicearchidiaconus"  appellatur  atque;  annuente 
episcopo;  pro  archidiacono  decani  munere  fungitur. 
Utrorumque  jura  et  officia  accurate  recensentur  in 
synodo  dioecesana  strigoniensi  anni  i86o;  archidiaco- 
norum  quidem  statuto  .22  et  appendice  4,  vicearchi- 
diaconorum  autem  statuto   2$   et  appendicibus;    5   et  6. 

„Vicarii  foranei"  ;  qui  in  titulo  praesentis  capitis 
per  particulam  declarativam  et  expositivam  „seu"  cum 
decanis  ovvcovv^iojg  junguntur;  in  corpore  juris  canonici 
saepe  occurrunt.  Innocentius  PP.  III.  in  c.  7.  Ad  haec 
cit.  memorat  „decanos  rurales";  vices  gerentes  vel  epi- 
scopi;  vel  archidiaconi  vel  utriusque.  Ad  ultimam  hanc 
classem  pertinent  vicearchidiaconi  hungari;  qui  et  epi- 
scopi  et  archidiaconi  vice  funguntur;  solius  episcopi 
vices;  in  certa  dioeceseos  parte;  gerunt  decani  seu 
vicarii;  de  quorum  institutione  concilium  hic  agit. 
Dicuntur  autem  „foraneial);  quod;  notante  glossa2); 
foris;  h.  e.;  extra  civitatem  episcopalem;  per  varias 
dioeceseos  districtus  constituantur ;  vel  quod  intra 
limites  potestatis  sibi  commissae  forum  teneant ;  vel 
quod  negotia  deforis  ad  episcopum  referant. 

Cuncta;  quae  patres  baltimorenses  hoc  decreto 
proponunt;  sacris  canonibus  innituntur;  quos  referri 
monuimus  lib.  1 .  titulis  23  et  24.  Ex  iis  v.  g.  c.  Ut  singulae 
cit.  habet :  „Propter  assiduam  erga  populum  Dei 
curam  singulis  plebibus3)    archipresbyteros    esse   volu- 


*)  C.  Romana  I.  de  offic.  jud.  ordin.  in  6.  et  c.  Etsi  principalis  2. 
de  rescript.   Clem.  2)  Ad  c.   Romana  cit.  v.   foraneos. 

3)  „Plebis"  nomine  venit  ecclesia  parochialis  et  baptismalis,  cui 
reliquae  ejusdem  districtus  seu  terminationis  ecclesiae  subsunt.  „In  una 
terminatione  enim  plures  ecclesiae  baptismales  esse  non  possunt",  Ita 
c.  Plures  cit. 

mus;  qui  non  solum  imperiti  vulgi  sollicitudinem  gerant, 
verum  etiam  presbyterorum ,  qui  per  minores  titulos 
habitant;  vitam  jugi  circumspectione  custodiant;  et  qua 
unusquisque  industria  divinum  opus  exerceat;  episcopo 
suo  renuntiet.  Nec  contendat  episcopus;  non  egere 
plebem  archipresbytero ,  quasi  ipse  eam  gubernare 
valeat;  quia;  etsi  valde  idoneus  sit ,  decet  tamen ;  ut 
sua  onera  partiatur;  et  sicut  ipse  matrici  ecclesiae 
praeest,  ita  archipresbyteri  praesint  plebibus;  ut  in 
nullo  titubet  ecclesiastica  sollicitudo.  Cuncta  tamen 
referant  ad  episcopum;  nec  aliquid  contra  ejus  decre- 
tum  ordinare  praesumant".  Et  quae  de  archidiacono 
statuta  sunt  c.  Ad  haec  7.  cit. ,  jam  ad  decanum  rura- 
lem  seu  vicarium  foraneum  translata  leguntur,  scilicet 
„quod  oculus  episcopi  appelletur;  ut  loco  episcopi;  per 
episcopatum  prospiciens;  quae  corrigenda  viderit  cor- 
rigat  et  emendet;  nisi  adeo  fuerint  ardua  negotia;  quod 
absque  majoris  sui  praesentia  nequeant  terminari"1). 

Quod  patribus  baltimorensibus  statui  posse  videtur 
de  collationibus  theologicis  per  decanos  dirigendis;  id 
antiquae  ecclesiae  disciplinae  omnino  conforme  est. 
Constat  enim  indubiis  monumentis  historicis;  convoca- 
tos  olim  per  decanum  fuisse  omnes  decaniae  presby- 
teros  ad  praescriptas  kalendas;  h.  e.,  ad  conventus 
sacerdotum  singulis  kalendis  mensium  celebrandos;  „ut 
nimirum  de  suo  ministerio  et  religiosa  conversatione; 
atque  de  his;  quae  in  eorum  paroeciis  accidunt;  ser- 
monem  haberent;  et  ut  nominatim  collationem  de  poeni- 
tentibus  suis  instituerent ;  vel  si  forte  aliquis  contra 
parem  suum  quidquam  haberet;  ei  reconciliaretur"2). 


*)  Eadem  ferme  ratione,  qui  antiquo  jure  decanorum  partes  susti- 
nuere,  diaconi  vocabantur  „oculi  episcopi,  oberrantes  et  circumlustrantes 
cum  verecundia  actus  totius  ecclesiae,  et  perscrutantes  diligentius,  ut  si 
quem  viderent  vicinum  fieri  praecipitio  et  proximum  esse  peccato,  refer- 
rent  haec  ad  episcopum".     C.   Diaconi  6.   dist.  93. 

2)  Ita  constitutiones  veterum  episcoporum  apud  DuCange,  v. 
kalendae.  t.  4,  p.  484,  edit.  cit. 

Salutare  consilium  de  constituendis  decanis  secuti; 
plures  episcopi  foederatarum  ditionum  jam  decanias 
erexerunt,  editis  etiam  idoneis  instructionibus ,  quibus 
adjuti  recens  creati  decani  novi  muneris  officium  rite 
exequi  et  tueri  possint. 

Caput  V. 

De  rectoribus  inamoyibilibus. 

Inter  adjutores  episcopi  concilium  nostrum  eos 
tandem  memorat ;  qui  per  minores;  ex  quibus  deca- 
natus  constant;  partes  ab  episcopo  in  officio  ;;paro- 
chorum"  constituti ,  plebis  sibi  concreditae  curam 
exercent. 

Minores  istas  ecclesiae  partes  seu  terminationes; 
quibus  singulis  sacerdotes  sui  tanquam  parochi  sunt 
destinati;  synodus  plenaria,  canonicum  loquendi  usum 
secuta,  promiscue  ;;parochias"  et  ;;paroecias"  appellat1): 
quae  voces,  quum  diversae  sint  originis;  quomodo  sy- 
nonymae  fieri  potuerint;  breviter  est  declarandum. 

„Parochia;  graece  7tagn%bi,  a  TcaQe%co,  praebeo;  vete- 
ribus  erant  homines;  qui  in  variis  stationibus  viarum 
publicarum  constituti  peregrinantibus;  praecipue  rei- 
publicae  causa  iter  facientibus  (magistratibus;  legatis 
et  aliis);  hospitium  et  res  necessarias  praebebant2).  — 
Quin  et  ipsa  haec;  tecti  rerumque  praebitio  TtciQoyj^  et 
admensum  viae  spatium;  intra  quod  parocho  cura  in- 
cumbebat,  peregrinis  omnia  necessaria  publice  exhi- 
bendi;  voce  novitia  ?caq6%iov,  parochia;  dicebatur. 

Quae  profana  ac  vulgaris  parochi  notio  si  a  sae- 
culi  rebus  ad  sacrum  argumentum  accommodetur;  pa- 


')  Constietudinem  sermonis  canonici  etiam  synodi  dioecesanae  ser- 
vant,  dnm  voces  „parochia"  et  „paroeciau  sine  discrimine  permixte  ad- 
hibent,  v.  g,  synodus  cincinnaten.   an.    1886  et  leavenworth.    1887 

2)  Huc  pertinet,  qnod  adolescentes  ex  Horatio  didicimus  (Sat.  i,  5,  45) 
Proxima  campano  ponti,  quae  villula  tectum 
Praebuit,   et  parochi^   qui   debent  ligna  salemque. 

rochi  ecclesiastici  non  incongrue  nomen  suum  dicentur 
traxisse  ab  exhibitione  divini  pabuli,  quod  nimirum 
fidelium  in  terra  peregrinantium  curam  suscipiant,  ac 
coeleste  iter  facientibus  omnia  ad  salutem  necessaria 
suppeditent1). 

;;Paroeciaa;  graece  TcaQotxia,  a  itaqa}  prope;  juxta; 
ct  oixog ,  domus;  proprie  est  cohabitatio  et  conventus 
accolarum;  vicinitas;  praecipue  eorum;  qui  commune 
aliquod  fanum  accolunt.  Unde  paroecia  ecclesiastica; 
spectato  suo  etymo,  dici  potest  ecclesia  in  usum  acco- 
larum  et  circumcirca  habitantium  constituta;  ac  pro- 
prio  sacerdoti  (paroeco)  ab  episcopo  tributa;  ut  eam 
jure  proprio  regat;  et  omnium  ejusdem  ecclesiae  con- 
sortium  eandemque  sacram  viciniam  constituentium 
curam  exerceat. 

Sic  igitur  factum  est;  ut  novellum  nomen  );paro- 
chia";  ab  olficio  parochi  ductum;  idem  jam  significet 
atque  antiquum  vocabulum  ;;paroeciaea;  quod  ortum 
est  a  situ  eorum ;  qui  conjunctim;  in  vicinis  domibus; 
circa  eandem  ecclesiam  cohabitant 

Varia  est  vocabulorum  ,;parochiaea  et  ;;paroeciaea 
canonica  homonymia;  aliquando  enim  sumuntur  pro 
tota  dioecesi ;  aliquando  pro  determinata  alicujus  dioe- 
cesis  ecclesia;  quae  populum  certis  limitibus  distinctum 
habet;  et  presbyterum  a  quo  sacramenta;  verbum  divi- 
num  aliaque  spiritualia  eidem  ex  officio  ministrentur; 
aliquando  etiam  accipitur  pro  ipso  territorio;  in  quo 
hujusmodi  populus  alicui  ecclesiae  deputatus  et  intra 
certos  limites  constitutus;  degit. 

Major  et  copiosior  est  nominis  ;;parochi"  synony- 
mia;    in    ecclesiasticis    monumentis    quippe    mira    ver- 


*)  Nonnullormn  opinio  est ,  latinum  nomen  „parochus",  illi  voca- 
bulo  graeco  ndooyog  respondere,  quod  ab  byog,  currus,  ductum  ,  gene- 
ratim  eum  designat,  qui  a  latere  alterius  vehitur,  et  peculiariter ,  qui 
sponso  sponsam  domum  deducenti  in  curru  assidet,  alio  nomine  naoa- 
vvucptog  dictus  ;  parochus  enim ,  ajunt,  medium  se  inter  Deum  et  po- 
pulum  interponit,  ac  velut  paranymphus  inter  sponsam  et  sponsum  homi- 
nibus  gratiam   Dei   conciliat. 

borum  ubertate  vocatur  presbyter;  presbyter  parochia- 
nus;  presbyter  parochialis;  rector,  rector  ecclesiae  pa- 
rochialis;  curio;  plebanus;  pastor;  persona:  de  quibus 
omnibus  videndus  est  D  u  Cange,  qui  horum  aliorum- 
que  synonymorum  vocabulorum  rationes  solide  et  eru- 
dite  pertractat  in   Glossar.  med.  et  infim.  latinit. 

In  conciliis  americanis  parochus  communiter  ;;rector 
missionis"1)  vocatur:  quae  appellatio  et  ipsa  aliqua 
interpretatione  indiget. 

Est  ergo  missio;  generatim  accepta,  actus  mittendi 
seu  legatio,  traditio  7  injunctio;  administratio  oneris  et 
officii ;  missusque  ille  dicitur;  cui  cura  est  injuncta,  rem 
aliquam  alterius  nomine  faciendi  et  exequendi.  —  Su- 
mitur  etiam  pro  ipso  ministerio  commisso,  similiter  pro 
jurisdictione  ac  potestate  ad  rem  procurandam  neces- 
saria.  —  Missionis  nomine  tandem  ipse  districtus  seu 
territorium  intelligitur;  intra  cujus  terminos  negotium 
concreditum  est  perficiendum. 

In  ecclesia  Christi  vero  missio ;  speciatim  sumpta, 
est  deputatio  alicujus  ab  eo;  qui  potestatem  habet;  ad 
munera  ecclesiastica  obeunda;  h.  e.;  collatio  potestatis 
regendi;  docendi;  sacramenta  ad  normam  ss.  canonum 
administrandi;  estque  basis  ac  fundamentum  totius 
christiani  aedificii.  „Quomodo  enim",  inquirit  apo- 
stolus2);  „invocabunt;  in  quem  non  crediderunt?  Quo- 
modo  credent  ei;  quem  non  audierunt?  Quomodo  au- 
dient  sine  praedicante?  Quomodo  vero  praedicabunt; 
nisi  mittantur". 

Missio  autem  duplex  est,  alia  extraordinaria  seu 
immediata  et  proxime  a  Deo  ipso  facta;  alia  vero 
ordinaria;  quae  a  Deo  quidem  provenit;  sed  per  ordi- 


J)  Loco  „missionis"  vocabulum  „congregationis"  identidem  nsiir- 
patnr,  sumpta  nominis  ratione  ab  ipso  fidelium  coetu ,  cni  rector  est 
praepositus.  Cfr.  Statuta  syn.  dioeces.  roffen.  cit.  n.  227.  —  A  rectoris 
titulo  missio  etiam  „rectoratus"  vocatur.  Cfr.  Statut.  synod.  dioeces. 
cincinnaten.  an.   1886,  passim. 

2)  Rom.    10,    13  — 14. 

narios  superiores  et  praelatos  ecclesiae1).  Per  missio- 
nem  immediatam  multi  vocati  leguntur  in  vetere  lege; 
in  nova  autem  apostoli  omnes  ab  ipso  divino  redem- 
ptore  missi  sunt;  sicut  illum  miserat  Pater  coelestis. 
Ad  missionem  mediatam  et  ordinariam  refertur,  quod 
s.  Paulus  praecipit  Tito  episcopo;  ut  per  singulas  civi- 
tates  constituat  presbyteros;  et  sic  omnes;  qui  imme- 
diate  a  Deo  erant  apostoli  et  episcopi  constituti,  mox 
mittendi  alios  potestatem  sibi  factam  exercuerunt. 
Constat  enim  post  Domini  in  coelos  ascensionem;  con- 
stitutos  ab  apostolis  per  civitates  presbyteros;  conse- 
cratos  episcopos;  electos  diaconos  aliosque  ministros; 
ad  consummationem  sanctorum  et  in  opus  ministerii 
ecclesiastici.  Quae  quidem  mittendi  potestas  usque  in 
hunc  diem;  successionis  serie  nunquam  interrupta;  in 
ecclesia  catholica  perseverat. 

Primum  ac  praecipuum  jus  in  totam  ecclesiam 
mittendi,  seu  canonicam  missionem  ubique  terrarum 
dandi  romano  Pontifici  competit ;  deinde  vero  episco- 
pis;  juxta  leges  ecclesiasticas,  in  suis  dioecesibus;  et 
aliis  magistratibus  etiam  in  territoriis  sibi  assignatis. 
Quum  enim  supremi  ecclesiae  principes  ac  fidelium 
pastores  per  seipsos  omnibus  adesse  nequeant;  per 
inferiores  ministros  a  se  missos  adsunt;  qui  potestate 
a  Papa  vel  ab  episcopis  accepta  oves  sibi  creditas  de 
necessario  pastu  provideant2). 

Sic  igitur;  quod  de  vario  sensu  vocabuli  „missio- 
nis"  generatim  sumptae  diximus;  nominatim  ad  voca- 
tionem  ecclesiasticam  accommodari  et  „missio"  accipi 
potest    pro  legitima    facultate    docendi3);    praedicandi; 


*)  Ab  Innocentio  PP.  III.  de  utraque  missione  multa  egregie 
observantur  c.   Quum  ex  injuncto   12.  X.   de  haereticis. 

2)  Distinguenda  est  potestas  docendi  ecclesiae  a  potestate  docendi 
in  ecclesia ;  illa  vere  est  potestas  jurisdictionis  ac  Summo  Pontifici  et 
episcopis  competit;  haec  autem  facultas  est  munus  docendi  in  ecclesia 
exercendi,   quae  cum  inferioribus,   quin  et  laicis,   communicari  potest. 

3)  Cum  hac  facultate  ecclesiastica  docendi,  per  missionem  canoni- 
cam  tradita,  confundi  non  debet  obligatio  parentum  liberos   christianam 

Nilles,  Conc.  Baltimor.     II.  6 

sacramenta  administrandi  caeteraque  ministeria  eccle- 
siastica  obeundi ;  et  ad  districtum;  intra  quem  munera 
ecclesiastica  exerceri  possunt;  nomen  missionis  trans- 
latum  significat  determinatam  regionem  missionario 
commissam;  h.  e.;  locum,  certis  limitibus  distinctum, 
in  quo  degit  populus,  presbytero  ex  superioris  volun- 
tate  commissus. 

Quodsi  presbyter  missioni  ita  addicitur  ab  epi- 
scopo;  ut  eidem  populus  perpetuo  regendus  commit- 
tatur  ac  titulus  „rectoris  inamovibilis"  ex  mente  prae- 
sentis  capitis  concilii  nostri  conferatur;  tunc  vere  pro- 
prieque  dictus  parochus  creatur1).  Qui  vero  missioni 
ea  lege  praeficitur;  ut  officium  vel  tempore  finiatur; 
quod  a  mittente  est  constitutum;  vel  eodem;  quo  datum 
est,  arbitrio  adimi  possit;  is  proprie  parochus;  uti  nunc 
juxta  canones  est;  dici  nequit. 

Quibus  animadversionibus  de  nomenclatura  prae- 
missis; 

Argumentum 

praesentis  capitis  summatim  consideratum  hoc  est. 

Dividitur  in  duas  partes,  in  historicam  et  in  dispo- 
sitivam.  Prior  initio  generatim  paucis  refert  historiam 
disciplinae  ecclesiasticae  de  instituto  parochorum  (n.  31), 
ac  deinde  nominatim  exequitur;  quidnam  in  concilio 
plenario  baltimorensi  II.  jam  factum  sit  anno  i866;  ut 
„disciplina  americana  hac  in  re  ecclesiae  universae 
disciplinae  conformaretur"  (n.  32).  —  Altera  pars  agit 
de  instituendis  rectoribus  inamovilibus;  indicatisque  in 
antecessum  conditionibus  ecclesiae;  quae  rectori  ina- 
movibili  addicatur  (nn.  33 — 34),  residuis  quatuor  nu- 
meris    (35 — 39)    singillatim  statuuntur;    quae  ad  novos 


religionem    docendi ,    quae    non    ex  injnnctione    ecclesiae ,    sed    ex    jnre 
natnrae  descendit. 

J)   Recolantur    quae   de  conditione  missionum    inamovibilitate    prae- 
ditarum  in  priori  parte   animadvertimus  pp.   201  —  202. 

hos  ecclesiae  ministros  creandos,  regendos;    deponen- 
dos  pertinent. 

Ad  ea  doctrinae  capita  rite  illustranda;  quae  in 
priori  parte  circa  historiam  brevissime  attinguntur; 
adhiberi  ex  recentioribus  scriptoribus ,  praeter  alios; 
possunt  Marius  Lupus,  De  ftarocliiis  ante  annum 
Christi  millesimnm,  edit.  Bergomi,  1788;  et  Bollan- 
diani,  Examen  historicum  et  canonicum  libri  Mariani 
Verhoevcn,  edit.  Bruxellis;  1847.  —  Ab  iis  enim  quatuor 
hae  theses  fuse  demonstrantur : 

1.  Originem  parochorum  tertio  saeculo  non  esse 
antiquiorem ; 

2.  constitutas  primum  fuisse  parochias  ruri;  in 
vicis  et  villis1); 

3.  ante  annum  Christi  millesimum  nullos  fuisse 
parochos  in  civitatibus  episcopalibus ,  Roma  forte  et 
Alexandria  exceptis ; 

4.  ex  lege  tridentina  tandem2)  id  officii  esse  epi- 
scopis  injunctuim  „ut  in  iis  quoque  civitatibus  ac  locis, 
ubi  parochiales  ecclesiae  certos  non  habent  fines;  nec 
eorum  rectores  proprium  populum,  quem  regant,  sed 
promiscue  petentibus  sacramenta  administrent,  pro 
tutiori  animarum  eis  commissarum  salute,  distincto  po- 
pulo  in  certas  propriasque  parochias,  unicuique  suum 
perpetuum  peculiaremque  parochum  assignent;  qui  eas 
cognoscere  valeat;  et  a  quo  licite  sacramenta  susci- 
piant;  .  .  .  idemque  in  iis  civitatibus  ac  locis;  ubi  nullae 
sunt  parochiales;  quam  primum  fieri  curent". 

Probationes  lector;  hujus  disciplinae  cupidus;  late 
propositas  reperiet  apud  citatos  auctores :  qui  si  forte 
ad  manus  non  sint;  consulere  poterit;  quae  ex  iisdem 
excerpta  dat  Bouix;  De  ftarocho,  edit.  Parisiis  an.  1855. 


*)    Parochiae     nomen     proprium    initio    erat     ruralium    ecclesiarum, 
postea  demum  a  rusticanis  ad  urbanas  ecclesias  translatum  est. 
2)  Sess.   24,  c.    13.  de  reformat.  jct.  sess.    14,   c.  9. 

6* 

Brevi  huic  conspectui  historico  de  instituto  paro- 
chorum  subjungunt  patres  baltimorenses  pauca  quae- 
dam  excerpta  ex  concilio  plenario  II. ;  quibus  fidem 
faciant;  jam  anno  1866  ad  id  consilii  devenisse  epi- 
scopos  americanos,  ut  dioeceses  suas  „in  districtus 
quosdam;  paroeciarum  instar;  descriptis  accurate  limi- 
tibus";  dividerent;  atque  ita  ;;paulatim;  et  quatenus  per 
adjuncta  licereta;  erectionem  ecclesiarum  parochialium 
praepararent;  verum  ;;ea  tunc  fuisse  rerum  tempora; 
quae  fieri  nondum  paterentura;  ut  ditionibus  ita  di- 
stinctis  sacerdotes  ceu  parochos;  uti  nunc  sunt;  addi- 
cerent;  qui  commissas  sibi  ecclesias  perpetuo  regerent 
jure  officii  sui. 

Argumento  historico  capitis  ita  ex  ipsa  synodo 
proposito;  restat;  ut  tres  animadversiones  canonicas 
adscribamus ,  quae  decretis  tridentinis  a  concilio  ple- 
nario  allegatis  rite  interpretandis  inservire  possint. 

1.  Circumscriptionem  parochiarum  quod  spectat, 
legi  tridentinae  satisfit;  si  singulae  ecclesiae  parochia- 
les  per  familias  seu  nationes  distinguantur1);  licet  enim 
parochiae  sic  constitutae  neque  per  materiales  domos 
neque  per  locales  terminos  ab  invicem  secernantur;  in 
iis  tamen  obtinet;  quod  concilium  generale  praescribit; 
ut  nempe  ;;sacramenta  petentibus  non  promiscue  ad- 
ministrentur  a  quolibet;  sed  ab  eo  tantum  suscipiantur; 
qui  unicuique  ecclesiae  parochiali  perpetuus  peculiaris- 
que  rector  est  assignatus;  quique  concreditum  sibi  po- 
pulum  cognoscere  valeat".  Ea  ratione  in  multis  pro- 
vinciis  imperii  austriaci  et  regni  Hungariae  in  uno 
eodemque  loco;  ac  saepe  etiam  in  iisdem  domibus 
duae  aut  tres  parochiae  a  diversis  familiis  ac  natio- 
nibus;  juxta  proprium  cujusque  ritum;  distinctae  exi- 
stunt2).  —   Ejusmodi    conditionis    etiam    in    monarchia 

*)  Id  decisionibus  romanis  confirmatum  vide  apud  Barbosa,  De 
parocho,  partis    I   c.    I,   nn.   23 — 24. 

2)  Ad  liunc  locum  faciunt,  quae  in  priori  commentarii  parte  mo- 
nuimus    p.   18    de  tribus    metropolis    catholicis    in  una    eademque    urbe 

austro  -  hungarica  sunt  parochiae  militares;  vi  brevis 
Pii  VI.  „Inter  caetera"  edit.  die  12.  octob.  an.  1778  ab 
episcopo  castrensi  pro  exercitibus  caesareis  erectae 
sunt;  qui  enim  in  nobili  officio  parochorum  singulis 
cohortibus  sunt  praepositi  sacerdotes,  semel  rite  appro- 
bati  et  instituti,  commissorum  sibi  militum  aliarumque 
utriusque  sexus  personarum  ad  exercitus  imperii  quo- 
modolibet  spectantium,  curam  jure  proprio  exercent; 
ubi  demumcunque  exercitus  castra  metati  fuerint1). 

Ex  his  patet,  episcopis  americanis  etiam  licere; 
parochias;  praecipue  in  majoribus  urbibus;  ubi  variae 
nationes  permixtae  habitant;  juxta  familias  ac  populos 
distinguere;  si  talem  distinctionem  judicarent  profutu- 
ram  et  fidei  catholicae  et  moribus  parochianorum.  Et 
ita  quidem;  ut  ejus  disciplinae  exemplum  adscribatur; 
in  dioecesi  leavenworthensi;  in  eodem  territorio  plures 
pro  fidelibus  diversi  labii  vel  coloris  paroeciae  legun- 
tur  erectae.     (Statuta  synod.  leavenworth.  nn.  14 — 15). 

2.  Personalitas  juridica;  quae  ut  in  omni  beneficio 
ecclesiastico  canonice  erecto;  ita  nominatim  in  paroecia 
legitima  auctoritate  constituta  ex  jure  communi  inest2); 
ipsi  ecclesiae  seu  beneficio  parochiali;  non  autem  com- 
munitati  religiosae  ex  parochianis  constanti;  competit. 
Hinc  fideles  ejusdem  ecclesiae  parochialis  consortes 
(germ.  Pfarrgenossen;  Pfarrangehorigen)  non  consti- 
tuunt  universitatem  seu  collegium  sive  corpus  morale; 
quod  reputetur  legitimum  subjectum  esse  jurium  atque 


Leopoli  cohabitantibus  ,  quorum  dioeceses  ac  paroeciae  in  eodem  terri- 
torio  constitutae,  per  tres  nationes,  quae  ibidem  permixtae  vivunt,  sunt 
distinctae ,  et  unicuique  gregi  proprii  sunt  ex  eadem  sua  natione  attri- 
buti  pastores. 

*)  Exhibetur  breve  cit.  apud  Ginzel,  Kirchenrecht ,  t.  I,  append. 
pp.   62 — 67. 

2)  De  personalitate  juridica  ecclesiae  ceu  causae  piae  tributa,  de- 
que  discrimine  inter  hanc  personalitatem  et  eam,  quae  collegio  per  ma- 
gistratum  publicum  est  concessa,  relegantur  dicta  in  priori  parte  p.  217; 
ubi  etiam  monuimus  personalitatem  juridicam  in  America  passim  „incor- 
porationem"  vocari. 

obligationum  (germ.  Genossenschaft  mit  Corporations- 
rechten);  sed  in  suis  juribus  atque  officiis  juridice  semper 
considerantur;  ut  singuli  sunt:  quantumvislicet  in  una 
societate  parochiali  coadunati  atque  in  propriam  com- 
munitatem  religiosam  conjuncti  (germ.  Pfarrgemeinde) 
dicantur  ac  sint1).  Neque  fieri  potest;  ut  sua  se  vo- 
luntate  qui  parochiam  aut  initio  fundarunt  aut  nu.nc 
inhabitant,  in  collegium  congregent;  quod  ut  persona- 
litate  donatum  agnoscant;  haec  qualitas  enim  tribui 
societati  non  potest  nisi  publica  auctoritate  interve- 
niente  sive  per  legem  aliquam  generalem;  sive  per 
constitutionem  particularem,  sive  per  consensum  supe- 
rioris  legitime  praestitum.  Atqui  communitas  paro- 
chialis  nullo  ex  his  modis  personalitate  juridica  est 
donata.  —  Animadvertendum  et  illud  est;  personam 
juridicam;  quam  ecclesiae  competere  diximus;  a  fideli- 
bus  ad  parochiam  pertinentibus  omnino  independentem 
esse.  Hinc  est;  cur  existere  pergat;  etiamsi  omnes 
ejusdem  ecclesiae  consortes  deficiant  sive  per  mortem; 
sive  per  apostasiam;  sive  per  violentam  aliquam  actio- 
nem  potestatis  civilis.  Persona  juridica  quippe;  quae 
causae  piae  est  concessa;  semper  existet;  usquedum 
ab  eadem  illa  auctoritate  fuerit  exstincta;  a  qua  cano- 
nice  fuerat  creata. 

3.  Quum  parochi  in  partem  sollicitudinis  episco- 
porum  in  his;  quae  ad  curam  animarum  pertinent;  juxta 
canones  sint  vocati;  de  ipsorum  munere  etiam;  servata 
proportione;  valent;  quae  de  pastorali  officio  episco- 
porum  circa  curam  animarum  dicta  sunt  pp.  27  seqq.; 
parochus  enim;  tanquam  bonus  pastor;  oves  sibi  com- 
missas  rite  cognoscere;  cognitis  optime  prospicere; 
gregemque  ab  omnibus  nocivis  tueri  debet.  Hinc  in 
sua    quisque    ecclesia    suo    modo     pro    virili    exequatur 


*)  Id  in  suo  genere  singulare  non  est;  plures  enim  in  ecclesia  exi- 
stunt  causae  piae  ac  societates  religiosae,  a  publica  auctoritate  etiam 
laudatae,  commendatae,  protectae,  quin  tamen  personalitate  juridica  sint 
exornatae. 

oportet,  quae  de  tribus  praecipuis  ac  propriis  pastoris 
virtutibus  ibidem  sunt  disputata.  Necessariae  ovium 
notitiae  acquirendae  idoneoque  pastui  juxta  uniuscujus- 
que  necessitatem  parando  inservient  quinque  libri  pa- 
rcchiales;  quos  parochis  in  procinctu  esse  debere  dixi- 
mus  in  priori  commentarii  parte  pp.  93 — 94  et  193.  — 
Tertiam  pastoris  virtutem  in  eo  positam  docuimus;  ut 
fideles  sibi  commissos  tanta  vigilantia,  sollicitudine; 
caritate  ab  omni  periculo  defendat;  ut  et  ipse ;  exem- 
plum  boni  pastoris  secutus;  animam  suarh  pro  ovibus 
suis;  si  necessitas  postulaverit;  exponat.  Cui  divinis- 
simo  omnium  divinorum  operi  libentissime  se  impendet 
et  superimpendet;  si  in  oculis  Dei  consistens  attente 
consideret;  ad  quem  eminentem  in  regno  gratiae  sta- 
tum  electus  et  super  plebem  elevatus  sit.  Parochi, 
inquit  antiqua  et  satis  nota  adhortatio,  in  partes  vocati 
episcopalis  sollicitudinis;  in  crediti  dominici  gregis  cu- 
stodia  excubantes;  laborantes;  desudantes;  quam  nobi- 
lem  et  fructuosam  in  dioeceseos  procuratione  opem 
ferunt!  Quasi  extremi  sunt  a  sole;  qui  est  ecclesia, 
ad  populos  illuminandos  emissi  radii;  et  extremae  illae 
arteriae;  per  quas  sanguis  et  calor  in  remotissimas 
membrorum  partes  diffunditur.  Apud  illam  gregis; 
cui  praesunt;  partem  fere  soli  plerumque  ecclesiae 
personam  agunt;  ipsique  plerumque  soli  sunt;  ex  quibus 
fideles  et  infideles  religionis  vim  et  efficaciam  metiri 
solent.  Quam  grave  inde  munus  esse  conspicitur!  Cum 
populo  sibi  commisso  assidue  degens  parochus;  hortu- 
lani  diligentis  instar;  cura  diurna  et  nocturna  easdem 
plantas  modo  irrigare  debet,  modo  a  solis  ardoribus; 
modo  a  pruina  defendere;  medici  partes  agens;  e  cre- 
bra  consuetudine  valetudinis  vices  omnes  perspectas 
habere  debet;  ceu  pater  familias  solers  et  providus; 
non  modo  quod  tempus  praesens  exposcit;  sed  etiam 
quid  aliquando  e  re  futurum  sit;  explorare  et  prospi- 
cere  debet.  Has  ob  causas  demum  parochi  constituti 
sunt.     Ouanti  momenti  eorum  munus ! 

Haec  et  alia  his  similia  si  jugiter  recurrant  animo, 
fieri  omnino  non  poterit,  quin  parochi  ad  praeclara 
quaeque  facinora  inflammati  semper  aemulentur  charis- 
mata  meliora,  ac  boni  pastoris  exemplo  ,,'animas  suas 
dent  pro  ovibus  suis". 

Quae  pastoralis  officii  descriptio  ne  quid  offen- 
sionis  iis  afferat,  qui  odio  erroris  Jansenianorum  cum 
D.  Bouix1)  volunt  titulum  „pastoris"  e  nomenclatura 
parochi  expunctum ;  pravae  dictorum  interpretationi 
occurrendum  censemus,  adscriptis,  quae  eam  in  rem 
sapienter  observavit  card.  T  a  r  q  u  i  n  i . ,  Jnris  eccles. 
publ.  institut. ,  1.  2;  c.  2,  §.  2,  n.  21:  „Ouum  autem 
nihil  magis  veritati  obsit,  quam  ut  plus  aequo  exag- 
geretur,  animadvertimus,  eorum  esse  devitandam  seve- 
ritatem,  qui  ferme  haereticum  dicunt,  quicunque  pa- 
rochos  ,,pastoris"  nomine  cohonestet.  Sunt  enim  veri 
pastores,  siquidem  ordinarium  gerunt  officium;  quod 
sua  natura  pastorale  est;  pastorisque  nomine  appellan- 
tur  a  theologis  optimae  notae;  cujusmodi  est  ex.  gr. 
Benedictus  PP.  XIV. ;  De  synodo  dioec.  1.  8 ;  c.  1  ; 
Petavius;  De  hierarchia,  1.  2,  c.  5,  n.  10;  tum  passim 
catechismus  romanus  et  acta  s.  congregat. 
cardinal.  concil.  trident.  interpretum.  Non 
ergo  denegandum  est;  eos  dici  posse  pastores ;  sed 
quales  pastores  sint;  ad  catholicae  veritatis  normam 
adversus  Jansenianos  est  statuendum.  Sunt  autem 
pastores  i°  non  divinae;  sed  ecclesiasticae  institutionis ; 
20  non  perfecti;  sed  ejusmodi;  quibus  certa  tantum 
munia  commissa  sunt;  30  in  iis  muneribus  exercendis 
non  independentes;  sed  episcopi  auctoritati  omnino 
subjecti  sunt"2). 

x)  De  parocho ,  partis  I,  sect.  2,  c.  6.,  ubi  theseos  instar  ponitur: 
„non  decet  hodie  parochum  vocari  pastorem ,  etiam  lato  et  improprio 
sensu". 

2)  In  America  etiam  rectores  missionum  competenti  sibi  titulo 
„pastoris"  cohonestantur,  quemadmodum,  praeter  alia,  ostendmit  statuta 
dioecesana  cincinnatensia  anni  1866,  pp.  44  seqq.7  et  novarcensia  ejus- 
dem  anni  p.   18. 

Jus  novum  circa  ecclesias  curatas  earumque  rectores. 

Historica  quam  diximus  relatione  praemissa;  patres 
baltimorenses  jam  ad  novas  easque  gravissimas  leges 
ferendas  perg*unt;  quibus  episcopi  americani  in  erig*en- 
dis  atque  administrandis  paroeciis  uti  debeant. 

Ad  mentem  sacrorum  canonum  ante  omnia  requi- 
runt;  ut  „missio;  cui  praeficiendus  sit  rector  inamovi- 
bilis;  praeter  convenientem  ecclesiam;  scholam  pro 
utroque  sexu;  et  domum  sacerdotis  usui  accommoda- 
tam"  caetera  quoque;  quae  ad  canonicam  dotem  per- 
tinent,  h.  e.;  „proventus  sufficientes  et  satis  certos  ad 
sacerdotis;  ecclesiae  et  scholae  necessariam  sustenta- 
tionem".  Nimirum  dos  ecclesiae  parochialis  novae 
tanta  esse  debet;  ut  ex  ea  non  solum  luminaria  cae- 
teraque  ad  sacrum  ministeria  haberi;  sed  etiam  rector 
cum  ministro  (sacrista),  ipsi  serviente  in  ecclesia  et 
illius  custodiam  habente;  commode  sustentari;  jura  epi- 
scopalia  persolvi,  in  pauperes  liberalitas  et  in  pere- 
grinos  aliosque  hospitalitas  exerceri  aliaque  similia 
onera  supportari  valeant1).  Quum  autem  aedes  habi- 
tationi  rectoris  destinatae  censeantur  accessoriae  ec- 
clesiae  et  sacerdotum  ministerio;  ,.congruae"  dotis  seu 
sustentationis  nomine  etiam  ipsa  habitatio  venit.  — 
„Satis  certos"  esse  debere  dicunt  patres  proventus 
illos,  ex  quibus  congrua  sacerdotis  sustentatio  constet; 
ne  quasi  necessitate  adigatur;  occasione  administrationis 
sacramentorum  aliarumque  sacrarum  functionum;  ad  eas 
praestationes  sordide  et  cum  avaritiae  nota  exigendas. 

Ex  eo  autem;  quod  patres  baltimorenses  ecclesias 
ad  dignitatem  paroeciarum  evectas  circuitione  quadam 
vocent  ;;missiones  paroeciarum  instar  habitasa;  non 
autem  simpliciter  ;;paroeciasa;    ex  eo ;  inquam;  inferri 


*)  C.  Placuit,  ut  quoties  I.  C.  I,  q.  2.  —  C.  Suscepti  regiminis  i 
de  praebend.  et  dignit.  in  6.  et  c.  Statuto  perpetuo  2.  §.  2,  de  decimis 
in  6. 

non  potest,  ejusmodi  missiones  seu  rectoratus  a  gradu 

ecclesiarum    parochialium    deficere.  —  Id    enim    gene- 

ratim    loquendo  novum    in  hoc  argumenti    genere  non 

est;  ut  ecclesiae;  quae  ex  sua  origine  parochiales  non 

erant  ac  vocabulo    a  parochialitate  alieno    appellaban- 

tur;    lapsu  temporis  in  veras  ac  proprie    dictas  paroe- 

cias    legitime  conversae,    antiquum    suum  nomen    sine 

ulla  mutatione  retinuerint.     Sic;  ut  exemplum  ex  ipsa 

hac  nostra  provincia  ecclesiastica  apponamus;  quae  in 

archidioecesi    salisburg*ensi    ecclesiae    ;;vicariales";    ex 

prima  sua  fundatione    a  vicario  seu  rectore   ad  nutum 

amovibili  administratae,  saeculis   17.  et  18.  ad  gradum 

ecclesiarum   parochialium    elevatae   sunt;    pristino    no- 

mine  constanter  retento  simpliciter  ;;vicariatusa  dicun- 

tur;  licet  dudum  verae  parochiae  sint1).  —  Accedit  eo; 

quod  speciatim   in  foederatis  Americae  septentrionalis 

ditionibus  vocabulum    „missionis"   interim    consulto    ac 

provide    retineatur;    tum    ad    indicandam    conditionem 

ecclesiae  catholicae  in  iis  partibus;  quod  scilicet  adhuc 

in    plerisque    disciplinae    capitibus  non    jure   communi; 

sed  eo;  quod  missionum  est  proprium;  regatur2);   tum 

etiam    ad    significandum;    veras  illas    parochias;    quae 

;;missiones     paroeciarum     instar     habendae"    dicuntur; 

esse    ecclesias  mixtas,    quarum    rectores  nimirum    sibi 

merito  vindicent;    quod  in  utroque  *  jure    sit    optimum. 

Ex  jure  communi  quippe  canonica  inamovibilitate  prae- 

diti    sunt;    ex   jure    peculiari  missionum    autem    exem- 

ptione    ab  obligatione    missam    pro    populo    applicandi 

gaudent.     Sed  ea  de  re  videri  possunt,    quae  jam  ob- 

servavimus  in  priori  parte  p.   202. 

Novo  jure  de  rectoratibus  parochialibus  rite  edito; 
patres  baltimorenses  regulas  subdunt  (n.  34),  quas 
episcopi    in    dismembratione    et  divisione    parochiarum 


*)  Cfr.  Aichner,   Compend.  juris  cccles.,  p,  254. 
2)  Relegantur,  quae  de  jure  ecclesiae  communi   „potentialiter"   tan- 
tum  in  America  inducto  scripsimus  in  priori  parte  p.  214. 

jam  constitutarum  ob  oculos  haberent:  et  id  recte  qui- 
dem  atque  ad  doctrinae  seriem  perquam  accommodate. 
Praeter  enim  quam  quod  in  re  beneficiaria  de  immuta- 
tione  beneficiorum  sit  in  eo  disputationis  capite  agen- 
dum;  quod  titulum  12.  libri  [3  exponit1) :  erat  sane  cur 
synodus  speciatim  dismembrationem  et  divisionem  at- 
tingeret,  quum  haec  mutationis  species,  ob  crescentem 
in  dies  segetem  evangelicae  sementis;  certo  praevide- 
retur  necessaria  fieri. 

Ad  eam  decreti  partem  ergo  pauca  haec  inter- 
pretationis  loco  accipe: 

Ad  innovationes  beneficiorum,  quae  per  diminu- 
tionem  fiunt;  praeter  alias;  pertinent  dismembratio; 
divisio,  disjunctio,  nova  parochiarum  circumscriptio  ac 
limitatio. 

„Dismembratio"  seu  mutilatio  fieri  dicitur,  quando 
salva  beneficii  unitate  pars  redituum,  quibus  abundat, 
ab  eo  aufertur  et  alteri  applicatur;  remanente  interim 
beneficio  penes  ordinarium  suum  rectorem.  Et  ista 
proprie  est  quae  vocatur  dismembratio  ;,partialis". 
Ab  ea  dismembratio  „totalis"  distinguitur;  quae  in  in- 
novatione  status  parochiarum  occurrit,  atque  in  eo 
consistit;  ut  pars  populi  cum  parte  redituum  alteri 
parochiae  jam  existenti  addicatur. 

;,Divisio"  est  sectio  ipsius  beneficii;  quae  tunc  ac- 
cidit,  quando  ex  uno  beneficio  duo  vel  plura  fiunt;  ita 
ut  divisis  fructibus  plures  in  posterum  beneficiati  in- 
stituantur.  Potest  autem  sectio  cadefe  vel  in  solam 
praebendam  seu  proventus  annuos  ex  beneficio  perci- 
piendos;  vel  etiam  in  ipsum  officium  spirituale;  quod 
fundamentum  est  ac  causa  beneficii. 

,;Disjunctio"  est  nova  separatio  beneficiorum  ca- 
nonice  unitorum;  qua  in  pristinum  suum  statum  resti- 
tuuntur. 


*)  ,,Ut  beneficia  ecclesiastica  sine  diminutione  conferantur". 

;;Nova  circumscriptione  seu  limitatione  parochia- 
rum"  pars  populi  a  sua  parochia  distrahitur  et  vici- 
niori  ecclesiae  addicitur. 

Ante  aedificationem  novae  ecclesiae  parochialis 
audiendi  sunt  parochus  antiquae  ecclesiae;  et  caeteri; 
quorum  interest;  iisque  etiam  injuste  adversantibus; 
novum  opus  inchoatur  et  absolvitur.  Antiqua  ecclesia 
,;matrix"  dicitur;  respectu  habito  ad  novam;  seu  ;;filia- 
lema  ecclesiam;  et  si  parochus  antiquus  ecclesiam  filia- 
lem  ex  fructibus  beneficii  sui  fundavit;  a  filiali  annuam 
praestationem  accipit.  Ouum  ex  sacris  canonibus  in 
parochialibus  ecclesiis  divisionis;  dismembrationis;  novae 
circumscriptionis  causa  sit  copia  et  distantia  parochia- 
norum  tanta;  ut  officiis  divinis  in  ecclesia  parochiali 
interesse  commode  non  valeant1)^  episcopus  novam 
ecclesiam  erigendo;  quum  opus  fuerit?  etiam  novae 
parochiae  consortes  cogit  ad  congruam  novi  rectoris 
sustentationem  praestandam. 

Ouae  juris  sacri  principia  si  ad  praesentem  sanctio- 
nem  synodicam  transferantur;  genuinus  decreti  ac  ter- 
minorum  in  eo  occurrentium    sensus  facile  intelligitur. 

In  caeteris;  quae  residuae  sunt;  praesentis  capitis 
sectionibus  agitur  de  institutione  et  depositione  recto- 
rum  inamovibilium  seu  parochorum  rite  constitutorum. 

Quod  in  priori  sectione  concilium  plenarium;  legi- 
timam  libertatem  episcoporum  restringendo;  contra  jus 
commune  statuit;  ut  scilicet  nemo  ad  concursum  pro 
obtinenda  pardchia  admitti  queat;  nisi  rper  decem 
saltem  annos  in  dioecesi  ministerium  sacrum  laudabi- 
liter  exercuerit  seseque  habilem  probaverit  ad  paro- 
chiam  administrandam"  (n.  36)^  id  canonica  statera  jam 
examinavimus  in  priori  commentarii  parte  pp.  199  —  200. 

Ultima  sectione  tandem  modi  attinguntur ;  quibus 
parochia  amittitur;  juxta  canones  autem  duplici  ratione 


*)  C.   Ad  audientiam    3.  X.    de  ecclesiis    aedific.   —   Conc.    trident. 
sess.   21,  c.   4,  de  reformat. 

amitti  potest;  propria  rectoris  voluntate,  h.  e.;  per  re- 
nuntiationem,  translationem;  permutationem ;  et  contra 
ejus  voluntatem  ac  poenae  causa;  per  depositionem 
aut  degradationem. 

Ut  parocho  rectoratus  poenae  causa  possit  adimi; 
synodus  merito  probationem  criminis  requirit;  quod; 
;;praesenti  rerum  americanarum  conditione  spectata;  in 
grave  discrimen  disciplinam  ecclesiasticam  vel  jura 
sive  spiritualia  sive  temporalia  missionis  adducit". 

De  renuntiatione  seu  resig*natione  beneficii  statuunt 
patres :  „si  quis  rector  inamovibilis  absque  sua  culpa 
redditus  vel  compertus  est  notoria  ratione  et  perma- 
nenter  inhabilis  ad  missionem  administrandam,  is  indu- 
cendus  est,  ut  sponte  renuntiet".  —  Et  ista  quidem 
conformia  sunt  juri  communi ;  quae  vero  sequuntur; 
jus  particulare  americanum  faciunt;  sacris  canonibus 
contrarium:  ;;Si  vero  id  recuset,  et  per  juris  remedium; 
constituendo  ei  scilicet  vicarium  cum  congrua  pen- 
sione1),  provideri  nequeat;  episcopus;  propter  speciales 
missionum  nostrarum  conditiones;  ex  gravissima  causa 
legitime  demonstrata;  poterit  etiam  sic  irrationabiliter 
invitum  amovere".  Haec;  inquam;  juri  ecclesiae  com- 
muni  non  conveniunt;  canones  enim  non  permittunt; 
ut  clerico  legitime  instituto ;  extra  suam  voluntatem, 
beneficium  ideo  auferatur;  quod  quum  prius  ad  exer- 
cendum  munus  suum  habilis  fuisset;  postea  ob  senium; 
infirmitatem ;  mutilationem  aut  alium  sinistrum  casum 
inhabilis  factus  sit;  ;;afflicto  quippe  non  est  afflictio 
addenda;  imo  potius  ipsius  miseriae  miserendum"2) ; 
et  ;7quia  diversis  in  ecclesia  militantibus  varia  saepe 
contingit  infirmitas;  si  ejusmodi  fuerint  (privationis) 
exemplo  deterriti;  de  caetero  forte  non  posset;  qui 
militaret  ecclesiae;  inveniria3).    Praescribunt  ergo  leges; 


*)  Conc.  trid.   sess.  21,  c.  6  de  reformat. ;  et  Benedict.  P  P.  XIV, 
De  syn.  dioec.  1.    13,  c.   9,  n.   21  ;   c.    10,  n.    16. 

2)  C.  Ex  parte   5.  X.  De  clerico  aegrotante  vel  debilitato. 

3)  C.   Qiram  percussio    I.  h.  t.  jcta.  p.  d.   —   Antiquo  jure  simpliciter 

ut  infirmi  vel  debilitati  rectoris  inhabilitas  habilitate 
idonei  coadjutoris  suppleatur;  cui  si  ex  reditibus  ec- 
clesiae  provideri  nequeat;  parochiani  congruam  susten- 
tationem;  episcopi  arbitrio,  subministrare  debent1). 
Licet  concilium  plenarium  ;;propter  speciales  locorum 
conditiones"  episcopo  facultatem  tribuat;  parochum; 
qui  officium  suum  non  amplius  obire  possit;  a  recto- 
ratu  amovendi;  ex  genuino  humanitatis  jure  tamen 
subdit:  ;;Sive  autem  amoto  sive  sponte  renuntianti 
episcopus  procurabit  pensionem;  quae  ex  consultorum 
consilio  congraa  censebitur;  eique  titulum  rectoris 
emeriti   conservabit". 

Et  quoniam  ultimo  hoc  loco  pensionis;  quovis  anno 
praestandae;  mentio  injecta  est;  ad  absolutionem  ca- 
pitis  circa  beneiiciorum  renuntiationes;  quae  reservata 
pensione  iiunt;  duo  sunt  ex  jure  communi  observanda: 
i°  ad  resignationes  hac  vel  simili  lege  et  conditione 
obstrictas2)  pontificiam  auctoritatem  postulari;  quum 
solus  Papa  in  communi  ecclesiae  jure  de  beneficiis 
ecclesiasticis  sine  diminutione  conferendis  dispensare 
possit3);  irritas  esse  beneficiorum  renuntiationes;  quae 
fiunt  reservata  pensione  et  arcano  pacto;  eam  exstin- 
guendi  seu  redimendi  per  certam  vim  pecuniae;  quae 
resignanti  semel  persolvatur.  —  Sed  de  ejusmodi  re- 
signationibus  videatur  Benedictus  PP.  XIV.  con- 
stit.  In  sublimi ,  edit.  d.  29.  Aug.  i74i4);  et  constit. 
Ecclesiastica  ministeria,  edit.  d.    15.  Jun.    17465). 


,,injustum''  pronuntiatur ,  ,,ut  si  molestia  corporis  irruat,  honore  suo 
privetur  aegrotus".     C.   Scripsit   i.  C.   VII.   q.    i. 

*)  Cfr.  Schmalzgrueber  ad  h.  t.,  n.    n. 

2)  Ejusmodi ,  inter  alias ,  sunt  conditiones  reservationis  regressus, 
ingressus  et  aggressus  seu  accessus ,  de  quibus  agunt  doctores  in  com. 
ad  tit.   ,,de  renuntiatione". 

n)  Cfr.  S  chm  alzgrueb  er  ad  h.  tit.  n.  24;  et  Phillips,  Lehr- 
buch,  t.    1,  §.   86. 

4)  Bullar.  mag.   cit.  t.    16,  p.  43. 

5)  Tbid.  t.    17,  p.  33. 


Cap    VI.     De  concursu.  95 


Caput  VI. 

])c   coiicursu, 


Praecipua  doctrinae  capita  ad  concursum  spectan- 
tia  ipsa  synodus  singillatim  proponit.  Paucos  illos 
articulos;  qui  interpretatione  videbantur  egere7  in  priori 
commentarii  parte  declaravimus  pp.  193  —  201.  Unde 
hoc  loco  id  unum  est  reliquum;  ut  ea  breviter  indice- 
mus,  quae  ad  Austriacorum  et  Germanorum  concursum 
generalem;  bis  in  anno  instituendum;  referuntur;  quum 
concilium  eandem  praxim ,  propter  paritatem  rationis, 
in  Americam  induci  permittat  numero  finali  59. 

Quoniam  ob  dioecesium  amplitudinem ,  locorum 
clistantiam  et  alia  peculiaria  rerum  adjuncta  fieri  non 
potest;  ut  quoties  parochia  per  concursum  conferenda 
vacare  contigerit;  toties  sacerdotes  competitores  per- 
sonaliter  compareant;  ingenium  et  virtutem  suam  peri- 
clitaturi:  de  consensu  Pontificis1)  est  usu  receptum;  ut 
examen  de  doctrina  literarumque  peritia  separetur  ab 
examine  de  morum  probitate  caeterisque  dotibus  ad 
recte  obeundum  parochi  officium  necessariis. 

Ad  explorandam  doctrinam  bina  quotannis  exa- 
mina  generalia  pro  concursu  parochiali  institui  solent; 
liberumque  est  cunctis  ad  beneficium  aliquod  paro- 
chiale  aspirantibus,  examen  illud;  quandocunque  pla- 
cuerit;  subire.  Qui  in  eo  satisfecerunt;  facultate  gau- 
dent  petendi  parochiam  quamcunque  intra  certum  an- 
norum  spatium 2)  a  die  facti  examinis  vocaturam. 
Quodsi  infra  determinatum  temporis  spatium  benefi- 
cium  parochiale  non  obtinuerint;  eo  elapso  iterum  se 
sistere  concursui  debent. 


*)  Indulta  pontificia  variis  episcopis  concessa  accurate  indicat 
Vering,  Lehrbnch  des  Kirchenrechtes,  lib.   2,  §.  86,  p.  474,   (edit.   2). 

2)  In  Austria  per  sex  annos  ad  benencium  parochiale  obtinendum 
habilis  censetur,   qui  in  examine  generali  sufficientem   calculum   retulit. 


96  Tit.  II.     De  personis  ecclesiasticis. 

Examen  vero  de  moribus,  prudentia  aliisque  rebus 
ad  ecclesiam  parochialem  gubernandam  requisitis  in- 
stituitur  immediate  ante  beneficii  collationem,  quin 
aspirantes  ad  illud  praesentes  sint.  Quotiescunque  sci- 
licet  beneiicium  sive  parochiale  sive  aliud  vacare  con- 
tigit;  publico  episcopi  edicto  evocantur;  qui  beneficium 
adipisci  cupiunt;  peremptorio  inscriptionis  termino  con- 
currentibus  praefixo1).  Petitores  antea  jam  in  examine 
generali  quoad  doctrinam  approbati  literas  supplices 
cum  opportunis  documentis,  meritorum  testibus;  ad 
episcopum  dirigunt;  qui  eum  ex  competitoribus  eligit; 
quem  praevio  de  virtute  examine  magis  idoneum  judi- 
caverit.  Hac  ratione  etiam  id  commodi  obtinetur;  ut 
qui  beneficium  non  obtinuerunt;  nulla  repulsae  nota 
maculentur;  quum  eorum  nomina  episcopus  non  vulget. 

Qui  facto  examine  ad  parochiam  promoti  sunt;  si 
aliud  beneficium  parochiale  petant;  ab  onere  novi  exa- 
minis  subeundi  dispensari  possunt.  Ex  declarationibus 
romanis  per  se  exempti  a  novo  concursu  non  sunt; 
nisi  „ii  viri  ecclesiastici;  qui  in  praesentia  inter  syno- 
dales  vel  prosynodales  examinatores  sint  adsciti;  qui 
que  propter  muneris  aut  beneficii;  quo  fruuntur;  dig- 
nitatem;  vel  propter  diuturnam  operam ;  qua  ecclesiae 
cum  laude  servierunt;  de  necessaria  scientia  probatio- 
nem  satis  superque  exhibeant;  quique  idcirco  ab  epi- 
scopo;  audita  examinatorum  sententia;  ab  hac  concursus 
lege  immunes  fuerint  declarati"2). 

Regulares  parochiarum  rectores;  etiam  ad  nutum 
amovibiles;  ex  lege  tridentina3)  examinare  quidem 
debet  episcopus ;  si  eos  aliunde  non  jam  idoneos  judi- 
cet;    verum  eo    in  negotio    expediendo    ad    servandam 


*)  Recole  quae  de  termino  candidatis  praefigendo  observavinms  in 
priori  parte  p.    198. 

2)  Cfr.  Aichner,  Comfiend.  juris  eccl, ,  p.  285,  ubi  refertur  ,,re- 
scriptum  congregationis  negotiorum  ecclesiasticorum  extraordinariorum" 
ad  episcopos  austriacos  et  germanos  ea  de  re  datum. 

3)  Sess.   24,  c.    11.  de  regularibus. 

formam  concursus  non  obligatur.  In  Austria  tamen 
particulari  jure  praescriptum  est;  ut  etiam  pro  regula- 
rium  parochiis  administrandis  examen  de  necessaria 
doctrina  ad  curam  deputandorum  fiat  in  forma  gene- 
ralis  illius  concursus;  quem  bis  in  anno  institui  monuimus. 
Finito  concursu  in  authenticas  tabulas  seu  proto- 
collum  accurate  ac  distincte  referri  debet;  quonam 
eventu  singuli  doctrinam  caeterasque  dotes  sint  peri- 
clitati,  ut  ubi  aliquis  ex  competitoribus  vel  „a  mala 
relatione  examinatorum"  vel  ;;ab  irrationabili  judicio  epi- 
scopi"1)  ad  metropolitam  aut  ad  Summum  Pontificem 
provocaret;  protocollum  debita  forma  perscriptum  in- 
star  actorum;  cum  libello  appellationis;  ad  eum  supe- 
riorem  mittatur,  qui  de  appellatione  est  cogniturus. 
Conceditur  autem  appellatio,  intra  decem  dies  a  die 
collationis  injicienda,  sed  in  devolutivo  tantum;  non 
autem  in  suspensivo.  Hinc  clericus;  qui  causam  ad 
superiorem  judicem  defert;  id  quidem  appellationis 
beneficio  consequi  potest;  ut  repulsae  notam  deleat 
ac  novo  experimento  ingenium  ac  merita  sua  ostendat; 
verum  impedire  non  potest;  quominus  sententia  epi- 
scopi  et  examinatorum  exitum  habeat,  parochia  alteri, 
qui  magis  aptus  fuerat  judicatus,  canonice  collata. 
Caetera;  quae  pro  particularibus  casibus  in  appella- 
tionis  negotio  sunt  servanda,  videantur  apud  Phillips, 
Lehrbuch  des  Kirchenrechtes,  t.    i;  §.    138. 

Capuf  VII. 

De  clero  dioecesano. 

Absoluta  tractatione  de  personis  ecclesiasticis,  quae 
episcopo  opem  ferunt  in  procuratione  dioeceseos;  patres 
baltimorenses  ea  persequuntur  (capite  7),  quae  ad  clerum 

*)  „Irrationabile  episcopi  judicium"  tunc  locum  habere  dicitur, 
quum  tanta  adest  qualitatum  et  meritorum  inaequalitas,  ut,  si  non  dolo 
malo  ,  immodicae  saltem ,  minimeque  ferendae  affectioni  imputanda  col- 
latio  sit. 

Nilles,  Conc.  Baltimor.     H.  7 

dioecesanum  generatim  spectant,  universa  capitis  ma- 
teria  quadrifariam  divisa.  Duabus  prioribus  §§  modos 
exponunt,  quibus  candidati  clero  dioecesano  adscri- 
buntur.  Succedit  decretum  de  cura  sacerdotibus  infir- 
mis  impendenda.  Quarto  tandem  in  media  inquirunt; 
quibus  sacerdotes  lapsi  possint  in  misera  sua  condi- 
tione  juvari. 

Pro  instituti  nostri  ratione   interpretationem  brevi 
explicatione  terminabimus. 

§•  i. 

De  ordinandorum  dioecesi. 

Rubrica  est  valde  ambigue  scripta,  ac  talis,  quae 
sibi  similem  non  habeat  in  corpore  juris  nostri.  Verba 
„ordinandorum  dioecesis",  consueta  significandi  pote- 
state  spectata,  innuere  videntur,  sub  hac  inscriptione 
de  quatuor  causis  canonicis  agi;  propter  quas  ordi- 
nandi  ad  certam  dioecesim  pertineant  atque  in  ea  epi- 
scopum  proprium  habeant;  nimirum  de  origine;  de 
domicilio,  de  beneficio  et  de  familiaritate ;  isti  enim 
sunt  tituli  7  ex  quibus  nunc  clerici  omnes  alicui  epi- 
scopo  tanquam  proprio  subjecti  sunt.  Et  ita  accepta 
rubrica  ,,de  ordinandorum  dioecesi"  hunc  sensum  fun- 
deret:  de  dioecesi;  a  cujus  episcopo  candidati  ad  ordi- 
nes  promoveri  possunt  aut  propter  originem;  aut  propter 
beneficium;  aut  propter  domicilium,,  aut  propter  fami- 
liaritatem:  singulis  subjectionis  causis  juxta  sacros  ec- 
clesiae  canones  intellectis. 

Verum  ex  nigro  seu  ex  ipso  textu  patet;  de  ea 
subjectione  tantum  esse  sermonem,  quae  ex  eo  sequi- 
tur;  quod  ordinandi  ad  titulum  missionis;  emisso  so- 
lemni  juramento;  in  ordinatione  certae  dioecesi  ad- 
scribantur. 

De  utroque  capite;  de  titulo  missionis  et  de  jura- 
mento  praescripto;  fuse  jam  egimus  in  priori  commen- 

tarii  parte  pp.  202  —  212;  unde  satis  fuerit,  ex  eo  loco 
princeps  argumentum,  theseos  instar,  huc  transscribere. 

De  titulo  missionis. 

Titulus  missionis  igitur  per  modum  dispensationis 
a  jure  communi  concessus  est  atque  inde  rebus  odiosis 
accensetur.  Unde  fit,  ut  eum  episcopi  nunquam  ad- 
mittere  debeant,  ubi  titulus  legitimus  beneficii,  aut 
patrimonii  aut  pensionis  haberi  possit.  Hinc  monitum 
episcopis  americanis  factum:  „Ordinarii  in  missionibus 
utantur  opera  illorum  etiam  sacerdotum,  qui  aliis  titulis 
ad  sacros  ordines  admissi  fuerunt,  servatis  de  jure 
servandis;  neque  ipsi  possunt  eos  adstringere  ad  titu- 
lum  missionis  subrogandum.  Quin  immo  hortatur  s.  con- 
gregatio  ordinarios,  ut  quantum  fieri  potest,  alii  quo- 
que  legitimi  tituli  pro  sacra  ordinatione  introducan- 
tur"1).  Idque  eo  magis  in  statibus  foederatis  Ameri- 
cae  septentrionalis  obtinet,  quod  ibidem  titulus  mis- 
sionis  non  tantum  valeat,  quantum  alumnis  collegii 
urbani  de  propaganda  fide  ex  titulo  missionis  sibi  a 
s.  congregatione  concesso  redit;  dum  enim  propagan- 
distae  vi  tituli  missionis  circa  omnia  ad  cultum  et 
victum  necessaria  semper  securi  esse  jubentur2),  in 
America  clericis  ad  eundem  titulum  ordinatis  saepe 
non  praestantur  necessaria  ad  vitam  honeste  transi- 
gendam.  Verum  quidem  est7  concilium  plenarium  rite 
decrevisse,  sacerdotes  ad  titulum  missionis  ordinatos 
debere  ex  missionibus,  quibus  praesunt,  omne  id  habere, 
quod  suppetat  ad  convenientem  ipsorum  tuitionem; 
sed  ex  statutis  dioecesanis  fieri  posse  videmus,  ut  iidem 
sacerdotes    neque    ex  missionibus    neque  aliunde    obti- 


1)  Instruct.   d.  d.  27.  april.   1871,  n.    14. 

2)  „Memorata  s.  congregatio  neminem  ex  iis,  qni  ad  missionis  titu- 
him  ordinati  sunt,  quive  suo  instituto  pro  viribus  incumbunt,  consuevit 
unquam  destituere :  necessario  illis  assignato  stipendio  pro  eorum  con- 
grua  sustentatione,  si  alia  ratione  eorum  necessitati  consultum  non  esset". 
Cfr.  Bullar.   s.  congregationis  de  propaganda  fide,  t.   I,  pp.    141   et   T49. 

?* 

neant,  unde  vivere  honeste  possint.  Sic;  ut  ejus  rei 
novissimum  exemplum  adducamus,  synodus  dioecesana 
kansanopolitana  anni  1887,  in  primo  suo  decreto  haec 
statuit  p.  11:  „Salarium  suum  sacerdotes  ex  sua  ipsa 
congregatione  seu  missione  quaerere  debent.  Bona 
parochialia  jam  acquisita  salario  nec  rectoris  nec  assi- 
stentis  obligata  aut  obstricta  sint.  Et  neque  episcopus 
neque  dioecesis  ullo  pacto  aut  lege  tenetur  salarium 
aut  salarii  defectum  supplere,  si  qua  de  causa  sacer- 
dotes  illud  vel  nullam  vel  justo  minus  a  fidelibus  acce- 
perintal).  Qua  postrema  declaratione  titulo  missionis, 
ad  quem  isti  sacerdotes  rectores  et  assistentes  ordinati 
sunt;  omnis  vis  ac  ratio  canonici  ordinationis  tituli  adi- 
mitur.  Unde  fieri  videmus,  ut  sacerdotes  americani, 
qui  vel  ex  paterna  haereditate  vel  ex  benefactorum 
liberalitate  sibi  facile  legitimum  ordinationis  titulum 
patrimonii  aut  pensionis  comparare  indeque  convenien- 
tem  sustentationem  habere  potuissent7  nunc  identidem 
propter  defectum  necessarii  vitae  subsidii  cum  dede- 
core  sui  ordinis  aut  stipem  quaerere  aut  sordidum  ali- 
quod  munus  exercere  cogantur2).  Erat  erg-o,  cur  s.  con- 
gregatio  de  propaganda  fide  expressa  adhortatione  ab 
episcopis  americanis  contenderet  eosque  identidem  acrius 
urgeret;  ut;  „quantum  fieri  posset,  alii  quoque  legitimi 
tituli  pro  sacra  ordinatione  introducerentur". 


')  Ipsum  concilium  plenarium  sapienter  addidit:  ,,dummodo  tamen 
juxta  monitum  apostolinecessaria  alimenta  et  tegumenta  non  desint"  (n,  273). 

2)  Rev.  Wm.  Mahoney  miseram  conditionem  sacerdotum  ame- 
ricanorum  ,  ad  titulum  missionis  olim  ordinatorum ,  qui  ab  episcopis  e 
dioecesibus  suis  dimissi,  nullibi  jam  stipendia  militiae  clericalis  merere 
possunt,  in  proprio  libro  (The  Rights  of  the  clcrgy  vindicatcd  or  a  Plea 
for  Canon  Law  in  the  United  States.  New  York.  James  Sheehy.  188 5) 
depinxit,  usus  vocabulis  ,  ut  alii  volunt,  rem  nonnihil  praeter  veritatem 
exaggerantibus.  Utut  in  describenda  calamitate  veritatem  excessisse 
dicatur  auctor,  id  tamen  pro  certo  est  credendum,  adeo  communem 
non  evasisse  miseriam,  si  illorum  votis,  qui  ad  legitimum  patrimonii  vel 
pensionis  titulum  ordinari  petierant ,  factum  fuisset  satis ;  ii  enim  defi- 
cientibus  praestationibus  ecclesiae  semper  ex  titulo  obtinerent,  unde 
decenter  vivere  possent. 

Irritas  autem  non  fuisse  s.  congregationis  admo- 
nitiories,  facta  jam  passim  testantur.  Duo  ex  ipso  hoc 
anno  attulisse  juverit,  quae  certis  auctoribus  cognovimus. 

D.  Josephuslllig,  dioecesis  Eriensis;  in  statu 
Pensylvania,  sacrae  theolog'iae  in  hac  caesarea  et  regia 
literarum  universitate  oenipontana  auditor  ordinarius; 
a  rmo.  episcopo  suo  D.  D.  Tobia  Mullen  facultatem  pe- 
tierat,  sacros  ordines  ad  titulum  patrimonii  suscipiendi. 
Petenti  deesse  noluit  antistes;  non  minus  enim  pro  exi- 
mio;  quo  ducitur  studio;  sacrae  congregationi  promptam 
suam  voluntatem  probandi;  quam  pro  summa  illa;  quam 
subditis  praestare  solet;  benevolentia;  precibus  sibi 
oblatis  benigne  satisfecit;  data  ad  promovendum  re- 
sponso  d.  30.  septembris;  ;.decrevisse  se  petitam  facul- 
tatem  concedere ;  velit  igitur  exhibito  (quod  praescri- 
bitur)  testimonio  fidem  facere;  quod  post  ordinationem 
ex  bonis  patrimonialibus  sit  obtenturus;  unde  vivere 
honeste  possit"1). 

In  eandem  sententiam  rmus.  D.  D.  0 1 1  o  Z  a  r  d  e  1 1  i; 
episcopus  s.  Clodoaldi  (St.  Cloud);  in  statu  Minnesota 
sept.;  sacrorum  canonum  observantissimus  ut  est,  iden- 
tidem  nobis  declaravit;  lubentissimo  animo  se  alumnis 
suis  ex  mente  s.  congregationis  de  propaganda  fide 
concessurum;  ut  ad  legitimos  patrimonii  aut  pensionis 
titulos;  rite  constitutos;  ordinentur. 

Sed  ista  declarando  genuino  sensui  legis  odiosae 
de  titulo  missionis  sufficiunt.  Caetera  ad  id  argumenti 
genus  spectantia  relegi  in  prima  commentarii  parte 
poterunt  loco  jam  adducto. 


*)  Epistola  talis  est : 

Erie,  sept.  30.   89. 
Mr.  Joseph  Illig. 
Dear  Sir:    As  I  have  decided  on  allowing  you  to  be  promoted  to 
Holy  Orders    „ad    titulum    patrimonii",    you  will    please  submit    to   me 
testimony  going  to  show  that  you ,    after  ordination  ,    will  have  a  com- 
petent  support  from  your  patrimony. 

Yours    sincerely 
-J-  T.   Muilen,  Bp.  Erie. 

De  juramento  cum  titulo  missionis  conjuncto. 

Varias  quaestiones  circa  juramentum  ordinandis 
ad  titulum  missionis  praescriptum  bis  jam  expendimus ; 
primo  quidem  fusius  de  rationibus  hujus  obligationis 
disputando  in  commentario  ;;de  libertate  clericorum 
religionem  ingrediendi";  deinde  brevius,  omnia  uno 
velut  fasce  complexi,  in  priori  commentarii  parte 
pp.  209 — 212.  Ad  eos  locos  igitur  lectorem  hujus  ma- 
teriae  studiosum  relegamus. 

Ne  tamen  rem  adeo  gravem  in  explicatione  prae- 
sentis  decreti  omnino  intactam  reliquisse  videamur, 
commentariis  utroque  loco  datis  tria  documentorum 
genera  colophonis  instar  addemus.  Primo  jusjurandum 
ipsum;  quod  ab  Americanis  exigitur,  in  forma  extensa 
adscribemus;  deinde  vero  duas  potiores  ejusdem  sacra- 
menti  formulas  in  collegiis  pontificiis  usitatas  exhibe- 
bimus;  ac  tertio  tandem  ex  luculentis  ac  fide  dignis 
auctoribus  romanis  docebimus,  quomodo  praecipua  juris- 
jurandi  pars,  quae  est  „de  non  amplectendo  statu  reli- 
gioso",  in  Urbe  intelligatur  ac  servetur. 

Formula  juramenti  ab  iis  praestandi ',    qui  titulo 
m issionis  ordinantur x) . 

Ego  N.,  filius  N.,  dioecesis  vel  vicariatus  N.,  spon- 
deo  et  juro,  quod  postquam  ad  sacros  ordines  permotus 
fuero,  nullam  religionem,  societatem  aut  congregatio- 
nem  regularem  sine  speciali  Sedis  apostolicae  licentia, 
aut  s.  congregationis  de  propaganda  fide  ingrediar, 
neque  in  earum  aliqua  professionem  emittam. 

Voveo  pariter  et  juro,  quod  in  hac  dioecesi  aut 
vicariatu,  vel  in  missione,  cui  S.  Sedi  vel  s.  congre- 
gationi    de   propaganda  fide    me    destinare    placuerit2), 


x)  Exhibetur  in  concil.  plenar.  baltimor.   append.  p.   209. 
2)  Juxta    hunc  alterum  modum    jurare    debent,    qui  nondum    alicui 
missioni  addicti  fuerint.    (Nota  ad  concil.  plen,  baltimorense  1,  c.). 

perpetuo  in  divinis  administrandis  laborem  meum  ae 
operam,  sub  omnimoda  directione  et  jurisdictione  R.  P.  D. 
pro  tempore  ordinarii;  pro  salute  animarum  impendam  ; 
quod  etiam  praestabo,  si  cum  praedictae  Sedis  apo- 
stolicae  licentia  religionem;  societatem  aut  congrega- 
tionem  regularem  ingressus  fuero  ;  et  in  earum  aliqua 
professionem  emisero. 

Item  voveo  et  juro;  me  praedictum  juramentum  et 
ejus  obligationem  intelligere;  et  observaturum.  Sic  me 
Deus  adjuvet   et  haec  sancta  Dei  evangelia. 

Fofmulae  juramenti  in    duobus  praecipuis  collegiis 
pontificiis  adhibitae. 

Forimila  collegii  germanici  et  Formula  collegii  urbani  de  pro- 

hungarici1).  paganda  fide3). 

Ego2)  N.  N.,  filius  N.N.,  Ego  N.  N.;  filius  N.  N.; 

dioecesis    N. ,    nationis  N.,  dioecesisN.;plenamhabens 

plenam   habens    hujus  col-  instituti    hujus  collegii  no- 

legii   notitiam,    legibus    et  titiam;  legibus  et  constitu- 

institutionibus  ipsius;  quas  tionibus  ipsius;   quas  juxta 

juxta  superiorum  interpre-  superiorum    explicationem 

tationem  complector;  spon-  amplector;  me  sponte  sub- 

te  me  subjicio,  easque  pro  jicio;   easque  pro  posse  ob- 

posse  servare    coram  Deo  servare  promitto. 

et    vobis    promitto.      Juro  Insuper  spondeo  et  juro; 

me  velle    statum    ecclesia-  quod   dum  in  hoc  collegio 

sticum  amplecti;  et  ad  om-  permanebo     et     postquam 

nes  sacros;   etiam  presby-  ab    eo     quocunque    modo; 

teratus;    ordines,    cum  su-  sive    completis;    sive    non 

*)  Cfr.  Cordara,  Historia  collegii  gervi.  et  hung.,  1.  4,  n.  28, 
pp.    171  — 172.    Romae,    1770. 

2)  In  haec  verba  nos  ipsi  sacramentum  diximus  die  22.  julii  an.  1849, 
coram  rmo.  D.  Salvatore  Valentini,  per  temporis  spatium  ,  quo  Societas 
Jesu  ab  Urbe  exulabat ,  collegio  regendo  auctoritate  pontificia  praefecto 
(a  d.  4.  april.  1848  ad  d.  15.  aug.  1849),  qui  non  ita  multo  post  ad 
episcopales  infulas  amerinas  promotus  pie  obiit  an.    1856. 

3)  Habetur  cum  ,,brevi  declaratorio  juramenti"  in  bullar.  propag. 
t.    I,  pp.    140   seqq. 

perioribus  visum  fuerit, 
promoveri:  quumque  iidem 
mandaverint;  me  statim  in 
patriam  reversurum:  juris 
civilis  ac  medicinae  studia 
non  professurum;  aliamque 
vitae  rationem;  praesertim 
aulicam;  non  sectaturum: 
sed  continuo ;  ubi  e  colle- 
gio  dimissus  fuero;  in  pa- 
triam  ad  juvandas  animas 
remigraturum ;  etiam  ante 
constitutum  studiis  ordina- 
rium  terminum;  si  ita  ani- 
marum  saluti;  aut  pro  col- 
legii  commodo  superiori- 
bus  ejus  visum  fuerit  ex- 
pedire.  Collegii  autem  in- 
stituta  juxta  superiorum 
interpretationem  servatu- 
rum;  nec  a  communi  vi- 
vendi  ratione  discessurum. 
Insuper  juro,  quod  ubi  in 
patriam  e  collegio  disce- 
dens  remigravero;  inde; 
saltem  triennio  durante  a 
die  mei  reditus,  nullo  sub 
quaesito  colore  discedam; 
in  Italiam;  et  multo  minus 
Romam  rediturus;  nisi  de 
proprii  ordinarii  in  scriptis; 
et  ex  causa  quadam  ur- 
gente  ibidem  expressa;  li- 
centia  impetranda;  et  ab 
eminentissimis  hujus  colle- 
gii  pro  tempore   protecto- 


completis  studiis  exiero; 
nullam  religionem;  socie- 
tatem;  aut  congregationem 
regularem;  sine  speciali 
Sedis  apostolicae  licentia 
vel  s.  congregationis  de 
propaganda  fide  ingrediar; 
neque  in  earum  aliqua  pro- 
fessionem  emittam. 

Spondeo  pariter  et  juro. 
quod  volente  s.  congrega- 
tione  de  propag.  f.  statum 
ecclesiasticum  amplectar; 
et  ad  omnes  sacros; 
etiam  presbyteratus ;  or- 
dines;  quum  superioribus 
visum  fuerit;  promovebor. 

Item  voveo  et  juro,  quod 
sive  religionem  ingressus 
fuero;  sive  in  statu  saecu- 
lari  permansero;  si  intra 
fines  Europae  fuero;  quo- 
libet  anno;  si  vero  extra; 
quolibet  biennio  mei  ipsius; 
meique  status;  exercitii  et 
loci;  ubi  moram  traxero; 
s.  congregationem  de  pro- 
pag.  f.  certiorabo. 

Voveo  praeterea  et  juro; 
quod  jussu  praedictae  con- 
gregationis  de  propag.  f. 
sine  mora  in  provinciam 
meam  revertar;  ut  ibi  per- 
petuo  in  divinis  admini- 
strandis  laborem  meum  ac 
operam    pro  salute  anima- 

ribus *)  approbanda.  In- 
super  spondeo  ac  juro; 
quod  dum  in  collegio  per- 
manebo;  et  postquam  ex 
eo;  sive  completis;  sive  in- 
completis  studiis  exiero; 
ante  elapsum  triennii  ter- 
minum,  sine  apostolicae 
Sedis  licentia;  vel  post 
triennium  sine  licentia  ee. 
cardinalium  protectorum; 
nullam  religionem ;  socie- 
tatem;  aut  cong'regationem 
regularem  ingrediar;  nec 
in  earum  aliqua  professio- 
nem  emittam.  Quod  si  cum 
licentia  praedicta  in  reli- 
gionem,  societatem;  aut 
congregationem  aliquam 
ingressus  fuero;  spondeo 
ac  juro,  in  patriam  statim 
ad  juvandas  animas  me 
reversurum.  Sic  me  Deus 
adjuvet,  et  haec  sancta 
Dei  Evangelia. 


rum  impendam.  Qiiod  etiam 
praestabo;  si  cum  praedi- 
ctae  Sedis  licentia  religio- 
nem;  societatem  aut  con- 
gregationem  regularem  in- 
gressus  fuero  et  in  earum 
aliqua  professionem  emi- 
sero. 

Denique  voveo  et  juro; 
me  praedictum  juramentum 
ejusque  oblig'ationem  in- 
telligere;  et  observaturum 
juxta  declarationes  factas 
a  s.  congregatione  de  pro- 
pag.  f.  et  brevi  apostolico 
roboratas  sub  die  20.  julii 
1660. 

Sic  me  Deus  adjuvet  etc. 


Juramentum  de  non  amplectendo  statu  religioso  quale  sit,  ex  bonis 
auctoribus  romanis  ostenditur. 

Julius  Cordara;  scriptor  in  excutiendis  actis 
collegii  germanici  et  hungarici  probe  versatus;  in  ejus- 
dem  laudatissima  historia  eam  in  rem  haec  scribit 
1.   4,  n.   29: 


x)  Cardinales  protectores  collegii  eosque  patronos  merentissimos  eo 
tempore  habuimus  quatuor  em.  viros  Patrizi ,  Orioli,  Ostini  et  Vizzar- 
delli:  quos  quia  nullibi  laudatos  reperimus ,  ad  hunc  locum  grati  animi 
testandi  studio  nominamus. 

„Priusquam  ad  alia  progrediamur;  nolim  hoc  loco 
offendatur  quispiam  eo  juramenti  capite;  quo  sibi 
aditum  in  ordines  religiosos  alumni  praecludunt;  quasi 
vero  injuriosum  id  statui  religioso,  et  contrarium  san- 
ctitati  ejus  perfectionique  sit.  Primo  enim  id  ita  ju- 
rant;  ut  facile  exsolvere  se  vinculo;  quo  tenentur;  pos- 
sint;  facultatem  haud  difficulter  concedendam  rogantes1). 
Rem  deinde  si  intime  inspicias;  ut  alio  quocumque; 
infra  episcopalem;  statu  sanctiora  religiosorum  omnia 
instituta  sint;  at  non  etiam  aliis;  reique  publicae  uti- 
liora  sunt  omnia.  Plus  certe  publicae  prodest  rei;  qui 
apostolorum  exemplo  totum  se  proximorum  saluti  de- 
vovet;  quam  qui  intra  solitaria  quaedam  claustra  se 
abdit;  uni  vacaturus  sibi;  ac  suae  saluti.  Collegii  porro 
hujus  institutio;  non  tam  ad  privatam  alumnorum  san- 
ctitatem;  quam  ad  publicam  populorum  utilitatem  spe- 
ctat;  neque  id  solum  voluit  Gregorius  XIII. ;  ut  sancti;  sed 
etiam  ut  apostolici  sacerdotes  in  hoc  collegio  efforma- 
marentur.  Aequum  proinde  fuit;  ne  per  speciem  boni 
majoris  collegii  institutio  frustraretur ,  alumnis  statum 
religiosum  inire  cupientibus  quasdam  interponi  moras; 
non  ex  propria  eorum  libidine;  sed  apostolicae  Sedis 
arbitrio  removendas.  Quare  sapienter  hoc  addi  jusju- 
randum  Alexander  VII.  jussit2);  eaque  in  re;  non  tam 
Gregorii  constitutioni  derogandum;  quam  ejus  mentem 
sibi  interpretandam  censuit". 

Quod  Cordara  hic  ait;  per  juramentum  alumnis 
ab  Alexandro  PP.  VII.    praescriptum    nullam  mutatio- 


x)  Quod  idem  et  recentiori  testimonio ,  in  quo  maxima  est  aucto- 
ritas,  plene  confirmatum  videmus.  R.  P.  rector  Steinhuber  quippe,  vir, 
si  quis  alius,  rerum  collegii  experientissimus  ejusque  historiae  studiosis- 
simus,  ad  fidem  actorum  publice  scribit,  per  integra  tria  saecula  nun- 
quam  evenisse,  ut  alumno,  vitae  religiosae  cupido,  facultas  sit  denegata, 
statum   religiosum   suscipiendi.    (Kirchenlexicon,  t.  3,  p.   629,   edit.   2). 

2)  Hoc  jurisjurandi  caput  primo  insertum  formulae  videtur  ab  Urbano 
PP.  VIII.  decreto  d.  24.  nov.  an.  1625;  verum  propter  „breve  declara- 
torium  juramenti",  ab  Alexandro  PP.  VII.  editum  d.  20.  julii  1660,  et 
in  rebus  collegiorum  pontificiorum  tanquam  jus  vigens  citari  solitum, 
huic  pontifici  passim  tribuitur. 

nem  fuisse  ipsi  primitivo  ac  principali  instituto  collegii 
allatam;  id  eo  sensu  est  accipiendum;  quod  cura  ani- 
marum,  in  qua  praecipuus  collegii  finis  est  positus; 
nihil  detrimenti  accipiat,  sive  alumnorum  transitus  ad 
castra  religiosa  Pontificis  consensu  sive  propria  volun- 
tate  fiat;  in  utroque  casu  enim  quod  sancte  jurarunt; 
„in  patriam  statim  ad  juvandas  animas  se  reversuros", 
promptu  ac  lubenti  animo  servant.  Quam  in  rem  in 
memoriam  revocasse  juverit;  quod  alibi  jam  in  interpre- 
tatione  constitutionis  Benedicti  PP.  XIV.  Ex  qno, 
editae  die  14.  januarii  an.  1747*),  latius  et  uberius  pro- 
bavimus,  nimirum  ex  eo;  quod  multi  clerici  saeculares 
statum  religiosum  suscipiant;  nihil  de  auxilio  anima- 
rum  diminui;  quum  religionem  professi  a  sacris  mini- 
steriis  in  salutem  proximi  exercendis  adeo  non  abstra- 
hantur,  ut  immo  ad  ea  jugiter  praestanda  et  invitentur 
et  excitentur2). 


De  sacerdotum  incardinatione. 

„Incardinare;  cardinare;  cardinalem  constituere" 
proprie  est  clericum  certae  ecclesiae  addicere ;  ut  ei 
semper  vel  praesit  vel  serviat3).  Deinde  etiam  adhi- 
betur  incardinationis  vocabulum  ad  significandam  ca- 
nonicam  translationem ;  qua  clericus  e  priori;  cui  jam 
addictus  erat;  ecclesia  ad  aliam  transfertur;  ut  in  ea 
deserviat4). 


*)  Eadem  haec  constitutio  pontificia  nominatim  etiam  memoriae  Ame- 
ricanorum  synodico  decreto  inculcata  legitur  in  concilio  provinciali  bal- 
timorensi  an.    1829.      Cfr.   collect.  lacen.  t.  3,  pp.  25  —  26. 

2)  Cfr.  De  libertate  clericorum  religionem  ingrediendi ,  nn.   26 — 36. 

3)  Inde  fiebat,  ut  „cardinales  clerici"  olim  dicerentur  (c.  Firmitatem 
5.  dist.  71),  qui  ad  certam  ecclesiam  mediante  ordinatione  constituti 
eique  perpetuo  nexu  juncti  et  ita  in  matriculam  ecclesiae  relati  erant. 
Relegantur  quae  idem  argumentum  tractantes  observavimus  in  priori 
parte  pp.   123    et  203. 

4)  Cfr.  C,   Pastoralis  42   C.  VII.  q.    I, 

Verum  in  praesenti  rubrica  vocabulum  a  patribus 
Imltimorensibus  latiori  sensu  usurpatur  ad  denotandum 
actum;  quo  clericus  alienus;  a  proprio  praelato  rite 
dimissus;  clero  dioecesano  adscribitur,  quin  ideo  jam 
cardinalis;  h.  e. ;  fixus  atque  immobilis  rector  certae 
ecclesiae  constituatur.  In  ipso  textu  rubricae  subjecto 
aptiori  voce   „incorporatio"   dicitur. 

Jus  commune,  quo  disciplina  canonicae  clericorum 
translationis  ex  una  in  aliam  dioecesim  regitur;  expo- 
situm  reperies  in  vulgatis  doctorum  commentariis  tum 
ad  binas  decreti  distinctiones  72  et  73  ;  tum  ad  duos 
decretalium  titulos  „de  clericis  peregrinis"  et  „de  cle- 
ricis  non  residentibus  in  ecclesia  vel  praebenda";  jun- 
ctis  recentioribus  sacrarum  Urbis  congregationum  mo- 
numentis;  magnam  partem  relatis  in  folio  periodico 
„Acta  S.  Sedis";  v.  g.  t.  5,  pp.  472 — 479. 

Ex  iis  potiora  doctrinae  capita  haec  sunt: 

1.  Literae  excorporationis;  „quibus  clericus  dimit- 
titur,  et  absolvitur  a  potestate  sui  episcopi  cum  testi- 
monio  de  vita  et  ordinibus  ipsius"1),  in  jure  dicuntur 
„dimissoriae";  „commendatitiae",  „formatae";  apud 
auctores  etiam  vocantur  literae  dimissoriales;  dimis- 
soriae  perpetuae;  discessuales,  et  forensi  verbo  „exeat". 

2.  Literas  excorporationis  conCedere  non  potest 
capitulum  sede  vacante;  quum  sint  species  quaedam 
alienationis ;  generali  illo  interdicto  comprehensae;  ne 
capitulum  quidpiam,  interregni  tempore;  innovet,  ac 
de  juribus  episcopalibus  diminuat2). 

3.  Literas  excorporationis  invito  concedi  non  pos- 
sunt ;  quia  canones  volunt,  ut  eas  episcopus  non  det; 
nisi  instanter  rogatus  ab  ipso;  qui  eas  habere  desiderat 
et  postulat3). 


a)  Ita  literas    excorporationis    describit    gl     ad   c.   Fraternitati   5.   X. 
de  clericis  non  resid.   v    commendatitiis. 

2)  Cfr.  tit.  Ne  sede  vacante  aliquid  innovetur. 

3)  C.  Episcopus   1.  dist.  72,  jct.  gl. 

4.  Literae  excorporationis  clericis  dioecesim  mu- 
tare  volentibus  regulariter  denegari  non  possunt1), 
nisi  habeant  in  titulum  beneficia,  quae  residentiam 
requirant. 

5.  Literae  excorporationis  clericis  absolute  etiam 
concessae  vim  atque  exitum  non  habent;  nisi  postquam 
dimissi  certo  ac  semper  mansuro  decreto  incardina- 
tionis  seu  admissionis  in  novam  dioecesim  fuerint  re- 
cepti2):  qua  incorporatione  rite  peracta,  et  dimittenti 
episcopo  debite  significata ;  demum  ex  catalogo  cleri- 
corum  prioris  dioecesis  censentur  expuncti  et  in  ma- 
triculam  cleri  novae  dioecesis  relati.  Hac  ratione  suf- 
ficienter  cautum  est;  ;;ne  ovis  quasi  perdita  invenia- 
tur"3);  praesertim  si  decreta  priorum  synodorum  et 
variae  instructrones  romanae  in  iisdem  propositae  ser- 
ventur;  quibus  prohibitum  est;  ne  clerico  literae  dimis- 
soriae  dentur;  nisi  certo  constet;  eum  ab  alio  episcopo 
fore  admittendum4). 

6.  Cerici  e  religioso  instituto  legitime  egressi  non 
subjiciuntur  episcopo  dioecesis;  in  qua  sita  est  domus; 
cui  adscripti  sunt;  sed  vero  illi  ordinario ,  cui  obnoxii 
erant  antequam  religiosum  institutum  amplecterentur; 
h.  e.;  episcopo  originis  vel  domicilii5). 


*)  Propter  penuriam  sacerdotum  eas  episcopus  denegare  posset,  ,,si 
paratus  esset,  sacerdoti  congruum  assignare  officium  et  stipendium". 
Cfr.   Acta  S.  Sedis  t.    5,  p.   479. 

2)  Ea  de  re  legi  meretur  commentarius  Doctoris  B  o  u  i  x :  De  Vexeat 
ou  des  conditions  requises  pour  quhm  ecclesiastique  soit  excorpore  oVun 
diocese  et  incorpore  dans  un  antre  (Revue  des  sxiences  ecclesiastiques, 
t.  5,  pp.  27 — 41,  (18G2,  I):  quem  D.  Oberkamp  in  germanicum  idioma 
versum  et  notis  illustratum  vulgavit  in  „Archiv  fiir  kathol.  Kirchen- 
recht",  t.  39  (1876,  I),  pp.  389  —  395  sub  titulo :  ,JVann  bewirken 
literae  dimissoriae  ad  quemcunque  episcopum  die  Excorporation  aus 
einem  Sprengel" . 

3)  Id  patres  baltimorenses  ex  c.    I.   dist.   72   enotant. 

4)  Concil.  plen.  baltim.  TI.  an.  1866,  n.  122.  Cfr.  coll.  lacen., 
t.  3,  P-  432. 

B)  Cfr.   Acta  S.   Sedis,  t.    1,  p.   366. 

7.  Clerici  religiosi,  qui  adhuc  in  professione  voto- 
rum  simplicium  constituti  ex  speciali  indulto  Sedis 
apostolicae  ordines  majores  acceperunt;  si  postea  ab 
ordine  dimissi  fuerint  vel  dispensationem  a  votis  sim- 
plicibus  obtinuerint,  ;;suspensi  manent  a  susceptorum 
ordinum  exercitio,  donec  sibi  sacrum  patrimonium  con- 
stituerint"1). 

Simile  huic  est;  quod  de  ejectis  ex  ordine  statutum 
legitur  anno  1624 ,  ut  nempe  ejusmodi  extorres;  quo- 
usque  extra  religionem  maneant,  ab  exercitio  ordinum 
in  religione  susceptorum  sint  perpetuo  suspensi,  sub- 
lata  ordinariis  locorum  facultate  dictam  suspensionem 
relaxandi  aut  moderandi2). 

8.  Religiosi  solemniter  professi;  qui  vel  a  Summo 
Pontifice  sunt  saecularizati ,  vel  ordine  canonice  ex- 
stincto  existunt  superstites;  solemnibus  suis  religionis 
votis  perpetuo  manent  ligati3).  Hinc  fit;  ut  episcopo 
loci  ordinario  etiam  in  vim  voti  obedientiae  sint  sub- 
jecti4). 

9.  Clerici  ab  episcopis  suis  per  literas  excorpo- 
rationis  dimissi;  et  ;;in  aliis  ecclesiis;  ubi  non  sunt 
satis  cogniti;  recipi  postulantes;  aliquanto  tempore  in 
suspensione  haberi  debent",  ut  plena  de  eorum  con- 
versatione  informatio  capiatur5). 


*)  Ita  clausulam  indulto  pontificio  adjici  solitam  referunt  decreta 
romana  in  „Archiv  fiir  kath.  Kirchenrecht",  t,  17,  pp.  71  —  72.  —  In 
rescripto  s.  congregationis  super  statu  regularium  ad  abbatem  einsied- 
lensem,  praesidem  congregationis  helveto-benedictinae,  in  Helvetia,  dato 
die  30.  novemb.  an.  1857  sic  concepta  est :  „ea  tamen  lege,  ut  si  ab 
ordine  dimittantur,  a  celebratione  sacrosancti  missae  sacrificii  suspensi 
remaneant,  donec  de  congruo  patrimonio  ad  praescriptum  ss.  canonum 
provideantur". 

2)  Cfr.  Benedict.  PP.  XIV.,  De  synod.  dioec,  1.  13,  c.  11, 
nn.  20 — 21. 

8)  Videantur,  quae  de  eorum  conditione  scripsimus  in  Disput. 
academ.,  pp.    15 — 16. 

4)  Cfr.  Aichner,   Compend.  juris  eccl.,  p.  460. 

5)  Cfr.  c.  Tua  nos  I,  et  c.  Inter  quatuor  2.  X.  de  cleric.  peregrin. 
jcta.  gl. 


Cap.  VII.     §.  2.    De  sacerdotum  incardinatione.  111 

Quibus  principiis  rite  intellectis,  sapienter  omnino 
atque  ad  normam  juris  statuta  lector  comperiet;  quae- 
cunque  synodus  nostra  decrevit  sive  generali  sanctione 
circa  alienos  sacerdotes  non  ante  exactum  probationis 
triennium1)  incorporandos  nn.  62 — 64),  sive  speciali 
lege  circa  cautiones  in  eorum  cooptatione  adhibendas, 
qui  ex  institutis  religiosis  egressi  in  catalogum  cleri 
dioecesani  referri  cupiunt  (nn.  65  —  66),  sive  solemni 
declaratione  circa  vim  ac  rationem  ipsius  incorpora- 
tionis  legitime  peractae  (n.  67),  sive  tandem  synodali 
adhortatione  circa  rectam  conceptionem  et  scriptionem 
formularum  in  gravi  hoc  excorporationis  et  incardina- 
tionis  negotio  adhibendarum  (n.  68). 

Non  est  nobis  in  singulis  decreti  partibus  immo- 
randum;  quemadmodum  enim;  teste  glossa  ad  distin- 
ctionem  72,  a  concilio  plenario  laudatam,  „omnes  casus 
ibidem  relati  plani  sunt";  ita  etiam  leges  Baltimorae 
de  praesenti  argumento  conditae  omnes  perspicuae 
sunt  atque  ad  intelligendum  apertae:  praesertim  si  ad 
pauca;  quae  ex  jure  praemisimus;  principia  revocentur. 

§.3. 

De  sacerdotibus  infirmis. 

Si  ecclesia  magnam  sibi  semper  curam  assumpsit 
personarum  miserabilium;  quae  aliena  ope  indigerent, 
ante  omnia  tamen  in  assidua  sollicitudine  erat  de  cle- 
ricis  in  sua  afflictione  fovendis  ac  recreandis.  Hac 
cogitatione  inducti  patres  baltimorenses  praesenti  de- 
creto  diligenter  prospectum  esse  voluerunt  vitae;  saluti; 
dignitati  illorum  presbyterorum;  qui  vires  laboresque 
suos  in  salute  animarum  procuranda  consumpsissent. 


*)  Circa  sacerdotes ,  qui  jam  tempore  concilii  plenarii  „per  plures 
annos  in  alienis  dioecesibus  morabantur'',  s.  congregatio  de  propaganda 
fide  in  rescripto  ad  episcopum  Sinus  viridis  (Green  Bay)  dato  die 
17.  aprilis  1888  declaravit,  „initium  triennii  vel  quinquennii  probationis 
incipere  a  die  promulgationis  concilii  tertii  plenarii  baltimorensis,  per- 
actae  a  reverendissimo   delegato   apostolico". 

Post  gravem  harengam  clero  dioecesano  normas 
ad  usum  accommodatas  distincte  proponunt;  quibus 
adjumenta  aegrotis  curandis  senibusque  sustentandis 
necessaria  comparentur;  sive  communi  sacerdotum 
aerario,  juvantibus  parochianis  creato,  quo  opis  indi- 
gentes  generatim  subleventur;  sive  propria  mutui  sub- 
sidii  societate  constituta;  qua  speciatim  socii  rerum 
inopia  pressi  sustententur.  Et  ita  quidem  patres  mag- 
nis  illis  incommodis;  quae  a  defectu  canonici  tituli 
patrimonii  vel  pensionis  necessario  profluere  jam  dixi- 
mus  p.    ioo;  utcunque  mederi  student. 

In  nostris  provinciis  sacerdotes;  qui  infirmitate 
aut  senio  laborant;  necessaria  vitae  subsidia  habent  a 
beneficio,  vel;  si  eo  careant;  a  titulo  patrimonii  aut 
pensionis;  sive  haec  constituta  sit  in  forma  tituli  men- 
sae;  sive  assignata  ad  fundum  seminarii;  sive  generatim 
promissa  ex  bonis  temporalibus  dioeceseos1);  in  omni 
casu  enim  clerici  beneficio  destituti ;  propter  morbum 
aut  senectutem  auxilii  indigentes;  ex  canonico  suo  or- 
nationis  titulo  accipiunt;  quod  suppetat  ad  decentem 
ipsorum  tuitionem.  Saepe  etiam  in.  apta  et  conve- 
nienti  ;>domo  emeritorum"  seu  ;;bene  meritorum"  sa- 
cerdotes;  muneri  ecclesiastico  obeundo  impares;  exigua 
pecunia  ex  sua  pensione  soluta  decentem  victum  et 
cultum  sibi  quaerunt;   immo  et  gratuitum  obtinent. 

Circa  titulum  iriensae,  apud  nos  dari  solitum;  no- 
minatim  observandum  est;  eum  saepe  ita  constitutum 
reperiri;  ut  ad  solum  casum  inhabilitatis  ad  servitium 
ecclesiasticum  sit  restrictus;  in  Austria  immo,  siquidem 
fuerit  a  gubernio  e  fundo  religionis  concessus;  tantum 
pro  ea  inhabilitate  valet,  quae  citra  culpam  sacerdotis 
acciderit:    qui  modus    licet    titulum  adeo    coerceat;    ut 


x)  Titulos  dioeccseos  (in  Hungaria),  seminarii  (Salisburgi)  alibsque 
similes  ad  canonicum  pensionis  titulum  referri,  in  priori  commentarii 
parte  animadversum   est  p,   204. 

ejus  naturam  tantum  non  evertat1),  ab  ecclesia  tamen 
admittitur2),  quod  presbyteros  morbis  afflictos  aut 
senectute  confectos  ab  inopia  tutos  reddat.  Caeteri 
sacerdotes,  ad  eundem  titulum  mensae  in  imperio 
austriaco  ordinati,  semper  ad  servitia  in  ecclesia  prae- 
standa  deputantur,  unde  necessaria  ad  vitam  honeste 
transigendam  accipiunt. 

Quae  praeterea  ad  praestationes  ex  ordinationis 
titulo  debitas  spectant,  in  priori  commentarii  parte  de- 
clarata  videantur  pp.   203 — 206. 

§•4. 
De  sacerdotibus  lapsis. 

Quae  propter  defectum  tituli  patrimonii  aut  pen- 
sionis  misera  et  tristis  est  sors  illorum  clericorum,  qui 
vel  senio  fessi  vel  morbo  fracti  necessario  vitae  sub- 
sidio  nudati  sunt :  ea  multo  acerbior  multoque  infor- 
tunatior  iis  obtingit;  quos  rubrica  praesentis  §  propter 
vitam  a  sacerdotis  dignitate  alienam  simpliciter  ;;lapsos" 
appellat.  Miserorum  calamitatem  patres  baltimorenses 
verbis  ad  movendum  compositis  depingunt;  miserisque 
afflictam  conditionem  paterne  lenituri,  remedia  quae- 
runt;  quibus  infelices  adjuti  quomodocunque  e  malis 
emergant.  ;;Ex  s.  congregationis  de  propaganda  fide 
consulto  in  primis  enixe  commendant",  ut  „domus  de- 
meritoruma  instituantur ;  ubi  sacerdotibus  lapsis  provi- 
deatur.  Si  vero  id  fieri  nequeat,  episcopis  altero  loco 
injungunt;  ut  tales  sacerdotes  in  aliquos  domos  reli- 
giosas  recipiendos  curent.  Utrumque  remedium  sacris 
canonibus  reperitur    probatum;    ex  ecclesiae  mente  eo 


1)  Stipulationem  praestationis  alimentorura  arctis  istis  limitibus  re- 
strictam  non  sufficere  ad  canonicum  titulum  ad  mentem  concilii  triden- 
tini  constituendum ,  pluribus  ostendit  Phillips,  Kirchenrecht ,  t.  I, 
§.   58,  pp.   628—632. 

2)  Id  quomodo  fieri  possit,  breviter  explicat  Aichner,  Compend. 
jur.  eccl.}  p.   219. 

Nilles,  Conc.  Baltimor.    II.  8 


114  Tit.  II.     De  personis  ecclesiasticis. 

spectans;    ut  miseri    emendentur   et  ad  bonam   frugem 
redeant. 

;;Detrusio  in  monasterium",  quam  vocant;  in  cor- 
pore  juris  saepe  legitur  decreta,  emendandae  vitae 
causa.  Criminosos,  ita  Innocentius  PP.  III.  scribit 
archiepiscopo  senonensi  an.  1199  „ad  agendam  poeni- 
tentiam  in  arctum  monasterium  detrudere  non  omittas"1). 
Quod  idem  longe  ante  s.  Gregorius  Magnus  praece- 
perat  episcopo  calaritano  an.  593  his  usus  verbis: 
clericus  „in  iniquitate  repertus;  a  suo  remotus  officio; 
pro  suis  continuo  lugendis  excessibus  in  monasterium 
detrudatur";  quod  et  de  monacha  criminis  rea  intelligi 
vult;  ut  nimirum  ,;in  aliud  districtius  monasterium  in 
poenitentia  redacta,  illic  orationibus  ac  jejuniis  vacet; 
et  sic  poenitendo  proficiat,  et  metuendum  caeteris 
arctioris  disciplinae  praestet  exemplum"2). 

Recentiores  ;;domus  demeritorum"  similitudinem 
antiquorum  carcerum  ecclesiasticorum  prae  se  ferunt; 
qui  in  loco  aliquo  ecclesiastico  vel  ecclesiae  proximo, 
custodiae  clericorum  criminosorum  congruo,  erant  con- 
stituti;  ut  ibidem  noxii  ;;juxta  censuram  canonicam" 
detinerentur  et  emendarentur.  Qui  ,;carceres  canoni- 
calis  disciplinae"  in  fontibus  juris3)  varie  nuncupantur? 
ut  ecce:  decanica;  decanonica;  diaconica;  decaneta; 
videnturque  initio  fuisse  loca  ecclesiae  juncta;  similia 
capitulis  seu  conclavibus  illis,  in  quibus  conventus 
communes  celebrantur;  capitula  regulae  exponuntur; 
et  capitulares  factae  culpae   confessione  absolvuntur4). 

Alia  de  decanicis  dant  Du  Cange  sub  vv.  carcer; 
decanicum ;    et  Svicerus    in    thesauro    eccles.   sub    de- 


x)  C.  Inter  sollicitudines   10.  X.  de  pnrgat.  canon. 
f)  C.   Si  qua  28.    C.   27.   q.    I. 

3)  V.  g.  Cod.  de  haeret.  1.  3   (lib.   I,  tit.   5);   Nov.   79,  c.  3. 

4)  Ob  hanc  culparum  expiationem  in  capitulo  concessam  scribit 
Helinandus  monachus:  ,ibi  perdit  diabolus,  quidquid  alibi  lucratur;  ibi 
Deo  restaurat  obedientia,  quidquid  alibi  subtraxit  vel  contemptus  vel 
negligentia".      (Apud   Du  Cange  sub  v.   capitulum). 

Plerisque  monasteriis,  in  quae  clerici  criminosi 
poenitentiae  causa  detrudi  potuissent;  recentiori  aetate 
per  vim  suppressis;  ecclesia  in  ineundis  concordatis 
id  agere  studuit;  ut  gubernia  civilia;  quae  in  bona 
exstinctorum  ordinum  relig^iosorum  invaserunt ;  domus 
demeritorum  in  antiquis  conventibus  fundarent;  in 
quibus  sacerdotes  lapsi;  in  districtam  custodiam  red- 
acti  et  sub  idoneo  directore  ecclesiastico  informati; 
se  ad  bonam  frugem  reciperent.  Ejus  rei  exempla 
haec  sunt: 

In  bulla  circumscriptionis  dioecesium  borussiaca- 
rum  ;;De  salute  animarum";  edita  die  16.  julii  1821, 
statuitur  n.  56:  „Et  quoniam  serenissimus  Borussiae 
rex  ultro  Nobis  pollicitus  est;  se  non  modo  domos  illas 
tam  ad  alendos  emeritos  senes  vel  infirmos  sacerdotes; 
quam  ad  coercendos  ecclesiasticos  discolos;  ubi  exi- 
stunt;  conservaturum ;  sed  etiam  novas;  ubi  desunt; 
constabiliturum;  propterea  ipsi  (executori  literarum 
apostolicarum)  committimus;  ut  cognitis  iis;  quae  de 
hac  re  statiierit  praelaudatus  rex;  auditisque  respectivis 
locorum  ordinariis;  sub  quorum  jurisdictione  hujusmodi 
domus  manere  debebunt;  omnia  quae  opus  erunt;  circa 
memoratas  domos  earumque  congruam  dotationem 
disponat"1). 

Similia  habentur  in  bulla  circumscriptionis  dioece- 
sium  provinciae  ecclesiasticae  superioris  Rheni  „Pro- 
vida  solersque";  edita  die  16.  augusti  an.  1821,  tum 
pro  archidioecesi  friburgensi  n.  13,  circa  ;;domos  ec 
clesiasticorum  emeritorum  et  demeritorum  vel  jam  exi- 
stentes  vel  erigendas"2);  tum  pro  dioecesi  moguntina 
n.    143). 

In  Austria  tandem  accuratae  ac  meditatae  normae 
per  varia  decreta  aulica  sunt  propositae  et  ab  ecclesia 


*)  Cfr.  Walter,  Fontes  juris  ecclesiastici,  pp.  258 — 259. 

2)  Ibid.  p.   328. 

3)  Ibid.   p.   330. 

admissae;  quibus  ;;ecclesiasticae  domus  correctoriae" 
reguntur;  quemadmodum  indicatis  fontibus  ostendit 
Helfert;  Rechte  der  Bischofe,  §,  92. 

Sed  pauca  ista;  quae  circa  disciplinam  coercitivam 
et  poenitentialem  breviter  animadvertimus;  satis  osten- 
dunt;  decreta  baltimorensia  de  juvandis  et  emendandis 
sacerdotibus  lapsis  esse  sacris  canonibus  conjuncta; 
patresque  his  statutis  novum  gressum  fecisse ,  quo 
;;disciplina  americana  etiam  hac  in  re  ecclesiae  uni- 
versae   disciplinae  conformaretur". 

Ad  extremum  juverit  adscripto  exemplo  docere, 
quomodo  salutaria  ista  decreta;  communi  aerario  ad 
adjuncta  americana  accommodata  creato;  ad  usum 
transferantur.  Haec  igitur  de  sacerdotibus  opis  indi- 
gentibus  decrevit  novissima  synodus  dioecesana  lea- 
venworthensis  anni  1887,  c.  7,  §.  7,  n.  79:  ;;Quem  in 
finem  (ad  subsidia  pro  decenti  sacerdotum  opis  indi- 
g"entium  sustentione  procuranda)  statuimus;  ut,  quam- 
diu  necesse  erit;  sacerdotes  saeculares  et  curam  ani- 
marum  exercentes;  ex  reditibus  annuis  salarii;  jurium 
stolae;  missarum  cantatarum  et  collectae  in  natalitiis 
D.  N.  J.  Ch.  unum  dollarium  per  centum  annuatim 
solvant.  Missiones  sub  cura  sacerdotum  saecularium 
unum  dollarium  per  centum  ex  reditibus  annuis  per 
singulos  annos  contribuant.  .  .  .  Totius  administratio 
operis  ab  officialibus  ab  ordinario  deputatis  peragetur". 
Propositis  deinde  regulis;  ad  quas  subsidia  ex  hac 
;;gaza  pro  sacerdotibus  infirmis"  exigi  debent,  ita 
pergit  §.  8  ;;de  sacerdotibus  lapsis"  n.  82.  ;;Sacerdo- 
tes,  qui  ob  suam  culpam  a  sacris  arcentur  functioni- 
bus;  non  possunt  titulo  justitiae  ab  episcopo  exigere; 
ut  eorum  temporali  necessitati  provideat  (c.  plen.  II. 
77);  attamen  quo  efficacius  aberrantes  in  semitam 
rectam  reducantur;  haec;  quae  sequentur,  statuimus: 
Sacerdotes  lapsos,  qui  spem  fundatam  conversionis 
exhibent;  pro  viribus  satagemus ;  ut  in  domos  reli- 
giosas    seu    monasteria    recipiantur;    ubi    pro   tempore 

ab  episcopo  statuendo  vitam  poenitentiae  degant, 
Eleemosynae  pro  eorum  sustentatione  ex  g"aza  pro 
sacerdotibus  infirmis  domui  religiosae  solvantur^. 

In  aliis  dioecesibus  eidem  fini  obtinendo  insistitur 
constitutis  associationibus  mutui  subsidii1),  quas  priora 
concilia  provincialia  sacerdotibus  jam  enixe  commen- 
darant2). 


Caput  VIII. 

De  vita  et  honestate  clericoruni. 

Rationem  ordinis  capitulorum  in  introitu  tituli 
breviter  indicavimus.  Praesens  caput  quippe;  ut  nostra 
fert  opinio,  mediam  hanc  sedem  inter  clericos  saecu- 
lares  et  regulares  obtinuit;  quod  ejus  materia  ad  utros- 
que  spectet. 

Qui  huc  pertinent  canones,  per  varios  juris  titulos 
sparsi  reperiuntur.  Ex  iis  duo  tamen  prae  caeteris 
sunt  attendendi,  primus  atque  ultimus  libri  3.  decre- 
talium.  Ille  quidem  ipsis  nostrae  rubricae  verbis  con-  v'\ 
ceptus  legitur  „de  vita  et  honestate  clericorum";  hic 
vero  expressum  interdictum  continet;  „ne  clerici  vel 
monachi  saecularibus  negotiis  se  immisceant". 

Compositio  verborum  praesentis  rubricae  „de  vita 
et  honestate  clericorum"  duplici  ratione  exponi  potest, 
Primo  enim  particula  „et"  inter  duo  substantiva  posita 
saepe  alterutri  tribuit  vim  adjectivi;  estque  ejusmodi 
loquendi  modus  figura  tv  dia  dvolv ,  qua  latini  et  in 
prosa  utuntur:  unum  per  duo  nomina  exprimendo  seu 
in  duo  dividendo.  Sic  Virgil.  Georg.  2,  192  scribit 
„pateris  libamus  et  auroa;  h.  e. ,  pateris  aureis;.et 
Cicero,    Tusc.  3,   8.    „hunc    sertis  redimiri   jubebis    et 


%*i 


x)  Cfr.    synod.  dioeces.  buffalen.    an.   1886,    c.    16;    synod.  dioeces. 
novarcen.   an.   1886,   c.   1,  n.   23. 

2)  Cfr.  concil.  provinc.  neo-eboracen.   an.    1883,   c.   5,   art.   5. 

rosa";  h.  e. ,  sertis  roseis1).  Unde  ;;vita  et  honestas 
clericorum'''  ipsa  est  ;;vita  honesta"  clericorum;  quum 
;;ambo  in  unum  resolvantur  sitque  unum  velut  adjectio 
alterius"2).  —  Verum  haec  interpretatio  constructionis 
minus  arridet  auctori  glossae  ad  h,  t.;  quod ,  ea  pro- 
bata;  particula  „et"  fere  superflua  videretur;  in  jure 
autem  receptum  estaxioma;  ;;ne  ullam  syllabam  qui- 
dem  superfluam  aut  vacuam  dici  posse"3).  Statuit 
ergo;  per  dictionem  copulativam  ,,et"  duo  diversa  con- 
jungi;  quorum  unum  non  insit  in  altero.  ,?Dic;  inquit; 
quod  verbum  ;;vitaa  concernit  necessaria  ad  victum 
clericorum;  verbum  autem  ?,honestatisa  concernit  ipsos 
respectu  morum;  et  sic  nihil  superfluit".  Ejus  opinione 
igitur  in  hac  rubrica  „vita"  sumitur  pro  alimento  et 
cultu;  h.  e. ;  pro  externa  vivendi  ratione  et  apparatu 
earum  rerum;  quae  ad  vitam  victumque  pertinent;  quae 
sunt  aedes;  cibaria;  vestitus;  servitia;  impensae;  ;;hone- 
stas  autem  ponitur  pro  bonis  moribus";  quibus  clerici 
;;prae  caeteris  fulgere  debent";  ut  idem  glossator  ad 
titulum  nostrum  observat. 

Ex  duabus  istis  explicationibus  eam  sibi  lector 
eligat;   quam   prae  altera  assensione  dignam  judicat. 

Et  ista  quidem  de  verborum  ordine  et  conjunctione. 

Interpretationem  rubricae  quod  spectat;  canones 
expresse  monent;  in  hoc  argumenti  genere  tractando 
initium  esse  ab  ipsa  vocabulorum  explanatione  sumen- 
dum;  indeque  transeundum  ad  varia  honestatis  cleri- 
calis  capita  rationibus;  ex  ipsa  nominum  definitione 
erutis;  accuratius  illustranda4). 


x)  Alia    ad   rem    spectantia    dedimus  in    opere   nde  rationibus  festo- 
ruth  utriusque  SS.   Cordis" ,  t.    i,  p.   339,   edit.   5. 

2)  Ita  Gutier.  Pract,  quaest.,  1.  3,    14,  n.   61. 

3)  Recolantur,   quae  in  hoc  axioma  animadvertimus  in  priori  parte, 
p.   63- 

4)  C.   Clericus.  mox  afferendus. 

De  notione  honestatis. 

;;Honestasu  patet  esse  abstractum  ab  ;;honestus"; 
honestus  vero  adjectivum  ab  ;;honor". 

;;Honor"  sive  ;,honos"  est  observantia,  quam  ali- 
cui  exhibemus  in  testimonium  virtutis;  meritorum,  in- 
genii.  In  jure  saepe  denotat  reverentiam  alicui  prae- 
standam  ob  praerogativam  quandam  ex  vitae  morum- 
que  probitate  et  quandoque  ex  fortuna  causatam ;  iden- 
tidem  etiam  accipitur  pro  decore;  dignitate;  amplitu- 
dine :  quibus  rebus  persona  in  insigniori  gradu  posita 
fulget1). 

;;Honestus"  proprie  est  honore,  dignitate;  decore 
plenus.  Ad  morum  probitatem  et  ad  moderationem 
translatum  de  iis  omnibus  dicitur,  quae;  quoniam  cum 
virtute  fiunt;  honorem  merentur.  In  jure  praesertim 
honestum  ponitur  pro  eo;  quod  non  modo  licet;  sed 
quod  decorum;  dignitati  conveniens  honorique  con- 
gruum  reperitur;  nec  enim  omne  quod  licet;  hone- 
stum  est2) 

;;Honestatem"  s.  Isidorus;  argumento  ab  allu- 
sione  desumpto;  ;;honoris  statum"  interpretatur3);  h.  e.; 
honorem  stantem;  laudem  perpetuam ;  ex  dignitate  ac 
rebus  cum  congruenti  decore  gestis  provenientem. 

Dicitur  autem  ;;cum  convenienti  decore"  respectu 
habito  ad  statum  personae  et  conditionem  rerum  sive 
adjuncta  locorum;  pro  omni  ordinum  genere  quippe 
propria  disciplina  est  certis  legibus  justi  ac  decori 
statuta ;  aliud  enim  decet  virum;  aliud  foeminam ;  aliud 
regem ,  aliud  subditum ;  aliud  clericum ;  aliud  laicum. 
Imo   judicium  de  congruenti  decore    unius  ejusdemque 


*)  Cfr.  Vicat,    Vocabularium  juris  utriusque  v.  honor. 

2)  Id.  v.  honestum. 

3)  Etymolog,  1.  io,  n.  117;  apud  Migne,  Patr.  lat.,  tom.  82,  p.  379. 
Eodem  sensu  Lactantius,  Divin.  Institut.,  1.  3  ,  c.  8 ,  honestatem 
„honorem  perpetuum"   definit.    Ibid.  t.  6,  p.  370. 

actionis  earundem  personarum  pro  diversitate  locorum 
multum  a  consuetudine  regionis  atque  ab  opinione 
hominum  pendet;  ut  adeo  quod  v.  g.  viro  ecclesiastico; 
optimi  cujusque  sententia,  uno  in  loco  congruit;  id  alibi 
eum  decere  non  censeatur;  licet  nulli  legi  scriptae 
adversetur. 

In  jure  ;;honestatisa  nomine  saepe  intelligitur  id; 
quod  honestum,  decorum;  juxta  praescriptum  rationis 
est.  Ex  disciplina  matrimoniali  norunt  omnes  impedi 
mentum  ;;honestatis  ecclesiae"1)  seu  ;;justitiae  publicae 
honestatisa2);  quod  ex  antiquo  jure  civili  in  leg*islatio- 
nem  ecclesiasticam  transiit3).  Eam  honestatem  glossa 
simpliciter  ;;publice  honestum"  vocat4) ;  et  matrimo- 
nium  cum  infractione  talis  honestatis  initum  declaratur 
;;inhonestum"5);  utpote  contra  reverentiam  certis  per- 
sonis  debitam  contractum.  Atque  eadem  ratione  per- 
sonae  dicuntur  ;;honestatea  praeditae;  quae  nullo  un- 
quam  probro  se  commaculaverunt ;  et  familiae  ;;hone- 
state"  gaudentes;  quae  nulla  turpidinis  nota  laborant6). 
Et  ita  generatim  honestas  ponitur  pro  re  honesta;  de- 
cora,  laude  digna ;  utpote  quae  conditioni  ac  dignitati 
personae  conveniat. 

Quibus  ita  declaratis;  statui  potest;  in  praesenti 
rubrica  honestatis  vocabulo  omne  id  intelligi;  quod 
clericis  juxta  sacros  canones  congruat.  Proprias  ejus 
rationes  autem  ex  ipsa  dehnitione  nominis  clerici  jube- 
mur  eruere. 


1)  Ita  vocatur  c.   Juvenis  3.  X.  de  sponsal.  et  matrim. 

2)  Recepta    hac  appellatione    efiertur  c.   Duo  pueri   12,  X.    de    de- 
sponsat.  impub. ;  et  c.  Ex  sponsalibus  un.  X.  de  sponsal.  et  matrim. 

3)  Cfr.  Devoti,  Instit.  can.  1.   2,  §.    139. 

4)  Ad  c.  Ex  sponsalibus  cit. 

5)  C.   A^ccessit  5.  X.   de  desponsat.  impub. 

6)  Cfr.     R  eif  f  en  stue  1 ,    De    dispensatione ,    n.    108    (Append.    ad 
lib.   4). 

De  notatione  nominis  clerici. 

;;Clericus;  qui  Christi  servit  ecclesiae;  interpretetur 
primo  vocabulum  suum;  et  nominis  definitione  prolata 
nitatur  esse  quod  dicitur.  Si  enim  xXijQog  graece;  sors 
latine  appellatur,  propterea  vocantur  clerici;  vel  quia 
de  sorte  sunt  Domini ;  vel  quia  Dominus  sors;  id  est; 
pars  clericorum  est1).  Qui  autem  vel  ipse  pars  Domini 
est;  vel  Dominum  partem  habet;  talem  se  exhibere 
debet;  ut  et  ipse  possideat  Dominum ;  et  (ipse)  possi- 
deatur  a  Domino.  Qui  Dominum  possidet  et  cum  pro- 
pheta  dicit:  pars  mea  Dominus;  nihil  extra  Dominum 
habere  potest.  Quod  si  quippiam  aliud  habuerit  praeter 
Dominum;  pars  ejus  non  erit  Dominus ;  verbi  gratia; 
si  aurum;  si  argentum;  si  possessiones;  si  variam  sup- 
pellectilem ;  cum  istis  partibus  Dominus  fieri  pars  ejus 
non  dignatur2).  Si  autem  ego  pars  Domini  sum  et 
funiculus  haereditatis  ejus;  nec  accipio  partem  inter 
caeteras  tribus;  sed  quasi  levita  et  sacerdos  vivo  de 
decimis;  et  altari  serviens  altaris  oblatione  sustentor. 
Habens  victum  et  vestitum  ■  his  contentus  ero ;  et  nu- 
dam  crucem  nudus  sequar"3). 

Similiter  ;;ipsa  nominis  ratione  persuadetur;  cle- 
ricis  jus  competere  vivendi  de  patrimonio  Christi. 
Quum  enim  a  nXrjQog }  quod  est  sors  vel  haereditas; 
clerici  appellentur;  quia  in  sui  ordinatione  vel  assu- 
muntur  in  haereditatem  Domini;  vel  assequuntur  hae- 
reditatem  in  ipso;  ut  vere  possint  psallere  cum  pro- 
pheta  dicente :    Dominus   pars  haereditatis  meae :    dig- 


x)  Similia  ex  origine  et  ratione  nominis  „clerici"  habentur  c.  Cleros 
I.  dist.  21  ;  c.  Statuimus  4.  dist.  4;  c.  Duo  sunt  7.  C.    12,  q.    I. 

2)  Quae  eadem,  aliis  licet  verbis,  infert  s.  Ambrosius,  relatus  c.  Cui 
portio  6.  C.  12,  q.  1.  „Cui  portio  Deus  est,  nihil  debet  curare,  nisi 
Deum ,  ne  alterius  impediatur  necessitatis  munere.  Ouod  enim  ad  alia 
officia  confertur ,  hoc  religionis  cultui  atque  huic  nostro  officio  de- 
cerpitur". 

3)  C.  Clericus   5.  C.    12.   q.    1. 

num  est,    ut  ecclesiae  stipendiis    sustententur ,    in  qua 
et  per  quam  divinis  obsequiis  adscribuntur"1). 

Honestas  clericorum  ergo  ea  omnia  complectitur, 
quae  juxta  sacros  canones  iis  congruunt,  qui  de  sorte 
Domini  sunt  et  ipsum  Dominum  in  sortem  seu  por- 
tionem  habent. 

De  ipsa  honestate  clericorum. 

Duplex  distinguitur  honestas:  interna,  quae  in  in- 
terno  coelestium  virtutum  exercitio  est  posita;  et  ex- 
terna,  qua  clerici  coram  hominibus   „pollerea  debent. 

Internam  canones  passim  vocant  „puritatem  vitae" 
et  ,,nitorem  conscientiae";  externam  vero  „testimonium 
bonae  famae"   et  „non  vacillantem  morum  opinionem"2). 

Utraque  honestate,  interna  et  externa,  „splendere" 
debent  clerici.  Rem  sancti  ecclesiae  patres,  in  codice 
canonum  relati,  praecipue  inde  probant,  quod  quum 
clericus  intercessor  ac  conciliator  inter  Deum  et  ho- 
mines  existat,  utrique  parti  debeat  esse  persona  grata; 
Deo  per  cordis  munditiam,  hominibus  per  odorem 
bonae  famae.  Ex  multis  testimoniis  duo  tantum  eno- 
tamus,  alterum  ex  s.  Augustino,  alterum  ex  s.  Gre- 
gorio  Magno. 

„Nolo,  inquit  s.  Augustinus,  ut  aliquis  de  vobis 
inveniat  male  vivendi  occasionem.  Providemus  enim 
bona,  ut  ait  apostolus,  non  solum  coram  Deo,  sed 
etiam  coram  hominibus.  Propter  nos  conscientia  nostra 
sufficit  nobis ;  propter  vos  fama  nostra  non  pollui,  sed 
pollere  debet  in  vobis.  Tenete  quod  dixi  atque  distin- 
guite.  Duae  res  sunt  conscientia  et  fama.  Conscientia 
necessaria  est  tibi,  fama  proximo  tuo.  Qui  fidens  con- 
scientiae  suae  negligit  famam  suam,  crudelis  est"3). 


1)  Quum  secundum   16.  X.  de  praebend. 

2)  Videantur  praeter  alia  c.  Quum  venisset  un.  X.  de  sacra  un- 
ctione ;  et  c.  Execrabilis  de  praebend.  et  dignit. ,  quae  decretalis  bis 
occurrit,  in  extrav.  Joan.   XXII.  et  in  extrav.  com. 

8)  C.   Nolo  io.  C.  12,  q.  i.  —  Eadem  ut  alibi  saepe,  ita  nominatim 

Expressiora  adhuc  sunt,  quae  de  ratione  media- 
toris  ac  sequestri  codex  noster  semel  atque  iterum  dat 
ex  s.  Gregorio  M. 

„Qui  intercessores  pro  populo  ad  Deum  parantur, 
ita  scribit  Gratianus,  necesse  est,  ut  ejus  gratiam  bene 
vivendo  mereantur."  Unde  Gregorius  ait  in  pastorali1): 
„Sollicite  formidandum,  ne  qui  placare  posse  iram  Dei 
creditur,  hanc  ipse  ex  proprio  reatu  mereatur.  Cuncti 
enim  liquido  novimus,  quia,  quum  is  qui  displicet,  ad 
intercedendum  mittitur,  irati  animus  ad  deteriora  pro- 
vocatur2) ;  .  .  .  nec  is,  quem  crimen  depravat  proprium, 
intercessor  fieri  appetat  pro  culpis  aliorum"3). 

Quae  patrum  doctrina  pluribus  illustrat  Innocen- 
tius  PP.  III.  c.  Quum  venisset  un.  X.  de  sacra  un- 
ctione,  ubi  Graecos  „mysticam  rationem  chrismatis", 
ex  oleo  et  balsamo  confecti,  quo  episcopi  unguntur, 
accuratius  docens  „Per  oleum,  inquit,  nitor  conscien- 
tiae  designatur ;  per  balsamum  odor  famae.  Hoc  chris- 
mate  ungi  debet  episcopus,  ut  et  interius  nitorem  con- 
scientiae  quantum  ad  Deum,  et  exterius  habeat  odorem 
famae  quoad  proximum"4). 

Referri  etiam  ad  hunc  locum  possunt,  quae  superius 
attulimus  p.  32  de  pabulo  boni  exempli,  quod  sacer- 
dotes  ovibus  sibi  concreditis  integrum  praebere  debent. 

Decreta  baltimorensia  de  vita  et  honestate  clericorum. 

Concilium  tridentinum5)  secuti,  patres  baltimorenses 
exordii  loco  priora  decreta  synodica   de  vita  et  hone- 


pluries  repetuntur  in  gl.  ad  extrav.  Execrabilis  cit.  „Ista  duo ,  scilicet 
nitor  conscientiae  quantum  ad  Dominum ,  et  odor  famae ,  quoad  proxi- 
mum,  sunt  necessaria.  .  .  .  Unde  in  odore  bonae  famae  potius  quam  in 
fama  est  delectandum.  Etenim  bona  fama  multum  cooperari  dicitur, 
praesumptionem  magnam  in  bonum  inducit,  et  praeferenda  est  ejus  re- 
servatio  quantiscunque  divitiis :  unde  crudelis  dicitur,  qui  eam  negligit". 
l)   Part.  1,  c.  II.        2)  Haec  repetuntur  c.  In  gravioribus  5.  C.  3,  q.  7. 

3)  Dist.  49,  dict.   Gratian. 

4)  C.  Quum  venisset  un.  X.  de  sacra  unctione  cit. 

5)  Sess.   22,   c.    I,   de  reformat. 

state  clericorum  innovant  „totique  clero ,  ut  ea  saepe 
saepiusque  animo  profunde  recolant",  serio  commen- 
dant  n.   74. 

Exinde  ad  honestatem  internam  progressi,  duobus 
sequentibus  numeris  decreta  condunt,  quibus  clerici 
in  duplici  virtutum  genere  acquirendo  et  exercendo 
juventur,  intellectus  scilicet  ac  voluntatis:  quae  duae 
supremae  potentiae  idoneum  fundamentum  bipartitae 
virtutum  divisionis  praebent.  Ad  comparandas  exer- 
cendasque  virtutes  voluntatis  pertinet  lex  de  spiritua- 
libus  exercitiis,  quotannis  vel  saltem  singulis  bienniis 
peragendis  (n.  75).  Ad  virtutes  intellectus  referuntur 
varia  praescripta  de  colendis  disciplinis  sacris  ac  pro- 
fanis,  in  quibus  nominatim  tres  efferuntur,  philoso- 
phia,  historia,  physica,  quae  nostro  praesertim  tem- 
pore  cognitione  dignissimae  sint  ac  tales ,  in  quibus 
versari  etiam  clericos  deceat  (n.   76). 

Quod  patres  maxime  dolent,  „reperiri  clericos,  qui 
omne  fere  otium  legendis  ephemeribus  et  diariis,  roma- 
nensibus  aliisque  nugatoriis  libellis  impendant",  id  enim- 
vero  in  eos  non  cadit,  qui  in  bona  aliqua  facultate  theo- 
logica  juxta  rectam  studendi  methodum  ad  literas  sacras 
et  mores  ecclesiastico  viro  dignos  rite  sunt  informati;  ii  v 
namque  tanto  cognitionis  et  scientiae  amore  incensi  ex 
instituto  egrediuntur,  ut  etiam  medias  inter  curas  pasto- 
rales  progressus  in  literis  et  sapientia  cupidi  maneant. 
Sic ,  ut  testimonio  aliquo  domestico  rem  confirmemus, 
vix  erit  reperire  juvenem  sacerdotem  americanum,  disci- 
plinis  theologicis  ac  morum  honestate  ad  leges  oeni- 
pontani  hujus  convictus  theologorum  probe  excultum, 
cui  non  velut  ingenerata  sit  discendi  cupiditas  cum 
assiduitate  studii  conjuncta,  „omne,  quod  persolutis  lau- 
dibus  divinis  et  sacri  muneris  officiis  superest,  tempus 
ad  literas  conferendi". 

Reliquos  octo  numeros  capitis  synodus  plenaria 
statutis  ac  monitis    circa  „honestatem  externam"   com- 

plet.     Nostrum  erit,  praecipuos  canones  indicare,  quibus 
acta  nituntur. 

Ad  tria  illa  capita,  quae  honestas  externa  cleri- 
corum  ex  jure  communi  complectitur1) ,  revocari  pos- 
sunt,  quae  concilium  plenarium,  variis  his  numeris  de- 
crevit:  ad  morum  et  conversationis  integritatem,  ad 
decentiam  habitus  externam,  ad  exercitium  munerum 
atque  officiorum  statui  clericali  congruentium. 

De  morum  et  conversationis  integritate,  seu  de  candore  ecclesiasticae 

puritatis. 

„Clerici",  inquit  Innocentius  PP.  III.,  „dormire 
debent  a  vitiis2),  ut  sint  pennae  columbae  deargenta- 
tae3);  ne  quid  appareat  in  illis,  quod  obfuscet  cando- 
rem  ecclesiasticae  puritatis"4). 

Candor  iste  puritatis  in  tribus  maxime  consistit; 
primo  enim  exposcit,  ut  clerici  „non  solum  continenter 
et  caste  vivere  studeant  universi"5),  sed  etiam  ita 
caute;  ut  extra  omnem  suspicionem  incontinentiae  et 
intemperantis  animi  sint.  —  Hinc  severum  interdictum, 
„ne  clericus  fabuletur  et  aliquo  modo  conversetur  cum 
foemina  incontinentiae  suspecta;  ne  solus  ad  foeminae 
tabernaculum  accedat;  ne  foemina  minus  probata  in 
domo  ejus  moretur:  quatenus  nempe,  ejusmodi  cautio- 
nibus  adhibitis,  omnis  nefanda  suspicio  excludatur"G). — 
Cujus  candoris  puritatis  ecclesiasticae  studiosi,  patres 
baltimorenses,  „cohabitationem  clericorum  et  mulierum" 
ad  mentem  horum  canonum  diligenter  exactam  volunt 
n.   81. 


*)  Cfr.   Schmalzgrueber,  h.  t.  n.  20. 

2)  H.  e.,  debent  esse  mortui  vitiis. 

3)  Splendori  argenti,  quo  columbae  nitent,  opponitur  nigredo  vitio- 
rum,  quae  corvis  est  propria,  quemadmodum  multis  exequitur  gl.  ad  c. 
Non  omnis  30.  C.   2,   q.   7,   v.  corvi. 

4)  C.  Quum  ab  omni   10.  h.  t.,  p.  dec. 
B)  C.  Ut  clericorum   13.  X.  h.  t. 

6)  C    Si  quisquam   2.  X.   de  cohabit.   cleric.  jctis.   cc.  dist.   81. 

Altero  loco  candor  puritatis  exigit;  ut  ,,a  crapula 
et  ebrietate  omnes  clerici  diligenter  abstineant;  quum 
et  mentis  inducat  exilium  et  libidinis  provocet  in- 
centivum"1). 

,,Crapula",  inquit  gl.  ad  h.  1. ;  dicitur  quantum  ad 
superfluitatem  ciborum;  et  vocatur  crapula  quasi  cruda 
epula";  h.  e. ,  superfluitas  epularum;  quae  cruditatem 
sive  molestias  stomachi  ex  mala  nimiorum  ciborum 
concoctione  creat2). 

;;Ebrietas";  ita  pergit  gl.;  est  quantum  ad  potum ; 
et  dicitur  ebrietas  ab  e;  quod  est  sine;  et  bria;  quod 
est  mensura.  Unde  ebrius  est;  qui  sine  mensura 
bibit"3);  h.   e.;  nimio  vini  potu  alienatus;  temulentus. 

Utrumque  vitium,  crapulam  et  ebrietatem,  clerici 
maxime  ea  de  causa  fugere  ceu  pestem  et  ordinis  sui 
infamiam  debent;  quod;  monentibus  sacris  canonibus; 
vita  intemperans  mentis  aciem  hebetet  ac  libidinem 
incendat4).  Inde  est,  quod  patres  baltimorenses  ;;cra- 
pulam  et  ebrietatem;  omnium  vitiorum  fomitem  ac 
nutricema5);  extirpare  conarentur  idoneis  monitis  pro- 
positis  heic  n.  8o;  et  inferius  tit.  g,  §.  3;  ubi  ;;socie- 
tates  ad  temperantiam  promovendam"  commendant. 

Candori  puritatis  ecclesiasticae  tandem  canones 
voluerunt  consultum;  universali  lege  condita;  ;;ne  cle- 
rici  edendi  aut  bibendi  causa  tabernas  ingrediantur; 
nisi    itineris    necessitate    compulsi" :    flagitii    occasione; 


1)  C.  A  crapula   14.  X.   h.  t.  jcto.  c.  Ante  omnia  9.  dist.  35. 

2)  Crapula  proprie  est  vibrans  dolor  capitis  ex  nimio  vini  potu, 
graece  xoamdXr],  dno  tov  to  xdqa  ndXXuv ;  ex  nimio  vino  quippe  titu- 
batio,  vertigo,  gravedo  capitis  oritur.  —  Verum  hoc  canone  sumitur  pro 
immoderato  pastu  ,  h.  e. ,  pro  vitio,  quo  se  homines  plus  aequo  voraces 
cibis  immodicis  ingurgitant. 

3)  Alii  verbum  ebriare  volunt  esse  ab  e  et  bibo,  per  syncopen,  in- 
serta  canina  litera  r,  quasi  bibendo  exhaurire ;  alii  vocem  aliunde  repetunt. 

4)  Alios  deplorandos  crapulae  et  ebrietatis  effectus  ex  eo  eruit  gl., 
quod  intemperantia,  ut  multorum  aliorum  malornm  causa  existit,  ita 
nominatim  sanitati  hostis  sit  ac  mortem  matnrare  coleat. 

5)  Sic  intemperantia  vocatur  cit.  c.  Ante  omnia. 

quae  in  cauponis  et  tabernis  deesse  non  so]et;  ipsis 
adempta,  quemadmodum  rationem  hujus  interdicti  syno- 
dus  nostra  recte  explicat. 

Ex  antiquo  jure,  praeter  alios  canones  distinctio- 
nis  44,  huc  facit  sanctio  concilii  carthaginensis  3,  circa 
annum  397  celebrati,  quae  legitur  sub  n.  4,  „clerici 
edendi  vel  bibendi  causa  tabernas  non  ingrediantur; 
nisi  peregrinationis  necessitate  compulsi"1). 

Ex  jure  decretalium  memorandum  est  generale 
ecclesiae  interdictum  concilii  generalis  lateranensis  4, 
anni  1216,  quod  exhibetur  c.  Clerici  15.  X.  h.  t.,  ;,Cle- 
rici  tabernas  prorsus  evitent;  nisi  forte  causa  necessi- 
tatis  in  itinere  constituti". 

Taberna,  a  tabula2)  vel  a  trabena,  per  metathesin; 
factum;  universim  significat  aedificium,  quod  habitari 
potest;  speciatim  vero  locum,  ubi  merces  venduntur, 
et  nominatim  „d°mum  ?  in  c[ua  panis;  vinum;  carnes 
coctae  venduntur"3).  Hinc  ;jtabernarius;  qui  talia  loca 
tenet"4);  ;;tabernariaa  seu  „tabernagium"  tributum; 
quod  pro  facultate  vinum  distrahendi  solvitur;  ;;taber- 
nare"  vinum,  cerevisiam ,  aliaque  potulenta  singulatim 
vendere5). 

Spectato  fine  legis;  synodi  recentiores  tabernam 
definiunt  esse  omnem  locum,  in  quo  publice  adventan- 
tibus  vinum  aliaque  potulenta;  in  deversoriis  distrahi 
solita,  venduntur.  ,;Tabernarum  nomine;  inquit  syno- 
dus  leodiensis,  intelligitur  proprie  omnis  locus;  in  quo 
publice;  quacunque  diei  hora;  adventantibus  vinum; 
vinum  adustum;  cerevisia;  cafoea  etc.  venduntur"6).  — 
Quam  eandem  definitionem  tantisper  contractam  syno- 


1)  Nota ,    inquit  gl. ,    quod  permittitur  viatori ,    quod  alii  non    per- 
mittitur. 

2)  Cfr.  c.  Dioecesanis   I.    h.  t.  Clem. 

3)  Ita  gl.  ad  c.   Dioecesanis  cit.  v.   tabernariorum. 

4)  Ibid. 

5)  De  variis  vocabulis    adductis  videatur  DuCange,    1.   c.   sub  v. 
taberna. 

6)  Cap.  3,   art.   2. 


128  Tit.  II.     De  personis  ecclesiasticis. 

dus  kansanopolitana  jam  adducta  ita  reddit:  „taber- 
narum  nomine  intelligitur  omnis  locus,  in  quo  publice 
adventantibus  potus  inebriantes  venduntur"1).  —  Ex 
decreto  concilii  provincialis  cincinnatensis  tertii  tabernis 
etiam  accensentur  horti  publici,  divendendis  liquoribus 
destinati2);  et  juxta  statutum  novissimae  synodi  dioe- 
cesanae  cincinnatensis,  interdictum  de  vitandis  tabernis 
etiam  ad  loca  cum  domibus  publico  potui  servientibus 
(saloons)  conjuncta  extenditur3). 

Dici  vix  potest,  quanta  cum  sollicitudine  curatum 
per  synodos  particulares  sit,  ut  lex  de  vitandis  tabernis 
clericis  explicaretur  atque  inculcaretur.  Decreta  con- 
ciliorum  provincialium ;  quibus  observatio  hujus  legis 
etiam  atque  etiam  commendatur,  magno  numero  ex- 
stant  in  collectione  lacensi,  quapropter  ea  sileutio  prae- 
terimus4). 

Ex  statutis  dioecesanis  autem ,  quae  minus  nota 
esse  solent,  unum  alterumve  caput  in  exemplum  affe- 
remus,  quo  lector  videat,  quanta  contentione  epi- 
scopi;  disciplinae  ecclesiasticae  studiosi,  laboraverint, 
ut  clerus  dioecesanus  commune  jus  servaret. 

Statuta  synodi  dioecesanae  leodiensis,  ab  episcopo 
van  Bommel  (f  1852)  semel  atque  iterum  probata, 
inter  alia  haec  habent :  „Ut  saluberrima  juris  communis 
lex  eo  accuratius  observetur,  statuimus  et  declaramus? 
omnes  et  singulos  clericos  dioecesis  nostrae>  sive  sae- 
culares  sive  regulares,  qui  animo  potandi,  aut  tabacum 
fumandi,  aut  ludendi  et  cum  potatoribus  fabulandi, 
tabernas  adiverint  in  communique  loco  (sive  sit  con- 
clave,  sive  atrium;  sive  hortus)  id  ibidem  peregerint, 
praeter  reatum  culpae,  quem  contraxerunt,  eo  ipso 
esse  suspensos  ab  ordine  et  jurisdictione"5). 


*)  N.  24. 

2)  Decret.  9. 

»)  Part.    1,  c.   6.  §.  3. 

4)  Conferri  etiam  potest  Aichner,   Comft.  jur.  eccl,,  p.   236, 

5)  C.  3.  art.   2. 

Consonant  statuta  dioecesana  namurcensia,  primum 
edita  ab  episcopo  Ondernard  (f  183 1)  ac  pluries 
deinde  confirmata,  in  quibus  articulus  8  legitur  ejus- 
modi:  ,;Omnibus  clericis  sacris  ordinibus  initiatis  sub 
poena  reservatae  episcopo  suspensionis  seu  revoca- 
tionis  facultatum  ipsis  concessarum }  ipso  *facto  incur- 
renda;  prohibitum  est;  popinas1)  seu  domos  quaslibet; 
ubi  quibusvis  passim  tam  laicis  quam  clericis;  vinum; 
cerevisiam;  aquam  vitae;  vel  liquores;  qui  vulgo  the; 
cafe;  chocolat  nuncupantur;  emendi  et  ibidem  compo- 
tandi  potestas  est,  sive  compotationis,  sive  lusus  causa 
adire,  modo  ibidem  reipsa  potaverint  vel  luserint. 
Qua  prohibitione  comprehenditur  quaelibet  potatio, 
etiam  sine  excessu  et  sine  scandalo ;  item  licet  popi- 
nalis  potus  gratis  offerretur,  si  ab  aliquo  potatore  id 
fiat.  Deinde  non  solum  potatio  in  ipsis  popinae  aedi- 
bus;  sed  in  ejus  hortis  ac  toto  fundo  ad  popinam  per- 
tinente  eique  adjacente.  Excipiuntur  tamen  viatores; 
non  item  ambulantes". 

Et.  ex  antiquo  orbe  quidem  istud  par  praesulum 
audisse  suffecerit. 

Europaeos  antistites  illustri  certamine  zeli  disci- 
plinae  ecclesiasticae  mox  secuti  sunt  episcopi  ameri- 
cani;  ex  quibus  etiam  binos,  universalem  ecclesiae 
legem  inculcantes,  adducemus;  qui  reliquorum  vice 
loquantur. 

Rmus.  D.  Heiss,  episcopus  crossensis;  clero  hoc 
statutum  dedit  in  synodo  dioecesana  an.  1871  :  ;;Cunctis 
sacerdotibus  hujus  dioecesis  sub  poena  suspensionis 
ipso  facto  incurrendae  et  nobis  reservatae  interdicimus 
ingressum  cauponarum;  tabernarum  vel  cujuscunque 
publici    diversorii,    mera    edendi    vel    bibendi    ratione, 


*)   Popina  hic  generatim  sumitur  pro  taberna.  Apud  veteres  eam  taber- 

nae  speciem    significabat ,    ubi  cocta  obsonia  et  delicatiora  esculenta    et 
poculenta  publice  distrahebantur. 

Nilles,    Conc.  Baltimor.     U.  9 

nisi  in  itinere;  vel  alia  urgente  causa  gravi  et  extra- 
ordinaria"1). 

Rmus.  D.  Hogan,  episcopus  kansanopolitanus  et 
administrator  dioecesis  sancti  Josephi,  in  synodo  Kan- 
sanurbe  celebrata  an.  1887  ita  statuit  n.  2%\  „A  taber- 
nis  sacri  canones  arcent  clericos.  Clerici  edendi  vel 
bibendi  causa  tabernas  non  ingrediantur  nisi  peregri- 
nationis  necessitate  compulsi.  Haec  antiqua  et  salu- 
taris  lex;  concilio  lateranensi  quarto  instaurata,  a  con- 
cilio  tridentino  confirmata  est.  Ab  illicitis  venationibus; 
aucupiis;  choreis,  tabernis  lusibusque  abstineant.  Sess. 
24 ;  c.  i2;  de  reformat.  —  Tabernarum  autem  nomine 
intelligitur  omnis  locus;  in  quo  publice  adventantibus 
potus  inebriantes  distrahuntur.  Clericos  igitur  omnes 
et  singulos  nostrae  dioecesis;  sive  saeculares  sive  regu- 
lares;  qui  ad  potandum  tabernam  adiverint;  et  ibidem 
plus  minusve  potus  inebriantis  potaverint;  eo  ipso  su- 
spensos  ab  ordine  et  jurisdictione  statuimus  et  decla- 
ramus". 

Sed  et  caeteri  episcopi  americani;  qui  synodos 
dioecesanas  celebrarunt;  universalem  hanc  legem;  inter 
decreta  concilii  plenarii  relatam;  clericis  suis  in  memo- 
riam  revocarunt;  explicarunt  et  inculcarunt;  licet  ne- 
cessarium  non  existimarint;  ejus  executionem  addita 
gravi  poena  suspensionis  ipso  facto  incurrendae  urgere 
atque  exprimere. 

Interdicti  violationem  semel  atque  iterum  attingit 
celsissimus  D.  Aichner;  princeps  et  episcopus  bri- 
xinensis;  et  primo  quidem  in  tractatu  de  obligatio- 
nibus  clericorum  p.  23 6;  ubi  ;;ex  praevaricatione  legis 
hujus  saluberrimae;  hodie  in  quibusdam  regionibus 
adeo  frequenti;  vulnus  grave  et  insanabile  disciplinae 
status  ecclesiastici  inferria;  dolenter  animadvertit; 
deinde    vero    in    expositione    juris    criminalis;    ubi    de 


*)   Referttir    statutum    in   „Archiv    fiir    kath.    Kirchenrecht", 
I.  p.    184. 

coercendis  clericorum  criminibns  disserens  p.  736  pro 
certo  tradit,  „consuetudinem  huic  legi  contrariam  ne- 
que  hodie  censeri  posse  legitimam  et  licitam";  quum 
eam  Pius  PP.  IX.  „tanquam  detestabilem  corruptelam 
damnarit  die  30.  junii  1857"1).  Ratio  hujus  reproba- 
tionis  inde  peti  debet ,  quod  ejusmodi  usus  seu  potius 
abusus  ex  numero  illorum  sit,  qui  ea  de  causa  tan- 
quam  irrationabiles  et  a  jure  reprobati  declarantur, 
quia  ,,nervum  disciplinae  ecclesiasticae  disrumpunt"2) ; 
;;iibicunque  enim  aliquid  fit  contra  ecclesiasticam  disci- 
plinam  sive  nervum  ecclesiae ,  non  habet  locum  prae- 
scriptio"3). 

De  decentia  habitus  externi. 

Ex  canonibus  ad  externam  habitus  decentiam  spe- 
ctantibus  patres  baltimorenses  ea  prae  caeteris  urgent, 
quae  ad  vestitum  atque  ad   habitationem  spectant. 

Leges  de  vestitu  clericali  principio  illi  nituntur, 
quod  concilium  tridentinum  ex  corpore  juris  sacri  de- 
sumptum4)  auctoritate  sua  confirmavit  sess.  14,  c.  6  de 
reformat.:  ;;quod  clericos  oporteat  per  decentiam  ha- 
bitus  extrinseci  morum  honestatem  intrinsecam  osten- 
derea.  Duae  ab  auctoribus  afferuntur  ejus  legis  ra- 
tiones,  altera  inde  petita,  quod  clerici  per  habitum 
perpetuo  moneantur  dignitatis  atque  obligationis  suae 


a)  Celsissimus  auctor  hic  dicit  literas  Pii  PP.  IX.  ad  episcopum 
rottenburgensem  datas ,  de  quibus  conferri  possunt  menaea  monachensia 
„Historisch-politische   Blatter",  an.    1869,  p.   88. 

2)  Cfr.   c.   Quum  inter   5.  X.   de  consuetud. 

3)  Ita  gl.  fin.  ad  c.  Ouum  inter  cit.  —  Vis  ac  ratio  nervorum  disci- 
plinae  ecclesiasticae  ideo  tribuitur,  quia  sicut  nervis  membra  corporis 
continentur ,  ut  officia  sua  rite  praestare  valeant ,  ita  per  disciplinam 
ecclesiasticam  fideles  conservantur  in  suo  officio  atque  ab  excessibus 
seu  peccatis  retrahuntur.     Cfr.   Suarez,   De  legibus ,  1.   7.   c.  6. 

4)  C.  Quoniam  2.  de  vita  et  hon,  cler.  Clem.  —  Constitutio  Cle- 
tnentis  PP.  V.,  Tridenti  „innovata  et  ampliata",  in  concilio  viennensi, 
notante  glossa ,  ,,emanavit  executive  ad  jura  C.  21,  q.  4,  per  totum  et 
c.  penult.  eod.  tit." 

9* 

cunctisque  vitiis  honestati  clericali  oppositis  salubriter 
absterreantur ;  altera  vero  ex  paritate  cum  militibus 
saeculi  deducta1);  quemadmodum  scilicet  disciplina 
militaris  regi  absque  proprio  habitu  militum  nequit, 
statui  clericali  suus  sit  habitus  oportet. 

Contra  clericos;  qui  ;;propriam  dignitatem  et  ho- 
norem  clericalem  parvipendentes"2);  ;;abjectis  vestibus 
proprio  congruentibus  ordini"3),  ;;pedes  in  diversis 
ponere  nituntur;  unum  in  divinis;  alterum  in  carnali- 
bus"4);  utramque  rationem  conjunctim  urgent  varia 
statuta  dioecesana;  ut  quum  v.  g.  talibus  instant: 
;;Unde  ea  nonnullorum  propensio  abjiciendi  aut  certe 
dissimulandi  clericalem  habitum  et  tonsuram;  quurn 
tamen  nemo  miles  erubescat;  militarem  vestem  et 
status  sui  insignia  gerere?  Annon  exinde;  quia  sic 
conformare  se  possunt  huic  saeculo;  ejusque  luxum; 
ludos;  ineptias  sectari?  Pudet  enim  eos  haud  immerito 
talari  veste  indutos;  corona  conspicuos;  frequentare 
popinas;  theatra;  nundinas ;  equorum  cursus;  venari; 
negotiari.  Mundana  vestium  forma  deformitatis  men- 
tium  et  morum  est  indicium"5). 

Jure  suo  usa  synodus  plenaria  merito  statuit  n.  77, 
vestem  clerico  congruentem  domi  et  in  ecclesia  esse 
talarem;  foris  autem  breviorem  quidem,  ;;quae  tamen 
nigri  coloris  sit  et  ad  genua  producatur;  ita  ut  clerici 
a  laicis  distingui  possint".  Praeterea  speciatim  „col- 
lare  quod  romanum  vocant;  gerendum"  praescribit. 


a)  Ex  eo,  quod  clerici  passim  dicanttir  ,,militare'',  a  milite  armatae 
militiae  ad  militem  coelestis  militiae  argumentum  freqnens  et  utile  sumi, 
alibi  nos  dicere  meminimus  in  op.  „De  libertate  clericorum  religionem 
ingrediendi,  c.   2,  n.    14. 

2)  Concil.  trident.  1.  c. 

3)  C.  Quoniam  cit. 

4)  Conc.  trid.  1.  c.  —  Ejusmodi  homines  ,,terram  duabus  viis  in- 
gredi   dicuntur"  c.  Ex  parte  22u  X.  de  regularibus. 

B)  Plura  alia,  quae  ad  hanc  materiam  pertinent,  diligenter  expendit 
Gonzalez  ad   c.   Clerici   officia   15.   X.   de  vita  et  hon.   cler. 

Circa  aedes  habitationi  clericorum  destinatas  patres 
baltimorenses  ornatus  omnes,  „superfluitatem  gerentes"1) 
volunt  exclusos  n.  78,  quum  vitae  clericalis  gravitas 
et  modestia  omnem  mundanum  ac  profanum  cultum 
respuat.  Domus  sacerdotalis  igitur  sic  instruatur  atque 
exornetur,  ut  ;>crucifixi  salvatoris  ministrum  illic  habi- 
tare  proclamet". 

De  muneribus  atque  officiis  statui  clericali  non  congruentibus,  seu  de 
negotiis  saecularibus  vitandis. 

Duo  sunt  negotiorum  saecularium  genera,  quibus 
se  immiscere  vetantur  clerici;  alia  enim  indecentia 
sunt  in  se  atque  ex  suo  objecto,  qualia  censentur  esse 
munera  alchimistarum2) ,  mimorum;  histrionum,  jocula- 
torum;  alia  autem  indecentia  reputantur  homini  clero 
adscripto,  utpote  „cui  portio  Deus  est,  qui  nihil  debet 
curare  nisi  Deum;  ne  alterius  impediatur  necessitatis 
munere"3). 

Ex  altero  hoc  negotiorum  genere  concilium  nostrum 
clericis  nominatim  interdicit  neg*otiationem;  procuratio- 
nem,  tutelam,  exercitium  medicinae  et  chirurgiae,  tra- 
ctationem  rerum  politicarum  et  actiones  forenses  in 
tribunalibus  saecularibus.  De  singulis  pauca  sunt  ex 
jure  notanda. 

„Negotiatio"  non  prohibetur  clericis,  quod  in  se 
inhonesta  sit,  aut  quod  periculum  sortis  seu  amittendi 
bona  ecclesiastica  involvat,  aut  quod  suspicionem  foe- 
dae  avaritiae  in  clericum  negotiatorem  conferat;  sed 
praecise  ideo  interdicitur,  quia  „lucri  causa  negotiaria 
reputatur  negotium  saeculi4),  pertinens  ad  curas  hujus 
vitae,  corda  hominum  gravantes  et  nimiam  in  externa 
effusionem  negotiantibus  inferentes5). 


x)  Ita  c.   Clerici  officia  cit. 

2)  C.  Spondent.  un.  de  crimine  falsi.    Extrav.  com. 

8)  C.  Cui  portio  6,  C,    12,  q.   1. 

4)  Ea  de  causa  interdictum  negotiationis  refertur  sub  adducto  titulo: 
,ne  clerici  vel  monachi  saecularibus  negotiis  se  immisceant",    c.  6. 

5)  Cfr.  Theophil.   Raynald,  De  religioso  negotiatore. 


184  Tit.  II.      De  personis  ecclesiasticis. 

Per  recentiores  constitutiones  Summorum  Pontifi- 
cum  plures  quaestiones  huc  spectantes  certam  solutio- 
nem  nactae  sunt .  de  quibus  olim  non  parum  disputa- 
batur  inter  doctores.  Sic  constitutionibus  Benedicti 
PP.  XIV.  Apostolicae  servitutis;  ed.  d.  25.  febr.  I74-I1); 
Clementis  PP.  XIII.  Quum  primum,  ed.  d.  17.  sept. 
1759,  et  aliorum  Pontificum  praeter  alia  haec  edocemur: 

i°.  Sacris  canonibus  cautum  est;  ne  clerici  vel 
per  interpositam  personam  negotientur ,  vel  negotium 
a  laica  persona  institutum  et  ad  ipsos  quo  demumcun- 
que  titulo  delatum  per  alios  (cohaeredes  aut  socios 
mercatores)  prosequantur ;  illud  quippe  statim  dimit- 
tere  tenentur;  non  obstante  quacunque  sive  consuetu- 
dine  sive  necessitate. 

20.  Statutum  est;  ut  si  quis  vel  in  necessitate  ne- 
gotiari  vel  delatum  ad  se  commerciale  institutum  per 
aliquod  tempus  retinere  velit;  per  mandatarium  sci- 
licet  rem  gerendo;  is  ad  superiorem  pro  obtinenda 
dispensatione  recurrere  debeat. 

30.  Definitum  est;  cambium  activum  actum  esse 
verae  proprieque  dictae  negotiationis2). 

40.  Declaratum  tandem  est ,  negotiationem  prae- 
dictam  etiam  superioribus  quorumcunque  ordinum;  so- 
cietatum,  collegiorum;  seminariorum;  aeque  esse  pro- 
hibitam  ac  singulis  clericis;  sive  communi  societatis 
sive  particulari  superioris  nomine  exerceatur. 

Et  ista  quidem  praecipua  ;;canonum  praecepta  de 
illicita  clericorum  negotiatione  sunt;  quae  concilium 
plenarium  omnibus  stricte  servanda  esse  declarat". 

Residua  et  nondum  decisa  est  quaestio;  utrum 
clericis  liceat  partem  habere  in  societatibus  sive  mer- 
catoriis  sive  industrialibus;  emendo;  retinendo;  ven- 
dendo  actiones  sociales  quas  vocant;  et  respondens 
lucrum  sociale  inde  percipiendo? 

*)   Affertur  ab  ipso   concilio  plenario,  n.   82. 

2)  Interdictum  cambii  sive  argentariae  concilium  inferius  denuo 
inculcat  tit.  9,   c.  2. 

Triplex  ea  de  re  est  doctorum  sententia ;  alii  cnim 
id  g*enerali  interdicto  clericis  vetitum  esse  tradunt; 
alii  cotra  putant;  ejusmodi  actionum  usum  id  non  effi- 
cere;  ut  clericus  prohibitae  negotiationis  fiat  particeps; 
alii  denique  distinguunt  inter  societates  commerciales 
et  industriales,  eoque  discrimine  stabilito  dicunt,  cle- 
ricos  emptores  et  possessores  actionum  commercialium 
esse  in  parte  negotiationis  interdictae;  caeteros  autem; 
qui  per  actionum  usum  consortes  evadunt  societatum 
industrialium,  prohibitioni  non  subjacere.  En;  quas  sin- 
guli  in  confirmationem  suae  doctrinae  habent  rationes. 

Patroni  primae  opinionis1)  ita  argumentantur : 
Summa  pecuniae;  quae  in  communi  a  societate  possi- 
detur;  quaeque  ad  negotiationem  gerendam  adhibetur; 
ex  ipsis  his  confluis  actionibus  constat;  fructus  autem; 
qui;  expensis  deductis;  pro  rata  parte  actionum  a 
sociis,  actiones  possidentibus;  percipitur;  est  lucrum 
vere  mercatorium ;  hinc  singuli  socii  (actionarii);  pecu- 
niam  ad  societatem  conferentes  membra  sunt  societatis 
negotiatoriae  vereque  negotiari  sunt  dicendi;  quamvis 
nullatenus  se  rerum  gestioni  immisceant. 

Qui  alteram  sententiam  propugnant2),  potissimum 
ea  ratione  nituntur,  quod  qui  actiones  acquirit  ac  re- 
spondens  lucrum  sociale  percipit;  ex  sensu  communi 
non  reputetur  negotiari;  dummodo  tamen  ab  omni 
rerum  gestione  abstineat ;  est  enim  de  numero  mem- 
brorum  „dormientium";  quae  quidem  propter  pecuniam 
in  commercio  collocatam  societatis  sunt  participes;  sed 
nulla  ratione  re  gerenda  versantur;  omnia  quippe  ab 
iis  fieri  sinunt;  quibus  societas  rerum  gestionem  com- 
missam  voluit. 


*)  In  his  eminent  editores  duorum  foliorum  periodicorum ,  romani 
„Analecta  juris  fiontificii"  et  leodiensis  „Revue  theologique" ,  an.  1858 
et   1859. 

2)  Ex  his  praecipui  sunt :  Bouix,  in  folio  „Revue  des  sciences 
ecclesiastiques" ,  1860,  II,  pp.  450  sqq. ;  Icard,  Praelectiones  juris 
can.  n.  325;  Lauwers,  De  liceitate  emptionis  actionum  industrialium 
et  commercialium. 

Tertia  sententia  supponit  distinctionem  inter  ne- 
gotiationem  et  industriam  in  jure  sacro  traditam  c.  Eji- 
ciens  n.  dist.  88:  „Negotiator  est,  quicumque  rem 
comparat,  ut  illam  ipsam  rem  integram  et  immutatam 
vendendo  lucretur ;  contra;  quicumque  rem  comparat, 
non  ut  ipsam  rem  integram  et  immutatam  vendat,  sed 
ut  materia  sibi  sit  inde  aliquid  operandi;  ille  non  est 
negotiator".  Qui  ejusmodi  negotia  quaestus  causa 
tractat,  commercium  ,;industriale"  seu  industriam  exer- 
cere  dicitur. 

Facta  igitur  distinctione  inter  societates  mercato- 
rias  proprie  dictas  et  inter  societates  industriales; 
auctores  hujus  sententiae1)  docent;  clericis  non  licere 
actiones  societatum  commercialium  seu  mercatoriarum 
emere;  quod;  quum  clericis  prohibitum  sit;  alieno  no- 
mine  ;;quomodolibet"  negotiari;  asseri  nequeat;  eos 
per  actionum  emptionem  licite  ad  commercium  exer- 
cendum  concurrere,  quemadmodum;  ajunt;  defensores 
primae  opinionis  jam  ostenderunt.  Licere  tamen  cle- 
ricis;  certis  sub  conditionibus;  societatem  industrialem 
mire  et  emptis  actionibus  in  negotio  industriali  partem 
habere;  inde  probant;  quod;  quum  exercitium  honestae 
industriae  per  se  interdictuin  non  sit  clericis2);  ipsis 
neque  absolute  prohibitum  censeri  possit;  societati  in- 
dustriali  nomen  dare.  Monent  autem  tria  haec  requiri; 
ut  licitum  esse  possit  ejusmodi  actiones  industriales 
emere:  i.  ut  talis  sit  industria,  quae  statum  clericalem 
non  dedeceat;  2.  ut  non  fiat  turpis  lucri  causa;  3.  ut 
negotium  absque  officii  ecclesiastici  detrimento  gera- 
tur;  scilicet  ut  clericus  rem  aliis  tractandam  relinquat. 

Res  in  dubio;  ut  vides;  est;  nec  eam  nos  definire 
audemus. 


*)  Cfr.  Craisson,  in  cit.  ^Revue  des  sciences  ccclesiastiques" ,  1866, 
pp.   460  seqq. 

2)  Huc  facitml  canones  3.  et  4.  dist.  91;  c.  I,  C.  31,  q.  1;  et  c.  33, 
dist.   5,  de  cons. 


Cap.   VIII.     De  vita  et  honestate  clericorum.  137 

De  notione  ;;procuratoris"  recolantur;  quae  in 
priori  commentarii  parte  scripsimus  pp.   72 — 74. 

Ex  quo  societas  civilis  clericos  non  amplius  gau- 
dere  sinit  privilegiis  fori  et  competentiae,  nova  enata 
est  causa,  cur  officium  procuratoris  iisdem  prohiberi 
debuerit.  Quum  enim  procuratores  obligentur  ad  ra- 
tiocinia;  h.  e.;  ad  rationem  gesti  negotii  coram  magi- 
stratu  saeculari  reddendam;  usui  privilegiorum  cleri- 
calium  jam  renuntiare  videtur;  qui  procuratoris  officium 
suscipit.  Inde  est;  quod  synodus  plenaria  clericos 
generatim  ;;aliorum  in  negotiis  procuratores;  inconsulto 
episcopo;  fieri  non  sinat".  Jure  ecclesiae  communi 
clerici  non  prohibentur  esse  procuratores  in  negotiis 
personarum  miserabiliurm  h,  e.;  orphanorutm  viduarum; 
pauperum  aliorumque  hominum  auxilio  destitutorurm 
quum  ejusmodi  procuratio  opus  pietatis  esse  censeatur. 

Simili  ferme  ratione  arbitrandum  est  de  interdicto 
tutelae  et  curatelae. 

Tutor  ille  est;  qui  pupillum  tuetur  ac  defendit; 
pupillus  autem  dicitur  impubes1)^  qui  desinit  esse  in 
patria  potestate;  aut  morte  aut  emancipatione.  —  Tutor 
disting-uitur  in  testamentarium;  qui  a  parentibus  con- 
stituitur  liberis  suis  impuberibus  in  potestate  sua  exi- 
stentibus;  in  legitimum ;  qui  ex  legis  praescripto  ex 
proximioribus  consanguineis  assumitur;  si  testamenta- 
rius  non  exstet;  et  in  dativum;  qui;  non  exstantibus 
testamentariis  et  legitimis ;  a  magistratu  constituitur 
ad  petitionem  matris  vel  aliorum  propinquorum. 

Cautum  sacris  canonibus  est;  ne  clerici  tutelam 
testamentariam  et  dativam  extraneorum  suscipiant,  ex- 
cepta  tamen  tutela  personarum  miserabilium  de  con- 
sensu  episcopi;  excepta  item;  de  ejusdem  ordinarii 
licentia;  tutela  legitima  seu  legali  proximorum  consan- 
guineorum;  non  autem  dativa  aut  testamentaria. 


l)  Ex  jure  communi  impubes  dicitur  mas  minor  annis   14,    foemina 
vero  minor  annis   12. 

Finita  tutela;  quando  scilicet  qui  sub  tutela  erat, 
pubes  factus  est,  incipit  cura  seu  curatio  sive  curatela, 
quae  de  jure  communi  durat  usque  ad  25  aetatis  an- 
num.  Curator  datur  ergo  minorenni;  item  prodigo, 
muto-surdo,  fatuo.  Tutor  pupillo  suo  negotium  agenti 
auctoritatem ;  curator  minori  aut  prodigo  contrahenti 
consensum  accommodat.  Tutores  certae  rei  dari  non 
possunt;  curatores  autem  dari  certae  rei  possunt.  — 
Tutores  et  curatores  non  minus  quam  procuratores  ad 
ratiocinia  obligati  existunt.     Ita  doctores  passim. 

Hisce  praestitutis  facile  intelligitur  praesentis  sy- 
nodi  interdictum,  „ne  clerici  cujusvis  curam  ac  tutelam; 
praeterquam  suorum,  nisi  episcopo  consentiente,  susci- 
piant":  quod  quidem ,  respectu  habito  ad  peculiaria 
adjuncta,  tantisper  a  jure  communi  recedit. 

Clericis  eo  severius  prohibitum  est  artem  chirur- 
giae  et  medicinae  exercere  ;  ,,quod  antiquus  hostis,  in 
angelum  lucis  se  more  solito  transfigurans  sub  obtentu 
languentium  fratrum  consulendi  corporibus",  eos  ab 
ecclesiastico  ministerio  avocat1). 

Ejus  interdicti  duplex  ratio  affertur;  exercitium 
artis  medicinae  et  chirurgiae  enim;  praeter  quam  quod 
periculo  incurrendae  irregularitatis  subjacet,  officium 
saeculare  est  et  praecise  ut  tale  prohibetur. 

Quoad  irregularitatem  animadvertendum  est,  me- 
dicos  quoscunque  ex  morte  secuta  irregulares  fieri,  si 
ita  medelam  morbis  adhibeant,  ut  in  hoc  artis  suae 
exercitio  peccent,  sive  id  fiat  ex  malitia,  sive  ex  im- 
peritia,  sive  ex  ignorantia  artis  suae.  Quod  si  vero 
medicus  nulla  malitiae,  vel  ignorantiae,  vel  imperitiae 
culpae  reus  sit;  irregularitatem  non  contrahit,  licet 
mors    sequatur2).      Hinc    assertio    doctorum :    „eventus 


x)  Haec  et  alia  bis  similia  passim  urgentur  in   cit.  titulo   „ne  clerici 
vel  monachi". 

2)  Cfr.   Gonzalez  ad  c.  Tua  nos   19.  X.   de  homicidio. 

mortalitatis  infirmi  non  impedit  promoveri  medicum 
peritum,  si  conscientia  eum  non  remordeat"1). 

Ex  gravium  doctorum  sententia;  licet  clericis  pe- 
ritis  ex  pietate  artem  exercere  erga  personas  misera- 
biles  et  cognatas  in  causa  necessitatis,  h.  e. ;  in  de- 
fectu  aliorum  medicorum.  Poterit  certe  parochus 
aegrotum  parochianum;  praesertim  pauperem;  consilio 
juvare;  usque  dum  medicus  adveniat:  verum  id  sedulo 
curandum  est;  ne  propter  ejus  praesentiam  medicus 
non  advocetur.  Ex  morte  secuta  irregularitatem  in- 
currit;  si  ipse  in  causa  erat;  cur  medicus  non  adhibe- 
retur;  qui  aegrotum  juxta  praecepta  medica  juvisset. 

In  universali  hoc  ecclesiae  jure  Summus  Pontifex 
dispensare  non  solet  nisi  ob  penuriam  medicorum  et 
certis  sub  clausulis;  de  quibus  agit  Benedictus 
PP.  XIV. ;  De  synodo  dioeces. ,  1.  13,  c.  10.  Facilius 
conceditur  clericis  medicis  artem  suam  aliorum  usibus 
applicare;  ut  missionibus  promovendis  eo  felicius  in- 
servire  possint;  id  enim;  notante  glossa;  alienum  a 
mente  sacrorum  canonum  non  est;  ut  „relaxatio  juris 
ecclesiastici  admittatur,  si  per  acquisitionem  aliquorum 
recompensetur". 

Cum  exercitio  medicinae  et  chirurgiae  clericis 
etiam  interdictum  est  munus  advocati  seu  officium 
„postulandi"  coram  judice  saeculari;  de  quo  proprius 
exstat  titulus  in  corpore  juris  nostri2).  Utut  enim  ho- 
norificum  ac  laudabile  in  se  est  postulandi  munus; 
accensetur  tamen  et  ipsum  „negotiis  saecularibus, 
quibus  se  clerici  immiscere  non  possunt". 

In  quatuor  casibus  nihilominus  advocati  munus, 
in  tribunali  saeculari  etiam;  suscipere  et  postulare  per- 
mittuntur  clerici  oranes,  nimirum:  1.  in  causa  propria; 
2.  in  causa  ecclesiae  propriae ;  3.  in  causa  personarum 


x)  Cfr    idem   Gonzalez    adc.   Ad   aures   7.  X.    de   aetate  et   qua- 
litate  ordinand. 

2)  De  postnlando,  1.    1,  tit.  37. 

conjunctarum  usque  ad  quartum  gradum  consang*uinitatis; 
in  defectu  idonei  advocati;  quibus  personis  doctores  etiam 
adnumerant  fratres  spirituales,  v.  g.;  canonicos  ejusdem 
ecclesiae;  4.  tandem  in  causa  personarum  miserabilium; 
quarum  defensio  est  opus  pietatis;  quod  clericum  sum- 
mopere  decet. 

Coram  judice  ecclesiastico  licet  clericis  sacerdotio 
non  initiatis  advocati  munus  in  omnibus  causis  obire; 
sacerdotibus  vero  non  nisi  in  quatuor  casibus  recensitis. 

Qui  adhuc  in  minoribus  sunt  constituti,  postulare 
etiam  in  tribunali  saeculari  possunt;  si  stipendiis  ec- 
clesiasticis  non  sustententur ,  saltem  si  aliunde  non 
habent;  unde  decenter  vivant1). 

Ut  studium  artis  medicinae  et  chirurgiae  ita  et 
studium  juris  civilis  in  academiis  publicis  est  clericis 
vetitum :  quae  prohibitio  eo  spectat;  ut  et  interdictum 
exercitii  illorum  munerum  facilius  servetur  et  disci- 
plinis  sacris  addiscendis  major  opera  navetur.  „Quia 
theologiae  studium  cupimus  ampliari;  ut  dilatato  sui 
tentorii  loco  funiculos  suos  faciat  ampliores;  ut  sit 
fides  catholica  circumcincta  muro  inexpugnabili  bella- 
torum;  quibus  resistere  valeat  ascendentibus  ex  ad- 
verso ;  prohibitionem  .  .  .  ad  (omnes)  clericos  extendi 
volumus" 2). 

Accommodata  ad  rerum  adjuncta  sunt  monita, 
quae  concilium  plenarium  dat  circa  actiones  forenses 
(n.  84),  ut,  quantum  fieri  possit;  lites  evitentur;  ut  im- 
munitatis  ecclesiasticae  tuendae  ubique  ratio  habeatur ; 
ut  excommunicatio  in  impedientes  exercitium  juris- 
dictionis  ecclesiasticae  lata  identidem  in  memoriam 
revocetur. 

Reliquum  est  concilii  decretum  de  rebus  politicis 
clero  non  tradendis  (n.   83),    quod  omnino    ad  mentem 


x)  Cfr.    Schmalzgrueber,    1.    I,    tit.  37,    n.  9— 10 ,    ubi    etiam 
alios  casus  solutos  reperies. 

2)  Ita  Honorius  PP.  III,    in  c.  Super  specula  ult.  X.    „ne  clerici". 

sacrorum  canonum  probatur  editum.  Ejusmodi  tra- 
ctatio  quippe;  experientia  teste,  id  efficere  solet,  ut 
clericus;  iis  implicitus,  „officio  clericali  neglecto;  flucti- 
bus  saeculi  se  immergat"1).  Verum  quidem  est,  in 
Europa  jam  passim  esse  receptum ,  ut  clerici  etiam  in 
publicis  comitiis  societatis  civilis  partem  habeant  ac 
politicis  negotiis  occupentur ;  sed  gravissimae  in  anti- 
quo  orbe  sunt  causae;  quae  id  ab  ecclesia  concedi 
suadeant.  In  publicis  comitiis  enim  nostra  hac  aetate 
saepissime  de  rebus  ecclesiasticis  agitur  ac  decernitur. 
Hinc  non  solum  permittendum,  sed  et  vehementer 
optandum  est;  ut  idonei  clerici  iisdem  intersint  ac  par- 
tem  in  negotiis  definiendis  habeant;  quatenus  in  magno 
ac  vero  damni  periculo  „ecclesia  valeat  ascendentibus 
ex  adverso  resistere".  Sed  ea  de  re  consulantur;  qui 
in  praesenti  argumento  illustrando  egregie  versati  sunt; 
docti  ecclesiae  principes  card.  Hergenrother  in 
Archiv  filr  kath.  Kirchenrecht ,  t.  15,  pp.  67  seqq.  et 
episc.  Aichner,   Comp.  jur.  eccl.,  pp.   238 — 239. 


Caput  IX. 

De   regrularibus. 

Quae  postremo  hoc  capite  decreta  sunt;  distingui 
in  tres  sectiones  possunt.  Priores  octo  numeri  (85  —  93) 
ad  constitutionem  apostolicam  „Romanos  Pontifices" 
ejusque  executionem  referuntur;  altera  pars  quinque 
numeros  comprehendit;  qui  ad  disciplinam  monialium 
pertinent  (94 — 98);  tertia  tandem  voti  humilitatis;  in 
nonnullis  institutis  fratrum  editi,  custodiae  consulit  (99). 

De  constitutione  „Romanos  Pontifices". 

Opportuna  harenga  verbis  Pii  PP.  IX.  proposita 
de  animorum  consensione  inter  utrumque  clerum;  sae- 


l)   Ita  c.   Sed  nec   4.   X.   de  vita  et  hon.   cler. 

cularem  et  regularem,  servanda  ac  fovenda  (n,  85), 
patres  baltimorenses  ad  ,,sanctam  hanc  concordiam, 
quam  gaudenti  et  grato  animo  hactenus  in  ditionibus 
foederatis  Americae  septentrionalis  illaesam  fuisse 
testantur  et  alte  proclamant",  perpetuam  reddendam 
et  confirmandam;  petunt  extensionem  constitutionis 
SS.  D.  N.  Leonis  PP.  XIII.  „Romanos  Pontifices"  pro 
Anglia  et  Scotia  editae  an.   1881   (n.   86). 

Tria  ejus  bullae  capita  summatim  indicata  (ri.  87),, 
deinde  ex  ordine  singillatim  exhibentur :  nimirum  1.  de 
relationibus  regularium  ad  episcoporum  auctoritatem 
(n.  88);  2.  de  ministerio  sacro  per  regulares  in  mis- 
sionibus  exercito  (n.  89);  3.  de  bonis  temporalibus 
missionum  (n.  89).  —  Appendicisinstar  adduntur  normae 
circa  difficultates  7  quae  in  executione  „aequissimae 
hujus  constitutionis"  adhuc  oriri  possent",  rite  solven- 
das  ac  legitime  expediendas  (nn.  91—93). 

De  rationibus  ipsius  constitutionis  ejusque  ad  ec- 
clesiam  americanam  extensionis  recolantur,  quae  dispu- 
tata  jam  sunt  in  priori  commentarii  parte  pp.  212 — 218. 
Iis  id  unum  hic  adjiciendum  videtur;  quod  semel  atque 
iterum  ex  praecipuis  jurisconsultis  enotavimus1),  nimi- 
rum  authenticam  legis  declarationem  omnino  ab  edi- 
tione  novi  juris  distingui;  per  declarationem  quippe 
legislator  nihil  novi  inducit,  sed  authentice  tantum 
aperit;  et;  quantum  opus  est;  manifestat  verum  sensum 
ac  genuinum  valorem  legis  jam  existentis;  per  editio- 
nem  novi  juris  autem  aliquid  novi  statuitur;  quod  antea 
nondum  exstiterat.  Quae  sacris  canonibus  jam  sunt 
constituta,  ea  in  americana  ecclesia  etiam  servari  de- 
bere;  facta  „declaratione"?  Pontifex  simpliciter  enun- 
tiat;  quae  vero  lege  nondum  sunt  praescripta,  ea  ut 
deinceps  fiant;  novo  jure  condito,  decernit  atque  im- 
perat.     Exemplo    sit    illud    constitutionis    caput,    quod 


x)   Recolas  quae  superius  animadvertimus  p.  9,  et   aliis  locis  ibidem 
indicatis. 

est  de  obligatione  regularium  ad  ;;morales  collationes" 
sive  conferentias  cleri  conveniendi.  ;;Declaramus;  in- 
quit1),  omnes  missionum  rectores  cleri  collationibus 
adesse  ex  officio  debere ;  simulque  decernimus  ac  prae- 
oipimus,  ut  iisdem  intersint  vicarii  quoque;  aliique  re- 
ligiosi  viri;  missionariis  facultatibus  concedi  solitis  in- 
structi,  qui  hospitia  parvasque  missionum  domus  inco- 
luntu.  Quoad  ipsos  rectores  scilicet  obligatio;  ex  lege 
communi  jam  existente  profluens  simpjici  ;;declara- 
tione"  erat  manifestanda  atque  inculcanda;  quoad  vica- 
rios  autem  et  alios  religiosos,  missionariorum  faculta- 
tibus  instructos,  novum  jus  erat  condendum,  quum 
iidem  ex  generali  ecclesiae  lege  non  teneantur,  cleri 
collationibus  interesse.  Usus  itaque  distinctione  inter 
eos;  qui  hospitia  parvasque  missionum  domos  incolunt; 
et  alios;  qui  in  majoribus  conventibus  seu  collegiis 
degunt:  Pontifex  novo  jure  edito  decrevit  ac  prae- 
cepit;  ut  priores  collationibus  interessent;  quod  nimi- 
rum  in  parvis  suis  domibus  collationes  domesticae 
parum  fructuosae  ob  exiguum  sodalium  numerum  es- 
sent  futurae ;  caeteros  vero ,  qui  majores  conventus 
incolunt;  sub  antiquo  jure  communi  constitutos  reliquit; 
ut  adeo  iis  hodieque  );integrum  sit  de  jure  constituto 
a  memoratis  collationibus  abstinere,  dummodo  morales 
in  eorum  conventibus  lectiones  seu  conferentiae  ha- 
beantur"2).  —  Sed  de  ipsis  conferentiis  inferius  sermo 
erit  tit.   5.   cap.   5. 


2)  Tn  append.  p.   218. 

2)  In  decreto  synodico,  in  quo  patres  argumentum  bullae  summatim 
tantum  exhibent,  verba  haec  „qui  hospitia  fiarvasque  missionum  domus 
incolunt",  omissa  sunt  (n.  88).  Verum  id  non  efficit,  ut  constitutio  hoc 
inciso  truncata  ac  mutilata  censeri  possit  ad  ecclesias  americanas  trans- 
lata;  praesertim  quum  per  eam  omissionem ,  si  ita  acciperetur,  ac  si 
etiam  vicariis  et  missionariis  majores  domos,  in  quibus  collationes  ca- 
suum  moralium  rite  celebrantur,  incolentibus  dictam  obligationem  impo- 
neret,  jus  ecclesiae  commune  immutaretur ;  quod  ut  sine  speciali  confir- 
matione  Papae  fieri  non  potuisset,  ita  nec  factum  esse  constat,  Relege 
quae  in  priori  parte  de  approbatione  concilii  animadvertimus  pp.  36 — 45, 
ac  vide  etiam   decretum   extensionis  bullae  in  Actis  p.  CV. 

Sequitur  pars  decreti;  qua  executionem  bullae  ab 
omnibus  difficultatibus  ac  dubiis  munitam  esse  volue- 
runt  patres.  Atque  ut  arduo  illi  negotio  cautiones 
necessarias  rite  adhibeant;  tres  casus  distinctis  numeris 
considerant;  ac  primo  quidem  pro  certo  habent;  im- 
pedimenta,  quae  forsitan  ex  parte  ordinum  vere  pro- 
prieque  dictorum  regularium  (cum  votis  solemnibus) 
afferrentur;  ad  Sedem  apostolicam  esse  deferenda  ejus- 
que  supremo,  judicio  controversiam  finiendam:  quod 
regulares  omnes  sint  exempti  ab  episcoporum  pote- 
state  et  Sedi  apostolicae  subjecti  (n.   91). 

Quod  idem  secundo  faciendum  esse  monet  concilium; 
si  episcopi  in  difficultates  in  usu  bullae  incurrerent  apud 
congregationes  religiosas  (cum  votis  simplicibus);  quae 
lato  sensu  tantum  institutis  regularibus  accensentur  (92). 
Et  id  recte  quidem ;  quamvis  enim  ejusmodi  congre- 
gationes  communi  ecclesiae  jure  de  potestate  episco- 
porum  non  sunt  detractae,  id  commodi  tamen  ex  con- 
firmatione  pontificia  constitutionum  suarum  habent;  ut 
si  lis  aut  dubium  de  genuino  earum  sensu  vel  de  va- 
lore  usuque  privilegiorum  in  iisdem  contentorum  mo- 
veatur;  nemo  de  oborto  negotio  cog'noscere  possit  nisi 
Papa  aut  ejus  delegatus :  quemadmodum  in  expositione 
vis  ac  rationis  ;,confirmationis  in  forma  communi  datae" 
ostensum  est  in  priori  commentarii  parte  pp.  40  —  42. 

Tertio  loco  attinguntur  instituta  ecclesiastica  dioe- 
cesana;  quorum  constitutiones  approbatae  a  Papa  non 
sunt.  Ea  omni  ex  parte  sub  regimine  episcopi  ordi- 
narii  vivunt ;  et  si  contingat;  ut  in  alias  dioeceses  ex- 
tendantur,  harum  episcopis  quoque  pars  regiminis  per- 
mittitur,  prout  ea  de  re  in  limine  fundationis  novarum 
domorum  praevie  fuerit  inter  episcopos  conventum. 
Quod  etiam  ;  .monente  synodo;  debet  servari;  ;;licet 
praedicta  instituta  dioecesana  regulam  a  S.  Sede  appro- 
batam  sequantur". 

Per  occasionem  hujus  incisi  operae  fuerit  pretium 
circa    discrimen    inter  regulam    et  constitutiones  anim 

advertisse,  quatuor  esse  canonicas  regulas  a  Sede  apo- 
stolica  approbatas,  nimirum  sanctorum  Basilii,  Augu- 
stini,  Benedicti  et  Francisci.  Sub  unaquaque  regula 
autem  plures  eaeque  diversae  erectae  sunt  religiones, 
quae  proinde  non  reg*ula  sed  constitutionibus  differunt. 
Regula,  ait  s.  Franciscus  Salesius,  g-eneratim  exhibet 
media  perfectionis  acquirendae;  constitutiones  vero  eo- 
rundem  mediorum  usum  in  particulari  docent.  Regula 
est  in  religione  perpetua  atque  immutabilis;  constitutio- 
nes  autem  a  praelatis  et  capitulis  religionum  ordinantur 
et,  ubi  opus  fuerit,  immutantur1).  Et  haec  quidem;  si 
stricto  sensu  verba  sumantur;  saepe  enim  fit,  ut  consti- 
tutiones  ipsae  latius  acceptae  regula  ordinis  vocentur2). 
„Statuta;  quibus  novae  congregationes  reguntur, 
solent  appellari  constitutiones  (et  non  regulae) ,  quum 
novae  regulae  praeter  illas,  quae  olim  a  S.  Sede  con- 
firmatae  fuerunt,  minime  admittantur"3).  Hinc  „distin- 
ctio  regularum  et  constitutionum  haud  admittitur  in 
novis  institutis"4),  quamvis  haec  instituta  praeter  pro- 
prias  suas  constitutiones  unam  ex  antiquis  regulis  a 
Sancta  Sede  approbatis  sequi  possunt:  quemadmodum 
ab  institutis  dioecesanis  in  America  identidem  fieri, 
synodico  hoc  decreto  docemur. 

Quod  §  finali  episcopis  imponitur  interdictum,  ne 
dispensationem  in  voto  simplici  castitatis  in  perpetuum 
emissi  concedant,  nisi  „praehabita  petitionis  superioris 
vel  superiorissae,  consentientibus  ejus  consiliariis",  id 
plenum  prudentia  et  aequitate  esse  conspicitur. 


1)  Plura  de  discrimine  inter  regulas  et  constitutiones  dat  Suarez, 
De  religione,  t.  4,  1.    I.   c.   2. 

2)  Ita  v.  g.  Pius  PP.  VII.  „vivendi  rationem  constitutionibus  So- 
cietatis  Jesu  accommodatam"  vocat  „regulam  sancti  Ignatii".  (Bulla 
,,Sollicitudo  omnium  ecclesiarum",  edit.  d.  7.  Aiig.  an.  1814,  §.  8;  bul- 
lar.  rom.  cont.  t.    13,  p.   325). 

3)  S.  congr.  episc.  et  reg.  d.  20.  febr.  1860 ;  in  ,,Archiv  fiir  kath. 
Kirchenrecht",  t.    15,  p.   429. 

4)  Ead.   s.  congreg.  d.   2.  martii    1861  ;  ibid.  p.  431. 
Nilles,    Conc.  Baltimor.     II.  10 

De  disciplina  monialium. 

Materia  bipartito  legitur  distributa  a  n.  94.  ad 
n.  g8;  in  decreta  de  clausura  et  in  leges  de  confessario. 
Priori  argumento  pro  duplici  clausurae  specie,  passiva 
et  activa;  duo  tribuuntur  numeri  94.  et  95;  in  gravis- 
simum  negotium  idonei  confessarii  constituendi  reliqui 
tres  numeri  conferuntur.  —  Utrumque  disciplinae  caput 
paucis  animadversionibus  illustrabimus. 

„Clausura";  verbale  a  claudo;  generatim  est  id 
quod  claudit,  septum,  ambitus;  speciatim  vero  acci- 
pitur  pro  septo  monasterii,  quo  ipsae  aedes  habitationi 
regularium  destinatae  cum  aedificiis,  hortis;  pratis  cae- 
terisque  omnibus,  quae  monasterio  adjuncta  sunt;  rite 
muniuntur  ac  custodiuntur. 

In  historia  disciplinae  regularium  sumitur  etiam 
pro  „reclusione";  qua  quis  ad  vacandum  Deo  in  cella 
se  recludebat  ea  lege,  ut  inde  nunquam  egrederetur, 
nisi  cogeret  utilitas  major  vel  necessitas.  Prope  coe- 
nobia  quippe,  aut  etiam  in  ipsis  monasteriis  singulares 
cellae  erant;  in  quas  vitae  solitariae  cupidi  de  licentia 
abbatis  se  concludebant;  arctiori  studio  virtutem  exer- 
citaturi.  Monachi  hanc  clausuram  amplexi  passim  vo- 
cabantur  „inclusi"  vel  „reclusi".  Eadem  notione  ad- 
hibita  leguntur  vocabula  „inclusa"  et  „reclusa"  pro 
sanctimoniali,  ab  aliis  segregata  et  in  cellam  conclusa; 
ut  Deo  sibique  vacaret  tranquillius. 

Clausura  hoc  loco  non  significat  strictius  illud 
vitae  genus  personarum  in  singulares  cellas  perpetuo 
reclusarum;  sed  vero  septa  monasterii  puellaris;  inde- 
que  translata  denotat  legem;  qua  nec  sanctimonialibus 
licet  statutos  elaustrorum  limites  egredi  (clausura 
activa)  nec  personis  exteris  permittitur;  canonica  septa 
monasteriorum  ipsarum  ingredi  (clausura  passiva). 

Triplex  distinguitur  clausura  monialium:  „papalis"; 
orta    ex  papali    seu  communi  ecclesiae   jure;    „episco- 

palis",  ab  episcopo  imposita  et  determinata ;  „reli- 
giosa";  peculiari  voto  religionis  suscepta. 

Clausuram  papalem  Bonifacius  PP.  VIII.  lege  uni- 
versali  praescripsit1),  quam  patres  tridentini  renova- 
runt2)  et  s.  Pius  V.  confirmavit:5).  Praecipuos  textus 
in  forma  extensa  dedimus  in  tractatu  „De  solemnibus 
votis  accidentalibus  religionis"4). 

Cura  clausurae  papalis  diligenter  custodiendae  com- 
missa  est  episcopis,  jure  ordinario  in  monasteriis  sibi 
subjectis;  delegato  in  exemptis5)  ;  unde  et  ipsos  regu- 
lares  exemptos  recte  punit;  qui  in  clausuram  monia- 
lium  sibi  subjectarum  peccant6). 

Licet  clausura  papalis  ex  communi  ecclesiae  jure 
cum  solemnitate  votorum  sit  conjuncta,  recentiori 
aetate  tamen  exempla  sanctimonialium  occurrunt;  quae 
ex  speciali  indulto  Sanctae  Sedis  solemnia  vota  habent; 
quin  clausura  papali  existant  intra  septa  monasterii 
inclusae.  Ejus  generis  in  America  septentrionali  sunt 
moniales  a  visitatione  B.  V.  M.  nuncupatae  in  quinque 
monasteriis  Georgetown,  Mobile,  Kaskaskia,  sancti 
Aloysii  et  Baltimorae  :  de  quarum  clausura  tantum  est 
per  varia  decreta  romana  detractum;  ut  jam  ad  condi- 
tionem  clausurae  episcopalis  redacta  putetur7). 

Monialibus  clausurae  papali  non  subjectis  episcopus; 
loci  ordinarius;  omnibus  rerum  ac  personarum  adjunctis 
rite  perpensis,  eas  clausurae  leges  praescribit;  quas  ipse 
in  Domino  expedire    judicaverit.     Atque  haec    proprie 


*)  C.  Periculoso  un.  de  statu  regularium  in  6. 

2)  Sess.  25,  c.   5.   de   regularibus. 

3)  Const.  Circa  pastoralis  ed.  d.  29.  maji   1566. 

4)  Cfr.  „Zeitschrift  fiir  kathol.  Theologie",   1889,  pp.  300 — 301. 

5)  Ex  monasteriis  monialium  exemptis  alia  Sedi  apostolicae  imme- 
diata  subjecta  sunt,  alia  gubernantur  a  certis  capitulis ,  alia  denique 
regularibus  subsunt. 

6)  Conc.  trid.  1.  c.  jctis.  constitutionibus  Benedicti  PP.  XIV.  Gra- 
vissimo  et  Gregorii  PP.  XV.  Inscrutabili. 

7)  Cfr.  concil.  plenar.  baltimor.  secund.  an.  1866,  n.  419,  in  coll. 
lac.  t.   3,  p.   513. 

10* 

est  episcopalis  illa  clausura,  in  qua  accurate  definienda 
et  recte  custodienda  sollicitudo  patrum  baltimorensium 
praesentis  decreti  sanctione  sese  explicat,  tum  quoad 
exteras  personas  intra  septa  monasterii  admittendas 
(n.  94),  tum  quoad  moniales  e  claustris  exituras,  prae- 
sertim,  ut  fieri  solet,  colligendarum  eleemosynarum 
praetextu  (n.  95). 

Ab  utroque  illo  clausurae  genere  distincta  est 
clausura,  quam  proprio  emisso  solemni  voto  sibi  super- 
imponunt  Clarissae,  cujus  rationes  descripsimus  in  cit. 
opusculo  „de  solemnibus  votis  accidentalibus  religio- 
nis".  —  Religiosa  haec  clausura  a  papali  et  episco- 
pali  in  eo  maxime  differt,  quod  sanctimoniales  Claris- 
sae  clausuram  violantes  duo  diversa  peccata  commit- 
tant,  alterum  inobedientiae  contra  legem  ecclesiasticam, 
alterum  sacrilegii  contra  religionem  voti.  Haec  sunt 
de  clausura  quae  paucis  commentaremur. 

Circa  confessarium  monialium  tres  actus  apprime 
sunt  distinguendi,  designatio  personae,  approbatio  et 
jurisdictio. 

Ex  jure  communi  monialibus  non  competit  jus  sibi 
eligendi  confessarium,  sed  ipsis  dari  a  superiore  debet; 
et  ita  quidem ,  „ut  pro  singulis  monialium  monasteriis 
unus  dumtaxat  confessarius  deputetur"  2). 

Si  moniales  non  sint  ab  episcopi  potestate  ex- 
emptae,  vel  si  exemptae  sint,  sed  Sedi  apostolicae 
aut  cardinali  protectori  subjectae,  tunc  omnes  tres  actus 
(deputatio,  approbatio,  jurisdictio)  ad  episcopum  spectant. 

Quodsi  vero  moniales  exemptae  sint  et  praelatis 
regularibus  aut  certis  capitulis  subjectae,  deputatio 
confessarii  ad  praelatos  aut  capitula  pertinet;  deputa- 
tum  autem  episcopus  speciatim  approbare  debet  ad 
excipiendas  monialium  confessiones  in  certo  ac  deter- 
minato    conventu,    idque    pro    omni    casu,    sive    currat 


x)  Ita   Benedict.  PP.  XIV.   constit.   Pastoralis,  ed.  die  5.  Auga  1748. 

privilegiatum  jubilaei  tempus,  sive  agatur  de  confes- 
sione  non  ex  necessitate,  sed  ex  devotione  peragenda. 

Approbatione  episcopi  indigent  omnes;  etiam  ex- 
empti  pro  excipiendis  confessionibus  monialium  sibi  sub- 
jectarum,  solis  generalibus  et  provincialibus  ex  indul- 
gentia  Benedicti  PP.  XIII.  exceptis1).  Confessarii  re- 
gulares  exempti  monialium;  ab  episcopo  approbati; 
jurisdictionem  a  Summo  Pontifice  habent;  quemadmo- 
dum  supra  est  dictum  p.   68. 

Bis  aut  ter  in  anno  confessarius  extraordinarius 
eadem  ratione  „offerri"  debet  monialibus;  etiam  iis, 
quae  solemnitate  votorum  et  clausura  papali  carent. 
Praelati  regularis  aut  capituli  negligentia,  ea  in  re 
forsitan  commissa,  suppletur  per  episcopum;  episcopi 
vero  per  cardinalem  poenitentiarium. 

Nequeunt  moniales,  nisi  assignata  justa  causa;  de- 
putatum  sibi  confessarium,  sive  ordinarium  sive  extra- 
ordinarium;  recusare  et  alium  petere;  extraordinarium 
autem  sine  causa  recusare  possunt;  ,,dummodo  alium 
ejus  loco  non  petant''2).  Et  quamvis  non  teneantur 
omnes  confiteri  confessario  extraordinario  legitime  con- 
stituto;  debent  tamen  omnes  coram  ipso  successive  se 
praesentare ,  etiam  quae  confiteri  nolunt;  ne  discerni 
possit;  quaenam  extraordinarii  opera  indigeant  necne3). 
Durante  confessarii  extraordinarii  munere  cessat  con- 
fessarii  ordinarii  officium. 

Necessariae  libertati  conscientiae  monialiura  effi- 
caciter  consulturi;  volunt  canones;  ut  confessarii  ordi- 
narii  constitui  nequeant;  nisi  ad  triennium4).     Ad  hoc 


1)  Cfr.  Honorante,  Praxis  secretariae  emi,  et  rmi.  cardinalis 
Urbis  -vicarii  et  Ferraris,  Approbatio ,  art.  3,  n.  15  (supplementa 
auctoris). 

2)  Cfr.  Ferraris,  Bibliotheca,  v.  monialis,   art.   5,   n.  35. 

3)  Ibid.  nn.  36—37- 

4)  Ex  jure  particulari  plurium  ordinum  (v.  g.  ord.  Praedicatorum, 
Benedictinorum  cassinensium)  ad  biennium  tantum  deputantur.  Cfr. 
F  e  r  r  ari  s  ,  1.  c.,  n.   21. 

autem,  ut  pro  altero  triennio  licite  confirmari  possit; 
Sedes  apostolica  communiter  requirit;  ut  consensus 
monialium,  scilicet  duarum  ex  tribus  partibus,  capitu- 
lariter  et  per  secreta  suffragia  praestandus,  accedat; 
pro  ulteriori  triennio  tandem  omnium  omnino  consensus 
est  necessarius. 

Ad  ultimum  numerum  (98),  qui  est  de  dotibus  con- 
fessariorum  monialium,  tria  haec  dicenda  videntur: 

1.  Quod  synodus  plenaria;  verbis  in  decretis  ro- 
manis  saepe  occurrentibus  usa;  praescribit,  ut  confes- 
sarii  sint  „maturioris  aetatis",  id  ita  est  accipiendum; 
ut  aetate  quidem  provecti  sint;  non  vero  ut  certam  ac 
determinatam  aetatem  expleverint.  „De  jure  communi, 
inquit  Passerinus,  nulla  aetas  nisi  ad  sacerdotium 
necessaria  est.  Sed  hujusmodi  confessarios  debere  esse 
maturae  et  provectae  aetatis;  ratio  ipsa  demonstrat;  et 
ex  decretis  sac.  congreg.  est  manifestum;  unde  in  hoc 
tam  generalia,  quam  specialia  synodorum  statuta  ser- 
vanda  sunt1). 

2.  Quamvis  abbates,  generales  et  provinciales  con- 
fessiones  monialium  sibi  subjectarum  audire  possunt; 
tamen  non  expedit;  ut  in  earundem  confessarios  depu- 
tentur.  „Quum  enim,  notante  eodem  Passerino ;  ejus- 
modi  praelatus  regularis  sit  etiam  judex  fori  externi; 
civilis  et  criminalis;  adesset  periculum;  quod  ipse  no- 
titia  sacramentali  uteretur  ad  externum  regimen;  quod 
est  contra  jura;  et  de  facili  aliqua  subditarum  mulie- 
rum  ex  timore  potestatis  fori  externi;  existentis  in  con- 
fessario;  non  confiteretur  integre  peccata  sua"2). 

3.  Praelati  regulares  monialibus  sibi  subjectis  con- 
fessarium  ordinarium  ex  suo  ipsorum  ordine  deputant; 


*)  Quod  folium  periodicum  ^Analecta  juris  f>ontiji.cii"  docuerat,  ex 
jure  communi  debere  esse  coristitutos  in  aetate  supra  40  annos,  id  pro- 
bari  non  esse,  multis  adductis  rationibus  ostendunt  auctores  alterius  folii 
periodici   „Revue  theologique11 ,    1863,  pp.   359 — 373. 

2)  Cfr.  etiam   „Revue  theologique" ,   1862,  p.  475. 

caeteris  vero  episcopus  sacerdotem  saecularem  dat; 
casu  necessiUitis  excepto.  Ejus  rei  causam  s.  Fran- 
ciscus  Salesius  inde  repetit,  quod  sub  directione 
confessarii  saecularis  melius  consultum  esse  soleat 
sanctae  libertati  monialium  in  servitio  divino.  ;;Ces 
bonnes  filles;  inquit;  ne  savent  pas  ce  qu;  elles  veulent, 
si  elles  veulent  attirer  sur  elles  la  superiorite  des  re- 
ligieux;  lesquels;  a  la  verite;  sont  des  excellents  ser- 
viteurs  de  Dieu;  mais  c'est  une  chose  toujours  dure 
pour  les  filles,  que  d'etre  gouvernees  par  les  ordres; 
qui  ont  coutume  de  leur  oter  la  sainte  liberte  de 
1'esprit".     (Lettre  686;  t.   a;  p.    145,  edit.  Paris.    182 1). 

De  voto  humilitatis  in  nonnullis  religiosis  congregationibus  fratrum 
laicorum  emissis. 

;;Voti  humilitatis"  nomine  venit  promissio  religiosa 
de  non  ambiendo.  Est  autem  duplex  votum  humili- 
tatis,  alterum  dignitates  ecclesiasticas  non  appetendi 
neque  acceptandi;  alterum  vero  non  transeundi  ad 
statum  clericalem.  Utrumque  votum  in  multis  religio- 
nibus  in  ipsa  professione  regulari  tanquam  solemne 
cum  aliis  votis  solemnibus  emittitur.  Votum  solemne 
non  transeundi  ad  statum  clericalem  apud  Trinitarios 
discalceatos  congregationis  hispanae,  in  ordine  scho- 
larum  piarum  Matris  Dei  et  in  religione  Carmelitarum 
discalceatorum  provinciae  italicae  a  fratribus  laicis  in 
solemni  professione  nuncupatur1). 

Antiquos  illos  ordines  multae  recentiores  congre- 
gationes  religiosorum  fratrum  laicorum;  juventutis  chri- 
stianae  institutioni  destinatae;  quadantenus  imitantur, 
sodalibus  partim  voto  partim  lege  impeditis;  ne  un- 
quam    sacerdotium    ambiant2).     Laudabilium    ejusmodi 


*)  Consuli  de  voto  humilitatis  potest  commentarius  noster  „de  so- 
lemnibus  votis  accidentalibus  religionis",  in  quo  omnia ,  quae  ad  hanc 
rem  pertinent  accuratius  explicata  sunt.  (Zeitschrift  fiir  kath.  Theologie 
1889,  pp.  272 — 278). 

2)  Ex    iis  concilium  memorat    ,,fratres    a  christianis    scholis    nuncu- 

institutorum  firmitati  prospecturi,  ac  ;;cupientes  ali- 
quam  benevolentiae  significationem  ipsis  exhibere; 
praeclaras  eorum  regulas  et  constitutiones1)  pro  viribus 
tuendo;  et  simul  menti  Sanctae  Sedis;  ne  ad  sacerdo- 
tium  aspirent;  obsecundare";  patres  baltimorenses  finali 
numero  decernunt;  „neminem  qui  in  tali  congrega- 
tione  prima  vota  emiserit;  et  deinde  quacumque  de 
causa  congregationi  valedixerit;  in  seminarium  tan- 
quam  sacrorum  ordinum  candidatum  sine  dispensa- 
tione  s.  congregationis  admitti  possea. 


patos,  fratres  Xaverianos,  Franciscales,  aliosque,  quibus  lege  sua  sacer- 
dotium  ambire  vetitum  est". 

*)  Hanc  distinctionem  inter  regulas  et  constitutiones  in  recentio- 
ribus  congregationibus  religiosis  minus  proprie  fieri ,  animadversum  re- 
colas  p.   145. 


DE  REBUS  ECCLESIASTICIS. 

Ut  jus  canonicum  universim;  ita  etiam  concilium 
nostrum  pertinet  ad  personas;  res  et  judicia1).  Firmis- 
simo  omnis  juris  sacri  fundamento  in  fide  catholica 
posito  (tit.  I.),  cum  patribus  baltimorensibus  a  personis 
sumus  exorsi.  Decretorum  ordo  fert;  ut  jam  agamus 
de  rebus  ecclesiasticis,  quarum  latissime  patet  nomen  ; 
quidquid  enim  est  in  ecclesia  extra  personas  et  judicia; 
id  rei  nomine  comprehendimus.  Sunt  autem  res  eccle- 
siasticae;  quas  jus  canonicum  respicit,  vel  spirituales 
vel  temporales.  —  Spirituales  sunt;  quae  ad  animarum 
salutem  aeternamque  earum  beatitudinem;  tanquam  ad 
finem  et  terminum;  totae  referuntur;  atque  huc  spe- 
ctant  sacramenta,  preces;  jejunia;  dies  festi,  caetera 
generis  ejusdem.  Pertinent  etiam  ad  spirituales  res 
sacrae;  quas  vocant;  quae  scilicet  Deo  et  religioni  sunt 
consecratae,  ut  divinus  cultus  exerceatur;  veluti  eccle- 
siae;  sacra  vasa  et  ornamenta;  item  res;  quae  religiosae 
appellantur;  domus  scilicet  et  loca;  in  quibus  vel  re- 
gulares  vitam  traducunt;  vel  pauperes  atque  aegroti 
curantur;  vel  fidelium  cadavera  sepeliuntur.  —  Res 
temporales  ecclesiasticae  sunt  reditus  et  fundi  eccle- 
siarum;  quibus  aluntur  clerici  et  pauperes;  omniaque  ad 
religionis  usum  necessaria  comparantur.  Ita  Devoti; 
Instiiut.  canon.,  1.  2;  tit.    i.  de  rerum  divisione2). 


*)    Videsis,  qtiae  superius  animadvertimus  p.   10. 

2)  De  aliis  rerum  ecclesiasticarum  divisionibus  apud  varios  auctores 
occurrentibus,  deque  defensione  praesentis,  quam  ex  Devoti  proposuimus, 
partitionis,  videatur  Sanguineti,  Instit.,  1.  2,  tit.  i,  de  rerum  eccle- 
siasticarum  divisione,  pp.   299 — 301. 

Ex  titulis  concilii;  qui  ad  res  pertineni,  quinque 
sunt  de  rebus  spiritualibus ,  nimirum  tertius  (de  cultu 
divino);  quartus  (de  sacramentis),  quintus  (de  scholis 
clericalibus),  sextus  (de  scholis  catholicis  generatim); 
undecimus  (de  sepultura  ecclesiastica).  Titulus  nonus 
spectat  ad  res  teinporales.  Medii  inter  titulos  sextum 
et  nonum  interjacent  duo  tituli;  sextus  (de  doctrina 
christiana)  et  septimus  (de  zelo  animarum) ,  qui  quum 
in  explicandis  dotibus  pastorum  versentur,  opportunam 
sedem  inter  decreta  de  personis  invenire  poterant;  a 
synodo  tamen  veluti  appendix  quaedam  ad  argumen- 
tum  de  scholis  catholicis  non  sine  causa  in  hunc  locum 
sunt  translati. 

Quae  his  titulis  comprehenduntur;  secundum  ratio- 
nem  studiorum  in  plerisque  scholis  clericalibus  rece- 
ptam  a  professoribus  sive  theologiae  (dogmaticae;  mo- 
ralis;  pastoralis)  sive  juris  canonici  dudum  sunt  prae- 
occupata  fuseque  tractata;  quapropter  interpretationem 
nostram  brevi  circumscribemus. 


Titulus  III. 

De    cultu    divmo. 

A  nobilissimo  rerum  ecclesiasticarum  genere  ex- 
orsi;  patres  baltimorenses  praesenti  titulo  de  legitima 
Deum  colendi  ratione  agunt ;  praecipuas  ejus  partes 
singillatim  persecuti. 

Cultus;  a  colo;  qua  cum  accusativo  personae  signi- 
ficat  cura;  studio;  obsequio  prosequor;  sumitur  pro 
ipsa  veneratione  seu  observantia;  ac  nominatim  de 
honore  superis  habito  dicitur. 

Juxta  modum  loquendi  s.  scripturae  cultus  divinus 
latissime  accipitur:  nam  „visitare  viduas  et  pupillos 
et  immaculatum  se  custodire  ab  hoc  saeculo;  est  religio 
munda    apud  Deum"    (Jacob.    i,   27);    similiter  ;;benefi- 

centia  et  eleemosynae  accensenlur  hostiis  acceptis  et 
Deo  placentibus"  (Philipp.  4,  18  et  Hebr.  13 ;  16); 
;;jejunium  et  obsecrationes  vocantur  servitus"  (Luc.  2; 
37);  ,;castitas  et  corporis  castigatio  apostolo  est  hostia 
vivens;  sancta;  Deo  placens;  rationabile  obsequium" 
(Rom.  i2;  i);  ac  g*eneratim  omne  opus  bonum  factum; 
ut  Deo  placeamus;  cultus  quidam  Dei  est. 

Verum  hoc  loco  pressius  sumptum  vocabulum  sig- 
nihcat  externum  apparatum  earum  rerum;  quae  acl 
rectam  Dei  venerationem  pertinent. 

In  sacris  ecclesiae  canonibus  maxime  favorabilia 
judicantur;  quae  divino  cultui  promovendo  serviunt. 
In  favorem  divini  cultus;  inquit  glossa1),  multa  sunt 
specialia  statuta;  cultus  divinus  enim  tribus  praeceptis 
primae  tabulae  inhaeret2) :  ex  quo  videtur;  quod  etiam 
Papa  non  possit  super  hoc  sine  magna  causa  dispen- 
sare;  deinde  Papa  nunquam  supponitur  velle  divini 
numinis  minui  cultum3);  sed  e  contrario  semper  cen- 
setur  desiderare  eum  augere4) :  quare  non  valent  sta- 
tuta  inferiorum  magistratuum;  per  quae  divinus  cultus 
minuitur,  etiamsi  sub  forma  communi  confirmata  a 
Sancta  Sede  fuissent5);  tandem  constat,  cultum  divi- 
num  esse  juris  publici6):  hinc  est;  quod  pactis  privato- 
rum  nequeat  tolli  aut  minui7);  quodque;  si  quis  eum 
laeserit;  ab  omnibus  tanquam  pro  publico  crimine  possit 
accusari8). 

Quibus  de  ratione  divini  cultus  ejusque  favore  ex 
canonibus  breviter  praenotatis,  pauca  restant  de  qua- 


*)  Ad  c,  Suscepti  regiminis  un.   Ne  sede  vacante.     Extrav.  com. 

2)  C.  Quid  in  omnibus    16.  C.  32,  q.   7. 

3)  C.  Ex  parte   12.  X.  de  constitutionibus. 

4)  C.   Quia  per  ambitiosam   15.   de  rescriptis  in   6. 

5)  C.  Ex  parte  cit.    v.   confirmatione ,    et  relegas    quae   de   coniirma- 
tione  papali  in  priori  parte   scripsimus  pp.   31    seqq. 

6)  C.  Jus  publicum   II,  dist.    I. 

7)  C.  Si  diligenti   12.  X.  de  foro  competenti 

8)  C.  Jus  publicum   cit.  jcta.  gl. 

dripartito  hoc  titulo  dicenda,  quum  qui  americanae 
nostrae  sacri  juris  academiae  sunt  consortes;  totum 
ferme  argumentum  jam  ex  communibus  praelectionibus 
theologicis  perspectum  habeant. 


Caput  I. 

De  faeultate  bis  eodem  die  missam  celebraudi. 

Priscis  ecclesiae  temporibus,  quum  pauci  ad  sacrum 
presbyteratum  ascenderent;  ob  sacerdotum  penuriam 
quilibet  sacerdos  eodem  die  plures  missas  celebrabat; 
ut  constat  ex  concilio  toletano  12.  (an,  681),  c.  5,  re- 
lato  in  corpore  juris  c.  Relatum  11',  dist.  2.  de  cons.; 
ubi  non  reprehenduntur  sacerdotes;  quod  saepius  in 
die  celebrarent,  sed  quod  in  omnibus  missis  non  com- 
municarent.  Huc  similiter  facit,  quod  Walfridus 
Strabo,  monachus  fuldensis;  refert  saeculo  nono,  dum 
scribit:  „Fidelium  relatione  virorum  ad  nostram  usque 
pervenit  notitiam ,  Leonem  Papam;  sicut  ipse  fateba- 
tur;  una  die  septem  vel  novem  missarum  solemnia 
celebrasse"1).  Sed  numero  sacerdotum  deinceps  pau- 
latim  aucto ,  ampla  illa  facultas  restringi  coepit.  In 
concilio  Seligenstadiensi  anni  1022  jam  cautum  legitur 
c.  5:  „Ut  unusquisque  presbyter  in  die  non  amplius 
quam  tres  missas  celebrare  praesumat"2).  Et  non  ita 
multo  post  mos  invaluit;  ut  uno  die  una  tantum  cele- 
braretur.  Ejus  juris  fontes  duos  concilium  nostrum 
assignat :  can.  53^  dist.  1.  de  cons.  et  cap.  consuluisti; 
quae  loca  quia  altiores  rationes  praesentis  disciplinae 
atting*unt;  interpretationis  instar;  cum  selectis  glossae 
notis  exhiberi  possunt.  Canon  53  citatus;  ex  Ale- 
xandro  PP.  II.  (f  1073)  desumptus,  ita  legitur  apud 
Gratianum : 


*)   De  ccclesiasticariim  rerum  exordiis    et  incrementis ,    c.   21  ;    apud 
Migne,   Patr.  lat.   t.    114,  p.  943. 

2)  Apud  Hardouin,  t.  6,  p.   829. 


n 

,Sufficit  sacerdoti  unam  missam  in  die  una  cele- 
brare1);  quia  Christus  semel  passus  est,  et  totum  mun- 
dum  redemit*).  Non  modica  res  est;  unam  missam 
facere;  et  valde  felix  est;  qui  unam  digne  celebrare 
potest:')  Quidam  tamen  pro  defunctis  unam  faciunt, 
et  alteram  de  die;  si  necesse  fuerit4).  Qui  vero  pro 
pecuniis  aut  adulationibus5)  saecularium  una  die  prae- 
sumuntur  plures  facere  missas,  non  aestimo  evadere 
damnationem". 

Caput  „consuluisti"  est  epistola  decretalis  Inno- 
centii  PP.  III.,  ad  episc.  vigorniensem  data  anno  12 12 
ac  relata  c.  3.  tit.  de  celebratione  missarum.  „Consu- 
luisti  (nos,  inquit  Pontifex,  utrum  presbyter  duas  mis- 
sas  in  eadem  die  valeat  celebrare:  super  quo  tibi) 
respondemus;  quod;  excepto  die  nativitatis  dominicae; 
nisi  causa  necessitatisG)  suadeat;  sufficit  sacerdoti  semel 
in  die  unam  missam  solummodo  celebrare". 

Quod  glossa  verbo  „sufficit"  indicari  putat ,  ex 
jure  decretalium  nondum  fuisse  absolute  prohibitum; 
plures  missas  eodem  die  celebrare,  quum;  quod  suf- 
ficit;  numerum  non  praecise  restringat:    id  postea  ex- 


1)  „Ex  eo;  quod  dicit  ,sufficit',  non  expresse  prohibetur,  quin  plures 
possint  celebrari ;  et  quoties  celebrat ,  toties  sumat  corpus  Christi  et 
sanguinem".     Sic  gl.  ad  c.  Consuluisti  cit.  v.   necessitatis. 

2)  ,,Ergo  non  nisi  semel  debet  celebrari ;  sed  quia  quotidie  pecca- 
mus,  ideo  ,quotidie  pro  nobis  eucharistia  mystice  immolatur :  can.  Utrum 
72.  dist.   2.   de  con.'".     Ita  gl.   ad  h.  1. 

3)  Quae  eadem  de  „quolibet  sacerdote ,  quacumque  dignitate  prae- 
fulgente",  intelligenda  esse  declarat  Honorius  PP.  III.  c.  Te  referente 
12.  X.  de   celebrat.  miss. 

4)  ,,~Ergo  etiam   in  necessitate  non  tres ,  ex   quo   dixit  ,alteram'". 
Grl.   ad  h.  1. 

5)  ,,Id  est,  gratia  favoris  humani  vel  laudis  acquirendae".   Gl.  ad  h.  1. 

6)  Quamvis  facultas  bis  in  die  celebrandi  juri  ecclesiae  communi 
sit  contraria  indeque  in  rebus  odiosis  habenda,  quas  potius  restringi 
quam  ampliari  oporteat;  ex  mente  gl.  ad  h.  1.  tamen  eruitur,  episcopos 
in  dijudicanda  necessitate  ,,non  debere  nimis  angi",  ut  synodus  plenaria 
merito  animadvertit  n.  104,  et  fuse  exponitur  in  instructione  romana  ea 
de  re  in  appendice  proposita   pp.  233 — 244. 

pressius  esse  interdictum;  res  jam  est  ex  historia  disci- 
plinae  ecclesiasticae  testatissima. 

Tandem  canonibus  eodem  titulo  „de  celebratione 
missarum"  reiatis  stricte  praeceptum  est;.  ut  etiam 
altera  missa  a  jejuno  celebretur1). 

Et  istae  quidem  sunt  praecipuae  hujus  decreti 
rationes  in  citatis  fontibus  contentae,  quae  singulis 
ejus  partibus  desideratam  lucem  afferunt. 

Iis  eruditionis  causa  hoc  unum  addimus;  etiam  in 
multis  Europae  dioecesibus  sacerdotes  facultate  duas 
missas  diebus  dominicis  et  festis  celebrandi  uti  non 
posse ;  nisi  sub  expressa  conditione  ab  episcopis  ad- 
jecta;  „ut  in  utraque  missa  fiat  instructio  christiana 
ad  populum";  ne  scilicet  fideles  per  occasionem  alte- 
rius  missae  ab  auditione  verbi  Dei  avertantur2). 


Caput  II. 

De  uuiformitate  in  festis  et  jejuuiis. 

De  festis  eorumque  divisione  ac  celebratione  ex 
professo  egimus  in  Kalendario  manuali  utriusque  eccle- 
siae.  Plura  etiam  dedimus  in  priori  hujus  commen- 
tarii  parte  pp.  107 — m  et  pp.  220 — 222.  Inde  ergo; 
ubi  opus  fuerit;  facile  eruentur?  quae  ad  praesentem 
materiam  plenius  illustrandam  desiderari  poterunt.  Ex 
iis  duas  tantum  animadversiones  huc  transferemus; 
alteram  ;  quae  ad  instituenda  et  sanctificanda;  alteram 
vero  quae  ad  immutanda  et  diminuenda  festa3)  refertur. 


*)  C.  Ex  parte  5. 

2)  Cfr.  Statuta  dioecesis  luxemburgensis  anni   1880. 

3)  Festus,  festivus ,  dici  videtur  a  ,,fari",  a  quo  „fastus",  mutata 
litera  a  in  e.  Alii  ejus  originem  quaerunt  in  „feriae",  quae  et  „fesiae" 
ab  antiquis  dicebantur;  unde  inserta  litera  t  factum  esse  putant  vocabu- 
lum  „festus".  Alii  vocem  a  </?wc,  alii  ab  kdd-ido),  alii  aliunde  repetunt. 
Verum  licet  parum  certae  sit  originis,  latinis  tamen  dies  festus  sine  ulla 
dubitatione  erat  feriatus,  laetus ,  jucundus,  ac  nominatim  tempus,  quod 
cessatione  ab  opere,  ludis,  conviviis  apparatuque  laetitiae  celebrabatur. 

Justum  est,  inquit  catechismus  romanus1),  ac  ra- 
tioni  eonsentaneum,  nos  certos  quosdam  dies  habere, 
quos  totos  divino  cultui  tribuamus,  Dominumque  no- 
strum,  a  quo  summa  et  innumerabilia  beneficia  acce- 
pimus,  agnoscamus,  colamus  ac  veneremur.  Si  enim 
jussisset,  nos  quotidie  religionis  cultum  sibi  tribuere, 
nonne  pro  suis  erga  nos  beneficiis,  quae  maxima  et 
infinita  sunt,  omnis  opera  danda  esset?  ut  prompto 
alacrique  animo  ejus  dicto  audientes  essemus  ?  Nunc 
vero ,  paucis  ad  ejus  cultum  institutis  diebus,  non  est, 
cur  nos  neg'ligentes  atque  difficiles  in  ejus  officii  fun- 
ctione  simus,  quod  sine  gravissima  culpa  praetermit- 
tere  non  possumus.  —  Et  haec  quidem  de  instituendis 
ac  sanctificandis  diebus  festis. 

Triplex  est  imminuendorum  festorum  inita  ratio; 
aut  enim  legitima  auctoritate  omnino  tolluntur  (festa 
abrogata) ;  aut  tota  clero  relicta  celebritas  templorum 
parietibus  finitur  (festa  chori) ;  aut  ita  sunt  dies  festi 
agendi,  ut  fideles,  nisi  audita  missa  laborare  suisque 
rebus  temporalibus  vacare  non  possint  (festa  intercisa). 
Sed  ea  re  videatur  cit.  Kalendar.  t.  i;  p.  34. 

Praesenti  capite  synodus  plenaria  de  ea  festorum 
immutatione  agit,  quae  ad  uniformitatem  in  status  illos 
inducendam  requiritur. 

De  diebus  festis  in  ditionibus  foederatis  rite  ac 
sine  varietate  agendis,  episcopis  indultum  jam  est  con- 
cessum  anno  1885,  quod  hoc  capite  fuerat  praeparatum 
quodque  a  nobis  explicatum  relegas  ex  priori  com- 
mentarii  parte,  pp.  220 — 224.  Aliam  orationem  non 
desiderat  decretum. 

Ut  in  libello  supplici  ad  Summum  Pontificem  dato 
(1.  c),  sic  et  in  praesenti  decreto  causam  festorum 
numeri  in  America  imminuendi  patres  baltimorenses 
inde  repetunt,    quod  adjuncta  rerum    ac  locorum  chri- 


*)  De  tertio  praecepto  decalogi  (part.  3,   c.   4),  n.   27. 


160  Tit.  III.     De  cultu  divino. 

stianam  multorum  festorum  sanctificationem  omnino 
impossibilem  reddant,  quum  patroni  acatholici;  apud 
quos  fideles  quotidianum  victum  laboribus  suis  com- 
parare  debent;  cessationem  ab  opere  non  permittant. 
Est  scilicet  christiana  festorum  sanctificatio  in  eo  po- 
sita;  ut  non  tantum  missam  audiamus;  sed  etiam;  omisso 
labore  servili;  diem  in  divinis  laudibus ,  in  precibus 
atque  in  caeteris  religionis  officiis  transigamus;  quae 
catechismus  romanus  singillatim  exponit1).  Jam  vero 
nihil  horum  ab  operis  fieri  acatholici  sinunt;  qui  eas 
diurna  mercede  conducunt. 

Caeteras  sanctificationis  rationes;  diebus  festis  et 
dominicis  communes;  ad  caput  proxime  sequens  re- 
jicimus, 

Quae  in  rubrica  indicatur  ,,uniformitas  in  jejuniisa; 
ea  in  textu;  numero  finali  (ii2);  „difficilius  adhuc  ob- 
tineri  posse"  dicitur;  quapropter  concludunt  patres; 
„satius  videri;  ut  relinquatur  judiciis  episcoporum  ea 
statuere  in  synodis  provincialibus,  quae  suis  provinciis 
magis  in  Domino  judicaverint  expedire". 

Ad  hoc  disciplinae  caput;  praeter  dist.  41  ;  47  et 
plures  canones  dist.  3  et  5  de  cons. ;  spectat  decreta- 
lium  titulus  ;;de  observatione  jejuniorum"  (III ;  46) ;  in 
quo  exponendo  interpretes  omnia  late  ac  diligenter 
persequuntur;  quae  de  jejunio  ciborumque  genere  sunt 
observanda. 

Exinde  praecipuae  jejunii  et  abstinentiae  leges  in 
obvios  libros  theologiae  moralis  transierunt;  ubi  eas 
juventus  theologica  discere  solet. 

De  jejuniis,  quae  a  christianis  variorum  orienta- 
lium  rituum  in  America  degentibus  magna  austeri- 
tate  observantur,  quaeque  nec  uniformia  sunt  inter  se; 
nec  cum  jejuniis  latinae  ecclesiae  conveniunt,  singil- 
latim  egimus  in   cit.  Kalendario  utriusque  ecclesiae ,    ad 

x)  L.  c.   n.   26. 

quod  auditoribus  nostris  semper  apertus  est  aditus. 
Quae  animadversio  ideo  erat  expressa  facienda,  quod, 
quum  fideles  rituum  orientalium  per  se  non  obligen- 
tur  legibus  disciplinaribus  ecclesiae  latinae1),  etiam 
synodicis  his  decretis  de  jejunio  non  attingantur,  qui, 
v.  g.,  ritui  graeco  sunt  in  America  addicti.  Reperiun- 
tur  autem  in  ditionibus  foederatis  Americae  septen- 
trionalis,  praeter  numerosissimos  schismaticos,  multi 
christiani  ritus  graeci  ecclesiae  catholicae  uniti,  qui 
fere  omnes  ex  Austria  et  Hungaria  in  novum  orbem; 
praesertim  in  statum  Pensylvaniae,  immigrarunt  ibique 
ab  europaeis  sacerdotibus  sui  ritus  reguntur  et  sacra- 
mentis  divinisque  omnibus  providentur2).  Sic;  ut  non- 
nulla  exempla  adscribantur,  sacerdotes  e  catholica 
dioecesi  eperjesiensi  ritus  graeci,  in  Hungaria,  habent 
Graeco-rutheni  in  Kingston  (dioecesis  scrantonensis)  et 
in  Minneapolis  (archidioecesis  s.  Pauli);  e  catholica  dioe- 
cesi  munkacsiensi  ritus  graeci ,  in  Hungaria,  parochos 
acceperunt,  qui  eundem  ritum  sequuntur  in  Wilkes- 
barre  et  in  Hazleton,  quae  loca  sunt  in  laudata  dioe- 
cesi  scrantonensi  sita ;  qui  in  urbe  Shenandoah  (archi- 
dioecesis  philadelphiensis)  consederunt,  suum  nanciscun- 
tur  parochum  ex  archidioecesi  ritus  graeci  leopoliensi,  in 
Galicia;  qui  magno  numero  Neo-eboraci;  in  Freeland 
et  alibi  commorantur  ritus  graeci  fideles,  parochos  non- 
dum  habere  potuerunt. 


*)  Videsis,  quae  ea  de  re  diximus  in  adducto  Kalendario  utriusque 
ecclesiae,  t.   2,  pp.   483 — 484. 

2)  Ex  Europa  necessario  adscisci  debebunt  sacerdotes  ritus  graeci, 
usquedum  Sedes  apostolica  ejus  ritus  christianis  proprium  episcopum 
dederit,  qui  ordinationes  clericorum  ritu  graeco  in  ipsa  America  legi- 
time  celebret. 


Nilles,    Conc.  Baltimor.     II.  11 

Caput  III. 

De  obseryantia  diei  domiiiicae. 

„Observantiamal)  in  rubro  capitis  expressam  ex 
nigro  seu  ex  textu  decreti  ipsam  patet  esse  christia- 
nam  diei  sanctificationem,  quam  ex  mente  catechismi 
romani  in  eo  positam  esse  monuimus,  ut  a  vetitis  labo- 
ribus  abstinentes  sacrosancto  missae  sacrificio  praesen- 
tes  simus  ac  diem  in  idoneis  religionis  exercitiis  transiga- 
mus,  negotiis  omnibus  sedulo  vitatis,  quae  aut  sua  na- 
tura  mala  sunt,  aut  „animum  a  divinarum  rerum  studio 
avocant  et  nos  a  Dei  amore  prorsus  sejungunt"2). 
„Inter  hujusmodi,  inquiunt  patres  baltimorenses  n.  113, 
summum  certe  locum  occupat  popinarum  seu  caupo- 
narum  hac  die  commercium,  a  quo  in  religionem  et 
societatem  tot  ac  tanta  scaturiunt  damna". 

Ad  cessationem  a  laboribus  vetitis  spectat  c.  Jeju- 
nia  16.  dist. ,  cujus  ultima  pars  ejusmodi  universale 
interdictum  continet:  „Die  dominica  nihil  aliud  agen- 
dum  est,  nisi  Deo  vacandum.  Nulla  operatio  in  illa 
die  sancta  agatur,  nisi  tantum  hymnis  et  psalmis  et 
canticis  spiritualibus  dies  illa  transigatur".  Itemque, 
praeter  alia  capita,  huc  pertinet  c.  Omnes  1.  X.  de 
feriis,  quo  jubentur  christifideles  „omnibus  diebus  do- 
minicis  ab  omni  illicito  opere  abstinere :  ut  in  his  mer- 
catum  minime  fiat,    neque  placitum,    neque  aliquis  ad 


a)  „Observantia",  verbale  ab  observo  ,  qua  significat  custodire,  ser- 
vare,  colere,  sumitur  pro  custodia,  obedientia ,  executione ,  et  in  legibus 
maxime  pro  cultu  divino :  quemadmodum  et  clerici  „observantes"  dicun- 
tur,  qui  regulis  canonicis  rite  servatis  munia  consueta  sibique  imposita 
exequuntur.  Eodem  significatu  modo  adhibitum  vidimus  nomen  ,,obser- 
vatio"  in  rubrica  tituli  de  ,,observatione  jejuniorum".  S.  Isidorus 
tamen  inter  observantiam  et  observationem  hoc  discrimen  statuit  Diffe- 
rent,  1.  I,  n.  400 :  ,,Observatio"  curae,  doctrinae,  artisest;  ,,observantia" 
vero  cultus  et  religionis.     (Apud  Migne,   Patr.   1,  t.   83,  p.   51). 

2)  Ita  catechism.   roman.  1.   c.;  n.   22. 

mortem  vel  ad  poenam  judicetur,  nec  sacramenta,  nisi 
pro  pace  vel  alia  necessitate,  praestentur",  h.  e.;  no- 
tante  rubrica  capitis,  „diebus  dominicis  mercari,  liti- 
gari,  judicari1)  vel  jurari2)  non  debet". 

De  operibus  servilibus  die  festo  prohibitis  non 
est,  quod  dicamus,  quum  hoc  argumentum  etiam  prae- 
occupatum  ab  auctoribus  theologiae  moralis  sit3).  Ex 
catechismo  romano'1)  id  unum  addimus,  „existimandum 
non  esse,  earum  rerum  opera  hac  lege  prohiberi,  qua- 
rum  jactura  facienda  sit,  si  die  festo  praetermittantur, 
quemadmodum  sacris  etiam  canonibus  permissum  est5). 
Multa  alia  Dominus  in  evangelio  festis  diebus  fieri 
posse  declaravit,  quae  facile  parochus  apud  sanctos 
Matthaeum'5)  et  Joannem7)  observabit":  quaeque  „ne- 
cessitate  urgente  vel  pietate  suadente"8)  facta  conspi- 
ciuntur ;  „in  operibus  misericordiae  quippe  dierum 
distinctio  non  est  habenda",  quemadmodum  recte  anim- 
advertit  gl.  ad  c.  Conquestus  cit.  et  belle  confirmat 
Prosperi  versu  adscripto : 

„Non  recto  servat  legalia  sabbata  cultu, 
Qui  pietatis  opus  credit  in  his  vetitum". 
Qua  eadem  interpretationis  regula  ad  acta  judicialia 
translata?  glossa  plures  articulos  ibidem  enumerat;  qui 
necessitatis  vel  pietatis  causa  die  festo  expediri  pos- 
sunt.  Ex  iis  praecipuos  idoneis  animadversionibus  ex- 
positos  vide  apud  Schmalzgrueber,  1.  2,  tit.  g, 
§.   2,  nn.   52  —  53- 


1)  Acta  judicialia  die  festo  exercita.ipso  jure  irrita  sunt. 

2)  „Pro  pace  quidem  vel  pro  alia  necessitate  omni  die  jurari  potest, 
quum  sit  opus  pietatis".     Ita  gl.   ad  h.  1. 

3)  De  notione  ;,operis  servilis"  videatur  Gury-Ballerini,  t.  I, 
n.  354,  adnotatione  a. 

4)  L.  c.,  n.   24. 

5)  Ex  c.  Licet  3.  X.  de  feriis  episcopus  v.  g.  urgente  necessitate 
piscandi  tribuit  facultatem ,  si  praeclara  sit  occasio  piscandi ,  quae  alio 
die  haberi  non  possit. 

6)  Cap.   12.  7)  CC.  5,  7,  9- 

8)   C.  Conquestus   5.  X,  de  feriis. 

11* 

Inter  „opera,  in  quibus  christiani  diebus  festis 
praecipue  se  exercere  debent",  catechismus  romanus 
id  primo  loco  recenset,  ,,ut  ad  Dei  templum  acceda- 
mus,  eoque  in  loco  pia  sinceraque  animi  attentione 
sacrosanctae  missae  sacrificio  intersimus"1).  Ejus  of- 
ficii  rationes  ex  tribus  canonibus  62,  64,  65  dist.  1.  de 
cons.,  quos  meliores  catechismi  editiones  in  margine 
indicant,  erui  facile  possunt.  Ex  iis,  ut  unum  adscri- 
bamus,  64  ita  habet:  !;Missas  die  dominico  saecularibus 
totas  audire  speciali  ordine  praecipimus:  ita  ut  ante 
benedictionem  sacerdotis  egredi  populus  non  praesu- 
mat.  Quodsi  fecerint,  ab  episcopo  publice  confun- 
dantur".  Quaecumque  ad  praeceptum  de  missa  rite 
audienda  pertinent,  a  professoribus  theologiae  sive 
moralis  sive  pastoralis  exacte  tradita  reperies.  Iis  ut 
aliquid  tamen ,  ex  scriniis  interpretum  desumptum, 
adjungamus,  paucis  de  ipso  nomine  ,,missae"  dicemus. 

Ac  primo  quidem  sunt,  qui  vocabulum  missae 
apud  christifideles  exoticum  esse  contendant ,  hebrai- 
cum  scilicet  aut  graecum.  Alii  enim  vocem  hebraicam 
esse  putarunt  ex  Deuteron.  16,  io;  ubi  nomen  „missah" 
pro  oblatione  accipitur2).  Alii  originem  graecam  ar- 
cessiverunt  a  (.ivrjGig,  initiatio  in  sacris3).  Verum  pleri- 
que  omnes  recentiores  nomen  esse  docent  non  exoti- 
cum;  sed  latinum;  deductum  sive  a  missu  seu  ferculo4), 
sive  a  verbo  mitto ;  missam  quippe  dictam  volunt  vel 
propter  coelestia  bona  ad  populum  missa,  vel  propter 
preces  per  ministerium  sacerdotis  ad  Deum  missas, 
vel    propter    dimissionem    sive    catechumenorum    dum- 


a)  L.   c.,  n.   26. 

2)  Miram  vocabuli  missae  originem  nuperrime  ex  hebraico  ,,siloe" 
(missus)  invenit  Lowey,  Die  mystischen  Bezeichnungen  Jesu  Christi 
als  Siloe.    Paderborn,  Schoeningh.    1888. 

3)  Mviw,  /uva,  instruo,  initio  in  sacris,  cultum  divinum  doceo.  Inde 
veniunt  nota  vocabula  juvGTayajyeM,  (j.vGtt\qiov,  /uvGTTjg. 

4)  Latinis  missus  in  coenis  sunt  singulae  ferculorum  illationes  in 
mensam. 

taxat,  sive  totius  populi,  solemni  formula  factam :  „Ite' 
missa  est!" 

Relictis  prioribus  conjecturis,  ultima  haec  sen- 
tentia  omnino  est  tenenda,  qua  statuitur,  missam  fuisse 
appellatam  a  missione  seu  dimissione  populo  indicta 
sive  catechumenis  abire  jussis,  sive  ipsis  fidelibus  post 
peractum  sacrificium  ab  ecclesia  rite  dimissis.  Coepit 
nimirum  in  ecclesia  latina  vox  missae  pro  incruento 
christifidelium  sacrificio  ideo  usurpari,  quod  ante  illud 
dimitti  consuevissent  catechumeni,  dicente  diacono : 
„Ite,  missa  est";  h.  e. ,  Excedite !  dimissio  vobis  est 
indicta!  Et  ista  proprie  erat  dimissio  seu  „missa  cate- 
chumenorum"1).  Alii  vero  censent  missam  fuisse  dictam 
a  „missa  fidelium"  seu  ab  ultima  missione  totius  po- 
puli,  quae  finito  missae  sacrificio  adhuc  obtinet,  dia- 
cono  recitante  formula:  „Ite,  missa  est!":  et  qua  fide- 
les  solemniter  dimittuntur  atque  ad  sua  quisque  ne- 
gotia  privata  abire  jam  sinuntur.  —  Sunt  etiam ,  qui 
nomen  missae  in  utraque  illa  dimissione,  catechume- 
norum  et  fidelium,  usurpatam  velint  pro  fine  seu  com- 
pletione  s.  liturgiae ,  quum  ex  Cassiano  aliisque  vete- 
ribus  scriptoribus  constet,  et  missam  fuisse  pro  fine 
acceptam,  et  generatim  missum  esse  vel  fieri  tantun- 
dem  valere  ac  finitum  et  completum  esse.  Sic  igitur 
intelligunt  dimissionis  formulam :  Abite,  officium  divi- 
num,  cui  interesse  potuistis,  finitum  ac  completum  est! 

Propter  geminam  illam  missam,  catechumenis  ac 
fidelibus  in  eadem  liturgia  indictam,  multis  factum  esse 
videtur,  ut  veteres  christiani  scriptores  passim  „missa- 
rum  solemnia"  plurative  dicerent,  de  uno  eodemque 
sacro  loquentes.  Sic  s.  Gregorius  M. ,  Dialog.  1.  3, 
c.  3:   „Protinus,  inquit,    venerandus  vir  orationi  incu- 


l)  Variis  poenitentiae  publicae  gradibus  etiam  propriae  ac  distinctae 
erant  dimissiones  ab  ecclesia,  seu  missae ,  quemadmodum  scite  animad- 
vertit  cl.  Bickell,  Liturgie ,  apud  Kraus,  Heal -Encyklopaedie  der 
christl.  Alterthiimer,  t.   2,  p.  314, 

buit,     et    missarum    solemnia    exorsus,    sacrificium    in 
conspectu  Dei  omnipotenti  immolavit"1). 

Quod  ex  synonymis  jam  attulimus,  vocabulum 
„liturgia"  (leLTOvoyia)  graecum  est?  sed  civitate  romana 
donatum.  Compositum  apparet  ex  Irjizog  (keitog),  pub- 
licus  (a  Xaog,  Irjog,  populus)  et  zqyov ,  opus,  ita  ut  ex 
sua  origine  sit  publicum  munus  sive  ministerium. 

Varia  est  ac  copiosa  vocis  homonymia;  sumitur. 
enim  missa  i.  pro  toto  officio  sacro,  utramque  missam, 
catechumenorum  et  fidelium,  comprehendente;  2.  pro 
missa  catechumenorum  tantum,  h.  e.?  pro  oblationibus 
et  precibus ,  quae  ab  initio  liturgiae  usque  ad  dimis- 
sionem  catechumenorum  expleantur;  3.  pro  missa  fide- 
lium,  h.  e.,  pro  ea  liturgiae  parte,  quae  est  ab  offer- 
torio  usque  ad  finem  ;  4.  pro  collectis  seu  orationibus, 
quae  in  missa  fidelium  legi  consueverunt ;  5.  pro  ipso 
officio  divino,  h.  e.;  vel  matutino  vel  vespertino;  6.  pro 
ipsa  festivitate,  a  potiori  ejus  parte  denominata2). 

De  reliquis  pietatis  et  caritatis  operibus,  quibus 
fideles  die  festo  „corpori  convenientem  praebentes 
quietem;  et  cum  vicinis  et  amicis  libertatem  carpentes 
filiorum  Dei"3),  se  exercere  debent,  videatur  catechis- 
mus  romanus  1.  c.  n.   26. 

Caput  IV. 

De  musica  sacra. 

Singula  hujus  capitis  decreta  suos  in  corpore  juris 
canones  habent,  unde  illustrari  commode  possunt. 
Praecipuum  inter  eos  locum  obtinet  decretalis  extra- 
vag.  „Docta"  (de  vita  et  honestate  clericorum),    quam 


1)  Apud  Migne,   Patrol.  lat.   t.   77,  p.   224. 

2)  Conferri  de  praesenti  materia  possunt  Bona,  Rer.  liturg.  1.  1, 
c.  I;  Benedict.  PP.  XIV.,  De  ss.missae  sacrificio,  1.  2,  c.  I  ;  Ger- 
bert,  Princip .  theol.  liturg.,  sect.  I,  c.  2;  Rottmanner,  Ueber  die 
dltere  und  neuere  Deutung  des  Wortes  Missa  (Tiibinger  Quartalschrift, 
1889,  pp.   531—557). 

3)  Verba  sunt  patrum  baltimorensium  h.  1. 

in  priori  commentarii  parte  exhibuimus  pp.  118 — 119. 
Ex  caeteris  canonibus  selectas  tantum  sententias  huc 
transscribemus,  praemissa  tamen  brevi  ipsius  rubricae 
interpretatione,  et  primo  quidem  vocabuli  „musicae", 
quod  identidem  in  fontibus  occurrit. 

„Musica",  nomen  adjectivum  a  musa;  proprie 
ad  musas  pertinens,  h.  e.,  ad  liberales  disciplinas1), 
praesertim  ad  poesin  et  cantum;  absolute  vero  ac 
substantivorum  more  accipitur  pro  arte  cantandi  .  seu 
pro  scientia,  quae  modum  canendi  docet,  indeque 
translate  ipsum  cantum  significat.  Atque  hoc  sensu 
solemnis  ille  canendi  modus,  „qui  docta  sanctorum 
patrum  auctoritate  in  divinae  laudis  officiis  modesta 
gravitate  ac  placida  modulatione  illibate"  est  adhiben- 
dus;  ab  ipso  Summo  Pontifice  Joanne  XXII.  cit.  c. 
Docta.  „bene  morata2)  musica"   vocatur. 

„Sacrau  autem  dicitur  musica,  quod  in  sacrosancto 
sacrificio  adhibita  caeterisque  divinae  laudis  officiis 
inserviens  ad  eum  finem  sit  instituta,  ut  „cantibus  om- 
nium  devotio  in  Deum  accendatur",  quemadmodum 
idem  Papa  ait  1.  c.3).  Et  haec  quidem  de  rubrica 
capitis. 

Argumentum  ipsum  in  quatuor  partes  distinguitur. 
Initio  quippe  synodus  finem  musicae  sacrae  describit 
(n.  114),  eoque  praestituto ,  deinde  tribus  numeris 
(115  — 117)  id  agit;  ut  musica  profana  atque  a  digni- 
tate  ritus  ecclesiastici  aliena  ex  ecclesiis  eliminetur, 
in  ejus  locum  vero  musica  „bene  morata"  introducatur 


*)  Antiquis  musae  erant  deae ,  liberalium  artium  praesides.  Inde 
vocabulum  musa  metonymice  sumitur  pro  quavis  disciplina  liberali, 
praesertim  pro   cantu  et  carmine. 

2)  Moratus ,  adjectivum  a  mos ,  est  bonis  moribus  praeditus ;  et 
active ,  bonos  convenientesque  mores  et  affectus  tribuens.  Unde  ,,bene 
morata  musica"  bonis  moribus  seu  legibus  regitur,  ac  bonos  aptosque 
affectus  et  mores  omnibus  tribuit. 

3)  Inde  est,  cur  glossa  animadvertat,  decretalem  ,,Docta",  „potuisse 
poni,  et  forte  aptius,  sub  titulo  de  celebratione  missarum". 

ac  foveatur;  quarto  tandem  scholas  cantus  gregoriani 
impense  commendat. 

Praeeunte  decretali  „Docta"  patres  baltimorenses 
proprium  musicae  sacrae  finem  in  eo  positum  esse 
tradunt,  .,ut  affectus  hominum  melius  provocentur  in 
Deum,  et  magnificentius  Deus  colatur". 

Interdictum  profanae  et  a  dignitate  divinorum  of- 
ficiorum  alienae  musicae  ab  ipso  synodo  multis  con- 
stitutionibus  pontificiis  munitum  conspicitur.  Iis  praeter 
c.  Docta  addi  possunt  canones  i  et  2  dist.  92,  ubi  „ii; 
quibus  psallendi  in  ecclesia  officium  est,  serio  monen- 
tur;  non  in  tragoedorum  modum  guttur  et  fauces  dulci 
medicamine  esse  liniendas,  ut  in  ecclesia  theatrales 
moduli  audiantur  et  cantica1).  Apud  profanae  musicae 
cultores  quippe  „plerumque  fit,  ut  in  sacro  ministerio 
dum  blanda  vox  quaeritur,  quaeri  congrua  vita  negliga- 
tur,  et  cantor  minister  Deum  stimulet2),  dum  populum 
vocibus  delectat".  —  Alii  abusus  artis  musicae  in  ecclesia 
a  concilio  plenario  notati  illustrari  ex  variis  illis  ex- 
cessibus  musicae  male  moratae  possunt,  quos  Joannes 
PP.  XXII.  c.  Docta  „relegare,  imo  prorsus  abjicere, 
et  ab  eadem  ecclesia  Dei  profligare  efficacius  pro- 
peravit". 

Quod  patres  baltimorenses  penultimo  numero  prae- 
cipiunt,  „ut  musica  cum  temporum  varietate  et  cum 
qualitate  festorum  concordet":  id  ex  mente  sacrorum 
canonum  omnino  ad  dotes  musicae  bene  moratae  per- 
tinet.  Volunt  enim  canones?  ut  „ordo  et  modus  ca- 
nendi  in  choro  servetur  pro  solemnitate  et  tempore"3); 
nunc  ut  „psalmorum  decantatio  cum  puritate  ac  sere- 
nitate  ac  spiritualitate  fiat"4);  nunc  ut  cantores  „ita 
miserabiliter5)    pronuntient,    ut  animos  audientium    ad 


*)  „Ut  populum  delectet".     Ita  gl.  ad  c.  Cantantes   i.   cit. 

2)  ,,Exasperet  contra  se".     Ita  gl.  ad  c.  In  sancta  2.  cit. 

3)  C.  Perlectis  I.  dist.  21,        4)  C.  Non  mediocriter  dist.  5.  de  cons. 
5)  ,,Non    per  pravam    et  raucam  vocem ,    sed   potius    per  altam    ad 

sonoram,  ut  ex  sequentibus  patet",     Ita  gl.  ad  h,  1, 

compunctionem  excitent  atque  ad  luctum  lamentatio- 
nemque  compellant"1):  cantu  scilicet  ad  tempora  et 
festa  accommodato. 

Ultima  decreti  pars  tandem,  quae  est  de  musica 
sacra  in  scholis  promovenda,  cum  antiqua  illa  tradi- 
tione  cohaeret,  qua  musica  semper  adnumerata  legitur 
sacris  disciplinis,  quas  sibi  colendas  sumere  debebant 
ministri  ecclesiae,  juxta  vulgatum  effatum,  receptae 
rationi  studiorum  veluti  fundamentum  omnis  partitionis 
disciplinarum  praefixum :  „In  domo  Dei  quatuor  sunt 
necessaria:  grammatica  ad  verba  Dei  intelligenda  et 
debito  modo  exponenda;  musica  ad  laudes  Dei  decan- 
tandas;  jus  canonicum  ad  jura  ecclesiastica  discernenda 
et  defendenda;  computus  ad  festa  mobilia  et  immo- 
bilia  invenienda"2). 


Titulus  IV. 

De    sacramentis. 

Inter  res  spirituales,  quae  propriae  juris  canonici 
sunt,  sacramenta  eminent,  de  quibus  praesenti  titulo 
agitur. 

Sacramentum  etsi  plura  significet3),  hoc  loco  est 
visibile  signum  invisibilis  gratiae,  ad  animarum  salutem 
divinitus  institutum.  In  corpore  juris  canonici  sacra- 
mentum  brevi  oratione  dicitur  „invisibilis  gratiae  visi- 
bilis  forma"4);  in  catechismo  romano  autem  accuratius 
definitur  „res  sensibus  subjecta,  quae  ex  Dei  institu- 
tione  sanctitatis  et  justitiae  tum  significandae  tum  effi- 
ciendae    vim    habet"5).     Et    haec    quidem    de    notione 


*)  C.  Cleros   i.  dist.  21. 

2)  Cfr.   Disputat.   academ.  III,   pp.   144 — 145. 

3)  Vide    quae  de  multiplici  nominis  sacramenti  significatione    habet 
Devoti,   Instit.  can,,  1.   2,  tit.   2,  §.    I. 

4)  C.  Sacrificium  32.   dist.   2.   de  cons, 

5)  Part.    1,  c.   1,  n.   11. 

tituli  ex  fontibus  disciplinae  nostrae  innuisse  sufiiciat. 
Caetera,  quae  de  sacramentis  in  genere  disputari  a 
canonistis  solent;  ex  scholastica  consuetudine  jam  ad 
theologos  pertinent. 

Ex  sacramentis  duo  in  specie  considerant  patres 
baltimorenses ;  baptismum  et  matrimonium.  Eos  pari 
passu  sequemur,  decreta  brevi  interpretatione  decla- 
raturi. 

Caput  I. 

De  baptismate  neo  -  coiiYersorum. 

Maximam  diligentiam  ac  cautionem  baptismo  neo- 
conversis  conferendo  adhiberi  oportet;  diligentiam  qui- 
dem;  ne  „qui  Christi  ovili  incorporari  postulant,  sa- 
cramento  ad  salutem  necessario  priventur";  cautione 
vero;  ne  „sacramentum  istud  prorsus  initerabile  temere 
renovetur".  Huc  redeunt,  quae  tribus  continuis  nu- 
meris  (120 — 122)  a  synodo  sunt  statuta. 

In  corpore  juris  nostri  varia  est  sedes  materiae; 
ad  eam  quippe;  praeter  plurima  loca  decreti  Gratiani, 
pertinent  tituli  decretalium  ,,De  baptismo  et  ejus  ef- 
fectu"  (III,  42)  et  „De  apostatis  et  reiterantibus  ba- 
ptisma"  (V,  9).  Et  ut  „gravissimum  scelus  a  reiterante 
baptisma  commissum"  statim  ex  inspecta  ratione  ultimi 
hujus  tituli  lector  agnoscat,  glossam  rubricae  subjectam 
adscribimus:  „Quoniam  reiterantes  baptismum  videntur 
apostatare;  dum  recedunt  a  priori  baptismate,  ideo  ista 
rubrica  subdit   „de  reiterantibus  baptisma". 

Ex  locis  citatis  tria  doctrinae  capita  huc  faciunt: 
1.  De  charactere  per  baptismum  in  anima  impresso, 
qui  deleri  non  potest;  2.  de  interdicto  iterandi  baptis- 
mum;  3.  de  baptismo  conditionate  conferendo;  si  post 
diligentem  inquisitionem  adhuc  de  baptismo  rite  col- 
lato  dubium  fuerit  super. 

Baptismo  fixum  certumque  characterem  imprimi, 
h.  e.?  notam  animo  insculptam;    quae  semper  maneat, 

ex  jure  sacro  adeo  manifestum  est,  ut  glossa  ad  c. 
Licite  2.  C.  32.  q.  7  simpliciter  dicere  potuerit,  „quod 
anima  semel  baptizata  nunquam  debet  iterum  bapti- 
zari,  etsi  millies  quis  mortuus  resuscitaretur  ad  vitam; 
quum  baptisma  hon  deleatur  morte" :  quemadmodum, 
notante  eadem  gl.,  nec  ordinatus,  post  mortem  resusci- 
tatus,  esset  denuo  ordinandus :  quia  character  semel 
impressus  manet  in  aeternum1). 

Semper  quidem  certum  atque  exploratum  juris 
interpretibus  erat,  „rebaptizare  magnum  peccatum, 
immanissimum  scelus2)  esse  et  inexpiabile  facinus"3); 
sed  circa  propriam  hujus  sacrilegii  causam  non  una 
erat  antiquorum  opinio.  Dum  enim  plerique  conten- 
derent,  idcirco  sacramentum  nefas  esse  iterare ,  quod 
character  baptismo  semel  impressus  deleri  nequeat, 
„contra  dixerunt  quidam,  quod  si  prius  fuit  baptiza- 
tus,  eundem  characterem  iterare  non  est  inconveniens, 
ut  reiteretur,  arg.  illius  c.  78.  dist.  Presbyteri;  et  attu- 
lerunt  simile:  quia  eadem  possessio  ex  pluribus  causis 
acquiritur  it.  de  acquir.  poss.  possideri.  §.  Si  ex  plu- 
ribus"4).  „Dixerunt  immo,  quod  si  millies  ordinatur 
presbyter,  tot  presbyterales  ordines  recipit,  quot  re- 
cipit  sacerdotia,  sicut  qui  rebaptizatur ;  aliter  enim 
quomodo  fieret  injuria  sacramento,  ut  infra  de  cons. 
dist.  4.  ostenditur;  vel  quomodo  diceretur  quis  bis 
baptizari,  ut  infra  de  cons.  dist  4.  Qui  bis  et  c.  Eos? 
Item,  quum  dicatur:  accedit  verbum  ad  elementum, 
et  fit  sacramentum  (C.  1,  q.  1.  Detrahe).  Ergo  quoties 
dicuntur  verba  illa  et  apponitur  elementum,  fit  novum 
sacramentum.  Nam  et  saepius  aliquis  excommunica- 
tur,    et    ex    pluribus    causis    aliquis    possidet    rem    ali- 


*)  Alios  canones  ad  eandem  materiam   spectantes    indicatos  vide  in 
,margarita  decreti   Gratiani"  sub  v.  character. 

2)  C.   Rebaptizare    108   dist.  4.   de  cons. 

3)  C.   Quum  itaque    112  eod.  1. 

4)  Ita  gl.  ad  C.   de  quibus  2.  X.    de  baptismo  v.  baptizo. 

quam"1).  —  Sic  igitur  concluserunt  „quidam";  causam 
„immanissimi  sceleris"  ab  anabaptistis  commissi  ali- 
unde;  quam  ex  praetensa  baptismi  irreiterabilitate  ;  ut 
vocant;  desumendam  esse. 

Verum  contra  eos  longe  maxima  pars  doctorum, 
traditionem  „canonicam"2)  secuta;  cum  magistro  Gra- 
tiano  semper  tenuit/  illurm  qui  rite  est  in  forma  eccle- 
siae  baptizatus;  propter  characterem  jam  impressum, 
iterato  baptismate  „nihil  accipere"3),  et  „reiterationem 
talem  ad  vocem  tantum  referri,  vel  ad  opinionem  vel 
ad  facti    speciem,    non  autem    quoad  rei    veritatem"4). 

Ad  argumentum  vero  quod  a  possessione  alicujus 
rei  ex  pluribus  titulis  deductum  afferebatur;  aliis  juris 
textibus  allegatis  respondent;  ut  ecce :  ,Juxta  legum 
sanctiones  quod  meum  est;  ex  alia  causa  meum  fieri 
non  potest"5);  et  „reiteratio  baptismi  nihil  addit;  sicut 
secunda  manumissio  nihil  adjicit  primae;  ut  C.  de 
manumiss.  vind.  1.  2.:  sic  in  sacramento"6). 

Tandem  improbum  ausum;  characteri  semel  in- 
sculpto;  iterato  sacramento;  alios  superinducendi;  verbis 
doctissimi  glossatoris  Vincentii  ita  perstringunt :  .7ba 
ptismo  animae  infigitur  quaedam  imago  sive  pictura  vel 
character.  Unde  si  alia  imago  superponeretur;  illa  prima 
pictura  obfuscaretur;  et  ita  videretur  obfuscari  primum 
sacramentum  et  injuria  eidem  fieri"7).  Atque  hinc  est, 
cur  nefarium;  licet  irritum ;  conatum,  repetito  sacra- 
mento;  novum  characterem  superinducendi;  non  alie- 
num  ab  ;,immanissimo  anabaptistarum  scelere"  putent. 

Caeterum  inter  omnes  canonum  interpretes  semper 
constitit;    ideo  etiam  sceleris    rationem  in    reiteratione 


*)  Ex  gl.   ad  dict.   Grat.  c.  Presbyteri  2.  dist.  78,  v.   non  reiteratur. 

2)  Gl.  1.  c. 

3)  Dict    Grat.   cit. 

4)  Ex  gl.  cit.  ad  dict.   Grat.  et  ad  c.  De  qnibus. 

5)  C.  Inter  dilectos  6.   X.  de  fide  instrument. 

6)  Ex  gl.   cit. 

7)  Gl.   ad   c.   Ex  literis  2.  X.   de  apostatis.  v.  injuriam. 

baptismatis  inesse,  quod  per  eam  „rursus  crucifigatur 
Christus,  quantum  in  hominibus  est ;  quod  qui  rebapti- 
zatus  fuerit,  gratiam  passionis  Christi  et  potentiam 
baptismi  visus  sit  negasse.  Baptismus  enim  Christi 
passionem  significat;  et  sicut  impossibile  est;  quod 
rursus  crucifig'atur  Christus;  ita  impossibile  est;  quod 
quis  rursus  baptizetur ;  et  si  quis  eo  scelere  obligatus 
fuerit,  Deum  abnegasse  censetur,  apostata  factus"1). 

Et  ista  sunt;  quae  ex  sacris  canonibus  de  cha- 
ractere  baptismali  deque  interdicto  iterandi  sacramenti 
enotaremus.  Recentiora  et  ampliora  dant  theologi; 
qui  sanctiones  tridentinas,  contra  novatores  editas2), 
explicatius  commentantur. 

Quibus  de  charactere  generatim  praestitutis,  restat; 
ut  breviter  ostendatur,  cuncta;  quae  circa  baptisma 
neo-conversorum  a  synodo  plenaria  sunt  statuta;  juxta 
antiquos  canones  ad  amussim  fuisse  exarata. 

Ac  primo  quidem;  ubi  certo  constiterit;  primum 
baptisma  fuisse  invalidum,  neo-conversos  esse  absolute 
rebaptizandos,  id  inprimis  docetur  c.  Si  quis  confu- 
gerit  52.  C.  1.  q.  i>  ubi  ;;statutum  est;  confugientes  ad 
ecclesiam  catholicam  de  Paulinianistis  et  Cataphrygis 
rebaptizari  omnino  debere";  quod;  praemonente  Gra- 
tiano;  isti  haeretici  ;;baptisma  non  in  forma  ecclesiae; 
sed  suae  perversitatis  administrarent".  Paulinianistae3) 
quippe  ;;in  nomine  Patris  et  Filii  et  Spiritus  Sancti 
minime  baptizabant"4);  Cataphrygae  vero;  quia  Spiri- 
tum  Sanctum  perverso  sensu  quemdam  pravum  hominem 


1)  Cfr.  canones  in  ,,margarita  decreti"  indicatos  sub  vv.  baptismus 
et  character.  jctis.  ubique  gl. 

2)  Sess.  7,  de  sacramentis  in  genere,  can.  9;  de  baptismo  ,  can.  11. 
Item  sess.  14,  de  poenitentia,  cap.  2;  et  sess.  23,  de  sacramento  ordi- 
nis,  can.  4. 

3)  Discipuli  Pauli  samosateni. 

4)  C.   Paulinianistae   53.  1.  c. 

Montanum1)  credebant"2),  invalide  sacramentum  con- 
ferebant. 

„Quorum  similes  multi  sunt  et  alii",  ita  pergit 
s.  Gregorius  M.  in  eodem  canone ;  „tales,  quum  ad 
sanctam  ecclesiam  veniunt,  baptizantur,  quia  baptisma 
non  fuit,  quod  in  errore  positi  in  sanctae  trinitatis 
nomine  minime  perceperunt".  ,,Tales"  neo-conversi 
ergo  et  in  America  sunt  ex  canonum  praescripto  ab- 
solute  baptizandi. 

Ouae  deinde  in  dubio  de  valore  prirni  baptismi 
„diligens  investigatio"  institui  jubetur,  ipsa  illa  est 
„sollicita  examinatio",  quam  eodem  casu  „longo  tem- 
pore"  faciendam  praecipit  s.  Leo  M.  in  epistola  (166) 
ad  Neonam,  episcopum  ravennatem,  data  an.  458  et 
relata  c.  Quum  itaque  112.  dist.  4.  de  cons. ;  qui  canon, 
quum  praecipua  hujus  disciplinae  capita  complectatur, 
commentario  decreti  baltimorensis  esse  poterit.  Est 
autem  ejusmodi:3)  ,,Quum  itaque  baptismi  sui  nihil 
recordetur,  qui  regenerationis  est  cupidus4),  nec  alter 
attestari  de  eo  possit,  qui  sciat  consecratum,  nec  ille 
qui  consecratur5).  Scimus  quidem,  inexpiabile  esse 
facinus,  quoties  juxta  haereticorum  damnata  a  sanctis 
patribus  instituta  cogitur  aliquis  lavacrum,  quod  rege- 
nerandis  semel  tributum  est,  bis  subire,  apostolica 
reclamante    sententia,    quae  nobis    unam   praedicat    in 


*)  „Cataphrygarum  auctores,  ait  s.  Augustin. ,  fuerunt  Montanus 
tamquam  paraclitus ,  et  duae  prophetissae  ipsius,  Prisca  et  Maximilla. 
Iis  nomen  dedit  provincia  Phrygia,  ubi  exstiterunt.  Adventum  Spi- 
ritus  S.  a  Domino  promissum  in  se  potius ,  quam  in  apostolis  fuisse 
asserunt  redditum".  (De  haeresibus ,  c.  26;  apud  Migne ,  Patrol.  lat. 
t.  42,  P.  30). 

2)  C.   Hi  vero  haeretici  84.  dist.  4.  de  cons. 

3)  Exstat  apud  Migne,   Patr.  lat.  t.   54,  pp.   1193 — 1194. 

4)  Agitur  de  his ,  qui  de  captivitate  redeuntes ,  incertum  habent, 
utrum  ante  captivitatem  baptisma  consecuti  sint  (rubr.  p.   1191). 

5)  In  fonte  legitur :  „nec  alter  attestari  de  eo  possit ,  qui  nesciat 
consecratum ,  nihil  est,  in  quo  peccatum  possit  obrepere,  quum  in  hac 
parte  conscientiae  suae  nec  ille  reus  sit ,  qui  consecratur,  nec  ille  qui 
consecrat,     Scimus  quidem   etc." 

trinitate  deitatem,  unam  in  fide  confessionem,  unum 
in  baptismate  sacramentum1).  Sed  in  hoc  nihil  simile 
formidatur ;  quoniam  non  potest  in  iterationis  crimen 
venire,  quod  omnino  factum  esse  nescitur.  Atque  ideo? 
quoties  persona  talis  inciderit,  sollicita  primum  exa- 
minatione  discutite,  et  longo  tempore  (nisi  forte  supre- 
mus  finis  immineat)  indagate,  utrum  nemo  penitus  sit, 
qui  testimonio  suo  juvare  possit  ignorantiam  nescientis; 
et  quum  constiterit,  hunc,  qui  baptismatis  indiget  sa- 
cramento,  sola  inaniter  suspicione  prohiberi,  accedat 
intrepidus  ad  consequendam  gratiam  ;  cujus  in  se  nul- 
lum  scit  esse  vestigium ;  nec  vereamur  huic  salutis  ja- 
nuam  aperire,  quam  nunquam  ante  docetur  ingressus". 
In  eandem  sententiam  scripta  est  ejusdem  Pontificis 
epistola  (167)  ad  Rusticum,  episcopum  narbonensem2), 
in  qua7  ad  inquisitiones  16  et  17,  docetur  baptizari 
debere  eos,  „qui  a  parentibus  christianis  parvuli  dere- 
licti  sunt,  et  de  quibus,  utrum  baptizati  sint;  non  potest 
inveniri"  (rubr.).  Refertur  textus  canone  Si  nulla  ex- 
tant   1 13,  qui  praecedentem  sequitur. 

Tertio  tandem  de  baptismo  iis  sub  conditione  con- 
ferendo,  de  quibus  post  „sollicitam  examinationem" 
non  constat,  num  collatus^  aut  num  recte  collatus  jam 
sit;  animadverti  debet7  antiquos  patres  tales  absolute 
baptizari  voluisse;  nulla  expressa  conditione  apposita: 
quod  fere  usque  ad  octavum  saeculum  in  praxi  fuit. 
Conditionalis  formae  expressa  mentio  primum  occurrit 
in  statutis  s.  Bonifacii,  episcopi  moguntini,  quae  con- 
dita  sunt  circa  an.  745 ;  deinde  habetur  in  capitula- 
ribus  Caroli  M. ,  itemque  apud  Isaac ;  episcopum  lin- 
gonensem3).  Usum  conditionalis  formae  sua  jam  aetate 
multis    in  locis    receptum    probavit    et    ubique    servari 


x)  Ephes.  4,  5. 

2)  Apud   Migne,  1.  c.,  pp.   1208 — 1209. 

3)  Textus  hic  memoratos  in  forma  integra  sistit  atque  idoneis  com- 
mentariis  illustrat  Benedictus  P  P.  XIV.  De  synodo  dioec.  1.  7 
c.   6,  nn.    I — 9. 

jussit  Alexander  PP.  III.  in  c.  De  quibus  dubium  2.  X. 
de  baptismo  ;  ac  tandem  confirmavit  Joannes  PP.  XXII. 
apud  Baron.  seu  Raynald.  ad  an.  1333,  n.  42.  Exinde 
igitur  conditionalis  forma  adhiberi  debuit  in  sacra- 
mentis,  quae  iterari  non  possunt;  quando  incertum 
erat;  collatane;  et  an  recte  collata  essent. 

Instructio  s.  Officii  de  neo-conversorum  receptione; 
quam  servari  jubet  concilium  plenarium;  exhibetur  in 
collectione  lacensi  t.  3;  pp.   550 — 551. 


Caput  II. 

De  matrimonii  sacramento. 

Quaestionem  de  nomine  interpretes  omittendam 
non  censent;  praesertim  quod  in  ipso  corpore  juris 
attingatur. 

Sunt;  qui  cum  abbate  panormitano  et  Silvestro 
matrimonium  per  allusionem  dictum  putent  quasi  „ma- 
tris  munium";  sive  officium;  quod  prolem  concipere; 
parere,  educare  ad  matrem  pertineat;  quodque  „infans 
materno  magis  indigeat  solatio  quam  paterno";  quem- 
admodum  habet  c.  Ex  literis  2.  X.  de  convers.  infi- 
delium1). 

Alii  verius  docent;  matrimonium  nomen  esse  a 
„mater"  syllabica  adjectione  productum  eadem  ratione 
qua  vocis  productione  a  pater  est  patrimonium;  a 
sanctus  sanctimonia. 

Maritalem  viri  et  mulieris  conjunctionem  matrimo- 
nium  ;;dictum  esse  a  matris  nomine;  non  adepto  jam; 
sed  cum  spe  et  omine  mox  adipiscendi";  docet  Gellius; 
Noct.  attic. ,  1.  18 ;  c.  6.  Consentit  s.  Augustinus, 
qui  causam  declaraturus;    ob  quam  mulier  duci  possit, 


x)  Ex  causa  non  dissimili  bona  nominari  patrimonium  iidem  putant, 
quod  „patris  munus"  maxime  versetur  in  opibus  familiae  quaerendis  ac 
arandis. 

contra  Faustum,  1.  19,  c.  26 ;  scribit:  ;;matrimonium  ex 
hoc  appellatum  est;  quod  non  ob  aliud  debeat  foemina 
nubere,  quam  ut  mater  fiat"1).  Utramque  auctoritatem 
secuti,  plures  ex  recentioribus  pro  certo  tradunt;  matri- 
monium  a  matre  nominari ,  quod ;  quum  prolis  causa 
suscipiatur,  summum  votum  sit ,  ut  ea;  quae  ducitur; 
mater  fiat. 

Verum  Gregorius  PP.  IX.  c.  Ex  literis  cit. 
judicat,  datum  hoc  laboribus,  quos  mulieres  circa  pro- 
lem  sufferunt,  ut  ab  ipsis  potius  quam  a  viris  eorum 
conjunctio  nomen  accipiat.  ;;Ex  hoc;  inquit;  legitima 
conjunctio  maris  et  foeminae  magis  matrimonium  quam 
patrimonium  nuncupatur;  quod  infans  matri  ante  par- 
tum  laboriosus  esse  noscatur".  —  ;;Et  haec  est  ratio; 
ait  gl.  ad  h.  l.;  quae  consuevit  assignari  a  doctoribus; 
quare  potius  dicatur  matrimonium  quam  patrimonium"; 
quia  magis  concurrit  mater;  prolem  caute  gestando; 
difficulter  pariendo;  sollicite  nutriendo  et  accurate  edu- 
cando.  Et  ita  factum  est;  ut  tanquam  certa  traderetur 
haec  ;,responsio  ad  propositam  quaestionem  de  nominis 
causa;  quia  plura  onera  matrimonii  subit  et  tolerat 
mulier;  est  enim  in  conceptu  gravida;  in  partu  dolo- 
rosa;  in  lactando  laboriosa"2). 

Et  haec  pro  instituto  nostro  sufficiunt.  Alia  de 
rationibus  vocabuli;  ubi  lubitum  fuerit;  reperiri  pote- 
runt  apud  Schmalzgr ueber;  1.  4,  tit.  1.  nn.  221  seqq. 
et  Wiestner;  eod.  tit.  nn.  127  — 128,  atque  in  fon- 
tibus  ab  iisdem  indicatis. 

Praestabilito  fundamento  dogmatis  catholici;  quod 
sola  ecclesia  sit  judex  competens  in  causis  matrimo- 
nialibus  (n.  123),  patres  baltimorenses  longa  numero- 
rum  serie  (124 — 134)  varias  regulas  canonicas  sanciunt; 
ad  quas  solutio  difficiliorum  casuum  in  statibus  foede- 
ratis  occurrentium  exigi  debeat,  praesertim  quum  agitur 


J)  Apud  Migne,  Patr.  lat.,  t.  42,  p.   365. 
2)  Gl.  ad  Caus.   27.  in  princ. 
Nilles,  Conc.  Baltimor.     U.  10 

de  vinculo  matrimonii  consummati  solvendo,  aut  de 
separatione  tori  concedenda,  aut  de  matrimonio  mixto 
permittendo. 

Fundamentum  competentiae  ecclesiae  breviter  sic 
probat  synodus:  ;;Quum  matrimonii  contractus  sit  unum 
ex  septem  legis  evangelicae  sacramentis;  ad  solam 
ecclesiam,  cui  tota  de  sacramentis  cura  a  Christo  con- 
credita  fuit;  pertinet  de  validitate  matrimonii,  et  de 
juribus  et  obligationibus  ex  eodem  derivantibus  judi- 
cium  ferre.  Quam  ob  rem  concilium  tridentinum1)  de- 
finivit:  ;Si  quis  dixerit;  causas  matrimoniales  non  spe- 
ctare  ad  judices  ecclesiasticos :  anathema  sit'". 

Matrimonii  nomine;  in  themate  proposito;  intelli- 
gitur  tum  ipse  contractus  ;;mutuo  consensu;  regulariter 
per  verba  de  praesenti  expresso2);  initusa;  tum  vincu- 
lum;   quod  ex  contractu  oritur  et  quod  solvi  non  potest. 

Utrovis  sensu  vocabulum  accipiatur;  definiri  ma- 
trimonium  potest  ;;legitima  conjunctio  maris  et  foeminae^ 
individuam  vitae  consuetudinem  retinens"3);  in  priori 
vocis  acceptione  nomen  ;;conjunctio"  sumitur  causaliter 
atque  effective;  et  definitio  ita  redditur:  ;;matrimonium 
est  contractus;  quo  mas  et  foemina;  nullo  jure  impe- 
diti;  se  ad  individuam  vitae  societatem  et  mutuam  cor- 
porum  traditionem  in  ordine  ad  actus  ex  se  aptos  ad 
generationem  prolis  obligant".  Ad  vinculum  autem 
translata  seu  formaliter  accepta  dictione  „conjunctio"; 
sensus  definitionis  est;  quod  ;,matrimonium  sit  perpetua 
et   indissolubilis    conjunctio    seu    vinculum  viri    et   foe- 


*)  Sess.  24,  de  sacramento  matrimonii,  can.    12. 

2)  Dum  Eugenius  PP.  IV.  ,,causam  efficientem  matrimonii  regu- 
lariter  esse  docet  mutuum  consensum  per  verba  de  praesenti  expressum" 
{Decret,  firo  Armen.,  edit.  die  22.  novemb.  1439),  haud  obscure  adsigni- 
ficat,  consensum  etiam  signis  declarari  posse  ,  dummodo  tamen  constet, 
eum  ad  tempus  praesens  referri. 

3)  Cfr.  C.  Illud  11.  X.  de  praesumptionibus,  et  C.  Ex  literis  2.  X. 
de  conversione  infidei.  Videatur  etiam  C.  27 ,  q.  2.  Dict.  Grat.  in 
princ.  §.  2. 

minae,  ortum  ex  mutuo  eorum  consensu,  verbis  de 
praesenti  vel  aliis  signis  expresso". 

Dum  patres  baltimorenses  „matrimonii  contractum 
unum  ex  septem  legis  evangelicae  sacramentis  esse" 
docent,  veram  ac  catholicam  doctrinam  contra  neo- 
tericos  profitentur,  in  lege  gratiae  ipsum  contractum 
fuisse  a  Christo  Domino  ad  dignitatem  sacramenti  eve- 
cturn,  sacramentumque  solo  contractu  inter  christianos 
rite  inito  perfici,  nec  fieri  unquam  posse;  ut  eorum 
contractus  matrimonialis  a  sacramento  separetur.  Ma- 
teria  sacramenti  matrimonii  scilicet  idem  ille  est  con- 
tractus,  per  quem  nupturientes  suam  obstringunt  fidem 
ac  perpetuam  coeunt  vitae  societatem;  sacramenti  mini- 
stri  autem  ipsi  sunt  contrahentes ;  indeque  patet,  for- 
mam  esse  sitam  in  verbis  aut  signis,  quae  consensum 
exprimunt. 

Quapropter  audiendi  non  sunt;  qui  in  matrimonio 
christiano  duos  vel  tres  contractus  distinguunt,  primum 
juris  naturalis,  alterum  juris  civilis;  tertium  juris  evan- 
gelici;  christianis  quippe  contractus  unus  est;  et  idem 
ac  sacramentum1).  Quodsi  contractus  ille;  qui  ipse  est 
sacramentum,  quandoque  contractus  civilis  dicatur;  id 
inde  venit;  quod  ab  eo  ineatur;  qui  simul  est  civis  et 
christianus,  non  autem  ex  eo;  quod  distinctus  a  sacra- 
mento  sit  aut  quoad  valorem  suum  a  legibus  civilibus 
pendeat. 

Nec  minus  improbandi  sunt;  qui  nostra  hac  aetate 
cum  Freisen2)  arbitrantur;  matrimonium  non  inito 
contractu,  sed  demum  maritali  corporum  conjunctione 
perfici  ac  stabiliri3).  Et  quoniam  falsa  haec  opinio 
aliquam    veri  speciem    inde    habere  videtur;    quod    ex 


2)  Copiose    ea  de  re    disserit,    qui  auditoribus    nostris    in    manibus 
est,  Hurter,   Compend,  theol,  dogm.,  t.  3,  nn.   727 — 737. 

2)  In  „Archiv  fiir  kath.  Kirchenrecht",  t.  54  (1885,  II),  pp.  372  seqq. 

3)  De    alio  errore  ejusdem  auctoris    confersis  „Zeitschrift    fur  lcath. 
Theologie'',  t.    11   (1887),  p.   186. 

12* 

recepto  loquendi  usu  matrimonium  per  copulam  car- 
nalem  dicatur  „consummari";  de  divisione  matrimonii, 
ad   quam  nomenclatura  spectat,  paucis  est  dicendum. 

Distinguitur  ergo  matrimonium  in  legitimum;  ratum 
et  consummatum.  Legitimum  stricto  sensu  vocatur; 
quod  secundum  leges  humanas  inter  infideles;  paganos 
aut  judaeos  initur,  ac  legitimo  eorum  consensu  constat. 
Ratum  est;  quod  ex  regulis  christianae  religionis  a 
fidelibus  contrahitur;  et  manet  ratum,  usque  dum  com- 
mercium  carnale  intercesserit ;  eo  autem  exercito  ma- 
trimonium  ex  rato  efficitur  consummatum ,  scilicet  ra- 
tione  significationis ,  quia  significat  conjunctionem 
Christi  cum  ecclesia;  cujus  conjunctionis  causa  proprie 
consummatum  dicitur.  Matrimonium  fidelium  ratum 
et  non  consummatum  „non  significat  conjugium  illud; 
quod  inter  Christum  et  ecclesiam  per  incarnationis 
mysterium  est  contractum",  sed  per  ;;consensum  ani- 
morum  in  contractu  declaratum  designat  caritatem; 
quae  consistit  in  spiritu  inter  Deum  et  animam  justam"; 
matrimonium  consummatum  vero  utrumque  significat1), 
et  utriusque  conjunctionis  sacramentum  sive  signa- 
culum  est;  eoque  sensu  consummatum  dicitur. 

Explicationem  datam  ex  recepta  interpretatione 
glossae  confirmasse,  operae  fuerit  pretium.  Haec  igitur 
ad  notissimam  illam  patrum  sententiam,  quod  matri- 
monium  in  desponsatione  per  spiritualem  animorum 
conjunctionem  initietur;  in  usu  vero  per  corporalem 
conjunctorum  commixtionem  perficiatur;  glossa  ad  c. 
Quum  initiatur  35,  et  c.  Quapropter  37  ;  C.  27  ;  q.  2. 
animadvertit  ad  vv.  initiatur  et  perficiuntur :  ;?Perficitur 


*)  Discrimen  inter  significationem  matrimonii  consummati  et  matri- 
monii  rati  tantum  pluribus  exequitur  Innocentius  PP.  III.  c.  Debitum 
5.  X.  de  bigamis  ;  ubi  etiam,  ,,quia  in  conjunctione  Christi  cum  ecclesia 
est  sponsa  unica  unici  et  unus  unius",  infertur,  in  bigamis  deesse  per- 
fectam  significationem  sacramenti  vel  mysterii ,  h.  e. ,  bigamos  deficere 
in  mystica  illa  significatione  conjunctionis  unius  sponsi  Christi  cum  una 
sponsa  virgine  ecclesia. 

conjugium  commixtione  corporum ,  non  quo  ad  sui 
essentiam ,  sed  quo  ad  significationem.  Non  tamen 
sequitur,  quod  ante  non  fuerit  perfectum ;  nam  quoad 
essentiam  statim  plenum  est  et  perfectum,  quia  simplex 
est,  sicut  et  omne  sacramentum.  Et  perfectum  amplius 
potest  perfici.  Perficitur  autem  matrimonium  per  coi- 
tum  quo  ad  sui  significationem  \  quia  tunc  utramque 
habet  significationem  animae  fidelis  ad  Deum  et  Christi 
ad  ecclesiam1).  —  Sed  quare  separatur  matrimonium 
causa  religionis  post  conjunctionem  animae  fidelis  ad 
Deurm  et  non  post  conjunctionem  Christi  ad  ecclesiam? 
Ratio  est,  quia  anima  separatur  a  Deo  per  peccatum: 
unde  non  est  mirum ,  quod  post  talem  conjunctionem 
matrimonium  separatur.  Sed  ista  conjunctio  Christi  ad 
ecclesiam  designatur  per  unionem,  qua  unita  est  divi- 
nitas  carni  humanae  in  utero  virginali,  unde  quia  hu- 
mana  caro  nunquam  a  deitate  separata  est;  ideo  post 
talem  conjunctionem  matrimonium  nunquam  dissolvitur". 
Sed  missis  etiam  interpretationibus  glossae,  ex 
historia  ecclesiastica  constat,  multa  vera  et  proprie 
dicta  matrimonia  exstitisse,  quin  conjuges  unquam  usi 
jure  suo  in  copulam  sint.  Qua  de  re  quoniam  alibi 
jam  disseruimus2),  inde  unum  locum  tantum  huc  trans- 
ferimus,  Hugonis  a  s.  Victore  scilicet,  qui  vestigia 
s.  Augustini  aliorumque  patrum  secutus,  paucis  decla- 
rat,  quomodo  translatio  dominii  in  corpus  utriusque 
conjugis,  salva  conjugii  veritate,  separari  ab  usu  possit. 
„Quid  enim  est  conjugium,  inquit,  nisi  legitima  socie- 
tas  inter  virum  et  foeminam,  in  qua  videlicet  societate 
ex  pari  consensu  uterque  semetipsum  debet  alteri?... 
Spontaneus  ergo  consensus,  inter  virum  et  foeminam 
legitime   factus,    quod  uterque  alteri    debitorem  sui  se 


*)  In  eandem  sententiam  ad  c.  Quum  initiatur  5 ,  ejusdem  quae- 
stionis,  notavit  gl. ,  ,,pactione  conjugali,  h.  e. ,  consensu  de  praesenti 
initiari  conjugium  quo  ad  significationem",  scilicet  solius  unionis  animae 
fidelis  cum  Deo  per  caritatem. 

2)  In  „Zeitschrift  fiir  kath.  Theologie",    1888,  pp.   736 — 737. 

spondet,  iste  est  qui  conjugium  facit.  Et  conjugium 
est  societas  tali  consensu  foederata;  quae;  altero  vi- 
vente;  alterum  a  debito  non  absolvit.  —  Est  adhuc  alius 
consensus,  scilicet  carnalis  commercii  ad  invicem  exer- 
cendi  atque  reddendi,  similem  inter  virum  et  mulierem 
pactionem  constituens:  comes  non  effector  conjugii,  of- 
ficium  et  non  vinculum,  qui  et  ipse  tamen  cunr  pari  ab 
utroque  voto  suscipitur,  pari  etiam  necesse  est  debito 
teneatur.  Quod  debitum  in  hoc  quoque  consensu  du- 
pliciter  exhibendum  est;  ut  videlicet  uterque  se  alteri 
conservet  et  neuter  alteri  se  neget.  .  .  .  Nec  tamen 
hoc  officio  (ex  mutuo  consensu)  cessante;  veritatem 
sive  virtutem  conjugii  cessare  credendum  est;  imo  potius 
tanto  verius  et  sanctius  conjugium  esse;  quod  in  solo 
caritatis  vinculo;  et  non  in  concupiscentia  carnis  et 
libidinis  ardore  foederatum  est.  .  .  .  Ecce  quo  pacto 
se  voluntariae  sponsioni  adstringunt,  ut  adhinc  et  de- 
inceps  semper  in  omni  sinceritate  dilectionis,  in  omni 
cura  sollicitudinis,  in  omni  affectu  pietatis,  in  omni 
studio  compassionis;  in  omni  virtute  consolationis  et 
fide  devotionis;  hoc  uterque  sit  alteri,  quod  ipse  sibi; 
ut  quisque  alterum  quasi  unum  secum  factum  attendat, 
tum  in  bonis  quam  in  malis  omnibus;  sicut  consola- 
tionis  socium ;  ita  et  tribulationis  et  sufferentiae  indi- 
visum  exhibeat.  .  .  .  Sic  in  sanctae  societatis  pace  et 
communicatione  quiescentibus  fit;  ut  dum  uterque  non 
sibi  vivit,  sed  alteri;  felicius  atque  beatius  uterque 
vivat  sibi"1). 

In  praesenti  materia  duo  causarum  genera  prae- 
cipue  ad  contentiosum  ecclesiae  forum  pertinere  docet 
concilium  plenarium;  quae  nimirum  spectant  sive  ad 
validitatem  matrimonii;  sive  ad  jura  et  obligationes; 
quae  ex  matrimonio  derivant.  Ex  juribus  et  obliga- 
tionibus  prae  caeteris  memorari  debent  vinculum  con- 
jugale,  fides  conjugalis;  educatio  prolis. 


*)  De    beatae  Mariae    virginitate ,    c.    I.      Apud   Migne ,    Patr.    lat, 
t,   176,  pp.   859 — 860. 

Vinculum  conjugale  obligat  conjuges  ad  indivi- 
duam  vitae  societatem;  aliter  tamen  in  matrimonio 
legitimo,  aliter  in  rato;  aliter  tandem  in   consummato. 

Fides  conjug*alis  a  conjugibus  exigit;  ut  conjuge 
vivente  cum  alia  persona  matrimonium  alter  non  con- 
trahat,  nec  ullo  modo  sive  in  affectu  sive  in  effectu 
cum  aliena  commisceatur;  ut  vir  et  uxor  sibi  debitum 
reddant;  ut  ambo  conjuges  mutuo  cohabitent  amorem- 
que  sibi  exhibeant1). 

Educatio  prolis,  praeter  alimentationem,  decentem 
institutionem  in  religione;  in  probis  moribus  atque  in 
artibus  statui  convenientibus  complectitur.  Quae  ergo 
circa  ista  jura  et  officia  emerserint  causae;  a  judice 
ecclesiastico  erunt  noscendae  ac  finiendae. 

Synodus  plenaria  decretis  suis  omnino  cautum 
voluit;  ne  ejusmodi  causae  unquam  a  solo  competente 
tribunali  ecclesiastico  abstractae  ad  incompetentem 
judicem  saecularem  deferrentur.  Ea  ut  rite  intelligan- 
tur;  tria  haec  de  judice  incompetente  juverit  ex  utrius- 
que  juris  praescripto  animadvertisse : 

i.  Acta  a  judice  non  competente  „viribus  non  sub- 
sistunt"2);  h.  e.,  ipso  jure  irrita  sunt  ac  nulla.  Etenim 
fundamentum  omnis  legitimae  disceptationis  est  fori 
competentia  seu  jurisdictio  judicis  in  personam  con- 
ventam  in  causa  proposita.  Sine  hac  potestate  judicis; 
acta  nullius  plane  sunt  momenti  et  roboris;  et  nomi- 
natim  sententia  a  tali  judice  lata  non  tenet"3). 

2.  Personae  judiciales  in  foro;  quod  certo  est  in- 
competens;  agentes;  citatione  effectum  sortita;  h.  e.; 
sententia  lata;  graves  poenas  de  jure  incurrunt.  Et 
actor  quidem;  qui  alterum  ad  forum  certe  incompetens 
trahit;  actionem  perdit  et  causam ;  reus  autem;  qui 
actorem  cog*it;    ut  se  coram  tali  judice  conveniat;    ha- 


1)  Cfr.  Schmalzgrueber,  h.  t.  n.  314. 

2)  Ita  reg.  juris  26.  in  6. 

3)  C.  At  si  clerici  4.  X.  de  judiciis. 

betur  pro  confesso;  judex  tandem  „capitalem  sibi  anim- 
adversionem  subeundam  esse  cognoscat"1),  si  senten- 
tiam  ferat  et  executioni  mandet.  Ex  cujus  legis  rigore, 
quantumvis  ex  hodierna  praxi  mitigato,  sequitur,  tum 
judicem,  ecclesiasticum  etiatm  qui  limites  suae  compe- 
tentiae  exercendo  contra  officium  delinquit,  tum  partes 
litigantes,  qui  judicem  cogunt,  ut  ad  tribunal  suum 
personas  vel  causas  suae  jurisdictioni  non  subjectas 
trahat,  graviter  puniri  debere2). 

3.  Si  judicis  citantis  incompetentia  est  notoria, 
reus  conventus  impune  non  comparet,  h.  e.;  non  tene- 
tur  comparere3).  Notoria  autem  est  judicis  incompe- 
tentia,  si  reus  est  exemptus  de  jure  communi  vel  pri- 
vilegio  in  corpore  juris  contento :  quo  modo  clerici 
sunt  exempti  a  jurisdictione  laicorum  et  religiosi  men- 
dicantes  a  potestate  episcoporum.  Notoria  item  ju- 
dicis  incompetentia  censetur,  si  judex  incapax  est  juris- 
dictionis  in  causam  propositam:  qua  ratione  laici,  de 
jure  communi,  in  rebus  spiritualibus  judices  esse  ne- 
queunt4) :  quamvis  et  consiliarii  ecclesiastici  et  una 
cum  clerico  arbitri  esse  valeant5). 

Quibus  e  jure  enotatis,  patet  sacris  canonibus  om- 
nmo  consentaneum  esse;  quod  concilium  plenarium  eos, 
qui  divortium  civile  sibi  a  judice  saeculari  decernen- 
dum  curaverint,  gravibus  poenis  affectos  velit;  et  eos 
quidem,  qui  post  sententiam  solutionis  vinculi  nuptialis 
alias    inire    nuptias    attentaverint,     excommunicatione, 


*)  Cfr.   L.  5.   Cod.  de  jnrisdictione  omnium  judicum  (lib.  3,  tit.  13). 

2)  Si  judex  ecclesiasticus  incompetens  fuerit  limites  potestatis  suae 
transgressus  (sive  circa  causam  sibi  non  subjectam,  sive  circa  personam 
de  sua  jurisdictione  detractam ,  sive  extra  territorium  jurisdictioni  suae 
praefixum  actum  judicialem  ponendo),  ab  illo  judice  competente ,  in 
cujus  jura  invasit,  propulsandus  omnimodis  est,  ut  puta,  gravi  protesta- 
tione  authentice  facta  et  gravamine  ad  superiorem  (metropolitam  vel 
Papam),  ut  juris  est,  delato. 

8)  Cfr.  Pichler,  Jus  canon.,  1.  2,  tit.    I,  nn.  4 — 7. 

4)  C.  Decernimus  2.  X.  de  judiciis. 

6)  C.  Per  tuas  literas  9,  X,  de  arbitris 

ipso  facto  incurrenda  et  ordinario  reservata  (n.  124); 
eos  vero  qui  separationem  tori  atque  habitationis;  in- 
tegro  vinculo,  impetraverint,  poenis  judicio  episcopi 
determinandis  (n.    126). 

Praeter  detestandum  hoc  civile  divortium  patres 
etiam  legitimam  illam  vinculi  nuptialis  solutionem; 
quae  per  occasionem  conversionis  conjugis  fidelis  iden- 
tidem  evenire  solet,  canonice  tractant;  solutionem,  in- 
quam;  quae  vel  „ex  divina  concessione"  datur;  si  alter 
infidelis  maneat  atque  a  fideli  discedat,  aut  ejus  coha- 
bitatio  injuriam  Deo  afFerat  ac  peccandi  occasionem 
praebeat;  vel?  si  propter  impossibilitatem  interpella- 
tionis  conjugis  infidelis  de  his  non  constiterit;  suprema 
Sedis  apostolicae  auctoritate  decernitur.  —  Lectorem 
synodus  delegat  ad  c.  Gaudemus  8.  X.  de  divortjis; 
desumptum  ex  epistola  Innocentii  PP.  III.  ad  episco- 
pum  tiberiadensem  data  an.  1200.  Sed  quid  proprie 
sit  ea  de  re  ex  catholicae  doctrinae  norma  tenendum, 
idem  Papa  explicatius  tradit  c.  Quanto  te;  quod  ibidem 
positum  est  sub  n.  7,,  episcopo  ferrariensi  ita  scribens : 
„Si  alter  infidelium  conjugum  ad  fidem  catholicam  con- 
„vertatur;  altero  vel  nullo  modo;  vel  non  sine  blasphe- 
mia  divini  nominis1^  vel  ut  eum  pertrahat  ad  mortale 
peccatum,  ei  cohabitare  volente :  qui  relinquitur,  ad 
secunda,  si  voluerit,  vota  transibit2).  Et  in  hoc  casu 
intelligimus  quod  ait  apostolus:  ;Si  infidelis  discedit; 
discedat.  Frater  enim  vel  soror  non  est  servituti  sub- 
jectus  in  hujusmodi'.  Et  canon  est  etiam3);  in  quo 
dicitur;  quod  contumelia  creatoris  solvit  jus  matrimonii4) 


*)   „Non  tamen  absque  contumelia  creatoris".   C.  Gaudemus. 

2)  Tres  casus    in  decretali  contentos   Vincentius    in  gl.  his  versibus 
complertitur  : 

Desere  spernentem  vel  blasphemare  volentem ; 
Vel  te  credentem  scelus  ad  mortale  trahentem ; 
Nam  sunt  absque  mora  sic  vincula  rupta  priora. 

3)  C.  Si  infidelis  2.  C.   28,  q.  2, 

4)  Ad    haec  gl.    marginalis  animadvertit :    „Non    dicit  litera :    solvit 
matrimonium,    sed  solvit  jus  matrimonii,    h,  e. ,    obligationem    et  servi- 

circa  eum;  qui  relinquitur".  Iis  additur  capite  Gaudemus: 
„Quodsi  conversus  ad  fidem  et  illa  conversa  sequatur, 
antequam  propter  causas  praedictas  legitimam  ille  ducat 
uxorem,  eam  recipere  compelletur":  ex  quibus  patet, 
primum  nuptiale  vinculum  „tunc  vere  primo  solvi, 
quando  contrahit  cum  secunda  et  non  ante":  quemad- 
modum  in  gl.  ad  h.  1.  habetur. 

Quod  antiquo  jure  cautum  erat,  ne  conjux  fidelis 
novas  iniret  nuptias,  nisi  post  certam  notitiam  obten- 
tarm  quod  „conjux  infidelis  ei  cohabitare  nollet  secun- 
dum  modum  in  canonibus  traditum"1):  id  synodus  ple- 
naria  merito  servandum  praescripsit  (n.  129),  inculcata 
necessitate  „conjugem  infidelem  circa  ejus  voluntatem 
interpellandi".  Quum  scilicet  solis  illis  tribus  casibus, 
qui  in  citatis  capitibus  7.  et  8.  de  divortiis  exprimun- 
tur;  conjugi  fideli  concessum  sit  „ad  secunda  vota 
transire",  manifestum  est,  sine  praevia  investigatione 
ac  monitione  sciri  non  posse  f  an  facultati  iterum  nu- 
bendi  ex  doctrina  apostoli  locus  supersit.  Saepe  enim 
fit,  ut  conjuges  ad  fidem  conversi  de  numero  illorum 
sint;  qui  olim  per  vim  rapti  atque  in  servitutem  in 
longinquas  terras  abducti,  non  solum  non  dicendi  sunt 
in  sensu  apostoli  ab  invicem  discessisse,  sed  imo  nihil 
ardentius  quam  restitutionem  mutuam  desiderant.  Eo 
in  statu  essentialis  illa  conditio  deest,  quae  secundum 
s.  Paulum  requiritur,  ut  fidelis  ad  alias  nuptias;  soluto 
priori  vinculo ,  transire  possit.  Ne  tamen  et  eo  casu 
miseri  ad  fidem  conversi  matrimonio  carerent,  synodus 
nostra  ad  mentem  decretorum  romanorum  subjunxit: 
„Quodsi  conjux  infidelis  nequeat  legitime  interpellari7 
recurrendum  est  ad  S.  Sedem  pro  dispensatione";  ad 
solvendum  scilicet  vinculum  nuptiale  in  infidelitate  con- 


tutem":  ita  ut  quod  jure  indissolubile  erat  vinculum  ,  jam  solvi  queat 
sive  novis  nuptiis  conciliatis ,  sive  dispensatione  pontificia ,  sive  profes- 
sione  solemni  in  religione  facta.  De  ultimo  casu  videatur  S  a  n  c  h  e  z, 
De  matrimonio,  1.   7,  disp.   77,  n.   9. 

l)  Cfr,  gl.   ad  c,  Quanto   te  cit,  v,   qui  relinquitur. 

tractum  ;  et  quidem  vi  supremae  potestatis  apostolicae, 
qua  ejusmodi  matrimonia  infidelium,  nondum  post  con- 
versionem  ad  fidem  consummata,  sed  ut  mere  rata, 
„necessitate  suadente  solvuntur".  Et  ita  quidem  hujus 
interpellationis  rationes  ex  locis  authenticis  interpre- 
tantur  Ballerini,  Adnot.  ad  Gury,  t.  2,  n.  759;  Bie- 
d  e  r  1  a  c  k ,  Ueber  das  sogenannte  paulinische  Privileg, 
(Zeitschrift  flir  kath.  Theologie,  1883);  Lehmkuhl, 
TJieol.  moral.,  nn.  706 — 709:  expeditis  etiam  argumentis 
eorum  doctorum,  qui  eo  in  casu  recurrendum  ad  Sedem 
apostolicam  esse  tradunt  „pro  dispensatione  ad  sup- 
plendam  interpellationem  conjugis  infidelis". 

Qui  reliqui  sunt  hujus  capitis  numeri  ad  duo  im- 
pedimenta  matrimonium  impedientia  referuntur,  ad 
ignorantiam  elementorum  christianae  religionis  et  ad 
disparitatem  cultus  inter  baptizatos.  Quemadmodum 
autem  et  quibus  legibus  interdum  a  Sede  apostolica 
matrimonia  mixta  permittantur,  synodus  ex  variis  fon- 
tibus  late  explicat,  quos  norunt  omnes,  qui  theologiam 
moralem  ac  pastoralem  in  scholis  nostris  didicerunt. 
Inde  est;  quod  in  declarandis  praescriptis  cautionibus 
et  canonicis  causis  non  immoremur. 

Ad  catholicos  solemniter  conjungentes  nuptias  cum 
haereticis  ea  excommunicatio  spectare  videtur,  quae 
lata  est  „in  catholicos,  qui  coram  ministro  cujuscunque 
sectae  acatholicae  contraxerint  vel  attentaverint" 
(n.    127). 

Caetera  pertinent  ad  custodiam  regularum  pasto- 
ralium;  quae  in  Rituali  romano;  de  sacramento 
matrimonii  praescripta  leguntur;  ut  ecce :  „Parochus 
admonitus  de  aliquo  matrimonio  in  sua  parochia  con 
trahendo,  primum  cognoscat  ex  his;  ad  quos  spectat, 
qui  et  quales  sint7  qui  matrimonium  contrahere  vo- 
lunt  .  .  .,  an  uterque  sciat  rudimenta  fidei.  .  .  .  Habeat 
in  primis  ipse  bene  cognita  praecepta  illa  omnia,  quae 
in  matrimoniis    rite  conficiendis  servari    oportere  sacri 

canones  .  .  .  jubent ;  dabitque  operam7  ut  illa  in  paro- 
chia  sua  accurate  exacteque  serventur". 

Requisitum  „scientiae  rudimentorum  fidei"  examen 
cum  sponsis  nullo  negotio  instituit  parochus,  qui  ele- 
mentorum  doctrinae  christianae  praeceptor  semper  in 
scholis  existit.  Ast  multo  difficilior  est  altera  pars 
examinis  seu  „investigatio"  canonica  earum  rerum, 
quae  ipsum  matrimonium  spectant,  tum  quod  argu- 
mentum  saepe  sit  valde  salebrosum,  tum  etiam  quod 
ordo  totius  rei  gestae  in  authentico  protocollo  accurate 
perscribi  debeat1).  Atque  hinc  est,  cur  aliquod  operae 
pretium  apud  futuros  parochos  nos  esse  merituros  ar- 
bitremur,  si  in  eruditionem,  (non  in  imitationem)  schema 
exhibeamus,  ad  quod  Oeniponte  protocollum  de  ca- 
nonica  investigatione  rite  peracta  exigi  solet.  Exem- 
plar  ex  cancellaria  ecclesiae  s.  Jacobi  erutum  in  ipsa, 
qua  perscriptum  est,  lingua  damus,  quum  americani 
auditores  nostri,  quibus  exili  hoc  commentario  servire 
studemus,  germano  interprete  non  indigeant. 


l)  In  America  investigatio  eorum  ,  quae  nuptias  vel  prorsus  irritas 
faciunt  vel  saltem  minus  honestas ,  eo  accuratius  est  instituenda ,  quo 
facilius  nupturientes  ex  catechismo  concilii  perperam  intellecto  induci 
in  opinionis  errorem  possent,  quatuor  tantum  esse,  quae  matrimonio 
contrahendo  obstent.  In  lectione  35  ,  quae  est  de  praeceptis  ecclesiae, 
ad  quaestionem,  quaenam  sint  praecipua  ecclesiae  praecepta  (Which  are 
the  chief  commandments  of  the  Church  ?)  ita  respondetur  loco  6 :  „Not 
to  marry  persons  who  are  not  Catholics,  or  who  are  related  to  us  within 
the  fourth  degree  of  kindred ,  nor  privately  without  witnesses ,  nor  to 
solemnize  marriage  at  forbidden  times".  —  Ubi  vides  quatuor  tantum 
impedimenta  doceri,  nullo  discrimine  facto  inter  dirimentia  et  impedi- 
entia,  nullaque  animadversione  adjecta,  sintne  ascendentium  et  descen- 
dentium  nuptiae  ipso  naturae  jure  an  ecclesiastico  solum  vetitae.  Per 
praescriptam  investigationem  canonicam  igitur  occurrendum  est  incom- 
modis,  quae  ex  imperfecta  rei  cognitione  oriri  possent. 

EXAMEN  SPONSI. 

Stadtpfarre  St.  Jakob  in  lnnsbruck.  Jalir  18 


Nro. 


Protokoll, 

aufffenomraen  mit  dem  Ehewerber : 


Frage 

Antwort 

I.    Wie    heissen    Sie    mit    Tauf-    und 
Familiennamen? 

2.    Welcher  Religion   sind  Sie? 

(Ist    der    Brautigam    einem    fremden    Kirchen- 
sprengel  angehorig :) 

Haben    Sie    von    Ihrem    Seelsorger 
ein   Religions-Zeugniss? 

3.    An  welchem  Orte    (Lande ,   Kreise, 
Bezirke)     und     an     welchem     Tage, 
Monate  und  Jahre  sind  Sie  gebo- 
ren  und  wo  getauft  worden? 

Welcher  Gemeinde    sind  Sie    ange- 
horig?  oder  von  wo  haben  Sie  einen 
Heimatschein  ? 

4.    Wie    heissen    und    wessen    Standes 
sind  oder  waren  Ihre  Eltern  ? 

Wo    wohnen,    oder    (wenn  sie  ver- 
storben  sind)  wo  wohnten  dieselben? 

Haben  Sie  etwa  Adoptiveltern  ?  wie 
heissen    und    wessen    Standes    sind 
dieselben?  wo  wohnen  sie? 

5.    Wo  wohnen  Sie  gegenwartig?    und 
wie  lang  ? 

(Ist  der  angegebene  Zeitraum  nicht  gesetzlich 
hinreichend :) 

Wo  wohnten  Sie  vorher?    und    wie 
lang? 

Haben  Sie  nicht  noch  einen  andern 
eigentlichen   Wohnsitz  ? 

Oder  haben  Sie  gar  keinen   Wohn- 
sitz? 

Frage 

Antwort 

6.    Sind     Sie     ledigen     Standes      oder 
Witwer  ? 

(Bei  Witwern :) 
Wie    hiess    Ihre    f    Frau  ?     Wann 
starb  sie? 

(Bei  Protestanten : 
Sind  Sie  etwa  gesetzlich  von   Ehrer 
Gattin  geschieden  worden    und  lebt 
dieselbe  noch? 

7.    Wessen  Amtes ,    Standes    oder  Ge- 
werbes  sind  Sie  ? 

Sind    Sie    noch    unter    der    Militar- 
Losungspflicht? 

(bis  1.  Janner  nach  erfulltem  22.  Lebensjahre.) 

Gehoren    Sie     etwa    wirklich     dem 
Militarstande     an?     Sind     Sie     Re- 
servemann?  oder  Patentalinvalide  ? 

(Wenn  die  Eltern  leben :) 
8.    Willigen  Ihre  Eltern  in  die  eheliche 
Verbindung,  welche  Sie  mit 

schliessen  wollen  ? 

(Bei  Minderjahrigen,  deren  Vater  noch  lebt:) 
Haben    Sie    die    vaterliche   Zustim- 
mung? 

(Bei  minderjahrigen  Waisen  und  unehelichen 
Kindern:) 

Haben  Sie    die    obervormundschaft- 
liche  Bewilligung? 

9.    Haben    Sie     die    erforderliche    Er- 
laubniss    (der    politischen  Personal- 
behorde,    oder    Ihres  Militar-Com- 
mandos ,     oder    Ihrer    vorstehenden 
Behorde),      sich      verehelichen      zu 
diirfen  ? 

(Bei  Auslandern  ,  welche  noch  nicht  osterrei- 
chische  Staatsbiirger  sind :) 

Haben  Sie  die  Bewilligung  zu  Ihrer 
Verehelichung    von    Ihrer   Heimats- 
behorde    und    die    Bestatigung    der 
Gesandtschaft? 

Frage 

Antwort 

io.    Haben  Sie  etwa  einer  andern  Person, 
ausser  Ihrer  Braut  —  (oder  vielleicht 
der  Mutter  oder  Schwester  Ihrer  Braut) 
—  versprochen,  sie  zu  ehelichen? 

(Im  bejahendeu  Falle:) 
Wann  ?     wie    haben    Sie    dies    ver- 
sprochen? 

Besteht  dieses  Eheversprechen  noch 
in  Kraft? 

Warum    wollen    Sie    dasselbe    nicht 
erfiillen  ?    oder:    Wann  und  wie  ist 
es  aufgelost  worden? 

ii.    Versprechen  Sie  ganz  frei   und  un- 
gezwungen,  sich  mit  der  Braut 

verehelichen  zu  wollen  ? 

12.    Sind  Sie    mit    Ihrer  Braut    (zufolge 
ihrer     ehelichen     oder     unehelichen 
Abstammung)  blutsverwandt? 
und  wie  ? 

13.    Sind  Sie    mit  Ihrer  Braut  biirger- 
lich    verwandt    oder    verschwagert 
als  Adoptivsohn  des 

oder  als  Adoptivvater 
des  oder  der                                           ? 

(Wenn    die  Braut   Witwe    ist    und  Kinder    hat 

oder  hatte  —  oder  wenn  sie   als  ledig  unehe- 

liche  Kinder  hat  oder  hatte:) 

14.  Waren  Sie    etwa   eigentlicher  Pathe 
bei    der  hl.  Taufe    oder  bei  der  hl. 
Firmung  eines  Kindes  Ihrer  Braut? 
Sind  Sie  also  mit  derselben  geist- 
lich  verwandt? 

15.    Sind  Sie  mit  Ihrer  Braut  verschwa- 
gert?  und  wie  ? 

(A.  Wenn  der  Brautigam  Witwer  ist:) 
War  Ihre  f  Frau    (oder    eine  Ihrer 
f  f  Frauen)  mit  Ihrer  Braut  ehelich 
oder  unehelich  blutsverwandt  ?    und 
in  welchem  Grade  ? 

(B.  Wenn  die  Braut  Witwe  ist :) 
War  der  f  Ehemann  (oder  einer  der 
f-j-  Ehemanner)  Ihrer  Braut  mit  Ihnen 
ehelich  oder  unehelich  blutsverwandt? 
und  in  welchem   Grade? 

Frage 

Antwort 

(Nur  dann,  wenn  ein  allgemeines  Geriicht  oder 

schwerer  gegriindeter  Verdacht  obwaltet,  werde 

gefragt :) 

16.    Sind  Sie  etwa  auf  unehrbare  Weise 
mit    Ihrer    Braut     verschwagert    — 
durch  siindhaften  Umgang  mit  einer 
nahen  Blutsverwandten  Ihrer  Braut  ? 
(d.  i.    mit    der    Mutter ,    Schwester, 
Tante  oder  einem  Geschwisterkinde 
derselben  ?) 

(Wenn  ein  allgemeines  Geriicht  oder  sonst  ein 

schwerbegriindeter    Verdacht    obwaltet ,    werde 

gefragt:) 

17.    Steht    Ihrer    vorhabenden     Verehe- 
lichxmg    nicht  etwa    das  Hinderniss 
des  Ehebruches  mit  Eheversprechen 
entgegen? 

(Wenn  der  Seelsorger  verlasslich  erfahrt ,  oder 

mit    Grund    besorgen    muss ,     dass    die    Braut 

schwanger    sei ,    so  stelle    er  bescheiden    unter 

vier  Augen  an  den  Brautigam  die  Erage:) 

18.    Ist    es  Ihnen    wohl    bekannt,    dass 
Thre  Braut  schwanger  sei    oder  sein 
soll  ? 

19.    Haben    Sie    etwa    das    Geliibde  der 
Keuschheit ,      —     der     bestandigen 
Keuschheit  abgelegt ,    oder    gelobt, 
keine  Ehe    zu    schliessen,    oder    in 
einen    Orden    zu    treten ,    oder    die 
hoheren  geistlichen  "Weihen  zu  em- 
pfangen? 

Hierauf  wurde  das   Protokoll  vorgelesen  und  gefertigt. 

Unterschrift  des  Brautigams 


Innsbruck    den 


Unterschrift  des  protokollfiihrenden  Seelsorgers 

B. 

EXAMEN  SPOHSAK 

Stadtpfarre  St.  Jakob  in  Inusbruck.  Jahr  18 


Nro. 


Protokoll, 

aufgenommen  mit   der  Braut: 


Frage 

Antwort 

i.    Wie    heissen    Sie    mit    Tauf-    und 
Familiennamen  ? 

2.    Welcher  Religion  sind  Sie? 

(Ist  sie  Protestantin :) 

Haben    Sie    von  Ihrem    Pastor    ein 
R  eligionszeugniss  ? 

3.    An  welchem  Orte  (Lande ,    Kreise, 
Bezirke)     und     an    welchem    Tage, 
Monate  und  Jahre    sind  Sie  gebo- 
ren  und  wo  getauft  worden? 

Welcher  Gemeinde    sind  Sie    ange- 
horig? 

4.    Wie    heissen    und    wessen    Standes 
sind  oder  waren  Ihre  Eltern  ? 

Wo    wohnen ,    oder    (wenn  sie   ver- 
storben  sind)  wo  wohnten  dieselben  ? 

Haben  Sie  etwa  Adoptiveltern?  wie 
heissen     und    wessen    Standes    sind 
dieselben  ?  und  wo  wohnen  sie? 

5.    Wo  wohnen  Sie    gegenwartig?    und 
wie  lang? 

(Ist    der  angegebene  Zeitraum  nicht  gesetzlich 
hinreichend :) 

Wo   wohnten  Sie    vorher?    und  wie 
lang  ? 

Haben  Sie  nicht  noch  einen  andern 
eigentlichen  Wohnsitz? 

Oder  haben  Sie  gar  keinen  Wohn- 
sitz? 

Nilles,  Conc.  Baltimoi 

Frage 


Antwort 


6.    Sind     Sie     ledigen      Standes      oder 
Witwe  ? 

(Bei  Witwen:) 

Wie  hiess  Ihr  -j-  Ehegatte?^ 
Wann  und  wo  starb  derselbe? 

(Ist  die  gesetzliche  Witwenfrist  noch  nicht 
abgelaufen :) 

Haben  Sie  zu  Ihrer  vorzeitigen 
Wiederverehelichung  die  nothige 
Bewilligung? 

(Bei  Protestantinen :) 

Sind  Sie  etwa  gesetzlich  von  Ihrem 
Ehegatten  geschieden  worden  und 
lebt  derselbe  noch? 


(Wenn  die  Eltern  leben:) 

7.    Willigen    Ihre    Eltern    in    die    ehe- 
liche    Verbindung ,    welche  Sie    mit 


schliessen  wollen? 


(Bei  Minderjahrigen,  deren  Vater  noch  lebt:) 

Haben    Sie    die    vaterliche    Zustim- 
mung  ? 

(Bei  minderjahrigen  Waisen  und  unehelichen 
Kindern :) 

Haben  Sie    die  obervormundschaft- 
liche  Bewilligung? 


Haben  Sie  etwa  einem  Andern 
ausser  Ihrem  Brautigam  —  (oder 
vielleicht  dem  Vater  oder  einem 
Bruder  Ihres  Brautigams  —  die 
Ehe   versprochen  ? 

(Im  Bejahungsfalle:) 

Wann  und  wie  haben  Sie  dieses 
Versprechen  gegeben?  besteht  es 
noch  in  Kraft?  warum  wollen  Sie 
es  nicht  erfiillen  ?  —  Oder :  wann 
und  wie  ist  dasselbe  .  aufgelost 
worden? 

Frage 

Antwort 

9.    Versprechen  Sie  ganz  frei    und  un- 
gezwungen,   sich  mit  dem  Brautigam 

verehelichen  zu  wollen? 

10.    Sind   Sie  mit  Ihrem  Briiutigam   (zu- 

folge  Ihrer    ehelichen    oder    unehe- 

m 

lichen     Abstammung)      blutsver- 
wandt?  und  in  welchem   Grade? 

it.    Sind  Sie  mit  Ihrem  Brautigam  biir- 
gerlich  verwandt    oder  verschwa- 
gert  als  Adoptivtochter  des 

oder  als  Adoptivmutter 
des  oder  der                                           ? 

« 

(Wenn  der  Brautigam  Witwer  ist  und  eheliche 

Kinder  hat  oder  hatte   —  oder  wenn  er  unehe- 

liche  Kinder  hat  oder  hatte:) 

12.    Waren  Sie    etwa  eigentliche  Pathin 
bei    der   hl.  Taufe    oder  bei  der  hl. 
Firmung    eines  Kindes  Ihres  Brau- 
tigams  ?      Sind     Sie     also     mit    ihm 
geistlich  verwandt? 

13.    Sind   Sie  mit  Ihrem   Brautigam  ver- 
schwagert? 

(A.  Wenn  der  Brautigam  Witwer  ist :) 

War  die  f  Frau  (oder  eine  der  j-  f 
Frauen  Ihres  Brautigams)  mit  Ihnen 
ehelich     oder     unehelich     blutsver- 
wandt?  und  in  welchem  Grade? 

(Wenn  die  Braut  Witwe  ist:) 

War    Ihr    f    Ehegatte     (oder    einer 
Ihrer    f  f     Ehegatten)     mit     Ihrem 
Briiutigam    ehelich    oder    unehelich 
blutsverwandt      und       in      welchem 
Grade  ? 

Prage 

Antwort 

(Wenn  ein  allgemeines  Gerttcht  oder  ein  schwer 

begrtindeter  Verdacht  obwaltet ,   werde 

gefragt:) 

14.    Sind  Sie  etwa  auf  unehrbare  Weise 
mit     Ihrem     Brautigam      verschwa- 
gert  —  durch    siindhaftem  Umgang 
mit  einem  nahen  Verwandten  (d.  i. 
mit     dem    Vater,     Bruder,      Onkel 
oder  Geschwisterkinde)  Ihres  Brau- 
tigams  ? 

% 

(Wenn  ein  allgemeines  Gerticht  oder  sonst  ein 
gegrlindeter  Verdacht  obwaltet,    werde 

gefragt:) 

15.    Steht    Ihrer   beabsichtigten  Verehe- 
lichung    nict    etwa    das    Hinderniss 
des  Ehebruches  mit  Eheversprechen 
entgegen  ? 

16.    Haben    Sie    etwa    das  Geliibde    der 
Keuschheit ,      —     der     bestandigen 
Keuschheit    abgelegt,    oder   gelobt, 
sich    nicht    zu  verehelichen    oder  in 
einen  Orden  zu  treten? 

Hierauf  wurde  das  Protokoll  vorgelesen  und   gefertigt. 


Unterschrift  der  Braut: 


Innsbruck  den 


Unterschrift  des  protokollfiihrenden  Seelsorgers : 


Comparationis  erg*o  subjungimus  articulos  „inter- 
rogatorios",  quos  pro  instituendo  examine  sponsorum 
synodus  dioecesana  cincinnatensis  anni  1886  tradit  in 
appendice  pp.  63 — 65. 

Instructio  pro   sponsis. 

Questions  at  thc  first  interview.  —  What  parish? 
Single?  Free  consent?  Any  relationship  (consangu., 
affin.,  spirit.)?  Sufficient  knowledge  of  religion?  Before 
mixed  marriages  —  Protestant  party  baptized?  Catholic 
education  of  children?  Non-interference  with  Catholic 
party  as  to  religious  practices?  If  widows  —  Assu- 
rance  of  the  death  of  former  husband  or  wife. 

Preparatory  Instruction. 

Principal  questions  in  catechism.  —  Necessaria  me- 
dii;  chief  prayers ;  precepts  of  the  church;  Sacraments, 
especially  Baptism,  Eucharist,  Penance. 

Concerning  matrimony '.  —  Indissolubility  quoad  vin- 
culum.  Separation  a  toro  et  mensa,  when  allowable, 
by  what  authority,  marriage  tie  still  remaining  intact. 
Sin  of  private  separation  and  without  a  most  urgent 
cause. 

Duties  of  husband  and  wife  toward  each  other.  —  Pro- 
moting  each  other's  temporal  happiness.  Tacit  agree- 
ment,  love,  forbearance,  sympathy  in  adversities,  ,,duo 
in  una  carne",  sacrifice  for  each  other.  Working  for 
each  other's  eternal  salvation.  By  mutual  example,  ad- 
monition,  no  cause  of  sin.  Mass  on  Sundays  and  holy 
days.  Sacraments  (church  service).  Prayer  in  common 
(domestic  service),  reading,  etc. 

Duties  of  husband  and  wife  (united)  toward  the 
children.  —  Temporal  education :  Care  for  life  and  health 
of  children,  food,  clothing,  early  training,  trade,  pro- 
fession.  Spiritual  education :  Early  baptism,  early  cor- 
rection,  early  instruction  (prayers,  principal  truths), 
care  of  modesty  in  children,  sleeping  with  parents, 
distinction  of  sex  in  putting  children  into  bed,  wicked 
companions    of    the    neighborhood.      Bringing    young 

children  to  church,  school  education,  early  confession, 
first  communion,  confirmation1). 

Final  Exhortation.  —  i.  To  spend  the  last  days 
of  single  life  in  more  frequent  and  fervent  prayer. 
2.  To  prepare  by  a  good  confession  (general7  if  ne- 
cessary).  If  that  confession  is  not  made  to  the  pastor 
(they  should  be  free  to  make  their  confession  to  whom- 
soever  they  wish),  they  should  meet  him  in  the  con- 
confessional  a  week  before  and  two  or  three  weeks 
after  their  wedding-feast.  3.  To  have  a  nuptial  mass. 
4.  To  exclude  all  scandal  from  the  wedding-feast. 

In  confessionali. 

Ante  matrimonium  rector  interroget  nupturientes 
de  sequentibus:  1.  de  impedimento  affinitatis  ex  copula 
illicita,  et  publicae  honestatis;  2.  sponsam  de  consensu 
libero;  3.  sponsum  de  sua  valetudine  et  indirecte  quoad 
impotentiam;  4.  viduum  et  viduam  de  impedimento 
criminis. 

Post  matrimoninm  rector  quamprimum  ,  post  duas 
vel  tres  hebdomades,  instruat  mulierem  de  obligatione 
obediendi  marito  quoad  debitum  conjugale,  et  evitandi 
quidquid  sit  illicitum.  Caute  tamen  hac  in  re  loquatur 
rector,  ne  partes  decentiae  aut  prudentiae  excedat,  et 
ad  res  minutas  ne  descendat.  Moneat  conjuges,  verbis 
tamen  generalibus,  de  peccato  gravi  impediendi  mediis 
illicitis  conceptionem,  procurandive  abortum;  deque 
cura,  quam  adhibere  debent,  ne  fetus  discrimini  vitae 
ante  partum  exponatur.  Tandem  eis  consulat  ut,  ad 
dubia  tollenda  de  quibusdam  actibus,  utrum  sint  liciti 
necne,  interrogent  confessarium. 


l)  Duties  toward  step-children  the  same.  The  step-father  or  step- 
mother  must  remember  that  they  assume  the  same  obligations  toward 
step-children  as  they  have  or  will  have  toward  their  own. 


Titulus  V. 

De  clericorum  educatione  et  instructione. 

Praeter  res  spirituales  propriae  etiam  juris  cano- 
nici  sunt  res  religiosae,  et  ex  iis  nominatim  causae 
piae  ecclesiae,  quae  communiter  loca  pia  vocantur  et 
personalitate  juridica,  a  magistratu  concessa,  gaudent1). 
Ejusmodi  sunt  scholae  erudiendis  atque  educandis  liberis 
destinatae,  hospitalia,  xenodochia,  orphanotrophia  et 
caetera  loca  rite  fundata ,  quae  alendis,  educandis, 
sustendandis  quibusvis  hominibus  ope  egentibus  com- 
parata  sunt. 

Ad  constituendam  causam  piam  sive  locum  pium 
quatuor  elementa  requiruntur,   nimirum 

i.  Certum  quoddam  peculium  seu  dos  causae  per- 
petuo  addicta,  ex  cujus  reditibus  atque  emolumentis 
omnes  impensae  necessario  faciendae  jugiter  prae- 
stentur2)  ; 

2.  Finis  pietatis  vel  caritatis  eidem  peculio  eccle- 
siastica  auctoritate  assignatus; 

3.  Personalitas  juridica,  seu  persona  quaedam  ide- 
alis  seu  fictitia,  a  legitimo  magistratu  tamquam  sub- 
jectum  juris  creata,  cui  tum  dominium  bonorum  tum 
finis  causae  piae  praestitutus  inhaerere  censetur; 

4.  Persona  physica  singularis  sive  etiam  personae 
plures,    quae    conditionibus    in    erectione    causae    piae 


l)  De  rationibus  personalitatis  juridicae  recolantur  quae  dicta  su- 
perius  sunt  pp.   85 — 86. 

■)  Peculium  seu  dos  causae  piae  etiam  constitui  potest  in  certis 
juribus,  quae  fructuum  vicem  obtinent,  et  rebus  immobilibus  aequantur, 
uti  sunt  census ,  oblationes ,  et  reliquae  generis  ejusdem  praestationes, 
quae  sive  ex  communi  lege  sive  ex  privata  obligatione  debentur. 

determinatis  satisfaciunt  ac  commoda  ex  ea  vel  ipsi 
soli  percipiunt,  ut  beneficiati  ecclesiastici,  vel  aliis 
percipienda  concedunt;  uti  rectores  locorum  piorum; 
caritatis  causa  fundatorum,  qui  detractis  expensis  re- 
ditus  omnes  in  beneficentiam  a  legibus  ipsius  loci  prae- 
scriptam  conferunt1), 

Ex  causis  piis  concilium  plenarium  loca  instituen- 
dae  juventuti  addicta  duobus  titulis  tractat;  solito  ube- 
rius  docendo  ac  decernendo,  quod  res  scholastica  sit 
gravissima;  a  qua  futura  conditio  ecclesiae  in  America 
pendeat.  Et  titulo  5  quidem  de  scholis  clericalibus 
disserit;  titulo  6  autem  de  institutione  juventutis  catho- 
licae,  tum  de  elementaria  in  scholis  parochialibus,  tum 
de  politiore  in  ludis  literariis. 

Post  longiorem  patheticam  harengam  ex  binis 
literis  apostolicis  Pii  PP.  IX.  desumptam  (n.  135), 
synodus  cuncta  quae  ad  clericorum  institutionem  refe- 
runtur,  quinque  capitibus  comprehendit.  Ex  iis  tria 
priora  sunt  de  seminariis  rite  constituendis  ac  regen- 
dis;  quartum  et  quintum  de  doctrinis  in  seminario 
haustis  postea  sedulo  fovendis  et  promovendis. 

;;Seminarium"  latinis  proprie  est  plantarium  seu 
locus  in  agro;  in  quo  semina  seruntur  aut  surculi  ar- 
borum  et  vitium  panguntur;  ut  ubi  ad  certam  quanti- 
tatem  excreverint;  in  alium  locum;  in  vinetum;  arbu- 
stum  vel  pomerium;  transferantur. 

Ad  hanc  rationem  in  disciplina  nostra  seminaria 
vocantur  loca  pia;  reditibus  ecclesiasticis  instructa;  in 
quibus  aluntur  et  erudiuntur   pueri  atque  adolescentes 


*)  Pauperes  caeterique  homines  ope  egentes ,  licet  in  locis  piis  ex- 
cipiantur  ac  necessaria  quaeque,  juxta  leges  fundatione  constitutas,  certo 
obtineant;  non  tamen  ideo  domini  bonorum  istorum  locorum  dici  pos- 
sunt.  Unde  ferendum  non  est,  quod  Winkler  tradit,  dominium  bo- 
norum  hospitalis  penes  „eas  personas  esse,  in  quibus  (excipiendis  et 
curandis)  finis  ejusdem ,  ope  bonorum  temporalium ,  obtinetur",  h.  e., 
penes  ipsos  aegrotos ,  pauperes ,  senes ,  qui  in  nosocomiis  et  aliis  locis 
piis  aluntur,  ac  curantur  {Lehrbuch  des  Kirchenrechtes,  p.  388,  edit.  2). 

liberalibus  disciplinis  et  bonis  moribus,  ut,  ubi  ad 
canonicam  altitudinem  adoleverint,  alio  colendae  vineae 
Domini  transferantur. 

Seminaria  alia  sunt  dioecesana,  singulis  dioecesibus 
propria;  alia  provincialia,  toti  provinciae  communia; 
alia  generalia,  quae  ad  universas  ejusdem  regni  vel 
reipublicae  ecclesias  pertinent;  cujusmodi  est  „semina- 
rium  principale",  quod  patres  baltimorenses  futurae 
catholicae  literarum  universitati  addictum  volunt. 

Seminaria  dioecesana  et  provincialia  distinguuntur 
in  majora  (clericorum)  et  minora  (puerorum).  Utraque 
iisdem  legibus  tridentinis  eriguntur  et  gubernantur. 
Quare  brevem  earum  summam  uno  commentario  com- 
plectemur. 

Caput    I.     De  puerorum  seminariis. 
Caput  II.     De  seminariis  majoribus. 

Ex  fontibus  igitur  haec  notentur1): 

i.  In  seminariis  tridentinis  admitti  non  possunt 
nisi  pueri  seu  adolescentes,  quorum  indoles  et  voluntas 
spem  afferat,  eos  ecclesiasticis  ministeriis  perpetuo 
inservituros. 

2.  Pauperum  filii  praecipue  eligi  debent;  nec  tamen 
ditiorum  excluduntur,  modo  suo  sumptu  alantur  et 
studium  prae  se  ferant  Deo  et  ecclesiae  serviendi. 

3.  Recipi  in  alumnorum  numerum  non  possunt  nisi 
qui  ex  matrimonio  legitimo  orti  duodecimum  aetatis 
annum  attigerint2),  et  legere  ac  scribere  didicerint. 

4.  Quicunque  in  seminarium  admittuntur;  debent 
statim  tonsura  atque  habitu  clericali  uti. 

5.  Si  plura  in  dioecesi  exstent  seminaria,  caetera 
debent  ab  illo  uno  majori,  quod  in  civitate  erectum 
fuerit,  in  omnibus  dependere. 


J)  Conc.  trident.,  sess.   23,  c.    18. 
2)  Cfr.  Acta  S,  Sedis,  vol.  9,  p.  341 

6  Quamvis  ipsi  episcopo  jus  sit  atque  officium, 
seminarium  pro  sua  pietate  et  prudentia  administrandi, 
voluit  tamen  concilium  tridentinurm  ut  in  re  tanti  mo- 
menti  uteretur  consilio  trium  deputationum  seu  com- 
missionum,  ex  canonicis  et  clericis  civitatis  coalescen- 
tium.  Ex  iis  prima  deputatio  est  rebus  spiritualibus 
administrandis  addicta.  Componitur  ex  duobus  cano- 
nicis  ab  episcopo  electis,  et  ipsum  episcopum  consilio 
juvare  in  omnibus  debet,  quae  juvenum  institutionem; 
disciplinam  moresque  pertinent.  —  Altera  deputatio, 
pro  rebus  temporalibus  procurandis  est  instituta,  et  ex 
quatuor  consiliariis  constat,  ex  duobus  canonicis  et 
duobus  a  clero  civitatis.  Alterum  canonicum  episco- 
pus,  alterum  ipsum  capitulum  eligit;  et  ex  clero  item 
alterum  episcopus,  alterum  clerus  dioecesis  designat.  — 
Tertiam  deputationem  tandem  constituunt  quatuor  con- 
siliarii,  duo  a  capitulo  et  alii  duo  a  clero  civitatis 
electi,  qui  episcopo  praesentes  sunt,  quum  totius  ad- 
ministrationis  gestae  rationem  postulat,  quae  a  semi- 
narii  administratoribus  unoquoque  anno  reddenda  est1). 
Horum  omnium  igitur  consilium  est  in  rebus  sibi  attri- 
butis  adhibendum ;  et  omnes  semel  constituti  a  com- 
misso  munere  sine  justa  causa  removeri  nequeunt. 

7.  Quoniam  consultores  seminarii  ex  communi  ec- 
clesiae  jure  sunt  adhibendi,  episcopus,  ut  nihil  iisdem 
non  auditis  valet  circa  administrationem  facere,  ita 
nec  seminarium  potest  gubernandum  tradere  ordini 
religioso  vel  congreg-ationi  sive  instituto  presbytero- 
rum  saecularium,  ubi  consiliariis  non  amplius  esset 
jocus;  si  enim  sine  expressa  dispensatione  Summi  Pon- 
tificis  ejusmodi  societati  committeretur  regendum,  ca- 
nonici  et  clerus  dioecesanus  praecipuo  suo  jure,  quod 


*)  In  plerisque  dioecesibus  est  usu  introductum  atque  etiam  lege 
firmatum ,  ut  ratio  administrationis  gestae  non  coram  propria  deputa- 
tione ,  sed  praesentibus  omnibus  consultoribus  duarum  priorum  deputa- 
tionum  episcopo   re  ddatur. 

ipsis  concilium  tridentinum  voluit  assertum,  illegitime 
privarentur.  —  Quodsi  episcopis  facultas  concedatur, 
seminarii  administrationem  ea  ratione  ordini  vel  con- 
gregationi  tradendi,  apponi  indulto  clausula  solet :  „ita 
tamen  ut  alumni  ab  episcopo  nominentur1),  et  semina- 
riurn  sit  sub  patrocinio,  protectione  et  subjectione  epi- 
scopi2). 

8.  Quamvis  clerici,  in  seminario  publice  educati, 
non  tenentur  sumptus  episcopo  vel  dioecesi  reddere, 
si  transire  ad  religionem  velint:  liberum  tamen  est 
donatoribus  seu  fundatoribus,  sive  episcopi  ii  sint,  sive 
alii  quicunque,  beneficiis  suis  eas  conditiones  adjicere, 
quae  sacris  canonibus  „de  libertate  clericorum  religio- 
nem  ingrediendi"  non  repugnent;  scilicet  in  ipsa  ere- 
ctione  et  fundatione  seminarii  vel  in  ipsa  largitione 
beneficii  duo  haec  circa  restituendos  sumptus  consti- 
tuere  licet:  i.  ut  ille  juvenis  seminarii  commodis  ac 
beneficiis  minime  frui  valeat,  qui  firmiter  jam  consti- 
tuit,  religionem  suscipere ;  et  2.  ut  ille,  qui,  postquam 
seminarium  ingressus  quidem  est  intentione  statum  cle- 
ricorum  saecularium  amplectendi,  temporis  progressu 
tamen  Spiritu  Sancto  afflatus,  propositum  capit  reli- 
gionem  capessendi ,  id  episcopo  significare  teneatur, 
simul  ac  sanctum  ejus  propositum  satis  maturuit,  ut  eum 
videlicet  episcopus  retinere  queat,  si  velit,  vel  etiam 
ad  religionem  statim  dimittere,  si  ita  expedire  videatur. 
Sed  de  his  aliisque  casibus  ad  rem  praesentem  perti- 
nentibus  late  disseruimus  in  Disputationibus  academicis, 
pp.   91  — 113. 

Et  ista  quidem  sunt  principia  canonica,  quibus 
nixi    patres  baltimorenses    copiosa  sua  decreta    de  se- 


*)  Identidem  factum  legimus ,  ut  episcopis  facultas  sit  concessa, 
alumnorum   admissionem   superioribus  Seminarii  relinquendi. 

2)  Reliqua  ad  administrationem  seminariorum  spectantia,  praeter 
caeteros ,  docet  Bouix,  De  capitulis ,  pp.  470 — 502,  et  De  episcopo, 
pp.   67—80, 

minariis  condiderunt,  licet  ea;  pro  facultate  ab  ipso 
concilio  oecumenico  sibi  tributa1),  variis  in  rebus  ad 
peculiaria  locorum  ac  personarum  adjuncta  accommo- 
darint;  ut;  quum  deputatorum  vices  per  consultores 
dioecesanos  sustineri  vellent  (n.  176),  ac  juvenes,  hi 
seminarium  recepti,  praeter  disciplinas  Tridenti  prae- 
scriptas2),  artem  tabulas  accepti  et  expensi  accurate 
coniiciendi  diligenter  addiscere  juberent;  dum  alibi; 
quoad  scripturas  in  archivis  parochialibus  reponendas; 
id  tantum  scire  debent,  ut  quinque  vel  sex  libros  pa- 
rochiales,  ex  juris  necessitate  exarandos,  rite  perscri- 
bant.  Et  merito  sane!  Licet  enim  isti  codices;  in 
quos  computatio  acceptorum  et  expensorum,  ex  ordine 
temporum;  locorum  ac  rerum,  continentibus  atque  as- 
siduis  notationibus  diligenter  refertur;  non  sint  de 
numero  librorum  canonicorum,  qui  plenam  ubique 
fidem  faciant3);  sunt  tamen  documenta  genuina;  atque 
ad  ordinatam  et  tutam  bonorum  temporalium  procu- 
rationem  omnino  necessaria;  maxime  in  regionibus;  ubi 
ecclesia  privilegiis  suis  caret  et  se  ad  conditionem 
societatis  minoris  dejectam  videt. 

Caeterum  perspicua  sunt;  quae  synodus  plenaria 
de  alumnis  ad  theologica  studia  et  ad  mores  ecclesia 
sticis  viris  dignos  rite  informandis  decrevit;  nec  com- 
mentario  indigent. 


*)  Huc  pertinet,  quod  synodus  tridentina  in  corpore  citati  capitis 
habet:    „Docebunt  magistri,  quae  videbuntur  episcopo  expedire". 

2)  „Grammatices,  cantus,  computi  ecclesiastici  aliarumque  bonarum 
artium  disciplinam  discent ,  sacram  scripturam ,  libros  ecclesiasticos, 
homilias  sanctorum ,  atque  sacramentorum  tradendorum ,  maxime  quae 
ad  confessiones  audiendas  videbuntur  opportuna,  et  rituum  ac  caeremo- 
niarum   formas  ediscent".     Ita  cap.  cit. 

3)  Recole,  quae  de  libris  parochialibus  deque  plena,  quae  in  iis 
inest,  vi  probandi  animadvertimus  in  priori  commentarii  parte ,  pp.  93 
—94  et   193. 


Caput  III. 
De  seminario  principali. 

Seminarium  principale,  de  quo  erigendo  patres 
hoc  loco  agunt,  legibus  tridentinis  non  subjicitur ; 
quum  non  tam  seminarium  sit,  quam  facultas  theolo- 
gica,  futurae  catholicae  universitati  addicenda  ac  sta- 
tutis  propriis  regenda.  Ejus  omniumque  generatim 
facultatum  constitutiones,  pridem  cupide  exspectatas1), 
modo  jam  a  Sede  apostolica  approbatas2),  quia  passim 
obviae  non  sunt,  hoc  loco  in  forma  integra  exhibe- 
mus,  multis  rationibus  persuasissimum  habentes,  in  iis 
legendis  ac  meditandis  et  delectationis  et  utilitatis  et 
aedificationis  uberem  fructum  esse  capturos  sublimio- 
rum  literarum  amatores. 

CONSTITUTIONES   GENERALES 

OATHOLICiE  UNIVEESITATIS  AMEEIC5!. 
CAPUT  I. 

De  universitatis  scopo  generali. 

I.  Catholicae  universitatis  Americae  is  perpetuo 
finis  erit,  ut  juventae  in  nostra  regione  optimae  cuius- 
que  disciplinae  in  gradu  superiori  addiscendae  copia 
suppetat;  catholicae  veritatis  praeeunte  lumine. 

II.  Romanum  Pontificem  tamquam  catholicae  ec- 
clesiae  supremum  moderatorem  et  magistrum  univer- 
sitas  colet,  eiusque  apostolicae  auctoritati;  ceu  tutissi- 
mae  assequendae  veritatis  normae,  pleno  adhaerebit 
obsequio. 


x)  Videsis,    quae    de    studiis    superiorum    facultatum    scripsimus    in 
priori  commentarii  parte  pp.   134 — 136. 

'-)  Cfr.  literar.  apostol.  d.  d.  7.  martii   1889,   relat.  in  Act.  S.  Sedis, 
t.  21,  pp.   517—519. 

III.  Prouti  Summus  Pontifex  LEO  XIII.  prae- 
scribit  in  literis  apostolicis  editis  III.  Idus  Aprilis 
anno  1887,  universitas  sub  moderamine  coetus  episco- 
porum  statuum  Americae  foederatorum  perpetuo  erit; 
quorum  tamen  auctoritas  in  consilium  quoddam  mode- 
ratorum  communiter  derivabitur;  qui  eam  episcoporum 
nomine  exerceant  in  dirigenda  universitate.  Iidem 
autem  nominandi  erunt  sive  in  plenario  concilio  sive 
in  quovis  alio  adsimili  episcoporum  totius  hujus  re- 
gionis  conventu. 

IV.  Sub  episcoporum  auctoritate  universitatem 
moderabitur  rector,  senatu  academico  assistente. 

V.  Rectori  praesto  erit  proprius  vicarius.  Addetur 
secretarius  generalis  totius  universitatis;  et  alii  officiales 
quotquot  necessarios  duxerit  consilium  moderatorum. 

VI.  Universitas,  quae  initio  sacrae  theologiae  fa- 
cultate  constabit;  progressu  temporis  omnes  facultates 
complectetur,  quae  perfectam  universitatem  decent. 

VII.  Doctores  disciplinis  tradendis  deligi  poterunt 
non  solum  ex  saeculari  clero;  verum  etiam  ex  quovis 
regulari  ordine  seu  religioso  instituto,  quemadmodum 
et  ex  laicorum  coetu;  verum  universitas  ipsa  numquam 
cujusvis  ordinis  aut  particularis  instituti  auctoritati 
suberit. 

CAPUT  II. 

De  auctoritate  episcoporum  et  consilii  moderatorum, 

I.  Coetus  episcoporum  statuum  foederatorum  Ame- 
ricae ,  sub  suprema  Sedis  apostolicae  auctoritate ;  ple- 
nam  jurisdictionem  habebit  tn  iis  quae  ad  disciplinae 
leges  methodumque  atque  ordinem  studiorum  spectant. 

II.  Consilium  moderatorum;  quibus  communiter  in 
regenda  universitate  episcoporum  delegatur  auctoritas; 
constat  episcopis  aliisque  a  plenario  concilio  similive 
generali  episcoporum  conventu  ad  id  munus  delectis, 
qui  officium  exercebunt;  usque  ad  proximum  hujus- 
modi  concilium  vel  conventum;  vel  donec  iis  statuantur 

in  munere  successores.  Interim  in  ipsorum  numero 
vacantibus  forte  locis  sufficere  sibi  alios  episcopos  vel 
prudentes  viros  consilium  poterit,  vel  etiam;  si  expe- 
dire  judicaverit,  numerum  sociorum  augere. 

III.  Ipsi  semel  saltem  in  anno  una  convenient;  et 
praeterea  quotiescunque  eos  consilii  praeses  convo- 
carit. 

IV.  Ipsorum  erit  doctores  disciplinis  tradendis 
praecipuosque  universitatis  officiales  nominare;  eosque 
sive  ad  tempus  sive  in  perpetuum  ab  officio  removere. 
In  omnibus  autem  hisce  consilia  conferant  cum  senatu 
academico. 

V.  Pecuniae  collocandae  impensisque  cujusvis  ge- 
neris  faciendis  invigilabunt;  item  rationum  libros  in- 
spicient.  Quaecunque  vere  in  iis  rebus  gerendis  fue- 
rint  peracta  eisdem  quotannis  scripto  accurate  exhi- 
beantur,  vel  saepius  si  ipsis  placuerit. 

VI.  Fas  erit  consilio  moderatorum;  cum  id  oppor- 
tunum  visum  fuerit,  e  suo  numero  aliquos  deligere, 
qui  velut  comitatus  executorius  consilii  decretis  im- 
plendis  prospiciant. 

VII.  In  rebus  expediendis;  sententia  praevaleat 
cui  numero  plures  suffragantur ;  dummodo  fuerint  om- 
nes  convocati. 

VIII.  E  suo  numero  seligant  ipsi  secretarium;  qui 
scripto  diligenter  consignet  quae  acta  fuerint  in  eorum 
conventibus.  Eligant  etiam  moderatorem  fiscalem,  qui 
universitatis  pecuniae  administrationem  gerat;  deque 
ea  referat  in  conventibus  qui  stato  tempore  habebun- 
tur;   vel  saepius  cum  jussus  fuerit. 

CAPUT  III. 

De    cancellario. 

Cancellarius,  a  Summo  Pontifice  nominatus;  vices 
geret  Sedis  apostolicae  in  gradibus  conferendis;  nisi 
ad  id  muneris  rectorem  in  casu  particulari  delegaverit; 

atque    in    studiorum    examinumque    materia    quotannis 
approbanda. 

^CAPUT  IV. 

De     rectore. 

I.  Universitatis  rector  sacerdos  sit  oportet,  et  sa- 
crae  theologiae  doctor.  Ipsum  eliget  consilium  mode- 
ratorum,  cum  adprobatione  S.  Sedis. 

II.  Officii  ejus  erit  universitatem  gubernare  juxta 
constitutiones  et  ad  normam  praescriptam  a  consilio 
moderatorum. 

III.  Ipse  vi  proprii  muneris  consilio  moderatorum 
interesse  debebit;  praeeritque  senatui  academico.  Prae- 
esse  insuper,  si  libet,  poterit;  cum  jure  suffragii  fe- 
rendi;  omnibus  cujusvis  facultatis  conventibus,  aliisve 
universitariis  quibuscunque  comitiis.  Decreta  quaevis, 
praeter  ea  quae  tulerit  consilium  moderatorum;  ut  vim 
habeant,  subsignata  ab  eo  sint  oportet. 

IV.  Ad  ipsum  spectabit  omnes  eos  officiales  re- 
nunciare;  quorum  electio  per  has  constitutiones  alteri 
non  tribuitur. 

V.  Ipse;  cum  necessarium  id  videatur;  si  tempus 
non  adsit  recurrendi  ad  consilium  moderatorum;  ex- 
quisito  prius  consilio  et  consensu  senatus  academici; 
ad  tempus  removere  poterit  doctorem  quempiam  ab 
officio  tradendae  doctrinae. 

VI.  Ordinaria  rector  auctoritate  gaudeat  quoad 
alumnos  admittendos  dimittendosque;  salvo  recursu  ad 
consilium  moderatorum;  et  quoad  regularum  dispensa- 
tionem  in  casibus  particularibus  pro  sua  prudentia. 

VII.  Si  cui  forte  negotio  per  regulas  aut  univer- 
sitatis  constitutiones  provisum  non  fuerit,  resque  ur- 
geat;  ea  de  re  ipse  sua  auctoritate  pro  opportunitate 
decernat;  integro  tamen  superioribus  jure  adprobationis 
aut  abrogationis. 

CAPUT   V. 

De  rectoris  vicario  et  de  secretario  generali. 

I.  Rectoris  vicarius  sit  sacerdos  et  sacrae  theolo- 
g-iae  doctor.  Ejus  designatio  pertinet  ad  rectorem  cum 
senatu  academico,  confirmatio  vero  ad  consilium  mo- 
deratorum. 

II.  In  sua  opera  praesto  erit  rectori  in  officiis 
proprii  muneris  obeundis;  ejus  autem  absentis  vices 
explebit  auctoritatemque  mutuabitur. 

III.  Ipsius  erit  sub  rectoris  auctoritate  invigilare, 
ut  officiales,  doctores;  alumni,  sua  quique  officia  fide- 
liter  custodiant ;  ut  scholastica  caeteraque  praescripta 
exercitia  rite  fiant,  omniaque  statuto  ordine  procedant. 

IV.  Ipse  etiam  arcarium  domesticum  et  supel- 
lectilis  curatorem  assidua  vigilantia  in  officio  contine- 
bit;  et  consulet;  ut  universitatis  oeconomica  admini- 
stratio  sic  procedat;  ut  commode  aeque  ac  parce  om- 
nibus  provideatur. 

V.  Rationes  rei  oeconomicae  ipse  accurate  singulis 
tribus  mensibus  senatui  academico  scripto  exhibeat; 
singulis  vero  annis  consilio  moderatorum;  et  quoties- 
cumque  iidem  exquisierint. 

VI.  Secretarius  generalis  in  regestis  accurate  con- 
signabit  ea  omnia,  quae  ad  alumnorum  ingressum;  exa- 
mina;  et  graduum  collationem  pertinent  et  quidquid  in 
quotidiana  universitatis  administratione  notatu  dignum 
dignoscatur. 

CAPUT  VI. 

De  senatu  academico . 

I.  Senatus  academicus  constabit  ex  rectore  tam- 
quam  praeside,  rectoris  vicario;  secretario  generali; 
collegiorum  praesidibus  (cap.  VIII,  n.  6);  decanis  sin- 
gularum  facultatum;  et  duobus  insuper  doctoribus  ab 
unaquaque  facultate  ea  lege  delectis,  ut  ab  officio  non 
eodem  uterque  anno;  sed  alternis  desinant;   neque  ex- 

Nilles,    Conc.  Baltimor.     II.  J^ 

pleto  muneris    biennio  iterum    pro  ea  vice    eligi  iidem 
queant. 

II.  Singulis  mensibus ,  post  habita  facultatum  co- 
mitia,  una  ipsi  convenient ;  quod  insuper  praestabunt, 
quotiescumque  eos  rector  convocarit. 

III.  Ipsi  ea  diligenter  notabunt  ac  proponent,  quae 
ad  abusus  siqui  forte  irrepserint  abolendos,  ad  vigen- 
tes  studiorum  methodos  expoliendas  perficiendasque, 
ad  prosperitatem  universitatis  promovendarm  quoad  con- 
stitutionum  decreta  sinunt,  conducere  animadverterint. 

IV.  Ea;  quae  ab  ipsis  acta  fuerint,  scripto  diligenter 
mandentur  ab  aliquo  ex  eorum  numero  tamquam  secre- 
tario  a  caeteris  electo. 

CAPUT  VII. 

De  decanis,  decanoru??i  vicariis,  et  doctoribus  disciplinis  tradendis, 

I.  Decanos  et  decanorum  vicarios  unaquaeque  fa- 
cultas  proprios  sibi  designet;  designati  vero  a  senatu 
academico  confirmentur.  Iidem  biennium  in  officio 
consistent,  ac  denuo  eligi  semper  poterunt. 

II.  Decanus  traditae  in  propria  facultate  doctrinae 
invigilet,  praeeritque  facultatis  conventibus;  qui  singulis 
mensibus  habebuntur. 

III.  Quum  is  abesse  contigerit,  ejus  vices  explebit 
decani  vicarius. 

IV.  Unaquaeque  facultas  certum  sibi  secretarium 
e  suorum  numero  eligat,  qui  conventuum  acta  scripto 
accurate  notabit. 

V.  Disciplinas  tradent  doctores;  doctores  sociati 
et  academici. 

VI.  Doctores  eligantur  a  moderatorum  consilio, 
exquisita  prius  sententia  senatus  academici,  qui  con- 
silia  conferre  curet  cum  facultate7  de  qua  agitur. 

VII.  Doctores  sociati  eligi  queunt  a  senatu  aca- 
demico;  consulta  prius  facultate;  de  qua  agitur.  Eorum 
autem  erit  leviores  disciplinas  tradere;  et,  quum  neces- 
sitas  postularit;  doctorum  loco  ad  tempus  docere. 

VIII.  Academici,  quum  expedire  id  videatur,  usui 
esse  queunt  in  privatis  praelectionibus  tradendis,  aliave 
ratione  doctoribus  pro  opportunitate  auxilium  prae- 
stando. 

IX.  Qui  in  aliqua  facultate  doctoris  munus  exer- 
cet;  in  alia  nonnisi  doctor  sociatus  esse  potest. 

X.  In  tota  universitatis  docendi  ratione  adamussim 
servetur  illud  concilii  vaticani:  „Quoniam  vero  satis 
non  est  haereticam  pravitatem  devitare,  nisi  ii  quoque 
errores  diligenter  fugiantur,  qui  ad  illam  plus  minusve 
accedunt,  omnes  officii  monemus  servandi  etiam  con- 
stitutiones  et  decreta,  quibus  pravae  ejusmodi  opinio- 
nes;  quae  istic  disserte  non  enumerantur,  ab  hac 
sancta  Sede  proscriptae  et  prohibitae  sunt".  (Const.  de 
fide  cath.  can.  IV). 

CAPUT  VIII. 

De  disciplinis  et  auditoribus. 

I.  Disciplinae  tradendae  ejus  sint  dignitatis  et 
gradus,  quem  veri  nominis  universitas  exposcit. 

II.  Quapropter  alumni,  antequam  admittantur,  pro- 
bent  necesse  est,  sive  peculiari  ad  id  facto  periculo; 
sive  idoneis  exhibitis  documentis,  in  disciplinis  respe- 
ctivae  facultati  praeviis  se  satis  profecisse  /  habito  re- 
spectu  ad  numerum  annorum  absumptorum  et  ad  dili- 
gentiam  adhibitam. 

III.  Qui  auctoritate  in  universitate  praestant;  curent 
mutua  consilia  cum  aliorum  catholicorum  collegiorum 
aut  seminariorum  in  nostra  regione  moderatoribus  con- 
ferre,  ita  ut  omnes  ad  catholicae  juventutis  educatio- 
nem  in  nostra  regione  provehendam  communi  consensu 
conspirent. 

IV.  Collegia  aut  seminaria;  salva  et  integra  om- 
nibus  libertate;  auctoritate  consilii  moderatorum  coo- 
ptari  possunt  universitati ;  quod  quum  fiat ;  diplomata 
quae    apud    eadem    collegia     in    testimonium    profectus 

14* 

propriorum    alumnorum    data    fuerint,    loco    examinis 
quoad  admissionem  in  universitatem  habebuntur. 

V.  Alumni  degent  in  collegiis  universitatis ,  nisi 
aliter  in  particularibus  casibus  provisum  fuerit,  con- 
sentientibus  auditorum  tutoribus,  siqui  adsint;  vel  epi- 
scopis,  si  de  auditoribus  sacrae  theologiae  agatur. 

VI.  Collegia  universitaria  moderetur;  iuxta  regulas 
a  consilio  moderatorum  traditas;  praeses  in  singulis 
residens.  Ejus  autem  officii  erit;  assidue  invigilare  ne 
cujusvis  generis  abusus  inrepant,  ut  ordo  diligenter 
in  omnibus  servetur;  ut  alumni  alacriter  studiis  vacent; 
ut  adolescentium  animi  ad  fidem,  pietatem  virtutemque 
omnem  informentur.  Praeses  de  iis  quae  in  suo  mu- 
nere  obeundo  praestiterit;  in  menstruis  senatus  acade- 
mici  comitiis  referet.  Ipse  autem,  quum  necesse  id  sit, 
opera  cujusdam  vicarii  poterit  juvari. 

VII.  Auditores,  qui  extra  collegia  commorantur; 
non  modo  regulis  universitatis  obstringuntur,  quum  in 
ejus  ambitu  versantur,  verum  etiam  ea  servare  tenen- 
tur;  quae  circa  domicilii  electionem  statuantur ;  loca  ne 
adeant  neve  contuberniis  utantur,  quibus  offendi  casti- 
gati  mores  queant;  eamque  instituant  vitae  rationem, 
quae  catholicae  fidei  professioni  sit  consentanea,  qua- 
que  universitas  quae  eos  excipit  honestetur. 

VIII.  Quivis  alumnorum;  sive  in  collegiis  commo- 
rans  sive  non,  si  regulas  universitatis  violaverit,  pri- 
vatim  aut  publice  redarguetur,  ad  tempus  removebitur; 
aut  etiam  expelletur;  prouti  cujusque  culpae  momen- 
tum  postulaverit. 

CAPUT  IX. 

De  gradibus  academicis, 

I.  Ad  examen  pro  assequendis  gradibus  acade- 
micis  admitti  nemo  poterit;  nisi  adsiduo  disciplinarum 
studio  profectuque  ac  vitae  insuper  integritate  hujus- 
modi  honore  se  dignum  praebuerit. 

II.  Auditores  autem  qui  digni  visi  fuerint,  ea  pe- 
ricula  oretenus  et  scripto  facient;  quae  lege  senatus 
academici  fuerint  praescripta.  Nemo  autem  unquam 
academico  aliquo  gradu  augeatur,  nisi  ob  singularia 
omnino  merita    praecellentemque  in  scientiis  peritiam. 

III.  Aliorum  institutorum  alumni.  qui  ad  acade- 
micos  gradus  promoveri  velint,  admitti  ad  periculum 
faciendum  poterunt;  si  bonum  de  se  suoque  in  studiis 
profectu  testimonium  per  opportuna  documenta  exhi- 
beant.  In  caeteris  par  cum  ipsis  ratio  servabitur. 
Absoluto  examine;  alumni  catholici  ad  doctoratus  gra- 
dum  provehendi  in  solemni  renuntiatione  collationis 
graduum.  professionem  fidei  juxta  Pii  IV.  ac  Pii  IX. 
formulam  emittent. 

CAPUT  X. 

De  censibus  pro  alumnorum  sociorumve  sustentatione . 

I.  Ut  quamplurimis  liceat  in  nostra  universitate 
studiorum  curriculum  emetiri;  optimum  consilium  erit 
maximeque  probandum,  si  census  constituantur  ad  pau- 
periorum  auditorum  tenuitatem  sublevandam. 

II.  Adsimiles  constituantur  census,  quibus  copia 
fiat  alumnis  praestantioris  meriti;  post  gradus  adeptos, 
sese  in  studiis  ulterius  perficiendi;  imo  aut  scientiis 
provehendis  semet  perpetuo  dicandi.  Senatus  acade- 
mici  erit;  illos  proponere  consilio  moderatorum;  qui  ad 
talium  censuum  fructus  percipiendos  admittantur.  Qui 
autem  illo  gaudent  privilegio;  in  ejus  usu  universitatis 
regulis  obstringuntur. 

CAPUT  XI. 

De  coelestibus  universitatis  patronis, 

I.  Beatissima  Virgo  Maria  immaculate  concepta; 
quae  patrocinio  fovet  ecclesiam  statuum  foederatorum 
Americae;  erit  etiam  coelestis  patrona  universitatis; 
ejusque  dies  festus  solemni  ritu  VI.  idus  decembris 
quotannis  celebrabitur. 

II.  Ad  tramitem  literarum  apostolicarum  SSmi. 
D.  N.  Leonis  PP.  XIII.  prid.  nonas  augusti  an. 
MDCCCLXXX  editarum,  universitas  singulari  etiam 
veneratione  colet  divum  Thomam  Aquinatem,  doctorem 
angelicum,  catholicarum  omnium  in  orbe  scholarum 
coelestem  patronum. 

CAPUT  XII. 

De  constitutionum  observantia. 

I.  Consilium  moderatorum,  proponente  senatu  aca- 
demico  et  rectore,  regulas  dare  poterit,  quae  harum 
constitutionum  observantiam  promoveant. 

II.  Nulla  hisce  constitutionibus  induci  mutatio, 
neve  iis  in  quovis  derogari  poterit,  sine  adprobatione 
Sanctae  Sedis. 


CONSTITIJTIONES  PKOPM^E 

SACKARUM    SCIENTIAKUM    SCHOLJE 

IN   MAGNO    AMERICANORTJM    LYCEO. 

CAPUT  I. 

Quorsum  haec  sacrarum  scientiarum  schola  constituatur . 

I.  Seminarium  principale,  quod  magni  Americano- 
rum  lycei  esset  initium,  quodque  majori  doctrinae 
copia  et  dignitate  seminaria  alia  caeterasque  scholas 
superaret,  episcopi  collatis  consiliis  constituendum  de- 
creverunt,  ut  clericorum  in  dies  numero  crescentium 
utilitatibus  prospiceretur ;  deinde  ut  vota  patrum  in 
concilio  plenario  baltimorensi  III.  congregatorum  ad 
felicem   exitum  tandem  aliquando  perducerentur. 

II.  In  hoc  proinde  sacrarum  scientiarum  curriculo 
abunde  per  quatuor  saltem  annos  tradentur  ea  omnia 
quae  nosse  theologum  decet;  theologia  nempe  fidei 
sive  rerum  credendarum,  una  cum  ethice  sacra;  historia 
religionis  a  primis  inde  temporibus;  rerumque  in  ec- 
clesia  gestarum    ad  nostram    usque  aetatem,    leges  sa- 

crorum  rituum,  et  accurata  sanctorum  patrum  veterum- 
que  scriptorum  cognitio.  Quibus  accedent  interiora 
et  penitus  abdita  philosophiae  arcana,  caeteraeque  elo- 
quentiae  et  bonarum  artium  disciplinae,  quarum  ope 
auxilia  ad  sacram  doctrinam  optima  parantur.  Ante 
omnia  vero  auditores  in  sacrosanctis  utriusque  foe- 
deris  libris  interpretandis  ;  exponendis,  acerrimeque 
tutandis  instituentur.  Quoad  jus  canonicum,  erigentur 
cathedrae  institutionum  ac  textus,  nec  non  juris  pu- 
blici  ecclesiastici;  totum  vero  studium  tribus  saltem 
annis  absolvetur. 

III.  Quum  romana  Petri  apostoli  cathedra  sit  ipsa 
petra  immota,  in  qua  Christus  Dominus  ecclesiae  suae 
fundamenta  posuit,  doctores  sedulo  curent  oportet,  ut 
ne  latum  quidem  unguem  a  Romani  Pontificis,  qui  in 
docendo  falli  nequit,  doctrina  et  auctoritate  deflectant. 
Unde  optatissimum  illud  facile  continget,  ut  ecclesia 
nostra  certae,  quam  docet  romanae  cclesia,  veritati  con- 
stantissime  adhaerescat. 

IV.  In  philosophicis  quoque  disciplinis  tradendis 
d.  Thomam  quasi  ducem  fidissimum  sequantur.  Doctri- 
nam  ex  ejus  scriptis  haustam  auditoribus  suis  eo  modo 
proponant,  quo  proposuisset  ipsemet,  si  in  nostra  rerum 
tempora  incidisset.  Qua  docendi  ratione  mentem 
d.  Thomae  melius  et  accuratius  assequentur,  ipsius 
laudem  apud  domesticos  et  exteros  propagabunt,  et 
Leonis  XIII.  Pontificis  Maximi,  qui  magni  Aquinatis 
nomen  ac  scripta  ad  priscam  dignitatem  et  auctorita- 
tem  revocavit  atque  vindicavit/  voluntati  et  imperio 
optime  obsecundabunt. 

CAPUT  II. 

De  collegio  doctorum. 

I.  Collegium  doctorum,  praeter  cancellarium  (uti 
vocant)  et  rectorem,  complectitur  tam  decuriales,  qui 
docendi  munere  funguntur,  quam  collegiales  seu  supra 
numerum  adlectos7    consentiente  consilio  moderatorum 

et  rectore,  eaque  lege  ut  nunquam  decuriales  numero 
superent. 

II.  Ex  suomet  ipsi  numero  decanum  ab  episcopis 
approbandum  creabunt;  cujus  sit  utilitati  et  bono  com- 
muni  advigilare;  conventibusque  doctorum,  absentibus 
cancellario  et  rectore,  praesidere.  Suffragiis  quoque 
suis  vicarium  delig*ent;  qui  decano  in  gerendc  munere 
praesto  sit;  scribam  quoque  sive  ab  actis;  qui  res  in 
conventibus  gestas  accurate  describat  ac  diligenter 
adservet. 

III.  Praeter  modo  memoratos,  collegio  adnumera- 
buntur  doctores  emeriti;  honorarii  quoque,  quos  scilicet 
sive  scriptis  in  vulgus  editis  claros,  sive  ingenii  et 
doctrinae  laude  florentes;  ex  episcoporum  sententia 
collegium  sibi  adsciscere  velit. 

IV.  Singulis  mensibus,  vel  saepius  si  visum  fuerit, 
doctores  decuriales  et  collegiales  convenient  ad  deli- 
berandum  de  iis;  quae  ad  utilitatem  et  commoda  lycei 
aliaque  hujusmodi  spectant.  Negotium  si  fuerit  ordi- 
narium,  plurium  suffragiis  expedietur.  Quod  si  de  re 
magni  momenti  condenda,  immutanda,  aut  refigenda 
agatur,  licebit  quidem  sententiam  suam  libere  dicere, 
sed  res  ipsa;  modo  duae  ex  tribus  partibus  consense- 
rint;  ad  senatum  aut  ad  episcopos  deferenda  est;  ut 
eorum  arbitratu  definiatur. 

V.  Statis  diebus  quibus  auditores  probandi  sunt; 
vel  certatim  doctrinae  suae  specimen  daturi;  quo  ho- 
nores  in  magno  lyceo  conferri  solitos  promereri  stu- 
deant;  invitentur  doctores  omnes  ad  assistendum  pro- 
bationi  vel  certamini  et  ad  sententiam  suam  de  sin- 
gulorum  meritis  dicendam.  Jus  tamen  suffragii  ferendi 
penes  solos  doctores  decuriales  et  collegiales  esto; 
quorum  plurium  suffragiis   res  decidatur. 

VI.  Si  in  magno  lyceo  festus  dies  agatur  vel  so- 
lemnia  celebrentur;  doctores  universi  ad  celebrationem 
vocentur;  dumque  adstant;  si  lubet;  ordinis  sui  insignia 
gerant. 

CAPUT  III. 

De  doctoribus  decurialibus. 

I.  In  Collegium  doctorum  decurialium  ii  tantum 
cooptentur,  sive  saeculares  sint  sive  regulares;  quos 
integritas  vitae  et  doctrinae  fama  commendat.  Quibus 
adjungi  poterunt  socii  et  adjutores  in  docendo;  quasi 
praeceptores  sociati,  quibus  tamen  nullum  jus;  ne  locus 
quidem,  inter  doctores  sit.  Eorum  autem  ratio  habea- 
tur  in  novis  doctoribus  deligendis,  ita  ut;  si  pares  in- 
genio  fuerint;  caeteris  competitoribus  anteponantur. 

II.  Episcoporum  est  doctores  deligere,  audita  prius 
senatus  et  collegii  doctorum  sententia.  Eorumdem  epi- 
scoporum  auctoritate  dignitatis  gradu  movendi  sunt, 
quoties  causa  justa  vel  collegii  utilitas  id  postulare 
videatur. 

III.  Doctores  quum  primo  docendi  munus  capes- 
sunt;  deinde  singulis  annis;  quo  die  post  solemne  sa- 
crum  Deo  Spiritui  Sancto  factum  scholae  primo  patent; 
sacramentum  ex  formula  catholicae  professionis  jussu 
Pii  IV.   et  Pii  IX.   edita  dicunto. 

IV.  Doctoribus  in  memoria  penitus  insideat,  se 
suscepto  docendi  munere  obligasse  quodammodo  fidem 
suam  collegio  et  reipublicae  sacrae;  eaque  de  causa 
lege  arctissima  adstrictos  esse  ad  officium  suum  rite 
exequendum.  Hinc  statis  diebus  et  horis  in  schola  con- 
stanter  adsint;  postquam  materiam  ad  docendum  accu- 
rata  meditatione  paraverint.  Quae  vero  scite  sapien- 
terque  recentiori  aevo  docti  homines  industria  sua  pro- 
tulerunt;  ea  discipulis  suis  accurate  communicent;  osten- 
dantque  ea  nedum  philosophicis  scholae  principiis  esse 
contraria;  quin  et  ipsi  sacrae  scientiae  plurimum  adju- 
mento  ac  incremento  esse.  Discipulorum  honestam 
aemulationem  ac  diligentiam  hortamento,  laude;  repre- 
hensione  provocent.  An  doctrinam  traditam  probe 
cognoscant  penitusque  percipiant;  necne ;  saepe  inter- 
rogando    et    disceptando  experiri    studeant.     Absentes 

quoque,  et  eos  in  quorum  moribus  aliquid  improban- 
dum  forte  deprehenderint,  notent  eorumque  nomina 
ad  rectoris  vicarium  deferant. 

CAPUT  IV. 

De  auditoribus  et  honorum  gradibus. 

I.  Ad  hanc  magni  lycei  scholam  admittentur  pre- 
sbyteri,  clerici  qui  sacris  initiari  volunt,  et  ordinum 
religiosorum  sodales,  modo  permissionem  scriptam  af- 
rant  episcopi  sui  aut  praepositi  domui  religiosae  in 
qua  morabantur.  Quoad  autem  studia  praevia,  omnes 
advertant  oportet  ad  leges  magni  lycei  jam  memora- 
tas1)  et  ad  monita  concilii  plenarii  baltimorensis  tertii2). 

II.  Qui  scholam  hanc  studiorum  causa  celebrant, 
debent  in  collegio  habitare  et  legibus ;  quibus  domus 
regitur,  parere;  iis  exceptis  de  quibus  episcopi  aliter 
statuant,  vel  qui  religiosam  sui  ordinis  domum  inco- 
lant.  Valde  optandum  est  ut  religiosae  hujusmodi  do- 
mus  prope  lyceum,  imo  in  ipso  ejus  fundo;  extruantur. 

III.  Cursum  studiorum  nemo  arbitrio  suo  eligat; 
sed  episcopi  sui;  aut  si  sodalis  religiosus  fuerit;  prae- 
positi  sui  voluntati  et  jussis  obtemperet.  Qui  magnum 
lyceum  sponte  adeunt,  rectoris  vel  praesidis  consilio 
utantur. 

IV.  Alumni  qui  in  caeteris  lycei  curriculis  se  ex- 
ercent;  possunt  etiam  in  curriculum  sacrum  pro  studio 
aliquo  particulari  descendere;  modo  rector  consenserit. 
Hoc  exteris  quoque  bene  moratis  licebit. 

V.  Quum  ex  more  et  instituto  majorum  disciplinae 
theologicae  latine  tradantur;  doctores  hortatu  et  exem- 
plo  suo  discipulos  ad  copiam  facultatemque  latine  di- 
cendi  sibi  comparandam  alliciant  atque  excitent. 

VI.  Qui;  ex  S.  Sedis  concessione3),  sine  praevio 
cursu    theologico    in    lycei    scholas   theologicas    admit- 


l)  Cap.  VIII,  n.    i.   2.  2)  Nn.    166,   182. 

3)  Vide  Litt.  apost.,  d.   7.  mart.    1889. 

tuntur,  probent  necesse  est  per  debitas  attestationes 
se  per  duos  saltem  annos  studiis  philosophicis  cum 
successu  laudabili  incubuisse.  Hi;  post  secundum  disci- 
plinarum  theologicarum  annum,  examina  subire  pote- 
runt  ad  baccalaurei  (ut  vocant)  honorem  consequen- 
dum1);  post  tertium  vero  annum,  examinandos  se  sistere 
poterunt  ad  prolytatus  honorem  adipiscendum2) ;  non 
autem  nisi  quarto  saltem  anno  expleto  ad  doctoratus 
lauream  contendere  licebit. 

VII.  Qui  post  praevium  cursum  theologicum  alibi 
laudabiliter  factum  studia  superiora  in  lyceo  aggre- 
diuntur,  adhibitis  attestationibus  cursus  Jcum  profectu 
expleti,  initio  admitti  possunt  ad  certandum  pro  bac- 
calaureatu;  post  annum  autem  primum  ad  examina 
pro  prolytatu;  secundo  ad  minus  expleto  ad  doctoris 
honorem  contendere  fas  erit. 


x)  Baccalaureus  (bacalarius,  bacellarius ,  bactilarius)  generatim  dici- 
tur,  qui  in  aliqua  arte  vel  disciplina  depositi  tirocinii  insignibus  est 
donatus.  Ita  juvenes  equites ,  ad  militarem  ordinem  jam  evecti ,  sed 
militibus  banneretis  nondum  adnumerati,  baccalariorum  appellatione  ve- 
niunt;  similiter  ecclesiae  clerici,  in  inferiori  loco  constituti ,  et  religiosi 
solemniter  professi ,  sacerdotio  tamen  adhuc  carentes,  baccalarii  vocan- 
tur.  —  A  re  militari  ad  academias  translata,  vox  eum  significat,  cui 
primum  doctrinae  testimonium  publice  est  collatum ,  per  quod  eruditae 
militiae  fn  inferiori  gradu  adscriptus  existit.  Qui  baccalaurei  sunt  re- 
nuntiati ,  ad  altiores  honores  academicos  adspirare  possunt,  quemad- 
modum  baccalarii  militares  adolescentes  ad  banneretorum  dignitatem 
adspirare  solebant.  —  Vulgus  interpretum  vocabulum  a  baccis  lauri 
derivat,  quod  sc.  bacca  lauri ,  quae  tironi  post  inchoata  aliquousque 
feliciter  studia  concedebatur ,  significaret,  spem  fieri ,  quod  a  bacca 
(ramusculo  sive  fragmento)  ad  laurum  seu  plenam  lauream  esset  per- 
venturus.  Non  desunt  tamen,  qui  nomen  deducant  a  bacilHs ,  quorum 
olim  collatione  baccalaurei  creabantur;  nec  spernenda  eorum  sententia 
est,  qui  baccalaureos  seu  bacellarios  ex  gallico  „bacheliers"  dictos  tra- 
dunt,  quasi  „bas  chevaliers",  qui  nimirum  militibus  banneretis  primum 
locum  ultro  cederent,  quemadmodum  baccalarii  academici  doctoribus 
sunt  dignitate  inferiores.  —  Alia  de  baccalaureatu  videsis  apud  Du 
Cange,    Glossar.   med.  et  inf.  lat.  v.  baccalaria. 

2)  Vocabula  Xvrijg,  solutor  (a  Xvo),  solvo),  et  JiQolinrjg,  praesolutor, 
e  jure  romano  ad  nostras  universitates  transierunt.  In  praefatione  n. 
quippe  (ad  antecess.  §.  5)  „lytae"  vocantur,  qui  post  quartum  studiorum 
annum  tantos  progressus  fecerunt    in  jure ,    ut  de  eo  interrogati   respon- 

VIII.  Ex  senatus  academici  judicio  ad  certamina 
consueta  admitti  poterunt  exterorum  quoque  collegio- 
rum  alumni,  qui;  studiis  paribus  peractis,  exhibitis  ut 
supra  attestationibus;  ex  permissu  antistitis  sui  alio- 
rumve;  quibus  jure  sacrorum  subjecti  sunt  ad  honores 
magni  lycei  consequendos  contendere  cupiunt. 

IX.  Ad  gradus  in  jure  canonico  adipiscendos  re- 
quiretur  ut;  dato  testimonio  in  scriptis  de  institutionum 
cursu;  imo  et  de  cursu  theologico  jam  completo,  quo 
et  ad  certandum  pro  baccalaureatu  jus  merebitur;  per 
duos  insuper  annos  ad  textus  canonici  et  juris  publici 
ecclesiastici  studia  assidue  incumbatur;  unde  ad  cer- 
tandum  pro  prolytatu  post  annum  primum,  et  pro 
doctoratu  post  secundum,  jus  obtinebitur. 

X.  Leges  quibus  utantur  in  periculo  faciendo; 
dandoque  ingenii  ac  studiorum  specimine;  a  senatu; 
probante  consilio  moderatorum;  constituentur;  ita  tamen 
ut  uniuscujusque  examen  pro  baccalaureatu  per  dimi- 
diam  saltem  horae  partem  perduret;  pro  prolytatu; 
saltem  per  tres  quadrantes;  pro  doctoratu  autem;  ad 
minus  per  horam  cum  dimidio.  Requiretur  insuper 
pro  doctoratu  ut  theses  saltem  quinquaginta;  totam 
veluti  scientiam  theologicam  attingentes;  praeclare  de- 


dere  et  quaestiones  solvere  possint.  Qui  in  quintum  jam  annum  juri 
operam  dederunt,  ut  lytis  in  jurisprudentia  jam  provectiores,  „prolytae" 
dicuntur.  Eum  gradum  consecuti  honestam  missionem  a  magistrorum 
scholis  impetrarunt;  indeque  factum  videtur,  ut  a  recentioribus  identi- 
dem  „soluti"  seu  „licentiati"  dicerentur;  quamvis  licentiati  proprie  vo- 
cantur,  qui  publice  sunt  designati,  ut  licentiam  habeant  ad  consequen- 
dam  dignitatem  supremi  gradus  academici ,  quasi  facta  copia  quando- 
cunque  velint  doctores  fieri.  A  nonnullis  etiam  licentiati  improprie 
appellati  leguntur  magistri  sive  doctores,  quibus  licentia  seu  facultas 
data  est,  disciplinam  aliquam  publice  profitendi  in  academiis.  —  Con- 
stitutiones  catholicae  universitatis  Americae  honoris  titulum  „licentiatitt 
non  habent ,  ea  fortasse  de  causa ,  quod  vix  unquam  eventurum  praevi- 
deretur ,  ut  quis  ibidem  esset  futurus  ,  qui ,  supremo  doctoris  gradu  pu- 
blice  dignus  declaratus  ejusque  adipiscendi  facultatem  legitime  nactus, 
copia  sibi  facta ,  timore  sumptuum  per  eam  occasionem  praestandorum, 
uti  nollet:  quemadmodum  alibi  jam  plus  semel  factum  fuisse,  ex  jure 
sacro  docemur  c.   Quum  sit  nimis  absurdum   2.  de  magistris.    Clem. 

fendantur;   et  ut  tractatus  aliquis  veri  solidique  valoris 
in  scriptis  conficiatur. 

CAPUT  V. 

De  disciplina  domestica. 

I.  Quod  episcopi  in  magno  lyceo  constituendo  sibi 
proposuerunt,  ut  nempe  clerici  juniores  non  solum  am- 
plissimam  divinarum  humanarumque  rerum  cognitio- 
nem  sibi  compararent,  sed  etiam  ad  integerrimam  vi- 
tam  moresque  sanctissimos  instituerentur,  id  etiamnum 
episcopis  et  decurionibus  magnopere  cordi  est.  Ii  enim 
sunt  alumni,  quos  populus  christianus  docentes  ali- 
quando  suspiciat,  et  tamquam  exemplar  omnium  vir- 
tutum  intueatur. 

II.  Visum  est  episcopis ,  gravissimum  hoc  munus 
excolendi  ac  fovendi  inter  alumnos  pietatem  in  Deum 
caeterasque  virtutes;  quae  clericos  maxime  decent;  so- 
dalibus  Sulpitianis  demandare. 

III.  Itaque  horum  erit  instituere  atque  erudire 
alumnos  ad  disciplinam  sanctissimam,  legibusque  quibus 
regi  solet  domus  servandis  diligenter  incumbere.  Eo- 
rum  animos  religione  ac  pietate  imbutos  ad  majora 
semper  et  altiora  ducere  satagant.  Eos  etiam  in  stu- 
diis  eligendis  et  prosequendis  consiliis  et  hortatibus 
suis  juvent.  Praesideant  quotidianis  exercitationibus; 
quibus  alumni  meditando  et  orando  Deum  sibi  deme- 
reri  student.  Curabunt  quoque  ut  alumni  potioris  vitae 
studio  quotannis  per  statos  dies  ;  et  sub  magistro  pie- 
tatis;  religiosis  exercitationibus  dent  operam. 

IV.  Quicumque  ex  illis  praepositus  est;  praeses 
collegii  habebitur;  locumque  in  senatu  habebit.  Sin- 
gulis  mensibus  de  collegii  conditione  ac  statu  ad  se- 
natum  referet. 

CAPUT  VI. 

De  festo   tutelari, 

Doctores  patronum  sibi  adsciscant  Paulum  apo- 
stolum.     Quum  vero  dies  III.    kal.   jul.    in  ferias  aesti- 

vas  quotannis  incidat,  sacrum  solemne  anniversarium 
celebretur  die  festo  Pauli  apostoli  designati;  VIII.  kal. 
februarii. 

CAPUT  VII. 

De  constitutionibus  perpetuo  observandis . 

I.  Episcoporum  coetus;  proponente  senatu  et  re- 
ctore;  leges  condere  potest;  quae  ab  hisce  constitutio- 
nibus  haud  discordent;  sed  ad  eas  accuratius  servan- 
das  et  ad  meliorem   lycei  administrationem  utiles  sint. 

II.  Nemini  in  hisce  constitutionibus  quidpiam  im- 
mutare  aut  tollere  fas  esto;  inconsulto  Romano  Pon- 
tifice. 


De  disciplina  oenipontanae  scholae  theologicae. 

Numero  finali  (185)  tandem  universa  tractatio  „de 
clericorum  educatione"  absolvitur  synodica  illa  trium 
scholarum  europaearum  commendatione  ;  quam  audi- 
tores  nostri  jam  in  priori  commentarii  parte  perlectam 
(p.  137)  hoc  loco  haud  inviti  relegendo  iterabunt.  Est 
autem  ejusmodi:  „Curent  autem  episcopi;  ut  ad  colle- 
gium  americanum  Romae  vel  Lovanii  existens;  vel 
etiam  Oenipontem;  alumnos  suos  mittant,  qui  prae  cae- 
teris  spem  majoris  profectus  prae  se  ferant.  Quae 
commendatio  non  minus  etiam  pro  futuro  tempore 
valet,  quando  seminarium  principale  jam  fuerit  insti- 
tutum ;  quum  hoc  pro  iis;  qui  studia  sua  theologica 
jam  absolverint;  sit  destinatum". 

Publicam;  quae  Oeniponte  viget;  studiorum  ratio- 
nem  et  exteriorem;  qua  ibidem  vivitur;  consuetudinem 
literis  sumus  in  priori  parte  persecuti  pp.  136 — 154. 
Restat  nunc;  ut  interiorem  „vitae  et  honestatis  cleri- 
calis"  disciplinam  videamus;  ad  quam  juvenes  in  hac 
schola  conformantur;  prolatis  nimirum  ex  domestico; 
quem  indicavimus  (p.  147),  codice  ,7Consuetudines  con 

victus  s.  Nicolai"  praecipuis  vitae  praeceptis,  quae  ut 
plures  episcopi  americani  jam  pridem  laude  et  appro- 
batione  sunt  dignati,  ita  in  praesentia  attentus  lector; 
qui  ea  cum  legibus  baltimorensibus  curiosius  contule- 
rit;  his  conjuncta  ac  consentientia  reperiet.  Ea  licet 
plus  semel  sint  typis  exscripta  et  apud  theologos  ditio- 
num  foederatarum  quoque  pervulgata;  hoc  loco  tamen 
et  ad  absolutionem  commentarii  nostri  et  ad  volunta- 
tem  eorum,  qui  cupiunt  commodius  europaea  ameri- 
nis  comparare,   denuo  exhibenda  censemus. 

CONSUETUDINES 

(ENIPONTANI  CONVICTUS  THEOLOGORUM  AD  S.  NIOOLAL 

§•  1. 
De  alumnis  in  convictum  admittendis. 

Quemadmodum  seminaria  generatim  erecta  sunt, 
ut  in  iis  boni  strenuique  operarii  in  vinea  Domini  in- 
stituantur,  qui  in  omnibus  se  exhibeant  sicut  ministros 
Christi  fideles  et  dispensatores  mysteriorum  Dei,  ita 
et  adolescentes;  qui  in  domum  hanc  nostram  admitti 
cupiunt,  id  ante  omnia  intelligere  debent;  scopum  con- 
victus  eum  non  esse;  ut  in  illo  simplices  sacerdotes, 
sibi  tantum  utiles  futuri;  evadant,  sed  vero  ut  idonei 
animarum  pastores  ex  eo  prodeant;  vitae  sanctitate  ac 
salutaris  doctrinae  laude  spectati ,  qui  sub  antistitum 
suorum  ductu  strenue  praelientur  praelia  Domini  et 
animarum  saluti  consu/ant1). 

In  domum  recipiuntur  alumni;  qui  clericali  militiae 
jam  adscripti  sunt;  vel  illi  nomen  dare  deliberatum 
habent.  Hanc  ob  causam  aut  ab  episcopis  et  sacra- 
rum  familiarum  praepositis  mittantur,  aut  saltem  bona 
eorum  venia  et  eorum  testimonio  ingrediendi  copiam 
sibi  fieri  curent. 


*)  Pius  PP.   ]X.   ad   convict.  oenipont.   d.   20.  nov.  1862. 

AfFerant  porro  testimonium  hactenus  positae  in 
literarum  studiis  industriae  et  percepti  ex  iis  fructus, 
ut  saltem  philosophicis  disciplinis  capessendis  sint 
idonei. 

Illud  praeterea  cogitandum,  admittendos  in  con- 
victum  retinendosque  in  eo  non  esse,  nisi  qui  pietatis 
literarumque  studio  sua  sponte  et  amore  Dei  vaca- 
bunt;  neque  enim,  quibus  severitate  poenarum  opus 
est  coercendis,   digni  sunt  hujus  vitae  instituto. 

Nemo  igitur  convictum  aegre  atque  invitus  ingre- 
diatur;  sed  ii  tantum  huc  accedant,  qui  libentes  ac 
hilares  jugum  Domini  portant  ab  adolescentia  sua7  et 
quorum  indoles  et  voluntas  probe  perspecta  sftem  affe- 
rat,  eos  ecctesiasticis  ministeriis  magno  cum  fructu  fter- 
fietuo  inservituros1) ;  melius  est  enim  domini  sacerdotium 
ftaucos  habere  ministros ,  qui  possint  digne  opus  Dei 
exercere,  quam  multos  inutiles^). 

§•  2. 
De  ingressu  in  convictum. 

Qui  in  convictum  sunt  recipiendi,  sub  finem  septem- 
bris  huc  adesse  properent,  ut  adeo  nec  ante  30.  septem- 
bris  nec  post  4.  octobris  conveniant,  nisi  impedimenti 
excusatio  supervenerit  cum  moderatoribus  communi- 
cata  ab  iisque  approbata.  Die  enim  5.  octobris  prae- 
lectionibus  in  caesareo-regia  universitate,  penes  quam 
alumni  praelectiones  excipiunt;  initium  datur.  Con- 
venit  autem  omnino ;  ut  ante  praelectionum  initium 
facultatis  theologicae  decano  et  professoribus  nomina 
daturi  se  sistant,  ac  de  rebus  necessariis  sibi  provi- 
deant,  ne  in  iisdem  procurandis  postea  distrahantur. 

Alumni  ea  lege  recipiuntur,  ut  saltem  decem  men- 
sium  spatio,  inde  nimirum  ab  initio  octobris  usque  ad 
finem   julii,    quo  tempore  scholae    habentur,    in    domo 


x)  Concil.  trident.  sess.  23.  c.    18.   de  reformat, 
2)  C.   Tales  4  dist.   23. 

commorentur,  nisi  quis  noxae  gravioris  reus  e  domo 
protinus  sit  dimittendus,  vel  ob  causam  gravem  super- 
venientem,  in  qua  nulla  insit  culpa ,  discedere   debeat. 

Convictum  theologorum  ingressus,  mundanae  vitae 
illecebras  oblitus;  frequenter  et  coram  Deo  dicito  tibi 
cum  D.  Bernardo:  Bemarde,  ad  quid  venisti?  Scilicet, 
ut  in  sacro  hoc  secessu  assiduis  studiis  et  laboribus 
spiritum  sacerdotii  apostolici  tibi  proprium  facias;  atque 
hinc  tandem  a  virtute  scientiaque  bene  paratus  exeas 
idoneus  et  fidelis  Dei  minister  ad  animarum  salutem, 
ad  ecclesiae  utilitatem,  ad  praepositorum  solatium. 

Propositum  sibi  habeant  alumni;  domus  modera- 
toribus  legibusque  integre  morem  gerere;  tum  quae 
ad  doctrinarum  studia,  tum  quae  ad  vitae  rationem 
spectant. 

Illud  generatim  cuique  sit  alta  mente  repositum; 
quidquid  praecipitur,  id  demum  in  ecclesiae  utilitatem 
propriaeque  animae  salutem  cedere  ;  eo  quippe  omnes 
leges  convictus  spectant;  ut  destinati  sacerdotio  et 
actuosae  vitae  adolescentes  quotidie  magis  omnium  vir- 
tutum  ornatu  fuigeant1) :  illa  gravitate;  modestia;  pru- 
dentia;  lenitate;  zelo;  caritate  caeterisque  tum  clericalis 
tum  socialis  vitae  virtutibus  exornentur;  quibus  sese 
omnibus  commendent;  prosint  omnibus;  rem  christianam 
fructuosius  apud  omnes  promoveant. 

Quamobrem  unusquisque  sibi  persuadeat;  profe- 
ctum  suum  tam  in  virtutibus;  quam  in  literis  maxime 
pendere  ab  exacta  consuetudinum;  statutorum  atque 
ordinis  diurni  et  domestici  observatione. 

Magno  studio  observanda  sunt  in  convictu  ea; 
quibus  mutua  foveatur  benevolentia  et  caritas  fraterna; 
qua  inter  se  consociati  quietam  omnes  et  jucundam 
vitam  agant.  Omnes  ergo  sive  nobiles  sint;  sive  sa- 
cerdotes;  sive  dignitatibus  aliis  insigniti;  aut  etiam 
praedivites;    communem    cum    caeteris    vitae    rationem 


l)    Pius  PP.  IX.  ad  convict.  oenipont.  d.  20.  nov.   1862. 
Nilles,  Conc.  Baltimor.     U.  1£ 

sequuntur1);  iisdem  legibus  vivunt  seque  ad  convictus 
institutum  accommodant,  neque  quidquam  peculiare 
sibi  in  moribus,  mensa  aut  alia  quacunque  re  usurpant2). 

Gustent  omnes,  quam  bonum  et  jucundum  sit; 
habitare  fratres  in  una  et  sociali  vita,  ubi  alter  alterius 
verbo  et  exemplo  ad  perfectiora  trahitur7  alterius  fer- 
vore  excitatur,  alterius  humilitate  docetur,  istius  pa- 
tientia,  illius  obedientia  movetur,  ubi  singuli  portant 
et  portantur;  ac  quotidie  multa  audiunt  et  vident, 
unde  docentur. 

Alterius  dicta  vel  facta  ne  quisquam  curiose  in- 
vestiget,  quum  id  animum  a  studiis  et  a  pietate  avocet 
et  multas  in  seminariis  plerumque  perturbationes  ex- 
citet. 

Quas  in  aliis,  etiam  juntoribus^),  virtutes  cernunt, 
eas  in  seipsis  exprimere  certatim  contendant.  Quod 
si  quid  minus  laudabile  in  quoquam  forte  perspexerint, 
vitent,  aliorumque  defectibus  compatientes  nihil  in  de- 
teriorem,  sed  omnia  quantum  iieri  potest;  in  bonam 
partem  accipiant4). 

Alter  alteri  honorem  exhibeat,  praecipue  sacerdo- 
tibus  ii;  qui  sacerdotes  nondum  sunt.  Externis  etiam; 
maxime  sacerdotibus  vel  religiosis,  quibus  obviam  fiunt, 
omnem  honorem,  ut  par  est,  deferant;  seque  coram 
omnibus,  ubicunque  fuerint;  modeste  gerant. 

Quemadmodum  venientes  professores  in  scholis 
reverenter  excipiunt  et  abeuntes  honore  prosequuntur, 
ita  in  rebus  atque  actionibus  omnibus  sic  se  gerunt, 
maxime  ante  et  post  praelectiones ,  ut  facile  quivis 
externorum  auditorum  intelligat;  convictores  non  minus 
virtutum  vitaeque  integ"ritatis  esse  quam  literarum  do- 
ctrinaeque  studiosos. 


J)  C.  Quisquis  eorum    t   dist.  41. 

2)  Dict.   Grat.  dist.  41    in  fin. 

3)  CC.  De  Constantinopolitana  4  dist.  22.,  et  Si  habes    1  C.  24.   q.  3. 

4)  C,   Quisquis    1   dist.   41. 

Silentium,  quod  ad  pacem  pietatemque  fovendam; 
ad  nutrienda  studia;  et  animi  perturbationes  sedandas 
maxime  conducit,  sancte  omnes  ita  servent,  ut  extra 
tempora  recreationis  non  loquantur  nisi  de  rebus  ne- 
cessariis,  atque  in  hoc  casu  obiter  et  perpaucis,  prae- 
sertim  in  cubiculis,  in  atriis  domus,  in  triclinio,  in 
schola,  in  aula  recreationis  ante  et  post  exercitia  com- 
munia. 

Ne  defervescat  ardor  ille  sacer;  quem  in  sacris 
meditationibus,  praesertim  ss.  exercitiorum  tempore, 
conceperunt;  neve  a  studiis  abstrahantur,  alumni  praeter 
dies  statutos  domo  non  egrediuntur  nisi  ob  gravem 
aliquam  causam  a  P.  regente  probatam. 

Quum  nihil  studio,  quieti ;  silentio  ac  disciplinae 
nocentius  sit;  quam  externos  in  domum  introducere 
eosque  intra  cubicula  excipere,  illorum,  qui  salutatum 
veniunt,  nemo  admittitur  ad  cubiculum  aliquod  con- 
victus;  sed  si  is  P.  regenti  probe  cognitus  sit;  cum 
ejus  venia  in  collocutorium  prope  januam  collegii  situm 
adducendus  est. 

Nullus  alterius  officium  occupet;  munera  tamen, 
quae  sibi  obvenerint;  unusquisque  diligenter  obeat;  et 
officium  aliquod  domi  gerentibus  omnes  cum  caritate 
et  humilitate  pareant  in  iis  rebus;  quae  ad  officium 
spectant. 

In  superioribus  Christum  Dominum  intueantur;  qui 
illos  suo  loco  posuit,  ut  omni  caritate  venerationeque 
novella  sacerdotii  germina  foveant  iisque  omni  pietatis 
et  scientiae  decore  exornandis  sedulo  incumbant.  Qua- 
propter  alumni  superiores  suos  docilitate ,  obsequio  ac 
filiali  pietate  prosequantur1),  iisque  sincero  et  fidenti 
animo  aperiant;  quidquid  ipsos  intrinsecus  vel  extrin- 
secus  affligit. 

A  superioribus  si  quid  praeter  voluntatem  impo- 
nitur    aut  negatur;    id    existiment    ad    utilitatem    suam 


*)  Pius  PP.   IX.  ad  convict.  oenipont.   d.  4.  maji   1867. 

referri;    pro    certo  habentes,    superiores    ad  id    multis 
duci  causis;  quae  adolescentes  plerumque  lateant. 

§•  3. 
De  pietate. 

Quum  tota  hominis  excellentia  atque  dignitas  in 
exequenda  Dei  et  Domini  nostri  voluntate  et  in  ser- 
vandis  divinis  legibus  consistat,  atque  etiam  praestan- 
tissima  doctrina  probitate  destituta  nihil  ad  hominem 
perficiendum  et  absolvendum  valeat;  neque  sacerdotem 
muneri  sacro  rite  gerendo  idoneum  reddat;  hanc  ob 
rem  in  excolendis  animis  longe  primas  partes  pietati 
deferendas  ducant. 

Quare  perversorum  quorundam  contemnant  opi- 
nionem1);  per  praescripta  pietatis  exercitia  tempus  in- 
utiliter  studiis  subtrahi,  memores  effati :  Nisi  Dominus 
aedificaverit  domum ,  in  vanum  taboraverunt,  qui  aedifi- 
cant  eam.  Unde  statim  ab  initio  ingressus  in  con- 
victum  pietatis  et  ecclesiasticae  vitae  fundamenta  ja- 
ciant;  vocationemque,  quam  Deus  illis  impertiri  digna- 
tus  est;  etiam  atque  etiam  considerent,  nec  unquam 
fervore  studiorum  intepescat  solidarum  virtutum  atque 
ecclesiasticae  vocationis  amor ;  idque  sibi  quotidie  pro- 
ponant;  ut  omnino  velint  in  bonos  altaris  ministros 
evadere  ad  animarum;  ut  dictum  est;  salutem;  ad  ec- 
clesiae  utilitatem  et  praepositorum  solatium. 

Mane  excitati  et  vespere,  dum  eunt  cubitum;  ne 
colloquantur;  sed  piis  precibus  Deo  se  commendare 
consuescant. 

Singulis  diebus,  statim  post  preces  matutinas  (in 
sacello  domestico  peragendas)  dimidiae  horae  spatio 
meditationi  rerum  divinarum  vacant;  ante  prandium 
quartam  horae  partem  piae  lectioni  impendunt,  ac 
vespere;  antequam  cubitum  eant;  ad  puncta  meditationis 


J)  C,  Frustra  7   dist.  8. 

sequentis  diei  excipienda  faciendasque  ad  Deum  preces 
atque  excutiendas  animi  latebras  in   unum  conveniunt, 

Quovis  die  attenta  mente  divino  sacrificio  una 
omnes  intersunt;  sacerdotes  vero  sacrae  quotidie  rei 
operantur.  Peracto  sacro,  prius  quam  sacello  egre- 
diantur;  procumbunt  omnes  in  genua  unoque  ex  iis 
verba  praeeunte  preces  sodalitias  fundunt  pro  suis 
in  convictu  quondam  alumnis ,  nunc  in  vinea  Domini 
operariis1).  Pridie  ordinationis  unius  ex  alumnis  usi- 
tatas  litanias  D.  N.  J.  Ch.;  sacerdotis  et  victimae;  sub- 
jungunt. 

A  prandio  et  a  coena  in  sacellum  pergunt;  ss.  sa- 
cramentum  per  aliquod  temporis  spatium  adoraturi. 
Prima  cujuslibet  mensis  feria  VI,  in  visitatione  post 
prandium;  dicunt  litanias  Sanctissimi  Cordis  Jesu  cum 
usitato  actu  consecrationis :  Dulcissime  Jesu ,  fons 
amoris. 

Quamvis  ex  lege  non  teneantur  nisi  singulis  men- 
sibus  sacra  confessione  animum  purgare,  frequentiorem 
tamen  usum  sibi  commendatum  habent;  quum  singulis 
fere  septimanis  et  majorum  totius  anni  festivitatum 
diebus  conscientiam  suam  confessione  sacramentali  ex- 
piare  et  ad  sacram  communionem,  juxta  confessoris 
judicium2),  accedere  soleant.  Quibus  divini  officii  pen- 
sum  persolvendum  est,  id  convenienti  tempore  studiose 
pariter  et  devote3)  exsolvant. 

Festis  et  dominicis  diebus  in  communi  celebrant 
vesperas  in  ecclesia  universitatis ;  Deo  per  omnia  non 
minus  cordis  devotione,  quam  vocis  jubilatione  cantando^). 
Ritus  ac  sacras  caeremonias  in  ecclesia  parochiali 
urbis  peragunt. 

Recolentes  ex  actis  authenticis;  beatae  Margaritae 
Mariae  Alacoque    a  Christo  Domino    fuisse   revelatum, 


l)  Breve  Pii  PP.  IX.  d.  d.  24.  jul.    1866. 
8)  Conc.  trident.  sess.   23.  c.   18.  de  reform. 

3)  C.  Dolentes  9.   X.   de  celebrat.  miss.   (III.,  41). 

4)  C.  Cantantes   I   dist,  92. 

fore;  ut  ,,quicunque  eorum,  -qui  animabus  curandis  ope- 
ram  navant,  tenera  erga  divinissimum  Cor  Jesu  fuerint 
devotione  inftammati ,  arte  polleant ,  animos  vel  durissi- 
mos  emoliendi ,  miroque  cum  fructu  in  vinea  ejus  labo- 
rentu,  alumni  —  inita  arctiori  inter  se  societate  sub 
titulo  Sacratissimi  Cordis  Jesu  —  novo  hoc  caritatis 
foedere  dulciter  sociati  pro  mensura  gratiae  divinae 
student,  ut  et  seipsos  participes  reddant  infinitarum 
SS.  Cordis  divitiarum,  et  suos  quondam  in  convictu 
socios ,  nunc  autem  per  varias  provincias  in  vinea  Do- 
mini  operarios  precibus  ad  SS.  Cor  jfesu  fusis  juvent 
et  ipsius  SS.  Cordis  cultum  promoveant1).  Cui  ipsi  fini 
consequendo  etiam  folium  inservit,  quod  ex  epistolis 
antiquorum  alumnorum  maxime  sumptum  atque  usui 
privato  convictus,  debita  cautione  adhibita,  typis  ex- 
scriptum  quoquo  versus  ad  socios  mittitur2):  qua  re 
viam  virtutis  sponte  jam  currentibus  jugiter  nova  cal- 
caria  adduntur. 

Singulari  quoque  honore  purissimam  Dei  matrem 
prosequuntur  et  ss.  angelorum  et  patronorum  opem 
crebro  exposcunt,  maxime  s,  Michaelis  archangeli. 
Huic  coelestis  miiitiae  principi  peculiariter  sunt  com- 
mendati  ejusque  patrocinio  incensiori  semper  caritate 
romanae  Petri  cathedrae  unitatis  centro  filiali  prorsus 
affectu  adhaerent^).  Propria  sodalitate  in  convictu 
erecta  in  confraternitate  s.  Michaelis,  ad  auxilia  Summo 
Pontifici  submittenda  instituta,  inde  a  primis  ejus  ini- 
tiis  magnam  partem  volentes  libentesque  habent. 

Rosarii  recitatio  quotidiana  etsi,  attentis  adjunctis, 
praescribenda  non  videatur,  omnibus  tamen  valde  com- 
mendatur,  ut  illud,  si  vacant;  recitent. 


^)  Pius  PP.  IX.  lit.   d.  d.   ii.  jul.   1867. 

2)  Correspondenz  des  Priestervereines  unter  dem  Schutze  des  gott- 
lichen  Herzens  Jesu,  bestehend  aus  Alumnen  des  theologischen  Con- 
victes  in  Innsbruck    (Als  Manuscript  gedruckt). 

3)  Pius  PP.  IX.  lit.  d.  d.    18.  april.   1868. 

Caeterum  quotidiana  exercitia  sic  sunt  moderate 
praescripta;  ut  fieri  possint  accuratius ;  tum  etiam  ut 
uniuscujusque  arbitrio  quiddam  adjungendum  relinque- 
retur;  quo  sane  nihil  efficacius  esse  cognoscitur  ad 
fervorem  juventutis  hoc  vitae  genus  profitentis  exci- 
tandum.  In  devotionibus  privcitis  igitur  justam  pro 
suo  statu  mensuram  observent,  nec  decurtantes  eas 
aut  imminuentes,  nec  nimis  cum  studiorum  detrimento 
protrahentes  aut  multiplicantes. 

In  rebus  conscientiae  patrem  suum  spiritualem 
consulere  ne  negligant,  ejusque  consiliis  tamquam  Dei 
ipsius  nutui  acquiescant. 

Dum  in  ecclesiam  vel  sacellum  procedunt;  et  loci 
sanctitatem  et  conveniendi  causam  attente  cogitent, 
debitamque  pietatem,  modestiam  ac  silentium  servent. 

Quum  simulacra  Sanctorum  in  deambulacris  posita 
transeunt;  preces  jaculatorias  pro  ipsis  a  Summo  Pon- 
tifice  peculiaribus  indulgentiis  ditatas  recitare  ne  ob- 
liviscantur. 

Quum  e  cubiculo  egrediuntur  vel  illuc  redeunt; 
aqua  benedicta  se  aspergendi  morem  sequuntur. 

Quo  plenius  spiritu  sacerdotali  imbuantur,  quot- 
annis  sacris  s.  Ignatii  commentationibus  exercentur. 
Et  licet  superiores  non  indiscriminatim  omnes  obligas- 
sent;  ut  sacris  exercitiis  spiritualibus  per  totos  octo 
dies  vacarent;  diuturno  more  tamen;  consensu  utentium 
approbato  ac  legem  imitante1),  factum  est,  ut  nemo  jam 
reperiatur,  qui  in  ascetica  hac  disciplina  per  octo  dies 
solidos  in  spiritualem  suum  profectum  non  invigilaret; 
et  hujus  tam  utilis  armorum  spiritualium  generis  usum; 
longiori  exercitatione  adhibita;  consequi  non  con- 
tenderet. 

Ad  sacros  ordines  promovendi  per  dies  in  eccle- 
siasticis  canonibus  statutos  spiritualia  exercitia  exacte 


x)  C.  Dmturni  6  dist.   12. 

et  ferventer  instituunt  *).  Caeterum  diu  multumque 
probati  existant  necesse  est ,  qui  ad  dignitatem  sacer- 
dotii;  angelicis  spiritibus  denegatam;  promoveri  cu- 
piunt;  ut  constet  de  cujusque  praestantia  virtutis  atque 
doctrinae;  quod  facilius  obtineri  poterit;  si  primo 
alterove  anno  tonsuram  clericalem  accipiant  atque  ita 
justo  intervallo  ab  ordinibus  minoribus  ad  majores 
ascendentes  quantum  sit  sacerdotalis  vitae  dignitas, 
accuratius  ipso  usu  edoceantur. 

§•  4. 
De  literarum  studiis. 

Sacrarum  literarum  testimonio2)  labia  sacerdotis 
scientiam  custodiant  oportet;  ut  mortales  ex  ejus  ore 
salutis  legem  accipiant.  Quapropter  alumni;  licet  id 
praecipue  statutum  habere  debeant;  ut  primum  pietate 
ac  moribus  ecclesiasticis  animum  imbuant,  altero  loco 
tamen;  negotiis  aliis  quibuscunque  posthabitis,  hoc  unum 
agendum  putent;  ut  in  praescripta  literarum  studia 
summo  nisu  atque  animi  ardore  et  constanter  incum- 
bant.  In  omnibus  studiis  exercitiisque  literariis  intentio 
sit  purissima;  nihilque  aliud  spectent;  quam  ut  apti 
evadant  operarii  in  vinea  Domini;  quorum  doctrina 
vitaque  exemplari  homines  Deum  cognoscant;  ament 
eique  fideliter  serviant. 

Persuadeant  sibi  orationem  aptissimum  esse  me- 
dium  ad  scientiam  acquirendam.  Quare  ss.  doctoris 
angelici;  Bonaventurae ,  Aloysii  aliorumque  vestigia 
legentes  nonnisi  praemissa  flexis  genibus  brevi  ora- 
tione  studia  inchoant  eaque  Deo  crebro  offerunt.  In- 
vocavi  et  venit  in  me  spiritus  sapientiaez). 

Sciant  praeterea  mortificationem  quoque  ad  scien- 
tiam    multum    valere ;    haec    autem   abnegatio    maxime 


:)  Alexand.  PP.  VIT.  d.  7.  aug.  1662;  Innocert.  PP.  IX.  d. 
9.  oct.  1682;  Clemens  PP.  XI.  d.  I.  febr.  17 10.  Cfr.  Magn.  Bullar. 
Rom.  ed.   Luxemb.  tom.   VIII,  p.  422, 

2)  Mal.  II,  7.  3)   Sap.  VII. 

eluceat  i°  in  vincendo  taedio  studii  tempore  occur- 
rente  ac  desiderio  studendi  tempore  prohibito ;  20  in 
vincenda  repugnantia  sese  humiliandi  ad  interrogan- 
dum  professores  aut  condiscipulos,  30  in  calcanda  va- 
nitate,  ut  non  excedantur  limites  modestiae  in  osten- 
denda  eruditione  etc.   etc. 

Impedimenta  quaecunque  studiorum  omni  cura  ac 
diligentia  removeant,  ut  sunt  visitationes  externorum, 
quae  sine  ulla  aut  honestatis  aut  utilitatis  ratione  fiunt 
aut  acceptantur,  nimium  epistolarum  commercium  :  quod 
malum,  ut  evitetur,  literae  ab  alumnis  foris  mittendae 
obsignatae  deferuntur  ad  P.  regentem. 

Iis  disciplinis  singuli  operam  dabunt,  quas  ipsorum 
profectui  praesides  convenire  judicabunt,  praescriptum 
etiam  ordinem  atque  modum  tenent. 

Disciplinarum  genera,  quibus  perdiscendis  operam 
navant,  sunt:  a)  philosophia,  b)  theologia  dogmatica, 
c)  theologia  practica,  complectens  eam,  quae  dicitur 
moralis  et  pastoralis,  d)  sacrarum  scripturarum  cognitio 
(introductio  in  ss.  literas,  hermeneutica,  exegesis),  e)  jus 
canonicum,  f)  historia  ecclesiastica,  g)  linguae  hebraica7 
arabica,  syriaca  et  chaldaica,  h)  eloquentia  sacra, 
i)  catechetica. 

Quatuor  annos  theolog"icis  disciplinis  condiscendis 
tribuunt.  Praeter  literas  sacras  ecclesiae  quoque  ritus, 
cantum  gregorianum,  et  computum  ecclesiasticum  ex 
lege  tridentina 2)  sub  constitutis  magistris  ediscunt; 
dantque  operam;  ut  caeremoniarum  aliarumque  rerum, 
quae  ad  celebranda  festa  spectant ;  tum  originem  et 
causas,  tum  praecipuas  significationes  cognoscant. 

Nemo  a  scholis,  repetitionibus  aut  disputationibus, 
etiam  domesticis  absit  constituto  tempore.  Sed  serio 
animum  adjiciant  ad  audiendas  et  recolendas  praele- 
ctiones    caeterasque  obeundas  exercitationes  literarias. 


*)  Sess.   23,   c. 

Per  domum;  praesertim  studiorum  tempore,  ne 
vagentur;  nullus  cum  alio  uspiam  colloquatur;  nisi 
quid  breve  necessitas  aut  humanitas  postularet. 

Ultra  duas  horas  nemo  aut  legendo  aut  scribendo 
in  laborem  incumbat,  quin  studium  aliquantulo  tem- 
poris  intervallo  intermittat :  otium  tamen ,  malorum 
omnium  origo;  in  hac  domo  locum  ne  habeat. 

Antiquae  memores  sententiae :  Timeo  unius  libri 
lectorem  abstineant  a  multorum  librorum  curiosa  et 
vana  devoratione,  quae  scientiam  solidam  magis  impe- 
dire  solet  quam  promovere. 

Ad  majorem  doctrinarum  intelligentiam  comparan- 
dam  aditus  ad  professores  certa  hora  quotidie  patet, 
qua  dubia  proponi  ac  difliciliores  quaestiones  apertius 
explicari  pOssunt.  Adminiculo  quoque  est  bibliotheca 
domus;  qua  illis;  uti  concessum  est;  libros  tamen  scho- 
lasticis  usibus  necessarios  suis  sumptibus  comparabunt. 

Caveant;  ne  in  prospero  studiorum  successu  animo 
extollantur  aliosque  minus  proficientes  contemnant;  et 
ne  ipsi;  quum  res  non  tam  feliciter  fluunt;  depriman- 
tur;  memores  sententiae  canonicae:  Licet  desideranda 
sit  eminens  scientia  in  pastore,  in  eo  tamen  imperfectum 
scientiae  potest  supplere  perfectio  caritatis1). 

Non  excusantur  alumni  sub  praetextu  studiorum; 
quibus  vacare  debent,  a  concionibus  habendis  in  re- 
fectorio;  nec  a  servitio  ecclesiae;  vel  a  disputationibus 
vel  repetitionibus  ;  nec  ab  exercitio  cantus  gregoriani, 
nec  demum  ab  examinibus  ex  praescripto  subeundis; 
quum    ejusmodi  exercitia  sint  eorum    instituto  propria. 

Quovis  anno  praescriptis  tentaminibus  singuli  ra- 
tionem  reddunt,  quos  in  literis  progressus  fecerint. 

Qui  studiorum  curriculo  alibi  confecto  postea  ad  ea 
in  hac  domo  recolenda  animum  converterint;  ut  am- 
pliorem  divinarum  rerum  cognitionem  assequantur;  vel 


*)  C.  Nisi  quum   io.  X.  de  renunt.  §.  pro  defectu  (I,  9). 

doctoratus  laurea  cohonestentur,  iisdem  prorsus  legibus 
vivunt. 

Non  obstante  adversa  multorum  consuetudine1) 
religiose  meminerint  praescripti  ecclesiastici,  quod 
lectionem  librorum  indici  insertorum,  nisi  quis  facul- 
tatem  antistitum  legitime  obtinuerit,  prohibet. 

§•  5. 
De  modestia. 

Memor  sit  unusquisque  vocationis  suae  altissimae 
et  sanctissimae,  eoque  nomine  saepe  Deo  gratias  agat 
coneturque  maxime  vitam,  ut  clerieum  decet,  instituere2). 

Modestiam,  quae  clericorum  peculiare  est  orna- 
mentum,  non  solum  domi,  sed  etiam  extra  domesticos 
parietes  diligenter  servent,  ut  etiam  quae  clericis  propter 
populum  necessaria  est  fama  diiigenter  custodiatur :  ftro- 
vide?ido  bona  non  solum  coram  Deo ,  sed  etiam  coram 
kominibus3). 

In  incessu  sive  domi  sive  foris  gravitatem  et  mo- 
destiam  prae  se  ferant;  ne  cursitent  vel  contentius 
ambulent,  et  si  quando  eos  properare  oporteat,  id 
modeste  et  moderate  faciant,  ut  ubique  gravitate  iti- 
neris  mentis  maturitatem  ostendantA). 

Brachia  ne  indecore  jactent,  oculos  ne  curiose  huc 
illuc  circumferant ;  in  via  ne  alicujus  rei  inspiciendae 
causa  consistant;  ne  altiori  voce  colloquantur ;  verba, 
vultus,  oculi,  motus  denique  omnes  decorum  teneant, 
redoleant  pietatem  atque  disciplinam,  maxime  si  cum 
mulieribus  loqui  debeant^). 

Nemo  in  fenestris  moretur  aut  insideat,  unde  pos- 
sit  externas  domos  inspectare,  aut  ipse  conspici  ab 
externis;  et  si  plures  in  eodem  cubiculo  simul  versari 


1)  C.  Consuetudo  8   dist.   8. 

2)  CC.  Clericns   5.     C.    12.  q.    1 ;  Cui  portio  6  eod. 
s)  Can.  Nolo   10.  C.    12. 

4)  Dict,   Grat.   dist.  41   in  fin. 

5)  Can.  In  omnibus  26    dist.  81. 

contingat,  strenue  cavendum  est,  ne  quisquam  aliorum 
mensam  adeat,  neve  seu  cubitum  eant,  seu  lectulo 
surgant,  remotis  velamentis  id  faciant,  quibus  lectuli 
obteguntur. 

Nemo  mane  aut  vespere  cubiculo  egrediatur,  nisi 
decenter  vestitus. 

Veste  clericali  eaque  talari  omnes  etiam  in  deam- 
bulationibus1)  utantur,  studeantque  omnino,  ut  per  de- 
centiam  habitus  extrinseci  morum  honestatem  intrinsecam 
ubique  ostendendo2)  cultui  vestium  actionis  quoque  orna- 
menta  conveniantz). 

Clerici  quamcunque  religionem  professi  in  schohs 
vel  alibi  habitum  religionis  suae  juxta  canonicas  san- 
ctiones  nunquam  dimittanfi)  tum  ad  declinandum  sa- 
lutis  propriae  detrimenium*)  tum  propter  exempli  per- 
niciem^). 

§•  6. 
De  refectione  corporis  et  recreatione. 

A.     De  refectione  corporis. 

Sicut  ubique  et  in  omnibus,  ita  maxime  in  triclinio 
decentiae,  modestiae  et  caritatis  ratio  habenda  est. 
Veteris  memores  canonis  non  plus  quam  necesse  sit, 
serviendum  esse  corpori ,  sed  solam  ejus  infirmitatem 
reficiendam ,  ut  ad  usus  exercendae  virtutis  habeatur1), 
erga  cibos  in  mensa  appositos  ipsius  appetitus  sensua- 
litatem  sibi  praedominari  ne  sinant8);  ne  cubitis  men- 
sae  incumbant;    cbchlearibus  strepitum  ne  excitent;  ut 


x)  CC.  Nullus   2.   seq.   C.   21,   q.  4. 

2)  C.  Quoniam  2.   de  vita  et  honest.  Cler.,  Concil.  trident.   sess.    14., 
6.   de  reformat. 

3)  C.   Rationis  9  dist.    100. 

4)  C.  Ut  periculosa  2  Ne  clerici  vel  mon.  in  VI. 

6)  C.  Ne  religiosi  24.   X.  De  regularibus.   (III,   31). 

6)  C.  Ut  periculosa  cit.  j.  gl. 

7)  C.  Convivia  6  dist.  44.  coll.   c.  Nihil  28  dist.   5.  de  Cons. 

8)  C.  Deliciae  2  dist.  41. 

quae  verba  sacrae  lectionis  in  omni  convivio  saccrdotali 
praecipiuntur  x);  commode  audiri  possint.  Sedis  ad 
mensam  delectum  ne  habeant,  sed  ea  contenti  sint; 
quae  ex  ordine,  quo  acceditur,  sibi  obvenerit;  et  si 
cui  aliquid  in  mensa  desit,  ille  qui  assidet;  eum;  qui 
ministrat,  moneat. 

Ad  ea,  quae  leg*untur;  vel  a  concionatore  dicun- 
tur;  diligenter  attendant  atque  ex  iisdem  aliquem 
fructum  percipere  studeant. 

E  refectorio  egredientes  eundem  omnino  ordinem 
servant;  quo  ad  mensam  sederunt;  ita  ut  qui  propiores 
portae  sunt,  prius  exeant,  caeteris;  quibus  sedes  procul 
obvenerat,  interim  exspectantibus  ac  suo  ordine  mo- 
deste  atque  in  silentio  paulatim  sequentibus. 

Inter  prandendum  et  coenandum  colloquia  non 
instituuntur;  nisi  quando  ille  qui  praesidet;  opportunum 
esse  judicaverit. 

B.     De  recreatione. 

Alumnis  certae  horae  certique  dies  assignati  sunt; 
quibus  a  studiis  cessent;  vires  reficiant;  et  liberiorem 
auram  respirando  animum  honeste  recreent.  Duas 
minimum  quotidie  habent  horas  ab  omni  cura  vacuas; 
quibus  mutua  inter  se  colloquia  laetiora  misceant  et 
amica  conversatione  se  exhilarent,  alteram  a  prandio, 
a  coena  alteram;  idque  praeter  horarum  segmenta  plu 
rima  ante  et  post  praelectiones;  quibus  colloqui  per- 
missum  est. 

Ne  tamen  recreationes  pro  tuenda  ad  majorem  Dei 
gloriam  valetudine  impedimento  fiant  internae  recol- 
lectionis,  modestiae  et  verecundiae,  ea  circumspectione 
laetitiam  attemperent,  ut  nemo  prudens  offendi  queat. 

Quum  alumnos  convictus  nostri  pro  clericalis  vitae 
ratione  ac  vocationis  suae  conditione  in  civili  societate 


x)  CC.   Convivia    cit.    Pro    reverentia    II    eod.    et    In    omnibus    34 
dist.   5.  de  cons. 


238  Tit.  V.     De  clericorum  educatione  et  instructione. 

versari  contingat;  ac  proinde  ad  ecclesiasticas  juxta 
socialesque  virtutes  amice  conspirantes  informatos  esse 
necesse  sit,  imprimis  ad  urbanitatem  mutuaque  officia 
in  recreatione  sint  compositi;  deinde  etiam  studeant, 
prout  aetas  atque  indoles  cujusque  fert;  ingenium  mo- 
resque  hominum  simul  habere  perspectos  aliarumque 
rerum  cognitionem  atque  usum  assequi  sive  ex  ipsa 
quotidiana  hac  inter  se  consuetudine;  sive  ex  selectis 
quibusdam  ephemeridibus  catholicis,  quae  tamen  abs- 
que  facultate  P.  regentis  introduci  in  domum,  vel  aliis 
legenda  tradi  non  possunt. 

Tempore  recreationis  nemo  a  loco  recreationis 
communi  absque  facultate  recedat. 

Omnes  intelligant,  quemadmodum  non  prius  lo- 
quendum  sit;  nisi  ubi  in  recreationis  locum  advenerint; 
ita  etiam  dato  signo  ad  iinem  recreationis  esse  conti- 
cendum. 

Materia  colloquiorum  sit  honesta  ingenuoque  ho- 
mine  digna;  et  ad  animum  relaxandum  accommodata. 
De  rebus  ad  literas  pertinentibus  loqui  vel  disputare 
utiliter  possunt,  non  tamen  ita  agant ,  ut  recreatio  in 
studium  conversa  videatur. 

Nemo  proin  cum  alio  contendat;  sed  si  qua  in  re 
diversa  nobis  sit  sententia;  eaque  videatur  manife- 
standa;  rationes  modeste  et  cum  caritate  afferantur  eo 
consilio;  ut  suus  veritati  sit  locus;  non  ut  in  ea  re 
videamur  superiores;  aut  ut  aemulus  in  disputatione 
confundatur. 

Mores  triviales  et  loquendi  rusticitatem  devitent; 
nomine  baptismali  alios  non  vocent;  sed  proprio 
nomine;  cui  semper  religiose  praenominationis  insigne 
(Dominus ,  Pater  vel  Frater)  apponant;  atque  in  omni 
conversatione  urbanitatis  legibus  sese  conforment.  Quo- 
cunque  idiomate  loquantur,  semper  operam  dent;  ut 
emendate  et  sine  vitio  loqui  discant.  Adhibeatur  etiam 
diligentia;    ut    corruptae    pronuntiandi    consuetudines, 

quas  a  patria  secum  extulerunt,  penitus  tollantur,  non 
in  lectione  solum;  sed   etiam  in  familiaribus  colloquiis. 

In  recreatione  non  sint  solitarii,  aut  ludis  plus 
aequo  intenti. 

Nemo  alium  carpat  aut  quovis  modo  laedat.  Quodsi 
tamen  ex  fragilitate  humana  unus  alium  laeserit,  cito 
in  gratiam  redeant;  et  qui  illatae  injuriae  reus  fuerit; 
laesae  parti  humiliter  deprecando  satisfaciat. 

Ubi  duo;  tres  vel  plures  fuerint  simul;  caveant, 
ne  defectus  absentium  suggillent  aut  de  aliqua  persona 
sinistre  loquantur. 

In  motu  corporis  inque  omnibus  actionibus  et  verbis 
memores  sint  regulae  canonicae :  i?icompositio  corporis 
inaequalitatem  indicat  mentis1);  elationem  maxime  et 
superbiam  fugiant,  quum  ea  homines  Deo  inimicos 
et  caeteris  odiosos  reddat. 

Quum  mens  literarum  studiis  jam  fatigata  magis 
cessatione  et  quiete  recreari  quam  novo  meditationis 
labore  gravari  debeat,  nonnisi  moderate  ludo  scaccho- 
rum  seu  latrunculorum  vel  alio  consimili  utuntur.  Ab 
aleis,  chartis  et  quovis  alio  vetito  aut  indecoro  ludo 
penitus  abstinent.  Quum  non  spe  lucri,  sed  animi 
dumtaxat  recreandi  causa  clericum  ludere  deceat; 
alumni  nunquam  pecuniam  ludendo  exponunt. 

Privatas  amicitias  nimiamque  inter  se  familiarita- 
tem;  ex  quibus  offensiones  ac  damna  existere  solent 
in  collegiis,  vitent;  et  ut  ea,  quae  clericos  decet,  gra- 
vitas  et  modestia  servetur,  nemo  alium,  etiam  joco, 
tangat. 

Conventicula  ne  agant,  sed  sine  ullo  discrimine 
cum  omnibus  versentur. 

Quoniam  alumni  convictus  ex  variis  et  maxime  dis- 
sitis  terrae  partibus  undique  Oenipontem  confluxerunt, 
ac  plerique  eorum  cum  gentibus  ingenio;  moribus;  reli- 
gione  inter  se  discrepantibus  aliquando  sunt  versaturi; 


x)   Dict.  Grat.  dist,   41.  in  fin. 

summopere  sibi  omnes  caveant  ab  illo  affectu,  quo 
aliae  de  aliis  nationibus  sinistre  sentire  aut  loqui  so- 
lent;  quin  potius  et  bene  sentiant  et  peculiari  affectu 
diversas  a  sua  natione  prosequantur  in  Domino ;  ac 
proinde  nemo  bella  contentionesve  inter  christianos 
principes  ita  in  colloquium  inducat,  ut  exinde  laedi 
fraterna  caritas  possit. 

Singulis  hebdomadibus  saltem  bis  certas  horas 
dant  ambulationi  feriis  III.  et  V. }  ac  hiberno  quidem 
tempore  ab  hora  i1/^  usque  ad  horam  4.;  aestate  vero 
ab   hora  4.  usque  ad  horam  6a/2 . 

Antequam  pedem  tecto  efferunt  deambulaturi  et 
postquam  redierunt,  augustissimum  eucharistiae  sacra- 
mentum  in  sacello  domestico  per  aliquot  minuta  adorant. 

Cum  assignatis  sibi  sociis  exeant,  et  ab  iis  nun- 
quam  sese  disjungentes   domum  revertantur. 

E  longiore  deambulatione  redeuntes  P.  regenti  se 
sistunt,  quum  primum  domum  redierint.  Quum  in  eo 
posita  sit  magna  pars  vigilantiae  ac  directionis  supe- 
rioris,  ut  extra  tempus  deambulationis  nonnisi  ob  cer- 
tam  et  rationabilem  causam  et  cum  certo  comite1)  domo 
egredi  permittatur,  petens  exeundi  facultatem  eidem 
significet  terminum  profectionis  ejusque  causam  aperiat. 

Quoniam  clerici  e  sacrorum  canonum  praescripto 
tabernas  evitare  debent,  nisi  forte  causa  necessitatis  in 
itinere  constituti?) ,  in  deambulationibus  nunquam  ad- 
eunt  domos  aut  hortos,  ubi  vinum,  cerevisiam  vel  alios 
liquores  propinales  emendi  et  compotandi  potestas  est. 

§•  7. 

De  disciplina  domestica. 

Quaecunque  de  disciplina  domestica  sibi  praeci- 
piuntur,    sive     ex    consuetudinibus    convictus    sive    ex 


J)  CC.  In  oranibus  26  et  Clerici  32  dist.  81. 

2)  C.  Clerici    15.  X.    de    vit.    et    honest.    coll.    CC.  Non    oportet  2, 
Nulli  3   et  Clerici  4  dist.   45. 

scripta  lege;  omnia  eo  referri  alumni  intelligant;  ut  in 
virtutibus  sacerdote  dignis  se  mature  exerceant;  ut 
sint  pennae  columbae  deargentatae ,  ne  quid  unquam  ap- 
pareat  in  iliis ,  quod  obfuscet  candorem  ecclesiasticae 
puritatis1). 

Ad  somni  tempus  aut  antecapiendum  aut  retar- 
dandum  aut  protrahendum  toties  quoties  specialis  re- 
quiritur  facultas.  Qui  vero  quacunque  de  causa  non 
praevisa  ab  hac  norma  discesserit,  rem  postea  P.  regenti 
aperit. 

Singuli,  quamprimum  surgunt,  lectum  operiunt. 

Meditatio  fit  in  cubiculis  decenti  corporis  situ. 

Sacerdotes  post  sacrum  et  illi;  qui  non  sunt  sacer- 
dotes,  post  sacram  communionem  per  horae  quadran- 
tem  in  gratiarum  actione  persolvenda  persistant.  Quodsi 
hoc  tempore  aliud  Sacrum  celebretur,  non  discedant 
nisi  facta  elevatione. 

Ad  jentaculum  silentium  servatur.  Jentaculo  sumpto 
in  sacello  privatim  dicunt  commendationem  sui  ad  B.  V.  M. ; 
deinde  deambulare  quidem  possunt  in  atrio  vel  in  horto 
penes  domum;  ast  silentii  regula  stricte  servatur. 

Ad  rr.  PP.  professores  accedere  possunt  singulis 
diebus  hora  nma;  alio  autem  tempore  nonnisi  facultate 
obtenta,  aut  si  fuerint  vocati. 

Omnes;  qui  sacerdotes  non  sunt ;  ordine  alphabe- 
tico  et  quidem  singuli  per  hebdomadem  ad  mensam 
legunt2). 

Omnes  item  ex  ordine  singulis  hebdomadis  con 
stituendo  librum  spiritualem  praelegunt. 

Sacerdotes  singulis  hebdomadis  per  vices  ad  men- 
sam  benedicunlz) ,  litanias  B.  V.  et  preces  vespertinas 
recitant;  aliasque  functiones  sacras  diebus  dominicis 
et  festis  fieri  solitas  obeunt. 

Omnes  in  triclinio  semel  aut  iterum;  prouti  prae- 
positis  videbitur;  concionem  habent;  omnesque;  etiam 


1)  C.  Qunm  ab  omni   io.  X.  de  vit.  et  honest.  cler. 

2)  Can.  Quando  dist.  44.  3)  Can.  Quando  cit. 
Nilles,   Conc.  Baltimor.     U.  16 

sacerdotes,  collationi  criticae  orationis  habitae  per 
quartam  horae  partem  post  recreationem  instituendae 
intersunt. 

In  lectione  martyrologii  omnes  caput  aperiunt, 
quum  legitur  mysterium  Christi  Domini  vel  B.  V.  vel 
elogia  ss.  patronorum  Nicolai,  Thomae  Aquinatis  et 
Aloysii. 

Ad  collationem  casuum  conscientiae  non  accedunt, 
nisi  qui  theologiam  moralem  audiunt  vel  jam  audie- 
runt.  Iidem  casum  in  proxima  collatione  solvendum 
et  in  loco  patenti  affingendum  ex  ordine  describunt. 

Nemini  a  sacello;  nec  a  communi  mensa,  non  ab 
ullis  omnino  locis;  ad  quae  simul  adeundum  est  om- 
nibus;  abesse  licet  sine  P.  regentis  licentia. 

Mundities,  quae  ad  veletudinem  et  ad  aedificatio- 
nem  confert,  omnibus  curae  sit;  tam  circa  se  ipsos 
quam  circa  alia  omnia.  Agrestem  fugiant  negligen- 
tiam ;  eluceat  imo  in  ipso  vestitu  nitor  quidam  inge- 
nuus;  minime  tamen  exquisitus1).  Nemo  vestibus  aut 
calceamentis  sordidis;  detritis  vel  laceratis  in  publicum 
prodeat2).  Ast  comam  alere  aliaque  huic  similia;  quae 
sacris  canonibus  prohibentur;  omnino  vitent. 

Mundum  sit  cubiculum;  ac  nemo  res  suas  in  tabula 
susdeque  versa  relinquat  aut  chartae  aliarumve  rerum 
fragmenta  in  cubiculo  spargat. 

Januas  quascunque;  quantum  fieri  potest;  absque 
strepitu  claudant. 

Ad  scholam  eant  redeantque  invicem  associati 
bini  et  bini;  cum  ea  modestia  interiori  et  exteriori; 
quae  ad  sui  et  aliorum  aedificationem  confert.  In  via 
silentium  stricte  servabunt;  non  solum  in  convictu  ipso; 
sed  vel  maxime  in  collegio  Societatis.  Item  pedibus 
strepitum  ambulando  ne  excitent. 

Aerem  in  cubiculis  singulis  diebus  semel  saltem 
renovent. 


l)  Dist.  41.  dict.  Grat.  2)  C.   Parsimoniam   5   dist.  41. 

Nemo,  quum  egreditur  cubiculo ,  candelam  accen- 
sam  relinquat;  nisi  forte  post  aliquot  momenta  redi- 
turus  sit.  Praeterea  vespere  hora  9.  candelae  extin- 
guantur  omnesque  cubitum  concedant. 

Cubicula  aliorum  absque  facultate  nemo  ingreditur. 

Expensa  praeter  annuam  pensionem  occurrentia 
singulis  mensibus  solvunt. 

Tempore  haustus,  qui  ad  summum  inter  20  minuta 
perficiendus  est,  colloquia  miscere  licet.  Ordinaria 
haustus  quantitas  est  vel  %  mensura  cerevisiae ;  vel 
Vj  mensura  vini.  Eodem  haustu  cerevisiam  et  vinum 
simul,  aut  quantitatem  ordinaria  majorem  absque  facul- 
tate  accipere  non  licet. 

Famulorum  opera  ad  negotia  privata  non  utuntur 
absque  facultate. 

Nemo  nisi  consueta  domus  janua  egrediatur  vel 
ingrediatur. 

Qui  male  se  habere  praeter  solitum  senserit,  id 
illis,  qui  praesunt,  aut  per  alios  referendum  curent;  ut 
et  diversa  ratio  victus  habeatur  et  ille  medicamentis 
adhibitis  curetur.  Nulla  diligentia;  nullum  caritatis 
officium;  nihil  quod  ad  levandum  aegrotum  faciat, 
praetermittatur.  Aegritudinis  vero  tempore  ipse  infir- 
mus  morbi  molestias  patienter  perferat,  aedificationem- 
que  iis ,  qui  eum  cum  facultate  superiorum  inviserint; 
praestare  curet;  et  obedientiam  omnibus;  ad  quos  va- 
letudinis  cura  pertinebit;  exhibeat. 

Quo  diligentius  disciplina  ab  omnibus  servari  pos- 
sit;  praedictae  consuetudines  ac  leges  semel  singulis 
mensibus  in  triclinio  legantur. 

Qui  aliqua  in  re  leges  convictus  violarit;  P.  regentem 
sponte  sua  conveniat  seque  delicti  sui  ac  erroris 
accuset. 


16: 

Caput  IV. 

De  examiue  juniorum  sacerdotum. 

Pluries  inculcatam  a  synodo  nostra  vidimus  strictam 
clericorum  obligationem  ■  „assidua  et  indefessa  cura" 
in  studia  theologica  incumbendi;  ne  quisquam  se  a 
continuo  studio  exemptum  existimet  prima  illa;  quam 
sibi  in  seminario  jam  acquisivit;  rerum  sacrarum  scientia. 
Et  ut  speciatim  apud  juniores  sacerdotes  studium  ec- 
clesiasticarum  disciplinarum  magis  magisque  vigeat; 
decernit  concilium  praesenti  capite;  ut  ipsi  per  spatium 
quinque  a  sacerdotio  annorum  examini  annuo  se  sistant 
omnes;  qui  non  fuerint  ab  Ordinario  dispensati.  „Exa- 
minandi  autem  districte  sunt  super  variis  praestitutis 
ecclesiasticae  scientiae  partibus;  scripturae  scilicet  sa- 
crae;  theologiae  dogmaticae  et  moralis;  juris  canonici; 
historiae  ecclesiasticae;  rei  demum  liturgicae".  —  In 
multis  antiqui  orbis  dioecesibus  materia  hujus  examinis 
in  directorio  seu  ordine  divini  officii  quotannis  indi- 
catur;  ne  „praestitutas  quaestiones"  perfunctorie  tan- 
tum  et  leviter;  ultimis  fortasse  ante  examen  hebdo- 
madibus  percurrant;  sed  vero  per  totum  annum  im- 
penso  studio  ita  pertractent;  ut  quae  de  proposito 
argumento  juvenes  in  seminario  didicerunt;  non  modo 
in  mentem  sibi  revocent;  sed  penitius  intelligant  atque 
firmius  pro  usu  practico  teneant.  Eum  morem  secutus; 
archiepiscopus  cincinnatensis  in  synodo  dioecesana  anni 
1886  statuit;  ut  annui  hujus  examinis  materia  „anno 
praecedente  jam  in  kalendario  dioecesano;  quod  vulgo 
audit  ordo;  promulgetur"1).  Verum  alii  praesules  ame- 
ricani  tantum  declararunt;  „diem  et  materiam  examinis 
se  opportune  designaturos;  ut  quisquis  paratus  accedere 


*)    Partis    I,   c.   2;  p,   5. 

possit"1);    „alii  se  praevie  omnia  indicaturos"*)    edixe- 
runt;  alii   „suo  tempore"3). 

Quod  patres  innuunt,  ab  onere  examinis;  propter 
peculiaria  rerum  ac  personarum  adjuncta;  dispensari 
judicio  episcopi  posse,  id  ad  eos  referri  videtur,  qui 
in  aliqua  publica  facultate  theologica  ad  gradus  aca- 
demicos  promoti  jam  exoptata  suae  doctrinae  speci- 
mina  aperte  dederunt. 

Caput  V. 

De  collationibus  theologicis. 

Ecce  quarto  jam  sermo  est  de  pastoralibus  sacer- 
dotum  conventibus,  quos  synodus  nostra  statis  anni 
temporibus  haberi  jussit.  Eos  nimirum,  ceu  discipli- 
nam  ex  antiqua  traditione  acceptam,  saeculo  nono 
legimus  singulis  mensibus  actos  sub  nomine  „kalen- 
darum"4);  deinde  episcopis  vidimus  obligationem  im- 
positam,  occasione  visitationis  sacrorum  liminum;  in 
relatione  status  ecclesiae,  singillatim  indicandi,  „an 
habeantur  conferentiae  theologiae  moralis  seu  casuum 
conscientiae,  et  etiam  sacrorum  rituum;  et  quot  vicibus 
habeantur;  et  qui  illis  intersint;  et  quinam  profectus 
ex  illis  habeatur"5);  tertio  tandem  ex  constitutione 
„Romanos  Pontifices"  didicimus,  Leonem  PP.  XIII., 
juri  ecclesiae  communi  in  favorem  „moralium  collatio- 
num"    in   eo  derogasse,    quod   etiam  regulares    confes- 


*)  Ita  v.  g.  habent  statuta  synodi  dioecesanae  buffalensis  anni  1886, 
c.   19;  p.  70. 

2)  Cfr.  Concil.  provinc.  neo-eboracense  IV.  anni   1883,  c.   14,  p.  69. 

3)  Ita    synodus  dioecesan.  leavenworthensis  anni   1887,  n.   27,  p.   8. 

4)  P.  77.  Quae  ibidem  dicuntur  adducta  a  Du  Cange  prae  cae- 
teris  sunt  „Statuta  Riculfi ,  episcopi  suessionensis",  anni  889  (apud 
Migne,  Patr.  lat.  t.  13 1,  pp;  22 — 23);  „capitula  Hincmari  archiepiscopi 
rhemensis",  c.  15,  relat.  in  corpore  juris  canonici,  c.  Quando  presbyteri 
9,  dist.  44  (apud  Migne ,  1.  c, ,  t.  125,  p.  777)  et  „capitulare  Attonis, 
episcopi  vercellensis",  c.   29  (apud  Migne,  1.   c,  t.    134,  p.   34.) 

6)  P.  46. 

sarios,  „qui  hospitia  parvasque  missionum  domus  in- 
colunt",  iisdem  interesse'  voluerit1).  —  De  iis  collatio- 
nibus  igitur  hoc  capite  proprium  tractatum  habet  sy- 
nodus,  in  quem  breves  has  sub  manu  natas  animad- 
versiones  adscribendas  putamus.  Ac  primo  quidem 
de  ipso  nomine  videndum. 

„Collatio",  verbale  a  confero,  qua  significat  pug- 
nandi  causa  admovere  aliquid  (manus,  signa,  castra), 
conserere,  objicere,  proprie  est  oppositio,  quae  fit  ex 
illatione  unius  rei  contra  aliam,  et  ita  sumitur  pro 
congressu,  concursu,  pugna ;  translate  autem  est  dispu- 
tatio,  in  qua  dicendo  certatur  cum  alio,  et  ex  utraque 
parte  argumentis  pugnatur.  Eo  sensu  occurrit  apud 
s.  Augustinum,  Retractation.  1.  2,  c.  39^)  et  alibi 
passim. 

Smaragdus,  abbas  monasterii  s.  Michaelis  vir- 
dunensis,  collationem  definit,  ut  sit  „consessio,  collo- 
cutio  vel  confabulatio ,  ubi  de  scripturis  divinis,  aliis 
conferendbus  interrogationes,  conferunt  alii  congruas 
responsiones,  et  sic  quae  diu  latuerant  occulta,  confe- 
rentibus  patefiunt  perspicua"3). 

Similiter  in  jure  nostro  collationum  finis  is  esse 
dicitur,  ut  quae  obscura  sunt,  „notando;  conferendo, 
disputando  bene  et  optima  ratione  discernantur,  et  sic 
latens  veritas  illucescat,  et  (detecta  quum  fuerit)  sae- 
pius  exagitata  magis  splendescat  in  lucem"4);  quatenus 
„per  acrium  oppositionum  ignem   perficiatur  aurum"5). 

Collatio  etiam  significat  illud,  quod  in  unum  con- 
geritur    ex  dictis    a  variis    de  aliqua  re    disputantibus : 


*)  P.  143. 

2)  Apud  Migne,  Patr.  lat.  t.  32,  p.  646. 

3)  Commentar.  in  reg,  s,  Benedicti ,  c.  42.;  apud  Migne ,  Patrol. 
lat.  t.    102,  p.   879. 

4)  C.  Quia  nonnunquam  2.  jcta.  gl.  de  verb.  signif.  Extrav.  Joan.  XXII. 

5)  Videantur  quae  ea  de  re  scripsimus  in  opere  vDe  rationibus 
festorum  utriusque  SS,  Cordis",  t.  I,  pp.  8—9.,  ac  relegantur  quae  de 
synodica  veritatis  inquisitione  in  priori  parte  dicta  sunt  pp.    13  — 14. 

quo  sensu  exstat  opus  Cassiani,  De  collationibus 
patrum ,  apud  Migne,  Patrol.  lat. ,  t.  49.  —  Nec  alia 
ratione  postremae  parti  corporis  juris  romani  seu 
„novellis  constitutionibus"  a  latinis  interpretibus  nomen 
„collationum"  factum  fuisse  videtur,  quam  quod  istae 
leges  ex  collationibus  jurisperitorum  ?  de  novis  consti- 
tutionibus  edendis  diu  multumque  conferentium ,  pro- 
dierint. 

Haec  de  collationibus  generatim  spectatis,  sive 
theoreticae  dicantur  ac  contemplativae,  quae  nimirum 
solam  rerum  meditationem  important  atque  ipso  veri- 
tatis  speculativae,  cujus  studium  habent,  intellectu  con- 
tentae  sunt ;  sive  etiam  practicae ,  quae  ulterius  pro- 
grediuntur  ac  doctrinas  et  artes  spectant,  quae  in  ex- 
ercitatione  et  ipsa  actione  consistunt. 

In  praesenti  capite  de  altero  hoc  collationum  ge- 
nere  agitur,  quae  scilicet  ad  pastoralem  sacerdotum 
vitam  referuntur,  praesertim  ad  administrationem  sa- 
cramenti  poenitentiae  etobservationem  sacrorumrituum; 
quapropter  a  Sede  apostolica  suo  proprio  nomine  „con- 
ferentiae  casuum  conscientiae  et  sacrorum  rituum"  vo- 
cantur1):  quod  in  iisdem  „de  morum  praesertim  theo- 
logia  ac  de  sacris  ritibus"2)  disputationes  instituantur, 
quae  ad  practicos  vitae  pastoralis  usus  pertineant. 

Concilium  provinciale  romanum  anni  1725  colla- 
tiones  appellat  „lectiones  morales",  seu  „congregatio- 
nes,  in  quibus  alternatim  rituum  et  conscientiae  casus 
proponantur;  discutiantur  et  practice  exerceantur"3): 
quem  loquendi  modum  reliquae  Italiae  synodi  imitan- 
tur.  Conciliis  provincialibus  aliarum  regionum  plerum- 
que    sunt    „collationes    morales    sive    pastorales"4),    in 


x)  Cfr.  sup.  p.  46. 

2)  Ita    Pius    PP.    IX.    in    constit.    „Singulari"  ad    antistites  imperii 
austriaci  d.  d.  7.  mart.   1856. 

3)  Coll.  lacen,  t.   I,  p.  371. 

4)  Videantur    concilia   Austriae,    Hungariae ,    Neerlandiae    in    coll. 
lacen.  t.   5. 

quibus  „casus  pastorales  ab  ordinario  assignati  atque 
ab  omnibus  scripto  resoluti  in  corona  fratrum  discu- 
tiantur  et  ventilentur"1).  Quodsi  quandoque  simpliciori 
formula  „collationes  sacrae"  dicantur2),  eum  in  finem 
tamen  declarantur  institutae,  ut  „theologia  praesertim 
moralis  atque  sacrorum  rituum  scientia  excolatur"3). 
Sic  igitur  ipso  fere  vocabulo  plerumque  invenimus  in- 
dicatum,  collationes  esse  „exercitationes  enodandis  theo- 
logiae  morum  quaestionibus  et  sacris  ritibus  enuclean- 
dis  institutas"4). 

Circa  delectum  ipsorum  casuum  in  collationibus 
discutiendorum  s.  Carolus  Borromaeus  haec  docet: 
„Ea  sit  quaestionum  materia,  quam  hominum  mores, 
et  rerum,  quae  in  ea  regione,  ubi  conventus  habetur, 
geruntur,  actiones  negotiationesve  subministrabunt.  In 
iis  denique  rebus  quaestiones  versentur,  quae  ad  casus 
conscientiae,  non  ad  ingenii  exercitationem  pertinent: 
usque  adeo  ut  qui  in  dioecesano  conventu  sunt,  rerum 
potius  tractationem  et  usum,  quam  verborum  argutias 
consectentur".  {Instruct.  congreg.  dioeces.  Acta  ecclesiae 
mediolanensis,  parte  4,  p.  65 1,  edit.  Bergomi   1738). 

A  communi  hoc  loquendi  agendique  more  disce- 
dunt  quae  nostra  aetate  in  Galliis  celebrata  sunt  con- 
cilia5);  conferentias  enim  ambigue  vocant  „collationes 
ecclesiasticas" :  quod  nomen,  quum  multiplici  ratione 
explicari  possit,  mirum  non  est,  quod  ab  aliis  latiori 
significatione  sumatur  pro  congressu,  in  quem  sacer- 
dotes  conveniunt  sive  generatim  „de  rebus  ecclesia- 
sticis  inter  se  collaturi"6),  sive  speciatim  ,,de  praeci- 
puis   scientiae  sacerdotalis    quaestionibus    disserturi"7). 


x)  Conc.  provinc.  colocen.   an.   1863,  ibid.  p.   673. 

2)  Conc.  prov.  firman.   an.    1726,   coll.  lac.  t.    I,  p.   589,  et  conc.  II. 
coloniarum  Angliae,  Hollandiae  et  Daniae,  an.  1867,  ibid.   t.  3,  p.  1114. 

3)  Conc.  I.  earundem  coloniarum ;  ibid.  p.    1100. 

4)  Ita  conc.  provinc.   ultraject.  an.    1865,  ibid.  t.   5,  p.   915. 

5)  Exstant  in  coll.  lacen.  t.  4. 

6)  Conc.  provinc.  remen.  I.  an.    1849,  ibid.  p.    154. 

7)  Conc.  provinc.   rothomagen.   an.    1850,  ibid.  p.   522, 

Concilium  provinciale  turonense  anni  1849  simpliciter 
;,omnia  ecclesiasticae  doctrinae  ac  disciplinae  elementa 
collationibus  materiam  praebere  vult,  nempe  scriptu- 
ram  sacram,  theologiam,  jus  canonicum,  res  liturgicas, 
historiam  ecclesiasticam" x) :  ut  adeo  ab  amplissimis 
theologicarum  disciplinarum  argumentis  non  immerito 
„collationes  theologicae"  appellentur2):  quae  latissima 
acceptio  vocabuli  collationis  ecclesiasticae,  reclaman- 
tibus  licet  canonistis,  communis  ecclesiae  disciplinae 
tuendae  studiosis3),  paulatim  in  tota  Gallia  recipi4), 
quin  et  in  vicinum  Belgium  propagari  coepit5).  Exinde 
termini  collationes  „ecclesiasticae"  et  „theologicae"  in 
novum  orbem  invecti,  ibique  jure  synodico  identidem 
donati6),  tandem  Baltimorae  solemniter  in  titulum  erecti 
sunt.  Inscriptioni  respondet  decreti  textus,  quum  patres 
;;in  collationibus  ecclesiasticis,  praeter  casus  conscien- 
tiae;  etiam  quaestiones  de  sacra  scriptura,  theologia 
dogmatica,  jure  canonico  et  sacra  liturgia"  tractari 
velint. 

Concilium  plenarium  secutae  synodi  dioecesanae 
appellationem  „collationum  theologicarum"  adhibue- 
runt,  excepta  synodo  cincinnatensi,  quae  nomen  ;;col- 
lationum  ecclesiasticarum"  retinuit.  Dioecesis  novar- 
censisj  quae  in  prioribus  suis  statutis  propius  ad  de- 
creta  romana  accesserat;  adhibito  probatoque  ex  mente 
Pii   PP.    IX.     termino    „collationum    pastoralium",    in 


x)  Ibid.  pp.   264 — 265. 

2)  Conc.  provinc.  albien.   an.    1850,  ibid.  p.  438. 

3)  Cfr.  Revue  theologique,    1858,  pp.   124 — 130. 

4)  Cfr.  inter  caetera  statutum  aquense:  „Reglement  des  confe- 
rences  ecclesiastiques". 

5)  Synodus  dioecesana  leodiensis  anni  1857  materiam  collationum 
ita  definit:  „Quaestiones  tractandae  spectant  scripturam  sacram,  jus  ca- 
nonicum ,  theologiam  dogmaticam ,  sed  maxime  theologiam  moralem  et 
ministerii  sacri  praxim".   (Appendix,  n.  394). 

6)  „Collationes  ecclesiasticae"  v.  g.  in  conciliis  provincialibus  que- 
becensibus  annorum  185 1  et  1854,  „conferentiae  theologicae"  in  conc. 
provinc.   s.  Ludovici  anni   1858  vocantur, 

recentissima  sua  synodo  anni  1886  vocabulum  ;;colla- 
tionum  theologicarum"  adjunxit.  Haec  de  rubrica 
decreti. 

Non  solum  juniores,  sed  et  ,;annis  provectiores" 
sacerdotes  lectioni  et  doctrinae  studiosos  esse  volunt 
patres  baltimorenses;  et  quidem  ea  ducti  ratione;  quam 
verbis  Benedicti  PP.  XIV.  afferunt;  „ne  qui  initio  prae- 
clarissime  confessarii  munus  susceperunt,  inde  post 
diuturnum  tempus;  omni  studiorum  cura  neglecta,  pri- 
stinam  moralis  theologiae  scientiam  amittant;  .  .  .  ut 
vix  inter  tirones  adnumerentur"1). 

Major  scilicet  post  quinquennium  a  suscepto  pre- 
sbyteratu  sacerdotibus  data  libertas,  licet  custodiam 
minuat;  non  tamen  in  totum  sollicitudinem  perimit; 
nec  ut  dormiant;  concessa  est;  sed  ut  suavius  ac  hono- 
rificentius  laborent.  Quoniam  vero  ;;natura  hominum 
ea  est;  ut  non  facile  queat  sine  adminiculis  exteriori- 
bus  ad  rerum  divinarum  meditationem  sustolli"8),  ideo 
Summi  Pontifices  conferentias  seu  collationes  pastora- 
les;  antiquis  dudum  probatas;  auctoritate  sua  commen- 
dare  et  clero  praescribere  nunquam  omiserunt;  in  qui- 
bus  nimirum;  ut  vetera  statuta  habent;  singuli  incre- 
mento  ditescere  possint  proprio,  dum  profectu  laeten- 
tur  alieno. 

Accedit  eo;  quod  periculosis  hisce  temporibus  sa- 
cerdotes  omnes  hostibus  undique  incurrentibus  resistere 
viribus  unitis  quam  maxime  debeant:  quae  quidem 
unitas  spiritualis  et  pastoralis  his  collationibus;  si  scite 
ac  legitimo  ordine  dirigantur;  summopere  fovetur3). 

Concilium  provinciale  romanum  anni  1725  colla- 
tiones  morales  semel  quavis  hebdomada  haberi  voluit. 


l)  Institut.  32,  n.  4. 

*)  Conc.  trident.  sess.  22,  de  sacrificio  missae,  c.   5. 
3)    Caeteros    collationum    pastoralium    fructus    praeter    alias    egregie 
declarat    synodus    dioecesana    buffalensis    citata,    c.  20,  n.   I.  his  verbis: 

Licet  autem  in  regionibus  exteris  adeo  frequenter 
celebrari  nequeant,  Sedes  apostolica  tamen  omnibus 
ordinariis  identidem  inculcat,  ut  saepius  in  anno  ha- 
beantur1).  Hinc  patres  baltimorenses  merito  statuunt, 
ut  in  civitatibus  quater  saltem  in  anno,  et  in  districti- 
bus  seu  decanatibus  ruralibus  bis  celebrentur. 

Methodum  vero  in  istis  coetibus  in  America  ser- 
vandam  prae  aliis  accuratius  proponunt  duae,  quas 
saepius  jam  laudavimus,  synodi  dioecesanae,  cincinna- 
tensis2)  et  leavenworthensis3):  quae  si  conjunctim  su- 
mantur,  nihil  sane  reliqui  faciunt,  quod  in  eo  argu- 
menti  genere  desideretur.  —  Sed  de  gravissimo  hoc 
disciplinae  capite,  praeter  alia  opera?  lectione  digna 
est  dissertatio  doctissimi  G  erh.  Schn  eeman  n4),  qua 
uno  in  conspectu  positum  habes,  quidquid  ex  antiqui- 
tatis  monumentis  et  ex  recentioribus  conciliis  afferri 
potest  ad  varias  rationes  collationum  pastoralium  illu- 
strandas  atque  intelligendas ;  additis  etiam  praecipuis 
auctoribus,  qui  hoc  argumentum  solide  ac  copiose  per- 
tractant. 


„earum  ope  studia  foventur  theologica,  praxis  uniformior  in  sacro  exer- 
cendo  ministerio  introducitur;  si  abusus  in  populo  timeantur,  facilius, 
suavius  et  efficacius  praecaventur,  vel,  si  vigeant,  de  medio  tolluntur; 
tandem  in  clero  conferentiae  foveant  pretiosam  illam  animarum  unionem, 
quam  Christus  Dominus  suis  discipulis  tantopere  commendavit." 

*)  Videatur  declaratio  s.  c.  c.  ea  de  re  ad  episcopum    brixinensem 
data  die  20.  januar.  an.   1859,  apud  Aichner,  p.  440. 

2)  Partis   1,  c.   6,  §.  7,  pp.  26—28. 

3)  Cap.   6,  §.  3,  pp.  9—IO. 

4)  Conferenzen,  in  Kirchenlexicon,  edit.  2,  t.  3,  pp.   858 — 862. 

De  catholica  juventutis  institutione. 

Caput  I. 

De  scholis  catholicis,  praesertim  de  parochialifous. 

§.   i.     De  summa  earum  necessitate. 
§.  2.     De  viis  ac  mediis  scholas  parochiales  quam 
maxime  promovendi. 

Caput  II. 

De  superiorihus  scholis  eatholicis. 

Divina  et  naturali  lege  parentes  obligari  ad  chri- 
stianam  educationem  liberis  suis  procurandam,  multis 
rationibus  ostendunt  patres,  inde  cum  Summo  Pon- 
tifice1)  inferentes,  scholas  mere  saeculares;  ab  omni 
cultura  religionis  abstrahentes;  quas  appellant  mixtas 
vel  neutras;  jure  merito  ab  ecclesia  fuisse  damnatas; 
nec  unquam  concedi  licentiam  posse  tales  scholas  ad- 
eundi;  nisi  judicio  episcopi  et  causa  sufficiens  adsit  et 
necessariae  cautiones  adhibeantur,  quae  ex  proximo 
remotum  faciant  periculum,  quod  ejusmodi  instructio 
athea  integritati  fidei  ac  christianis  moribus  parat. 

Clarae  sunt;  quae  eam  in  rem  utroque  hujus  tituli 
capite  leguntur  graves  doctrinae,  institutiones,  admo- 
nitiones;  adhortationes;  praeceptiones  ac  sanctiones, 
nec  ulla  interpretatione  ex  nostra  parte  egent.  Si 
quis  tamen  in  earum  confirmationem  aut  illustrationem 
aliquid  novi  habere  vellet;  praeter  alia  consulere  pos- 
set  authentica  acta  ;;mirandi  et  acerrimi  illius  duelli; 
quo  hac  nostra  aetate    vera  Christi  ecclesia    et  atheus 


a)  Epist.  encycl.  ad  episcopos  Galliae  d.   d.  8.   febi 

saeculi  spiritus  de  educatione  juventutis"  in  Belgio 
conflixit.  Ea  ex  genuinis  fontibus  erui  ac  publici  juris 
fieri  Leo  PP.  XIII.  jussit  d.  10.  julii  i88o;  „ut  nimirum 
tota  rei  gestae  serie  una  cum  omnibus  instrumentis 
atque  auctoritatibus  in  lucem  veritatis  prolatis,  aequi 
viri  facile  statuerent;  quam  parum  habeant  firmamenti 
et  virium  conjectae  ab  inimicis  in  apostolicam  Sedem 
indignissimae  criminationes"1):  quibus  verbis  ipse  Sum- 
mus  Pontifex  in  allocutione  diei  20.  augusti  ejusdem 
anni  coram  cardinalibus  declaravit,  quid  sibi  in  per- 
vulgandis  actis  fuisset  propositum. 

Nos  quidem;  omissis  illis  actis;  ex  una  hac  allo- 
cutione  judicium  Sanctissimi  Domini  de  indole  ac  pra- 
vitate  scholarum  mere  saecularium;  seu  neutrarum  ad- 
scripsisse  satis  habemus.  ;;Nostis;  inquit  Papa;  in- 
dolem  hujusce  legis  atque  rationem.  Profecto  in  ea 
condenda  hoc  maxime  consilium  atque  hanc  sententiam 
fuisse  apparet;  ab  auctoritate  catholicae  religionis;  vel 
a  pueritia;  abducere  animos  institutionemque  juven- 
tutis;  remota  qualibet  ecclesiae  providentia;  civilis  po- 
testatis  imperio  voluntatique  reservare.  Etenim  ea 
lege  decernitur ,  in  educatione  puerili  nullas  esse  de- 
bere  sacrorum  pastorum  partes,  nullam  ecclesiae  vigi- 
lantiam;  dissociatisque  penitus  a  religione  literis ,  ab 
eruditione  puerorum;  si  ipsa  publicarum  ratio  et  disci- 
plina  spectetur;  omnem  de  religione  doctrinam  abesse 
praecipitur:  quod  perfacile  cernitur;  quam  sit  fidei  et 
moribus  ineuntis  aetatis  periculosum.  Eoque  gravius 
esse  periculum  intelligitur ;  quod  eadem  lege  omnis 
religiosa  institutio  plane  excluditur  ab  iis  ipsis  litera- 
rum  palaestris,  quas  scholas  normales  vocant;  ubi 
exercitatione  praeceptisque  formantur;  qui  quaeve  dein- 


*)  Cfr.  ,,Esposizione  documentata  de'  fatti  relativi  alla  quistione 
dell'  insegnamento  primario  nel  Belgio  ed  alla  cessatione  de'  rapporti 
diplomatici  tra  il  governo  belga  e  la  S.  Sede",  in  Civilta  cattolica, 
1880,  t.  3,  pp.  300 — 331  et  441 — 484;  ac  vide  etiam  „Precis  histori- 
ques",   1880,  pp.  454 — 456,  et  „Katholik"  in  serie  articulorum  an.  1889. 

ceps  velint  ad  erudiendos  pueros  se  conferre.  —  Lex 
hujusmodi,  per  quam  plurimum  de  doctrina  juribusque 
ecclesiae  detrahitur,  maximoque  discrimini  sempiterna 
adolescentium  salus  objicitur;  non  poterat,  salvo  officio; 
episcopis  probari,  quibus  a  Deo  id  est  muneris  oneris- 
que  impositum;  ut  in  salute  animorum  fideique  sancti- 
tate  defendenda  vigilanter  elaborent.  Revera  quum 
probe  sentirent,  quid  a  se  tempus  officiumque  postu- 
laret;  sedulam  operam  dederunt  arcendae  ab  ejusmodi 
publicis  scholis  juventuti,  aliasque  aperiendas  curarunt, 
potestati  suae  obnoxias,  in  quibus  tenerae  adolescen- 
tulorum  mentes  quum  literarum  tum  religionis  ele- 
mentis  optime  formarentur.  —  Nos  vero;  qui  propter 
excelsum  supremi  pastoris  et  magistri  munus;  inteme- 
ratam  ubique  fidem  conservare,  sacra  ecclesiae  jura 
asserere,  et  salutis  discrimina  a  capite  gentium  chri- 
stianarum  propulsare  debemus,  ipsa  officii  ratione 
sinere  prohibebamur,  indemnatam  per  nos  abire  legem; 
quam  venerabiles  fratres  nostri;  episcopi  belgici;  jure 
condemnavissent.  Quapropter  in  literis  nostris  ad  di- 
lectissimum  filium  nostrum  Leopoldum  II.  regem  Bel- 
garum  aperte  declaravimus ;  legem  factam  magnopere 
catholicae  doctrinae  praeceptis  repugnare;  eamdem 
perniciosam  saluti  adolescentium ,  neque  parum  ipsi 
civitati  calamitosam  futuram.  Igitur  qua  talem  impro- 
bavimus  damnavimusque  non  semel;  sicut  nunc  in  con- 
spectu  omnium  Vestrum;  iisdem  de  causis,  iterum  im- 
probamus  atque  damnamus.  Quam  more  agimus  insti- 
tutisque  apostolicae  Sedis;  quae  judicii  atque  auctori- 
tatis  suae  pondere  scholas  perculit  cujuslibet  religionis 
expertes;  quas  medias  seu  neutras  appellant;  quaeque 
suapte  natura  illuc  tandem  evadunt,  ut  Deum  prorsus 
non  agnoscant;  neque  usquam  passa  est;  ejusmodi 
scholas  a  juventute  catholica  celebrari;  nisi  certis  ca- 
sibus;  quum  eam  tempus  et  necessitas  cogeret,  cautoque 
prius;  ne  praesens  esset  pravae  contagionis  periculum"1). 

x)  Cfr.  Civilta  cattolica,  1.   c,  pp.   515—518. 

De    doctrina   christiana. 

Quum  materia  hujus  tituli  ad  officium  parochorum 
pertineat,  ejus  locus  proprie  fuisset  sub  titulo  secundo, 
ubi  de  triplici  cura  ovium  sermo  est.  Eam  synodus 
inde  avulsam  huc  transtulit ,  quod,  quae  de  doctrina 
christiana  g"eneratim  monenda  erant;  cum  decretis  „de 
catholica  juventutis  institutione",  praecedenti  titulo  pro- 
positis,  naturali  quadam  colligatione  conserta  contexta- 
que  viderentur.  Caeterum  ;,non  est  inconveniens,  ean- 
dem  materiam  diversis  respectibus  sub  diversis  poni 
titulis":  quemadmodum  gl.  ad  c.  Docta1)  expresse  tradit, 
et  exemplis  ex  utroque  jure  adductis  confirmat. 

Caput  I 

De  praedicationis  mimere. 

Distingui  duae  partes  in  praesenti  capite  possunt. 
In  priori  synodus  id  agit ,  ut  quae  jure  communi  sunt 
circa  praedicationem  statuta,  exacte  serventur;  in  altera 
vero  jus  particulare,  ad  peculiares  locorum  ac  tempo- 
rum  necessitates  accommodatum,   constituit. 

Juris  communis  fontem  patres  assignant  duas  leges 
Tridenti  sancitas;  quas  ea  de  causa  cum  selectis  qui- 
busdam  animadversionibus  huc  transscribimus.  Haec 
igitur  habet  concilium  tridentinum  sess.   5,  c.  2  : 

.,Archipresbyteri  quoque,  plebani,  et  quicunque 
parochiales  vel  alias  curam  animarum  habentes  eccle- 
sias  quocunque  modo  obtinent,   per  se ,    vel  alios  ido- 


x)  De  vita  et  hon.  cleric.  Extrav.  —  Recole  quae  de  c.  Docta  supe- 
rius  dicta  sunt  pp.    167—168. 

Nilles,  Conc.  Baltimor.    II.  17 

neos;  si  legitime  impediti  fuerint1)^  diebus  saltem2) 
dominicis  et  festis  solemnibus3)  plebes  sibi  commissas4) 
pro  sua  et  earum  capacitate  pascant  salutaribus  verbis5), 
docendo  quae  scire  omnibus  necessarium  est  ad  salu- 
tem,  annuntiandoque  eis  cum  brevitate  et  facilitate 
sermonis6)  vitia,  quae  eos  declinare,  et  virtutes ;  quas 
sectari  oporteat7);  ut  poenam  aeternam  evadere  et  coe- 
lestem  gloriam  consequi  valeant".  Hucusque  verba 
affert  synodus  nostra  plenaria.  Pergit  autem  conci- 
lium  tridentinum :  ;;Id  vero  si  quis  eorum  praestare 
negligat;  etiamsi  ab  episcopi  jurisdictione  quavis  ratione 
exemptum  se  esse  praetenderet,  etiamsi  ecclesiae  quo- 
vis  modo  exemptae  dicerentur  aut  alicui  monasterio, 
etiam    extra    dioecesim    existenti;    forsan    annexae    vel 


*)  Quemadmodtim  parochus  huic  obligationi  satisfacere  per  se  ipsum 
tenetur,  nisi  sit  legitime  impeditus :  ita  „nec  impediri  ab  obeundo  prae- 
dicationis  munere  debet,  si  ipse  per  se  praedicare  velit".  Ita  ex  de- 
clarat.  s.  congr.  concil.  Giraldi  in  additament.  ad  Barbosa,  de  officio 
parochi,  parte   I,  c.    14,  n.   5. 

2)  Attendenda  est  vis  „implicativa"  conjunctionis  „saltem",  alia 
etiam  includentis  subjecta,  quae  expressa  non  sint,  „dummodo  proportio- 
nabilia  reperiantur".     Cfr.  Barbosa,  Dict.  355, 

3)  Omnibus  scilicet  diebus  dominicis  et  festis  solemnibus :  repro- 
batis  quibuscunque  contra  hanc  legem  invalescentibus  corruptelis  et 
abusibus. 

4)  Pasci  plebs  debet  ut  „grex  Dei"  (I.  Petr.  5,  1),  non  ut  proprius 
pastoris ;  ut  plebs  ,,sibi"  h.  e. ,  ipsi  parocho ,  non  aliis ,  coadjutoribus 
seu  vicariis ,  commissa  a  principe  pastorum ,  cui  strictam  rationem  red- 
dere  tenentur. 

5)  Ex  plurium  synodorum  decretis  ,,salutaris"  hic  sermo  saepe  sit 
argumenti  dogmatici ;  quia  dogmata  fidei  virentes  illae  herbae  sunt, 
quibus  vegetantur  oves,  aeternaeque  veritates  dicuntur  pascua  illa  pinguia, 
quibus  saginantur. 

6)  Quae  ad  formam  sermonis  pertinent,  brevitas  et  facilifas,  in  ipso 
concilii  nostri  textu  satis  explicantur  n.  216.  A  proposito  tamen  alie- 
num  non  fuerit  adnotasse ,  ex  responso  s.  congreg.  concilii  ,,ad  satis- 
faciendum  legi  opus  non  esse,  ut  oratio  sit  perpolita  et  elaborata  ad 
formam,  qua  utuntur  concionatores ,  sed  satis  esse,  ut  parochi,  etsi  for- 
maliter  non  praedicent,  plebes  .  .  .  pro  sua  et  earum  capacitate  pascant 
salutaribus  verbis".     Cfr.   Giraldi,  1.  c. 

7)  Vitia  ac  virtutes,  quae  parochianis  annuntiari  debent,  parochum 
nosse  oportet  ex  accurata  illa  plebis  sibi  concreditae  notitia,  quae  ante 
omnia  in  pastore  requiritur. 

unitae;  modo  re  ipsa  in  dioecesi  sint,  provida  pasto- 
ralis  episcoporum  sollicitudo  non  desit;  ne  illud  im- 
pleatur:  ;Parvuli  petierunt  panem;  et  non  erat;  qui 
frangeret  eisa).  Itaque  ubi  ab  episcopo  moniti  trium 
mensium  spatio  muneri  suo  defuerint;  per  censuras 
ecclesiasticas2)  seu  alias  ad  ipsius  episcopi  arbitrium3) 
cogantur;  ita  ut  etiam;  si  ei  sic  expedire  visum  fuerit; 
ex  beneficiorum  fructibus  alteri;  qui  id  praestet;  ho- 
nesta  aliqua  merces  persolvatur;  donec  principalis  ipse 
resipiscens  officium  suum  impleat". 

Ad  statutum  synodi  baltimorensis  de  concionibus 
aliis  anni  temporibus  ex  episcopi  jussu  habendis  spe- 
ctat  altera  lex  circa  praedicationem  Tridenti  lata 
sess.  24 ,  c.  4;  quae  est  ejusmodi:  ;;In  aliis  autem  ec- 
clesiis4)  per  parochos;  sive;  iis  impeditis;  per  alios  ab 
ipso  episcopo  (impensis  eorum;  qui  eas  praestare  vel 
tenentur  vel  solent)  deputandos;  in  civitate  aut  in  qua- 
cumque  parte  dioecesis  censebunt  expedire;  saltem 
omnibus  dominicis  et  solemnibus  diebus  festis;  tempore 
autem  jejuniorum5)  quadragesimae  et  adventus  Domini; 
quotidie,  vel  saltem  tribus  in  hebdomade  diebus,  si 
ita  oportere  duxerint;  sacras  scripturas  divinamque 
legem  annuntient;  et  alias;  quotiescunque  id  opportune 
fieri  posse  judicaverint".  —  Atque  duo  haec  juris  com- 
munis  capita  patres  baltimorenses  normam  esse  volue- 
runt;  ad  quam  praecipua  sua  decreta  exigerent. 


*)   Jerem.  thren.  4,   4. 

2)  ,,Et  si  opus  sit,  etiam  per  censuras  ecclesiasticas  compellent". 
Ita  sess.  24,  c.  4.  de  reformat. 

3)  A.nimadvertit  Benedictus  PP.  XIV.,  De  syn.  dioec.,  1.  10, 
c.  9,  n.  8,  mentem  esse  s.  congreg.  concilii ,  non  decere,  ut  episcopus 
poenam  pecuniariam  infligat,  ,,ne  videatur  eam  ferre  pro  quaestu  et 
pecuniae  emungendae  causa". 

4)  In  praecedentibus  sermo  erat  de  ecclesia  cathedrali. 

5)  Expungendum  est  distinctionis  signum  seu  comma  (,),  quod  in 
multis  concilii  tridentini  editionibus  appositum  conspicitur  inter  nomen 
,,jejuniorum"  aliudque  ,,quadragesimae";  hic  enim  non  agitur  de  om- 
nibus  jejuniis  per  anni  decursum  occurrentibus ,  sed  de  solis  jejuniis 
quadragesimae,  prout  decisum  refert  Barbosa  ad   h.  1. 

17* 


260  Tit.  VII.     De  doctrina  christiana. 

Jus  particulare  continet  insolens,  quod  subdunt, 
„praeceptum;  ut  diebus  dominicis  et  festis  solemnibus, 
etiam  aestivo  tempore;  omnes  qui  curam  habeiit  ani- 
marum;  per  se;  aut;  si  legitime  impediti  fuerint;  per 
alios  idoneos  inter  celebrationem  omnium  omnino  mis- 
sarum,  quibus  adstant  fideles;  sive  illae  missae  sint 
cantatae,  sive  privatae;  vel  etiam  valde  mane  cele- 
brentur;  evangelium  diei  currentis  lingua  vernacula 
distincte  legant,  atque  si  tempus  patitur,  per  duodeci- 
mam  horae  partem;  populum  in  lege  Domini  erudiant, 
omni  consuetudine  aut  praetextu  in  contrarium  non 
obstante.  Quod  si  quis  obstinate  neglexerit,  ab  ordi- 
nario  severe  puniatur". 

Quod  extraordinarium  decretum  licet  primo  aspectu 
novum  plane  ac  mirum  videatur;  non  tamen  sine  ex- 
emplo  in  praesenti  materia  est;  quemadmodum  authen- 
tica  s.  congregationis  concilii  declaratio;  quam  adscri- 
bimus;  ostendit.  „Edixerat;  ita  refertur  causa1)^  epi- 
scopus  neritonensis;  ut  quicunque  sacerdos  in  ecclesia 
parochiali  primum  sacrum  acturus  esset;  vel  primum 
et  secundum  in  aliis  ecclesiis  et  capellis  sive  intra 
civitatem  sive  in  16  terris  et  oppidis;  quibus  constat 
universa  dioecesis;  teneretur  post  primum  evangelium 
docere  populum  doctrinam  christianam  juxta  metho- 
dum  ab  ipsa  scriptam  in  folio ;  quod  publicis  formis 
impressum  ecclesiis  omnibus  distributum  fuit.  Si  quis 
secus  faceret;  declarabatur  suspensus  per  tres  dies. 
Folium  autem  illud  ita  custodiri  jussit;  ut  si  quacunque 
de  causa;  etiam  fortuita;  periret;  ecclesia  interdicta 
esset,  donec  novum  reponeretur.  —  Ab  hoc  edicto 
quum  appellatum  esset;  ad  quaestionem  i.  An  susti- 
neatur  edictum  in  ea  parte;  qua  sacerdotibus  non  ha- 
bentibus  curam  animarum  imponitur  onus  docendi  do- 
ctrinam  christianam  sub  poena  suspensionis  in  casu  ? 
s.     c.    resp. :     affirmative;    juxta    modum    explicandum 


*)  In  edit.  concil.  trident.   Schulte  et  Richter,  pp.   21 — 22. 

episcopo.  Ad  2.  vero,  An  sustineatur  poena  interdicti 
in  eodem  edicto  inflicta  adversus  ecclesias,  in  quibus 
contig-erit  deficere  formularium  doctrinae  christianae 
in  casu?     Negative.    D.  3.  sept.    1757. 

Novam  legem  pleraeque  recentiores  synodi  dioe- 
cesanae  statim  executioni  mandandam  curarunt;  ut 
ecce  synodus  roffensis,  accuratius  statuendo  n.  i6;  „ut 
singulis  dominicis  et  festis  solemnibus;  etiam  tempore 
aestivo;  in  qualibet  missa;  cui  adstant  fideles,  post 
evangelium  brevis  aliqua  fiat  instructio;  quae  cum  prae- 
lectione  evangelii  in  lingua  vernacula  et  annuntiatio- 
nibus;  saltem  ad  duodecimam  horae  partem;  sed  non 
ultra  quadrantem  protrahatur". 

Aliae  synodi  tamen  obligationem  „praescriptae 
hujus  conciunculae"  ad  ecclesias  restringunt;  „apud 
quas  plures  sacerdotes  sacro  munere  funguntur"1);  aliae; 
tempxis  extendendo;  „saltem  sextam  partem  horae; 
praeter  missam  ipsam;  volunt  impensam  in  publicatio- 
nibus  faciendis7  lectione  evangelii^  et  si  tempus  amplius 
adsit,  instructione  brevi"2). 


Caput  II. 

De   catechismo. 

Catechismus,  vox  graeca  y,aT7j%LO(A,6g,  aliquando  su- 
mitur  pro  ipsa  catechesi,  aliquando  vero  pro  libello 
catechesim  continente. 

Est  autem  catechesis;  gr.  y.aTi)%rjGig,  institutio;  eru- 
ditio;  quae  viva  voce  citra  scripta  (ayqafcog)  peragitur; 
ytavrjyjo)  (ex  vxtxa  et  vtyog)  quippe  est  insono;  rem  sci- 
licet  auribus  ejus;  quem  docere  volo ;  h.  e. ;  voce  ac 
sono  aliquem  erudio.  Peculiari  ratione  catechesis  eam 
instructionero    significat;   qua   prima    alicujus   artis  seu 


x)   Synod.   dioec.  leavenworthensis,  c.    19,  §.    I,  p.  65. 
2)  Synod,  dioec.   cincinnatensis,  parte    1,  c.  3,  pp.  6 — 7. 

scientiae  rudimenta  per  vivam  vocem  traduntur1). 
Scriptoribus  ecclesiasticis  nominatim  catechesis  ea  in- 
stitutio  est,  qua  rudes  et  imperiti  primis  religionis 
elementis  viva  voce  imbuuntur;  et  qui  sic  erudiuntur, 
Kavrjxovf.i€vot  vocantur.  Et  id  quidem  non  sine  causa 
factum;  olim  enim  mysteria  fidei  et  religionis;  iis;  qui 
baptismatis  essent  candidati;  non  in  scriptis  tradeban- 
tur;  ne  forte  in  manus  infidelium  devenirent  et  ita 
tanquam  profana  riderentur;  sed  viva  voce;  nullo  ad- 
hibito  libro,  proponebantur ,  ut  adeo  catechumenatum 
ingressi  vere  proprieque  dicerentur  „audientes";  ceu 
mysteriis  viva  voce  percipiendis  occupati,  nondum  vero 
ad  ea  sive  in  ecclesiis  spectanda  sive  in  scriptis  le- 
genda  admissi.  Atque  haec  celebris  erat  .,arcani  disci- 
plina",  quam  ab  ipso  Christo  et  apostolis  acceptam 
diu  christiani  retinuerunt;  quaeque  demum  sua  veluti 
sponte  desiit,  postquam  ethnica  superstitio  fere  ubique 
exstincta  fuit2).  Verum  sublata  causa  non  cessavit 
effectus;  et  ita  nomen  remansit. 

Praesenti  capite  nomen  catechismi  utroque  sensu 
accipitur;  pro  ipsa  catechesi;  seu  pro  brevi  et  metho- 
dica  instructione,  qua  juventus  catholica  fidei  rationes 
vitaeque  christianae  officia  in  „scholis  catechismi"  edo- 
cetur;  et  pro  libello;  qui  mysteria  fidei  caeteraque 
scitu  necessaria  proponit. 

Persuasum  habentes  „nihil  majus  esse  posse;  quam 
parvulorum  animas;  partem  non  indignam  horti  eccle- 
siastici,  quasi  plantare  et  rigare"3);  patres  baltimorenses 
strictam  quae  sacerdotibus  curam  animarum  habentibus 


*)  Sunt  qui  strictioris  hujus  significationis  causam  inde  repetant, 
quod  infantes  ac  rudes  doceantur,  praeeunte  magistro,  literas  syllabatim 
efferre  ac  sono  veluti  reciproco  (^w)  verba  imitari ,    quae  ipse  dixisset. 

2)  Cfr.  Devoti,  Institut.  can.,  1.  2,  tit.  2,  §.  32  not.  4;  ac  vide 
etiam  quae  eandem  in  rem  ex  recentioribus  afferunt  Peters  in  Real- 
encyklopaedie  (Kraus)  t.  1,  pp.  74 — 76,  et  Wandinger  in  Kirchen- 
lexicon,  t.    I,  pp.    1234— 1238  (2.  edit.). 

3)  Ita  Joan.  Gerson.     De  fiarvulis  ad  Christum  trahendis. 

incumbit1)  obligationem  catecheses  rite  habendi,  om- 
nibus  modis  adurgent:  gravissimis  conciliorum  et  Sum- 
morum  Pontificum  nixi  decretis;  in  quibus  tanquam 
certum  atque  exploratum  admittitur,  „e  catechetica 
institutione  conservationem  fidei;  probitatem  morum, 
felicitatem  populi  indeque  ecclesiae  et  reipublicae  sa- 
lutem  pendere ;  ea  vero  neglecta;  omnes  reliquas  in- 
structiones  pastorales  inutiles  fore;  omnemque  spem 
emendationis  praesentis  et  futurae  generationis  eva- 
nescere"2).  —  Decisum  refert  Barbusa,  „fuisse  su- 
spensum  ab  officio  suae  curae  quemdam  parochum 
per  sex  menses;  eo  quod  rudimenta  fidei  suos  paro- 
chianos  non  docuisset";  ac  multis  adductis  auctoritati- 
bus  probat;  his  nostris  temporibus  posse  ab  ordinario 
per  censuras  ecclesiasticas  compelli  et  subditos,  ut 
doctrinam  christianam  addiscant,  et  parochos,  ut  eam 
rite  doceant3). 

De  probe  instituenda  adolescentia  lectione  digna 
est  elegans  s.  Hieronymi  epistola  ad'  Laetam  de  insti- 
tutione  filiae4);  quam  sequentibus  verbis;  pastori  ani- 
marum  continuo  considerandis;  concludit:  „Ipse;  si 
Paulam  ad  me  miseris;  et  magistrum  me  et  nutritium 
spondeo.  Gestabo  humeris;  balbutientia  senex  verba 
formabo;  multum  gloriosior  mundi  philosopho  (Aristo- 
tele);  qui  non  regem  Macedonum  babylonio  periturum 
veneno;  sed  ancillam  et  sponsam  Christi  erudiam; 
regnis  coelestibus  offerendam".  Tanti  s.  doctor  fecit 
munus;  teneros  infantium  animos  ad  christianae  vitae 
officia  informandi!  —  Alia  ad  hoc  argumentum  illu- 
stranda  petantur  ex  historia  tum  confraternitatum  do- 
ctrinae  christianae ;  tum  variarum  congregationum  re- 
ligiosarum,  quarum  finis  in  promovenda  doctrina  chri- 


*)  Conc.  trid.   sess.   24,   c.  4.   de  reformat. 

2)  Ita    ferme  doctores  omnes    a  Barbosa  relati    ad  conc.  trident. 
1.   c,  n.  24. 

3)  Ibid.  n.  26. 

4)  Epist.    107.   apud  Migne,   Patr.  lat.,  t.   22,  pp.   867 — 873. 

stiana  est  positus.  Ea  in  brevem  summam  collecta 
dat  Kirchenlexicon  t.  i.  sub  vv.  „Christenlehre"? 
pp.    197 — 200^   et   „Doctrinarier";  pp.    1872 — 1877. 

Vocabulum  catechismi  deinde  pro  libello  funda- 
menta  religionis  breviter  exhibente  sumunt  patres, 
dum  sollicita  cura  ac  diligentia  id  agunt,  ut  communis 
catechismus  conficiatur,  qui  doctrinam  christianam  ex- 
acta  methodo,  ad  nostrae  aetatis  necessitates  accom- 
modate^  proponat,  ac  rite  approbatus  .,in  omnibus 
scholis  ac  catechesibus  solus  adhibeatur"1).  „Id  tamen 
ita  intelligendum  videtur,  ut  peracto  cursu  brevis  hujus 
catechismi  conciliaris  possit  major  aliquis  catechismus, 
v.  g.  Deharbe,  adhiberi  pro  superiori  et  pleniori  in- 
structione.  Ejusmodi  major  catechismus,  qui;  absoluto 
jam  brevi  illo  ac  communi  catechismo,  pro  pueris  in 
scientia  provectioribus  adhibetur;  vulgo  catechismus 
perseverantiae  appellatur"2). 

Editus  jam  est  parvus  iste  catechismus  sub  titulo : 
„A  Catechism  of  Christian  Doctrine,  prepared  and 
enjoined  by  order  of  the  Third  Plenary  Council  of 
Baltimore,  for  the  use  of  Catholics  in  the  United  States 
of  America". 

Ut  genuinum  opus;  quod  diligenter  sit  de  mandato 
concilii  compositum  atque  examinatum,  legitur  appro- 
batus  a  delegato  apostolico  his  verbis ;  „The  Cate- 
chism  ordered  by  the  Third  Plenary  Council  of  Balti- 
more,  having  been  diligently  compiled  and  examined, 
is  hereby  approved. 

f  James  Gibbons, 
Archbishop  of  Baltimore, 
Apostolic  Delegate". 
Baltimore;  April  6,    1885. 


x)  Ita  synod.   dioec.  roffensis  cit.,  n.   33. 

2)  Cfr.  Synod.  dioeces.  cincinnatens.    cit.,    part.    I,    c.   3,  p.  6;    et 
synodo  leavenworth.   cit.  n,    161, 


Cap.  II.     De  catechismo.  265 

In  approbatione  delegati  apostolici  inest  vis  ac 
ratio  authentici  testimonii,  quod  publicam  fidem  facit; 
hunc  catechisinum  revera  esse  juxta  normas  a  concilio 
praescriptas  diligenter  compositum  atque  examinatum; 
eumque  „ut  talem"  approbari.  Inde  patet;  approba- 
tionem  delegati  apostolici  non  in  doctrinas  in  libro 
traditas  cadere;  sed  in  formam  operis :  ea  ferme  ra- 
tione;  qua  in  priori  parte  ostendimus  pp  4.2  —  43,  roma- 
nam  actorum  recog*nitionem  id  efficere;  ut  certi  redda- 
mur,  omnia  rite  ac  legitime  esse  conscripta;  quin  ideo 
res  ipsae;  quae  legitime  sunt  literis  consignatae;  appro- 
bentur  aut  confirmentur. 

Opus  ipsum  quod  attinet;  catechismus  hic  propo- 
situs  doctrinam  christianam  quaestionibus  421  continet; 
eamque  accommodate  ad  propria  temporum  ac  loco- 
rum  adjuncta  exhibet. 

Quamvis  autem  bonus  sit  liber  suaque  laude  dignus; 
non  tamen  ita  omnibus  suis  numeris  absolutus  atque 
expletus  existit;  ut  eo  nihil  possit  in  suo  genere  esse 
praestantius.  Sic;  ut  ex  quaestionibus  illis;  quae  magis 
perfici  possint;  unam  adducamus;  in  explicanda  ratione 
apostolicae  successionis  episcoporum  a  praesenti  cate- 
chismo  (non  utique  sine  summa  reverentia  tantis  ejus 
auctoribus  debita)  aliquantulum  recedimus.  Postquam 
scilicet  quaestione  118  traditum  est  dogma  catholicum 
de  Papa;  Petri  in  romano  episcopatu  indeque  in  pri- 
matu  successore;  ponitur  quaestio  119:  „quinam  alio- 
rum  apostolorum  sint  successores?  respondeturque; 
„successores  aliorum  apostolorum  esse  episcopos 
sanctae  catholicae  ecclesiae"1). 

Jam  vero  adjectivum  „aliusu;  quod  nomini  ;,apo- 
stolus"  jungitur;  hoc  loco  manifeste  ponitur  pro  ;;reli- 
quusa;  ac  diversitatem  subjecti  denotat;  h.   e.;  reliquos 


x)  Q-  Who  are  the  successors  of  the  other  Apostles?  A.  The  sxic- 
cessors  of  the  other  Apostles  are  the  Bishops  of  the  Holy  Catholic 
Church. 

apostolos,    excluso  scilicet;    de   quo   in  praecedentibus 
sermo   erat;  Petro1). 

Atqui  talem  doctrinam  ejusque  suppositum  aegre 
admodum  componi  cum  principiis  juris  ecclesiastici 
publici  posse  censemus,  quum  collegium  apostolorum; 
cui  collegium  episcoporum  ;,in  episcopatu"  successit; 
nunquam  sejungi  possit  a  Petro :  quemadmodum  plu- 
ribus  a  nobis  est  supra  declaratum  pp.   24 — 25 2). 


Caput  III. 

De  libris  precum. 

Tertio  loco  agunt  patres  de  populari  medio  doctri- 
nam  christianam  promovendi  ac  propagandi;  scilicet 
de  formulis  precationum  deque  libris,  qui  ejusmodi 
formulas  continent  atque  universim  usum  et  methodum 
orandi  tradunt. 

Rubrum  capitis  seu  inscriptio  angustius  patet 
nigro  sive  textu  subjecto ;  dum  enim  rubrica  de  solis 
libris  precum  mentionem  facit,  ipsa  decreta  sub  hoc 
titulo  proposita  de  cunctis  operibus  circa  fidem  et 
mores  scriptis  agunt  ac  praeterea  expresse  tractant 
de  munere  sacerdotis;  curam  animarum  habentis;  ?;populo 
sacras  ecclesiae  caeremonias  pie  prudenterque  lingua 
vernacula  exponendi."3)  Id  tamen  aliqua  ratione  cum 
rubrica  cohaeret;  quod  synodus  plenaria  rectam  ;;orandi 
normam"  ex  intelligentia  ecclesiasticorum  rituum  at- 
que  ex  praescriptionibus  librorum  liturgicorum  addisci 
posse  doceat. 

Ad  duo  capita  revocantur;  quae  patres  de  libris 
precationum  statuunt.  Ac  primo  quidem  severe  inter- 
dictum  volunt;   ne  opera  de  religione  tractantia,  atque 


*)  Kon  ita  Summus  Pontifex  Leo  XIII,  in  epistola  data  ad  archie- 
piscopum   turonensem,  quam  mox  sistemus  p.   272. 

2)  Videantur  etiam  quae  superius  dicta  sunt  p.   188. 

8)  Conc.  trid.  sess,  22,   de  sac.   mis.,  c.   8;  et  sess.  24,  c.  7,  de  ref. 

in  iis  nominatim  libri  precum,  sine  debita  approbatione 
ordinariorum  in  lucem  emittantur,  idque  triplici  ferme 
ratione  confirmant,  quod  nimirum  primo  in  tanta  ac 
paene  infinita  auctorum  multitudine,  quae  etiam  novo- 
rum  librorum  precum  repente  emergentium  accessione 
in  dies  augetur,  episcopi  intentiore  cura  vigilare  de- 
beant,  ut  omne  damnum  religionis  arceatur  et  peri- 
culum  animarum;  quodque  secundo,  juxta  antiquam 
sanctorum  patrum  regulam  „legem  credendi  statuen- 
dam  esse  per  legem  supplicandi"1),  ex  ipsis  precum 
formulis  integritatem  fidei  splendere  ac  latius  diffundi 
necesse  sit ;  tertio  tandem,  quod  generatim  unius  eccle- 
siae  judicio  constare  possit,  quos  libros  de  religione 
agentes  legere  sine  periculo  liceat,  quos  contra  fugere 
oporteat:  qua  cautione  neglecta  saepe  factum  esse 
dolent  patres,  ut  imprudens  et  ignarus  libros  preca- 
tionum  adhiberet  perniciosos,  quos  salutares  putabat, 
superstitionesque  combiberet,  quae  semel  infixae  animo 
vix  unquam  deponuntur. 

x\lterum  decretorum  caput  ad  authenticum  aliquem 
librum  precum  scite  exarandum  pertinet,  qui  a  viris 
doctis  debite  expensus  atque  ab  episcopatu  rite  appro- 
batus  omnibus  sit  communis:  quo  scilicet  uniformitas 
in  publicis  precibus  fundendis  ubique  servetur.  Et  id 
optimo  sane  consilio  atque  ad  veterum  exempla  de- 
cretum !  Antiquum  concilium  africanum  anni  407  jam 
statuit :  „Preces  vel  orationes,  quae  probatae  fuerint  a 
concilio  .  .  .,  ab  omnibus  celebrentur;  nec  aliae  omnino 
dicantur  in  ecclesia,  nisi  quae  a  prudentioribus  trac- 
tatae  vel  comprobatae  in  synodo  fuerint ;  ne  forte  ali- 
quid  contra  fidem  vel  per  ignorantiam  vel  per  minus 
studium  sit  compositum"2).  —  Et  concilium  mogunti- 
acum  anni    813   praecipit  c.  4.:    „ut  cuncta  concorditer 


1)  Recolantur,    quae   de  usu  dogmatico   formularum  precandi  attu- 
limus    in    Kalendario    utriusque  ecclesiae,    t.    i,  pp.  XXXIV — XXXVI. 

2)  Apud  Hardouin,  coll.  conc.  t.    1,  p.    1219.  n.    12. 

et  uniformiter  in  singulis  parochiis  fiantal);  quam 
uniformitatem  s.  Agobardus,  episcopus  lugdunensis 
(f  840  circ),  in  eo  consistere  docet,  quod  „juxta  pro- 
batissimam  fidei  regulam  et  paternae  auctoritatis  vene- 
rabilem  disciplinam  una  a  nobis  atque  eadem  custo- 
diatur  forma  orationum,  forma  lectionum,  forma  eccle- 
siasticarum  modulationum"2).  Inde  enim  teste  Inno- 
centio  PP.  I.  epist.  25,  in  praef.  „diversa  in  diversis 
locis  vel  ecclesiis  aut  teneri  aut  celebrari  videntur, 
dum  unusquisque  non  quod  traditum  est,  sed  quod 
sibi  visum  fuerit,  hoc  putat  esse  tenendum"3). 


Caput  IV. 

De  libris  et  ephemeridibus. 

Decreta  hujus  capitis  praesertim  ad  tertium  atque 
ultimum  boni  pastoris  officium  pertinent,  ad  vigilan- 
tiam  scilicet  ac  sollicitudinem,  qua  oves  sibi  commissas 
a  bestiarum  dentibus  et  ungulis  vindicet,  h.  e.;  a  ma- 
ximiS;  quos  habent  et  timent,  inimicis,  ubique  ac  di- 
versis  artibus  ipsarum  vitae  insidiantibus,  circumspecte 
et  fortiter  agendo,  muniat  ac  tutas  reddat. 

Bipartitae  rubricae  duo  decretorum  genera  re- 
spondent,  alterum  de  libris,  alterum  de  ephemeridibus. 

In  priori  parte  inculcant  patres  principia,  quae 
tamquam  certa  atque  a  catholicis  omnibus  admissa 
valent  de  vetita  pravorum  lectione  librorum,  fideles 
scilicet  eos  legendo  facile  a  rectis  credendi  vivendi- 
que  regulis  abduci,  indeque  jure  merito  prohibitum 
omni  aetate  in  ecclesia  fuisse,  quominus  noxii  libri 
legerentur  atque  etiam  retinerentur,  additis  poenis, 
quibus  fideles  a  tanto  periculo  absterrerentur4).  Deinde 


x)  Ibid.  t.  4,  p.  1010. 

'2)  Apud  Migne,   Patr.  lat.,  t.   104,  p.  338.  —  3)  Ibid.  t.  20,  p.  552. 

4)    De   justa    nocnorum  librorum  prohibitione,  prae  caeteris,  accu- 

pastores,  confessarios,  concionatores  ac  generatim 
omnes;  quorum  est  curare;  ut  omnis  mali  atque  erroris 
auferatur  occasio,  patres  serio  admonent  officii;  dili- 
genter  sancteque  vigilandi;  ut  periculum  omne  ab  iis; 
qui  sibi  vel  subditi  sunt  vel  aliqua  ratione  concrediti 
aut  commendati;  longe  arceatur. 

Quod  ephemerides  spectat;  concilium  pari  dili- 
gentia  saluti  atque  utilitati  christianorum  prospectum 
voluit;  edito  salutari  decreto;  ut  in  iis  admittendis  et 
legendis  necessaria  cautio  adhiberetur;  ne;  si  pericu- 
losae  ephemerides  in  omnium  manibus  impune  ac  sine 
delectu  versarentur;  fideles  ex  quotidiana  lectione 
eorum;  quae  contra  sanam  religionem  eduntur;  grave 
detrimentum  acciperent.  Et  quemadmodum  reipublicae 
christianae  satis  non  esset  consultum  vetita  pravorum 
lectione  librorum;  nisi  in  eorum  locum  boni  suffice- 
rentur:  ita  sanctissima  religio  non  satis  ab  impetu 
et  furore  perditorum  hominum  vindicata  esset;  si  pro- 
hibitis  depulsisque  malis  ephemeridibus  fideles  a  bonis 
atque  utilibus  imparati  manerent.  Atque  hinc  est,  cur 
patres;  in  salutem  populorum  suorum  intenti;  tum 
Baltimorae  in  concilio  sociati;  tum  in  propriis  synodis 
domi  habitis;  gravissimo  huic  negotio  promovendo 
plurimum  operae  studiique  tribuisse  atque  etiam  nunc 
tribuere  legantur.  Obvia  omnibus  atque  aperta  sunt; 
quae  praesenti  loco  exhibentur  concilii  plenarii  de- 
creta.  Ex  synodis  dioecesanis  duo  statuta  in  exemplum 
adjicimus;  quae  etiam  palam  taciant,  quantam  curam 
episcopi  adhibeant  de  ecclesiis  suis  bona  literaria 
supellectili  instruendis.  Synodus  dioecesana  leaven- 
worthensis  anni  1887  ea  de  re  haec  statuit  n.  164.; 
?;Nullum  latet  quantae  utilitatis  aut  ruinae  sint  ephe- 
merides  nostris  hisce  temporibus.  Quam  ob  causam 
sacerdotibus  curam  animarum  habentibus  maxime  cordi 


rate    ac    copiose  scripsit    Zaccaria,    in    opere    cxii   titurus   Storia  pole- 
mica  delle  proibizioni  de'  libri. 

esse  debet  tum  ephemerides  nocivas  a  gregibus  sibi 
commissis  arcere;  tum  folia  catholica  introducere  et 
fovere.  Ut  concilii  plenarii  III.  decreto  227  satisfaci- 
amus;  statuimus,  ut  in  dioecesi  nostra  una  sit  ephe- 
meris  catholica,  et  altera  inconsulto  ordinario  non 
evulgetur.  Rectores  ecclesiarum  lupos  foliorum  aca- 
tholicorum  rapaces  a  gregibus  avertant,  folia  catholica 
per  seipsos  fovere  et  introducere  sui  muneris  esse 
sciant,  in  quantum  hic  et  nunc  fieri .  possit.  In  visi- 
tatione  parochiae  quoad  ephemerides  et  libros  magnam 
adhibeant  curam.  Ut  libris  improbis  aditum  quo  magis 
a  grege  arceant;  bibliothecae  parochiales  instituantur, 
fidelesque  ad  lectionem  librorum  in  ea  inveniendorum 
a  rectoribus  urgeantur.  Rectores  deinde  patres  vel 
matres  familiarum  saepe  admoneant,  ut  libros  instruc- 
tioni  aedificationique  aptissimos;  nempe  Goffine;  Lives 
of  the  Saints;  Bible  History;  Catechism;  aliosque  si- 
miles  familiis  procurent;  suosque  tempore  opportuno 
ad  eos  legendos  incendant."  Quae  omnia  brevius  per- 
stringens  synodus  roffensis  ejusdem  anni  decernit  n.  9 : 
;;Fideles;  ac  praesertim  patres  familias;  saepe  graviter- 
que  moneantur;  ut  biblia  ab  acatholicis  vitiata;  et 
libros  religioni  aut  bonis  moribus  injuriosos;  atque 
ephemerides  improbas;  tales  praesertim;  quae  religio- 
nem  catholicam  ordinarie  impugnant;  aut  castitati 
periculum  adducunt;  procul  a  se  suisque  domibus  ar- 
ceant;  sed  libros  potius  bonos  ephemeridesque  catho- 
licas  emant  atque  disseminent.  Hunc  in  finem  multum 
commendamus  erectionem  bibliothecarum  parochia- 
lium"1). 


l)  In  ejusdem  rei  illustrationem  adscripsisse  juverit  decreta  con- 
cilii  plenarii  Australasiae,  apud  Sydney  habiti  an.  1885:  ,,Ins.uper  omnes 
pastorali  nostrae  sollicitudini  concreditos,  ut  filios  carissimos,  monemus, 
ut  scripta,  quae  —  proh  dolor!  —  in  dies  plurima  rei  christianae  in- 
fensissima  eduntur,  respuant  et  detestentur.  Praesertim  vero  patribus 
est  matribusque  familiae  cavendum,  ne  quid  fidei  periculosum  sapiant 
libri  ephemeridesve,  quae  forte  filiorum  aut  domesticorum  manibus  facile 


Cap.   IV.     De  libris  et  ephemeridibus.  271 

Ultimo  loco  agit  synodus  de  rectoria  episcoporum 
potestate  deque  obtemperatione;  quam  ipsis  catholici 
librorum  ephemeridumque  editores  exhibere  tenentur. 
Mag*na  in  iis  regionibus  scandala  inde  orta  dolenter 
affirmant  patres;  quod  plures  scriptores;  qui  catholico 
nomine  gloriantur;  in  sacram  episcoporum  auctoritatem 
injuriosi  extiterint;  palamque  declarant;  praesentiora 
ac  fortiora  remedia  esse  tot  tamque  periculosis  ab- 
usibus  invenienda:  additis  etiam  gravibus  adhortatio- 
nibus  et  severis  canonicarum  poenarum  minis;  si  qui 
in  tam  improbo  scribendi  genere  inemendabiles  essent. 
Qnod  argumentum  quum  sapientissimus  Pontifex  Leo 
XIII.  pro  singulari  suo  in  divinae  religionis  et  disci- 
plinae  ecclesiasticae  integritatem  studio  non  ita  pridem 
egregie,  ut  solet;  exposuerit  in  epistola  ad  archie- 
piscopum  turonensem  data;  ipsis  ejus  verbis  reverenter 
adscriptis  desideratum  lumen  decretis  baltimorensibus 
affundemus :  majorem  exinde  gratiam  apud  auditores, 
futuros  scriptores,  inituri ,  quam  si  praecipuum  hoc 
doctrinae  caput  rationibus  aliunde  petitis  illustrare 
vellemus.  —  Est  autem  hujus  tenoris : 

Venerabilis  frater;  salutem  et  apostolicam  bene- 
dictionem.  Est  sane  molestum  et  grave;  adhibere  se- 
verius  eos;  qui  loco  filiorum  diligantur;  id  tamen  vel 
inviti  quandoque  faciant  oportet;  qui  aliorum  salutem 
procurare  ac  tueri  sancte  debent.  Multoque  severitatis 
tunc  est  necessitas  major;  quum  non  sine  causa  me- 
tuitur,  ne  et  graviora  fiant  incommoda  productione 
temporis;  et  latius  ad  offensionem  bonorum  fluant. 
Tales  te  causae  videntur;  venerabilis  frater;  nuper 
impulisse;  ut  pro  potestate  in  scriptum  quoddam  ani- 
madverteres;  sane  reprehendendum;  quodesset  in  sacram 


inserantur.  —  Maxime  vero  optandum  est,  ut  libelli  pii  et  qui  fidem 
catholicam  defendunt,  quamplurimum  disseminentur.  Magnum  insuper 
emolumentum  ex  bibliothecis  parochialibus  rite  ordinatis  fidelis  populus 
consequetur"  (nn.    15 — 16). 

episcoporum  auctoritatem  injuriosum;  neque  unum  ali- 
quem  ex  eis  carperet,  sed  plurimos :  quorum  agendi 
regendique  ratio  sic  erat  acri  descripta  stylo  et  prope 
in  judicium  vocata;  quasi  maximis  sanctisque  mune- 
ribus  defuissent.  Profecto  non  est  ullo  modo  ferendum; 
laicos  homines,  professione  catholicos;  palam  in  diari 
orum  paginis  tantum  sibi  arrogare;  ut  licere  putent  et 
contendant  de  personis  quibuslibet;  non  exceptis  epi- 
scopis;  liberrime  prout  visum  fuerit;  judicare  et  eloqui: 
in  rebus  omnibus;  nisi  quae  fidem  divinam  attingant; 
ita  sentire  uti  libeat?  et  suo  quemque  arbitratu  agere. 

In  hac  causa  nihil  esse  potest;  venerabilis  frater. 
cur  de  assensione  et  approbatione  Nostra  dubites. 

Muneris  enim  Nostri  maxime  est  vigilare  et  con- 
niti;  ut  divina  episcoporum  potestas  omnino  incolumis 
atque  inviolata  consistat.  Nostrum  est  pariter  impe- 
rare  et  efficere,  ut  ea  ubique  honore  vigeat  suo;  neve 
quidquam  a  catholicis  justae  obtemperationis  et  reve- 
rentiae  ulla  in  parte  desideret.  Divinum  quippe  aedi- 
ficium;  quod  est  ecclesia;  verissime  nititur;  tamquam 
in  fundamento  conspicuo;  primum  quidem  in  Petro  et 
successoribus  ejus;  proxime  in  apostolis  et  successo- 
ribus  apostolorum  episcopis :  quos  qui  audit  vel  spernit; 
is  perinde  facit  ac  si  audiat  vel  spernat  Christum 
Dominum.  Ex  episcopis  constat  pars  ecclesiae  longe 
augustissima;  quae  nimirum  docet  ac  regit  homines 
jure  divino :  ob  eamque  rem  quicumque  eis  resistat; 
vel  dicto  audientem  esse  pertinaciter  recuset;  ille  ab 
ecclesia  longius  recedit.  (Matth.  i8;  17.)  Neque  vero 
continenda  obtemperatio  est;  quasi  finibus,  in  rebus 
ad  fidem  christinam  pertinentibus,  sed  multo  amplius 
proferenda;  videlicet  ad  res  omnes;  quascumque  epis- 
copalis  potestas  complectitur.  Sunt  illi  quidem  in 
populo  christiano  fidei  sanctae  magistri ;  at  praesunt 
etiam  tanquam  rectores  et  duces;  atque  ita  praesunt; 
ut  de  hominum  salute;  quos  habent  a  Deo  creditos; 
ipsi  Deo  ratio  sit  ab  illis  aliquando    reddenda.     Unde 

existit  illa  Pauli  apostoli  ad  christianos  hortatio: 
Obedite  praepositis  vestris  et  subjacete  eis ;  ipsi  enim 
pervigilant  quasi  rationem  pro  animabus  vestris  reddi- 
turi  (Heb,   13,   17). 

Liquet  enimvero  et  perspicuum,  est  duplicem  ho- 
minum  esse  in  ecclesia  ordinem;  alterum  ab  altero 
natura  sua  distinctum,  pastores  et  gregem;  id  est, 
rectores  et  multitudinem.  Prioris  ordinis  munus  est 
docere;  gubernare,  moderari  vitae  disciplinam;  prae- 
cepta  dare;  alterius  vero  officium  subesse;  obsequi, 
praecepta  sequi,  honorem  adhibere.  Quod  si;  qui 
subesse  debent,  partes  eorum  qui  sunt  superioris  or- 
dinis  sumant;  illi  non  modo  temere  et  injuria  faciunt, 
sed,  quantum  in  ipsis  est,  ordinem  ab  auctore  ecclesiae 
Deo  providentissime  constitutum  funditus  pervertunt. 
Si  vero  forte  quidam  in  ipso  episcoporum  ordine  re- 
periatur  non  suae  satis  memor  dignitatis,  qui  religio- 
nem  officii  aliqua  ex  parte  videatur  deseruisse,  nihil 
ipsi  ob  eam  causam  de  potestate  sua  decederet;  et 
quamdiu  communionem  cum  romano  Pontifice  retinu- 
erit;  profecto  ex  ejus  ditione  liceret  nemini  observan- 
tiam  in  eum  atque  obedientiam  minuere.  Contra  in- 
quirere  in  acta  episcoporum,  eaque  redarguere;  nullo 
modo  attinet  ad  privatos;  verum  ad  eos  dumtaxat  at- 
tinet;  qui  sacro  in  ordine  illis  potestate  antecedunt; 
praecipue  ad  Pontificem  maximum,  quippe  cui  Christus 
non  agnos  modo,  sed  oves  quotquot  ubique  sunt;  ad 
pascendum  commiserit.  Ut  summum  \  in  gravi  aliqua 
conquerendi  materia,  concessum  est  rem  totam  ad 
Pontificem  romanum  deferre;  id  tamen  caute  modera- 
teque,  quemadmodum  studium  suadet  communis  boni, 
non  clamitando  aut  objurgando,  quibus  modis  dissidia 
verius    offensionesque    gignuntur,    aut    certe    augentur. 

Ista  rerum  capita,  quae  potissima  sunt,  nec  con- 
velli  queunt;  quin  ecclesiae;  regimen  in  magnam  con- 
fusionem    perturbationemque    compellatur;    non    semel 

Nilles,   Conc.  Baltimor.     II.  18 

Nos  commemorare  habuimus  et  inculcare.  Satis  loquuntur 
et  epistola  ad  legatum  Nostrum  in  Gallia  a  te  iterum 
commode  evulgata;  et  aliae  subinde  ad  archiepiscopum 
parisiensem,  ad  episcopos  Belgii ,  ad  nonnullos  ex 
Italia;  binaeque  litterae  encyclicae  ad  episcopos  tum 
Galliae  tum  Hispaniae.  Nunc  ea  ipsa  documenta 
rursus  commemoramus;  rursus  inculcamus,  spe  magna 
freti;  fore  quidem  ex  admonitione  et  auctoritate  Nostra 
ut  animorum  motus  apud  vos  per  hos  dies  excitati 
resideant,  confirmentur  omnes  et  conquiescant  in  fide; 
in  obsequio;  in  justa  debitaque  eorum  verecundia,  qui 
sunt  sacrae  potestatis  in  ecclesia  compotes.  A  quibus 
profecto  officiis  non  ii  solum  putandi  sunt  declinare, 
qui  rectorum  auctoritatem  aperta  fronte  repudient, 
sed  ii  non  minus;  qui  adversentur  et  repugnent,  cal- 
lide  tergiversando  et  obliquis  dissimulatisque  consiliis. 
Obedientiae  vera  et  non  fucata  virtus  non  est  con- 
tenta  verbis,  sed  in  animo  potissimum  et  voluntate 
consistit. 

Quoniam  vero  culpa  agitur  certae  cujusdam  ephe- 
meridis,  facere  nequaquam  possumus,  quin  auctoribus 
ephemeridum  catholicis  iterum  praecipiamus;  ut  docu- 
menta  et  praescripta;  quorum  supra  est  facta  mentio; 
uti  leges  sanctas  vereantur;  neque  ab  eis  ullo  pacto 
discedant.  Iidem  praeterea  hoc  in  animis  persuasum 
habeant  et  defixum;  se  nimirum;  si  usquam  praeterire 
illud  propositum  et  judicio  suo  indulgere  non  dubitent, 
sive  praejudicando  quod  apostolica  Sedes  nondum 
censuerit,  sive  auctoritatem  episcoporum  laedendo, 
sibique  eam  arrog*ando?  quam  habere  non  possunt; 
frustra  omnino  confidere;  germanam  catholici  nominis 
laudem  retinere,  aut  ullo  modo  prodesse  causae  sanc- 
tissimae  nobilissimaeque  posse;  quam  tuendam  ornan- 
damque  susceperunt. 

Jamvero  hoc  Nos  summopere  optantes;  ut  ad  sani- 
tatem    redeant    quicumque    erraverint;     et    obsequium 

sacrorum  antistitum  in  omnium  animis  penitus  inhae- 
reat,  apostolicam  benedictionem,  tibi,  venerabilis  frater, 
cunctoque  clero  et  populo  tuo,  paternae  benevolentiae 
et  caritatis  testeim  in  Domino  impertimus. 

Datum  Romae,  apud  s.  Petrum,  die  17.  decembris, 
an.    1888,  pontificatus  Nostri  undecimo. 

Leo  PP.  XIII. 


Titulus  VIII. 

De  zelo  axiimarum. 

Zeli  vocabulum  in  jure  nostro  frequenter  occur- 
rit,  sive  absolute  positum,  ut  quum  in  celebrandis 
electionibus  „zeli  ad  zelum  collatio  fieri"1)  ac  totum 
electionis  negotium  „meliori  zelo"2)  absolvi  jubetur; 
sive  cum  aliis  nominibus  junctum,  ut  quum  vel  lauda- 
tur  „zelus  Dei"3),  „zelus  apostolicae  ultionis"4),  ,,zelus 
catholicae  matris  ecclesiae"5),  ;,zelus  disciplinae"6), 
„zelus  justitiae"7),  vel  reprobatur  ?.zelus  Cain"8)  et 
generatim  zelus  pravorum,  qui  in  malam  partem  ac- 
ceptus,    sumitur  pro  invidia,    odio,    prava  aemulatione. 

Dignum  ergo  videtur,  ad  rubricam  tituli  brevem 
interpretationem  zeli  ejusque  rationum  exhibere. 

„Zelus"?  dictio  graeca  tfjXog  (teahog),  a  verbo  tastv 
(fervere),    ardorem    quemdam    animi    et    contentionem 


J)  C.  In  genesi  55.  X.  de  electione. 

2)  C.  Ecclesia  vestra  57,  ibid. 

8)  C.  Sed  illud   17.  dist.  45,  alibi. 

4)  C.  Fertur  28.  C.    I.   q.   I. 

5)  C.  Excommunicatomm  47.  C.  23.  q.   5. 

6)  C.  Vera  justitia   15.  dist.  45. 

7)  C.  Mali  sunt  54.  final.  C.  23.  q.  4. 

8)  C.  Neque  ad  Cain.  3.  dist.  90. 

18: 


276  Tit.  VIII.     De  zelo  animarum. 

mentis  designat;  nominatim  fervorem  illum,  qui  in 
aemulatione  cernitur;  unde  et  aemulatorium  studium; 
affectatio,  desiderium;  cupido  dicitur. 

Accipi  vocabulum  in  utramque  partem  potest; 
quum  non  minus  laudatae  et  justae  affectionis  signifi- 
cativa  sit,  quam  pravae  et  improbae  aemulationis. 
Zelus  cum  virtute  conjunctus  est  stimulus;  quo  animus 
excitatur  ad  honestissimum  quodque  facinus  cum  justitia 
suscipiendum ;  in  malam  partem  sumptus  autem  zelus 
dicitur  vitiosa  illa  affectio;  quae  invidiam  de  alterius 
bonis,  livorem  odiumque  parit. 

Zelum  theologi  scholastici  definiunt  amorem  in- 
tensum;  non  patientem  consortium  in  re  amata;  eum- 
que  triplicis  generis  esse  docent;  zelum  conjugis,  zelum 
invidiae,  zelum  amicitiae;  Dei  scilicet  et  proximi1). 

Deus  ipse  ,;zelantis"  nomine  se  hominibus  insi- 
nuavit;  quod  amator  esset;  qui  nullum  in  amore  ferret 
rivalem ;  idque  primo  quidem;  quod  nunquam  permit- 
tere  possit;  ut  amor  ille  cultusque  sibi  uni  debitus  ad 
creaturas  ceu  idola  transferatur ;  deinde  vero;  quod 
;animam  quasi  sponsam  suam  sibi  adimi  per  fornica- 
tionem  spiritualem  non  sinat;  nec  eam  impune  patiatur 
;ad  injuriam  Dei    altera  copulari"2). 

Angelis  quoque  zelus  tribuitur;  quod;  notante 
s.  Ambrosio3),  ;;substantiae  suae  praerogativam 
amittant;  nisi  eam  zeli  ardore  sustentent." 

Scriptoribus  ecclesiasticis  in  praesenti  materia 
zelus  est  ardens  colendi  Dei  studium;  in  quo  caeteros 
non  solum  aemulamur;  sed  et  sancte  superare  conamur. 

Aemulatorium  hoc  divini  cultus  studium  praecipue 
duobus  modis  se  exerit,  vegeta  cupidine  regni  Dei 
propagandi    et    ardenti    contentione    salutis    animarum 


*)  Cfr.  s.  Thomas,  I — 2,  q.    28,  art.  4,  et  alibi  passim. 

2)  C.   Hi  ergo   C.   27.   q.    I. 

3)  Exposit.    Psalm.     118,    serm.    18,  n.    14.     Apud   Migne,   Patr. 
lat.  t.    15,  p.    1458. 

procurandae.  „Zelo;  inquit  idem  s.  Ambrosius, 
ecclesia  congregatur,  zelo  fides  acquiritur,  zelo  pudi- 
citia  possidetur"1). 

Zeli  excellentia  ex  duabus  maximis  virtutibus, 
quae  eum  veluti  producunt  ac  fulciunt,  eruitur;  ex 
caritate  et  religione ;  quod  s.  Paulus  haud  obscure 
indicavit ;  quando  flagrans  summo  desiderio  salutis 
judaeorum  promovendae  ait:  „Optabam  ego  anathema 
esse  a  Christo  pro  fratribus  meis"2).  Et  celebris  est 
s.  Gregorii  M.  sententia :  ;;Nullum  omnipotenti  Deo 
tale  est  sacrificium,  quale  est  zelus  animarum"3). 

Dici  vix  potest,  quantis  laudum  praeconiis  sancti 
ecclesiae  patres  zelum  animarum  extollant  ac  cele- 
brent.  Omnium  loco  unum  s.  Ambrosium  adducimus, 
qui  idem  hoc  argumentum  data  opera  sermone  18  in 
vers.  139  psalmi  118:  „Exquisivit 4)  me  zelus  domus 
tuae :  quoniam  obliti  sunt  verborum  tuorum  inimici 
mei".  En  tibi  paucas  ex  longiori  oratione5)  selectas 
sententias.  „Et  quid  miremur,  si  angeli  zelum  habent! 
Ipse  Deus  Pater  ait:  zelans  zelabo  Jerusalem  zelo 
magno.  Quia  Deus  magnus  est,  ideo  zelus  ejus  magnus 
est,  et  pro  uniuscujusque  potentiae  qualitate,  ita  et 
zelus  aut  mediocris  aut  magnus  est.  Zelo  vindicatur 
Jerusalem,  zelo  ecclesia  congregatur,  zelo  fides  acqui- 
ritur,  zelo  pudicitia  possidetur.  Dominus  quoque  Jesus 
ait:  zelus  dOmus  tuae  comedit  me;  increpans  judaeos, 
quod  domum  orationis  fecerint  speluncam  latronum, 
fecerint  et  domum  negotiationis6)  .  .  .  Zelum  debet 
habere  sacerdos,  qui  incorruptam  servare  studet  eccle- 
siae    castitatem.      Et    Phinees    sacerdos    erat    et   nepos 


a)  L.   c„  n.   15.  Ibid.  p.    1458. 

2)  Rom.  9,  3. 

3)  Hom.    12    in    Ezechiel.,    n.    30.     Apud  Migne,    Patr.  lat.  t.  76, 
P.  932. 

4)  ,,Tabescere  me  fecit  zelus  meus."     Ita  Vulgata. 

5)  Refertur  apud  Migne,  1.  c.,  pp.    1456 — 1459. 

6)  Hunc  textum  ingeniose  declaratum  vide  in  gl.   ad.   c.    Qui  pec- 
cat  40.  C.   23.   q.  4.   v.  zelus. 

sacerdotis  et  filius  sacerdotis.  Bonus  zelus  et  utilis  in 
sacerdote,  praecipue  ne  negligens;  ne  remissus  sit. 
Vides,  quia  zelus  Dei  gratia  est;  qui  „exquirit";  qui 
supervenit,  qui  se  justi  infundit  pectori.  Zelus  Dei 
vita  est.  Zelum  habuit  Mathathias  Butanus1),  qui  ad- 
versus  sacrilegia  Antiochi  excitavit  Dei  plebem2). 
Quid  multa?  Apostolus  quoque  hoc  declaratus  est 
nomine,  ut  Judas  Zelotes  diceretur"3). 

Alios  Dei  amicos  ;,zeli  nomine  illustres  perhibet 
s.  Hieronymus,  relatus  c.  Legi  13.  C.  23.  q.  8;  ita 
scribens:  „Legi  syromasten4)  Phinees;  austeritatem 
Eliae5);  zelum  Simonis  Chananaei6).  Petri  severitatem, 
Ananiam  et  Sapphiram  trucidantis;  Paulique  constan- 
tiam;  qui  Elymam;  viis  Domini  resistentem;  aeterna 
caecitate  damnavit.  Non  est  crudelitas;  crimina  pro 
Deo  punire;  sed  pietas"7). 

Ex  corpore  juris  sacri  ad  zelum  animarum;  praeter 
alia;  spectat;  ;;ut  supremis  desideremus  affectibus  et 
studiis  nitamur  indefessis;  fideles;  quos  a  justitiae  se- 
mita  hostis  humani  generis  diabolica  fraude  avertit, 
deposita  peccatorum  sarcina;  suo  reconciliare  auctori; 
quatenus  aeternae  felicitatis  praemiis  nostri  redemp- 
toris  inaestimabili  caritate  media  potiantur"8).  Quae 
eadem  pia  zelantis  sacerdotis  contentio  aliis  in  locis 
brevius  describitur  ceu  ;;frequens  et  assidua  operosi 
vigilisque  pastoris  solertia;  voluntariis  laboribus  sus- 
ceptis;  hostis  humani  generis  servitute  ereptas  animas 
lucrifaciendi  Altissimo"9). 


*)  Alias  „Bar  Joannis". 

2)  Cfr.  I.  Mach.   c.   2. 

3)  De  cognomine  zelotes  Judae  indito  cfr.  Kalendar,  utriusque  ec- 
clesiae,  t.    I,  p.    185. 

4)  2tiQO/uccOTT]g,    vox    incertae    originis,    est    species   jaculi,    hastae, 
lanceae,  quam  idem  s.  Hieronymus  etiam  „pugionem"  interpretatur. 

5)  III.   Reg.    18.  et  IV.  Reg.    I. 

6)  Chananaeus  ex  etymo  hebraeo  tantundem  valet  quod  zelotes. 

7)  Cfr.   Migne  Patrol.  lat.  t.  22,  p.  903. 

8)  C.    Quemadmodum    operosi  4.  de  poenitentiis  et  remiss.  Extrav. 

9)  C,  Etsi  dominici  3   et   5  1,  c,  jcto  prooem,  libri  6, 

Et  haec  quidem  de  zelo  generatim  animadvertisse 
sufhciat.  Plura  de  genuinis  rationibus  apostolici  ani- 
marum  zeli,  de  ejusdem  dotibus,  motivis,  praemiis 
dabunt  theologi,  rerum  asceticorum  ac  pastoralium 
tractatores. 

Synodus  baltimorensis  hoc  titulo  non  universim 
de  animarum  zelo  in  tota  sua  amplitudine  agit,  sed 
certos  tantum  casus  considerat,  ex  quibus  veri  ani- 
marum  zeli  puritas  atque  universalitas  maxime  quasi 
perlucet.  Ac  primo  quidem  miseros  ac  desertos  homi- 
nes,  qui  prae  caeteris  auxilii  et  opis  indigentes  sunt, 
juvandos  curat,  sive  aliunde  in  Americam  advenerint, 
colonos  scilicet  et  advenas ,  sive  ibidem  in  aerumnosa 
conditione  geniti  sint,  hoc  est,  nigros  et  indos.  De- 
inde  concilium  plures  agendi  normas  accommodate  ad 
locorum  adjuncta  sacerdotibus  praescribit,  quibus  ser- 
vatis  zelum  animarum  circa  varias,  quibus  homines 
nomen  dare  solent,  societates  rite  exerceant. 


Caput  I. 

De  colonis  et  advenis. 

Quoniam  nomen  „coloni"  non  communi  illo  sensu 
accipitur,  quo  in  fontibus  juris  adhiberi  solet,  de  pro- 
pria  ejus  ratione  ac  vi  breviter  est  dicendum. 

Colonus  itaque,  a  colendis  agris  dictus,  duplici 
modo  in  jure  sumitur ;  ac  primo  quidem  pro  conduc- 
tore,  h.  e.,  pro  eo,  qui  aliorum  agros  conducit  et  per 
se  vel  per  familiam  suam  colit,  atque  inde  pensionem 
annuam  domino  solvit,1)  aut  pecuniae  loco  certas 
corbes  praestat,  lucrum  scilicet  et  damnum  cum  do- 
mino  partitus.  Alio  sensu  colonus  appellatur  is,  qui 
in  aliqua  colonia,  publice  deducta,  habitat  ejusque 
civis  existit;    est    autem  colonia  certa  civium  aut  soci- 


l)  C.  Propter  sterilitatem  3.   X.  de  locato  et  conducto. 

orum  multitudo,  in  aliquem  locum  deducta,  colendi  et 
inhabitandi  gratia1);  et  ita  coloni  vocantur  cives  unius 
civitatis  in  aliam  deducti;  et  ejus  jure  utentes,  a  qua 
sunt  propagati.  Metonymice  accepta  colonia  est  ipse 
locus,  qui;  ut  ait  s.  Isidorus,  Etymol.  1.  15,  c.  2, 
n.  8  ;,defectu  indigenarum  novis  cultoribus  adimple- 
tur"2).  Haec  de  duplici  vocis  acceptione  in  jure  ad- 
missa.  —  Verum  in  praesenti  rubrica  neutro  sensu 
colonum  dici;  manifestum  est;  ex  nigro  enim  patet; 
colonos  hoc  loco  vocari  omnes,  qui  ad  littora  Ame- 
ricae  confluant,  eo  animo  ut  fortunas  suas  augeant, 
vel  saltem  ut  egestatem  miserrimamque  vitae,  qua 
domi  premebantur,  conditionem  effugiant":  quo  eodem 
sensu  etiam  ;;advenae"  appellantur,  quod  nimirum 
aliunde,  h.  e.;  ex  aliis  regionibus  adveniant;  ;;locum; 
ut  suo  modo  cum  s.  Isidoro  dicere  possumus,  propter 
defectum  indigenarum  vacuum;  novis  cultoribus  ad- 
impleturi";  ac  legibus  jureque  non  antiquae  suae  pa- 
triae;  sed  reipublicae  americanae  jam  usuri;  licet  civi- 
tate  nondum  sint  donati. 

Isti  ergo  coloni  sunt  et  advenae,  in  quorum  auxi- 
lium  patres  excitari  foverique  volunt  zelum  apostoli- 
cum;  qui  amoris  Dei  effectus  sit  et  signum;  ac  simul 
principium  efficax  ad  homines  laicos  quoque  sancto 
igne  accendendos :  novis  semper  ad  animarum  lucra 
excogitatis  industriis;  miserae  advenarum  conditioni 
consentaneis. 

Inter  ejusmodi  industrias  synodus  primo  loco  re- 
censet  ac  commendat  pias  Hibernorum  et  Germanorum 
uniones  sive  societates  ad  juvandos  advenas  erectas 
(n.  233);  deinde  id  agit;  ut  ;;apud  urbes  majores  prope 
oceanum  sitas;  ad  quas  coloni  plerumque  appellunt; 
constituantur    sacerdotes    idonei;    qui    advenientibus  se 


x)  In    „codice"    juris    romani    coloniae    hoc    sensu    acceptae    varie 
distinguuntur. 

2)  Apud  Migne  Patr.  lat.  t.   82,  p.   537. 

duces  et  consiliarios  praebeant,  ac  potissimum  solliciti 
sint  de  illis  puellis;  quae  iter  transmarinum  nullo  co- 
rnite,  nullo  custode  aut  tutore  ingressae  in  maximo 
periculo  versantur,  nisi  in  certis  quibusdam  domibus 
refugii  excipiantur"  (n.  234).  Tertio  tandem  patres, 
bono  temporali  ac  spirituali  novorum  colonorum  con- 
sulturi;  advenientibus  omni;  qua  possunt,  ratione  dis- 
suadent  habitationem  in  magnis  urbibus;  sed  eos  vehe- 
menter  adhortantur,  ut  occidentem  versus  migrent, 
fructuosae  agrorum  culturae  se  dedituri  ac  proprias 
veluti  colonias  catholicas  constituturi  (n.  23  5) ;  idque 
per  societates  a  ditioribus  viris  catholicis  fundatas 
promoveri  cupiunt  (n.   236). 


Caput  II. 

De  cura  pastorali  pro  hominibus  Nigris  et  Indis. 

Indi  a  nomine  Indiarum  vocati  sunt. 

De  vocabuli  ratione  disserens  Sacchinus  terras 
illas;  ait;  ob  inventore  secundario  Americo  Vesputio 
dictas;  ;;abutens  Indiarum  vocabulo,  Indias  occidentales 
vulgus  appellat"1).  Tunc  temporis  scilicet  putabant, 
novam  orbis  partem  a  Christophoro  Columbo  detectam; 
quae  ad  occidentem  trajecto  oceano  porrigitur,  ad  In- 
dias  proprie  dictas  pertinere  earumque  veluti  partem 
esse;  unde  primis;  qui  ibidem  reperti  sunt;  populis 
aboriginibus  Indorum  nomen  factum;  deindeque  ;;indi- 
genae  homines  universae  Indi  sunt  appellati"2). 

„Ex  annalium  monumentis  sacrarum  missionum 
apud  Americae  septentrionalis  aborigines;  inquit  con- 
cilium,  gloriam  immortalem  consecuta  est  pia  mater 
ecclesia.     Et  sane  merito ;   siquidem  vel  a  primis  novi 


2)  Hist.   Soc.   J.,  part.   3,  1.   2,  n.    135,   ad   an.    1566. 
2)  Ex    literis    Leonis    PP.    XIII    ad    episcopos    Brasiliae    d.    d.    5, 
maji  1888,  de  libertate  servis  donata, 

orbis  explorationibus  usque  ad  nostra  tempora  quam- 
plurimi  filii  ejus;  apostolorum  zelo  et  caritate  ducti 
gravibus  aerumnis  susceptis,  evangelium  regni  Dei  in- 
defesse  praedicaverunt  pauperibus  istis  fratribus  nostris; 
Christi  sanguine  redemptis  dignisque  matris  ecclesiae 
miseratione"  (n.   241). 

Sed  de  gloriosis  istis  Indorum  missionibus  deque 
illustrioribus  apostolis;  qui  praeclaro  fidei  ac  zeli  cer- 
tamine  fuso  pro  Christo  sanguine  Americam  septen- 
trionalem  nobilitarunt,  recoli  poterunt  fontes,  quos  in 
priori    commentarii    parte    adduximus    pp.    130  — 13 11). 

Ex  constitutionibus  pontificiis  autem  ea  hic  sisti 
meretur,  quae  omnium  prima  noscitur  expresse  in  sa- 
lutem  Indorum  americanorum  edita;  nimirum  celebra- 
tissima  illa  epistola  Alexandri  PP.  VI.  d.  d.  4.  maji  1493, 
quae  in  appendice  corporis  juris  canonici;  libri  septimi 
decretalium;  1.  i;  tit.  9.  ;;de  insulis  novi  orbis"  hoc 
praefixo  lemmate  refertur:  ;;Ad  propagandam  fidem 
christianam;  novi  orbis  insulae  conceduntur  juri  et 
dominio  regis  catholici;  Ferdinandi  Arragon."  et  est 
tenoris;  qui  sequitur: 

Alexander;  episcopus;  servus  servorum  Dei;  Fer- 
dinando  regi;  et  Isabellae  reginae  Castellae;  Legionis; 


*)  Ex  recentiori  aetate  unum  tantum  adscribimus  testimonium, 
concilii  provincialis  baltimorensis  V.  anni  1843,  quod  est  ejusmodi : 
,,Non  possumus  gaudium  nostrum  non  palam  declarare,  quod  apostolici 
labores  missionariorum  e  Societate  Jesu  tam  prospere  successerunt, 
quum  in  caeteris  illis  vastissimis  regionibus,  quas  tenent  Indiani,  tum 
nominatim  in  oregonensi  tractu  ad  occidentem  montium  saxosorum  sito. 
Zelo  enim  clarissimis  ecclesiae  saeculis  digno  incensi,  rudes  illos  populos 
adierunt,  ut  eos  ad  humanitatem  iustituerent  et  salutari  doctrina  imper- 
tirent;  quorum  verbis  Deus  auctoritatem  et  efficacem  vim  praestitit. 
,,Quam  pulchri  super  montes  pedes  annuntiantis  et  praedicantis  pacem, 
annuntiantis  bonum,  praedicantis  salutem,  dicentis  Sion :  Regnabit  Deus 
tuus!  Vox  speculatorum  tuorum !  Levaverunt  vocem,  simul  laudabunt, 
quia  oculo  ad  oculum  videbunt,  quum  converterit  Dominus  Sion.  Gau- 
dete,  et  laudate  simul  deserta  Jerusalem,  quia  consolatus  est  Dominus 
populum  suum,  redemit  Jerusalem.  Paravit  Dominus  brachium  sanctum 
suum  in  oculis  omnium  gentium,  et  videbunt  omnes  fines  terrae  salutare 
Dei  nostri."  Is.,  2.  52,  7—10.  2  (Collect,  lac,  t.  3.  p.   1124). 


Cap.  II.     De  cura  Indorum   (Alexander  PP.  VI).  283 

Arragonum,  Siciliae  et  Granatae,  illustribus,  salutem 
et  apostolicam  benedictionem1).  Inter  caetera  divinae 
majestati  beneplacita  opera,  et  cordis  nostri  desidera- 
bilia,  illud  profecto  potissimum  existit;  ut  fides  catho- 
lica  et  christiana  religio,  nostris  praesertim  temporibus, 
exaltetur,  ac  ubilibet  ampiietur  et  dilatetur,  animarum- 
que  salus  procuretur,  ac  barbaricae  nationes  depri- 
mantur  et  ad  fidem  ipsam  reducantur.  Unde  quum 
ad  hanc  sacram  Petri  sedem  divina  favente  clementia 
(meritis  licet  imparibus)  evecti  fuerimus,  cognoscentes 
vos  tamquam  veros  catholicos  reges  et  principes, 
quales  semper  fuisse  novimus  et  a  vobis  praeclare 
gesta  toti  pene  jam  orbi  notissima  demonstrant,  ne 
dum  id  exoptare,  sed  omni  conatu,  studio  et  diligentia, 
nullis  laboribus,  nullis  impensis,  nullisque  parcendo 
periculis,  etiam  proprium  sanguinem  effundendo  effi- 
cere,  ac  omnem  animum  vestrum,  omnesque  conatus 
ad  hoc  jamdudum  dedicasse,  quemadmodum  recuperatio 
regni  Granatae  a  tyrannide  Sarracenorum  hodiernis 
temporibus  per  vos,  cum  tanta  divini  nominis  gloria, 
facta  testatur2),  digne  ducimur  non  immerito  et  debe- 
mus  illas  vobis  etiam  sponte  et  favorabiliter  concedere, 
per  quae  hujusmodi  sanctum  et  laudabile  ab  immor- 
tali  Deo  coeptum  propositum  in  dies  ferventiori  animo 
ad  ipsius  Dei  honorem  et  imperii  christiani  propaga- 
tionem  prosequi  valeatis.  Sane  accepimus  quod  vos 
dudum  animum  proposueratis  aliquas  insulas  et  terras 
iirmas,   remotas    et   incognitas,    ac   per   alios  hactenus 


*)  In  fonte  ejusmodi  nota  legitur  ad  hunc  locum  adscripta:  Con- 
stitutio  ab  historicis  celebrata :  illa  est,  quae  reges  Portugaliae  et  Ca- 
stellae  inter,  Indias  dividebat,  ne  ad  arma  deveniretur.  Est  autem 
Ferdinandus  hic  V.  Arragoniae  rex  Joannis  filius,  Alphonsi  neapolitani 
frater,  Caroli  V.  et  Ferdinandi  impp.  avus.  Qui  in  uxorem  ducta  Isa- 
bella  Castellae  regina  maxima  regna  conjunxit,  et  Joannam  unic.,  post 
Philippo  Austri.  nuptam,  procreavit ! 

2)  Granata,  a  Ferdinando  et  Isabella ,  regibus  catholicis ,  obsessa 
anno  1491,  ad  deditionem  compulsa  est  anno  1492;  sicque  Saracenorum 
illud  regnum,  quod  octingentis  ferme  annis  steterat,  ,,tanta  divini  nomi- 
nis  gloria   fuit  recuperatum", 

non  repertas,  quaerere  et  invenire,  ut  illarum  incolas 
et  habitatores  ad  colendum  redemptorem  nostrum;  et 
lidem  catholicam  profitendum  reduceretis;  hactenus  in 
expugnatione  et  recuperatione  ipsius  regni  Granatae, 
plurimum  occupati,  hujusmodi  sanctum  et  laudabile 
propositum  vestrum,  ad  optatum  finem  perducere  ne- 
quivistis:  sed  tandem  sicut  Domino  placuit,  regno 
praedicto  recuperato,  volentes  desiderium  adimplere 
vestrum,  dilectum  filium  Christophorum  Columbum, 
virum  utique  dignum  et  plurimum  commendandum, 
ac  tanto  negotio  aptum1),  cum  navigiis  et  hominibus 
ad  similia  instructis,  non  sine  maximis  laboribus  et 
periculis  ac  expensis  destinastis,  ut  terras  firmas  et 
insulas  remotas  et  incognitas  hujusmodi;  per  mare  ubi 
hactenus  navigatum  non  fuerat;  diligenter  inquireret: 
qui  tandem  (divino  auxilio)  facta  extrema  diligentia 
in  mare  oceano  navigantes  certas  insulas  remotissimas, 
et  etiam  terras  firmas,  quae  per  alios  hactenus  repertae 
non  fuerant,  invenerunt/  in  quibus  quam  plurimae 
gentes  pacifice  viventes,  et;  ut  asseritur,  nudi  in- 
cedentes;  nec  carnibus  vescentes  inhabitant;  et  ut 
praefati  nuntii  vestri  possunt  opinari;  gentes  ipsae  in 
insulis  et  terris  praedictis  habitantes;  credunt  unum 
Deum  creatorem  in  coelis  esse;  ac  ad  fidem  catholicam 


*)  ,,Ea  est  dignitas  rerum  a  Christophoro  Columbo  gestarum  ea- 
que  bonorum  copia ,  quae  ex  ingenio  et  constantia  illius  in  utramque 
orbis  partem  redundarunt,  ut  pauci  digni  sint,  qui  cum  eo  conferantur. 
Nobis  autem  eo  praesertim  nomine  sese  ejus  memoria  commendat,  quod 
ideo  ardua  aggressus  fuit  itinera,  graves  exantlavit  labores,  plurima  ad- 
ivit  pericula,  ut  viam  praemonstraret  ad  ignotas  plagas  evangelii  prae- 
conibus,  qui  innumeros  homines  sedentes  in  tenebris  ad  veri  Dei  cogni- 
tionem  converterent  et  Christo  lucrifacerent".  Ita  Leo  PP.  XIII.  cp. 
d.  d.  io.  januar.  1887.  (Act.  S.  Sedis.  t.  20,  p.  559).  —  Honoratissimis 
laboribus  confectam  vitam  Columbus  clausit  Vallisoleti  die  20  maji  1506, 
bene  meritis  laudibus  in  patria  cumulatus.  Magnum  virum  nec  in  novo 
orbe  fuisse  ulla  posteritatis  oblivione  extinctum,  ex  egregio  illo  ac 
praestantissimo  sermone  didicimus,  quem  illmus.  ac  revmus.  archiepi- 
scopus  philadelphiensis  Ryan  non  ita  pridem  in  solemniis  saecularibus 
Baltimorae  habuit  die  10.  novembris  hujus  anni,  qtxemque,  praeter  alia 
folia  americana,  exhibet  ,,The  Sun",  d.   11.  nov.   1890.  (supplement). 

amplexandum,  et  bonis  moribus  imbuendum  satis  apti 
videntur,  spesque  habetur;  quod  si  erudirentur,  nomen 
Salvatoris  Domini  nostri  Jesu  Christi,  in  terris  et  in- 
sulis  praedictis  faterentur,  ac  praefatus  Christophorus 
in  una  ex  principalibus  insulis  praedictis;  jam  unam 
turrim  satis  munitam,  in  qua  certos  christianos,  qui 
secum  iverant,  in  custodiam,  et  ut  alias  insulas  ac 
terras  firmas,  remotas  et  incognitas  inquirerent,  posuit; 
construi  et  aedificari  fecit:  in  quibus  quidem  insulis  et 
terris  jam  repertis  auruiru  aromata,  et  aliae  quam- 
plurimae  res  pretiosae  diversi  generis  et  diversae  qua- 
litatis  reperiuntur,  unde  omnibus  diligenter,  et  prae- 
sertim  fidei  catholicae  exaltatione  et  dilatione  (prout 
decet  catholicos  reges  et  principes)  consideratis;  more 
progenitorum  vestrorum  clarae  memoriae  regum;  terras 
firmas  et  insulas  praedictas,  illarumque  incolas  et  in- 
habitatores  vobis  divina  favente  clementia,  subjicere 
et  fidem  catholicam  reducere  proposuistis.  Nos  igitur 
hujusmodi  vestrum  sanctum  et  laudabile  propositum 
plurimum  in  Domino  commendantes,  ac  cupientes,  ut 
illud  ad  debitum  finem  perducatur,  et  ipsum  nomen 
Salvatoris  nostri  in  partibus  illis  inducatur,  hortamur 
vos  quamplurimum  in  Domino,  et  per  sacri  lavacri 
susceptionem;  qua  mandatis  apostolicis  obligati  estis, 
et  viscera  misericordiae  Domini  nostri  Jesu  Christi  at- 
tente  requirimus,  ut  quum  expeditionem  hujusmodi 
omnino  prosequi  et  absumere  proba  mente  orthodoxae 
fidei  zelo  intendatis;  populos  in  hujusmodi  insulis  et 
terris  degentes,  ad  christianam  religionem  suscipiendum 
inducere  velitis  et  debeatis;  nec  pericula  nec  labores 
ullo  unquam  tempore  vos  deterreant,.  firma  spe  fiducia- 
que  conceptis,  quod  Deus  omnipotens  conatus  vestros 
feliciter  prosequetur.  Et  ut  tanti  negotii  provinciam 
apostolicae  gratiae  largitate  donati,  liberius  et  auda- 
cius  assumatis,  motu  proprio ,  non  ad  vestram  vel 
alterius,  pro  vobis  super  hoc  nobis  oblatae  petitionis 
instantiam;  sed  de  nostra  mera  liberalitate,  et  ex  certa 

scientia,  ac  de  apostolicae  potestatis  plenitudine,  omnes 
insulas  et  terras  firmas  inventas  et  inveniendas,  de- 
tectas  et  detegendas  versus  occidentem  et  meridiem 
fabricando  et  construendo  unam  lineam  a  polo  arctico 
scilicet  septentrione ,  ad  polum  antarcticum  scilicet 
meridiem,  seu  terrae  firmae,  et  insulae  inventae  et  in- 
veniendae  sint  versus  Indiam,  aut  versus  aliam  quam- 
cunque  partem,  quae  linea  distet  a  qualibet  insularum, 
quae  vulgariter  nuncupantur,  de  los  Azores  y  cabo  verde 
centum  leucis  versus  occidentem  et  meridiem,  ita  quod 
omnes  insulae,  et  terrae  firmae  repertae  et  reperiendae, 
detectae  et  detegendae ,  a  praefata  linea  versus  occi- 
dentem  et  meridiem  per  alium  regem  aut  principem 
christianum  non  fuerint  actualiter  possessae  usque  ad 
diem  nativitatis  Domini  nostri  Jesu  Christi  proxime 
praeteritum ;  a  quo  incipit  annus  praesens  millesimus 
quadringentesimus  nonagesimus  tertius1),  quando  fue- 
runt  per  nuntios  et  capitaneos  vestros  inventae  aliquae 
praedictarum  insularum,  auctoritate  omnipotentis  Dei, 
nobis  in  beato  Petro  concessa,  ac  vicariatus  Jesu 
Christi,  qua  fungimur  in  terris,  cum  omnibus  illarum 
dominiis,  civitatibus,  castris,  locis  et  villis,  juribusque 
et  jurisdictionibus  ac  pertinentiis  universis,  vobis, 
haeredibusque  et  successoribus  vestris  (Castellae  et 
Legionis  regibus)  in  perpetuum  tenore  praesentium 
donamus,  concedimus  et  assignamus,  vosque  et  haere- 
des    ac    successores    praefatos    illarum    dominos,    cum 


')  Quadruplex  anni  initium  ecclesia  romana  distinguit.  In  foro  et 
publicis  negotiis  annum  cum  antiquis  Romanis  inchoat  ab  initio  janu- 
arii,  in  divinis  officiis  autem  a  prima  Dominica  adventus.  In  subscrip- 
tione  brevium  pontificiorum  anni  initivm  ducitur  a  die  nativitatis  Do- 
mini,  in  bullis  vero  ,,sub  plumbo"  a  die  incarnationis  Verbi  divini,  seu 
a  die  annuntiationis  B.  M.  V.  Sic  igitur  currentem  annum  1889,  quem 
nos  literis  nostris  adscribimus  a  kalendis  januarii,  dataria  et  cancellaria 
romana  bullis  pontificiis  sub  plumbo  editis,  non  adscribit  ante  25.  martii, 
hoc  tamen  attento  discrimine,  ut  nos  kalendis  inchoatum  annum  1889 
a  die  circumsionis  numeremus,  curia  romana  autem  notet  hunc  ipsum 
annum  25.  martii  completum  a  prima  incarnatione  Filii  Dei.  Sed  d 
his  fusius   agimus  in  computo   ecclesiastico,  pp.    157 — 158. 

plena,  libera  et  omnimoda  potestate,  auctoritate  et 
jurisdictione,  facimus,  constituimus  et  deputamus;  de- 
cernentes  nihilominus  per  hujusmodi  donationem,  con- 
cessionem  et  assignationem  nostram  nulli  christiano 
principi,  qui  actualiter  praefatas  insulas  et  terras  firmas 
possederit  usque  ad  dictum  diem  nativitatis  Domini 
nostri  Jesu  Christi;  jus  quaesitum,  sublatum  intelligi 
posse  aut  auferri  debere.  Et  insuper  mandamus  vobis 
in  virtute  sanctae  obedientiae,  (ut  sicut  pollicemini;  et 
non  dubitamus  pro  vestra  maxima  devotione  et  regia 
magnanimitate;  vos  esse  facturos)  ad  terras  firmas  et 
insulas  praedictas,  viros  probos  et  Deum  timentes, 
doctos,  peritos,  et  expertos,  ad  instruendum  incolas  et 
habitatores  praefatos  in  fide  catholica,  et  bonis  mori- 
bus  inbuendum  destinare  debeatis,  omnem  debitam 
diligentiam  in  praemissis  adhibentes;  ac  quibuscunque 
personis;  cujuscunque  dignitatis;  etiam  imperialis  et 
regalis  status,  gradus;  ordinis  vel  conditionis  sub  ex- 
communicationis  latae  sententiae  poena;  quam  eo  ipso, 
si  contra  fecerint;  incurrant,  districtius  inhibemus;  ne 
ad  insulas  et  terras  firmas;  inventas  et  inveniendas; 
detectas  et  detegendas;  versus  occidentem  et  meridiem; 
fabricando  et  construendo  lineam  a  polo  arctico  ad 
polum  antarcticum;  sive  terrae  firmae  et  insulae  in- 
ventae  et  inveniendae  sint  versus  Indiam;  aut  versus 
aliam  quamcunque  partem;  quae  linea  distet  a  qualibet 
insularum;  quae  vulgariter  nuncupantur,  de  los  Azores 
y  cabo  verde ,  centum  leucis  versus  occidentem  et  me- 
ridiem;  ut  praefertur;  pro  mercibus  habendis;  vel  qua- 
vis  alia  de  causa  accedere  praesumant  absque  vestra 
ac  haeredum  et  successorum  vestrorum  praedictorum 
licentia  speciali.  Non  obstantibus  constitutionibus  et 
ordinationibus  apostolicis;  caeterisque  contrariis  quibus- 
cunque.  In  illo;  a  quo  imperia  et  dominationes  ac 
bona  cuncta  procedunt;  confidentes;  quod  dirigente 
Domino  actus  vestros,  si  hujusmodi  sanctum  et  lauda- 
bile    propositum    prosequamini;     brevi    tempore    cum 

felicitate  et  gloria  tottus  populi  christiani,  vestri  labores 
et  conatus  exitum  felicissimum  consequentur. 
Romae  4.  nonas  maji.   1493. 

Et  ita  quidem  Sedes  apostolica  jam  inde  a  primis 
itineribus  novi  orbis  inveniendi  causa  susceptis  „vi- 
gilem  providentiam  ad  regiones  repertas  intendit,  ut 
saluti  Indorum  prosperitatique  esset  consultum.  Quum 
vero  coloni  ex  Europa  advecti,  inexplebili  habendi 
cupiditate;  mox  armis  ingenioque  abuterentur  ad  stru- 
endam  imponendamque  innoxiis  nationibus  servitutem l), 
Pontifices  romani  eadem  providentia  sese  acerrimos 
assertores  libertatis  earum  praestiterunt;  eo  proposito; 
ut;  sicubi  injuste  opprimerentur;  simul  cum  servitute 
hominum  servitute  superstitionis  excussa,  uni  veroque 
Deo;  sub  Christi  suavissimo  jugo,  possent  tandem  ser- 
vire;  divinae  haereditatis  nobiscum  participes2). 

Eodem  spiritu  apostolico  animati  patres  baltimo- 
renses  in  praesenti  decreto  operam  et  studium  ad 
tribus  Indorum  conferunt,  salutem  eorum  optimis  qui- 
bus  possunt  mediis  promoturi  (nn.  242 — 243).  Haec 
de  cura  spirituali  Indis  impendenda. 

Simili  ferme  ratione  judicandum  de  iis  est,  quae 
circa  Nigros  sive  Nigritas  statuta  sunt,  licet  ea  de- 
creti  pars;  propter  defectum  memoriae  sancti  Petri 
Claver;  manca  quodammodo  ac  numeris  suis  non  ab- 
soluta  manserit. 

De  origine,  advectu;  mercatura  Nigritarum  seu 
Maurorum3)  SS.  D.  N.  Leo  PP.  XIII.  in  laudatis  literis 


*)  Fuse  ac  diligenter,  praeter  caeteros,  hoc  argumentum  perse- 
quitur  Bartholomaeus  de  las  Casas,  celeberrimus  Indorum  ab- 
origenum  defensor  ac  patronus,  in  operibus  a  Nic.  Antonio  descriptis 
in  bibliotheca  nova  hispan.,  t.    I,  pp.    191  — 193. 

2)  Ita  Leo  PP.  XIII.  in  cit.  literis  ad  ep.  Brasil.,  in  quibus  multa 
et  praeclara  habentur  de  constanti  romanorum  Pontificum  sollicitudine 
Indos  protegendi  ac  juvandi 

3)  Venales  isti  servi  Aethiopes  promiscue  vocantur  Nigritae,  a 
Nigritia    seu    Nigritania,    unde    primitus    originem  traxerunt;  et  Nigri,  a 

ad  episcopos  Brasiliae  inter  alia  haec  scribit:  ;;Cruda 
natura  soli  americani,  quod  erat  subigendum;  neque 
minus  metallorum  opes  explorandae  effodiendae;  quum 
operas  bene  validas  postularent,  injusta  plane  suscepta 
sunt  atque  inhumana  consilia.1)  Fieri  enim  coepta  est 
quaedam  mercatura,  servis  ad  id  opus  ex  Aethiopia 
deportandis,  quae;  nominata  deinceps  la  tratta  dei 
negri2)  nimium  quantum  eas  occupavit  colonias.  .  .  Sedes 
apostolica  tantam  improbitatem,  religioni  pariter  atque 
humanitati  justitiaeque  probrosam  semper  redarguit  et 
damnavit,  nullamque  rationem  praetermisit;  ut  a  dede- 
core  et  feritate  talis  servitutis  abstineretur  et  abhor- 
reretur." 

Sed  de  improbitate  captivitatis  et  distractionis 
miserorum  Nigritarum  ea  juverit  legisse,  quae  ex  actis 
s.  Petri  Claver  partim  in  priori  parte  dedimus  pp. 
250 — 256,  partim  mox  sumus  ex  ipsa  decretali  canoni- 
zationis  in  medium  prolaturi:  ad  defectum,  quem  in 
decreto  synodico  occurrere  diximus,  ex  authenticis 
fontibus  utcunque  supplendum. 

De  honorifico  titulo  ;;apostoli  Nigritarum"  sancto 
Petro  olim  jam  tributo  Leo  PP.  XIII.  haec  habet  in 
cit.  lit.  ad  ep.  Brasil.  „Interea;  dum  acriore  ingeniorum 
et  operum  cursu  nova  itinera  ad  Africae  terras ,  nova 
commercia  instruuntur;  contendant  viri  apostolici,  ut 
quoad  melius  fieri  possit;  sit  saluti  servorum  libertati- 
que  consultum.  .  .  Itaque,  tamquam  in  speculum  vir- 
tutis  apostolicae  inspiciant,  monemus,  in  vitam  et  facta 
Petri  Claver;  cui  recentem  gloriae  lauream  addidimus. 


colore    gentis,    quo    sensu  et    Mauri    dicuntur ;    gr.  [xccvQog  enim   fuscum 
sive  nigrum  significat. 

*)  Quod  communiter  asseritur,  episcopum  Bartholomaeum  de  las 
Casas  ejusmodi  consiliorum  auctorem  fuisse,  id  verum  esse  non  putant 
recentiores  scriptores,  qui  historiam  ex  legibus  sanae  critices  tractant. 
Cfr.  „Apologie  de  B.  de  las  Casas"  in  actis  „Memoires  de  la  classe 
des  sciences  morales  et  politiquas  de  V  Institut."  t.  4.,  et  „Biographie 
universelle"  t.  7,  p.   103,  edit.    1844. 

2)  Hispan.  .,Assiento". 
Nilles,  Conc.  Baltimor.     n.  -10 

In  eum  inspiciant,  qui  summa  laborum  constantia  annos 
continenter  quadraginta,  Maurorum  gregibus  servorum 
miserrimis  sese  totum  impendit;  vere  ipsorum  apostolus 
praedicandus,  quibus  se  perpetuum  servum  et  profite- 
batur  et  dabat.1)  Caritatem  viri,  patientiam  si  curae 
habeant  sumere  sibi  et  referre;  ii  profecto  digni  exi- 
stent  administri  salutis,  auctores  consolationis ;  nuntii 
pacis;  qui  solitudinem;  incultum;  feritatem  in  ubertatem 
possint  religionis  cultusque  laetissimam;  Deo  juvante; 
convertere." 

Quae  breviori  hoc  praeconio  complexus  est  Pon- 
tifex;  uberiori  laudum  sermone  prosequitur  in  bulla 
canonizationis;  edita  d.  20  januarii  an.  i888;  quam  cum 
titulo  suo  integram   sistimus. 

Sanctissimi  in  Christo  Patris  et  Domini  nostri 
Leonis  D.  P.  PP.  XIII.  literae  apostolicae,  quibus  b. 
Petro  Claver  S.  J;  Nigritarum  apostolo;  sanctorum 
honores  decernuntur. 

Leo  episcopus;  servus  servorum  Dei;  ad  perpetuam 
rei  memoriam. 

Divinum  Domini  Nostri  Jesu  Christi  opus;  eccle- 
sia;  ineffabili  Spiritus  Sancti  virtute  informatur  atque 
alitur ;  de  qua  apostolus :  Divisdones  vero  gratiarum 
sunt.  .  .  .  Et  divisiones  operationum.  .  .  .  Haec  autem 
omnia  operatur  unus  atque  idem  Spiritus.  Nam  posuit 
Deus  in  ecclesia  primum  apostotos,  secundo  prophetas, 
tertio  doctores,  deinde  virtutes,  exinde  gratias  curatio- 
num,  opitulationes ,  gubernationes ,  genera  linguarum, 
interpretationes  sermonum. 2) 

Etsi  autem  apostolatus  honor  reliquas  gratias,  mi- 
nistrationes    atque    operationes    suo    jure    sibi    vindicet. 


1)  Consentit  Breviar.  roman.,  in  qno  lectio  6.  sic  finit :  „His 
(prodigiis)  quum  nova  miracula  accessissent,  Leo  XIII.  anno  1888, 
Africa  evangelio  non  ita  pridem  aperta,  insignem  hunc  Kigritarum  apo- 
stolum,  Sanctorum  fastis  adscripsit." 

2)  1.  Ad  Corinth,  XII, 

primo  proinde  loco  positus,  et  ad  eos  maxime  perti- 
neat;  qui  plantaverunt  ecclesiam  sanguine  suo;  tamen 
iis  etiam  merito  defertur,  qui  eorundem  opus  prose- 
cuti;  per  singulas  aetates,  doctrinae  exemplo;  atque 
etiam  morte  praeclare  obita;  vel  divinum  lumen  attu- 
lerunt  miseris,  qui  in  tenebris  et  umbra  mortis  jacent, 
vel  ecclesiae  jura  et  libertatem  contra  christiani  no- 
minis  osores  fortiter  defenderunt. 

Quos  inter,  amplissimo  dignitatis  loco;  proximus 
s.  Francisco  Xaverio  sodali  suo;  eminet  Petrus  Claver, 
qui  dona  a  Spiritu  Sancto  accepta;  catholicae  religio- 
nis  incremento  et  gloriae  summa  caritate  profudit,  his 
honorem  abundantiorem  circumdans,  qui  putabantur  igno- 
biliora  membra  esse  corporis.1)  Natus  est  autem  in  oppido 
verdunensi  in  Catalaunia;  et  baptizatus  die  vicesima 
sexta  junii  1580.  Parentes  habuit  Petrum,  et  Annam 
Corbero,  religione  potissimum  ac  morum  integritate 
spectatissimos.  Hi  puerum  singulari  cura  educarunt; 
ex  quo  praesertim  non  dubiis  post  exactum  infantiae 
tempus  argumentis  intellexerunt,  sanctum  a  se  educari. 
Id  enim  optima  ac  suavissima  indoles;  id  summa  vere- 
cundia  ac  morum  gravitas;  id  praecipue  in  res  coele- 
stes  mira  ac  procul  dubio  divinitus  indita  propensio 
portendebant. 

Adolescentulus  a  patruo;  cathedralis  celsonensis 
ecclesiae  canonico;  grammaticae  notionibus  instructus; 
clericali  tonsura  a  vicensi  episcopo  insignitus  fuit  die 
octava  decembris  anno  1595.  Inde  coepit  impensius 
vel  innocua  mundi  vitare  solatia;  ut  ea  tantum  quae- 
reret,  quae  Dei  sunt;  et  orationi  liberius  instaret.  Post 
ea  Barcinonem  a  patre  missus;  ut  literis  operam  daret; 
ibi  earum  curriculum  cum  singulari  ingenii  laude  emen- 
sus  est;  christianarumque  virtutum;  sub  disciplina  Pa- 
trum  Societatis  Jesu;  multa  et  prorsus  praeclara  edidit 

specimina.    Ipsam  autem  Jesu  Societatem  quam  a  puero 
optaverat,  iniit  die  septima  augusti  anno   1602. 

Qualem  se  in  tirocinio  Petrus  praebuerit,  universa 
Causae  acta  testantur :  nimirum  non  ad  discendanx,  sed 
ad  docendam  regularum  observantiam  venisse,  cunctis, 
etiam  provectioribus,  sanctus  adolescens  visus  est. 
Quamobrem  ad  ejus  exemplum  se  reliquos  tirones  con- 
formare  ipsi  jubebant  praesides,  in  hoc  unice  intenti, 
ne  ille  nimio  fervore  abreptus,  precatione  plus  aequo 
producta,  aut  jejuniis  et  cruentis  verberationibus  no- 
ceret  valetudini.  Biennio  tirocinii  exacto,  simplicia 
vota  nuncupavit  anno  1604:  deinceps,  postquam  Ge- 
rundae  aliquot  mensibus  moratus  esset,  philosophiae 
operam  daturus  Majoricam  petiit. 

Ibi  beatum  Alphonsum  Rodriguez  sodalem  nactus; 
non  sine  divino  instinctu  ab  antistite  petiit,  ut  ejus 
congressu  et  colloquio  sibi  frui  liceret;  ex  quo  eos 
pietatis  fructus  hausit  Petrus,  qui  apprime  cohaererent 
supernae  habitae  ab  Alphonso  revelationi;  nam  Cla- 
verium,  discipulum  suurn,  praecipuam  in  coelis  ac 
splendidissimam  occupaturum  esse  sedem;  extra  se 
raptus  cernere  sibi  visus  est.  Quum  autem  a  patre 
luminum  postulasset,  quaenam  tantae  mercedis  tantae- 
que  esset  causa  gloriae,  hoc  obtinuit  responsum :  ni- 
mirum  illud  sibi  Claverium  meruisse  praemium;  tum 
virtutibus  hactenus  ad  exemplum  exercitis,  tum  illis; 
quas  in  Americae  regionibus,  maximo  infelicissimorum 
hominum;  illuc  per  summum  nefas  deportatorum;  bono 
exerciturus  fuisset. 

Hac  accepta  visione,  Alphonsus  totus  in  id  viribus 
incubuit;  ut  Petro  iter  ad  eas  regiones  suaderet;  quod 
tamen  iste  ad  annum  16 10  differre  debuit;  quum  P. 
Claudius  Aquaviva;  supremus  universi  ordinis  mode- 
rator;  inter  egregios  milites  ad  neogranatense  regnum 
profocturos  Petrum  censuit,  etsi  nondum  sacerdotio 
initiatum. 

Quanta  animi  laetitia  nuntium  hoc  ille  acceperit, 
quisque  ex  vehementissimo  ejus  desiderio  animos  Christo 
lucrifaciendi  facile  conjicere  potest.  Quamobrem  soda- 
libus  suis;  atque  in  primis  praeposito  non  sine  lacrimis 
salutato,  in  viam  se  dedit  mense  aprili  anno  praedicto, 
ac  post  longam  navigationem  Carthagenam  seu  Car- 
thaginem  novam  ad  oram  maris  atlantici  appulit  eo- 
dem  anno. 

Urbs  haec  inter  principes  Americae  meridionalis 
civitates  floret,  opportunissimo  succinta  portu,  quo 
Indiarum  (quas  occidentales  hodieque  vocant)  merca- 
tores  confluebant,  suas  vendituri  merces,  ac  praesertim 
Nigritas  ex  Africa  abductos ,  qui  minimo  empti,  ac 
plurimo  venditi  ad  durissima  quaeque  opera,  sive  sub 
terra  fodinis  sive  ad  fervidi  solis  aestum  campis,  nulla 
nedum  christianae  caritatis,  sed  neque  humanitatis 
ratione  habita,  addicebantur. 

Miserrimos  istos  homines,  plerumque  animi  ac 
corporis  pravitate  horribiles,  ingentique  contra  tortores 
suos  odio  affectos,  Claverius  noster,  decessorum  suorum 
longe  praetergressus  exempla,  tanta  caritate  complexus 
est,  ut  illorum  apostolus  ac  parens  merito  praedicetur. 
Apostolicum  autem  munus  triennio  post  aggressus  est, 
quum  Carthagenam  rediit  ex  urbe  quam  a  Sancta  Fide 
vocant,  ubi;  expleto  theologiae  curriculo,  sacerdotio 
auctus  est  die  decima  nona  martii  anno  1616.  Cartha- 
genae  autem,  postquam  eo  redidit,  usque  ad  obitum, 
nempe  sex  et  quadraginta  annos  mansit  Nigritis  con- 
vertendis,  atque  in  catholica  fide  excolendis  praecipue 
intentus.  Qua  in  re  quantum  virtute  atque  incredibili 
rerum  gestarum  tum  arduitate  tum  amplitudine  prae- 
stiterit,  vix  dici  potest.  Illud  adnotasse  sufficiat,  ho- 
minum  ejus  generis  tercentum  millia  eoque  amplius 
sua  manu  sacro  baptismate  abluisse,  ac  deinceps  tum 
exemplo,  tum  concionibus,  tum  assidua  atque  accurata 
sacramentorum  administratione  non  modo  eos  retinu- 
isse  in  fide,  sed  ad  eam  diligendam  suavissime  impulisse. 

Nec  interdum,  ut  opus  erat;  minis  atque  poenis  pe- 
percit,  apostolum  secutus  qui  in  prima  ad  Corinthios 
inquit:  In  virga  veniam  ad  vos ,  an  in  caritate  et  sfti- 
ritu  mansuetudinis  P1)  et  ad  Titum:  Increfta  illos  dure.2) 
Quod  faciendum  esse;  tum  doctrinis  tum  perpetuis 
exemplis  confirmavit  ecclesia  contra  haereticos  et  tene- 
briones,  qui  licentia  atque  impunitate  hominum  mores 
corrumpere;  et  religionem,  ideoque  societatem,  delere 
nituntur. 

Quo  factum  est;  ut  Nigritis  Petri  severitas  perinde 
profuerit  atque  amabilitas;  eumque  utroque  ex  capite 
illi  dilexerint  ac  venerati  sint.  Accedebat  ad  viri 
auctoritatem  augendam  non  modo  virtutum  omnium 
cumulus,  sed  etiam  tanta  supernorum  charismatum 
copia,  quanta  paucis  etiam  Sanctis  obtigit.  Quis  enim 
inclyti  viri  miracula  numeret?  quis  vaticinia,  raptus, 
et  supernum  corpori  saepissime  circumfusum  lumen; 
sive  sacrum  offerret;  sive  concionaretur;  sive  denique 
purulenta  Nigritarum  vulnera  delingeret?  Huc  enim 
usque  sanctissimum  virum,  Christi  ac  proximorum  ca- 
ritas;  nec  non  mirabile  poenitentiae  studium;  non  semei 
atque  iterum;  quod  in  vitis  Sanctorum  miramur;  sed 
saepissime  impulerunt. 

Etsi  autem  praecipuam  Nigritarum  curam  gereret; 
Carthagenenses  adeo  non  neglexit,  ut  illorum  etiam 
apostolus  merito  nuncupetur.  Innumera  ac  magna  eis 
a  Petro  collata  beneficia;  longum  satis  esset  persequi: 
illa  breviter  complectemur  asserendo;  quod  caeteroquin 
ex  actis  Causae  luculentissime  ostenditur;  tantum  de 
Carthagenensibus  illum  meruisse;  quantum  de  Romanis 
meruerat  Philippus  Nerius. 

Nec  minus  meruit  de  haereticis  ac  mahumetanis; 
qui  Carthagenam;  frequentissimum;  uti  diximus;  por- 
tum;    vel    commercii    causa    appellebant ,    vel    captivi 


2)    IV.    21. 

2)  I.   13. 

transportabantur.  Istorum  hominum,  etiam  inter  pri- 
marios,  plurimos  Christo  lucrifecit;  nec  semel  illorum 
obstinationem  sola  praesentia  vicit. 

Quae  quum  ita  sint;  Nobis  non  immerito  videmur 
insignem  istum  virum  cum  Francisco  Xaverio,  rerum 
gestarum  tum  amplitudine  tum  arduitate,  comparasse. 
Nec  longo  ab  eo  distat  intervallo  sive  rigidissima 
poenitentia,  sive  intima  cum  Deo  jugiter  servata  uni- 
one.  Cibo  enim  fere  abstinuit,  itemque  somno ;  nam 
solidas  fere  noctes;  cruentis  etiam  verberationibus  ad- 
hibitis,  inter  orandum  extrahere;  ac  summo  mane 
apostolicos  labores  non  sine  miraculo  integer  alacris- 
que  repetere  consuevit. 

Vitae  autem  innocentia  perfectissimaque  regularum 
sui  ordinis  observantia,  Petrum  cum  sancto  Joanne 
Berchmans  comparare  quis  dubitaverit;  qui  sciat  illum 
ideo  tam  rigide  afflixisse  corpus;  ut  pravarum  cupidi- 
tatum  impetus  non  modo  retunderet;  sed  etiam  extin- 
gueret  ?  qui  sciat  nullum  ex  tot  gloriosissimis  operibus 
eundem  suscepisse;  nisi  antea  detecto  capite  ac  devo- 
tissime  eorum  obeundorum  veniam  a  superioribus  ex- 
orasset?  Quod  facere  etiam  perseveravit  senior;  quum 
cunctj;  qui  Carthagenam  frequentabant;  proceres;  cives, 
incolae  atque  etiam  barbari;  illum  veluti  sapientiae 
oraculum  et  quoddam  quasi  virtutis  domicilium  suspi- 
cerent  atque  admirarentur. 

Sed  jam  postremum  vitae  stadium  gloriosus  heros 
ingreditur.  Anno  1650,  qui  ob  jubilaeum  indictum 
sacer  fuit;  Petrus  nihil  pestilentia  quae  late  grassa- 
batur  commotus,  non  modo  apostolicis  laboribus  sese 
impensius  dedidit,  sed  etiam  poenitentiae;  ut  caelestem 
deprecaretur  iram.  Correptus  peste;  ea  minime  con- 
sumptus  est;  sed  ita  mulctatus;  ut  quatuor  per  annos 
plurimis  atrocissimisque  morbis  obnoxius  fuerit. 

Quos  summa  patientia  toleravit  in  desertissima 
solitudine.  Cuncti  enim;  calamitosissimo  eo  tempore; 
vel    aegrotabant;    vel    sibi    suisque    cavebant;    sodales 


296  Tit    VIII.     De  zelo  animarum. 

autem,  si  qui  morbum  non  contraxerant;  aegrotantibus 
aderant.  Quamobrem  Nigritae  cujusdam,  hominis  pes- 
simi  atque  atrocissimi,  curae  relictus,  non  modo  in- 
ediam  passus  est;  sed  etiam  injurias,  contumelias  ac 
percussiones. 

Passus  est  autem  libentissime,  Christum  crucifixum 
ac  Deiparam  perdolentem  intuens,  sibique  gratulans; 
quod  eis  similis  effectus  certissimum  coelestis  gloriae 
pignus  possideret. 

Interim,  quum  sacrum  prae  virium  debilitate  fa- 
cere  non  posset;  saepissime  coelesti  se  dape  reficiebat: 
quotidie  autem  uberrimis  cum  lacrimis  conscientiam 
expiabat.  Quoad  autem  potuit,  in  ecclesiam  transpor- 
tatus;  fidelium  confessiones  excepit;  et  Nigritarum  sa- 
luti  procurandae  operam  navavit. 

Quamobrem  cum  accepisset;  horum  plurimos  omnis 
fere  humanitatis  ac  religionis  expertes;  quibus  nomen 
erat  Ararai,  Carthagenam  appulisse;  dolorum  suorum 
fere  oblitus  ac  laetitia  plenus;  ad  eos  se  deducendum 
curavit.  Qui  quum  adspexissent  hominem;  divino  in- 
stinctu  flexis  genibus  illum  venerati  sunt. 

Paulo  post;  nempe  die  vicesima  secunda  augusti; 
anno  1654,  ab  Hispania  Carthagenam  advectus  est 
P.  Didacus  Ramirez  apostolico  in  munere  Petro  suc- 
cessurus;  qui  quum  ejus  adventum  novit;  laetitia  gestiit. 
Nigritis  enirn,  quorum  se  servum  profitebatur;  quosque 
praecipua  caritate  diligebat;  optime  tanti  viri  industria 
consultum  iri  existimabat;  ex  successoris  autem  ad- 
ventu  conjectavit;  proxime  gloriosam  illam  sedem  in 
coelo  se  adepturum;  quam  olim  sanctus  Alphonsus 
praeviderat,  illustres  ob  triumphos  in  Indiis  ad  majo- 
rem  Dei  gloriam  de  infidelibus  atque  haereticis  feli- 
citer  reportandos. 

Quoniam  vero  magni  istius  viri  mentio  iterum  in- 
cidit;  haud  inopportunum  est  notare;  divina  bonitate 
factum  esse;  ut  ejus  vita  typis  impressa  cum  simillima 
effigie    ad    Petrum  paullo  antequam  moreretur;    perve- 

nerit.  Quam  ut  ille  adspexit.  obortis  lacrimis  suaviter 
exclamavit;  nihil  sibi  amplius  superesse  quod  in  terris 
optaret,  jam  ad  coelum  recta  tendendum  esse.  Coelum 
autem  ingressus  est;  juxta  quae  praedixerat;  die  oc- 
tava  septembris,  beatissimae  Virginis  nativitati  sacra, 
anno    1654. 

Quantum  tali  obitu  non  modo  Carthagena,  sed 
etiam  urbes  finitimae;  et  Hispaniae  regiones,  quum  eo 
funestum  nuncium.  pervenit;  commotae  fuerint;  vix  dici 
potest.  Ad  cadaver  adspectu  pulcherrimum,  tractabile 
ac  jucundissime  olens;  miri  civium  ex  omni  ordine 
concursus :  accitique  milites,  ut  turbae  ad  tumultum 
nimio  studio  pronae  coercerentur. 

Porro;  quum  collegii  rector  modestis,  ut  fert  Soci- 
etatis  Jesu  mos,  exequiis  Petrum  honorare  statuisset, 
ei  vehementissime  obstiterunt,  tum  praefectus  ufbis 
cum  consiliariis,  tum  proceres  universi ,  quibus  sancti 
viri  funus  prope  regia  pompa  celebrare  aequum  visum 
est.  Adstiterunt  autem  praefectus  atque  aulici;  pullis 
induti  vestibus:  senatorius  ordo;  clerus;  religiosi  ordi- 
nes;  inquisitores.  Nec  suo  defuit  officio  Nigritarum 
universitas;  quae  solemni  pompa  ac  magno  sumptu 
tanto  benefactori  justa  funebria  solvit. 

Deinceps  de  virtutum  ac  miraculorum  fama  con- 
diti  sunt  Carthagenae  processus  ordinarii;  cunctisque 
absolutis  quae.Causae  introducendae;  jure  sacro  jubente; 
praecedere  debent;  die  prima  augusti  anno  1694  in 
sacra  rituum  congregatione;  discusso  dubio  super  ad- 
missione  et  signatura  commissionis  introductionis  Causae, 
eadem  congregatio  affirmative  respondit;  si  Sanctissimo 
placuerit.  Sequenti  autem  die  vicesima  prima  praede- 
cessor  Noster  Innocentius  XII.  propria  manu  commis- 
sionem  signavit.  Ac  die  tertia  octobris  anno  1698 
datae  sunt  ad  episcopum  carthagenensem  literae  re- 
missoriales  ad  processus  apostolica  auctoritate  institu- 
endos;  quibus  rite  probatis;  ac  scriptis  examinatis; 
tandem    de    heroico  virtutum    gradu   disceptari    potuit. 

Legitimo  eorum  examine  confecto;  praedecessor  Noster 
Benedictus  XIV.  die  vicesima  quarta  septembris  anno 
1747,  post  celebratum  sacrum;  et  consecrationis  epis- 
copalis  munus  cardinali  delle  Lanze  solemniter  colla- 
tum;  secretario  s.  rituum  congregationis  hoc  manu  sua 
subscriptum  tradidit  ,decretum:  „Constare  videlicet  de 
virtutibus  theologalibus,  fide,  spe,  et  caritate  erga  Deum 
et  proxiinum,  et  de  cardinalibus y  prudentia,  justitia,  for- 
titudine,  et  temperantia  earumque  adnexis  in  gradu 
heroico,  in  casu  et  ad  effectum,  de  quo  agituru. 

Longum  post  temporis  intervallum,  de  miraculis 
agi  coeptum  est;  super  quibus  generalis  s.  rituum 
congregatio  a  cardinali  Constantino  Patrizi;  Causae  re- 
latore;  rogata  est;  XI.  kalendas  septembris  anno  1848, 
an  de  iis,  ad  effectum,  de  quo  agebatur,  in  casu  con- 
staret?  Cui  dubio  tum  Patres  cardinales;  tum  consul- 
tores  affirmative  respondendum  censuerunt. 

Quamobrem;  gloriosae  memoriae  praedecessor 
Noster  Pius  IX;  eodem  mense,  Dominica  IX.  post 
Pentecosten;  sacro  peracto  in  templo  s.  Pantaleonis 
martyris;  ubi  s.  Josephi  Calasanctii  festum  celebra- 
batur;  adstantibus  cardinalibus  Aloisio  Lambruschini 
sacrorum  rituum  congregationi  praefecto ;  et  Constan- 
tino  Patrizi;  causae  relatore;  nec  non  Andrea  Maria 
Frattini,  s.  fidei  promotore,  et  Gaspare  Fatati  s.  r. 
congregationis  secretario,  solemniter  pronunciavit  „Con- 
stare  de  duobus  miraculis  tertii  generis  a  Deo  patratis 
invocato  ven.  Petri  Claver  auxiiiou  scilicet  de  primo 
Subitae  perfectaeque  sanationis  puellae  Mariae  de  Torres 
ab  inveterato  aneurysmate  a  laesa  dexteri  brachii  in 
mittendo  sanguine  arteria  ad  magnum  tumorem  distentou : 
de  altero"  Instantaneae  perfectaeque  sanationis  Micha- 
elae  Garzia  dc  Saavedra,  tertio  gestationis  mense  ad  ex- 
tremum  perductae  a  metritite,  seu  titeri  inflammatione, 
lethalibus  stipata  symptomatibusu  Decretum  ejusmodi; 
publici  juris  factum  est  VI.  kalendas  septembris  eo- 
dem  anno. 

Tristissimis  rerum  publicarum  vicibus  accidit;  ut 
generalia  s.  congregationis  comitia  ad  agitandum  du- 
bium  ,,an  tuto  procedi  posset  ad  venerabilis  Petri  Claver 
bcatificationem,u  nonnisi  biennio  post  cogi  potuerint, 
nimirum  anno  1850.  Quibus  Summus  Pontifex  Pius  IX 
praefuit,  auditisque  tum  cardinalibus  tum  consultoribus; 
affirmativam  sententiam  libentissime  proferentibus,  tan- 
dem  divini  consilii  lumine  implorato ;  Dominica  Sanc- 
tissimae  Trinitatis  recurrente,  in  Sacello  Maximo;  quod 
a  Sixto  Papa  IV.  nuncupatur,  solemniter  decrevit; 
Tuto  procedi  posse  ad  ven.  Petri  Claver  supradicti  bea- 
tificationem,  literasque  apostolicas  in  forma  brevis  de 
beatificatione  in  vaticana  basilica  suo  tempore  pera- 
genda  edi  mandavit.  Ouod  decretum  in  acta  s.  con- 
gregationis  relatum  est  septimo  kalendas  junii  prae- 
dicto  anno. 

Porro,  beatificationis  solemniis  magnifica  pompa 
in  vaticano  templo  celebratis  die  vicesima  prima  sep- 
tembris  anno  1851,  novorum  miraculorum  beati  Petri 
intercessione  patratorum  fama  nunciata  est.  Quam- 
obrem  pridie  kalendas  octobris  anno  proxime  secuto 
Causae  reassumptio,  ad  effectum  canonizationis;  aposto- 
lica  auctoritate  decreta  est;  et  data  facultas  metropo- 
litanis  philadelphiensi  et  milwaukiensi  legitimos  super 
duobus  miraculis  processus  instituendi. 

Quibus  confectis  ac  probatis,  causa  siluit  usque 
ad  annum  1885,  quo  tempore;  cunctis  quae  jure  pera- 
g-enda  erant;  rite  confectis;  et  aliquot;  quae  ad  celeri- 
orem  rei  progressum  necessaria  visa  sunt;  apostolica 
Nostra  auctoritate  concessis;  propositorum  miraculorum 
felici  disceptationi  parata  fuit  via. 

Horum  miraculorum  primum  obtigit  cuidam  Bar- 
barae  Dressen;  quae  ex  Germania;  quam  patriam  nacta 
erat;  Milwaukiam;  in  America  septentrionali;  meli- 
orem  quaesitura  sortem;  perrexerat.  Ibi  usque  ad 
annum  1850  aetatis  suae  septuagesimum;  optima  vale- 
tudine    usa    erat,    quum    in    dextera    maxilla    verruca 

quaedam  apparuit,  teterrimum  mox  secuturi  morbi  non 
dubium  indicium.  Cancrum  enim  inde  proventurum 
medici  judicarunt;  quam  conjecturam  tum  acerrimi  ex 
verruca  statim  creati  dolores;  tum  ejusdem  horribilis 
exulceratio  confirmarunt.  Quum  autem  medici,  nullum 
humanum  remedium  ei  morbo  adhiberi  posse;  confir- 
marent;  Barbara  ad  beatum  Petrum  Claver;  miraculo- 
rum  celebritate  etiam  eo  loci  insignem;  confugit.  Nec 
frustra ;  nam;  Petri  tacta  reliquiis;  levamen  aliquod  ex- 
perta  est. 

Verumtamen  paullo  post  morbus  ita  saeviit;  ut 
Barbarae  cuncti  misererentur;  qui  tetrum  ac  fere  pe- 
nitus  vastatae  maxillae  adspectum;  et  noxiam  foeti- 
damque  graveolentiam  ferre  vix  poterant. 

Barbara  autem  animo  non  despondit;  ac  patrono 
suo  sese  usque  commendabat  certa  fiducia  nixa;  fore 
ut;  illo  intercessore,  sanitatem  tandem  aliquando  ob- 
tineret.  Nec  fiduciam  fefellit  eventus:  nam  anno  1861, 
post  inceptum  morbum  decimo;  iterum;  beati  Petri  re- 
liquiis  tacta;  omnino  convaluit,  ac  dextera  maxilla; 
antea  saucia  ac  immani  depascente  vulnere  deformis; 
cunctis  mirantibus,  extemplo  non  modo  sana;  sed  supra 
mulieris  aetatem  integra  ac  florida  apparuit. 

Perinde  autem;  ac  fortasse  magis;  mirari  debemus 
Ignatii  Strecker  sanationem.  Iste  etiam  natione  Ger- 
manus  in  Americam  migraverat;  ut  victum  labore  suo 
sibi  compararet.  Qui  anno  i86i;  quum  saponarius 
esset  in  urbe;  cui  nomen  est  a  sancto  Ludovico;  dum 
artificio  suo  operam  daret;  in  ferrum  ita  pectore  im- 
pegit;  ut  brevi;  ex  percussione  illa  sternum  laesum 
esse  apparuerit.  E  sterno  malum  ad  costas  propaga- 
tum  est;  deinde  ad  pulmones;  quod  tussis  violenta 
aliaqua  indicia  apertissima  innuebant.  Hinc  alta  et 
diffusa  sterni  carie  ac  pulmonum  vitio  cuncti  qui  illum 
inviserunt  medici,  affectum  existimarunt;  de  ejus  salute 
desperantes. 

Interim  uxor  Ignatium ,  ut  sese  beato  Petro  com- 
mendaret,  vehementer ,  tum  precibus  tum  exemplis 
mirabilium  ac  recentium  eventuum,  hortata  est.  Quod 
quum  aegrotus  libenter  executus  esset,  ac  conclamata 
jam  valetudine  et  gradiendi  fere  impos,  sese  contulisset 
in  templum,  quo  aegroti  atque  afflicti,  adhibitis  beati 
Petri  reliquiis,  uberrimo  cum  fructu  confluebant,  illico 
earumdem  reliquiarum  attactu  ita  recreari  sibi  visus 
est,  ut  omnino  sanus  gravissimos  labores  statim  ulla 
sine  molestia  obiverit,  in  iisque  plures  per  annos 
optima  valetudine  alacrisque  perseveraverit.1) 

His  de  miraculis  semel  atque  iterum  disputatum 
est  apud  s.  rituum  congregationis  consultores,  audien- 
tibus  de  more  in  coetu  praeparatorio  cardinalibus  ei- 
dem  congregationi  praepositis ;  deinde  in  comitiis 
generalibus  coactis  coram  Nobis  v.  idus  augusti  anno 
1887,  ubi  tum  cardinales  tum  consultores,  sua  edidere 


x)  Quemadmodum  multis  aliis  afflictis  hominibus  passim,  ita  no- 
minatim  aegris  hic  memoratis  Barbarae  Dressen  et  Ignatio 
Strecker,  ut  beatum  Petrum  Claver  deprecatorem  sibi  apud  Deum 
pro  obtinenda  sanitate  adhiberent,  auctor  fuit  P.  Franc.  Xav.  We- 
ninger  S.  J.,  ex  provincia  austriaco -hungarica,  in  urbe  hac  nostra 
Oeniponte  olim  s.  theologiae  professor  ac  concionator:  vir  Dei  caritate 
et  animarum  zelo  fervens  et  operarius  in  utroque  orbe  omnino  magnus. 
Qui  quum,  oceanum  transvectus  anno  1848,  exinde  foederatos  Americae 
septentrionalis  status  circumeundo  reliquam  vitae  partem  concionibus 
habendis  traduxisset,  plenus  dierum  et  bonorum  operum  pie  admodum 
decessit  Cincinnati  die  29.  junii  anno  Christi  1888,  aetatis  suae  83. 
Nigritarum  salutis  studiosissimus  ac  beati  Claverii ,  praecipui  eorum 
apostoli,  honoris  amplificandi  cupidissimus ,  P.  Weninger  operae 
plurimum  studiique  consumpsit  in  promovenda  utraque  causa  sancta, 
illorum  conversionis  et  hujus  canonizationis,  apertis  pro  conversione 
christianaque  Nigritarum  institutione  scholis  erectisque  pluribus  piis  so- 
dalitiis,  a  beato  Petro  nuncupatis,  de  quibus  tempore  proxime  elapso 
identidem  etiam  in  Germania  sermo  erat  in  menaeis  „Der  Sendbote  des 
gottlichen  Herzens  Jesu".  —  Laudes  Patris  Weninger  scriptores  passim 
celebrarunt.  Multa  de  eo  habent  Stoger,  Scriptores  provinc.  Austr. 
S.  J.,  pp.  394  —  395  et  De  Backer,  Bibliotheque  des  ecrivains  d.  I. 
C.  d.  y.,  t.  3  pp.  2515 — 2517;  longe  plura  datWurzbach,  Biographisches 
Lexicon  des  Kaiserthums  Oesterreich,  t.  54,  pp.  292  —  294;  sed  plenis- 
sime  omnium  de  eo  agit  scriptor  americanus  in  ,,Woodstock  Letters", 
tom.    18   (an.    1889),  pp.   43 — 68. 

suffragia.  Quibus  studioso  animo  attentis;  Nos  illud 
restare  ediximus,  ut  humillimae  Deo  funderentur  preces 
ad  definitivam  sententiam  praeparandam.  Tandem 
kalendis  novembris  praedicto  anno ,  die  Sanctorum 
omnium  memoriae  sacro;  oblata  prius  salutari  hostia, 
in  nobiliore  pontificiae  aedis  vaticanae  aula;  adstan- 
tibus  dilectis  filiis  Nostris  cardinalibus  Angelo  Bianchi, 
sacrae  rituum  congregationi  praefecto  ;  et  Miecislao 
Ledochowski,  Causae  relatore;  una  cum  dilectis  filiis 
Augustino  Caprara  s.  fidei  promotore  et  Laurentio 
Salvati;  sacrae  ejusdem  congregationis  a  secretis;  pro- 
nunciavimus  „Constare  de  duobus  miraculis,  intercessore 
beato  Petro  Claver  a  Deo  patratis :  scilicet  de  primo : 
Insta?ttaneae  perfectaeque  sanaiionis  Barbarae  Dressen, 
midieris  octogenariae  ab  inveterato  cancro  epitheliali  in 
dextera  maxilla :  ac  de  secundo:  Subitae  perfectaeque 
sanationis  Ignatii  Strecker  a  carie  sterni  et  costarum 
thoracis  sinistri  gravissimo  pulmonum  vitio  conjunctau 
Quod  decretum  eadem  die  editum  est. 

Porro;  quod  ex  praescripto  sacri  juris  agendum 
supererat;  XVII.  kalendas  decembris  eodem  anno, 
coacta  iterum  sunt  generalia  s.  rituum  congregationis 
comitia;  in  quibus  quum  praedictus  card.  Miecislaus 
Ledochowski  dubium  proposuisset :  „An  sta?tte  appro- 
batione  duorum  miraculorum,  post  indultam  veneratto- 
nem,  tuto  procedi  possit  ad  solemnem  beati  Petri  Claver 
canonizationcmu ,  quotquot  aderant;  tum  cardinales;  tum 
consultores;  audientibus  Nobis;  uno  ore  responderunt 
,,Tuto  procedi  posse." 

Quamobrem;  re  mature  expensa;  atque  iterum 
coelesti  lumine  implorato;  v.  kalendas  praedicti  men- 
sis;  prima  Dominica  s.  adventus;  post  oblatum  sacrum, 
in  eadem  pontifkia  aula;  praefatis  cardinalibus  ac 
s.  congregationis  officialibus  adstantibus;  ediximus 
„Tuto  procedi  posse  ad  soiemnem  beati  Petri  Claver 
canonizationemu . 

Dein    nonis  decembris  eod.   anno   1887   s.  r.  eccle- 

siae  cardinales  in  secretum  consistorium  collegimus; 
ibique  dilectus  filius  Noster  card.  Angelus  Bianchi, 
s.  rituum  congregationi  praefectus,  novensilium  sanc- 
torum  gesta  singillatim  ac  perspicue  exposuit;  magno- 
que  omnes  studio  incendit,  ut  tantorum  heroum  me- 
moria  summis  honoribus  consecraretur. 

Paullo  post,  nempe  X.  kalendas  januarii  eodem 
anno  1887,  publicum  consistorium  habitum  fuit;  in  quo 
cardinales  audito  prius;  uti  mos  est?  dilecto  filio  Phi- 
lippo  Gioazzini,  consistorialis  aulae  advocato,  unani- 
miter  placere  sibi  declararunt,  ut  invicto  apostolo 
sanctorum  coronam  imponeremus. 

Amplissimi  senatus  scito;  catholici  orbis  patri- 
archae;  archiepiscopi  et  episcopi  quamplurimi  una 
cum  cardinalium  collegio;  a  Nobis  convocati  in  con- 
sistorium  quod  vocant  semipublicum ,  habitum  v.  idus 
januarii  currente  anno  1888  plaudentes  accesserunt; 
causa  plene  cognita  tum  ex  iis  quae  gesta  fuerant  in 
memorato  consistorio  publico,  tum  ex  monumentis 
sacri  consilii  ritibus  tuendis  praepositi,  quorum  exem- 
plar  unicuique  eorum  exhiberi  jussimus.  Cujus  rei  in- 
strumenta  a  dilectis  filiis  Sedis  apostolicae  notariis 
confecta  in  tabulario  s.  romanae  ecclesiae  asservari 
mandavimus.  Deinde  praefmita  canonizationis  cele- 
brandae  die,  nempe  decimaquinta  mensis  januarii  cur- 
rente  anno  i888;  sancto  et  terribili  nomini  Jesu  Sal- 
vatoris  Nostri  sacra;  fideles  cunctos  hortati  sumus,  \it 
jejunio  ac  precibus  sese  ad  illam  compararent;  atque 
ecclesias  designavimus;  in  quibus  copia  erat  indulgen- 
gentias  lucrandi. 

Quum  autem  faustissima  dies  illuxit;  romanae 
curiae  praesulibus;  officialibus;  ac  proceribus;  et  am- 
plissimo  cardinalium  senatu;  cum  patriarchis,  archi- 
episcopopis  et  episcopis;  solemni  supplicationis  rito 
comitantibus,  Nos  aulam  basilicae  vaticanae  pronao 
superstructam,  ad  instar  templi  munificenter  ornatam; 
ingressi     sumus.      Tunc     dilectus     filius     Noster    card. 

Angelus  Bianchi,  s.  rituum  congregationi  praefectus, 
et  canonizationi  huic  procurandae  praepositus,  pero- 
rante  dilecto  filio  Philippo  Gioazzini,  s.  consistorialis 
aulae  advocato,  Nobis  vota  detulit  virorum  principum. 
sacrorum  antistitum,  universaeque  Societatis  Jesu,  ut 
beatum  Petrum  Claver  sacerdotem  professum  dictae 
Societatis,  virum  gestis,  virtutibus  ac  miraculis  in- 
signem,  sanctorum  coelitum  numero  accenseremus, 
una  cum  septem  beatis  fundatoribus  ordinis  servorum 
beatae  Mariae  Virginis,  nec  non  beatis  Joanne  Berch- 
mans  scholastico  et  Alphonso  Rodriguez  coadjutore 
formato  praedictae  Societatis.  Quumque  iisdem  pre- 
cibus  iterum  ac  tertio  idem  cardinalis  per  memoratum 
s.  consistorialis  aulae  advocatum  Nos  exorasset,  ut 
optatam  faustamque  certo  futuram  sententiam  edere- 
mus;  implorato  prius  Spiritus  Paracliti  lumine,  dein- 
ceps  beatae  Virginis  Immaculatae,  coelestium  spirituurm 
ac  sanctorum  omnium  praesidio  invocato,  ad  honorem 
sanctae  et  individuae  Trinitatis,  ad  catholicae  fidei 
incrementum  et  decus;  auctoritate  Domini  nostri  Jesu 
Christi,  sanctorum  apostolorum  Petri  et  Pauli,  ac 
Nostra,  matura  deliberatione  et  ven.  fratrum  Nostrorum 
sanctae  romanae  ecclesiae  cardinalium,  patriarcharum, 
archiepiscoporum,  episcoporum  consilio;  praedictum 
beatum  Petrum  Claver;  Nigritarum  apostolum,  una 
cum  supra  memoratis  septem  beatis  fundatoribus  or- 
dinis  servorum  beatae  Mariae  Virginis,  nec  non  beatis 
Joanne  Berchmans  scholastico,  et  Alphonso  Kodriguez 
coadjutore  formato  praefatae  Societatis,  inter  Sanctos 
censeri  jussimus,  Decrevimus  porro  s.  Petri  Claver 
memoriam  quotannis  die  9.  septembris  celebrandam 
esse;  et  in  romanum  martyrologium  referendam;  ac 
omnibus  christifidelibus,  qui  illius  exuvias  eo  die  vene- 
rati  fuerint,  indulgentiam  septem  annorum,  totidemque 
quadragenarum  in  perpetuum  largiti  fuimus. 

Gratiis    deinde    Omnipotenti    Deo    actis,    ad    aram 
accessimus  incruentum  sacrificium  oblaturi;  ac  peracta 

Evangelii  lectione,  quotquot  aderant  allocuti  surnus, 
eosdem  hortantes,  ut  de  tanta  solemnitate  gauderent 
in  Domino,  fructusque  quam  uberrimos  caperent.  De- 
nique  apostolicam  benedictionem  et  plenariam  admis- 
sorum  indulgentiam  peramanter  in  Domino  imperti- 
vimus,  literasque  apostolicas  sub  plumbo  expedire 
mandavimus. 

Praeclara  sanctissimi  herois  memoria,  his  literis 
consecrata,  vigeat  in  animis  vestris,  fideles,  eamque 
colite,  ut  Jesu  Christi  amor  exardescat  in  vestris  cor- 
dibus  ;  et  expoliantes  vos  veterem  hominem  cum  actibus 
suis,  et  induentes  novum,  eum  qui  renovatur  in  agniti- 
onem  secu?tdu?n  imaginem  ejus,  qui  creavit  illum :  ubi 
non  est  gentilis  et  judaeus ,  circumcisio  et  praeputium, 
barbarus  et  scytha,  servus  et  liber ;  sed  omnia  et  in  om~ 
nibus   Christus1). 

Hoc  divinae  caritatis  praeceptum,  unde  vera  libertas 
proficuusque  ad  vitam  aeternam  progressus  dimanat, 
apostoli  martyresque  secuti,  Domini  nostri  Jesu  Christi 
regnum  propagarunt,  qui  redemit  nos  Deo  in  sanguine 
suo  ex  omni  tribu  et  lingua  et  populo  et  natione2) ;  et 
datzts  est  in  foedus  populi,  in  lucem  gentium ;  ut  ape- 
riret  oculos  caecorum,  et  educeret  de  conclusione  vinctum, 
de  domo  carceris  sedentes  in  tenebris^). 

Etsi  autem  pauci  apostolicam  vocationem  sorti- 
antur,  ad  cunctos  tamen  hoc  divinae  caritatis  prae- 
ceptum  pertinet.  Cuncti  enim  vel  precibus,  vel  opibus, 
vel  auctoritate  christianae  fidei  propagandae  studere 
debent,  ideoque  ea  instituta,  societates,  atque  opera 
promovere,  quae  vel  apostolicae  Sedis  providentia  vel 
devota  pietate  fidelium  invecta  eo  spectant;  ut  infide- 
libus  ac  caecis  lumen  veritatis  et  gratiae  praesidium 
afferatur. 


-)  Coloss.  III.,  9— n. 

2)  Apoc.  v.,  9. 

3)  Isai.  XLII.  6—7. 

Nilles,  Conc.  Baltimor.     II.  OQ 

Diligite  ergo;  carissimi,  diligite;  praesertim  Ro- 
mani;  qui  hoc  nomine  ab  apostolo  commendati  estis, 
iidem  vestram,  et  sanctum  Petrum  apud  Deum  inter- 
ponite,  ut  intestini  christiani  nominis  hostes,  qui  inter 
alia  sua  impia  facinora  mirabile  illud  praedecessorum 
Nostrorum  opus  de  propaganda  fide  nuncupatum,  suo 
arbitrio  ac  libidini  obnoxium  facere  ausi  sunt;  humili- 
entur  sub  potenti  manu  Dei;  et  convertantur. 

Praemissa  omnia  iterum  auctoritate  Nostra  confir- 
mamus  ac  roboramus;  mandantes  ut  praesentium  lite- 
rarum  transumptis  sive  exemplis  etiam  impressis,  manu 
tamen  alicujus  notarii  subscriptis,  et  sigillo  viri  in 
ecclesiastica  dignitate  constituti  munitis;  eadem  pror- 
sus  fides  habeatur  ab  omnibus,  quae  hisce  ipsis  nostris 
literis  haberetur,  si  exhibitae  atque  ostensae  forent. 

Nulli  ergo  hominum  liceat  paginam  hanc  Nostrae 
definitionis,  decreti,  mandati,  relaxationis  ac  voluntatis 
infringere;  si  quis  autem  temerario  ausu  contraire 
praesumpserit;  indignationem  Omnipotentis  Dei  et 
sanctorum  Petri  et  Pauli  apostolorum  ejus;  se  noverit 
incursurum. 

Datum  Romae  apud  sanctum  Petrum;  anno  in- 
carnationis  dominicae  millesimo  octingentesimo  octo- 
gesimo  septimo;  undecimo  kalendas  Februarii1),  Ponti- 
ficatus  Nostri  anno  decimo. 

Ego  Leo  catholicae  ecclesiae  episcopus 

(L.  S.) 

(Seqvmnlur  subscriptiones  32   cardinalium.) 

Lacuna  decreti  de  cura  pastorali  Nigritarum  ita 
ex  fontibus  authenticis  expleta;  jam  quae  sancita  a 
concilio  sunt;  facile  intelligentur;  et  sancto  Petro  Claver 
exemplis  praelucente  meritisque  intercedente;  fructuose 
in  usum  deducentur. 


l)  Quomodo  factum  sit,  ut  dies  20.  januarii  1888  notetur:  XI.  kal. 
febr,  an.   1887,  superius  declaratum  vide  p.  286. 

Caput  III. 

De  societatibus. 

Ultimo  loco  patres  docent,  quomodo  saeerdotes 
zelum  animarum  circa  varias,  quas  homines  contrahere 
solent,  societates  exercere  debeant,  perversis  scilicet 
omni;  qua  possent,  ratione  oppugnatis  ac  coercitis, 
bonis  vero  diligenter  propagatis  et  promotis. 

„Societatem"  schola,  praeeunte  doctore  angelico, 
breviter  definit  „conjunctionem  hominum  ad  aliquid 
perficiendum",  seu  ad  communem  aliquem  finem  con- 
sequendum. 

Elementa  cujuslibet  societatis  quatuorsunt:  i.  ho- 
mines  societatem  constituentes;  2.  moralis  eorum  con- 
junctio;  3.  finis  communis,  ad  quem  conspirant;  et 
4.  media  ad  finem  consequendum. 

Natura  seu  essentia  societatum  ex  fine  earum  ad- 
aequato  determinatur1) ;  sumitur  autem  finis  adaequatus, 
quando  includuntur  omnes  conditiones,  quibus  servatis 
finis  obtinendus  est.  Ita  finis  adaequatus  ordinis  Car- 
thusianorum  is  est;  ut  ejus  sodales  „per  vitam  contem- 
plativam"  ad  perfectionem  evangelicam  tendant,  et 
sic  medium  perfectionis  acquirendae,  quod  apud  ipsos 
est  in  custodia  solitudinis  positum,  transit  in  finem. 
E  contrario  finis  adaequatus  ordinis  Praedicatorum, 
Societatis  Jesu  et  aliorum  similium  institutorum  tan- 
quam  conditionem  complectitur  vitam  activam,  per 
quam  ad  perfectionem  consequendam  tendatur.  Et  ita 
fit;  ut  non  obstante  communione  finis  omnium  religio- 
sorum  ordinum,  alii  ab  aliis  distinguantur ,  quod  pro- 
prii  singulorum  fines;  adaequate  spectati;  ab  invicem 
distincti  sint  ac  diversi. 

Neque  aliter  arbitrandum  est  de  distinctione  so- 
cietatum  temperantiae,  quas  vocant;   licet  enim  omnes 


x)   Cfr.   Tarquini,   Jnris  eccles.  publici  institut,,  1.    I,  c.    I,  n.   7, 

20* 

id  agant,  ut  ebrietatis  vitium  extirpetur,  aliae  tamen 
communi  illi  fini  obtinendo  per  solemnem  promissio- 
nem  abstinentiae  a  potibus  inebriantibus  (pledge)  in- 
sistunt;  aliae  contra,  omissa  sodalitia  promissione,  fer- 
ventibus  pietatis  exercitiis  finem  obtinere  nituntur; 
sicque  finibus  adaequate  consideratis  inter  se  differunt. 
Ita  igitur  accipienda  est  quae  a  synodo  plenaria 
indicatur  distinctio  societatum  in  honestas  et  inho 
nestas,  ut  dum  aliis  finis  honestus  sit  praefixus,  alia- 
rum  finis  ab  honestate  deficiat. 

§•  i. 

De  societatibus  inhonestis. 

Vera  quidem  est  utriusque  juris  doctrina,  „inho- 
nestarum  rerum  societatem  nullam  esse"1),  proprie 
dictam  scilicet,  ex  qua  obligatio  moralis  oriatur;  sed 
identidem  accidere  videmus,  ut  scelerati  homines,  inita 
consociatione,  media  sibi  comparare  studeant  ad  cer- 
tum  communemque  finem  inhonestum  assequendum, 
facta  etiam  nefanda  sponsione,  passuros  se,  ut  externa 
vi  adhibita  ad  impia  promissa  servanda  cogantur. 
Sicque  pravae  adunationes  hominum  existunt  ad  ma- 
lum  perpetrandum ,  de  quibus  patres  sub  praesenti 
rubrica  „de  societatibus  inhonestis"  loquuntur.  Agunt 
autem  praecipue  de  societatibus  secretis,  quae  nimirum 
finem  suum,  imposito  secreti  praecepto,  ita  prosequuntur, 
ut  secreti  custodia  in  finem  earundem  transeat,  ipsis- 
que  nomen  societatum  secretarum  sive  occultarum 
faciat. 

In  decreto  patres  ad  mentem  actorum  Sedis  apo- 
stolicae  ac  nominatim  literarum  encyclicarum  Leonis 
PP.  XIII.  „Humanum  genus"  ex  ordine  tractant  i.  de 
sectis  vel  societatibus,  quae  contra  ecclesiam  vel  legi- 


x)    Cfr.    gl.    ad  c.  Error,    cui  non  resistitur  3,   dist.   83,  et  1.     Nec 
praetermittendum   57.  pro  socio   (Digest.  1.    17,  tit.  2.). 

timam  potestatem  civilem  sive  palam  sive  clandestine 
machinantur ;  2.  de  societatibus;  in  quibus  sodales  jura- 
mento  vel  alio  modo  se  obligant  ad  arcanum  servan- 
dum,  quod  nec  auctoritati  ecclesiasticae  manifestare 
permittuntur;  3.  de  societatibus,  quae  ab  asseclis  jus- 
jurandum  vel  promissionem  caecae  absolutaeque  obe- 
dientiae  exigunt;  4.  de  societatibus;  quae  proprio  marte 
presbyterum  aliumve  ministrum  cultus  sibi  vindicant, 
qui  rituali  ac  caeremoniis  propriis  utatur;  5.  de  socie- 
tatibus,  de  quibus  non  constet,  an  sub  una  ex  classibus 
a  S.  Sede  damnatis  cadant;  6.  de  societatibus  judicio 
episcopi  vitandis. 

De  sodalitatibus  operariorum  tandem  docent,  eas; 
per  se  spectatas;  non  esse  prohibitas;  quod  ;;non  con- 
stet;  illas  aliud  sibi  proponere;  quam  mutuam  tutelam 
ac  juvamen."  Cavendum  tamen;  ajunt;  ;;ne  sub  hoc 
societatis  mutui  auxilii  praetextu  quidpiam  admittatur; 
quod  sectis  damnatis  faveat;  neve  sodales  pravis  sub- 
dolisve  malorum  hominum  artibus  inducantur;  ut  contra 
justitiae  leges  laborem  ab  ipsis  debitum  subtrahant; 
vel  alio  quovis  modo  eorum;  quibus  subjiciuntur;  jura 
laedant." 

§.  2. 

De  quibusdam  societatibus  honestis. 

Quo  homines  catholici  efficacius  a  periculis  socie- 
tatum  secretarum  retrahantur;  patres  baltimorenses; 
consilium  Summi  Pontificis  secuti;  honestas  societates 
institui  ac  promoveri  jubent.  Vigente  nimirum  hodierno 
associationis  studio;  quo  homines  ubique  ad  varia  bona; 
quae  singuli  ac  seorsi  consequi  non  possunt;  viribus 
unitis  acquirendo  tendant;  societates  honestae  aptissi- 
mum  instrumentum  sunt  zeli  animarum  exercendi.  ;;Ad 
alendam  augendamque  experrectam  virtutem;  verba 
sunt  Leonis  PP.  XIII.1),  curare  ac  providere  opus  est; 

J)  In  literis  ad  episcopos  Italiae  d.  d.  15.  Febr.  1882,  in  Act. 
S.  Sedis,  t.   14,  pp.  34  —  42. 

ut  numero,  consensu,  efficiendis  rebus;  floreant  lateque 
amplificentur  societates,  quibus  maxime  propositum 
sitj  fidei  christianae  virtutumque  caeterarum  retinere 
et  incitare  studia.  Tales  sunt  consociationes  juvenum, 
opificum,  quaeque  constitutae  sunt  aut  coetibus  catho- 
licorum  hominum  in  tempora  certa  agendis,  aut  inopiae 
miserorum  levandae,  et  tuendae  dierum  festorum  re- 
ligioni,  et  pueris  ex  infima  plebe  erudiendis,  aliaeque 
ex  eodem  genere  complures". 


§•  3. 
De  societatibus  ad  temperantiam  promovendam. 

Ex  societatibus  honestis  ad  extremum  eas  nomi- 
natim  commendat  concilium,  quae  ad  avertenda  in- 
gentia  mala  „a  potuum  inebriantium  abusu  profluentia" 
salubriter  constitutae  sunt;  atque  ex  iis  speciatim 
„unionem  catholicam  ad  abstinentiam  totalem  promo- 
vendam"  et  „confraternitatem  sacrae  sitis"  ,,magna 
laude  dignas"  praedicat. 

Associationes  temperantiae,  quas  vocant,  commu- 
niter  ad  finem  tendunt  praescripta  solemni  promissione 
abstinentiae  a  potibus  inebriantibus  (the  pledge) ; 
confraternitas  sacrae  sitis  vero,  omissa  illa  promissio- 
nis  caeremonia,  eidem  fini  obtinendo  insistit  piis  ad 
Deum  precibus,  bonis  mortificationis  operibus  ac  mu- 
tuis  virtutum  exemplis. 

Historiam  atque  indolem  associationum  temperan- 
tiae  lector  si  non  jam  ex  libris,  ea  de  re  ex  professo 
agentibus  norit,  addiscere  facile  poterit  ex  obvio  quo- 
que  lexico  encyclopaedico  (Realencyklopaedie),  sub 
v.  Temperance,  german.  Massigkeit.  —  Earum  mentio 
etiam  in  prioribus  conciliis  americanis  identidem  oc- 
currit. 

Quae  circa  confraternitatem  sacrae  sitis  scitu  sunt 

digna,  in  decreto  romano  erectionis  continentur:   qua- 
propter  ipsum  hoc  documentum  hic  sistimus1). 


Decretum  s.  congregationis  de  propaganda  fide. 

Quum  quatuor  abhinc  annis  r.  p.  Robertus  Kelly 
Societatis  Jesu  de  consensu  superiorum  suorum  atque 
emo.  ac  revmo.  D.  Paulo  s.  r.  e.  cardinali  Cullen,  archi- 
episcopo  dublinensi  adprobante,  pium  sodalitium  in 
Hibernia  instituendum  curaverit  in  honorem  sitis  atque 
agoniae  SSmi.  Dni.  N.  Jesu  Christi  atque  dolorum 
Bmae.  Virginis  Mariae,  in  eum  finem,  ut  ebrietatis 
vitium  in  praedicta  regione,  Dei  adjuvante  gratia, 
compesceretur ;  cumque  idem  religiosus  vir  exposuerit, 
ingentem  tum  in  Anglia  tum  etiam  in  America  fidelium 
numerum  praedicto  pio  sodalitio  nomen  dedisse;  illud- 
que  a  r.  p.  praeposito  generali  Societatis  Jesu  enixe 
commendatum  fuerit,  SSmus.  D.  N.  Pius  divina  pro- 
videntia  PP.  IX. ,  referente  infrascripto  s.  congrega- 
tionis  de  propaganda  fide  secretario  in  audientia  diei 
30.  Augusti  1874,  idem  pium  sodalitium  per  decretum 
laudatae  s.  congregationis  erigi  jussit  (quemadmodum 
praesenti  decreto  erigitur)  in  confraternitatem,  sub  di- 
rectione  r.  p.  provincialis  pro  tempore  Societatis  Jesu 
in  Hibernia,  cum  potestate  alium  ad  hoc  munus  exer- 
cendum  subdelegandi,  et  eidem  confraternitati  aggre- 
gandi  alias  familias  seu  congregationes  regulares2)  cum 
communicatione  omnium  privilegiorum  ac  gratiarum 
spiritualium  dictae  congregationi  concessarum,  firma 
tamen  manente  obligatione,  ut  in  sociorum  admissione 


x)  Extat  in  folio  periodico  The  Illustrated  Monitor,  Organ  of  the 
Confraternity    of   the    Sacred    Thirst   etc.    Dublin.   Dollard   1875,  p.  74. 

2)  Ex  isto  decreti  inciso  patet,  finem  confraternitatis  sacrae  sitis 
non  tam  in  eo  ponendum  esse,  ut  qui  ebrietatis  vitio  sunt  dediti  aut 
ejusdem  periculo  expositi ,  mediante  solemni  promissione  non  bibendi 
(the  pledge)  a  potibus  inebriantibus  absterreantur,  quam  ut  fideles  pre- 
cibus ,  bonis  operibus ,  mutuisque  exemplis  ebrietatis  extirpationem  a 
Deo   obtineant. 

eorum  nomina  in  speciali  libro  describantur.  Memo- 
ratae  autem  confraternitati  Sanctitas  Sua  sequentes  in- 
dulgentias  benigne  concessit;  videlicet: 

Indulgentiam  plenariam  lucrandam  a  sodalibus  die 
inscriptionis  confraternitati,  ac  festis  diebus  pretiosis- 
simi  sanguinis,  SSi.  nominis  et  quinque  vulnerum  D.  N. 
J.  C.;  purissimi  cordis,  septem  dolorum  et  festi  sub 
titulo  auxilium  christianorum  B.  Mariae  Virginis;  pa- 
trocinii  s.  Joseph,  s.  Georgii;  s.  Patritii  et  s.  Andreae 
apostoli;  dummodo  iidem  socii  vere  poenitentes,  con- 
fessi  ac  sacra  eucharistia  refecti  ecclesiam  confrater- 
nitatis  devote  visitaverint;  ibique  per  aliquod  temporis 
spatium  pias  ad  Deum  preces  fuderint  pro  sanctae 
fidei  propagatione  et  juxta  mentem  Summi  Ponti- 
ficis. 

Indulgentiam  trium  annorum  et  totidem  quadra- 
genarum  quoties  praescriptas  pro  sodalibus  preces 
corde  contrito  recitaverint,  ac  septem  annorum  et  tot- 
idem  quadragenarum  si  eas  recitaverint  in  communi, 
necnon  indulgentiam  tercentum  dierum  pro  quolibet 
mortificationis  actu  ad  intentionem  confraternitatis 
exercito ;  item  indulgentiam  tercentum  dierum  pro  iis, 
qui  nomen  novi  socii  juxta  normam  confraternitatis 
inscribi  curaverint,  et  septem  annorum  et  totidem 
quadragenarum  pro  iis;  qui  decem  novos  socios  cura- 
verint  aggregandos;  denique  indulgentiam  centum 
dierum  sequentem  invocationem  recitantibus :  „Domine 
Jesu;  per  sacratissimam  sitim  tuam  salva  nos." 

Datum  Romae  ex  aedibus  s.  c.  de  prop.  fide;  die 
14.  sept.    1874 

Alex.  card.  Franchi;     Joannes  Simeoni; 

praef.  secretarius. 

De  caeteris;  quae  ad  societatis  constitutionem  ad- 
ministrationemque  spectant;  non  est  cur  hic  sermonem 
instituamus;  quum  tota  ejus  indoles  ex  ipsis  statutis; 
atque;    ubi    opus    fuerit;    ex   adducto  jam  proprio  con- 

fraternitatis    organo     „The    Illustrated    Monitor"     erui 
possit1). 

Id  unum  tamen  restare  videtur,  ut  „sacerdotes; 
qui  nunquam  cessare  debent  contra  ebrietatem  ejusque 
occasiones  fortiter  conclamare",  attentos  reddamus,  in 
ipso  corpore  juris  sacri  optima  quaeque  argumenta 
prostare,  quibus  „ad  pestiferum  ebrietatis  malum  ex- 
tirpandum"  uti  possint.  En  tibi  pauca,  speciminis 
ergo,   ex  penu  canonico  eruta. 

„Ebrietas  omnium  vitiorum  fomes  ac  nutrix  est." 
C.  Ante  omnia   9.  dist.  35. 

„Ebrietas  mentis  inducit  exilium,  et  libidinis  pro- 
vocat  incentivum".  C.  A  crapula  14.  X.  de  vita  et 
honestate  clericorum. 

„Ubi  ebrietas,  ibi  libido  dominatur  et  furor". 
C.  Venter  5.  dist.  35. 

„Quae  sobrii  cavemus,  per  ebrietatem  ignorantes 
committimus".     C.   Sane   7.   C.   15.   q.    1. 

„Luxuriosa  res  est  vinum  et  contumeliosa  inebri- 
etas2).  Omnis;  qui  cum  his  miscetur,  non  erit  sapiens". 
C.  Luxuriosa  3.  dist.  35. 

Sed  aliis,  quae  afferri  possent,  omissis,  omnium  loco 
adeatur  s.  Ambrosius,  qui  relatus  c.  Sexto  8  ejusdem 

*)  Multi  animarum  pastores  confraternitatem  sacrae  sitis  ea  de 
causa  associationibus  solemnem  abstinentiae  promissionem  exigentibus 
praeferunt,  quod  dum  ex  una  parte  magis  pietatem  fovet,  quae  initium 
est  omnis  verae  conversionis,  ex  alia  caret  difficultatibus,  quae  cum  ad- 
missione  solemnis  illius  sodalitiae  promissionis  conjunctae  sunt.  Scilicet, 
si  in  excipienda  promissione  aperte  dicatur,  (quod  theologice  loquendo 
sane  verum  est),  ejus  infractionem  nullum  esse  peccatum,  vix  non  eve- 
niet ,  ut  tota  remedii  efficacia  evanescat.  Si  vero  nihil  dicatur,  multa 
et  gravia  peccata  patrabuntur  ex  male  formata  conscientia;  siquidem 
plures  sunt,  qui  violationem  illius  promissionis  gravius  peccatum  existi- 
mant,  quam  perfectam  ebrietatem.  Cui  incommodo  occurri  posse  cre- 
dunt  inita,  quam  diximus,  confraternitate  sacrae  sitis,  per  quam  media 
satis  apta  ebrietatis  vitio  compescendo  proponuntur,  quin  ulla  praebe- 
atur  occasio  novorum  peccatorum.  Qua  de  re  multa  ac  praeclara,  usibus 
confessariorum  maxime  accommodata,  reperies  apud  Sabetti,  Coin- 
pendium  theologiae  moralis,  n,    150. 

2)  „Quidquid  inebriat  et  statum  mentis  evertit,  fuge  similiter  ut 
vinum,  in   quo   est  luxuriaa  C.  Vinolentum   6.   dist.   35. 

dist.;  longiori  disputatione  contra  ebrietatem  instituta, 
inter  caetera  ex  divinis  literis  animadvertit,  ebrietatis 
vitio  et  servitutem  deberi  et  incestum;  illam  quidem;  quod 
quum  Noe  propter  ebrietatem  nudatus  in  terra  jacens, 
laesa  pietate,  a  filio  irrideretur;  servitus  sit  inducta1); 
hunc  autem;  quod  Loth;  „quem  Sodoma  non  vicerat; 
vina  turpiter  vicerint." 

Plura  ex  scriniis  juris  sacri  hic  non  depromimus2), 
quum  aliunde  jam  satis  notum  sit;  ebrios  vel  ipsis 
ethnicis  adeo  exosos  fuisse,  ut  censores  tanquam  in- 
dignos,  qui  honores  et  publica  munera  gererent,  se- 
natu  moverent,  notaque  et  ignominia  perstringerent. 
Pittacus  imo,  celeberrimus  mitylenaeus  legislator,  unus 
ex  septem  Graeciae  sapientibus;  temulentos,  si  quid 
deliquissent;  duplici  poena  puniri  jussit;  ut  formidine 
supplicii  a  vino  promptius  abstinerent:  quae  poena 
licet  juribus  nostris  tantisper  minuatur;  quod  in  ebriis 
„tanquam  sepultis  et  nescientibus'-  dolus  abesse  pute- 
tur;  „culpantur  tamen  qui  per  ebrietatem  nescientes 
peccant  et  apud  sapientes  judices  levitatis  damnantur 
auctores3);  quod  scilicet  „leves  essent  ad  inebrian- 
dum  se"4). 

Quoniam  vero  ad  idem  ebrietatis  vitium  elimi- 
nandum  innumerae  ferme  erectae  sunt  societates  civi- 
les;  quae  rationibus  ordinis  naturalis  tantum  nituntur 
ac  solis  mediis  temporalibus,  aliquando  et  illicitis;  ut 
untur  ad  finem  suum  consequendum;  ideo  peropportune 
fuit  a  concilio  provinciali  neo-eboracensi  IV.  animad- 
versurm  eas  societates  temperantiae  intelligi  ab  eccle- 
sia  commendatas,  rquae  principiis  christianis  ni- 
tantur    et  in  spiritu  ac   statutis  vere  sint  catholicae"5). 


x)  „Non  esset  hodie  servitus,  si  ebrietas  non  fuisset." 

2)  Recoli  eiiam  poterunt  quae  de  ebrietatis  vitio  clericis  fugiendo 
supra  monuimus  p.   126. 

3)  Cfr.  C.   Sane  7.   et  C.  Inebriaverunt  9.   C.    15.   q.    I. 

4)  Ita  gl.  ad  c.   Sane  cit. 

5)  Cap.   7.   art.  3.   n.   3.  pag.  30. 

„Non  enim  in  hac  re  promovenda  est  attendendum 
spiritibus  errorum,  qui  abhorrent  a  vino  et  similibus, 
tanquam  in  se  malis ;  sed  id  potius  agendum,  ut  fideles 
ex  motivis  mortificationis  aut  caritatis  christianae  potus 
moderationem,  immo  abstinentiam  totalem;  generose 
exerceant,  vel  soli,  vel  societate  cum  aliis  inita;  in  qua 
mutuis  abstinentiae  exemplis  atque  subsidiis  orationis 
et  sacramentorum  in  proposito  virtutis  temperantiae 
juventur  ac  roborenturu  *). 

In  eandem  sententiam  episcopus  roffensis,  qui 
neo-eboracensi  huic  concilio  interfuerat,  domum  rever- 
sus;  in  synodo  dioecesana  statuit2);  „fideles  inducendos 
esse;  ut  a  potibus  inebriantibus  abstineant  vel  soli  vel 
inita  cum  aliis  societate;  quae  spiritu  catholico  regatur 
atque  precum  ac  sacramentorum  virtute  sociis  vires 
necessarias  procuret"3). 

Quod  ut  plenius  obtineretur;  totam  promovendae 
temperantiae  causam  recentiori  aetate  felicissimo  nexu 
conjunctam  cum  religione  SS.  Cordis  Jesu;  ac  nomi- 
natim  cum  apostolatu  orationis;  voluerunt  Hiberni: 
exhibita  in  „The  Irish  Messenger  of  the  Sacred  Heart" 
longa  articulorum  serie  sub  inscriptione  „Temperance 
in  the  Interests  of  the  Sacred  Heart  of  Jesusa;  variis- 
que  propositis  promissionis  formulis;  quibus  intima  illa 
copulatio  exprimeretur.  Sic;  ut  unam  alteramve  huc 
transcribamus;  fasciculus  mensis  martii  1889  ejusmodi 
exemplum  exhibet  p.   93 : 

Promise8). 

..For  the  greater  glory  of  the  Sacred  Heart  of 
Jesus;    and   with  Its    Divine    assistance  —  in  order  to 


1)  Cap.  9.  art.   5.  pag.  38. 

2)  Tit.  IV.  n.  37.  p.   17. 

3)  Latine  ita  ferme  ad  verbum  exprimitur: 

Promissio. 
,,A.d  majorem   gloriam  Sacri  Cordis   Jesu ,    et  cum  divino  ejus  au- 
—   ad  dandum  bonum  exemplum   —   et  ad  faciendam  reparationem 

give  good  example  —  and  make  reparation  for  sins 
of  intemperance,  I  promise  to  abstain  from  all  spiri- 
tuous  drinks  for  life  (or  for  a  fixed  period)." 

Fasciculus  mensis  maji  promissionem  talibus  verbis 
ad    SS.    Cor.    Jesu    directis    conceptam    suadet  p.   143: 

Heroic  Offering  to  the  Sacred  Heart1). 

„For  Thy  greater  glory,  O  Sacred  Heart  of  Jesus 
—  for  Thy  sake  to  give  good  example  —  to  pra 
ctice  self-denial  —  and  to  make  reparation  for  the 
sins  of  intemperance  —  I  will  abstain  from  all  spiri- 
tuous  drinks"2). 

Caeterum  de  fovenda  temperantiae  disciplina  jam 
pridem  aurea  monita  dedit  concilium  provinciale  bal- 
timorense  IV.  an  1843,  quae  quia  rationes  praesentis 
decreti    egregie    illustrant,    huc    transtulisse   juverit3): 

„Ingentia  intemperantiae  mala,  quae  nullis  verbis 
describi  possunt,  consecutum  est  illud,  ut  remedia  ad- 
hiberentur  in  speciem  extrema.  Nam  et  in  Hibernia 
innumerabilis  hominum  multitudo4) ,  et  in  his  quoque 
regionibus  complura  millia  jurejurando  palam  professi 


pro  peccatis  intemperantiae  —  ego  promitto  abstinentiam  ab  omnibus 
potibus  inebriantibus  ad  vitam  (vel  ad  determinatum  temporis  spatium)." 
x)  Heroica  oblatio  ad  Sacrum  Cor.  ,,Ad  tuam  majorem 
gloriam,  o  Sacrum  Cor  Jesu  —  ad  bonum  exemplum  tui  causa  dandum 
—  ad  exercendam  mortificationem  —  et  ad  faciendam  reparationem  pro 
peccatis  intemperantiae  —  statutum  habeo,  abstinere  ab  omnibus  potibus 
inebriantibus." 

2)  Editor  folii  „The  Irish  Messenger"  expresse  animadvertit  in 
ejusmodi  formula  neque  vim  voti  neque  rationem  juramenti  inesse. 

3)  Lit.  pastoral.  Cfr.  Coll.  lacen.  t,  3.  p.   1122. 

4)  Plura  eam  in  rem  afferuntur  in  vita  P.  Theobaldi  Mathew, 
temperantiae  apostoli.  vulgo  dicti  (f  1856).  Cfr.  Civilta  Cat.  ser.  3. 
vol.  5.  p.  507  (1856).  Egregium  compendium  vitae  et  laudum  Patris 
Theobaldi  Germanorum  usui  vulgatum  reperies  in  Kalendario  aquis- 
granensi,  a  s.  Josepho  nuncupato,  hoc  praefixo  titulo :  „P.  Mathew,  ein 
Wohlthater  der  Menschheit,  zur  Sacularfeier  seiner  Geburt."  (Aachener 
St.  Joseph's  Kalender,   1890,  pp.   54  —  71). 

sunt,  velle  se  ab  omni  inebriante  liquore  abstinere. 
Quod  quidem  in  iis  non  possumus  non  probare ,  qui 
horrendo  illo  vitio  misere  sunt  impliciti;  raro  enim 
quemque  ebriosum,  nisi  plane  relicta  peccandi  occasi- 
one,  ad  bonam  frugem  redire  vidimus.  Quare  etiam 
eorum  generosam  caritatem  et  zelum  magnopere  lau- 
damus,  qui;  infelicium  hominum  misericordia  ducti; 
ultro  se  illis  hujusmodi  abstinentiae  socios  adjunxerunt: 
quamquam  providendum  esse  arbitramur;  ne  quis;  id 
quod  evenire  potest;  tam  praeclaro  instituto  perperam 
utatur.  Nam  illud  plane  compertum  atque  confessum 
esse  debet,  moderatum  vini  aut  cujusvis  alterius  poti- 
onis  usum  per  se  prorsus  vacare  culpa,  quandoquidem, 
omnis  creatura  Dei  bona  est;  et  nihil  rejiciendum; 
quod  cum  gratiarum  actione  percipitur;  sanctificatur 
enim  per  verbum  Dei  et  orationem1).  Neque  consul- 
tum  fuerit;  onus  absolutae  abstinentiae  universim  aliis 
imponere  aut  in  se  suscipere  ;  quum  ea  res ;  spectata 
humanae  naturae  fragilitate,  fieri  possit  laqueus  ani- 
marum;  licitasque  actiones  in  peccata  mutare;  et  ad 
conscientiae  angores  terrorem  desperationis  adjicere. 
Quamobrem  volumus  promissionem;  quae  hac  de  re 
iieri  solet;  instar  propositi  haberi;  quod  iis;  qui  illud 
concipiunt;  afferat  quidem  mutuorum  exemplorum  et 
orationum  commoda,  nullum  vero  novum  officii  vin- 
culum  imponat2),  ita  ut;  si  quis  in  eo  servando  forte 
deficiat,  non  aliter  peccet,  nisi  quod  modum  excedat, 
aut  se  periculo;  propriam  ejus  infirmitatem  consequenti, 
objiciat.  Simul  etiam  illud  unusquisque  meminerit; 
nos  sola  Jesu  Christi  gratia  tentationes  re  ipsa  vincere 
et  vere  salutares  virtutes  exercere  posse.  Nisi  Dominus 
aedificaverit  domum;  in  vanum  laboraverunt;  qui  aedi- 


*)  I.  Timoth.  4,  4—5. 

2)  His  conformia  habent  statuta  confraternitatis  sacrae  sitis :  „No 
pledge  is  required.  No  duty  is  obligatory  under  sin."  Cfr.  The  Illu- 
strated  Monitor,   1875,  p.    16. 

ficant  eam.  Nisi  Dominus  custodierit  civitatem.  Ps.  i26; 
1  —  2.  II.  Cor.  3.  5.  Cap.  9,  art.  5.  Nemo  voluntatis 
suae  firmitate  confidat;  aut  se  hominum  existimatione 
satis  contineri  putet.  Facile  enim  cupiditatum  impetus 
humana  haec  repagula  perfringunt.  Oratione,  vigilan- 
tia;  sacramentorum  usu;  occasionum  fuga  opus  est;  ut 
bona  a  nobis  suscepta  ad  effectum  adducantur;  quae 
quidem  ipsa  a  divina  gratia  proficisci  necesse  est; 
quia  non  sufficientes  sumus  cogitare  aliquid  a  nobis 
quasi  ex  nobis;  sed  sufficientia  nostra  ex  Deo  est. 
Quae  quum  ita  sint;  vos  monemus,  ne  ejusmodi  socie- 
tates  ineatis,  quae  neque  religionis  fundamentis  nitantur, 
neque  ecclesiastica  auctoritate  regantur,  aut  alioqui 
tali  ratione  sint  constitutae,  ut  mere  humanis  viribus 
et  adjumentis  uti  merito  credantur."  Haec  laudatum 
concilium  provinciale. 

Decreto  finem  imponit  synodus  plenaria  taberna- 
rios  seu  caupones  graviter  adhortata;  ne  unquam  in 
potibus  inebriativis  vendendis  crimen  noxiae  coopera- 
tionis  ad  peccata,  in  tabernis  committi  solita,  in  se  ad- 
mittant.  Utque  haec  omnia  facilius  ac  perfectius  exe- 
cutioni  mandari  possint;  concilium  provinciale  neo- 
eboracense  IV.  eam  cautionem  prudenter  vult  adhibi- 
tam;  ut;  qui  potus  inebriativos  vendunt  invocato  veluti 
brachii  saecularis  auxilio ;  fideliter  observent  leges 
justas  in  patria  latas  ad  extirpationem  vel  imminutio- 
nem  intemperantiae ,  ut  neque  propter  escam;  neque 
propter  turpe  lucrum  destruant  opus  Dei;  sed  etiam 
cum  temporali  jactura;  quae  aedificationis  sunt;  in  pro- 
ximum  custodiant"15).  Quae  quam  sapienter  sint  a 
patribus  statuta,  vel  ex  sola  historia  famosae  illius 
legis  de  mercatura  potus  inebriantis  non  facienda 
patet,  quam  status  Maine  primum  tulit  anno  1851 
(Maine  liquor  law);  quamque  deinde  plures  aliae  diti- 
ones  tantisper  immutatam  receperunt  ac  suam  fecerunt. 

Instructio  pastoralis. 

De  re?nediis  contra  ebrietatem  adkibendis1). 

Tot  tantaque  sunt  mala  quae  ex  hoc  vitio  oriuntur 
ut,  qui  animarum  saluti  et  reipublicae  incolumitati 
volunt  consulere,  maximo  hanc  praesertim  ob  causam 
afficiuntur  dolore.  Etenim  qui  sunt  ebrii,  non  solum 
hujus  saeculi  rebus  valedicunt  secundis,  sed  si  nolint 
recipiscere,  etiam  spem  amittent  vitae  aternae.  Teste 
sto.  Paulo  in  pessimos  viros  ebrii  sunt  recensendi.  En 
ejus  verba:  ,,Neque  molles,  neque  masculorum  concu- 
bitores,  neque  fures,  neque  avari,  neque  ebriosi,  neque 
maledici,  neque  rapaces  regnum  Dei  possidebunt." 
I.  Cor.  6,  io.  Mala  quorum  ebrietas  initium  est  et 
radix,  talis  sunt  generis,  ut  huic  vitio  obnoxii  non 
solum  sibimetipsis,  sed  et  aliis  sibi  propinquitate  con- 
junctis,  quam  plurima  et  quam  maxima  inferant  in- 
commoda. 

Ebriosus,  testante  s.  scriptura,  sibimet  ipsi  infen- 
sissimus  reputatur  inimicus.  Dicit  enim  sapiens:  „Lu- 
xuriosa  res,  vinum,  et  tumultuosa  ebrietas,  quicunque 
his  delectatur;  non  erit  sapiens."     Prov.   20.    1. 

Quae  quum  ita  sint;  quocunque  possimus  modo 
hunc  donorum  Dei  abusum  et  cordis  stultitiam  e  medio 
radicitus  tollere  conemur  oportet.  Ig*itur  curae  ani- 
marum  praepositis  valde  commendamus,  ut  ex  iis,  quae 
sequuntur  regulis,  unam  alteramve,  prout  ipsis  in  Do- 
mino  bene  videbitur,  tanquam  agendi  normam  seligant. 

I.  Pastores  liberis  utriusque  sexus  suadeant  ut, 
postquam  ss.  eucharistiam  primo  susceperint,  in  eccle- 
sia  aliove  loco  idoneo,  prout  ipsi  pastori  bene  visum 
erit,  flexis  genibus  serio  coram  Deo  polliceantur  se 
usquedum  vigesimum  primum  aetatis  annum  comple- 
verint,  a  potu  inebriante  abstenturos. 


x)    Ex    synodo    dioecesana    cincinnatensi    an.    1886,    part.    1,    c.   6, 
pp.  29—31 

II.  At  non  solum  praecavendum  erit,  ne  juvenes 
huic  vitio  fiant  addicti,  sed  praeterea  animo  toto  et 
studio  omni  incumbere  oportet  in  fideles  ab  ejusdem 
insidiis  et  periculis  detrahendos.  Quapropter  presby- 
teri  munere  pastorali  fungentes  dent  operam ;  ut  sui 
gregis  fideles  societatibus  adscribantur  hunc  praesertim 
in  finem  constitutis;  ad  abstinentiam  a  quocunque  ine- 
briante  potu  promovendam. 

III.  Si  vero  quid  obstet  quominus  fideles;  sive 
pauci  sive  plerique;  his  societatibus  socii  conscribantur, 
satagant  pastores  ut  isti;  vel  ex  iis  tot  quot  ad  id  in- 
ducantur,  quum  senes  tum  juvenes;  fidem  faciant  se  a 
meridie  sabbati  usque  ad  meridiem  sequentis  feriae 
secundae  a  potu  inebriante  abstenturos,  excepto  solum 
casu;  quum  cum  suis  domi  coenent. 

IV.  Quo  facilius  sive  ebrietati  sive  intemperantiae 
addicti;  ejusdem  evadant  immunes  et  a  tali  servitute 
sint  iterum  liberi;  valde  nobis  in  votis  est  ut  omnes, 
tam  debiles  in  hac  re  quam  fortes;  Deo  preces;  scilicet 
ter  Pater  Noster  terque  Ave  Marta,  unoquoque  die 
fundant;  quo,  opitulante  divina  gratia,  hoc  lethale 
vitium  vel  ex  toto  eradicetur  vel  sensim  sine  sensu 
minuatur. 

V.  Ad  securius  hunc  assequendum  finem  et  SS. 
Cor  Jesu  propitium  faciendum;  commendamus,  ut 
pastores  fidelibus  suadeant;  ut  die  veneris,  in  honorem 
crucifixi  D.  N.  et  ad  ejusdem  sacram  sitim  in  memo- 
riam  revocandam  a  potu  inebriante  prorsus  abstineant. 

VI.  Mos  apud  nostrates  invaluit;  vi  cujus  sub 
praetextu  urbanitatis  amici  in  cauponis  aliisque  ejus 
dem  generis  locis;  vicissim  potus  pretium  solventes; 
sibi  invicem  semel  iterumque  salutem  propinant;  ex 
quo  usitato  more  mala  permulta  et  pergravia  exorta 
et  exoritura  omnibus  notum  est.  Quapropter  ad  hunc 
abusum  e  medio  tollendum  pastores  omni  studio  na- 
vent;  quod  fideles  inter  se  pacto  conveniant;  si  prorsus 

a    potu    abstinere    nolint,    se    saltem   hunc  morem  am- 
plius  non  secuturos. 

VII.  Demum  qui  liquoris  inebriantis,  sive  tenuem 
sive  magnam;  faciunt  mercaturam,  in  Domino  hortamur, 
ut  legibus  a  gubernio  latis  hac  super  re  semper  plena 
voluntate  obtemperent  et;  quod  in  iis  est;  faciant  ne 
sua  mercatura  in  aliorum  vertatur  damnum. 

Et  haec  quidam  praecipue  referuntur  ad  nationes 
labii  anglici,  ut  vocant;  quas  ea  in  re  a  caeteris  distin- 
ctas  acta  plerumque  exhibent]). 

In  nostris  regionibus,  ubi  vitium  ebrietatis  nondum 
adeo  late  vagatur;  vigilantia  pastorum  maxime  excita- 
tur,  ne  malum  irrepere  et  gregem  incautum  invadere 
ac  quasi  improviso  opprimere  sinant:  exemplis  alienis 
ad  terrorem  propriorum  parochianorum  opportune  pro- 
positis,  ut  rite  moniti  in  tempore  caveant.  Omnium 
loco  audiantur;  quae  in  ultima  sua  epistola  pastorali2) 
episcopus  ac  princeps  brixinensis;  dioecesanos  graviter 
moniturus;  sapienter  scribit:  „Es  gibt  noch  ein  anderes 
seelenverderbendes;  fur  Viele  hochst  verfiihrerisches 
Uebel;  welches  die  hochsten  Giiter  eines  Volkes  in 
Gefahr  bringt.  Dieses  Uebel;  vor  dem  ich  warnen 
will,  ist  der  iibermassige  Genuss  berauschender  Ge- 
tranke;  besonders  des  Branntweins.  Die  Folgen  davon 
fur  Leib  und  Seele  sind  geradezu  erschreckend.  Ge- 
naue  (statistische)  Untersuchungen  und  Vergleiche  haben 
bis  zur  vollen  Gewissheit  dargethan;  dass  das  Ueber- 
mass  im  Branntweintrinken  den  Geist  des  Menschen 
abstumpft;  Krankheiten  und  friihen  Tod  erzeugt;  Irr- 
sinn  und   Verbrechen  hervorruft;  das  christliche  Fami- 


x)  Cfr.  Gutjahr,  Die  Branntweinpest  (Neue  Weckstimmen,  1888 
fasc.  3),  ubi  emus.  card.   Manning,  rationes    catholici    foederis    s.   crucis 
declaraturus,  animadvertit  p.  28,  speciales  unionis  indulgentias  ad   ,,om- 
nes  populos  labii   anglici"   fuisse  a  Papa  extensas. 
2)  D.  d.    13.  febr.  I889. 
Nilles,    Conc.  Baltimor.     U.  21 


322  Tit.  VIII.     De  zelo  animamm. 

lienleben  untergrabt;  Armuth  und  Unsittlichkeit  her- 
beifuhrt.  Man  nennt  diese  schreckliche  Gewohnheit 
nicht  umsonst  die  Branntweinpest;  weil  sie  in  ihren 
zerstorenden  Wirkungen  der  Pest  ganz  und  gar  ahn- 
lich  ist.  Leider  hat  diese  Pest  in  manchen  Gegenden 
unseres  Vaterlandes  entsetzlich  iiberhand  genommen, 
und  es  ist  so  weit  gekommen;  dass  man  hie  und  da 
selbst  Kindern  Branntwein  verabreicht.  —  Wenn  das 
Uebel  nicht  bei  Zeiten  gehoben  oder  wenig"stens  ein- 
geschrankt  wird;  so  haben  wir  das  Schlimmste  zu  be- 
fiirchten.  Denn  gleichwie  die  Leidenschaft  auch  bei  dem 
einzelnen  Menschen  immer  zunimmt,  wenn  er  ihr  nicht 
entgegentritt,  so  wird  auch  diese  Volksleidenschaft, 
wenn  ihr  nicht  ein  Damm  entgegengesetzt  wird;  mit 
der  Zeit  immer  starker  werden  und  endlich  jenen  be- 
denklichen  Grad  erreichen;  bis  zu  welchem  wir  sie  in 
anderen  Landern  bereits  vorgeschritten  sehen.  Ich 
muss  daher  warnen  mit  dem  Heilande:  „Sehet  zu; 
dass  eure  Herzen  nicht  beschwert  werden  (in  Rausch 
und  Trunkenheit:  Luc.  21,  25),  umsomehr,  weil  diese 
schreckliche  Leidenschaft  gewohnlich  zu  jenem  unwi- 
derstehlichen  Hange  sich  steigert,  der  seine  ungltick- 
lichen  Opfer  in  das  zeitliche  und  ewig"e  Verderben 
stiirzt.  Es  ist  nothwendig,  dass  diesem  verheerenden 
Missbrauch  mit  allen  zu  Gebote  stehenden  Mitteln  ent- 
gegengearbeitet  wird.  Es  ist  daher  sehr  erfreulich; 
dass  man  neuestens  als  Gegenmittel  gegen  die  Brannt- 
weinpest  wieder  die  Massigkeitsvereine  in  das  Leben 
gerufen  hat.  Auch  in  unserer  Diozese  ist  das  hin  und 
wieder  geschehen  und  ich  wiinsche  sehr;  dass  diese 
Vereine  noch  weiter  verbreitet  werden.  Die  Statuten 
dieser  neuesten  Verbindung"en  sind  viel  weniger  streng 
gehalten,  als  die  der  alteren  Massigkeitsvereine,  und 
es  konnen  die  Anforderungen;  die  man  g"egenwartig 
stellt;  ohne  grosse  Schwrierigkeit  erfiillt  werden." 


Titulus   IX. 

De  bonis   ecclesiae  temporalibus. 

Gravissimum,  quod  nono  hoc  titulo  fuse  tractatur, 
argumentum  partim  ad  jus  ecclesiasticum  publicum, 
partim    ad   jus    privatum    pertinet. 

Ex  principiis  juris  publici  tanquam  certum  cogni- 
tumque  assumitur  (cap.  i);  ecclesiam  in  acquirendis 
atque  administrandis  bonis  temporalibus  liberam  omnino 
suaeque  potestatis  esse;  juri  privato  autem  accenseri 
debent,  quae  prudenter  statuta  sunt  (cap.  2  —  5)  circa 
ipsum  exercitium  illius  juris,  h.  e.;  circa  regulas  ab 
ecclesiastico  magistratu  legitime  sancitas,  quas  in  ac- 
quirendis  administrandisque  bonis  temporalibus  obser- 
vari  oporteat1). 

Quum  plana  atque  ad  intelligendum  aperta  sint 
omnia,  commentarium  nostrum  brevi  comprehendemus. 


Caput  I. 

De  juribus  ecclesiae  circa  boua  temporalia. 

Tria  doctrinae  capita  sub  hac  rubrica  attinguntur; 
ac  primo  ecclesiae  asseritur  ipsum  nativum  jus ,  res 
temporales  acquirendi,  quae  scilicet  ecclesiasticis  usibus 
sint  addictae ;  altero  loco  solvitur  quaestio  de  subjecto 


*)  Distinctionem  inter  jus  ecclesiasticum  publicum  et  privatum,  in 
opusculo  nostro  identidem  jam  factam  (pp.  24,  266,  alibi),  eo  expressius 
adhibemus,  quo  clarior  est  lex  catholicae  universitatis  de  propria  cathe- 
dra  juri  eccl.  publico  destinanda  (p.  215).  Rationes  atque  usum  ejus- 
dem  distinctionis  contra  nonnullos  recentiores  scriptores  ex  professo 
propugnavimus  in  commentario  „Die  Eintheilnng  des  Kirchenrechtes  in 
offentliches  und  Privat-recht" ,  in  Zeitschrift  fiir  kath.  Theologie,  t.  I 
(1877),  PP-  394— 4°9- 

21* 

dominii  sive  proprietatis  bonorum  ecclesiasticorum  rite 
acquisitorum ;  tertio  tandem  firmatur  potestas  ecclesiae, 
res  suas  temporales  suis  legibus  suaque  ipsius  aucto- 
ritate  libere  administrandi. 

Jus  bona  temporalia  possidendi  concilium  ex  du- 
plici  fonte  eruit,  ex  jure  naturali  et  ex  jure  positivo 
divino ;  ex  jure  naturali  quidem,  quia  ecclesia  ex  na- 
tura  sua  vere  est  societas  perfecta,  quae  proinde,  ut 
caeterae  hominum  universitates,  bonis  temporalibus, 
quibus  omnia  societati  necessaria  comparentur,  carere 
nequit.  Sed  et  Christi  voluntate  et  exemplo  bona 
temporalia  ecclesia  possidet  jureque  hoc  divino  bona 
semper  habuit,  etiam  quum  lege  civili  inter  vetita 
collegia  recensebatur  omnique  jure  destituta  declara- 
batur.1) 

Quoniam  autem  nostro  hoc  saeculo  in  multis  terrae 
partibus,  qui  imperio  potiuntur,  ecclesiam  jure  suo 
frui  non  sinunt,  commissio  ecclesiastico  politica  oecu- 
menicae  synodi  vaticanae  ad  id  consilii  devenit,  ut  ea 
de  re  tale  votum  proferret:  „A  synodo  oecumenica 
declaretur,  potestatis  civilis  esse7  non  solum  agnoscere 
ecclesiae  jus  nativum  possidendi  et  administrandi  bona 
sua;  sed  etiam  suis  legibus  providere,  ut  hoc  jus  tam 
ab  ecclesia  universa,  quam  a  singulis  ejus  institutis 
canonice  creatis  plane  libere  exercere  possit.  Hoc 
praecipuum  potestatis  civilis  recte  ad  ecclesiam  ordi- 
natae  officium  esse,  cui  satisfaciendo  potestas  civilis 
non  aliter  agat  erga  ecclesiam,  quam  ipsi  agendum 
erga  quemcumque  alium,  cujus  jura  acquisita  confir- 
mare  et  tueri  ex  justitia  tenetur.  Sunt  autem  jura 
ecclesiae,  quae  pertinent  ad  possessionem  bonorum 
suorurm  recte  acquisita,  immo  ei  innata  et  essentialia"2). 


')  Videatur  qui  hoc  argumentum  late  explicat  Mamachi,  Del  di- 
ritto  libero  della  chiesa  di  acquistare  e  possedere  beni  temporali,  1,  2. 
c.   2.   Roma   1770. 

■)  Cfr.   Vering,  Krecht,  p.   759,  edit.   2. 

—    Haec    de   jure    ecclesiae    res  temporales  acquirendi 
ac  retinendi.  Jam  de  subjecto  dominii  in  ecclesia  ipsa. 

Distinctione  facta  inter  subjectum  dominii  imme- 
diatum  et  subjectum  remotum,  subjectum  immediatum 
proprietatis  bonorum  ecclesiasticorum  est  ipsum  illud 
particulare  institutum  ecclesiasticum  (singularis  eccle- 
sia;  collegium;  locus  pius);  quod  mediante  communione 
dioecesana  vel  religiosa  in  ecclesia  universali  existit; 
subjectum  remotum  vero;  dominio  quasi  eminenti  prae- 
ditum;  ipsa  est  ecclesia  universalis  sub  capite  suo 
romano  Pontifice1).  Unde  fit;  ut  —  instituto  sublato 
ac  juridica,  quae  in  eo  inest;  persona  extincta  —  bona 
ejus  non  evadant  bona  derelicta  sive  nullius;  manent 
enim  in  eadem  illa  connexione  cum  ecclesia  universali, 
in  qua  jam  erant  ante  suppressionem  immediati  sub- 
jecti  proprietatis.  Particulare  institutum  quippe  bona 
non  possederat;  nisi  quatenus  in  organico  nexu  cum 
universali  ecclesia  canonice  extiterat;  ac  partem  illius 
finis  prosecutum  fuerat;  ad  quem  in  tota  sua  amplitu- 
dine  obtinendum  ecclesia  universalis  tendit.  Atqui  de- 
ficiente  licet  partiali  illo  bonorum  fine;  qui  instituto 
jam  deleto  fuerat  praestitutus;  non  tamen  deficit  ad- 
aequatus  atque  universalis  eorundem  bonorum  finis, 
qui  generatim  consistit  in  sustentandis  ecclesiae  mini- 
stris;  in  augendo  cultu  divino;  in  alendis  pauperibus; 
in  religione  christiana  propaganda  ac  confirmanda. 
Ergo  etiam  post  suppressum  institutum,  ejus  bona 
ecclesiasticis  usibus  manent  addicta;  juxta  leges  cano- 
nicas  in  particulari  dispensanda2). 


*)  „Eigenthiimer  ist  zunachst  das  einzelne  kirchliche  Institut ; 
durch  dieses  aber,  da  das  kirchliche  Institut  als  solches  nur  in  der 
organischen  Verbindung  mit  der  Gesammtkirche  existirt,  stellt  die 
Gesammtkirche  sich  stets  als  Eigenthumer  des  Kirchenvermogens  dar." 
Ita  Phillips,  Lehrbuch,  §§.  224  —  225.  —  Cfr.  etiam  Wiirzburger 
kath.  Wochenschrift,   1856.  nn.   8 — 10. 

2)  Huc  etiam  faciunt,  quae  superius  de  personalitate  juridica  be- 
neficii  ecclesiastici  disseruimus  pp.    174 — 176. 

Libertatem  ecclesiae  bona  sua  ad  mentem  sacrorum 
canonum  legibus  propriis  administrandi1),  concilia  ame- 
ricana  semper  egregie  defenderunt:  eo  in  negotio 
secuta  episcopos  aliarum  regionum;  ubi  per  leges 
amortizationis,  quas  vocant;  de  nativo  jure  ecclesiae 
circa  bona  temporalia  multum  omnino  legitur  detrac- 
tum2).  Quamvis  enim  ecclesia,  privilegiis  suis  spoliata; 
in  foro  externo  jam  fere  ubique  in  ipsa  acquisitione 
ad  normas  legis  civilis  adstringatur3)  atque  iisdem  modis 
ac  titulis,  licet  non  eadem  libertate4),  res  temporales 
acquirat;  quibus  caeterae  personae  sive  physicae  sive 
morales  bona  sua  consequuntur ;  id  tamen  semper 
agere  studuerunt  praesules;  ut  ecclesia  in  administra- 
tione  nullius  imperio  esset  obnoxia. 


Caput  II. 

De  episcoporum  offieiis. 

In  statibus  foederatis  Americae  septentrionalis 
ecclesia  non  est  publica  auctoritate  agnita  ut  univer- 
sitas   legitime    constituta    seu  ut  societas;    in  qua  insit 


1)  Sicut  persona  physica  libera  suique  juris  res  suas  propria  vo- 
luntate  curat,  ita  persona  juridica  more  suo  vivit  ac  bona  sua  propriis 
legibus  administrat. 

2)  Odiosum  amortizationis  vocabulum,  novitiae  originis,  a  gallico 
„amortir,"  ab  inimicis  inique  ad  res  ecclesiasticas  fuit  accommodatum. 
Est  autem  ,,amortir"  extinguere,  delere,  et  sensu  translato,  publico  usui 
ac  commercio  eripere,  in  manum  mortuam  ecclesiae,  ut  ajunt,  transire. 
Hinc  leges  amortizationis  vocantur,  quae  vel  transitum  rerum  tempora- 
lium  in  possessionem  ecclesiae  impediunt ,  vel  jam  possessas  ex  ejus 
manu  eripiunt. 

3)  In  recentioribus  concordatis,  v.  g.  bavarico,  art.  8;  et  austriaco, 
art.  29,  saepe  dicitur  ,,ecclesia  jure  suo  pollere  novas  possessiones,  justo 
quovis  titulo  libere  acquirendi,"  quod  communiter  intelligunt  de  quovis 
titulo  in  jure  civili  tantum  agnito  et  admisso. 

4)  Plerumque  fit,  ut  leges  civiles  amortizationis  institutis  ecclesia- 
sticis,  utut  canonice  erectis,  nihil  per  contractus  inter  vivos  tribui  aut 
testamento   relinqui  sinant. 

persona  juridica  dominii  capax.  Hinc  est  quod  in  ordine 
ad  res  temporales  possidendas  collegiis  illicitis  juris  ro- 
mani  accenseatur,  quibus  nihil  acquirere  ac  retinere  lice- 
bat1).  Ut  ergo  bona  temporalia  coram  lege  civili  habere 
possit,  alia  subjecta  proprietatis  seu  personae  juridicae 
ad  normam  legis  civilis  creari  debent;  quae  omni  jure 
habeantur  ut  corpora  seu  instituta  rite  erecta  ac 
publica  auctoritate  confirmata;  quibus  jam  integrum 
sit;  quovis  justo  titulo  per  contractum  inter  vivos  et 
per  testamentum  quidquid  acquirere  acquisitumque 
legibus  propriis  administrare. 

His  de  causis  concilium  plenarium  episcopos,  penes 
quos  omnium  ecclesiae  bonorum  curam  et  administra- 
tionem  inde  ab  initio  fuisse  ostenditur2);  etiam  atque 
etiam  hortatur;  ut  res  ecclesiasticas  legitimis  titulis 
rite  ad  civiles  normas  constitutis;  in  tuto  collocent; 
utque  „semper  memores  sint;  earum  se  non  dominos 
esse,  sed   mere  procuratores"3). 

Tres  titulos  patres  memorant;  e  quibus  singuli, 
debite  ac  sine  omni  errore  legali  confecti;  possessi- 
ones  ecclesiae  ab  omni  periculo  tuentur.  Ex  iis  ergo 
ut  illum  quisque;  quem  maluerit;  eligat  eoque  adhibito 
bona  ecclesiastica;  a  privatis  rebus  accurate  distincta; 
piis   sacrisque    usibus    perpetuo    servanda   curet;    haec 


x)  Collegia  seu  sodalitia  sine  legis,  senatus  principisve  auctoritate 
constituta,  veteribus  erant  suspecta  propter  conjurationem  in  corpus  et 
alia  quaedam  incommoda,  maxime  propter  pericula  coetuum  factiosorum 
hominum.  Unde  factum  est,  ut  omne  collegium  illicitum  ac  reprobatum 
censeretur,  quod  non  fuisset  specialiter  permissum. 

2)  Affert  concilium  canonem  apostolorum  41.  qui  in  corpore  juris 
est  c.  Praecipimus  24.  C.  12.  q.  1.  Eidem  consonat  canon  concilii  an- 
tiocheni  anni  341  „Episcopus,"  qui  sub  numero  praecedenti  legitur  : 
quod  ideo  animadvertimus,  quia  ipsi  canones  apostolorum  scripturis 
apocryphis  accensentur,  quemadmodum  adductis  juribus  ostensum  a 
nobis  est  in  Kalendario  utriusque  ecclesiae,  tom.    I.  p.   61. 

3)  Quod  in  ejus  rei  confirmationem  adducitur  c.  Fraternitatem, 
per  errorem  citatur  ex  libro  2  decretalium ;  est  enim  titulus  ,,de  dona- 
tionibus,"  in  quo  reperitur,  titulus  24.  libri  3,  prout  videre  est  in  serie 
titulorum  supra  descriptorum  parte   I,  p.  246. 

decernunt  n.  268:  „Ne  unquam  bona  cultui  divino  piis- 
que  operibus  dicata  ad  alios  usus  divertantur,  statui- 
mus  ac  omnibus  istarum  provinciarum  episcopis  in 
Domino  praecipimus;  ut  duplex  rerum  inventarium 
rite  confectum  habeant;  unum  in  quo  res  omnes  eccle- 
siasticae,  quas  sive  nomine  proprio  (in  fee  simple); 
vel  suae  fidei  commissas  nomine  aliorum  (in  trust), 
vel  soli  ut  corpus  morale  (corporation  sole)  possident, 
accurate  describantur ;  alterum  in  quo  res  suae  pro- 
priae  (personal  property)  aeque  ndeliter  notentur.  Hac 
enim  ratione  optime  de  bonis  tam  ecclesiae  quam 
episcoporum  sine  ullo  confusionis  et;  quae  inde  sequi 
possit;  scandalosae  contentionis  aut  sacrilegae  aliena- 
tionis  periculo  provisum  erit.  Et  justum  est  hoc  apud 
Deum  et  homines;  ut  nec  ecclesia  detrimentum  pati- 
atur  ignoratione  rerum  episcopi,  nec  episcopus  vel 
ejus  propinqui  sub  obtentu  ecclesiae  proscribantur: 
can.  apost.   40." 

Celebres  sunt  ecclesiae  canones;  quibus  praesens 
decretum  de  variis  rerum  inventariis  seu  repertoriis1) 
innititur.  Est  autem  inventarium  legitimum  instru- 
mentum;  quod  authenticam  bonorum  ac  jurium  descrip- 
tionem  continet  definiturque  in  vet.  gloss,  „libellus; 
in  quo  omnia  bona;  quae  apud  aliquem  inveniuntur, 
conscribuntur."  Sic  de  promovendo;  habente  familiam; 
„priusquam  ordinetur,  hujusmodi  exigitur  cautio;  per 
quam  et  suam  fateatur,  quantula  sit  praesentis  tem- 
poris;  habita  rerum  descriptione;  substantiam"2);  ni- 
mirum  „ut  iis;  qui  circa  episcopum  sunt;  presbyteris 
et  diaconibus  manifestae  sint  res  propriae  episcopi  et 
manifestae  dominicae;  h.  e.;  ecclesiae ;  ut  si  episcopo 
contigerit  inopinatus  transitus7  res  ecclesiae  nullo  modo 
possint    minui    et   perire ;    neque  res  propriae  episcopi 


x)  De  synonymia    vocabulorum    inventarii  et    repertorii    cfr.  gl.   ad 
c.   Quia  contingit  2.   de   religiosis   domibus,  v.  inventaria.   Clem. 
2)   C.   De  syracusanae  urbis    13.   dist.   28. 

importunitatem  patiantur  pro  rebus  ecclesiae;  ut  nec 
ecclesia  damnum  incurrat,  nec  episcopus  in  suis  rebus 
pro  rebus  ecclesiae  proscribatur,  nec  mors  ejus  in- 
juriis  malae  famae  subjiciatur"1). 

Quae  praeterea  hoc  capite  continentur,  similiter 
plana  sunt,  nimirum  de  testamenti  factione  (nn.  269  —  270), 
de  archivis  dioecesanis  (n.  271),  de  ratione  administra- 
tionis  gestae  reddenda  (272),  de  salario  rectoris  defi- 
niendo  (273),  et  de  mensis  argentariis  (274).  Ne  tamen 
omnino  neglecta  praetereantur,  paucissima  quaedam 
ad  singula  incisa  accipe. 

„Testamentum"  ex  utriusque  juris  placitis  per 
allusionem  dicitur  „quasi  mentis  testatio"2)  nomine 
scilicet  non  ex  etymo3),  sed  ex  ea  testamenti  forma 
explicato,  qua  testator  in  conficiendo  testamento  mentem 
suam  testibus  rogatis  adhibitisque  declarare  debet.  De- 
finitur  autem  „voluntas  ultima,  directam  haeredis  in- 
stitutionem  continensu :  de  qua  definitione  plura  dat 
Schmalzgrueber,    de   testam.   (III.   26),  nn.    1 — 2. 

Ouum  patres  concilii  praescripta  „testamenti  facti- 
one"  id  spectent,  ut  bona  temporalia  tuto  conserventur 
ecclesiae;  merito  imperant,  ut  omnes  solemnitates, 
quae  ex  civilibus  legibus  testamentariis  ad  valorem 
testamenti  observatu  sunt  necessariae,  in  condendis 
testamentis  ad  amussim  adhibeantur,  ne  unquam  testa- 
mentum  propter  defectum  formae  legalis  a  judice  sae- 
culari    improbum    ac    contra    leges    factum    declaretur. 


*)  C.  Episcopus  19,  c.  Manifesta  20,  c.  Sint  manifestae  21,  cit. 
Causae    12,   q.    I. 

2)  Ita  Justinianus  imperator,  Institut.  1.  2.  tit.  10  de  ordinandis 
testamentis;  et  ex  eo  interpretes  canonum  passim,  v.  g.  Dict.  Gratiani 
ad  c.  Placuit  7.  C.  13.  q.  2;  et  C.  Quia  ingredientibus  2.  X.  de  testam. 
et  ult    volunt.  gl.   ad.  v.  testamentum. 

3)  Testamentum  gramraaticis  est  verbale  a  testor,  unde  testamen 
(testimonium)  et  syllabica  adjectione  productum,  ut  a  moneo  monumen, 
monumentum,  a  doceo  documentum,  et  alia  similia,  in  quibus  mentum 
est  vocis  productio. 

Et  quoniam  in  statibus  foederatis  Americae  septentri- 
onalis  canonica  erectio  instituti  ecclesiastici  eidem 
nondum  personalitatem  juridicam  in  foro  civili  tribuit, 
cui  aliquid  testamento  relinqui  possit;  testator  interna 
etiam  solemnia  attendere  debet;  quae  ad  haeredis  ido- 
nei  institutionem  pertinent.  Ea  ratione  ergo  „coram 
lege  et  judice  saeculari  valida"  esse  debent  testamenta; 
quae  episcopi  intra  tres  menses  a  sua  cujusque  con- 
secratione;  tum  apud  archiepiscopum;  tum  in  archivo 
dioecesano  deponere  jubentur. 

Succedit  decretum  „de  archivis;  tabulariis;  scriniis; 
armariis  seu  conditoriis  in  loco  tuto  ac  commodo  eri- 
gendis" :  qua  de  re  multa  praescribuntur  in  constitu- 
tione  Benedicti  PP.  XIII.  a  synodo  plenaria  allata. 

Lex  de  archivis  ecclesiasticis  rite  constituendis  e 
jure  civili  romano  est  a  legislatoribus  sacris  assumpta. 
„Ut  in  civitatibus;  verba  sunt  Justiniani  imperatoris; 
aliquod  aedificium  publicum  (oixi^ta  tl  drjfiooiov)  definia- 
tur,  in  quo  conveniat  defenspres  acta  (v7tof.ivijf.iaTa) 
reponere;  et  designetur  aliquis  ex  provincia;  qui  ea 
custodiat,  ut  incorrupta  maneant;  celeriterque  ab  iis 
inveniantur;  qui  ea  desiderant,  et  ut  aliquid  apud  eos 
archivum  (aoxzlov)  sit"1). 

Archivum  a  graeco  aq%eiov9  inserto  digammate, 
formatum  conspicitur.  Est  autem  ao%£iov  (ab  aQpj, 
principatus)  domus  principis,  regia,  aula;  magistratuum 
curia;  forum  judiciale;  indeque  translato  sensu  accipitur 
pro  loco;  in  quo  instrumenta  sive  acta  publica  asser- 
vantur;  tum  quod  ejusmodi  loca  fere  in  principis  aut 
magistratuum  aedibus  et  curia  sint;  tum  quod  acta  ibi 
reposita  quasi  in  principis  aut  magistratus  publici 
custodia  recondantur.  Ex  authentica  hac  custodia  in- 
strumenta  legitime  in  archivum  redacta  id  consequuntur; 


[)  Nov.    15,  c.   5, 

ut  ad  auctoritatem  valeant,  licet  sint  solemnitate  de- 
stituta. 

Ea  de  causa  archivum  etiam  locus  credibilis  seu 
creditivus  appellatur,  quum  talis  sit;  cui  fides  haberi 
debeat 

In  jure  romano  nomen  identidem  in  primitiva  sua 
forma  «qxsiov1),  latine  archium2)  occurrit.  In  sacris 
canonibus  usitato  vocabulo  „archivam"  appellatur3). 
Corrupte  scribitur  „arcivum"  ;  unde  fortasse  factum 
est,  ut  s.  Isidorus  cum  gl.  ad  c.  Romani  principes 
cit.  vocem  ab  „arca"  deducat,  quod  nimirum  arceat 
visum  et;  notante  etiam  Varrone,  fures  prohibeat4),  si 
bene  clausa  fuerit. 

Archivum  latine  „tabularium'f  vocatur,  a  tabulis 
ligneis  cera  illitis,  in  quibus  instrumenta  scribebantur5). 
Exinde  factum  est;  ut  bonorum  possessio  contra  tabulas 
testamenti  vulgo  diceretur  „possessio  contra  lignumc'G). 
—  Caeterum  „tabulas  (testamenti  v.  g.)  accipere  debe- 
mus  omnem  materiae  figura.m7).  Sive  igitur  tabulae 
sint  ligneae,  sive  cujuscunque  alterius  materiae;  sive 
chartae,  sive  membranae  sint ;  vel  si  e  corio  alicujus 
animalis:  tabulae  recte  dicentur"8).  — Qui  instrumenta 
rite  format  publiceque  conscribit,  tabellio9);  qui  in  ar- 
chivum  redacta  custodit,  tabellarius  est. 


*)  Praeter  nov     15.   cit.  cfr.  nov.   74,   c.  4.  §.   2. 

2)  Ita  in  tc.  de  poenis  (lib.  48,  tit.  19.)  leg.  9,  ubi  et  synonymo 
yoau uui ocpvldxiov  jungitur. 

3)  V.  g.  c.  Pervenit  ad  nos  1.  C.  30.  q.  1 ;  et  c.  Romani  prin- 
cipes  unde  jurejurando.  Clem. 

4)  Etymol.  1.  20;  c.  9,   apud  Migne,  Patr.  lat.   t.  82,  pp.  719  et  1048. 

5)  Qnoniam  quae  in  ejusmodi  lignis  ceratis  erant  praescripta,  facile 
ita  delebantur,  ut  nova  scriptura  posset  inarari,  tabulae  inter  chartas 
deletitias  sive  Tcakcf-ofjrjGrovg  praecipuum  locum  tenebant. 

6)  Leg.  Ouod  vulgo  19.  n.  de  bonorum  possessione  contra  tabulas 
(lib.  37,  tit.  4). 

7)  H.  e.,  omnem  qualitatem   seu  formam. 

8)  Ita  leg.  Tabulas  1.  n,  de  bonorum  possessionibus  secundum 
tabulas  (lib.  37,  tit.   11). 

9)  Relegantur,  quae  in  priori  parte  commentarii  scripsimus  p.   88. 

„Scrinia"  in  jure  vocantur  capsae  et  loculi,  in  qui- 
bus  principis  acta;  quae  ad  jus  pertinent,  asservantur1). 
De  variis  scriniorum  generibus;  maxime  de  palatinis; 
passim  agunt  commentatores  in  „Notitiam  utriusque  im- 
perii."  Latiori  sensu  acceptum  scrinium  pro  archivo 
sumitur.  Scriniarios,  h.  e.;  scriniis  praepositos,  etiam 
tabelliones  appellari,  animandvertit  gl.  ad  c.  Ad  au- 
dientiam  13.  X.  de  praescriptionibus.  Id  quomodo 
factum  sit;  in  priori  parte  declaratum  recolas  p.  89. 

Haud  dissimili  ratione  disserendum  est  de  nomine 
„armarii";  licet  enim  in  jure2)  proprie  sumatur  pro  capsa 
sive  arca;  in  qua  nummi,  vasa;  vestes  aliaque  recon- 
duntur3);  latius  tamen  usurpatur  pro  loco;  in  quo  tabulae; 
instrumenta;  libri;  acta  publica  aliaeque  res  pretiosae 
reponuntur. 

Archivum    tandem    synodus    nostra    ;;conditorium" 
appellat:  quod  vocabulum  quamvis  frequentius  pro  loculo 
ponitur;  in  quo  cineres  aut  cadavera  in  sepulchris  con- 
duntur;  sequiori  tempore  tamen   etiam  generatim  occur 
rit  ad  locum  denotandum,  in  quo  aliquid  reponitur. 

Et  ista  quidem  sunt  variae  appellationes  archivi; 
quas  patres  baltimorenses  ex  laudata  constitutione 
Benedicti  PP.  XIII.  assumpserunt.  Iis  addi  ex  jure 
sacro4)  potest  „chartophylacium" :  quod;  explicante 
glossa;  „dicitur  locus  seu  armarium,  ubi  chartae  vel 
instrumenta  ponuntur  et  conservantur."  —  Tandem 
memorari  potest  „chartarium" :  qua  voce  s.  Hierony- 
mus  utitur  adversus  Rttfin.  1.  3,  c.  65);  unde  et  custos 


x)  Ea  de  causa  in  leg.  omnium  19.  C.  de  testamentis  (lib.  6,  tit. 
2.)  totum  jns  in  scriniis  principis  constitutum  dicitur. 

2)  L,  Qui  universas  30.  n.  de  acquirenda  vel  amittenda  possessione 
(lib.   41,  tit.  2),  et  1.  Haeres  absens   19.  X.  n.  de  judiciis    (lib.   5,    t.   1). 

3)  „Armarium,  inquit  vetus  glossa,  est  locus,  ubi  quorumcunque 
artium  instrumenta  ponuntur."  Saepe  etiam  promptuarium  significat,  e 
quo   cibus  promitur. 

4)  C.  Ex  epistola   i.  X.  de  probationis. 

5)  Apud   Migne  Patr.  lat.  t.  23,  p.  465. 

tabularii  chartarius  est  dictus;  dum  „chartulariusu  in 
corpore  juris  canonici  notarium  significet,  quemadmodum 
superius  ostensum  est  in  priori  parte  p.    88. 

De  ipsis  chartis  tandem  duo  sunt  ex  jure  animadver- 
tenda;  alterum,  quod  chartae  nomine  veniat  res  omnis 
scriptioni  apta,  ex  quacunque  materia  illa  sit;  sive  ex  ligno; 
sive  ex  plumbo,  sive  ex  lapide,  sive  ex  cortice;  sive  ex  co- 
rio;  sive  ex  linteis,  sive  ex  cera1);  alterum;  quod  tria 
chartarum  genera  distinguantur;  alia  enim  est  charta 
nova,  alia  deletitia  seu  rtcdici^rjOTog,  alia  denique  opis- 
thographa2).  ?,Novau  charta  est;  in  qua  nondum  quid- 
quam  scriptum  fuit.  „Deletitia"  vocatur  charta,  cujus 
prior  scriptura  spongia  deletili  ita  abstersa  est;  ut  nova 
reponi  in  ea  possit.  Graece  dicitur  Ttalicnjjyovog,  a 
TtaXiv,  rursum;  et  ipaco,  abstergo;  rado.  Latini  quoque 
graeca  voce  utuntur  ad  denotandas  ejusmodi  tabulas 
secundo  rasas  et  detersas;  novandaeque  scripturae  ido- 
neas.  Charta  „opisthographa"  denique  ea  appellatur, 
quae  est  etiam  in  tergo  (oTtiod-ev,  retro)  scripta.  Et  qui 
tam  a  facie  quam  a  tergo  opus  exarant;  in  opistho- 
grapho  scribere  dicuntur;  indeque  instrumenta;  quae 
utraque  parte  et  aversa  et  adversa;  scripta  sunt; 
oTtiod-oyqacpa  audiunt3). 

Quod  tertio  loco  patres  baltimorenses  statuunt  circa 
rationem  de  administratione  bonorum  singulis  annis 
episcopo  reddendarm  id  ex  decretali  Clementis  PP.  V. 
Quia  contingit4);  quae  in  hoc  rerum  genere  classica  est; 
opportune  illustrari  poterit.  Cuncta  scilicet  loca  reli- 
giosa  ac  pia  subjiciuntur  episcopo  dioeceseos;  in  qua 
sita  sunt;  nisi  exempta  probentur;  aut  aliud  postulent 
leges;  quae  in  eorum  fundatione  constitutae  sunt;  exinde 


1)  Cfr.  Leg.  Librorum   appellatione   5.  n.  de  legatis  (lib.   32). 

2)  Leg.  Chartae  appellatio  4.  n.  de  bonorum  possess.  secund.  tab. 

3)  Quae  in  accuratioribus  archivorum   catalogis  identidem    occurrit 
Xvaig  cniaS-oyQacpog  apocha  seu  acceptilatio  est  a  tergo  chirographi  scripta. 

4)  C.   2.  de  religiosis   domibus,  ut  episcopi  sint  subjectae. 

praescriptum  est,  ut  administratores  quovis  anno  red- 
dere  episcopo  debeant  gestae  administrationis  rationem. 
Exceptio  circa  regulares  exemptos,  quos  praedicta  de- 
cretalis  antiqua  institutionis  decreta  servare  jubet1),  in 
America  etiam  valet  ad  normam  constitutionis  „Ro- 
manos  Pontifices"  ad  eas  provincias  extensae;  prout 
animadversum   ab  ipsa  synodo  plenaria  fuit. 

Novum  autem  atque  a  decretali  clementina  alienum 
est;  quod  in  extrema  decreti  parte  praescribitur,  ut 
„summaria  ratio;  qua  missionis  conditio  pecuniaria  clare 
pateat;  singulis  annis  intra  mensem  januarium  a  rectore 
publice  in  coetu  fidelium  promulgetur" ;  locorum  piorum 
administratores  quippe  generatim  similibus  „tutelaribus 
ac  curatoriis  ratiociniis  obnoxii  non  sunt";  nec  unquam 
eorundem  locorum  consortibus  (orphanis;  pauperibus; 
parochianis;  alumnis);  sed  episcopo  aut  alii  legitimo 
superiori;  rationem  reddere  tenentur2);  ac  clerici  no- 
minatim  „pro  creditis  sibi  gubernationibus  apud  pro- 
prium  episcopum;  cui  subjacent;  convenire  et  suae 
gubernationis  rationem  facere  jubentur"3). 

De  salario  sacerdotum  quarto  loco  acturi;  patres 
ex  doctrina  evangelica  praevie  animadvertunt;  divini 
juris  esse;  ut  ecclesiae  ministris  necessaria  vitae  sub- 
sidia  a  fidelibus  praebeantur;  licet  ad  ecclesiam  spectet; 
modum  constituere;  quo  ii;  qui  altari  ministrant;  per 
determinatas  praestationes  alantur.  Hinc  non  sine  distin- 
ctione  sunt  accipienda,  quae  in  catechismo  concilii  ple- 
narii  traduntur  q.  389,   quinto  ecclesiae  praecepto  sci- 


*)  Non  erat,  cur  patres  nominatim  attingerent  exemptionem  hospi- 
talium  sive  ordimim  militarium,  sive  eorum,  quae  sub  immediata  regum 
protectione  sunt,   quum  talia  in  foederatis  statibus  non  reperiantur. 

2)  Cfr.  gl.  ad  cit.  decretal  v.  reddere  rationem ;  atque  in  fonte 
vide  duas  leges  ibidem  ex  jure  romano  adductas  scilicet  leg.  Orphano- 
trophos.  32.  Codic.  de  episcopis  et  clericis  et  orphanotroph.  (lib.  1.  tit. 
3),  et  leg.  Oeconomos,  23.  nov.  123  de  sanctissimis  episcopis  (auth. 
collat.  IX,  tit.  6.). 

3)  Leg.   Oeconomos  cit. 

licet  christianos  juberi  sacerdotibus  praebere,  quae  ne- 
cessaria  sint  ad  vitam  honeste  ac  decenter  traducen- 
dam.  Jure  divino  quippe  clericis  alimenta  debentur 
a  fidelibus;  ecclesia  vero  „pensatis  opportunitatibus 
temporum  et  personarum"  *)  rationem  ac  formam  prae- 
stationum  lege  sua  determinat. 

De  ipsa  solutione  salarii  presbyterorum;  quod  epi- 
scopus  auditis  consultoribus  determinat;  haec  synodus 
decernit:  „Nolumus  ut  salaria  ex  bonis  ecclesiae  jam  ac- 
quisitis  percipiantur;  et  episcopus  vel  dioecesis  nulla  lege 
tenetur  salarii  defectum  supplere;  si  qua  de  causa  sacerdo- 
tes  missionarii  illud  vel  nullum  vel  justo  minus  acceperint; 
dummodo  tamen  juxta  monitum  apostoli  (I.  Tim.  6;  9)  ne- 
cessaria  ad  alimenta  et  tegumenta  non  desint;  nisi  forte 
hic  ipse  necessariorum  defectus;  judicio  episcopi  cum  suis 
consultoribus;  gravi  culpa  ipsius  missionarii  accidisset". 

Quo  ex  textu  comprobatum  lector  videt;  quod  su- 
perius  jam  docuimus  p.  gg;  americano  missionis  titulo; 
a  Sede  apostolica  veluti  ex  dispensatione  admisso; 
naturam  atque  indolem  canonici  ordinationis  tituli  non 
inesse.  Licet  enim  concilium  plenarium  propius;  quam 
adducta  ibidem  synodus  kansanopolitana;  ad  jus  com- 
mune  accedat;  quum  sacerdotibus;  qui  citra  culpam 
necessariis  ad  vitam  honeste  transigendam  destituti 
reperiuntur,  praestari  jubet;  quae  ad  decentem  eorum 
tuitionem  suppetant;  in  extremo  inciso  tamen?  quod 
ab  excipiente  ac  limitante  conjunctione  ,?nisi"  incipit; 
dum  illos  sacerdotes  ab  alimentorum  beneficio  exclusos 
declarat;  qui  gravi  culpa  propria  non  habent,  unde 
vivere  honeste  possint;  de  consueto;  ad  quem  iidem 
ordinati  sunt;  missionis  titulo  vim  ac  rationem  canonici 
tituli  detrahit;  per  legem  tituli  quippe  jus  commune 
omnino  cautum  voluit;  ne  unquam  clericus  ad  ordines 
promotus  „cum  dedecore  sui  ordinis  aut  stipem  quae- 
rere;  aut  sordidum  aliquod  munus  exercere  cogeretur"2). 

x)  Ita  s.  Thom.  II— 2.  q.   87.  a.   1. 

2)  Conc.  trid.  sess.  21,  c.   2   de  reformat. 

Erat  ergo;  ut  praedictum  est  supra  p.  ioo;  cur  s.  con- 
gregatio  de  propaganda  fide  americanos  episcopos 
quoque  „hortaretur  ut;  quantum  fieri  posset;  alii  quo- 
que  legitimi  tituli;  patrimonii  et  pensionis;  pro  sacra 
ordinatione  introducerentur" *). 

Restat  interdictum  argentariae,  cui  synodus  clericos 
obnoxios  declarat  Continetur  prohibitorium  hoc  decre- 
tum  tamquam  species  in  generali  illa  lege;  qua  clerici  om- 
nes  negotiari  vetantur.  Praeter  enim  quam  quod 
numulariae  mensae  exercitores  majorem  quamdam  va- 
riarum  pretiosarum  rerum  negotiationem  cum  pecuniis 
coacervatis  facere  soleant;  nominatim  etiam  praecipuum 
ac  quotidianum  ejusmodi  trapezitarum2)  sive  collybi- 
starum3)  munus,  quod  in  mercatura  ac  permutatione 
pecuniarum  consistit;  saecularibus  mercatus  negotiis 
authentice  adnumeratum  est;  quibus  se  immiscere  clerus 
prohibetur.  En  tibi;  quam  ea  de  re  jam  habemus 
pontificiam  constitutionem:  „Quum  acceperimus;  per- 
spicuam  nostram  et  apostolicae  Sedis  declarationem 
desiderari  super  eo;  an  clericis  liceat  cambium4)  acti- 
vum  contrahere;  quamvis    non    aliam   fere  rem  dubita- 


')  Quam  serio  s.  congregatio,  edita  hac  instructione,  id  apud  epi- 
scopatum  americanum  egerit,  ut,  communi  ecclesiae  jure  etiam  quoad 
collationem  sacrorum  ordinum  quantum  fieri  posset  restituto,  sacerdotibus 
in  omnem  eventum  esset  prospectum,  ex  eo  patet,  quod  ipse  eminentis- 
simus  cardinalis  praefectus  data  occasione  nonnullos  antistites,  admissio- 
nem  legitimorum  titulorum  tantisper  trahentes,  paterne  jam  monuerit,  ne 
amplius  deessent  petentibus,  canonico  patrimonii  aut  pensionis  titulo 
rite  provisis 

2)  Qui  „argentariae  officium"  (leg.  12.  n.  de  edendo:  1.  2,  tit.  13) 
gerunt,  trapezitae  vocantur  a  TQa7itL,u,  mensa,  lat.   mensarii  et  mensularii. 

°)  Kollvfiog,  a  quo  collybistae  nomen  traxere,  hoc  loco  illud  di- 
citur,  quod  in  permutatione  pecuniae,  praesertim  peregrinae  vel  antiquatae 
vel  quovis  modo  in  aliqua  provincia  repudiabilis,  ex  valore  pecuniae 
apud  numularium  decedit  et  velut  perit;  a  nostratibus  „agio"  vocatur. 
Alio  significatu  vocabulum  in  rebus  liturgicis  adhiberi,  vidimus  in  Ka- 
lendar.  utriusque  ecclesiae,  t.    I,  p.  106  et  t   2,  pp.  97 — IOO  et  377 — 37^. 

4)  Yox  novitia  „cambium"  ab  antiquo  et  eleganti  verbo  „cambio" 
deducta  est,  quae  id  fere  significat,  quod  permuto.  Unde  et  campsor 
latine  dictus  est  numularius. 

tioni  minus  subjectam  putemus,  nihilominus,  ad  omnem 
causandi  occasionem  amputandam1),  praesentium  lite- 
rarum  tenore  declaramus  ac  definimus,  cambium  acti- 
vum,  natura  sua;  esse  actum  verae  et  propriae  nego- 
tiationis,  ideoque  ecclesiasticis  omnibus  vetitum  censeri 
debere;  tam  proprio  nomine;  quam  per  interpositam 
personam  illud  contrahere;  quicunque  vero  e  saecu- 
lari  vel  regulari  clero  cambium  activum  contraxerit, 
omnibus  obnoxium  fieri  poenis  atque  censuris;  quae  in 
clericos  neg"otiatores  constitutae  noscuntur"2). 

Poenae  istae  praecipue  sunt  excommunicatio,  su- 
spensio;  depositio;  non  tamen  latae;  sed  ferendae  sen- 
tentiae;  quemadmodum,  praeter  alios;  adductis  juribus 
ostendit  Schmalzgru  eber;  ad  tit.  50.  lib.  3.  nn. 
31—34. 

Caput  III. 

De  muueribus  sacerdotum,  praesertim  rectorum. 

Securitati  rerum  ecclesiasticarum  prospecturi,  pa- 
tres  baltimorenses  hoc  capite  ex  ordine  plura  decernunt, 
quae  ipsis  sacerdotibus  sint  ea  in  re  praestanda.  Et 
initio  quidem;  post  exposita  doctrinae  principia  de  ac- 
quirendis  atque  administrandis  bonis  temporalibus  ec- 
clesiae,  tanquam  rem  ad  gerendam  administrationem 
maxime  necessariam  praescribunt  proprium  codicem 
computuum;  a  canonicis  libris  parochialibus  omnino 
distinctum;  in  quem  cuncta  quae  ad  bonorum  admini- 
strationem  spectant,  adeo  accurate  ac  perspicue  refe- 
rantur,  ut  semper  decurri  ad  ejus  fidem  possit  (n.  275). 

Deinde  ad  sacerdotes  quoque  extensa  volunt;  quae 
primo  capite    de    episcopis    circa    testamentifactionem 


x)  „Causandi  occasio"  olim  inde  orta  fuisse  videtur,  quod  trape- 
zitae  xollvfiov  seu  deductionem  de  valore  nummorum  commutandorum 
simpliciter  ob  mercedem  suam  retinere  putarentur. 

2)  Ex  constit.  Clementis  PP.  XIII.  Quum  primum.  d.  d.  17. 
septemb.  an.   1759.     (Bullar.  rom.   contin.  t.   I,  p.   229). 

Nilles,   Conc.  Baltimor.     II.  22 

et  distinctionem  inventariorum  statuerunt  (n.  276),  ad- 
hibita  nova  cautione;  ut  ista  instrumenta  cum  caeteris 
documentis  ac  codicibus,  ad  ecclesiam  utcunque  per- 
tinentibus,  in  propria  arca  ferrea  (safe),  ceu  in  archivo 
parochiali,  sedulo  ac  tuto  asserventur  (n.   278). 

Sacerdotes  etiam  graviter  admonent;  ut  quum  se  ac- 
cingunt  ad  declarandam  suam  sententiam;  quid  de  rebus 
suis  post  mortem  fieri  velint;  ecclesiae  causarumque 
piarum  non  sint  immemores;  utque  talem  dispositionem 
opportuno  tempore  faciant;  quum  eam  leges  civiles 
non  agnoscant;  si  testator  infra  duos  menses  post  con- 
ditum  testamentum  decedat  (n.  277). 

Sequuntur  varia  decreta  iisdem  sacerdotibus  vehe- 
menter  inculcata  de  necessitate  licentiae  episcopi  in 
scriptis  obtinendae  tum  ad  aedificia  ecclesiastica  sive 
exstruenda  (n.  279)  sive  proprio  nomine  possidenda 
(n.  280) ,  tum  ad  pecuniam  mutuam  sive  ab  aliis  sumen- 
dam  (279)  sive  propriae  ecclesiae  dandam  (281):  quae 
omnia  adjunctis  locorum  apprime  consona  esse  probantur 
ac  magna  ex  parte  etiam  jure  communi  innituntur. 
Eorum  sensum  attentus  lector  facile  sine  interprete 
assequitur. 

Ad  extremum  patres  duo  decreta  adjungunt;  quo- 
rum  alterum  titulos  proprietatis  bonorum  exacte  con- 
scribi;  a  viris  peritis  recognosci;  ab  episcopo  approbari; 
sicque  „demum  formis  et  cautelis  tum  a  lege  civili  tum 
dioecesana  requisitis  vestitos  in  archivo  dioecesano 
deponi"  jubet  (n.  282);  alterum  ex  eadem  causa  „man- 
dat;  ut  omnia  aedificia  ecclesiastica  contra  damnum 
ex  incendiis  oriundum;  nomine  corporationis  vel  ordi- 
narii  tempestive  assecurentur"   (n.   283). 

Caput  IV. 

De  aedituis  rel  curatorious  et  cousiliariis  laicis. 

,7Aedituus"  latinis  nomen  est  officii;  ab  aedibus 
tuendis  factum;    proprieque    eum    significat,    qui  aedes 

sacras  servat  ac  curat.  In  jure  romano  etiam  graeca 
forma  iSQOcpvkal;1),  sacrorum  custos;  vocatur;  quod  et 
ipsius  templi  esset  custos  ac  tutor;  et  „tabularum  in 
aedibus  sacris  deponi  solitarum  custodiam  suscepisset"2). 
Apud  antiquos  aeditui  identidem  collegium  rite  so- 
ciatum  constituisse  leguntur.  Exinde  alienum  ab  antiquo 
jure  non  est;  ut  et  in  America  laici  temporalium  eccle- 
siae  rerum  curatores  ac  consiliarii  honorifica  aedituorum 
appellatione  nuncupentur;  et  collegium  quoddam  a 
magistratu  probatum  (Board  of  Trustees)  efficiant. 

Accedunt  americana  ista  aedituorum  collegia  ad 
similitudinem  speciemque  topicorum  consiliorum  eccle- 
siasticorum;  quae  apud  nos;  in  Austro-Hungaria,  a 
schismaticis  coetibus  seu  synodis  parochialibus  ritus 
graeci  ex  delectis  quibusdam  viris  constituuntur;  ut 
cuncta  parochiae  negotia  de  mandato  populi;  per  syno- 
dum  repraesentati;  administrant ;  quaeque  vicissim 
pro  singulis  negotiorum  generibus  curatores;  htiTQOrtovq 
vocant;  ex  parochianis  designant;  rerum  administrationi 
praeficiendos3). 

Verum  tota  haec  institutio  parochalium  synodorum; 
localium  collegiorum,  delectorum  epitroporum  falso 
collegiali  protestantium  systemate  innititur;  quod  ec- 
clesia  scilicet  societas  aequalis  sit;  in  qua  non  jam 
leg-itime  existant  necessarii  praesides;  qui  bona  tem- 
poralia  quoque  jure  divino  administrent. 

Mirum  ergo  videri  non  debet;  quod  maxima  cum 
sollicitudine  semper  cautum  esse  voluerint  episcopi; 
ne  acatholica  principia  istorum  ecclesiasticorum  con- 
siliorum  ad  catholica  americanorum    aedituorum  colle- 


*)  Leg.  Annua  20,  §.  3  in  n,  de  annuis  et  menstruis  legatis  (lib. 
33,  tit.    1). 

2)  Leg.  Locum  3,  §.  3  in  n.  de  tabulis  exhibendis  (lib.  43,  tit.   5). 

3)  Ecclesiae  ritus  graeci  constitutionem  cum  juribus  atque  officiis 
localis  synodi  sive  coetxis  ecclesiastici  (Localkirchenversammlung)?  topici 
consilii  ecclesiastici  (Localkirchenausschuss),  et  epitroporum  parochialium 
late  describit  Vering.   Lehrbuck  des  Krechtes,  lib.  2,  §.   172. 

22* 

gia,  quorum  similitudinem  coram  lege  civili  gerunt, 
ulla  ratione  transferrentur.  Eundem  in  finem  et  prae- 
sens  nostrum  concilium  plenarium  inter  alia  haec  ac- 
commodate  ad  rerum  adjuncta  animadvertit  n.  285: 
„Quicunque  viri  laici,  approbante  episcopo,  sive  a 
rectore  missionis,  sive  a  coetu  fidelium  electi  sint;  ut 
in  bonorum  temporalium  administratione  ecclesiae  mi- 
nistris  verbo  et  opere  auxilium  ferant;  maxime  vero 
aeditui,  quibus  a  lege  civili  facultas  data  est  admini- 
strandi  bona  ecclesiastica,  graviter  serioque  recogitent, 
se  omnino  legibus  ecclesiae  teneri;  quaecunque  contra 
canonum  sanctiones  vel  episcopi  statuta  ab  eis  peracta 
fuerint,  quantumvis  in  foro  saeculari  rata  firmaque  ha- 
beantur,  coram  Deo  et  ecclesia  invalida  haberi  et  nulla; 
seipsos  vero;  si  bona  et  jura  ecclesiae  usurparint,  in- 
currisse  poenas  ab  eadem  statutas." 

Quae  omnia  ne  justo  severius  dicta  putentur,  ex 
concilio  provinciali  baltimorensi  I.  anni  1829  haec  circa 
institutionem  aedituorum  attulisse  juverit1):  „Quum 
saepius  aeditui  laici  abusi  sint  jure  sibi  a  civili  pote- 
state  tributo,  in  magnum  religionis  detrimentum,  non 
sine  fidelium  scandalo,  optamus  maxime,  nullam  in 
posterum  erigi  ecclesiam  aut  consecrari,  nisi  fuerit 
episcopo,  in  cujus  dioecesi  erigenda  est,  in  cultum  di- 
vinum  et  utilitatem  fidelium  instrumento  scripto  adsi- 
gnata  ....  Quoniam  graves  ortae  sunt  turbae  diversis 
temporibus  in  hac  provincia,  laicis  hominibus,  praesertim 
aedituis,  sibi  perperam  assumentibus  jus  patronatus, 
et  (quod  magis  mirandum  est)  jus  institutionis  ad  ec- 
clesias  seu  missiones,  adeo  ut  pastores  seu  missionarios 
sibi  eligere  vellent,  etiam  invito  episcopo,  eosque  re- 
tinere  in  pastorali  munere  contra  episcopi  voluntatem; 
vel     eos,    quos    episcopus    probaverat,    rejicerent,    vel 


*)  Coll.  lacen.  t.  3  p.  27.  —  Baltimorense  hoc  decretum  „necnon 
decreta  omnia  octo  priorum  conciliorum  provincialium  baltimorensium 
solemniter  recepit"  ac  sua  fecit  concilium  provinciale  cincinnatense  II, 
anni    1858,   Cfr,  coll,  lacen,   t,  3,  pp.   207 — 208, 

dimittere  ag"grederentur;  vel  muneris  sui  exercitium 
impedire,  subsidiis  ad  vitae  sustentationem  subductis; 
seu  alia  quavis  ratione:  quorum  conatibus  nonnulli 
sacerdotes  sinistros  ob  fines  favisse  aliquando  noscuntur: 
literis  apostolicis  sac.  mem.  Pii  PP.  VIII.  et  Leonis 
PP.  XII.  ac  s.  congregationis  inhaerentes,  hoc  nostro 
decreto  declaramus,  repugnare  prorsus  doctrinae  ac 
disciplinae  ecclesiae  jus  illud  a  laicis  assumptum  insti- 
tuendi  seu  dimittendi  pastores;  et  insuper  declaramus, 
nullum  jus  patronatus  cujuscunque  generis;  quod  sacri 
agnoscant  canones,  competere  nunc  alicui  personae, 
laicorum  congregationi;  aedituorum  coetui  seu  aliis 
quibuscunque  in  hac  provincia"1). 

Ecclesiam  igitur  tutam  praestituri  adversus  incom- 
moda;  quae  eidem  ex  parte  collegiorum  aedituorum; 
lege  civili  sociatorum,  imminent;  simulque  omne  futu- 
rum  perturbationis  periculum  a  canonica  rerum  admi- 
nistratione  depulsuri;patres  baltimorenses  circa  aedituos; 
ubi  eos  constitui  necesse  fuerit;  plura  sapienter  decer- 
nunt;  e  quibus  potiora  haec  sunt:  ut  seligantur;  qui 
bona  fama  gaudeant;  qui  praecepto  paschali  satisfece- 
rint;  qui  sedes  ipsis  necessarias  in  propriis  ecclesiis 
conduxerint  et  pretium  pro  iis  solverint;  aut  alio  modo 
debito  ad  sustentationem  propriae  ecclesiae  contribue- 
rint;  qui  nulli  societati  prohibitae  nomen  dederint;  qui 
prolem  suam  scholis  catholicis  educandam  committere 
minime  neglexerint.  Ita  autem  constituatur  collegium 
aedituorum,  ut  ejus  praeses  ex  officio  sit  ipse  rector  ec- 
clesiae,  sine  cujus  consensu  nihil    agendum;    et  si  qua 


x)  Praecipua  jurispatronatus  pars  est  jus  praesentandi  clericum  in- 
stituendum  ad  beneficium  vacans.  Distinguenda  apprime  est  causa  for- 
malis  jurispatronatus  (quae  ex  sola  ecclesiae  concessione  repeti  debet) 
a  variis  causis  historicis,  ob  quas  ecclesia  illud  jus  concedit,  et  quae 
communiter  tres  sunt  juxta  notum  versum  : 

„Patronum  faciunt  dos,  aedificatio,  fundus". 

Quum  jus  commune  potentialiter  tantum  sit  in  America  introdu- 
ctum,  jus  patronatus  ob  has  causas  ibidem  non  acquiritur,  nisi  postquam 
expresse  fuerit  concessum ;  quod  hucusque  factum  non  est. 

discrepantia  rectorem  inter  et  aedituos  de  rebus  gerendis 
oborta  fuerit;  controversia  ad  episcopum  deferatur, 
cujus  judicio  omnes  parebunt.  Et  haec  de  aedituis 
laicis. 

„Quoniam  autem  in  pluribus  provinciis  rectores 
ecclesiarum  ipsa  lege  civili  constituuntur  ex  officio 
ecclesiarum  suarum  aeditui;  etiam  caute  erat  episcopis 
providendum,  ne  quando  necesse  fuerit  rectorem  ali- 
quem  munere  suo  privare,  ipse  per  interpellationem 
ad  judicem  saecularem  interjectam  sententiae  executio- 
nem  impediat  et  sic  officium  aeditui  coram  potestate 
civili  conservet.  Statuerunt  ergo;  annuente  apostolica 
Sede;  nullum  rectorem;  etiam  inamovibilem,  juridice 
remotum;  depositum;  vel  munere  suo  privatum;  contra 
sententiam  ordinarii  in  suspensivo;  ut  ajunt;  appellare 
posse;  sed  in  devolutivo  tantum:  ita  ut  desinat  esse 
aedituus  ecclesiae;  cujus  rector  erat,  vel  perpetuo  vel 
usque  ad  tempus  quo  judex  appellationis;  definitive 
litem  terminans  eum  in  munus  suum  redintegret"  (n.  286). 

Quae  quoad  rectores  inamovibiles  nonnisi  „Sede 
apostolica  annuente"  decerni  poterant;  quum  appellatio 
a  sententia  depositionis  rectoris  inamovibilis;  juridice 
lata;  ex  jure  communi  vim  suspensivam  habeat.  Be- 
nedictus  PP.  XIV.  quippe  omnes  causas;  in  quibus 
suspensiva  appelatio  non  conceditur;  accurate  recenset 
propria  constitutione  „de  appellationibus  et  inhibitio- 
nibus  concedendis;"  edita  d.  30.  martii  17421).  In  ea 
vero  appellatio  interposita  a  tali  sententia  non  occurrit. 

Tandern  adscribi  meretur;  quod  de  constituendis 
aedituis  opportune  statuit  synodus  dioecesana  novar- 
censis  cap.  4:  „Aedituorum  electio  vel  reelectio;  quo- 
tannis  peracta;  statim  et  accurate  in  actis  collegii  (Re- 
cord  of  the  Board  of  Trustees)  referatur;  ne  forte  hoc 
omisso  societas  ipsa  coram  leg'e  pereat";  in  foro  civili 


*)   „Ad   militantis  ecclesiac  regimen",   constit.  48;   refertur  in  ejus- 
dem  Pontificis  bullario  tomo  I,  pp.  60  seqq.  edit.  venetae  an.  1768. 

enim  quam  maxime  valet  adagium:    „quod   non   est  in 
actis,  non  est  in  mundo". 


Caput  V. 
De  modis  prohiMtis  peeunias  ad  pias  causas  colligeudi. 

Quemadmodum  auctores  collectionum  decretalium 
Gregorius  PP.  IX.  et  Bonifacius  PP.  VIII.  librum 
tertium,  qui  prae  caeteris  est  de  clero  ac  de  rebus  ad 
clerum  pertinentibus;  generali  interdicto  absolvunt  „ne 
clerici  vel  monachi  saecularibus  negotiis  se  immisceant"  : 
ita  et  patres  baltimorenses  gravissimo  huic  titulo  „de 
bonis  ecclesiae  temporalibus"  decreto  prohibitorio  finem 
faciunt^  ne  „modis  illicitis  pecuniae  ad  pias  causas 
colligantur".  Distingui  caput  in  duas  sectiones  potest; 
in  eam  quae  agit  de  pecunia  a  consortibus  propriae 
ecclesiae  seu  missionis  colligenda,  et  in  decretum  de 
collectionibns  per  peregrinos  faciendas. 

Circa  priorem  collectionis  speciem  id  agunt  patres 
ad  mentem  veterum  ecclesiae  canonum;  ut  in  oblatio- 
nibus  accipiendis  et  in  pecuniis  colligendis  ab  ecclesiae 
ministris  omnis  procul  absit  turpis  quaestus  et  avaritiae 
suspicio1).  Quare  inter  alia  sanciunt;  ut  fores  ecclesiae 
dominicis  et  festis  diebus  omnibus  gratis  pateant  (288); 
ut    celebrans    intra    missarum    solemnia    ab    altari    non 


*)  Quamvis  ecclesia  ex  evangelii  doctrina  semper  docuit,  recte  ac 
merito  accipi  a  clericis  posse,  quae  sibi  in  ecclesiasticis  functionibus 
exercendis  sponte  offerrentur;  identidem  tamen,  ubi  id  ex  peculiaribus 
adjunctis  opus  fuisset  ad  omnem  mali  speciem  evitandam,  nec  sponte 
oblata  recipi  permisit.  Ita  synodus  eliberitana  (secundum  Hardouin, 
conc.  coll.  t,  I,  p.  255  celebrata  anno  313;  secundum  Hefele,  Conci- 
liengeschichte,  2.  ed.,  t.  I,  p.  148,  anno  306)  statuit,  ut  catechumeni 
baptismum  suscepturi  „nummos,  ut  fieri  solebat,  in  concham  non  mitte- 
rent,  ne  sacerdos,  quod  gratis  accepit,  pretio  distrahere  videretur." 
C.  Emendari  placuit  104  C.  I.  q.  I.  —  Similiter  a  concilio  tridentino 
episcopi  eorumque  ministri  quidquam  in  sacris  ordinationibus,  licet  sponte 
oblatum,   accipere  vetiti  sunt  sess.    21,   c.    1,   de  reform. 

recedat,  a  singulis  fidelibus  eleemosynam  petiturus  (n. 
293);  ut  sacerdos  sacramenta  fidelibus  ideo  administrare 
non  recuset,  quod  nolint  stipem  dare;  ad  quam  sub 
peccato  gravi  eos  teneri  non  constet  (n.   292). 

Ex  ea  decreti  parte;  quae  est  de  peregrinis  quae- 
storibus;  cavendum  est  diligenter;  ut  qui  ad  colligen- 
dum  ex  alienis  regionibus  venisse  sciuntur;  a  rectoribus 
nec  ad  missam  celebrandam  nec  ad  collectam  ulla 
ratione  faciendam  admittantur,  nisi  ab  episcopis,  in 
quorum  dioecesibus  eleemosynas  petere  volunt,  veniam 
debito  modo  obtinuerint  (295). 

Inter  utramque  collectarum  speciem  media  ferme 
interjacet  ea  colligendi  ratio,  quae  in  variis  festivita- 
tibus  profanis  in  favorem  piarum  causarum  celebrandis 
consistit,  cujusmodi  esse  solent  quae  vocantur  Picnics; 
Excursions;  Fairs.  Quae  de  iis  salubriter  a  synodo 
sunt  statuta,  in  brevem  hanc  summam  conferri  possunt. 
Ouum  ex  ejusmodi  festivitatibus  gravis  identidem  orian- 
tur  abusus;  ita  in  posterum  sunt  per  ipsos  rectores 
ordinandae;  ut  nullo  modo  ansam  peccati  praebeant. 
Ideo  decretum,  „ut  hujus  modi  conventus  (Picnics;  Ex- 
cursions)  nunquam  habere  liceat  nocturno  tempore, 
neque  dominicis,  festis  aut  esuarialibus  diebus,  neque 
cum  usu  liquorum,  ut  ajunt;  inebriantium;  vino  et 
cerevisia  inclusis.  Insuper,  ut  haberi  possint,  re- 
quiritur  in  singulis  casibus  episcopi  licentia.  Item 
statutum  de  nundinis,  vulgo  Fairs;  ut  haberi  nequeant 
diebus  dominicis,  neque  sine  episcopi  licentia;  nec  cum 
usu  liquorum  inebriantium;  vini  et  cerevisiae.  Manda- 
tum  denique,  ut  sacerdotes  illum  abusum;  quo  convivia 
parantur  cum  choreis  (Balls)  ad  opera  pia  promovenda 
omnino  tollendum  curent". 

Prudenter  addit  synodus  dioecesana  leavenwor- 
thensis  n.  167:  „Mandamus;  ut  sacerdotes  nostri  hoc 
decretum  gregibus  ipsis  concreditis  opportune  incul- 
cent;  curentque;  ut  effectum  sortiatur". 


Titulus  X. 

De  judiciis  ecclesiasticis. 

Ventum  tandem,  auxiliato  D.  O.  M.;  est  ad  ultimam 
juris  canonici  partem,  quae  de  judiciis  ecclesiasticis 
agit;  atque  in  corpore  juris  sacri,  praeter  alteram  sec- 
tionem  decreti  Gratiani,  integrum  librum  secundum  de- 
cretalium  complectitur1). 

Vix  reperiri  alia  materia  canonica  poterit;  quae 
diligentius  ac  fusius  sit  in  corpore  juris  glossato  ex- 
posita  et  ad  vitae  usus  accommodata.  Initium  fit  ab 
interpretatione  tituli;  h.  e.;  a  quaestione  de  nomine; 
in  eaque  tractanda  semel  atque  iterum  in  omnes  judicii 
rationes  excurritur;  in  etymologiam;  in  homonymiam; 
in  synonymiam;  in  definitionem;  in  varietatem;  inque 
caeteros  articulos  hisce  connexos. 

Ipsam  rubricam  „de  judiciis  ecclesiasticis"  inter- 
pretaturi;  methodum  authentico  illo  loco  traditam  et 
nos  servamus,  praecipua  disputationis  capita  ex  ordine 
prosecuti;  strictim  tamen  ac  breviter,  quemadmodum 
a  nostrae  scriptionis  ratione  postulatur. 

Secundum  decretales  „judicium  vocatur  quasi  juris* 
dictio"2):  quod  nomen  duplici  modo  explicari  potest;  si 
enim  deducatur  a  verbo  „dicere";  generatim  sumitur 
pro  ipso  actu  juris  dicundi;  si  vero  ad  finitimum  ver- 
bum  „dicare"  referatur3);  speciatim  accipitur  pro  eo 
actu;  quo  jus  suum  cuique  asseritur;  verbum  dico,  dicas 


*)  Recolesis  quae  de  ordine  corporis  juris  canonici  in  priori  parte 
dicta  sunt  pp.   235   et  244. 

2)  C.  Forus  10.  X.  de  verb.  signific.  —  Animadvertunt  interpretes, 
loco  verbi  abstracti  „jurisdictio"  invectam  a  Cassiodoro  fuisse  vocem 
„juridicium",  dum  Var,  9,  scribit:  „judicium  quasi  juridicium  cognoscite 
vocitatum." 

3)  Quemadmodum  veteres  „dicare"  et  „dicere"  identidem  pro  eodem 
usurpabant,.  ita  et  recentioribus  grammaticis  origine  unum  idemque  ver- 
bnm  fuisse  videtur  collatis:   abdicare  et  abdicere,  indicare  et  indicere.  etc. 

quippe;  gr.  dixcdco,  SixaLco,  significat  unicuique;  quod  ei 
debetur;  tribuo;  trado. 

Et  quoniam  eadem  decretali  teste,  propria  judicii 
ratio  in  eo  consistit,  ut  „causa  proposita  discutiatur"; 
gl.  rem  potius  quam  etymon  nominis  spectando  sim- 
pliciter  tradit;  „judicium  a  juris  discussione  seu  dispo- 
sitone  dici"1). 

Multiplicem  ac  variam  judicii  homonymiam  glossa 
iterum  ac  saepius  effert2).  Aliis  ejus  acceptionibus 
omissis,  in  re  forensi  praecipue  sumitur: 

i.  pro  personis  a  principe  vocatis  ad  justitiam  ad- 
ministrandam,  h.  e.;  pro  ipso  magistratu;  pro  curia;  cui 
facultas  est  ac  potestas  jurisdicundi  (quo  sensu  v.  g. 
tribunal  matrimoniale  dicitur  judicium  ecclesiasticum 
matrimoniale) ; 

2.  pro  ipsa  auctoritate  seu  potestate  justitiam  mi- 
nistrandi;  h.  e.;  pro  jurisdictione  proprie  dicta  (quo  facit 
c.  decernimus  2.  X.  de  judiciis:  „Praelati  de  negotiis 
ecclesiasticis  laicorum  judicio  nihil  disponant"); 

3.  pro  sententia  judicis  (huc  pertinent  c.  Personas 
4.  et  consuluit  14.  X.  de  appellat. :  „judicio  tuo  stare 
et  parere"); 

4.  pro  actione  in  judicio  mota  (ut  c.  Ex  literis  3. 
X.  de  probat.:   „actio  finium  regundorum") 

6.  pro  loco  judicii  (in  judicium  vocare;  passim); 

7.  pro  legitima  discussione  causae  judicialis:  quae 
sig*nificatio  primas  sibi  hoc  titulo  assumit.  Et  hac  ac- 
ceptione  judicium  in  gl.  definitur  ;;actus  legitimus  trium 
personarum;  judicis;  actoris  et  rei  super  eadem  quae- 
stione  contracta  sub  eodem  judice"3);  quam  descriptio- 


*)  Ad  tit.   de  judiciis.  —   Extrav.  com, 

2)  Ad  reg.  jiiris   12  in   6,   et  ad   tit.  de  judiciis  Extrav.   com.  „quin- 
decim  significationes  vocis   judicii"  his  versibus   comprehendit: 

Actio,  lis,   auctor,  forus,  arbiter,  ultima  velle, 
Ouaestio,   discret.   sent.,  instant.,   discussio,  posse, 
Pernicies,  poenae,  processus  judicialis. 
Quae  vocabula  ibidem  explicata  quaeras. 

3)  Ad   tit.   de  judiciis.   —   Extrav.   com.   cit. 

nem  doctores  communiter  sic  explicant;  ut  judicium 
sit  ;;legitima  causae;  actorem  inter  et  reum  controversae; 
per  judicem  facta  disceptatio  ac   definitio". 

Dicitur  „legitima"  disceptatio;  quod  in  ea  insti- 
tuenda  servari  per  omnia  debeat  juris  ordo  ac  forma 
a  legibus  praescripta. 

„Causa"  est  negotium  sive  articulus;  de  quo  lis  et 
controversia  movetur. 

In  omni  judicio  requiruntur  ;;actor"  et  „reus";  pe- 
tens  et  respondens;  affirmans  et  negans1)  Res  autem, 
quae  ab  actore  petitur;  proprie  „controversa"  fit  per 
litis  contestationem;  h.  e.;  per  negationem  rei  conventi; 
ex  praescripto  legis  coram  judice  factam. 

;;Disceptatioa;  h.  e.;  exquisita  causae  cognitio;  sive 
forensis  negotii  discussio  cum  pronuntiatione  sententiae 
non  ad  partes  litigantes  eorumve  advocatos;  sed  ad 
judicem  pertinet;  partes  contendentes  quippe  jus  dici 
sibique  tribui  cupiunt  et  patiuntur. 

Judicii  synonyma  identidem  juxta  subjectam  mate- 
riam  esse  deprehenduntur  lis;  quaestio;  causa;  quamvis 
ista  vocabula  alias  ab  invicem  distinguantur  secundum 
ea;  quae  in  citata  decretali  ;;Forusa  docentur.  Inter 
synonyma  tandem  venit  ;;processus  non  sine  strepitu 
ac  figura  judicii  confectus";  quemadmodum  patet  ex  c. 
Saepe  contingit  2.   de  verb.  signif.  Clem;  jcta.  gl. 

Judicii  varietatem  quod  spectat;  judicia  non  incon- 
grue  dividi  juxta  quatuor  causarum  genera  possunt; 
ac  primo  quidem  ratione  ;,causae  efficientis/'  seu  per- 
sonarum  judicantium;  aliud  est  judicium  saeculare;  aliud 
ecclesiasticum  idque  temporale  vel  spirituale;  aliud 
ordinarium;  aliud  delegatum  sive  extraordinarium ;  deinde 
ratione  ;;causae  finalis"  aliud  est  civile;  in  quo  princi- 


*)  In  judicio  criminali  acloris  (accusatoris)  vicem  aliquando  susti- 
net  vel  criminis  notorietas,  vel  „clamosa  insinuatio"  seu  „infamia"  (c. 
Inquisitionis  21.  X.  de  accusation.) ;  judex  quippe  „frequenti  clamore 
sinistra  sibi  de  aliquibus  insinuante,'' descendere.  debet  ac  videre,  si  cla- 
morem   opere  complevissent".      Cfr.   etiam   c.   Ouum    diiecti    18.    eod.  tit. 

paliter  privatum  actoris  commodum  intenditur,  aliud 
criminale;  in  quo  de  crimine  criminaliter  agitur;  h.  e., 
ut  per  poenam  reo  inflictam  securitati  reipublicae  con- 
sulatur1); 

Tertio  considerata  ;;causa  materiali"  distinguitur 
in  judicium  spirituale  et  temporale,  in  reale  et  perso- 
nale;  in  petitorium  et  possessorium2),  in  judicium  sim- 
plex  et  duplex;  in  judicium  stricti  juris  et  bonae  fidei3); 

Quarto  tandem  ratione  „causae  formalis"  dividitur 
judicium  in  plenarium  sive  solemne  et  summarium,  in 
quo  ;;de  plano  ac  simpliciter"  proceditur:  ut  habet 
clementina  ;;Saepe  contingit"  citata. 

Quoniam  concilium  plenarium  non  tantum  de  una 
alterave  specie  judiciorum  decreta  erat  conditurum; 
idcirco  summos  legislatores  decretalium  imitatur;  rub- 
rica  tituli  in  plurali  ;;de  judiciis  ecclesiasticis"  inscripta; 
nullo  scilicet  judiciorum  genere;  quod  fori  esset  eccle- 
siastici,  a  suis  legibus  excluso.  —  Haec  de  rubrica 
praesentis  tituli. 


Caput  I. 

De  curiis  episcopalibus  coustituendis. 

Curiae  dictae  sunt  a  cura;  quae  ad  publicam  uti- 
litatem  pertinet. 

Curia    autem    generatim    duplici  ratione    sumitur ; 

alias  enim  significat  certos  hominum  ordines  sive  ma- 


*)  De  ratione  poenae  in  judicio  criminali  inflictae  relegantur  quae 
supra  diximus  pp.  37 — 38.  —  Caeterum  de  uno  eodemque  crimine  saepe 
utrumque  judicium  instituitur,  civile  in  commodum  actoris,  criminale  in 
vindictam  publicam. 

2)  In  judicio  petitorio  litigatur  de  proprietate  rei  vel  juris,  in  pos- 
sessorio  de  sola  rei  vel  juris  possessione.  De  utroque  hoc  judicio  est 
tit.    12.  lib.  2.   de  causa  possessionis  et  proprietatis. 

3)  In  judicio  „bonae  fidei"  judex  liberam  potestatem  habet  aesti- 
mandi  ex  aequo  et  bono,  quantum  actori  restitui  debeat,  v.  g.  propter 
calamitates  incendii  aut  grandinis  (germ.  Abschatzung  des  Brand-  und 
Feuerschadens). 

gistratus;  per  quos  publica  salus  curatur1);  alias  locum, 
in  quo  magistratus  consilia  habent,  atque  in  primis 
sedem  amplissimi  senatus  romani  denotat,  quod  eo 
quisque    senator    suam    curam   de    republica    conferret. 

In  re  forensi  curia  ad  exercitium  jurisdictionis  con- 
tentiosae  restringitur,  sicque  accepta  vel  personas  de- 
notat,  quibus  administratio  justitiae  est  commissa,  vel 
forum  seu  ,,loeum  exercendarum  litium"2);  in  quo  causae 
judiciales  discutiuntur  et  justitia  administratur3). 

Quod  ut  rite  intelligatur  sedulo  animadvertendum 
est,  aliam  esse  jurisdictionem;  quae  contentiosa;  aliam 
quae  voluntaria  appelletur. 

Jurisdictio  ,,contentiosa"  (germ.  die  streitige  Ge- 
richtsbarkeit)  a  contentione  partium  in  foro  litigantium 
nomen  habet  atque  in  contendentes  et  invitos  a  judice 
pro  tribunali  sedente  exercetur;  v.  g.  in  jus  vocando; 
examinando;  puniendo.  Et  res  ipsae;  de  quibus  con- 
tendi  seu  litigari  in  judicio  potest;  contentiosae;  proces- 
suales  (germ   streitige;  Process-Sachen)  vocari  solent4). 


x)  Quoniam  qui  circa  principem  sunt  officiales  palatini,  magnates, 
administri,  rempublicam  sub  principe  administrant,  ideo  ipse  comitatus 
principis  ,,curia"  vocatur.  Et  hoc  sensu  ,,curiae  romanae"  denominatione 
venit  tota  illa  congregationum,  tribunalium  et  officialium  collectio,  qui- 
bus  in  regenda  universali  ecclesia  Summus  Pontifex  utitur.  —  Comitatus 
principis  etiam  ,,aula"  dicitur,  nomine  scilicet  ab  ipsa  domo  regia  as- 
sumpto ;  aula  quippe  palatium  principis  vocatur,  quod  ante  se  habeat 
subdialia  et  ampla  loca.  In  eo  tamen  aula  a  curia  differt,  quod  plerum- 
que  comites  atque  administros  designet,  qui  cum  principe  sunt,  ut  ei 
honorem,  servitia  cunctasque  officiales  operas  praestent,  eumque  in  exer- 
cenda  jurisdictione  voluntaria  adjuvent.  Ita  etiam  episcopi  aula  ab  ejus 
curia  distinguitur.  —  Utrumque  comitatum,  curiam  et  aulam,  Galli  ac 
Germani  uno  vocabulo  efferunt  (la  cour,  der  Hof),  Itali  vero  res  distin- 
ctas  distinctis  vocibus  appellant,  aulam,  la  corte,    et  curiam,  la  curia. 

2)  Ita  forum  definitur  c.  Forus  cit. 

3)  Significantissima  eo  in  genere  est  appellatio  „curiae  saecularis", 
cui  clericus  rite  degradatus  tradi  jubetur  c.  Novimus  27.  X.  de  verb. 
signif.,  ut  scilicet  laicorum  more  poenas  sustineat,  quae  sunt  ejus  crimini 
a  jure  civili  constitutae. 

4)  Exempla  ex  causis  matrimonialibus  plura  dedimus  supra  pp. 
182—183, 

Jurisdictio  ;,voluntaria"  (germ.  die  freiwillige  Ge- 
richtsbarkeit)  communiter  in  volentes  exerceri  dicitur. 
Verum  id  non  ita  est  accipiendum;  ac  si  subditi  pro 
lubitu  eam  sibi  accommodari  a  judice  petant;  volun- 
taria  quippe  dicitur  ab  ipsis  actibus,  qui  non  imperan- 
tur;  sed  a  volentibus  et  consentientibus  peraguntur; 
cujusmodi;  praeter  alios;  sunt  ordinatio  clericorum; 
benedictio  et  consecratio  ecclesiarum;  collatio  privile- 
giorum  et  beneficiorum;  dispensatio  in  lege  ecclesiastica; 
in  votis;  in  irregularitatibus;  in  impedimentis  matri- 
monii;  absolutio  a  censuris:  quae  omnia  a  legitimo 
superiore  sine  ulla  processus  forma  expediri  solent  via; 
ut  ajunt;  administrativa;  qua  de  causa  etiam  „res  ad- 
ministrativae"  nominantur. 

Sic  igitur  in  re  forensi  curia  est  magistratus;  qui 
causas  contentiosas  in  judicio  legitime  tractat  ac  lata 
sententia  finit. 

Synonyma  curiae  stricte  sumptae  in  antiquo  jure 
occurunt:  tribunal,  auditorium;  audientia;  judicium;  con- 
sistorium;  rota1);  in  novo  autem,  pluribus  in  locis  saltem; 
officialatus:  per  quem  jurisdictio  contentiosa  exercetur2). 

Ouae  breves  praenotiones  si  ob  oculos  habeantur; 
perspicua  atque  aperta  deprehenduntur  esse;  quae  de- 
creta  hoc  capite  sunt  ;,de  curiis  episcopalibus  in  sin- 
gulis  dioecesibus  quam  primum3)  constituendisa;  in 
quibus  nominatim  res  disciplinares  clericorum  et  causae 
matrimoniales  servato  juris  ordine  tractentur. 

Quod  autem  concilium  plenarium  de  „omnibus" 
causis  matrimonialibus  in  tribunali  ecclesiastico  discu- 


*)  Nomen  „rota"  ipstim  est  germanicum  vocabulum  ,,Rath",  a 
Longobardis  et  Francis  Italiae  illatum ;  et  qui  Italis.  consiliarii  rotae 
sunt,  a  nostratibus  Gerichts-raethe  dicuntur. 

2)  Cfr.  Benedict.  PP,  XIV.  de  synodo  dioeces.,  1.  3,  c.  3;  et 
Bouix  De  judiciis  eccles.  t.    I;  pp.   384 — 387. 

3)  H.  e.  ,,saltem  ultra  triennium  post  concilii  promnlgationem  haec 
curiarum  constitutio  non  differatur  sine  congr.  de  prop.  fide  dispensatione 
obtinenda  pro  dioecesibus,  in  quibus  intra  hoc  tempus  id  fieri  nequeat". 
Ita  conc.  plen. 

tiendis  statuit  n.  299,  id  de  solis  causis  contentiosis 
intelligendum  esse;  superius  dicta  suadent;  quae  enim 
ad  voluntariam  jurisdictionem  pertinent,  episcopo  reser- 
vatae  sunt  vel  per  se  ipsum  vel  per  vicarium  genera- 
lem  finiendae.  Sic  in  ;;Instructione  pro  judiciis  eccle- 
siasticis  imperii  austriaci  in  causis  matrimonialibus 
anni  1855",  a  patribus  baltimorensibus  jure  merito 
laudata  ac  commendata  n.  304,  inter  alias,  hae  causae 
episcopo  ipsi  reservatae  leguntur:  querela  seu  grava- 
men  nupturientium  contra  parochum7  quod  is  ideo  ma- 
trimonio  assistere  abnuat;  quod  necessariae  literae 
testimoniales  (status  liberi,  factarum  proclamationum 
etc.)  desiderentur  (§.  70);  licentia  copulationem  eorum 
peragendi;  qui  nec  verum  nec  quasi  -  domicilium  habent 
(§•  73;  Jcto-  conc.  trident.  sess.  24,  de  matr.;  c.  7.); 
licentia  matrimonii  in  exteris  terris  initi  libro  copula- 
torum  parochiae  in  Austria  inserendi  (§.  78);  concessio 
facultatis  matrimonium  per  procuratorem  contrahendi 
(§.  50);  dispensatio  ab  impedimentis;  in  quibus  episcopi 
dispensare  possunt  (§§.  79  —  80).  —  Haec  et  alia  ejus 
generis,  quae  materiam  processus  non  constituunt; 
quum  tribunalibus  seu  curiis  matrimonialibus  non  sint 
ab  „Instructione"  nostra  attributa,  neque  in  ditionibus 
foederatis  Americae  septentrionalis;  ubi  instructio  ma- 
gnopere  est  laudata  atque  authentice  commendata,  vi- 
dentur  ad  tribunalia  esse  deferenda. 


Caput  II. 

De  officialibus  curiae  episcopalis. 

§•  1. 

In  causis  criminalibus  clericorum. 

Officialis  proprie  est  minister  officii  seu  magistra- 
tus;  in  jure  enim  officium  ipse  magistratus  dicitur;  quia 

jus;  quod  cuique  debetur  (officium);  legitime  reddit1). 
Inde  usu  receptum  est,  ut  officiales  generatim  vocentur, 
qui  alicui  magistratui  judi  ive  praesto  sunt  ministerium- 
que  vel  operas  exhibent. 

Quoniam  hoc  loco  non  agitur  de  ministris  aulae 
episcopi,  sed  vero  de  personis,  quae  partem  aliquam 
in  causis  forensibus  habent;  officiales  curiae  episcopalis 
ii  sunt  dicendi;  qui  varias  personas  ad  judicium  con- 
currentes  ex  praescripto  legis  consilio  atque  opera 
juvant;  ut  finis;  judicio  praestitutus;  rite  ac  plene  obti- 
neatur2). 

Ad  omne  judicium  tres  personas  requiri  diximus; 
judicem;  actorem;  reum. 

Omnibus  tribus  ministerium  atque  adjutorium  prae- 
bent  notarii  et  apparitores. 

Judicem  auxilio  juvant  assessores  sive  consiliarii; 
auditores;  referendarii. 

Utriusque  partis  contendentis  causam  agunt  pro- 
curatores;  legitimo  ad  agendum  vel  ad  respondendum 
mandato  instructi. 

In  movenda  instituendaque  actione  socius  veluti 
actoris    consiliorum    et    adjutor    est   procurator  fiscalis. 

Reo  tandem  patrocinium  praestat  advocatus,  isque 
vel  libere  assumptus  vel  leg'itime  assignatus.  —  De 
singulis  breviter  dicemus. 

Gravissimum  disciplinae  caput  ;;de  notariis"  in 
priori  commentarii  parte  fuse  declaravimus  pp.  87 — 94. 

Synodus  plenaria  tres  notariorum  species  distinctis 
nominibus  institui  jubet:  notarium  generalem  ipsius 
curiae;  quem  ;;cancellariuma  appellat;  notarium  pro- 
cessus  informativi;  qui  acta  auditoris  conscribere  debet 


*)  Hinc  intelliguntur  phrases  identidem  in  jure  occurrentes :  cavere 
apud  officium,  deponere  apud  officium. 

2)  Ad  praesens  hoc  argumentum  plenius  illustrandum  adhiberi 
utiliter  possunt,  quae  ex  fontibus  historicis  affert  Van-Espen,  Juris 
ecclesiastici  universi  parte  3,  tit,  x6.  „de  ministris  curiae  ecclesiasticae" 
(t.   2,  p.  270,  edit.  Colon.  Agrip.    1777). 

indeque,  ut  ipse  auditor;  „actorum  redactor"  nominatur; 
notarium  pro  singulis  judiciis  adscitum;  quem  promiscue 
titulo  communi  ;;notarium"  et  nomine  proprio,  a  con- 
scribendis  actis  judicialibus  facto;  ;;actuarium"  dicit. 
Eum  glossa  ad  c.  ;;Saepe  contingit"  mox  afferenda 
;;grapharium"  (gall.  greffier)  vocat. 

Notariis   judiciariis    autem    id    negotii   esse   volunt 
canones;   ut  ;;fideliter  universa  judicii  acta  conscribant 
videlicet  citationes;  dilationes;  recusationes,  exceptiones 
petitiones,  responsiones;  interrogationes;    confessiones 
testium  depositiones,  instrumentorum  productiones;  inter 
locutiones;  appellationes;    renuntiationes;   conclusiones 
et    caetera;    quae    occurrerint;  competenti  ordine    con 
scribenda;  loca  designando;  tempora  et  personas;  .  . 
ut;  si  super  processu   judicis   fuerit    suborta  contentio 
per  hoc  possit  veritas  declarari"  *).     Innocentius  PP.  III 
quippe;    ;;canonica    et    civilia   jura    secutus;    districtius 
inhibuit;  ne  unius  judicis;  quantaecunque  fuisset  aucto- 
ritatis;  verbo  crederetur  in  causis"2). 

„  Apparitores"  judici  ac  partibus  contendentibus  opem 
ferunt;  quum  singuli  actus  judiciarii  sint  litig*antibus 
authentice  nuntiandi.  Ex  vocis  etymo  apparitores  sunt 
ministri;  qui  apparent  magistratui;  ad  jussa  ejus  exe- 
quenda  semper  parati.  Aliis  nominibus  vocantur  cur- 
sores;  viatores;  nuntii  judiciarii;  bidelli;  huisseri3).  — 
Notario  autem  in  scriptis  referunt  apparitores;  se  legi- 
time  in  jus  vocasse;  aut  sententiam  a  judice  pro- 
latam  partibus  rite  denuntiasse,  ut  habuerunt  in  com- 
missis,  hujusque  intimationis  factae  relatio  actorum  pars 
adeo  substantialis  est,  ut  sine  illa  nec  citatio  facta; 
nec  sententia,  nec  totus  processus  in  contumaciam 
valeat.      Cfr.   Schmalzgrueber;  1.   2,  tit.  3,  n.   25. 


x)  Ita  c.  Quoniam  contra   11.  X.  de  probationibus. 

2)  C.  Quum  a  nobis  28.  X.   de  testibus. 

3)  Gallice  ,,huissier",  h.  e.,  ostiarius  (domus),  a  germanica  radice 
,Haus",   (holland.   ,,huis"). 

Nilles,  Conc.  Baltimor.    U.  23 

Si  apparitores  curiae  in  nonnullis  dioecesibus  ame- 
ricanis  adhuc  desint,  s.  congregatio  de  propaganda  fide 
permittit,  ut  ;;intimationes  et  notificationes"  alia  via; 
quae  fini  consequendo  sit  idonea,  expediantur,  ;,dum- 
modo  semper  in  scriptis  absolute  fiant".  (Instruct.  n.  14). 

In  tribunalibus  curiae  episcopalis  judex  est  episco- 
pus;  sive  ipse  praesens  munia  judicis  obeat;  sive  alius 
quispiam;  vicaria  potestate  ab  eo  accepta;  nomine,  vice 
et  loco  ipsius  de  causis  ad  curiam  delatis  cognoscat 
ac  judicet.  Hinc  appellatio  a  sententia  ab  ejusmodi 
judice  vicario  ad  episcopum  non  permittitur1). 

Quodsi  vero  episcopus  pro  aliqua  causa  judicem 
delegatum  constitueret;  qui  non  jam  potestate  vicaria, 
sed  jure  delegato  judicare  deberet;  tunc  novum  atque 
a  curia  episcopali  distinctum  tribunal  erigeretur,  et 
contra  ejus  sententiam  appellatio  ad  episcopum  dele- 
gantem  rite  posset  emitti2). 

Qui  judici  auxiliantur  „assessores"  seu  consiliarii3); 
in  duplici  dilferentia  versantur;  alii  enim  integrum 
collegium  judiciarium  constituunt  ac  ;,judices  collectivi" 
nominantur4) ;  alii  vero  judici  singulari  solum  juris  sug- 
gerendi  et  consilii  communicandi  causa  assident:  unde 
et  nomen  traxerunt. 

Judices  omnes;  sive  collectivi  sint  sive  singulares; 
possunt  sibi  assessores  assumere,  nisi  vel  contraria 
consuetudo    vel    peculiare    superioris    statutum    obstet; 


x)  De  jure  vicario,  quo  ordinarii  judices  in  tribunalibus  episcopa- 
libus  et  papalibus  utuntur,   egimus  in  priori  parte  pp.   54  —  57. 

2)  Quod  episcopus  praescriptam  inquisitionem  facturus  ,,judicis  per- 
sonam  sive  per  se,  sive  potestate  delegata  per  alium  agere"  jubetur  n. 
300,  id  proprie  de  potestate  vicaria,  non  autem  de  delegata  intelligi 
debere,  adjuncta  suadent. 

3)  In  praesenti  materia  verbum  ,,consiliarius",  ejusdem,  ut  ,,asses- 
sor",  est  significationis,  teste    gl.    ad    c.  Statutum    II,    de  rescript.    in  6. 

4)  Judicia  matrimonialia  austriaca  constant  ex  judicibus  collectivis, 
qui   causas  per  majorem   suffragiorum   numerum   decidunt. 

quia  consilio  uti  est  quid  per  se  omnibus  hominibus 
licitum;  nec  debet  censeri  vetitum;  nisi  contrarium 
fuerit  legitime  probatum. 

Qui  ab  episcopis  americanis,  causas  judiciales  tra- 
ctaturis;  in  consilium  adhibentur  assessores,  non  sunt 
judices  collectivi,  sed  meri  episcoporum;  qui  ipsi  judi- 
cium  cum  potestate  exercent;  consiliarii  et  adjutores; 
ad  mentem  sacrorum  canonum  assumpti1). 

Judicis  et  assessorum,  in  magnis  tribunalibus  prae- 
sertim,  auxiliares  sunt  „auditores"  sive  referendarii,  ab 
audiendo  et  referendo  appellati ;  ii  enim  partes  audiunt, 
earum  acta  in  ordinem  redigunt,  in  merita  causae  in- 
quirunt,  factaque  ad  curiam  relatinone,  judicem  et  as- 
sessores  instruunt  ad  ferendam   sententiam2). 

De  procuratoribus  satis  disputatum  in  priori  parte 
est  pp.  72 —  75.  Eos  ideo  inter  officiales  curiae  memo- 
ravimus,  quia  plerumque  ex  advocatis  illius  tribunalis 
assumuntur;  in  quo  alienas  causas  sunt  acturi3). 

Procuratores  universitatis  proprio  nomine  syndici 
appellantur  1.  i,  tit.  39.  Qui  autem  fisci  causam  agunt; 
communi  vocabulo  retento  procuratores  sive  promoto- 
res  fisci  vocantur;  maxime;  si  iis  commissum  sit  offi- 
cium  crimina  persequendi.  De  insolenti  nomenclatione 
haec  animadvertas. 


a)  Gl.  ad  c.  Statutum  cit.  tres  casus  affert,  in  quibus  judex  ,,as- 
sessorera  sibi  associare  potest  ad  causam  recte  decidendam",  si  nempe 
se  putet  insufficientem  ad  dubia  in  causa  concurrentia,  ut  convenit,  ri- 
manda  et  solvenda;  si  variis  aliis  officii  sui  negotiis  distineatur;  si  in- 
firmitate  corporis  impediatur. 

2)  In  laudata  instructione  austriaca  ^commissarii",  alibi  judices 
,,notionales"  vocantur,  quod  iis  nuda  rei  notio  sine  jurisdictione  sit  com- 
raissa.  Galli  auditorem  et  referendarium  non  incongrue  ab  officio  vocant 
,,juge  rapporteur". 

3)  Qui  ex  advocatorum  collegio  constitutus  est  procurator,  gallice 
appellatur  „avocat  avoue" :  nomine  scilicet  formato  ab  obsoleto  verbo 
„avoher"  (avoyer),  quod  in  corpore  jtiris  nostri  occurrit  c.  Hoc  consul- 
tissimo   2.  de  rebus  eccles.  non  alienandis  in  6. 

23* 

Fiscum  ss.  Augustinus1)  et  Isidorus2)  inter- 
pretantur  „saccum  publicum",  h.  e.,  publicum  civitatis 
aerarium,  in  quo  nimirum  quae  publice  redit  pecunia 
reponitur.  Nomen  est  tractum  ab  eo;  quod  fiscis  (fisci- 
nis,  fiscellis)  seu  cophinis  et  sportellis  sporteis  antiquitus 
pecuniae  conditae  asservabantur3). 

In  utroque  jure  speciatim  accipitur  fiscus  pro  uni- 
versitate  rerum,  pecuniarum  et  jurium  ad  rempublicam 
spectantium;  estque  veluti  patrimonium  reipublicae,  res 
omnes  et  jura  ad  peculiare  ejus  commodum  pertinentia 
cornprehendens,  utilitatibus  et  necessitatibus  publicis 
inserviens4).  Universitatem  constituit,  indeque  persona 
juridica  est,  dominii  caeterorumque  jurium,  quae  legi- 
timae    universitati    competunt,    particeps    ac    consors5). 

Quum  autem  universitas  seu  persona  juridica  na- 
turaliter  pro  se  agere  ac  semetipsam  defendere  non 
possit,  necessario  etiam  constituendus  est  procurator, 
qui  pro  fisco  in  judicio  experiatur,  sive  sub  persona 
actoris  persequendo  quae  reipublicae  sunt,  sive  sub 
persona  rei  injustas  actiones  fisco  intentatas  repellendo. 

Sic  igitur  qui  juris  necessitate  sunt  constituti  ad 
negotia  fisci  gerenda,  procuratores  seu  promotores 
fiscales  vocantur. 

Ex  mente  juris  romani  olim  erant  ex  ordine  immatri- 
culatorum  advocatorum  ad  tempus  assumpti6).  Quod 
postea  ad  dignitatem  magistratus  perpetui  atque  ordi- 
narii  sint  evecti,  id  moribus  institutisque  regni  Gallia- 
rum    referunt    acceptum;    ibi    enim    saeculo    14    ferme 


x)  Enarrat.  in  psalm.    146,  n.  17;  apud  Migne,  Patr.  1.  37,  p.  19 11. 
2)  Etymolog.  1.   20,  c.   9,  apud  Migne,   Patr.  1,,  t.  82,  p.  719. 
8)   Fiscus    proprie    est    vas    vimineum  junceumve,    in    quo,    praeter 
alias  res,  pecunia,  praesertim  majoris  summae,  reponebatur. 

4)  Cfr.  Leuren.  Forum  ecclesiasticum,  t.  3,  quaest.  460. 

5)  Huc  inter  alia  refertur,  quod  ex  s.  Augustino  in  corpus  juris 
canonici  transiit:  „Hoc  tollit  fiscus,  quod  non  accipit  Christus"  (c. 
Majores  nostri  8  C.  16,  q.  7).  Cfr.  etiam,  quod  ejusdem  s.  Augustini 
est,  c.  Nimium  37  C.  23,  q.  4,  ubi  res  schismaticorum  ,,fisco  vendicari" 
jubentur. 

6)  L.    Potes   2.   de  advocatis  fisci  (Codicis  lib.   2,  tit.  9). 

exeunte  tanquam  proprii  magistratus  publici  leguntur 
constituti1)  indeque;  ut  tales;  ad  alias  nationes  paulatim 
sunt  propagati. 

Officium  fiscale  in  lege  gallica  solemni  titulo  „mi- 
nisterii  publici"  (le  ministere  public)  ornatur,  eoque 
nunc  spectat;  ut  judicem  criminalem  in  administranda 
justitia  ex  parte  et  nomine  reipublicae  juvet;  de  deli- 
ctis  scilicet  inquirendo;  et  ut  reprimantur  vel  puniantur 
in  curia  criminali  promovendo  ac  persequendo:  quo 
sensu  plerumque  in  recentiorem  legislationem  ecclesia- 
sticam  transiit;  quum  antiquo  juri  decretalium  fuisset 
incognitum. 

Ecclesiae  quippe  suus  quoque  est  fiscus;  res  nimi- 
rum  ac  jura  complectens;  quae  ad  publicum  ejus  bonum 
pertinent2).  Imo  „potiorem  ecclesia  habet  thesaurum; 
quo  sacratius  est  dives"3);  rectam  fidem  et  sanctos 
mores.  Quapropter  eidem  merito  proprius  datur  patro- 
nus;  qui  tanquam  procurator;  ubicunque  fuerit  opus; 
pro  ejus  tuitione  interveniat;  ac  nominatim  de  iis;  qui 
scelere  admisso  ordinem  socialem  perturbarunt;  inqui- 
rendo  et  crimina  eorum  judici  deferendo;  justitiae  rite 
administrandae  vi  officii  sui  cooperetur.  Qui  publi- 
cum  hoc  officium  sustinet;  etiam.  in  curia  episcopali 
procurator  seu  „promotor  fiscalis"  jure  novo  appellatur. 

Usu  jam  fere  ubique  receptum  est;  ut  sit  clericus; 
et  quantum  fieri  potest;  in  jure  doctus  et  peritus. 

Procurator  fiscalis  curiae  episcopalis  stricte  lo- 
quendo  judicium  criminale  non  exercet;  non  enim  ipse 


x)  Ea  de  re  videri  possunt  auctores,  qui  magno  numero  de  officio- 
nibus  ,,procuratoris  status"  scripserunt,  in  nostris  vocabulariis  juris 
(Staatslexicon)  passim  relati  sub  v.  Staatsanwaltschaft. 

2)  S.  Augustinus  jam  pecuniam  ecclesiae  ex  fidelium  oblationibus 
collectam  et  in  loculis  seu  marsupio  (iv  tw  yXojOOoxo/uq)  Joan.  12,  6, 
et  13,  29)  depositam  „fiscum  reipublicae  Domini"  appellat  in  enarrat. 
in  psalm.  146,  1.  c.  —  Ex  mente  juris  autem  singulae  acclesiae,  ut 
personae  juridicae  consideratae,  proprium  suum  fiscum  habent.  Cfr.  gl. 
ad   c.   Quia  diversitatem   5.  X.   de   concess.  praeb.  v.   Praeter. 

3)  Breviar.   roman.   ad   d.    10.   augxisti. 

actor  proprie  dictus  est;  sed  necessarius  actoris  adjutor 
ejusque  consiliorum  socius;  „clamosa  quippe;  quae  de 
perpetrato  crimine  praecessit;  insinuatio  seu  infamia"1), 
veras  actoris  vices  sustinet.  Saluti  publicae  consul- 
turus;  procurator  fiscalis  clamosae  illi  insinuationi  opera 
et  studio  adest;  ac  crimen  „praecedentibus  clamoribus" 
vulgatum  judiciali  denuntiatione  vi  muneris  sui  ad  epi- 
scopum  defert.  Denuntiatione  rite  peracta;  episcopus 
judicialiter  procedit  et  inquisitionem  vel  ipse  per  se 
conficit  vel  per  alium;  jure  vicario,  confici  jubet.  Om- 
nibus  actibus  judiciariis;  quae  fiunt  contra  reum;  prae- 
sens  adesse  debet  fiscalis;  solerti  curae  intentus  „ut 
justitiae  et  legi  satisfiat"2). 

Synodus  plenaria  personis  ad  processum  criminalem 
concurrentibus  ultimo  loco  accenset  „defensorem";  qui 
reo,  quacunque  possit  ratione;  consilio  et  re  patroci- 
nium  praestet. 

Duplex  distinguitur  defensorum  classis;  alii  enim 
sunt;  qui  suam  et  alienam  -causam  in  judicio  perorant; 
alii  contra  litigantibus  opem  ferunt.  Qui  propria  et 
aliena  vota  apud  judicem  explicant;  postulatores3);  qui 
aliena  tantum;  stricto  sensu  advocati  appellantur,  quasi 
ab  aliis  (litigantibus)  in  auxilium  advocati,  ut  fori  mo- 
rem  doceant;  jura  suggerant;  merita  causae  discutiant; 
argumenta  adversae  partis  diluant;  et  in  cunctis  acti- 
bus  succurrant. 

Advocati  alii  sunt  publici;  qui  in  causis  publicis 
et  fiscalibus  operam  suam  impendunt4);  alii  privati; 
qui  in  causis  privatorum  litigantibus  opem  ferunt. 


*)  C.   Inquisitionis   21.  X.  de  accusationibus. 

2)  Ita  ad  mentem  juris  romani  instructio  nostra  munus  promotoris 
fiscalis   describit  n.    13. 

3)  De  iis  est  titulus  de  postulando  (I,  37). 

4)  Ex  ordine  advocatorum  publicorum  in  curiis  ecclesiasticis  cele- 
bres  sunt,  praeter  ipsum  fiscalem,  defensor  matrimonii  et  defensor  pro- 
fessionum   religiosarum. 

Alii  item  sunt  ordinarii;  qui  et  jurati  et  immatri- 
culati  vocantur;  alii  extraordinarii  sive  supernumerarii. 
Advocati  ordinarii  publica  auctoritate  sunt  ad  peroran- 
das  causas  admissi  atque  in  advocatorum  album  relati; 
extraordinarii  vero  ad  advocatorum  collegium  seu  ca- 
meram  non  pertinent,  sed  extra  ordinem  litig'antibus 
assistunt. 

Tandem  distinguuntur  in  voluntarios  et  necessarios, 
prout  vel  a  litig'antibus  rogati  sponte  auxilium  suum 
pollicentur,  vel  auctoritate  judicis  jubentur  clientis 
causam  suscipere. 

Advocati  ordinarii  tribunalium  ecclesiasticorum  ab 
episcopo  in  advocatorum  numerum  adlegi  ipsiusque 
auctoritate  ad  causas  perorandas  destinari  debent. 

Ad  postulandum  coram  judice  ecclesiastico,  etiam 
in  causis  spiritualibus,  ex  jure  communi,  destinari  ab 
episcopo  omnes  illi  catholici  homines  laici  possunt,  qui 
alias  sunt  a  publica  auctoritate  magistratus  saecularis 
in  album  advocatorum  relati,  quum  eos  ipsum,  quo 
jam  funguntur,  officium  patrocinio  causis  praestando 
idoneos  declaret1).  De  munere  postulandi  personis 
ecclesiasticis  ex  jure  communi  sive  permisso  sive  inter- 
dicto  superius  egimus  pp.    139  — 140. 

De  advocatis  igitur  patres  baltimorenses  praecipue 
haec  statuunt: 

ut  in  processu  criminali  clericorum  semper  ex 
coetu  ecclesiastico  assumantur,  secundum  speciale  pri- 
vilegium  episcopis  americanis  a  s.  congreg*atione  de 
propaganda  fide  concessum2); 


*)  Id  expresse  statutum  reperitur  in  particularibus  instructionibus 
curiarum  episcopalium  in  Austria.  Sic,  ut  imum  exemplum  afferamus, 
instructio  pragensis  habet:  „Zur  Partheienvertretung  vor  diesem  geist- 
lichen  Ehegerichte  I.  und  II.  Instanz  werden  alle  katholischen  beeideten 
Landesadvokaten  im   Konigreich  Bohmen  befugt  sein". 

2)  Juxta  instructionem  in  appendice  concilii  exhibitam  p.  290,  etiam 
sacerdos  reo  praesentiam  suam  accommodare  potest,  advocationem  in 
defendenda  causa  praebiturus  fn.  30J. 

ut  reis  defensore  voluntario  destitutis  advocatus 
necessarius  ab  episcopo  constituatur; 

ut  advocatus  die  statuto  in  curia  (vel  solus  vel 
cum  reo)  bene  praeparatus  compareat; 

ut  advocatus  ad  jusjurandum  de  secreto  servando 
teneatur,  quando  judex  indolem  causae  id  postulare 
censuerit. 

Ex  quibus  vides;  novum  advocationis  jus  pro  ju- 
diciis  criminalibus  clericorum  in  americanis  curiis  ec- 
clesiasticis  exercendis  fuisse  conditum,  quod  scilicet 
duplici  ratione  a  communi  ecclesiae  lege  discrepet: 
defectu  quidem,  dum  hominibus  laicis  hujus  muneris 
explicandi  facultatem  negat;  excessu  vero;  dum  sacer- 
dotes  quoque  ad  praestandam  advocati  operam  admittit. 

§•  2. 
In  causis  matrimonialibus. 

Officiales  judicii  matrimonialis  tres  enumerat  con- 
cilium;  auditorem;  notarium;  defensorem  matrimonii. 

Auditor,  potestate  sibi  facta;  loco  et  nomine  epi- 
scopi;  jure  vicario,  ;;quae  in  toto  processu  agenda  sunt; 
moderatur".  Est  veluti  ;;judex  pedaneusa;  %aiicadr/.c(OT}]q, 
h.  e.;  inferioris  subsellii;  qui  ad  pedes  tribunalis  magi- 
stratus  ordinarii  assidens  ex  ejus  deputatione  causas 
sibi  commissas  cognoscit  cognitasque  intra  mandati 
terminos  finit.  Auditori  quandoque  singularis  aliquis 
articulus  causae  cognoscendus  committitur1);  quandoque 
totius  controversiae  decisio  et  executio  relinquitur2). 
Regula  generalis  est;  eum;  nisi  ipsi  expresse  fuerit 
definitio  causae  commissa;  de  notione  sibi  demandata 
illi  magistratui  referre  debere;  pro  quo  causas  cognoscit3). 


*)  C.  Stiper  quaestionum   27.  X.   de  offic.  et  pot.  jud.   delegati. 

2)  C.  Auditor  3.   de  rescript.  Clem. 

3)  Quum  teste  glossa  ad  c.  Super  quaestionum  cit.  „auditor  po- 
tius  habere  dicatur  notionem  quam  cognitionem  et  jumsdictionem",  saepe 
,,judex  notionalis"   vocatur. 


Cap.  II.     De  officialibus  curiae.  361 

Ea  ratione  commissarii  in  citatata  instructione  au- 
striaca  ad  audiendas  causas  deputati  de  controversia 
non  decernunt,  sed  notione  sua.ipsum  tribunal  matri- 
moniale  ad  ferendam  sententiam  instruunt:  exhibitis; 
quae  per  notarium  rite  perscripta  esse  debent,  authen- 
ticis  gesti  muneris  actis. 

Defensor  matrimonii  est  advocatus  publicus,  qui 
in  omnibus  controversiis,  in  quibus  de  firmitate  vel 
nullitate  matrimonii  disceptari  contingit;  esse  debet; 
sive  uterque  conjux  sive  alter  tantum  solutionem  vin- 
culi  postulet;  eoque  citato  gerenda  sunt  omnia,  ut  ju- 
dicium  valeat;  ejusque  est  provocare  ad  judicem  supe- 
riorem;  si    sententia    contra  vim    matrimonii   lata    sit1). 

Quod  generatim  dictum  est  de  advocatione  a  laicis 
hominibus  in  tribunalibus  ecclesiasticis  suscipienda;  id 
nominatim  de  judicio  matrimoniali  valere  adducto 
exemplo  ostensum  jam  est;  ex  lege  communi  quippe 
nihil  impedit;  quominus  partes  litigantes  coram  judice 
ecclesiastico  amicos  laicos  consilii  vel  patrocinii  causa 
advocent;  immo  ipse  auditor  in  audienda  et  cogno- 
scenda  causa  assessorem  laicum,  doctum  ac  peritum; 
in  auxilium  assumere  potest;  dummodo  episcopus  con- 
siliariorum  electionem  sibi  non  reservaverit;  licet  enim 
laici  in  causis  spiritualibus  et  ecclesiasticis  judices  con- 
stitui  nequeant;  possunt  tamen  et  consiliarii  ecclesiastici2) 
et  (de  consensu  superioris)  una  cum  clerico  arbitri  esse3). 

Ordinem  formamque  judiciorum  matrimonialium  non 
constituunt  patres;  sed  eas  solemnitates  adhiberi  volunt; 
quae  jam  constitutae  sunt  sive  in  constitutione  Bene- 
dicti  PP.  XIV.  sive  in  propria  instructione  s.  congrega- 


x)  De  defensore  matriraonii  agit  constitutio  Benedicti  PP.  XIV. 
,,Dei  miseratione",  ob  ipso   concilio  plenario   adducta. 

2)  Ejusmodi  laicus  ,,consiliarius  judicii  matrimonialis"  (Ebegerichts- 
rath)  suo  tempore  erat  Pragae  canonista  J.  F  r.  Schulte,  qui  ad  usum 
ipsius  tribunalis  edidit  ^Darstellung  des  Processes  vor  den  katholischen 
geistlichen  Ehegerichten   Oesterreichs.     Wien.    Braumiiller.     1858. 

3)  C.   Per  tuas  literas  9.   X.   de   arbitris. 

tionis  de  propaganda  fide;  relata  in  appendice  pp. 
262—278. 

Nec  praetermittendam  putant,  instructionem  au- 
striacam  semel  atque  iterum  separatim  commendare, 
quod  ea  „gravibus  theologis  et  canonistis  romanis; 
licet  solo  privato  suo  judicio,  probata  sit1). 

Non  est  cur  istis  instructionibus  quidpiam  inter- 
pretationis  gratia  addamus,  quum  quae  ibidem  propo- 
nitur  judicii  methodus,  apta  omnino  et  concinna  sit  et 
ad  canonicas  regulas  processus  summarii,  qui  in  causis 
matrimonialibus  „observari  valet"2),  quantum  per  ad- 
juncta  fieri  licuit,   exacta. 

Aliquid  gratiae  tamen  apud  lectorem  in  re  forensi 
adhuc  tironem  nos  inituros  esse  confidimus,  si  ipsam 
illam  legem  pontificiarm  a  qua  summarii  judicii  metho- 
dus  processit,  brevibus  quibusdam  animadversionibus 
glossarum  ritu  adscriptis,  e  corpore  juris  sacri  hoc  loco 
exhibeamus. 

Constitutio  clementina  de  methodo  summarii  judicii. 

„Saepe  contingit,  quod  causas  committimus,  et  in 
earum    aliquibus    simpliciter3)    et    de    plano4)    ac    sine 


2)  Extat  in   coll.  lacen.   concil.  pp.    1286 — T316. 

2)  ^Dispendiosam  prorogationem  litium  (quam  interdum  ex  subtili 
ordinis  judiciarii  observatione  causarum  docet  experientia  provenire)  re- 
stringere  in  subscriptis  casibus  cupientes,  statuimus,  ut  in  causis  .  .  . 
super  matrimoniis  .  .  .  et  eas  quoquo  modo  tangentibus  ventilandis  pro- 
cedi  valeat  simpliciter  et  de  plano  ac  sine  strepitu  judicii  et  figura : 
volentes  non  solum  ad  futura  negotia,  sed  ad  praesentia  et  adhuc  etiam 
per  appellationem  pendentia  hoc  extendi".  Ita  c.  Dispendiosam  2.  de 
judiciis.  Clem. 

3)  Ut  alias  saepe,  ita  et  hoc  loco  simplex  opponitur  solemni,  seu 
illi,  quod  certis  formulis  a  lege  praescriptis  est  conclusum ;  inde  dici- 
mus,  simpliciter  aliquid  fieri  ad  differentiam  ejus,  quod  fit  solemniter, 
h.  e.,  servatis  omnibus  legum  institutis. — Grl.  ad  h.  1.  allusione  adhibita 
judicium  ,,simpliciter"  exercitum  interpretatnr  „sine  plica"  factum,  h.  e., 
non  complicatum  multiplici  et  operosa  illa  solemnitatum  ac  formularum 
copia,   quae  in  processu  ordinario  observari  debent. 

4)  Planus  locus  opponitur  edito.  Unde  apud  juris  consultos  de 
plano  vel  e  plano  cognoscere,  est  non  pro  tribunali   (quod   editioris    est 

strepitu1)  et  figura  judicii2)  procedi  mandamus:  de 
quorum  significatione  verborum  a  multis  contenditur, 
et  qualiter  procedi  debeat,  dubitatur.  Nos  autem  du- 
bitationem  hujusmodi  (^quantum  nobis  est  possibile) 
decidere  cupientes,  hac  in  perpetuum  valitura  consti- 
tutione  sancimus;  ut  judex,  cui  taliter  causam  commit- 
timus,  necessario  libellum  non  exigat3),  litis  contesta- 
tionem  non  postulet4),  in  tempore  etiam  feriarum  ob 
necessitates  hominum  indultarum  a  jure5)  procedere 
valeatG)?  amputet7)  dilationum    materiam,  litem    quanto 


loci)  cognoscere ;  et  planaria  cognitio  est,  quae  planitie  pavimenti  sn- 
scipitur  citra  tribunalis  ascensum.  Sed  animadvertendmn  est,  romanis 
non  idem  fuisse  „de  planoa  et  „summarie"  cognoscere ;  multa  enim  fue- 
runt,  quae  summatim,  sed  tamen  pro  tribunali  expedire  oportebat;  qua 
de  re  videatur   Devoti,  Instit,  can,  1.  3,  tit.    14,  §.   4. 

x)  In  c.  Statuta  20.  de  haereticis  in  6.  additur  „advocatorum", 
alibi  etiam  subjungitur  „testium".  Unde  patet  strepitum  translate  sumi 
tum  pro  turba  comitantium  ac  pedibus  aut  alio  quocunque  modo  sonum 
facientium,  tum  pro  vano  apparatu  eloquentiae,  quem  advocati  non  raro 
adhibent  ad   fallendum   auditorem. 

2)  „Figura,  inquit  gl.  ad  h.  1.,  cujusque  rei  est  ipsius  apparens 
forma  vel  species".  Hinc  figura  judicii  est  exterior  ordo  judicialis  a 
lege  praescriptus.  „Sublata  igitur  figura,  judex  non  adstringitur  ad  ali- 
quas  formas,  rimulas,  figuras  judiciorum,  nisi  quantum  hic  exprimitur, 
expressaque  plus  respiciunt  figuram  facti,  negotii,  causae,  quam  judicii", 
scilicet  necessaria  ad  veritatem  noscendam. 

3)  ,,Sufficit,  ut  actor  faciat  demandam  seu  petitionem  suam  verbo, 
et  quod  grapharius  illam  redigat  apud  acta  curiae.  Sponte  vero  libellus 
offerri  posset  et  recipi".  Ita  gl.  ad  h.  1.  —  Haec  regula  transiit  in 
instructionem  romanam  §.   4. 

4)  Antiquiori  jure  vetitum  erat,  in  causa  matrimoniali  procedere 
lite  non  contestata :  quemadmodum  eruitur  ex  c.  Ad  haec  I.  X.  Ut 
lite  non  contestata. 

5)  ,,In  feriis  rusticis,  sicut  est  tempus  vindemiarum  et  messis.  A 
contrario  in  feriis  introductis  in  honorem  Dei  et  sanctorum  procedere 
non  potest  talis  judex".     Ita  gl.  ad  h.  1, 

6)  Quamvis  ejusmodi  feriis  procedi  ,,valet",  tamen  ,,honestum  non 
puto,  ait  gl.,  quod  si  judex  sic  datus  viderit,  graviter  laedi  partem  ex 
processu  tali  terapore  fiendo,  procedat ;  habet  enim  judex  providere  uti- 
litati  causae  et  partium". 

7)  ,,Istud  et  quae  sequuntur  (usque  ad  verb.  non  sic  tamen)  non 
videntur  in  his  causis  specialia,  quum  in  omni  causa  judex  laborare  de- 
beat  ad   lites  breviandas,  dilationum  materias   amputandas;    et  alia  quae 

poterit  faciat  breviorem1),  exceptiones,  appellationes 
dilatorias  et  frustratorias  repellendo2),  partium  advo- 
catorum  et  procuratorum  contentiones  et  jurgia,  testium- 
que  superfluam  multitudinem  refraenando.  Non  sic  tamen 
judex  litem  abbreviet,  quin  probationes  necessariae  et 
defensiones  legitimae  admittantur.  Citationem3)  vero 
ac  praestationem  juramenti  de  calumnia  vel  malitia; 
sive  de  veritate  dicenda4),  ne  veritas  occultetur,  per 
commissionem  hujusmodi  intelligimus  non  excludi. 
Verum,  quia  juxta  petitionis  formam  pronuntiatio  sequi 
debet5),  pro  parte  agentis  et  etiam  rei;  si  quid  petere 
voluerit6),  est  in  ipso  litis  exordio  petitio  facienda, 
sive  scriptis,  sive  verbo,   actis  tamen  continuo  (ut  super 


sequuntur  jura  sunt  vulgaria.  Sed  dici  potest  speciale,  quod  in  his  for- 
tius  et  amplius  quam  in  aliis  judex  hoc  poterit  per  hanc  literam".  Ita 
gl.  ad  v.  amputet. 

J)  ,,Sine  partium  praejudicio".   Ita  gl.  ad  v.  poterit. 

2)  ,,Hoc  intendit  litera,  quod  omnis  exceptio  vel  appellatio  frustra- 
toria  et  ad  difierendum  judicis  processum  malitiose  opposita  repellatur". 
Ita  gl.  ad  v.   dilatorias. 

s)  Citatio  rei  et  necessarii  veritatis  exquirendae  modi,  in  probatio- 
nibus  et  defensionibus  positi,  ex  jure  naturae  procedunt;  vetat  enim  na- 
turalis  juris  ratio,   damnari  aliquem,   qui  auditus  ac   defensus  non  sit. 

4)  Juramentum  de  calumnia  est  generale  illud  sacramentum,  quo 
uterque  litigantium,  in  exordio  litis,  solemniter  emisso  confirmat,  se  bona 
fide,  et  non  calumniandi,  h.  e.,  vexandi  animo  in  judicio  contendere : 
sese  nimirum  bona  sui  juris  opinione  acturos,  nihil  admissuros  judicii 
corrumpendi  cansa,  nullam  allaturos  probationem  aut  fallacem  aut  non 
necessariam,  neque  operam  daturos,  ut  judicium  calumniose  differatur.  — 
Juramentum  de  malitia  est  speciale  illud  sacramentum,  quod  toties  locum 
habet,  quoties  pendente  lite  malitiae  suspicio  adest,  etiamsi  generale  ju- 
ramentum  calumniae  in  primordio  litis  super  universa  causa  a  litigantibus 
fuerit  emissum.  . —  ,,Juramentum  veritatis,  inquit  gl.  ad  tit.  de  juramento 
calumniae  in  6  (II,  4),  dicitur  de  veritate,  quia  olim  dicebat  judex: 
Jtiras  respondere  veritatem,  dum  eris  interrogatus".  —  Jure  canonico 
juramentum  calumniae  per  judicem  exigi,  necessitatis  non  est.  Inde  fac- 
tum  videtur,  ut  ejus  mentio  neque  in  instructione  romana,  neque  in  au- 
striaca  occurrat ;  juramenti  de  veritate  dicenda  necessitas  autem  in  utra- 
que  imponitur;  verum  a  reo  principali  criminaliter  examinato  non 
exigitur.      Cfr.   Bouix,  de  judiciis,  t.   2,  pp.    199 — 200. 

5)  Ad  officium  mercenarinm  judicis  pertinet,  „ut  ultra  petita  non 
cognoscat". 

6)  Per  mutuam   petitionem,   reconveniendo   actorem. 

quibus  positiones  et  articuli  formari  debeant1),  possit 
haberi  plenior  certitudo  et  ut  fiat  definitio  clarior)  in- 
serenda.  Et  quia  positiones  ad  faciliorem  expeditionem 
litium  propter  partium  confessiones  et  articulos  ad 
clariorem  probationem  usus  longaevus  in  c::usis  admi- 
sit,  nos  usum  hujusmodi  observari  volentes;  statuimus; 
ut  judex  sic  deputatus  a  nobis  (nisi  aliud  de  partium 
voluntate  procedat)  ad  dandum  simul  utrosque2)  ter- 
minum  dare  possit;  et  ad  exhibendum  omnia  acta  et 
munimenta,  quibus  partes  uti  volunt  in  causa  post  da- 
tionem  articulorum,  diem  certam;  quandocumque  sibi 
videbitur,  valeat  assignare:  eo  salvo;  quod  ubi  remis- 
sionem  fieri  contingeret,  pro  testibus  producendis  pos- 
sint  etiam  instrumenta  produci4),  assignatione  hujusmodi 
non  obstante.  Interrogabit  etiam  partes  sive  ad  earum 
instantiam,  sive  ex  officio,  ubicunque  hoc  aequitas  sua- 
debit.  Sententiam  vero  definitivam  (citatis  ad  id;  licet 
non  peremptorie,  partibus)  in  scriptis  et  (prout  magis 
sibi  placuerit)  stans  vel  sedens  proferat5);  etiam  (si  ei 


')  Articulus  est  quasi  membrum  alicujus  facti  seu  casus  diminutis- 
simum,  videlicet,  quum  singulae  orationis  vel  libelli  sententiae  intervallis 
quibusdam  distinguuntur.  Positio  autem  est  alicujus  particularis  dicti 
vel  facti  ad  causam  pertinentis  assertio,  ut  ab  altera  parte  ad  ipsam 
respondeatur.  Definiri  potest  brevis  verborum  formula,  mentem  propo- 
nentis  continens,  ad  veritatem  eliciendam  concepta.  —  Articulorum  et 
positionum  usus  est,  ut  his  breviter  et  distincte  prolatis  ab  actore,  re- 
spondeat  eodem  quoque  modo  reus  ad  singula :  quod  ,,si  reus  interrogatus, 
jussusque  a  judice  respondere  recuset  aut  nolit,  habetur  super  iis,  de 
quibus  in  eisdem  positionibus  interrogatus  existit.  pro  confesso"  vi  c. 
Si  post.   2.   de  confessis  in  6. 

2)  Scilicet  p  ositiones  et  articulos. 

3)  Regula  generalis  est,  infra  certum  tempus,  a  judice  determinan- 
dum,  omnia  munimenta  causae,  quibus  partes  sunt  usurae,  esse  tribunali 
exhibenda,    „ne   causarum  terminatio  malitiose  prorogetur". 

4)  ,,Non  semper  in  dilatione  data  ad  producenda  instrumenta  licet 
producere  testes".     Ita   gl.  ad  v.  producenda. 

5)  Utrique  judicio ,  ordinario  et  sumario ,  ex  universali  ecclesiae 
lege   commune   est,  ut  sententia  in  scripto  feratur    et  ab  ipso  judice  re- 

itetur,   et  vero  praesentibus   aut  saltem   eam  in  rem  vocatis  litigantibus ; 
ordinario  autem  proprium  est,  ut  a  judice  pro  tribunali  sedente  proferatur. 

videbitur)  conclusione  non  facta1)^  prout  ex  petitione 
et  probatione  et  aliis  actitatis  in  causa  fuerit  facien- 
dum2).  Quae  omnia  etiam  in  illis  casibus;  in  quibus 
per  aliam  constitutionem  nostram3)  vel  alias  procedi 
potest  simpliciter  et  de  plano  ac  sine  strepitu  et  figura 
judicii;  volumus  observari.  Si  tamen  in  praemissis 
casibus  solemnis  ordo  judiciarius  in  toto  vel  in  parte 
non  contradicentibus  partibus  observetur;  non  erit  pro- 
cessus  propter  hoc  irritus  nec  etiam  irritandus.  Data 
Avenione  XIII.  kal.  decemb.;  pontificatus  nostri  anno 
secundo".     (C.  Saepe  contingit   2   de  verb.  signific.) 

Caput  III. 

De  modo  proceiidemli  in  causis  criiniitalilnis  clericorum. 

De  argumento  tertii  hujus  capitis  duo  extant  egregii 
commentarii;  in  quibus  cuncta  fere  habes;  quae  ad  prae- 
sens  concilii  decretum  illustrandum  pertinent. 

Alter  est  clarissimi  S.  B.  Smith;  sub  hac  inscri- 
ptione  vulgatus  „The  New  Procedure  in  criminal  and 
disciplinary  causes  of  ecclesiastics  in  the  United  Statesu ; 
alter  editus  est  a  doctissimis  viris  Droste  et  Messmer 
praefixo  titulo  „Canonical Procedure  in  disciplinary  and 
criminal  cases  of  clerics". 

D„  Smith  ordinem  instructionis  romanae  secutus; 
ad  singulos  ejus  numeros  plura  sapienter  animadvertit; 
quae  in  novae  legis  interpretatione  atque  usu  forensi 
scitu  sunt  utiliora. 


1)  „In  ecclesiasticis  judiciis"  conclusio  in  causa  fit  per  partes  ;  item 
ipsis  vel  altera  ipsarura  invita,  ex  quo  sufficientes  dilationes  datae  essent 
et  elopsae,  pronuntiaret  ,,judex  conclusum  in  causa".  Ita  g\.  ad  v.  con- 
clusione. 

2)  Utrique  judicio  similiter  commune  est,  ut  sententia  debeat  esse 
cum  jure  consentiens,  actisque  et  probatis  congruens.  Judex  enim,  verba 
sunt  s.  Thomae  Aq.  II — 2.  quaest.  67,  art.  2,  non  secundum  id,  quod 
ipse  novit  tanquam  privata  persona,  sed  secundum  id  quod  sibi  inno- 
tescit  tanquam  persona  publica",  h.  e.,  secundum  acta  et  probata,  judicare 
debet. 

8)  C.  Dispendiosam   cit. 

DD.   Droste  et  Messmer  methodo  systematica 
quam  vocant,  integrum  processum  criminalem  complexi 
accuratam  habent  et    simplicem    unoque    in    conspectu 
positam  rerum  divisionem;  ac  totum   argumentum  dili 
g*enter  ac  solide  tractant;  descriptis   etiam   aliis  aucto 
ribus;    a    quibus    praeterea    eadem    materia   illustratur 
Est  ergo  cur  nostrum  commentarium  modicis  regionibus 
circumscribamus,    quum    qui  ad   forensem    peritiam  in 
formari  cupiunt;  in  praedictis  libris  ad  manum  habeant 
quae  ad    ecclesiasticam   jurisprudentiam    plenius    addi- 
scendam  requiruntur. 

§.  i. 

De  modo  extrajudiciali. 

Dividi  haec  paragraphus  in  duas  sectiones  potest; 
in  medicinalem  et  poenalem.  In  priori  quippe  osten- 
ditur;  quomodo  episcopi  de  emendandis  subditis  labo- 
rare  debeant.  „ne  ad  processum  criminalem  deveniendum 
sit" ;  in  altera  vero  agitur  de  gravi  poena  suspensionis 
extra  judicium  irroganda;  si  id  necessitas  fieri  jubeat. 

„Si  per  clamorem  et  famam  ad  aures  superioris 
pervenerit;  non  quidem  a  malevolis  et  maledicis;  sed 
a  providis  et  honestis;  nec  semel  tantum,  sed  saepe; 
quod  clamor  innuit  et  diffamatio  manifestat,  delictum 
fuisse  admissum;  descendere  debet  et  videre;  utrum 
clamorem  opere  compleverint"1):  inquisiturus;  utrum 
crimen;  quod  ex  ejusmodi  gravium  personarum  relatione 
audivit  perpetratum;  revera  commissum  sit?  et  si  de 
eo  constat;  quis  illud  commiserit?  et  sub  quibus  rerum 
locorumque  adjunctis? 

Si  inquisitione  peracta  episcopo  videantur  suffi- 
cientes  causae  adesse;  „ulterius  contra  inquisitum  pro- 
cedendi;  eum  praeventivis  mediis  corrigere  studebit;  ni- 
mirum  exercitiis  spiritualibus;  monitionibus;  praecepto". 


C.   Qualiter  et  quando  24.   de  accusat. 

Monendus  est  criminosus,  primum  paterne,  deinde 
judicialiter;  ut  se  corrigat:  quae  monitio  bis  ac  tertio 
repetitur  eaque  canonica  et  competens  appellatur1). 
Antequam  scilicet  ad  judicialem  inquisitionem  instruen- 
dam  procedatur;  competenter  admonendus,  vocandus 
et  audiendus  est  reus;  defensione  pro  avertenda  spe- 
ciali  inquisitione  oblata;  quippe  quae  hodie  magni  est 
praejudicii. 

„Quod  si  monitiones  in  irritum  cedant;  ordinarius 
jubet;  per  curiam  delinquenti  analogum  praeceptum 
intimari;  ita  ut  in  hoc  explicetur;  quod  ipse  vel  facere 
vel  vitare  debeat;  addita  respectivae  poenae  ecclesia- 
sticae  comminatione;  quam;  si  praeceptum  transgredia- 
tur;  incurret".  Solemnitates  ejus  actus  describuntur  n. 
8.  —  Haec  de  decreto  medicinali. 

Si  vero  „facti  necessitas  desideret;  nec  locus  nec 
tempus  patiatur  plenius  deliberare  consilium"2)  actionis 
medicinalis  parandae;  tunc  praesto  est  episcopo  extra- 
ordinarium  medium  suspensionis  .,ex  informata  con- 
scientia"  infligendae.  Nimirum  ut  episcopi  subditorum 
crimina  liberius  coercere  possint;  concilium  tridentinum 
juri  decretalium  derogavit;  nova  lege  condita  (sess.  14, 
c.  1.  de  ref.);  qua  episcopis  potestas  fit;  clericos  ob 
proprium  delictum  nulla  judiciali  methodo  adhibita,  sed 
simpliciter;  ;;ex  informata  conscientia"  suspendendi; 
h.  e.;  ob  causas  sibi  notas  atque  in  conscientia  per- 
pensas;  quae  in  foro  externo  ex  actis  judicialibus  mi- 
nime  patent. 

Constitutio  tridentina  haec  est:  ;;Quum  honestius 
ac  tutius   sit   subjecto,    debitum  praepositis    obedientiam 


*)  Juxta  canones  ex  spretis  monitionibus  constat,  criminosum  ob- 
lirmato  animo  in  delictis  ac  peccatis  haerere,  indeque  gravi  poena  dig- 
num  esse.  Dicitur  autem  competens,  quod  judex  in  emittendis  monitio- 
nibus  „aliquorum  dierum  competentia  intervalla  observare  debeat".  (C. 
Constitutionem  9.  de  sent,  excommun.  in  6).  Ea  autem,  notante  gl., 
judex  moderabitur  pro  locorum  distantia  ac  personarum  et  negotii  qua- 
litate.    Synodus  nostra  biduum  inter  unam  et  alteram  observari  jubet. 

2)  C.   Constitutionum   cit.  jcta  gl, 

impcudcndo  i/i  infcriori  miuistcrio  deservirc,  quam  cum 
praepositorum  scaudalo  graduum  altiorum  appetcrc  digni- 
tatem  ei;  cui  ascensus  ad  sacros  ordines  a  suo  praelato 
ex  quacunque  causa;  etiam  ob  occultum  crimen,  quo- 
modolibet;  etiam  extrajudicialiter;  fuerit  interdictus; 
aut  qui  a  suis  ordinibus  seu  gradibus  vel  dignitatibus 
ecclesiasticis  fuerit  suspensus,  nulla  contra  ipsius  prae- 
lati  voluntatem  concessa  licentia  de  se  promoveri  fa- 
ciendo,  aut  ad  priores  ordines,  gradus;  dignitates  sive 
honores  restitutio  suffragetur". 

Quae  literis  obliquis  seu  cursivis;  quas  vocant;  hic 
descripsimus;  desumpta  sunt  ex  c.  Ad  aures  5.  X.  de 
temporibus  ordinationum:  quo  statutum  legitur;  regu- 
lares;  etiam  propter  .;commissa  secreta"  a  praelatis 
suis  ascensu  ad  ordines  interdictos;  ordinari  non  debere1). 

Verum  dispositio  ista  juris  decretalium  duplici  ex 
capite  fuit  Tridenti  ampliata;  ratione  personarum  et 
ratione  actuum;  qui  etiam  propter  occultum  crimen 
prohiberi  possint;  concilium  enim  clericos  saeculares 
quoque  voluit  comprehensos ;  et  quae  de  ascensu  ad 
ordines  propter  secreta  commissa  prohibet  decreta 
erant  capite  „Ad  aures",  ad  suspensionem  ab  exercitio 
ordinum  et  a  gradibus  et  dignitatibus  ecclesiasticis 
extendit;  eaque  immutatione  facta  juri  communi  dero- 
gavit;  quo  criminosus  occultus  moneri  quidem  poterat, 
ne  promoveretur  ad  ordines,  sed  ordinari  volens  pro- 
hiberi  non  debebat2). 

Quum  lex  tridentina  a  jure  communi  discedat 
indeque  rebus  odiosis  accenseatur;  ad  restrictivas  inter- 


:)  „Nec  est  in  hac  parte  subjectorum  (religiosorum)  desiderium 
confovendum :  quoniam  esse  potest,  quod  praelati  eorum  commissa  se- 
creta  noverint,  ex  quibus  constat  eis,  quod  salva  conscientia  nequeunt 
sublimari ;  quia  non  in  sublimitate  graduum,  sed  in  amplitudine  caritatis 
acquiritur  regnum  Dei."      Ita  c.  Ad  aures  cit. 

2)  C.  Ex  tenore  4.  X.  de  temporibus  ordination.  —  Idem  statuitur 
c.  Ouaesitum  17.  eod.  tit.  de  clericis  criminosis  occultis  ab  exercitio 
ordinum  non  suspendendis,  „si  proposita  crimina  ordine  judiciario  com- 
probata  vel  alias  notoria  non  fuerint." 

Nilles,  Conc.  Baltimor.     II.  24 

pretationis  regulas  est  exigenda  atque  arctis  limitibus 
ipsius  literae  continenda.  Hinc  sequitur,  episcopo  vi 
decreti  tridentini  non  intelligi  factam  potestatem  alias 
poenas  irrogandi,  v.  g.  ferendi  censuras  excommunica- 
tionis  vel  interdicti  sive  localis  sive  personalis,  vel 
suspensionis  a  beneficio;  vel  infligendi  poenam  corpo- 
ralem  aut  mulctam  pecuniariam;  vel  exercitia  spiritualia 
poenae  ritu  praescribendi1). 

Neque  concessa  episcopis  est  facultas  clericos  ex 
informata  conscientia  suspendendi,  nisi  procedant  in 
eos  tanquam  delinquentes.  Si  ciericos  exercitio  officii 
alia  ex  causa  interdicere  voluerint,  v.  g.;  quod  minus 
idonei  videantur  ad  officia  divina  rite  celebranda,  pro- 
cessu  judiciali  opus  est;  eoque  in  casu  a  sententia 
episcopi  appellatio  permittitur  cum  effectu  devolutivo 
tantum. 

Neque  tanderm  ut  alia  praetereamus;  extendi  haec 
facultas  potest  ad  fideles  laicos  poenis  afficiendos,  v.  g.; 
ob  omissam  communionem  paschalem;  vi  c.  „Omnis  ut- 
riusque  sexus"   praescriptam2). 

Praxim  quod  attinet,  episcopi  identidem  monentur, 
ne  nimis  frequenter,  neque  ubi  opus  non  fuerit,  hoc 
remedio  extraordinario  utantur3);  ne  ipso  facto  pronun- 
tiare  videantur;  dioeceses  suas  veluti  in  obsidione 
esse;  in  quibus  scilicet;  suspensis  tribunalibus  ordinariis; 
rei  sine  ullo  judiciarii  processus  ordine  damnentur. 


*)  Rationem  sententiae  ex  informata  conscientia  latae  non  habet 
statutum  episcopi  de  sacris  exercitiis  spiritualibus  peragendis,  ea  sanc- 
tione  munitum,  ut  qui  ab  exercitiis  sine  legitima  causa  abfuerit,  poena 
pecuniaria  mulctetur.  (S.  congr.  conc.  d,  20.  sept.  1878,  in  Act.  s.  Sed. 
vol.    12,  p.   609),     De  exercitiis  ut  medio  praevestivo  rocole  dicta  p.  367. 

2)  De  c.  Omnis  utriusque  sexus  plura  animadvertimus  parte  I,  p.  34. 

8)  Licet  ex  dictione  implicativa  „etiam'*,  quae  adjectivo  legitur 
praefixa  (,,etiam  ob  occultum  crimen"),  non  sine  veri  specie  erui  possit, 
ex  mente  concilii  in  cas\i  criminis  publici  quoque  liqite  procedi,  nsus 
tamen  habet,  nt  hoc  non  fiat,  nisi  verum  pericnlum  boni  publici  sit  iji 
mora,  ac  res  ipsa  celeritatem   remedii   desideret. 

A  sententia  ex  informata  conscientia  prolata  ap- 
pellatio  ad  superiorem  judicem  emitti  nequit,  tum  quod 
acta  judiciaria  desint,  quae  transmittantur,  tum  quod 
superior  animum  ac  conscientiam  inferioris  immutari 
non  possit.  Permittitur  tamen  recursus  ad  apostolicam 
Sedem:  quo  instituto  episcopi  Summo  Pontifici  causas 
aperire  debent,  ob  quas  suspensionem  inflixerunt.  Va- 
num  autem  ejusmodi  recursus  medium  non  esse,  ex  eo 
patet,  quod  saepe  factum  legamus,  ut  ipsi  episcopi; 
melius  a  Papa  edocti,  sententias  suas  ex  informata 
conscientia  latas  e  medio  sustulerint  et  abrogarint. 

Reliqua  circa  suspensionem  ex  informata  conscien- 
tia,  in  partibus  missionum  ferendam,  declarata  vide  in 
propria  instructione  romana  relata  in  appendice  con- 
cilii  pp.  298 — 300.  Auctores,  qui  magno  numero  ar- 
gumentum  illustrarunt,  singillatim  adducere,  commen- 
tarii  brevitas  non  patitur. 

§•  2. 
De  modo  judiciali. 

Episcopi  et  praelati  regulares  legitimi  judices  sunt 
in  causis  criminalibus  clericorum  et  religiosorum,  immo 
et  laicorum  in  rebus  ad  forum  ecclesiasticum  pertinen- 
tibus.  Vicarii  generales  episcoporum  autem  sine  spe- 
ciali  mandato  non  cognoscunt  causas  criminales1);  ple- 
rique  tamen  sentiunt,  ejusmodi  specialem  commissionem 
tunc  solum  requiri,  quando  in  reum  criminis  gravius 
est  animadvertendum. 

In  locis,  ubi  tribunal  inquisitionis  est  institutum, 
quaesitores  fidei  a  romana  Sede  constituti,  cumulative 
cum  episcopo,  non  autem  privative,  in  haereticos  in- 
quirunt;  „ut  pluribus  subjecta  oculis  tutior  sit  integritas 
fidei"2). 


x)  C.   Licet  in  officialem  2.  de  ofricio  vicarii  in  6. 
2)  Ouomodo  inquisitores  haereticae  pravitatis  et  episcopus  Joci  or- 
dinarius  de  eodem  facto   „communiter    vel    divisim"    cognoscere  possint, 

Modi  crimina  in  judicium  pertrahendi  alii  sunt  or- 
dinarii,  alii  vero  extraordinarii. 

Regulariter  deduci  in  judicium  possunt  crimina 
i.  per  accusationem, 

2.  per  denuntiationem, 

3.  per  inquisitionem, 

4.  per  exceptionem. 
Extraordinaria    via    crimen    notum    fit  judici    per    con- 
fessionem  incidenter  factam,  et  per  deprehensionem  in 
flagranti. 

Accusatio,  in  re  criminali,  dicitur  solemnis  delatio 
criminis  ad  judicem,  inscriptione  ad  poenam  talionis 
interveniente1),  vindictae  publicae  causa  facta.  Accu- 
satio  proprie  dicta  nunc   ab  usu  fori  recessit. 

Denuntiatione  judiciali  crimen  ad  superiorem  eccle- 
siasticum  defertur,  ut  post  praeviam  correctionem  pa- 
ternam  judicialiter  contra  reum  procedat. 

Inquisitio  definitur  legitima  criminis  investigatio2) 
a  judice  ex  officio  procedente  instituta:  quum  „crimen 
fama  quasi  denuntiavit  vel  clamor  detulit"3).  Ex  de- 
creto  synodi  plenariae  episcopi  americani  per  viam 
inquisitionis  contra  clericos  criminosos  procedere  debent. 

Per  exceptionem  ab  accusato  factam  crimen  ma- 
nifestatur,  sive  exceptio  opponatur  contra  accusatorem; 
sive  contra  testem,  sive  contra  promovendum. 

Extraordinario    modo    judex    in    notitiam    criminis 


late  explicatur  c.  Per  hoc  17.  de  haeret.  in  6;  c.  Multorum  1.  eod.  tit. 
Clem.,  et  c.  Ex  eo  I.  eod.  tit.  Extrav.  com.,  ubi  etiam  declaratur,  in 
una  eademque  causa  „dioecesanos  et  inquisitores  tunc  intelligi  divisim 
procedere,  quum  hi  et  illi  separatim  sive  sejunctim,  non  qxiando  episcopi 
tantum  vel  inquisitores  tantum  procedunt". 

*)  Talio,  est  aequalis  retributio,  par  vindicta ;  dicitur  a  „talis",  quod 
nempe  aliquis  „tale"  quid  patiatur,  quale  fecit,  juxta  legem  „oculus  pro 
oculo,  dens  pro  dente".  Inscriptione  sive  subscriptione  interveniente 
accusator  se  ad  subeundam  talionis  poenam  obligat,  si  falso  accusasse 
deprehendatur. 

2)  Identidem  dicitur  indago  (c.  Multorum  cit.)  et  adsignificato  or- 
dine  judiciario,  judicialis  indago  (c.    1   et  ult.    de  officio    delegat.    in   6). 

S)  C-   Qualiter  et  quando  cit. 

venit  per  propriam  confessionem  accusantis  vel  testis 
incidenter  factam;  et  per  deprehensionem  in  ipso  actu 
delinquendi  seu  in  fiagranti:  quo  in  casu  deprehensus, 
nulla  praecedente  accusatione  vel  denuntiatione  vel 
inquisitione,  capitur  et  judici  praesentatur;  procedique 
contra  eum  potest  ex  abrupto,  juris  ordine  non  servato; 
ut  in  notoriis. 

Notari  in  actis  debet;  quanam  ratione  crimen  sit 
in  judicium  pertractum;  ut  quae  pro  singulis  modis 
speciatim  sunt  praescriptae  agendi  formae;  rite  servari 
possint. 

Sed  de  his  omnibus  consulendi  sunt  auctores  qui 
titulum   i   libri  5  decretalium  commentariis  illustrarunt. 

Judicium  criminale  per  viam  inquisitionis  exercitum 
tres  processus  complectitur,  informativum;  offensivum; 
defensivum;  et  sententia  definitiva  absolvitur. 

Processus  informativus  pertinet  ad  capiendam  ne- 
cessariam  informationem  de  corpore  delicti  et  de  indiciis 
contra  reum  loquentibus1). 

Non  sufficit,  ut  constet  de  corpore  facti;  v.  g.  de 
cadavere  in  aquis  reperto;  sed  constare  debet  de  cor- 
pore  delicti,  h.  e.;  quod  homo  per  malitiam  alterius  in 
aquas  projectus  sit.  Protocollum  de  visitatione  corporis 
delicti  exceptum  vocatur   ,;Visum  repertum". 


*)  Quae  ad  methodum  judicii  criminalis  ex  jure  decretalium  requi- 
runtur,  post  alios,  praeelaro  commentario  exposuit  Moli  tor ,  Ueber  das 
strafrechtliche  Verfahren  bei  den  bischoflichen  Ojficialaten  in  Archiv  fiir 
kath.  Krecht,  1860  (t.  5.),  adjecta,  in  fine  commentarii,  „Summa  ordinis 
judiciarii  in  foro  criminali  officialis  secundum  ss.  canones  adhibendi'', 
in  qua  totum  argumentum  28  brevibus  numeris  complexus,  amplam  le- 
gum  copiam  et  varietatem  concinna  brevitate  uno  in  conspectu  positam 
reperies.  In  ea  procurator  fiscalis  non  comparet.  —  Alia  brevis  expo- 
sitio  processus  criminalis  ad  normam  juris  communis  exacta  habetur  in 
Analecta  juris  pontificii,  serie  13,  pp.  40 — 54,  praefixo  titulo 
„Traite  pratique  des  officialites  diocesaines",  in  quo  partes  procuratoris 
fiscalis  proprio  titulo  (le  ministere  public)  describuntur.  Definitur  autem 
ad  mentem  legis  gallicae:  ,,le  procureur,  qui  exerce  les  poursuites  pour 
la  punition  des  delits,  porte  en  droit  canonique  le  nom  de  promoteur 
fiscal  (tit.   6,  n.  29). 

Si  ex  ejusmodi  praeviis  informationibus  de  scelere 
non  constiterit;  silebit  processus;  si  vero  inde  resultent 
indicia  criminis;  ad  ulteriora  proceditur.  Judex  scilicet 
testes  clam  et  seorsim  ab  aliis  interrogat  atque  ad 
examen  rei  progreditur  pro  informatione  curiae.  Exa- 
men  rei  „Constitutum"  vocant;  quod  protocollum  exa- 
minis  plerumque  incipiat  a  verbis  „Constitutus  perso- 
naliter". 

Processum  informativum  excipit  offensivus.  In  eo 
novi  testes  examinantur;  et  ii  etiam,  qui  pro  praevia 
informatione  jam  sunt  interrogati,  denuo  examinatur 
caeteraeque  probationes  legitimae  adhibentur. 

Processum  offensivum  sequitur  defensivus,  qui  in 
defensionibus  rei  consistit:  quo  olim  purgatio  canonica 
referebatur;  quae  etiam  adscitis  compurgatoribus  ex- 
hiberi  poterat1).  Reo  non  plene  convicto  olim  ad  tor- 
turam  deveniebatur:  quae  tamen  fallibile  omnino  medium 
veritatem  exquirendi  erat. 

Caeterum  reus  semiplena  sua  probatione  evertit 
plenam  probationem  actoris;  quum  enim  semiplena 
probatio2)  ex  natura  sua  fidem  aliquam  faciat  et;  ut 
medium  cognoscendi  rem,  judici  conjecturam  probabi 
lem  veritatis  injiciat;  id;  contra  quod  ejusmodi  fides 
non  despicienda  affertur;  non  amplius  clare  atque  evi- 
denter  probatum  dici  potest,  praesertim  in  causis  cri- 
minalibus    in    ordine    ad    condemnandum    reum;    quae 


*)  Institutum  compurgatorum  eo  spectabat,  ut  juraturus  tres,  quin- 
que  vel  septem  vicinos,  aut  saltem  qui  eum  plane  nossent  ac  probatae 
fidei  essent,  sibi  socios,  tanquam  adsertores  adjungeret.  Compurgatores 
jurabant,  „eum,  sicut  ipsi  credebant,  verum  jurasse'  (C.  Quoties  17.  C. 
2,  q.  5).  Inde  ortae  sunt  formulae  ,,tertia,  quinta,  septima  manu  jurare", 
quarum  mentio  est  in  jure.  —  Licet  purgatio  canonica  jam  in  desuetu- 
dinem  abierit,  in  causis  civilibus  tamen,  ubi  testes  nulli  extant,  identidem 
adhiberi  legimus  conjuratores  sive  sacramentales,  fide  dignos,  qui  quam- 
vis  rei,  de  qua  ambigitur,  testes  non  fuerint,  ejus  tamen,  cujus  res  agi- 
tur,  probitate  confisi,  in  eadem,  quae  ille  verba  jurant,  scilicet  credere 
se,  ,,quod  principalis  jurans  veritatem  dicat". 

2)  ExempH  causa  dictum  unius  testis  idonei. 

evidentem  ac  ;,luce  clariorem" ')  probationem  postulant: 
excepto  crimine  haereseos,  cujus  si  quis  „notabiliter  su- 
spectus  fuerit  inventus'*'  tanquam  haereticus  condem- 
natur  „nisi  propriam  innocentiam  congrua  purgatione 
monstraverit"2) 

Omnibus  rite  peractis  citandus  iterum  reus  est  ad 
audiendam  sententiam,  quae  est  vel  absolutoria  vel 
condemnatoria. 

Absolutio  vario  modo  fieri  potest;  atque  inprimis 
reus  simpliciter  absolvitur  ab  ipso  crimine  et  a  tota 
causa  tanquam  positive  innocens  probatus3);  deinde 
absolvi  potest  ab  observatione  judicii;  v.  g.;  ob  incom- 
petentiam  fori;  tertio  tandem  absolvitur  ex  defectu 
probationum  criminis4):  quibus  integris  repertis  iterum 
accusari  potest. 

Reus  de  crimine  plene  convictus  condemnatur; 
si  est  praesens;  si  vero  praesens  non  sit;  etiam  in  con- 
tumaciam  condemnari  potest,  et  ita  quidem;  ut  si  po- 
stea  in  manus  judicis  venerit,  opus  non  sit  nova  pro- 
batione  criminis,  sed  solus  processus  de  recognitione 
et  identitate  personae  sufficiat. 

Appellatio  contra  sententiam  condemnatoriam  rite 
emissa  effectum  poenae  mere  spiritualis  non  suspendit. 

Et  haec  quidem  ex  communibus  ecclesiae  decretis 
generatim   enotasse  satis  habemus. 

Quae  speciatim  ad  judicia  criminalia  imperio  con- 
cilii  plenarii  ad  mentem  instructionis  romanae  exer- 
cenda  referuntur,  in  duobus  libris,  initio  hujus  capitis 
pro  merito  jam  laudatis,  solide  et  luculenter  sunt  ex- 
plicata.  Quapropter  lectorem  americanum;  vigentis  or- 
dinis  judiciorum  criminalium  cupidum;  ad  eos  delegamus. 


x)   Cfr.  Leg.  Sciant  cuncti  25   (ult.)    Cod.  de  probationibus  (lib.  4, 
tit.    19). 

2)  Ita  c.  Excommunicamus   13.  X.  de  haereticis. 

3)  Sententia  absolutoria  ,,ex  capite  innocentiae". 

4)  Ea  ratione  reus   dicitur  absolutus    ,,tamquam    non    repertus  cul- 
pabilis". 


Titulus  XI. 

De  sepultura  ecclesiastica. 

Caput  uiiicum. 

Hunc  titulum  vere  moratorem  dixeris,  quod  suo 
loco  venire  cunctatus,  jam  postremam  sedem  in  ordine 
decretorum  invenerit.  Pertinet  ad  res  sacras  et  in  de- 
cretalibus  Gregorii  PP.  IX.  habetur  in  1.  3.,  sub  n.  28, 
cum  rubrica  „de  sepulturis".  Eum  patres  baltimorenses 
ad  iinem  operis  reservasse  videntur,  quod  sepultura 
cum  decentibus  exequiis  sit  ultimum  obsequium,  quod 
christianis  in  loco  sacro  aut  religioso  exhibeatur. 

Triplici  sensu  vox  ,,sepultura"  in  jure  sacro  acci- 
pitur;  ac  primo  quidem  pro  jure  sepeliendi  cadavera 
mortuorum;  deinde  pro  loco,  in  quo  cadavera  sepe- 
liuntur;  tertio  pro  actu,  ritu  seu  officio,  quod  in  hu- 
mandis  et  sepeliendis  corporibus  impenditur1). 

In  praesenti  titulo  praesertim  duabus  ultimis  signi- 
ficationibus  usurpatur;  definiunt  enim  patres,  quibus 
sub  conditionibus  aliquis  in  loco  a  coemeterio  paro- 
chiali  distincto,  praecipue  in  sepulchro  gentilitio,  quod 
in  fundo  acatholicorum  existat,  in  posterum  sepeliri 
queat:  addita  etiam  „gravi  monitione",  ut  rectores  ec- 
clesiarum  loca  religiosa  humandis  fidelium  cadaveribus 
addicta  „rite  et  decenter  custodienda  curent,  ne  ex 
eorum  conditione  sordida  aut  neglecta  fideles  justam 
conquerendi  causam  habeant,  et  suorum  corpora  in  eis 
tumulare  aversentur." 

Ideo  vero  tanta  cura  funerum  geritur  tantisque  hono- 
ribus  fidelium  sepulchra  ornantur,  quod  cadavera  chri- 


x)   Textus  ad  triplicem  hunc    sensum    verbi    „sepultura"    spectantes 
adductos  reperies  apud   R  eif  fens  tuel ,  1.   3,  t.   28,   n.  2. 

376 


Cap.  un.     Dc  sepultura  ccclesiastica.  377 

stianorum  colantur  ut  animarum  immortalium  domicilia; 
earum  in  certaminibus  instrumenta,  Spiritus  Sancti 
templa;  in  vitam  aliquando  reditura:  quemadmodum 
sancti  ecclesiae  doctores  passim  tradunt. 

Ouia  vero  tractatio  causarum  circa  sepulturam  in 
alieno  loco  accipiendam  saepe  moram  affert  celebran- 
dis  exequiis  et  ansam  praebet  missae  de  die  obitus 
iterandae,  idcirco  rectores  pro  ejusmodi  extraordinariis 
casibus  duas  reg*ulas;  ex  authenticis  decretis  sacrorum 
rituum  congregationis  erutas,  utiliter  servare  poterunt: 
alteram  de  diebus  tertio,  septimo,  tricesimo  rite  com- 
putandis;  alteram  de  missa  exequiali  non  iteranda. 

i.  Dies  tertius;  septimus;  tricesimus;  qui  respectu 
missae  de  Requiem  cantatae  gaudent  privilegiis  anni- 
versariorum  fundatorum,  possunt  numerari  a  die  obitus 
vel  a  die  sepulturae1),  secundum  diversam  ecclesiae 
consuetudinem2).  Hincmirum  non  accidit,  quod  in  extra- 
ordinariis  casibus;  ubi  sepultura  cum  exequiis  ad  lon- 
gius  tempus  fuit  ex  rationabili  causa  dilata;  privilegiatos 
dies  istos  ante  exequias  celebratos  legamus.  Suadet 
tamen  Cavalierius,  ut  ubi  cadavera  juxta  patriae 
morem  inhumata  serventur;  dies  isti  a  die  sepulturae 
numerentur;  „quod  aliter  dies  tertius  quandoque  sup- 
primeretur  per  diem  sepulturae"3). 

2.  „Si  corpore  sepulto,  missa  exequialis  ad  aliquod 
tempus  differatur;  ut  praesentibus  amicis  circa  castrum 
doloris;  ac  si  corpus  adesset,  solemniter  cum  precibus 
consuetis  cantetur,  haec  missa  sine  speciali  indulto 
cantari  non  potest  in  duplici  et  aequivalente;  si  cor- 
pus  modo  cum   missa  sepultum  fuerit,  juxta  de- 


x)  Ita  decret.  d.  23.  aug.  1766.  Apud  Gardellini,  Decreta 
authentica  congr .  s.   rit.,   n.   4336   (edit.   roman.  3.  an.    1856,  t.  2,  p.  475). 

2)  Non  dicitur  „a  die  depositionis",  quia  dies  depositionis  ipse  est 
dies  obitus,  quo  quis  vitam  deponit:  cujus  appellationis  causam  fuse  ex- 
plicatam  vide  in  antiquo  sermone  olim  sancto  Ambrosio  tributo,  apud 
Migne,  Patr.  lat.,  t.    17,  pp.  721. 

8)   Commentaria,  t.   3,   c.  4. 

cret.  s.  rit.  congr.  d.  27.  februar.  1847".  Ita  De 
Herdt,  Sacrae  liturgiae  firaxis,  parte  1,  n.  16,  resp.  IV. 
Verum  ipsa  declaratio  congregationis  ab  auctore  ad- 
ducta  interdictum  iterationis  missae  depositionis  in  casu 
proposito  tantum  pro  die  ritus  duplicis  majoris  conti- 
net;  expresse  enim  statuit,  ,,post  missam  depositionis, 
extra  dies  3,  7  et  30,  cantari  non  posse  missam  de 
Requiem  in  rituduplicis  majoris,utin  die  obitus, 
cum  unica  oratione,  nisi  habeatur  speciale  indultum"1). 
Sunt  qui  tutiorem  partem  sequentes  dubium  ita 
solvant,  ut  si  corpus  absque  missa  sepultum  fuerit,  so- 
lemnem  missam  praesentibus  amicis,  ut  dictum  est, 
cantandam  differant  ad  diem  3  vel  7  eumque  vel  a 
die  obitus  vel  a  die  sepulturae  legitime  computatum 
licet  contra  Cavalierii  consilium  per  concursionem  unus 
ex  diebus  privilegiatis  supprimatur. 


Titulus   ultimus. 

De  coneilii  decretorum  promulgatione  et  efficaciori 
executione. 

Dispositivam  ultimi  hujus  tituli  partem  jam  in  com- 
mentariis  in  decretum  promulgationis  concilii  explica- 
vimus,  ac  nominatim  rationes  particularis  illius,  quae 
in  synodis  provincialibus  et  dioecesanis  „ad  cautelam" 
fieri  jubetur,  publicationis,  ut  potuimus,  adductis  exem- 
plis  aperuimus2).  Quod  idem  argumentum  etiam  ube- 
rius  illustrari  posset  adhibitis  c.  Ex  rescripto  1.  X.  de 
locato,  et  c.  Quoniam  39.  X.  de  simonia,  quae  ambo 
stricte  praecipiunt,  ut  leges  solemniter  jam  promulgatae 
,,singulis  annis"  iterum  publicentur;  „ad  cautelam  sci- 
licet,  ne  quis  saltem  de  facto  dicere  valeat,  se  igno- 
rasse":  quemadmodum  gl.  ad  c.  Ex  rescripto  cit.  causam 
iterationis    annuae    interpretatur.     Et    ita    patres  balti- 


1)  Apud  Gardellini,  n.   5079  edit.  cit.  t.  4,  p.    126. 

2)  Parte   1,  pp.  34  —  35- 

morenses;  supremos  ecclesiae  legislatores  imitati,  re- 
petita  concilii  promulgatione  efficaciori,  quae  in  rubrica 
effertur,  decretorum  executioni  consultum  voluere. 

Sed  et  „legem  ecclesiasticam"  se  in  praecipienda 
iteratione  promulgationis  secutos  profitentur,  quin  ta- 
men  ubi,  aut  qualis  ista  lex  sit,  ullo  indicio  significent. 
Id  negotii  erg*o  quum  privatis  decretorum  interpretibus 
reliquerint,  nos  ad  exiguae  hujus  nostrae  opellae  ab- 
solutionem,  canonem  desideratum  in  forma  integra  ex 
corpore  juris  sacri  huc  transcribimus:  ,,Sicut  olim  a 
sanctis  patribus  noscitur  institutum,  metropolitani  sin- 
gulis  annis  cum  suis  suffraganeis  provincialia  non 
omittant  concilia  celebrare1),  in  quibus  de  corrigen- 
dis  excessibus  et  moribus  reformandis,  praesertim 
in  clero,  diligentem  habeant  cum  Dei  timore  tracta- 
tum,  canonicas  regulas,  maxime  quae  statutae  sunl. 
in  hoc  generali  concilio2),  relegentes,  ut  eas  faciant 
observari,  debitam  poenam  transgressoribus  infligendo. 
Ut  autem  id  valeat  efficacius  adimpleri,  per  singulas 
dioeceses  statuant  personas  idoneas,  providas  vide- 
licet  et  honestas,  quae  per  totum  annum  simpliciter 
et  de  plano  absque  ulla  jurisdictione  sollicite  investi- 
gent,  quae  correctione  vel  reformatione  sunt  dignaH), 
et  ea  fideliter  perferant  ad  metropolitanum  et  suffra- 
ganeos  et  ad  alios  in  concilio  subsequenti,  ut  super 
his  et  aliis  (prout  utilitati  et  honestati  congruerit)  pro- 
vida  deliberatione  procedant;  et  quae  statuerint,  faciant 
observari:  publicaturi  ea  in  episcopalibus  synodis  an- 
nuatim  per  singulas  dioeceses  celebrandis.  Quisquis 
autem  hoc  salutare  statutum  neglexerit  adimplere  a 
sui  executione  officii  suspendatur".  C.  Sicut  olim  25. 
X.  de  accusat. 


2)  Ex  jure  tridentino  (sess.   24,  c.   2.  de  reform.),  quo  nxmc  utimur, 
provinciale  concilium  tertio   quoque   anno   habendum  est. 

2)  Lateranensi  quarto   anni    12 15. 

3)  Isti   sunt  testes  synodales,   de   quibus  in  priori    parte  dictum   est 
PP.   95—  9<i. 

Subscriptiones  synodalium1). 

Ego,  Jacobus     Gibbons,    archiepiscopus    baltimo- 

rensis  (IX)    et  Seclis    apostolicae   delegatus,   de- 

finiens  subscripsi2). 
Ego,  PetrusRichardusKenrick,  archiepiscopus 

sancti  Ludovici  (I),  definiens  subscripsi. 
Ego,  Joseph    S.    Alemany,    O.    P.;    archiepiscopus 

sancti  Francisci  (I),  definiens  subscripsi. 
Ego,  Joannes    B.     Lamy,    archiepiscopus    sanctae 

Fidei  (I);  definiens  subscripsi. 
Ego;  Joannes   Joseph   Williams;    archiepiscopus 

bostoniensis  (I);  definiens  subscripsi. 
Ego;  Carolus    Joannes    Seghers,    archiepiscopus 

oregonopolitanus  (II),   definiens  subscripsi. 
Ego;  Michael  Heiss;  archiepiscopus  milwaukiensis 

(II),  definiens  subscripsi. 
Ego;  Patritius  A.  Feehan,    archiepiscopus    chica- 

ginensis  (I),  definiens  subscripsi. 
Ego,  Gulielmus  Henricus  Elder,  archiepiscopus 

cincinnatensis  (II),  definiens  subscripsi. 
Ego,  Franciscus    X.    Leray,    archiepiscopus    Neo- 

aurelianensis  (IV),  definiens  subscripsi. 
Ego,  Patritius    Joannes     Ryan,    archiepiscopus 

philadelphiensis  (II),  definiens  subscripsi. 

2)  Rationibus  historicis  servituri,  eodem  hoc  subscriptionum  cata- 
logo  aetatem  hierarchiae  in  foederatis  ditionibus  adsignificamus ,  ad- 
scripto  ad  titulum  cujuslibet  sedis  americanae  numero,  quo  indicetur, 
quotus  in  ordine  archiepiscoporum  vel  episcoporum  antistes  sit,  qui  de- 
creta  subsignavit.  Tempus  erectionis  singularum  dioecesium  docet  Gams, 
Series  episcoporum,  supplem.  I,  pp.  2 — 8,  et  supplem.  2,  pp.  112 — 119. 
Recolantur  etiam  quae  nos  ipsi  de  novis  episcopatibus,  post  synodum 
plenariam  constitutis,  in  priori  parte  retulimus  pp.  99 — IOO.  —  Notitias 
de  vita  rebusque  delegati  apostolici  aliorumque  complurium  patrum  con- 
cilii  nostratibus  dedit  cl.  D.  Bellesheim,  in  notis  ad  egregiam  suam 
relationem  de  actis  synodicis  in  Archiv  fiir  kath.  Krecht,  t.  57  (1887- 
I),  pp.  41—88. 

2)  Seriem  archiepiscoporum  baltimorensium  in  priori  parte  exhi- 
buimus  p.   22. 

Ego,  Michael  Augustinus  Corrigan,  archiepis- 

copus  petrensis,  coadj.   neo-eboracensis  (III),  de- 

finiens  subscripsi. 
Ego;  Patritius  G.  Riordan;   archiepiscopus   caba- 

sensis,  coadj.  s.  Francisci  (II),  definiens  subscripsi. 
Ego,  Joannes  B.    Salpointe,    archiepiscopus    ana- 

zarbensis,  coadj.  s.  Fidei  (II),  definiens  subscripsi. 
Ego,  Joannes  Loughlin,  episcopus  brooklyniensis 

(I),  definiens  subscripsi. 
Ego,  Ludovicus  de  Goesbriand,  episcopus  bur- 

lingtonensis  (I),  definiens  subscripsi. 
Ego,  Joannes    Hennessy,    episcopus    dubuquensis 

(III),   definiens  subscripsi. 
Ego,  Eduardus   Fitzgerald,    episcopus    petricula- 

nus  (II),   definiens  subscripsi. 
Ego,  Gulielmus  Georgius  Mc.  Closkey,  episco- 

pus  ludovicopolitanus  (IV),  definiens   subscripsi. 
Eg*o,  Gulielmus  0'Hara,    episcopus   scrantonensis 

(I),  definiens  subscripsi. 
Ego,  Bernardus  J.    Mc.  Quaid,   episcopus    roffen- 

sis  (I),  definiens  subscripsi1). 
Ego,  Tobias  Mullen,    episcopus    eriensis  (III),   de- 

finiens  subscripsi. 
Ego,  Joseph    P.    Machebeuf,     episcopus    epipha- 

niensis,  Vic.  Ap.  Colorado  (I),  definiens  subscripsi. 
Ego,  Thomas  A.  Becker,  episcopus  wilmingtonen- 

sis  (I),   definiens  subscripsi. 
Ego,  Joannes    Joseph   Hogan,    episcopus    kansa- 

nopolitanus  (I),    Adm.    s.    Joseph,    definiens  sub- 

scripsi. 
Ego,  Stephanus  Vincentius   Ryan,    C.    M.,  epi- 

scopus  buffalensis  (II),  definiens  subscripsi2). 


*)  Recolantur  quae  de  rmo.  antistite  roffensi  grati  scripsimus  in 
priori  parte,  p.    150. 

2)  De  insigni  benevolentia  a  rmo.  episcopo  buffalensi  oenipontano 
instituto   theolngico  praestita  ibidem   diximus  p.    150. 

Ego;  JeremiasFranciscusShanahan,  episcopus 

harrisburgensis  (Ij,  definiens  subscripsi. 
Ego,  CasparusHenricus  Borgess,  episcopus  de- 

troitensis  (III),  definiens  subscripsi. 
Ego,   PatritiusThomas  0'Reilly;episcopusCampi 

Fontis  (I),  definiens  subscripsi. 
Ego;  Ludovicus  Maria  Fink;  O.  S.  B.;  episcopus 

leavenworthensis  (I);  definiens  subscripsi. 
E  g  o ;  FranciscusMcNeirny,  episcopus  albanensis 

(III),  definiens  subscripsi. 
Ego;  Joseph  D  w  en  ger,  C.  PP.  S,;  episcopus  way- 

necastrensis  (II),  definens  subscripsi. 
Eg*o,  RichardusGilmour,  episcopus  clevelandensis 

(II),  definiens  subscripsi. 
Ego;  Edgarus  P.  Wa  d  hams,  episcopus  ogdensbur- 

gensis  (II),  definiens  subscripsi. 
Ego,  Thomas    F.    Hendricken,    episcopus    Provi- 

dentiae  (I),  definiens  subscripsi. 
Ego,  Gulielmus   H.    Gross,  C.    SS.    R.;    episcopus 

savannensis  (V),  definiens  subscripsi. 
Ego;  Franciscus    Mora,    episcopus    montereyensis 

et  Angelorum  (IV),  definiens  subscripsi, 
Ego;  Dominicus  Manucy,    episcopus    adm.    mobi- 

liensis  (II)  et  brownsvillensis,  definiens  subscripsi. 
Ego,  Joannes  Joseph  Kain,   episcopus   velingen- 

sis     II),  definiens  subscripsi. 
Ego,  Rupertus  Seidenbusch  O. .  S.  B.,  episcopus 

haliensis,  vic.  ap.  Minnesotae  sept.  (I),  definiens 

subscripsi1). 
Ego;  JacobusAugustinusHealy,  episcopusport- 

landensis  (II);   definiens  subscripsi. 
Ego;  Franciscus    X.  Krautbauer,    episcopus   Si- 

nus  viridis  (II),  definiens  subscripsi. 


l)  In  territorio  hujus  vicariatus  apostolici  duae  novae  dioeceses 
erectae  sunt  anno  1889,  Duluth  etSt.  Cloud,  latine  proprie  ,,sancti 
Clodoaldi1',  qui  tamen  propter  angiicam  pronuntiationem  gallici  110- 
minis  St.  Cloud  passim  invenitur  in  ,,sanctum  Claudium"  trahsfigurastUB. 

Ego,  Joannes    Ireland,    episcopus    s.    Pauli    (III), 

definiens  subscripsi1). 
Ego,  JacobusO'  Co  n  n  or,  episcopus  dibonensis,  vic. 

ap.  Nebraskae  (II),  definiens  subscripsi2). 
Ego,  Joannes    L.  Spalding,    episcopus    peoriensis 

(I),  definiens  subscripsi. 
Ego,  Joannes  Moore,    episcopus    s.    Augustini  (II)', 

definiens  subscripsi. 
Ego,  Franciscus  Silas    Chatard,    episcopus  vin- 

cennopolitanus  (V),  definiens  subscripsi. 
Ego,  Joannes  JosephKeane,  episcopus  richmon- 

densis  (V),   definiens  subscripsi. 
Ego,  Laurentius    S.    Mc    Mahon,    episcopus  hart- 

fordiensis  (V),  definiens  subscripsi. 
Ego,  Joannes  Vertin,  episcopus    marionopolitanus 

et  marquettensis  (III),   definiens  subscripsi. 
Ego,  Aegidius  Junger,  episcopus  nesquallensis  (II), 

definiens  subscripsi. 
Ego,  Martinus    Marty,  O.  S.   B.;   episcopus  Tiberiadis, 

vic.   apost.  Dakotae  (I),  defmiens  subscripsi3).* 
Eg"o,  Joannes    B.    Brondel,     episcopus    helenensis 

(I),  definiens  subscripsi. 
Ego,   JoannesAmbrosiusWatterson,  episcopus 

columbensis  (II),  definiens  subscripsi. 
Ego,  Patritius  Manogue,    episcopus    vallispraten- 

sis  (II),  definiens  subscripsi. 
Ego,  Franciscus  Janssens,    episcopus    natcheten- 

sis  (IV),  definiens  subscripsi. 
Ego,  Joannes  C.   Neraz,    episcopus   sancti    Antonii 

(II),  definiens  subscripsi. 
Ego,  Kili  anus  C.  Flasch,  episcopus  crossensis  (II), 

definiens  subscripsi. 

*)  Ecc  lesia  cathedralis  s.  Pauli  ad  gradum    metropoliticiim    evecta 
est  anno    1889,  exsecta  ex  ea  nova  dioecesi  Winona. 

2)  Vicariatus  apostolicus  Kebraskae  in    duas    dioeceses  Lincoln  et 
Omaha  jam   divisum  diximus  in  priori  parte  pp.  99 — 100. 

3)  In.  territorio  vicariatus  apostolici  Dakota  anno  i889erectae   sunt 
duae   novae  dioeceses  Siotix-F  all-s  et  Jamestown. 

Ego;   V.enantius  Michael  Wigger  ;  episcopus  no- 

varcensis  (III),  detiniens  subscripsi. 
Ego7  Michael  Joseph  0'Farrell,  episcopus  tren- 

tonensis  (I),  definiens  subscripsi. 
Ego;  Henricus  P.  Northrop,  episcopus  carolopo- 

litanus  (V),   definiens  subscripsi. 
Ego;  Nicolaus  Aloysius  Gallagher,    episcopus 

canopensis;    adm.    galvestonensis   (III),    definiens 

subscripsi. 
Ego;  Henricus  Joseph   Richter,   episcopus   Flu- 

minis  Rapidi  (I),  definiens  subscripsi. 
Ego;  Joseph    Rademacher;  episcopus  nashvillen- 

sis  (IV);  definiens  subscripsi. 
Ego,  Dionysius  Bradley,  episcopus  mancestrien- 

sis  (I);  definiens  subscripsi. 
Ego;  Henricus    Cosgrove,    episcopus     davenpor- 

tensis  (II),  definiens  subscripsi. 
Ego;  Camillus    Paulus    Maes;    episcopus    electus 

covingtonensis  (III),  definiens  subscripsi 
Ego;  Alphonsus  J.  Glorieux,    vic.  apost.  electus 

idahensis  (II),  definiens  subscripsi. 
Ego,  Thomas    L.    Grace;    episcopus    mennitensis1), 

definiens  subscripsi. 
Ego;  Eugenius  O'  Connell;  episcopus  joppensis2); 

definiens  subscripsi. 
Ego;  Joannes  Joseph    Conroy;    episcopus    curio- 

censis3);  definiens  subscripsi. 
Ego;  Isidorus  Robot;  O.  S.  B.   Abbas;  praefectus 

apost.  territ.  Indorum4);  definiens  subscripsi. 
Ego;  Richardus  Phelan;  v.  g.;  procurator  episcopi 

pittsburgensis  (III),  definiens  subscripsi5). 

*)   Resign.   (1884)   s.   Paul.   de  Minn.   —   De  episcopis,   qui  episco- 
patui  renuntiarunt  recolantur  dicta  in  priori  parte  pp.  82 — 83. 

2)  Resign,  (1884)  Vallispraten. 

3)  Resign.  (1877)  Alban.  i.  A. 

4)  Praefectura  apost.  erecta   1876. 

5)  De  procuratoribus  in   conciliis  fusius  actum  est    in    priori   parte 
pp,  68—74. 

Ego ,  F r  a n  c  i  s  c  u  s     H  u  b  e  r  t  u  s     Z  a  b  e  1 ,    S.    T.    D., 

procurator  episcopi  altonensis  (11)/ definiens  sub- 

scripsi. 
Ego,  JoannesN.  Lemmens,  procurator  administra- 

toris  vancouveriensis,  definiens  subscripsi. 
Ego,  Bonifacius  Wimmer,    Q.  S.  B.,    archiabbas 

s.   Vincentii1;,   definiens  subscripsi. 
Ego,  Fintanus    Mundwiler,    O.    S.    B.,    abbas    s. 

Meinradi2),   definiens  subscripsi. 
Ego,  Eduardus    Sorin,    superior    generalis    congr. 

s.   Crucis3),  definiens  subscripsi. 
Ego,  Alexius  Edelbrock,0.  S.  B.,  abbas  s.  Joan- 

nis4),  subscripsi. 
Ego,  Innocentius  Wolf,  O.   S.  B.,  abbas  s.  Bene- 

dicti5),  subscripsi. 
Ego,  Frovenius    Conrad,    O.    S.    B.,    abbas    Neo- 

montis  Angelorum-'),  subscripsi. 
Ego,  M.  B  en  edic  tu  s,  abbas  cisterciensis  de  Trappa, 

Gethsemani7),  subscripsi. 
Robertus  Seton,  protonotarius  apostolicus. 
Jacobus  Andreas  Corcoran,  antistes  ur- 

banus, 
Henricus  Grabriels, 
Sebastianus  G.   Messmer8), 
Dionysius  J.   O'  Connell, 
Georgius  G.  Devine, 
Joannes  S.  Foley, 


a  secretis. 


cancellarii. 


x)  In  dioecesi  PitlsburCTensi. 

2)  In  dioecesi  Vincennopolitana. 

3)  Notre  Dame.  Ind.,  in  dioecesi  waynecastrensi.  —  De  ipso  rmo. 
E d.  Sorin  relegantur  dicta  in  priori  parte,  pp.  43 — 45   et    127. 

4)  In  dioecesi  s.  Clodoaldi  sive  s.  Claudii  fSt.  Cloud). 

5)  In  dioecesi  leavenworthensi. 
,3)  In  dioecesi  kansanopolitana. 

7)  In  dioecesi  ludovicopolitana. 

8)  De  cl.   D.  Messmer  ejusque  editiom     „Praxis  syuodalis"  diximus 
in   priori  parte  p.  96. 


Nilles,    Conc.  Baltimor.     II.  ok 


Transitio 
ad  tertiam  partem  codicis 

sive 
ad  TtaQEQya. 

Parerga  hoc  loco  dicuntur  accessiones  aedificiorum, 
quae  palatio  utilitatis  et  ornatus  causa  adjectae  repe- 
riuntur,  et  ex  quibus  splendor  ac  pretium  domus  au- 
getur.  De  variis  rationibus  ejusmodi  accessionum,  deque 
ipso  speciali  titulo  „Appendix"  recoli  poterunt,  quae 
circa  tripartitam  dispositionem  operis  synodici  ,,Acta 
et  decreta  concilii  plenarii"  in  introductione  generali 
animadvertimus  parte    i;  pp.   4,  5,   7. 

Propriam  instituti  nostri  brevitatem  secuti;  parerga 
ad  tria  capita  conferemus,  e  quibus  duo  priora  nonnullis 
decretis  synodicis  apte  illustrandis  inservient.  Ad  ex- 
tremum,  lectissimis  atque  ornatissimis  auditoribus  no- 
stris,  americanae  sacri  juris  academiae  consortibus, 
valefacientes  iisdemque  bene  precati,  subtexemus  ter^ 
tium,  quod  nomen  concilii  plenarii  etiam  in  antiquo 
orbe  cum  gloria  ad  immortalitatis  memoriam  conse- 
cravit. 

I. 


Instructio  pro  judiciis  ecclesiasticis 

imperii  austriaci   quoad   causas    matrimoniales  a   concilio 
plenario  baltimorensi  III.  semel  atque  iterum  commendata. 

Titulus   primus. 
De  matrimonio. 

i.  Matrimonium  est  conjunctio  maris  et  foeminae 
ad  propag*ationem  humani  generis  et  mutuum  adjuto- 
rium  Dei  voluntate  ordinata:  quod  cum  in  ipsis  ejus 
primordiis  indissolubile  esset  institutum  et  eam  acce- 
pisset  legem,  ut  conjuges  duo  essent  in  carne  una,  a 
Christo  Domino  ad  pristinam  dignitatem  reductum  et 
in  sacramentum  novae  legis  evectum  est. 

2.  Sponsalia  sunt  conventio,  qua  mas  et  foemina 
sibi  matrimonii  inter  eos  ineundi  fidem  dant. 

3.  Sponsalia  valide  iniri  nequeunt,  nisi  per  volun- 
tatis  declarationem  libere  ac  debita  cum  deliberatione 
factam  ab  iis;  qui  matrimonium  inter  se  valide  ac  licite 
contrahere  possunt.  Impuberum  nomine  inita  impu- 
beres  ad  matrimonium  contrahendum  haud  obligant; 
nisi;  postquam  ad  pubertatem  pervenerint,  rata  eadem 
habuerint. 

4.  Sponsalia,  licet  jurejurando  firmata  sint;  mutuo 
tamen  consensu  dissolvi  possunt. 

5.  Sub  paterna    potestate   constitutorum   sponsalia 
solvenda  sunt;  quoties  parentes  juste  contradicunt. 


6.  Quando  una  pars  fidem  sponso  debitam  viola- 
verit;  altera  promissis  stare  non  amplius  tenetur.  Quodsi 
post  sponsalia  inita  talis  intercedat  mutatio,  ut  merito 
supponatur,  hoc  obtinente  rerum  statu  haud  eventurum 
fuisse;  ut  ad  sponsalitia  pacta  procederetur,  horum  obli- 
gatio  pro  ea  cessat  parte;  in  qua  ejusmodi  mutatio 
haud  contigit.  Casu;  quo  talia  rerum  adjuncta  jam 
sponsalium  initorum  tempore  locum  habuere;  parti;  cui 
ignota  tunc  fuerunt,  jus  competit  a  sponsalibus  resiliendi. 

7.  Sponsi  obligatione;  quam  sibi  imposuerunt;  non 
impediuntur;  quin  religionem  ingrediantur  aut  Deo  in 
statu  clericali  militent.  Professione  religiosa  aut  or- 
dinis  sacri  susceptione  sponsalia  dissolvuntur. 

8.  Matrimonio;  quod  una  pars  cum  tertia  quadam 
persona  contrahit;  sponsalia  quidem  dissolvuntur;  sal- 
vum  tamen  permanet  jus;  quod  alteri  parti  quoad  dam- 
num  resarciendum  pro  re  nata  competit. 

9.  A  sponsalibus  absque  legitima  causa  resiliens; 
nec  non  qui  legitimam  resiliendi  causam  vel  celaverit, 
vel  sua  culpa  adduxerit,  tenetur  ad  resarciendum  alteri 
pro  personarum  et  rerum  adjunctis  damnum;  quod  re- 
siliendo  ipsi  infertur. 

10.  Obligatio  standi  promissis  per  contractum  spon- 
salitium  datis  tunc  quoque  cessat;  quando  omnibus  per- 
pensis  circumstantiis  supponendum  merito  sit;  matri- 
monium  a  sponsis  contrahendum  infaustum  fore.  Quodsi 
autem  circumstantiae;  quibus  suppositio  ista  innititur; 
culpa  unius  partis  exortae  sint;  haec  alteri  damnum; 
quod  ipsi  frustratis  justis  ejus  exspectationibus  illatum 
est;  pro  viribus  resarcire  tenetur. 

ii.  Causa  efficiens  matrimonii  est  consensus  mu- 
tuus,  in  quantum  a  personis  ad  contrahendum  habilibus 
respective  forma  praescripta  declaratur. 

12.  Ad  conjunctionem,  quae  vere  matrimonium  sit; 
ineundum  inhabiles  sunt  omnes  et  ii  tantum;  quos  lex 
divina  et  ecclesiastica  inhabiles  pronuntiat. 

13.  Amentes,  furiosi;  infantes,  et  quicunque  impa- 
res  sunt;  talem;  qualem  rei  natura  exigit;  consensum 
praestando7  matrimonium  contrahere  nequeunt. 

14.  Ne  consensus  detur  et  matrimonium  contraha- 
tur,  impedit  error;  qui  versatur  circa  personam  futuri 
conjugis;  aut  qui  in  personam  redundat.  In  personam 
redundat  error  in  ea  tantum  qualitate;  qua  sola  futuri 
conjugis  persona  determinatur. 

15  Quodsi  contingeret;  ut  liber  contrahat  cum 
servo  vel  serva;  quos  liberos  putet;  irritum  foret  ma- 
trimonium. 

16.  Impotentia  debitum  conjugale  praestandi  matri- 
monium  antecedens  et  insanabilis;  ne  matrimonkim 
valide  contrahatur,  impedit. 

17.  Quum  pueri;  qui  decimum  quartum;  et  puellae; 
quae  duodecimum  aetatis  annum  nondum  absolverint; 
de  regula  neque  physice  ad  matrimonium  apti;  neque 
ii  sint;  qui  matrimonii  contrahendi  vim,  prout  decet; 
intelligant;  de  jure  ad  matrimonium  inhabiles  censentur. 
Quodsi  autem  unquam  eveniret;  ut  hac  aetate  minores 
et  physica  et  morali  ad  matrimonium  aptitudine  polle- 
rent;  nihilominus;  nisi  desuper  ab  episcopo  dioecesano 
vel  ab  ipsa  apostolica  sede  sententiam  declaratoriam 
obtinuerint;   matrimonio  jungi  non  possent. 

18.  Consensus;ad  quem  exprimendum  quis  a  quo- 
cunque  per  malum  magnum   et  inevitabile    injuste  ipsi 

vel  illatum  vel  intentatum    compellitur,    ad  matrimonii 
vinculum   nectendum  haud  sufficit. 

19.  Mulier;  quae  matrimonium  ineundi  causa  rapta 
fuerit;  cum  raptore,  quamdiu  in  ejus  potestate  manse- 
rit;  matrimonium  valide  contrahere  nequit.  Rapta  cen- 
senda  est  mulier;  quae  violentia  ipsi  illata  vel  abducitur; 
vel  in  loco;  ad  quem  dolo  allecta  est;  detinetur;  nec 
non  ea;  quae  a  viro,  cui  ante  facinus  rite  desponsata 
haud  fuit;  ipsa  licet  consentiente;  insciis  tamen  vel 
invitis  parentibus  seu  tutoribus  abducitur. 

20.  Matrimonii  vinculum  eodem  junctos  ad  aliud 
matrimonium  contrahendum  inhabiles  reddit. 

21.  Vinculum  matrimonii  valide  contracti  sed  non- 
dum  consummati  per  solemnem  religionis  professionem 
alterius  conjugis  vel  summi  pontificis  dispensatione  di- 
rimitur.  Matrimonium  a  christianis  contractum,  post- 
quam  consummatum  fuerit;  nonnisi  morte  solvi  potest. 

22.  Quodsi  christiani  non  catholici  autument;  vin- 
culum  solvi  posse;  ecclesia  errantes  deplorat;  verum 
pati  nequit;  ut  error  legis  suae  sanctitatem  contaminet. 
Inter  catholicum  et  christianum  non  catholicum,  qui 
conjugem  superstitem  habet;  matrimonium  consistere 
nequit;  licet  tribunal,  apud  quod  causae  matrimoniales 
christianorum  non  catholicorum  tractari  solent,  sepa- 
rationem  quoad  vinculum  pronuntiaverit. 

2$.  Ouum  per  sacramentum  baptismi  non  solvantur 
conjugia;  sed  crimina  dimittantur;  matrimoniurn  ab  in- 
fidelibus  contractum  conjugibus  ad  Christum  conversis 
firmum  manet;  non  obstantibus  impedimentis  ecclesia- 
stica  lege  institutis.  Quodsi  autem  altero  tantum  con- 
juge  converso  alter  in  infidelitate  persistens  cum  eodem 
cohabitare  interpellatione  neglecta  omnino  renuat  aut 
cohabitare    nolit    absque    contumelia    creatoris;    eidem 

petenti  concedendum  est;  ut  ad  novas  convolet  nuptias; 
quibus  rite  celebratis  vinculum  conjugii  in  infidelitate 
contracti  dirimitur. 

24.  Clerici  in  majoribus  constituti  et  regulares,  qui 
vota  solemnia  emiserunt,  ad  matrimonium  ineundum 
habiles  non  sunt.  In  quantum  vota  simplicia  in  con- 
gregatione  regulari  emissa  eum  per  exceptionem  sor- 
tiantur  effectum,  ut  matrimonium  irritent,  secundum 
statuta  ordinum  a  sede  apostolica  approbata  dijudican- 
dum  est. 

25  Inter  baptizatos  et  eos,  qui  regenerationis  sa- 
cramentum  haud  susceperunt,  matrimonium  consistere 
nequit. 

26.  Qui  in  linea  recta  aut  in  quarto  vel  proximiori 
quodam  lineae  transversae  gradu  consanguinei  sunt, 
validum  inter  se  matrimonium  contrahere  non  possunt, 
neque  refert,  an  consanguinitas  ex  copula  licita  vel 
illicita  exorta  sit. 

27.  Cognatio  spiritualis,  quae  ex  baptismo  et  con- 
firmatione  oritur,  dirimit  matrimonium  inter  sacramenti 
dispensatorem  et  baptizatum  vel  confirmatum,  nec  non 
baptizati  vel  confirmati  parentes,  inter  patrinum  quo- 
que  et  baptizatum  vel  confirmatum,  nec  non  baptizati 
vel  confirmati  parentes. 

28.  Adoptio;  qualis  arrogationi  seu  adoptioni  per- 
fectae  juris  romani  quoad  essentialia  respondet,  secun- 
dum  nunc  vigentem  ecclesiae  praxin,  etiam  postquam 
dissoluta  fuerit,  matrimonium  dirimit  inter  adoptantem 
adoptatumque  et  ab  adoptato  descendentes  sub  paterna 
ejus  potestate  adoptionis  tempore  constitutos,  nec  non 
inter  adoptantem  adoptatique  uxorem  et  adoptatum 
vicissim  adoptantisque  uxorem.  Praeterea  quamdiu 
adoptio  perdurat,  inter  adoptatum  et  adoptantis  liberos 

carnales;    legitimos;    sub    potestate  paterna   constitutos 
matrimonium  consistere  nequit. 

29.  Adoptio  juris  austriaci  inter  praefatos  terminos 
matrimonium  dirimit;  quoties  adoptatus  paternae  ad- 
optantis  potestati  subjiciatur  vel  in  ejusdem  domum  filio- 
rumfamilias  ad  instar  cohabitaturus  recipiatur.  Quodsi 
autem  neque  paternae  adoptantis  potestati  subjiciatur 
neque  in  ejusdem  domum  cohabitaturus  recipiatur; 
adoptio  juris  austriaci  imperfectae  aequiparanda  est  et 
nullum   matrimonii  impedimentum  involvit. 

30.  Matrimonium  consummatum  inter  unam  partem 
et  alterius  quartum  usque  inclusive  gradum  consan- 
guineos  affinitatem  parit;  qua  irritatur  matrimonium 
inter  eosdem  initum. 

31.  Concubitus  extra  matrimonium  habitus  dirimit 
matrimonium  contrahendum  inter  unam  partem  et  al- 
terius  consanguineos  in  primo   vel  secundo  gradu. 

32.  Conjux;  qui  cum  alterius  consanguineis  in  primo 
vel  secundo  gradu  copula  carnali  culpose  jungitur; 
privatur  jure  debitum  conjugale  petendi;  donec  dispen- 
sationem  obtinuerit. 

33.  Matrimonium  ratum,  non  consummatum;  con- 
jugem;  qui  supervixerit;  aut  in  saeculo  remanserit;  in- 
habilem  reddit  ad  matrimonium  ineundum  cum  alterius 
consanguineis  quartum  usque  inclusive  gradum. 

34.  Matrimonium  invalide  contractum  non  consum- 
matum;  nisi  propter  defectum  consensus  nullum  sit; 
impedit;  ne  conjugium  subsistat  inter  unam  partem  et 
alterius  consanguineos  quartum  usque  inclusive  gradum. 

35.  Sponsalia  valide  et  pure  inita  obstant;  ne  spon- 
sorum  alter  cum  alterius  consanguineis  in  primo  gradu 
matrimonium  contrahat.    Idem  operantur  sponsalia  sub 

honesta    conditione    contracta;    postquam   eadem   puri- 
ficata  fuerit. 

36.  Inter  eos;  qui  adulterio  se  polluerunt;  matri- 
monium  valide  contrahi  nequit,  quando  altero  adhuc 
vivente  conjuge  matrimonii  ineundi  fidem  sibi  dederint 
vel  matrimonium  de  facto  inire  attentaverint;  aut  quando 
vel  una  tantum  pars  ea  intentione,  ut  cum  altera  ma- 
trimonio  jungi  queat;  in  mortem  conjugis;  cujus  jura 
adulterio  violavit,  machinata  fuerit  effectu  secuto. 

37.  Conjugicidium  inter  conjugem  ejusclem  reum 
et  personam;  cum  qua  ad  crimen  patrandum  conspira- 
vit,  matrimonium  invalidum  efficit;  quando  vel  una 
tantum  pars  facinus  ea  intentione  perpetraverit,  ut  cum 
altera  matrimonium  inire  possit. 

38.  Ad  matrimonium  valide  ineundum  requiritur; 
ut  contrahentes  coram  parocho  proprio  utriusque  vel 
unius  partis  aut  alio  sacerdote  de  ipsius  parochi  seu 
ordinarii  licentia  et  duobus  vel  tribus  testibus  consen- 
sum  declarent.  In  iis  tamen  imperii  partibus;  pro  qui- 
bus  sancta  sedes  instructionem  ddo.  30.  april.  1841 
edidit;  absentia  parochi  catholici  quoad  matrimonia 
inter  catholicos  et  christianos  non  catholicos  ad  ipsa 
irritanda  non  sufficit. 

39.  Proprius  nupturientium  parochus  est  is;  in  cujus 
parochia  verum  aut  quasi  domicilium  habent. 

40.  Domicilium  verum  ibi  locorum  est;  ubi  quis 
habitationem  suam  vel  unice  vel  principaliter  figit,  ita; 
ut  peregrinari  dicatur,  quando  ibi  non  commoretur. 
Ouamdiu  hoc  in  loco  habitationem  sibi  vel  familiae 
suae  destinatam  retinet;  absentia  longior  licet;  per  se 
sumta;  non  sufficit  ad  efficiendam  domicilii  veri  trans- 
lationem.  Ubi  quis  duraturam  figere  sedem  haud  qui- 
dem  intendit;  verumtamen  talem    habitat   in    finetm  ad 

quem   assequendum  longior  commoratio  requiritur;    ibi 
quasi  domicilium   habet. 

41.  Uxor,  ubi  maritus;  minorennes;  ubi  parentes; 
nutritii,  ubi  tutor;  verum  habent  domicilium.  Locus; 
ubi  e.  gr.  uxor  servitia  praestat,  aut  minorennis  stu- 
diorum  ergo  commoratur  vel  persona  militaris  stativa 
habet,  ipsorum  quasi  domicilium  reputandus  est.  Qui- 
nam  minorennis  censendus  vel  minorennibus  quoad 
relationes  juridicas  aequiparandus  sit;  juxta  legem  au- 
striacam  dijudicandum  venit. 

42.  Officiales  publici  nec  non  ii,  qui  ad  servitia 
quaecunque  publica  in  dies  vitae  assumti  sunt,  domi- 
cilium  verum  eo  habent  in  loco;  ubi  ad  muneris  ser- 
vitiive  sui  ordinarii  partes  explendas  habitant.  Ouando 
alio  in  loco  ad  extraordinarium  deputantur  ministerium, 
quod  pro  sua  natura  longiorem  postulat  moram,  ibi 
quasi  domicilium  acquirunt. 

43.  Qui  hominis  privati,  societatis  aut  instituti  cujus- 
dam  servitiis  se  mancipat;  quasi  domicilium  acquirit  in 
loco,  ubi  ad  servitia  hiiecce  praestanda  habitat.  Haud 
ea  tamen  sint  oportet,  quae  continuam  habitationis 
mutationem  inferant.  Neque  ratione  servitiorum,  quo- 
rum  quis  tenore  herum  quoad  habitationem  sequi  debet; 
loco;  quo  herus  domicilium  non  habet;  domicilium  ac- 
quiri  potest. 

44.  Casu;  quo  quis  extra  locum  domicilii  veri  in 
aliis  adhuc  parochiis  domos  ejus  usibus  destinatas  in- 
structasque  possideat;  in  illo  tantum  horum  locorum 
quasi  domicilium  habet;  ubi  vel  quovis  anno  per  nota- 
bile  tempus  commorari  solet;  vel  tempore;  quo  locum 
qua  domicilium  asserit,  per  ssx  ad  minimum  septima- 
nas  habitat. 

45.  Eorum;  qui  neque  verum,  neque  quasi  domici- 
lium  habent;  parochus  proprius  is  est;  in  cujus  parochia 
commorantur. 

46.  Proprius  personarum   ad    militiam    vagam  per- 
tinentium  parochus  est  capellanus  et  respective    supe 
rior  castrensis  juxta  tenorem  facultatum  a  sancta  sede 
concessarum.     Qui  militiae  stabili  annumerantur,  paro 
chum  domicilii  adeant  oportet. 

47.  Quod  licentia  matrimonio  assistendi  ab  eo;  cui 
competit  (§.  38.)  tacite  collata  sit,  foederis  conjugalis 
valori  haud  obest;  attamen  absque  urgentissima  qua- 
dam  necessitate  copulationem  non  peragat,  cui  a  pa- 
rocho  vel  ab  ordinario  ipso  facultas  expresse  haud 
facta  sit.  Licentia  mere  praesumta  non  sufficit;  neque 
juvat;  quod  delegandi  jus  habens  de  ea  requisitus  reapse 
eam  concessurus  fuisset,  aut  rem  postmodum  ratam 
habeat. 

48.  Qui  licentiam  matrimomio  assistendi  pro  uni- 
versitate  casuum  accepit,  eam  pro  singulis  casibus  alii 
sacedoti  concedere  potest.  Qui  licentiam  istam  pro 
singulo  casu  accepit,  jure  subdelegandi  caret;  nisi  ex- 
presse  ipsi  collatum  sit. 

49.  Quando  ex  quacunque  ratione  dubium  emergat, 
cuinam  animarum  curatori  jus  matrimonio  assistencli 
competat,  res  ad  episcopum  deferenda  ac  ejus  decisio 
vel  ordinatio  exspectanda  est. 

50.  Consensus  declaratio  per  procuratorem  facta 
valida  est;  quando  hanc  in  rem  ei  mandatum  speciale, 
personam  futuri  conjugis  sufficienter  determinans  col- 
latum;  neque  tempore  forsan;  quo  mandantis  nomine 
matrimonium  contractum  sit,  revocatum  jam  fuerit. 
Parochus  tamen  matrimonium  per  procuratoiem  ineun- 
dum  nullatenus  admittat;  nisi  episcopus  facultatem  ex- 
presse  concesserit. 

51.  An  consensus  sub  conditione  datus  causa  effi- 
ciens  matrimonii   sit,  a  conditionis  impletione  dependet. 

52.  Quando  conditio  versetur  circa  futurum  contin- 
gens  vel  non  contingens;  matrimonium  suspenditur; 
usque  dum  conditio  impleatur.  Quod  si  non  impleatur, 
consensus  dati  effectus  cessat.  Quando  consensus  alli- 
gatur  conditioni  de  praeterito;  matrimonium  validum 
est  vel  non;  prout  conditio  impleta  jam  sit;  vel  non. 

53.  Irritus  esset  consensus;  qui  alligaretur  condi- 
tioni  substantiae  matrimonii  repugnanti.  Conditiones 
impossibile  quidpiam  aut  immorale,  quod  matrimonii 
substantiae  haud  repugnat;  continentes  pro  non  adjectis 
habendae  sunt. 

54.  Qui  ante  conditionem  impletam  matrimonium 
consummat,   eo  ipso  conditioni  nuntium  mittit. 

55.  Ut  consensus  sub  contitione  detur,  non  nisi  de 
expressa  episcopi  licentia  admitti  potest.  Conditiones; 
quae  in  consensus  declaratione  haud  exprimuntur;  pro 
non  appositis  habendae  sunt. 

56.  Ecclesia  matrimoniorum  et  decori  et  puritati 
omni  ex  parte  provisura;  nec  tamen  consultum  ducens; 
ut  impedimentorum  dirimentium  numerus  nimis  augea- 
tur;  de  matrimonio  constitutiones  edidit;  pro  quibus 
obedientiam  postulat;  quarum  tamen  transgressio  ma- 
trimonii  nullitatem  minime  involvit. 

57.  In  quantum  et  quamdiu  sponsalia  obligationem 
ad  matrimonium  contrahendum  inducunt;  illicitas  red- 
dunt  nuptias;  quascunque  sponsorum  alter  cum  tertia 
quadam  persona  contrahit. 

58.  Vota  simplicia  obedientiae;  paupertatis  et  ca- 
stitatis  in  religiosa  quadam  congregatione  emissa;  nec 
non  votum  simplex  perpetuae  castitatis;  religionis;  or- 
dinis  sacri  et  coelibatus  eisdem  ligatos  haud  sinunt 
matrimonium  licite  contrahere. 

59.  A  prima  dominica  adventus  usque  ad  festum 
epiphaniae  domini  inclusive;  et  a  feria  quarta  cinerum 
usque  ad  dominicam  in  albis  inclusive  prohibitum  est; 
nuptias  celebrare. 

60.  Matrimonium;  antequam  contrahatur;  a  parocho 
sponsi  ac  sponsae  tribus  diebus  dominicis  vel  festivis 
inter  missarum  solemnia  publice  denuntiandum,  et  om- 
nis;  cui  impedimentum  aliquod  notum;  ad  revelandum 
istud  monendus  est.  Persona  nupturientium  expresso 
utriusque  nomine  baptismali,  cognomine,  loco  nativi- 
tatis;  aetate;  conditione  ac  domicilio  adcurate  deter- 
minetur. 

61.  Si  sponsus  vel  sponsa  non  tantum  verum,  sed 
etiam  quasi  domicilium  habet;  trina  proclamatio  tam  a 
parocho  veri;  quam  a  parocho  quasi  domicilii  eorum 
instituenda  est.  Quando  autem  contingat,  ut  persona 
quaedam  praeter  domicilium  verum  plus  quam  unum 
habeat  quasi  domicilium;  sufficit;  ut  matrimonium  a 
parocho  veri  ejusdem  domicilli  ac  ab  uno  parochorum; 
in  quorum  territorio  quasi  domicilium  habet;  rite  denun- 
tietur. 

62.  Si  sponsus  vel  sponsa  in  nulla  parochiarum; 
ubi  secundum  regulas  antefatas  proclamatio  fieri  debet; 
per  sex  saltem  septimanas  habitet;  proclamatio  insti- 
tuatur  praeterea  in  ecclesia  parochiali  ejus  loci;  ubi 
persona;  de  qua  agitur;  ultimo  per  sex  saltem  hebdo- 
madas  habitaverit.  Peculiaribus  rerum  adjunctis;  ne 
id  commode  fiat;  obstantibus;  ea  de  re  ad  episcopum 
referendum  est. 

63.  Apud  eos;  qui  neque  verum  habent  domicilium, 
neque  in  loco  quasi  domicilii  per  anni  ad  minimum 
tempus  jam  commorantur;  proclamationes  etiam;  ubi 
jura  indigenatum  in  communitate  civili  habentium  eis 
competunt;  et  quando  ejusmodi  jura  nullibi  eis  compe- 

tant;  quantum  fieri  possit;  etiam  in  parochia  loci  eorum 
natalis  instituendae  sunt.  Nupturiente  non  tantum  vero; 
sed  etiam  quasi  domicilio  carente;  proclamatio  fiat  tam 
in  parochia;  ubi  tunc  temporis  commoratur;  quam  in 
loco;  ubi  jura  indigenatum  in  communitate  civili  haben- 
tium  ei  competunt,  aut  quodsi  nullibi  iisdem  gaudeat; 
quantum  fieri  possit,  in  parochia  loci  natalis. 

64.  Iterandae  sunt  proclamationes;  quando  intra 
sex  post  eas  peractas  menses  matrimonium  non  con- 
trahatur;  vel  et  minori  elapso  tempore  renovationem 
episcopus  imperet. 

65.  Antequam  proclamationes  rite  institutae  fuerint; 
matrimonium  licite  contrahi  nequit. 

66.  Ecclesia  detestatur  fidelium  cum  apostatis  con- 
jugia;  improbat  quoque  matrimonia  inter  catholicos  et 
christianos  non  catholicos  et  ab  ipsis  ineundis  suos 
dehortatur. 

67.  Quando  fundata  adsit  suspicio;  nupturientibus 
impedimentum  quoddam  obstare,  aut  timendum  veniat, 
nuptias  magnis  litibus  vel  scandalis,  aliisve  malis  ansam 
praebituras,  sacrorum  antistiti  jus  competit  et  respective 
obligatio  incumbit;  matriimonii  celebrationem  interdi- 
cere.  Quamdiu  interdictum  ab  eodem  sublatum  non 
sit;  matrimonium  contrahere  illicitum  est. 

68.  Etiam  in  nectendo  matrimonii  vinculo  memores 
sunto  filiifamilias  domini  dicentis:  Honora  patrem  tuum 
et  matrem  tuam  !  Praeterea  prona  est  ad  praepropera 
consilia  juventus;  nisi  maturioris  aetatis  experientia 
regatur,  et  conjugia  absque  debita  deliberatione  inita 
uberem  malorum  continent  fomitem.  Quocirca  illicita 
sunt  matrimonia;  quae  parentibus  justis  ex  causis  as- 
sensum  denegantibus  contrahuntur. 

69.  Sanctum  est  christiano;  potestati  civili  prae- 
stare  obedientiam,  ad  quam  dominus  ipse  nos  per  apo- 

stolum  suum  instituit.  Eo  districtius  eas  observet  ne- 
cesse  est  constitutiones.civiles,  quae  ad  ordinem  moralem 
conservandum  accurate  concurrunt.  Quamvis  igitur 
potestas  civilis;  quin  validum  inter  christianos  matri- 
monium  contrahatur,  sanctionibus  suis  impedire  minime 
possit,  civi  tamen  austriaco  haud  licet;  negligere  prae- 
scriptiones;  quas  lex  austriaca  de  civilibus  matrimonii 
effectibus  statuit. 

70.  Ad  matrimonii  celebrationem  contracturi  tunc 
tantum  admitti  debent;  quando  conjunctioni  eorum  nul- 
lum;  quantum  sciri  possit,  obstet  impedimentum  et  cuncta 
praestiterint;  quae  ecclesiae  leges  ad  matrimonia  inva- 
lida  aut  illicita  excludendum  praescribunt.  In  specie 
ipsis  incumbit7  proclamationes  rite  peractas  esse  com- 
probare  nec  non  liberi  status  testimonium  exhibere; 
et  nisi  aetas  et  origo  eorum  ex  libris  parochialibus 
colligi  possit;  literas  baptismales  afferre.  Quodsi  nu- 
pturiens  testimonium  sibi  baptismale  parare  plane  non 
valeret,  parochus  ad  episcopum  recurret.  Supra  me- 
moratas  legis  austriacae  praescriptiones  quod  attinet, 
magno  agendum  studio;  ut  a  matrimonium  contracturis 
exacte  observentur.  Quodsi  contingat  ut  parochi  mo- 
nita  nihil  proficiant;  res  ad  episcopum  deferenda.  Hoc 
ipsum  fiat,  si  alia  quacunque  ex  causa  difficultates  vel 
dubia  enascantur. 

71.  Caveatur  oportet;  ne  exteri  aliter;  quam  ser- 
vatis  omnibus;  quae  ad  matrimonium  rite  celebrandum 
requiruntur;  matrimonium  contrahere  permittantur.  In 
quantum  parochus  hoc  in  neg*otio  procedere  possit; 
quin  ipsum  curiae  episcopali  dijudicandum  proposuerit; 
episcopus  pro  rerum   adjunctis  constituet. 

72.  Procurandum  est;  ut  avertantur  matrimonia 
eorum;  qui  annum  quidem  decimum  quartum  et  respe- 
ctive  duodecimura  absolverunt;  ast  nondum  attigerunt 
aetatem;  qua  pro  terrae  gentisque  ratione  aptitudo  ad 

matrimonium    debita    cum    deliberatione    ineundum    et 
maturitas  physica  adesse  solet. 

73.  Copulationem  eorum;  qui  nec  verum;  nec  quasi 
domicilium  habent;  peragere  non  licet;  antequam  epi- 
scopus  ipse  licentiam  concesserit. 

74.  Quum  matrimonium  novi  foederis  sit  sacramen- 
tum  et  ejus  vinculo  se  devincientibus  sanctas  gravis- 
simasque  imponat  obligationes,  qui  elementa  fidei  chri- 
stianae  ignorant;  ad  nuptias  admitti  nequeunt ;  immo 
antequam  de  Deo  ejusque  mandatis  saltem  scitu  abso- 
lute  necessaria  didicerint;  nec  ad  proclamanda  ipsorum 
matrimonia  parochi  procedant.' 

75.  Decet;  ut  sponsi;  priusquam  in  facie  ecclesiae 
foedere  mortem  usque  duraturo  jungantur;  poenitentiae 
sacramento  cor  emundent  et  corpus  domini  nostri  de- 
vote  suscipiant.  Nec  ante  benedictionem  sacerdotalem 
in  templo  suscipiendam  in  eadem  domo  cohabitent. 
De  hisce  ac  omnibus;  quae  conferre  possunt;  ut  matri- 
monium  pie  ac  decore  celebretur;  statuta  et  laudabiles 
consuetudines  cujusque  dioecesis  fideliter  observandae 
sunt. 

76.  Parochus;  cui  copulationem  peragere  competit, 
tenetur;  matrimonium  contractum  cum  omnibus  rerum 
adjunctis;  quae  ad  probationem  efficiendam  necessaria 
vel  utilia  sunt;  libro  nuptiali  parochiae  suae  propria 
manu  inscribere.  Distincte  igitur  exprimantur:  Nomen 
baptismale;  cognomen;  aetas;  religio;  habitatio  et  con- 
ditio  conjug*um  ;  insuper;  an  prius  jam  matrimonio  juncti 
fuerint  nec  ne ;  porro  nomen;  religio;  et  conditio  paren- 
tum  et  testium,  dies;  quo;  nec  non  sacerdos;  coram  quo 
matrimonium  inierunt.  Ouodsi  difficultates  emerserint; 
modus,   quo  sublatae  fuerint,  indicandus  venit. 

77.  Quodsi  parochus  sacerdotem  quemdam  deleget 
ad  copulandum  sponsos  in  loco;  ubi  neuter  eorum  do- 
micilium  habet,  incumbit  ipsi;  rem  in  libro  copulatorum 
parochiae  suae  annotare.  Parochus  loci;  ubi  matrimo- 
nium  contrahitur,  actum  modo  superius  exposito  libro 
copulatorum  parochiae  suae  propria  manu  inscribere 
et  addere  simul  debet,  a  quonam  parocho  delegatio 
concessa  sit.  Posterior  tenetur  pariter;  copulationem 
peractam;  de  qua  spatio  octo  dierum  certior  reddendus 
est;  libro  copulatorum  parochiae  ipsius  inferre. 

78.  Casu;  quo  civis  austriacus  petit;  ut  matrimo- 
nium  ab  eo  in  exteris  terris  initum  libro  copulatorum 
parochiae;  ubi  nunc  domicilium  fixit;  inseratur;  parochus 
libellum  supplicem  simul  cum  probationibus  de  conjug-io 
rite  inito  allatis  episcopo  proponet  ac  ejusdem  exspe- 
ctabit  mandata. 

79.  Ea  matrimonii  impedimenta;  quae  juris  canonici 
sanctionibus  innituntur;  dispensatione  legitime  obtenta 
et  conditionibus;  quae  forsan  adjunctae  sint;  adimpletis 
pro  singulis  cessant  casibus.  In  impedimentis  dirimen- 
tibus  proprio  jure  dispensare  solius  apostolicae  sedis 
est,  cui  reservatum  quoque,  in  voto  castitatis  simplici; 
sed  perpetuo;  nec  non  in  disparitate  cultus  inter  catho- 
licos  et  christianos  non  catholicos  dispensationem  in- 
dulgere. 

80.  Episcopi;  quum  canonicae  non  deficiant  rationes; 
faciles  erunt  in  utendo  facultatibus  a  sancta  sede  con- 
cessis;  sequentia  quoad  impedimenta: 

1)  In  tertio  et  quarto  gradu  consanguinitatis  et  affini- 
tatis  ex  copula  licita. 

2)  In  cognatione  spirituali. 

3)  In  affinitate  ex  copula  illicita,  nisi  timendum  sit; 
ne  ex  immundis  commerciis  nupturientes  consan- 
guinitate  in  linea  recta  juncti  sint. 

4)  In  tertio  et  quarto  gradu  justitiae  publicae  hone- 
statis  ex  matrimonio  rato  non  consummato. 

5)  In  justitia  publicae  honestatis  provenienti  ex  matri- 
monio  invalide  contracto  et  non  consummato,  aut 
ex  sponsalibus. 

81.  Caetera  quod  attinet  impedimenta  dirimentia, 
unanimi  conatu  agendum  est^  ut  efficax  eorum  vigor 
aut  asseratur  aut  restituatur.  Ubi  matrimonia  inter 
consanguineos  proximiores  inita  frequentiora  occurrunt, 
corrumpunt  intima  familiarum  commercia;  iitpote  cupi- 
dinem  pravam  ejusque  suspicionem  excitantia. 

82.  Dispensatio  ab  omnibus  tribus  proclamationibus 
non  nisi  urgentissimis  in  casibus;  a  secunda  vero  et 
tertia  proclamatione  non  nisi  ex  causis  consideratu 
dignis  et  sufficienter  probatis  concedenda  est. 

83.  Quum  contingere  possit,  ut  instans  mortis  pe- 
riculum  dilationem  longiorem  impossibilem  reddat;  epi- 
scopi  in  quovis  districtu  pro  ratione  locorum  unum 
pluresve  sacerdotes  deleg'abunt;  qui  tali  eveniente  casu 
ipsorum  nomine  ab  omnibus  tribus  proclamationibus 
dispensent. 

84.  Si  duae  personae;  quae  conjugio  se  junctas 
falso  asserunt  et  in  loco  domicilii  passim  pro  conjugibus 
habentur,  matrimonium  inter  se  contrahere  optant,  di- 
spensatio  ab  omnibus  tribus  proclamationibus  ipsis 
absque  gravissima  causa  deneganda  non  est.  Sedulo 
tamen  eXaminetur;  an  ipsas  peraeque  pro  conjugibus 
haberi  veritate  undequaque  nitatur. 

85.  Nupturientes;  quibus  proclamationes  penitus 
indulgentur;  nunquam  non  tenentur,  coram  parocho, 
cui  copulationem  peragere  competit;  jurejurando  firmare, 
quod  ipsis  nullum  impedimentum  conjunctioni  suae  ob- 
stans  notum   sit. 

86.  In  libello  supplici;  quo  dispensatio  petitur;  im- 
pedimentum  cum  omnibus  adjunctis;  a  quibus  ejusdem 
qualitas  dependet,  clare  exponendum  est;  insuper  ra- 
tionum  momenta,  quibus  petitio  fulcitur;  necessariis 
allegationibus  instruantur,  Episcopus  de  factis;  quibus 
ejus  decisio  vel  relatio  sanctae  sedi  proponenda  inni- 
tatur  oportet;  investigationes  necessarias  habebit. 

87.  Quodsi  impedimentum  occultum;  nec  ipsius  pro- 
palatio  prudenter  timenda  sit;  ad  conscientiae  consu- 
lendum  dispensatio  suppresso  conjugum  nomine  etiam 
per  confessarium  seu  aliam  idoneam  personam  peti  ac 
impetrari  potest.  Hujusmodi  tamen  dispensatio  in  foro 
externo  nullatenus  suffragatur:  quocirca  quando  impe- 
dimentum  praeter  exspectationem  publicum  fieret,  ne 
matrimonium  coram  judice  humano  in  discrimen  addu- 
catur;  dispensationem  pro  foro  externo  valituram  ser- 
vatis  servandis  petere  oporteret. 

88.  Si  copulatio  forma  debita  peracta  propter  im- 
pedimentum  matrimonio  obstans  invalida  fuit;  dispen- 
satione  obtenta  matrimonii  convalidatio  institui  debet. 

89.  Dispensatione  pro  foro  conscientiae  tantum 
concessa  ad  matrimonium  convalidandum  sufficit;  ut 
ambae  partes  consensum  absque  parocho  et  testibus 
renovent. 

90.  Obtenta  dispensatione;  quae  pro  foro  externo 
valet;  consensus  invalide  copulatorum  coram  parocho; 
in  cujus  parochia  domicilium  habent;  et  duobus  testibus 
renovetur  oportet.  Parochus  nunquam  non  convalida- 
tionem  peractam  libro  copulatorum  inserere  debet; 
quando  autem  conjunctio  invalida  in  alia  parochia  con- 
tracta  fuerit;  res  hujus  praeterea  loci  parocho  commu- 
nicanda  est;  ut  ipse  convalidationem  peractam  inscrip- 
tioni;  quae  de  matrimonio  invalido  facta  sit;  diligenter 
adjungat. 

91.  Proclamationes  tali  casu  haud  repetantur;  co- 
pulatio  a  parocho  privatim  et  coram  fidis  testibus  pera 
gatur.      Exceptio    fieri    potest;    quando    impedimentum 
loco;   quo  convalidatio  instituenda  veniat;  notorium  sit. 

92.  Impedimento  absque  dispensatione  mutatione 
facti  sublato,  conjugibus  injungendum  est;  ut  consensus 
declarationem  coram  parocho  et  duobus  testibus  iterent; 
nisi  forsan;  quod  nuptiarum  celebratarum  tempore  im- 
pedimentum  obtinuerit;  et  omnino  occultum  nec  ullum 
rei  probandae  sit  periculum:  tunc  enim  concedi  potest; 
ut  consensum  inter  se  renovent. 

93.  Matrimonium;  quod  consensus  fictus  irritum 
reddit;  consensu  ab  eo7  qui  ficte  egerat,  vere  praestito 
convalidatum  censeatur  oportet.  Idem  obtinet  de  ma- 
trimonio;  cui  error  seu  vis  metusque  obstitit;  quampri- 
mum  pars;  quae  errori  aut  violentiae  injustae  suberat; 
recognito  errore  aut  libertate  plene  recuperata  verbo 
factove  assensum  suppleverit.  Nihilominus  ad  omne 
de  consensu  praestito  dubium  sequestrandum  his  quo- 
que  in  casibus  consultum  est;  ut  conjuges  consensum 
coram  parocho  et  duobus  testibus  renovent;  igitur  hoc 
ut  fiat;  agendum  erit;  nisi  obversetur  prudens  scanda- 
lorum  vel  matrimonii  in  discrimen  adducendi  metus. 

94.  Convalidatione  peracta  matrimonium  quoad 
effectus  civiles  ita  considerandum  venit;  ac  si  ab  initio 
valide  contractum  esset.  Idem  de  effectibus  ecclesia- 
sticis  obtinet;  quando  vel  una  tantum  pars  nuptiarum 
celebratarum  tempore  ignorantia  facti  aut  juris  detenta 
fuerit.  Alias  ad  dispensationis  remedium  confugien- 
dum  erit. 

Titulus  secundus. 
De  processu  matrimoniali. 

95.  Causae  matrimoniales  ad  judicem  ecclesiasti- 
cum  spectant;  cui  soli  competit;  de  validitate  matri- 
monii  et  obligationibus  ex  eodem  derivandis  senten- 
tiam  ferre.  De  effectibus  matrimonii  mere  civilibus 
potestas  civilis  judicat. 

96.  Conjuges  in  causis  matrimonialibus  subsunt 
episcopo;  in  cujus  dioecesi  maritus  domicilium  habet. 
Exceptioni  locus  est;  si  conjugale  vitae  consortium  aut 
per  separationem  a  thoro  et  mensa  aut  per  desertionem 
malitiosam  a  marito  patratam  sublatum  sit.  Priori  casu 
quaelibet  pars  jus  accusanti  contra  alteram  ipsi  com- 
petens  coram  episcopo  dioecesis;  ubi  haecce  domicilium 
habet;  exercere  debet.  Posteriori  casu  uxor  apud 
episcopum;  intra  cujus  dioecesim  domicilium  ejus  situm 
est;  actionem  instituere  potest.  Postquam  citatio  judi- 
cialis  intimata  est;  mutatio  quoad  conjugum  domicilium 
facta  mutationem  respectu  judicis  competentis  minime 
operatur. 

97.  Episcopus  in  tractandis  causis  matrimonialibus 
utitur  tribunali;  quod  ex  praeside  et  consiliariis  ad 
minimum  quatuor  constare  debet.  Nec  tamen  ultra  sex 
consiliariorum  numerus  facile  ascendat.  Adjungatur 
eisdem  secretarius  nec  non  vir  idoneus;  qui  aliquo  tri- 
bunalis  consiliario;  ne  munere  fungatur;  praepedito  ejus 
locum  teneat.  Congruum  erit;  eundem  ad  sessiones, 
quibus  ad  supplendum  necessarius  haud  est;  qua  asses- 
sorem  absque  suffragii  jure  admittere.  Quando  propter 
magnum  dioecesis  ambitum  commode  fieri  haud  possit; 
ut  praeses  negotiis  juxta  instructionis  hujus  tenorem 
ipsi  incumbentibus  solus  fungatur;  adjungatur  eidem; 
qui  vices  ejus  teneat. 

98.  Episcopus  membra  tribunalis  matrimonialis  no- 
minat;  et,  quando  finis  ratio  exigere  ipsi  videatur,  a 
collato  munere  vel  suspendit  vel  removet.  Viros  se- 
liget  debitis  dotibus  praeditos;  et  quibus  nulla  ex  parte 
exceptionis  nota  opponi  possit. 

99.  Causas  referendas;  nisi  episcopus  peculiare 
quid  statuat,  praeses  consiliariis  distribuit.  Decisio 
majoritate  suffragiorum  absoluta  fertur.  Praeses  men- 
tem  suam  ultimus  explicat  et  quando  ipsius  computato 
suffragio  paria  emergant  vota;  rem  suffragio  suo  de- 
cernit;  nisi  de  sententia  super  matrimonii  validitate 
ferenda  agatur,  quo  quidem  in  casu  votis  paribus  exi- 
stentibus  nunquam  non  pro  validitate  standum  erit. 
Si  episcopo  visum  fuerit,  praesidi  virum;  qui  vices  ejus 
gerat;  adjungere;  de  negotiis  eidem  assignandis  neces- 
saria  constituet. 

100.  Consiliarius  tribunalis  matrimonialis;  cujus  ea 
est  ad  partes  relatio;  ut  testis  suspectus  vel  et  respe- 
ctive  inhabilis  foret,  ista  in  causa  a  functionibus  suis 
exercendis  abstinebit. 

10 1.  Appellatio  ab  episcopo  dioecesis  ad  metropo- 
litam  provinciae  ecclesiasticae;  a  metropolita  vero  ad 
sanctam  dirigitur  sedem.  Idem  locum  habet  quando 
res  secundum  legis  ecclesiasticae  tenorem  ad  quartam 
instantiam  devolvi  potest  vel  debet.  Causae ,  quas 
metropolita  vel  episcopus  exemtus  in  prima  instantia 
cognovit;  in  secunda  quoque  a  sede  apostolica  judicantur. 

102.  Appellatio  apud  tribunal;  contra  cujus  senten- 
tiam  directa  est;  intra  decem  a  sententia  communicata 
dies  annuntianda  venit ;  tribunal  vero  intra  triginta 
dies;  qui  pariter  ab  intimatione  peracta  computandi 
sunt;  acta  ad  instantiam  superiorem  remittere  debet. 
Pars  appellans  ea  de  re  certior  reddatur  et  commo- 
neatur;  quod  intra  triginta  ab  intimata  hac  injunctione 

dies  gravamen  ad  judicem;  apud  quem  appellatid  se- 
cundum  juris  ordinem  interponenda  est;  deferre  teneatur. 
Supplicatfo  de  longiori  termino  concedendo  tribunali; 
cujus  sententia  impugnatur;  proponi  debet;  nec  ei  abs- 
que  gravi  causa  annuendum  est.  Si  pro  rerum  adjun- 
ctis  necessarium  sit,  ad  sedem  sanctam  preces  de  de- 
legato  nominando  dirigere;  tribunal,  quamprimum  de 
nominatione  peracta  notitiam  ex  officio  nactum  sit;  ad 
actorum  transmissionem  absque  ulla  mora  procedet. 

103.  Si  conjuges  vel  nupturientes,  qui  in  causis 
matrimonialibus  citantur,  competentiam  tribunalis  im- 
pugnare  posse  autumant,  eidem  intra  decem  post  cita- 
tionem  intimatam  dies  exceptiones  suas  exponere  debent. 
Quando  reclamatio  pro  non  fundata  declaretur,  liberum 
eis  est;  ad  instantiam  proxime  superiorem  appelationem 
dirigere. 

104.  Competentia,  quam  impugnarunt,  per  tribunal 
superius  confirmata  contendentes  coram  primae  actionis 
judice  causam  dicant;  oportet. 

105.  Parocho  matrimonium  contrahere  cupientes 
vel  repellente  vel  inducias  adhibente;  liberum  ipsis  est; 
curiam  episcopalem  adire;  quae  pro  rei  conditione  aut 
obstacula  removere  sataget  aut  negotium  tribunali  ma- 
trimoniali  perpendendum  definiendumque  transmittet. 

106.  Ouando  difficultas  in  obmoto  quodam  impedi- 
mento  dirimenti  sit  posita;  tribunal  matrimoniale  per- 
pensis  individuis  casus  circumstantiis  dijudicabit;  an 
copulationis  denegandae  sufficiens  adsit  causa.  Qua 
regulam  tamen  tenebit,  melius  esse;  ut  matrimonium 
valide  contrahendum  differatur;  quam  ut  ansa  praebea- 
tur  matrimonio  invalido  cum  omnibus;  quae  ipsum  con- 
comitari  assolent,  malis.  Depositio  unius  testis  fide 
digni,  nec  non  fama;  qualis  et  graves  cordatosque  viros 
movet;  nunquam  non  sufficit;  ut  nupturientes;  usque 
dum  res  uberius  dilucidata  sit;  repellantur. 

107.  Si  provocando  ad  sponsalia  reclamatio  insti- 
tuatur;  parochus  casu,  quo  sponsalia  invalida  sint;  par- 
tes  ea  de  re  edoceat;  si  autem  valida  censeat;  litem 
amice  componere  conetur.  Reclamatione  immediate 
ad  tribunal  matrimoniale  directa,  nisi  forsan  invaliditas 
in  propatulo  sit;  parocho  ante  omnia  injungendum  est; 
ut  commonitiones  et  consilia  paterne  adhibeat. 

108.  Praesumtio  stat  pro  libertate  quoad  conjugis 
electionem :  unde  contra  sponsalia  pronuntiandum  est; 
quoties  de  eorumdem   validitate   plene  non  constet. 

109.  In  eos;  qui  promissionem  sponsalibus  datam 
implere  recusant,  admonitione  potius;  quam  coactione 
ag*endum  est.  Omnis  pactio  de  poena  conventionali; 
si  a  sponsalibus  resiliretur,  persolvenda  non  tantum 
illicita;   sed  etiam  invalida  est. 

110.  Si  judicium  matrimoniale  sponsalia  irrita  esse 
censeat;  necessaria  disponat,  ut  matrimonii  celebratio 
ulterius  haud  retardetur. 

iii.  Declarata  sponsalium  validitate  judicium  ma- 
trimoniale  per  commissarium  tentabit,  partes  ad  amicam 
commovere  compositionem.  Damni  compensationem 
quod  attinet;  id  agatur;  ut  conventionem  aequis  sub 
conditionibus  stipulentur.  Super  petitione  unius  saltem 
partis  pecunia  quoque  compensationis  loco  solvenda 
statui  potest.  Ouando  actori  non  sufficiat;  liberum 
quidem  ipsi  est;  de  damni  compensatione  judicium  sae- 
culare  interpellare;  verum  reclamationis  ab  eo  matri- 
monio  oppositae  ratio  non  amplius  habeatur. 

112.  Quando  conventio  de  resiliendo  a  sponsalibus 
vel  aequam  compensationem  praestando  obtineri  non 
posset;  nuptiarum;  adversus  quas  reclamatio  instituta 
est;  celebrationem  admittere  pro  minori  deberent  re- 
putari  malo. 

113.  Quodsi  personae;  quae  matrimonio  se  junctas 
esse  falso  praetendunt,  ordinariam  ad  matrimonium 
contrahendum  viam  ingredi  non  possint,  quin  sibi  aut 
liberis  suis  gravia  generent  damna;  rem  aut  ipsi  aut 
per  curatorem  animarum  ad  tribunalis  matrimonialis 
praesidem  deferre  possunt;  qui  investigationes  ad  abu- 
sum  omnem  excludendum  nccessarias  habebit  aut  ha- 
beri  curabit.  De  reguki  in  negotio  tractando  duos 
tribunalis  consiliarios  adhibere  debet;  quando  autem 
peculiaria  rerum  adjuncta  strictissimum  exigant  secre- 
tum;  episcopus  ei  permittere  potest;  ut  solus  rem  per- 
tractet. 

114.  Ecclesia;  utpote  fidei  ac  morum  custos,  matri- 
monii  invigilat  sanctitati  ac  vinculo  indissolubili.  Quodsi 
catholicus  homo  in  conjunctione  vivat;  quae;  quum  im- 
pedimentum  dirimens  ei  obstet;  matrimonii  nomen  per- 
peram  usurpet;  ipsa  ad  veri  matrimonii  dignitatem  ele- 
vari  aut;  quando  id  fieri  nequeat;  invalida  pronuntiari 
ac  dirimi  debet.  Vicissim  indissolubile  matrimonii  vin- 
culum  adversus  omne  ipsum  sub  invaliditatis  praetextu 
dirimendi  conamen  magno  vigore  manuteneri  debet. 

1 15.  Matrimonium  impugnandi  jus;  in  quantum  haud 
expresse  ad  conjuges  restringatur;  competit  catholico 
cuivis;  exceptis  iis;  qui  sua  hac  in  re  commoda  quae- 
rere  suspecti  sunt;  vel  quamvis  matrimonium  contra- 
hendum  esse  sciverint  ac  proclamationes  debito  modo 
institutae  essent;  impedimentum  absque  legitima  excu- 
satione  silentio  presserint. 

116.  Propter  errorem  et  coactionem  injustam  ea 
tantum  pars;  quae  in  errore  versata  aut  cui  consensus 
coactione  injusta  extortus  est;  matrimonium  accusare 
potest.  Jure  suo  excidit;  quando;  postquam  errorem 
agnovisset  aut  metus;  qualis  ad  matrimonium  irritandum 
sufficiat;  cessavisset;  debitum    conjugale    voluntarie  ac 

scienter  praestiterit  vel  etiam;  quin  circumstantia  ista 
probari  possit;  conjugale  vitae  consortium  per  sex 
menses  voluntarie  continuaverit. 

117.  Quando  matrimonium  sub  conditione  contra- 
here  per  exceptionem  concedatur;  matrimonium  propter 
conditionem  non  impletam  ab  eo  tantum  conjuge  ac- 
cusari  potest;  qui  neque  in  conditionem  positum  adesse 
falso  asseveraverit  aut;  quod  haud  existant;  dolo  reti- 
cuerit  neque;  ne  conditio  impleatur;  sua  culpa  impe- 
dierit.     Renuntians  conditioni  accusandi  jure  se  exuit. 

118.  Propter  impotentiam  matrimonium  consum- 
mandi;  nisi  notoria  sit;  conjuges  tantum  matrimonium 
accusare  possunt. 

119.  In  valorem  matrimonii;  cui  impedimentum 
impubertatis  obstat;  pubertate  impleta  super  ejus  tan- 
tum;  qui  matrimonii  contracti  tempore  impuber  fuerat; 
conjugis  petitione  inquirendum  est. 

120.  Propter  impedimentum  raptus  raptor  adversus 
matrimonium  reclamare  nequit.  Rapta;  quae  raptui 
consensit;  suo  matrimonium  accusandi  jure  in  exordio 
libertatis  plene  recuperatae  utatur ;  alias  non  amplius 
audiatur. 

121.  Impedimento  ligaminis  mutatione  facti  sublato; 
quando  una  pars;  dum  invalidas  celebraret  nuptias; 
impedimenti  existentiam  absque  sua  culpa  ignoraverit; 
altera;  quae  impedimenti  conscia  fuerat;  matrimonium 
accusandi  jure  haud  potitur. 

122.  Omnibus  casibus  et  propter  omnia  impedi- 
menta;  quorum  respectu  jus  accusandi  conjugibus  aut 
uni  ipsorum  haud  privative  competit;  tribunal  matri- 
moniale  ex  officio  procedere  debet;  quam  primum  aut 
notorietate  facti  aut  denuntiationibus  allatis  aliove  modo 
sufficiens  suppeditet  causa. 

123.  Tum  quando  matrimonium  ab  eo;  cui  de  jure 
concessum  est;  accusatur;  tum  quando  inquisitio  ex 
ofiicio  instituitur,  matrimoniale  tribunal  nunquam  non 
tenetur,  cuncta;  quae  veritati  perfecte  investigandae 
inservire  possunt,  ex  officio  ordinare  et  executioni 
mandare. 

124.  Cujusvis  est  episcopi;  virum  pietate  et  juris 
scientia  insigmem  et  quidem  ex  ecclesiastico;  si  fieri 
potest;  coetu  matrimonii  defensorem  constituere  et 
quando  is  munere  suo  fungi  impediatur,  virum  neces- 
sariis  dotibus  instructum  ad  ejus  locum  tenendum  no- 
minare. 

125.  Defensor  matrimonii  et  in  muneris  ingressu 
et  quoties  matrimonii  cujusdam  valorem  tuendum  su- 
scipit;  jurare  tenetur;  se  omnia;  quae  ad  matrimonii 
vinculum  servandum  facere  possunt;  diligenter  explo- 
raturum  et  ad  ipsum  tuendum  fideliter  adhibiturum  fore. 
Tribunalis  matrimonialis  ea  de  re  sessionibus  intersit. 
Ad  partes  audiendas;  ad  testium  depositiones  excipien- 
das  et  in  genere  ad  omnes  actus  judiciales  citetur 
oportet.  Quivis  actus  judicialis;  in  quo  aut  ipse  aut, 
quem  episcopus  ad  ejus  locum  tenendum  nominaverit; 
praesens  haud  fuerit;  qua  invalidus  et  irritus  censen- 
dus  est. 

126.  Matrimonii  valorem  impugnans  accusationem; 
respective  petitionem;  ut  nullitas  pronuntietur ,  aut 
scripto  expressam  afferre  aut  in  gesta  redigendam  viva 
voce  exhibere  potest.  Facta;  quibus  assertio  nullitatis 
superstruitur;  distincte  ac  plene  proponenda  et  proba- 
tiones;  quas  praesto  sibi  esse  autumat;  indicandae  sunt. 

127.  Qui  matrimonium  scripto  porrecto  accusat; 
coram  tribunali  matrimoniali  aut  ejus  commissario  per- 
sonaliter  se  sistere  atque  de  scitu  necessariis  respon- 
dere  debet ;  alias  accusatio  ab  eo  facta  qua  mera  de- 
nuntiatio  consideranda  et  tractanda  erit. 

128.  Denuntiationes  oretenus  factae  in  acta  redi- 
gantur;  si  scripto  proponantur,  curandum  est,  ut  auctor 
personaliter  examinetur.  Omnes  ad  eum  dirigantur 
interrogationes;  quae  ad  quaestionem  facti  in  claram 
lucem  vindicandam  contribuere  possunt. 

129.  Denuntiationes  scripto  exhibitae,  quarum  au- 
ctores  personaliter  examinari  nequeunt;  sub  peculiaribus 
tantum  rerum  adjunctis  pro  sufiicienti  processus  insti- 
tuendi  causa  haberi  possunt.  Depositionibus  tamen  in 
iis  contentis  pro  re  nata  utendum  est  ad  ulteriores  in- 
vestigationes  instituendas. 

130.  Denuntiationes  scripto  factae,  quarum  auctor 
nomen  abscondit,  per  se  sumtae  nunquam  sufficiunt; 
quae  ansam  praebeant  ad  inquirendum  de  matrimonii 
valore. 

131.  Quodsi  de  obtinente  quodam  matrimonii  im- 
pedimento  fama  divulgetur,  quae  omnibus  perpensis 
circumstantiis  attentionem  meretur,  tribunal  matrimo- 
niale  circa  fundamentum  harum  narrationum  vel  asser- 
tionum  investiget  atque  dijudicet;  an;  quae  eruantur; 
inquisitionem   decerni  postulent. 

132.  Denuntiationum  super  impedimentis,  propter 
quae  conjugibus  tantum  jus  accusandi  competit,  de 
regula  nullatenus  ratio  habenda  est:  ubi  autem  ex 
allatis  liquido  constet;  matrimonium  aliquod  propter 
ejusmodi  impedimentum  irritum  esse;  ex  officio  agen- 
dum  est;  ut  vel  convalidatio  peragatur  vel  pars  accu- 
sandi  jure  pollens  adversus  matrimonium  reclamet. 

133.  Quodsi  impedimentum  in  jus  adductum  tale 
sit;  ut  quomodocunque  res  se  habeat;  consensus  certe 
conjugis  matrimonium  accusantis  ad  ipsum  removendum 
sufficiat;  ordinario  conjugum  animarum  curatori  aut 
pro  rerum   et  personarum  conditione  alii    sacerdoti  in- 

jungendum  est,  ut  admonitionibus  opportunis  partem 
matrimonium  impugnantem  ad  consensum  renovandum 
inducat  vel  etiam  pro  re  nata  obtineat,  ut  consensus 
declaratio  coram  parocho  et    duobus    testibus  iteretur. 

134.  Referat;  cui  negotium  commissum  est;  ad  tri- 
bunalis  matrimonialis  praesidem  conaminum  exitum, 
et  quando  conjux  matrimonium  impugnans  consilio  caput 
insistat;  superaddat;  quaecunque  de  factis;  a  quibus 
valor  matrimonii  accusati    dependet;  comperire  potuit. 

135.  In  quantum  emergentibus  impedimentis;  quae 
conjugum  consensu  removeri  nequeant;  praevie  coo- 
peratio  quaedam  animarum  curatoris  disponenda  veniat; 
a  conditione  casus  et  prudenti  tribunalis  matrimonialis 
judicio  dependebit. 

136.  Conjugum  altero  matrimonium  accusante;  prae- 
primis  inquirendum  est;  an  forsan  ea  obtineant  rerum 
adjuncta;  ut;  si  actor  unquam  reclamandi  jus  habuerit; 
nunc  certe  temporis  eodem  exutus  sit:  quod  quando 
extra  dubium  sit  positum;  actio   haud  admittatur. 

137.  Ubi  accusatio  matrimonii  facto  innitatur,  quod; 
licet  verum  undequaque  esset;  niholominus  aut  absolute 
aut  sub  circumstantiis  ab  ipso  actore  expositis  matri- 
monium  irritando  impar  foret;  accusatio  absque  ulteriori 
inquisitione  repellenda  est. 

138.  Fieri  potest,  ut  factum;  cui  accusatio  inniti- 
tur;  veritate  quidem  ejusdem  supposita  matrimonium 
irritaturum  foret,  attamen  assertionis  falsitas  in  propa- 
tulo  sit.  Tali  casu  actor  de  rei  statu  edocendus  et; 
ut  ab  accusatione  desistat,  commonendus  est.  Obse- 
quium  ipso  detrectante;  nisi  forsan;  quae  afferat;  aperte 
inepta  vel  absurda  sint;  accusatio  per  conclusum  a  tri- 
bunali  matrimoniali  debita  forma  conditum  rejiciatur 
oportet. 

139.  Quando  impedimentorum;  quae  §.  80  enume- 
rantur;  quoddam  obmoveatur;  tribunal  matrimoniale 
inquisitionem  in  forma  juris  instituendam;  quantum  fieri 
possit,  evitet.  Plerisque  casibus  mediante  clero  paro- 
chiali  obtineri  poterit;  ut  dubia  factum  attinentia  eli- 
minentur.  Impedimento  per  libros  parochiales  vel  de- 
positiones  fide  dignas  comprobato;  episcopus  dispensa- 
tionerm  qua  opus  est,  tribuet  curamque  habebit;  ut 
convalidatio  omni  scandalo  diligenter  semoto  peragatur. 
Urgente  periculo;  ne  conjuges  vel  alter  eorum  impedi- 
mento  detecto  ad  consortium  vitae  dissolvendum  abu- 
tantur,  apud  sanctam  sedem  de  sanando  matrimonium 
in  radice  supplicandum  foret. 

140.  Quoties  in  valorem  matrimonii  alicujus  inqui- 
rendum  sit;  tribunal  matrimoniale  commissarium  ad 
quaestionem  facti  eruendam  nominet. 

141.  Commissarius  ad  inquirendum  deputatus,  ante- 
quam  ad  probationes  in  forma  juris  instituendas  pro- 
cedatur;  anniti  debet;  ut  omnium  circumstantiarum, 
quae  ad  matrimonii  valorem  vel  nullitatem  extra  du- 
bium  ponendum  facere  possint;  accuratam  acquirat 
notitiam.  Hunc  in  finem  pro  conditione  casus  et  per- 
sonarum  necessariae  percunctationes  faciendae ;  postea 
conjuges;  personae  matrimonium  accusantes;  vel  quae 
impedimentum  denuntiarunt;  et  in  quantum  fieri  potest, 
etiam  testes;  qui  pro  matrimonio  aut  contra  illud  pro- 
ducuntur;  defensore  matrimonii  praesente  praevie  inter- 
rogandi  sunt. 

142.  Inquisitionis  praeviae  resultatum  tribunali  pro- 
ponendum  est  matrimoniali;  quod  ordinationes  dabit 
de  iis;  quae  forsan  adhuc  necesaria  ducat.  Quo  facto 
omnia  disponenda  sunt  ad  processum  probatorium  abs- 
que  ulla  cunctatione  habendum. 

143.  Tam  in  praevia  inquisitione;  quam  ad  pro- 
cessum    probatorium    conjuges    personaliter    se    sistere 

debent.  Coneeditur  quidem,  ut  advocatos  secum  ad- 
ducant,  et  antequam  declarationem  exhibeant;  eorum 
consilium  expetant ;  verum  eae  tantum  declarationes, 
quas  ipsimet  pronuntiant,  qua  ipsorum  mentem  expli- 
cantes  protocollo  inserendae  sunt.  Quodsi  advocatus 
proprio  nomine  quaedam  casum  matrimonialem  atti- 
nentia  deponat,  haec  ita  excipienda  et  tractanda  sunt; 
quomodo  excipi  et  pertractari  deberent,  quando  ipse 
haud  qua  advocatus  comparuisset.  Advocato  negotium 
perturbante  commissarii  est  statuere;  ut   loco  excedat. 

144.  Si  conjuges  citati  tribunal  incompetens  esse 
asseverent,  ad  normam  §§.   103,   104  procedendum  est. 

145.  Conjugibus,  qui  citatione  facta  non  comparent; 
aliam  quam  incompetentiae  excusationem  praetenden- 
tibus;  de  eadem  vel  admittenda  vel  rejicienda  tribunal 
judicabit.  Convenienti  ex  causa;  ut  terminus  prolon- 
getur,  concedi  potest.  Si  rationes  adductae  minus 
iirmae  inveniantur,  vel  quando  quis  nulla  excusatione 
proposita  comparere  neglexerit,  terminus  eis  pro  do- 
micilii  distantia  dimetiendus  statuatur.  Eo  elapso  a 
judicio  saeculari;  ut  citatos  ad  comparendum  adigat; 
petendum  est.  Casu;  quo  petitio  ista  ex  qualicunque 
causa  effectum  haud  sortiatur,  procedura  etiam  absque 
citati  praesentia  inchoanda  est. 

146  Magna  cura  agendum  est;  ut  conjuges  ad 
quaestionem  facti  eruendam  coram  commissario  ad  in- 
quirendum  deputato  personaliter  compareant.  Quando 
id  praestiterint  ac  domicilium  eorum  a  sede  tribunalis 
matrimonialis  longius  distet,  ipsis  supplicantibus  pro 
interrogationibus  ulterioribus  loco;  quo  habitant;  aut  non 
procul  ab  eo  delegatus  substitui  potest.  Defensor  matri- 
moniijus  quidem  habet;  ejusmodi  interrogationibus  sem- 
per  et  ubique  adesse;  petere  tamen  potest;  ut  pro  iisdem, 
qui  ejus  locum  teneat;   constituatur.    Hicce  jurejurando 

promittere  debet;  se  in  interrogatione  causam  ligaminis 
conjugalis;  quam  optime  sciat  ac  possit,  tuiturum  esse; 
instructionesque  ac  notitiae  forsan  necessariae  a  defen- 
sore  matrimonii  ei  communicandae  sunt.  Delegato  non 
tantum  interrogationes  conjugibus  proponendae  trans- 
mittantur,  sed  de  omnibus  quoque  instruatur  circum- 
stantiis;  quarum  cognitio  ad  investigationem,  prout 
expedit,  dirigendam  requiritur.  Conjugibus  in  alia 
dioecesi  commorantibus  in  finem  interrogationum  ulte- 
riorum  tribunal  matrimoniale  dioecesis  illius,  ut  coo- 
perari  velit,  rogandum  erit. 

147.  Praesumtio  stat  pro  valore  matrimonii;  impe- 
dimentum  plene  probari  debet. 

148.  Confessio,  quam  conjuges  in  ipsa  inquisitione 
faciunt;  aut  anteriori  tempore,  attamen  post  matrimo- 
nium;  quod  accusatur;  jamjam  contractum  fecerunt;  in 
quantum  adversus  matrimonii  valorem  pugnat,  omni  vi 
caret.  Confessio;  quam  conjuges;  antequam  matrimo- 
nium  accusatum  contraxerant;  deposuerunt  qua  nulli- 
tatem  probandi  medium  rejicienda  haud  est. 

149.  Confessio  conjugum;  quae  pro  matrimonii 
valore  militat,  vim  probandi  in  iis  habet  casibus;  in 
quibus  conjugibus  accusandi  jus  privative  reservatur. 
Alias  praesumtionem  tantum  generat. 

150.  Quod  conjuges  aut  alter  eorum  haud  compa- 
reant;  adversus  matrimonii  valorem  nihil  probare  po- 
test :  unde  eo  probandi  onus  matrimonium  accusanti 
incumbens  diminui  haud  debet. 

151.  De  testibus  admittendis  vel  respuendis;  de  fide 
ipsis  habenda  et  exceptionibus  eisdem  oppositis  tribu- 
nal  matrimoniale  juxta  generales  juris  canonici  normas 
et  peculiares;  quos  negotii  natura  postulat,  respectus 
in   singulis  casibus  judicabit. 

152.  Si  conjux  matrimonium  accusans  contra  testem; 
qui  suspectus,  iinmo  et  respective  inhabilis  censendus 
est;  exceptionem  haud  faciat;  ipse  ad  testimonium  pro 
matrimonio  ferendum  admitti  potest.  Verum  quod 
conjuges  contra  testem  aliquem  haud  excipiant?  ratio- 
nem  nunquam  suppeditat,  depositionem  ejus  contra 
matrimonium  directam  pro  fide  digna  accipiendi. 

153.  Relationes;  quae  praesumtionem  fundant;  te- 
stem  pro  uno  aut  contra  unum  conjugum  partium  studio 
agi;  eas  tantum  depositiones  suspectas  reddunt;  quae 
in  commodum  vel  in  praejudicium  respectivi  conjugis 
cedunt. 

154.  Si  testis  ad  utrumque  conjugem  tales  habet 
relationes,  quae  praesumtionem  partium  studii  eodem 
fere  gradu  generant;  relationes  hae  per  se  sumtae  haud 
sufficiunt,  ut  depositio,  quae  in  commodum  unius;  sed 
in  praejudicium  alterius  conjugis  cedit,  qua  suspecta 
habeatur. 

155.  Consanguinei  conjugum  a  testimonio  pro  ma- 
trimonio  aut  contra  illud  ferendo  tum  tantum  exclu- 
dendi  sunt;  quando  ex  individua  casus  natura  peculiares 
oriantur  rationes,  eos  de  partium  studio  suspectos  habere. 

156.  In  dijudicanda  credibilitate  consangrrineorum 
et  omnium  personarum,  quarum  ad  conjuges  relatio 
partium  studii  suspicionem  inducit,  imprimis  conside- 
randum  est,  an  conjuges  nullitatem  matrimonii  exop- 
tent,  necne. 

157.  Omnes  ii;  de  quibus  supponendum  est;  quod 
circumstantiarum;  quae  in  nullitatis  quaestionem  influ- 
xum  exercent;  bene  gnari  sint;  etiam  tunc  audiri  de 
bent;  quando  qua  testes  repellendi  forent;  quia  depo- 
sitiones  eorum  praesumtiones  stabilire  ac  viam  ulterio- 
ribus  recludere  possunt  dilucidationibus. 

158.  Tam  partes  quam  defensor  matrimonii  jus 
habent;  testibus  pro  matrimonio  aut  contra  illud  pro- 
ductis  exceptiones  opponendi. 

159.  Testimonium  personaliter  ferendum  est;  scripta 
absentium  testimonia  probationem  haud  faciunt,  sed 
praesumtionem  tantum  fundant. 

160.  Si  testium  habitatio  tantum  distet,  ut  in  sede 
tribunalis  matrimonialis  interrogari  nequeant;  secundum 
normas;  quae  §.  146  de  ulterioribus  conjugum  interro- 
gationibus  stabilitae  sunt,  procedendum  erit. 

161.  Interrogationes  testibus  proponendas  commis- 
sarius  ad  inquirendum  deputatus  concipit  ratione  habita 
omnium;  quae  in  hucusque  gestis  emerserunt;  nec  non 
punctorum  interrogatoriorum;  quae  a  partibus  forsitan 
exhibita  sunt;  et  communicatis  cum  matrimonii  defen- 
sore  consiliis.  Posterior  jus  habet;  quae  ipsi  e  re  esse 
videntur;  superaddendi  vel  et  petendi;  ut  interrogationes 
tribunali  matrimoniali  adprobandae  proponantur. 

162.  Jurati  tantum  testis  depositio  vim  habet  legi- 
timae  probationis.  Testes;  quos  admittere  nil  impedit, 
antequam  examinentur;  tactis  sacrosanctis  Dei  evan- 
geliis  jurare  debent;  se  de  interrogationum  ad  eos 
dirigendarum  objecto  veritatem;  quo  modo  eam  coram 
Deo  et  conscientia  compertam  habeant;  plene  ac  inte- 
merate,  quin  aliquid  addant;  omittant  vel  immutent, 
edicturos  fore.  Congrua  de  jurisjurandi  sanctitate  ad- 
monitio  praemittatur. 

163.  Ad  jusjurandum  a  testibus  praestandum  con- 
juges  ac;  si  matrimonium  a  tertio  quodam  accusetur; 
iste  quoque;  vocandi  sunt.  Attamen  vocatorum  absentia; 
quin  jusjurandum  excipiatur;  impedire  nequit. 

164.  Examen  testium  partibus  remotis  et  singillatim 
instituendum  est  ac;  antequam  omnino  terminatum  sit; 
testium   depositiones  haud  publicentur. 

165.  Qaod  a  duobus  testibus;  quibus  nulla  exceptio 
in  lege  fundata  opponi  potest,  distincte  ac  conformiter 
deponitur,  in  quantum  haud  alia  testimonia  fide  digna 
aut  circumstantiae,  quae  praesumtionem  gravem  stabi- 
liant,  refragentur,  de  regula  qua  plene  probatum  cen- 
seri  debet.  Verum  quando  de  circumstantia  agitur;  a 
qua  valor  matrimonii  dependet,  minime  sufficit;  rela- 
tionem  vel  factum,  quo  testium  veracitas  in  dubium 
vocetur,  evictum  haud  esse;  sed  oportet  probatum  sit; 
eos  intemeratae  probitatis  et  suppositioni;  quasi  per~ 
jurio  conscientiam  gravare    possint;    locum    haud  esse. 

166.  Quando  ad  probationem  conficiendam  rei 
periti  adhibendi  sint;  eorum  duos  saltem  et  eos  scientia 
et  integritate  praestantes  omnique  partium  studio  ex- 
pertes  tribunal  matrimoniale  seliget;  qui  juxta  instru- 
ctionem  a  commissario  exarandam  et  a  matrimonii 
defensore  adprobandam  investigationem  debitam  ha- 
beant  et  animi  sententiam  scriptis  pandant.  Relate 
ad  partium  studium  contra  rei  peritos  eaedem  valent 
exceptiones;  quae  ipsis;  si  testes  agerent;  opponi  possent. 

167.  Rei  periti  jurati  sint  oportet.  Ubi  de  facto 
agitur,  a  quo  validitas  matrimonii  dependet;  jusjurandum 
eis  etiam  tunc  deferendum  est;  quando  jam  juramento 
in  munere  adeundo  deposito  se  obstrinxerint;  fore  ut 
veritatem  in  consultis  dandis  sancte  servent. 

168.  Genuinitas  instrumentorum;  quae  adversus 
matrimonii  valorem  pugnant;  depositionibus  conjugum 
aut  talium  personarum;  quae  qua  testes  aut  suspectae 
aut  inhabiles  reputari  deberent;   probari  nequit. 

169.  Jusjurandum  a  conjugibus  praestitum  aeque 
ac  eorumdem  confessio  probationem  de  impedimento 
obtinente  suppeditare  aut  supplere  nequit. 

170.  In  quantum  ad  probandam  circumstantiam;  a 
qua  jus  matrimonium  accusandi  dependet;  jusjurandum 

conjugis  matrimonium  accusantis  admitti  possit;  tribunal 
matrimoniale  de  casu  in  casum  perpendat  et  decernat. 

171.  Si  impedimenti  natura  prohibeat,  ne  ex  officio 
procedatur;  jusjurandum  conjugis  matrimonii  valorem 
asserentis  qua  probatio  pro  matrimonio  admitti  potest. 

172.  Si  conjux  matrimonium  ex  injustae  violentiae 
titulo  accusat,  ii;  qui  ex  ejus  assertione  coactionem  in- 
justam  exercuerunt,  citandi  et  examinandi  sunt.  Ac- 
cusatione  contra  alterum  conjugem  directa,  ejusdem 
confessione  probatio  stabiliri  nequit.  Quodsi  parentes 
facta  confitentur,  ex  quibus  coactio  injusta  et  matri- 
monium  irritans  resultaret,  omnibus  perpensis  circum- 
stantiis  dijudicandum  est;  an  forsan  colludant  cum  prole 
conjugii  solutionem  desiderante  ?  Ceterum  in  quantum 
accusatio  haud  alterum  attineat  conjugem;  juxta  normas 
generales  de  probationibus  in  delictorum  causis  va- 
lentes  procedendum  est. 

173.  De  rapta;  quae  cum  raptore,  dum  in  ejus 
potestate  permaneret;  matrimonium  contraxit;  praesu- 
mendum  est,  quod  matrimonii  ineundi  causa  rapta  sit. 
Quodsi  contrarium  plene  probatum  fuerit;  consistit 
nihilominus  praesumtio;  eam  violentia  injusta  ad  con- 
sentiendum  adactam  esse.  Haec  ipsa  praesumtio  ad- 
versus  omne  matrimonium  militat;  quod  a  quacunque 
persona  quacunque  ex  causa  rapta,  antequam  liberta- 
tem  penitus  recuperaverit;  contractum  fuerit. 

174.  Etiam;  quando  in  matrimonium  propter  impe- 
dimentum  impotentiae  inquiratur,  normae  de  confessione 
et  juramento  conjugum  propositae  qua  regula  tenendae 
sunt.  Si  duo  rei  periti;  in  quorum  scientia  et  animo 
a  partium  studio  remoto  tribunal  matrimoniale  plenam 
collocet  fiduciam,  unanimes  declaraverint;  impotentiam 
adesse  insanabilem  et  absolutam  ipsamque  matrimonium 
praecessisse,  hoc  non  obstante  pars;    cujus  impotn-ntia 

asseritur,  petere  potest;  ut  tertius  quoque  rei  peritus 
investigationem  habeat.  Si  impotentia  pro  respectiva 
tantum  declaratur;  conspirans  trium  saltem  rei  perito- 
rum  consultum  ad  probationem  plenam  necessario  re- 
quiritur.  Ouodsi  dubium  remaneat;  an  impotentia  in- 
sanabilis  existat  et  matrimonium  antecesserit;  rejicienda 
est  declarandae  invaliditatis  petitio. 

175.  Exceptio  locum  habet;  quando  aut  probatum 
sit,  matrimonium  nondum  consummatum  esse;  aut  nul- 
litatis  declarandae  petitio  intra  tres  a  matrimonio  con- 
tracto  annos  proponatur;  simulque  impotentiam  adesse, 
non  tantum  ab  utroque  conjuge  asseveretur;  sed  etiam 
a  duobus  rei  peritis  fide  dignis  qua  valde  verisimile 
astruatur.  Tali  casu  conjuges  consortium  matrimoniale 
per  tempus  a  tribunali  constituendurm  nunquam  vero 
non  tam  diu  continuare  debent,  donec  in  eo  per  trien- 
nium  vixerint.  Si  elapso  hoc  tempore  denuo  petant; 
ut  nullitatis  sententia  feratur;  tribunal  matrimoniale 
certius  ante  omnia  se  reddat,  nil  immutatum  esse  quoad 
facta;  ex  quibus  impotentiam  verisimilem  et  respective 
matrimonium  nondum  consummatum  esse  colligeretur. 
His  peractis  conjugibus  permitti  potest;  ut  impotentiam 
adesse  jurejurando  attestentur;  et  istud  plenam  proba- 
tionem  efficit. 

176.  Absoluto  processu  probatorio  conjuges  et  qui- 
cunque  matrimonium  accusaverit,  nec  non  defensor 
matrimonii  moneantur  de  eo;  quo  pollent  jure;  in  hu- 
cusque  acta  animadvertendi.  Exceptiones;  si  quas 
habeant;  intra  octiduum  proponant.  Ratione  domicilii 
interesse  habentium  terminus  protrahi  potest;  ita  tamen; 
ut  major;    quam    necessaria    sit;    mora  non  concedatur. 

177.  Et  tribunal  matrimoniale  et  matrimonii  de- 
fensor  ex  officio  eas  possunt  ordinare  investigationes; 
quae  ad"  proceduram  quoad  •  probationes  complendam 
necessariae  ipsis  videntur. 

178.  Antequam  sententia  feratur;  tribunal  matri- 
moniale  ea;  in  quae  decernenda  consensit;  episcopo 
adjunctis  rationum  momentis  subjiciet;  qui  quando  sen- 
tentiam  ferendam  haud  sufiicienter  fundatam  esse  cen- 
seat;  tribunali  matrimoniali  injunget,  ut  circumstantias 
ab  ipso  indicandas  denuo  mature  perpendat  et  de  con- 
sultationum  resultato  ad  ipsum  referat. 

179.  Appellatio  admittenda  est;  donec  matrimonii 
validitas  per  duas  aut  ejus  invaliditas  per  tres  senten- 
tias  conformes  pronuntiata  sit.  Duabus  sententiis  pro 
matrimonio  et  duabus  contra  illud  militantibus,  matri- 
monium  pro  valido  tenendum  est. 

180.  Prima  instantia  sententiam  pro  matrimonii 
validitate  ferente,  matrimonium  accusans  ad  secundam 
instantiam  appellare  potest.  Quodsi  validitas  in  secuncla 
instantia  confirmetur;  nulla  amplius  provocatio  locum 
habet.  Si  matrimonium  in  secunda  instantia  pro  inva- 
lido  declaretur;  matrimonii  defensori  incumbit,  ex  of- 
ficio  ad  tertiam  provocare  instantiam.  Si  tertia  instantia 
pro  matrimonii  valore  judicat,  ulterior  haud  obtinet 
appellatio.  Quando  autem  coiitra  valorem  decernat; 
defensor  matrimonii  petere  debet;  ut  quarta  constituatur 
instantia;  pro  cujus  sententia  matrimonium  vel  validum 
vel  invalidum  reputetur  oportet. 

181.  Si  prima  instantia  matrimonium  invalidum 
declaret,  matrimonii  defensor  ex  officio  appellare  de- 
bet.  Si  secundae  instantiae  judicium  pariter  invalidi- 
tatem  pronuntiet;  defensor  matrimonii;  nisi  prostantes 
invaliditatis  probationes  omne  dubium  secludant;  cau- 
sam  ad  tertiam  instantiam  deferre  tenetur.  Invalidita- 
tis  sententia  per  tertiam  quoque  instantiam  lata;  ulterior 
appellatio  institui  nequit.  Si  validitatem  ea  pronuntiet; 
actori  liberum  est;  petere;  ut  quarta  constituatur  in- 
stantia;   et  hujus  sententia  qua  finalis  habenda  est. 

i8j.  Quando  in  prima  et  tertia  instantia  adversus 
matrimonium,  in  securtda  autem  pro  eo  sententia  fera- 
tur,  matrimonii  incumbit  defensori,  quartam  petere  in- 
stantiam. 

183.  Appellatio  a  defensore  matrimonii  interposita 
ex  sua  natura  parti  simul  prodest,  quae  pro  matri- 
monii  validitate  agit.  Liberum  nihilominus  ipsi  est, 
eamdem  apellationem  independenter  a  matrimonii  de- 
fensore  interponere;  consultum  tamen,  ut  cum  eo  hoc 
de  negotio  consilia  conferat. 

184.  Relate  ad  appellationes,  quas  interponere  de- 
fensor  matrimonii  muneris  sui  ratione  obligatur,  nulli 
habentur  dies  fatales.  Si  intra  terminum  praescriptum 
appellationem  haud  annuntiet,  judicium,  a  quo  appellare 
debet,  ipsum  ad  officium  suum  implendum  compellat 
vel  pro  casus  ratione  etiam  ad  episcopum  ea  de  re 
referat  et  proponat,  ut  matrimonii  defensio  alii  viro 
omni  ex  parte  habili  concredatur. 

185.  Judex,  qui  in  superiori  instantia  sententiam 
fert,  non  tantum  in  inferioribus  instantiis  gesta  dili- 
genter"  examinet,  sed  etiam  omnia  peragat,  quae  ne- 
cessaria  ducit,  ut  defectus  suppleantur,  dubia  diluci- 
dentur  et  errores  corrigantur.  Hunc  in  finem  conjuges 
examinare,  de  instrumentis  probandi  ergo  adhibitis 
investigationes  instituere  ac  testes,  a  quibus  novas  in- 
formationes  sperat,  audire  potest.  Experimenta  tamen 
per  rei  peritos  facta  tunc  tantum  iterari  debent,  quando 
indiciis  praesumtionem  gravem  generantibus  probabile 
reddatur,  aut  errorem  aut  partium  studium  intercessisse. 

186.  Tam  partes  quam  defensor  matrimonii  jus 
habent,  in  superiori  instantia  novas  probationes  afferendi. 

187.  Sententia  nulla  est,  si  a  judice  haud  com- 
petente    lata    vel    actus   judicii    essentialis    aut    prorsus 

omissus;  aut;  quin  matrimonii  defensor  adhiberetur; 
institutus  fuerit.  Attamen  valor  sententiae  a  judice 
superiore  latae  ideo;  quod  inquisitionem  ulteriorem 
habere  necessarium  haud  duxerit,  sed  secundum  alle- 
gata  causam  deciderit,  impugnari  minime  potest. 

188.  Nullitatis  actio  intra  tempus  appellationibus 
praefixum  coram  judice  proxime  superiori  instituenda  est. 

189.  Quum  conjuges  exceptionem  incompetentiae 
intra  decem  a  citatione  intimata  dies  proponere  de- 
beant;  (§.  103),  jure  carent  sententiae  latae  incompe- 
tentiae  assertionem  obgerendi;  superior  tamen  judex 
sententiam  propter  competentiae  defectum  ex  officio 
irritam  declarare  potest. 

190.  Sententia  de  nullitatis  actione  lata  appellatio- 
nem  haud  admittit. 

191.  Processus  pro  nullo  declaratus  coram  eodem 
judice  aut;  quando  ob  competentiae  defectum  irritatus 
sit;  coram  judice,  qui  competens  pronuntiatus,  forma 
debita  iterandus  est. 

192.  Quando  matrimonium  irritum  esse;  tribus  con- 
formibus  sententiis  decretum,  impedimentum  vero  ejus- 
modi  sit;  ut  renovatione  consensus  aut  dispensatione 
indulta  e  medio  tolli  possit;  episcopus;  nisi  gravis  causa 
contrarium  suadeat;  aget;  ut  matrimonium  convalidetur. 

193.  Si  natura  impedimenti  dispensationem  excludat 
aut  couamen,  adducendi  convalidationem;  effectu  careat, 
nullitatis  declaratio  partibus  annuntianda  est  nec  non 
prohibendae  sunt;  ne  amplius  sibi  cohabitent. 

194.  Cuivis  sententiae  rationum;  quibus  innititur; 
momenta  succincte  quin  tamen  essentiale  quidpiam 
omittatur;  adjungenda  sunt.  In  sententia  iinali  invali- 
ditatem  pronuntiante  disertis  declaretur  verbis;  ex  parte 

prioris  conjugii  nullum  novis   ineundis   nuptiis  impedi- 

mentum  superesse.    Ouaelibet  sententia  judicum   ct  se 
eretarii  subscriptione  nec  non  curiae  episcopalis  signo 
munienda  est. 


195.  Sententia  partibus  per  apparitorem  dimissa 
etiam  copia  notificatur;  de  quo  peracto  fides  in  scriptis 
facienda  erit.  Cujusvis  sententiae  de  matrimonii  valore 
latae  episcopus  gubernatorem  provinciae  certiorern 
reddet. 

196.  Sententia  de  matrimonii  valore  dicta  nunquam 
in  rem  judicatam  abit.  Si  post  decursum  temporis 
probetur.  eam  suppositione  erronea  niti;  causa  denuo 
in  jus  vocanda  et  forma  debita  pertractanda  est.  Si 
contingat,  ut  sententia  matrimonii  nullitatem  pronun- 
tians  retractetur;  eo  ipso  matrimonia  cuncta;  quae  con- 
juges  intermedio  forsan  tempore  inierunt;  pro  irritis 
declarata  sunt. 

197.  Excepto  casu;  de  quo  §.  196  agit;  inquisitio 
de  matrimonii  valore  tum  tantum;  quando  sententia 
primae  instantiae  irrita  declaretur;  tamquam  de  novo 
iterum  institui  potest. 

198.  Ille;  cujus  impotentiae  pro  absoluta  et  insa- 
nabili  declaratae  sententia  nullitatis  innititur;  ad  nuptias 
ineundas  admitti  nequit.  Quando  postea  quomodocun- 
que  pateat;  eum  ad  matrimonium  consummandum  aptum 
esse;  redintegratur  conjugium  prius  ab  eo  initum. 

199.  Per  se  liquet,  conjuges;  antequam  finalis  nul- 
litatis  sententia  lata  sit;  ad  novum  contrahendum  ma- 
trimonium  nullatenus  admitti  debere.  Quamvis  autem 
conjuctio  ante  sententiam  finalem  inita  nunquam  non 
illicita  valde  sit;  imo  iisdem  ac  polygamia  poenis  eccle- 
siasticis  subjaceat,  tamen;  si  processus;  qui  agitatur; 
nullitatis  declaratione   terminetur    nec    aliud    quidpiam 

praepropere  copulatis  obstet  impedimentum,    pro  vero 
reputari  debet  matrimonio. 

200.  Causae  matrimoniales  neque  transactione  ne- 
que  sententia  ab  arbitris  dicta  terminari  possunt.  Con- 
ditiones,  sub  quibus  tribunal  matrimoniale  jus  habet; 
cle  litibus  bona  temporialia  spectantibus  arbitrii  ope 
decernere;  lege  civili  expressae  sunt. 

201.  Quando  conjux  conqueratur;  alterum  consum- 
mationem  matrimonii  declinare;  posterior  vero  declaret; 
quod  saeculo  renuntiare  constituerit;  perpendendum 
ante  omnia  venit;  an  matrimonium  nondum  esse  con- 
summatum  extra  dubium  positum  sit.  Quo  sufficienter 
probato;  conjugi  recusanti  injung*endum  est;  ut  intra 
bimestre  aut  matrimonium  consummet;  aut  religionem 
a  sacra  sede  adprobatam  ingrediatur.  Ex  gravi  tamen 
causa  terminus  vel  brevior  vel  longior  praefigi  potest. 

202.  Si  duorum  conjugum;  qui  matrimonium  haud 
consummasse  asserunt;  alter  monasterium  ingrediatur; 
quin  alter  reclamet;  an  veritate  nitatur  assertio  de 
matrimonii  consummatione  nondum  peracta;  ad  collu- 
sionis  pericula  devitanda  eo  districtius  examinandum  est. 

203.  Postquam  conjux;  qui  saeculo  renuntiare  vult; 
votis  selemnibus  se  obstrinxit;  alteri  parti  instrumenti 
ope  testandum  est;  matrimonii  ab  eo  valide  contracti; 
sed  nondum  consummati  vinculum  dissolutum  esse;  nec 
eum  impediri;  quin  ad  alia  convolet  vota. 

204.  Tam  nullitatis  declaratio  quam  dissolutio  vin- 
culi  matrimonialis  per  vota  solemnia  effecta  in  libro 
nuptiali  annotanda  est.  Si  matrimonium  in  loco;  ubi 
neque  sponsus  neque  sponsa  domicilium  habebat;  con- 
tractum  fuit;  annotatio  non  tantum  libro  nuptiali  pa- 
rochiae;  ubi  matrimonium  celebratum;  sed  etiam  parochi; 
qui  delegationem  ad  nuptiis  assistendum  dedit;  inseri 
debet. 

205.  Absque  conjugali  vitae  eonsorLio  obligationes 

per  matrimonium  contractae  impleri  nequeunt:  ipsum 
igitur  in  casibus  tantum  a  lege  ecclesiastica  statutis  et 
respective  in  forma  a  lege  ecclesiastica  praescripta 
solvere  licet. 

206.  Conjuges  mutuo  consensu  vitae  consortium 
eum  in  finem  solvere  possunt;  ut  religionem  a  sancta 
sede  approbatam  ingrediantur  vel  ambo  vel  una  tan- 
tum  pars;  aut;  ut  vir  ordines  sacros  suscipiat.  An  et 
quibus  sub  conditionibus  altera  pars  in  saeculo  per- 
manere  possit;  juxta  legum  ecclesiasticarum  praescripta 
decernendum  est. 

207.  Quodsi  conjugum  alter  adulterii  crimen  com- 
miserit,  alteri  jus  competit,  perpetuam  a  thoro  et  mensa 
separationem  petendi;  nisi  forsan  adulterium  approba- 
verit;  permiserit  vei  sua  culpa  adduxerit;  aut  ipse  quo- 
que  adulterii  reum  se  reddiderit.  Jure  suo  excidit; 
quodsi  alteri  parti  culpam  expresse  vel  tacite  condonet. 

208.  Conjuges  ad  vitae  consortium  eatenus  tantum 
obligantur;  quatenus  id  absque  animae;  vitae;  vel  sani- 
tatis  periculo  continuare  possunt.  Quodsi  conjux  a 
fide  christiana  deficiat;  quodsi  alteram  partem  ad  de- 
fectionem  a  fide  catholica;  ad  vitia  vel  crimina  solli- 
citet;  quodsi  injuriis  realibus  vel  insidiis  vitam  ejus  et 
sanitatem  in  periculum  adducat;  quodsi  ei  acerbiores 
animi  afflictiones  per  longius  tempus  intentet;  etiam; 
quando  malo  corporali  diuturno  contagiosoque  laboret; 
alteri  parti  supplicatione  proposita  concedendum  est; 
ut  a  thoro  et  mensa  separetur;  usquedum  conjugale 
vitae  consortium;  quin  periculum  saluti  suae  aeternae 
vel  temporali  immineat;  renovare  possit. 

209.  Conjux;  quem  altera  pars  malitiose  deseruit; 
separationem  a  thoro  et  mensa  petere  potest;  usque 
dum  desertionis  reus  animum  ad  officia  conjugalia  ad- 
implenda  paratum   sufficienter  probaverit. 

210.  Etiani  propter  tales  officiorum  transgressiones; 
quae  juribus  bona  temporalia  attinentibus  vel  honori 
civili  alterius  conjugis  grave  afFerunt  detrimentum  aut 
urgens  parant  periculum,  temporalis  a  thoro  et  mensa 
separatio  pronuntiari  potest. 

211.  Conjux,  qui  separationem  obtinere  desiderat, 
ante  omnia  parochum  adeat  suum.  Hic  utramque  par- 
tem  vocabit  et  cuncta,  quae  lex  Dei  et  foederis  con- 
jugalis  dignitas  suppeditat;  motiva  graviter  simul  et 
amanter  adhibebit;  ut  conjugale  vitae  consortium  inta- 
ctum  servetur.  Si  animos  conciliare  non  valeat;  secundo 
et  tertio  id  ipsum;  octiduo  saltem  quavis  vice  interposito; 
efficere  conetur.  Tertium  tamen  omitti  potest  experi- 
mentura,  quando  animorum  exacerbatio  successus  spem 
adimat  aut  in  patulo  sit;  actorem  vitae  consortium 
continuare  non  posse;  quin  aeternam  aut  temporalem 
salutem  urgenti  exponat  periculo. 

212.  Si  reus  comparere  recusat;  parochus  jus  habet; 
eum  magistratus  civilis  interventu  ad  obedientiam  prae- 
standam  compellere.  An  praesentia  coactione  obtenta 
finem  juvare  possit;  secundum  rerum  adjuncta  dijudi- 
candum  erit. 

213.  Quodsi  parochus  frustra  laboret;  eo  de  negotio 
ad  praesidem  tribunalis  matrimonialis  referre  et  casu; 
quo  conjuges  bis  tantum  vocaverit;  causam;  ex  qua 
tertium  experimentum  omiserit;  accurate  exponere  debet. 
Addat  insuper;  an  et  quatenus  gravamina  allata  ipsi 
fundata  videantur. 

214.  Quivis  episcopus  in  remotioribus  dioecesis 
suae  partibus  ecclesiasticos  viros  in  commissarios  no- 
minabit;  qui  deputati  sint  ad  inquirendum  super  actio- 
nibus  separationem  a  mensa  et  thoro  attinentibus,  et 
secretarium  ad  protocollum  excipiendum  eis  adjunget. 

215.  Actor  petitionem  suam  vel  apud  ipsum  tri- 
bunal  matrimoniale;  vel  apud  commissarium;  intra  cujus 

districtum  domicilium  habet,  aut  scripto  porrigere  aut 
in  acta  redigenda  oretenus  exponere  potest.  Causam; 
ex  qua  jure  se  vitae  communitatem  tollendi  pollere 
arbitratur;  accurate  exponere  ac  probationis  prae- 
standae  media  indicare  debet.  Edicendum  praeterea 
tempus;  cujus  hucusque  lapsu  matrimonium  duraverit 
et;  quodsi  liberi  ex  eo  procreati  sint;  numerus  eorum 
ct  aetas.  An  et  in  quantum  conjuges  separationem 
quoad  thorum  mensamque  intendentes  curiam  episco- 
palem  adire  possint  vel  debeant;  ab  episcopi  ordinatione 
pendebit. 

216.  Separationis  decernendae  petitio  tribunali  pro- 
ponatur  matrimoniali;  quod  nisi  rationes  aperte  insuf- 
ficientes  sint;  ad  investigandum  super  negotio  procedet. 
Ouando  res  in  tribunalis  matrimonialis  sede  pertracte- 
tur,  aliquis  ex  judicibus  in  id  muneris  qua  commissa- 
rius  deputetur. 

217.  Inquisitionis  ergo  ambo  conjuges  personaliter 
comparere  tenentur.  Ouoad  advocatos  et  declarationes 
vel  assertiones  ab  eisdem  prolatas  ad  normam  §.  143 
procedendum  est. 

218.  Primo  tentandum  est;  an  negotium  absque 
probationibus  in  rigore  juris  talibus  terminari  possit. 
Conjuges  singuli  examinari  atque  tum  sibi  invicem  con- 
frontari  debent.  Cuilibet  parti  assertiones  alterius  una 
post  alteram  ordine;  quem  successus  temporis  vel  nexus 
inter  causam  et  effectum  indicat;  proponendae  sunt,  et 
instandum;  ut  praecise  respondeat.  Si  una  pars  ad 
instrumenta  privata  provocet;  altera  interroganda  venit; 
an  eadem  genuina  agnoscat?  Testes;  quos  partes  no- 
minaverint;  in  quantum  adhiberi  possint;  examinandi 
ac;  si  necessarium  videatur;  sibi  invicem  nec  non  con- 
jugibus  confrontandi  sunt. 

219.  In  hac  praevia  inquisitione  qua  testes  tales 
quoque  admittantur  personae;  quarum  depositiones  pro- 

bationem  judicialem  fundare  non  possent;  apud  quas 
autem  accurata  factorum;  de  quibus  quaestio  versatur, 
notitia  merito  supponitur. 

220.  Commissario  ad  inquirendum  deputato  com- 
petit;  personas;  quarum  depositionibus  quaestionem 
facti  dilucidatum  iri  sperat,  etiam,  quin  partes  qua 
testes  eas  designaverint;  interrogare.  An  conjugibus 
confrontari  debeant;  prudenti  ejusdem  judicio  relinquitur. 

221.  Protocollum  de  inquisitione  praevia  exceptum 
tribunali  matrimoniali  proponendum  est;  et  quando;  ad 
quae  actor  provocet;  per  confessionem  rei  vel  per  in- 
strumenta;  quae  omnem  exceptionem  excludant.  extra 
dubium  jam  posita  sint,  tribunal  matrimoniale  ad  sen- 
tentiam  ferendam  procedere  debet.  Casu  opposito 
processus  probatorius  instituendus  est. 

222.  Reo;  si  postulet;  petitionis  ab  actore  scripto 
propositae  vel  acto.ru m;  in  quae  oretenus  facta  redacta 
sit;  copia  dimittenda  et  terminus  statuendus;  intra  quem 
responsionem  vel  scripto  offerat  vel  in  acta  redigendam 
viva  voce  exhibeat.  Alias  separationis  pronuntiandae 
petitio  ipsi  praelegatur  et  quae  ad  se  et  conjugale  vitae 
commercium  tuendum  afferat;  in  acta  redigantur. 

223.  Admittendi  sunt  testes;  quibus  ea;  contra  quam 
deponunt;  pars  exceptiones  haud  obgerit;  etsi  aliunde 
qua  suspecti  vel  inhabiles  repelli  deberent. 

224.  Ouando  domicilium  testium  ab  inquisitionis 
loco  notabiliter  distet;  ad  eorum  examen  loco;  quo 
facilius  se  conferre  possint;  instituendum  vir;  quantum 
fieri  possit;  ecclesiasticus  deputandus  est.  Quodsi  extra 
dioecesis  limites  habitent,  ag'endum  cum  episcopo;  cui 
subsunt;  ut  de  eorum  depositionibus  excipiendis;  quae 
oportet;  constituat.  Testes;  qui  prope  tribunalis  matri- 
monialis  sedem  habitant;  nunquam  non  apud  tribunal 
matrimoniale  examinandi  sunt. 

225.  Ouaestiones  concipit    commissarius    ad    inqui- 
sitionem  deputatus  ratione    habita    punctorum    interro- 
g'atoriorum;  quae  partes  forsan  obtulerunt.     Quoad  jus 
jurandum  testium   observentur    normae  §.  162   statutae. 

226.  Ad  juramentum  a  testibus  deponendum  partes 
vocari  debent;  attamen  quod  non  compareant,  haud 
impedit;  quominus  jusjurandum  excipiatur.  Partibus 
non  licet  examini  testium  adesse,  atque  depositiones; 
antequam  examen  terminatum  sit,  publicari  haud  debent. 

227.  Rei  periti,  quorum  consultum  necessarium 
forsan  sit;  a  commissario  ad  inquirendum  deputato  se- 
ligendi  sunt;  de  exceptionibus  eis  oppositis  tribunal 
matrimoniale  decernit.  Jusjurandum  a  rei  peritis  exigi 
debet,  nisi  juramento  in  munere  adeundo  deposito  se 
ad  veritatem  in  consultis  dandis  sancte  servandam  ob- 
strinxerint. 

228.  Per  depositionem  conformem  duorum  testium 
juratorum  et  ride  undequaque  dignorum;  nec  non  per 
consultum  conforme  duorum  rei  peritorum;  qui  scien- 
tiae  jam  documenta  praestiterint  et  a  partium  studio 
alieni  sint;  ac  respective  jurati;  factum;  circa  quod  de- 
positio  vel  consultum  versatur;  plene  probatur. 

229.  Ut  adulterium  in  iinem  separationis  a  mensa 
et  thoro  probetur;  sufficiunt  praesumtiones  violentae. 
Facta  vero;  quibus  praesumtiones  hae  innituntur;  juxta 
normas  processum  in  delictorum  causis  attinentes  pro- 
banda  veniunt. 

230.  Protocollum  examinis  testium  partibus  vel 
praelegendum  vel  scripto  communicandum  est;  si  con- 
sultum  a  rei  peritis  datum  fuerit;  de  hujus  pariter 
tenore  instruendae  sunt. 

231.  His  peractis  ambo  conjuges  commoneri  debent; 
ut  de  testium  depositionibus  vel  rei  peritorum  consultis 

Nilles,    Conc.  Baltimor.     II.  28 

sensus  suos  exponant.  Si  nova  instrumenta;  vel  de 
instrumentis,  quae  in  inquisitione  praevia  dubiis  ob- 
noxia  remanebant;  novas  probationes  afferant,  pars 
adversaria  hac  de  re  audienda  est. 

232.  Confessio  conjugis,  contra  quem  separationis 
actio  intentatur,  plenam  efficit  probationem. 

233.  An  juramentum  suppletorium  ex  parte  con- 
jugum  concedendum;  an  juramentum  litis  decisivum 
uni  eorum  imponendum  vel  permittendum  sit;  a  tribu- 
nali  decerni  debet:  quo  in  negotio  ante  oculos  haben- 
dum  est,  in  genere  jusjurandum  partium  tunc  tantum 
admitti  posse,  si  omne  aliud  veritatem  eruendi  medium 
defecerit;  et  animorum  exacerbationem;  qualis  in  con- 
jugum  litibus  obtinere  solet;  perjurii  augere  periculum. 

234.  Si  conjux  in  jus  vocatus  citatione  facta  non 
compareat,  juxta  normam  §.  145  statutam  proceden- 
dum  est. 

235.  Quando  actio  propter  desertionem  malitiosam 
instituitur,  absenti  in  prima  statim  citatione  praefigatur 
terminus,  in  quo  dimetiendo  distantiae  atque  mediorum 
communicationis  ratio  prudenter  habeatur.  Quodsi; 
ubi  commoretur;  ignotum  sit;  per  ephemerides  publicas 
citari  debet  termino  praefixo,  quem  tribunal  matrimo- 
niale  omnibus  perpensis  circumstantiis  constituerit. 

236.  Quodsi  actor  asserat;  se  conjugale  vitae  con- 
sortium  continuare  non  posse;  quin  salutem  animae  vel 
vitam  et  sanitatem  magno  exponat  periculo,  atque  casu, 
quo  separatio  legitime  pronuntiata  foret;  reo  obligatio 
incumbat;  alteri  conjugi  honestam  procurare  sustenta- 
tionem;  tribunal  matrimoniale  perpendere  debet;  an 
sufficientes  praeviae  ordinationis  causae  prostent;  quas 
si  haberi  judicatum  sit;  a  judice  saeculari  petendum 
est;  ut  actori  habitationem  separatam  et  sustentationem 
honestam  rei  impensis  praevie  assignet. 


judiciis  matrimonialibus  in   A.ustria.  435 

237.  Episcopus,  si  pro  casus  natura  necessarium 
duxerit,  ordinabit,  ut,  antequam  sententia  feratur,  tri- 
bunal  matrimoniale,  quae  decernenda  censeat,  ipsi  pro- 
ponat.   (§.  178.) 

238.  Quavis  sententia  separationem  pronuntiante 
exprimendum  est,  an  causa  separationis,  quatenus  culpa 
ei  insit,  uni  tantum  vel  ambabus  partibus  imputari  de- 
beat.  Quodsi  ex  peractis  eluceat,  patrem  vel  matrem 
propter  defectus  morales  non  eos  esse,  qui  jus  edu- 
cationis  iis  competens  in  liberorum  salutem  exercere 
possint,  istucl   quoque  in  sententia  exprimatur. 

239.  A  decisione  tribunalis  matrimonialis  conjux, 
qui  ea  se  gravatum  arbitretur,  ad  secundam  instantiam 
provocare  potest.  Duabus  sententiis  conformibus  latis 
ulteriori  appellationr  locus  haud  superest. 

240.  Sententia  de  separatione  a  thoro  et  mensa 
pronuntiata  nulla  est,  si  a  judice  non  competente  lata 
vel  actus  judicii  essentialis  omissus  fuerit.  Causa  nul- 
litatis  secundum  normas  §§.  187,  188  stabilitas  per- 
tractanda  venit. 

241.  Quod  conjug*es  in  vitae  consortium  solvendum 
consensuerint,  legitimam  separationis  decernendae  cau- 
sam  non  subministrat.  Attamen  formalitates  praeter 
absolute  necessarias  cunctae  eo  magis  vitandae  sunt, 
quod  actibus  judicialibus  animorum  exacerbatio  augeri, 
et  reconciliatio  difficilior  reddi  soleat.  Insuper  famae 
partium  et  familiarum  suarum,  quantum  finis  ratio  per- 
mittet,   consulatur  oportet. 

242.  Quando  una  pars  ad  facta  provocet,  quae 
legitimam  separationis  postulandae  causam  constituunt, 
et  altera  rem  ita  se  habere  haud  neget,  parochus  ani- 
mos  sibi  conciliare  ter  tentare  debet.  Conaminibus 
ejus  effectu  frustratis    apud    commissarium    ad    inquisi- 

28* 

tionem  deputatum  de  accusatione  et  confessione  exci- 
piatur  protocollum  et  res  tribunali  matrimoniali  ad 
decernendum  proponatur. 

243.  Quodsi  facta  a  reo  non  negentur,  et  ut  famae 
partium  parcatur;  vel  ex  alia  gravi  ratione  necessarium 
videatur,  ut  negotium  quam  secretissime  pertractetur; 
partes  immediate  tribunalis  matrimonialis  praesidem 
accedere  possunt.  Postquam  iste  compertum  habuerit, 
legitimam  adesse  separationis  causam,  parochum  vel 
pro  re  nata  etiam  alium  sacerdotem  admonitione  trina 
concordiae  restituendae  experimentum  facere  jubeat; 
effectu  haud  subsecuto  duobus  tribunalis  consiliariis 
adhibitis  separationem  pronuntiet.  Tali  casu;  utraque 
parte  petente;  causa  separationis  in  sententiae  tenore 
silentio  premi  potest.  Haec  tamen  ipsorum  supplicatio 
protocollo  de  actu  excipiendo  inseri  debet. 

244.  Quoad  postulationes  et  lites  circa  bona  tem- 
poralia  versantes;  quae  ex  sententia  in  causa  quadam 
matrimoniali  lata  oriuntur;  partes  ad  judicium  saeculare 
remittendae  sunt.  Si  ambae  unanimes  petant;  ut  ea 
de  re  a  tribunali  matrimoniali  arbitrii  modo  decernatur, 
injungendum  ipsis  est;  ut  de  transactione,  qua  in  hanc 
petitionem  conspiraverint;  instrumentum  proponant.  Mi- 
norennis  admoneatur,  quod  ad  transactionis  hujus  va- 
lorem  patris  vel  tutoris  consensus  requiratur.  Ceterum 
in  arbitrio  dando  leges  austriacae  qua  norma  teneantur. 

245.  Quando  uxor  de  invaliditate  vel  separatione 
actionem  instituens  petat;  ut  marito  administratio  bo- 
norum  suorum  adimatur;  aut  ut  ipse  ad  cautionem  dan- 
dam  pro  bonis  suis;  quae  ejus  in  manibus  versantur; 
adigatur;  ad  saeculare  judicium  remitti  debet. 

246.  Quum  sanctum  et  inviolabile  sit  conjugii  vin- 
culum;  ad  secundas  nuptias    nemo    admitti  potest;  nisi 

de  conjugis  morte  probationes  afferat,  quae  omne  pru- 
dens  dubium  penitus  excludant.  Ea;  quae  ad  moralem 
mortis  certitudinem  stabiliendam  tendunt;  summa  cum 
cautione  pertractanda,  verum  haud  absolute  rejicienda 
sunt.  Fieri  potest;  ut  ex  rerum  adjunctis  plene  pro- 
batis  moralis  oriatur  certitudo;  conjugem  in  vivis  haud 
amplius  agere;  licet  desint  documenta  vel  testium  de- 
positiones  mortem  subsecutam  jam  esse  confirmantes. 
Quodsi  absentis  cujusdam  conjux  talia  afferat,  quae 
rarissimum  hunc  casum  adesse  valde  probabile  red- 
dant;  commonendus  est;  ut  praevie  civilem  adeat  ma- 
gistratum;  cui  ampliora  suppeditant  factum  explorandi 
media  et  cujus  est;  mortis  declarationem  quoad  effectus 
civiles  edere. 

247.  Quamprimum  superius  provinciae  judicium 
peracta  communicaverit;  tribunal  matrimoniale  prae- 
sente  matrimonii  defensore  dijudicabit;  an  conjux;  cujus 
fata  ignorantur;  eo  cum  effectu;  ut  alteri  parti  ad  novas 
transire  nuptias  liceat;  mortuus  censeri  possit.  Decisio 
ferenda  nunquam  non  episcopi  judicio  subjicienda  est. 

248.  Quoties  tribunal  matrimoniale  certitudinis  mo- 
ralis;  ad  quam  provocatur;  fundamentum  haud  ita  fir- 
mum  esse  judicet;  ut  ligamen  conjugale  morte  solutum 
esse  absque  haesitatione  teneri  possit,  mortis  declara- 
tioni  enuntiandae  assensum  denegabit  et  rationum; 
quibus  commovetur;  momenta  judicio  civili  communi- 
cabit.  Quodsi  secunda  et  tertia  instantia  ecclesiastica 
oppositam  sententiam  amplectantur  ac  eisdem  assensum 
praebentibus  supremum  tribunal  civile  mortis  declara- 
tionem  pronuntiet;  novis  contrahendis  nuptiis  nullum 
obgeratur  impedimentum. 

249.  Quando  tribunal  matrimoniale  censet;  nil 
novis  ineundis  nuptiis  obesse;  hos  quidem  sensus  suos 
judicio    provinciae    superiori    sig*nificet;    ad    conjug'em 

tamen  nullam  dirigat  communicationem;  antequam  mortis 
declaratio  relate  ad  effectus  civiles  firma  consistat. 

250.  Si  ad  novas  transitur  nuptias,  parochus  tam 
mortis  declarationem  a  magistratu  civili  editam  quam 
decisionem  tribunalis  matrimonialis,  respective  >  assen- 
sum;  quem  superior  instantia  ecclesiastica  praebuit;  in 
libro  nuptiali  annotare  debet. 

251.  Quodsi  casus  occurrat;  cui  in  instructione  hac 
provisum  haud  sit;  ad  juris  communis  normam  pertrac- 
tetur  et  decidatur  oportet. 

Praesentem  instructionem,  quam  celsissimus  et  reve- 
rendissimus  Princeps  Archiepiscopus  vindobonensis  Jo- 
sephus  Othmarus  Rauscher  exaravit,  pro  singu- 
lari,  qua  praestat,  ?nodestia  nobis  exhibuit,  ut  privatum 
nostrum  de  ea  judicium  aperiremus  Hujusmodi  beni- 
gnitati  respondere  cupientes,  diligeniiori  quo  valuimus 
examini  opus  subjecimus,  et  pro  rei  veritate  declaramits, 
nihil  in  eo  nos  invenisse,  quod  vel  sacrorum  canonum 
praescripto ,  vel  apostolicarum  constitutionum  ordinationi- 
bus,  vel  probatorum  doctorum  sententiis  couforme  non  sit. 
Quamobrem  opus  summo  labore  ac  sapientia  elucubratum, 
merito  futurutfi  confidimus ,  ut  in  vpstissimis  imperii 
austriaci  regionibus,  ubi  in  usum  fiterit  inductum,  sacrnc 
aeque  ac  civili  reipublicae  benevertat. 

Romae,   die  quarta  maji  anni  1855. 

Aloysius  Tomassetti,  s.  theologiae  et  juris 
utriusque  doctor. 

Hannibal  Capalti,  s.  theologiae  et  jiiris  utrius- 

doctor. 

Petrus  Beckx;   Praep.  geu.   Societatis   Jcsu. 

Laurentius  Valenzi,  s.  th.  et  j.  u.  dr. 

L  a  u  r  e  n  t  i  u  s  N  i  n  a ;  /.   u.   dr. 

Instructio 

de  modo  quo  oeconomice  procedere  debent  curiae  ecclesia- 
sticae  in  causis  disciplinaribus  et  criminalibus  clericorum1) 

Die  1 1.  junii  1880. 
Sacra  haec  episc.  et  reg.  congregatio;  praesentis 
temporis  conditione;  in  qua  ecclesia  versatur,  accurate 
perpensa;  qua  vix  non  ubique  in  res  et  personas  eccle- 
siasticas  externam  suam  actionem  exercere  impeditur, 
simulque  et  illud  prae  oculis  habens;  maxima  ex  parte 
ecclesiasticas  curias  opportunis  mediis  carere,  quibus 
recte  ordinentur,  constituit  facultatem  expresse  imper- 
tire  locorum  ordinariis;  ut  adhibitis  formis  magis  oeco- 
nomicis  jurisdictionem  suam  in  clericos;  ad  disciplinam 
quod  attinet;  exerceant.  Utque  hinc  justitia  incolumis 
servetur,  inde  vero  processus  ad  canonum  praescriptum 
ab  omnibus  fiant;  sequentes  praestituit  normas  ab  om- 
nibus  curiis  servandas. 

1.   Ordinarii  pro  eorum  munere  pastorali;  tenentur 
disciplinae  ac  correctioni  consulere  clericorum;  qui  iis- 


x)  Quoniam  „instructio  de  modo  servando  in  cognoscendis  et  defi- 
niendis  causis  criminalibus  et  disciplinaribus  clericorum  in  foederatis  sta- 
tibus  Americae  septentrionalis",  quae  refertur  in  appendice  ad  concil. 
plenar.  (pp.  287 — 292),  exacta  est  ad  instructionem  generalem  s.  congre- 
gationis  episcoporum  et  regularium  italico  idiomate  editam  d.  11.  junii 
1880,  hanc  et  nos  appendicis  instar  exhibendam  censemus,  voluntati  eorum 
satisfacturi,  qui  communem  ecclesiae  legem  cum  particulari  jure  americano 
comparare  cupiunt.  Sequimur  versionem  latinam,  quara  exhibet  San- 
guineti,  Institut.  juris  eccles.  privati,  pp.  505  seqq.  —  Aliam  habes 
in  Actis  S.  Sedis,  t.    13,  pp.  324  seqq. 

dem  subduntur,  eorum  mores  inspicere;  atque  ea  op- 
portuna  remedia  adhibere;  quae  a  sacris  canonibus  sive 
ad  praecavenda  sive  ad  corrigenda  mala  praescribuntur. 

2.  Haec  inter;  alia  ad  praecavendum  malum  ordinan- 
tur;  alia  in  ejus  coercitione  ac  medela  vim  suam  exer- 
cent.  Hinc  priora  ea  amovere  student,  quae  aut  scan- 
dalum  aut  occasionern  voluntariam  aut  causam  delin- 
quendi  proximam  exhibent.  Posteriora  vero  tum  de- 
liquentes  ad  meliorem  frugem  revocare;  tum  damna  ex 
crimine  secuta  reficere  satagunt. 

3.  Porro  ordinariis  munus  incumbit;  recensita  hacte- 
nus  remedia  pro  sua  prudentia  ac  conscientia  adhibendi 
prout  rerum  et  adjunctorum  natura  et  canones  eccle- 
siastici  exigunt. 

4.  Mediis  quibus  malum  praecavetur,  potissimum  ac- 
censentur  spiritualia  exercitia;  monitiones  et  praecepta. 

5.  His  tamen  praemittenda  est  summaria  saltem  facti 
notitia;  cujus  ab  ordinario  habenda  est  ratio;  ut  si  opus 
sit;  ad  ulteriora  procedat;  vel  etiam  possit  superiori  au- 
ctoritate  satisfacere;  si  legitime  ab  aliquo  ad  illam  re- 
cursus  habeatur. 

6.  Monitiones  vero  canonicae  fiant  vel  in  forma  pa- 
terna  et  secreta,  adhibita  etiam  epistola;  vel  interposita 
aliqua  persona;  vel  forma  juridica;  ita  tamen  ut  aliquo 
modo  semper  constet  de  facta  monitione. 

7.  Monitionibus  frustra  adhibitis;  ordinarius  curiae 
mandet;  ut  praeceptum  opportunum  intimetur  delin- 
quenti,  quo  eidem  quid  facere  vel  omittere  debeat  in- 
dicatur;  addita  si  illud  transgrediatur  respondentis 
ecclesiasticae  poenae  comminatione. 

8.  Praeceptum  reo  praevento  intimatur  a  cancellario 
coram  vicario  generali;  vel  coram  duobus  testibus  pro- 
batae  integritatis;  sive  ecclesiasticis  sive  laicis. 

§.  i.  Actus  subscribitur  a  partibus  praesentibus; 
quin   et  a  praevento,   si  velit. 

§.  2.  Vicarius  generalis;  jurisjurandi  vinculo  ob- 
stringere  potest  testes;  ut  secretum  servent,  si  rei  natura, 
de  qua  agitur;  id  ad  prudentiae  normam   exig*at. 

9.  Ad  infligendas  poenas  quod  spectat;  sedulo  reve- 
rendissimi  ordinarii  animadvertant,  hanc  instructionem 
haud  efficere;  ut  solemnitates  in  judiciis  servandae  juxta 
sacros  canones;  apostolicas  constitutiones  aliasque  ec- 
clesiasticas  sanctiones  abrogatae  censeantur,  quoties- 
cumque  libere  et  efficaciter  usurpari  poseint;  verum 
oeconomicos  hujusmodi  processus  iis  curiis  servandos 
praescribi,  in  quibus  solemnitates  judiciorum  aut  adhi- 
hiberi  nequeant;  aut  minus  expedire  videantur. 

Insuper  vim  suam  plene  retinet  remedium  extra- 
judiciale  quod  ex  informata  conscientia  appellatur,  et 
pro  criminibus  occultis  adhibendum  decrevit  conciliura 
tridentinum  (sess.  14  cap.  1  de  reform)  iis  tamen  regulis 
ac  cautionibus  servatis,  quas  in  ejusdem  capitis  intel- 
lectu  constanter  adhibuit  sacra  congregatio  concilii  in 
pluribus  resolutionibus  ac  nominatim  in  Bosnien.  et 
Sirmien.  20.  decembr.  18 j 3. 

10.  Quum  criminaliter  procedi  opus  sit  sive  ob  prae- 
ceptorum  infractionem,  sive  ob  communia  crimina,  aut 
ecclesiasticarum  legum  violationem;  processus  ea  ratione 
confici  potest;  ut  summaria  forma  absque  strepitu  judicii 
fiat;  servatis  tamen  semper  iis  regulis;  quae  ad  justitiam 
essentialiter  tuendam  pertinent. 

11.  Processus  vero  ex  officio  instruitur  aut  post  sup- 
plicem  libellum  exhibitum  aut  occasione  querelae  aut 
cujuscumque  notitiae  a  curia  habitae,  atque  ad  finem 
eo  consilio  perducitur;  ut  majori  quo  fieri  potest  cau- 
tione  ac  prudentia  veritas  detegatur  et  tum  criminis 
notitia  haberi  tum;  qui  accusatus  fuerat;  innocens  aut 
reus  cognosci  possit. 

12.  Processus  confici  potest  ab  aliquo  ecclesiastico 
viro  probo  ac  idoneo;  cui  opem  suam  conferet  actuarius. 

13.  In  quacumque  curia  adesse  debet  procurator 
iiscalis  ad  justitiae  legisque  tutelam. 

14.  Si  curia  cursores  non  habeat,  eorum  munus  pro 
intimationibus  aliisque  significationibus  suppleri  poterit 
ab  aliqua  qualificata  persona;  quae  de  facto  fidem  fa- 
ciat;  vel  documenta  per  tabellarios  publicos  specialiter 
commendata  transmitti  poterunt,  ita  tamen  ut  scripto 
constet  de  eorum  exhibitione;  receptione  aut  rejectione. 

15.  Criminis  juridica  existentia  tum  ex  processus  con- 
fectione  authenticis  communita  informationibus;  aut  con- 
fessionibus  extrajudicialibus,  vel  testium  depositionibus 
constare  poterit.  Trasgressio  vero  alicujus  praecepti 
constat  per  novam  exhibitionem  decreti  et  actus  indi- 
ctionis  iis  servatis;   de    quibus    supra    art.   7    et  8. 

16.  At  vero  ut  accusatus  tamquam  reus  haberi  possit; 
ea  juridica  probatione  opus  est;  qua  vel  facti  veritas 
omnino  evidens  sit;  vel  ea  habeatur  moralis  certitudo, 
quae  prudens  dubium  omnino   excludat. 

17.  Qui  examini  subiici  debent;  ii  semper  seorsim 
audiantur. 

18.  Testes  sive  ad  probandum  sive  ad  defensionem; 
nisi  lex  aliqua  obstet;  jurati  esse  debent;  quin  et  si  opus 
sit,  juramento  ad  secretum  servandum  adigantur. 

19.  Si  qui  forte  ex  iis  absint;  eorum  examen  fiet  ab 
ecclesiastica  auctoritate  locL  quo  morantur;  ad  quam 
facti  expositio  transmitti  debet;  haec  vero  supplet  ser- 
vatis  tamen  iis;  quae  in  hac  instructione  praescribuntur. 

20.  Si  vero  quidam  testes  vel  quoad  factum  vel  quoad 
ejus  circumstantias  veluti  ad  causam    dirimendam    om- 

nino  necessarii  judicentur;  neque  tamen  audiri  possint, 
vel  quia  non  expedit;  vel  quia  nolunt;  eorum  in  actis 
mentio  fiat;  horum  vero  defectus  per  alios  testes  dc 
relato  aut  alio  quovis  modo  fide  dignos  supplendus  erit. 

2i.  Quum  omnia  sufiicienter  habeantur;  quibus  fa- 
ctum  ejusque  imputabilitas  eruatur;  ad  examen  accusatus 
erit  vocandus. 

22.  In  citatione  nisi  obstet  prudentia,  proponi  ei 
debent  per  extensum  accusationes  adversus  eum  inten- 
tatae;  ut  se  praeparet  ad  eas  disjicendas. 

2$.  Si  vero  vel  ex  accusationum  qualitate;  vel  alia  de 
causa  id  prudenter  fieri  nequeat;  generali  modo  ei  in- 
jungendum  erit;  ut  ad  examen  veniat  et  accusationem 
objectam  diluat. 

24.  Si  renuat;  iteratur  intimatio  eique  praefigitur  per- 
emptorius  terminus;  simulque  monetur;  eo  termino  elapso 
tamquam  in  contumacem  animadversum  iri:  et  reapse 
ceu  talis  habebitur;  nisi  legitimam  absentiae  causam 
probet. 

25.  Si  in  judicio  adest,  examini  subjicitur  et  si  alicujus 
momenti  inductiones  exhibeat;  eae  quantum  fieri  potest 
exhauriendae  erunt. 

26.  Deinde  ad  contestationem  facti  criminosi  deve- 
niendum  est  simulque  probationes  exhibitae  proferen- 
dae;  quibus  evincitur;  eum  qui  accusatur  reum  esse 
poenisque  canonicis  statutis  puniendum. 

27.  Quum  hoc  pacto  reus  conventus  omnia  cognoscet; 
quae  contra  ipsum  proferuntur;  hic  tum  ea  diluere  tum 
se  tueri  jure  poterit. 

28.  Poterit  tamen  terminum  aliquem  etiam  petere  ad 
semet  defendendum  scripto;  quod  potissimum  fieri  de- 

bet,  quum  ex   dictis  in  articulo  23  haud  potuerit  se  pa- 
ratum  ad  respondendum  exhibere. 

29.  Processu  absoluto,  actorum  instructor  ejusdem 
essentialium  conclusionum  restrictum    conficere    debet. 

30.  In  causae  tractatione  inquisitus  optest;  si  velit;  re- 
praesentari  et  defendi  sive  ab  alio  sacerdote  sive  a 
laico;  qui  tamen  prius  ab  ordinario  approbandi  erunt. 

31.  Si  reus  praeventus  defensorem  sibi  constituere 
nolit;  ordinarius  unum  ex  officio  eidem  deputabit. 

32.  Defensor  caute  ex  actis  notitiam  haurit  causae; 
ut  eam  possit  tueri;  ejusque  defensio  etiam  ante  causae 
propositionem  scripto  poterit  exhiberi.  At  si  ordina- 
rius  judicet;  ex  causae  natura  secretum  juramenti  vinculo 
servandum   esse;   defensor  quoque  eodem  obstringitur. 

33.  Processus  et  restrictus  dein  ad  procuratorem  fis- 
calem  transmittitur,  ut  ea  quae  ad  ipsum  pertinent 
exequatur;  itemque  ad  ordinarium  postea  utrumque 
transmittitur,  qui  causae  statu  apprime  perspecto;  diem 
statuit;  quo  discuti  ac  dirimi  debeat  simulque  de  hoc 
eum;  qui  accusatur;  certiorem  efficit. 

34.  Statuta  die  causa  proponitur  coram  vicario  gene- 
rali  adstantibus  procuratore  fiscali;  rei  patrono  et  can- 
cellario. 

35.  Auditis  tum  conclusionibus  fiscalibus  tum  dedu- 
ctionibus  pro  defensione;  sententia  profertur;  cancellario 
dispositivam  partem  scribente  ex  dictato;  in  eaque 
mentio  expressa  fieri  debet;  si  reus  damnatur;  canonicae 
sanctionis;   quae  contra  ipsum  adhibetur. 

36.  Sententia  praevento  indicitur;  qui  appellationem 
ad  superiorem  ecclesiasticam  potestatem  interponere 
potest. 

37.  In  judicio  appellationis  servantur  ea  quae  Bene- 
dictus  XIV;  in  sua  constitutione  Ad  militantis  30  martii 
1742  praecepit  itemque  hujus  s.  congregationis  decre- 
tum  18  decembris  1835,  et  littera  encyclica  1  augusti  1851. 

38.  Appellatio  fieri  debet  intra  decem  dies  a  senten- 
tiae  notificatione;  quo  termino  inutiliter  elapso  sententia 
executioni  debet  demandari. 

39.  Facta  intra  decem  dies  appellatione,  curia  absque 
mora  transmittere  debet  ad  superiorem  ecclesiasticam 
potestatem,  ad  quam  appellatum  est;  omnes  actus  causae 
originales;  scilicet  processum;  restrictum;  defensionem 
et  sententiam. 

40.  Potestas  ecclesiastica  superior  appellationis  ha- 
bita  notitia;  appellantem  monet;  ut  intra  viginti  dies 
defensorem  sibi  constituat  ab  eadem  superiore  potestate 
approbandum. 

41.  Si  peremptorius  hic  terminus  frustra  elabatur 
censetur  appellans  renunciasse  appellationis  beneficio  et 
a  potestate  superiore  appellatio  consequenter  edicitur 
perempta. 

42.  Quum  a  sententia  curiae  episcopalis  fit  appel- 
latio  ad  metropolitanum;  hic  in  cognoscenda  ac  dirimenda 
causa  instructionem  hanc  ceu  normam  in  processu  ser- 
vare  debet. 

43.  Si  contingat  clericum  contra  fori  privilegium  a 
laica  potestate  ob  communia  crimina  processui  et  ju- 
dicio  subjici;  ordinarius  eo  in  casu  facti  criminosi  sum- 
mariam  notitiam  capit  simulque  perpendit;  utrum  ad 
sacrorum  canonum  praescriptum  infamia  aut  irregula- 
ritas  aut  alia  ecclesiastica  sanctio  locum  habeat. 

§.  1.  Judicio  nondum  expleto  vel  quousque  accu- 
satus  vinculis  detinetur;  consultius  est;  ut  ordinarius  sese 
contineat  in  remediis  provisoriis  adhibendis. 

§.  2.  Judicio  vero  absoluto  reoque  convento  liber- 
tati  reddito,  curia  juxta  informationes  prius  habitas 
earumque  indolem  procedit,  si  opus  sit?  juxta  modum 
in  hac  instructione  praescriptum. 

44.  Si  forte  occurrant  dubia  aut  difficultates  practi- 
cae,  ordinarii,  ad  vitandas  contentiones  et  nullitates; 
recurrant  ad  hanc  s.  congregationem. 


Ex  Aud.   SSmi.   diei   1 1  junii    1 

SSmus.    Dnus.    Noster   Leo    Div.    Prov.    PP.    XIII 

audita  relatione  praesentis  instructionis  ab  infrascripto 

sac.    congreg.    episcoporum    et    regularium    secretario, 

eam  in  omnibus  approbare  et  confirmare  dignatus  est. 

Romae  die   et  anno,  quibus  supra. 
J.  card.  Ferrieri,  J.  B.  Agnozzi, 

praef.  secretarius. 


III. 

Epistola  patrum  concilii  plenarii  baltimorensis  tertii 
ad  episcopos  Germaniae  septentrionalis. 

Illustrissimis  ac  reverendissimis  archiepiscopis  et  episcopis 
Germaniae  septentrionalis,  invictis  fidei  confessoribus 

SALUTEM  ET  LAUDEM,  AMOREM  ET  HONOREM  D.  D. 

archiepiscopi    et    episcopi    statuum   foedera- 

torum  Americae  se  p  t  e  n  tri  onalis. 

Ouae  singuli,  per  vastissimas  has  regiones  dispersi, 
erga  vos,  venerabiles  fratres,  hoc  decennio  intimis 
cordibus  sentiebamus,  haec  nunc,  in  concilio  plenario 
baltimorensi  tertio  congregati,  altis  vocibus  proclama- 
mus.    Vicissitudines  enim  vestrae  et  passiones,  „quarum 

magnum  profecto  sustinuistis  certamen",  summo  nos 
affecerunt  dolore  et  compassione;  constantia  vero  et 
patientia,  quibus  „spectaculum  facti  estis  mundo,  et 
angelis  et  hominibus",  non  minori  nos  compleverunt 
gaudio  et  admiratione.  Martyres  Christi  fieri  parati; 
confessores  fidei  revera  facti  estis.  Invictis  enim  animis 
pertulistis  omnia  quae  vobis  ipsis  et  dilectissimis  gre- 
gibus  vestris  inferebantur  mala:  calumnias  et  minas, 
spoliationes  et  persecutiones,  carceres  et  exilia.  „Di- 
lexistis  justitiam  et  odistis  iniquitatem";  propterea  unus 
ex  vobis  gloriosam  mortem  obiit  in  exilio,  in  quo  duo 
alii,  proh  dolor!  etiam  nunc  detenti;  a  vobis  sunt  se- 
parati.  Vere  „in  omnem  terram  exivit  sonus  vester 
et  verba  vestra  in  fines  orbis  terrae". 

Verba  doloris  etfletus:  de  juribus  ecclesiae 
violatis  ac  fractis  —  de  templis  vero  cultui  ereptis  et 
cultu  sacrilego  profanatis  —  de  scholis,  collegiis,  semi- 
nariis,  domibus  caritatis  clausis  —  de  religiosis  exu- 
lantibus  et  sacerdotibus  in  carceribus  detentis  —  de 
fidelibus  verbum  Dei  et  sacramenta  salutis  vel  in  ipsa 
mortis  hora  in  vanum  poscentibus. 

Verba  fortitudinis  et  constantiae:  semper 
enim  et  ubique,  coram  regibus  et  principibus  et  po- 
pulis  terrae  jura  et  privilegia  ecclesiae  fortiter  defen- 
distis,  nulli  potestati  inimicae,  nisi  apertae  violentiae, 
unquam  cedentes. 

Verba  patientiaeet  prudentiae,  quibus  fide- 
les  vestros  Salvatoris  et  Sanctorum  exemplis  injuriam 
potius  pati  quam  facere  et  vindicare  docendo,  in  diffi- 
cillima  illa  ac  vere  christiana,  quae  „resistentia  passiva" 
cohibuistis. 

Verba  pietatis  et  confidentiae;  quibus  om- 
nium  animos  ad  spiritum  orationis  et  exercitia  pietatis 
excitastis,  firma  spe  ducti,  auxilium  de  coelo  nec  vobis 
nec  vestris  esse  defuturum,  vosque  omnes  ituros  „per 
crucem  ad  lucem". 

Verba  denique  amoris  et  car it atis;  quibus  pro 
ipsis  persecutoribus  vestris  Deum  exorastis;  benedi- 
centes  illis  qui  vobis   maledicebant. 

Haec  praeclara  verba  vestra  et  exempla  optima 
jam  ab  initio  luctuosissimi  certaminis  vestri  fructus 
saluberrimos  protulerunt.  Ipsis  enim  inprimis  attri- 
buenda  est  admirabilis  populorum  vestrorum  fidelitas 
et  invicta  sacerdotum  constantia;  gloriosa  illa  ac  prorsus 
stupenda  fortitudo  virorum  laicorum,  qui  libertatem 
conscientiae  et  civilem  publice  defendunt,  et  admira- 
tionem  totius  orbis  firmitate  et  prudentia,  moderatione 
et  perseverantia  in  se  convertunt. 

Si  vel  unus  ex  vobis  aut  insidiis  et  blanditiis  ini- 
micorum  se  irretiri;  aut  minis  et  violentiis  terreri  passus 
esset,  quanta  hostium  exinde  fuisset  laetitia  et  dome- 
sticorum  moestus;  quam  lacrimabilis  confusio  rerum  et 
perturbatio  animarum;  quam  irreparabilis  fidei  jactura 
morumque  corruptela !  E  contra  vero;  vos  omnes  ac 
singuli,  inviolata  vestra  in  fide  unitate,  in  consiliis  uni- 
formitate;  in  passionibus  societate;  fidelium  animos  in 
fide  confirmastis?  in  spem  erexistis;  in  caritate  aduna- 
stis;  hostium  vero  molimina  confudistis  et  universo 
mundo  luce  clarius  demonstrastis;  vos  esse  veros  apo- 
stolos  justitiae  et  veritatis;  pacis  et  caritatis.  et  eccle- 
siam  Christi  firmissimum  potestatis  civilis  fundamentum 
ac  tutissimum  societatis  humanae  munimen. 

Sinite  igitur;  venerabiles  fratres;  episcoporum  decus 
et  exemplar;  successores  dignissimi  Clementis  Augusti 
et  Martini,  fei.  mem.  quos  patres  concilii  provincialis 
baltimorensis  quarti  a.  D.  1840  ut  novos  Athanasios  et 
Basilios  salutaverunt1);  sinite  nos  „ilere  cum  vobis  flen- 
tibus";  sed  etiam  „gaudere  cum  vobis  g*audentibus". 
Nullo  sane  hujus  decennii  tempore  sine  gaudio  fuistis; 


x)  Exhibetnr  haec  epistola  in  coll.  lacen.,  t.  3,  pp.  74 —  75. 

gaudebatis  enim  gaudio  apostolorum;  „quoniam  digni 
habiti  estis  pro  nomine  Jesu  contumeliam  pati".  Nunc 
vero;  tandem  aliquando;  vel  ipsa  tristitia  vestra  in  gau- 
dium  jamjam  verti  videtur.  Plures  enim  ecclesiae  pa- 
storibus  orbatae  lug'ubria  viduitatis  vestimenta  cum 
gloriosis  sponsae  monilibus  jam  mutaverunt.  —  Jam 
duo  ex  vobis  de  exilii  latebris;  omnium  virtutum  genere 
ab  ipsis  sanctificatis;  in  claram  solis  et  amoris  lucem 
ad  vos  reverterunt.  —  Jam  semel;  quotquot  ex  vobis 
nec  pretiosa  mors  sanctorum  in  conspectum  Domini 
tulit  nec  gloriosum  exilium  a  coetu  vestro  retinuit, 
fuistis  congregati  ad  limina  immortalis  Germaniae  apo- 
stoli;  qui  evangelium  in  manibus  tenens;  ipse  quidem 
potuit  occidi;  vinci  vero  in  successoribus  nunquam 
potest.  —  Jam  iterum  invicta  vestra  fortitudine  patet; 
„ecclesiam  pressam  esse  ecclesiam  victricenv';  „facilius 
solem  exstingui;  quam  ecclesiam  deleri;"  „stare  crucem; 
dum  solvitur  orbis". 

Utinam  gaudium  vestrum  plenum  fiat!  Utinam 
potentiores  terrae  vestra  devicti  constantia  et  meliora 
consilia  secuti  infelicissimas  illas  leges  prorsus  tollant; 
quae  certaminis  vestri  causa  fuerunt  et  dolorum  vest- 
rorum  fons  et  origo!  Utinam  sacerdotes  vestri  et  fideles 
vocem  vestram  audire;  consilia  sectari.  exempla  imitari 
indefessis  animis  perg'ant;  ut  plena  et  perfecta  pax  et 
libertas  ecclesiae  vestrae  tandem  restituantur!  Utinam; 
donec  coronae  de  lapide  pretioso  gloriae  coelestis  in 
capitibus  vestris  ponantur;  ad  multos  annos  greges 
vestros  regere  possitis  ea  libertate  „qua  Christus  libe- 
ravit  nos;  ut  fllii  liberae  simus;  non  ancillae";  quaque 
nos  in  his  regionibus  maxima  cum  reipublicae  non 
minus  quam  ecclesiae  salute  ac  prosperitate  gaudemus ; 
ea  vero  pace;  quam  angeli  cecinerunt  in  terra  hominibus 
bonae  voluntatis;  quam  Christus  ipse;  ex  passione  et 
morte  resurgens  apostolis  suis  exoptavit  dicens  „Pax 
vobis". 

Nilles.  Conc.  Baltimor.  II.  &<* 

Haec  ut  omnia  fiant,  preces  nostras  cum  vestris 
in  fide,  spe  et  caritate  unitas,  exaudiat  omnipotens  et 
misericors  Dominus! 

Accipite  igitur,  venerabiles  fratres,  hoc  amoris  et 
admirationis  testimonium,  ex  intimis  cordibus  nostris 
depromptum. 

Baltimorae,  die  6.  decembris,  a.  D. 

Errata-Corrige. 


Quum  propter  diuturnum  oculorum  morbum  curam  errorum  typo- 
tbeticorum  utcunque  emendandorum  variis  ofiiciosis  amicis  necesse  esset 
committeremus,  quumque  facilis  sit  in  peregrinis  et  ignotis  nominibus 
lapsus,  nec  nulla  quandoque  operarum  oscitantia,  caveri  omnia  menda 
non  potuerunt.  Eorum  catalogum  tamen  hic  contexere  et  inutile  et  lecto- 
ribus  fastidiosum  existimavimus,  Parum  profecto  interest  puncti,  comatis, 
apicis  vel  alicujus  literae  aut  vocabuli  mutatio :  quae  quidem  officinatori 
facile  elabuntur,  sed  intelligenti  lectori  nullam  de  sensu  haesitationem 
nullamve  moram  afferunt.  Confidimus  autem ,  non  adeo  peccatum  a 
typotheta  nostro  fuisse,  ut  sensus  ullibi  sit  omnino  deturpatus  aut  in 
contrarium  conversus;  quamvis,  fatendum,  ex  ejusmodi  erroribus  hinc 
inde  factum  sit,  ut  minus  limpida  evaderet  oratio. 

Enixe  propterea  amicos  lectores  rogamus ,  ut  affiictioni  nostrae 
benigne  compatiantur,  et  menda,  quae  legendo  deprehenderint,  vel  ipsi 
litura  corrigant,  vel  pro  comitate  sua  dissimulando   condonent. 

